This  is  a  digital  copy  of  a  book  that  was  preserved  for  generations  on  library  shelves  before  it  was  carefully  scanned  by  Google  as  part  of  a  project 
to  make  the  world's  books  discoverable  online. 

It  has  survived  long  enough  for  the  copyright  to  expire  and  the  book  to  enter  the  public  domain.  A  public  domain  book  is  one  that  was  never  subject 
to  copyright  or  whose  legal  copyright  term  has  expired.  Whether  a  book  is  in  the  public  domain  may  vary  country  to  country.  Public  domain  books 
are  our  gateways  to  the  past,  representing  a  wealth  of  history,  culture  and  knowledge  that 's  often  difficult  to  discover. 

Marks,  notations  and  other  marginalia  present  in  the  original  volume  will  appear  in  this  file  -  a  reminder  of  this  book' s  long  journey  from  the 
publisher  to  a  library  and  finally  to  you. 

Usage  guidelines 

Google  is  proud  to  partner  with  libraries  to  digitize  public  domain  materials  and  make  them  widely  accessible.  Public  domain  books  belong  to  the 
public  and  we  are  merely  their  custodians.  Nevertheless,  this  work  is  expensive,  so  in  order  to  keep  providing  this  resource,  we  have  taken  steps  to 
prevent  abuse  by  commercial  parties,  including  placing  technical  restrictions  on  automated  querying. 

We  also  ask  that  you: 

+  Make  non-commercial  use  of  the  files  We  designed  Google  Book  Search  for  use  by  individuals,  and  we  request  that  you  use  these  files  for 
personal,  non-commercial  purposes. 

+  Refrainfrom  automated  querying  Do  not  send  automated  queries  of  any  sort  to  Google's  system:  If  you  are  conducting  research  on  machine 
translation,  optical  character  recognition  or  other  areas  where  access  to  a  large  amount  of  text  is  helpful,  please  contact  us.  We  encourage  the 
use  of  public  domain  materials  for  these  purposes  and  may  be  able  to  help. 

+  Maintain  attribution  The  Google  "watermark"  you  see  on  each  file  is  essential  for  informing  people  about  this  project  and  helping  them  find 
additional  materials  through  Google  Book  Search.  Please  do  not  remove  it. 

+  Keep  it  legal  Whatever  your  use,  remember  that  you  are  responsible  for  ensuring  that  what  you  are  doing  is  legal.  Do  not  assume  that  just 
because  we  believe  a  book  is  in  the  public  domain  for  users  in  the  United  States,  that  the  work  is  also  in  the  public  domain  for  users  in  other 
countries.  Whether  a  book  is  still  in  copyright  varies  from  country  to  country,  and  we  can't  offer  guidance  on  whether  any  specific  use  of 
any  specific  book  is  allowed.  Please  do  not  assume  that  a  book's  appearance  in  Google  Book  Search  means  it  can  be  used  in  any  manner 
any  where  in  the  world.  Copyright  infringement  liability  can  be  quite  severe. 

About  Google  Book  Search 

Google's  mission  is  to  organize  the  world's  information  and  to  make  it  universally  accessible  and  useful.  Google  Book  Search  helps  readers 
discover  the  world's  books  while  helping  authors  and  publishers  reach  new  audiences.  You  can  search  through  the  full  text  of  this  book  on  the  web 


at|http  :  //books  .  google  .  com/ 


Mi,<-^in.x>-.:->.4---v 


N 


mumm^rv 


-^'•i  Y'--!  -n 


Digitized  by  VjOOQIC 


Digitized  by  VjOOQIC 


Digitized  by  VjOOQIC 


IFFDINC 


FILOSOFIS 

HISTORIE 


lOKSTi:  BIND 


c,\ 


Kø  Bl 


ISTIA 


BB 


H^HHH« 


T^^^m^^ 


DEN  NYERE 

FILOSOFIS  HISTORIE 


Digitized  by  VjOOQiC 


Digitized  by  VjOOQIC 


DEN  NYERE 


FILOSOFIS  HISTORIE 


EN  FREMSTILLING  AF 

FILOSOFIENS  HISTORIE  FRA  RENAISSANSENS  SLUTNING 
TIL  VORE  DAGE 


HARALD  HØFFDING 


ANDEN  GENNE^rSETE  UDGAVE 


FØRSTE  BIND 

FRA  RENAISSANSENS  SLUTNING  TIL  ROUSSEAU 


KØBENHAVN 

DET   NORDISKE   FORLAG 

ERNST  BOJESEN 
1903 


Digitized  by  VjOOQIC 


PUBLIC   LIBRARY 

.88497  I 

I^TO^,  l-FNCX   AND 
TlcOth   F-ONDATI0N3 


AARHUS    STI^•TSBOGTRYKKERI. 


Digitized  by  VjOOQIC 


MINDET 


OM 


MIN  LÆRER  OG  VEN 

PROFESSOR  HANS  BRØCHNER 


HELLIGES  DETTE  SKRlt'l'' 


Digitized  by  VjOOQIC 


Digitized  by 


Google 


INDHOLD  AF  FØRSTE  BIND. 


Side 

Indledning IX 


FØRSTE  BOG. 

Renaissancens  Filosofi. 

1.  Renaissancen  og  Middelalderen 1 

A,    Opdagdseti  af  Metitiesket 

2.  Humanismen 8 

3.  Pietro  Pomponazzi  og  Nicolo  Machiavelli 10 

4.  Michel  de  Montaigne  og  PieiTe  Charron 23 

5.  Lndovicns  Vives 32 

6.  Natnrrettens  Udvikling 34 

7.  Den  naturlige  Religion 55 

8.  Religiøs  Spekulation  (Jakob  BShme) 65 

J5.  'Den  nye  Verdensamhielse. 

9.  Det  aristotelisk-middelalderlige  Verdensbillede 74 

10.  Nicolaus  Cusanus 78 

11.  Bemardino  Telesio 86 

12.  Det  kopernikanske  Verdensbillede 97 

13.  Giordano  Bruno 104 

a.  Biografi  og  Karakteristik 104 

b.  Det  nye  Verdensbilledes  Begrundelse  og  Udvidelse 117 

c.  Filosofiske  Grundtanker 125 


Digitized  by  VjOOQ IC 


VIII  Indhold  af  første  Bind. 

side 

d.  Erkendelseslære 145 

e.  Etiske  Ideer 140 

14.    Tommaso  Campanella 144 

AXDEN  BOG. 

Den  nye  Videnskab. 

1.  Op8:aven 155 

2.  Leonardo  da  Vinci 158 

3.  Johannes  Kepler 160 

4.  Galileo  Galilei 165 

a.  Metoden  o^  Principenie 168 

b.  Pet  nye  Verdenssystem 171 

c.  Bevægelseslærens  første  Sætninger •  172 

d.  Sansekvalitetemes  Subjektivitet 175 

5.  Francis  Bacon  af  Venilani 177 

a.  Forgængere 177 

b.  Bacons  Liv  og  Personlighed 182 

c.  Erkendelsens  Hindringer.  Betingelser  og  Metode 187 

d.  Videnskabslære,  Teologi  og  Etik 197 


TREDIE  BOG. 

De  store  Systemer. 

Indledning 202 

1.  René  Descartes 204 

a.  Biografi  og  Karakteristik 204 

b.  Erkendelsens  Metode  og  Forudsætninger 211 

c.  Teologisk  Spekulation 216 

d.  Naturfilosofi 220 

e.  Psykologi 229 

f .  Etik 235 

2.  Kartesianismen 237 

3.  Pien'e  Gassendi 252 

4.  Thomas  Hobbes 254 

a.  Biografi  og  Karakteristik 254 

b.  Første  Forudsætninger 260 

c.  Videnskabens  Genstand 265 

d.  Erkendelsens  Grænser.    Tro  og  Viden 268 

e.  Psykologi 270 

f.  Etik  og  Statslære 276 

g.  Modstaaende  Retninger  i  den  engelske  Filosofi 285 


Digitized  by  VjOOQIC 


Indhold  af  forste  Biiul.  IX 

Side 

5.    Benedikt  Spinoza 290 

a.  Biografi  og  Karakteristik 290 

b.  Erkendelseslære 300 

c.  S3-stematiske  (trundbegreber 306 

d.  Religionsfilosofi 314 

e.  Naturfilosofi  og  Psykologi   317 

f.  Etik  og  Statslære 334 

(».    (Gottfried  Wilhelm  Leibniz 333 

a.  Biografi  og  Karakteristik 333 

b.  Monadelære 345 

c.  Psykologi  og  Erkendelsesteori 359 

d.  Teodicé 365 

e.  Retsfilosofi 371 

7.    Christian  Wolff 373 


FJERDE  BOG. 

Den  engelske  Erfaringsfilosofi. 

Indledning 377 

1.  John  Locke 379 

a.  Biografi  og  Karakteristik 379 

b.  Forestillingenies  Oprindelse 384 

c.  Erkendelsens  Gyldiglied 388 

d.  Religionsfilosofi 391 

e.  Rets-  og  Statsfilosofi 393 

2.  Moralfilosofiske  og  religionsfilosofiske  Diskussioner 395 

a.  Læren  om  den  moralske  Sans 395 

b.  Fritænkere 406 

3.  Xewton  og  hans  Betydning  for  Filosofien 41 1 

4.  George  Berkeley 418 

a.  Biografi  og  Karakteristik 418 

b.  Om  Rammet  og  de  abstrakte  Forestillinger 422 

c.  Erkendelsesteoretiske  Konsekvenser 424 

5.  David  Hume 428 

a.  Biografi  og  Karakteristik 428 

b.  Erkendelsesteoretisk  Radikalisme 432 

c.  Etik 440 

d.  Religionsfilosofi 449 

6.  Humes  Efterfølgere  og  Kritikere  i  England 447 

a.  Adam  Smith 448 

b.  Hartley,  Priestley  og  Erasmus  Darwin 453 

e.  Reid  og  den  skotske  Skole 456 


Digitized  by  VjOOQIC 


X  Indhold  af  første  Bind. 

FEMTE  BOG. 
Den  franske  Oplysningsfilosofi  og  Rousseau. 

Side 

Almindelig  Karakteristik 4H0 

1.  Voltaire  og  Montesquiea 4^4 

2.  t'ondillac  og  Helvétiiis 470 

3.  La  Mettrie,  Diderot  og  Holbach 477 

4.  Jean  Jacques  Rousseau 490 

Noter  til  første  Bind    507 


Digitized  by  VjOOQIC 


INDLEDNING. 


Det  Til  være  naturligt,  at  der,  naar  en  ny  Frerastilling  af  en 
vigtig  Periode  i  Filosofiens  Historie  udkommer,  spørges, 
hvilken  Opfattelse  af  Filosofien  Forfatteren  lægger  til  Grund,  og 
hvilken  Betydning  og  Værdi  han  tillægger  Filosofiens  Historie. 
Mit  Svar  herpaa  er,  at  de  Studier,  hvis  foreløbige  Afslutning  be- 
tegnes ved  denne  Bogs  Udgivelse,  netop  havde  til  Hensigt  at 
orientere  med  Hensyn  til,  hvad  Filosofi  egentligt  er.  Som  vi  lære 
et  Menneske  at  kende  gennem  hans  Biografi,  saaledes  maa  vi 
kunne  lære  en  Videnskab  at  kende  gennem  dens  Historie.  Og 
det  vil  være  saameget  des  naturligere  at  prøve  denne  Vej,  som 
Erfaring  jo  stadigt  viser,  at  der  paa  Filosofiens  Omraade  gør  sig 
modstridende  Synsmaader  gældende,  saa  at  der  ikke  kan  hen- 
vises til  nogen  Fremstilling  af  Filosofien,  der  skulde  kunne  siges 
at  give  et  udtømmende  Begreb  om  den.  Det  vil  da  være  natur- 
ligt her  —  ligesom  paa  Religionens  Omraade  —  at  anvende  den 
sammenlignende  Metode.  Filosofiens  Historie  behandler  de  For- 
søg, som  enkelte  Tænkere  have  gjort  paa  at  drøfte  Erkendelsens 
og  Livets  sidste  Problemer.  Det  vigtigste  Resultat  vil  nu  være 
at  faa  Rede  paa,  hvilke  Problemer  Filosofien  beskæftiger  sig  med, 
hvorledes  disse  Problemer  stilles  til  de  forskellige  Tider,  og  hvoraf 
de  forskellige  Problemstillinger  og  Forsog  paa  Problemløsning  i 
det  Enkelte  bestemmes.  Hvis  et  saadant  Resultat  tilnærmelses- 
vis kan  naas,  vil  Studiet  af  Filosofiens  Historie  være  af  ikke 
ringe  Betydning  for  den  fortsatte  Filosoferen. 

For   mit  Vedkommende  er  jeg  ved  Studiet  af  den  nyere 
Filosofis  Historie  bleven  bestyrket  i  den  Antagelse,  jeg  ad  anden 

XII  Imlledning. 

Vej  var  kommen  til,  at  den  filosofiske  Forsken  drejer  sig  om  fire 
Hovedproblemer.  Disse  fire  Problemer  skulle  nu  kort  karakteri- 
seres. En  mere  indgaaende  Drøftelse  og  Sammenligning  af  dem 
har  jeg  givet  i  Afhandlingen  Filosofiske  Problemer  (Univei-sitets- 
prograni  1902). 

1.  Erkendelsesproblemet  (det  logiske  Problem).  Hvor 
foi-skellige  de  enkelte  Videnskaber  end  ere  i  Henseende  til  Gen- 
stand og  Metode,  saa  arbejde  de  dog  alle  med  den  menneske- 
lige Tænkning.  Hver  Gang  de  danne  et  Begreb,  udtale  en  Dom 
eller  drage  en  Slutning,  forudsætte  de  Tænkningens  almindelige 
Former  og  Principer.  Der  viser  sig  da  her  Muligheden  af  en 
særegen  Disciplin,  der  undersøger  de  Former,  i  hvilke  Tænknin- 
gen bevæger  sig,  og  de  Principer,  den  efter  sin  Natur  maa  lægge 
til  Grund,  hvilke  Genstande  den  saa  end  angaar.  Denne  Dis- 
ciplin, den  formelle  LogiL  behandler  dog  kun  en  Del  af  Er- 
kendelsesproblemet. Hine  Former  og  Principer  føre  ikke  udover 
Tænkningen  selv,  men  gore  det  kun  muligt  for  denne  at  være 
i  Overensstemmelse  med  sig  selv,  at  være  konsekvent.  Hver 
Gang  de  anvendes  paa  givne  Fænomener,  som  vor  Tænkning  ikke 
selv  har  konstrueret,  men  maa  tage,  som  de  komme,  opstaar  det 
Spørgsmaal,  med  hvilken  Ret  denne  Anvendelse  sker,  —  med 
hvilken  Ret  vi  antage,  at  ikke  blot  vor  Tænkning,  men  selve 
Tilværelsen,  der  udtrykker  sig  i  de  givne  Fænomener,  er  konse- 
kvent, stemmer  overens  med  sig  selv.  Herved  viser  sig  Mulig- 
heden af  en  Disciplin,  der  undersøger  Betingelserne  for  en  Er- 
kendelse af  Tilværelsen  og  Grænserne  for  en  saadan  Erkendelse. 
Denne  Disciplin  er  Erkendelsesteorien. 

2.  Tilværelsesproblemet  (det  kosmologiske  Problem) 
opstaar,  naar  der  spørges  om,  hvorledes  den  Tilværelse,  af  hvilken 
vi  ere  Led,  maa  antages  at  være  beskaffen,  naar  vi  drage  de 
sidste  Konsekvenser  af  Alt,  hvad  vi  vide,  eller  ved  de  sandsyn- 
ligste Hypotesers  Hjælp  kunne  formode.  Vi  kalde  dette  Problem 
det  kosmologiske  (af  Kosmos,  Verden,  og  Logos,  Lære),  fordi  det 
fører  til  Drøftelse  af  de  Muligheder,  der  fremstille  sig  for  Tan- 
ken, naar  den  søger  at  sammenarbejde  det  i  Erfaringen  Givne 
til  en  almindelig  Verdensanskuelse,  eller  naar  den  ad  Spekula- 
tionens dristige  Vej  forsøger  at  konstruere  en  saadan.   De  for- 

skellige  filosofiske  Systemer  ere  Forsøg  i  denne  Retning,  Forsøg, 
hvis  Værdi  beror  paa,  hvor  betydningsfulde  og  omfattende  Er- 
faringer, de  lægge  til  Gnind,  og  hvor  stor  Konsekvens  og  Kom- 
binationsevne,  der  lægger  sig  for  Dagen  i  deres  Konstruktioner. 

3.  Vurderingsproblemet  (det  etisk-religiøse  Problem) 
opstaar  ved,  at  vi  ikke  blot  forholde  os  anskuende  og  forstaaende 
til  Tilværelsen,  men  ogsaa  faa  vor  Følelse  sat  i  Bevægelse  ved 
den,  saa  at  vi  udtale  Domme,  der  tillægge  eller  frakende  den 
Værdi.  Af  særlig  Betydning  ere  de  Domme,  vi  udtale  om  men- 
neskelige Handlinger,  vore  egne  og  Andres.  Al  saadan  Bedøm- 
melse hviler  —  ligesom  al  Erkendelse  og  Forstaaelse  —  paa 
visse  Forudsætninger,  som  det  gælder  at  paavise  og  bestemme. 
Denne  Opgave  hører  under  det  etiske  Problem.  Naar  Vurderin- 
gen ikke  blot  angaar  menneskelige  Handlinger  og  Indretninger, 
men  Tilværelsen,  Livet  i  det  Hele,  opstaar  det  religiøse  Problem, 
der  især  fører  til  at  drøfte  Forholdet  mellem  de  etiske  Idealer 
og  den  virkelige  Tilværelse,  saa  at  det  bliver  en  Kombination 
af  det  kosmologiske  og  det  etiske  Problem. 

4.  Bevidsthedsproblemet  (det  psykologiske  Problem). 
For  alle  de  tre  antydede  Problemers  Vedkommende  viser  det 
sig,  at  deres  Behandling  forudsætter  et  erfaringsmæssigt  Kend- 
skab til  det  menneskelige  Bevidsthedsliv.  Psykologien  fremstiller 
den  menneskelige  Erkendelses  faktiske  Udvikling,  som  maa  ken- 
des, for  man  kan  drøfte  Betingelserne  for  Eilcendelsens  Gyldig^ 
hed.  Og  da  Forholdet  mellem  det  Aandelige  og  det  Materielle 
er  et  Hovedpunkt  indenfor  Tilværelsesproblemet,  forudsættes 
Psykologien  ogsaa  i  Kosmologien.  Hvad  endeligt  Vurderings- 
problemet  angaar,  drøfter  Psykologien  dels  Beskaffenheden  af 
selve  de  Følelser,  der  føre  til  at  anstille  Vurderinger,  dels  de 
Muligheder,  det  virkelige  Bevidsthedsliv  frembyder  for  en  videre 
Udvikling  i  den  Retning,  Vurderingen  fordrer.  Som  Følge  af 
dette  nøje  Forhold  til  de  filosofiske  Problemer,  er  Psykologien 
selv  at  regne  for  en  Del  af  Filosofien,  og  man  vil  derfor  ogsaa 
omvendt  ganske  naturligt  i  Psykologien  komme  til  at  berøre  filo- 
sofiske Problemer.  Og  selv  om  man  vil  erklære  alle  de  tre  fore- 
gaaende  Problemer  for  uløselige  eller  for  opstaaede  ved  Mis- 
forstaaelse,   vilde  dog  det   psykologiske  Problem,  Sporgsmaalet 

om  Bevidsthedslivets  Natur  og  Love,  staa  tilbage  som  Filosofiens 
sidste  Borg. 

—  Spørges  der  om  de  Faktorer,  der  efter  Sagens  Natur 
ville  faa  Indflydelse  paa  disse  Problemers  Behandling  og  Besva- 
relse, maa  først  nævnes  den  Filosoferendes  Personlighed.  De 
nævnte  Problemer  have  det  fælles,  at  de  ligge  ved  Grænsen  af 
vor  Erkendelse,  hvor  de  exakte  Metoder  svigte;  det  kan  da  ikke 
være  Andet,  end  at  Forskerens  Personlighed  maa  komme  til  at 
bestemme  hans  Tankegang,  uden  at  han  behøver  at  være  sig  det 
bevidst.  Den  »personlige  Ligning«  maa  være  af  større  Betydning 
i  Filosofien  end  paa  andre  videnskabelige  Omraader.  Den  histo- 
riske, sammenlignende  Metode  bliver  derfor  her  af  særlig  Vig- 
tighed; ved  dens  Hjælp  kan  det  personlige  Element  lettest  paa- 
vises.  Dette  personlige  Element  er  ikke  altid  Noget,  der  skal 
skydes  til  Side;  dets  Tilstedeværelse  er  ofte  en  Betingelse  for, 
at  et  Problem  kan  blive  til.  Der  er  Tanker,  som  kun  kunne 
blive  til  paa  en  bestemt  psykologisk  Jordbund.  —  Det  vil  for 
det  Andet  komme  an  paa,  hvilke  Iagttagelser  der  lægges  til  Grund. 
Her  faar  især  Naturvidenskabens  Udvikling  stor  Betydning  for 
den  nyere  Filosofi.  Som  det  vil  vise  sig,  bestemmes  den  nyere 
Filosofis  afgørende  Problemer  véd  selve  det  Faktum,  at  den  mo- 
derne Naturvidenskab  blev  til.  Men  dertil  komme  —  især  for 
Vurderingsproblemets  Vedkommende  —  ogsaa  historiske  Forhold, 
aandelige  Bevægelser  paa  andre  Omraader.  —  Endeligt  bestem- 
mes Problemstilling  og  Problemløsning  af  den  Konsekvens,  hvor- 
med de  grebne  Udgangspunkter  fastholdes  og  gennemføres. 

Baade  Karakteristikon  og  Kritiken  af  ethvert  filosofisk  For- 
søg vil  stedse  føre  tilbage  til  disse  tre  Punkter.  Blandt  dem  la^g- 
ger  jeg  i  den  følgende  Fremstilling  mest  Vægt  paa  de  to  første. 
En  Inkonsekvens  er  hos  en  stor  Tænker  ofte  netop  en  naturlig 
Følge  af,  at  flere  Tankerækker  have  aabnet  sig  for  hans  Geni, 
uden  at  han  har  kunnet  forfølge  dem  saa  langt,  at  han  har  op- 
daget deres  indbyrdes  Modstrid.  Og  det  kan  være  af  den  største 
Betydning,  at  disse  forskellige  Tankerækker  drages  frem.  Aller- 
bedst er  det  naturligvis,  naar  Dybsindighed  og  Konsekvens 
forenes. 

Et  Forsøg  paa  Problemopstilling  eller  Problemløsning  kan 

have  en  dobbelt  Interesse.  For  det  Første  kan  det  betragtes  som 
Symptom,  som  historisk  Udtryk  for  aandelige  Strømninger.  Fra 
denne  Side  er  Filosofiens  Historie  en  Del  af  den  almindelige 
Kulturhistorie.  For  det  Andet  kan  det  undersøges  med  Hensyn 
til  den  virkelige,  definitive  Klarhed,  der  er  naat  ved  det.  Denne 
Betragtning  er  mere  specielt  filosofisk  og  teknisk.  De  to  Sider, 
fra  hvilke  de  filosofiske  Fænomener  kunne  betragtes,  ville  natur- 
ligvis for  de  forskellige  Fænomeners  Vedkommende  staa  1  højst 
forskelligt  Forhold  til  hinanden.  Undertiden  vil  den  kultur- 
historiske Interesse  endogsaa  kunne  staa  i  omvendt  Forhold  til 
den  rent  filosofiske. 

Naar  jeg  i  Korthed  skal  angive,  hvorved  min  Fremstilling 
af  den  nyere  Filosofis  Historie  er  forskellig  fra  sin  Forgænger 
i  vor  Literatur,  Brøchners  1873 — 74  udkomne  Værk,  saa  vil 
jeg  først  nævne  den  særlige  Vægt,  jeg  lægger  paa  den  person- 
lige Faktor  og  paa  Forholdet  til  Erfaringsvidenskaben,  samt  paa 
den  kulturhistoriske  Betydning  af  de  filosofiske  Fænomener.  Der- 
næst vil  jeg  henvise  til  min  Bestræbelse  for  at  give  Problem- 
stillingen Forrangen  for  Problemløsningen.  Løsningerne  kunne 
do,  og  Problemerne  leve  dog:  ellers  havde  Filosofien  ikke  havt 
saa  langt  et  Liv,  som  den  har  havt.  Endeligt  følger  det  af  sig 
selv,  at  et  fornyet  Kildestudium  saavel  som  Benyttelse  af  de 
senere  Aars  frodige  Literatur  have  stillet  mange  Fænomener  i 
et  nyt  Lys.  Men  trods  alt  Dette  har  det  dog  været  mig  en  kær 
Tanke  ved  dette  Værk  at  kunne  fortsætte  Brøchners  Arbejde 
paa  Filosofions  Histories  Omraade,  og  jeg  vil  kun  haabe,  at  min 
Bog  ikke  maa  være  uværdig  til  at  belliges  Mindet  om  denne 
ædle  Forsker,  hvis  Beundring  for  Tankens  Heroer  paa  Chi  Gang 
var  saa  dyb  og  saa  forstaaende. 

FØRSTE  BOG. 

RENAISSANCENS  FILOSOFI. 


1.    RENAISSANCEN  OG  MIDDELALDEREN. 

Den  Periode  i  det  evropæiske  Aandsliv,  som  kaldes  Genfødel- 
sens Tid,  betegnes  dels  ved  et  Brud  med  Middelalderens 
ufrie,  usammenhængende  og  begrænsede  livsanskuelse,  dels  ved 
en  Udvidelse  af  Blikket  til  nye  Omraader  og  en  Udfoldelse  af 
nye  aandelige  Kræfter.  Ved  enhver  Fødsel  følges  begge  Dele  ad: 
Løsrivelsen  af  det  Gamle  og  Udfoldelsen  af  det  nye  Liv.  Men 
det  er  sikkert  enestaaende  i  det  menneskelige  Aandsliv,  at  begge 
Sider  ere  saa  fyldigt  fremtrædende  ved  Overgangen  til  en  ny 
Tid,  som  her.  Ved  andre  Overgangsperioder  faar  i  Reglen  enten 
Kritiken  og  Negationen,  eller  den  nye  og  positive  Fylde  en  over- 
vældende Karakter.  Karakteristisk  for  Renaissancen  er  det  i 
denne  Henseende,  at  det  hovedsageligt  er  det  nye  Liv,  der  med- 
farer Kritiken  af  det  Gamle.  Derpaa  beror  dens  Sundhed  og 
Kraft  Den  har  grundlagt  en  ny,  fri,  menneskelig  Opfattelse  af 
Xaturen  og  Menneskelivet,  som  den  selv  kun  formaaede  at  ud- 
tale i  de  store  Træk,  og  som  ved  Gennemarbejdelsen  i  det  En- 
kelte viste  sig  at  indeholde  Problemer  nok  for  Aarhundreders 
Tænkning  og  Forskning,  men  som  i  sine  store  Hovedtræk  ikke 
er  undergaaet  væsentlig  Forandring.  Ethvert  Forsøg  paa  ved 
Historiens  Hjælp  at  orientere  sig  med  Hensyn  til  de  store  teore- 
tiske og  praktiske  Problemer  maa  derfor  se  tilbage  til  denne 
Tid,  der  har  Gennembruddets  Friskhed  og  Kraft  og  i  anelses- 
fuld Rigdom  omfatter,  hvad  den  mere  delte  Forsken  ofte  kun 
ensidigt  formaar  at  gribe. 

H.  Høffding:   Filosofiens  Historie.  1 

2  Middelalderens  Betydning. 

Førend  vi  gaa  ind  paa  at  fremstille  Renaissancens  Filoso- 
feren, saaledes  som  den  fremtræder  hos  dens  vigtigste  Tænkere, 
maa  vi  kaste  et  Blik  tilbage  paa  Middelalderen,  fra  hvilken  det 
gjaldt  at  løsrive  sig. 

Det  vilde  være  urigtigt  at  antage  Middelalderen  for  det 
rene  Mørkes  Tid.  Ikke  blot  udfoldede  der  sig  under  eller  uden 
for  Kirkens  officielle  Herredømme  et  lyst  og  naturfrisk  Folke- 
liv, som  har  efterladt  sig  Mindesmærker  i  de  nye,  fremspirende 
Nationalliteraturer.  Men  ogsaa  inden  for  den  lærde  Verden  vil 
det  have  sin  store  Vanskelighed  at  fastsætte  en  bestemt  Grænse 
mellem  Middelalderen  og  Genfodelsestiden.  Især  i  de  romanske 
Lande,  og  allermest  i  Italien,  var  Sammenhængen  med  Oldtiden 
egentligt  aldrig  ganske  afbrudt.  Berettigelsen  til  at  tale  om  Re- 
naissancen  som  en  særlig  Periode  maa  da  søges  i,  at  der  kom 
en  Tid,  da  Kendskabet  til  Natur  og  Menneskeliv  blev  saa  fyl- 
digt, at  det  ikke  kunde  rummes  inden  for  de  kirkelige  Fore- 
stillingers Skranker.  Og  selv  dette  Punkt  i  Udviklingen  vil 
ikke  være  let  at  fastslaa  bestemt  Men  denne  Vanskelighed  an- 
gaar  os  ikke  nærmere  her,  da  vi  ville  indskrænke  os  til  at 
fremstille  den  Filosofi,  der  udformede  sig  i  Renaissancens  Slut- 
ning, det  vil  sige  i  Løbet  af  det  16.  Aarhundrede,  og  derfor 
kunne  se  bort  fra  Spirer  og  Tilløb,  som  desuden  mere  have 
literaturhistorisk  end  filosofisk  Interesse. 

Selv  om  man  ser  bort  fra  de  Spirer  til  videre  Udvikling, 
der  findes  inden  for  Middelalderens  Aandsliv,  og  holder  sig  til 
den  middelalderlige  Tankegang  i  dens  klassiske  Form,  vil  man 
finde,  at  Middelalderen  har  givet  sine  betydningsfulde  Bidrag 
til  den  aandelige  Udvikling  og  ingenlunde  var  den  Ørken  eller 
den  Mørkets  Verden,  den  endnu  ofte  udgives  for.  Den  har  ud- 
dybet Aandslivet  og  skærpet  og  øvet  dets  Kræfter  paa  betyd- 
ningsfuld Maade,  og  i  hvert  Tilfælde  staar  den  ikke  tilbage  for 
nogen  anden  Periode  i  den  Energi,  med  hvilken  den  benyttede 
de  Dannelsesmidler,  der  stod  til  dens  Raadighed,  skønt  de  paa 
Grund  af  de  historiske  Forhold,  som  disse  nu  en  Gang  vare, 
vare  meget  begrænsede.  I  senere,  lykkeligere  Perioder,  der  raa- 
dede  over  et  rigt  Stof,  er  Bearbejdelsen  og  Inderliggørelsen  af 
denne  Rigdom  neppe  sket  med   saa  stor  Kraft  som   den,   Mid- 

delalderen  anvendte  paa  sit  tarvelige  Materiale.  Nogle  enkelte 
Punkter,  paa  hvilke  den  middelalderlige  Tænkning  især  frem- 
byder Fortrin  og  har  virket  forberedende,  skulle  her  antydes, 

•  Middelalderens  Tænkning  var  teologisk.  En  monoteistisk 
Religions  Teologi  gaar  ud  fra  den  Grundtanke,  at  der  er  én 
første  Aarsag  til  Alt  Afset  fra  de  store  Vanskeligheder,  denne 
Tanke  frembyder,  har  den  den  store  og  gavnlige  Virkning,  at 
den  vænner  til  at  se  ud  over  Forskellighederne  og  Enkelthederne 
og  forbereder  til  Antagelsen  af  en  lovmæssig  Sammenhæng  i 
Alt.  Til  Aarsagens  Enhed  maa  svare  Lovens  Enhed.  Middel- 
alderen har  opdraget  til  denne  Tanke,  som  det  naturlige  Men- 
neske, der  overvældet  af  Fænomenernes  Mangfoldighed  hælder 
til  Polyteismen,  ikke  er  stemt  for.  Den  betegner  derved  en 
Forberedelse  til  en  ved  Videnskaben  bestemt  Verdensopfattelse. 
Ti  al  Videnskab  bestræber  sig  for  at  fore  Fænomenerne  tilbage 
til  saa  faa  Principer  som  muligt,  selv  om  den  vel  maa  erkende, 
at  Tanken  om  en  eneste,  højeste  Lov  er  et  uopnaaeligt  Ideal. 

Til  Gennemførelsen  af  sine  Ideer  i  det  Enkelte  raadede 
Middelalderens  Tænkning,  som  allerede  bemærket,  kun  over  et 
meget  fattigt  Materiale.  Men  desto  større  var  det  Arbejde,  den 
anvendte  derpaa.  Realiteternes  Fattigdom  maatte  opvejes  ved 
Formaliteternes  Rigdom.  Tænkningen  udfoldede  en  formel  Skarp- 
sindighed, en  Færdighed  i  at  foretage  Distinktioner  og  i  at  op- 
stille Argumenter,  der  er  aldeles  enestaaende.  Man  ønsker  denne 
Færdighed  en  bedre  Anvendelse,  men  en  Færdighed  var  det, 
og  den  har  været  af  stor  Betydning  for  Aandsudviklingen.  Den 
har  uddannet  Organer,  der  kunde  komme  i  Funktion  paa  frugt- 
barere Omrajlder.  Den  maatte  i  Længden  føre  til  en  prøvende 
Kritik  af  selve  de  Forudsætninger,  der  i  lang  Tid  havde  staaet 
som  de  faste  Rammer,  man   ikke  dristede  sig  til  at  undersøge. 

Størst  Fortjeneste  har  Middelalderen  ved  Fordybelsen  i 
Sjælelivets  indre  Verden.  Den  antike  Oldtid  stansede  ved  et 
harmonisk  Forhold  mellem  det  Indre  og  det  Ydre,  og  havde 
kun  Interesse  for  det  indre  Liv  i  dets  Forhold  til  det  ydre  Liv 
i  Natur  og  Stat.  For  den  middelalderlige  Tro  bestemtes  Pereon- 
lighedens  evige  Skæbne  ved  det  indre  Livs  Begivenheder.  Det 
var  et  Spørgsmaal  paa  Liv  og  Død,  om  den  sjælelige  Væxt  ud- 

4  Natura,  gratia,  gloria. 

foldede  sig  tilbørligt.  Intet  Under,  at  der  udviklede  sig  en  fin 
og  dyb  Sans  for  hvad  der  gik  for  sig  i  det  Indre.  Mystikernes 
Selvfordybelse  har  den  samme  Betydning  for  Udviklingen  af  den 
psykologiske  Sans  som  Skolastikernes  Distingveren  og  Argu- 
menteren for  Udviklingen  af  den  logiske  Sans.  Det  kom  til  at 
staa  klart,  at  den  aandelige  Verden  dog  lige  saa  vel  er  en 
Realitet  som  den  materielle  Verden,  og  at  Mennesket  jo  dog 
i  den  har  sit  egentlige  Hjem.  Vejen  blev  banet  for  en  grun- 
digere Drøftelse  af  det  store  Problem  om  Aand  og  Materie,  end 
Oldtiden  havde  kunnet  anstille.  Men  først  og  fremmest  blev 
for  Menneskelivet  vundet  et  Erfaringsomraade,  som  var  hans 
eget  i  aller  snævreste  Forstand,  hvor  ingen  ydre  Magter  kunde 
trænge  ind.  Derved  var  Muligheden  af  dybere  gaaende  aande- 
lig  Frigørelse  given. 

Imidlertid  var  det  jo  netop  Middelalderens  store  Ulykke, 
at  ingen  af  disse  i  sig  selv  frugtbare  Motiver  kunde  røre  sig 
frit  og  frugtbart.  Der  er  i  den  middelalderlige  Tænkning,  som 
i  den  middelalderlige  Bygningskunst,  en  Higen  mod  det  Store 
og  det  Uendelige,  og  der  er  tillige  en  Stræben  efter  at  ind- 
ordne alle  Elementer  i  den  Verdenskundskab,  man  besad,  som 
bærende  Stene  og  Piller  i  den  store  Tankebygning.  Underst: 
Naturens  Verden,  som  Aristoteles  havde  fremstillet  den;  over 
den:  Naadens,  i  Kristus  frembrudte  Verden;  og  højest:  Udsig- 
ten til  Herlighedens  evige  Verden.  Idealet  var  en  harmonisk 
Trinrække  af  natura^  gratia  og  glorm^  saaledes  at  det  højere 
Omraade  ikke  afbrød,  men  fuldendte  det  lavere.  Fuldkomnest 
er  denne  Bestræbelse  udtrykt  hos  THOMAS  AQVINAS  (1227— 
1274),  Skolastikens  Fuldender,  en  af  de  største  Systematikere, 
der  nogensinde  har  levet.  Han  har  inspireret  Dante,  blev  kanoni- 
seret 1323,  kaldtes  doctor  angelicits  i  Middelalderens  teologiske 
Skoler  og  staar  endnu  som  den  romerske  Kirkes  klassiske  Tæn- 
ker, idet  Pave  Leo  XHI  i  Aaret  1879  har  dekreteret,  at  hans 
Filosofi  skal  lægges  til  Grund  i  de  katolske  Læreanstalter.  Men 
trods  det  Storartede  i  en  Lærebygning,  som  endnu  for  saa 
Mange  rummer  Tilværelsens  Elementer  og  kaster  Lys  over 
dens  Sammenhæng,  har  den  dog  fra  første  Begyndelse  af  højst 
betænkelige  Mangier.    Kun  paa  kunstig  Maade  vare  de  fra  saa 

forskellige  Sider  hentede  Elementer  forbundne.  For  at  kunne 
forene  den  naturlige  Viden,  som  man  mente,  Aristoteles  havde 
sammenfattet,  med  Kirkens  overnaturlige  Forudsætninger,  maatte 
den  dels  omtydes,  dels  hindres  i  at  udfylde  alle  sine  Konsekven- 
ser. Aristoteles'  Filosofi  var  virkeligt  anlagt  paa  at  frem- 
stille Tilværelsen  som  en  harmonisk  Trinrække.  De  Grund- 
begreber, med  hvilke  Aristoteles  opererede,  vare  hentede  fra  det 
organiske  Livs  Fænomener.  Han  saa  Naturen  som  en  stor  Ud- 
viklingsproces, inden  for  hvilken  de  højere  Trin  forholdt  sig  til 
de  lavere  som  Form  til  Stof,  eller  som  Virkelighed  til  Mulig- 
hed. Hvad  der  paa  det  lavere  Trin  kun  var  muligt  (potentielt), 
blev  paa  det  højere  Trin  virkeligt  (aktuelt).  Aristoteles  selv  har 
ikke  kunnet  gennemføre  denne  betydningsfulde  Anskuelse.  I 
hvilken  Retning  dens  Konsekvens  ligger,  er  klart  nok.  Som 
kirkelig  Tænker  maatte  Thomas  Aqvinas  dog  fuldstændigt  bryde 
med  denne  Konsekvens,  trænge  den  Enhedslære  (Monisme),  don 
førte  til,  tilbage  og  sætte  en  Tohedslære  (Dualisme)  i  Stedet. 
I  hans  Psykologi  og  i  hans  Etik  viser  dette  sig  paa  karakteri- 
stisk Maade.  Efter  den  aristoteliske  Psykologi  er  Sjælen  Lege- 
mets »Form«:  hvad  der  i  Legemet  er  givet  som  blot  Mulighed, 
kommer  i  Sjælelivet  frem  i  fuld  Virksomhed  og  Virkelighed. 
Men  et  saa  inderligt  Forhold  mellem  Sjæl  og  Legeme  stred  mod 
de  kirkelige  Forudsætninger,  og  uagtet  Thomas  i  Ordene  slut- 
ter sig  til  Aristoteles  og  kalder  Sjælen  Legemets  Form,  behand- 
ler han  dog  i  Realiteten  Sjælen  som  et  fra  Legemet  helt  for- 
skelligt Væsen,  lige  som  han  ikke  betænker  sig  paa  at  antage 
»Former«  uden  Stof  —  for  at  faa  Plads  til  Englene!  I  Etiken 
viser  en  lignende  Dualisme  sig.  Fra  Grækerne  optager  han  en 
Række  af  naturlige  Hoveddyder:  Visdom,  Retfærdighed,  Tap- 
perhed og  Selvbeherskelse,  men  medens  disse  for  Grækerne  ud- 
gjorde al  Dyd,  anbringer  han  som  et  højere  Lag  de  tre  »teolo- 
giske« Dyder:  Tro,  Haab  og  Kærhghed,  der  kun  opstaa  paa 
overnaturlig  Maade.  Udviklingen  er  altsaa  brudt,  og  Thomas 
undersøger  ikke  en  Gang,  om  ikke  de  Villiesformer,  der  beteg- 
nes ved  de  teologiske  Dyder,  meget  vel  kunde  finde  deres  Plads 
inden  for  de  naturlige  Dyder,  som  særlige  Former  af  disse.  — 
Hvad  Verdensopfattelsen  i   det  Hele  angik,  traadte  Ideen  om 

den  naturlige  Udvikling  i  skarp  Modsætning  til  Skabelsesdogmet 
og  Antagelsen  af  mirakuløs  Indgriben.  Dualismen  viser  sig  paa 
det  ene  Punkt  efter  det  andet  ved  nærmere  Eftersyn.  Men  et 
saadant  nærmere  Eftersyn  maatte  den  middelalderlige  Tænk- 
ning holde  borte.  Den  skulde  stemme  med  Kirkelæren.  Der 
maatte  ikke  gives  en  Tænkning,  en  Forstaaelse  af  Verden,  som 
var  uafhængig  af  Teologien.  Og  da  man  nu  én  Gang  havde 
faaet  den  Overbevisning,  at  den  aristoteliske  Filosofi  egnede  sig 
særligt  godt  til  at  repræsentere  den  naturlige  Viden  ved  Op- 
førelsen af  den  skolastiske  Lærebygning,  saa  blev  det  betrag- 
tet som  kættersk  at  afvige  fra  Aristoteles,  og  vel  at  mærke  fra 
Aristoteles,  som  man  i  Middelalderen  kendte  og  forstod  ham. 
Med  andre  Ord,  man  standsede  vilkaarligt  Forskningen  og  Tænk- 
ningen, for  at  den  opførte  Bygning  ikke  skulde  rokkes.  Den 
aristoteliske  Filosofi,  der  for  sin  Tid  betegnede  et  saa  overordent- 
ligt stort  Fremskridt,-  slog  man  fast  som  evig  gyldig.  For  Læren 
om  det  organiske  Liv  og  om  Sjælelivet  var  Skaden  herved  ikke 
størst;  ti  paa  disse  Omraader  laa  Aristoteles'  egentlige  Fortjeneste, 
allerede  paa  hans  egen  Tid.  Men  man  hindrede  Udviklingen 
af  en  exakt  Naturvidenskab,  der  kunde  forklare,  gennem  hvilke 
elementære  Processer  og  efter  hvilke  almindelige  Love  den  Form- 
udvikling, Aristoteles  antog,  gik  for  sig.  Misligheden  ved  den 
aristoteliske  Filosofi  var,  at  den  slog  den  organiske  Væxt  fast 
som  Type  paa  Alt,  hvad  der  sker  i  Naturen.  Den  kunde  der- 
for i  det  Højeste  give  en  Beskrivelse  af  Former  og  Egenskaber, 
ikke  en  virkelig  Forklaring  af  disses  Tilblivelse.  Den  mekaniske 
Naturopfattelse  var  saaledes  paa  Forhaand  udelukket.  Man  af- 
skar sig  Vejen  til  Fremgang  —  uden  dog  at  kunne  overvinde 
Vanskelighederne  ved  Hjælp  af  de  Midler,  man  raadede  over. 
Autoritetsprincipet  hindrede  en  friere  og  videre  Drøftelse  af 
Problemerne  og  slog  Dualismen  fast  som  blivende  Resultat  Au- 
toritetsprincipet er  jo  selv  en  Form  for  Dualisme,  idet  det  for- 
udsætter en  uforligelig  Modsætning  mellem  den  menneskelige 
Erkendelse  og  det  Maal,  der  skal  naas.  Man  blev  da  henvist 
til  at  tære  paa  det  tarvelige  Indhold,  man  havde,  og  til  gennem 
kunstige  Distinktioner  og  Argumentationer  at  fortolke  dette  Ind- 
hold saaledes,  som  Kirken  ønskede  det.   Intet  Under,  at  en  stærk 

Hunger  efter  Indholdsfylde  maatte  opstaa  og  en  stor  Begejstring 
over  den  nye  Rigdom,  der  i  Renaissancens  Aarhundreder  strøm- 
mede ind  fra  alle  Sider! 

Selv  paa  det  Omraade,  man  i  Middelalderen  særligt  for- 
dybede sig  i,  vise  disse  Misligheder  sig.  Selvfordybelsen  var 
ængsteligt  religiøs.  Den  fik  ikke  Lov  til  at  udvikle  sig  til  fri 
Kundskab  om  den  aandelige  Verden.  Dogmatikeren  stod  stedse 
paa  Vagt  over  for  Mystikeren,  hvis  indre  Livs  Bølgegang  saa 
ofte  førte  ham  ud  over  hvad  Kirken  sanktionerede  som  sand  og 
I  et  B'ølelse.  Lige  saa  lidt  som  Kirken  kunde  lade  den  nye  Er- 
faring frit  Spil,  lige  saa  lidt  turde  den  lade  den  indre  Erfaring 
gaa  sine  egne  Veje.  Den  saa  en  Fare  i,  at  Mennesket  ved  at 
trække  sig  tilbage  i  sig  selv  skulde  kunde  stille  sig  i  et  umiddel- 
bart Forhold  til  det  højeste  Værdifulde  og  derved  blive  uaf- 
hængigt af  Kirken.  Den  anede,  at  Selverkendelsen  lige  saa  vel 
som  Naturerkendelsen  frembød  Muligheder  for  aandelig  Frigørelse 
og  aabnede  Vejen  til  en  hel  anden  Verdensopfattelse  end  den 
teologiske.  —  Dog  var  det  ikke  blot  den  ængstelige  Begræns- 
ning til  religiøse  Stemninger,  der  hæmmede  den  indre  Erfarings 
Udvikling.  Ogsaa  her  virkede  Dualismen  og  hindrede  Anerken- 
delsen af  en  virkelig  Lovmæssighed  paa  det  indre  Omraade,  saa 
vel  som  af  en  naturlig  Sammenhæng  mellem  det  Sjælelige  og 
det  Legemlige.  Sjælelivet  kunde  ikke  forstaas  ret,  før  en  friere 
og  mere  omfattende  Naturopfattelse  udviklede  sig.  — 

Renaissancens  Betydning  er  nu,  at  den  betegner  den  Pe- 
riode, hvor  den  middelalderlige  Livsanskuelses  Skranker  og  En- 
sidigheder kunde  bekæmpes  ved  Hjælp  af  nye  Erfaringer  og 
Synspunkter.  Hvor  forskelligartede  Fænomener  der  end  møde 
os  inden  for  Renaissancens  Filosofi,  saa  have  de  dog  fælles  en 
stor  Begejstring  for  og  Tillid  til  Naturen,  en  Stræben  efter  at 
gennemføre  en  Enhedsopfattelse  af  Tilværelsen  og  efter  at  hævde 
det  naturlige  Menneskelivs  Lovmæssighed  og  Berettigelse.  Re- 
naissancen  begynder  med  dette  sidste  Punkt,  med  »Opdagelsen 
af  Mennesket«  (for  at  bruge  Jacob  Burckardts  Udtryk),  og  fører 
senere  til  Udvikling  af  et  nyt  Verdensbillede  og  en  ny  Natur- 
forskning. 

A.    OPDAGELSEN  AF  MENNESKET. 
2.    HUMANISMEN. 

Det  var  intet  Tilfælde,  at  Italien  blev  Renaissancens  Hjem- 
sted og  dermed  Vuggen  for  den  moderne  Tænkning.  I  Italien 
bavde  Sammenbængen  med  Oldtiden  mest  boldt  sig,  og  da  Old- 
tidens Literatar  igen  droges  frem,  kunde  Italienerne  tilegne  sig 
den  paa  en  ganske  særligt  selvstændig  Maade,  fordi  den  var 
deres  egen  Oldtids  Værk,  Kød  af  deres  Kød  og  Blod  af  deres 
Blod.  Ogsaa  over  for  den  græske  Literatur,  der  i  det  15.  Aar- 
bundrede  paa  ny  blev  Genstand  for  begejstret  Studium,  stod 
Italienerne  i  flere  Henseender  mere  forstaaende  end  de  nord- 
lige Folkeslag.  Hele  denne  Tilbagevenden  til  Oldtidsliteraturen, 
til  Studiet  af  antik  Historie,  Poesi  og  Filosofi,  bavde  den  store 
kulturbistoriske  Betydning,  at  man  nu  blev  klar  over,  at  der 
ogsaa  uden  for  Kirke  og  Kristendom  gaves  et  menneskeligt 
Aandsliv,  som  fulgte  sine  egne  Love  og  bavde  sin  egen  Hi- 
storie. Den  aandelige  Verden  udvidedes,  og  en  sammenlignende 
Betragtning  af  de  menneskelige  Forbold  blev  mulig.  Hos  flere 
af  Kenaissancetidens  Tænkere  finde  vi  allerede  den  kompara- 
tive Metode  anvendt  til  Forstaaelse  af  det  Menneskelige.  Des- 
uden kunde  Oldtidsværkerne  tjene  til  Forbilleder,  der  vejledede 
Tanken,  indtil  denne  kunde  virke  paa  en  mere  selvstændig 
Maade.  Mange  Tankespirer,  der  i  selve  Oldtiden  kun  lige  bavde 
begyndt  deres  Væxt  for  saa  at  bæmmes  af  Middelalderens  for 
fri  Aandsudvikling  saa  barske  Tid,  kunde  nu  udfoldes.  Efter 
en  lang  Dvale  søgte  Tænkningen  at  tage  sit  Arbejde  op,  bvor 
den  ved  Oldtidens  Slutning  havde  nedlagt  det. 

Men  at  en  levende  Forstaaelse  og  selvstændig  Tilegnelse  af 
Oldtidsliteraturen  blev  mulig,  skyldtes  igen  de  bistoriskc  For- 
bold i  Italien.  Delingen  i  de  mange  Smaastater,  der  stadig  om- 
tumledes under  indre  politiske  Kampe,  hvor  man  som  oftest 
intet  Middel  skyede  for  at  opnaa  og  sikre  sig  Magten,  medførte 
en  Opløsning  af  den  middelalderlige  Samfundsorden.  I  Middel- 
alderen vurderedes  Mennesket  efter  sin  Sammenhæng  med  Kir- 
ken  og  Korporationen.   Det  naturlige  Menneske  med  sit  rent 


Digitized  by  VjOOQIC 


Hnmanismen  som  Udvidelse.  9 

individuelle  Følelsesliv  blev  ikke  paaagtet  og  ikke  anset  for  be- 
rettiget. De  politiske  Kampe  rundt  om  i  Stæderne  havde  nu 
derimod  udviklet  en  hensynsløs  Stræben  efter  at  gøre  sin' Per- 
sonlighed gældende,  en  Stræben,  der  naturligvis  kun  hos  de 
lykkelige  Magthavere  førte  til  fyldigere  Resultater.  Paa  den 
anden  Side  maatte  det  Magtherredømme,  som  raadede  i  de 
italienske  Stater,  drage  mange  Enkelte  bort  fra  det  offentlige 
liv,  og  da  Trangen  til  at  gøre  Individualiteten  gældende  dog 
var  vakt,  henvise  dem  til  i  Privatlivets  Forhold  og  i  kunstnerisk 
og  literær  Interesse  at  udvikle  deres  Personlighed  saa  vidt  og 
frit  som  muligt  Det  er  BURGKHARDT'S  Fortjeneste  (i  hans  Værk 
om  Renaissancens  Kultur)  at  have  paavist,  hvorledes  Hanget  til 
Individualisme  og  Trangen  til  rent  personlig  Udvikling  maatte. 
opstaa  i  Italien  i  det  14.  og  1 5.  Aarhundrede  under  Indflydelse 
af  de  historiske  Forhold.  Det  var  da  ikke  blot  den  ydre  Op- 
dagelse af  Oldtidens  Literatur  og  Kunst,  som  betingede  den 
italienske  Renaissance.  I  saa  Fald  vilde  denne  have  været  en 
blot  lærd  Bevægelse,  en  overvejende  receptiv  Proces.  Det  var 
først  og  fremmest  den  praktiske  Opdagelse  af  Menneskenaturen 
som  et  Omraade,  —  for  hver  Enkelt  det  nærmest  liggende 
Omraade,  —  paa  hvilket  der  var  rig  Plads  og  Anledning  baade 
til  at  gøre  Erfaringer  og  til  at  foretage  et  Udviklitagsarbejde. 
Hvad  Middelalderen  kun  havde  gjort  muligt  i  den  religiøse 
Mystiks  Form,  blev  nu  ført  videre  og  frigjort  for  Skranker  og 
Baand.  Det  individuelle  Sjæleliv  føles  som  en  Realitet  og  vækker 
Interesse  i  og  for  sig,  afset  fra  hvad  det  er  knyttet  til.  Det  var 
en  Opdagelse  af  ikke  mindre  Betydning  end  Opdagelsen  af  den 
ny  Verdensdel  paa  Jorden  og  af  de  nye  Verdener  i  Himmel- 
rummet. Hos  Digterne  (Dante,  Petrarca)  fremtræder  Interessen 
for  og  Syslen  med  det  egne  Jeg  og  Begivenhederne  i  det  na- 
turligvis først  og  i  størst  Stil. 

Humanismen  betegner  derfor  ikke  blot  en  literær  Retnin«;, 
en  Skole  af  Filologer,  men  ogsaa  en  Livsretning,  som  karakteri- 
seredes ved  Interessen  for  det  Menneskelige  baade  som  Gen- 
stand for  Betragtning  og  som  Grundlag  for  Handlen.  Det  er 
baade  i  Literatur  og  i  Liv  en  Retning,  der  frembyder  overor- 
dentligt   mange   Forskelligheder.    Kirken   viste   sig  en   Tidlang 

gunstigt  stemt  for  den,  og  den  humanistiske  Interesse  var  endog 
en  Stand  raadende  paa  Pavestolen.  Naar  Pius  II  lod  prædike 
Korstog,  var  det  vel  væsentligt  for  at  redde  Civilisationen; 
efter  hans  Overbevisning  var  Rom  nu,  efter  Konstantinopels 
Fald,  Literaturens  sidste  Tilhold,  og  over  den  græske  Kejserstads 
Fald  havde  han  maaske  sørget  nok  saa  meget  af  humanistiske 
som  af  religiøse  Motiver.  Humanismen  har  i  sin  Karakter  noget 
Ubestemt  Den  betegner  Opdagelsen  af  det  Menneskelige;  roen 
hvorledes  dette  Menneskelige  opfattes,  og  hvorledes  det  søges 
udviklet,  staar  endnu  usikkert  hen.  £n  Tidlang  saa  det  ud,  som 
om  det  Humane  og  det  Overleverede  skulde  kunne  gaa  sammen 
paa  fredelig  Vis.  Men  det  nye  Indhold  sprængte  snart  de  gamle 
Læderflasker. 

Her  have  vi  nu  den  Opgave  at  vise,  hvorledes  der  paa 
Basis  af  den  praktiske  Interesse  for  det  Menneskelige  hos  Tidens 
Tænkere  fremtræder  en  Række  Forsøg  paa  ogsaa  teoretisk  at 
opfatte  og  forstaa  det  Det  er  Forsøg  paa  at  emancipere  Psy- 
kologien og  Etlken  fra  Teologien,  som  vi  her  have  at  drage  frem. 


3.  PIETRO  POMPONAZZI  OG  NICOLO  MACHIAVELLI. 
Hele  Middelalderens  Tænkning  havde  jo  hvilet  paa  antikt 
Grundlag,  idet  den  byggede  paa  Aristoteles,  hvis  Ideer  den 
havde  bøjet  henimod  hvad  Dogmerne  fordrede.  Men  i  Modsæt- 
ning til  denne  »latinske«  Fortolkning  af  Aristoteles  stod  dels  de 
gamle  græske  Fortolkere,  der  opfattede  hans  Lære  mere  natura- 
listisk, dels  de  arabiske  Fortolkere,  i  første  Linie  Averroes,  der 
opfattede  hans  I>ære  i  panteistisk  Aand.  I  Sporgsmaalet  om, 
hvorvidt  Aristoteles  lærte  Sjælens  Udødelighed,  stødte  de  tre 
Grupper  af  Fortolkere  sammen.  Efter  de  græske  Fortolkere, 
som  man  i  Middelalderen  ikke  tog  Hensyn  til,  lærte  Aristoteles 
en  naturlig  Udvikling  af  Sjælelivet  fra  lavere  til  højere  Trin, 
men  saaledes,  at  selv  det  højeste  Trin  ikke  var  uafhængigt  af 
de  naturlige  Betingelser.  Efter  den  averroistiske  Fortolkning 
bliver  den  højeste  Form  for  Tænkning  kun  mulig  ved,  at  Men- 
nesket delagtiggøres  i  en  evig  Fornuft;  men  denne  Delagtig- 
gørelse varer  kun  en  Tid,  og  ikke  de  individuelle  Sjæle,  men 

den  universelle  Fornuft,  i  hvilken  de  i  deres  højeste  Tankeakter 
momentant  faa  Del,  er  udødelig.  Derimod  hævdede  de  teologiske 
Aristotelikere,  med  Thomas  Aqvinas  i  Spidsen,  Sjælens  Udøde- 
lighed som  en  Læresætning,  der  begrundes  ved  Sjælens  Evne 
til  at  erkende  og  ville  det  Universelle  og  Evige. 

Dette  saa  omtvistede  Spørgsmaal  drøftede  PlETRO  POMPO- 
NAZZI  i  et  mærkeligt  lille  Skrift  (de  immortalitate  animi  1516). 
Med  Rette  har  man  i  dette  Skrift  set  Indledningen  til  Renais- 
saucens  Filosofi.  Det  fortjener  denne  Plads  ved  den  Maade,  paa 
hvilken  Problemet  behandles.  Det  drøfter  vel,  hvad  Aristoteles* 
egentlige  Mening  er,  men  erklærer  tillige  at  ville  undersøge 
Spørgsmaalet  efter  don  naturlige  Fornuft,  uafhængigt  af  al  Au- 
toritet Og  dets  Bestræbelse  gaar  ud  paa  at  hævde  den  natur- 
lige Sammenhæng  inden  for  Sjælelivet  og  tillige  Muligheden  af 
en  etisk  Livsførelse  paa  Naturens  Grund.  Pomponazzi  var  en 
berømt  Lærer  i  Filosofi  først  i  Padua,  siden  i  Bologna.  Han 
fedtes  i  Mantua  1462  og  døde  i  Bologna  1525.  Om  hans  per- 
sonlige Forhold  er  kun  Lidet  bekendt.  Han  var  en  udmærket 
Disputator  og  Taler;  dog  udmærke  hans  Skrifter  sig  ikke  i  lite- 
rær  Henseende.  ' 

Baade  over  for  Thomas  og  over  for  Averroés  lægger  Pom- 
ponazzi Vægt  paa  Naturens  lovmæssige  og  kontinuerlige  Ud- 
vikling, som  Aristoteles  har  lært  i  sin  Fysik,  og  som  ikke  til- 
lader Spring  eller  Indførelsen  at  helt  nye  Principer,  der  ikke 
forberedes  ved  den  forudgaaende  Udvikling.  Han  gennemfører 
denne  Tanke  endnu  videre  end  selve  Mesteren  Aristoteles,  der 
lærte,  at  den  højeste  Fornuftvirksomhed  (»den  aktive  Fornuft«) 
ikke  kunde  forklares  ud  af  den  successive  Udvikling.  Hvorledes 
den  da  var  at  opfatte  og  at  forklare,  havde  Aristoteles  ikke  ud- 
talt sig  om  og  netop  derved  givet  Anledning  til  de  modstridende 
Fortolkninger.  At  selv  den  højeste  Tænken  ikke  kan  være  uaf- 
hængig af  naturlige  Betingelser,  beviser  Pomponazzi  især  ved 
den  af  Aristoteles  udtrykkelig  opstillede  Sætning,  at  al  Tænken 
forudsætter  Forestillinger,  der  fra  først  af  maa  være  givne  ved 
Sansning.  Og  han  hævder,  at  den  aristoteliske  Definition  af 
Sjælen  som  Legemets  Form  eller  dets  fuldkomne  Virkelighed 

heller  ikke  gør  det  muligt  at  antage  en  selvstændig  Bestaaen 
af  Sjælen. 

Vil  der  nu  ikke  af  dette  Resultat  opstaa  betænkelige  Kon- 
sekvenser i  etisk  Henseende,  idet  jo  saa  for  det  naturlige  Men- 
neske Udsigterne  til  Len  eller  Straf  efter  Døden  ikke  kunne 
blive  Motiver?  Pomponazzi  hævder  tvertimod,  at  disse  Udsigter 
ere  betænkelige  i  etisk  Henseende,  da  de  hindre  Mennesket  i 
at  gøre  det  Gode  for  dets  eget  Skyld.  Den  fulde  Udvikling  af 
Menneskets  Natur  paa  de  forskellige  Omraader  har  sin  Tilfreds- 
stillelse i  sig  selv.  Og  medens  den  videnskabelige  og  kunst- 
neriske Udvikling  ikke  i  lige  Grad  falder  i  Enhvers  Lod,  saa 
er  der  én  Udvikling,  Ingen  er  udelukket  fra,  den  etiske  Udvik- 
ling. Og  denne  har  sit  Maal  og  sin  Værdi  i  sig  selv.  Dydens 
Belønning  er  selve  Dyden,  og  den  Lastefuldes  Straf  er  selve 
Lasten.  Hvad  enten  derfor  Mennesket  er  dødeligt  eller  ikke, 
er  Døden  dog  at  ringeagte,  og  hvorledes  det  saa  end  forhol- 
der sig  med  Tilstanden  efter  Døden,  skal  man  dog  ikke  bøje 
af  fra  det  Godes  Vej.  —  Disse  Udtalelser,  som  findes  i  Bogens 
14.  Kapitel,  minde  paa  den  ene  Side  om  Sokrates'  Apologi  og 
pege  paa  den  anden  Side  fremad  til  Spinozas  og  Kants  Opfat- 
telse af  det  Etiske.  Flere  Humanister  vare  vel  optraadte  med 
Ideen  om  en  selvstændig  Etik;  men  hos  Pomponazzi  faar  denne 
Ide  en  særlig  Betydning  ved  den  Sammenhæng,  i  hvilken  den 
fremkommer  med  et  specielt  religiøst  Problem. 

Udødelighedsspørgsmaalet  er  efter  Pomponazzi  et  uløseligt 
Problem  (problema  neutrum);  man  kan  i  hans  Aand  føje  til: 
ogsaa  et  neutralt  Problem  i  den  Forstand,  at  ingen  virkelige 
etiske  Værdier  afhænge  af  dets  Besvarelse.  Men  det  gælder  ved 
saadanne  Spørgsmaal  at  faa  afgjort,  hvor  langt  vor  Erkendelse 
virkeligt  kan  naa.  Aabenbart  er  for  Pomponazzi  Hovedinteressen 
ved  hans  Undersøgelse  knyttet  til  det  Lys,  som  den  kaster  over 
vor  Erkendelses  Natur.  Problemet  er  kun  Anledningen.  Han 
skelner  skarpt  mellem  Filosofens  og  Lovgiverens  Standpunkt 
For  Lovgiveren  gælder  det  at  finde  Motiver,  der  kunne  gøre 
Menneskene  retskafne,  og  han  kan  maaske  finde  det  ret  at  be- 
nytte Udødelighedstroen  som  et  opdragende  Motiv;  men  Filo- 
sof en  har  kun  at  spørge  efter  Sandheden   uden  at  lade  sig  be- 

væge  af  Frygt  eller  Haab.  En  lignende  Modsætning  kan,  som 
Pomponazzi  lærer,  findes  inden  for  det  enkelte  Menneske.  Med 
sin  Fornuft  søger  han  kun  at  drage  rette  Slutninger  af  givne 
Forudsætninger;  hvilke  Resultater  Fornuften  skal  koranae  til, 
beror  derfor  ikke  paa  Menneskets  Villie.  Med  sin  Villie  kan 
Mennesket  fastholde  en  Tro,  som  hans  Fornuft  ikke  kan  begrunde. 
Pomponazzi  skelner  saaledes  mellem  Tro  og  Viden,  og  han  kan 
derfor  med  Hensyn  til  den  endelige  Afgørelse  af  det  Problem, 
han  behandler,  underkaste  sig  Kirkens  Lære.  Medens  Skolastikeren 
Duns  Scotus  to  Aarhundreder  i  Forvejen  havde  udtalt,  at  Noget 
kan  være  sandt  for  Filosofen,  som  ikke  er  det  for  Teologen,  vil 
Pomponazzis  Mening  snarest  være  udtrykt  i  den  Sætning,  at 
Noget  kan  være  sandt  for  Teologen,  som  ikke  er  det  for  Filo- 
sofen. Det  maa  jo  erindres,  at  han  som  Filosof  endte  ved  et 
problema  neutrum.  Der  er  derfor  heller  ingen  Grund  til  at 
tvivle  om,  at  denne  Lære  om  Tro  og  Viden  var  fuldt  Alvor, 
og  til  at  antage  den  for  Ironi  eller  for  en  simpel  Udflugt^). 
Han  gør  Indtrykket  af  en  søgende  Natur,  hvem  det  er  fuldt 
Alvor  med  Forskningen.  Han  sammenligner  Filosofen  med 
Prometheus,  fordi  han  stadigt  nages  af  urolige  Tanker  i  sin  Higen 
efter  at  udgranske  de  guddommelige  Hemmeligheder.  Det  kan 
meget  vel  være,  at  Fornuften  hos  ham  har  været  mere  udviklet 
end  den  Villie,  der  skulde  knytte  ham  til  Troen,  men  derfor 
kan  det  godt  have  været  hans  Alvor,  naar  han  fastholdt  begges 
Krav.  Kun  savnes  der  hos  ham  en  nærmere  Udvikling  af  Sam- 
menhængen mellem  Villie  og  Tro.  Han  indskrænker  sig  til  at 
henvise  til  Villien  som  Troens  Grundlag  uden  at  give  videre 
Forklaring,  skønt  en  saadan  vilde  være  af  stor  Interesse.  — 

Foruden  det  her  drøftede  Skrift  har  Pomponazzi  ogsaa 
skrevet  om  Trolddom  og  søgt  at  give  en  naturlig  Forklaring  af 
Begivenheder,  der  fortolkedes  som  Virkninger  af  overnaturlig 
Indvirken.  Dette  Skrift  er  af  Interesse  ved  Bestræbelsen  for  at 
hævde  de  naturlige  Aarsagers  Princip,  skønt  de  Aarsager,  han 
benytter,  efter  vor  Opfattelse  selv  høre  ind  under  Begrebet 
Overtro.  Det  er  nemlig  især  Stjernernes  Indflydelse,  han  støtter 
sig  til,  en  Indflydelse,  som  jo  Datiden  ikke  ansaa  for  overnatur- 
lig. —  I  et  tredje  Skrift  drøfter  han  Spørgsmaalet  om  den  gud- 

dommelige  Forudbestemmelse  og  Menneskets  Villie.  Han  påa- 
viser skarpsindigt  Modstriden  mellem  dem.  Som  Filosof  holder 
han  sig  til,  hvad  der  erfaringsmæssigt  staar  fast:  den  menneske- 
lige Villies  Realitet;  dens  Forhold  til  den  guddommelige  Virken 
lader  han  staa  hen  som  et  uløseligt  Problem,  idet  han  ogsaa 
her  benytter  Distinktionen  mellem  Tro  og  Viden. 

Denne  Distinktion  hjalp  ham  iøvrigt  ikke.  I  Venedig  lod 
Inkvisitionen  hans  Skrift  de  immortalitate  brænde,  og  hvis  han 
ikke  havde  havt  en  mægtig  Beskytter  i  Pave  Leo  X's  Ven 
Kardinal  Bembo,  vilde  han  maaske  ikke  være  sluppen  for  at 
dele  Skæbne  med  sin  Bog.  — 

Ved  først«  Øjekast  kunde  det  synes  underligt  at  stille 
Machiavelli  ved  Siden  af  Pomponazzi.  Den  florentinske  Stats- 
mand synes  ikke  at  have  noget  at  gøre  med  den  bolognesiske 
Skolastiker.  Og  dog  havde  disse  to  samtidige  Tænkeres  fælles 
Fjender  neppe  Uret,  naar  de  mente,  at  de  vare  af  samme  Sur- 
dejg.  Det  var  den  antike  Tro  til  Menneskenaturen,  de  beg^e 
hver  paa  sin  Maade  vilde  have  genfødt.  Og  begge  vare  de  stærkt 
paa virkede  af  Oldtidens  Forfattere.  Som  Pomponazzi  søgte  at 
fortsætte  Aristoteles'  naturalistiske  Psykologi  og  Etik,  saaledes 
viser  Machiavelli  sig  paa  vigtige  Punkter  paavirket  af  den  græske 
Historieskriver  Polybios,  der  igen  viser  tilbage  til  ældre  græske 
Tænkeres  Opfattelse  af  Staternes  Udviklingsgang.  Men  det  var 
Machiavellis  egne  Iagttagelser  af  sin  Tids  Begivenheder,  i  hvilke 
han  selv  var  indviklet,  der  affødte  Trangen  hos  ham  til  at  gaa 
tilbage  til  Oldtiden.  NiCOLO  MACHIAVELLI  blev  født  i  Florents 
i  Aaret  1469  af  en  gammel  og  anset  Familie,  for  hvem  det  var 
gaaet  tilbage.  Han  traadte  tidligt  i  diplomatisk  Tjeneste  hos  sin 
Fædrenestads  republikanske  Regering  og  besøgte  som  dens  Ud- 
sending Pave  Julius  II,  Cesare  Borgia,  Kejser  Maximilian  og 
Kong  Ludvig  XII.  Han  fik  herved  rig  Lejlighed  til  at  indsamle 
Iagttagelser  af  Mennesker  og  Begivenheder.  Af  skæbnesvanger 
Betydning  for  hans  Anskuelsers  Udvikling  var  det,  at  netop 
denne  Periode  i  Italiens  Historie  var  en  saadan,  i  hvilken  List 
og  Intrigespil,  Lumskhed  og  Grusomhed  vare  de  Midler,  ved 
hvilke  de  politiske  Afgørelser  udførtes.  Han  har  selv  i  sin  floren- 
tinske Historie  (i  Indledningen  til  5.  Bog)  gjort  den  Bemærk- 

ning  om  Italiens  Historie  i  det  15.  Aarhundrede,  at  man  ikke 
kan  beundre  den  Tids  italienske  Fyi-sters  Færd  for  Storhed  og 
Højhjærtethed,  skent  den  derfor  ikke  afgiver  mindre  Stof  for 
Betragtning,  naar  man  ser,  hvorledes  saa  ædle  Folkeslag  holdtes 
i  Tømme  ved  svage  og  slet  førte  Vaaben.  Det  maatte  for  Ma- 
chiavelli staa  som  Resultatet  af,  hvad  han  havde  oplevet,  at 
Snildhed  og  Kraft  var  det  eneste  Fornødne  for  Statsmanden. 
Selv  viser  han  sig  ikke  som  nogen  overlegen  Politiker;  hans 
Storhed  er  i  Tankens  Verden,  ikke  i  Handlingens.  Og  dog  sør- 
gede han  dybt,  da  han  blev  tvungen  til  at  ombytte  denne  Ver- 
den med  hin.  Da  Mediceerne  styrtede  Florents'  frie  Forfatning 
(1512),  afskedigedes  Machiavelli,  og  under  det  nødtvungne  Pri- 
vatliv, han  derefter  førte  i  en  Række  af  Aar,  forfattede  han  sine 
navnkundige  Værker.'  Havde  han  taget  sin  politiske  Ulykke  med 
større  Værdighed,  vilde  hans  literære  Værker  maaske  ogsaa 
være  blevne  holdte  i  en  højere  Stil.  Nu  udarbejdede  han  især 
det  af  sine  Værker,  der  er  blevet  mest  berømt.  Bogen  om  Fyr- 
sten (Il  principe)  med  det  Formaal  for  Øje  at  skaffe  sig  Me- 
diceernes  Gunst.  Han  opnaaede  for  en  Del  dette  Formaal,  men 
det  kan  ikke  negtes,  at  der  derved  sattes  en  Plet  paa  hans  Ka- 
rakter, og  at  han  ved  at  have  en  enkelt  Slægts  politiske  Magt 
for  Øje  kom  til  at  betone  den  individuelle  Vilkaarlighed  og  Hen- 
synsløshed i  Politiken  stærkere,  end  han  maaske  ellers  vilde  have 
gjort.  Ofte  ser  det  i  hans  Fremstilling  ud,  som  det  i  sidste  In- 
stans var  ligegyldigt,  hvilket  Formaal  Magthaveren  vilde  sætte 
igennem,  og  som  om  han  i  hvert  Tilfælde  betragtede  det  som 
sin  Opgave  at  give  Anvisninger  for  de  forskellige  Formaal,  man 
kunde  falde  paa  at  sætte  sig.  Ikke  blot  i  »Fyrsten«,  men  ogsaa 
i  hans  egentlige  Hovedværk,  Discorsi^  Afhandlingerne  om  Livius' 
ti  første  Bøger,  lægger  dette  sig  for  Dagen.  Den,  som  vil  grunde 
en  Republik,  skal  bære  sig  saaledes  ad;  den,  der  vil  grunde  et 
Monarki  saaledes;  den,  der  vil  grunde  et  Tyranni  saaledes.  Og 
dog  er  det  sikkert,  at  der  var  ét  Formaal,  for  hvilket  Machia- 
vellis Hjerte  bankede,  og  som  han  inderst  inde  omfattede  med 
sin  Tanke  midt  under  det  diplomatiske  Intrigespil  saa  vel  som 
under  Udarbejdelsen  af  sine  Værker,  nemlig  Italiens  Enhed  og 
Storhed.    Tillige  er  det  sikkert,  at  han  stedse  følte  sig  som  Re- 

publikaner;  det  ses  af  de  Raad,  ban  gav  Mediceerne  angaaende 
Forfatningen  i  Florents.  Og  tillige  har  der  for  hans  Aand  staaet 
et  Menneskeideal  af  Sundhed,  Kraft  og  Visdom,  der  skulde  rage 
højt  over  den  Ynkelighed,  af  hvilken  han  følte  sig  omgiven,  og 
over  den  Kuethed,  den  middelalderlige  Kirke  havde  bragt  over 
Menneskenaturen.  Det  var  paa  dette  Punkt,  han  selv  saa  hen 
til  Antiken  og  fordrede  den  efterlignet.  Skønt  han  selv  var 
Digter  og  levede  med  Digterne,  og  skønt  han  selv  havde  Ad- 
skilligt af  det  ubundne  Nydelsesmenneske  i  sig,  var  den  æstetiske 
Renaissance  ham  ikke  nok,  saa  lidt  som  Nydelsens  Evangelium 
var  ham  det  Højeste.  Det  var  Kraftens  og  Storhedens  Renais- 
sance, han  fordrede.  »Naar  jeg,«  siger  han  (i  Indledningen  til 
1.  Bog  af  Discorsi),  »betragter  den  Ærbødighed,  som  Oldtiden 
indgyder  Alle,  hvorledes  man  f.  Ex.  giver  en  stor  Sum  Guld 
for  et  Brudstykke  af  en  antik  Statue  for  bestandigt  at  have  det 
for  sine  Øjne,  til  Prydelse  for  sit  Hus  og  til  Forbillede  for 
Kunstnerne,  medens  jeg  paa  den  anden  Side  ser,  at  de  vidunder- 
lige Bedrifter,  der  i  Historien  berettes  at  være  udførte  i  de  gamle 
Stater  af  deres  Fyrster,  Feltherrer,  Borgere  og  Lovgivere  og  af 
alle  dem,  der  have  arbejdet  paa  deres  Fædrelands  Storhed,  snarere 
koldt  beundres  end  efterlignes,  ja,  at  Enhver  tvertimod  synes  at 
undgaa  Alt,  hvad  der  kan  erindre  om  dem,  saaledes  at  vi  nu 
ikke  have  det  mindste  Spor  af  den  antike  Dyd  tilbage,  saa  maa 
jeg  baade  undres  og  klage  derover.«  I  sine  højeste  Ideer  er  han 
beslægtet  med  den  store  Aand,  der  fremtræder  i  Michel  Angelos 
ypperste  Værker.  Men  hans  tragiske  Skæbne  var  det,  at  de 
store  Formaal  saa  ofte  traadte  tilbage  for  Midlernes  Mangfol- 
dighed. Han  var  saa  optagen  af  den  Tanke,  at  det  ikke  nytter 
at  have  et  Formaal,  det  være  nok  saa  ædelt,  naar  man  ikke  har 
kraftige  Midler  til  at  udføre  det,  at  han  tilsidst  glemte  For- 
raaalet  over  Midlerne  eller  undlod  at  undersøge,  om  o^aa  de 
Midler,  han  beundrede,  i  Virkeligheden  og  paa  varig  Maade 
vilde  virke  i  Retning  af  de  store  Formaal,  der  utvivlsomt  vare 
de  højeste  for  ham.  Han  blev  saa  optagen  af  Midlets  Kraft,  at 
han  kom  til  at  tillægge  det  Værdi  i  og  for  sig,  løsnet  fra  For- 
maalet,  som  skulde  hellige  det.  Som  ægte  Renaissancemenneske 
beundrer  han  Kraftudfoldelsen  i  og  for  sig,  ligegyldigt  i  hvilken 

Retning  Kraften  virker.  Skønt  han  udtaler  sig  mod  den  rent 
æstetiske  Benaissance,  bar  han  dog  selv  indfert  den  paa  et  Oni- 
raade,  hvor  det  netop  gælder  om  stedse  at  faa  Kraften  bestemt 
ved  Formaalet  Den  Modsigelse,  der  paa  dette  Punkt  ytrer  sig 
i  hans  Skrifter,  og  da  især  i  »Fyrstene,  har  ofte  ført  til,  at  han 
er  bleven  bedømt  højst  uretfærdigt.  Og  den  samme  Modsigelse 
var  hans  Livs  Skæbne,  om  man  ikke  vil  kalde  den  hans  Brøde. 
Da  Mediceeme  atter  forjoges,  efter  Roms  Indtagelse  af  de  Kejser- 
lige 1527,  og  den  frie  Forfatning  genindførtes,  vilde  hans  Lands- 
mænd ikke  modtage  hans  Tjeneste,  fordi  de  betragtede  ham  som 
Overløber.  Derved  forbitredes  hans  sidste  Tid.  En  Samtidig, 
der  ellers  ikke  er  ham  gunstig,  sagde  efter  hans  Død  om  ham : 
»Jeg  tror,  at  hans  egne  Forhold  smertede  ham;  ti  han  elskede 
virkeligt  Friheden,  og  det  paa  mere  end  sædvanlig  Maade.  Men 
det  pinte  ham,  at  han  havde  indladt  sig  med  Pave  Klemens.« 
Han  døde  1527. 

Der  gaar  som  en  Understrøm  gennem  Machiavellis  Værker 
en  stadig  Sammenligning  mellem  den  antike  og  den  kristelige 
Moral.  Han  har  (i  tDiscorsi«)  sat  sig  den  Opgave  »at  sammen- 
ligne de  antike  og  de  moderne  Begivenheder«;  men  selv  hvor 
han  ikke  udtrykkelig  anstiller  en  saadan  Sammenligning,  spores 
den  i  Opfattelse  og  Fremstillingsmaade.  Han  vil  ikke  lade  sig 
nøje  med  at  berette  og  beskrive;  han  vil  tillige  finde  Aarsagerne 
til  Forskellen  mellem  det  Gamle  og  det  Nye,  og  det  kan  han 
ikke  uden  ved  at  gaa  tilbage  til  den  store  Modsætning  mellem 
den  antike  og  den  middelalderlige  Livsanskuelse.  Derved  bliver 
Machiavelli  den  mest  bevidst  udprægede  Repræsentant  for  Mod- 
sætningen til  Middelalderen. 

I  Middelalderen  stod  det  som  Statens  Opgave  at  hjælpe 
Menneskene  til  deres  højeste  Maal,  Saligheden  i  den  hinsidige 
Verden.  Fyrsten  skulde  vel  ikke  direkte  virke  herfor,  men  dog 
middelbart,  især  ved  at  sørge  for  Fredens  Bevarelse.  I  denne 
Retning  gaar  Opfattelsen  af  Staten  hos  Thomas  Aqvinas.  For 
Machiavelli  har  den  nationale  Stat  derimod  sit  Formaal  i  sig 
selv.  Dens  Kraft  og  Sundhed  ind  ad  til,  dens  Magt  og  Udvidelse 
nd  ad  til,  derpaa  kommer  Alt  an.  Og  det  er  ikke  en  ideal  Stat, 
han  tænker  paa,  men  bestemte,  virkeligt  givne  Stater.    »Da  jeg,« 

H.  Heffding:    Filosofien«  Historie.  2 

siger  han  (Fyrsten,  Kap.  15),  »har  i  Sinde  at  skrive  Ting,  som 
kunne  være  nyttige  for  dem,  som  læse  mig,  synes  det  mig  bedre 
at  holde  mig  til  Tingenes  Virkelighed  end  at  hengive  mig  til 
tomme  Spekulationer.  Der  er  mange,  som  have  udtænkt  sig  Re- 
publiker og  Fyrstendømmer,  som  man  aldrig  har  set  eller  kendt 
dem.  Men  hvortil  tjene  disse  Fantasier?  Der  er  saa  stor  Afstand 
mellem  den  Maade,  hvorpaa  man  lever,  og  den  Maade,  hvorpaa 
man  burde  leve,  at  man  ved  kun  at  studere  denne  sidste  snarere 
lærer  at  ødelægge  sig  selv  end  at  holde  sig  oppe.  Den,  der  i 
Alt  og  overalt  vil  vise  sig  som  en  hæderlig  Mand,  kan  ikke 
undgaa  at  omkomme  mellem  saa  mange  Onde.  En  Fyrste,  der 
vil  holde  sig  ved  Magten,  maa  derfor  lære  ikke  altid  at  være 
god,  men  at  benytte  sig  af  det  Gode  og  det  Onde  alt  efter  Nød- 
vendigheden.« Og  i  Overensstemmelse  hermed  hedder  det  i  Af- 
handlingen om  Livius:  »Overalt  hvor  der  skal  tagesen  Beslut- 
ning, af  hvilken  Statens  Velfærd  afhænger,  maa  man  ikke  lade  sig 
stanse  af  Hensyn  til  Retfærdighed  eller  Uretfærdighed,  Menne- 
skelighed eller  Grusomhed,  Ære  eller  Vanære,  men  med  Bortseen 
fra  alt  Andet  holde  sig  til  det,  der  kan  frelse  Staten  og  hævde 
dens  Frihed.«  (Discorsi.  III,  41).  Hvo  som  ikke  paa  denne  Maade 
kan  frigøre  sig  fra  de  sædvanlige  moralske  Forestillinger,  maa 
leve  som  Privatmand  og  ikke  vove  sig  frem  blandt  de  Sty- 
rende (I,  26). 

Hvad  der  ikke  staar  klart  hos  Machiavelli,  er,  om  han  be- 
tragter den  Retfærdighed  og  Æresfølelse,  der  i  visse  Tilfælde 
hindre  den  nødvendige  politiske  Handling,  for  virkelige  Dyder 
eller  kun  for  indbildte  Dyder.  Enkelte  Steder  (som  Fyrsten 
Kap.  8)  taler  han  om  Egenskaber,  der  synes  al  være  Dyder, 
og  som  kunne  medføre  Fyrstens  Undergang.  Han  gaar  ikke 
nærmere  ind  paa  de  store  Problemer,  der  her  rejse  sig,  nemlig 
om  Forholdet  mellem  Privatmandens  og  Statsmandens  Etik.  Er 
der  her  en  principiel  Modsætning,  to  Slags  Dyder?  Eller  skulde 
det  ikke  være  en  Misforstaaelse,  naar  man  kalder  en  Egenskab 
for  Dyd,  der  hindrer  Opnaaelse  af  Noget,  der  er  et  Gode  for 
hele  den  Kreds  Vurderingen  angaar?  Machiavelli  er  ikke  fri  for 
en  vis  Tvetydighed  her,  som  adskillige  moderne  Deklamatorer 
mod  »Moralen«   dele  med   ham.    Det  ser  ud,  som  han   vil  ud 

over  Modsætningen  mellem  Godt  og  Ondt,  og  saa  er  det  kun 
en  ny  Vurdering,  altsaa  en  ny  Anvendelse  af  Begreberne  Godt 
og  Ondt,  han  tilsigter.  Selve  denne  nye  Vurdering  bliver,  som 
allerede  paavist,  usikker  hos  ham  formedelst  det  uklare  Forhold 
mellem  Magten  og  det  Formaal,  Magten  skal  tjene.  Den  æstetiske 
Beundring  for  hensynsløs  Kraftudfoldelse  skyder  Tanken  om  det 
helligende  Formaal  til  Side.  Hvad  han  lægger  Menneskene  til 
Last,  er,  at  de  hverken  vise  Energi  til  det  Onde  eller  til  det 
Gode:  smaa  Forbrydelser  er  man  ikke  bange  for,  men  Forbry- 
delser i  stor  Stil,  »hvis  Storhed  vilde  udslette  deres  Vanry €, 
gyser  man  tilbage  for.  I  Aaret  1505  vovede  Pave  Julius  II  sig 
med  sine  Kardinaler  uden  Armé  ind  i  Perugia  for  at  afsætte 
Baglioni,  der  havde  Magten  i  denne  By.  Naar  nu  Baglioni  ikke 
benyttede  Lejligheden  til  at  bemægtige  sig  den  dumdristige  Pave 
og  dermed  paa  én  Gang  befri  sig  for  sin  Dødsfjende,  bemægtige 
sig  store  Rigdomme  og  give  Kirkens  Fyrster  en  gavnlig  Lektion 
for  Fremtiden,  saa  var  det  sikkert  ikke  af  moralske  Grunde;  ti 
Baglioni  var  en  Mand,  der  ikke  gyste  tilbage  for  Blodskam  og 
for  Mord  paa  nære  Slægtninge.  »Man  drog  deraf  den  Slutning, 
at  Menneskene  ikke  vi  Je  at  bevare  nogen  Værdighed  i  Forbry- 
delsen, lige  saa  lidt  som  de  formaa  at  være  fuldkomment  gode, 
men  at  de  gyse  tilbage  for  en  Forbrydelse,  naar  den  har  Stor- 
hedens og  Ophøjethedens  Præg.«  (Discorsi.  I,  27). 

Hvad  Machiavelli  vender  sig  imod,  er  altsaa  det  Smaalige, 
Matte  og  Ængstelige.  Det  var  hans  egentlige  Anke  mod  hans 
Samtid,  som  det  ogsaa  ses  af  hans  florentinske  Historie.  Naar 
han  da  nu  spurgte  om  Grunden  til,  at  man  havde  fjernet  sig 
saa  langt  fra  Oldtidens  Storhed,  fandt  han  denne  Grund  i  Op- 
dragelsen, der  har  voldet  Svækkelse  og  Kuethed,  og  Opdragelsen 
hænger  igen  sammen  med  Religionen.  De  Gamle  elskede  Ære, 
Aandsstorhed,  legemlig  Styrke  og  Sundhed,  og  de  gamle  Reli- 
gioner skænkede  guddommelig  Anseelse  til  de  Dødelige,  der 
havde  gjort  sig  fortjente  som  store  Feltherrer,  Helte  eller  Lov- 
givere. Deres  religiøse  Ceremonier  vare  pragtfulde  og  ofte  for- 
bundne med  blodige  Ofre,  der  maatte  stemme  Sindene  til  Vildhed. 
Vor  Religion  derimod  sætter  det  højeste  Maal  i  en  anden  Ver- 
den  og   lærer  os  at  ringeagte  denne  Verdens  Ære.    Den  for- 

herliger  Ydmygheden  og  Selvfornægtelsen  og  sætter  det  stille, 
beskuende  Liv  over  det  praktiske,  udadvendte.  Hvis  den  fordrer 
Kraft  af  os,  er  det  snarere  Eraft  til  at  lido  end  til  at  handle. 
Denne  Moral  har  gjort  Menneskene  svage  og  overgivet  Verden 
til  dumdristige  Voldsmænd,  som  have  opdaget,  at  de  Flesle  i 
Haab  om  Paradis  ere  snarere  til  Sinds  at  finde  sig  i  Fornær- 
melser end  at  hævne  dem.  (Discorsi.  II,  2).  Vel  tilfojer  Ma- 
chiavelli, at  dette  er  en  falsk  Fortolkning  af  Kristendommen, 
der  skyldes  den  menneskelige  Fejghed;  men  det  er  dog  neppe 
hans  Mening  dermed  at  tage  hele  sin  Sammenligning  mellem 
antik  og  kristelig  Moral  tilbage,  og  det  er  klart  nok,  til  hvilken 
Side  hans  egen  Sympati  gaar.  Religionen  er  for  ham  væsentligt 
et  Middel  i  Lovgiverens  Haand.  Lovgiveren  behøver  den  som 
Støtte  for  Lovene.  Den  Vise  forudser  Meget,  som  Mængden  ikke 
aner  og  ikke  vil  tro,  og  da  maa  Guderne  træde  imellem  og 
sanktionere  de  nødvendige  Love.  Lykurgs  og  Solons  Historie 
vidne  herom,  og  Savanarola  virkede  saa  stærkt  paa  sine  Lands- 
mænd, fordi  man  (hvad  enten  det  nu  var  med  Rette  eller  Urette) 
troede,  at  han  stod  i  umiddelbart  Samkvem  med  Gud.  Religionen 
er  særligt  et  fast  Grundlag  for  Opretholdelse  af  Enhed  og  gode 
Sæder  i  Folket.  Numas  religiøse  Institutioner  vare  en  væsentlig 
Aarsag  til  Romerrigets  Kraft  og  Storhed,  og  enhver  klog  Fyrste 
maa  hævde  den  nationale  Religion,  selv  om  han  personlig  anser 
den  for  en  Vildfarelse.    (Discorsi.  I,  11 — 12). 

Machiavelli  har  ikke  Følelsen  af,  at  han  ved  Religionen 
staar  over  for  en  aandelig  Magt,  der  udfolder  sig  efter  sine 
egne  uvilkaarlige  Love,  og  som  Politiken  derfor  ikke  altid  saa- 
ledes  uden  videre  kan  tage  i  sin  Tjeneste  eller  have  til  sin  Raa- 
dighed.  Han  stoler  i  det  Hele  for  meget  paa  de  snu  Beregninger, 
paa  den  vilkaarlige  Indgriben  og  paa  Forholdenes  Ensartethed 
og  overser,  at  det  Storste  i  Historien  ofte  kommer  som  en  Strøm, 
der  pludselig  bruser  frem  af  Kilder,  som  hidtil  vare  usynlige. 
Han  fremhæver  ganske  vist  selv  den  Mangfoldighed  af  store  og 
uforudseelige  Begivenheder,  hvortil  Tiden  havde  været  Vidne, 
og  som  kunde  føre  til  den  Tro,  at  »Gud  og  Skæbnen«  raadede 
for  Alt  Men  han  mener  dog  ikke,  at  den  menneskelige  Villie 
derfor  er  afmægtig.   Over  for  en  rivende  Stormflod  er  der  maaske 

i  Øjeblikket  Intet  at  gere;  men  naar  Uvejret  er  forbi,  kunne  vi 
grave  Kanaler  og  opkaste  Diger,  saa  at  Skaden  bliver  mindre 
næste  Gang.  Skæbnen  kommer  især  til  at  raade,  hvor  ingen 
Modstand  er  forberedt.  (Fyrsten.  Kap.  25).  Det  er  dog  et  vel 
udvortes  Forhold,  han  her  sætter  mellem  det  Uvilkaarlige  og 
det  Vilkaarlige.  Den  Statsmand,  der  staar  helt  uden  for  de  store 
aandelige  Strømninger,  vil  neppe  have  en  saadan  Forstaaelse  af 
dem,  at  han  kan  drage  Kanaler  og  bygge  Diger  paa  rette  Vis.  — 
Machiavelli  lægger  stor  Vægt  paa  Nødvendigheden  af,  at  Insti- 
tutioner og  Forfatninger  —  baade  religiøse  og  politiske  —  fra 
Tid  til  anden  genfødes  ved  at  > føres  tilbage  til  deres  Princip.« 
I  Tidens  Løb  kommer  der  Tilføjelser  og  Ændringer,  der  kunne 
forkvakle  Kilden  til  deres  væsentlige  Kraft  Det  gælder  da  at 
mindes  Begyndelsen,  at  besinde  sig  paa  sit  Udspring.  Anled- 
ningen dertil  kan  gives  ved  ydre  Ulykker,  som  da  Rom  gen- 
fødtes efter  Gallerkrigen,  eller  ved  bestemte  Institutioner,  som 
Roms  Tribuner  og  Censorer,  eller  ved  fremragende  Mænd,  hvis 
Personligheder  blive  Forbilleder,  som  da  St.  Franciscus  og  St. 
Dominicus  igen  stillede  det  oprindelige  kristelige  Forbillede  frem 
for  Menneskenes  Øjne  og  derved  frelste  Kirken  fra  den  Under- 
gang, som  ellers  vilde  have  været  nær.  (Discorsi.  III,  1).  Dette 
er  en  af  de  mest  geniale  Betragtninger,  der  findes  hos  Machiavelli. 
Men  den  viser  tillige  Begrænsningen  for  den  Kløgt,  han  troede 
at  kunne  sætte  i  System.  Den  største  Begivenhed,  der  forefaldt 
i  hans  Levetid,  var  netop  en  saadan  Fornyelse  efter  det  oprinde- 
lige Princip  paa  det  religiøse  Omraade,  men  tillige  en  Fornyelse, 
der  ikke  var  en  blot  Gentagelse.  Ved  Reformationen  blev  den 
aandelige  Udvikling  ført  ind  paa  nye  Baner,  og  ingen  Politiker, 
der  blot  vilde  betragte  den  som  Middel,  uden  at  have  en  dybere 
Forstaaelse  af  dens  Værdi,  har  formaaet  at  øve  nogen  varig 
Indflydelse  paa  Tingenes  Gang.  At  der  ved  »Fornyelsen«  kan 
komme  helt  nye  Kræfter  frem,  vil  han  ikke  forstaa.  —  Machia- 
velli havde  i  det  Hele  ikke  Øje  for  de  i  det  skjulte  virkende 
Aarsager.  Der  var  mange  Sider  af  livet  foruden  den  inderlige 
Religiøsitet,  der  undgik  hans  Opmærksomhed.  Udviklingen  af 
de  praktiske  Interesser,  af  Handel  og  Industri,  af  Mekanik  og 
Økonomi,  og  den  Maade,  hvorpaa  disse  Interesser  og  de  nye 

sociale  Lag,  som  repræsenterede  dem,  bavde  vokset  sig  stærke 
nok  til  for  en  væsentlig  Del  at  bestemme  den  ny  Tids  Politik, 
det  var  Noget,  hans  overvejende  formelle  Opfattelse  af  Politiken 
som  et  Intrigespil  og  en  Magtkamp  tilslørede  hans  Blik  for. 
Hans  Politik  svævede  i  Luften,  fordi  den  ikke  var  knyttet  til 
de  store  Ideer,  i  hvilke  de  stadigt  virkende  Kræfter  skaffe  sig 
Udtryk.  Som  saa  mange  Realister  gik  han  glip  af  Realiteten, 
fordi  han  vilde  gribe  den  paa  Begivenhedernes  Overflade. 

Det  var  naturligt,  at  Machiavelli  i  sin  Stræben  efter  en 
Forstaaelse  af  Historien  maatte  holde  sig  til  de  Aarsager,  han 
kunde  faa  Øje  paa  eller  mente  at  faa  Øje  paa.  Saaledes  maatte 
jo  Pomponazzi  i  sin  Kritik  af  Overtroen  lade  sig  nøje  med  astro- 
logiske Forklaringer.  Begges  Fortjeneste  er  den :  at  have  hævdet 
de  naturlige  Aarsagers  Princip.  De  vare  paa  Vejen,  og  de  gjorde 
det  muligt,  at  deres  Efterfølgere  kunde  komme  videre  ad  denne 
Vej.  Hvad  særligt  Machiavelli  angaar,  saa  staar  han  ikke  blot 
som  Grundlægger  af  den  videnskabelige  Politik  i  den  nyere  Tid, 
men  ogsaa  som  Grundlægger  af  den  sammenlignende  Etik.  Hvad 
han  havde  antydet  i  store  Træk,  blev  det  senere  Tiders  Opgave 
at  udføre  i  det  Enkelte  med  Undgaaen  af  de  Skær,  han  var 
strandet  paa. 

Kort  efter  Pomponazzis  og  Machiavellis  Død  var  det  ude 
med  det  frie  italienske  Aandsliv.  Da  Florents  anden  Gang 
mistede  sin  Frihed  (1530),  var  Vendepunktet  der.  Reaktionen 
brød  nu  vældigt  frem,  og  Inkvisitionen  organiseredes  paa  ny 
for  at  møde  den  protestantiske  Bevægelse.  Landflygtighed  eller 
Martyrium  blev  nu  de  Italieneres  Lod,  hvis  religiøse  ellet  viden- 
skabelige Anskuelser  førte  dem  ind  paa  nye  Baner.  Og  dog 
var  det,  som  vi  senere  skulle  se,  netop  i  denne  Periode,  at 
den  nye  Verdensanskuelse  og  den  nye  naturvidenskabelige  Me- 
tode udvikledes  af  italienske  Tænkere,  Italiens  store  Bidrag  til 
den  moderne  Tids  Aandsudvikling.  Først  følge  vi  Opfattelsen 
af  Mennesket,  og  have  at  fremdrage  nogle  betydningsfulde 
Fænomener,  der  vise  os,  hvorledes  Renaissancens  Grundtanker 
virkede  uden  for  Italien. 


Digitized  by  VjOOQIC 


»Jeg  skriver  om  mig  selv«.  23 

4.  MICHEL  DE  MONTAIGNE  OG  PIERRE  CHARRON. 
Renaissancens  forskellige  Sider  viser  sig  neppe  hos  nogen 
af  Tidens  Tænkere  saa  klart  og  fyldigt  som  hos  Montaigne. 
Han  har  for  det  Første  den  udprægede  Individualisme,  som  i 
Frankrig  i  det  16.  Aarhundrede,  ikke  mindre  end  i  Italien  i  de 
foregaaende  Aarhundreder,  udvikledes  gennem  de  politiske  Kampe, 
og  for  Montaignes  Vedkommende  tillige  ved  de  religiøse  Stri- 
digheder, han  var  Vidne  til.  Frankrig  havde  desuden  sin  Hu- 
manisme i  det  16.  Aarhundrede.  Montaigne  fødtes  (1533)  af 
adelig  Slægt  i  Sydfrankrig,  fik  en  omhyggelig  og  lærd  Op- 
dragelse, foretog  Rejser  i  Italien  og  levede  siden  for  største 
Delen  paa  sit  Gods,  nydende  sin  Frihed  og  dyrkende  sine  Stu- 
dier, vel  vogtende  sig  for  at  blive  dragen  ind  i  Tidens  politiske 
og  religiøse  Bevægelser,  hvilke  han  saa  paa  som  paa  et  Skuespil. 
At  han  holdt  sig  tilbage,  havde  sikkert  ikke  blot  sin  Grund  i, 
at  han  førtes  til  Skepticisme  ved  at  se  de  mange  Partier  og  de 
skiftende  Anskuelser,  men  hovedsageligt  deri,  at  han  vilde  be- 
vare sin  egen  Personlighed,  saaledes  som  den  nu  en  Gang  var. 
Det  var  den,  der  var  den  vigtigste  Genstand  for  hans  Studium. 
Hans  Esscds  (hvis  to  første  Bøger  udkom  1580,  den  tredje  Bog 
1588)  er  en  i  høj  Grad  personlig  Bog,  baade  i  Indhold  og 
Form.  »Jeg  studerer  mig  selv  mere  end  nogen  anden  Genstand,« 
siger  han  (III,  13);  »det  er  min  Metafysik,  det  er  min  Fysik.« 
Og  Bogen  giver  os  da  ogsaa  fuld  Oplysning  om  hans  Interesser, 
Studier,  Vaner  og  Levevis.  Den  er  skreven  i  fri  Form,  uden 
systematisk  Sammenhæng.  Tænkningen  er  for  ham  en  Slags 
Leg  eller  Tidsfordriv;  han  lader  Tankerne  gaa  som  de  ville,  og 
giver  atter  sine  Læsere  dem  lige  saa  ubundne  og  uordnede  som 
han  selv  har  faaet  dem.  Og  han  erklærer  strax  i  Forordet,  at 
han  egentlig  kun  skriver  om  sig  selv  (je  suis  moy  mesme  la 
raatiere  de  mon  livre),  og  at  han,  om  Sæd  og  Skik  havde  tilladt, 
gerne  var  gaaet  endnu  videre  i  at  give  Enkeltheder  om  sig  selv. 
I  tredje  Bog  af  »Essais«  gaar  han  videre  end  i  de  to  første  i 
denne  Henseende,  idet  han  beraaber  sig  paa  den  større  Frihed, 
Alderen  giver.  Denne  Selvbeskæftigelse,  dette  at  hengive  sig  til 
sine  egne  Tanker  og  vugge  sig  i  sine  egne  Stemninger  er  et 

moderne  Træk;  det  vidner  ora,  at  Individet  er  frigjort  fra  tra- 
ditionelle Forudsætninger  og  uden  at  bekymre  sig  ora  nogen 
Autoritet  trygt  tør  overlade  sig  til  Strømningerne  i  sin  egen 
Natur  og  lade  sig  føre  af  dem. 

Et  andet  karakteristisk  Træk  er  bans  store  Belæsthed,  især 
i  Oldtidens  literatur.  Hans  Skrifter  vrimle  af  Citater,  og  ban 
bar  en  stor  Mængde  af  karakteristiske  Træk  til  at  belyse  de 
menneskelige  Meninger,  Følelser  og  Drifter.  Den  sammenlig- 
nende Metode  har  han  i  endnu  større  Udstrækning  end  Machia- 
velli anvendt  paa  det  aandelige  Omraade.  Og  det  ikke,  som  man 
ofte  har  ment,  blot  for  at  uddrage  skeptiske  Konsekvenser  af 
den  Mang-foldigbed  af  Karakterer,  Anskuelser  og  Retninger,  han 
fremdrager.  Han  interesserer  sig  for  de  individuelle  Nuancer, 
og  han  har  tillige  Humanistens  Glæde  over  det  rige  Stof.  Det 
er  Blikket  ud  i  don  uoverskuelige  Verden  af  aandelige  Fæno- 
mener, der  betager  ham,  ikke  blot  den  indbyrdes  Forskel  eller 
Strid,  der  kan  være  mellem  dem. 

Oanske  vist  maatte  baade  Individualismen  og  Humanismen 
gøre  ham  til  en  Modstander  af  ethvert  Forsøg  paa  dogmatisk 
at  ville  paatvinge  og  gennemføre  én  eneste  almindelig  Lære. 
Han  angriber  baade  den  teologiske  og  den  filosofiske  Dogma- 
tisme (især  IL  12).  Hvis  det  —  siger  han  til  de  Ortodoxe  — 
virkeligt  var  os  Alvor  med  Troen  paa  det  Overnaturlige,  — 
»hvis  vi  virkeligt  berørtes  af  Straalen  fra  Guddommen,«  —  saa 
maatte  vort  Liv  se  helt  anderledes  ud,  end  det  gør.  Alle  For- 
hold vilde  være  omdannede  i  Overensstemmelse  med  de  hellige 
Fordringer,  og  Religionskrigene  med  deres  uædle  Lidenskaber 
vilde  ikke  kunne  have  splittet  os.  Det  er  da  neppe  guddomme- 
lige Kræfter,  men  snarere  Sædvane  og  Tradition,  der  lede  os, 
for  saa  vidt  det  ikke  er  Lidenskaberne,  der  bestemme  vor  Tro. 
I  Religionskrigene  vilde  Guds  Sag  alene  neppe  have  kunnet 
rejse  et  eneste  Kompagni.  Og  afset  fra  de  Indflydelser,  som 
gøre  sig  gældende,  er  det  klart,  at  vor  Forestilling  ikke  kan 
fatte  Noget,  som  ligger  helt  ude  over  vort  Væsens  Grænser. 
Vore  egne  Egenskaber  kunne  vi  tænke  forhøjede  eller  for- 
minskede,  men  ud  over  dem  kunne  vi  ikke  komme.  Desuden 
interesserer  ethvert  Væsen  sig  mest  for  sig  selv,  for  sin  ejen- 

dommelige  Natur.  Deraf  følger,  at  vi  forestille  os  Guddommen 
i  menneskelig  Skikkelse  og  mene,  at  Alt  i  Verden  styres  til 
Bedste  for  Menneskene.  Men  mon  Dyrene  ikke  vilde  ræson- 
nere paa  tilsvarende  Maade  ud  fra  deres  Natur?  Den,  der  mener 
at  vide  Noget  om  Gud,  drager  uundgaaeligt  Gud  ned  i  det  Lave. 
Åf  alle  menneskelige  Meninger  om  Religionen  synes  den  at  være 
sandsynligst,  der  erkender  Gud  som  en  ubegribelig  Magt,  Op- 
hav til  Alt  og  Opholder  af  Alt,  idel  Godhed  og  Fuldkommen- 
hed, naadigt  modtagende  den  Dyrkelse,  Menneskene  yde  den, 
under  hvilken  Form  de  saa  opfatte  den,  og  paa  hvilken  Maade 
de  saa  vise  den  deres  Ærefrygt. 

Men  fordi  de  ortodoxe  Paastande  maa  afvises,  er  der  dog 
ingen  Grund  til  at  pukke  paa  den  menneskelige  Fornuft.  Men- 
nesket er  paa  én  Gang  den  elendigste  og  den  stolteste  af  alle 
Skabninger.  Hovmod  er  dets  medfødte  Sygdom.  Det  føler  sig 
højt  ophøjet  over  den  øvrige  Skabning,  og  dog  er  der  (som 
Montaigne  søger  at  vise  gennem  en  udførlig  Opregning  af  Træk, 
der  vidne  om  Dyrenes  Forstand  og  Følelse)  ikke  saa  stor  Af- 
stand mellem  det  og  Dyrene,  som  det  mener.  Det  har  ingen 
Grund  til  at  sondre  sig  fra  Væsenernes  Skare.  Med  dets  Er- 
kendelse staar  det  ilde  til.  Sanserne  ere  usikre  og  vildfarende. 
Vi  kunne  ikke  overbevise  os  om,  at  de  lære  os  Sandheden.  De 
fremstille  Verden  for  os,  saaledes  som  deres  Natur  og  Tilstand 
fører  det  med  sig.  Det  er  ikke  den  ydre  Genstand,  men  Sanse- 
organernes egen  Tilstand,  der  fremtræder  for  os  ved  Sansnin- 
gen: les  sens  ne  comprennent  pas  le  subject  estangier,  ains 
seolement  leurs  propres  passions.  Vi  maatte,  hvis  vi  absolut 
skulde  kunne  stole  paa  Sansningen,  have  et  Instrument,  der 
kunde  kontrollere  den  —  og  saa  igen  et  Middel  til  at  kontrol- 
lere dette  Instrument,  og  saaledes  i  det  Uendelige.  Fornuften 
fører  heller  ikke  til  nogen  endelig  Afgørelse:  enhver  Grund, 
som  anføres  for  en  Antagelse,  behøver  selv  igen  en  Grund,  og  saa- 
ledes kunne  vi  blive  ved  at  gaa  tilbage  i  det  Uendelige.  —  Dertil 
kommer,  at  baade  vi  selv  og  Genstandene  forandres  og  omskif- 
tes uafbrudt;  der  er  intet  Fast  og  Bestandigt.  Og  Forskellenes 
Rigdom  er  saa  stor,  at  det  er  haabløst  at  forsøge  paa  at  opstille 
almindelige  Love  eller  Typer.    Ingen  Lov  kan  udtømme  Tilfæl- 

denes  Mangfoldighed.  Jo  nøjagtigere  Undersøgelsen  er,  des 
flere  Forskelligheder  opdages  der.  Og  ved  Forsøget  paa  at  briage 
de  fundne  Forskelligheder  ind  under  fælles  Synspunkter,  vil  man 
finde,  at  de  indbyrdes  stride  mod  hverandre,  saa  at  Sammen- 
ligningen ikke  kan  føre  til  noget  Resultat.  —  De  stadige  For- 
andringer og  de  store  Forskelligheder  vise  sig  ogsaa  hvad  de 
moralske  og  borgerlige  Love  angaar.  Der  kan  ikke  paavises 
nogen  naturlig  Lov,  som  følges  af  Alle.  Sæderne  skifte  efter  Tid 
og  Sted.  Hvad  er  det  for  en  Godhed,  som  igaar  stod  ved  Magt, 
men  i  Morgen  ikke  mere,  og  som  bliver  til  Forbrydelse,  naar 
man  gaar  over  paa  den  anden  Bred  af  Floden?  Kan  Sandheden 
begrænses  af  Bjerge,  saa  at  den  bliver  til  Løgn  paa  den  anden 
Side?  —  Tvivlen  bliver  da  den  sidste  Udvej.  Men  heller  ikke 
Tvivlen  maa  slaas  fast  som  Noget,  der  bestemt  gælder.  Vi  tør 
ikke  sige,  at  vi  Intet  vide.    Vort  Resultat  er:  hvad  véd  jeg?  — 

Hele  denne  Tankegang  hos  Montaigne  er  ofte  bleven  op- 
fattet som  Skepticisme,  idet  man  i  den  har  set  Montaignes  sidste 
Ord.  Saaledes  har  allerede  Pascal  opfattet  ham.  Men  derved 
naas  ikke  frem  til  det  sidste  Grundlag  for  Montaignes  Livs- 
anskuelse, det  Punkt,  hvorom  alt  tilsidst  drejer  sig  hos  ham, 
og  hvorved  han  kommer  til  at  antyde  en  hel  Verdensanskuelse. 
Montaigne  er  ganske  vist  for  meget  Causeur  til  at  udvikle  sin 
Verdensanskuelse  i  rent  filosofisk  Form.  Men  hans  sidste  Ord 
er  ikke  Fænomenernes  forvirrende  Forskellighed,  ikke  Skepti- 
cismen, heller  ikke  Individualismen.  Der  hæver  sig  bag  alt  hos 
ham  en  uendelig  Baggrund:  Ideen  om  Naturen  i  dens  Højhed 
og  Uendelighed  som  den,  fra  hvilken  Fænomenernes  Fylde  stam- 
mer, og  som  den,  hvis  Kraft  paa  ejendommelig  Maade  forgrener 
sig  ud  i  hvert  enkelt  individuelt  Væsen  2), 

Montaigne  vil  ikke  blot  gendrive  den  opblæste  Viden.  Han 
lovpriser  endog  ligefrem  Uvidenheden,  fordi  den  giver  Naturen 
frit  Spillerum  og  ikke  med  Reflexion  og  Kunst  hindrer  »vor 
store  og  mægtige  Moder  Natur«  i  at  føre  os.  Ved  Uvidenheden 
mener  han  da  ikke  den  raa  og  tankeløse  Tomhed,  men  den,  der 
er  Frugten  af  Forstaaelse  af  vort  Væsens  Grænser.  Kun  ved 
at  støde  til  en  Dør  kunne  vi  overbevise  os  om,  at  den  er  lukket, 
ikke  ved  at  staa  passivt  foran  den.    Kun  for  »et  godt  Hoved« 

(line  teste  bien  faiste)  er  D  videnhed  en  god  og  sund  Hvilepude. 
Baade  i  det  Store  og  i  det  Smaa  spiller  Naturbegrebet  en  Rolle 
hos  Montaigne.  Er  Talen  f.  Ex.  om  Sygdom,  vil  han  ikke  vide 
Noget  af  Lægerne,  der  kun  forkvakle  Naturen  og  hindrer  den 
i  dens  egen  rette  Udvikling.  Lige  som  ethvert  andet  Væsen  har 
enhver  Sygdom  sin  bestemte  Tid  til  at  udvikle  sig  og  afsluttes, 
og  det  er  forgæves  at  gribe  ind.  Man  lade  Naturen  raade;  den 
forstaar  Tingen  bedre  end  vi.  I  Naturens  Orden  maa  man  finde 
sig.  Dge  som  Verdensharmonien  er  vort  Liv  sammensat  jif  Mod- 
sætninger, af  forskellige  Toner,  som  alle  høre  med  i  den  store 
Sammenhæng,  Sygdom  og  Død  saa  vel  som  Sundhed  og  Liv. 
—  Er  Talen  om  Opdragelse,  da  gælder  det  ligeledes  at  lade 
Naturen  have  sit  frie  Løb.  Kundskabsmeddelelse  skal  kun 
være  Middel  for  Foleisens  og  Karakterens  Udvikling,  og  Livs- 
erfaring er  den  bedste  Skole  til  Selvbeherskelse.  —  Selve  sin 
Skepticisme  tager  han  egentlig  ligefrem  tilbage,  naar  han  kom- 
mer ind  paa  Naturbegrebet.  Ben  eneste  Maade,  siger  han,  ved 
hvilken  man  kan  sikre  sig  mod  at  maale  Tingen  med  en  falsk 
Alen,  er  at  stille  sig  »vor  Moder  Naturen  i  dens  hele  Majestæt« 
for  Øje:  den  viser  os  en  gennemgaaende  og  stadig  Mangfoldig- 
hed, inden  for  hvilken  vi  opdager  os  selv  og  Alt,  hvad  vi  kalde 
stort,  som  et  forsvindende  Punkt').  Vi  undgaa  derved  at  drage 
vilkaarlige  og  snevre  Grænser.  Derved  opstaar  Tolerance.  Som 
vi  allerede  have  set,  er  Montaignes  sidste  Resultat  i  religiøs 
Henseende  det,  at  den  ubekendte  Guddom  dyrkes  af  de  forskel- 
lige Nationer  under  Uge  saa  mange  forskellige  Former.  —  Og 
ved  denne  Betragtning  begrunder  Montaigne  sin  Konservatisme. 
Jeg  er  led  ved  det  Nye,  siger  han,  under  hvilken  Skikkelse  det 
saa  fremstiller  sig.  Ikke  fordi  de  bestaaende  Love  altid  ere  for- 
nuftige. Lovenes  Gyldighed  beror  ikke  paa,  at  de  ere  retfær- 
dige, men  paa  selve  det,  at  de  ere  Love:  c'est  le  fondement 
mystique  de  leur  auctorité!  Sædvanen  er  Verdens  Herskerinde. 
Samvittigheden  føler  sig  bunden  til,  hvad  den  er  vant  til  at 
respektere,  og  kan  ikke  uden  Smerte  løsrive  sig  derfra.  Vel 
skal  den  Vise  indadtil  frigøre  sin  Sjæl  for  at  dømme  uhildet 
om  Tingene;  men  udadtil  bør  han  følge  de  bestaaende  Love  og 
Skikke.    Det  er  taabeligt  Hovmod  at  tiltro  sig  at  kunne  stille 

noget  Bedre  i  Stedet.  Skønt  Montaigne  ikke  ligefrem  siger  det 
synes  det  dog  at  ligge  i  hans  Tankegang,  at  Naturen  kundgør 
sig  i,  hvad  der  bliver  Sæd  og  Skik,  og  hans  Konservatisme  fal- 
der derved  ind  under  hans  Tro  paa  Naturen,  skønt  jo  det  Nye 
—  efter  Montaignes  egen  Opfattelse  —  maatte  være  lige  saa 
♦naturligt«  som  det  Gamle. 

Ved  Naturbegrebet  begrundes  endelig  det  første  Træk,  vi 
fremhævede  hos  Montaigne,  hans  Individualisme.  Enhver  vil, 
mener  han,  ved  opmærksomt  at  lytte  efter  hvad  der  foregaar 
hos  ham  (sil  s'escoute),  opdage  hos  sig  en  for  ham  ejendomme- 
lig Maade  at  være  paa,  en  herskende  Karakter  (forme  sienne. 
forme  maistresse,  forme  universelle),  der  gør  Modstand  mod 
ydre  Paavirkning  og  holder  Sindsbevægelser  borte,  som  ere 
uforenelige  med  den.  Denne  Karakter  er  i  sin  inderste  Grund 
uforanderlig.  Jeg  kan  ønske  mig  en  anden  »Form«,  afsky  og 
fordømme  den,  jeg  har.  Men  hvad  der  har  den  dybeste  Rod  i 
min  Natur,  kan  ikke  virkeligt  angres,  da  Angeren  kun  kan  angaa 
det,  som  det  staar  i  vor  Magt  at  ændre.  Det  er  gennem  denne 
herskende  Form,  at  Naturen  rører  sig  i  os,  og  i  hver  af  os  paa 
ejendommelig  Maade,  hvorfor  Enhver  bør  bedømmes  efter  sin 
Maalestok.  Montaigne  hævder  saaledes  Naturen  i  det  enkelte 
Individ,  lige  som  han  hævder  den  i  det  store  Hele.  I  Modsæt- 
ning til  Kirkens  Fordring  om  en  absolut  Genfødelse  paastaar 
han,  at  en  fuldstændig  Forvandling  er  umulig.  Han  nægter 
Angerens  Realitet,  hvis  den  skal  være  en  saadan  Forvandling. 
Angeren  er  kun  mulig,  hvis  der  er  et  indre  Grundlag,  som  kan 
krænkes  ved  det  fulde  og  klare  Billede  af  den  onde  Handling, 
der  er  begaaet.  Medens  Fornuften  raader  Bod  paa  de  andre 
Sorger  og  Smerter,  frembringer  den  Angerens  Smerte,  som  er 
den  tungeste,  fordi  den  opstaar  i  det  Indre,  lige  som  Feberens 
Varme  eller  Kulde  er  mere  gennemtrængende  end  den,  der 
kommer  ude  fra.  Paa  tilsvarende  Maade  føles  der  en  indre  Til- 
fredsstillelse, en  ædel  Stolthed  ved  at  gøre  det  Gode  og  have 
en  god  Samvittighed.  At  bygge  Belønningen  for  gode  Handlin- 
ger paa  Andres  Billigelse  vilde  være  at  bygge  paa  et  altfor 
usikkert  Grundlag,  især  —  mener  Montaigne  —  i  Tider  som 
den,  han  lever  i,  hvor  det  at  være  Genstand  for  Folks  Agtelse 

er  et  daarligt  Tegn.  Enhver  maa  have  et  indre  Mønster  (an 
patron  au  dedans),  efter  hvilket  han  kan  bedømme  sine  Hand- 
linger. Kun  du  selv  kan  bedømme  din  Færd.  De  Andre  se 
ikke  saa  meget  din  Natur  som  din  Kunst.  Allerede  vore  Nær- 
meste se  anderledes  paa  vore  Handlinger  end  Fremmede.  Yed 
det  større  Indblik  i  vor  Natur,  de  have  Lejlighed  til  at  faa,  op- 
dage de  maaske,  at  de  glimrende  ydre  Bedrifter  kun  ere  fine 
Vandstraaler,  der  skyde  til  Vejrs  fra  en  sumpet  Grund.  Fra  det 
Ydre  kan  der  ikke  sluttes  til  det  Indre.    (Essais.  IH,  2). 

Montaigne  forklarer  ikke  nærmere,  hvorledes  hint  »patron 
au  dedans«  udvikler  sig,  og  hvorledes  det  forholder  sig  til  »forme 
maistresse«.  Her  efterlader  han  et  stort  Problem  til  den  føl- 
gende Tænkning.  Men  det  er  klart,  at  lige  som  han  kun  lov- 
priste Uvidenheden  og  den  trygge  Hengivelse  til  Naturen,  for 
den,  der  har  et  godt  Hoved,  saaledes  kan  det  heller  ikke  paa  det 
praktiske  Omraade  være  hans  Mening,  at  man  uden  videre  skal 
lade  Naturen  sørge.  Den  individuelle  Natur  udvikler  sig  kun 
til  sin  ejendommelige  Form,  naar  Besindelse  og  Villie  virke  med, 
og  den  »herskende  Form«  kan  kun  bevares  for  Forvanskning 
ved  Agtpaagivenhed  og  Arbejde.  Montaigne  er  sig  bevidst,  at 
han  ikke  er  nogen  Villieshelt.  Hvis  han  har  nogen  Dyd,  saa 
er  det,  mener  han,  snarere  Lykkens  Gunst  end  Villiens  Værk. 
Han  er  taknemlig  for  at  høre  til  en  god  Slægt  (une  race  fameuse 
en  proud'hommie)  og  for  at  have  faaet  en  god  Opdragelse.  Han 
har  en  naturlig  Afsky  for  de  fleste  Laster  (særligt  Grusomheden), 
men  han  indestaar  ikke  for,  hvorledes  det  vilde  være  gaaet  ham, 
hvis  hans  Natur  ikke  havde  været  saa  lykkelig;  indre  Strid  og 
Debat  kan  han  ikke  udholde.  Hans  Fornuft  stræber  vel  efter 
at  indtage  Forsædet  i  hans  Sjæl;  men  den  har  ofte  nok  at  gøre 
med  ikke  at  lade  sig  forvanske  af  Drifterne  og  kan  ikke  altid 
reformere  dem.  Og  dog  var  det  hans  Overbevisning,  at  den 
højeste  Lyst  var  forbunden  med  Dyden;  Kampen  kunde  kun 
være  en  Overgang.  De  lavere  Nydelser  ere  kun  øjeblikkelige 
og  flygtige  og  føre  let  Anger  med  sig.  En  fuldkommen  Til- 
fredsstillelse, lige  fjernet  fra  sanselig  Nydelse  og  fra  en  møj- 
sommelig Kamp  for  at  fastholde  Fornuftens  Bud,  findes  kun  der, 
hvor  det  er  selve  Sjælens  inderste  Natur,  der  udtrykker  sig  i 

de  gode  Handlinger.  At  have  udviklet  en  saadan  Natur  hos 
sig,  at  enhver  Anledning  til  indre  Kamp  falder  bort,  det  er  for 
Montaigne  det  Højeste.  Han  véd,  at  han  selv  kun  staar  i  tredie 
Række,  hverken  hører  til  dem,  der  kæmpe  tappert,  eller  til  dem, 
der  ikke  behøve  at  kæmpe.  Men  han  beundrer  de  »heroiske 
Sjæles  Højhed«.  Hans  egen  Svaghed  gør  ham  ikke  blind  for 
Andres  Styrke.  Skønt  han  selv  kryber  paa  Jorden,  kan  han 
dog  se  deres  høje  Flugt.  Og  han  anser  det  dog  heller  ikke  for 
en  ringe  Sag,  at  han  har  bevaret  sin  moralske  Dømmekraft  sund 
i  en  Tidsalder,  hvor  Dyden  ikke  synes  at  være  Andet  end  en 
»jargon  du  college«.    (I,  19;  36.  —  H,  11.  —  IH,  13). 

Der  er  en  antik  Karakter  i  den  Maade,  paa  hvilken  Mon- 
taigne hævder  Naturbegrebet.  Men  dette  Begreb  er  hos  ham 
ført  ud  over  den  begrænsede  Form,  som  det  har  hos  de  græske 
Tænkere.  Det  er  uendeliggjort  ved  at  bringes  i  saa  nøje  For- 
bindelse med  Individualitetens  Begreb.  Naar  Montaigne  stiller 
Naturen  i  Modsætning  til  Menneskenes  Kunstlerier,  saa  er  det 
dels,  fordi  disse  slaa  visse  enkelte  Former  fast  som  ene  beret- 
tigede og  derved  overse  Naturens  Fylde,  dels,  fordi  de  krænke 
den  enkelte  ejendommelige  Individualitet,  hvis  Ret  til  at  udvikle 
sig  »sur  son  propre  modele«  er  den  samme  som  enhver  andens. 
De  to  Tanker,  Uendelighedens  og  Individualitetens,  havde  Frem- 
tiden for  sig.  Og  ved  sin  Skepsis,  sin  store  Iagttagelsesevne  og 
sin  humanistiske  Lærdom  fik  Montaigne  Aandsfrihed  og  Ma- 
teriale til  at  indskærpe  disse  Begrebers  Betydning.  Hans  Skep- 
sis —  der  egentlig  er  en  Hævdelse  af  Tænkningens  Bet  — 
førte  ham  til  at  søge  ud  over  de  kunstige  Skranker,  og  hans 
rige  Erfaring  og  Lærdom  lærte  ham,  hvad  der  var  at  finde  paa 
den  anden  Side  Skranken:  nye  individuelle  Former,  i  hvilke 
den  ene  og  samme  uendelige  Natur  udtrykker  sig.  — 

Montaigne  døde  1592.  En  Tænker  af  hans  Art  kunde  egent- 
lig ingen  Discipel  have.  Dertil  er  hans  Tænkning  for  personlig. 
Der  sammenfattedes  hos  ham  Elementer,  der  ikke  i  samme  For- 
bindelse kunde  komme  igen  hos  Andre.  Den,  der  nærmest  staar 
som  hans  Discipel  og  som  den,  der  har  systematiseret  hans 
Ideer,  repræsenterer  da  ogsaa  kun  en  enkelt  Side  af  hans  Tanke- 
verden, selv  om  det  er  en  meget  betydningsfuld  Side.    Det  var 

Bekendtskabet  med  Montaigne,  der  førte  PIERRE  CHARRON  ind 
paa  filosofiske  Ideer.  Han  var  født  i  Paris  1541,  var  først 
Advokat,  men  gik  senere  over  i  den  gejstlige  Stand  og  blev 
en  berømt  Prædikant.  Han  udgav  Forsvarsskrifter  for  den  ka- 
tolske Tro  mod  Protestanter  og  Fritænkere.  Men  desuagtet  er 
det  Mærkeligste  i  den  Bog  af  blivende  Interesse,  han  bar  efter- 
ladt sig,  og  som  udkom  i  Bordeaux  i  Aaret  1600  (tre  Aar  før 
hans  Død)  under  Titel :  De  la  sagesse^  netop  et  gennemført  For- 
svar for  den  Hovedtanke,  som  vi  have  fundet  baade  hos  Pom- 
ponazzi,  Machiavelli  og  Montaigne:  Tanken  om  den  menneske- 
lige Natur  som  Grundlag  for  Etik  og  Politik.  Han  lægger  stor 
Vægt  paa  den  af  sand  Selverkendelse  følgende  Uvidenhed. 
Menneskenaturen  fremtræder  ved  nærmere  Undersøgelse  for  os 
baade  i  sin  Elendighed  og  sin  Storhed.  Den  naturlige  Fornuft 
kan  ikke  være  Maalestok  for  Alt;  man  bør  derfor,  efter  Charrons 
Mening,  holde  sig  til  Kirkens  gamle  Lære  uden  at  rode  sig  ind 
i  nye  Lærdomme.  Ligesom  Montaigne,  og  i  endnu  højere  Grad 
end  han,  drager  Charron  altsaa  konservative  Konsekvenser  af 
Tvivlen.  Men  hvad  der  er  det  Mærkelige:  han  gaar  nærmere 
ind  paa  Forholdet  mellem  Religion  og  Sædelighed,  som  Mon- 
taigne ikke  direkte  havde  berørt.  Religion  og  Sædelighed  høre 
sammen,  men  maa  dog  ikke  sammenblandes,  da  de  hver  have 
sin  Drivfjeder  (ressort).  Frem  for  Alt  maa  Godheden  ikke  gøres 
afhængig  af  Religionen,  da  den  derved  bliver  til  noget  Tilfæl- 
digt og  ikke  faar  sit  Udspring  af  »Naturens  gode  Drivfjeder«. 
Jeg  vil,  siger  Charron,  at  man  skal  være  et  godt  Menneske,  selv 
om  der  ikke  gives  Paradis  og  Helvede.  Det  er  for  mig  en  frygte- 
lig Tale,  naar  Nogen  siger,  at  hvis  han  ikke  var  Kristen,  hvis 
han  ikke  frygtede  for  at  blive  fordømt,  vilde  han  gøre  det  eller 
det.  Jeg  vil,  at  du  skal  være  et  godt  Menneske,  fordi  Naturen 
og  Fornuften  vil  det  saa,  —  fordi  det  fordres  af  den  alminde- 
Uge  Tingenes  Orden,  hvoraf  da  kun  er  en  Del,  —  og  fordi  du 
ikke  kan  handle  imod  dig  selv,  dit  Væsen  og  dit  Formaal;  — 
lad  der  saa  komme  ud  deraf  hvad  der  komme  vil.  Staar  dette 
fast,  saa  kan  Religionen  komme  bag  efter.  Men  det  omvendte 
Forhold  er  fordærveligt. 

En  saa  resolut  Anerkendelse  af  Etikens  Selvstændighed  er 

mærkelig  i  en  katolsk  Gejstligs  Mund.  Det  er  en  psykologisk 
Gaade,  hvorledes  Charron,  der  ikke  længe  i  Forvejen  optraadte 
som  ivrig  katolsk  Prædikant,  er  kommen  ind  paa  den.  Men  i 
hvert  Tilfælde  vidner  den  om,  at  der  i  Tiden  rørte  sig  en  stærk 
Tendons  i  denne  Retning. 


5.  LUDOVICUS  VIVES. 
Den  store  Interesse,  Renaissancetiden  nærede  for  det  Menne- 
skelige, maatte  naturligt  hidføre  et  ivrigt  psykologisk  Studium 
af  de  sjælelige  Fænomener.  Hos  alle  de  hidtil  nævnte  Tænkere 
spiller  psykologisk  Iagttagelse  og  psykologisk  Interesse  en  væ- 
sentlig Rolle,  uden  at  dog  derfor  den  psykologiske  Undersøgelse 
fremtræder  som  en  særegen  Bestræbelse,  sondret  fra  de  videre 
gaaende  filosofiske  Konsekvenser,  man  uddrog  af  den.  Men  ogsaa 
et  rent  teoretisk  psykologisk  Studium  dreves  paa  denne  Tid.  Og 
skal  nogen  Enkelt  nævnes  som  Repræsentant  for  den  rene  Psyko- 
logi paa  denne  Tid,  maa  det  være  Spanieren  LUBOVICUS  VIVES. 
Han  var  en  stille  Lærd,  en  ivrig  Humanist,  Erasmus  fra  Rot- 
terdams Ven  og  Medarbejder,  men  hans  Hovedbetydning  ligger 
paa  Psykologiens  og  Pædagogikens  Omraade.  Han  blev  født  i 
Valencia  1492,  studerede  i  Paris  og  boede  senere  lige  til  sin 
Død  (1540)  i  Briigge.  En  Tidlang  var  han  Lærer  for  den  en- 
gelske Kong  Henrik  VIH's  Datter,  men  brød  med  det  engelske 
Hof  i  Anledning  af  Skilsmissesagen.  Vives  var  en  alvorlig  Ka- 
tolik, men  hans  fredelskende,  sunde  og  milde  Betragtningsmaade 
førte  ham  til  i  et  frimodigt  Brev  til  Pave  Hadrian  VI  (1522) 
at  tage  Ordet  for,  at  et  almindeligt  Koncil  skulde  læge  Bruddet 
i  Kirken  ved  at  skelne  mellem  det,  der  er  nødvendigt  for  From- 
hed og  Sædelighed,  og  det  der  kan  overlades  til  den  frie  Drøf- 
telse. Ogsaa  senere  virkede  han  for  Tolerance  og  for  en  mild 
og  fri  Opfattelse  af  Kristendommen.  Som  Pædagog  har  han  en 
overordentlig  stor  Betydning  for  sin  Tid.  Mange  af  de  gode 
pædagogiske  Ideer,  Jesuiterne  siden  gennemførte,  skulle  skrive 
sig  fra  Vives,  med  hvem  Loyola  skal  have  været  personligt  be- 
kendt. Hans  Beskæftigelse  med  filologisk  Kritik  og  med  pæda- 
gogiske Problemer  førte  ham  ind  paa  Spørgsmaalet  om  Viden- 


Digitized  by  VjOOQIC 


Erfaringspsykologi.  33 

skabens  Metode  i  det  Hele,  og  han  fordrer,  at  Erfaringen  skal 
være  Grundlag  for  al  Erkendelse.  For  Psykologiens  Vedkom- 
mende har  han  selv  søgt  at  gennemføre  denne  Fordring,  idet 
han  staar  som  den  nyere  empiriske  Psykologis  Grundlægger. 
Han  bygger  med  hele  sin  Tid  paa  et  stort,  fra  Oldtiden  hentet 
Materiale;  men  han  søger  at  stadfæste  det  ved  egen  Erfaring, 
og  hans  Værk  De  anima  et  vita  (Brtigge  1538)  er  rigt  paa 
originale  Iagttagelser.  Hans  Skildring  af  enkelte  sjælelige  Fæno- 
mener, især  af  Sindsbevægelserne,  er  endnu  lærerig,  og  hans 
Bog  fik  en  overordentlig  stor  Indflydelse  paa  det  16.  og  17. 
Aarhundredes  psykologiske  Teorier*). 

Vives'  klare  empiriske  Standpunkt  lægger  sig  især  for 
Dagen  i  det  Afsnit  af  første  Bog  af  De  anima,  der  har  til  Over- 
skrift »Hvad  Sjælen  er«.  Efter  at  han  har  gjort  opmærksom 
paa  de  Vanskeligheder,  der  ere  forbundne  med  dette  Spørgsmaals 
Besvarelse,  idet  det  er  lettere  for  os  at  sige,  hvad  Sjælen  ikke 
or,  end  hvad  den  er,  bemærker  han,  at  det  egentlig  beller  ikke 
har  Interesse  for  os  at  vide,  hvad  Sjælen  er,  men  hvorledes  den 
mrker,  og  at  Buddet  om  at  kende  os  selv  ikke  angaar  Sjælens 
Væsen,  men  dens  Funktioner.  Med  stor  Sikkerhed  er  det  her 
slaaet  fast,  at  det  er  de  sjælelige  Fænomener,  vi  direkte  have 
med  at  gøre,  og  at  Erfaringspsykologien  kan  se  helt  bort  fra 
enhver  rent  spekulativ  Teori  om  Sjælens  Væsen.  Dette  Stand- 
punkt bliver  Vives  i  sin  rent  beskrivende  Fremgangsmaade  i 
det  Hele  tro.  Vel  kunde  det  ikke  være  Andet,  end  at  Meget 
maatte  staa  for  ham  som  sikker  Erfaring,  der  senere  maatte 
falde  for  Kritiken;  men  Vives  har  dog  gjort  Meget  til,  at  det 
psykologiske  Standpunkt  kunde  blive  udsondret  fra  det  spekula- 
tive og  det  teologiske  paa  den  ene  Side,  det  fysiske  paa  den 
anden  Side,  en  Udsondring,  som  Descartes  foretog  paa  klar  og 
afgørende  Maade.  Descartes  skylder  Vives  Mere,  end  man  skulde 
tro  af  de  enkelte  Steder,  hvor  han  nævner  ham. 

Som  det  fremgaar  allerede  af  Titelen  paa  Vives'  Bog  stiller 
han  Begreberne  Sjæl  og  liv  i  nøje  Forbindelse  med  hinanden. 
Han  opfatter  Sjælen  som  Livsprincip,  Principet  i  alt  organisk 
Liv,  ikke  blot  som  Principet  i  Bevidsthedslivet.  Han  bestræber 
sig  for  at  opfatte  de  lavere  Former  af  Liv  som  Grundlag  for 

de  hojere.  Hans  Psykologi  er  en  fysiologisk  Psykologi,  der  lægger 
stor  Vægt  paa  saa  vidt  muligt  ogsaa  at  beskrive  Fænomenerne 
fra  den  fysiologiske  Side.  Her  anvender  han  naturligvis  sin 
Tids  Fysiologi.  Han  viser  sig  som  en  fra  den  aristoteliske  Skole 
emanciperet  Forsker  ved  at  henføre  Erkendelsen  til  Hjernen. 
Der  gaves  endnu  Aristotelikere,  der  negtede,  at  Nerverne  (som 
allerede  de  senere  græske  Anatomer  havde  paavist)  udgik  fra 
Hjernen  og  ikke  fra  Hjertet.  Efter  Vives  har  Livskraften  der- 
imod sit  Sæde  i  Hjertet,  hvor  det  første  og  det  sidste  Livstegn 
gives,  og  hvis  hæmmede  eller  frie  Funktion  faar  Udtryk  i  Sinds- 
bevægelserne. Hjernen  antager  han,  i  Overensstemmelse  med 
en  fra  Stoikerne  og  Galenus  overleveret  Lære,  opfyldt  af  fin  Luft 
eller  Aande  (spiritus  tenuissimi  ae  pellueidi).  Dennes  Sving- 
ninger antoges  at  staa  i  Forbindelse  med  hvad  der  foregik  i 
Bevidstheden;  dog  udtaler  Vives  sig  ikke  nærmere  herom.  Hvor- 
ledes Forholdet  er  mellem  den  SjaJ,  der  virker  i  Hjernen,  og 
den,  der  virker  i  Hjertet,  lader  han  ligeledes  staa  hen.  Det  var 
efter  hans  Opfattelse  kun  den  egentligt  menneskelige  Sjæl,  der 
var  umiddelbart  skabt  af  Gud;  Plante-  og  Dyresjælen  (altsaa 
Principet  for  organisk  Liv  og  for  Sansning)  frembringes  af 
Materiens  Kraft.  Den  menneskelige  Sjæl  lader  sig  i  Tanke  og 
Tragten  ikke  nøjes  med  det  Endelige  og  Sanselige,  men  soger 
sig  en  uendelig  Genstand;  deraf  udledes  dens  guddommelige 
Udspring,  ti  Aarsagen  maa  svare  til  Virkningen.  Vives  viser  sig 
her  som  afgjort  Spiritualist,  hvad  man  ogsaa  maatte  vente  efter 
hans  religiøse  Forudsætninger.  Ogsaa  paa  dette  Punkt  efterlader 
han  store  Problemer  for  den  følgende  Tænkning. 

Hans  Psykologi  indskrænker  sig  til  Opstilling  af  de  for- 
skellige sjælelige  Fænomener.  Først  den  senere  Forsken  sogte 
Principerne  for  den  Mekanik,  der  kunde  føre  over  fra  det  ene 
Fænomen  til  det  andet. 


6.    NATURRETTENS  UDVIKLING. 
Den  italienske  Humanisme  havde  et  aandsaristokratisk  Præg. 
Dens  store  Betydning  var  Grundlæggelsen  af  et  frit  Aandsliv. 
Men  den  bekymrede  sig  ikke  stort  om,  hvorledes  det  gik  med 

Menneskelivet  i  de  videre  Kredse.  Kirke,  Stat  og  Samfundsliv 
lod  deu  skøtte  sig  selv;  det  var  væsentligt  intellektuelle  og 
æstetiske  Opgaver,  den  syslede  med.  Selv  Machiavelli  danner 
ingen  egentlig  Undtagelse  herfra,  trods  hans  store  Interesse  for 
Nationalitet  og  Politik;  ti  det  er  dog  Magthaverens  Kraftudfol- 
delse, der  mest  tildrager  sig  hans  Blik,  og  Samfundslivets  dybere 
liggende  Kræfter  og  Betingelser  agter  han  ikke  paa.  Humanismen 
styrtedes,  da  den  politiske  Frihed  styrtedes  i  Italien;  men  at 
den  politiske  Frihed  styrtedes,  og  at  et  nationalt  Statsliv  ikke 
udvikledes,  skyldtes  denne  Humanismens  snevre  Opfattelse  af 
det  Menneskelige,  dens  Angst  for  at  gaa  i  Dybden  og  i  Bred- 
den. Dette  var  ogsaa  Grunden  til,  at  den  lod  det  religiøse  Spørgs- 
raaal  ligge  og  lod  sig  nøje  med  at  skyde  det  til  Side.  De  nord- 
lige Nationer,  hos  hvem  Renaissancen  optraadte  med  mindre 
Glans,  førte  Frigørelsen  dybere  ind  og  længere  ud. 

Det  var  Reformatiojieiis  store  Fortjeneste,  at  den  ikke  lod 
sig  nøje  med  at  omgaa  det  religiøse  Sporgsmaal,  men  direkte 
gik  ind  paa  det  og  paa  det  religiøse  Omraade  proklamerede  det 
samme  Personlighedsprincip,  som  Humanismen  havde  udtalt  paa 
andre  Omraader.  Reformationen  erRenaissancetankens  Anvendelse 
paa  det  religiøse  Omraade.  Ikke  saaledes  at  forstaa,  som  om 
Luther  og  Zwingli  først  havde  tilegnet  sig  hin  Tanke  og  der- 
efter anvendt  den.  Det  Store  ved  disse  Personligheder  er  netop, 
at  de  i  deres  egen  Livserfaring  paa  ny  opdage  hin  Tanke  og 
støbe  den  i  en  aldeles  ejendommelig  Form.  De  hævde  selve 
den  umiddelbare  personlige  Livserfaring  som  det  egentlige  Grund- 
lag for  Religionen,  og  støttede  til  den  føre  de  deres  Kamp  mod 
den  middelalderlige  Kirke  og  Teologi.  De  indre,  menneskelige 
Kræfter  frigjordes  for  de  kunstige  Former.  Kristendommen  blev 
her  virkeligt  —  for  at  bruge  Machiavellis  Udtryk  —  fort  til- 
bage til  det  Princip,  af  hvilket  den  fra  først  af  var  fremgaaet. 
Om  Luther  end  ikke  indlod  sig  paa  en  kritisk  Undersøgelse  af 
Urkristendommen,  saa  greb  han  dog  et  vigtigt  Punkt  i  den 
ældste  Menigheds  Forestillinger,  idet  han  byggede  paa  den  pau- 
linske Lære  om  Retfærdiggørelse  ved  Tro.  Det  var  den  inderlige, 
personlige  Tilslutning  til  Kristus,  hvorved  Mennesket  hævedes 
op  over  alle  ydre  Forhold.    Denne  Tanke  har  han  især  udviklet 

3* 

Digitized  by  VjOOQIC 


36  Luther  om  et  Kristenmenneskes  Frihed. 

i  sit  Skrift  :^  Von  der  Freikeit  eines  Christen- Me7ischeu  *  (1520). 
Naar  Personligheden  saaledes  i  sit  inderste  Forhold,  det,  paa 
hvilket  dens  evige  Skæbne  antoges  at  bero,  frigjordes  fra  al  ydre 
Autoritet,  saa  maatte  det  ligge  nær  ogsaa  at  gennemføre  en 
lignende  Frigørelse  paa  andre  Omraader.  Negtes  kan  det  heller 
ikke,  at  den  lutherske  Reformation  greb  vækkende  ind  i  mange 
Henseender.  I  sin  Kamp  mod  Kirken  maatte  Luther  ogsaa 
komme  til  at  tale  det  naturligt  Menneskeliges  Ret  Han  hævder 
Familiens  og  Statens  Selvstændighed  over  for  Kirken,  og  især 
hævder  han  —  i  naturlig  Sammenhæng  med  sin  Lære  om  Ret- 
færdiggørelsen ved  Troen  alene  —  det  jevne  Menneskelivs  Færd 
og  Virken  i  dets  Betydning  over  for  Katolicismens  Undervurdering 
deraf  i  Forhold  til  Askesen.  Men  et  positivt  Forhold  til  de 
naturlige  menneskelige  Interesser  kunde  dog  Luther  ikke  be- 
grunde. Over  for  Videnskaben  stod  han  —  især  i  sin  tidligere 
Tid  —  mistænksom  formedelst  sit  Trosprincip,  og  i  Statslivet 
holdt  han  paa  den  passive  Lydigheds  Princip.  Naar  han  skrev 
om  »et  Kristenmenneskes  Frihed«,  delte  han  nemlig  sin  Be- 
tragtning i  to  Dele:  forst  viser  han  den  indre  Frihed,  som  den 
Kristne  har,  dernæst  henviser  han  denne  Friheds  fulde  Udfoldelse 
til  den  hinsidige  Verden  og  hævder,  at  den  Kristne  efter  sit  ydre 
Menneske  netop  er  »ein  dienstbarer  Knecht  und  Jedermann  unter- 
than«.  I  denne  Dualisme  mellem  det  Indre  og  det  Ydre  laa 
Grunden  til,  at  Lutheranismen  ikke  kom  til  at  spille  den  Rolle 
for  den  aandelige  og  politiske  Udvikling,  som  der  i  og  for  sig 
kunde  have  været  Mulighed  for  ved  dens  Stifters  store  og  kraftige 
Person liglied.  Det  Religiøse  og  det  Menneskelige  bleve  blot 
jevnstillede  som  Sondag  og  Sogn,  uden  indre  væsentlig  Sam- 
menhæng. Og  saaledes  gik  det  særligt  med  Troens  Forhold  til 
Videnskaben.  Luther  beraabte  sig  i  Worms  paa  Bibelen  og  paa 
klare,  indlysende  Grunde.  Men  om  det  indbyrdes  Forhold  mellem 
disse  to  Principer  kom  det  ikke  til  nogen  Klarhed*),  uden  for 
saa  vidt  det  kan  kaldes  Klarhed,  at  man  i  den  lutherske  Teologi 
snart  udviklede  en  Skolastik,  der  var  mindre  storartet  og  mere 
sneverhjertet  end  den  middelalderlige. 

Dog  stod  der  ved  Luthers  Side  en  Mand,   som  med  stille 
Begejstring  søgte  at  forbinde  Reformationens  og  den  almindelige 

Renaissances  Tanker.  PHILIP  MELANCHTON,  »Tysklands  Lærer«, 
repræsenterer  i  Modsætning  til  Luther  en  mere  rationel  Side  i 
Protestantismen.  Han  var  ikke  blot  Teolog,  men  Filolog  og 
Filosof,  og  naar  Luthers  og  Lutheranernes  haarde  Fordømmelse 
af  det  ugenfedte  Menneske  skurrede  i  hans  Øren,  var  det  vel 
ikke  blot  fordi  den  stred  mod  hans  milde  Opfattelse  af  det 
Menneskelige  i  det  Hele,  men  særligt  fordi  den  gik  ud  over 
hans  kære  Klassikere.  Melanchton  foredrog  paa  Universitetet  i 
Wittenberg  ikke  blot  Teologi,  men  ogsaa  Naturlære  og  filosofiske 
Videnskaber  som  Psykologi,  Logik  (»Dialektik«)  og  Etik.  En 
elegant  Fremstilling  og  et  stort  Kendskab  til  Oldtidsliteratureu 
udmærker  disse  Forelæsninger.  Af  størst  Interesse  er  hans  Etik. 
I  Naturlæren  polemiserer  han  (som  senere  skal  omtales)  mod  den 
nye  kopernikanske  Lære,  og  som  Psykolog  kan  han  ikke  maale 
sig  med  Yives,  hvis  Værk  er  omtrent  samtidigt  med  hans.  Åf 
stor  Betydning  for  hans  Etik  var  hans  Lære  om  det  naturlige 
Lys^  ved  hvilken  han  især  er  paavirket  af  Ciceros  Gengivelse  af 
den  stoiske  Filosofi,  dog  saaledes,  at  han  ogsaa  støttede  sig  til 
Apostelen  Pauli  Ord  om  Loven  som  skreven  i  Menneskenes 
Hjerter.  Til  Grund  for  al  Slutten,  Tællen  og  Beregnen,  for  al 
Antagelse  af  Videnskabernes  første  Principer  og  for  al  moralsk 
Bedømmelse  ligger  der  visse  af  Guddommen  indplantede  og  for 
Enhver  medfødte  Forestillinger  (noticiæ  nobiscum  nascentes,  divi- 
nitus  sparsæ  in  mentibus  nostris),  som  gør,  at  det  ikke  er  til- 
fældigt, naar  videnskabelig  Erkendelse  og  moralsk  Vurdering 
aldrig  uddør  i  Menneskeslægten.  (Denne  Lære  udvikler  Melanchton 
dels  i  sin  Liber  de  a?iima^  dels  i  sine  Erotemata  dialectices). 
Dette  naturlige  Lys  blev  dog  formorket  ved  Syndefaldet,  og 
derfor  maatte  dets  væsentlige  moralske  Indhold  kundgøres  i  de 
ti  Bud  paa  Sinai  Bjerg.  Denne  Antagelse  af,  at  det  er  samme 
Indhold,  der  kundgøres  i  de  ti  Bud  og  i  den  naturlige  Morallov, 
var  fælles  for  Reformatorerne.  Den  findes  baade  hos  Luthor  og 
Calvin,  og  den  gaar  langt  tilbage  i  Middelalderen.  Det  kom 
ved  denne  af  Melanchton  fornyede  Lære  til  at  staa  fast,  at  man 
ad  de  klare  Grundes  Vej  kunde  komme  til  samme  Resultat  som 
den  gammeltestamentlige  Aabenbaring.  Men  skønt  Melanchton 
saaledes   giver   den    naturlige  Lov,   der   for   ham    baade  betød 

Moralloven  og  det  øverste  Princip  for  alle  Retsforhold,  ^n  selv- 
stændig, naturlig  og  rationel  Begrundelse,  saa  fulgte  det  dog  af 
hans  teologiske  Forudsætninger,  at  den  etiske  Livsførelse,  som 
paa  dette  Grundlag  var  mulig,  kun  kunde  angaa  det  ydre,  borger- 
lige Liv,  ikke  Sjælens  inderste  Rørelser.  Han  definerer  Moral- 
filosofien som  »Erkendelsen  af  Buddene  om  alle  de  sædelige 
Handlinger  (honestis  actionibus),  om  hvilke  Fornuften  indser,  at 
de  stemme  med  den  menneskelige  Natur  og  ere  nødvendige  i 
det  borgerlige  Liv,  saaledes  at  man,  saa  vidt  muligt,  ad  viden- 
skabelig Vej  søger  at  finde  disse  Buds  Udspring«.  Det  Inder- 
ligste og  Dybeste  i  Sjælelivet  skulde  altsaa  efter  Reformatorens 
Opfattelse  ikke  »stemme  med  den  menneskelige  Natur,«  men 
kun  kunne  sættes  i  Bevægelse  ved  overnaturlig  Indflydelse.  Vel 
mener  han  (i  sin  Philsophiæ  moralis  epitomé),  at  Filosofien  kan 
lære,  at  der  er  6n  Gud,  at  han  bør  dyrkes,  og  at  det  er  Guds 
Villie,  der  hævder  den  store  Forskel  mellem  Godt  og  Ondt  De 
tre  første  Bud  falde  lige  saa  vel  ind  under  Moralfilosofien  som 
de  syv  sidste.  Men  det  egentlige,  inderlige  Gudsforhold,  det,  »i 
hvilket  vi  umiddelbart  have  at  gøre  med  Gud,«  falder  uden  for 
Filosofien.  Her  viser  sig  det  Urigtige  i  at  sætte  de  ti  Buds 
Indhold  lig  den  naturlige  Lov.  Ti  det  var  dog  vel  neppe  Me- 
lanchtons  Mening  at  frakende  den  gammeltestamentlige  Religiøsi- 
tet et  umiddelbart  og  inderligt  Gudsforhold.  Og  paa  den  anden 
Side  vidnede  hin  Ligestilling  om  den  teologiske  Fordom,  at  det 
inderligste  Menneskelige  kun  skulde  kunne  tænkes  i  religiøs 
Form.  Det  Humane  var  for  Melanchton  kun  det  ydre  Borger- 
lige. Vi  møde  atter  her,  selv  hos  denne  Humanist,  Modsætnin- 
gen mellem  det  Indre  og  det  Ydre.  Men  don  Indrømmelse,  der 
var  gjort,  nemlig  at  det  menneskelige  Liv  efter  sine  ydre  For- 
hold kunde  ordnes  efter  Love,  der  kunde  begrundes  rationelt, 
var  dog  af  stor  Betydning.  Det  borgerlige  Liv,  hele  Statslivet 
kunde  da  udfolde  sig  selvstændigt  efter  sine  egne  rent  menneske- 
lige Principer. 

Og  i  Melanchtons  Skole  udviklede  man  denne  Selvstændig- 
hed endnu  skarpere,  end  sket  var  hos  Mesteren  selv.  Den  danske 
Teolog  Niels  Hemmingsen,  der  er  bleven  kaldet  Danmarks 
Lærer,  lige  som  hans  Lærer  Melanchton  blev  kaldet  Tysklands, 

opstillede  i  sit  Skrift  De  lege  naiuræ  apodictica  methodus  (1562) 
Fordringen  om  en  stringent  videnskabelig  Udvikling  af  Natur- 
retten. Som  han  selv  udtaler  i  Skriftets  Slutning,  har  han  med 
Foreæt  holdt  alle  teologiske  Overvejelser  borte,  for  at  det  kan 
blive  klart,  »hvor  langt  Fornuften  kan  naa  uden  det  profetiske 
og  apostoliske  Ord«.  Han  vil  ad  Undersøgelsens  Vej  vinde  en 
klar  og  tydelig  Erkendelse  af  Rettens  Væsen.  Kun  det  er  en 
sand  Lov,  der  ikke  blot  støtter  sig  paa  Fyrstens  og  Øvrighedens 
Autoritet,  men  har  sin  »faste  og  nødvendige  Grund«,  der  ikke 
kan  søges  andet  Steds  end  i  selve  Lovens  Natur  og  Formaal. 
I  Menneskets  Natur  er  der  givet  Spirer  til  det  Sædelige  og 
Retfærdige,  og  desuden  Dømmekraft  til  at  skelne  det  Retfær- 
dige fra  det  Uretfærdige.  Disse  Midler  maa  man  bruge,  hvis 
raan  vil  have  en  Lov  i  Ordets  sande  Betydning.  Hemmingsen 
viser  da,  at  der  i  Menneskets  Væsen  findes  et  sanseligt  og  et 
fornuftigt  Element,  og  at  den  ved  Sansefornemmelse  vakte  ani- 
malske Drift  skal  adlyde  Fornuften,  som  indeholder  den  sande 
menneskelige  Naturlov  (lex  naturæ  seu  recta  ratio).  Formaalet 
for  det  menneskelige  Liv  er  Erkendelsen  af  det  Sande  og  Ud- 
øvelsen af  det  Gode.  Ud  over  Familielivet  og  Statslivet  hæver 
sig  det  aandelige  Liv  (vita  spiritualis  i  Modsætning  til  vita 
oeconomica  og  politica)  i  Dyrkelsen  af  Gud,  hvori  det  højeste 
Formaal  er  at  søge.  Paa  dette  Punkt  slaa  de  naturlige  Kræfter 
ikke  længere  til,  ti  den  rette  Maade  at  dyrke  Gud  paa  kan 
Ingen  kende  uden  ved  guddommelig  Aabenbaring.  Men  hvad 
Erkendelsen  af  selve  Naturretten  angaar,  behoves  Aabenbaringen 
ikke.  Vel  betragter  Hemmingsen  lige  som  Melanchton  de  ti 
Bud  som  et  kort  Indbegreb  af  Naturretten  (epitome  legis  naturæ), 
men  først  efter  at  have  udviklet  den  naturlige  Lov  undersøger 
han  dens  Overensstemmelse  med  de  ti  Bud.  Her  er  da  det 
Fremskridt  gjort,  at  Etik  og  Retslære  (»Naturretten«  indbefat- 
ter begge)  ere  uafhængige  af  Teologien,  ikke  grunde  sig  paa 
overnaturlig  Autoritet. 

Men  hermed  stanser  Bevægelsen  saa  ogsaa  indenfor  Lutheran- 
ismen. Enkelte  Retslærde  som  Oldendorp  og  Winklor  fastholdt 
vel  de  udviklede  Tanker.  Men  det  var  kun  i  de  reformerte 
Lande,  at  de  indre  og  ydre  Betingelser   var  til  Stede  for  en 

mere  gennemfort  Frigørelse  af  Etik  og  Retslære.  Der  var  hos 
Zwingli  og  Calvin  ikke  hin  ængstelige  Sondring  mellem  Person- 
lighedens Frihed  i  det  Indre  og  Bundetheden  i  alt  Ydre.  Der 
brydes  her  langt  mere  end  i  Lutheranismen  med  Autoritets- 
principet.  Den  i  Kraft  af  Naadevalget  Frigjorte  føler  sin  Ret 
til  Selvbestemmelse  i  alle  aandelige  og  verdslige  Ting.  Zwingli, 
denne  klare,  kraftige  Natur,  hos  hvem  Reformatorens  religiose 
Inderlighed  var  forbunden  med  Tænkerens  Konsekvens,  med 
Humanistens  Kærlighed  til  Oldtiden  og  med  Republikanerens 
politiske  Frihedstrang,  tog  Ordet  for  Selvstyre  baade  paa  det 
borgerlige  og  det  kirkelige  Omraade.  Og  Calvin  fortsatte,  med 
mindre  Begavelse  og  større  Sneverhed,  hans  Værk.  Det  var 
deres  Tanker,  der  laa  til  Grund  ved  de  store  Kampe  i  Frank- 
rig, Nederlandene  og  England  i  det  16.  og  17.  Aarhundrede, 
de  Kampe,  i  hvilke  den  nyere  Tids  borgerlige,  religiøse  og  viden- 
skabelige Frihed  blev  til.  Den  moderne  Stat  og  den  moderne 
Videnskab  skylder  disse  Kampe  deres  Tilværelse.  Hvad  den 
italienske  Humanisme  af  Blødagtighed  og  Aandsaristokrati,  og 
hvad  Lutheranismen  af  ængstelig  Inderligheds-  og  Lydigheds- 
trang  ikke  kunde  fore  til,  det  fuldbragte  Schweizerreformatorer- 
nes Disciple  med  Aandens  og  Haandens  Vaaben.  Vel  blev  der 
ogsaa  her  en  haard  Kamp  at  udfægte  for  at  sprænge  de  kon- 
fessionelle Skranker,  i  hvilke  den  reformerte  Kirke,  lige  saa  vel 
som  andre  Kirker,  sogte  at  holde  den  aandelige  Bevægelse.  Men 
det  blev  af  stor  Betydning,  at  denne  Kirke  havde  en  frejdigere 
Opfattelse  af  Forholdet  mellem  det  Indre  og  det  Ydre  og  ikke 
stillede  det  inderste  personlige  Liv  i  skarp  Modsætning  til  alle 
menneskelige  Interesser.  Derved  blev  de  reformerte  Lande  den 
nyere  Filosofis  anden  Hjemstavn,  efter  at  dens  første  Hjemstavn, 
Italien,  var  blevon  underkuet  af  Reaktionens  Magter.  Og  der- 
ved fik  særligt  den  moderne  Naturret  sit  Udspring  i  disse  Lande, 
den  Retsopfattelse,  der  ligger  til  Grund  for  alle  politiske  og  so- 
ciale Reformbestræbelser,  lige  til  ind  i  det  19.  Aarhundrede. 

Religionskrigene  i  Nederlandene  og  i  Frankrig  og  den 
publicistiske  Literatur,  som  de  gave  Anledning  til,  bleve  af  stor 
Betydning  for  Udviklingen  af  Ideen  om  folkelig  Frihed  og  om 
Statens  Selvstændighed  over  for  Kirken.  Kampen  for  at  hæv.de 

den  religiøse  Frihed  hang  nøje  sammen  med  Kampen  for  at  be- 
vare den  borgeriige  Frihed.  Undersaatternes  Ret  til  gennem 
deres  lovlige  Repræsentanter  at  modsætte  sig  og  i  yderste  Til- 
fælde at  afsætte  en  Fyrste,  der  krænkede  Folkets  Ret,  blev 
hævdet  med  stor  Styrke.  Og  som  Begrundelse  opstillede  man 
den  Paastand,  at  al  Regeringsmyndighed  udspringer  af  en  Over- 
dragelse, der  betinges  ved  Opfyldelsen  af  bestemte  Pligter  fra  de 
Regerendes  Side.  Man  proklamerede  altsaa  Folkesuverænitetens 
Princip  og  lagde  Ideen  om  en  oprindelig  Kontrakt  mellem  Folk 
og  Regering  til  Grund  for  al  statsretlig  Drøftelse.  Kontrakt- 
teorien var  allerede  i  Middelalderens  Strid  mellem  Kirke  og  Stat 
bleven  benyttet  som  Vaaben  mod  Kirkens  Fordringer  om  Over- 
højhed. Erindringen  om  den  romerske  Kejsermagts  Udspring  af 
det  romerske  Demokrati  virkede  her  sammen  med  Konsekven- 
ser, man  drog  af  Forestillingen  om  en  paradisisk  Naturtilstand 
uden  Rets-  og  Statsforhold.  Nu  blev  denne  Teori  brugt  fra  Fol- 
kets Side  mod  Fyrsterne,  medens  den  i  Middelalderen  blev  an- 
vendt i  Fyrsternes  Tjeneste  mod  Kirken.  En  Række  protestan- 
tiske Publicister,  i  første  Linie  HUBERT  Languet  og  FranvoIS 
Hotman,  byggede  deres  Agitationsskrifter  paa  den.  Men  den 
optoges  ogsaa  fra  katolsk  Side.  Over  for  Fyrstemagten  —  især 
hvor  den  var  lunken  eller  kættersk  —  fandt  man  sin  Regning 
ved  at  appellere  til  Folkets  Ret,  som  udledtes  af  en  oprindelig 
Kontrakt.  I  denne  Aand  udtalte  en  Række  jesuitiske  Forfat- 
tere, til  Dels  Mænd  med  stor  Skarpsindighed  og  Energi,  sig. 
Kirken  skulde  da  staa  som  det  eneste  oven  fra  opstaaede  Sam- 
fund, medens  Staten  var  bleven  til  neden  fra. 

Religionskrigene,  baade  de  fysiske  og  de  literære,  maatte 
naturligt  føre  patriotiske  Mænd,  som  vare  bekymrede  for  Sta- 
tens Bestaaen,  der  truedes  af  Konfessionernes  Kamp,  til  at  fæste 
deres  Blik  paa  de  af  de  omstridte  religiøse  Antagelser  uafhæn- 
gige Betingelser  for  Statslivet.  Der  dannede  sig  da  i  Frankrig 
i  Modsætning  til  Huguenotter  og  Liguister  et  Parti  af  »Poli- 
tikere«, hvis  Opfattelse  i  Literaturen  udtaltes  af  JEAN  BODIN  i 
hans  Bog  om  »Staten«  (La  repnblique\  der  udkom  1577.  Denne 
mærkelige  Mand,  som  ved  sin  Overtro  minder  om  det  Mørkeste 
i  Middelalderen,  medens  hans  politiske  og  historiske  Opfattelse 

peger  langt  ud  over  hans  Tid,  var  en  fransk  Jurist,  der  en  Tid 
stod  i  Henrik  IIFs  Gunst,  men  senere  forspildte  denne  ved  at 
tage  Ordet  for  Stændernes  og  Folkets  Rettigheder  over  for  Kon- 
gen. Han  stod  en  Tidlang  »Politikernes«  Chef,  Hertugen  af 
Alen^on,  nær  og  var  senere  blandt  de  Første,  der  sluttede  sig 
til  Henrik  IV,  da  denne  endte  Borgerkrigene  ved  at  samle  de 
Stridende  under  Tolerancens  Værn.  Han  dode  dog  to  Aar  før 
det  nautiske  Edikt  udkom.  I  Retslærens  Historie  beror  hans 
Betydning  paa  den  klare  og  konsekvente  Maade,  paa  hvilken 
han  har  udviklet  Siiverceuitetens  Begreb.  Han  skelner  bestemt 
mellem  Suverænitet  og  Regering.  Den  hojeste  Magt  er  ikke 
Et  med  Suverænitet.  Ti  Magten  kan  være  overdragon  paa  Tid. 
Og  Magten  kan  være  delt,  medens  Suveræniteten  er  udelelig. 
Lige  saa  lidt  som  der  kan  vaTO  flere  Guder,  naar  Gud  skal 
være  et  absolut  Valsen,  lige  saa  lidt  kan  der  være  flere  Suve- 
ræner i  en  Stat.  Bodin  skelner  mellem  Statsformen  og  Regerings- 
formen. Statsformernes  Forskellighed  beror  paa,  hvem  der  har 
Suveræniteten.  Og  Suverænitetens  Kendemærker  ero  Lovgiv- 
ningsmagt, Ret  til  at  erklære  Krig  og  Fred,  Benaadningsret  og 
Ret  til  at  ansætte  de  højeste  Embedsmænd.  Den  suveræne  Myn- 
dighed kan  være  hos  hele  Folket,  hos  Aristokratiet  eller  hos 
Fyrsten.  Men  Regeringsformen  kan  godt  være  monarkisk,  fordi 
Statsformen  or  demokratisk;  saaledes  er  Forholdet,  hvor  hele 
Folket  vælger  Kongen. 

Bodin  følte  Trang  til  over  for  de  protestantiske  og  katolske 
Urostiftere  at  indskærpe  den  absolute  Suverænitets  Begreb. 
Dog  er  han  derfor  ingen  Fornegter  af  Folkets  Ret.  Den  suve- 
ræne Myndighed  er  Moralen  og  Naturretten  underordnot;  den 
kan  ikke  ophæve  den  personlige  Ejendomsret,  og  derfor  kan  den 
heller  ikke  paalægge  Skatter.  Bodin  saa  ikke,  at  Lovgivnings- 
myndighed i  La^ngden  ikke  vilde  kunne  hævdes  uden  Skatte- 
bevillingsmyndighed, og  at  naar  han  lagde  denne  sidste  hos 
Folket,  henlagde  han  i  Virkeligheden  ogfeaa  Suveræniteten  til 
dette,  saa  at  Forskellen  mellem  de  forskellige  »Statsformer« 
faldt  bort,  og  kun  Forskellen  mellem  »Regeringsformerne«  blev 
tilbage.  Denne  Konsekvens  drog  først  hans  Efterfølgere  af 
Suverænitetetens  Begreb. 

Bodins  Statslære  udmærker  sig  ved  den  Vægt,  han  lægger 
paa  Familien  og  de  mindre  Samfund  eller  Korporationer.  Han 
fordrer  disses  Selvstændighed  og  Ejendommelighed  bevarede  og 
udviklede,  for  saa  vidt  de  ere  forenelige  med  Statens  fælles 
Opgaver.  Han  har  i  det  Hele  et  sundt  Blik  paa  det  reale  Men- 
neskeliv i  dets  forskellige  Retninger  og  bebrejder  Machiavelli, 
om  hvem  han  siger,  at  han  »aldrig  har  loddet  den  politiske 
Videnskabs  Farvand«,  hans  Tro  paa  tyranniske  Finesser  som  det 
Vigtigste  i  Politiken.  Han  påaviser  i  et  særligt  lille  Skrift  (om 
Historiens  Metode)  den  sammenlignende  og  historiske  Metodes 
Betydning  for  Retslæren.  »I  Historien,«  siger  han,  »indeholdes 
den  bedste  Del  af  den  universelle  Ret,  og  hvad  der  er  meget 
nyttigt  for  en  rigtig  Bedømmelse  af  Lovene,  er,  at  vi  af  dem 
kunne  lære  Nationernes  Sæder,  Statens  Grundlag,  dens  Ud- 
viklingsgang.  Former,  Omvæltninger  og  Undergang  at  kende.« 
Han  mener,  at  man  ad  denne  Vej  maa  komme  bort  fra  An- 
tagelsen af  en  Guldalder:  »i  Sammenligning  med  vor  Tid  vilde 
den  saa  kaldte  Guldalder  staa  som  en  Jernalder!«  Sin  Tro  paa 
Fremskridtet  bygger  han  især  paa  Industriens  Udvikling.  Han 
fremhæver  stærkt  den  nyere  Tids  Opfindelser  og  Opdagelser, 
saa  vel  som  den  livligere  Forbindelse  mellem  de  forskellige  Na- 
tioner. Dog  skelner  han  mellem  Fremskridt  i  Kultur  og  Frem- 
skridt i  Moralitet;  i  sidste  Henseende  er  hans  Tro  ikke  saa  frej- 
dig. —  Om  hans  religionsfilosofiske  Skrift  og  dets  Betydning  vil 
der  senere  blive  Tale. 

Den,  som  først  egentligt  grundlagde  den  naturretlige  Teori 
i  nyere  Tid,  var  JOHANNES  ALTHUSIUS.  Denne  Mand,  som  det 
er  GlERKE'S  Fortjeneste  at  have  fremdraget  fra  højst  ufortjent 
Forglemmelse,  blev  født  i  Diedenshausen  1557,  studerede  i  Ba- 
sel og  sandsynligvis  i  Geneve,  var  en  Tid  juridisk  Professor  i  Her- 
born  og  senere  gennem  en  lang  Række  af  Aar  Borgermester  i 
den  østfrisiske  Stad  Emden,  hvis  Rettigheder  han  med  Iver  for- 
svarede mod  de  østfrisiske  Grevers  og  Ridderes  Overgreb.  Han 
var  en  ivrig  Kalvinist  og  fulgte  med  Begejstring  de  med  Øst- 
friserne  beslægtede  Nederlænderes  Kamp  for  religiøs  og  politisk 
Frihed.  I  sine  Skrifter  hentyder  han  flere  Gange  til  denne 
Kamp.    I  Friesland   havde    den  gamle  Bondefrihed   holdt  sig, 

medens  den  i  det  øvrige  Tyskland  var  gaaet  under,  og  Ålthusius 
hævder  da  ogsaa  Bondestandens  Rettigheder  ved  Siden  af  Ade- 
lens og  Borgerstandens.  Saaledes  have  baade  hans  religiøse  Tro 
og  hans  Studier,  baade  Samtidens  Begivenheder  i  Nabolandet 
og  de  sociale  Forhold  i  hans  eget  snevrere  Fædreland  medvir- 
ket til  at  nære  den  rets-  og  statsfilosofiske  Anskuelse  hos  ham, 
som  han  udviklede  i  sit  Skrift  om  Politik  (Politica  metkodtce 
digesta  afque  exemplis  sdcris  et  profanis  illustrata.  1603).  Af 
hans  andre  Skrifter  ere,  foruden  fiere  rent  juridiske,  at  nævne 
hans  Skrift  om  de  Dyder,  der  finde  Anvendelse  under  Om- 
gangen med  andre  Mennesker  (Cimlis  conversationis  libri  dtio) , 
Han  døde  efter  et  langt  og  virksomt  Liv  i  Aaret  1638. 

Ålthusius  er  enig  med  Bodin  i,  at  Suveræniteten  er  en  og 
udelelig.  Der  kan  kun  være  én  Suveræn  i  en  Stat,  lige  som 
der  kun  kan  være  én  Sjæl  i  et  Legeme.  Men  han  polemiserer 
mod  Bodins  Antagelse  af  flere  Statsformer.  Suveræniteten*  kan 
kun  ligge  ét  Sted,  og  den  kan  ikke  overdrages  eller  afhændes. 
Fyrster  og  Aristokrater  kunne  udøve  Regeringen,  men  aldrig 
besidde  Suveræniteten;  den  maa  have  sit  Sæde  i  hele  Folket 
der  aldrig  dør,  og  over  for  hvilket  enhver  Regent  er  ansvar- 
lig for  sin  Styrelse.  Det  er  Folkets  Tarv  og  Trang,  Staten  skal 
fremme  og  hjælpe;  her  ligger  Statens  Aarsag  og  Formaal.  Den 
enkelte  Regent  dør,  men  Folket  ikke.  Og  Regenten  er  kun 
det  enkelte  Menneske,  men  Folket  er  de  Mange.  Fra  Folket 
maa  derfor  al  Myndighed  gaa  ud,  og  til  det  vender  den  be- 
standigt tilbage. 

Kun  Regeringsformen,  ikke  Statsformen  kan  være  forskel- 
lig. Det  er  det  ved  fælles  Livsvilkaar  forbundne  Folk  (corpus 
symbioticum),  som  er  al  Myndigheds  Kilde,  og  som  ikke  for 
bestandigt  kan  overlade  sin  Magt  til  nogen  som  helst  Øvrighed. 
Alle,  der  udøve  Regeringsmyndighed,  staa  som  Folkets  Repræ- 
sentanter, og  saa  snart  de  overskride  de  Grænser,  der  ved  den 
naturlige,  i  de  ti  Bud  indeholdte  Lov  og  ved  Samfundets  Tarv 
ere  satte  for  deres  Virksomhed,  ophøre  de  at  være  Samfundets 
Tjenere  og  blive  Privatmænd,  hvem  man  ikke  skylder  Lydig- 
hed i  det,  i  hvilket  de  overskride  deres  Myndigheds  Grænser. 
Dog  er  det  ikke   enhver  Enkelts  Sag  at  hævde   Grænsen  for 

Øvrighedens  Magt.  I  enhver  vel  ordnet  Stat  er  der  foruden 
Øvrighedspersonerne  endnu  en  anden  Art  »Administratorer c, 
nemlig  Tilsynsmænd  (ephori),  som  have  det  Hverv  at  vælge 
den  øverste  Øvrighedsperson,  at  hævde  Folkets  umistelige  Eet- 
tigheder,  at  fjerne  den  Øvrighedsperson,  der  krænker  disse,  men 
ogsaa  at  fursvare  og  støtte  enhver  Øvrighedsperson  inden  for 
Grænsen  af  hans  Myndighed.  Saadanne  Eforer  kendtes  baade 
i  Oldtidens  Stater,  som  Senatorer  og  Folketribuner,  og  i  de 
nyere  Staters  Stænder,  Kurfyrster  og  Raadsherrer.  Under  en 
eller  anden  Form  maa  der  bestandigt  organiseres  en  tilsyns- 
havende Myndighed^. 

Et  historisk  Bevis  for  sin  Ide  om  Folkets  Suverænitet  fin- 
der Althusius  ikke  blot  i,  at  der  saaledes  i  de  fleste  Stater 
findes  en  Myndighed,  der  paa  hele  Folkets  Vegne  skal  anlægge 
Kritik  paa  den  højeste  Øvrigheds  Færd,  men  ogsaa  deri,  at  Fol- 
ket har  afkastet  en  tyrannisk  Fyrstes  Herredømme.  Han  hen- 
viser til  Nederlændernes  Frihedskamp,  og  i  Fortalen  til  3.  Ud- 
gave udtaler  han,  at  han  har  dediceret  sit  Værk  til  Frieslands 
Stænder,  fordi  de,  lige  som  de  andre  Nederlændere,  havde  ind- 
set, at  Suveræniteten  ikke  kunde  være  uadskilleligt  knyttet  til 
Fyrstens  Person,  men  at  han  kun  kunde  have  Brugen  af  den, 
medens  den  egentlige  Majestætsret  tilkom  Folket,  —  og  fordi  de 
med  saa  stor  Tapperhed,  Forstandighed  og  Udholdenhed  havde 
kæmpet  for  dette  Princip. 

Et  filosofisk  Bevis  finder  han  ved  at  se  hen  til  Statslivets 
Formaal  og  Aarsag.  Formaalet  er  jo  ikke  Øvrighedens,  men 
hele.  Folkets  Vel.  Og  Aarsagen  til,  at  Menneskene  slutte  sig 
sammen  og  danne  Stater,  er  den  Enkeltes  hjælpeløse  og  træn- 
gende Tilstand.  De  enkelte  Individers  Følelse  og  Trang  er  den 
sidste  Aarsag  til  Statslivet.  Først  dannes  der  snevrere  Samfund, 
som  Familie  og  Naboskab.  Disse  snevrere  Samfund  ere  Plante- 
skolen for  de  større  Samfund,  som  dannes  ved  Forbindelse  mel- 
lem flere  smaa.  Da  faas  et  politisk,  ikke  blot  et  privat  Samfund. 
Staten  er  det  universelle  Samfund,  der  indbefatter  alle  de  min- 
dre inden  for  sig.  Althusius  minder  her  om  Bodin,  der  jo 
lagde  saa  stor  Vægt  paa  de  mindre  Samfunds  Betydning  inden 
for  de  store.    Det  er  det  i  de  forskellige  Samfundskredse  og  ved 

Eforerne  repræsenterede  Folk,  som  er  Suverænitetens  Indehaver. 
Paa  dette  Punkt  have  disse  ældre  Forfattere  et  stort  Fortrin 
frem  for  det  18.  Aarhundredes  Naturretslærere,  der  egentligt 
kun  kendte  det  enkelte  Individ  og  Staten  som  Helhed.  Dog 
maa  det  føjes  til,  dels  at  Korporationerne  da  havde  vist  sig  for- 
bundne med  mange  Misbrug,  dels  at  det  enevældige  Konge- 
dømme i  Frankrig  og  dets  Efterligninger  andre  Steder  havde 
gjort  Alt  for  at  trykke  de  mellem  den  Enkelte  og  Staten  lig- 
gende Mellemled  ned  til  saa  stor  Ubetydelighed  som  muUgt 

Samfundet  er  i  sin  simpleste  Form,  der  ligger  til  Grund 
for  alle  andre,  opstaaet  ved  Overenskomst,  der  igen  har  sit 
Motiv  i  de  menneskelige  Fornødenheder.  For  at  forstaa  den 
saaledes  opstillede  Kontraktteori  ret,  maa  man  betragte  noget 
nærmere,  hvorledes  Althusius  opfatter  den  Overenskomst,  der 
skal  ligge  til  Grund  for  alt  Samfundsliv.  Det  er  Trangen,  der 
fører  til  den.  Men  Althusius  synes  ikke  at  opfatte  denne  Trang 
som  rent  egoistisk.  Særligt  hvor  han  taler  om  Familiens  og 
Nabosamfundets  Opstaaen,  bruger  han  til  Forklaring  ikke  blot 
»Nødvendigheden«,  men  ogsaa  »den  naturlige  Folelse«  (natura- 
lis affectio).  Han  slutter  sig  til  Aristoteles'  Udsagn,  at  Menue- 
sket er  et  »socialt  Dyr«  i  langt  højere  Grad  end  Bier  eller 
andre  i  Samfund  levende  Dyr.  Det  staar  uklart  hen,  hvorledes 
hin  »naturlige  Folelse«  og  denne  sociale  Tilbøjelighed  forholder 
sig  til  den  individuelle  Selvopholdelse.  Althusius  har  ikke  følt 
nogen  Trang  til  nærmere  psykologisk  Analyse.  Det  vilde  dog 
have  ligget  ham  saa  meget  des  nærmere,  som  han  jo  indskræn- 
ker den  rent  individuelle  Pagt  til  det  simpleste  Samfund  og 
lader  de  andre  Samfund  voxe  ud  af  det.  Antagelsen  af  en  na- 
turlig Væxt  af  Samfundet  staar  aabenbart  i  en  vis  Modsætning 
til  det  enkelte  Individs  umiddelbare  Vilkaarlighed.  Selv  om  det 
efter  Althusius  er  de  samfundsstiftende  Individers  Villie,  der 
lader  Samfundet  blive  til,  saa  er  det  dog,  efter  hans  egen  Lære, 
kun  det  første  Stod,  de  kunne  give;  senere  hen  optræde  de 
ikke  som  Enkelte,  men  som  Korporationsmedlemmer,  ikke  som 
selvstændige  Atomer,  men  som  Elementer  i  en  sammensat  Mole- 
kule,  hvis  Bevægelser  ikke  afhænge  af  det  enkelte  Atom  alene. 
Der  findes  ingen  re/ie  Individer ;  alle  Individer  ere  uvilkaarligt 

socialt  bestemte.  Kontraktteorien  staar  fra  Begyndelsen  af  ved 
sin  Antagelse  af  rene  Individer  i  Modsætning  til  den  historiske 
Opfattelse  af  Samfundslivets  Udvikling,  der  betragter  Individerne 
som  Samfundets  Pt^oduJcter,  ikke  blot  som  dets  virkende  Kræf- 
ter. Althusius  har  villet  forene  begge  Synspunkter.  Ogsaa  her 
kom  det  afgørende  Problem  senere  frem. 

I  Forbindelse  hermed  staar  et  andet  Spørgsmaal:  er  den 
oprindelige,  samfundsstiftende  Kontrakt  indgaaet  med  Bevidst- 
hed eller  ikke?  Det  er  klart,  at  kun  hvis  den  var  indgaaet 
med  Bevidsthed,  kan  der  med  den  menes  en  virkelig  historisk 
Begivenhed,  foregaaet  til  bestemt  Tid  og  Sted.  Althusius  synes 
ikke  at  opfatte  Forholdet  saaledes.  Samfundet,  siger  han,  er 
dannet  ved  en  udtrykJceUg  eller  stiltiende  Pagt  (pacto  expresso 
vel  tacito).  Men  hvad  ligger  der  i  en  »stiltiende«  Pagt?  An- 
tagelsen af  en  Kontrakt  er  efter  Althusius  ikke  blot  nødvendig 
til  at  forstaa  Samfundets  Opstaaen,  men  ogsaa  til  at  forstaa 
Overdragelsen  af  Regeringsmyndigheden  til  Øvrighedspersonerne. 
Det  er  altsaa  først  en  Samfundskontrakt,  saa  en  Herskerkon- 
trakt, hin  mellem  de  Enkelte  indbyrdes,  denne  mellem  hele 
Folket  og  dem,  der  skulle  regere.  Med  Hensyn  til  denne  sidste 
Kontrakt  siger  nu  Althusius  (og  det  maa  ogsaa  gælde  for  den 
første  Kontrakt),  at  de  Rettigheder,  Folket  ikke  udtrykkeligt  har 
overdraget  Fyrsten,  beholder  det  selv,  og  at  selv  hvor  Folket 
uden  udtrykkelige  Betingelser  underkaster  sig  en  Øvrighed, 
maa  man  dog  underforstaa  Billighedens  og  Retfærdighedens  al- 
mindelige Fordringer  og  de  ti  Buds  Indhold:  »ti  det  er  ikke 
sandsynligt,  at  Folket  til  sit  eget  Fordærv  har  givet  Fyrsten 
tøjlesløs  Frihed,  og  Folket  har  ikke  villet  berøve  sig  selv  Evnen 
til  Selvopholdelse  eller  give  en  Enkelt  en  Magt,  der  var  større  end 
alle  Andres  tilsammen.«  Med  andre  Ord:  Althusius  slutter  fra 
hvad  der  fomuftigtns  maa  være  Folkets  Mening  til  den  op- 
rindelige  Kontrakts  Indhold,  og  han  forudsætter  altsaa,  at  Fol- 
ket har  baaret  sig  fornuftigt  ad,  da  Kontrakten  blev  til.  Men 
des  værre  bærer  Folket  sig  lige  saa  lidt  altid  fornuftigt  ad,  som 
Fyrsterne  gøre  det,  og  Berettigelsen  af  at  antage  en  »stiltiende« 
Fornuft  ved  hin  Lejlighed,  er  derfor  ubevislig.  Det  er  da  aaben- 
bart,   at   hin  Kontrakt   (især  i  dens    »stiltiende«    Del)  snarere 

udtrykker  Althusius'  Ideal  af  et  Samfund  end  en  historisk  Be- 
givenhed. Naturretten,  og  iaær  dens  Kontraktteori,  er  et  myto- 
logisk Udtryk  for  den  ideale  Fordring,  der  maa  stilles  til  Sam- 
fundets Ordning  og  Udvikling.  Den  lægger  sit  Fremtidsideal 
tilbage  i  Fortiden.  Det  er  maaske  et  Spørgsmaal,  om  de  fleste 
af  Naturretslærerne  virkeligt  have  opfattet  den  oprindelige  Kon- 
trakt som  et  historisk  Faktum.  Allerede  Bodin  indsaa,  at  Ideen 
om  Guldalderen  hvilede  paa  en  Illusion,  og  saaledes  gaar  det 
med  enhver  Forestilling  om  en  absolut  Naturtilstand.  Natur- 
rettens store  Betydning  beror  paa,  at  den  i  Ideen  om  den  op- 
rindelige Kontrakt  havde  en  Form,  i  hvilken  Individets  Ret 
over  for  Samfundet  og  dets  Autoriteter  kunde  gøres  gældende 
med  Klarhed  og  Eftertryk.  Men  det  var  først  Kant,  der  lærte, 
at  der  er  Forskel  paa  en  ledende,  regulativ  Ide  og  et  faktisk 
Givet.  Ved  Hjælp  af  denne  Distinktion  kan  man  paa  én  Gang 
se  Naturrettens  Mangler  og  dens  store  Betydning.  — 

Bodin  og  Althusius  fortsætte  Machiavellis  Arbejde  paa  at 
gøre  Statslæren  til  en  rent  menneskelig  Videnskab.  Althusius 
støtter  sig  vel,  som  allerede  Titelen  paa  hans  Værk  viser,  til 
den  bibelske  Historie,  lige  saa  vel  som  til  Profanhistorien.  Men 
det  er  kun  rent  historiske  Exempler,  han  henter  derfra.  Han 
opererer  ikke  med  teologiske  Argumenter.  Han  antager  med 
Paulus,  at  al  Øvrighed  er  af  Gud;  men  Guds  Virken  er  her 
ikke  umiddelbar,  men  middelbar:  de  Kræfter  og  Drifter,  der 
føre  til  Samfundsdannelse  og  Indsættelse  af  Øvrighed,  stamme 
gennem  Naturen  fra  Gud.  Fyrstens  og  Eforernes  Myndighed 
stammer  umiddelbart  fra  Folket,  middelbart  fra  Gud.  Ikke  Fyr- 
sten alene,  men  ogsaa  Eforerne  eller  Stænderne  har  Gud  over- 
draget Omsorgen  for  Staten.  Den  teologiske  Hypotese  er  altsaa 
skudt  længere  i  Baggrunden.  Som  ivrig  Kalvinist  sætter  Al- 
thusius dog  Religionens  Fremme  som  et  Hovedformaal  for  Sta- 
ten. Han  udtaler  sig  bestemt  mod  Religionsfrihed  under  Hen- 
visning til  5.  Mosebog  13,  12,  der  fordrer  Dødsstraf  for  den, 
der  tager  Ordet  for  en  anden  Tro  end  Fædrenes.  Religionsfri- 
heden vilde,  mener  han,  gøre  Troen  usikker  og  ophæve  den 
Enhed,  som  bør  herske  i  Staten;  hvo  som  ikke  er  med  mig, 
er  imod  mig.    Althusius'  teologiske  Standpunkt  lægger  sig  ogsaa 

for  Dagen  ved,  at  han  negter  den  individuelle  Etiks  Selvstæn- 
dighed over  for  Teologien.  Hvad  den  Enkelte  er  forpligtet  lil, 
lærer  han  af  de  ti  Bud,  for  saa  vidt  det  ikke  hører  til  det, 
som  Statslære  og  Retslære  indskærper.  Tilbage  bliver  da  for 
Etiken  kun  Reglerne  for  værdig  Optræden  i  Tale  og  Gerning, 
hvilke  Althusins  bar  behandlet  i  sit  Skrift  om  »dannet  Om- 
gængelsec  (civilis  conversatio).  Han  fastholder  altsaa  konsekvent 
den  af  Melanohton  fastslaaede  Modsætning  mellem  det  indre  og 
det  ydre  Menneske,  skønt  han  nærer  en  betænkelig  Interesse 
for  det  ydre  Menneskeliv  og  anser  dettes  Ordning  efter  rent 
naturlige  Love  for. mulig.  Han  anerkender  de  naturlige  Kræf- 
ter i  Samfundslivet  med  en  Energi,  der  vilde  have  vakt  For- 
argelse hos  Melanchton.  Hvad  Emdener-Raadsherren  formulerede 
i  sin  »Politik«,  var  Ideer,  som  vare  fostrede  under  den  neder- 
landske Frihedskrig,  og  som  siden,  efter  at  være  gaaede  gennem 
Rousseau's  lidenskabelige  Sind  og  dér  tilspidsede  til  deres  yderste 
formale  Konsekvens,  kom  til  at  udgøre  den  Dogmekreds,  der 
beherskede  det  franske  Nationalkonvent.  Det  var  den  politiske 
Friheds  Evangelium.  Melanchton  og  hans  Skole  vilde  aldrig 
have  indrømmet,  at  der  var  et  saadant  Evangelium.  I  skærende 
Modsætning  til  dette  Evangelium  staar  Althusius'  egen  For- 
kastelse af  Religionsfriheden,  et  Vidnesbyrd  om  den  indre  Splid 
i  Tankegangen,  som  var  arvet  fra  Middelalderen,  og  som  selv 
den  mest  frejdige  Retning  inden  for  den  kirkelige  Protestant- 
isme ikke  kunde  komme  ud  over. 

At  det  ikke  blev  Althusius,  men  HUGO  GROTIUS,  der  for 
den  følgende  Tid  kom  til  at  staa  som  Naturrettens  egentlige 
Grundlægger  i  nyere  Tid,  havde  dels  sin  Grund  i  det  radikale, 
demokratiske  Standpunkt,  som  Forfatteren  af  »Politica«  repræ- 
senterede, og  som  var  højst  forskelligt  fra  det,  det  17.  A århun- 
dredes ledende  Statsmænd  og  Statsretslærere  indtog,  dels  i  den 
større  og  fyldigere  historiske  Begrundelse,  som  Grotius  gav  af 
de  naturretlige  Principer,  dels,  og  ikke  mindst  deri,  at  Grotius 
i  sit  berømte  Værk  »Om  Retten  i  Krig  og  i  Fred«  (De  jure 
belli  ae  pacis  1625)  tog  til  Udgangspunkt  Spørgsmaalet  om  Kri- 
gens Berettigelse  og  om  den  Ret,  der  gælder  i  Krigen.  Der- 
ved knyttede  han  Naturretten  til  Folkeretten  og  gik  ud  fra  et 

Fænomen,  der  optog  Statsmændenes  Tanker  og  berørte  Alles 
Interesser.  Det  var  ikke  det  indre  Forhold  mellem  Øvrighed 
og  Folk,  men  det  ydre  Forhold  mellem  suveræne  Stater,  der 
var  Udgangspunktet  for  hans  Betragtning.  Hvad  der  gav  ham 
Pennen  i  Uaanden,  var  Synet  af  de  mange  Krige,  der  ofte  be- 
gyndtes uden  skellig  Grund,  og  som  slap  alle  vilde  Lidenskaber 
løs,  som  om  Menneskene,  naar  Krigen  var  begyndt,  bleve  for- 
vandlede til  rasende  Dyr.  Han  førtes  da  til  at  undersøge,  hvor 
vidt  al  Ret  her  virkelig  maatte  forsvinde,  og  dette  Spørgsmaal 
førte  ham  tilbage  til  Rettens  sidste  Grundlag. 

Hugo  de  Groot  var  født  i  Delft  1583.  I  sin  Studietid  i 
Leyden  vandt  han  allerede  stort  Ry  for  Lærdom.  16  Aar  gam- 
mel ledsagede  han  Oldenbameveldt  til  Paris,  hvor  Henrik  IV 
skal  have  forestillet  ham  for  sine  Omgivelser  som  Vidunderet 
fra  Holland.  Han  opnaaede  tidligt  høje  Poster  i  sit  Fædreland 
som  Retslærd  og  Statsmand.  Da  Moritz  af  Oranien  ved  Hjælp 
af  det  ortodoxe  Præsteskab  styrtede  Oldenbameveldt  og  lod 
ham  henrette,  blev  Grotius  dømt  til  livsvarigt  Fængsel,  fra  hvil- 
ket han  flygtede  ved  sin  Hustrus  List.  Han  opslog  nu  sin  Bo- 
lig i  Paris,  hvor  han  en  Tid  fik  Understøttelse  af  den  franske 
Regering.  Her  udarbejdede  han  det  Værk,  til  hvilket  hans 
Navn  er  knyttet.  Senere  blev  han  svensk  Gesandt  i  Frank- 
rig. Han  døde  i  Rostock  1645,  paa  Hjemvejen  fra  et  Besøg  i 
Sverig. 

Grotius  bemærker,  at  det  er  lettere  at  sige  hvad  Uret  er, 
end  hvad  Ret  er.  Uret  er  Alt  hvad  der  strider  mod  Naturen 
af  det  Samfundsliv,  som  føres  af  fornuftige  Væsener.  —  Det 
ses  her,  at  Grotius  staar  Erfaringen  og  Historien  nærmere  end 
sine  Forgængere.  Ti  at  det  menneskelige  Samfundsliv  hviler  paa 
bestemte  Betingelser,  ses  bedst,  naar  disse  mangle;  der  foreligger 
da  en  Art  Experiment  Dersom  hine  Betingelser  altid  vare  til  Stede, 
vilde  man  ikke  lægge  Mærke  til  dem.  —  Det  er  en  uvilkaar- 
lig  Trang,  der  forer  Mennesket  til  Samliv  med  Andre.  Selv 
om  vi  ikke  ligefrem  trængte  til  Andre,  vilde  vi  dog  søge  Sam- 
kvem og  Fællesskab  med  dem.  Vel  er  det  saa,  at  vi  ikke 
kunne  undvære  Andres  Hjælp;  men  deri  ligger  ikke  Samfunds- 
livets egentlige  Grund.    Allerede  hos  Børn   kan   man   spore  en 

Tilbøjelighed  til  at  gøre  Andre  vel  og  have  Medlidenhed  med 
dem  i  Ulykken.  Denne  Naturtrang  (appetitus  societatis)  udvik- 
les og  klares,  naar  Fællesskabet  med  Andre  ved  Sprogets  Hjælp 
bliver  et  aandeligt  Samkvem,  og  naar  Mennesket  faar  Evne  til 
at  lægge  almindelige  Prineiper  til  Grund  for  sin  Erkendelse  og 
sin  Handlen,  saa  at  han  behandler  lignende  Tilfælde  paa  lig- 
nende Maade.  I  Omsorgen  for  at  bevare  et  Samfundsliv  af 
denne  Art  har  Naturretten  sit  Udspring.  De  menneskelige  Hand- 
linger bedømmes  nu  efter  deres  Overensstemmelse  med  eller 
Modstrid  mod,  hvad  et  saadant  Samfundsliv  kræver.  Naturret- 
ten udspringer  altsaa  af  Principer,  der  ligge  i  Menuesket  selv 
(ex  prineipiis  homini  internis),  og  vilde  gælde,  selv  om  der  ingen 
Gud  var.  Dog  kan  Gud  kaldes  den  naturlige  Rets  Ophav,  da 
han  er  Naturens  Ophav  og  altsaa  har  villet,  at  denne  Ret  skulde 
gælde. 

Den  første  og  vigtigste  Bestemmelse  i  Naturretten  er  det, 
at  Overenskomster  og  Løfter  skulle  holdes.  Dette  er  indeholdt 
i  selve  den  oprindelige  Villie,  der  bringer  Samfundet  i  Stand. 
Enhver  Forpligtelse  har  sin  Grund  i  en  forudgaaende  Overens- 
komst eller  i  et  givet  Løfte.  Den  positive  Lov  (jus  civile)  ud- 
springer her  af  den  naturlige  Lov.  Ti  Samfundslivet  kunde 
ikke  bestaa,  dersom  Menneskene  ikke  kunde  forpligte  sig  over- 
for hverandre.  Det  hele  borgerlige  Liv  hviler  da  her  paa  en 
evig  og  uforanderlig  Retfærdighed,  som  gælder  for  Gud  saa  vel 
sora  for  alle  Fornuftvæsener.  Den  menneskelige  Natur,  som 
er  den  naturlige  Rets  Moder,  er  altsaa  den  positive  Rets  Stam- 
moder, da  den  positive  Rets  Kilde  er  den  naturretlige  Nødven- 
dighed af  at  staa  ved  sit  Ord. 

Men  hvad  er  det  da,  der  giver  Principet  om  Løfters  og 
Pagters  Overholdelse  dets  oprindelige  Kiaft?  Her  viser  det  sig, 
hvorledes  Kontraktteorien  ligger  til  Grund  hos  Grotius  saa  vel 
som  hos  Althusius.  Selve  det  Princip,  at  Pagter  skulle  gælde, 
fastsættes  nemlig  ved  en  oprindelig  Pagt!  Kun  at  denne  op- 
rindelige Pagt  ikke  behøver  at  være  indgaaet  med  fuld  Bevidst- 
hed. Den  kan  være  stiltiende,  underforstaaet,  ligge  i  Forholde- 
nes Natur,  det  vil  sige:  den  er  kun  et  andet  Udtryk  for  Villien 
til  at  holde  Samfundet  oppe,    sora  igen   er  Betingelsen   for  alt 

Samfundsliv.  Samfundet  betragtes  som  Produkt  af  en  fri  Sam- 
menslutning, hvor  Enhver  sætter  sin  Villie  ind  som  Del  af  den 
fælles  Villie.  Alle  enkelte  Forhold  her  bedømmes  efter  denne 
oprindelige  Villie  (ex  primæva  voluntate).  Staten  er  et  Legeme, 
der  har  en  vilkaarlig  Oprindelse  (corpus  voluntate  contractum). 
Deraf  udledes  blandt  Andet  deu  vigtige  Bestemmelse,  at  den 
Enkeltes  Bet  aldrig  ganske  kan  forsvinde  over  for  Samfundet: 
det  kan  jo  dog  ikke  have  været  hans  Villie  at  tilintetgøre  sig 
selv!  Han  kan  ikke  opgive  den  Selvopholdelsesret,  han  havde, 
før  han  tiltraadte  Samfundet. 

Lige  som  hos  Althusius  optræder  her  den  mytologiske 
Forestilling  om  Naturtilstanden  og  dens  Afløsning  af  Statslivet 
gennem  en  Villiesakt  Dog  benytter  Grotius,  hvor  han  ved  Hjælp 
af  denne  Forestilling  udleder  specielle  Retsforhold  (som  Løgnens 
Uretfærdighed^),  Privatejendommen,  Hævd,  Sædvaneret),  gerne 
Ideen  om  en  stiltiende  Overenskomst,  et  Udtryk  for,  hvad  For- 
holdets gavnlige  Ordning  kræver  (aut  expresse,  aut  ex  negotii 
natura  tacite  promittere,  silentio  convenire),  saa  at  det  kan  være 
tvivlsomt  ogsaa  for  hans  Vedkommende,  hvor  vidt  han  har  op- 
fattet Samfundskontrakten  som  en  historisk  Begivenhed.  Men 
mærkeligt  er  det,  at  uagtet  Grotius  gaar  ud  fra  Uretten  og 
Ufreden  som  ledende  Kendsgerninger,  har  han  dog  en  meget 
idyllisk  Opfattelse  af  Menneskelivet,  saaledes  som  det  vilde  se 
ud,  naar  det  ikke  ordnedes  af  Samfundet.  Han  opfatter  den 
sociale  Trang  som  direkte,  uinteresseret,  og  dens  Forhold  til 
Selvopholdelsen  staar,  lige  som  hos  Althusius,  uklart  hen.  Forst 
Hobbes  bragte  her  det  Røre,  hvoraf  større  Klarhed  i  Rettens 
psykologiske  Forudsætninger  kunde  opstaa. 

Fra  Althusius  skiller  Grotius  sig  ved  at  hævde,  at  Folket, 
efter  at  det  er  blevet  konstitueret  ved  Samfundskontrakten,  kan 
overdrage  Suveræniteten  for  bestandigt  til  en  Fyrste  eller  en 
Stand,  lige  saa  vel  som  den  Enkelte  kan  give  sig  selv  i  Slaveri. 
Han  polemiserer  direkte  mod  Althusius'  Lære  om  Folkesuveræni- 
teten, skønt  han  ikke,  uvist  af  hvad  Grund,  nævner  ham.  Han 
gør  gældende,  at  det  her  ikke  drejer  sig  om,  hvilken  Statsform 
der  er  den  bedste  —  Noget,  hvorom  der  stedse  kan  være  for- 
skellige Meninger,  —  men  ora  den  Villie,  der  er  Rettens  Ud- 

spring  (ex  volantate  jus  metiendum  est).  Og  hvad  skulde  der 
være  i  Vejen  for,  at  Folket  ganske  kunde  give  sig  en  Enkelts 
eller  Fleres  Magt  i  Vold?  Selv  i  en  demokratisk  Stat  maa  jo 
Minoriteten  underordne  sig  Majoriteten,  og  Kvinder,  Børn  og 
Fattige  have  ikke  Del  med  i  Afgørelserne,  altsaa  heller  ikke  i 
Suveræniteten.  Den  oprindelige  Villie  kan  frembringe  en  Nød- 
vendighed, der  binder  for  alle  Tider.  Det  nytter  ikke  at  sige, 
at  Staten  er  til  for  hele  Folkets,  ikke  for  de  Regerendes  Skyld ; 
ti  et  Formynderskab  er  til  for  Myndlingenes,  ikke  for  Formynde- 
rens Skyld,  og  dog  har  denne  Myndighed  over  hine.  —  Ved 
saaledes  at  give  den  Kontrakt,  ved  hvilken  Magten  overdrages 
til  de  Regerende,  en  anden  Karakter  end  den,  ved  hvilken  Fol- 
ket konstitueres  som  Folk,  bliver  Grotius  Forgænger  for  Hob- 
bes; det  bliver  derved  muligt,  at  ogsaa  det  absolute  Monarki  kan 
støtte  sig  til  Kontraktteorien.  Hans  Argumenter  rokke  dog  ikke 
ved  Althusius'  Paastand,  at  det  neppe  er  sandsynligt,  at  Folket 
skulde  have  villet  fraskrive  sig  sin  Frihed  til  evige  Tider. 
Althusius'  Opfattelse  stemmer  aabenbart  bedst  med  Kontrakt- 
teorien, baade  efter  dennes  mytologiske  og  efter  dens  fornuftige 
Mening. 

Det  er,  som  allerede  bemærket.  Krigen,  der  giver  Grotius 
Anledning  til  sin  Undersøgelse  af  Rettens  Begreb  og  Oprindelse. 
Krig  kan  der  for  det  Første  være  mellem  Enkelte  indbyrdes. 
Men  under  Forudsætning  af  en  social  Tilstand  og  et  Statsliv  er 
den  retfærdige  Krig  mellem  Enkelte  indskrænket  til  Nødværge, 
og  Straffemagten  er  i  Regeringens  Haand.  Der  kan  for  det 
Andet  rejses  Krig  af  den  Enkelte  mod  Staten.  Dette  er  Oprør, 
og  Utilstedeligheden  af  det  staar  fast  for  Grotius,  som  ogsaa 
her  polemiserer  mod  Althusius.  Han  mener,  at  de,  der  have 
tilkendt  Folkets  Repræsentanter  Ret  til  Oprør,  have  lempet  sig 
for  meget  efter  Forholdene  paa  bestemt  Tid  og  Sted.  Til  Gen- 
gæld synes  Grotius  selv  for  lidet  at  have  taget  Hensyn  til  sine 
Landsmænds,  paa  »Naturens  Ret«  grundede  Kamp  mod  deres 
Hersker.  For  det  Tredje  kan  der  føres  Krig  fra  Statens  Side 
mod  den  Enkelte.  En  saadan  er  retfærdig,  naar  den  gælder 
den,  der  selv  har  øvet  Uret.  Undersøgelsen  af  dette  Punkt  fører 
altsaa  til  en  Undersøgelse   af  Straffens  Natur  og  Berettigelse. 

Grotins  behandler  dette  Punkt  paa  en  meget  interessant  Maade. 
Han  er  en  afgjort  Modstander  af  Oengældelsesteorien.  Straffen 
har  ikke  sit  Formaal  i  sig  selv;  kun  et  vildt  og  umenneskeligt 
Sind  kan  finde  Tilfredsstillelse  ved,  at  der  tilføjes  nogen  som 
helst  Smerte,  naar  derved  ikke  opnaas  et  yderligere  Gode  for 
Vedkommende  selv  eller  Andre  eller  hele  Samfundet  For  det 
Fjerde  kan  der  være  Krig  mellem  Stater  indbyrdes.  Dette  Emne 
behandles  vidtløftigst.  Betingelserne  for  en  Krigs  Retfærdighed 
og  de  Humanitetshensyn,  der  bor  tages  under  Krigen,  udledes 
af  Naturrettens  Principer.  Hovedprincipet  er,  at  Menneskene 
ikke  høre  op  at  være  Mennesker,  fordi  de  blive  Fjender,  og  at 
Krigen,  der  kun  er  til  for  Fredens  Skyld,  maa  fores  paa  saa 
ærlig  og  menneskelig  en  Maade,  at  den  ikke  gør  en  Fred  umu- 
lig. Grotius  er  sig  fuldt  bevidst,  at  Folkeretten  s?avner  den 
Sanktion,  som  Statsmagten  yder  inden  for  det  enkelte  Folk. 
Store  Stater  synes  at  kunne  tillade  sig  Alt  Men  selv  de  trænge 
dog  til  ordnet  Samkvem  med  andre  Folk,  og  den  offentlige  Me- 
ning i  Menneskeheden  kan  ikke  være  dem  ligegyldig,  lige  som 
ogsaa  Krigen  kun  kan  føres  med  Kraft,  naar  der  hos  Folket 
selv  er  Tro  paa  Sagens  Retfærdighed.  Ved  denne  Indskærpen 
af  Humanitetens  Fordringer  og  ved  Paavisningen  af  Analogien 
mellem  Betingelserne  for  Folkenes  Samkvem  og  Betingelserne 
for  Samkvemmet  inden  for  det  enkelte  Folk,  gjorde  Grotius  et 
overordentligt  Indtryk  paa  det  17.  og  18.  Aarhundredes  Stats- 
mænd. Gustav  Adolf  skal  stedse  have  havt  hans  Bog  med  sig 
i  sit  Telt  Det  skal  have  været  Grotius'  Autoritet,  der  afholdt 
Ludvig  XIV  fra  at  gore  Alvor  af  sin  Trusel  om  ikke  at  ville 
give  Pardon  i  sin  Krig  med  Hollænderne,  lige  som  ogsaa  den 
Harme,  Odelæggelsen  af  Pfalz  vakte,  vel  neppe  havde  rejst 
sig  med  saadan  Styrke  forud  for  den  Stemning,  Grotius' 
Værk  vakte.  Og  endnu  den  Dag  i  Dag  ere  de  fleste  Staters 
Instruktioner  for  deres  Officerer  i  Krigstid  for  en  væsentlig 
Del  byggede  paa  de  af  Grotius  opstillede  Regler^),  som  det 
dog  her  ikke  er  vor  Opgave  at  forfølge  i  det  Enkelte.  Det 
gjaldt  kun  om  at  vise,  at  den  berømte  Retsfilosof  og  Folke- 
retslærer  har  sin  Plads  blandt  dem,  der  have  opdaget  det 
Menneskelige. 

Et  vigtigt  Spørgsmaal  i  Statsret  og  Folkeret  var  det  den 
Gang,  hvor  vidt  Mennesker  burde  straffes  for  deres  religiøse 
Meninger,  og  hvor  vidt  den  ene  Stat  turde  bekrige  den  anden 
for  Religionens  Skyld.  Althusius  stod  hvad  det  første  Punkt 
angaar  paa  et  snevert  konfessionelt  Stade,  og  Religionskrigene 
vidnede  ora,  hvilken  den  almindelige  Opfattelse  var  af  det  andet 
Punkt  Grotius  begynder  med  at  spørge,  hvad  der  skal  for- 
staas  ved  den  sande  Religion.  Det  maa  være  den,  der  er  fæl- 
les for  alle  Tider,  og  dennes  Indhold  finder  han  at  være:  Guds 
Enhed  og  Usynlighed,  Gud  som  Ophav  til  alle  Ting  og  som 
den,  der  drager  Omsorg  for  Alt  Disse  Antagelser,  mener  han, 
kunne  bevises  ad  naturlig  Vej,  og  deres  almindelige  Udbredelse 
vidner  desuden  om  gamle  Traditioner.  I  det  Mindste  Guds  Til- 
værelse (hvad  enten  man  saa  antager  én  eller  flere  Guder)  og 
Forsynsstyrelse  ere  selvindlysende,  almindeligt  udbredte  og  i 
moralsk  Henseende  nødvendige  Sandheder.  De,  der  negte  dem, 
krænke  det  menneskelige  Samfund  og  bør  straffes.  Et  andet 
Folk  bør  kun  bekriges  af  religiøse  Grunde,  naar  dets  Guds- 
dyrkelse har  en  usædelig  og  umenneskelig  Karakter.  Naar  der 
spørges,  om  man  skal  bekrige  et  Folk,  fordi  det  ikke  vil  antage 
Kristendommen,  svarer  Grotius,  at  afset  fra,  af  hvad  Beskaffen- 
hed den  Kristendom  er,  man  byder  det,  kan  Forkastelsen  af  en 
Tro,  der  støtter  sig  til  historiske  Vidnesbyrd  og  kun  opstaar 
ved  overnaturlig  Indvirkning,  ikke  falde  ind  under  menneske- 
lig Dom.  Der  er  her  en  videre  Horizont  end  hos  Althusius, 
og  der  opstilles  en  naturlig  Teologi.  Paa  dette  Punkt  viser 
Grotius  sig  beslægtet  med  de  Bestræbelser,  vi  nu  gaa  over  til 
at  omtale. 

7.  DEN  NATURLIGE  RELIGION. 
Det  kunde  ikke  være  andet  end,  at  den  stærke  aandelige 
Bevægelse  i  Renaissaneetiden  og  den  Udvidelse  af  den  aande- 
lige Horizont,  som  fandt  Sted,  maatte  gribe  ind  i  det  religiøse 
Liv.  Allerede  Reformationen  er  et  Vidnesbyrd  derom.  Men 
Reformationen  er  dog  tillige  netop  et  Forsøg  paa  at  sætte  be- 
stemte Grænser  for  den  religiøse  Bevægelse.  Til  de  mærkeligste 
Fænomener  i  Renaissaneetiden,  især  hen  ad  dens  Slutning,  høre 

derimod  Bestræbelsen  for  at  finde  en  i  selve  Menneskets  Na- 
tur nedlagt,  af  ydre  Former  og  Traditioner  uafhængig  Religion. 
Og  lige  som  ved  Naturretten  gaa  her  to  Ideer  Haand  i  Haand : 
ti  det,  der  virkeligt  har  sin  Grund  i  den  menneskelige  Natur, 
det  maa  ogsaa  genfindes  i  de  forskellige  historiske  Former, 
under  hvilke  det  menneskelige  Aandsliv  fremtræder.  Sammen- 
ligningen mellem  de  forskellige  stridende  Konfessioner,  hvis  Tal 
jo  netop  paa  den  Tid  blev  forøget,  arbejdede  sammen  med  den 
nyvakte  Tro  paa  den  menneskelige  Naturs  selvtilstrækkelige 
Kraft.  Allerede  inden  for  den  italienske  Humanisme  ytrer  sig 
Bestræbelser  for  at  udvikle  en  Kreds  af  religiøse  Ideer,  der 
skulde  være  uafhængig  af  den  kirkelige  Lære.  Det  var  især 
Platons  Lære,  man  lagde  til  Grund,  saaledes  som  den  blev  op- 
fattet af  Nyplatonikerne.  Det  platoniske  Akademi  i  Florents 
blev  her  af  stor  Indflydelse,  ogsaa  ud  over  Italiens  Grænser. 
I  den  inderlige  Tro  paa  en  personlig  Gud  og  paa  Sjælens  Udøde- 
lighed fandt  den  Enkelte  en  Tilfredsstillelse  for  sin  religiøse 
Trang,  som  paa  en  Gang  stillede  ham  frit  over  for  saa  mange 
af  Kirkens  Dogmer  og  Ceremonier  og  dog  gjorde  ham  det  mu- 
ligt at  finde  en  dybere  symbolsk  Betydning  i  dem.  I  Tyskland 
og  Nederlandene  forbandt  sig  med  denne  humanistiske  Stram- 
ning den  mystiske  Retning,  der  allerede  i  Middelalderen  havde 
virket  i  Stilhed  for  en  inderligere  og  friere  Religiøsitet.  Svabe- 
ren Sebastian  Franck  og  Hollænderen  COORNHERT  optraadte 
i  denne  Aand  mod  den  nye  protestantiske  Dogmatisme.  De 
pegede  hen  paa  en  indre  religiøs  Erfaring,  der  kan  gennem- 
leves under  meget  forskellige  konfessionelle  Former.  Den  usyn- 
lige Kristus  var  for  Franck  Et  med  det  naturlige  Lys,  hvortil 
Gnisten  findes  i  ethvert  menneskeligt  Sind,  og  som  derfor  ogsaa 
kunde  tændes  hos  Hedningene.  Man  kan,  sagde  Coornhert,  følge 
Kristi  Lov  uden  at  kende  hans  Navn.  Disse  to  Mænd  ere  For- 
gængere for  en  senere  Tids  Religionsfilosofi,  der  søgte  For- 
staaelsen  af  den  positive  Religion  og  af  dens  Betydning  ikke 
ved  ydre  Kritik  af  de  færdige  Dogmer,  men  ved  Fordybelse  i 
den  aandelige  Naturgrund  og  de  indre  Erfaringer,  som  er  alle 
Dogmers  sidste  Kilde  og  stadige  Tilhold.  Selv  fik  de  den  kon- 
fessionelle Fanatisme  at  føle.    Det  Navn,  hvormed  man  plejede 

at  benævne  dem,  der  stillede  sig  selvstændigt  over  for  Kon- 
fessionerne, heftedes  særligt  paa  Goornhert,  hvem  de  hollandske 
Prædikanter  kaldte  »Ldbertinernes  Fyrste«*). 

Til  endnu  bestemtere  Former  udvikledes  den  naturlige  Re- 
ligion i  Frankrig  og  England.  De  lange  og  voldsomme  Reli- 
gionskrige i  Frankrig  raaatte  vække  Trangen  til  at  komme  ud 
over  Konfessionernes  Strid  og  aabne  Øjet  for  den  menneskelige 
Side  ved  enhver  af  dem.  I  Aaret  1577  skrev  Henrik  af  Na- 
varra  (den  senere  Henrik  IV):  »De,  som  ligefrem  følge  deres 
Samvittighed,  høre  til  min  Religion,  og  jeg  hører  til  den  Reli- 
gion, som  alle  brave  og  gode  Mennesker  have«.  Montaigne  var 
samtidigt  ad  sin  Vej  naaet  til  Forestillingen  om  en  universel 
Religion,  som  kunde  findes  hos  Alle,  ligegyldigt  hvorledes  de 
opfattede  Guddommen.  Det  mærkeligste  Indlæg  i  denne  Retning 
er  dog  givet  af  JEAN  BODIN,  hvis  Ideer  paa  Statslærens  Om- 
raade  allerede  ere  fremdragne.  Han  efterlod  sig  en  Dialog  mel- 
lem syv  Mænd  (Colloqvium  heptaplofneres)  ^  som  hver  staa  paa 
sit  religiøse  Standpunkt,  hvilket  de  udvikle  hver  for  sig  uforbe- 
holdent, men  i  den  største  Venskabelighed  og  med  den  fineste 
Forstaaelse  af  det  personlige  Forhold  til  religiøse  Forestillinger. 
En  rig  Katolik  i  Venedig  samler  en  Kreds  af  Venner  om  sit 
Bord  til  Samtaler  over  forskellige  Emner,  blandt  hvilke  da  for 
en  Tid  Religionsspørgsmaalet  kommer  til  at  indtage  første  Plads. 
Blandt  Deltagerne  findes  foruden  Værten,  som  er  Katolik,  en 
Luteraner,  en  Kalvinist,  en  Jøde,  en  Muhamedaner  og  to  Mænd, 
der  hver  paa  sin  Maade  hylde  en  universel  Teisme.  Mærkelig 
er  den  objektive,  dramatiske  Maade,  paa  hvilken  de  forskellige 
Standpunkter  føres  frem.  Kun  Lutheraneren  træder  maaske  noget 
i  Skygge;  i  hvert  Tilfælde  glimrer  han  ikke  ved  Skarpsindig- 
hed. Da  Værten  en  Dag  havde  blandet  kunstige  Æbler  blandt 
de  naturlige,  der  vare  satte  paa  Bordet,  var  den  lutherske  Gæst 
den  eneste,  der  trøstigt  bed  i  et  af  dem  uden  at  mærke  Uraad. 
Værten,  som  selv  stedse  henholder  sig  til  den  ufejlbarlige  Kir- 
kes Lære,  men  ikke  er  nogen  Fanatiker,  uddrager  deraf  den 
Moral,  at  naar  Synet,  den  skarpeste  af  vore  Sanser,  saaledes 
kan  tage  fejl,  hvorledes  skulde  da  vor  til  Sanserne  bundne 
Aand  kunne  naa  til  en  sikker  Erkendelse  af  de   højeste  Ting! 

—  Efter  at  alle  Standpunkter  ere  komne  frem,  paa  flere  Punk- 
ter med  Udfoldelse  af  stor  Lærdom,  ender  Dialogen  uden  be- 
stemt Afslutning.  Et  Kor  afsynger  Hymnen:  »Se,  hvor  godt 
og  yndigt  det  er,  naar  Brødre  bo  endrægtigt  tilsammen!«  Der- 
efter omfavne  Deltagerne  hverandre  og  skilles  ad.  »Siden  have 
de  i  beundringsværdig  Endrægtighed  øvet  Fromhed  og  Hæder- 
lighed under  Samliv  og  fælles  Studier  men  ikke  oftere  holdt 
nogen  Debat  om  Religionen,  skønt  Enhver  hævdede  m'n  Reli- 
gion i  hellig  Vandel.« 

Bodin  har  forfattet  dette  Skrift  i  sit  63.  Aar,  altsaa  1593. 
Det  blev  ikke  udgivet,  men  udbredtes  i  Afskrifter  og  var  meget 
kendt  blandt  det  17.  og  18.  Aarhundredes  Lærde.  Det  omtales 
ikke  sjeldent,  og  i  Regelen  med  den  største  Afsky.  Kun  En- 
kelte, som  Leibniz  i  sine  senere  Aar.  udtalte  sig  for,  at  det 
burde  udgives.  Men  først  i  Aaret  1841  blev  det  (i  en  noget 
forkortet  Oversættelse)  udgivet  af  Guhrauer,  1857  fuldstændigt 
paa  Latin  af  Noack,  og  kan  nu  tjene  til  Maalestok  for,  hvad 
man  for  et  Par  Aarhundreder  siden  var  temmeligt  enig  om  at 
kalde  Ugudelighed. 

Da  Bodin  selv  ikke  direkte  har  ladet  forstaa,  hvilken  af 
Personerne  der  udtaler  hans  egne  Anskuelser,  har  der  været 
forskellige  Meninger  derom.  Man  var  en  Tid  tilbøjelig  til  at 
mene,  at  Bodin  sympatiserede  med  Jødedommen,  hvis  Repræ- 
sentant er  tegnet  særligt  kraftigt  og  kyndigt.  Men  lægger  man 
Mærke  til,  hvad  der  ellers  vides  om  Bodins  religiøse  Retning, 
og  sammenholder  det  med,  hvad  der  fremføres  i  Løbet  af  Sam- 
talerne, kommer  man  til  et  andet  Resultat.  Der  haves  fra  Bo- 
din et  Brev  fra  en  tidligere  Tid  til  en  Ven,  i  hvilket  han  ud- 
taler sig  i  den  universelle  Teismes  Aand,  saaledes  som  vi  alle- 
rede kende  den.  »Lad  dig  ikke,«  siger  han,  »forvirres  af  de 
forskellige  Meninger  om  Religionerne.  Hold  blot  fast  i  dit  Sind, 
at  den  sande  Religion  ikke  er  Andet  end  en  renset  Sjæls  Hen- 
vendelse til  den  sande  Gud.«  »Dette  er  min,  eller  rettere  Kristi 
Religion.«  Derefter  udvikles,  hvorledes  Menneskene  vilde  ligge 
i  evigt  Mørke,  naar  ikke  fra  Tid  til  Tid  ophøjede  Mennesker 
fremtraadte  som  Forbilleder.  Til  deres  Tal  hørte  foruden  de 
jødiske  Patriarker  og   Profeter  ogsaa  de   græske   og  romerske 

Vismænd.  Platon  prises  særligt  som  den,  der  har  forkyndt 
Ideen  om  Gud  og  den  udødelige  Sjæl.  Hvad  han  antydede,  har 
Kristus  hildført,  og  efter  ham  have  udvalgte  JIa>nd  virket  i 
hans  Aand.  Denne  samme  Ide  om  en  fortsat  Aabenbaring  gen- 
nem en  Række  af  Vismænd,  baade  forud  for  og  ved  Siden  af 
den  mosaiske,  kristelige  og  muhamedanske  Religion,  fremtræder 
nu  ogsaa  som  karakteristisk  for  Toralba,  den  ene  af  de  to  Per- 
soner i  »Heptaplomeres«,  der  hævde  den  universelle  Teisme.  Han 
udvikler,  at  den  bedste  Religion  maa  være  den  ældste.  Det 
forste  Menneske  har  faaet  sin  Kundskab  og  sin  Fromhed  fra 
Gud  selv.  Troen  paa  én  Gud  gaar,  efter  Bibelens  Vidnesbyrd, 
tilbage  forud  for  den  jødiske  Religion;  det  var  Abels,  Enochs 
og  Noahs  Religion;  det  var  Jobs  Religion.  Da  man  forlod 
denne  naturlige  Religion,  der  sammen  med  Fornuften  er  ind- 
plantet Menneskene  (cum  recta  ratione  mentibus  humanis  insita), 
forvildede  man  sig  i  indviklede  Labyrinter.  Den  naturlige  Lov 
og  den  naturlige  Religion  ere  tilstrækkelige;  de  andre  Religio- 
ner —  hos  Kristne,  Jøder,  Muhamedanere  og  Hedninge  —  ere 
overflødige.  Naturreligionen  behøver  man  ingen  særlig  Lærdom 
og  Opdragelse  til;  den  skabes  man  til,  den  har  man  given  i 
sin  egen  Natur.  Den  Fornuft,  som  er  os  indplantet,  skønner 
og  dømmer,  hvad  der  er  godt  og  hvad  der  er  slet.  Men  hos 
nogle  Udvalgte  fremtræder  denne  religiøse  og  moralske  Evne 
med  større  Kraft  end  hos  Andre.  Toralba  priser  (lige  som  Bo- 
din i  hint  Brev)  Platon,  fordi  han  —  »ikke  uden  guddomme- 
lig Hjælp  og  Oplysning«  —  naaede  saa  høj  en  Visdom  om  de 
guddommelige  Ting.  Guddommens  Væsen  er  uendeligt,  kan 
ikke  omfattes  af  Tanken,  end  sige  udtales  i  Ord.  Nærmest  kom- 
mer man  det  ved  at  kalde  Gud  det  evige  Væsen,  som  er  op- 
højet over  alt  Legemligt,  uendelig  Visdora,  Godhed  og  Magt. 
Og  heri  mødes  græske  Filosofer  med  Hebræer  og  Ismaeliter, 
saa  at  denne  Ide  maa  antages  at  være  indplantet  af  Naturen. 

Hertil  kommer  endnu  et  andet  Træk  hos  Toralba,  der  min- 
der om  Bodin  selv.  Saa  vidt  fremskreden  Bodin  i  flere  Hen- 
seender var  i  Forhold  til  sin  Tid,  saa  stak  han  dog  i  én  Hen- 
seende dybt  i  den.  Han  troede  af  et  overbevist  Hjerte  paa 
Trolddom  og  Dæmon  besættelse,   og   han    har  endog  skrevet  en 

Bog  mod  de  ugudelige  Mennesker,  der  anbefalede  Varsomhed 
og  Skaansei  ved  Afstraffelsen  af  Hexe.  Det  var  Djævelen  selv, 
mente  han,  der  fik  saadan  Mildhed  over  for  de  Besatte  frem. 
I  Dialogens  anden  Bog  berøres  dette  Punkt  i  en  Diskussion 
mellem  Toralba  og  Senamus.  som  ellers  er  den  af  de  Samta- 
lende, der  staar  Toralba  nærmest.  Toralba  udtaler,  at  det  er  en 
Fejl  hos  de  nyere  Fysikere,  at  de  rille  forklare  Alt  af  natur- 
lige Love  og  ikke  anerkende  nogen  Indgriben  af  Gud  eller 
Dæmonerne.  Senamus  svarer  hertil,  at  derved  omstyrtes  al 
Naturvidenskab,  da  denne  forudsætter  bestemte  Naturlove.  To- 
ralba anfører  som  Bevis  for  sin  Opfattelse  flere  Dæmon  historier, 
og  kan  her  glæde  sig  ved  Lutheranerens  fulde  Tilslutning.  Se- 
namus svarer,  at  selv  om  der  gaves  Dæmoner,  der  kunde  gribe 
ind  i  Legeraverdenen,  var  det  dog  ikke  sagt,  at  vidunderlige 
Fænomener  var  at  forklare  ved  dem;  og  paa  den  anden  Side: 
naar  man  antager  Dæmoners  Indgriben,  hvorfor  forklarer  man 
saa  ikke  Alt  i  Naturen  ved  Dæmoner?  Desuden  indskærper  han 
Nødvendigheden  af  Kritik  over  for  Hexehistorierne. 

Toralbas  Standpunkt  er  Bodins  eget,  som  det  kendes  fra 
hans  personlige  Udtalelser.  Og  dog  lægger  han  Senamus  en 
Kritik  i  Munden,  som  Toralba  ikke  formaar  at  gendrive.  Sena- 
mus er  i  det  Hele  den  kritiske  Aand  i  Dialogen.  Paa  Spørgs- 
maalet  om,  hvem  der  skal  være  Dommer  i  Religionsstridigheder, 
svarer  Lutheraneren:  Kristus,  som  er  Gud!  Senamus  ger  ham 
opmærksom  paa,  at  Striden  jo  netop  blandt  Andet  angaar  Kristi 
Guddom.  Kalvinisten  henviser  til  Vidnerne  og  Dokumenterne. 
Senamus  spørger,  hvor  de  ægte  Vidner  og  Vidnesbyrd  findes. 
Katoliken  henviser  til  Kirken,  —  men  Senamus  spørger,  hvil- 
ken af  de  mange  Kirker  der  er  den  sande.  Lutheraneren  ap- 
pellerer til  Bibelen,  Muhamedaneren  til  Koranen;  Toralba  afviser 
denne  Appel  til  Autoriteter  og  mener,  at  de  Vise  maa  afgere 
Sagen;  men  Senamus  spørger  saa,  hvem  der  er  vis.  Og  da 
endelig  Katoliken  vil  have  skelnet  mellem  det  Væsentlige  og 
det  Uvæsentlige  i  Religionen,  viser  Senamus,  at  den  store  Strid 
netop  kommer  frem,  naar  denne  Grænse  skal  drages. 

Senamus  stiller  sig  over  for  Toralbas  naturlige  Religion  paa 
samme  Maade  som  over  for  den  hedenske,  den  muhamedanske. 

den  jødiske  og  den  kristelige  Religion.  Han  mener,  at  de  alle 
ere  Gud  velbehagelige,  naar  de  øves  med  oprigtigt  Sind.  Selv 
besøger  han  gerne  alle  Slags  Templer,  hvor  som  helst  de  findes. 
Han  vil  Ingen  støde,  den,  der  tror  Mest,  Eatoliken,  som  er 
>religiosissirausc,  lige  saa  lidt  som  dem,  hvis  Beligion  blot  er 
Troen  paa  én  Gud.  Han  opstiller  altsaa  ikke  den  naturlige  Re- 
ligion som  en  særegen  Religion  i  Modsætning  til  de  positive 
Religioner.  Bodin  har  i  Senaraus  ladet  Tanker  komme  frem, 
der  indeholde  et  Korrektiv  til  den  Dogmatisme,  til  hvilken,  som 
Historien  viser,  den  naturlige  Religion  lige  saa  vel  som  de 
positive  Religioner  kan  henfalde.  Selv  om  hans  eget  Standpunkt 
falder  sammen  med  Toralbas,  saa  har  han  antydet  eji  videre 
gaaende  Betragtning  end  dennes.  Ikke  umuligt  er  det  at  Bo- 
din i  sine  sidste  Aar  er  begyndt  at  nære  Tvivl  om  sine  egne 
tidligere  Antagelser  paa  Teologiens  og  Dæmonologiens  Omraade, 
og  at  han  har  ladet  den  faa  Ordet  gennem  Senamus,  uden  at 
han  har  kunnet  forme  en  ny  Opfattelse  paa  Grundlag  af,  hvad 
han  lader  denne  udtale. 

Ideen  om  den  naturlige  Religion  bragtes  i  fuldt  færdig 
Form  frem  for  større  Kredse  af  F^rd  HERBERT  AF  CHERBURY 
i  hans  Bog  De  veritate  (1624).  Lige  som  Althusius,  Grotius, 
Coornhert  og  Bodin  var  han  en  Statsmand,  der  tog  Del  i  sin 
Tids  offentlige  Anliggender  og  havde  Lejlighed  til  at  gøre  ud- 
strakte Erfaringer  og  anstille  Sammenligninger.  Han  tilhørte  en 
Adelsslægt  i  Wales;  hans  Forfædre  vare  drabelige  Riddersmænd, 
og  han  selv  fornegtede  ikke  deres  krigeriske  Aand.  Krig  og 
Dueller  ere  et  Hovedemne  i  hans  Selvbiografi.  Han  var  snar  til 
at  faa  Sværdet  af  Skeden,  skønt  han  paastaar,  at  det  altid  var 
for  Andres  Skyld,  han  drog  det.  Han  fødtes  1582  eller  1583  og 
fik  en  omhyggelig  Opdragelse,  som  han  senere  stadigt  fortsatte 
paa  egen  Haand.  Det  var  hans  Ønske  at  uddanne  sig  til  en 
Verdensborger.  Efter  allerede  i  sit  16.  Aar  at  være  bleven  gift 
med  en  rig  Arving,  studerede  han  i  Oxford  og  kom  derefter  til 
Hoffet  Senere  var  han  i  Moritz  af  Oraniens  Lejr,  gjorde  Rejser 
i  Tyskland  og  Italien  og  var  derefter  i  en  Række  af  Aar  engelsk 
Gesandt  i  Frankrig.  Men  hverken  ved  Hoffet,  i  Lejren  eller  i 
sin  diplomatiske  Stilling  glemte  han  sine  »elskede  Studier«.  Sin 

berømte  Bo^  gjorde  han  færdig  i  Paris,  hvor  han  lod  Grotius 
læse  den.  Skønt  Grotius'  Dora  var  særdeles  gunstig,  nærede 
han  endnu  Betænkeligheder  ved  at  udgive  den,  da  han  vidste, 
den  vilde  møde  megen  Modstand.  Da  han  en  Gang  sad  tvivl- 
raadig  i  sit  Værelse,  der  var  aabent  mod  Syd,  besluttede  han 
at  faa  en  overnaturlig  Afgørelse  af  sine  Betænkeligheder.  Med 
Bogen  i  Haanden  kastede  han  sig  paa  Knæ  og  anraalTte  Gad, 
der  ikke  blot  er  Ophav  til  det  ydre  Lys,  men  fra  hvem  al  indre 
Oplysning  stammer,  om  et  Tegn,  der  kunde  tilskynde  ham  til 
Udgivelse;  udeblev  Tegnet,  vilde  han  undertrykke  Bogen.  Strax 
hørte  han  en  svag  Tone,  der  kom  fra  den  klare  Himmel  og  ikke 
lignede  Noget  paa  Jorden;  og  nu  lod  han  trøstig  Bogen  udgaa^^). 
Denne  Begivenhed  staar  ikke,  som  man  har  ment,  i  nogen  Mod- 
strid med  den  Opfattelse,  Herbert  udvikler  i  sin  Bog.  Han  an- 
tager nemlig,  at  Gud  ikke  blot  virker  i  den  menneskelige  For- 
nuft, men  ogsaa  gennem  særegne  Tilkendegivelser  svarer  paa 
Menneskenes  Bønner.  Lige  som  Bodins  Toralba  antager  han 
Undere.  Kort  efter  Bogens  Udgivelse  kaldtes  han  tilbage  fra  sin 
Gesandtskabspost,  fordi  hans  raske  Fremfærd  ikke  passede  til 
Jakob  I's  tøvende  Politik.  Resten  af  sit  Liv  tilbragte  han  dels  i 
London,  dels  paa  sin  Borg  i  Wales,  beskæftiget  med  historiske 
og  filosofiske  Studier.  Under  Borgerkrigen  var  hans  Optræden 
vaklende;  men  tilsidst  sluttede  han  sig  til  Parlamentet  Helst 
havde  han  som  tidligere  forbundet  offentlig  Virksomhed  med 
sine  Studier,  og  han  kunde  ikke  forvinde  sine  politiske  Skuffel- 
ser.  Han  døde  i  Aaret  1648. 

Herbert  baner  sig  Vej  til  sin  Lære  om  den  naturlige  Religion 
ved  en  Erkendelsesteori,  der  ikke  er  uden  historisk  Interesse.  — 
Skal  Sandheden  kunne  gribes  af  os,  maa  der  findes  Evner  hos 
os  dertil.  Foruden  den  drøftende  Fornuft  og  den  indre  og  ydre 
Sans  er  der  et  naturligt  Instinkt,  der  leder  til  Udviklingen  af 
visse,  for  alle  Mennesker  fælles  Sandheder  (notitiæ  communes). 
Denne  stoiske  Lære  have  vi  allerede  fundet  hos  Melanchton  og 
hans  Skole.  Den  tjener  hos  Herbert  til  Grundlag  for  de  uni- 
verselle Sandheder,  som  Sammenligningen  af  de  forskellige  Reli- 
gioner førte  til  at  antage.  Men  ejendommelig  for  ham  er  den 
Maade,  paa  hvilken  han  sætter  disse   fælles  Forestillingers  Ud- 

spring  i  Forbindelse  med  de  Instinkter,  der  føre  til  Individets 
og  Artens  Selvopholdelse.  Det  naturlige  Instinkt,  af  hvilket  de 
adspringe,  er  nemlig  Grundkraften  i  ethvert  Menneske  og  i  hele 
Verden:  Selvopholdelsesinstinktet  i  videste  Forstand,  igennem 
hvilket  det  guddommelige  Forsyn  lægger  sig  for  Dagen.  Uden 
bevidst  Fornuft  stræber  Alt  i  Verden  efter,  hvad  der  er  bedst 
for  det  Og  da  nu  de  »fælles  Forestillinger«  tjene  til  Opholdelse 
og  til  Fredens  Bevarelse,  fører  Opholdelsesinstinktet  til  at  udvikle 
og  anerkende  dem.  Det  er  altsaa  de  for  Individet  og  Samfundet 
vigtigste  Sandheder,  som  blive  Genstand  for  instinktmæssig  An- 
erkendelse. Naar  de  udskilles  fra  urene  Tilsætninger  og  ordnes 
metodisk,  udgøre  de  et  Indbegreb  af  guddommelig  Visdom.  Saa- 
danne  Sandheder  ere  følgende:  indbyrdes  modstridende  Paa- 
stande kunne  ikke  alle  være  sande ;  der  er  en  første  Aarsag  til 
Alt;  Naturen  gør' Intet  forgæves;  du  skal  ikke  gere  mod  Andre, 
hvad  du  ikke  vil,  at  de  skulle  gøre  mod  dig.  Altsaa  de  vigtigste 
logiske,  etiske  og  religiøse  Ideer  skulle  paa  den  antydede  Maade 
grunde  sig  paa  naturlige  Instinkter.  Mere  end  Antydninger  giver 
Herbert  ikke.  Forholdet  mellom  Grundsandhedeme  og  det  natur- 
lige Instinkt  staar  uklart  hen.  Der  er  aabenbart  en  hel  Del 
psykologiske  Mellemled  at  underforstaa  mellem  Instinktet  og 
Grundsandhederne.  Det  gælder  —  for  at  bruge  moderne  Ud- 
tryk —  at  forstaa,  hvorledes  Kampen  for  Tilværelsen  kan  føre 
til  at  slaa  visse  Forestillinger  fast  som  selvgyldige.  Men  disse 
Mellemled  opsøger  Herbert  ikke,  hvorimod  han  undertiden  gør 
de  naturlige  Instinkter  og  Grundsandhederne  ganske  til  Et. 

Herbert  gør  Front  mod  tre  Sider.  For  det  Første  mod 
dera,  der  sætte  Troen  over  Erkendelsen,  og  ved  Tro  forstaa, 
hvad  deres  Sekt  antager,  idet  d^  søge  at  skaffe  denne  Tro  Ind- 
pas ved  Trusler  om  Straffe  i  et  andet  Liv.  Hermed  staar  da 
gerne  Antagelsen  af  Naturens  Fordærvelse  i  Forbindelse.  En 
ugudelig  Tro,  ti  den  strider  mod  det  Forsyn,  der  ytrer  sig  i 
de  naturlige  Instinkter!  For  det  Andet  mod  dem,  der  ville  be- 
vise Alt  ad  Ræsonnementets  Vej  (ved  discursus  luxuriosus). 
Dette  Skolepedanteri  ser  ikke,  at  det  naturlige  Instinkt,  lige  saa 
vel  som  den  indre  og  den  ydre  Sans,  staar  over  Fornuften.  Det 
ytrer  sig,  før  Evnen  til  at  ræsonnere  rører  sig,  og  virker  uaf- 

hængigt  af  den;  det  findes  hos  Alle,  virker  uden  Tøven  og 
Usikkerhed  og  er  en  nødvendig  Betingelse  for  Selvopholdelsen. 
For  det  Tredie  vender  ban  sig  mod  dem,  der  udlede  al  Erken- 
delse af  Sanserne  og  antage  vor  Aand  for  oprindeligt  at  være 
en  ubeskreven  Tavle  (tabula  rasa).  Hine  Grundforestillinger  ere 
netop  Betingelserne  for,  at  vi  kunne  gere  Erfaringer!  Og  det 
kan  jo  dog  ikke  være  Genstandene  selv,  der  gøre,  at  vi  virke 
tilbage*  paa  dem !  Overensstemmelsen  mellem  Menneskenes  Fore- 
stillinger godtgor  Tilværelsen  af  et  naturligt  Instinkt,  som  des- 
uden ogsaa  kunde  sluttes  af  Guds  Godhed,  der  ikke  kunde  lade 
Mennesket  staa  hjælpeløst. 

Den  naturlige  Religion  grunder  sig  nu  netop  paa  et  saa- 
dant  instinktivt  Grundlag.  I  sin  Selvbiografi  udvikler  Herbert 
lejlighedsvis  dette  nærmere.  Der  opstaar  hos  os  Evner  og  Drif- 
ter, som  ikke  kunne  faa  fuld  Anvendelse  eller  naa  fuld  Tilfreds- 
stillelse ved  Noget,  som  Erfaringen  kan  yde;  kun  det  Fuld- 
komne, Evige  og  Uendelige  vilde  kunne  bringe  Hvile.  Gud- 
dommen selv  er  deres  egentlige  Genstand.  Hos  ethvert  sundt 
og  normalt  Menneske  findes  der  derfor  samme  Evne  til  Reli- 
gion, selv  om  den  udvikles  paa  højst  forskellig  Maade  og  maaske 
ikke  faar  Udtryk  i  nogen  ydre  Kultus.  Til  Grund  for  al  Re- 
ligion ligge  fem  Sætninger,  som  have  Gyldighed  overalt:  der 
er  et  højeste,  guddommeligt  Væsen;  det  bør  dyrkes;  den  vig- 
tigste Del  af  dets  Dyrkelse  bestaar  i  Dyd  forbunden  med  From- 
hed; Fejl  og  Forbrydelser  skulle  sones  ved  Anger;  der  kom- 
mer Løn  og  Straf  efter  dette  Liv.  Hvad  der  i  de  enkelte  Re- 
ligioner ikke  strider  mod  disse  Sætninger,  men  tjener  til  at 
bekræfte  dem,  det  kan  man  antage.  Naar  der  er  dem,  der  negte 
dem,  er  det  at  forklare  af,  at  der  er  fremkommet  saa  mange 
falske  og  uværdige  Forestillinger  i  Religionerne,  at  Nogle  der- 
ved ledes  til  at  forkaste  al  Religion  uden  at  undtage  den  na- 
turlige. De  fem  Sætninger  ere  i  sig  selv  tilstrækkelige ;  til  dem 
bør  man  holde  sig  og  lade  de  omtvistede  Spørgsmaal  ligge. 
Gennem  de  Instinkter,  paa  hvilke  den  naturlige  Religion  grun- 
der sig,  finder  der  en  stadig  indre  Aabenbaring  Sted  til  de 
Enkelte,  saa  at  de  blive  uafhængige  af,  hvad  Præsten  siger. 

Det   ligger  nær  at   anvende  over    for  Herbert  Senamus' 

Ytring,  at  det  ingenlunde  er  let  at  drage  Grænsen  mellem  det 
Væsentlige  og  det  Uvæsentlige  i  Religionen.  Det  vilde  ogsaa 
være  umuligt  at  føre  et  Bevis  for,  at  hine  fem  Punkter  virke- 
ligt komme  igen  i  alle  Religioner.  Selv  om  de  kunde  godtgøres 
som  universelle,  fulgte  jo  desuden  ingenlunde,  at  de  grunde  sig 
paa  naturlige  Instinkter.  Og  selv  om  de  havde  en  saadan  in- 
stinktiv Oprindelse,  vilde  det  —  som  allerede  berørt  —  endnu 
være  at  paavise,  hvorledes  de  udvikle  sig.  Herbert  gaar  for  rask 
og  dogmatisk  frem.  Han  gaar  paa  sin  Vej  forbi  en  hel  Række 
erkendelsesteoretiske,  psykologiske  og  religiøse  Problemer.  Men 
den  Synsmaade,  han  i  store  Træk  har  udkastet,  var  formet  med 
kraftig  Haand  og  blev  af  stor  historisk  Betydning.  Det  blev 
slaaet  fast,  at  der  gives  en  religiøs  Bevidsthed,  som  er  uafhæn- 
gig af  alle  bestaaende  Kirkesamfund  og  stiller  sig  kritisk  prø- 
vende over  for  dem. 


8.  RELIGIØS  SPEKULATION  (JAKOB  BOHME). 
Lord  Herbert  syslede  skiftevis  med  Sværd  og  med  Bog, 
og  fra  diplomatiske  Forhandlinger  ved  Pariserhoffet  gik  han  til- 
bage til  sit  Lønkammer  for  at  arbejde  paa  sit  Værk  »om  Sand- 
heden c  Men  Tidens  Trang  til  nye  Tanker  og  til  at  sprænge 
de  stive  kirkelige  Former,  i  hvilke  den  reformatoriske  Bevægelse 
saa  tidligt  havde  lagt  sig  til  Hvile,  ytrede  sig  ogsaa  under  min- 
dre glimrende  Forhold.  JAKOB  BOHME  lod  Syl  og  Læst  ligge 
for  at  skrive  sin  >  Morgefirote  im  Atifgang<^.  Ogsaa  han  havde 
set  sig  om  i  Verden,  før  han  greb  til  Pennen.  Som  Skomager- 
svend havde  han  rejst  paa  Professionen ;  senere  nedsatte  han  sig 
i  Gorlitz,  og  i  det  stille  Værksted  arbejdede  Tanken  omkaps 
med  Haanden.  Han  har  ikke  været  en  helt  ulærd  Mand;  han 
kalder  sig  selv  Naturkyndig  og  Filosof,  og  har  gjort  Bekendtskab 
med  astronomiske  Skrifter;  mærkværdigt  nok  er  han  Kopemi- 
kaner,  for  saa  vidt  han  lader  Jorden  og  de  fleste  Planeter  bevæge 
sig  om  Solen;  han  har  gjOrt  Bekendtskab  med  Lægen  Paracel- 
sus'  naturfilosofiske  Skrifter  og  sandsynligvis  ogsaa  med  Mystike- 
ren Valentin  Weigels  i  Afskrifter  udbredte  Værker,  i  hvilke 
paraeelsiske  Ideer  vare  sammenarbejdede  med  tidligere  Mystike- 

H.  Høffding:    Filosofiens  Historie.  5 


Digitized  by  VjOOQIC 


66  BOhme  og  Benaissancen. 

res  Lærdomme.  Han  var  tillige  en  from  Mand,  der  kendte  sin 
Bibel  og  den  lutherske  Lære.  Men  sine  Problemer  stillede  han 
sig  selv.  og  han  behandlede  dem  med  en  aandelig  Frihed  og 
Kraft,  der  endnu  gør  hans  Skrifter  værdifulde,  og  som  forte 
ham  ud  over  de  dogmatiske  Skranker.  Medens  Bodin  og  Her- 
bert mere  ude  fra  komme  til  det  religiøse  Problem,  stiller  dette 
sig  for  Bohme  inden  for  selve  de  konfessionelle  Forestillinger; 
han  vedbliver  at  arbejde  med  disse,  indtil  Tankestrømmen  bry- 
der gennem  alle  Dæmninger.  I  sin  naive,  men  kraftige  Selv- 
følelse bæi*er  ogsaa  Skomageren  fra  Gorlitz  Renaissancetidens 
Præg,  lige  som  de  Dannelseselementer,  han  benytter  til  sin  Tanke- 
bygning, vise  tilbage  til  Tidens  filosofiske  og  naturvidenskabelige 
Bevægelser,  som  ogsaa  havde  fundet  Vej  ind  til  ham  gennem 
mange  Mellemled  og  Forvandlinger.  Han  bruger  hvad  der  staar 
til  hans  Raadighed  for  at  løse  de  Problemer,  der  en  Tid  var 
ved  at  bringe  ham  til  Fortvivlelse.  Et  mærkeligt  Exempel  paa, 
hvorledes  don  filosofiske  Aandsretning  kan  bryde  frem  selv  der, 
hvor  indre  og  ydre  Forhold  synes  at  raaatte  udelukke  den !  Saa 
længe  og  saa  haardt  havde  han  kæmpet  med  de  plagende  Tan- 
ker, at  det  stod  for  ham  som  en  Aabenbaring,  en  højere  Op- 
lysning, da  han  fik  Øje  paa  Muligheden  af  en  Løsning.  I  19. 
Kapitel  af  »Morgenrote«  har  han  skildret  sine  Tvivl,  og  hvor- 
ledes saa  Lyset  gik  op  for  ham,  og  det  var  ham,  »som  om  Li- 
vet var  bleven  født  midt  i  Døden«.  Han  var  da  25  Aar  gam- 
mel, og  det  skal  efter  Sagnet  have  været  under  en  ekstatisk 
Tilstand,  i  hvilket  Synet  af  et  skinnende  Metalfad  satte  ham,  at 
hån  først  saa  sine  Grundtanker  klart  for  sig.  Og  endnu  niaatte 
de  modnes  i  tolv  Aar,  indtil  hans  første  Værk  (Morgenrote) 
forfattedes  (1612).  At  Skomageren  vovede  at  filosofere  saa  dri- 
stigt, vakte  stor  Forargelse  hos  Sognepræsten,  der  havde  faaet 
fat  i  en  Afskrift  af  Bogen.  Han  forkætrede  Bohme  fra  Pra> 
dikestolen  og  fik  Øvrigheden  til  at  forbyde  ham  at  skrive.  Kun 
i  nogle  Aar  overholdt  Bohme  Forbuddet.  I  sin  sidste  Levetid 
udfoldede  han  en  frugtbar  Forfattervirksomhed.  Han  døde  i 
Gorlitz  1624. 

Det  religiøse  Problem  stiller  sig  for  Bohme  under  to  Hoved- 
former. —  Han  faldt  i  »haard  Melankoli  og  Sørgmodighed«  ved 

at  se,  hvor  ringe  en  Plads  Mennesket  indtager  i  den  ydre 
Verden.  Der  er  højt  til  Himlen,  h?or  de  Lærde  sige,  at  Gud 
bor.  Og  Kloder  og  Elementer,  som  opfylde  Rummet,  synes  at 
gaa  deres  Oang,  uden  at  der  agtes  paa,  hvorledes  det  staar  til 
med  Mennesket!  Guds  Fjernhed  og  Menneskets  forsvindende 
Plads  i  Naturen  var  altsaa  den  ene  Anstødssten.  Men  dertil 
kom  endnu:  Kampen  mellem  det  Gode  og  det  Onde,  baade  i 
den  menneskelige  Verden  og  i  Naturen,  samt  Synet  af,  hvor- 
ledes det  gaar  de  Ugudelige  lige  saa  godt  i  Verden  som  de 
Fromme,  og  hvorledes  de  barbariske  Folkeslag  have  de  bedste 
Dele  af  Jorden  inde  og  bedre  Lykke  med  sig  end  de  troende. 
Det  var  den  anden  Anstødssten:  Hvorledes  er  det  Ondes  Til- 
værelse forenelig  med  Guds  Tilværelse?  — 

Det  første  Problem,  det,  som  stilles  ved,  at  Materiens  Ver- 
den er  saa  stor,  og  Aandens  Verden  saa  fjern  eller  saa  lille,  løser 
han  ved  Hjælp  af  Tanken  om,  at  det  er  Guds  Kraft  og  Væsen, 
der  rører  sig  i  Alt,  i  os,  saa  vel  som  i  de  ydre  Masser.  Gud 
er  ikke  sondret  fra  Naturen,  men  forholder  sig  til  den,  som  Sjæ- 
len til  Legemet  Himlen  er  ikke  deroppe  over  det  Blaa;  den 
er  i  dit  eget  Inderste,  hvor  det  guddommelige  Liv  rører  sig  i 
dig.  Gud  er  ikke  fjern;  du  lever  i  Gud,  og  Gud  i  dig,  og  er 
du  ren  og  hellig,  er  du  Gud.  De  samme  Kræfter  røre  sig  i 
dig,  som  i  Gud,  og  som  i  hele  Naturen.  Ild,  Luft,  Vand,  Jord 
—  Alt  er  Gud.  Eller  ogsaa  er  du  ikke  Guds  Billede.  Du  kan 
ikke  være  anden  Materie  end  Gud  selv.  Naar  du  ser  Stjer- 
nerne, Kloderne  og  Dybderne,  ser  du  Gud,  og  i  den  samme 
Gud  lever  og  er  du  ogsaa.  Vel  ere  Kloderne  og  Elementerne 
ikke  selve  den  klare  Guddora;  men  den  Kraft,  fra  hvilken  de 
hente  deres  Liv,  raader  ogsaa  i  dig.  De  indre  Bevægelser  i 
Menneskets  Væsen  ere  af  samme  Natur  som  de,  der  foregaa  i 
Gud.  I  alle  Naturprocesser  er  Gud  skjult,  kun  i  Menneskets 
Aand  erkendes  han.  Man  forstaar  Intet  om  Gud,  saa  længe  Sjæ- 
len sondres  fra  ham,  som  var  den  et  særskilt  Væsen. 

Vil  man  kalde  denne  Tankegang  hedensk,  saa  svarer  Bohrae 
dertil:  »Hør  og  se,  og  mærk  Forskellen.  Jeg  skriver  ikke  hedensk^ 
men  filosofish  Heller  ikke  er  jeg  en  Hedning,  men  jeg  har 
den  dybe  og  klare  Erkendelse  af  den  ene,  store  Gud,  der  er  Alt.« 

5* 

Og  han  véd,  hvor  meget  det  har  kostet  ham  at  naa  til  denne 
Tanke,  der  har  gjort  Verden  levende  for  ham  og  lært  ham,  at 
Aanden  ikke  er  fjern  og  fremmed  i  den,  men  Et  med  det,  der 
rører  sig  inderst  i  Alt  Han  har  prøvet  at  skyde  saadanne  Tan- 
ker til  Side,  men  stor  Angst  og  Anfægtelse  har  da  paa  ny  ført 
ham  til  at  opsøge  dem.  (Morgenrote  im  Aufgang.  Kap.  19  og 
25).  Den  religiøse  Trang  til  inderlig  Enhed  med  Oaddommen, 
til  at  ophæve  Guds  Fjernhed,  mødes  her  med  den  filosofiske 
Trang  til  at  finde  Sammenhæng  i  Alt,  og  begge  støttes  ved  den 
af  Naturfilosofen  Paracelsus  opstillede  Lære,  at  Mennesket  be- 
staar  af  de  samme  Elementer  som  Universet. 

Men  Bohme  bliver  ikke  staaende  ved  Naturen  som  den  nu 
er.  Spørgsmaalet  rejser  sig  hos  ham,  hvorledes  denne  udvortes, 
sanselige  Verden  er  opstaaet?  hvorfor  er  Alt  ikke  i  saa  inder- 
lig og  harmonisk  Sammenhæng,  at  Anfægtelser  som  de,  han 
havde  erfaret,  ikke  vilde  kunne  opstaa?  Allerede  Paracelsus, 
den  revolutionære  Kemiker  og  Læge,  som  Bohme  øjensynligt 
er  stærkt  paavirket  af,  raaatte  lede  ham  paa  Vej  her,  idet  han 
havde  lært,  at  Elementernes  Forskellighed  var  opstaaet  ved  en 
Udskilnings-  og  Spaltningsproces.  Bohme  forfølger  dette  Spor 
med  sin  sædvanlige  Dristighed,  og  det  fører  ham  tillige  til  en 
Løsning  af  det  andet  og  alvorligste  Problem.  Men  Problemet 
om  det  Ondes  Oprindelse  var  skærpet  for  ham  ved,  at  han  ikke 
vil  have  Gud  skilt  fra  Verden  og  fra  Sjælene,  men  opfatte  disses 
Liv  som  en  Del  af  Guds  eget  Liv.  Det  Onde  bestaar  for  Bi)hme 
netop  i  at  ville  skille  sig  ud  fra  den  hele  Sammenhæng,  at 
ville  være  en  Helhed,  skont  man  kun  er  en  Del.  Derved  op- 
staar  den  haarde  Spaltning,  Udvortesheden,  Striden  og  Kvalen 
i  Verden. 

Sin  Udredning  af  dette  Sporgsmaal  giver  Bohme  i  myto- 
logisk Form,  idet  han  benytter  bibelske  og  alkymistiske  Fore- 
stillinger, ofte  i  barok,  men  ogsaa  ofte  i  storartet  poetisk  Sam- 
mensætning. Denne  mytologiske  eller  symbolske  Fremstillings- 
form er  han  sig  klart  bevidst.  At  han  i  det  Hele  kan  løse  de 
høje  Spørgsmaal,  der  paatrænge  sig  ham,  forklarer  han  ved,  at 
den  samme  Aand  og  de  samme  Elementer,  der  røre  sig  i  Ver- 
den og  have  rørt  sig  der  fra  al  Evighed,  ogsaa  røre  sig  i  ham. 

Det  er  med  andre  Ord  sine  egne  indre  Erfaringer  og  Kampe, 
ban  benytter  til  at  fortolke  Naturen  og  dens  Historie  og  til  at 
forstaa  det  inderste  Bevægende  i  Alt  Og  naar  han  skildrer  en 
Række  af  Processer  og  Katastrofer,  et  helt  Verdensdrama  i  an- 
skuelige Billeder,  er  det  ikke  dermed  hans  Mening,  at  Sligt  skulde 
være  foregaaet  bogstaveligt  saaledes,  paa  bestemt  Tid  og  Sted, 
—  heller  ikke,  at  det  skulde  være  Noget,  der  historisk  og  succes- 
sivt har  udfoldet  sig.  Han  vil  skildre,  hvad  der  foregaar  over- 
alt og  til  enhver  Tid,  et  evigt  Orundforhold  mellem  Verdens- 
kræfterne,  en  Strid,  der  ikke  er  bleven  ført  en  Gang  for  alle, 
men  som  stadigt  føres,  og  i  hvilken  han  føler,  at  han  selv  staar. 
Hans  Udtalelser  herom  ere  overraskende  klare.  »Meningen  er 
ikke,  at  der  i  Himlen  er  et  særligt  Sted  eller  et  særligt  Corpus, 
hvor  det  guddommelige  livs  Ild  gaar  op  .  .  .  men  jeg  taler 
paa  korporlig  Maade  for  Læserens  Uforstands  Skyld  ...  Ti 
du  kan  ikke  nævne  noget  Sted  hverken  i  Himlen  eller  i  denne 
Verden,  hvor  den  guddommelige  Fødsel  ikke  gaar  for  sig.« 
»Og  skønt  jeg  her  har  skrevet,  hvorledes  Alt  bliver  til,  og  hvor- 
ledes Alt  formes  og  dannes,  og  hvorledes  Guddommen  gaar  op, 
saa  maa  du  ikke  tænke,  at  der  først  skulde  være  Ro  og  Ud- 
slukthed og  derefter  saa  Opgangen  ske.  O  nej,  men  jeg  maa 
skildre  stykkevis  for  Læserens  Uforstands  Skyld.<^  »Naturens 
Fødsel  gaar  for  sig  den  Dag  i  Dag,  paa  samme  Maade  som  i 
dens  første  Begyndelse.«  »I  de  guddommelige  Kræfter  (Quali- 
tafen)  er  der  hverken  Begyndelse,  Midte  eller  Ende.«  »Du  skal 
vide,  at  hvad  jeg  her  skriver,  ikke  er  en  Historie,  der  er  for- 
talt mig  af  Andre,  men  jeg  maa  selv  staa  i  denne  Kamp,  og  ofte 
faar  jeg,  lige  som  andre  Mennesker,  et  brudt  Ben.«  —  Det  er 
da  ved  Fremstillingen  af  Bohmes  Tanker  berettiget  at  lade  den 
mytologiske  Form  spille  en  underordnet  Rolle. 

Bohme  erklærer  sig  bestemt  mod  Skabelsen  af  Intet.  »Vel 
have  mange  Skribenter  skrevet,  at  Himlen  og  Jorden  ere  skabte 
af  Intet;  men  det  undrer  mig,  at  der  blandt  saa  mange  fortræffe- 
lige Mænd  ikke  fandtes  Nogen,  som  kunde  beskrive  den  rette 
Grund,  da  jo  dog  den  samme  Gud,  som  nu  er,  er  fra  Evighed. 
Hvor  Intet  er,  der  bliver  heller  Intet  til;  Alt  maa  have  en  Rod, 
ellers  voxer  der  Intet  frem,  og  havde  ikke  Naturaanderne  været 

til  fra  Evighed  af,  saa  var  der  ingen  £ngel,  ingen  Himmel  og 
ingen  Jord  bleven  til. c  Det  er  Bohmes  Overbevisning,  at  af  en 
absolut  Enhed  kan  Intet  forklares.  Der  maa  i  Guddommens 
Væsen  ligge  en  Flerhed  af  Momenter,  der  maa  gøre  sig  en  For- 
skel gældende  deri,  som  ikke  fra  først  af  kan  være  vilkaarligt 
frembragt,  men  netop  er  som  en  dunkel  Kilde  for  det  universelle 
Liv.  I  rent  logisk  eller  psykologisk  Form  udtrykker  Bohme  dette 
(i  sine  »Theosophiske  Fragen«)  ved,  at  Gud  ikke  blot  er  et  Ja, 
men  at  et  Nej  maa  træde  i  Modsætning  til  dette  positive  Moment, 
da  der  ellers  ikke  vilde  være  Glæde  og  Fornemmelse,  i  del 
Hele  Intet,  der  kunde  træde  bestemt  frem  (ingen  ErhebUchkeii). 
Der  vilde  uden  en  saadan  indre  oprindelig  Modsætuiug  mellem 
et  positivt  og  et  negativt  Moment  heller  ingen  Villie  være;  den 
rene  Enhed  har  Intet  i  sig  selv,  som  den  kan  ville.  Dette  op- 
rindelige Modsætningselement  kalder  Bohme  i  sit  mytologiske 
Sprog  Guds  Vrede  og  Helvedes  Fundament.  Der  er  i  Gud  op- 
rindeligt lige  saa  vel  Vrede,  som  Kærlighed,  lige  saa  vel  Funda- 
ment for  Helvede  som  for  Saligheden.  Hvor  skulde  Vreden,  alt 
det  Skarpe,  Bitre,  Haarde  og  Giftige  i  Verden  ogsaa  komme  fra, 
naar  det  ikke  havde  sin  Rod  i  Gud?  Men  oprindeligt  er  Vre- 
den kun  et  Moment,  der  tjener  til  at  lade  Kærligheden  træde 
bevidst  frem.  Livet  kræver  saadan  Modsætning;  kun  fordi  der 
er  forskellige  »Kvaliteter«  i  Naturen,  er  der  Bevægelighed,  Væxt 
og  Drift  i  Alt.  Ordet  Kvalitet  fortolker  Bohme  ved  en  naiv 
Etymologi,  der  udtrykker  en  genial  Tanke,  som  kommende  af 
quallen,  Quelle:  »Qualitåt  ist  die  Bewegligkeit,  quallen  oder 
treiben  eines  Dinges.«  »Qualificirung«  er  Et  med  »Bewegungc. 
Han  vil  ikke  standse  ved  at  tillægge  Tingene  døde  og  hvilende 
Egenskaber,  men  opløser  Alt  i  virkende  Kræfter  og  Tendenser. 
At  Varme  f.  Ex.  er  en  »Kvalitet«,  vil  altsaa  sige,  at  den  lyser, 
opvarmer,  opløser,  smelter.  Kvaliteternes  —  d.  e.  Grundkræfternes 
—  Flerhed  staar  altsaa  fast  for  Bohme,  da  ingen  Bevægelse, 
intet  liv  og  ingen  Bevidsthed  vilde  være  mulig  uden  en  saadan 
Differens.  Men  fra  først  af  ere  Grundkræfterne  i  harmonisk  Sam- 
menspil. Bitterheden  i  Naturens  Rod  tjener  kun  til  at  lade  Sød- 
men træde  saa  meget  des  stærkere  frem.  Den  bitre  Kvalitet  er 
ogsaa  i  Gud,  men  som  »en  triumferende  Glædeskilde«. 

Men  selv  om  denne  oprindelige  Modsætningsenbed  aner- 
kendes, bliver  Gaaden  ved  at  staa  der.  Hvorledes  kan  dermed 
forenes  Erfaringen  om  en  Haardbed  og  en  Bitterbed  i  Verden, 
der  ingenlunde  blot  ere  Momenter  i  en  indre  Harmoni,  og  især  om 
den  skarpe  Strid  mellem  det  Gode  og  det  Onde  i  den  indre  og 
i  den  ydre  Verden?  Her  er  Knudepunktet  i  al  religiøs  Spekula- 
tion. Lige  saa  lidt  som  det  er  muligt  at  udlede  Flerbeden  af 
den  absolute  Enhed,  Jige  saa  lidt  er  det  muligt  at  udlede  Dis- 
harmonien af  den  absolute  Harmoni.  Intet  Under,  at  Bohmes 
mytologiserende  Fantasi  paa  dette  Punkt,  hvor  hans  Følelse  til- 
med er  i  saa  stærk  Bevægelse,  faar  fuldstændigt  Bugt  med  hans 
Tænken.  Det  vil  ikke  være  muligt  at  give  en  anskuelig  Frem- 
stilling af  det  Drama,  i  hvilket  Personerne  i  Treenigheden,  de 
oprindelige  »Qualitatenc  og  »Quellengeister«  og  Erkeenglenes 
Skare  optræde.  Hovedsagen  er,  at  et  af  Elementerne  i  Gud- 
dommens oprindelige  Natur,  Vredeselementet,  Nejet,  trænger  sig 
frem  med  Tendens  til  at  brede  sig  over  det  Hele.  Det  var  ikke 
tilfreds  med  at  være  Moment,  men  vil  være  Totalitet  Det  var 
Lucifer,  som  blændedes  af  sin  Glans  og  sin  Kraft  og  sit  Sæde  i 
det  højeste  Centrum,  og  nu  vilde  triumfere  over  den  hele  Gud- 
dom, have  en  stoltere  og  prægtigere  »Kvalificering«  end  Gud  selv. 
Da  fødtes  Striden  og  Kvalen  i  Verden;  der  antændtes  en  Brand 
der  aldrig  siden  er  slukt.  Modsætningerne  løsnedes  af  den  oprinde- 
lige harmoniske  Forbindelse,  den  haarde  Materie  udslyngedes  i 
Rummet,  og  da  først  blev  Verden  til,  som  vi  nu  kende  den.  Det 
Onde  varaltsaa  til  før  Mennesket;  dette  fik  Spirerne  dertil  i  sin 
Natur.  Nu  først  er  Bohme  kommen  paa  det  Punkt,  hvor  Skabelses- 
historien i  L  Mosebog  begynder,  en  Historie,  han  iøvrigt  ikke 
har  megen  Respekt  for,  da  der  er  Adskilligt  deri,  der  strider 
»mod  Filosofi  og  sund  Fornuft«,  hvorfor  han  heller  ikke  kan 
tro,  at  »den  kære  Mand  Moses«  har  skrevet  den.  Han  følger 
i  det  Hele  sine  Tanker,  i  Tillid  til  Aandens  indre  Vidnesbyrd. 
Heller  ikke  af  de  Lærde  lader  han  sig  imponere:  »Jeg  behøver 
ikke  Filosofers,  Astronomers  og  Teologers  Formel  og  Kunst,  da 
jeg  ikke  har  lært  af  dem,  men  har  en  anden  Læremester,  som 
er  den  hele  Natur.« 

Især  er  Bohme  oprørt  over  dem,  der   lære,  at  Gud   med 

Forsæt  har  udvalgt  Nogle  til  Salighed  og  bestemt  Andre  til 
Fordømmelse.  Om  saa  Paulas  eller  Petrus  har  skrevet  det,  vil 
han  ikke  tro  det  Gud  vil  ikke  det  Onde.  Han  har  heller  ikke 
forud  vidst,  at  det  vilde  gaa  som  det  gik.  Og  dog  maa  det  Onde 
have  sin  Rod  i  Gud,  der  er  Ophav  til  Alt!  Denne  Rod  er  det 
negative  Moment,  »Helvedes  Fundament«,  —  det  i  Gud,  som 
ikke  er  Gud,  naar  man  ved  Gud  blot  forstaar  Kærligheden  (ikke 
Vreden).  Og  dog  er  det  jo  et  guddommeligt  Element,  der  løs- 
ner sig  fra  den  oprindelige  Harmoni  —  det  var  »Gud  mod 
Gud«,  som  Bohme  (Morgenrote.  Kap.  14  §  72)  udtrykkeligt 
siger.  Derved  bliver  Striden  i  Verden  saa  alvorlig  og  saa  heftig; 
der  er  guddommelige  Kræfter  paa  begge  Sider.  Deraf  den  Angst 
og  Vaande,  som  Kampen  medfører,  og  som  Bohme  kun  frelste 
sig  fra  ved  at  ty  hen  til  Tanken  om  Guddommens  Hjerte,  der 
stadigt  virker  for  at  trænge  Haardheden  og  Bitterheden  tilbage 
inden  for  deres  Grænser. 

Bohme  anvender  i  sin  teologiske  Spekulation  den  psyko- 
logiske Sandhed,  at  det  Uvilkaarlige  gaar  forud  for  og  danner 
Grundlag  for  det  Vilkaarlige.  Han  finder  Udspringet  til  det  Onde, 
ikke  i  Guds  vilkaarlige  Villen,  men  i  den  uvilkaarlige  Naturgrund, 
som  indeholdt  forskellige  Elementer.  Men  det  store  Spring  fra 
Forskel  til  Strid,  fra  Modsætning  til  Spaltning  oversaa  han. 
Hvorledes  Hovmodet  hos  Lucifer  bliver  til,  kan  han  ikke  forklare. 
Her  fortæller  han  i  Stedet  for  at  begrunde.  Og  dog  har  hans 
Tanke  vovet  sig  saa  langt,  som  et  saa  inderligt  religiøst  Menne- 
skes Tanker  sjeldent  vove  sig.  Fra  teologisk  Side  maa  man 
konsekven  betragte  ham,  som  han  betragter  Lucifer.  Han  har 
sat  en  farlig  »Kvalitet«,  Tanken,  i  Bevægelse,  og  naar  denne 
Kilde  er  begyndt  at  rinde,  vil  den  ikke  kunne  stanses  igen.  Dog 
er  det  ikke  Hovmod,  men  inderlig  Trang  til  Forstaaelse,  der 
fører  ham  frem  fra  Skridt  til  Skridt  Den  nyfødte  Tænknings 
naive  Selvfølelse  gør,  at  han  ikke  vakler  og  stanser.  Han  be- 
tragter udtrykkeligt,  som  vi  allerede  i  en  karakteristisk  Udtalelse 
have  hørt,  sin  Opgave  som  en  rent  filosofisk.  »Hvad  er  endnu 
skjult?«  spørger  han  et  andet  Sted,  »Kristi  rene  Lære?  Nej,  men 
Filosofien.«  Den  vil  han  da  bringe,  og  han  tillægger  den  For- 
staaelse, han  har  vundet,  saa  stor  Betydning,  at  han  kalder  sin 

første  Bog  »Morgenrøden  i  Frembrud«;  Fuldendelsens  Tid  maa 
nu  være  nær!  Der  er  i  Virkeligheden  Morgenrøde  i  hans  Tænk- 
ning. Han  mærkede  de  nye  Kræfter,  selv  om  ban  ikke  saa, 
hvorhen  de  forte. 

To  store  Love  har  Bohme  lagt  til  Grund  for  sine  Spekula- 
tioner: Loven  om  Modsætningen  som  Betingelse  for  al  Bevægelse 
og  for  al  Bevidsthed,  og  Loven  om  Udviklingen  som  fremskridende 
Udfoldelse  af  Foi-skelle.  Ved  Modsætningsloven  er  det  tydeligt 
nok  psykologiske  Erfaringer,  han  gaar  ud  fi*a,  som  det  især  kan 
ses  af  den  karakteristiske  Sætning:  »Kein  Ding  ohne  Wider- 
wertigkeit  mag  ihm  selbst  offenbar  werden.«  Ved  Tanken  om 
Udviklingen  som  Opstaaen  af  Forskelligheder  er  han  paavirket  af 
Paracelsus.  Ordet  Udvikling  har  han  indført  i  det  tyske  Sprog  ^^). 
—  Ved  konsekvent  Brug  af  disse  Love  har  han  ført  den  religiøse 
Tanke  til  dens  Grænse,  en  Grænse,  som  intet  senere  Forsøg  af 
lignende  Art  har  kunnet  flytte. 

Der  kunde  synes  at  være  stor  Forskel  mellem  Bohmes 
religiøse  Spekulation  og  den  af  Bodin,  Cherbury  og  Grotius 
hævdede  naturlige  Religion.  Bohme  var,  eller  mente  at  være, 
positivt  troende  Lutheraner.  Men  han  saa  konsekvent,  at  naar 
der  virker  guddommeligt  Lys  og  Liv  i  hele  Naturen  som  Mod- 
vægt mod  Haardheden  og  Bitterheden,  kan  Adgangen  til  Lyset 
ikke  være  begrænset.  Enhver  kan  arbejde  sig  eller  voxe  frem 
gennem  »Vreden«  til  »Kærligheden«.  Jøder,  Tyrker  og  Hednin- 
ger, der  Intet  vide  om  Kristus,  staa  dog  lige  med  de  Kristne. 
»Hvo  som  har  Kærlighed  i  sit  Hjerte  og  fører  et  barmhjer- 
tigt og  sagtmodigt  Liv  og  strider  mod  Ondskaben  og  trænger 
gennem  Guds  Vrede  ind  til  Lyset,  han  lever  med  Gud  og  er 
én  Aand  med  Gud.  Ti  Gud  behøver  ikke  nogen  anden  Tjeneste.« 
Disse  Ord  kunde  Bodin  meget  vel  have  lagt  sin  Toralba  i  Mun- 
den. Martensen  finder  dem  »besynderlige  og  fundamentlose«. 
Men  de  have  et  sikkert  Fundament  i  Bohmes  egne  Grundtanker. 
Senere  »spekulerende«  Teologer  kunde  ønske  sig  hans  støtte 
Gang  som  Tænker.  Her  interesserer  det,  at  vi  midt  paa  den 
lutherske  Ortodoxis  Territorium  hos  en  ulærd  Haandværker 
finde  den  samme  universelle  Retning  i  religiøs  Henseende,  som 
er  ejendommelig  for  Renaissancens  Filosofi,  og  som  hænger  saa 

nøje  sammen  med,  at  man  igen  tror  paa  de  naturlige  Kræfter 
og  vover  at  bruge  sine  egne  Tanker. 


B.    DEN  NYE  VERDENSANSKUELSE. 

9.   DET  ARISTOTELISK-MIDDELALDERUGE  VERDENS- 
BILLEDE. 

Lige  saa  lidt  som  Mennesket  og  Verden  kunne  skilles  fra 
hinanden,  lige  saa  lidt  kan  Opfattelsen  af  Mennesket  skilles  fra 
Verdensanskuelsen.  Der  er  derfor  noget  Kunstigt  i  at  forfølge 
den  Ændring,  Opfattelsen  af  Mennesket  undergaar,  uden  at  tage 
Hensyn  til  Ændringerne  i  Verdensanskuelse.  Der  er  en  stadig 
Vexelvirkning  mellem  dem.  Bohmes  religiøse  Spekulation  er 
saaledes  aabenbart  for  en  Del  betinget  ved  den  nye  Verdens- 
anskuelse (især  ved  paracelsiske  og  kopernikanske  Ideer)  og  kan 
egentligt  kun  forstaaes,  naar  man  ogsaa  tager  Hensyn  til  den,  skønt 
det  Overvejende  hos  ham  er  hans  religionspsykologiske  Opfattelse. 
Omvendt  vil  der  hos  flere  af  de  Tænkere,  som  vi  her  ville  be- 
tragte som  Grundlæggere  af  den  nye  Verdensanskuelse,  findes 
værdifulde  Ideer  ogSynsmaader  i  psykologisk  og  etisk  Henseende, 
der  i  og  for  sig  kunde  berettige  dem  til  en  Plads  blandt  dem, 
der  have  opdaget  Mennesket.  Men  det  maa  være  tilladt  at  give 
dem  deres  Plads  under  det  Synspunkt,  der  angiver  deres  afgørende 
Betydning  i  Tænkningens  Historie. 

For  at  forstaa  den  storartede  Forandring  i  Verdensanskuelse, 
der  er  Renaissancetidens  største  Daad  ved  Siden  af  dens  Kunst 
og  dens  Opdagelse  af  Mennesket,  maa  vi  først  fremdrage  Hoved- 
trækkene af  det  Verdensbillede,  der  endnu  i  det  15.  Aarhundrede 
stod  urokket  fast  for  Lærd  og  Læg.  Det  stammede  fra  den 
aristoteliske  Fysik  og  den  ptolemæiske  Astronomi  og  var  blevet 
sammenvævet  med  bibelske  Forestillinger,  en  Forbindelse,  der 
meget  let  var  mulig,  da  det  hele  Verdensbillede  holdt  sig  til, 
hvad  Sanserne  umiddelbart  lærte  og  blot  gav  det  en  nøjagtigere 
Bestemmelse  og  en  systematisk  Gennemførelse. 

Allerede  for  den  sædvanlige  Opfattelse  er  der  en  stor  For- 

skel  mellem  Bevægelserne  paa  Himlen  og  det,  der  sker  her  paa 
Jorden.  Her  synes  at  herske  en  stadig  Omskiften.  Fænomenerne 
aftage  og  tiltage,  opstaa  og  forgaa.  Der  opstaar  Beyægelser, 
men  de  ophøre  igen  efter  kortere  eller  længere  Tid.  Anderledes 
hist  oppe:  Stjernerne  gaa  deres  regelmæssige  Gang,  uden  at 
nogen  Forandring  mærkes,  og  deres  Bane  fører  dem  stedse  til- 
bage ad  de  samme  Veje  i  en  evig  Kredsbevægelse  uden  Hvile. 
Aristoteles  lagde  denne  Modsætning  mellem  den  himmelske 
og  den  jordiske  eller  sublunariske  Region  til  Grund  for  sin 
Verdensanskuelse.  Han  støttede  sig  til,  hvad  Iagttagelsen  syntes 
at  lære,  idet  han  tillige  henviste  fil  den  gamle  Tro  baade  hos 
Hellener  og  Barbarer,  der  lader  Himlen  være  de  evige  Guders 
Sæde.  Den  himmelske  Region  er  uforkrænkelig;  Bevægelsen  i 
den  er  evig  og  absolut  regelmæssig.  Den  sublunariske  Region 
er  derimod  Forkrænkelighedens  Hjem,  hvor  Bevægelse  og  Hvile, 
Opstaaen  og  Forgaaen  afløse  hinanden. 

De  to  Regioner  maa  da  ogsaa  bestaa  af  forskelligt  Stof. 
De  himmelske  Legemer  maa  bestaa  af  et  Stof,  der  ikke  hører 
hjemme  paa  noget  bestemt  Sted  og  derfor  evigt  kan  fortsætte 
sin  Bevægelse.  Dette  Stof,  »det  første  Legeme«,  kalder  Aristoteles 
Æteren.  Det  er  det,  der  opfylder  Himmelrummet,  og  i  hvilket 
den  evige  Kredsbevægelse  finder  Sted.  Kun  Kredsbevægelsen 
kan  være  evig,  idet  den  stedse  gaar  tilbage  i  sig  selv  og  fra 
ethvert  Punkt  i  Kredsen  gaar  til  ethvert  and^t  Punkt.  I  den 
sublunariske  Region  stanser  enhver  Bevægelse  paa  et  vist  Punkt, 
nemlig  naar  Legemet  har  naaet  sit  »naturlige  Sted«.  Her  hersker 
den  retliniede  Bevægelse,  som  enten  gaar  fra  Verdens  Midtpunkt 
udad  og  opad,  eller  til  Verdens  Midtpunkt  indad  og  nedad. 
Det,  hvis  naturlige  Sted  er  i  Verdens  Midtpunkt  eller  i  Nær- 
heden af  dette,  kaldes  tungt;  det,  hvis  naturlige  Sted  ligger  opad 
mod  den  øvre  Grænse  for  den  sublunariske  Verden,  kaldes  let 
De  stadige  Forandringer  i  de  jordiske  Regioner  komme  nu  af, 
at  Elementerne  ikke  altid  ere  paa  deres  naturlige  Sted.  Det  tunge 
Element  er  Jord,  det  lette  Ild;  mellem  begge  ligge  Vand  og 
Luft.  Ilden  stiger  jo  stadig  til  Vejrs,  og  den  i  Vejret  kastede 
Sten  falder  stedse  ned  igen.  Hvert  Element  har  en  Higen  efter 
sit  bestemte  Sted  i  Verdensrummet.    De   fire  Elementer  kunne 


Digitized  by  VjOOQIC 


76  Verdens  Enhed. 

gaa  over  i  hverandre  indbyrdes,  men  kunne  ikke  selv  opløses 
i  simplere  Bestanddele,  hvorimod  alle  Legemer  ere  sammensatte 
af  dem.^ 

Der  kan  kun  gives  én  Verden.  Tænkte  man  sig  et  Øjeblik, 
at  der  gaves  flere,  maatte  de  tunge  Elementer  tilsidst  samles  om 
ét  Midtpunkt,  og  der  vilde  da  kun  være  én  Verden.  Jorden  er, 
som  Iagttagelsen  viser,  i  Verdeps  Midte,  og  fra  den  komme  vi 
ved  at  gaa  udad  og  opad  først  gennem  de  tre  andre  subluna- 
riske  Lag  og  derefter  til  Æterregionen,  hvis  Stof  er  des  renere, 
jo  længere  det  er  fjernet  fra  Jorden.  Himmellegemerne,  først 
Maanen,  Solen  og  de  andre  Planeter,  derefter  Fixstjernerne,  sidde 
fastgjorte  i  solide,  men  gennemsigtige  Sfærer,  der  dreje  sig  om 
deres  Axer.  Denne  Antagelse  har  Aristoteles  optaget  fra  Astro- 
nomen Eudoxos.  At  Kloderne  kunde  svæve  frit  i  Himmelrum- 
met, kunde  de  Gamle  ikke  tænke  sig.  Alle  Sfærer  bevæge  sig 
om  Jorden  som  Midtpunkt;  Maanen,  Solen  og  de  andre  Plane- 
ter have  hver  sin  Sfære;  alle  disse  Sfærer  og  altsaa  det  hele 
Verdenssystem  omsluttes  af  »den  første  Himmel«,  Fixstjerne- 
sfæren,  der  umiddelbart  bevæges  af  selve  Guddommen,  medens 
lavere  Principer  eller  Aander  lede  de  lavere  Sfærers  Be- 
vægelser. Det  Højeste  er  det  Omsluttende  og  Begrænsende. 
Den  øverste  eller  yderste  Del  af  Verden  er  den  fuldkomneste^^. 

Det  aristoteliske  Verdensskema  frembød  en  Ramme,  som 
ikke  blot  svarede  til,  hvad  sanselig  Iagttagelse  synes  at  lære, 
men  som  ogsaa  kunde  optage  i  sig  de  nye  Iagttagelser,  den 
senere  Oldtids  Astronomer  gjorde.  Vel  viste  det  sig,  at  man 
maatte  ta^nke  sig  Planetsfærernes  Bevægelser  meget  indviklede, 
naar  man  tog  Hensyn  til  Planeternes  frem-  og  tilbagegaaende 
Bevægelser;  men  det  hjalp  man  paa  ved  at  tænke  sig  hver 
enkelt  Planet  knyttet  paa  én  Gang  til  flere  Sfærer,  hver  svarende 
til  sin  Bevægelse.  Man  tænkte  sig  Bevægelserne  foregaa,  ikke 
i  simple  Kredse,  men  i  mindre  Kredse,  Epicykler,  hvis  Midt- 
punkter bevægede  sig  paa  større  Kredse.  Og  dette  Epicykel- 
system  blev  da,  efter  som  Forskningen  skred  frem,  stedse  mere 
indviklet.  Ptolemaios  fra  Alexandria  (i  det  2.  Aarh.  efter  Kri- 
stus) har  givet  en  Fremstilling  af  Verdenssystemet,  der  blev 
Autoriteten   paa  det  astronomiske  Omraade  hele  Middelalderen 

igennem,  lige  som  Aristoteles  blev  det  paa  det  filosofiske  Om- 
raade. 

Da  det  aristotelisk-ptolemæiske  System  lige  som  Bibelens 
Verdensopfattelse  stillede  sig  paa  den  sanselige  Iagttagelses  Stand- 
punkt, for  hvilket  Jorden  staar  stille,  medens  Solen  og  Stjernerne 
bevæge  sig,  egnede  det  sig  godt  til  at  forbindes  med  de  i  Mid- 
delalderen raadende  religiøse  Forestillinger.  Som  Aristoteles 
havde  bemærket,  stemmede  det  jo  ogsaa  med  den  gamle  Tro 
paa  Himmelen  som  Guddommens  Sæde.  En  væsentlig  Forskel 
gjorde  sig  dog  gældende  mellem  den  antike  og  den  middel- 
alderlige Verdensopfattelse.  Aristoteles  anbragte  ingenlunde  Jor- 
den i  Verdens  Midte,  fordi  han  mente,  at  alt  Andet  i  Verden 
var  til  for  dens  eller  dens  Beboeres  Skyld.  Tvertimod,  for  ham 
var  det  Højest«  det  Omsluttende  og  Begrænsende,  og  Jorden 
var  Stedet  for  det  laveste  Stof.  Men  for  den  middelalderlige 
Verdensopfattelse  var  det  netop  Jorden  og  Begivenhederne  paa 
den,  som  Alt  drejede  sig  om.  Alligevel  kunde  den  godt  bruge 
det  aristoteliske  Skema  og  Ideen  om  den  sublunariske  Verdens 
Ufuldkommenhed,  idet  den  lod  de  himmelske  Kræfter  stige 
ned  for  at  gribe  ind  i  de  jordiske  Forhold  og  føre  dem  til  det 
rette  Maal. 

Den  hele  Forestillingsmaade  var  —  afset  fra  de  Bryderier, 
de  sammensatte  Sfærer  og  Epicyklerne  voldte  —  klar  og  an- 
skuelig. Den  gik  ud  paa,  at  det  sanselige  Rum  var  det  absolute 
Rum,  og  at  der  i  dette  Rum  gaves  absolute  Steder.  Den  Klode, 
Filosofen  eller  Astronomen  befandt  sig  paa,  antog  han,  lige  som 
det  praktiske  Menneske  stadigt  gør  det,  for  det  absolute  Cen- 
trum i  Verden.  Og  den  Verden,  der  formede  sig  om  dette 
Midtpunkt  i  de  forskellige  Sfærer,  havde  sin  Grænse  i  den 
yderste  Sfære,  ud  over  hvilken  der  Intet  var.  Det  hørte  med 
til  den  antike  Naturopfattelse  at  tænke  Alt  formet  og  begræn- 
set. Det  Ubegrænsede  var  Et  med  det  Dunkle  og  Uformede, 
om  ikke  med  det  Onde.  Ogsaa  her  kunde  Skemaet  støtte  sig 
til  den  sanselige  Anskuelse  og  Fantasi,  der  stedse  stanser 
paa  et  vist  Punkt  uden  Trang  til  at  spørge,  hvad  der  er  hin- 
sides det 

Et  Verdensbillede  som  dette  kunde  angribes  fra  to  Sider. 

Først  og  fremmest  ved,  at  der  fremføres  Iagttagelser  og  Bereg- 
ninger, der  stride  imod  det  eller  dog  gøre  en  anden  Opfattelse 
mulig  eller  sandsynlig.  Men  ogsaa  —  og  det  interesserer  os  her 
ikke  mindst  —  ved,  at  selve  den  naive  Tillid  til  det  sanselige 
Rums  absolute  Gyldighed  bestrides.  Dersom  det  viser  sig,  at 
enhver  Selvbestemmelse  afhænger  af  Iagttagerens  Sted,  bort- 
falder den  absolute  Forskel  mellem  den  himmelske  og  den 
jordiske  Region  og  mellem  de  naturlige  Steder  indenfor  den 
jordiske  Region.  Ad  begge  Veje  blev  i  Renaissancetidens  Forsk- 
ning det  aristotelisk -middelalderlige  Verdensbillede  angrebet 
Og  som  det  vil  vise  sig,  slog  man  ind  paa  den  sidste  Vej 
først. 


10.  NICOLAUS  CUSANUS. 
Allerede  ved  Oldtidens  Slutning  ytrede  der  sig  inden  for 
Filosofien  en  Trang  til  at  sprænge  det  klart  leddelte  og  begrænsede 
aristoteliske  Verdensbillede.  Plotinos,  Grundlæggeren  af  den  ny- 
platonske  Skole,  udtalte  en  Tanke,  der  ved  sin  videre  Udførelse 
maatte  føre  ud  over  enhver  dogmatisk  Begrænsning  og  Udstyk- 
ning af  Naturen.  For  ham  var  ikke,  som  for  Platon  og  Ari- 
stoteles, harmonisk  Begrænsning  det  Højeste.  Men  det  Højeste 
var  Noget,  der  laa  ude  over  eller  førte  ud  over  enhver  Skranke. 
Det  Uendelige  blev  altsaa  ikke  mere  noget  Negativt,  men  blev 
Ddtryk  for  en  positiv,  uoverskuelig  Fylde,  over  for  hvilken  Tan- 
ken og  Sproget  tilsidst  ere  afmægtige.  De  endelige  Former, 
Væsener,  Regioner  ere  da  hver  for  sig  kun  begrænsede  Aaben- 
baringer  af  det  Uendelige.  Skønt  Plotinos  endnu  staar  paa  den 
græske  Tænknings  Grund,  truer  dog  Tanken  hos  ham  ofte  med 
at  tabe  sig  i  Mystik.  Han  blev  Stamfaderen  til  Middelalde- 
rens Mystik,  en  Retning,  der  atter  og  atter  fremtraadte  med 
sin  Indsigelse  mod  Skolastikens  Begrebsdogmatisme.  I  Natur- 
opfattelsen førte  denne  Retning  til  at  fremhæve  de  indre 
Kræfters  Sammenhæng  trods  de  ydre  Fænomeners  Forskellig- 
heder og  til  at  føle  Utilfredsstillelse  ved  de  faste  Former  og 
Grænser  paa  alle  Omraader.  Derved  har  Mystiken  banet  Vej 
for  Udviklingslæren.    Det  var  da  af  stor  Betydning,  at  særiigt 

den   nyplatoniske  Filosofi  i   Kenaissancetiden   blev  dyrket  med 
Iver.    Akademiet  i  Florents  har  her  især  stor  Fortjeneste. 

Nicolaus  CHRYPPTS,  efter  sin  Fødeby  kaldet  CUSANUS, 
kom  ikke  først  ved  disse  nye  Studier  under  Indflydelse  af  ny- 
platoniske  Ideer.  Han  blev  opdragen  i  Deventer  hos  »Brødrene 
af  det  fælles  Liv«,  der  vare  stærkt  paa virkede  af  den  tyske  mid- 
delalderlige Mystik.  Han  var  født  1401  i  Cues,  en  lille  By  i 
Nærheden  af  Trier,  men  flygtede  som  Dreng  derfra  paa  Grund 
af  Faderens  Mishandlinger.  En  Adelsmand,  til  hvem  han  tog 
sin  Tilflugt,  lod  ham  da  studere  i  Deventer.  Senere  studerede 
han  i  Padua  Retsvidenskab,  Matematik  og  Filosofi.  Men  den 
mystiske  Grundtone  og  de  Problemer,  den  satte  i  Bevægelse 
hos  ham,  forlede  ham  aldrig.  En  Tidlang  syntes  det,  som  han 
skulde  gaa  helt  over  i  det  praktiske  Liv.  Han  var  nemlig  først 
Sagfører,  blev  derefter  Gejstlig  og  optraadte  med  Iver  i  For- 
handlingerne om  Kirkens  Reform,  idet  han  først  sluttede  sig 
til  Kirkeforsamlingen  i  Basel,  men  siden  saa  den  eneste  Mu- 
lighed for  en  Kirkereform  i  Pavedømmets  Befæstelse.  Senere 
havde  han  som  Biskop  i  Brixen  en  haard  Kamp  at  bestaa  med 
Landsherren,  Erkehertug  Sigismund  af  Østerrig.  En  Tid  sad  han 
endog  i  Fængsel.  Af  Pius  II  blev  han  udnævnt  til  Kardinal 
og  sendt  til  Tyskland  for  at  visitere  Kirker  og  Klostre.  Ogsaa 
her  fik  han  haarde  Kampe  at  bestaa  ved  sin  Iver  for  at  re- 
formere Gejstlighedens  og  Klostrenes  Sæder.  Særligt  bekæmpede 
han  Overtroen  paa  en  Maade,  der  røber  stor  aandelig  Overlegen- 
hed i  Forhold  til  hans  Tid.  Han  dadlede,  at  man  benyttede  sig 
af  Overtroen  til  kirkelige  Formaal,  og  at  man  skaffede  sig  kirke- 
lige Indtægter  ved  Hjælp  af  Relikvier  og  blødende  Hostier. 
Hexevæsen  og  Trolddom  betragtede  han  som  Levninger  fra  He- 
denskabet, der  bleve  holdte  oppe  ved  selve  de  Forfølgelser,  man 
hjemsøgte  dem  med.  Han  fandt,  at  der  var  flest  Hexe  dér,  hvor 
man  mest  troede  paa  Hexe.  To  gamle  Kvinder,  der  havde  Ry 
som  Hexe,  undersøgte  han  selv;  de  vare  halvt  vanvittige,  og 
»hvad  de  troede,  virkeligt  var  hændt  dem,  det  havde  Djævelen 
indskudt  dem  i  Drømme«.  —  Men  under  al  denne  Deltagelse 
i  Tidens  Kampe  syslede  han  med  sine  Problemer.  Grundtanken 
til  hans  interessanteste  og  mest  bekendte  Skrift  {De  docta  igno- 

rantia)  fik  han,  efter  hvad  han  selv  fortæller,  da  han  sejlede 
tilbage  til  Italien  fra  Konstantinopel,  hvor  han  havde  været  i 
paveligt  Ærinde.  Det  efterfulgtes  af  on  hel  Række  andre  Skrif- 
ter, i  hvilke  han  dels  nærmere  udviklede,  dels  modificerede  sine 
Ideer.  Han  dode  i  Livorno  i  Aaret  1464,  under  Forberedelserne 
til  det  af  hans  Ven  Pius  II  paatænkte  Korstog  mod  Troens,  Vi- 
denskabens og  Literaturens  Fjender. 

Cnsanus  staar  paa  Grænsen  mellem  Middelalder  og  Renais- 
sance  og  mellem  Teologi  og  Filosofi.  Hans  inderste  Interesse 
er  ganske  vist  teologisk.  Det  er  Treenighedens  Problem,  han 
vil  løse.  Men  han  behandler  det  paa  en  saadan  Maade,  at  han 
kommer  til  at  udvikle  erkendelsesteoretiske  og  naturvidenskabe- 
lige Tanker  af  stor  Interesse.  Det  hænger  netop  sammen  med 
hans  mystiske  Retning,  at  den  skarpe  Sondring  mellem  Begrebs- 
omraaderne  ikke  existerer  for  ham.  Det  Dunkle  og  Abstruse, 
som  ved  Siden  af  de  mange  fortræffelige  Ideer  findes  i  hans 
Skrifter,  fremkommer  ved  denne  Sammenblanding.  —  Det  har 
for  os  ingen  Interesse  at  gennemgaa  hele  Cusanus'  Filosofi. 
Det  gælder  kun  om  at  paavise,  hvorledes  han  kom  ind  paa  Tan- 
ker, der  rokkede  ved  det  af  Sansernes  Vidnesbyrd,  Oldtidens 
Forsken  og  Kirkens  Autoritet  støttede  Verdensbillede. 

Cusanus  opfatter  Erkendelsen  som  en  forbindende  og  assi- 
milerende Virksomhed.  Sansningen  opfatter  de  spredte  Indtryk, 
men  allerede  i  denne  Opfattelse  ytrer  Tanken  sig,  dels  idet  de 
særskilte  Indtryk  sammensættes  til  et  Hele,  og  dels  derved,  at 
der  opstaar  en  Undren,  som  ansporer  til  at  gaa  videre.  De  for- 
skellige Sansebilleder  forbindes  af  Forestillingsevnen  (phantasia), 
de  forskellige  Forestillingskomplexer  af  Fornuften  (ratio);  men 
paa  alle  disse  Trin  virker  Tanken  (intelligentia),  der  tilsidst  soger 
at  føre  alle  Forskelligheder  tilbage  til  absolut  Enhed.  Men  paa 
dette  Punkt  kommer  Vanskeligheden,  ti  uden  Flerhed  og  For- 
skel (alteritas)  kan  vor  Tanke  ikke  erkende.  Paa  sit  Højdepunkt 
finder  Tanken  altsaa  netop  sin  Grænse.  Den  kan  kun  nærme 
sig  til  den  absolute  Enhed,  idet  en  mystisk  Skuen,  for  hvilken 
alle  Tilværelsens  Radier  løbe  sammen  i  ét  Centrum,  afløser  den 
erkendende  Proces  og  skaffer  Tanken  Hvile.  Tankens  Fuldkom- 
menhed er  altsaa  dens  Ophør. 


Digitized  by  VjOOQIC 


Docta  igDorantia.  81 

Denne  Opfattelse  af  Erkendelsen  (sora  udvikles  i  Skriftet 
De  ænjecturis  Kap.  16)  gør  tydeligt,  hvad  Cusanus.  mener  med 
»bevidst  Uvidenhed«  (docta  ignorantia),  et  Udtryk,  som  allerede 
forekommer  hos  Bonaventiira.  Det  er  Tankens  Bevidsthed  om 
sin  egen  Grænse,  forbunden  med  den  mystiske  Forudseetning, 
at  det  Bedste  og  Højeste  ligger  ude  over  denne  Grænse,  skønt  i 
Fortsættelse  af  den  Proces,  der  førte  til  Grænsen.  I  selve  det 
Skrift,  der  fører  Navnet  De  docta  ignorantia,  udvikles  Sagen 
saaledes:  Vor  Erkendelse  søger  at  naa  ud  over  do  Modsætninger 
og  Modsigelser,  Erfaringen  frembyder.  Den  opdager  ved  Jiær- 
raere  Undersøgelse,  at  selv  de  største  Modsætninger,  selv  de 
indbyrdes  modsigende  Tilstande  falde  sammen  i  Et,  naar  En- 
hedspunktet  kun  kan  paavises.  Saaledes  falde  Maximum  og  Mini- 
mum sammen  ved  Hjælp  af  Storrelsesbegrebet:  begge  ere  abso- 
lute  Kvantiteter,  hver  i  sin  Retning;  begge  ere  Superlativer,  og^ 
det  paa  en  og  samme  Skala.  Selve  Storrelsesbegrebet  omfatter 
dem  begge.  Men  alle  Mellemleddene  paa  Skalaen  kan  vor  Er- 
kendelse  ikke  finde.  Den  bliver  stedse  stikkende  i  ModvSætnin- 
ger.  Den  arbejder  sig  frem  fra  Led  til  Led,  men  kan  ikke  naa 
Modsætningernes  fuldkomne  Enhed,  lige  saa  lidt  som  man  ved 
at  give  Polygonen  nok  saa  mange  Sider  kan  frembringe  en  fuld- 
kommen Cirkel.  Yor  Tanke  forholder  sig  til  Sandheden,  der  er 
Modsætningernes  fuldkomne  Enhed,  lige  som  Polygonen  for- 
holder sig  til  Cirklen. 

Det  Uendelige  er  det  Endeliges  Maalestok  og  Ideal.  I  det 
modes  Modsætningerne.  En  uendelig  Kurve  er  det  Samme  som 
en  uendelig  ret  Linie.  Men  enhver  Linie,  vi  opfatte,  er  enten 
ret  eller  krum.  Vi  kunne  ikke  naa  ud  over  de  endelige  Be- 
stemmelser. Og  det  er  dog  nødvendigt,  hvis  der  skal  være  en 
Gudserkendelse.  Gud  kan  kun  tænkes  ved  Ophævelse  af  alle 
enkelte  Bestemmelser:  men  for  os  bliver  der  Intet  tilbage,  naar 
alle  enkelte  Bestemmelser  fjernes.  Gud  som  Enhed  i  Alt,  som  ind- 
befattende Alt,  selv  det  indbyrdes  Modsigende  (omnium  rerum 
complicatio,  etiam  contradictoriarum),  er  derfor  ubegribelig.  Intet 
Navn  kan  tillægges  ham.  Ti  ethvert  Navn  skriver  sig  fra  en 
Skelnen  og  Sondren,  hvorved  det  Ene  modsættes  det  Andet. 
Men  Gud  har  ingen  Modsætning,  saa  lidt  som  Storrelsesbegrebet 

har  nogen  Modsætning  paa  den  hele  Skala  fra  Maximum  til 
Minimum.  I  den  religiøse  Kultus  afløses  den  bevidste  Uvidenhed 
af  den  hellige  Uvidenhed  (docta  ignorantia  af  sacra  ignorantia), 
den  negative  Teologi  af  den  positive.  Der  tillægges  da  Gud 
bestemte  Prædikater  og  Navne;  men  ingen  af  disse  kunne  da 
tages  i  egentlig  Betydning.  Naar  Oud  f.  Ex.  kaldes  Lys,  menes 
dermed  ikke  et  Lys,  der  danner  Modsætning  til  Mørke;  i  det 
uendelige  Lys  er  selv  Mørket  Lys,  lige  som  Minimum  ligger  paa 
samme  Skala  som  Maximum. 

Den  aristoteliske  Skole  har  miskendt  denne  Sandhed,  uden 
hvilken  ingen  Adgang  staar  aaben  til  en  mystisk  Teologi.  Der- 
for har  den  ikke  kunnet  begribe  Treenighedslæren  ret;  ti  den 
har  ikke  set  Nødvendigheden  af  et  Princip,  der  kan  forbinde  de 
ved  Faderen  og  Sønnen  udtrykte  Modsætninger:  Spiritus  sanctus 
est  nexus  infinitus!  Og  derfor  har  den  ikke  ført  til  nogen  sand 
Naturerkendelse.  Den  stanser  ved  Forskellen  mellem  Mulighed 
og  Virkelighed,  mellem  Stof  og  Form,  mellem  det  Frembringende 
og  det  Frembragte,  og  søger  ikke  et  Baand,  der  kan  omfatte 
alle  disse  Modsætninger  og  udtrykke  deres  Enhed.  Dette  Baand 
er  Bevægelsen.  Bevægelsen  er  hverken  blot  frembragt  eller  blot 
frembringende,  men  begge  Dele  paa  én  Gang,  og  saaledes  for- 
holder det  sig  ogsaa  med  de  andre  Modsætninger.  Og  denne 
Sammenstilling  af  det  forbindende  Princip  i  Treenigheden  og  i 
Naturen  er  for  Cusanus  ikke  tilfældig:  den  hellige  Aand  er 
Naturens  Baand,  er  Et  med  Naturen  som  Indbegrebet  af  Alt, 
hvad  der  sker  ved  Bevægelse.  —  Cusanus  skelner  ikke  mellem 
Sammenfalden  (coincidentia),  Sammenfatten  (complicatio)  og  For- 
bindelse (connexio)  af  Modsætningerne,  skønt  det  jo  er  højst  for- 
skellige Forhold,  der  betegnes  ved  de  tre  Udtryk.  Hans  Exempler 
pege  mest  hen  til  en  Forbindelse  af  Extremer  gennem  Overgange 
og  Mellemled  og  til  en  Sammenfatten  af  dem  gennem  den  saa- 
ledes til  Veje  bragte  Kontinuitet.  Men  det  er  noget  Andet  end 
en  fuldstændig  Ophævelse  af  Modsætningerne.  Her  mangler  der 
fuld  Klarhed  over  Beskaffenheden  af  selve  det  Begreb,  der  be- 
tegner hans  højeste  Synspunkt.  Og  det  hænger  sammen  med 
den  for  omtalte  Mangel  paa  Sondring  mellem  de  forskellige  Er- 
kendelsesomraader. 

Det  er  særligt  karakteristisk  for  Cusanus,  at  han  fra  mystisk 
Gransken  over  de  guddommelige  Processer  let  glider  over  til 
Naturprocesserne  og  kan  bruge  de  samme  Synspunkter  begge 
Steder.  At  de  to  Processer,  Guddommens  Liv  og  Naturens  Liv, 
dog  ikke  falde  sammen,  staar  ham  ganske  vist  klart.  Forholdet 
mellem  dem  er,  som  mellem  den  sluttede  Enhed  (coincidentia, 
compHcatio,  connexus)  af  Modsætningerne  og  disses  sondrede 
Fremtræden  i  Tid  og  Rum.  Naturen  er  en  Udfoldelse  (explicatio, 
evolutio)  af  hvad  der  var  forbundet  til  fuldstændig  Enhed  i  Gud- 
dommen, lige  som  Linien  er  Punktets  Udfoldelse  (ved  gentagen 
Sætten),  og  lige  som  Virkeligheden  er  Mulighedens  Udfoldelse 
Men  hvorledes  denne  Omsætning  fra  komplikativ  til  explikativ 
Form  sker,  —  hvorledes  Modsætningernes  absolute  Sammenfalden 
afløses  af  deres  Fremtræden  som  stridende  Magter,  —  hvorledes 
Mangfoldighedens  Forvirring  afløser  Enhedens  Harmoni,  —  det 
er  en  Gaade,  som  vor  Tanke  ikke  kan  løse.  Enhver  endelig 
Existens  er  en  Begrænsning,  og  den  store  Gaade  er  netop, 
hvorledes  det  Uendelige  kan  begrænse  sig  selv.  Et  Sted  siger 
Cusanus,  at  der  ikke  er  nogen  positiv  Aarsag  til  Mangfoldigheden, 
da  kun  Enheden  i  Tingene  kan  skrive  sig  fra  Gud.  Beraaber 
du  dig  paa  Almagten  til  Forklaring  af  Mangfoldighedens  Til- 
bliven,  da  er  det  det  Samme  som  at  sige,  at  du  ikke  forstaar 
det!*«) 

Men  selv  om  Cusanus  paa  dette  Punkt  ender  i  Dualisme, 
idet  der  bliver  et  Svælg  mellem  hans  Gudserkendelse  og  hans 
Naturerkendelse,  saa  har  han  dog  i  Ideen  om  Bevægelsen  som 
forbindende  Princip  i  Naturen  og  som  det,  der  gør  Verden  til 
en  Helhed,  og  ikke  mindre  i  Ideen  om  Verdensudviklingen  som 
en  fremskridende  Komplikations-  og  Explikationsproces  ^*)  udtalt 
frugtbare  Synspunkter,  som  foregribe  senere  Filosofers  Tanker. 
De  gjorde  ham  det  muligt  paa  én  Gang  at  hævde  de  individuelle 
Væseners  Ejendommelighed  (som  særegne  Komplikationer  eller 
Kontraktioner)  og  tillige  den  kontinuerlige  Sammenhæng  og  Over- 
gang mellem  dem.  Medens  baade  for  Oldtid  og  Middelalder 
den  fuldendte  Virkelighed  var  det  Højeste,  begyndte  Mulig- 
hedernes og  Udviklingens  Betydning  nu  at  komme  til  sin  Ret. 
Og  det  hang  igen  nøje  sammen  med  den  Forandring,  Uendeligheds- 

begrebet  var  undergaaet.  I  Stedet  for  de  endelige,  fast  begrænsede 
Former  blev  nu  Vægten  lagt  paa  den  uendelige  Varieren,  de 
stadige  Overgange,  der  lade  Modsætningerne  staa  som  de  yderste 
Tilfælde  eller  Stadier  paa  en  sammenhængende  Skala. 

I  religiøs  Henseende  kom  der  en  Vanskelighed  for  Cusanus 
ved  hans  principielle  Negtelse  af  Retten  til  at  anvende  noget 
som  helst  Begreb  paa  Guddommen.  Konsekvent  maatte  han 
da  være  kommen  til  at  erklære  alle  religiøse  Forestillinger  for 
symbolske  eller  mytologiske;  men  dette  Skridt  kunde  han  som 
troende  Katolik  ikke  gøre.  I  Docta  Ignorantia  hjælper  han  sig 
med  at  gøre  en  vis  Forskel  paa  Prædikaterne.  Naar  alle  Præ- 
dikater maa  negeres  om  Guddommen,  saa  skal  dog  Negationen 
af  de  største  Ufuldkommenheder  være  »sandere«  end  Negationen 
af  de  højeste  Prædikater.  Det  skal  saaledes  va^re  sandere  at 
sige,  at  Gud  ikke  er  en  Sten,  end  at  han  ikke  er, Liv  eller 
Aand;  —  og  deraf  følger  saa  igen,  at  man  med  større  Ret  kan 
kalde  Gud  Liv  eller  Aand  end  Sten.  Det  i&r  klart,  at,  naar 
alle  Modsætninger  skulle  falde  sammen  eller  bort  i  Guddommen 
som  i  det  uendelige  Princip,  saa  bliver  selv  den  største  Forskel 
mellem  Prædikater,  som  vi  fra  vort  Standpunkt  kunne  gere,  af 
aldeles  forsvindende  Betydning.  1  sine  senere  Skrifter  har  Cusanus 
derfor  ogsaa  søgt  mere  positive  Bestemmelser  og  lagt  mere  Vægt 
paa  den  positive  Teologi  i  Forhold  til  den  negative,  uden  at 
det  dog  er  lykkedes  ham  at  ophæve  de  Vanskeligheder,  han 
selv  havde  paavist. 

Inden  for  Naturerkendelsen  finde  Cusanus'  Grundtanker 
flere  saare  vigtige  Anvendelser.  Idet  han  ophæver  de  absolute 
Modsætninger  gennem  de  stadige  Overgange,  føres  han  til  at  op- 
dage Relativiteten  i  vore  Forestillinger.  Den  erkendelsesteoretiske 
Forholdslov  har  i  ham  en  af  sine  første  Repræsentanter.  Saa- 
ledes hævder  han  Atombegrebets  Relativitet.  I  vor  Tanke^  siger 
han,  kunne  vi  stedse  føre  Tingenes  Deling  videre;  men  den 
virlælige  Deling  standser  altid  ved  en  Del,  der  for  os  faktisk  er 
udelelig.  En  saadan  paa  Grund  af  sin  Lidenhed  faktisk  udelelig 
Størrelse  er  et  Atom.  Denne  faktiske  Stansning  er  altsaa  ikke 
Bevis  paa,  at  et  absolut  Minimum  er  naaet  lige  saa  lidt  som  den 
faktiske  Stansning  ved  Opsummering  af  Størrelser  er  Bevis  paa 

et  absolut  Maximum.  —  L\ge  som  en  uendelig  Deling  er  umulig 
i  Virkeligheden,  fordi  vi  stedse  stanse  paa  et  vist  Punkt  i  Delings- 
processen, saaledes  er  en  uendelig  Bevægelse  ogsaa  umulig, 
fordi  ethvert  Legeme  paa  Grund  af  sin  egen  og  Omgivelsernes 
Beskaffenhed  stedse  vil  møde  Modstand.  En  fuldkomment  rund 
Kagle  paa  et  fuldkomment  glat  Grundlag  vilde  stedse  vedblive 
med  den  Bevægelse,  den  én  Gang  var  kommen  i,  naar  der  Intet 
forandredes  i  dens  Tilstand.  Den  vilde  være  at  betragte  som  et 
Atom,  og  den  dette  meddelte  Kraft  vilde  ikke  kunne  høre  op 
at  virke.  En  Kugle,  der  ikke  var  fuldkomment  rund,  vilde  ikke 
kunne  optage  den  meddelte  Bevægelse  saaledes,  at  den  blev  til 
en  naturlig  Bevægelse,  der  som  saadan  ikke  kunde  ophøre. 
Dette  er  en  af  de  mærkeligste  Antydninger  af  Inertiloven,  som 
forekommer  før  Galilei.  Og  den  udspringer  af  Cusanus'  store 
Evne  til  at  tænke  enhver  Ting  i  de  bestemte  Relationer,  ved 
hvilke  den  først  faar  sin  fulde  Ejendommelighed.  —  Af  endnu 
større  Interesse  er  hans  ved  samme  Synsmaade  opstaaede  Lære 
om  Stedbestemmelsens  og  Bevægelsens  Relativitet.  Verden  kan 
hverken  have  Centrum  eller  Omkreds,  ti  saa  maatte  den  staa  i 
Forhold  til  Noget  uden  for  den,  ved  hvilken  den  begrænsedes, 
og  den  vilde  ikke  være  hele  Verden.  Hvor  saa  et  Menneske 
befinder  sig:  paa  Jorden,  paa  Solen  eller  paa  en  anden  Stjerne, 
vil  han  mene  at  være  i  Centrum.  Sammenfat  nu  disse  forskellige 
mulige  Synspunkter,  og  du  vil  se,  at  det  er  umuligt  at  tillægge 
Verden  nogen  Figur,  lige  saa  lidt  som  at  tillægge  den  Bevægelse. 
Ethvert  Punkt  i  Verden  kan  med  lige  Ret  kaldes  Centrum  og 
siges  at  ligge  i  Periferien.  Og  da  Jorden  ikke  staar  i  Verdens  abso- 
lute  Centrum,  kan  den  ikke  være  i  Hvile.  Men  vi  mærke  ikke 
dens  Bevægelse,  da  vi  ikke  have  noget  absolut  fast  Punkt  at 
sammenholde  den  med.  Det  gaar  os  som  den,  der  er  ombord 
paa  et  Skib,  som  driver  med  Strømmen,  naar  han  ikke  véd,  at 
Vandet  flyder,  og  ikke  kan  se  Kysterne:  hvorledes  skulde  han 
opdage,  at  Skibet  bevæges?  —  Cusanus  flytter  altsaa  Jorden  ud 
af  Verdens  Midtpunkt,  fordi  der  i  det  Hele  intet  absolut  Midt- 
punkt kan  gives,  og  med  den  centrale  Stilling  maa  ogsaa  den 
absolute  Hvile  falde  bort.  Derimod  lærer  han  ikke,  at  Jorden 
bevæger  sig  om  Solen;    han  ophæver  den  geocentriske  Teori, 

men  fastslaar  ikke  den  heliocentriske.  Dem,  der  maatte  mene,  at 
Jorden  derved  mister  i  Værdighed,  trøster  han  med,  at  Fuldkommen- 
heden ikke  beror  paa  Størrelsen.  Jordens  Beboere  ere  des  fuld- 
komnere jo  mere  de  nærme  sig  til  det  Ideal,  der  stemmer  med 
deres  Natur;  men  det  er  ikke  sagt,  at  dette  Ideal  er  det  samme 
som  det,  der  gælder  for  Beboerne  af  andre  Kloder.  Mennesket 
stræber  ikke  efter  en  anden  Natur,  men  blot  efter  at  blive  fuld- 
komnere i  sin  Natur.  Heller  ikke  kan  Forkrænkeligiieden  paa 
Jorden  bevise  dens  Ufuldkommenhed,  ti  Intet  er  absolut  for- 
krænkeligt. Det  er  kun  den  ejendommelige  Tilværelsesform,  der 
ophører,  idet  den  opløses  i  sine  Elementer.  Og  saadanne  Oplo:j- 
ningsprocesser  kunne  lige  saa  vel  ske  paa  andre  Stjerner  som 
paa  Jorden,  da  de  jo  ikke  mindre  end  Jorden  maa  antages  at 
være  ydre  Indflydelser  underlagte  ^%  Ved  denne  Lære  bibrag- 
tes der  det  aristotelisk-middelalderlige  Verdensbillede  et  afgørende 
Stød.  Den  Tryghed,  som  dette  Billedes  Afsluttethed  forudsatte, 
var  brudt.  Reflexionen  havde  loftet  Verdenskuglen  fra  dens 
Fundament  og  sat  den  i  en  Bevægelse,  der  nu  ikke  mere  kunde 
stanse.  Tillige  ophævedes  inden  for  Billedet  den  skarpe  Mod- 
sætning mellem  Himmel  og  Jord;  Muligheden  af,  at  de  samme 
Love  og  Forhold  gælde  i  begge  Regioner,  var  udtalt.  Et  vigtigt 
Bidrag  var  dermed  givet  til  den  nye  Verdensanskuelse,  og  et 
Bidrag,  der  udsprang  fra  den  inderste  Kærne  i  den  dybsindige 
Tænkers  System.  Naar  de  Gamle  ikke  naaede  til  Læren  om 
Bevægelsens  Relativitet,  da  var  det,  siger  Cusanus,  fordi  de 
manglede  Docta  Ignorantia.  De  saa  ikke,  at  alle  vore  Begre- 
ber kun  gælde  i  visse  Relationer  og  falde  bort  med  disse. 
Altsaa  den  samme  Tanke,  som  efter  Cusanus  gør  en  Guds- 
erkendelse  umulig,  gør  det  muligt  at  erkende,  at  Verdensbille- 
det ikke  kan  være  saa  begrænset  og  saa  hvilende,  som  man 
hidtil  havde  tænkt  sig. 


11.   BERNARDINO  TELESIO. 
Den   dybsindige   Kardinals   Filosofi   er   det   største  Tanke- 
arbejde, det  15.  A århundrede   har  ydet    Det  har  banet  Vejen       | 


for  en  ny  Verdensanskuelse  ved  at  opløse  den  Stivnethed,  hvortil 

Begreberne  under  Skolastikens  Herredømme  vare  henfaldne.  Men 
ikke  blot  fra  Tankens  eget  indre  Værksted,  ogsaa  fra  den  ydre 
Erfarings  Verden  skete  der  vigtige  forberedende  Skridt  I  det 
16.  Aarhundrede  begyndte  Erfaring  at  blive  Slagordet  Man  vil 
ikke  længere  læse  i  gamle  Bøger,  men  i  selve  Naturens  evigt  unge 
Bog.  Denne  Trang  ytrede  sig,  som  naturligt  var,  fra  først  af  paa 
uklar,  men  saa  meget  des  lidenskabeligere  Maade.  Man  vilde 
stampe  den  Indboldsfylde  frem  af  Jorden,  som  man  savnede  i 
Bøgerne.  Og  man  bavde  ikke  Kritik  nok  til  at  skille  de  ægte 
Erfaringer  ud,  heller  ikke  til  at  holde  sine  egne  mystiske  Ind- 
skydelser eller  Tndlingsideer  borte.  Som  Repræsentanter  for 
denne  titaniske  Erfarings- og  Naturerkendelsestrang  kunne  nævnes 
den  tyske  Læge  og  Kemiker  PAKACELSUS  og  den  italienske  Læge 
og  Matematiker  CARDANUS,  begge  uroligt  omtumlede  Mænd,  der 
foruden  geniale  Ideer  paa  deres  Fagvidenskabers  Omraade  ogsaa 
have  udtalt  filosofiske  Anskuelser.  De  have  paa  flere  Punkter 
bestridt  den  aristoteliske  Naturopfattelse,  særligt  Læren  om  de 
fire  Elementer,  og  de  have  hævdet  Enheden  i  Universets  for- 
skellige Dele,  hvad  Stoffer  og  Kræfter  angaar,  i  Modsætning  til  den 
aristotelisk-middelalderlige  Dobbelthed  af  en  himmelsk  og  en 
sublunarisk  Verden.  Men  skønt  de  selv  anse  sig  for  Banebrydere, 
særligt  hvad  Metoden  angaar,  saa  er  deres  Forsken  dog  langt  fra 
videnskabelig  og  metodisk.  De  kende  endnu  ikke  de  strengere 
Fordringer  til  Naturerkendelsens  Metode,  som  indskærpedes  af 
Leonardo  da  Vinci,  Galilei  og  Baco  ^*).  Heller  ikke  ordne  deres 
Tanker  sig  til  et  let  overskueligt  Hele,  saaledes  som  det  —  trods 
alle  metodiske  Mangler  —  var  Tilfældet  hos  Bernardino  Telesio, 
hvem  vi  derfor  ville  betragte  som  Repræsentant  for  den  til  Er- 
faringen støttede  Filosofi,  der  gaar  forud  for  den  moderne  Na- 
turvidenskabs Grundlæggelse  og  dog  har  frigjort  sig  for  den 
aristotelisk-middelalderlige  Opfattelse. 

Med  Telesio  betræde  vi  Syditaliens  Jord,  der  i  Oldtiden 
fostrede  saa  mange  Tænkere,  og  som  atter  skulde  vinde  dette 
Ry  i  Renaissancetiden.  Det  var  Telesios,  Giordano  Brunos  og 
Cam  panellas  Hjemstavn.  Disse  tre  Tænkere  ligge  i  samme  Række; 
Retningen  i  deres  Ideer  er  den  samme,  saa  karakteristiske  For- 
skelligheder de  ellers   frembyde.    Telesio    har  paavirket  de   to 

Andre.  Han  fødtes  i  Cosenza  ved  Neapel  af  en  adelig  Slægt  og 
benyttede  sine  heldige  ydre  Forhold  til  at  foretage  omfattende 
Studier.  Efter  at  have  studeret  i  Mailand  kom  han  til  Rom. 
hvor  han  led  Mishandlinger,  da  Byen  blev  indtagen  af  de 
Kejserlige  under  Connetablen  af  Bourbon.  Senere  drog  han  til 
Padua,  og  her  skal  Bruddet  med  Aristoteles  være  foregaaet  hos 
ham.  Der  blev  derved  lagt  Grunden  til  en  skarp  Modsætning 
mellem  de  norditalienske  og  de  syditalienske  Skoler.  Medens 
man  i  Padua  og  Bologna  vedblev  at  dyrke  Aristoteles  og  mere 
eller  mindre  blindt  sværge  paa  hans  Ord,  slog  man  i  Syditalien 
ind  paa  nye  Retninger  og  aabnede  nye  Veje,  idet  man  tillige 
søgte  saa  vidt  muligt  at  bygge  paa  den  opvaagnende  Natur- 
videnskab. Telesio  kom  efter  et  Ophold  i  Rom  hos  Pave  Paul  IV, 
der  satte  stor  Pris  paa  ham  og  endog « vilde  have  gjort  ham 
til  Erkebiskop,  tilbage  til  Syditalien.  Han  holdt  Forelæsninger 
i  Neapel  og  stiftede  et  Akademi  i  Cosenza.  I  Aaret  1565  ud- 
kom den  første  Del  af  hans  Hovedværk  »Om  Tingenes  Nature 
(de  rerum  natura);  senere  (1587)  udkom  den  Del,  der  omhand- 
ler Mennesket  i  psykologisk  og  i  etisk  Henseende.  Telesio  døde 
i  Aaret  1588.  1  sine  sidste  Aar  var  han  Genstand  for  skarpe 
Angreb  fra  Munkene,  der  mente,  at  Alt  faldt  med  de  aristote- 
liske Begreber,  og  faa  Aar  efter  hans  Død  bleve  hans  Værker 
satte  paa  Listen  over  de  forbudte  Boger. 

Telesio  stiller  sin  Bestræbelse  i  Modsætning  til  alle  For- 
gængernes: de  have  i  deres  store  Selvtillid  villet  udgrunde  Na- 
turen med  deres  Fornuft,  ret  som  om  de  vare  Guds  Ligemænd 
i  Visdom;  han  selv  har  større  Ydmyghed  og  vil  kun  naa  en 
menneskelig  Visdom,  der  er  begrænset  til  hvad  Sanserne  lære 
og  hvad  der  af  Ligheden  med  sansede  Ting  kan  sluttes.  Han  vil 
altsaa  støtte  sig  til  sanselig  Erfaring,  og  kun  til  den.  Derved 
mener  han  at  kunne  naa  en  sikrere  Erkendelse  end  Forgængerne. 
Non  ratione,  sed  sensu!  er  hans  Valgsprog.  Men  han  er  over- 
bevist om,  at  Sansningen  aldrig  vil  fore  ham  i  Modsigelse  med 
sig  selv,  og  heUer  ikke  (hvad  han  dog  først  —  maaske  belært 
ved  Erfaring  —  tilføjer  i  en  senere  Udgave)  i  Strid  med  Kir- 
ken. Aristoteles  derimod  modsiger  jo  baade  Erfaringen,  sig  selv 
og  Kirken ! 

Det  betydningsfuldeste  Træk  i  Telesios  Naturfilosofi  er  hans 
Bestræbelse  for  at  sætte  Forholdet  mellem  Stof  og  Kraft  i  Ste- 
det for  det  hos  Aristoteles  gennemgaaende  Forhold  mellem  Stof 
og  Form.  Det  var  karakteristisk  for  Oldtidens  æstetiske  Natur- 
opfattelse, at  den  fandt  Forklaringen  af  Naturfænomenerne  i  de 
Former,  med  hvilke  dé  fremtraadte;  de  naturlige  Processer  for- 
stodes gennem  de  fuldt  udviklede  Resultater,  til  hvilke  de  førte. 
Den  nye  Naturopfattelse  gaar  længere  tilbage  og  sporger  om  de 
virkende  Kræfter.  Der  er  efter  Telesio  to  saadanne  Kræfter 
(principia  agentia),  en  udvidende,  som  han  kalder  Varme,  og  en 
sammentrækkende,  som  han  kalder  Kulde.  Varme  og  Kulde  ere 
altsaa  for  ham  ikke  Stoffer  eller  blotte  Egenskaber,  men  Kræfter, 
der  ytre  sig  i  to  forskelhge  Arter  af  Bevægelse.  Det  vilde  altsaa 
ikke  have  ligget  Telesio  fjernt  at  opfatte  Alt,  der  foregaar  i 
Naturen,  som  Bevægelse.  Disse  to  Kræfter  virke  paa  Stoffet, 
som  hverken  forøges  eller  forminskes  nogensinde,  men  under 
deres  Indflydelse  antager  højst  forskellige  Former,  alt  efter  det 
forskellige  Forhold  mellem  Sammentrækning  og  Udvidelse.  Der- 
hos er  det  ensartet  overalt,  uden  at  der  er  Grund  til  at  gøre 
Forskel  mellem  himmelsk  og  jordisk  Materie: 

Dernæst  træder  han  ogsaa  i  bestemt  Modsætning  til  Ari- 
stoteles ved  at  lære,  at  Rummet  er  noget  fra  Materien  Forskelligt, 
hvorved  altsaa  den  aristoteliske  Lære  om  de  naturlige  Steder  for 
de  forskellige  Elementer  fik  sit  Banesaar.  De  forskellige  Steder 
i  Rummet  have  ingen  forskellige  Egenskaber.  Der  skal  endog 
kunne  gives  et  absolut  tomt  Rum;  det  er  en  ren  Indbildning, 
naar  Aristoteles  tror,  at  Naturen  gyser  for  det  Tomme.  Aristoteles' 
Lære  om  Elementerne  faldt  ikke  blot  bort  ved,  at  deres  »naturlige 
Steder«  faldt  bort,  men  ogsaa  derved,  at  der  kun  blev  den  ene 
og  uforgængelige  Masse  (moles)  tilbage,  der  paa  Grund  af  de  for- 
skellige Forhold  mellem  Udvidelse  og  Sammentrækning  antager 
forskellige  Skikkelser.  Hvis  der  skal  antages  forskellige  Elementer, 
burde  det  kun  være  to:  et,  i  hvilket  den  udvidende,  et  andet,  i 
hvilket  den  sammentrækkende  Kraft  virker.  Det  første  har  sit 
Midtpunkt  i  Solen,  det  andet  i  Jorden.  Telesio  slutter  sig  paa 
dette  Punkt  til  det  aristoteliske  Verdensbillede,  kun  at  han  opfat- 
ter Massen  som  ensartet  i  begge  og  kun  Kræfterne  forskellige  og 

antager  en  mere  levende  Vexeivirkuing  mellem  det  Him- 
melske og  det  Jordiske  end  Aristoteles.  Han  opponerer  desuden 
udtrykkeligt  mod  den  Maade,  paa  hvilken  Aristoteles  lader  de 
himmelske  Sfærer  ledes  af  særegne  Aander.  Ikke  tvungen  af  et 
fremmed  Princip,  og  ikke  af  Higen  efter  Noget,  som  li^er  ud 
over  den,  men  fordi  det  er  dens  egen  Natur,  bevæger  Himlen 
sig  rundt.  Og  ligeledes  holder  Jorden  sig  stille,  fordi  det  er 
dens  Natur,  kold  og  mørk  som  den  er.  Gud  griber  ikke  ind  i 
Naturen  paa  de  enkelte  Punkter;  men  han  har  begavet  ethvert 
Væsen  med  dets  Natur  og  Maade  at  virke  paa.  Og  der  er 
Harmoni  mellem  de  enkelte  Væseners  Selvopholdelsestrang.  lige 
som  der  i  en  Organisme  er  Harmoni  mellem  de  enkelte  Organer, 
idet  de  tjene  det  Hele  ved  at  virke  hvert  efter  sin  Naturs  Ejen- 
dommelighed. Der  gives  derfor  ingen  særegne  Hensigtsaarsager, 
men  det  er  for  hver  Aarsag  en  Tilfredsstillelse  at  følge  sin  egen 
Natur,  og  derved  kommer  der  Harmoni  mellem  de  enkelte  Væse- 
ner. I  Stedet  for  en  ydre  Afpasning  og  Indgriben  fra  Guds 
Side  antager  Telesio,  at  den  guddommelige  Visdom  netop  viser 
sig  i,  at  hvad  der  sker  efter  de  nødvendige  Love,  i  sig  selv  er 
formaalstjenligt.  Himlen  bevæger  sig  ikke  rundt  for  Jordens 
Skyld,  men  i  Følge  sin  egen  Natur;  og  dog  kommer  dens  Be- 
vægelse Jorden  til  Gode. 

Der  er  hos  Telesio  aabenbart  Bestræbelse  for  en  rigtigere 
og  frugtbarere  Begrebsopstilling,  end  den  aristoteliske  Naturfilosofi 
frembød.  Men  han  giver  ingen  metodisk,  induktiv  Paavisning  af 
sine  Grundbegrebers  Gyldighed  og  Nødvendighed  og  fomegter 
for  saa  vidt  sit  eget  Program,  efter  hvilket  han  blot  vilde  bygge 
paa  Sansningen.  Mod  selve  Grundbegreberne  kunde  der  gøres 
og  blev  der  gjort  Indvendinger.  En  samtidig  Filosof,  Platonikeren 
PATRIZZI,  som  i  væsentlige  Punkter  var  afhængig  af  Telesio,  ret- 
tede i  en  interessant  Diskussion  dels  med  denne  selv,  dels  med 
en  af  hans  Disciple  ^^)  forskellige  træffende  Indvendinger  mod 
ham  og  bemærkede  bl.  A.,  at  det,  Telesio  kaldte  Materien,  ikke 
kunde  opfattes  ved  Sansningen,  som  kun  viser  os  de  enkelte, 
skiftende  Kvaliteter,  ikke  den  absolute,  passive  Materie.  Desuden 
spurgte  han,  hvorledes  det  var  muligt  af  de  to  Kræfter  at  udlede 
Fænomenernes   hele  Mangfoldighed.   Disse   Indvendinger  ramte 

begge,  og  den  sidste  bekræftedes  særligt  ved  de  højst  vilkaarlige 
og  naive  Forklaringer,  Telesio  giver  af  de  enkelte  Natarfænoraener. 
Der  var  endnu  ikke  Materiale  til  videnskabelige  Forklaringer  i 
det  Enkelte,  og  Telesio  viste  paa  dette  Punkt  ikke  den  samme 
kritiske  Aand  som  ved  Opstillingen  af  de  for  hele  Naturerken- 
delsen   gældende    Grundbegreber.     Det    var    ogsaa    vilkaarligt, 
naar  Telesio  kaldte  Grundkræfterne  Varme  og  Kulde.    Det  med- 
førte bl.  A.  den  Konsekvens,  at  Varmens  Opstaaen   ved  Bevæ- 
gelse altid  skulde  betragtes  som  sekundær   eller  som  Vækkelse 
af  en  præexisterende  Varme,  medens  Bevægelsens  Opstaaen  ved 
Varme  skuldo  være  det   oprindelige  Faktum,  hvad  der  —  som 
Patrizzi  ligeledes  paaviste  —  er  en  vilkaarlig  Paastand.  Naar  ende- 
ligt Varmen  centraliseredes  i  Solen,  Kulden  i  Jorden,  saa  skulde 
dette  efter  Telesio  ikke  udelukke,  at  Jorden  under  Solens  Ind- 
flydelse frembragte  Varme;  men  saa  maa  Jorden  jo  —  erklærer 
Patrizzi  —  ogsaa  kunne  bevæge  sig,  da  Varme  frembringer  Be- 
vægelse. Telesio  selv  svarede  ikke  paa  denne  Bemærkning;  en 
af  hans  Disciple  udtalte  derimod,  at  vel  var  der   nu   dem,  der 
mente,  at  Jorden  bevæger  sig,  men  de  have  ikke  bevist  Andet 
end  deres  egen  Skarpsindighed.    Tiden,    da  den   kopernikanske 
Teori  kunde  faa  afgørende  Indflydelse  paa  Verdensanskuelsen, 
var   endnu   ikke   kommen.    Telesios  Naturfilosofi   maatte  i  sine 
Enkeltheder  radikalt  ændres  for  at  stemme  med  den  nye  Astronomi, 
der  lod  Jorden,  det  »kolde«  Legeme,  bevæge  sig,  og  Solen,  det 
»varme«  Legeme,  staa  stiUe!  Men  det  udelukkerikke,  at  Telesio 
paa  vigtige  Punkter  arbejdede  den  nye  Verdensanskuelse  i  Hæn- 
derne.   Det  ses  bedst  af  den  Forargelse,  han  vakte  hos  Aristo- 
telikerne.  Gennem  hele  Italien  afholdtes  der  store  Disputationer, 
hvor   »Kræfterne«   stredes  med    »Formerne«,  og  hvor  Kampen 
under  Tiden  —  som  ved  en  Disputats  i  Venedig  i  Aaret  1573 
mellem  Telésianere  og  paduanske  Studenter  —  var  lige  ved  at 
blive   udfægtet   med   legemlige    Vaaben.    Syditaliens  og  Nord- 
italiens Filosofi  stod  her  over  for  hinanden.  — 

Den  aandelige  Natur  staar  efter  Telesio  i  et  inderligt  For- 
hold til  den  materielle,  ja  er  egentligt  slet  ikke  forskellig  fra 
denne.  De  materielle  Kræfter,  »Varmen«  og  »Kulden«  maa 
have    Evne    til  Fornemmelse,    ti    ellers   vilde    de   ikke    kunne 

bestaa,  da  de,  for  at  kunne  samle  sig  til  Modstand  mod  hinanden, 
hver  for  sig  maa  mærke  den  modsatte  Kraft  nærme  sig  og 
føle  Tilfredsstillelse  ved  deres  egen  Bestaaen  og  Virken.  En- 
hver materiel  Ting  har  desuden  en  Trang  til  Berøring  med 
andre  Ting,  hvorfor  den  følger  efter  disse,  naar  de  fjernes: 
ogsaa  dette  forudsætter  Sansning  og  Følelse.  Særlige  Sanseorga- 
ner behover  man  derfor  ikke  at  tillægge  Tingene;  et  Sanse- 
organ er  jo  kun  en  Vej,  ad  hvilken  et  Indtryk  ledes,  og  som 
kan  undværes  ved  umiddelbar  Berøring.  Telesio  finder  saaledes 
paa  mytologisk,  animistisk  Vis  i  Legemernes  Besjæling  den  nød- 
vendige Forudsætning  for  deres  Vexelvirkning.  Af  mere  bli- 
vende Betydning  er  et  andet  Argument,  han  støtter  sin  Be- 
sjælingsteori  til,  nemlig  det,  at  hvis  Grundkræfterne  og  Grund- 
stoffet ikke  besad  Fornemmelse,  vilde  dennes  Opstaaen  hos  de 
Væsener,  der  bestaa  af  dem,  være  aldeles  uforklarlig,  ti  hvad 
man  ikke  har,  kan  man  heUer  ikke  give.  Han  hævder  altsaa 
Umuligheden  af  at  forklare  Bevidsthedens  Opstaaen  af  Materien, 
naar  man  ikke  antager  Bevidstheden  som  oprindelig  Evne  ved 
Materien.  Men  han  aflægger  da  derved  tiUige  Vidnesbyrd  om, 
at  det  Grundstof  og  de  to  Grundkræfter,  han  begyndte  med. 
ingenlunde  ere  tilstrækkelige  til  Forklaring  af  Alt  i  Verden.  Her 
kommer  jo  en  ny  Kraft  til!  Og  dog  —  Telesio  vilde  ikke  ind- 
rømme Berettigelsen  af  denne  Kritik.  Ti  lige  som  han  tillægger 
Materien  Bevidsthed,  saaledes  opfatter  han  Sjælen  som  et  ma- 
terielt Væsen.  Hvis  Sjælen  ikke  var  materiel,  hvorledes  kunde 
den  saa  paavirkes  af  materielle  Kræfter?  Hvorledes  skulde  den 
kunne  mærke  Udvidelse  og  Sammentrækning,  naar  den  ikke 
selv  udvidedes  eller  sammendroges?  Ved  Lyst  udvides  Sjælen, 
ved  Ulyst  trækkes  den  sammen.  Og  da  dette  kan  ske  hurtigt 
og  let,  maa  den  bestaa  af  et  meget  fint  Stof.  Dette  Sjælestof 
(spiritus)  har  sin  Plads  i  Hjernens  Huler,  hvilket  dels  bevises  ved, 
at  Nerverne  udspringe  fra  Hjernen,  ikke,  som  Aristoteles  troede, 
fra  Hjertet,  og  ved  at  Nervernes  Stof  ligner  Hjernens,  ikke  Hjer- 
tets, dels  ved  at  Døden  indtræder,  naar  Hjeruehulerne  opfyldes 
af  for  tykt  Stof,  eller  naar  Hjernen  paa  anden  Maade  forulempes, 
lige  som  ogsaa  Bevidstløshed  ved  Apoplexi,  Afmagt  og  Søvn 
kan  indtræde  uden  Forandringer  i  de  andre  Dele  af  Legemet. 

Allerede  hos  Vives  oe:  Melanehton  have  vi  truffet  denne  Livs- 
aande,  der  snart  er  Sjælens  Sa>de,  snart  som  her  hos  Telesio 
selve  Sjælen,  en  Forestilling,  der  var  overleveret  fra  græske 
Læger  og  Filosofer.  —  Det  er  jo  indlysende,  at  naar  Telesio 
tænker  sig  al  Materie  begavet  med  Bevidsthed,  kan  han  ikke 
have  saa  meget  imod  at  tænke  sig  selve  Bevidstheden  som  noget 
Materielt  Dog  viser  det  sig,  at  han  ger  en  Forskel  mellem 
selve  Bevidstheden  og  det,  der  foregaar  i  hin  »Aande«,  som 
bevæger  sig  i  Nerver  og  Hjerne.  Ti  idet  ban  gor  opmærksom 
paa.  at  en  ensformig  Bevægelse  i  »Aanden«  aldrig  er  forbunden 
med  Sansning,  men  at  der  maa  indtræde  en  ved  Tingenes  Ind- 
virken bestemt  Forandring  i  »Aandens«  Bevægelse,  for  at  Sans- 
ning skal  blive  mulig,  bemærker  han:  Altsaa  er  Sansningen 
(sonsus)  en  Opfattelse  (perceptio)  af  de  ydre  Indtryk  og  de  indre 
Forandringer,  forst  og  fremmest  af  de  indre  Forandringer,  da 
dot  kun  er  gennem  dem,  vi  kende  de  ydre  Paavirkninger^^). 
Xaar  saaledes  Sansningen  ikke  uden  Videre  er  Et  med  Be- 
vægelsesforandringerne  i  den  indre  Sjælematerie,  men  er  »Op- 
fattelsen« af  dem,  opstaar  jo  det  nye  Spørgsmaal:  hvorledes 
bliver  da  denne  Opfattelse  mulig?  Ved  den  indskudte  »per- 
ceptio« har  Telesio  udtrykt  en  uvilkaarlig  Indrømmelse  af,  at 
Sagen  ikke  er  saa  simpel  endda.  Han  mener  at  have  løst  Pro- 
blemet ved  at  gøre  Sjælen  materiel;  men  Nissen  flytter  med 
og  sporger,  hvorledes  da  det,  der  foregaar  i  den  materielle  Sjæl, 
opfattes!  — 

Paa  en  interessant  Maade  søger  Telesio  at  paavise,  at  al 
Erkendelse  er  Sansning.  Han  negter  Forskellen  mellem  Sans- 
ning og  Tænkning  saaledes,  at  han  gør  al  Tænkning  til  Sansning. 
Naar  der  én  Gang  er  vakt  en  Bevægelse  i  » Aanden»,  kan  den  senere 
fremkaldes  igen,  idet  der  danner  sig  en  Vane  til  at  komme  i  denne 
Bevægelse,  eller  maaske  selve  Bevægelsen  tQ  Dels  holder  sig. 
Den  med  saadan  tilvant  eUer  gentagen  Bevægelse  forbundne 
Erkendelse  er  Erindringen.  Naar  nu  en  Ting,  der  tidligere  er 
bleven  sanset  i  sin  Helhed,  senere  kun  frembyder  os  enkelte  af 
sine  Egenskaber  til  umiddelbar  Opfattelse,  kunne  vi  dog  formedelst 
Ligbeden  med  det  tidligere  Opfattede  supplere  det  Manglende  og 
anskue  Tingen  i    dens  Helhed,    skønt  den   kun  er  given  som 

Brudstykke.  Vi  kunne  forestille  os  Ilden  med  alle  dens  Egen- 
skaber, skønt  vi  maaske  kun  se  den  lyse,  ikke  mærke  Varmen 
eller  den  fortærende  Kraft  I  en  saadan  Opfattelse  som  Helhed 
af  det  brudstykkeagtigt  Givne  bestaar  efter  Telesio  Forstanden 
(intelligere),  som  han  derfor  hellere  vil  kalde  en  Erindring  eller 
et  Skøn.  Selv  den  højeste  og  fuldkomneste  Erkendelse  indehol- 
der ikke  Mere  end  Evnen  til  at  opdage  Tingenes  ubekendte 
Egenskaber  og  Betingelser  ved  Hja>lp  af  Ligheden  med  et  Til- 
fa^lde,  der  er  os  bekendt  som  Helhed.  Det  absolut  Ubekendte 
kan  ikke  erkendes.  Der  maa  stedse  være  et  Berøringspunkt 
med  et  Givet  og  altsaa  et  Tilknytningspunkt  for  Sansen  og  for 
Erindringen,  hvilken  sidste  ikke  er  andet  end  forlænget  Sans- 
ning. At  slutte  er  kun  at  erkende  de  manglende  Egenskaber 
paa  den  omtalte  Maade.  Selv  den  rene  Logik  og  Matematik 
har  sit  Udspring  af  Sansningen,  idet  denne  viser  os  noget  Lig- 
nende som  det,  de  logiske  og  matematiske  Grundsætninger  inde- 
holde. Sanseiagttagelse  giver  mig  umiddelbare  Exempler  paa, 
at  det  Hele  er  større  end  Delen,  og  at  jeg  ikke  paa  én  Gang 
kan  bekræfte  og  benegte  det  Samme,  lige  saa  vel  som  den 
umiddelbart  viser  mig,  at  Sneen  baade  er  hvid  og  kold,  og  at 
Mennesket  er  tobenet.  Gennem  alle  Grader  af  Tilnærmelse 
hænge  de  simpleste  Sanseiagttagelser  sammen  med  de  ideale 
videnskabelige  Principer.  Der  er  da  ingen  Grund  til  at  spalte 
vor  Erkendelsesevne  i  to.  Den  er  i  sit  Væsen  én  og  beror 
helt  igennem  paa  Lighedsforholdet  —  eller  maaske  paa  flere 
meget  sammensatte  Lighedsforhold  —  mellem  de  ved  umiddel- 
bar Sansning  opfattede  Genstande,  og  derfor  er  den  helt  igen- 
nem Sansning. 

Forudsætningen  for  hele  denne  Lære  er,  at  Lighed  og 
Forskel  »sanses«  lige  saa  vel  som  andre  Egenskaber.  »Aanden«, 
siger  Telesio,  »mærker  de  sansede  Tings  Lighed  og  Forskel; 
hvad  der  har  samme  Virkning,  mærker  den  som  ét,  hvad  der 
har  forskellige  Virkninger,  mærker  den 'som  forskellige  Ting.« 
Spørgsmaalet  er,  om  dette  nu  er  ganske  simple  Sanseakter.  Der  er 
i  hvert  Tilfælde  den  Uoverensstemmelse  mellem  Lighed  og  Forskel 
og  andre  Egenskaber,  at  hine  —  mere  end  disse  —  forudsætte 
en   Sammenligningsproces,    saa    at   man  maa  skelne  inden  for 

Sansningen  mellem  en  passiv  og  en  aktiv  Side.  Ved  Opfattel- 
sen af  Lighed  og  Forskel  har  den  aktive  Side  Overvægten  over 
den  passive.  Det  er  da  kun  et  terminologisk  Spørgsmaal,  om 
man  vil  bruge  Ordet  Sansning  om  begge  Sider,  eller  man  vil 
sige  (med  Gasanus),  at  der  i  al  Sansning  er  en  Tænkning.  Dog 
kom  Teleslo  selv  undertiden  til  at  stille  Lighedsopfattelse  i 
Modsætning  til  Sansning.  Da  Patrizzi  bebrejdede  ham,  at  han 
foragtede  Fornuften  (ratio),  svarede  han:  »Jeg  foragter  ingen- 
lunde Fornuften,  dét  vil  sige:  den  Erkendelse  af  Tingene,  som 
ikke  Sans7iing^  men  Ligheden  viellem  de  red  Sansning  op- 
fattede  Ting  yder  os,  og  jeg  vilde  heller  ikke  nogensinde  mene, 
at  den  bør  foragtes.  Men  jeg  vil  stedse  hævde,  at  man  maa  tro 
Sansningen  mere  end  Fornuften.«  Dertil  svarer  saa  Patrizzi  igen 
meget  rigtigt:  »Men  om  denne  Lighed  synes  du  altsaa  ikke  at 
paastaa,  at  den  kan  opfattes  ved  Sansning;  hvorved  opfattes  den 
da,  om  ikke  netop  ved  Fornuften?«  —  I  Lighedsopfattelsen  kom- 
mer der  altsaa  Noget  til,  som  ikke  ligger  i  de  simpleste  Sanse- 
akter. Telesios  Forsøg  paa  at  gøre  Erkendelsen  absolut  ens  paa 
alle  Trin  er  altsaa  ikke  lykkedes,  men  det  var  i  og  for  sig  et 
berettiget  Forsøg,  et  Sidestykke  til  det  af  Cusanus  gjorte  For- 
søg. Begge  Udkast  indeholde  frugtbare  Tanker  i  psykologisk  og 
erkendelsesteoretisk  Henseende.  ^— 

Lige  som  al  Materie  søger  ogsaa  Sjælen  at  opholde  sig 
selv.  Den  tragter  efter  mange  forskelh'ge  Goder  og  har  mange 
forskellige  Drifter;  men  naar  den  træffer  et  Valg  og  underordner 
alle  Goder  under  ét  eneste,  viser  det  sig  altid  klart,  at  Maale- 
stokken  ved  dette  Valg  er  Selvopholdelsen  og  dens  Betingelser. 
Alle  Goder  faa  deres  Værdi  fra  deres  Forhold  til  Selvopholdelsen, 
og  der  er  til  den  naturlige  Virksomhed,  hvorved  et  Væsen  be- 
vares og  opholdes,  knyttet  en  umiddelbar  Lystfølelse.  Intet 
Væsen,  derfor  heller  ikke  »Aanden«,  kan  stræbe  efter  noget 
andet  Maal  end  Selvopholdelsen.  Det  viser  sig  særligt,  at  al 
Erkendelse  er  Middel  for  denne.  Visdom  bliver  Indbegrebet  af 
al  Dyd,  da  den  rette  Erkendelse  er  af  saa  stor  Betydning  for  at 
kunne  finde  Midlerne  for  Selvhævdelsen.  De  forskellige  enkelte 
Dyder  ere  de  forskellige  Evner,  Selvhævdelsen  har  Brug  for. 
Den  Enkelte  kan  ikke  leve  sikkert  og  bekvemt  uden  i  Vexel- 

virkning  med  Andre,  og  for  at  denne  Vexelvirkning  kan  blive 
inderlig  og  frugtbar,  maa  de  Enkelte  forbindes  saa  n^^je,  som 
om  de  udgjorde  ét  eneste  sammensat  Væsen,  saa  at  de  arbejde 
sammen  som  Organerne  i  en  Organisme.  Paa  denne  Maade 
motiveres  de  sociale  Dyder,  hvis  Indbegreb  er  Menneskelighed 
(humanitas),  og  hvis  Mulighed  beror  paa  Trangen  til  Samfunds- 
liv, Fortrolighed  og  Velvillie.  Men  den  højeste  af  alle  Dyder  ^^ 
er  dog  Højsindet  (sublimitas),  der  regulerer  Ærestraugen.  Men- 
nesket vil  ikke  foragtes;  det  taaler  ikke  at  blive  betragtet  som 
uskikket  til  at  gøre  Fyldest,  eller  som  urent  eller  som  skadeligt. 
Det  søger  da  en  Støtte  i  Andres  Omdømme,  idet  dets  egen 
Kraft  ikke  altid  aflægger  tilstrækkeligt  Vidnesbyrd.  Højsindet 
fastholder  nu,  at  kun  den  Ære  skal  søges,  der  grunder  sig  paa 
Individets  egne  indre  Goder,  og  at  selve  disse  Goder  ere  at 
foretrække  for  den  Ære,  der  kan  være  forbunden  med  dem. 
Æren  er  for  Højsindet  ikke  et  nødvendigt,  et  indre  Gode;  hvad 
det  gælder  om,  er  at  være  Ære  værd;  der  er  tilstrækkelig  Kilde 
til  Tilfredsstillelse  i  selve  Renheden  og  Dygtigheden.  — 

Men  alt  dette,  baade  Erkendelsen  og  Selvopholdelsen,  an- 
gaar  efter  Telesio  blot  den  materielle  Sjæl,  den,  der  udvikler 
sig  af  Sæden  (spiritus  e  seraine  eductus).  Men  nu  ytrer  der  sig 
hos  Mennesket  foruden  denne  sanselige  Erkendelse  og  naturlige 
Selvopholdelse  ogsaa  ^n  højere  Trang  og  Sans,  der  peger  ud 
over  det  nærværende  Liv  og  dets  Opholdelse,  og  som  derfor 
maa  forklares  vqd,  at  Gud  har  indplantet  en  anden  Sjæl,  der 
som  en  ulegemlig  Form  forbinder  sig  med  den  naturligt  ud- 
viklede, naar  legemet  er  fuldt  dannet.  Kun  derved  forstaas,  at 
Mennesket  i  sin  Kontemplation  kan  glemme  de  sanselige  For- 
nødenheder, og  i  det  Hele,  at  det  ikke  er  tilfredsstillet  ved  det 
nærværende  Liv.  Hvorledes  denne  »oven  fra  tilføjede  Form^ 
(formå  superaddita)  forholder  sig  til  den  naturlige  Sjæl,  forkla- 
rer Telesio  ikke  nærmere.  Han  bryder  ved  denne  Lære,  som 
maaske  blot  skyldes  en  Akkomodation  efter  Teologien,  sin  Filo- 
sofis helstøbte  Karakter.  Og  han  overser,  at  han  allerede  inden 
for  den  naturlige  Etik  har  skildret  en  Karaktertilstand,  der  er 
hævet  over  den  blot  fysiske  Selvopholdelse.  Der  mangler  ad- 
skillige psykologiske  Mellemled  til  Forstaaelse  af,  hvorledes  Hej- 

sindet  kan  udvikle  sig  af  den  oprindelige  Selvophdldelsestrang. 
Bestræbelsen  skulde  hellere  have  rettet  sig  mod  Udfyldningen 
af  disse  Huller  end  mod  at  optage  Supplementer,  der  ikke  passe 
med  det  hele  Grundlag.  — 

Med  alle  sine  Ufuldkommenheder  staar  Telesios.  System 
dog  som  et  af  de  mærkeligste,  Renaissancetiden  har  frembragt 
Jordbundet  og  sanseligt  i  sit  Grundlag  hæver  det  sig  dog  dri- 
stigt mod  det  Hoje.  Det  har  draget  Konsekvenser  og  antydet 
Synsmaader,  der  forst  langt  senere  skulde,  kunne  udvikles  med 
fyldig  Begrundelse.  Og  dog  satte  det  tillige  Samtiden  i  stærk 
Bevægelse  og  fik  betydelig  Indflydelse  paa  Tænkere  som  Bruno, 
Campanella  og  Bacon. 


12.  DET  KOPERNIKAxXSKE  VERDENSBILLEDE. 
Den  overleverede  Verdensopfattelse  var  rokket  ved  Cusanus' 
Kritik  af  Isæren  om  den  absolute  Bevægelse  og  ved  Paracelsus' 
og  Telesios  Polemik  mod  de  aristoteliske  Elementer  og  Former. 
Men  Grunden  blev  dog  forst  dragen  bort  under  den  ved  Ko- 
pernikus'  nye  Verdensbillede.  Han  viste,  at  der  var  al  Grund 
til  at  betragte  Tingene  paa  den  omvendte  Maade  af  den,  man 
var  vant  til.  Det  var  det,  Luther,  der  dog  selv  havde  vendt  op 
og  ned  paa  saa  mange  Ting,  klagede  over:  at  Kopernikanerne 
vilde  stille  Verden  paa  Hovedet  Intet  Under,  at  det  nye  Ver- 
densbillede vakte  den  største  Begejstring  hos  Nogle,  formedelst 
den  uendelige  Horizont,  det  syntes  at  aabne,  og  den  storste  For- 
argelse hos  Andre,  fordi  man  syntes  at  miste  den  klare  og  over- 
skuelige Ramme,  inden  for  hvilken  hidtil  Alt,  hvad  man  troede 
at  vide  om  Verden  og  Verdenskræfterne,  havde  passet  ind.  En 
iiaard  Kamp,  der  kostede  ædelt  Blod  og  det,  der  er  dyrere  end 
Blod,  begyndte.  Det  var  ikke  blot  en  Kamp  mod  religiose  Be- 
tænkeligheder, men  det  var  tillige  en  Kamp  mod  Tilliden  til 
den  umiddelbare  Sanseopfattelse.  Den  menneskelige  Erkendelse 
skulde  lære,  at  Tilværelsen  i  sig  selv  kan  være  helt  anderledes 
beskaffen,  end  den  umiddelbart  fremstiller  sig  for  os.  Det  var 
en  Lektion  i  at  distingvere  mellem  den  subjektive  Opfattelse  og 
.selve.  Tilværelsen,  som  blev  af  stor  filosofisk   Betydning.    Der 

blev  da  særlig  Brug  for  Aandsfrihed  i  denne  Sag,  for  Evne  til 
at  se  bort  fra,  hvad  Sanserne  umiddelbart  synes  at  lære,  og 
hvad  religiøse  Ideer  synes  at  fordre.  Hos  den  nye  Hypoteses 
Forkæmpere  fremhæves  Nødvendigheden  af  en  »fri  Aand«  da 
ogsaa  stadigt.  Kopernikus'  første  Discipel,  Joachim  Rheticus, 
siger  med  Henblik  paa  sin  Mesters  Forhold  til  de  gamle  Astro- 
nomer: »Hvo  som  vil  forske,  maa  have  en  fri  Aand«;  Eepler 
betragtede  ogsaa  Kopernikus'  frie  Aand  (animus  liber)  som  en 
væsentlig  Betingelse  ved  hans  Værk;  og  Galilei  brugte  igen  det 
samme  Udtryk  (ingegno  libero)  om  Kepler^®).  Det  var  en  Fri- 
gørelsesproces, det  gjaldt. 

Grundlæggeren  af  den  nye 'Verdensopfattelse  stod  paa  Hu- 
manismens Grund.  NrKOLAUS  KOPERNIKUS  (hvis  egentlige  Navn 
skal  have  været  Coppernick)  blev  født  af  en  velhavende  Slægt  i 
Thorn  den  19.  Februar  1478.  Polakker  og  Tyskere  have  stridt 
om  hans  Nationalitet;  sandsynligvis  stammer  han  fra  en  tysk 
Familie,  der  længe  har  boet  i  polske  Lande.  Han  vides  ikke  at 
have  talt  eller  skrevet  Polsk.  I  Krakau,  hvor  der  var  et  blom- 
strende Universitet,  studerede  han  Humaniora,  Matematik  op 
Astronomi.  Han  blev  ved  sin  Onkel,  Biskoppen  af  Ermlands 
Indflydelse  optagen  som  Kannik  eller  Domherre  i  Stiftet  Frauen- 
burg.  Dermed  fulgte  vel  en  lavere  Grad  af  gejstlig  Værdighed, 
men  der  krævedes  ingen  teologisk  Fordannelse,  og  kun  meget 
faa  af  Domherrerne  vare  i  Stand  til  at  udøve  gejstlige  Funk- 
tioner. De  levede  mere  som  Adelsmænd  og  Humanister  end 
som  Gejstlige.  Det  er  et  urigtigt  Billede,  man  har  dannet  sig 
om  Kopernikus,  naar  man  har  tænkt  sig  ham  som  en  Munk  i 
sin  Celle.  Foreløbig  tilbragte  den  unge  Domherre  ti  Aar  i  Ita- 
lien, hvor  han  i  Bologna,  Rom  og  Padua  dyrkede  astronomiske, 
medicinske  og  humanistiske  Studier.  Om  hans  Lærer  i  Bologna 
berettes,  at  han  allerede  skal  have  havt  sine  Tvivl  om  det  ari- 
stotelisk-ptolemæiske  Systems  Rigtighed.  Efter  sin  Hjemkomst 
fra  Italien  opholdt  han  sig  i  nogle  Aar  hos  Biskoppen  af  Erm- 
land,  dels  som  Læge,  dels  som  Hofmand.  I  denne  Tid,  mellem 
hans  33.  og  36.  Aar,  ere  Grundtrækkene  af  hans  System  blevne 
til  for  ham.  Han  siger  selv,  at  han  fra  1506  af  begyndte  at 
optegne  den  videnskabelige  Fi-erastilling  og  Begrundelse  af  sin 

Lære.  Efter  Onkelens  Dod  boede  han  den  største  Del  af  sit 
Lir  paa  Slottet  Frauenburg;  en  Undtagelse  danne  nogle  Aar, 
i  hvilke  han  bestyrede  nogle  af  Stiftets  Ejendomme.  Ikke  blot 
astronomiske  Studier  sysselsatte  ham  altsaa.  Han  var  Admini- 
strator og  Læge,  og  deltog  desuden  i  Forhandlinger  om  Mønt- 
reformer  og  sine  humanistiske  Studier  havde  han  ikke  lagt  helt 
til  Side.  1 509  udgav  han  en  latinsk  Oversættelse  af  Theofylakts 
Epistler.  Altsaa  var  han  i  alsidig  Virksomhed.  Han  fulgte  desuden 
med,  hvad  der  foregik  i  Verden.  Som  Læge  hørte  han  ganske 
vist  til  den  gamle  Skole  og  lagde  Avicenna  til  Grund.  Men 
han  og  flere  af  hans  Kolleger  stode  frit  og  sympatisk  over  for 
den  religiøse  Bevægelse.  Man  ønskede  en  Reform,  og  man  vilde 
i  hvert  Tilfælde  have  Kampen  ført  med  aandelige  Vaaben.  Det 
synes  at  have  været  Erasmus'  Aandsretning,  som  har  raadet 
hos  de  ermlandske  Kanniker. 

I  mange  Aar  lod  Kopernikus  sit  Værk  hvile.  Stadigt  filede 
ban  paa  det,  og  han  følte  stor  Betænkelighed  ved  at  udgive  det. 
Hans  Ideer  bleve  dog  bekendte  rundt  om,  især  ,maaske  ved  et 
lille  Uddrag  (coramentariolus),  som  han  forfattede,  og  som  man 
i  de  seneste  Aar  har  fundet  som  Manuskript.  Det  afgørende 
Stød  til  Udgivelsen  kom  fra  en  ung  begejstret  Tilhænger,  JOACHIM 
RHETICUS,  der  var  Lærer  ved  Wittenbergs  Højskole.  Han  rejste 
(1539)  til  Frauenburg  og  opholdt  sig  i  to  Aar  hos  Kopernikus 
for  at  studere  hans  Værk.  Fra  hans  Haand  fik  den  lærde  Verden 
den  første  udførlige  Efterretning  om  det  nye  System  (Narratio 
prima  de  libris  revolutionum.  Trykt  i  Danzig  1539 — 40).  Han 
fik  desuden  Mesteren  til  at  overvinde  sine  Betænkeligheder  og 
tilstede  Trykningen. 

Kopernikus'  sidste  Aar  vare  ikke  gode.  Den  katolske  Reak- 
tion begyndte,  og  den  friere,  humanistiske  Aand,  der  hidtil  havde 
raadet  blandt  Kannikerne,  blev  nu  hæmmet  og  forfulgt  af  en 
ny  Biskop,  Johannes  Dantiscus,  tidligere  Verdensmand  og  ero- 
tisk Digter,  nu  fanatisk  Kirkemand.  Trods  sit  tidligere  Ven- 
skabsforhold til  Kopernikus  syntes  han  nu  særligt  at  lægge  an 
paa  at  fortrædige  denne.  Kopernikus  blev  tvungen  til  at  afbryde 
Forbindelsen  med  forskellige  ham  nær  staaende  Personer,  som 
Biskoppen    ansaa  for  kætterske.    Han  levede  sine  sidste  Aar  i 

aandeiig  Ensomhed.  I  Fcraaret  1543  blev  han  ramt  af  Blod- 
styrtning og  Tomhed  og  døde  den  24.  Maj  1543.  Paa  sin  Døds- 
dag fik  han  et  Exemplar  af  sit  Værk,  men  da  var  Bevidstheden 
allerede  borte. 

.  Det  hører  ikke  her  hen  at  fremdrage  alle  astronomiske 
Spørgsmaal,  som  Eopernikus  kommer  til  at  berøre.  Hvad  der 
interesserer  Tænkningens  almindelige  Historie,  er  de  Forudsæt- 
ninger, fra  hvilke  Astronomiens  Reformator  gaar  ud,  og  de 
store  Træk,  i  hvilke  hans  nye  Verdensbillede  fremtræder.  Ved 
sine  Forudsætninger  bærer  hans  System  Tidens  aandelige  Præg, 
og  ved  Verdensbilledets  Karakter  greb  det  ind  i  Tidens  frem- 
skridende Udvikling. 

Blandt  Forudsætningerne  er  der  to,  som  især  ere  af  In- 
teresse. 

Det  var  det  Kunstige  og  Indviklede  i  det  gamle  Verdens- 
billede, som  bragte  Kopernikus  til  at  tænke  over  Muligheden 
af  at  opfatte  de  himmelske  Fænomener  paa  en  anden  Maade. 
Hele  dette  System  af  mangfoldigt  forbundne  Sfærer  og  Epicykler 
syntes  ham  at  stride  mod  den  Enfold  og  Hensigtsmæssighed, 
Naturen  ellers  lægger  for  Dagen.  Naturens  Kløgt  (naturæ  saga- 
eitas)  opnaar  ellers  sit  Maal  ad  de  simpleste  Veje,  uden  Omsvøb 
og  med  harmonisk  Sammenhæng  mellem  de  virkende  Elementer. 
Den  søger  hellere  at  knytte  mange  Virkninger  til  én  Aarsag  end 
at  mangfoldiggøre  Aarsagernes  Antal.  Denne  Sætning  om  Na- 
turens Simpelhed  var  for  Kopernikus  og  hans  Efterfølgere  ikke 
blot  et  metodologisk,  men  et  metafysisk  Princip.  De  vilde  være 
komne  i  Forlegenhed,  hvis  de  vare  blevne  spurgte,  hvorfra  de 
da  vidste,  at  Naturen  altid  handler  paa  den  simpleste  Maade. 
Det  var  for  dem  en  umiddelbar  Forvisning,  en  religiøs  Tro.  De 
følte  sig  endnu  Naturens  Hjerte  nær.  Det  blev  en  væsentlig 
Opgave  for  den  følgende  Tids  Filosofi  at  drøfte  Berettigelsen  af 
saadanne  Forudsætninger.  Foreløbigt  greb  man  dristigt  til,  og 
det  viste  sig,  at  Forudsætningen  i  dette  Tilfælde  var  lykkeligt 
greben.  Den  stillede  den  Opgave  at  finde  et  Synspunkt  fra 
hvilket  Verdens  Ordning  kunde  overskues  og  det  nuværende 
Virvar  ophæves.  Særligt  maatte  det  i  Kraft  af  Simpelhedens 
Princip   staa   som    absurd,   at   hele    Universet    skulde    bevæge 

sig  om  Jorden,  den  store  Masse  om  den  lille.  Var  det  ikke 
simplere,  om  den  store  Masse  hvilede  og  kun  de  smaa  be- 
TøBgede  sig? 

Med  Simpelhedens  Princip  kombineredes  det  Princip,  som 
allerede  havde  ført  Cusanus  ud  over  det  gamle  Verdenssystem 
(uden  dog  at  føre  ham  til  et  nyt),  Relativitetens  Princip.  Naar 
der  finder  en  Bevægelse  Sted  i  Rummet^  saa  kan  —  siger  Ko- 
pemikus  —  Sansningen  ikke  umiddelbart  sige  os,  hvad  det  er, 
der  bevæger  sig.  Det  kan  være  den  sansede  Ting,  der  bevæger 
sig*  Men  det  kan  ogsaa  være,  at  den  Sansende  selv  bevæger 
sig.  Og  det  kan  endeligt  være  baade  Tingen  og  den  Sansende, 
der  bevæge  sig  med  forskellig  Hurtighed  eller  i  forskellig  Ret- 
ning. Naar  vi  sejle,  synes  jo  Kysterne  at  fjerne  sig  fra  os, 
skønt  det  i  Virkeligheden  er  os,  ikke  dem,  der  bevæge  sig. 
Lad  os  da  nu  tænke  os,  at  Jorden,  det  Sted,  fra  hvilket  vi 
sanse,  hvad  der  foregaar  i  Universet,  bevæger  sig,  og  lad  os  saa 
se,  om  vi  ikke  faa  en  simplere  og  naturligere  Verdensopfattelse 
ud  af  det  end  naar  vi  antage,  at  det  er  Sansningens  Genstande, 
der  bevæge  sig! 2^)  —  Kopernikus'  hele  Værk  er  en  matema- 
tisk Paavisning  af,  al  Fænomenerne  under  denne  Forudsætning 
ville  tage  sig  ud,  netop  som  Sansningen  viser  os  dem. 

Det  nye  Verdensbillede  har  da  Solen  som  Verdens  Midt- 
punkt og  Lyskilde.  Om  den  bevæge  sig,  hæftede  til  koncen- 
triske Sfærer,  Planeterne,  i  hvis  Række  nu  Jorden  indtager  sin 
Plads  naeUem  Venus  og  Mars.  Jorden  bevæger  sig  desuden  om 
sin  egen  Axe.  Yderst  ude  omsluttes  det  hele  Univers  af  den 
faste  Fixstjernesfære,  som  er  ubevægelig.  Om  Verden  er  ende- 
lig eller  uendelig,  derom  vil  Kopernikus  Intet  afgøre.  Men  saa 
meget  staar  fast  for  ham,  at  Jordbanens  Diameter  maa  være 
forsvindende  i  Forhold  til  Jordens  Afstand  fra  Fixstjernesfæren, 
da  der  ikke  hos  Fixstjernerne  iagttages  saadan  tilsyneladende 
Frem-  og  Tilbageskriden  som  hos  Planeterne,  der  ere  nærmere 
ved  Jorden.  Denne  uhyre  Udvidelse  af  Universet,  som  dog  for 
Kopernikus  selv  ikke  var  en  Sprængning  af  den  gamle  Ramme, 
var  en  af  de  store  Anstødsstene  ved  den  nye  Teori  22),  og  Ko- 
pernikus følte  det  selv.  Han  trøster  sig  med,  at  man  dog  hellere 
maa  indrømme  den  end  antage  et  saadant  Mylr  af  Kredse,  som 

det  vilde  være  nedvendigt,  hvis  Jorden  antoges  at  være  i  Cen- 
trum. Og  er  det  dog  ikke  rimeligere,  at  det  Omsluttede  bevæ- 
ger sig,  end  at  selve  den  Alt  omsluttende  Ramme  skulde  være 
i  Bevægelse?  Fixstjemesfæren  er  for  Eopernikus  det  absolute 
Sted,  det,  i  Forhold  til  hvilket  ethvert  Sted  og  enhver  Bevse- 
gelse  bestemmes  (communis  universorum  locus).  Himlen  er  jo 
desuden  det  Ærværdigste  i  Universet;  den  maa  derfor  ogsaa 
Ubevægeligheden  tilkomme.  Og  skulde  den  bevæge  sig,  maatte 
det  ske  med  saa  voldsom  Fart,  at  der  var  langt  større  Grund 
til  at  frygte  for,  at  den  skulde  gaa  i  Stykker,  end  til  med 
Rolemæus  at  nære  en  saadan  Frygt  for  Jordens  Vedkommende, 
naar  den  skulde  bevæge  sig.  At  Vandet  og  Luften  ikke  blive 
tilbage  under  Jordens  Omleb,  kommer  af,  at  de  udgøre  et  Hele 
med  selve  Jorden  og  derfor  ere  delagtige  i  dens  Bevægelse. 
Lige  saa  gaar  det  med  Genstandene  paa  Jorden.  —  Saaledes 
søger  Kopemikus  i  Korthed  at  svare  paa  de  fysiske  Indvendin- 
ger, der  kunde  gores  mod  hans  Teori.  Om  Aarsagen,  der  gør, 
at  Planeterne  bevæge  sig  om  Solen,  siger  han  Intet  Han  an- 
tager med  de  Gamle  Kredsbevægelsen  for  Legemernes  natur- 
lige Bevægelse.  En  retliniet  Bevægelse  forekommer  kun,  naar 
en  Del  losnes  fra  Sammenhængen  med  det  Hele,  hvortil  den 
høreres).  Den  er  da  altid  Tegn  paa,  at  Noget  er,  som  det  ikke 
skal  være.  —  Kopernikus'  Teori  har  en  beskrivende  Karakter. 
Den  er  et  Foi-sog  paa  at  vise,  hvorledes  Tingene  i  Verden  maa 
tage  sig  ud  fra  et  bestemt  Stade.  Men  den  tvingende  Nødven- 
dighed af  at  indtage  dette  Stade  kunde  han  ikke  godtgøre. 
Og  mange  Vanskeligheder  i  det  Enkelte  stode  endnu  uop- 
klarede hen. 

Og  dog  har  en  af  de  Største  blandt  hans  Efterfølgere  netop 
prist  ham  for  det  Mod,  hvormed  han  udviklede  sin  Anskuelse 
uden  at  lade  sig  stanse  ved  nogen  Vanskelighed,  idet  han  stolede 
mere  paa  Fornuften  end  paa  Sansningen.  Galilei  finder  det  endog 
forstaaeligt,  at  han  ikke  vidtløftigere  gik  ind  paa  Modgrundene; 
han  agtede  dem  ikke  mere,  end  Loven  agter  Hundenes  Bjæffen. 
Uden  et  saadant  Mod  vilde  den  nye  Anskuelse  ikke  være  kom- 
men frem  og  vilde  ikke  være  bleven  provet.  Kopernikanismen 
staar  i  Tænkningens  Historie  som  et  stort  Exempel  paa,  hvor 

nødvendigt  det  er,  at  der  opstilles  Ideer  og  Hypoteser,  som  kunne 
vise  Undersøgelsen  Vej.  Vovestykket  har  sin  Ret  ogsaa  i  Viden- 
skaben. 

Dog  har  Eopemikus  ikke  opfattet  sin  Lære  som  en  blot 
Hypotese.  —  Han  besørgede  ikke  selv  Udgivelsen  af  sit  Værk. 
Den  blev  overdragen  til  Præsten  Osiander  i  Niirnberg,  som, 
for  at  Bogen  ikke  skulde  vække  Forargelse,  satte  en  Fortale 
foran  i  den,  i  hvilken  den  nye  Lære  blev  fremstillet  som  en 
blot  og  bar  Hypotese,  man  rent  matematisk  kunde  have  sin 
Fornøjelse  af  at  prøve  paa  at  lægge  til  Qrund.  De  nye  Antagelser, 
siger  han,  kunne  være  lige  saa  gode  som  de  gamle,  og  Ingen 
maa  vente,  at  Astronomien  kan  lære  Noget,  som  er  sikkert 
Denne  Fortale,  som  Lseseren  maatte  tro,  skrev  sig  fra  selve 
Forfatteren,  gjorde  vistnok  Meget  til,  at  Teorien  foreløbigt  ikke 
vakte  stor  Opsigt.  Naar  det  ikke  var  Forfatterens  Alvor  med 
den,  havde  den  jo  ikke  stor  Interesse.  Luther  spottede  over  den 
i  sine  Bordtaler,  og  Melanchton  udtalte  paa  sine  Forelæsninger 
over  Fysik  (Initia  physices),  at  det  kun  var  af  Trang  til  noget 
Nyt  og  til  at  vise  sin  Skarpsindighed,  at  man  fandt  paa  disse 
sære  Ting,  men  at  det  dog  ikke  var  sømmeligt  (honestum)  og 
kunde  afgive  et  skadeligt  Exempel,  naar  man  blot  for  at  øve 
sin  Aand  indlod  sig  paa  den  Slags  absurde  Antagelser,  i  Stedet 
for  med  Ærbødighed  at  modtage  den  Sandhed,  Gud  aabenbarer, 
og  slaa  sig  til  Ro  ved  den,  især  da  den  nye  Lære  aabenhart 
strider  mod  Bibelens  Udsagn.  Melanchton  betragtede  derfor 
ogsaa  sin  unge  Kollega  Rheticus  som  et  uroligt  Hoved.  Kun 
forholdsvis  Faa  sluttede  sig  endnu  i  Løbet  af  det  16.  Aarhun- 
drede  til  den  nye  Lære.  Til  de  mest  Begejstrede  af  disse  hørte 
(liordano  Bruno  og  Kepler,  medens  Galilei  endnu  holdt  sig  til- 
bage af  Frygt  for  Spot,  og  Tyge  Brahe  kun  lod  Planeterne, 
men  ikke  selve  Jorden  bevæge  sig  om  Solen.  Bruno  protesterede 
allerede  i  stærke  Ord  imod,  at  den  forsagte  Fortale  skulde  kunne 
skrive  sig  fra  Kopernikus  selv.  Han  antyder,  at  der  var  dem,  der 
lod  sig  nøje  med  at  læse  Fortalen  og  saa  slog  Sagen  hen,  naar  de 
saa,  det  kun  drejede  sig  om  matematiske  Spekulationer.  Bruno 
paastaar,  at  hin  Fortale  maa  være  sat  til  af  »et  eller  andet 
uvidende  og  selvtillidsfuldt  Æsel«,   der    vilde  lægge  Bogen   til 

Bette  for  de  andr^  Æsler,  og  han  beraaber  sig  paa  Koperaikus' 
eget  Forord,  af  hvilket  det  ses,  at  Teorien  var  hans  alvorlige 
Mening,  lige  som  han  jo  ogsaa  i  selve  Bogen  taler  ikke  blot 
som  Matematiker,  men  ogsaa  som  Fysiker.  Og  senere  førte  Kep- 
ler,  støttet  til  Breve  fra  Osiander  selv,  et  udtrykkeligt  Bevis  for 
Fortalens  Uægthed  2*). 

Selv  i  Italien,  hvor  dog  nu  den  kirkelige  Reaktion  var  i 
fuld  Gang,  varede  det  endnu  en  Stund,  inden  det  nye  Verdens- 
billede  blev  saa  bekendt,  at  det  kunde  vække  en  Forfølgelse. 
At  det  kom  saa  vidt,  dertil  bidrog  maaske  ikke  mindst  den  be- 
gejstrede Tænker,  som  ikke  blot  optog  det  nye  Verdensbillede 
og  vævede  det  ind  i  sin  Tankerække,  men  samtidigt  udvidede 
det  og  drog  de  vigtigste  Konsekvenser  af  det  med  Hensyn  til 
almindelig  Verdensanskuelse,  medens  saa  til  Gengæld  hans  Kamp 
for  de  nye  Ideer  førte  til  hans  Undergang. 


13.   GIORDANO  BRUNO. 

a.    Biografi  og  Karakteristik. 

Hos  Bruno  finde  vi  Cusanus',  Telesios  og  Kopernikus'  Ideer 
forbundne  til  et  ejendommeligt  Hele,  den  største  filosofiske 
Tankebygning,  Renaissancen  opførte,  og  i  flere  Henseender  af 
profetisk  Karakter.  Den  nyere  Tids  videnskabelige  Verdens- 
anskuelse grundlagdes  i  nogle  af  sine  væsentligste  Træk.  Paa 
den  anden  Side  ofrer  Bruno  paa  sin  Tids  Alter  og  deler  dens 
Overtro  og  dens  Fantasteri,  hvad  hans  lidenskabelige  og  utaal- 
modige  Sind  stemte  ham  til.  Klar  metodisk  Tænken  var  ikke 
hans  Sag;  kun  de  store  Linier  formede  sig  tydeligt  og  fulgtes 
med  en  Begejstring,  der  stod  sin  Prøve.  Men  i  det  Enkelte 
var  han  ikke  klar  over  sig  selv  eller  sin  Tanke,  havde  ikke 
Rede  paa,  hvor  langt  den  havde  fjernet  sig  fra  det  Gamle,  som 
han  endnu  folte  sig  bunden  til,  saa  meget  han  end  kunde  spotte 
og  haane  det.  Det  er  en  Skikkelse,  hvor  hverken  det  intellektu- 
elle eller  det  moralske  Fysiognomi  tegner  sig  rent  og  tydeligt. 
Han  følte  selv  Modsigelserne  og  de  indre  Kampe  hos  sig.   De 

udsprang  af  hans  Natur,  men  de  næredes  ved  de  Forhold,  under 
hvilke  han  og  hans  Tænkning  udviklede  sig. 

Hans  Skæbne  blev  tidligt  afgjort.  Han  har  selv  sagt,  ^  at 
naar  man  har  knappet  den  første  Knap  paa  sin  Kjortel  galt,  kan 
ingen  af  de  andre  blive  knappet  rigtigt.  Dette  passer  paa  det 
Skridt,  FiUppo  Bruno,  der  var  født  i  Nola  i  Syditalien  i  Aaret 
1548^5),  gjorde,  da  han  15  Aar  gammel  gik  i  Kloster  i  Neapel. 
Hans  Familie  synes  at  have  været  adelig,  og  han  havde  faaet 
en  god  forberedende  Undervisning;  ellers  vides  der  Intet  om 
hans  Barndomsaar,  og  navnligt  ikke,  hvad  der  bestemte  ham  til 
at  blive  Munk.  Det  har  maaske  været  i  en  exalteret  Stemning, 
han  tog  denne  Beslutning.  Stærke  Svingninger  mellem  uendelig 
Begejstring  og  dyb  Nedslagenhed  og  mellem  mystisk  Sværmeri 
og  kritisk  Undersøgelse  hørte  til  hans  Karakters  Ejendommelig- 
heder. Han  gjorde  et  Skridt,  som  ikke  kan  gøres  om,  og 
dog  var  hele  hans  følgende  Liv  et  Forsøg  paa  at  gaa  dette 
Skridt  tilbage.  I  Klosteret,  hvor  han  antog  Navnet  Giordano, 
røbede  det  sig  snart,  hvor  lidet  han  kunde  bøje  sin  Aand  ind 
under  Tugten.  Han  blev  gentagne  Gange  beskyldt  for  Kætterier. 
Først  gjorde  han  sig  mistænkt  ved  at  fjerne  alle  Helgenbille- 
der fra  sin  Celle  og  kun  beholde  et  Krucifix,  senere,  da  han 
allerede  var  viet  til  Præst,  ved  at  forsvare  den  arianske  Lære. 
Han  udtalte  senere,  under  Inkvisitionsforhøret  i  Venedig,  at  han 
lige  fra  sit  18.  Aar  af  havde  næret  Tvivl  om  Treenighedsdogmet. 
Da  han  mærkede,  at  man  forberedte  en  Anklage  imod  ham, 
flygtede  han,  for  at  undgaa  Fangenskab,  til  Rom,  og  da  Ankla- 
gen fulgte  ham  i  Hælene  dertil,  flygtede  han,  efter  at  have  af- 
lagt sin  Munkedragt,  ogsaa  fra  Rom.  Det  var  i  Slutningen  af 
Aaret  1576.  Og  nu  begyndte  hans  urolige  Omstrejfen  fra  Sted 
til  Sted,  under  Udenskabeligt  Tankearbejde  og  ikke  mindre  liden- 
skabelig Kamp  for  de  nye  Ideer,  han  var  naaet  til.  Der  er 
dog  Meget,  som  tyder  paa,  at  det  ikke  blot  var  den  intellektu- 
elle Side  i  hans  Natur,  der  gjorde  Oprør  mod  Klostertugten. 
Han  var  en  stærkt  sanselig  Natur  og  har  selv  udtalt,  at  end 
ikke  Kaukasus'  Sne  vilde  kunne  svaler  hans  Ild.  Han  har  havt 
en  haard  Kamp  at  bestaa  for  at  adle  sine  Drifter,  saa  en  »he- 
roisk Affekt«    kunde  udvikle   sig   af  den  »dyriske  Affekt«,  og 

det  har  ikke  været  gennem  Askese,  han  har  kunnet  stræbe 
efter  dette  Maal.  En  Række  Digte,  som  han  senere  udlsBgger 
allegorisk  (i  De  gi'  heroici  furori),  men  som  sikkert  oprindeligt 
vare  Elskovsdigte,  vidne  herom.  I  en  Komedie,  hvis  Stof  maa 
være  samlet  under  Opholdet  i  Fodeegnen,  skildres  der  Forbold 
og  bruges  der  Udtryk,  hvis  Drojde  er  paafaldende,  selv  naar 
man  véd.  at  Indbyggerne  i  Nola  vare  bekendte  for  deres  frie 
Tale.  Gik  han  end  tidligt  i  Kloster,  saa  har  han  ikke  derved 
gjort  sig  fremmed  for  livet,  som  jo  ogsaa  rørte  sig  saa  stærkt 
i  ham  selv,  at  det  snart  drev  ham  ud  igen.  Væsentligt  har  det 
dog  været  intellektuelle  Anfegtelser,  der  forte  ham  til  et  Brud. 
—  Han  vankede  efter  sin  Flugt  fra  Rom  nogle  Aar  omkring  i 
Norditalien.  I  Noli  ved  Genua  ledede  han  en  Tid  en  Poge- 
skole og  underviste  samtidigt  nogle  unge  Adelsmænd  i  Astro> 
nomi.  Sandsynligvis  har  han  allerede  paa  denne  Tid  været  en 
Tilhænger  af  Kopernikus;  Bekendtskabet  med  denne  henferer 
han  selv  til  sine  ganske  unge  Aar.  Forst  kunde  han  ikke  be- 
tragte don  nye  Lære  som  Andet  end  Afsind,  men  snart  gik  deus 
Sandhed  og  Betydning  op  for  ham,  især  da  han  havde  lært  til- 
strækkelig Matematik  til  at  folge  Begrundelsen  i  det  Enkelta 
Han  følte  da  Trangen  til  at  gaa  videre  end  sin  Lærer,  der 
endnu  med  den  antike  og  middelalderlige  Astronomi  hyldede 
Verdens  Begrænsning  og  den  8.  Sfæres  Ubevægelighed.  For 
Bruno  er  Universet  ubegra>nset,  da  ethvert  Forsøg  paa  at  sta- 
tuere en  absolut  Grænse  er  uberettiget,  og  det  indbefatter  i  sig 
en  Uendelighed  af  Verdener  i  Lighed  med  vor,  hver  med  sit 
Midtpunkt.  Guddommen  virker  paa  hvert  Punkt  af  dette  uende- 
lige Univers  som  den  indre  Sjæl,  der  omfatter  og  levendeger 
Alt.  Saadanne  vare  de  Tanker,  der  nu  udviklede  sig  hos  Bruno. 
Foruden  af  Kopernikus  er  han,  som  allerede  bemærket,  stærkt 
paavirket  af  Cusanus  og  Telesio.  Hvorledes  disse  Tænkeres  Ind- 
flydelse fremtræder  hos  ham,  vil  blive  klart  ved  Fremstillingen 
af  hans  Lære  i  dens  specielle  Motivering.  Her  skal  blot  frem- 
hæves, at  denne  forandrede  Verdensopfattelse  bragte  ham  i  skarp 
Modsætning  til  den  herskende  aristoteliske  Filosofi,  til  hvilken 
ogsaa  Tidens  Teologi  støttede  sig,  og  som  stod  og  faldt  med  det 
^amle  Verdensbillede.    Da  han  ikke  i   Norditalien  fandt   noget 

blivende  Sted,  skønt  han  gennemstrejfede  det  lige  til  Venedigs 
drog  han  over  Alperne  og  kom  til  Genf  (1579).  Her  synes  han 
at  være  bleven  regnet  til  den  reformerte  Kirke,  skønt  han  selv 
under  Likvisitionsforhøret  i  Venedig  nægtede  at  være  traadt 
over.  Man  har  nemlig  fundet  ham  indskreven  ved  Universi- 
tetet, endog  med  hans  egen  Haand,  og  en  Betingelse  derfor  var 
Tilslutning  til  den  kalvinske  Trosbekendelse.  Desuden  har  man 
fundet  Akter,  der  vise,  at  han  har  ført  en  heftig  Strid  mod  en 
Professor  ved  Gymnasiet  og  Byens  Præster;  det  lægges  ham 
særligt  til  Last,  at  han  har  kaldt  disse  sidste  »Pædagogerc;  til- 
lige har  han  fort  kættersk  Lære.  Han  bliver  derfor  exkom- 
municeret  og  maa  —  for  at  Exkomraunikationen  kan  blive 
hævet  —  udtale  Anger  over  hvad  han  har  gjort.  Denne  Epi- 
sode forudsætter  jo  aabenbart,  at  Bruno  i  hvert  Tilfælde  i  det 
Ydre  bar  sluttet  sig  til  den  reformerte  Kirke.  Han  har  da 
strax  faaet  Kalvinismens  teokratiske  Regimente  at  føle,  og  dette 
har  sikkert,  i  Forbindelse  med  andre  Erfaringer  fra  hans  Op- 
hold i  protestantiske  Lande,  lagt  Grunden  til  den  skarpe  Dom, 
han  senere  fælder  over  Protestantismen,  særligt  i  dens  kalvinske 
Forra.  Hvad  der  historisk  skulde  udvikle  sig  af  Kalvinismen, 
anede  Bruno  ikke;  han  fik  kun  Skyggesiderne  at  mærke,  og  de 
gjorde,  at  han  efter  faa  Maaneders  Ophold  forlod  Genf  og  drog 
til  Sydfrankrig.  I  Toulouse  begyndte  han  at  læse  paa  Universi- 
tetet under  stort  Bifald  og  blev  ansat  som  Professor,  i  hvilken 
Stilling  han  virkede  i  to  Aar.  Ogsaa  her  læste  han  over  Astro- 
nomi og  over  den  aristoteliske  Filosofi.  Det  var  hans  roligste 
Tid,  skønt  han  ogsaa  her  kom  i  Strid  med  de  Lærde,  sandsyn- 
ligvis formedelst  det  Xye,  han  førte  i  sit  Skjold.  Det  er  værdt 
at  mærke  sig,  for  at  forstaa  Brunos  Forhold  til  Katolicismen 
ret,  at  han  allerede  her  i  Toulouse  gjorde  Skridt  for  at  blive 
genoptagen  i  den  katolske  Kirke,  Skridt,  som  han  siden  igen 
foretog  i  Paris.  Han  mente  at  kunne  leve  i  Forstaaelse  med 
Kirken  uden  at  vende  tilbage  til  Klostret.  Han  har  neppe  op- 
fattet sit  Forhold  til  Kirken  som  brudt.  Det  Væsentlige  i  Kri- 
stendommen mente  han  at  kunne  forene  med  sine  nye  Ideer, 
ug  den  Fortolkning  af  de  dogmatiske  Forestillinger,  som  var 
Forudsætningen  for  denne  Forsoning,  troede  han,  Kirken  kunde 

tilstede.  Det  frastodeode  Indtryk^  han  havde  faaet  af  Protestant- 
ismen, har  næret  Trangen  tii  Forening  med  den  Kirke^  han 
havde  forladt,  selv  om  han  mente,  at  den  trængte  til  en  grun- 
dig Reform.  Men  man  nævnte  ham  —  baade  i  Toulouse  og  i 
Paris  —  som  første  Betingelse,  at  han  skulde  begive  sig  til- 
bage i  sit  Kloster,  og  det  kunde  han'  ikke  indlade  sig  paa.  Hans 
Ønske  var  at  leve  i  Stilhed  for  sine  Studier,  uden  igen  at  gaa 
ind  under  Klosterregelen.  — Denne  Opfattelse  af  Brunos  For- 
hold til  Katolicismen  støttes  ved  haus  Udtalelser  under  Inkvisi- 
tionsforhørene,  lige  som  i  det  Hele  hans  Tilbagevenden  til  Ita- 
lien kun  bliver  forstaaelig  under  denne  Forudsætning. 

Da  Borgerkrigen  stansede  Brunos  Universitetsvirksomhed  i 
Toulouse,  drog  han  til  Paris  (1581),  og  optraadte  her  som  aka- 
demisk Lærer  med  stort  Bifald.  Han  fremstillede  her  foruden 
skolastiske  Emner  dels  den  saakaldte  luUiske  Kunst,  en  Slags 
Tankeskematisme,  som  han  var  meget  optagen  af  og  behandlede 
i  en  hel  Bække  Skrifter,  dels  Hukommelseskunsten,  som  han 
ogsaa  tillagde  stor  Betydning.  Kong  Henrik  HI  lod  ham  kalde 
for  at  faa  Oplysning  af  ham  om  hans  Ideer.  Ved  Kongeiis 
Gunst  og  Anbefaling  kom  han,  da  han  i  Aaret  1583  var 
dragen  over  til  England,  i  Huset  hos  den  franske  Gesandt. 
I  de  Skrifter,  han  udgav  i  London,  priser  han  i  høje  Toner 
Gesandtens  (Marquien  af  Gastelnaus)  og  hans  Families  Gæstfri- 
hed og  høje  Dannelse.  Mindre  tilfreds  var  han  med  Englæn- 
derne, der  gjorde  Indtryk  paa  ham  af  Barbai'er.  Selv  de  Lærde 
dannede  gennemgaaende  for  ham  ingen  Undtagelse  herfra.  Især 
i  det  første  af  en  Række  italienske  Skrifter,  han  udgav  i  Ijon- 
don,  Cena  de  le  cetieri  (Askeonsdagsdineren),  fik  hans  Uvillie 
over  den  lærde  og  ulærde  Pobel  Luft  Sagen  var,  at  han  her 
i  England  første  Gang  optraadte  som  en  Verdensanskuelsens 
Reformator  og  nu,  efter  sit  eget  Udtryk,  fik  at  vide,  hvad  det 
er  at  kaste  Perler  for  Svin.  Bruno  var  nu  ikke  blot  begejstret 
for  de  nye  Ideer,  der  mere  og  mere  formede  sig  for  ham,  og 
hvis  Forkyndelses  Tid  nu  var  kommen,  men  han  havde  ogsaa 
en  Følelse  af  sin  Betydning,  som  han  gav  Luft  paa  en  vel 
bombastisk  Maade.  Ikke  blot  konservative  Pedanter  kunde  føle 
sig  irriterede  over  det  Brev  til  Vicekansleren  ved  Universitetet 

i  Oxford,   med   hvilket  han  bebudede  sin  Optræden  der.   Han 
melder  sig  her  som  Lærer  i  ren  og  skyldfri  Visdom,   som  en 
ved  de  andre  europæiske  Akademier  berømt  Filosof,    der    kun 
er  fremmed  hos  Barbarer  og  Brutale,  en  Vækker  af  de  sovende 
Sjæle,    Uvidenhedens  Betvinger,   hvis  Blik  kun   er  rettet  mod 
aandeiig  Dannelse,  hadet  af  de  Dumme  og  Hyklerne,  hilst  med 
Jubel  af  de  Redelige  og  Alvorlige  o.  s*  v.  o.  s.  v.    Meget  i  denne 
Borabast    maa   naturligvis    skrives    paa    Tidssmagens   Regning. 
Oxforduniversitetet  aabnede  sine  Dore  for  ham,  og  han  holdt  i 
nogen  Tid  Forelæsninger  der  over  sine  psykologiske  og  astro- 
nomiske Teorier.    Hans  Ideer  om   Sjælelivets  Enhed  under  de 
mange  forskellige  Former,   under  hvilket  det  samtidigt  og  suc- 
cessivt   fremtræder  i   Verden,  og  om  Universets   Uendelighed, 
idet  Jorden,  langt  fra  at  være  det  absolute  Midtpunkt,  kun  var 
en  af  de  uendeligt  mange  Kloder  i  stadig  Bevægelse,  af  hvilke 
ingen  som  helst  har  nogen  Ret  til   at   staa  som  absolut  Midte, 
—    disse   Ideer   kunde  nok  faa  Skolastikerne  i  Oxford  til  at 
svimle   og  forarges.    Forelæsningerne    maatte  afbrydes.    Ogsaa 
ved  en  offentlig  Disputation  i  Oxford,   hvor  han  efter  eget  Si- 
gende   femten   Gange    bragte    sin   Modstaiider,    »Universitetets 
Koryfæ«,  til  Tavshed,  mente  han  at  have  faaet  Beviser  paa  de 
Faglærdes  Uvidenhed.    Og  paa  samme  Maade  gik  det  ved  den 
Disputation,   han   udførligt   har  skildret  i  »Cena  de  le  ceneri«. 
Dog  opgav  han  ikke  Haabet  om  Fremgang  for  sine  Ideer,  men 
benyttede  sit  Ophold  i  den  franske  Gesandts  Hus  til  Udarbejdelse 
af  en  Række  Skrifter  paa  Italiensk  og  i  dialogisk  Form,  i  hvilke 
han  har  givet  det  fyldigste  og  mest  storartede  Billede  af  sine 
Anskuelser.   Saa   uroligt  og  saa  hurtigt  afbrudt  hans  liv  end 
var,  saa  opnaaede  han  dog  den  storste  Lykke,  en  Tænker  kan 
naa,  at  faa  sine  Ideer  udviklede  saa  udførligt  og  klart,  som  det 
var  muligt  paa  det  Trin,  han  stod  paa.    Trods  al  Modstand  var 
I^ndoneropholdet  derfor   en  lykkelig  Tid   for  Bruno.    Enkelte 
udmærkede  Mænd    som   Phillip  Sidney  og  Fiilco  Greville  have 
vist   ham  Venskab;    han   er   kommen   i   Berøring  med  adelige 
Kredse   og  blev  endog  modtagen  af  Dronning  Elisabeth,  hvem 
han  i   sine  Skrifter  priser  som  Amfitrite,  Havdronningen.    Sin 
strenge  Dom  over  Englænderne  givev  han  da  ogsaa  i  et  senere 

Skrift  en  nærmere  Begrænsning.  Dog  vilde  det  sikkert  være 
for  dristigt  at  antage,  at  der  selv  inden  for  snevrere,  mere  ud- 
valgte Kredse  dannede  sig  nogen  virkelig  Forstaaelse  af  hans 
Anskuelser.  Deraf  kan  der  aldeles  ingen  Spor  paavises;  om 
Brunos  Englandsophold  vide  vi  i  det  Hele  taget  kun  Noget 
gennem  hans  egne  Beretninger.  Den  filosofiske  Intei*esse  i  Eng- 
land gik  i  en  anden  Retning  end  Brunos,  baade  nu  og  i  den 
folgende  Tid ;  Tiden  for  Forstaaelsen  af  Bruno  kom  først  senere. 
De  med  Bruno  beslægtede  Ideer,  som  findes  hos  Shakespeare, 
især  i  Hamlet,  ere  snarest  at  udlede  fra  Montaigne  og  andre 
saratidige  Forfattere,  for  saa  vidt  de  ikke  skyldes  den  store 
Digters  egen  Tænkning^*). 

Det  var  en  forbausende  Produktivitet,  Bruno  udviklede 
under  sit  Londonerophold.  Foruden  et  mnemoteknisk  Skrift 
(med  det  omtalte  Introduktionsbrev  til  Oxforderkansleren)  udgav 
han  her  fem  betydelige  italienske  Dialoger,  der  indeholde  en 
Fremstilling  af  hans  filosofiske  Ideer.  I  den  første,  »  Askeonsdags- 
dineren«,  omhandles  den  kopernikanske  Teori  med  den  Begrun- 
delse og  den  Udvidelse,  Bruno  gav  den.  Derefter  fulgte  »Om 
Aarsagen,  Principet  og  Enheden«.  (De  la  causa,  principio  et  ii?w), 
Brunos  Hovedværk,  i  hvilket  hans  spekulative  og  religionsfilo- 
sofiske Ideer  udvikles.  Det  fortsættes  i  Dialogen  Om  det  vendf- 
lige  Univers  og  Verdenerne,  der  nærmere  fremstiller  hans  Lære 
om  det  uendelige,  guddommelige  Princip,  der  aabenbai*er  sig  i 
en  Uendelighed  af  Verdener  og  Væsener.  Efter  at  han  i  disse 
Skrifter  havde  udviklet  sine  Anskuelser  fra  den  teoretiske  Side, 
giver  han  i  »Forjageisen  af  det  triumferende  Dyr«  (Spaccio  de 
la  bestia  trionfante),  hvortil  slutter  sig  det  pegasiske  Æsels 
hemmelige  Lære  og  »Om  de  heroiske  Affekter«  (De  gV  lieroid 
fiirori)^  sin  Moralfilosofi  og  sin  praktiske  Livsanskuelse.  Disse 
Skrifter  udmærke  sig  i  mange  Partier  ved  Dybsindighed  og 
ved  stemningsfuld  og  poetisk  Fremstilling.  Men  hermed  afvexie 
Partier,  hvor  den  gamle  Skolastik  stikker  Hovedet  frem  endnu, 
eller  hvor  Fantasien  gaar  over  til  Fantasteri,  eller  hvor  der 
kæmpes  med  Sproget  for  at  udsige  det  Uudsigelige.  Maaske  dette 
Sidste  er  det  mest  Karakteristiske  for  Bruno.  Hans  Verdens- 
anskuelse er  væsentligt  motiveret  ved  den  nye  Synsmaade,  Ko- 

pernikus  fi-enisatte.  Men  Bruno  ser,  at  Konsekvensen  forer  langt 
videre,  og  at  man  i  samme  Øjeblik,  man  fjerner  Jorden  fra 
dens  Hvilested  i  Universets  Midtpunkt,  egentligt  mister  Retten 
til  at  statuere  Hvile  og  Grænse  noget  Steds  i  Verden.  Sammen 
med  Bestræbelsen  for  at  grunde  Verdensanskuelsen  paa  given 
Erfaring  folger  da  en  Bevægelse,  der  fører  ud  over  Erfaringens 
Grænser.  Og  saa  overbevist  Bruno  var  om,  at  det  Højeste 
aabenbarer  sig  i  Naturen,  saa  overbevist  var  han  tillige  om, 
at  enhver  som  helst  Aabenbaring  eller  Række  af  Aabenbarin- 
ger  er  utilstrækkelig  til  at  udtrykke  dets  Fylde  og  dets  Enhed, 
saa  at  ingen  Modsætninger  gælde  for  det  og  intet  Ord  passer 
for  det  Ingen  Tanke,  intet  Tal  og  intet  Maal  slaa  her  til,  skønt 
Naturen  helt  igennem  er  bestemt  ved  Tanke,  Tal  og  Maal.  Han 
er  lige  overbevist  om  den  videnskabelige  Opfattelses  Nødvendig- 
hed og  om  dens  Utilstrækkelighed.  I  et  af  sine  filosofiske  Digte 
siger  han:  »Min  Tanke  og  min  Sans  lære  mig,  at  ingen  Tanke- 
akt, ingen  Maaling  og  ingen  Beregning  kan  omfatte  en  Kraft, 
en  Masse  og  et  Tal,  som  strækker  sig  ud  over  enhver  nedre 
Grænse,  enhver  Midte,  enhver  ovre  Grænse.«. 

Con  senso,  con  raggion,  con  mente  seenio, 
Ch'atto,  misura,  et  conto  non  comprende 
Quel  vigor,  mole,  et  numero,  che  tende 
Oltr'  ogn'  inferior,  mezzo  et  supemo. 

Den  »bevidste  Uvidenhed«  (docta  ignorantia),  vi  kende  fra 
Nicolaus  a  Cusa,  er  ogsaa  Brunos  sidste  Ord.  Men  han  staar 
Erfaringsverdenen  nærmere  og  har  større  Interesse  for  den  end 
Teologen,  for  hvem  Undersøgelsen  af  Tænkningens  Væsen  og 
Grænse  væsentlig  var  en  Stige  til  mystisk  Fordybelse  i  Tanken 
om  Guddommen.  Bruno  bruger  de  Ideer,  han  skylder  Cusanus, 
især  til  Begrundelse  og  Udvikling  af  det  nye  Verdensbillede. 
Han  taber  sig  dog  ikke  i  Anskuelse  »af  den  ydre  Verden.  Han 
har  den  Overbevisning,  at  Guddommen  virker  i  Verdens  Inderste, 
og  at  dette  Inderste  findes  paa  ethvert  Punkt.  De  ydre,  barnlige 
Forskelle  mellem  Himmel  og  Jord  ere  faldne  bort,  men  kun  for 
(lige  som  senere  hos  Bohme)  at  give  Plads  for  Følelsen  af,  at 
det  Højeste  er  alle  Vegne,  hvor  Sansen  er  aaben  for  det.  Men 

saa  begynder  Arbejdet  paany  paa  det  indre  Livs  Oniraade. 
Ogsaa  her  rore  sig  de  stærke  Modsætninger,  ea  Bølgegang  uden 
Grænser,  en  Higen  mod  et  uendeligt  Maal.  Især  i  Skriftet  om 
»de  heroiske  Affekter«  er  detta  udtalt  i  en  Rigdom  af  Poesier, 
Allegorier,  psykologiske  Reflektioner  og  etiske  Ideer.  Lyst  og 
Smerte  ere  knyttede  sammen,  saa  den  ene  ikke  kan  vælges  uden 
(len  anden;  kun  gennem  Fare  og  Undergang  gaar  Vejen  til 
Sejr;  og  Faren  er  ikke  blot  ydre,  ogsaa  indre;  Villien  maa 
falde  for  at  kunne  hæve  sig  højt  nok;  i  Angeren  svinger  Sjæ- 
len sig  opad  som  Svanen  fra  Sumpen.  Der  er  for  Bruno  et 
tragisk  Forhold  mellem  Erkendelsen  og  Sandheden,  og  mellem 
Villien  og  dens  Maal.  Men  det  Højeste  er  for  ham  at  fole  dette 
Misforhold  under  den  stadige  Stræben.  »Selv  om  det  attraaede 
Maal  ikke  naas,  og  selv  om  Sjælen  fortæres  ved  den  stærke 
Higen,  saa  er  det  den  nok,  at  en  saa  ædel  Ild  er  tændt  i  den«: 

Eh  bench'  il  tin  bramato  uoii  consegiia, 
E'n  tanto  studio  Talma  si  dilegua. 
Basta  che  sia  si  nobihiiente  accesa! 

I  sin  egen  Natur  og  i  sin  egen  Skæbne  havde  Bruno  Mod- 
sætninger i  rigt  Maal.  Ideal  Higen  og  lidenskabelig  Erkendelses- 
trang paa  den  ene  Side,  fantastisk  Selvfølelse  og  sanselig  Brynde 
paa  den  anden  Side:  her  var  stillet  Opgaver  nok,  og  her  var 
Skær  nok,  paa  hvilke  Karakterudviklingen  kunde  strande,  selv 
afset  fra  de  ydre  Forhold.  Og  hvor  sammensatte  og  skiftende 
vare  ikke  disse?  En  bortløben  Munk,  der  ikke  kunde  finde  sig 
til  Rette  i  de  protestantiske  Lande,  hvor  han  færdedes,  men 
fa)ldede  en  langt  strengere  Dom  over  Protestantismen  end  over 
den  Kirke,  i  hvis  Ban  han  var!  En  Tænker,  der  vilde  omstj'iie 
alle  overleverede  Systemer  til  Bedste  for  et  nyt,  som  hans  Tanke 
stadigt  stræbte  at  udforme,  og  som  ingen  Forstaaelse  kunde  finde 
hos  Samtiden!  En  Sydbo,  der  følte  sig  i  Nordeuropa  som  i 
Udlændighed  blandt  Barbarer!  — 

Efter  to  Aars  Ophold  i  England  drog  Bruno  med  den 
franske  Gesandt  tilbage  til  Paris,  hvor  han  gjorde  sit  andet  for- 
gæves Forsøg  paa  Tilnærmelse  til  den  katolske  Kirke.  Paa  Uni- 
versitetet holdt  han   en  offentlig  Disputation,   ved   iivilken   han 


Digitized  by  VjOOQIC 


Frankfurterskriftenie.  113 

angreb  den  aFistoteliske  Filosofi  og  forsvarede  den  nye  Ver- 
densopfattelse. Tænkningens  Frihed  hævdedes  her  i  stærke  og 
klare  Ord.  Indbydelsesskriftet  til  denne  Disputats  (Acrotisnw.% 
sandsynligvis  trykt  først  i  Paris  1586,  senere  i  Wittenberg  1588) 
er  et  af  Brunos  klareste  Skrifter.  Det  giver  i  koncis  Form  do 
vigtigste  Ideer,  som  vare  udviklede  i  de  italienske  Dialoger. 
Han  forlod  snart  efter  Disputatsen  Paris,  sandsynligvis  paa  Grund 
af  de  politiske  Uroligheder.  Derefter  drog  han  omkring  ved 
forskellige  tyske  Universiteter.  I  Marburg  na^gtede  man  ham 
Ret  til  at  docere,  hvilket  havde  et  heftigt  Optrin  til  Følge  mel- 
lem ham  og  Universitetets  Rektor,  som  derefter  strøg  ham  af 
Listen  over  de  Studerende,  paa  hvilken  han  allerede  var  op- 
tagen. Sandsynligvis  var  det  som  Katolik,  han  udelukkedes; 
hans  Skrifter  har  man  neppe  kendt.  1  Wittenberg  fik  han  der- 
imod Lov  at  læse,  og  lian  levede  her  to  rolige  Aar.  Men  der 
kom  en  ny  Hertug,  og  han  maatte  saa  fortrcTkke.  I  sin  Afskeds- 
tale priser  han  den  tyske  Videnskab,  repræsenteret  ved  Cusanus, 
Faracelsus  og  Kopernikus,  og  forherhger  Luther  for  hans  Kamp 
mod  Kirkens  Magt:  som  en  ny  Herkules  havde  han  beka>mpet 
Kerberos  med  den  tredobbelte  Krone!  — 

Atter  begyndte  det  omflakkende  Liv.  Efter  korte  Ophold 
i  Prag  og  Helmstadt  drog  han  til  Frankfurt  hvor  han  slog  sig 
ned  et  Aars  Tid  for  at  trykke  en  Række  af  Skrifter,  der,  til 
Dels  i  Form  af  Lteredigte,  skulde  give  en  systematisk  Frem- 
stilling af  hans  Lære.  Til  Forskel  fra  Londonorskrifterne  ero 
disse  Skrifter  forfattede  paa  I^atin,  sandsynligvis  fordi  de  vare 
beregnede  paa  de  tyske  Lærde.  Denne  Række  af  Værker  er 
desuden  mærkelig  ved,  at  Bruno  nærmer  sig  til  en  atomistisk 
^turopfattelse  (i  Skriftet  De  tnplici  Minhno\  og  at  han  i  sin 
Fremstilling  af  det  nye  Verdensbillede  (i  Skriftet  De  Immenso) 
benytter  Tyge  Brahes  Undersøgelser  om  Kometbanerne,  der 
fortræffeligt  støttede  hans  tidligere  udviklede  Ideer.  Men  ved 
Siden  deraf  findes  i  disse  Skrifter  adskillige  abstruse  og  sym- 
boliserende Udviklinger,  som  kun  have  Interesse  ved  at  vise, 
hvad  man  paa  den  Tid  kunde  ty  til  i  Mangel  af  videnskabelige 
Data.  Bruno  har  paa  dette  Punkt  som  paa  andre  Punkter  en 
vis  Lighed  med   Kepler,  hos  hvem   ogsaa  store   videnskabelige 

Ideer  og  symboliserende  Spekulationer  forbandt  sig  paa  en  mærke- 
lig Maade. 

Før  Trykningen  af  disse  Bøger  var  endt,  maatte  han  for- 
lade Frankfart.  I  Fortalen  til  De  triplici  Minimo,  som  han  ikke 
naaede  at  faa  besørget,  sige  Forlæggerne,  at  Forfatteren  blev 
dem  berøvet  ved  et  pludseligt  Tilfælde  (casu  repentino  avulsus). 
Sandsynligvis  er  han  bleven  udvist;  man  har  fundet  Aktstyk- 
ker, der  godtgøre,  at  Magistraten  i  Frankfurt  lige  fra  hans  An- 
komst af  har  været  ham  ugunstigt  stemt.  Det  Udtryk,  For- 
læggerne bruge,  tyder  ikke  paa  en  frivillig  Bortrejse.  Dog  havde 
han  faaet  en  Indbydelse  til  at  komme  til  Italien,  som  han  vist 
havde  fulgt  i  hvert  Tilfælde.  Han  har  i  en  Sonet  sammenlig- 
net sig  med  Sommerfuglen,  der  flagrer  mod  Lyset.  Derved 
tænkte  han  paa  den  uimodstaaelige,  men  smertebringende  Trang 
til  Sandhed.  Men  en  lignende  Trang  synes  at  have  rørt  sig 
hos  ham  ved  Tanken  om  hans  Fædreland.  Et  nyt  Fædreland 
havde  han  ikke  kunnet  finde  under  sin  lange  Omvanken  Nord 
for  Alperne.  Men  hvor  megen  Fare  maatte  der  ikke  true  den 
forløbne  Munk,  naar  han  vendte  tilbage?  Maaske  den  Omstæn- 
dighed, at  Indbydelsen  kom  fra  Venedig,  har  gjort  ham  tryg. 
En  ung  venetiansk  Adelsmand,  Giovanni  Mocenigo,  der  havde 
studeret  et  af  Brunos  mneraotekniske  Skrifter,  fik  af  sin  Bog- 
handler at  vide,  at  Forfatteren  opholdt  sig  i  Frankfurt.  Han 
indbød  ham  da  til  Venedig  for  at  kunne  faa  Undervisning  af 
ham.  Det  synes,  som  om  han  har  troet,  at  Bruno  ogsaa  for- 
stod sig  paa  hemmelige  Kunster,  og  at  det  egentlig  var  dem. 
han  vilde  sættes  ind  i.  Bruno  tog  imod  Indbydelsen.  Efter  sin 
pludselige  Afrejse  fra  Frankfurt  opholdt  han  sig  en  Tid  i  Ziirich, 
hvor  han  holdt  Foredrag  for  nogle  unge  Mænd,  og  derpaa  gik 
han  paa  den  skæbnesvangre  Rejse  over  Alperne  (Efteraaret 
1591).  I  Venedig  underviste  han  Mocenigo  og  havde  tilsidst  sin 
Bolig  i  hans  Hus.  Men  hans  Elev  klagede,  da  nogen  Tid  var 
gaaet,  over,  at  han  ikke  lærte  Alt,  hvad  han  ønskede.  Og  han 
fik  tillige  Samvittighedsskrupler  over  at  huse  en  Kætter.  Efter 
sin  Skriftefaders  Bud  anmeldte  han  da  Bruno  for  Inkvisitionen 
og  indespærrede  ham  i  sit  Hus,  indtil  han  blev  hentet  til  In- 
kvisitionens Fængsel  (28.  Maj  1592). 

I  Forhøret  faldt  Bruno  sammen.  Han  protesterede  mod 
adskillige  løsrevne  og  kaade  Udtaleiser,  der  efter  Moceuigos  An- 
givelse tillagdes  ham ;  han  erklærede,  at  han  stedse  havde  fast- 
holdt Kirkens  Tro  i  sit  Inderste,  selv  om  han  som  bortløben 
Munk  havde  været  hindret  i  at  deltage  i  Kirkens  Gudstjeneste, 
og  selv  om  han  i  sin  Fil&sofi  lærte  Ting,  der  indirekte  førte  til 
Strid  med  Dogmerne,  —  og  tilsidst  afbad  han  knælende  alle 
sine  Vildfarelser  og  udtalte  Ønsket  om  en  Bod,  der  kunde  aabne 
Kirkens  Skød  for  ham  igen.  —  For  at  forstaa  denne  Forneg- 
telse  af,  hvad  han  selv  saa  begejstret  havde  proklameret,  maa 
man  fastholde,  at  Bruno  aldrig  selv  har  ment,  at  Broen  mellem 
ham  og  den  katolske  Kirke  var  afbrudt.  Perora  vidne  hans 
gentagne  Forsoningsforsøg.  Og  det  frastødende  Indtryk,  han 
havde  faaet  af  Protestantismen,  maatte  ogsaa  stemme  ham  for- 
sonligt Endnu  i  Venedig  havde  han  udtalt  til  forskellige  Per- 
soner, der  bekræftede  det  for  Inkvisitionen,  at  han  havde  et 
Skrift  under  Arbejde,  som  han  vilde  forelægge  Paven,  og  som 
han  haabede,  skulde  gøre  det  muligt  for  ham  at  bo  i  Rom,  be- 
skæftiget med  literære  Sysler.  Han  vilde  tillige  forelægge  Pa- 
ven de  Skrifter,  han  nu  vedkendte  sig,  og  haabede  at  kunne 
faa  Absolution  for,  hvad  han  havde  forbrudt.  Han  har  maaske 
ment,  at  den  symbolske  Sandhed,  han  kunde  tillægge  de  kirke- 
lige Forestillinger  i  sin  Filosofi,  kunde  gøre,  at  denne  blev  taalt, 
tilmed  da  han  i  Kraft  af  den  »bevidste  Uvidenhed«  indrømmede 
Troen  en  selvstændig  Plads  uden  for  Videnskabens  Omraade. 
Han  begynder  derfor  frejdigt  at  fortælle  Inkvisitorerne  sit  Liv 
og  fremstille  sin  Filosofi  for  dem;  han  meddeler  dem  f.  Ex.,  at 
hvad  Kirken  kalder  den  hellige  Aand,  for  ham  er  Verdens- 
sjælen, der  sammenholder  Universet,  og  at  medens  Sjælene 
^catholicamente  parlando«  efter  Døden  gik  til  Paradis  eller 
Skærsild  eller  Helvede,  lærte  han  »seguendo  le  raggion  filoso- 
fiche«,  at  Sjælelivet  var  uforgængeligt  og  stedse  antog  nye  For- 
mer, hvad  han  fandt  udtrykt  i  den  gamle  Lære  om  Sjælevandrin- 
gen. Han  beraaber  sig  egentligt  ikke,  som  Pomponazzi,  paa,  at 
Noget  kan  være  sandt  i  Teologien,  som  ikke  er  sandt  i  Filoso- 
fien. Han  antog  ikke  en  dobbelt  Sandhed,  men  en  dobbelt  Form 
for  Sandheden.   Forholdet  mellem  hans  Filosofi  og  Kirkelæren 

har  staaet  for  ham  omtrent  som  Forholdet  meUera  den  koperni- 
kanske Teori  og  Sanseanskiielsen.  Dog  maa  det  indrommes,  at 
til  fuld  Klarhed  med  sig  selv  er  han  ikke  kommen.  Des  lettere 
er  det  at  forstaa,  at  han  —  Stemningsmennesket,  der  svingede 
mellem  Exaltation  og  Nedslagenhed  —  kunde  falde  sammen, 
og  at  han  for  at  redde  Udsigten  tif  et  stille  literært  Liv  som 
det,  han  efter  de  urolige  Aar  som  vandrende  Skolastikus  havde 
tænkt  sig,  har  —  lige  som  senere  Galilei  —  aflagt  den  Beken- 
delse, man  onskede,  i  Stedet  for  at  sætte  sin  Forstaaelse  af  Kri- 
stendommen mod  den  kirkelig-dogmatiske. 

Maaske  var  han  sluppen  hermed,  og  han  var  da  ikke  kom- 
men til  at  staa  i  Historien  som  den  Helteskikkelse,  vi  nu  kende. 
Men  den  romerske  Inkvisition  havde  faaet  Efterretning  om  hans 
Sag  og  krævede  ham  udleveret,  dels  fordi  han  var  skyldig  i 
saa  svare  Kætterier,  dels  fordi  han  ved  Flugt  havde  unddraget 
sig  tidligere  Anklager  i  Rom  og  Neapel.  Efter  nogen  Betænke- 
lighed udleverede  den  venetianske  Regering  ham,  og  en  ny 
Proces  begyndte  nu  i  Rom.  Af  Akterne  fra  denne  Proces  ken- 
des kun  enkelte  Brudstykker,  og  Resten  skal,  uden  at  det  vides 
hvorledes,  være  forsvunden  fra  det  pavelige  Arkiv  2^).  Man  véd 
dei-for  ikke,  hvorledes  det  gik  til,  at  Bruno  sad  over  6  Aar  i 
Fængsel  i  Rom.  Kun  ses  det,  at  de  romerske  Inkvisitorer, 
blandt  hvilke  den  senere  Kardinal  Bellarmin  især  udmærkede 
sig,  viste  mere  Iver  end  de  venetianske.  Man  gennemgik  Bru- 
nos Bøger  og  affattede  en  Liste  paa  otte  svare  Kætterier,  som 
man  forlangte  tilbagekaldte.  Sandsynligvis  har  bl.  a.  Antagel- 
sen af,  at  der  gives  uendeligt  mange  Verdener,  været  lagt  ham 
til  Last  2«).  Den  var  kættersk,  fordi  den  syntes  at  stride  mod 
Aabenbaringen,  der  ikke  kan  have  fundet  Sted  mere  end  én 
Gang.  Af  samme  Grund  havde  man  i  Middelalderen  fundet  An- 
tiigelsen  af  Antipoder  kættersk.  Dog  ses  det  af  de  Rester  af 
Forhørene,  man  kender,  at  Paven  har  villet  indskrænke  den  Til- 
bagekaldelse, der  skulde  fordres  af  Bnmo,  til  saadanne  Sætnin- 
ger, som  Kirken  fra  gammel  Tid  af  havde  fordømt;  de  Sætnin- 
ger, der  hang  umiddelbart  sammen  med  Kopemikanismen,  har 
man  da  villet  lade  staa  hen.  Men  Bruno  stod  fast  overfor 
denne  præciserede  Opfordring.    Han  negtede,  at  han  havde  gjort 

sig  skyldig  i  noget  Kætteri;  det  var  Inkvisitorerne,  der  havde 
udlagt  hans  Meninger  i  kættersk  Retning;  ban  havde  Intet  at 
tilbagekalde.  Ved  denne  hans  Holdning  bekræftes  den  ovenfor 
fremstillede  Opfattelse  af  hans  Forhold  til  Katolicismen.  Han 
har  med  Døden  for  Øje  fastholdt  sin  Opfattelse  af  Kristendom- 
men i  Modsætning  til  Kirkens,  og  han  har  lige  saa  lidt  villet 
afsværge  sine  religiøse  som  sine  filosofiske  Anskuelser.  Han  for- 
fattede et  Forsvarsskrift,  som  han  onskede  forelagt  Paven;  det 
blev  aabnet,  men  ikke  læst.  Den  9.  Februar  J600  blev  Dom- 
men forkyndt  Bruno.  Han  blev  degraderet,  exkommuniceret  og 
overgiven  til  den  verdslige  Magt.  Guvernøren  i  Rom,  med  den 
sædvanlige  hykleriske  Anmodning  om,  at  han  maatte  blive  straffet 
mildt  og  uden  Blodsudgydelse.  Hertil  svarede  Bruno  med  en 
truende  Mine:  »I,  som  fælde  Dommen  over  mig,  føle  maaske 
større  Skræk  end  jeg,  over  hvem  den  fældes!«  Han  mente  vel, 
at  de  følte  Skræk  for  Sandheden,  medens  han  selv  nu  havde 
overvundet  Skrækken  for,  hvad  der  kan  være  at  lide  i  Sand- 
hedens Tjeneste.  Nu  saa  han  klart,  hvad  han  ikke  saa  i  Vene- 
dig, at  det  var  selve  den  frie  Sandhedssøgen,  det  gjaldt  at  hævde. 
Nu  vaklede  han  ikke.  Den  17.  Februar  1600  blev  han  brændt 
paa  Carapo  di  fiore  og  led  Døden  med  Standhaftighed.  Han  af- 
viste en  Præst,  der  vilde  række  ham  et  Krucifix,  og  døde  uden 
noget  Udraab.  Hans  Aske  spredtes  for  Vinden.  —  Men  paa 
det  Sted,  hvor  han  blev  brændt,  er  i  Aaret  1889  hans  Billed- 
støtte rejst  ved  Bidrag  fra  hele  den  civiliserede  Verden,  og  den 
italienske  Stat  bekoster  nu  en  Pragtudgave  af  hans  Værker.  — 
Efter  at  have  lært  denne  den  største  Renaissancefilosofs 
liv  og  Personlighed  at  kende,  gaa  vi  nu  over  til  at  fremstille 
hans  Filosofi  i  det  Enkelte. 


h.  Det  nye  Verdensbilledes  Begrundelse  og  Udrideise. 
Giordano  Bruno  er  en  af  de  første  Tænkere,  som  have  en 
klar  Bevidsthed  om,  at  de  store  Tanker  skyldes  en  lang,  suc- 
cessiv Erfaringsrække.  Han  mener  at  have  udtalt  store  Tanker, 
men  han  er  sig  ogsaa  bevidst,  hvad  han  skylder  sine  Forgæn- 
gere, især  de  store  Astronomer,  paa  hvis  Iagttagelser  han  bygger. 

Medens  man  endnu  i  Renaissancen  var  tilbøjelig  til  at  se  tilbage 
til  Oldtiden  som  Sandbedernes  Kilde,  ligesom  Kirken  saa  til- 
bage til  den  Tid,  da  Aabenbaringerne  skete,  hævder  Bruno, 
at  det  er  de  Nulevende,  der  ere  ældre  end  »de  Gamle«,  da  de 
have  flere  Erfaringer  at  bygge  paa  end  disse.  Eudoxos  vidste 
ikke  saa  Meget  som  Hipparchus,  og  denne  ikke  saa  meget  som 
Kopernikus.  Og  Kopernikus  priser  han  ikke  blot  som  den,  der 
fortsatte  sine  Forgængeres  Værk,  men  især  som  den,  der  havde 
Højhed  (magnanimita)  og  Kraft  nok  i  Sindet  til  at  hæve  sig  over 
Mængdens  Fordomme  og  Sansernes  Illusioner  og  fremstille  et 
nyt  Verdensbillede.  I  det  latinske  Læredigt  »om  det  Umaale- 
lige  og  de  utallige  Verdenerc  udbryder  han  i  en  Hymne  til 
Kopernikus'  Ære.  Men  han  bebrejder  Kopernikus,  at  han  stansede 
for  tidligt  og  ikke  drog  alle  Konsekvenserne  af  sin  Tanke.  Der 
behøvedes  da  en  Fortolker,  som  kunde  udfinde  Alt,  hvad  der 
laa  i  Kopernikus'  Opdagelse,  og  denne  Værdighed  tillægger  han 
sig  selv.  Han  har  aabnet  Blikket  for  Universets  Uendelighed, 
vist,  at  der  ikke  kunde  være  absolute  Grænser  for  det,  saa  lidt 
som  der  kunde  være  faste  »Sfærer«,  som  afgrænsede  Verdens 
forskellige  Regioner  fra  hverandre,  —  vist,  at  én  Lov  og  én 
Kraft  raader  i  det  hele  Univers,  saa  at  vi,  hvor  vi  gaa,  ikke 
komme  bort  fra  den  Guddom,  der  raader  i  det,  saa  lidt  som 
vi  over  Hovedet  behøver  at  søge  den  uden  for  os.  —  Det  vil 
nu  være  Opgaven  at  finde  de  Grunde,  til  hvilke  Bruno  støtter 
sin  Opstilling  og  Videreførelse  af  det  kopernikanske  Verdens- 
billede. De  lade  sig  føre  tilbage  til  to  Hovedbetragtninger,  den 
ene  af  erkendelsesteoretisk,  den  anden  af  religionsfilosofisk  Art. 
Det  gamle  Verdensbillede  med  Jorden  i  Midten  og  med 
Fixstjernesfæren  som  yderste  Grænse  kan  ikke  med  Rette  be- 
raabe  sig  paa  Sansernes  Vidnesbyrd.  Tage  vi  de  forskellige 
Sansebilloder  for  os.  som  vi  faa,  naar  vi  bevæge  os,  saa  se  vi, 
at  Horizonten  stadigt  flyttes,  naar  vi  skifte  Stade.  Det  er  da 
saa  langt  fra,  at  Sansningen  godtgør  et  absolut  Verdenscentrum 
og  en  absolut  Verdensgrænse,  at  den,  ret  fortolket,  snarere  godt- 
gør det  Modsatte:  nemlig  Muligheden  af  bestandigt  at  ændre 
og  udvide  Grænsen  for  vor  Verden.  Og  med  dette  Sansnin- 
gens Vidnesbyrd  stemmer  vor  Fantasis  og  vor  Tankes  Evne  til 

Stadigt  at  føje  Tal  til  Tal,  Størrelse  til  Størrelse,  Form  til  Form, 
lige  som  der  ogsaa  rører  sig  hos  os  en  Drift  og  Higen,  der 
aldrig  slaar  sig  til  Ro  ved,  hvad  der  er  opnaaet  Det  vilde  — 
mener  Bruno  —  være  utænkeligt,  at  vor  Fantasi  og  vor  Tanke 
skulde  overgaa  Naturen,  og  at  der  ikke  til  denne  stadige  Mu- 
lighed af  ny  Anskuen  skulde  svare  Realiteter  i  Yerden.  Af 
den  subjektive  Umulighed  af  at  sætte  en  Grænse  og  statuere 
et  absolut  Midtpunkt,  slutter  han  da,  at  der  ingen  Grænse  og 
intet  Midtpunkt  er.  Ved  dette  Bevis  støtter  han  sig,  som  han 
selv  siger,  til  vor  Erkendelses  Grundbetingelse  (la  conditione 
del  modo  nostro  de  intendere).  Det  er  i  god  Konsekvens  af 
denne  Betragtning,  —  en  Konsekvens,  han  dog  kun  lejligheds- 
vis antyder,  —  at  Bruno  et  Sted  bemærker,  at  man  egentlig 
ikke  kan  opfatte  Universet  som  Totalitet,  naar  det  ikke  har 
nogen  Grænse. 

Da  Horizonten  stedse  danner  sig  paany  om  Beskuerens 
Sted  som  Midtpunkt,  maa  enhver  Stedbestemmelse  være  relativ. 
Universet  tager  sig  forskelligt  ud,  alt  efter  som  man  tænker  sig 
det  beskuet  fra  Jorden,  fra  Maanen,  fra  Venus,  fra  Solen  o.  s.  v. 
Et  og  samme  Punkt  vil  efter  de  forskellige  Punkter,  fra  hvilke 
det  kan  ses  (respectu  diversorum),  være  Centrum,  Pol,  Zenith, 
Nadir.  Bestemmelser  som  oppe  og  nede  betyde  derfor  ikke, 
som  det  gamle  Verdensbillede  forudsætter,  noget  Absolut.  Kun 
ved  at  fastslaa  bestemte  Synspunkter  kan  man  give  saadanne 
Udtryk  en  bestemt  Betydning.  —  Og  med  Stedets  Relativitet 
følger  Bevægelsens  Relativitet.  Bevægelsen  opfattes  kun  i  For- 
holdet til  et  fast  Punkt,  og  det  kommer  da  an  paa,  hvor  man 
tænker  sig  dette  faste  Punkt.  En  og  samme  Bevægelse  vil  tage 
.sig  forskelligt  ud,  set  fra  Jorden  og  Solen,  og  hvor  jeg  saa 
tænker  mig  hen,  vil  mit  Stade  stedse  staa  for  mig  som  ube- 
vægeligt. Absolut  Sikkerhed  kan  Forskellen  mellem,  hvad  der 
er  i  Hvile,  og  hvad  der  er  i  Bevægelse,  derfor  ikke  faa.  Det 
gamle  Verdensbillede  forudsætter  givet,  hvad  der  netop  skulde 
bevises,  at  Jorden  er  det  faste  Punkt,  efter  hvilket  enhver  Be- 
vægelse skal  maales.  —  Med  Bevægelsens  Relativitet  følger  Ti- 
dens Relativitet.  Ti  en  absolut  regelmæssig  Bevægelse  kan  ikke  paa- 
vises,   og  vi  have  intet  Tegn,  der  kan  godtgøre,  at  alle  Stjernerne 

have  indtaget  netop  den  samme  Stilling  i  Forhold  til  Jorden,  som 
de  før  have  havt,  og  at  deres  Bevægelser  ere  absolut  regelmæssige. 
En  absolut  Tidsmaaler  kunne  vi  derfor  ikke  faa.  Da  Bevægelsen 
tager  sig  forskelligt  ud  fra  de  forskellige  Stjerner,  vil  der,  naarden 
skal  tjene  til  Tidens  Maal,  blive  lige  saa  mange  Tider  i  Univer- 
set, som  der  er  Stjerner. 

Lige  saa  lidt  som  Stedbestemmelserne  kunne  Begreberne 
Tyngde  og  Lethed  have  absolut  Betydning.  Tyngden  var  jo  for 
Aristoteles  en  Tendens  til  at  suge  mod  Verdens  Midtpunkt,  og 
da  Jord  er  det  tungeste  Element,  maatte  Jorden  være  i  Verdens 
Midtpunkt!  Men  Egenskaberne  tung  og  let  tilkomme  hver  enkelt 
Klodes  Dele  i  Forhold  til  den  hele  Klode.  Naar  det  Tunge 
falder,  er  det  fordi  det  seger  tilbage  til  det  Sted,  hvor  det  horer 
hjemme,  og  hvor  det  bedst  kan  opholde  sig.  Solens  Partikler 
ere  tunge  i  Forhold  til  den,  lige  som  Jordens  Partikler  i  For- 
hold til  den.  I  Forhold  til  Universet  som  Helhed  gælde  Begre- 
berne Tyngde  og  lethed  lige  saa  lidt  som  Tids-  og  Stedsbestem- 
melser og  Bevægelser.  De  faa  kun  Betydning  i  Forhold  til  eu 
bestemt  Klode  eller  et  bestemt  System.  —  Det  er  den  samme 
Teori  om  Tyngden,  vi  allerede  have  truffet  hos  Kopernikus,  kun 
at  Bruno  lægger  Hovedvægten  paa,  at  Dele  søge  tilbage  til  deres 
Helhed  af  Selvopholdelsestrang.  Kopernikus  støttede  sig  ogsaa 
til  Relativiteten  i  vore  Bestemmelser;  men  han  stansede  paa 
Halvvejen.  Brunos  Fortjeneste  er  at  have  gennemført  dette  Prin- 
cip og  vist,  hvilke  Konsekvenser  det  fører  til.  Hos  Bruno  finde 
vi  ogsaa  for  første  Gang  et  afgørende  Svar  paa  en  af  de  vig- 
tigste Indvendinger  mod  Kopernikus,  nemlig  den,  at  Ting,  som 
falde  ned  paa  Jorden,  .ikke  vilde  kunne  træffe  denne  lodrot 
under  det  Sted,  fra  hvilket  de  falde,  men  maa  træffe  den  et 
Stykke  mod  Vest.  Bruno  viser  nemlig,  at  en  Sten,  der  kastes 
ned  fra  Mastens  Top,  vil  falde  ned  ved  Foden  af  Masten,  fordi 
den  fra  forst  af  ved  meddelt  Kraft  (virtu  impressa)  har  Del  i 
Skibets  Bevægelse.  Hvis  Stenen  derimod  kastedes  ned  fra  et 
Punkt,  som  ikke  selv  horte  med  til  Skibet,  vilde  den  falde  et 
Stykke  længere  tilbage.  Bruno  anslaar  her  den  betydnings- 
fulde Tankegang,  der  senere  forte  Galilei  til  Opdagelsen  af 
Inertiloven. 

I  noje  Sammenhæng  med  Kelativitetsprincipet  staar  hos 
Bruno  det  Princip,  at  Nataren  overalt  væsentligt  er  sig  seLv  lig 
(indifferenza  della  natura).  Fra  Forholdene,  som  de  ere  her  hos 
os,  slutter  han  til  Forholdene  andre  Steder  i  Universet.  En  Er- 
faring fra  Barndomsnarene  førte  ham  ind  paa  denne  Vej.  Fra 
Bjerget  Cicada  ved  Nola,  der  laa  for  ham  bedækket  med  Skove 
og  Vinranker,  saa  han  over  mod  det  fjerne  Vesuv,  der  baade 
syntes  ham  lidet  bart  og  ufrugtbart.  Men  da  han  en  Gang  var 
vandret  derhen,  saa  han,  at  de  to  Bjerge  havde  byttet  Karakter; 
nu  var  Vesuv  det  store  og  skovrige,  og  Cicada  det  lille  og 
nøgne.  Det  samme  Princip,  der  forer  ham  til  at  begrunde  Ko- 
pernikanismen  og  til  at  udvide  den  ved  Hævdelsen  af  Univer- 
sets Uendelighed,  fører  ham  ganske  naturligt  ogsaa  til  at  antage 
væsentligt  de  samme  Forhold  overalt,  hvor  ikke  særegne  Erfa- 
ringer tale  derimod.  Han  tænker  sig  da  de  andre  Kloder  i  Lig- 
hed med  Jorden,  og  de  andre  Systemer  i  Lighed  med  Solsyste- 
met, saa  at  Fixstjernerne  blive  Sole  omgivne  af  Planeter.  Der 
er  ikke  Grund  til  at  antage  Andet,  end  at  de  samme  Kræfter 
virke  overalt.  Det  er  da  uberettiget,  naar  Kopernikus  med  don 
sædvanlige  Opfattelse  lader  alle  Fixstjernerne  være  i  lige  stor 
Afstand  fra  os,  siddende  i  en  og  samme  Sfære.  Det  er  maaske 
kun  tilsyneladende,  at  de  stedse  bevare  samme  Afstand  fra  os 
og  fra  hverandre  indbyrdes.  Fjerne  Skibe  synes  os  ubevæge- 
lige, og  bevæge  sig  dog  ofte  med  ikke  ringe  Hastighed.  Om 
det  forholder  sig  saaledes  med  Fixstjernerne,  vil  ganske  vist 
først  meget  langvarige  Iagttagelser,  der  endnu  ikke  ere  begyndte, 
kunne  vise.  Mén  at  man  ikke  er  begyndt  paa  saadanne  Iagt- 
tagelser, kommer  netop  af,  at  man  har  været  saa  overbevist 
om,  at  Fixstjernerne  ikke  skiftede  Sted  i  Forhold  til  os  og  til 
hverandre.  —  Saaledes  viser  ogsaa  Principet  om  »Naturens  In- 
differens c  (eller  som  man  nu  til  Dags  kalder  det,  Aktualitets- 
principet),  sig,  ikke  mindre  end  Kelativitetsprincipet,  af  hvilket 
det  kan  udledes,  frugtbart  ved  at  lede  til  nye  Undersøgelser. 
—  Bruno  har  et  langt  klarere  Blik  for,  at  teoretiske  og  sub- 
jektive Betragtninger  traMige  til  Bekræftelse  ad  Erfaringens 
Vej,  end  de  sædvanlige  Fremstillinger  tilskrive  ham.  »Hvad 
kunde   vi   tænke,    naar  ikke   de  mange    Iagttagelser    forelaa?<. 


Digitized  by  VjOOQIC 


122  Betydningen  af  Brunos  Erkendelsesteori. 

sporger  han.  Han  er  ingenlunde  blot  en  begejstret  Sværmer  for 
det  Uendelige.  Han  bar  ved  et  kritisk  Tankearbejde  søgt  at 
paavise,  hvilke  dogmatiske  Forudsætninger  det  gamle  Verdens- 
billede hvilede  paa,  og  at  godtgøre  Berettigelsen  og  Naturlig- 
heden af  at  anlægge  andre  Forudsætninger.  Og  Bevisbyrden 
paahviler,  mener  han,  her  snarest  den,  der  hævder  Universets 
Begrænsning,  da  Erfaring  viser,  at  Grænsen  stedse  flytter  sig 
for  os,  hvor  vi  gaa.  Hvorfor  skulde  Universet  ogsaa  just  holde 
op  ved  den  ottende  Sfære,  som  endnu  Kopernikus  mente?  Hvor- 
for ikke  antage  en  niende  og  tiende,  og  saa  fremdeles?  Fordi 
vor  Sansning  har  en  Grænse,  har  man  ikke  Lov  at  slutte,  at 
ogsaa  Universet  er  begrænset.  —  Brunos  store  Fortjeneste  er 
den  Energi,  med  hvilken  han  har  tænkt  sig  ind  i  den  nye  Ver- 
densanskuelse og  fordret  den  provet  i  det  Enkelte.  Derved  blev 
hans  Lære  Mere  end  en  genial  Antecipation.  Det  erkendelses- 
teoretiske Grundlag,  han  bygger  paa,  har  sin  blivende  Betydning. 
Derfor  skal  det  dog  ikke  negtes,  at  den  lidenskabelige  Kon- 
sekvens, med  hvilken  han  gaar  frem,  faar  ham  til  ofte  at  ud- 
tale sig  med  større  Sikkerhed,  end  han  strengt  taget  har  Ret  til. 
Det  er  intet  Under,  at  den  Fart,  han  kommer  med,  og  som  er 
nødvendig  for  at  kunne  overvinde  Modstanden,  fører  ham  ud 
over  Maalet. 

Ved  Stedbestemmelsernes  Relativitet  havde  Bruno,  som  vi 
have  set,  fældet  den  gamle  Lære  om  Elementerne,  der  karakteri- 
serede disse  ved  Tyngde  og  Lethed  som  absolute  Egenskaber 
og  henførte  dem  hvert  til  sit  »naturlige«  Sted  i  Universet.  For- 
skellen mellem  den  himmelske  og  den  sublunariske  Verden  var 
dermed  ogsaa  ophævet,  og  tillige  den  Fordom,  at  der  i  Himlen 
ingen  Forandringer  skulde  kunne  ske.  Men  hvad  der  laa  Bruno 
særligt  paa  Hjerte  var  at  omstyrte  Antagelsen  af  de  faste  Sfærer. 
Han  viser,  hvorledes  denne  Antagelse  hænger  sammen  med 
Antagelsen  af  Jorden  som  absolut  Midtpunkt.  Saa  snart  man 
tænker  sig  ind  i,  at  hver  Klode  i  en  vis  Forstand  er  Midtpunkt 
og  kan  bevæge  sig  frit  i  Rummet^  lige  som  Jorden,  falder  Nød- 
vendigheden af  at  antage  Sfærerne  bort.  Og  hvorfor  skulde 
Kloderne  behøve  ydre  Kræfter  til  at  bevæges?  Enhver  af 
dem  har,  som  ethvert  Væsen  i   Verden,  en   indre  Bevægelses- 

trang,  der  fører  dem  af  Sted;  enhver  Klode  og  enhver  lille  Ver- 
den har  en  Kilde  til  Liv  og  Bevægelse  i  sig  selv,  og  Rummet 
er  det  store  Ætermedium,  i  hvilket  den  alt  omspændende  Ver- 
denssjæl virker,  uden  at  der  behøves  sa^regne  Sfæreaander  til 
at  sætte  de  enkelte  Regioner  i  Bevægelse.  En  Bekræftelse  paa 
sim  Opfattelse  fandt  Bruno  i  TYGE  BRAHES  Undersøgelse  af 
Kometerne.  Det  latinske  Læredigt  »om  det  Umaalelige  og  de 
utallige  Verdener«  har  han  maaske  endog  udarbejdet  for  at 
kunne  vise,  hvorledes  disse  Undersøgelser  bekræfte  de  Antagel- 
ser, han  af  andre  Grunde  havde  udviklet  i  den  italienske  Dia- 
log »om  det  uendelige  Univers  og  Verdenerne«.  Han  priser  her 
den  danske  Forsker  som  den  Første  blandt  Tidens  Astronomer 
(Ticho  Danus,  nobilissimus  atque  princeps  astronomorum  nostri 
temporis)  og  som  den,  der  har  gjort  Ende  paa  de  faste  Sfærer, 
der  lagvis  skulde  omslutte  vor  Verden  ^%  Kometerne  gik  jo 
tvers  gennem  de  »Sfærer«,  hvis  Krystalmasser  skulde  sondre 
Verdensregionerne  fra  hverandre!  — 

Saa  vidt  de  Betragtninger  hos  Bruno,  der  kunne  sammen- 
fattes under  Synspunktet  af  en  erkendelsesteoretisk  Begrundelse 
af  det  nye  Verdensbillede.  Vi  gaa  nu  over  til,  hvad  man  kunde 
kalde  den  religionsfilosofiske  Begrundelse.  Denne  hentes  fra 
Ideen  om  Guddommens  Uendelighed,  der  fra  forst  af  staar  fast 
for  Bruno,  og  som  han  vel  ogsaa  kunde  forudsætte,  at  hans 
Læsere  og  Modstandere  delte  med  ham,  selv  om  de  ikke  gjorde 
sig  klart,  hvad  der  laa  i  denne  Ide.  b'or  Bruno  stod  det  som 
en  Modsigelse,  at  der  ikke  til  den  uendelige  Aarsag  skulde 
svare  en  uendelig  Virkning.  Naar  Guddommen,  der  i  sin  op- 
rindelige Enhed  omfatter  Alt,  hvad  der  udfolder  sig  i  Universet^ 
er  uendelig,  maa  Universet,  som  er  den  udfoldede  Form  for 
Guds  Væsen,  ogsaa  være  det.  Ingen  Kraft  begrænser  sig  selv, 
og  den  uendelige  Kraft  har  Intet,  der  kan  begrænse  den.  Naar 
Guddommen  opfattes  som  det  Godes  Princip,  maa  det  da  ikke 
antages,  at  den  vil  meddele  Alt,  hvad  den  formaar?  Skulde 
den  være  misundelig  eller  karrig?  Den  uendelige  Fuldkommen- 
hed maa  lægge  sig  for  Dagen  i  uendeligt  mange  Væsener  og 
Verdener.  Det  er  ikke  berettiget  at  tillægge  Guddommen  en 
Kraft  eller  en  Mulighed,  som  ikke  bliver  til  Virkelighed.  Denne 

Modsætning  mellem  Mulighed  og  Virkelighed  gælder  kun  for 
endelige  Væsener  og  tør  ikke  overføres  paa  Guddommen.  Vi 
vilde  da  faa  to  Guder,  en  mulig  og  en  virkelig  eller  virkende, 
i  Modsætning  til  hinanden,  og  det  vilde  stride  mod  Guds  En- 
hed og  være  blasfemisk.  —  Denne  Blasfemi  var  Jacob  Bohme, 
som  vi  allerede  have  set,  ikke  bange  for.  Hans  religionsfilo- 
sofiske Spekulationer  minde  i  flere  Henseender  om  Brunos,  lige 
som  ogsaa  den  nye  Verdensanskuelse  spiller  en  Rolle  med  hos 
ham.  Men  det  var  det  Ondes  Problem,  ikke  Problemet  om 
Verdenssammenhængen,  som  især  beskæftigede  Bohme.  —  Det  reli- 
gionsfilosofiske Bevis,  som  Bruno  støtter  sig  til,  er  han  iøvrigt 
ikke  første  Ophavsmand  til.  Det  var,  som  han  selv  omtaler, 
allerede  fremsat  af  PlETRO  Manzoli  fra  Ferrara,  der  under 
Navn  af  Palingenius  udgav  et  latinsk  Læredigt  (Zodiaeus  vitæ^ 
trykt  i  Lyon  1552),  i  hvilket  Universets  Uendelighed  læres  (se 
Digtets  12.  Bog),  med  en  lignende  religiøs  Motivering  som  Bru- 
nos, skønt  Verdensbilledet  iøvrigt  tænkes  paa  den  overleverede 
Maade  med  faste  Sfærer;  uden  for  den  ottende  Sfære  forestil- 
ler Palingenius  sig  en  ulegemlig  og  uendelig  Lysverden.  Det 
forringer  ikke  Brunos  Originalitet,  at  han  saaledes  benytter  tid- 
ligere Tænkere,  her  Palingenius,  som  paa  andre  Punkter  Cu- 
sanus,  Kopernikus  og  de  gamle  Atomikere  (se  Ln.'RETIUS:  De 
rerum  natura  I,  v.  944 — lOlH).  Overalt  bringer  han  deres 
Tanker  ud  i  en  større  Sammenhæng  og  gennemfører  dem  med 
større  Konsekvens  og  ])aa  en  fyldigere  Erfaringsbasis,  end  de 
havde  formaaet. 

For  Bruno  var  det,  som  om  han  først  aandede  frit,  da 
Universets  Græmser  havde  udvidet  sig  for  ham  i  det  Uendelige, 
og  da  de  faste  Sfærer  vare  faldne  bort.  Der  var  ikke  mere 
nogen  Skranke  for  Aandens  Flugt,  intet  »hertil  og  ikke  videre^; 
og  det  snevro  Fivngsei,  i  hvilket  den  gamle  Tro  havde  holdt 
Aanderne,  maatte  nn  aabne  sine  Døre,  og  et  nyt  Livs  rene 
Luft  kunde  indaandes  af  ham.  Disse  Tanker  har  han  udtalt  i 
nogle  Sonetter  foran  Dialogen  om  »det  uendelige  Univers*. 
Det  Billede  af  Virkeligheden,  som  hans  Tanke  havde  arbej- 
det saa  begejstret  og  ihærdigt  paa  at  forme,  fik  for  ham  selv 
.symbolsk  Betydning.    Den  ydre  Uendelighed  blev  for  ham  Syra- 

bol  paa  den  indre.    Det  er  ikke  al  Symbolisme,   der  opbygges 
paa  saa  fast  Grund. 


(\    Filosofiske   Grundtanker, 

Brunos  Stordaad  som  Tænker  er  den  Begrundelse,  han  ud 
fra  vor  Sansnings  og  Tænknings  Natur  giver  af  det  nye  VerT 
densbillede,  og  den  Udvidelse  af  det,  han  samtidigt  påaviser  som 
nodvendig.  Men  i  nøje  Sammenhæng  med  denne  hans  Verdens- 
anskuelse staa  hans  almindelige  Grundtanker,  hans  Lære  om  de 
sidste  Principer  i  Tilværelsen.  Paa  Grundlag  af  indgaaende 
Studium  af  Brunos  latinske  Skrifter  og  Sammenligning  mellem 
dem  og  de  italienske  Skrifter  har  FELICE  TOCCO  søgt  at  vise, 
at  der  med  Hensyn  til  Brunos  filosofiske  Grundopfattelse  er  at 
skelne  mellem  tre  Stadier.  Paa  det  første  Stadium  staar  han 
Nyplatonikerne  nær,  idet  han  i  Verden  saa  vel  som  i  den  menne- 
skelige Erkendelse  ser  en  Udstrømning  af  Guddommen.  Dette 
Stadium  repræsenteres  især  af  Skriftet  De  umbris  idearum  (Ideer- 
nes Skygger).  Paa  det  andet  Stadium  opfatter  han  Guddommen 
som  den  uendelige  Substans,  der  bestaar  under  al  Fænomener- 
nes Skiften,  som  Enheden  af  alle  Tilværelsens  Modsætninger. 
Dette  Stadium  repræsenteres  ved  hans  Hovedskrifter,  de  i  Lon- 
don udgivne  italienske  Dialoger.  Paa  det  tredie  Stadium  opfat- 
ter han  det,  der  ligger  til  Grund  for  Fænomenerne,  som  en 
Uendelighed  af  Atomer  eller  Monader,  uden  dog  derfor  at  op- 
give Tanken  om  den  i  Alt  sig  rorende  Substans.  I  de  i  Frank- 
furt udgivne  latinske  Læredigte,  især  De  minimo,  fremtræder 
dette  Stadium.  Denne  Opfattelse  af  Brunos  filosofiske  Udvikling^ 
i  de  sidste  ti  Aar  (1582 — 1592),  i  hvilke  han  var  paa  fri  Fod, 
kan  jeg  i  det  Hele  slutte  mig  til,  især  naar  der  lægges  til- 
strækkelig Vægt  paa,  hvad  Tocco  udtaler,  at  Overgangene  og 
Forskellene  mellem  disse  Stadier  ikke  vare  Bruno  selv  be- 
vidste. I  det  Enkelte  tror  jeg,  at  flere  Punkter  maa  opfattes 
noget  anderledes  end  den  utrættelige  italienske  Brunoforsker  op- 
fatter dem. 

Bruno  er  begyndt  som  Platoniker.  I  en  evig  Ide,  der  er 
Et  med  Guddommens  Væsen,  har  Alt  sin  sidste  Grund.  Det  er 

vor  Erkendelses  Opgave  at  hæve  sig  fra  det  Sanseliges  forvirrede 
Mangfoldighed  til  den  Enhed,  der  rorer  sig  i  Alt,  selv  om  den 
højeste  Erkendelse,  vi  kunne  naa,  kun  er  Afskygning  af  de  gud- 
dommelige Ideer.  Men  paa  et,  og  vistnok  meget  væsentligt 
Punkt,  adskiller  Bruno  sig  fra  Platon.  Medens  Platon  ved  Ideer 
mener  Almenbegreberne,  det  for  de  enkelte  Fænomener  Fælles, 
det  Universelle,  saa  erklærer  Bruno  udtrykkeligt,  at  de  Begre- 
ber, ved  hvilke  vi  hæve  os  over  Sansernes  forvirrede  Mangfol- 
dighed, ikke  ere  en  Trinrække  af  Almenbegreber  (universalia 
logiea),  men  Begreber,  som  udtrykke  den  reale  Sammenha^ng 
mellem  Fænomenerne,  saa  at  man  i  Stedet  for  en  uformet  Mang- 
foldighed af  Dele  faar  en  fast  forbunden  og  formet  Helhed, 
hvorved  de  enkelte  Dele  blive  mere  forstaaelige,  end  saa  længe 
de  holdes  hver  for  sig,  ligesom  vi  kun  forstaa  Haanden  i  dens 
Sammenhæng  med  Armen,  Foden  i  dens  Sammenhæng  med 
Benet,  Ojet  i  dets  Sammenhæng  med  Hovedet.  Den  højeste  En- 
hed, der  stilles  som  Erkendelsens  ideale  Maal,  er  altsaa  ikke  en 
abstrakt  Ide,  men  Principet  for  den  reale,  lovmæssige  Sammen- 
hæng, der  ene  giver  de  enkelte  Fænomener  Bestaaen  og  gør 
dem  forstaaelige  for  os.  Bruno  fremsætter  her  en  Tanke,  som 
under  forskellige  Former  strækker  sig  gennem  hele  den  nyere 
Filosofis  Historie.  Medens  den  antike  Filosofi  hær  vender  sin 
Opmærksomhed  mod  Ideen  eller  Formen^  vender  den  moderne 
Filosofi  især  sin  Opmærksomhed  mod  Loven,  Tilværelsens  lov- 
mæssige Sammenhæng  er  dot  Grundfaktum,  den  vil  gennem- 
tænke og  udtyde.  Bruno  rører  kun  ved  denne  Tanke  i  Skrif- 
tet om  »Ideernes  Skygger«.  Han  gaar  ikke  na^rmere  ind  paa 
den,  fordi  hans  Hovedinteresse  er  mnemoteknisk:  han  anbefaler 
i  Hukommelsen  at  knytte  Forestillingerne  sammen  paa  samme 
Maade,  som  de  tilsvarende  Fænomener  høre  sammen  i  Reali- 
teten, da  denne  Forbindelse  baade  gor  Erindring  og  praktisk 
Anvendelse  lettere.  —  Det  bliver  herved  ikke  vanskeligt  at  for- 
staa Brunos  Overgang  til  den  Opfattelse,  han  udvikler  i  de 
italienske  Dialoger  i  nøje  Sammenhæng  med  det  nye  Verdens- 
billedes Konsekvenser.  Hvad  han  egentlig  søger,  er  allerede 
paa  hans  første  Stadium  det  indre  Princip,  som  ligger  til  Grund 
for  den  reale  Sammenhæng  mellem    de  enkelte  Ting  saa   vel 

som  for  disse  selv.  Indad,  ikke  Udad  eller  Opad  er  hans  Løsen 
fra  først  af. 

I  Dialogerne  >om  Aarsagen,  Principet  og  Enheden«  finde 
vi  den  fyldige  Udvikling  af  Brunos  Grundtanker.  Den  gennem- 
gaaonde  Bestræbelse  er  at  fatte  Universet  som  et  af  indre  Kræf- 
ter bevæget  Hele,  inden  for  hvilket  Alt  staar  i  nøje  Sammen- 
hæng, og  som  selv  er  Udfoldelsen  af,  hvad  det  uendelige  Prin- 
cip, som  er  den  højeste  Tanke,  til  hvilken  vi  kunne  komme, 
indeholder  i  sig.  Naar  Bruno  skelner  mellem  Aarsagen  og  Prin- 
cipet, mener  han  dermed,  at  den  uendelige  Enhed  dels  kan  ses 
i  sin  Modsætning  til  det,  der  udspringer  af  den,  —  og  da  kal- 
der Bruno  den  Aarsag,  —  dels  som  det,  der  rører  sig  i  Fæno- 
menernes Mangfoldighed,  —  og  da  kalder  han  den  Principet  eller 
Verdenssjælen.  I  hin  første  Form  er  den  ikke  tilgængelig  for 
vor  Tanke,  men  kun  Genstand  for  Tro.  Den  sande  Filosof  og 
den  troende  Teolog  adskille  sig  fra  hinanden  derved,  at  denne 
søger  Guddommen  uden  for  og  over  Naturen,  hin  i  Naturen. 
Som  det  allerede  ved  Drøftelsen  af  Verdensbilledet  viser  sig, 
lægger  Bruno  stor  Vægt  paa,  at  den  uendelige  Aarsag  maa 
have  en  uendelig  Virkning.  Men  netop  fordi  Virkningen  er 
uendelig,  kan  den  ikke  overskues,  og  den  Erkendelse,  der  kan 
haves  af  Guddommen,  selv  naar  denne  betragtes  som  Princip 
(iboende  Aarsag)  eller  Verdenssjæl,  maa  derfor  altid  blive 
ufuldkommen.  At  en  Erkendelse  i  det  Hele  er  mulig,  grunder 
sig  paa,  at  dette  Princip  rører  sig  i  os  lige  saa  vel  som  i  alt 
Andet  i  Verden.  Det  nye  Verdensbillede  godtgør  det  Illusoriske 
i  at  søge  Guddommens  Sæde  udenfor  os,  og  belærer  os  om, 
at  inderst  inde  i  os,  »i  et  inderligere  Forhold  til  os,  end  vi 
staa  til  os  selv«  (di  dentro  piu  che  noi  medesmi  siamo  dentro 
å  noi),  er  den  at  søge.  Guddommen  er  Sjælen  i  vor  Sjæl,  som 
den  er  Sjælen  i  den  hele  Natur. 

Verdenssjælen  er  hos  Bruno  det  Princip,  der  forbinder  og 
ordner  Alt  i  Naturen;  gennem  Rummet,  der  ikke  er  tomt,  men 
et  uendeligt  Ætermedium,  fremkalder  den  Vexelvirkning  mellem 
de  enkelte  Ting.  Lige  som  Rummet  ikke  udelukker  Legemerne, 
men  netop  gør  den  anskuelige  Sammenhæng  mellem  dem  mulig, 
saaledes   virker  Verdenssjælen   som  Bærer    af  Verdensideerne 

(raundus  inteiiigibilis.  De  immenso  VIII,  10  fr.  De  la  causa 
ed.  Lag.  p.  267)  ikke  ude  fra  eller  som  noget  for  Tingene  Frem- 
med, men  netop  som  deres  eget  Væsens  Lov.  Det  er  en  Kunst- 
ner, der  inde  fra  udvikler  og  frembriTiger  de  Former,  Natur- 
fænomenerne antage:  ikke  en  Aand,  der  ude  fra  sætter  Verden 
i  Bevægelse,  men  Bevægelsens  indre  Princip.  Den  virker  i  sin 
Helhed  paa  hvert  enkelt  Sted,  i  hver  enkelt  Del.  Universet  er 
ikke  som  Helhed  i  dets  enkelte  Dele;  men  i  enhver  af  disse 
Dele  rører  Verdenssjælen  sig  som  Helhed:  Anima  tota  in  toto 
et  qvalibet  totius  parte!^^)  Der  rorer  sig  en  indre  Bevægelses- 
trang,  en  Livskraft  i  enhver  Ting,  en  Villie,  som  forer  Tingene 
ad  de  Veje,  der  gere  Selvopholdelse  mulig  for  dem.  Det  er 
denne  indre  Trang,  der  forer  Jernet  til  Magneten,  —  der  lader 
Vanddraabon  saa  vel  som  hele  Jorden  antage  Kugleformen,  som 
bedst  holder  Delene  sammen.  Dette  indre  Bevægelsesprincip,  i 
hvilket  Verdenssjælen  kundgor  sig  i  hvert  enkelt  Væsen  i  Ver- 
den, staar  hos  Bruno  i  Modsætning  til  de  ydre  bevægende  Aan- 
der  i  den  gamle  Naturfilosofi,  og  betegner  et  Fremskridt,  for  saa 
vidt  som  det  afviser  ydre  Aarsager,  hvor  de  indre  ere  til- 
strækkelige. Det  forbereder  til  Opdagelsen  af  Inertiloven,  som 
Bruno  i  sine  astronomiske  Dialoger  antyder.  Men  det  er  tillige 
for  ham,  hvad  der  allerede  er  klart  af  det  Anforte,  et  hensigts- 
mæssigt, teleologisk  virkende  Princip.  Det  forer  med  indre  Nod- 
vendighed  til  Opholdelse  og  Udvikling.  Teleologi  og  Mekanik 
ere  forenede  i  det.  De  forskellige  Væsener  og  Verdener  be- 
væges af  det  indre  Princip  paa  en  saadan  Maade,  at  deres  Be- 
staaen  sikres  og  Verdenssystemerne  ikke  oploses  i  Utide.  For- 
synet og  den  virkende  Kraft  i  Naturen  (la  provida  natura)  ere 
altsaa  ikke  forskellige,  men  Et  og  det  Samme.  I  det  latinske 
Læredigt  De  immenso  (V,  3)  viser  Bruno  nærmere,  hvorledes 
denne  Enhed  af  Teleologi  og  Mekanik  fremtræder  i  Naturen. 
De  Forbindelser  af  Elementerne,  som  ikke  ere  hensigtsmæssige, 
gaa  hurtigt  til  Grunde:  male  adorta  cito  pereunt  Gennem  sta- 
dig Tumlen  (exagitatio)  af  p]lementerne  maa  der  da  tilsidst  frem- 
komme Forbindelser,  som  have  Bestaaen  og  Levedygtighed  i 
lamgere  Tid.  Paa  denlie  Maade  kan  det  forklares,  at  der  kan 
dannes  Verdenssystemer,  der  bestaa  i  Aarhundreder.  Idet  Bruno 

ved  denne  mekaniske  Forklaring  slutter  sig  til  Oldtidens  Atom- 
ister, der  —  som  det  ses  af  Lucretins'  Læredigt  —  havde  lig- 
nende Ideer,  er  det  dog  hans  bestemte  Overbevisning,  at  et  For- 
syn ikke  udelukkes  derved:  i  den  Tendens,  der  driver  til  stadigt 
nye,  tilsidst  sejrrige  Forsøg,  ser  han  Udtryk  for  en  styrende 
Villie,  sporer  han  en  mens  paterna  cuncta  moderans.  Dette  er 
karakteristisk  for  Brunos  Forsog  paa  at  forene  den  platoniske 
Idealisme  med  en  realistisk  Naturopfattelse.  Paa  det  første  Sta- 
dium (i  »Ideernes  Skygger«)  var  det  Natursammenhængen,  i 
hvilken  han  fandt  Ideen;  her  gaar  han  et  Skridt  videre  og 
finder  Ideen  i  selve  Kampen  for  at  bestaa.  —  Dog  beholder 
Brunos  Naturopfattelse  ved  sin  Betonen  af  den  indre  Kraft  en 
poetisk  Karakter.  Han  nærmer  sig  paa  enkelte  Punktor  til  en 
rent  naturvidenskabelig  Betragtningsmaade,  men  hans  Trang  til 
overalt  at  genfinde  de  samme  Motiver,  som  han  kendte  fra  sig 
selv,  hindrede  ham  i  at  gøre  Skridtet  fuldt  ud.  Han  har  udtalt 
Synsmaader,  som  kunne  være  af  Interesse  ogsaa  efterat  en 
mekanisk  Naturvidenskab  er  grundlagt,  men  som  ikke  selv 
kunde  føre  til  dens  Grundlæggelse.  Til  do  Punkter,  hvor  han 
nærmer  sig  den  mekaniske  Naturopfattelse,  hører  særligt  hans 
Udtalelse  om,  at  Bevægelse  i  Rummet  er  Principet  for  al  For- 
andring. Det  er  den  Tanke,  paa  hvilken  den  moderne  Natur- 
videnskab hviler. 

Et  realistisk  Præg  faar  Brunos  Filosofi  ved  hans  skarpe 
Polemik  mod  Platon  og  Aristoteles,  der  stillede  Ideen  eller  Formen 
i  Modsætning  til  Materien.  Derved  bleve  disse  fantastiske,  og 
Materien  nedværdiges  til  et  rent  passivt  og  ufrugtbart  Princip. 
I  Tilslutning  til  de  æ^ldre  græske  Naturfilosofer  (maaske  ogsaa 
paavirket  af  Paracelsus)  udtaler  Bruno  Læren  om  Materiens  Be- 
staaen. Af  Frøet  kommer  Straa,  af  Straaet  Ax,  af  Axet  Brød, 
af  Brødet  Chylus,  af  Chylus  Blod,  af  Blodet  Sæd,  af  Sæden  et 
Foster,  af  Fosteret  et  Menneske,  af  Mennesket  et  Lig,  af  Liget 
Jord !  Der  foregaar  saaledes  en  stadig  Metamorfose  af  Materien. 
Den  bestaar  under  »Formernes«:  Skiften.  Og  de  Former,  den 
antager  i  de  enkelte  Tilfælde,  faar  den  ikke  ude  fra,  men  af 
sit  eget  Skød.  Kunsten  frembringer  Formerne  ved  at  sammenføje 
eller  opløse  Stoffet;  Naturen  frembringer  derimod  sine  Former 

ved  at  udfolde,  hvad  der  findes  som  Anlæg  1  den,  ved  at  explicere, 
hvad  der  i  Naturens  oprindelige  Princip  er  kompliceret.  Langt 
fra  at  være  noget  I^avt  og  Ringe  er  Materien  derfor  et  gud- 
dommeligt Væsen  (cosa  divina),  Naturtingenes  Ophav  og  Moder, 
ja  er  Et  med  selve  Naturen.  Bruno  siger,  at  denne  Betragt- 
ning af  Materiens  Betydning  og  Oprindelighed  en  Tid  endog  førte 
ham  over  imod  den  Opfattelse,  at  Formerne  vare  noget  blot 
Ydre  og  Forsvindende  i  Naturen.  Formodentlig  har  det  været 
Telesios  Naturfilosofi,  der  da  har  paavirket  ham.  Men  han  indsåa 
dog,  at  der  maa  være  et  oprindeligt  Princip,  hvorved  Formerne 
finde  deres  Forklaring.  Form  og  Stof,  aktuel  Virken  og  passiv 
Modtagen  maa  oprindeligt  være  forenede  i  det  Væsen,  der  ligger 
til  Grund  for  Å\t  Den  guddommelige  Virken  har  ikke  sit  Stof 
udenfor  sig  og  behøver  heller  ikke  at  sættes  i  Gang  ude  fra. 
Mulighed  og  Virkelighed  falde  her  sammen,  lige  som  Stof  og 
Form,  Passivitet  og  Aktivitet.  Bruno  skelner  mellem  to  Slags 
Substans,  som  han  snart  kalder  Form  og  Stof,  snart  aandelig 
og  materiel  Substans,  og  begge  have  evig  Bestaaen.  Verdens- 
sjælen er  baade  den  evige  Form,  der  i  sig  indbefatter  de  enkelte 
opstaaende  og  forsvindende  Former,  og  den  uendelige  Aand,  der 
bestaar  under  de  endelige  Aanders  Skiften.  Besjælet  og  formet 
er  Alt,  hvad  der  existerer,  i  forskellige  Grader  og  Arter,  idet- 
mindste  efter  Anlæg  (secondo  la  sustanza),  om  ikke  i  virkelig 
Udvikling  (secondo  Tatto).  Men  begge  Substanser  ere  dog  for 
ham  tilsidst  kun  én  og  samme  Substans;  de  udspringe  fra  én 
Rod,  ere  at  føre  tilbage  til  ét  Væsen.  Der  kan  ikke  antages 
flere  Substanser  i  Verden,  men  kun  ?ma  originale  et  universale 
sustaiim^  som  ligger  til  Grund  for  alle  de  Forskelligheder,  Til- 
værelsen frembyder.  Ja,  han  erklærer  ondog,  at  det,  der  frem- 
bringer Forskellighederne  i  Tingene,  ikke  høre  til  Tingenes  Væ- 
sen, men  kun  til  deres  sanselige  Fremtræden.  I  den  højeste  En- 
hed, som  er  Erkendelsens  Maal,  skal  altsaa  Forskellen  mellem 
Aand  og  Materie  være  overvunden  saa  vel  som  Forskellen  mel- 
lem Form  og  Stof,  Virken  og  Liden,  Virkelighed  og  Mulighed'^). 
Kort  sagt,  alle  Modsætninger  og  Forskelle  i  Tilværelsen  ere  i 
det  evige  Væsen  forbundne  til  tinhed  og  Overensstemmelse 
(unitå  et  eonvenienza),   uden    at   nogen   Forandring  i   den  ene 

eller  den  anden  Retning  er  mulig,  og  uden  at  Noget  kan  stille 
sig  i  Modsætning  til  det,  lige  saa  lidt  som  Noget  kan  staa  i 
Ligbedsf erhold  til  det,  da  der  ikke  er  Andet  end  det.  I  dets 
evige  Bestaaen  falder  Forskellen  mellem  Time,  Dag,  Aar  og 
Aarhundrede  bort,  og  lige  saa  blive  Forskellene  mellem  de  ende- 
lige Væsener  indbyrdes,  —  mellem  Myre  og  Menneske,  mellem 
Menneske  og  Stjerne,  —  forsvindende  i  Forhold  til  det  uende- 
lige Væsen,  som  omfatter  Alt.  Men  denne  uendelige  Enhed  og 
Fylde  kan  vor  Tanke  derfor  heller  ikke  fatte.  Kun  et  negativt 
Begreb  kunne  vi  danne  os  derom,  idet  vi  stræbe  at  holde  For- 
skelligheder og  Modsætninger  ude.  Alt  hvad  vi  begribe,  forme 
vi  som  Enhed,  men  den  absolute  Enhed  overgaar  vor  Evne. 
—  Ved  denne  negative  Teologi  viser  Bruno  sig  som  Discipel 
af  Cusanus,  lige  som  i  sin  Lære  om  Erkendelsens  Relativitet. 
Han  stanser  (De  la  causa.  ed.  Lagarde.  p.  268)  ved  den  Vanske- 
lighed, hvorledes  Guddommen  kan  være  baade  Mulighed  og 
Virkelighed,  naar  den  skal  være  en  absolut  Enhed'.  Han  bestræ- 
ber sig,  lige  som  Cusanus,  for  at  bringe  Liv  i  Guddommens 
Begreb  ved  at  tillægge  det  Mulighed  og  ikke  blot  den  en  Gang 
for  alle  afsluttede  Virkelighed,  men  han  tager  denne  Bestem- 
melse tilbage  ved  den  mystiske  Erklæring,  at  Mulighed  og  Virke- 
lighed skulle  være  Et.  Derved  bryder  tillige  Dualismen  frem  i 
hans  System;  ti  i  den  endelige  Verden  ere  Mulighed  og  Virke- 
lighed sondrede,  og  der  bliver  da  en  stærk  Modsætning  mellem 
denne  endelige  Verden  og  den  evige  Substans,  hvor  Modsætnin- 
gen mellem  Mulighed  og  Virkelighed  ikke  existerer.  Dersom 
den  evige  Substans,  som  i  sin  Enhed  (complicamente  et  total- 
mente) indbefatter  alt  Tilværelsens  Indhold,  er  fuldkommen, 
hvilken  Betydning  har  da  den  gennem  Modsætningrenes  Bølge- 
gang og  den  stadige  Overgang  fra  Mulighed  til  Virkelighed 
fremskridende  Udfoldelsesproces?  Kun  naar  man  indrommer  en 
oprindelig  Ufuldkommenhed  eller  Ufærdighed  (den,  som  bestaar 
i  hm  at  have  Indholdet  kompiikativt,  ikke  ogsaa  explikativt) 
eller  —  med  Jakob  Bohme  —  et  Fald  i  Guddommen,  kan  den 
endelige  Udvikling  blive  forenelig  med  Gudsideen.  Det  er  For- 
tjenesten hos  Bohme,  at  han  klart  har  set  det.  Bruno  svinger, 
uden  ret  selv  at  mærke  det,  mellem  mystisk  Skuen  af  Enheden 

Og  begejstret  Hengivelse  til  Mangfoldigheden.  Dog  er  hans 
Tanke  mest  optagen  af  at  spore  den  evige  Enhed  under  den 
stadige  Udvikling  og  gennem  alle  Modsætninger.  Han  henviser 
til  en  Kække  Erfaringsbekræftelser  (verificationi)  for  sin  Lære. 
Den  stadige  Omsætning  af  Materien  i  nye  Former  er  Udtryk 
for  den  uendelige  Enhed,  der  ikke  kan  realiseres  udtømmende 
i  nogen  enkelt  Form.  Kun  formedelst  et  fælles,  til  Grund  lig- 
gende Princip  kunne  Modsætninger  som  Minimum  og  Maxi- 
mum,  svimlende  Lykke  og  brat  Undergang,  Fødsel  og  Død, 
Kærlighed  og  Had,  gaa  over  i  hinanden.  Gennem  kontinuer- 
lige Overgange  staa  den  højeste  Varmegrad  og  den  højeste 
Kuldegrad  i  Forbindelse  med  hinanden,  hvilket  tyder  paa,  at  ét 
eneste  Princip  ligger  til  Grund  (en  Betragtning,  som  Bruno  ret- 
ter imod  Telesio).  I  det  Hele  maa  den,  der  vil  forstaa  Naturens 
største  Hemmeligheder,  agte  paa,  hvorledes  Modsætningerne  i 
deres  Minima  og  Maxima  gaa  over  i  hinanden.  Overalt  i  Xa- 
turen  virke  Modsætningerne  sammen,  og  ved  nærmere  Betragt- 
ning viser  der  sig  stedse  en  fælles  Grund,  til  hvilken  de  hver 
for  sig  føre  tilbage.  —  Naar  man  lægger  Mærke  til  den  Maade, 
paa  hvilken  Bruno  saaledes  v  verificerer«  sin  Lære  om  Modsæt- 
ningernes Enhed,  taber  denne  Lære  Adskilligt  af  sin  mystiske 
Karakter.  Det  er  Kontinuitetea  mellem  Modsætningerne,  ikke 
disses  absolute  Identitet,  han  godtgør.  Derved  faar  hans  Lære 
en  realistisk  Karakter,  opfordrer  til  at  søge  alle  Mellemled  og 
Melleraaarsager  og  til  at  finde  det  Højeste  i  det,  som  gor  deres 
Forbindelse  og  Samvirken  mulig.  Dette  er  ogsaa  Betydningen 
af  hans  Lære  om  Verdenssjælen,  lige  som  det  var  den  samme 
Tanke,  der  kom  frem  allerede  i  Skriftet  De  umbris  idearura. 
Denne  hele  Tankegang  sætter  ham  i  en  optimistisk  Stemning. 
Al  Undergang,  Opløsning,  Misdannelse  og  Lidelse  angaa  ikke 
det,  der  har  sand  Bestaaen.  De  høre  hjemme  i  den  sanselige 
Verden,  hvor  Mulighed  og  Virkelighed  ikke  altid  følges  ad,  og 
hvor  Modsætningerne  træde  frem  i  skarp  Strid.  De  forsvinde, 
naar  Blikket  rettes  mod  det  evigt  Bestaaendo.  Men  de  forsvinde 
tillige,  naar  man  opfatter  enhver  Ting  i  sin  individuelle  Xatur, 
efter  den  bestemte  Maade,  paa  hvilken  den  udfylder  en  Plads 
i  den  store  Sammenhæng,   hvor  selv   det  mindste  Led  har  sin 

Betydning:  »Alt  er  fuldkomment,  fordi  det  i  sin  egen  Ejen- 
dommelighed (De  imm.  TI,  12:  in  sua  individuitate)  er  et  Væ- 
sen, der  ikke  begrænses  af  noget  Andet;  dette  er  den  indre 
Maalestok  for  Fuldkommenhed«.  Og  selv  det,  der  i  visse  Hen- 
seender og  for  nogle  Væsener  er  ondt,  er  for  andre  Væsener 
og  i  andre  Henseender  godt.  For  den,  der  vender  sit  Blik  mod 
den  hele  Sammenhæng,  oploser  Spliden  sig  derfor  i  Harmoni. 
Naturen  er  som  en  Syngemester,  der  har  mange  Stemmer  i  sit 
Kor,  men  ogsaa  formaar  at  faa  dem  til  at  klinge  harmonisk 
sammen,  —  Dog  er  det  kun,  naår  Brunos  Tanker  dvæler  i 
disse  hoje  Regioner,  at  han  formaar  at  fastholde  denne  Harmoni. 
Hvor  han  fordyber  sig  i  Livets  faktiske  Modsætninger,  føler 
han  dem  saa  stridende,  at  Grundstemningen  bliver  mere  sammen- 
sat og  faar  en  tragisk  Karakter  eller  i  hvert  Tilfælde  bærer 
Resignationens  Præg.  Fra  denne  Side  opfatter  han  Tilværelsen 
i  sit  Skrift  »om  de  heroiske  Affekter«. 

De  Udtalelser  af  Bruno,  i  hvilke  den  individuelle  Ejen- 
dommelighed sættes  som  Maalestok  for  Fuldkommenhed  og  de 
smaa  Elementers  Betydning  for  de  store  Resultater  fremhæves, 
findes  i  Frankfurterskrifterne,  altsaa  i  den  sidste  Gruppe  af  Vær- 
ker, der  efter  Felick  TOCCos  Paavisning  udtaler  Brunos  tredie 
Standpunkt.  Her  fjerner  han  sig  endnu  mere  end  i  Londoner- 
skrifterne fra  den  nyplatoniske  Opgaaen  i  et  overnaturligt  Prin- 
cip. Og  medens  han  i  Londonerskrifterne  især  betonede  Sam- 
menhængen og  Vexelvirkningen,  betoner  han  her  især  de  enkelte 
Elementer,  mellom  hvilke  Vexelvirkningen  finder  Sted.  Det 
Individuelle  fremhæves  i  sin  Egenhed:  der  findes,  paastaar  han 
f.  Ex.,  ikke  to  Ting,  to  Tilfælde,  to  Tider,  som  ere  aldeles  ens. 
Og  disse  Elementer,  af  hvilke  Alt  tilsidst  bestaar,  er  det  egent- 
ligt Substantielle.  Hvad  der  fremstiller  sig  for  vore  Sanser  som 
et  Sammenhængende,  bestaar  af  Smaalegemer,  lige  som  Tallet 
bestaar  af  Enere.  Atomet  (eller  Minimum  eller  Monas)  er  det, 
som  ikke  har  nogen  Del,  og  som  selv  er  den  forste  Del  af  et 
Fænomen.  Inden  for  hvert  Omraade  maa  vi  gaa  tilbage  til 
disse  konstituerende  Elementer,  som  ere  det,  der  ikke  opløses, 
naar  det  hele  Fænomen  opløses.  Et  sammensat  Væsen  kan  ikke 
være  Substans.    Bruno   udtaler   bestemt,  at  Delingen   ikke  kan 

gaa  i  det  Uendelige,  og  han  bebrejder  ikke  blot  Fysikerne,  men 
ogsaa  Matematikerne,  at  de  antage  en  saadan  uendelig  Deling. 
Imidlertid  er  det  ikke  egentlig  hans  Mening  at  fastslaa  abso- 
lute  Atomer.  Han  tænker  sig  Atomer  af  forskellig  Art,  og 
Atomer  af  den  ene  Art  kunne  omslutte  Atomer  af  en  anden 
Art  Dot  er  da  klart,  at  Atombegrebet  hos  ham  er  et  relativt 
Begreb.  Af  de  to  Led,  hvoraf  hans  Definition  af  Minimum 
bestaar: 

Est  minimum,  cujus  pars  nuUa  est,  prima  qvod  est  pars, 
kan  han  egentlig  kun  fastholde  det  andet  Atomet  er  det  første 
konstituerende  Element,  vi  beheve  til  Forklaring  af  et  sanseligt 
Fænomen;  men  der  er  ingen  Grund  til  at  slaa  fast,  at  det  selv 
ingen  Dele  har:  at  vi  ikke  tage  Hensyn  til  dem  er  en  anden 
Sag.  Bruno  bruger  da  ogsaa  selv  Begrebet  Minimum  om  store 
Helheder:  saaledes  er  Solen  med  hele  sit  Planetsystem  et  Mini- 
mum i  Forhold  til  Universet.  Ja,  selv  Universet  kaldes  en  Mo- 
nade.  Og  fremdeles:  Minimum  er  ikke  blot  Stofdel,  men  virkende 
Kraft,  Sjæl  og  Villie.  Formaalet  ligger  anlagt  i  det  —  hvorved 
det  bliver  muligt  at  fastholde  Enheden  af  Teleologi  og  Mekan- 
isme. Ogsaa  fra  denne  Side  set  skelner  Bruno  mellem  Atomer 
(eller  Minima  eller  Monader)  af  forskellige  Grader:  ogsaa  Verdens- 
sjælen, Gud  selv,  kaldes  Monade.  Denne  Bestemmelse  er  nød- 
vendig: ti  hvad  der  ikke  er  ét,  er  ikke.  Gud  er  Monademes 
Monade,  det  vil  sige,  han  er  Væsenet  i  alle  enkelte  Væsener. 
Hermed  siges  det  Samme,  som  naar  Gud  i  de  italienske  Skrif- 
ter kaldtes  Sjælen  i  Sjælene.  Bruno  har  da  ikke  opgivet  sin 
Grundtanke  fra  de  tidligere  Stadier  om  en  eneste  Substans,  der 
rører  sig  i  Alt.  Selv  om  han  har  set  Atombegrebets  Nødven- 
dighed for  en  exakt  Naturopfattelse,  anvender  han  det  dog  kun 
paa  de  materielle  Fænomener,  og  det  staar  som  et  uløst  Pro- 
blem, hvorledes  de  individuelle  sjælelige  Væsener  forholde  sig 
til  den  aandelige  Substans,  hvis  enkelte  Former  de  ere^^.  Af 
hans  Interesse  for  den  gamle  Lære  om  Sjælevandringen  kunde 
man  slutte,  at  han  antog,  at  de  individuelle  Sjæle  efter  Døden 
gik  over  i  nye  Legemer.  Men  denne  fantastiske  Forestilling  har 
han  dog  ikke  for  Alvor  hyldet  Han  er  stanset  ved  den  Tanke, 
at  den  aandelige  Substans  lige  saa  vel  som  den  materielle  be- 

staar  under  stadigt  skiftende  Former,  men  de  nye  Former  be- 
høve ikke  at  være  identiske  med  de  tidligere.  Han  lægger  stor 
Vægt  paa  Trangen  til  Fortsættelse  af  Lavet  og  til  stadig  Ud- 
vikling; og  denne  Trang  skuffes  ikke,  mener  han,  selv  om  det 
er  en  Illusion,  naar  vi  tro  at  vide  Besked  om  den  Existens- 
form,  til  hvilken  vi  gaa  over").  — 

Ved  Siden  af  mange  Ideer,  ved  hvilke  Digteren  faar  Over- 
haand  over  Tænkeren,  og  ved  Siden  af  mange  allegoriserende 
og  vilkaarlige  Spekulationer  (især  i  Skriftet  De  monade),  som 
vi  her  ikke  have  fremdraget,  fordi  de  ikke  mere  have  nogen 
Interesse,  frembyder  Brunos  Filosofi  et  for  hans  Tid  mærkeligt 
Forsog  paa  at  forene  en  ideal  Grundopfattelse  med  den  viden- 
skabelige Verdensanskuelse.  Vel  kendte  Bruno  ikke  den  exakte 
Begrundelse  af  denne  Verdensanskuelse,  som  først  Galilei  og 
Kepler  bragte;  men  han  har  i  flere  af  sine  Tanker  nærmet 
sig  dem. 

d.  Erkendelseslære. 
Den  Bestræbelse,  som  hersker  hos  Bruno,  er  at  komme  til 
at  kende  Naturen.  Og  det  er  for  ham  at  komme  til  at  kende 
Guddommen.  Et  Fremskridt  i  Naturerkendelse  er  for  ham  som 
en  Aabenbaring.  Deraf  hans  Begejstring  over  Kopernikus  og 
Tyge  Brahe  og  hans  Iver  for  at  gennemtænke  Konsekvenserne 
af  deres  Opdagelser.  Tænkningen,  Fornuften  or  for  ham  kun 
Midlet  til  at  finde  Naturens  Væsen;  den  maa  ikke  stille  sig 
selv  og  sine  Former  1  Stedet  for  Naturen.  Det  er  hans  Anke 
mod  Platon  og  Aristoteles,  at  de  have  opstillet  logiske  Forskel- 
ligheder, Tankemodsætninger  og  Distinktioner,  som  om  det  var 
reale  Modsætninger  i  Naturens  eget  Væsen.  Det  er,  som  han 
flere  Gange  udtaler,  Grundlaget  for  al  »naturlig  og  guddomme- 
lig Erkendelse«  at  skelne  mellem  logisk  Modsætning  og  real 
Enhed,  saa  at  man  ikke  —  som  Aristoteles  f.  Ex.  gør  ved  sin 
Distinktion  mellem  Form  og  Stof  —  deler  med  Fornuften,  hvad 
der  er  udelt  efter  Naturen  og  Sandheden.  Fornuften  skal  rette 
sig  efter  Naturen,  Naturen  ikke  efter  Fornuften.  Det  er  navnlig 
efter  Brunos  Opfattelse  rent  vilkaarligt,  naar  man  mener,  at  i 
Naturen   ere  Modsætningerne  lige   saa  skarpt  sondrede  som   i 

vor  Tænkning.  I  Naturen  selv  gaa  Modsætningerne  jo  netop 
over  i  hinanden  og  vise  sig  derved  nær  beslægtede,  medens  de 
i  et  logisk  System  stilles  saa  fjernt  fra  hinanden  som  muligt 

Ogsaa  for  den  sanselige  Erkendelses  Vedkommende  ind- 
skærper Bruno  den  kritiske  Sondren  mellem,  hvad  der  kun  til- 
hører vor  Erkendelses  virksomhed  og  hvad  der  tilhører  Naturen. 
Især  paa  hans  sidste  iStadium,  hvor  den  atomistiske  Vending  i 
hans  Synsmaade  gav  særlig  Anledning  dertil,  kommer  denne 
Sondren  frem.  I  Skriftet  De  minimo,  hvor  Atomlæren  opstilles, 
læres,  at  de  Minima  (Atomer  eller  Monader).  som  ero  det  egent- 
lige Reale,  ikke  selv  mærkes  som  saadanne.  Dot  er  altsaa  kun 
ved  deres  forenede  Virken,  at  Sansningen  opstaar.  Til  de  P'or- 
skelligheder,  vore  Fornemmelser  frembyde,  behover  der  altsaa 
ikke  at  svare  lige  saa  store  Forskelligheder  mellem  de  fysiske 
Elementer.  Dog  vil  Bruno  ikke  gaa  saa  vidt  kun  at  antage  6n 
ensartet  Materie  (communis  materia),  fordi  det  da  vilde  være 
vanskeligt  at  forstaa,  hvorledes  Forskellighederne  for  Sansnin- 
gen kunde  opstaa.  At  Lyset,  det  Flydende  og  det  Torre  (Ato- 
merne) skulde  bestaa  af  en  og  samme  Materie,  kan  han  ikke 
tænke  sig.  Det  hænger  sammen  med,  at  hans  Atomistik  kun 
gælder  for  den  »tørre«  eller  faste  Materie  (materia  arida),  ikke 
for  Lyset  og  for  det  Æterfludium,  der  bringer  Forbindelse  til 
Veje  mellem  Smaalegemerne.  Han  ser  ikke,  at  Vanskeligheden 
ved  at  forstaa  Fornemmelsesforskellighedernes  Opstaaen  dog  i 
hvert  Tifelde  maa  frembyde  sig  for  den  »torre«  Materies  Ved- 
kommende, til  hvilken  jo  forskellige  Fornemmelseskvaliteter 
svare.  Han  nærmer  sig  Principet  om  Sansekvaliteternes  Sub- 
jektivitet, men  han  antager  det  ikke  helt.  Kun  hvad  de  til  For- 
nemmelserne knyttede  Følelseselementer  angaar,  lærer  han,  at 
de  blot  have  subjektiv  og  relativ  Betydning.  Deres  Gyldighed 
beror  paa  det  opfattende  Subjekt,  hvis  Vurdering  de  udtrykke. 
De  gælde  ex  latere  potentiarum^  ikke  ex  latere  objectoriun,  (De 
minimo.  ed.  1591.  p.  59).  Den  samme  Betragtning  kan  til  Dels 
anvendes  paa  de  moralske  og  æstetiske  Begreber;  dog  fasthol- 
der Bruno,  at  der  gives  noget  i  og  for  sig  (siraplieiter)  Godt^ 
som  det  er  Tænkningens  Sag  at  finde,  idet  den  forlader  det 
begrænsede   menneskelige   Synspunkt.     Det   Gode    kan, 

han,  bestemmes  saaledes,  at  det  ikke  blot  udtrykker  et  Forhold 
til  den  menneskelige  Natur  (ad  speciem  humanam  contractura). 
Konsekvensen  af  Brunos  Naturopfattelse  synes  dog  at  maatte 
være  den,  at  lige  saa  lidt  som  der  i  Universet  er  nogen  abso- 
lut Stedbestemmelse  —  det  vil  sige  nogen  Stedbestemmelse  uden 
Relation  —  mulig,  lige  saa  lidt  er  moralsk  eller  æstetisk  Vurdering 
mulig  uden  i  Relation  til  et  bestemt  subjektivt  Grundlag.  Paa 
dette  Punkt  er  Bruno  endnu  ikke  Kopernikaner, 

Og  det  hænger  sammen  med,  at  han  ikke  kan  opgive  den 
Forudsætning,  at  selve  vor  Erkendelse  dog  i  sig  udtrykker  Til- 
værelsens inderste  Natur  og  er  et  Vidnesbyrd  om  den.  Det  er, 
siger  han,  en  og  samme  Skala,  ad  hvilken  Naturen  i  sin  Frem- 
bringen stiger  ned  til  de  enkelte  Ting,  og  ad  hvilken  vi  i  vor 
Erkendelse  stige  op  til  de  almindelige  Love.  Naturens  Frem- 
bringen er  en  Udfoldelse,  en  Explikation;  vor  Erkendelse  er 
en  Sammenfatten,  en  Komplikation.  De  to  Processer  svare  ganske 
til  hinanden.  At  forstaa  Noget  er  at  give  det  et  forkortet,  sim- 
plificeret Udtryk.  Al  Erkendelse  er  en  Simplificeren,  fordi  den 
søger  Enhed  —  og  deraf,  siger  Bruno,  ses  tydeligt,  at  Tingenes 
Væ,^en  bestaar  i  Enheden !  —  Det  er  klart,  at  han  her  selv 
overfører  sin  Tankeform  paa  selve  Tilværelsen,  kun  at  det  ikke 
er  Distinktionsformen,  men  Enhedsformen.  Denne  antager  han 
for  mere  væsentlig  end  hin.  Ingen  af  dem  kan  dog  undværes. 
Her  ligger  et  stort  Problem,  som  forst  blev  optaget  langt 
senere. 

Erkendelsens  hojeste  Genstand  betegner  for  Bruno  tillige 
dens  Grænse.  Den  absolute  Enhed  er  utilgængelig  for  vor  dis- 
kursive og  distingverende  Tænken.  Vi  kunne  ikke  forme  noget 
Begreb,  som  kan  udtrykke  den.  Den  er  Troens  Genstand.  Kun 
som  aabenbaret  i  Naturen,  som  Verdenssjæl,  er  den  Genstand 
for  Filosofien.  Og  dog  —  ogsaa  Verdenssjælen,  Gud  som  Sjæ- 
len i  Naturen,  Væsenet  i  alle  Væsener,  skal  jo  være  hævet 
over  alle  Modsætninger  (mellem  Form  og  Stof,  Virkelighed  og 
Mulighed,  Aand  og  Materie  o.  s.  v.)!  Ogsaa  den  maa  da  und- 
drage sig  Erkendelsen.  —  Medens  Nicolaus  a  Cusa,  af  hvem 
Bruno  her  er  stærkt  paavirket,  paa  dette  Punkt  svinger  over  i 
positiv  Teologi,    og   stedse   mere,   jo   ældre  han   bliver,  stanser 

Bruno  kun  et  Øjeblik  for  at  udtale,  at  »de  dybeste  og  gud- 
dommeligste Teologer«  have  lært,  at  Gud  æres  og  elskes  mere 
ved  Tavshed  end  ved  Tale,  og  for  at  prise  den  negative  Teologis 
Fortrin  for  den  skolastiske,  —  og  derefter  vender  han  igen  til- 
bage til  Naturen.  Den  Erkendelsesstige,  han  bygger,  naar  ikke 
helt  op,  og  Bruno  selv  befinder  sig  ogsaa  bedst  midt  paa  Stigen, 
hvor  de  Stræbendes  Plads  er. 

Den  positive  Teologi  har  efter  Bruno  kun  praktisk,  ikke 
teoretisk  Betydning.  Det  nye  astronomiske  System,  han  kæmpede 
for,  og  som  modte  saa  stor  Modstand  fra  de  Bibeltroendes  Side, 
forsvarede  han  (lige  som  senere  Galilei  og  Kepler)  med,  »at  de 
hellige  Beger  ikke  handle  om  Beviser  og  Spekulationer  angaaende 
de  naturlige  Ting,  som  om  det  var  Videnskab,  det  drejede  sig 
om,  men  derimod  til  Bedste  for  vor  Aand  og  vort  Hjerte  ville 
lede  den  moralske  Handlen  ved  deres  Bud«.  Derfor  maatte 
de,  tilføjer  han,  tale  et  Sprog,  som  Alle  forstaa.  Hermed  vilde 
han  stoppe  Munden  paa  en  eller  anden  »utaalmodig  og  strix 
Rabbiner«.  Selv  or  han  overbevist  om,  at  den  nye  Filosofi, 
han  lærer,  vil  stotte  den  sande  Religion  langt  mere  end  nogen 
anden  Filosofi  ved  at  lære.  at  Tilværelsen  er  uendelig  som  dens 
Aarsag,  og  at  der  trods  ai  Omskiften  ingen  absolut  Undergang 
finder  Sted.  Denne  Udtalelse  (Cena.  p.  169—173)  indeholder 
den  tydeligste  Fremstilling  af  Brunos  Forhold  til  den  positive 
Religion,  som  findes.  Andre  Steder  (De  Finfin  p.  318. 'De  gi' 
her.  fur.  p.  619)  udtaler  han  sig  mere  aandsaristokratisk,  som 
naar  han  siger,  at  Troen  er  for  de  raa  Mennesker,  som  skulle 
regeres,  men  Tænkningen  for  de  kontemplative  Naturer,  der 
forstaa  at  styre  baade  sig  selv  og  de  Andre.  Det  er  intet  Un- 
der, at  Forholdet  maatte  frembyde  forskellige  Sider  for  ham. 
især  under  den  heftige  Kamp,  han  havde  at  fore  mod  Fordomme, 
der  støttede  sig  til  religiøse  Forestillinger.  —  Hvor  han  lejlig- 
hedsvis angriber  eller  sigter  til  Kristendommen,  er  det  mere 
Protestantismen  end  Katolicismen,  der  maa  holde  for.  Og  det 
vist  netop,  fordi  han  frygter  for,  at  den  positive  Religions  gavn- 
lige praktiske  Følger  skal  gaa  tabt  vod  Protestantismen  (især 
ved  Kalvinismen),  der  fremkalder  et  oprørsk  Sindelag,  Strid  mel- 
lem Nærbeslægtede,  Borgerkrig  og  evindelig  dogmatisk  Polemik. 

Enhver  Pedant  sidder  jo  inde  med  sin  Katekisnie,  som  han 
ponser  paa  at  udgive,  om  han  ikke  allerede  har  udgivet  den, 
og  som  han  forlanger,  at  alle  Andre  skulle  rette  sig  efter. 
Hvad  der  ikke  mindst  støder  Bruno,  er  Protestanternes  Lovpris- 
ning af  Troen  i  Modsætning  til  Gerningen.  Den  aabner  Vejen 
for  Barbari,  mener  han.  Den  fører  til,  at  man  tilegner  sig  og 
forbruger,  hvad  Forfædrene  have  stiftet,  uden  at  forøge  det. 
Hospitaler  og  Fattighjem,  Skoler  og  Universiteter  skyldes  ikke 
den  nye,  men  den  gamle  Kirke,  og  det  er  uberettiget,  naar 
disse  Gerningens  Forkætrere  tilegne  sig  dem.  I  Stedet  for  at 
reformere  tage  de  netop  det  Gode  bort  af  Religionen.  Disse 
Udtalelser  (i  Spaccio  p.  446  f.  466  f.)  ere  aabenbart  fremgaaede 
af  Brunos  Erfaringer  i  Genf,  Frankrig  og  England.  De  nye 
Livsspirer  i  den  protestantiske  Aand  har  han  ikke  faaet  Øje  for, 
og  det  var  vel  ogsaa  midt  i  Gæringen  og  under  de  gensidige 
Forkætrelser  vanskeligt  at  faa  Øje  derfor.  Hans  Sympati  er 
aabenbaii;  paa  den  gamle  Kirkes  Side,  og  man  forstaar,  at  han 
følte  sig  hjemløs.  Saa  frit  hans  Tanke  bevægede  sig  i  det  uende- 
lige Verdensrum,  saa  vanskeligt  havde  den  ved  at  finde  sig  til 
Rette  i  den  brogede,  menneskelige  Verden.  Han  saa  ikke,  at 
Protestantismen  var  en  Kopernikanisme  paa  det  aandelige  Om- 
raade:  at  den  vilde  gøre  hver  Enkelt  til  et  Verdensmidtpunkt. 
De  protestantiske  Teologers  Fanatisme  og  Pedanteri  gjorde  ham 
blind  for  den  Frigørelsesproces,  som  her  var  indledet.  Ganske 
vist  ogsaa  kun  indledet 

I  sine  symboliserende  Skrifter  (Spaccio  og  Cabala)  satiri- 
serer Bruno  over  flere  dogmatiske  Forestillinger,  saaledes  over 
Inkarnationen  og  Transsubstantiationen.  Det  var  jo  netop  dette, 
der  fældede  ham,  hvor  meget  han  end  paastod^  at  han  i  sin 
Filosofi  fik  den  sande  Religions  Synspunkter  frem.  Interessant 
er  det  at  se,  hvilken  bestemt  Forskel  han  gør  mellem  den  dog- 
matiske Forestilling  om  Kristus  og  den  historiske  Kristus.  I 
»Spaccio«,  hvor  Stjernebillederne  skulle  reformeres,  kommer 
ogsaa  Kentauren  Keiron  under  Behandling.  Spotteguden  Mo- 
mus  siger  adskillige  Vittigheder  i  Anledning  af  hans  dobbelte 
Natur,  der  dog  skal  udgøre  én  Person,  men  han  faar  Ordre  til 
smukt  at  tage  Forstanden  fangen.   Zeus  mindes,  at  denne  Keiron,. 

medens  han  levede  paa  Jorden,  var  det  retfærdigste  Menneske, 
at  han  lærte  Menneskene  Lægekunsten  og  Tonekunsten  og  viste 
dem  Vejen  opad  til  Stjernerne.  Derfor  forjages  han  ikke  fra 
Himlen,  men  faar  sin  Plads  ved  Altaret  som  dettes  eneste 
Præst.  Dette  Træk  er  oplysende  med  Hensyn  til  Brunos  For- 
hold til  Kristendommen.  At  det  ikke  betød  noget  i  Kardinal 
Bellarmins  Øjne,  forstaar  sig  af  sig  selv. 


r.    Etiske  Ideer. 

En  sammenhængende  Etik  har  Bruno  ikke  givet,  skont  han 
(i  Fortalen  til  Spaccio)  siger,  at  det  er  hans  Agt  at  give  en 
Moralfilosofi,  »grundet  paa  det  indre  Lys«.  Vi  mode  atter  her 
»det  naturlige  Lys«,  som  i  del  16.  Aarhundrede  blev  draget 
frem  i  sin  Selvstændighed.  Denne  Plan  kom  Bruno  ikke  til  at 
udføre.  Derimod  har  han  givet  hvad  han  kalder  »Præludier« 
i  to  symboliserende  Skrifter:  Spaccio  (Fordrivelsen  af  det 
triumferende  Dyr)  og  De  gV  heroici  furori  (Om  de  heroiske 
Affekter). 

Disse  to  Skrifter  staa,  skont  do  oro  udkomne  kort  efter 
hinanden,  i  en  vis  indbyrdes  Modsætning.  Spaccio  or  mere 
optimistisk,  mere  rettet  mod  det  menneskelige  Liv  i  dets  Hel- 
hed, særligt  mod  dets  sociale  Liv.  Skriftet  om  de  heroiske  Af- 
fekter forer  os  derimod  ind  i  den  indre  Kamp  og  Modsætning 
i  det  enkelte  stræbende  Individ;  Smerten  ved  den  stadige  Stræ- 
ben betones,  skont  den  netop  ses  som  Vidnesbyrd  om,  at  man 
stiller  ideale  Fordringer;  det  er  den  Enkeltes,  ikke  Samfundets 
og  Slægtens  Stra^ben,  der  skildres.  Det  sidste  Skrift  er  Etik  for 
de  faa  Udvalgte,  hvis  indre  Liv  gaar  i  Dybden  og  Hojden ;  det 
første  for  Alle. 

I  Spaccio  er  Rammon  den,  at  Zeus,  hvorved  ikke  menes 
den  højeste  Guddom,  men  Enhver  af  os,  for  saa  vidt  der 
er  guddommelige  Kræfter  i  ham,  fatter  den  Beslutning  at  refor- 
mere Himlen.  Han  siger  til  Guderne:  Vore  skandaløse  Histo- 
rier staa  at  læse  i  Stjernebillederne.  Lad  os  nu  vende  tilbage 
til  Retfærdigheden,  det  vil  sige,  til  os  selv.  Lad  os  reformere 
den  indre  Verden,  saa  vil  ogsaa  den  ydre  blive  reformeret.  — 

Og  denne  Reformation  skildres  nu  i  den  Form,  at  Stjernebille- 
derne faa  nye  Navne,  idet  de  forskellige  Dyder  indtage  de 
mere  eller  mindre  tvetydige  Gude-  og  Dyreskikkelsei-s  Plads. 
Ved  Drøftelsen  af,  hvilke  Dyder  der  skulde  repræsenteres  paa 
Himlen,  faar  Bruno  Lejlighed  til  at  foretage  en  »Omvurdering 
af  Værdierne«  (for  at  bruge  et  moderne  Udtryk).  Fremstillin- 
gen heraf  er  meget  vidtløftig,  men  har  adskillige  interessante 
Episoder.  Der  er  her  kun  Anledning  til  at  dvæle  ved  et  Par 
karakteristiske  Træk. 

Paa  første  og  højeste  Plads  i  den  nye  Ordning  sættes 
Sandheden,  ti  den  raader  for  Alt,  og  den  bestemmer  enhver 
Tings  Plads;  af  den  afhænger  alle  Ting.  Hvis  man  vil  tænke 
sig  Noget,  der  kunde  overgaa  Sandheden  og  bestemme  dens 
Gyldighed,  saa  vilde  dette  Noget  netop  være  den  egentlige 
Sandhed!  Altsaa  kan  Intet  gaa  forud  for  Sandheden.  Den 
attraas  af  Mange,  men  skues  kun  af  Faa.  Den  bekæmpes  ofte, 
men  trænger  dog  ikke  til  Forsvar;  den  voxer  netop,  jo  mere 
den  bestrides.  —  Denne  Værdsættelse  hænger  aabenbart  sam- 
men med  Brunos  Eamp  for  den  nye  Verdensanskuelse  og  med 
hans  Overbevisning  om,  at  de  nye  Ideer  ville  udvide  Blikket 
og  forædle  Sindet. 

I  Brunos  Verdensanskuelse  spiller  Modsætningernes  nød- 
vendige Sammenhæng  og  Overgang  i  hinanden  en  stor  Rolle. 
Den  sarame  Lov  finder  han  paa  Sjælelivets,  navnlig  paa  Følel- 
sens Omraade.  Hvis  der  ingen  Forandring  gaves,  vilde  der  ingen 
Lyst  kunne  føles.  Enhver  Lystfølelse  bestaar  i  en  Overgang, 
on  Bevægelse.  Og  Lysten  forudsætter  Ulysten  som  sin  Bag- 
grund. Derfor  ingen  Lyst  uden  iblandet  Sorg.  Denne  Modsæt- 
ningernes Slægtskab  er  det,  der  gør  Angeren  mulig.  Det  af- 
føder Trangen  til  et  højere  Livstrin  end  det,  man  hidtil  har 
staaet  paa.  Det  er  i  Kraft  heraf,  at  Zeus  beslutter  at  reformere 
sig  selv  og  hele  Gudeverdenen.  Under  alle  Omskiftelser  be- 
bestaar  kun  Sandheden,  og  det  er  i  deus  Lys,  Reformen  skal 
finde  Sted.  Det  er  jo  de  to  Tanker,  Bruno  (lige  som  i  Oldtiden 
Heraklit)  stadigt  fastholder:  alle  Tings  Svingning  gennem  Mod- 
sætninger og  Verdenslovens  Evighed  under  al  Omskiften.  Der- 
ved  forstaas,  hvorledes   baade  Sandheden   og  Angeren   faa  en 

Plads  i  hans  Etik.  Angeren  skal  indtage  Svanens  Plads  i  den 
nye  Ordning.  Som  Svanen  dukker  den  op  af  Floder  og  Sumpe 
og  stræber  efter  ved  Renselse  at  naa  den  skinnende  Renhed. 
Den  bestaar  i  et  Mishag  ved  den  nærværende  Tilstand,  Sorg 
over  at  have  fundet  Tilfredsstillelse  ved  den,  og  Trang  til  fra 
de  lavere  Regioner  at  hæve  sig  op  ad  mod  Solen.  Skønt  Vild- 
farelsen er  dens  Fader  og  Uretten  dens  Moder,  saa  har  den 
dog  guddommelig  Natur  i  sig;  den  er  som  Rosen,  der  plukkes 
mellem  Torne,  eller  som  den  lysende  Gnist,  der  farer  ud  af 
den  mørke  Flint.  — 

Blandt  dem,  der  søge  Plads  paa  Himlen  ved  den  nye  Ord- 
ning, er  ogsaa  Friheden  for  Arbejde  (ocio).  Den  priser  Menneske- 
slægtens lykkelige  Barndomstid,  da  den  ikke  behøvede  at  arbejde 
og  var  fri  for  alle  Bekymringer  og  for  Bestræbelsens  Uro,  og 
da  der  hverken  var  Ulykke  eller  Last  og  Synd.  Men  til 
denne  Lovprisning  af  Guldalderen  svarer  Zeus,  at  Mennesket 
har  Haand  og  Tanke  for  at  bruge  dem,  og  at  det  er  dets  Op- 
gave ikke  blot  at  følge  Naturens  Indskydelser,  men  at  frem- 
bringe en  anden  Natur,  en  højere  Ordning  ved  sin  Aands  Kraft  og 
Frihed,  uden  hvilken  det  ikke  kan  opretholde  sin  Værdighed  som 
Jordens  Gud.  1  Guldalderen  med  dens  Frihed  for  Arbejde  vare 
Menneskene  ikke  mere  dydige,  end  Dyrene  nu  ere,  ja,  de  vare 
maaske  endnu  mere  sløve  end  disse.  Nød  og  Trang  have  frem- 
bragt Industrien,  skærpet  Tanken  og  ført  til  Opdagelse  af  Kun- 
sten, og  saaledes  udvikles  der  fra  Dag  til  Dag  under  Fornøden- 
hedernes Tryk  stedse  nye  og  vidunderlige  Opfindelser  af  den 
menneskelige  Aands  Dyb.  Derved  fjerner  den  sig  fra  det  Dyriske 
og  nærmer  sig  til  det  Guddommelige.  Uretfærdighed  og  Ond- 
skab voxe  samtidigt,  det  er  sandt.  Men  i  den  dyriske  Tilstand 
mangle  Dyderne  saa  vel  som  Lasterne;  ti  man  maa  ikke  for- 
vexle  Dyd  med  Fraværelsen  af  Last.  Selvbeherskelse  er  kun 
til  Stede,  hvor  der  er  Modstand  at  overvinde;  ellers  bliver  dyrisk 
Sløvhed  en  Dyd.  Kyskheden  er  ingen  Dyd  hos  en  kold  og  sløv 
Natur.  I  Nordevropa  er  den  derfor  neppe  Dyd;  men  i  Frank- 
rig, endnu  mere  i  Italien,  allermest  i  Libyen.  —  Resultatet 
bliver,  at  Friheden  for  Arbejde  kun  kan  anerkendes  som  nød- 
vendig Modsætning  til  Arbejdet   (ocio  —  negocio).    Arbejde   og 

Hvile  bør  danne  en  naturlig  Rytme.  For  en  højbaaren  Aand 
vil  Friheden  for  Arbejde  være  det  største  Besvær,  naar  den  ikke 
kommer  som  Afløsning  af  anstrengt  Virksomhed.  — 

Ogsaa  i  Skriftet  om  de  heroiske  Affekter  lægges  der  Vægt 
paa,  at  da  Tilværelsen  er  sammensat  af  store  Modsætninger, 
maa  Følelseslivet  hos  dem,  der  ikke  ere  dyrisk  bornerede,  være 
af  sammensat  Beskaffenhed,  og  dette  gøres  til  en  Maalestok  for 
Følelsens  Udvikling.  Den  Dumme  holder  sig  til  den  nærværende 
Tilstand  uden  at  tænke  paa  hvad  der  gaar  forud  og  følger  efter, 
paa  det  Modsatte,  som  dog  ligger  saa  nær,  paa  det  Fraværende, 
der  dog  altid  er  en  Mulighed.  Hans  Glæde  kan  derfor  være 
uden  Bekymring,  uden  Frygt  og  uden  Anger.  Uvidenheden  er 
Moder  til  den  sanselige  Lyksalighed  og  det  dyriske  Paradis. 
Hvo  som  øger  sin  Viden,  øger  sin  Smerte.  Ved  stigende  Viden 
ser  man  flere  Muligheder,  stiller  sig  et  højere  Maal,  —  og  det 
bliver  da  saa  meget  des  vanskeligere  at  naa  det.  Den  heroiske 
Affekt  opstaar,  naar  man  ikke  lader  sig  afholde  fra  at  hige  mod 
et  højt  Maal,  fordi  der  er  Smerte  og  Fare  forbundet  med  denne 
Stræben.  Sommerfuglen,  som  tiltrækkes  af  Lyset,  véd  ikke,  at 
det  er  Døden;  det  heroiske  Menneske  v6d  det,  og  søger  dog 
Lyset,  fordi  det  véd,  at  Smerte  og  Fare  kun  ere  Onder  for  den 
begrænsede  og  sanselige  Betragtning,  ikke  sete  fra  Evighedens  Syns- 
punkt (ne  Tocchio  de  Teternitade).  Det  er  endog  en  Nødvendig- 
hed, at  der  ved  al  højere  Stræben  maa  følge  en  Ulyst  med, 
da  Maalet  stedse  højner  sig,  jo  la'ngere  man  kommer  frem.  Man 
gaar  sorgløs  i  Baaden  for  at  begynde  Farten  —  og  snart  er 
man  ude  paa  det  uendelige  Hav,  som  overvælder  Sans  og  Tanke. 
Jo  længere  man  naar,  des  mere  ser  man,  at  absolut  Tilfredsstil- 
lelse er  umulig.  Man  opdager,  at  dens  Genstand  er  uendelig, 
og  derved  kommer  der  Strid  og  Uro  i  den  endelige  Natur. 
Men  man  føler  da  Tilfredsstillelse  ved,  at  den  ædle  Ild  er  tændt, 
selv  om  der  er  Smerte  forbunden  med  den.  Det  er  en  højere 
Form  for  Selvopholdelse,  der  fører  til  at  fortsætte  den  ideale 
Stræben  trods  den  ophævede  Harmoni.  Hvad  der  binder  Villien 
<vinculum  voluntatis),  er  paa  alle  Trin  en  Kærlighed,  men  denne 
Kærlighed  kan  angaa  Noget,  der  ligger  hojt  ud  over  Individets 
endelige  Existens. 

—  Denne  hele  Tankegang  har  ikke  blot  Interesse  ved  at 
indeholde  Svar  paa  Indvendinger,  man  ofte  lige  til  den  nyeste 
Tid  har  rettet  mod  den  Etik,  der  benytter  Lykke  eller  Velfærd 
som  Maalestok,  men  ogsaa  ved  den  Modsætning,  i  hvilken 
Bruno  her  staar  baade  til  den  antike  og  den  middelalderlige 
Opfattelse.  Det  at  stedes  i  Modsætningernes  Strid  og  være  ude 
paa  den  uendelige  Stræbens  Ocean  er  tor  Bruno  det  H&jeste. 
Det  nJedfører  en  Rigdom  og  Fylde  i  det  indre  Liv,  som  han 
ikke  kan  tænke  sig,  at  nogen  som  helst  hvilende  Tilstand,  der 
kunde  opnaas,  vilde  fore  med  sig.  Saa  meget  end  Skriftet  om 
de  heroiske  Affekter  minder  om  Platon  og  Plotin,  til  hvilke 
han  selv  henviser,  saa  karakteriserer  det  dog  netop  Bruno  som 
moderne  Tænker.  Han  er  her  Forgænger  for  Lessings  og  Kants 
Ide  om  den  evige  Stræben  som  det  Højeste,  lige  som  hans  Stil- 
ling til  Forestillingen  om  Guldalderen  ogsaa  minder  om  en 
senere  Tids  kulturhistoriske  Opfattelse.  Som  i  sin  Verdensopfat- 
telse arbejder  han  ogsaa  i  sine  etiske  Ideer  med  vid  Horizont 
—  og  med  den  Forestilling,  at  den  stedse  kan  blive  videre. 


14.  TOMMASO  CAMPANEIXA. 
Som  Bruno  var  ogsaa  Campanella  en  Munk,  der  kom  i 
Berøring  med  Tidens  nye  Tanker  og  havde  et  modtageligt  Sind 
for  dem.  Men  han  horer  allerede  Reaktionen  til.  Med  Renais- 
sancefilosofernc  fordrer  han,  at  der  skal  komme  en  ny  Viden- 
skab og  en  ny  Filosofi,  fordi  Naturens  Bog  nu  er  aabnet  som 
ingensinde  for.  Men  han  har  tillige  en  anden  Grund  til  sin 
Fordring,  den  nemlig,  at  den  gamle  Filosofi  er  hedensk.  Det 
var  umuligt,  mente  han,  at  forene  den  aristoteliske  Filosofi  med 
Kirkens  Tro,  skønt  man  jo  i  Middelalderen  havde  anset  det  for 
muligt.  En  ny  Naturlære  og  en  ny  Statslære,  en  hel  ny  Filosofi 
maa  grundes,  for  at  Kirken  kan  bestaa,  og  for  at  den  ikke  over- 
for de  nye  Folk  i  de  andre  Verdensdele  skal  skamme  sig  ved 
at  komme  med  en  Kultur,  der  ikke  er  frembragt  inden  for 
Kirken  selv.  Renaissancetænkerens  dristige  Forhaabninger  ere 
hos  Campanella  forenede  med  den  troende  Katoliks  Ydmyghed 
overfor  Kirken.    Han  negter,   at   Bruno   blev  brændt   for  sine 

videnskabelige  Antagelsers  Skyld;  han  opfordrer  i  sit  Forsvars- 
skrift for  Galilei  Kirken  til  at  lade  den  paa  Erfaring  grundede 
Forsken  gaa  sin  frie  Gang,  da  Naturens  Bog,  naar  den  bliver 
grundigt  studeret,  nok  vil  stemme  med  den  hellige  Skrift.  Men 
da  Kirken  fordømmer  den  nye  Astronomi  i  Galileis  Lære,  bøjer 
han  sig.  Det  er  ham  vel  ogsaa  en  Tilfredsstillelse,  at  han  nu 
ikke  behøver  at  opgive  den  Naturopfattelse,  han  havde  lært  af 
Telesio  og  udtalt  i  sine  tidligere  Skrifter.  Ved  sit  Forsøg  paa 
at  opstille  en  anden  Filosofi  end  den  skolastiske,  paadrager  han 
sig  alligevel  et  bittert  Fjendskab,  der  sandsynligvis  var  med- 
virkende Aarsag  til  hans  lange  Fangenskab.  Der  er  noget  Tra- 
gisk i  hans  Skikkelse,  idet  hans  Kamp  mod  Skolastiken  af  Magt- 
haverne i  Kirke  og  Stat  betragtes  med  Uvillie,  fordi  de  nu  havde 
lært  at  frygte  for  enhver  Forandring  i  det  Overleverede.  Al 
hans  Begejstring  for  Kirkens  Sag  hjalp  ham  ikke.  Heller  ikke 
i  sit  Indre  formaaede  han  at  sejre  over  Fortidens  Kræfter.  Der 
er  betydningsfulde  Tanker,  der  arbejde  sig  frem  hos  ham ;  men 
de  indklædes  i  skolastiske  og  mystiske  Former :  og  da  han  var 
naaet  til  at  faa  dem  frem,  vare  de  allerede  ad  anden  Vej,  i 
klarere  Form  og  i  bedre  Sammenhæng  med  Tidens  Videnskab 
udtalte  af  Descartes. 

Campanella  er  født  i  Stilo  i  Calabrien  i  Aaret  1568.  Hans 
Fornavn  var  Giovan,  som  han  ombyttede  med  Tommaso,  da  han 
fjorten  Aar  gammel  traadte  ind  i  Dominikanerordenen.  Det  var 
efter  hans  eget  Udsagn  ikke  blot  religiøs  Trang,  men  maaske 
nok  saa  meget  Haab  om  i  Klosteret  bedre  at  kunne  dyrke  sine 
Studier,  der  førte  ham  til  at  foretage  dette  Skridt.  Ved  sin  Iver 
og  sin  Skarpsindighed  vakte  han  snart  Opmærksomhed  og  Frygt 
hos  Munkene.  Han  angreb  den  aristoteliske  Filosofi  med  saa 
gode  Argumenter,  at  man  mente,  han  ikke  var  kommen  til  dem 
ad  naturlig  Vej.  og  hans  Hang  til  de  »hemmelige  Videnskaber« 
kunde  bestyrke  denne  Mening.  Telesios  Naturfilosofi  vakte  hans 
Begejstring,  og  det  var  ham  en  Sorg,  at  han  ikke  fik  Lov  at 
besøge  den  gamle  Tænker;  først  da  Telesio  laa  paa  Ligbaaren, 
fik  han  ham  at  se.  I  væsentlige  Punkter  følger  han  den  telesi- 
anske  Filosofi,  som  hvis  ivrige  Forsvarer  han  optraadte.  For 
at  unddrage  sig  de  Fjendskaber,  han  havde  vakt,  rejste  han  til 

Rom  og  derfra  til  Fiorents  og  Padua.  Det  lykkedes  ham  ikke 
at  opnaa  en  lærestol,  fra  hvilken  han  kunde  forkynde  sine 
Ideer.  Man  var  betænkelig  ved  den  nye  Lære.  Hans  Manu- 
skripter blev  ham  endog  frastjaalne,  —  og  han  gensaa  dem  først, 
da  han  paa  Hjemvejen  fra  Norditalien  maatte  møde  for  Inkvisi- 
tionen i  Rom.  Han  synes  dog  at  være  sluppen  nogenlunde  let 
fra  den  Prøvelse,  han  her  blev  underkastet  En  haardere  fore- 
stod ham  i  hans  Hjemstavn.  Under  den  herskende  Gæring  i 
Sindene  og  Utilfredsheden  med  det  spanske  Regimente  udbrod 
der  Uroligheder  i  Calabrien.  Campanella,  der  allerede  ved  sin 
filosofiske  Opposition  havde  henledet  Opmærksomheden  paa  sig, 
maatte  blive  Genstand  for  Mistanke  ved  de  socialistiske  Ideer, 
han  tidligt  kom  ind  paa,  og  ikke  mindre  ved  den  Maade,  paa 
hvilken  han  af  Naturens  og  Tidernes  Tegn  troede  at  kunne  for- 
udsige store  Omvæltninger  i  Aaret  1600.  Han  blev  beskyldt 
for  statsfjendtlige  Planer  og  for  Kætteri,  blev  gentagne  Gange 
underkastet  den  forfærdeligste  Tortur  og  holdt  i  Fængsel  i  27 
Aar.  Den  bedste  Tid  af  hans  Liv  gik  hen  paa  denne  Maade. 
Den  kraftige  Mands  Begejstring  kuedes  dog  ikke.  I  Fængslet 
digtede  og  tænkte  han,  og  da  han  fik  sit  underjordiske  Hul 
ombyttet  med  et  bedre  Opholdssted,  hengav  han  sig  til  ivrige 
Studier.  Haus  Manuskripter  besørgedes  trykte  af  Venner,  der 
besøgte  ham.  Tilsidst  blev  han  dog  fri  ved  at  blive  udlevet  til 
Rom.  Paven  beskyttede  ham  og  lod  ham  flygte  til  Frankrig, 
hvor  han  levede  sine  sidste  Aar  i  Ro,  med  en  Understøttelse 
af  den  franske  Regering.  Han  døde  1639,  to  Aar  efter  at  Des- 
cartes' første  epokegørende  Skrift  var  udkommet. 

Campanella  vil  en  Filosofi,  der  gaar  ud  fra  Erfaringen. 
Derfor  begejstredes  han  af  Telesios  Program  og  oversaa  den 
ufuldkomne  Maade,  paa  hvilken  dette  Program  var  fyldestgjort. 
Derfor  interesserede  han  sig  ogsaa  levende  for  Tyge  Brahes  og 
Galileis  Iagttagelser  og  var,  som  allerede  berørt,  en  Tid  vaklende 
i  sin  Anskuelse  af  Univei-set.  Hvis  Galilei  har  Ret  i  sine  Slut- 
ninger, sagde  han,  niaa  vi  filosofere  paa  en  ny  Maade.  Og  da 
Galilei  stedse  støtter  sig  til  Iagttagelser,  kan  man  kun  gendrive 
ham  med  andre  Iagttagelser.  Det  ligger  Campanella  som  Kato- 
lik meget  paa  Hjerte,  at  Kirken  ikke  udsætter  sig  for  Spot  ved 

at  fordømme  den  nye  Lære.  Derfor  skrev  han  i  Fængslet  sin 
Apohgia  pro  Galileo^  som  en  af  hans  Venner  besørgede  trykt 
i  Frankfart  1622.  Men  Kirken  vilde  (som  vi  senere  ville  faa 
lejlighed  til  udførligere  at  omtale)  ikke  gaa  den  Vej,  Campa- 
nella  saa  indtrængende  opfordrede  til  at  slaa  ind  paa:  at  lade 
Naturens  Bog  og  Aabenbaringens  Bog  blive  fortolkede  hver 
efter  sine  Regler,  i  den  Overbevisning,  at  de  nok  tilsidst  vilde 
stemme  overens,  især  naar  man  fastholder,  at  Bibelen  ganske 
naturligt  holder  sig  til  den  sanselige  og  populære  Verdensopfat- 
telse. Da  saa  Dommen  over  Galilei  kom,  var  Campanella  saa 
ivrig  Katolik  og  tillige  saa  ivrig  Telesianer,  at  han  bøjede  sig 
for  den  **).  Kun  forkastede  han  i  Henhold  til  Tyges  og  Galileis 
Undersøgelser  de  faste  Sfærer.  lige  som  Telesio  antog  han  to 
mod  hinanden  kæmpende  Verdenskræfter,  den  udvidende  (Var- 
men) og  den  sammentrængende  (Kulden),  og  den  første  havde 
sin  Kilde  i  Solen  (som  centrum  amoris),  den  anden  i  Jorden 
(som  centrum  odii).  Solen  med  de  andre  Stjerner  som  sine 
Hjælpere  bevæger  sig  om  Jorden. 

Campanellas  Naturopfattelse  har  lige  som  Telesios  en  ani- 
mistisk Karakter,  idet  han  mener,  at  Tingenes  Vexelvirkning 
og  især  de  modsatte  Kræfters  gensidige  Tiltrækning  vare  utænke- 
lige, naar  de  ikke  vare  besjælede.  For  at  kunne  virke  paa 
hinanden,  maa  de  mærke  hinanden.  Han  gentager  Telesios  Argu- 
menter med  nærmere  Udførelse.  Af  størst  Interesse  er  den  Be- 
tragtning, at  Fornemmelse  ikke  kan  opstaa  af  Fiementernes  Sam- 
virken,  da  en  saadan  helt  ny  Evnes  eller  Egenskabs  Opstaaen 
vilde  være  en  Skabelse  af  Intet.  I  Oldtiden  var  der  (hos  Lu- 
cretius)  dertil  svaret,  at  Naturen  dog  frembyder  saa  mange 
Exempler  paa,  at  Produktet  har  andre  Fgenskaber  end  de  frem- 
bringende Elementer.  Men  Campanella  gensvarer,  at  i  alle  saa- 
danne  Tilfælde  er  det  ogsaa  for  os  en  Frembringelse  af  Intet, 
da  vi  ikke  forstaa,  hvad  det  er  i  Elementerne,  der  indeholder 
Muligheden  af  den  nye  Egenskab.  At  Fornemmelse  opstaar  af 
materielle  Elementer,  er  alt^aa  ligesaa  vel  en  Skabelse  af  Intet, 
som  at  det  I^egemlige  opstaar  af  det  Clegemlige.  Det  i  Elemen- 
terne, der  indeholder  Muligheden  af  den  nye  Egenskab,  maa 
være    væsensbeslægtet    (ejusdem    rationis)    med    den,    uden    at 

denne  derfor  behøver  at  præexistere  paa  samme  Maade,  som 
den  fremtræder  i  Resultatet  (eodem  modo  qvo  nunc).  —  Opfattet 
paa  denne  Maade  har  Ideen  om  alle  Tings  Besjæling  en  Be- 
tydning, der  er  aldeles  uafhængig  af  Animismen  og  netop  først 
kommer  til  sin  Ret,  naar  Animismen  giver  Plads  for  den  me- 
kaniske Naturforklaring.  —  Det  er  dog  kun  den  sanselige  eller 
legemlige  Sjæl,  Campanella  paa  denne  Maade  vil  sætte  i  Forbin- 
delse med  den  øvrige  Natur.  Den  højere,  aandelige  Del  af  Sjav 
len  antager  han  skabt  af  Intet,  lige  som  Telesio  antog. 

Campanellos  Naturfilosofi  udvikler  sig,  lige  som  Brunos,  til 
en  hel  Metafysik,  som  igen  sættes  i  Forbindelse  med  religiøse 
Ideer.  Alt,  som  er,  fremtræder  som  Kraft  (potestas),  Viden 
(sapientia)  og  Drift  (amor).  —  At  være  er  først  og  fremmest  at 
evne,  at  formaa  at  gøre  sig  gældende.  I  sin  højeste  uendelige 
Grad  og  Form  findes  Kraften  i  Guddommen,  begrænset  hos 
ethvert  endeligt  Væsen,  hos  hvem  Værens  Fylde  stedse  er  ind- 
skrænket i  større  eller  mindre  Grad  ved  Ikke- Væren:  der  er 
Intet,  som  Gud  ikke  er;  med  sit  Væsen,  ikke  ved  ydre  Paar 
virken  (essen tiando,  non  exterius  agende)  rører  han  sig  i  Alt; 
—  men  der  er  Meget,  som  et  endeligt  Væsen  ikke  er.  De 
endelige  Væseners  Mangfoldighed  viser  denne  relative  Ikke- 
Væren;  de  begrænse  hverandre  og  negere  for  saa  vidt  hver- 
andre. —  Hvad  der  gælder  Kraften,  gælder  ogsaa  Viden  og 
Driften.  Uden  Viden  kan  Kraften  ikke  virke.  Men  denne  Vi- 
den er  Kraften  iboende,  er  Et  med  Kraften.  Evnen  til  at  mærke 
det,  der  skal  virkes  imod,  kan  ikke  skilles  fra  selve  Evnen  til 
at  virke.  Dyrenes  Selvopholdelsesinstinkt  viser  os  tydeligt  dette; 
men  det  gælder  for  Alt  i  Naturen.  Derfor  maa  Viden  være 
oprindelig,  ikke  først  Produkt  af  ydre  Paavirken.  Forudsætning 
for  al  anden  Viden  er  Viden  af  sig  selv.  En  saadan  oprinde- 
lig Selvviden  findes  hos  enhver  Ting,  men  »skjulte  (som  intel- 
lectio  abdita),  idet  ingen  Modsætning  og  Forandring  gør  sig 
gældende.  Campanella  forsøger  at  vise,  hvorledes  Selverkendelse 
er  mulig,  over  for  Telesios  Sætning,  at  al  Erkendelse  forudsæt- 
ter en  Forandring.  Denne  Sætning,  mener  Campanella,  gælder 
kun  for  den  ved  ydre  Erfaring  erhvervede  Erkendelse.  Forat 
kende  andre  Ting,  maa  man  paavirkes  af  dem  og  derved  for- 

andres.  Men  for  at  kende  sig  selv  behøver  man  ikke  at  paa- 
virkes eller  forandres:  ti  hvad  man  her  skal  kende,  det  er  man 
jo  og  behøver  ikke  at  blive  det.  Om  sig  selv  har  det  enkelte 
Vaesen  en  »oprindelig,  skjult  Tanke«  (notio  abdita  innata),  som 
er  Et  med  dets  Natur.  Naar  der  indvendes,  hvorfor  vi  da  ikke 
strax  have  Klarhed  over  os  selv,  men  maa  lære  vor  Natur  at 
kende  af  vore  Handlinger,  svarer  Carapanella,  at  denne  i  vor 
Natur  liggende  Selverkendelse  stadigt  hindres  eller  hæmmes 
ved  Paavirkninger  ude  fra.  Det  er  nødvendigt  for  Selvophol- 
delsen  at  lære  andre  Ting  at  kende  og  altsaa  stadigt  at  for- 
andres. Derved  fordunkles  den  oprindelige  Viden:  Sjælen  hen- 
falder til  Selvforglemmelse  og  Uvidenhed  om  sig  selv.  Særligt 
de  lavere  Dyr  ere  sig  selv  fremmede  og  leve  som  i  stadigt 
Afsind  formedelst  den  stadige  Paavirkning  ude  fra.  Men  hin 
»skjulte«  Selvviden  er  dog  den  nødvendige  Forudsætning  for, 
at  der  kan  vides  Noget  om  andre  Ting.  At  jeg  mærker  Var- 
men, vil  sige,  at  jeg  ma»rker  mig  selv  som  varmet.  Enhver 
Erkendelse  af  andre  Ting  er  en  særegen  Bestemmelse,  Modifi- 
kation af  min  Bevidsthed  og  forudsætter  denne.  Kun  hos  det 
uendelige  Væsen  kan  den  oprindelige  Selvviden  udfolde  sig  frit 
og  klart,  fordi  ydre  Paavirkning  her  falder  bort.  Men  hos  de 
endelige  Væsener  har  Læren  om  den  oprindelige  Selvviden  den 
Betydning,  at  al  Erkendelse  bygges  paa  vor  umiddelbare  For- 
nemmelse. Skeptikerne  kunne  faa  Ret  med  Hensyn  til  al  afledet 
Erkendelse;  men  denne  forudsætter  stedse  en  Bevidsthed  om 
vore  egne  umiddelbare  Tilstande  og  deres  Modifikationer,  og 
denne  Bevidsthed  er  en  Realitet,  som  ikke  kan  betvivles.  Det 
gaar  med  vor  Viden  som  med  vor  Kunnen :  naar  jeg  kan  løfte 
en  Byrde,  er  det,  fordi  jeg  kan  løfte  min  Arm;  og  saaledes  kan 
jeg  kun  vide  Noget  om  andre  Ting,  fordi  jeg  kan  kende  min 
egen  Tilstand  som  bestemt  ved  disse  andre  Ting.  Jeg  kan  tage 
fejl  i  Fortolkningen  af  min  Tilstand,  men  ikke  i,  at  jeg  opfatter 
den  paa  en  best.emt  Maade.  Campanella  henviser  til  Augustinus, 
der  allerede  havde  vist,  at  den  umiddelbare  Bevidsthed  ikke 
skuffer.  »For  mig,«  sagde  Augustinus,  »er  det  det  Sikreste  af 
Alt,  at  jeg  er.  Selv  om  du  negter,  at  jeg  er,  og  siger,  at  jeg 
fejler,  saa  indrømmer  du  dog  derved  netop,  at  jeg  er;   ti  jeg 


Digitized  by  VjOOQIC 


150  Campanella  og  Descartes. 

kan  ikke  tage  fejl,  hvis  jeg  ikke  er.«  —  Ved  denne  Lære  er 
det,  at  Campanella  naar  til  det  Punkt,  der  hos  Descartes  blev 
Udgangspunktet  for  den  hele  nyere  Filosofi.  Campanellas  Meta- 
fysik, i  hvilken  denne  Lære  udtaltes,  udkom  vel  forst  Aaret 
efter  Descartes'  discours  sur  la  tnethode,  men  den  var  sikkert 
for  største  Delen  forfattet  allerede  i  hans  Fængselstid.  løvrigt 
findes  Tanken  om  den  umiddelbare  Bevidsthed  som  Grundlag 
for  al  Viden  allerede  tidligere  hos  flere  af  Benaissancetidens 
Tænkere,  hos  Cusanus,  hos  Montaigne,  hos  Charron  og  hos 
Sanchez  (hvilken  Sidste  vi  endnu  ikke  have  havt  Lejlighed  til 
at  omtale).  —  Men  Campanella  gaar  længere  tilbage  endnu. 
Hans  »skjulte«  Viden  er  hvad  man  nu  kunde  kalde  potentiel 
Bevidsthed;  det  er  snarere  Bevidsthedsm ulighed  end  virkelig 
Bevidsthed,  og  Campanella  lærer  ogsaa,  at  den  stadigt  hin- 
dres af  den  ydre  Erfaring.  Den  virkelige  Selverkendelse  vin- 
des jo  dog  ogsaa,  ikke  ved  at  trække  sig  tilbage  fra  alle  For- 
andringer (ti  en  uforanderlig  Væren  kunne  vi  ikke  tænke  os 
som  bevidst),  men  ved  at  lægge  Mærke  til,  hvorledes  vort  Val- 
sen udfolder  sig  formedelst  Forandringerne  og  gennem  vore 
Handlinger.  Og  det  indrømmer  da  Campanella  ogsaa,  naar  han 
siger,  at  »de  mangfoldige  Forandringer  tilslore  vort  oprindelige 
Væsen  og  gøre  os  stadigt  til  nye  Væsener,  hvorved  Sammen- 
ligningen med  det  Forbigangne  og  Enheden  i  vort  Væsen,  altsaa 
ogsaa  Kendskaben  til  os  selv  hindres.«  Her  antydes  en  anden 
Art  Selverkendelse  end  hin  halvt  mystiske,  der  skal  være  uaf- 
hængig af  al  Forandring.  — 

Som  der  rører  sig  Kraft  og  Viden  i  Alt,  rorer  der  sig 
ogsaa  Drift  Det  viser  sig  i,  at  enhver  Ting  søger  at  opholde 
sig  selv.  Stenen  vil  vedblive  at  være  Sten,  og  naar  den  slynges 
til  Vejrs,  søger  den  tilbage  til  Jorden,  hvor  den  hører  hjemme. 
Planter  og  Dyr  suger  endog  gennem  Forplantningen  en  Selv- 
opholdelse, der  strækker  sig  ud  over  det  enkelte  Individs  Liv. 
Ja,  i  Lysets  og  Varmens  Trang  til  at  udbrede  sig  over  og  i 
Alt,  ser  Campanella  den  samme  evige  Drift  eller  »Kærlighed« 
(amor)  virke.  Og  lige  som  Kraft  til  at  bevæge  sig  selv  er  For- 
udsætningen for  Kraft  til  at  bevæge  alt  Andet,  og  Viden  om 
sig  selv  for  Viden  om  alt  Andet,  saaledes  er  ogsaa  Kærlighed 

til  sig  selv  Forudsætning  for  Kærlighed  til  alt  Andet.  De  speci- 
elle Forraer,  Kærligheden  antager  overfor  forskellige  Genstande, 
forudsætte  den  »skjulte c  Kærlighed  (amor  abditus),  raed  hvilken 
ethvert  Væsen  fastholder  og  hævder  sin  egen  Væren.  Lykken 
for  Mennesket  som  for  ethvert  Væsen  bestaar  i  en  saadan  Selv- 
opholdelse; dersom  den  bestod  i  noget  Andet,  vilde  Selvtilintet- 
gørelse blive  Følgen.  Dyden  er  den  Regel,  der  raaa  følges,  for 
at  det  højeste  Formaal,  den  fulde  Selvopholdelse,  kan  opnaas; 
hvad  Loven  er  for  Samfundet,  det  er  Dyden  for  det  enkelte 
Menneske.  Ad  tre  Veje  kan  Maalet  naas  her  i  Verden;  ved 
at  bevare  sin  egen  Personlighed,  ved  at  fortsætte  sit  Liv  i  sine 
Børn  og  ved  at  efterlade  sig  Ære  og  Ry.  En  fjerde  Vej  fører 
til  det  evige  Liv  i  Gud,  hvor  Mennesket  faar  Del  i  den  uende- 
lige Væren,  af  hvilken  hans  egen  Existens  er  bleven  udskilt 
ved  Iblanding  af  Ikke-Væren.  Al  Moral  og  Religion  sætter 
altsaa  Campanella  i  nøje  Forbindelse  med  Selvopholdelsen.  Inder- 
ligst er  Forholdet  for  Religionens  Vedkommende:  ti  den  ube- 
vidste eller  »skjulte«  Kærlighed  til  sig  selv,  der  ligger  til  Grund 
for  Alt,  hvad  vi  ellers  elske,  er  atter  i  sin  inderste  Grund  Kær- 
lighed til  den  uendelige  Væren,  der  rorer  sig  i  alle  Tings  be- 
grænsede Væren,  og  kun  ved  Delagtighed  i  den  kan  den  højeste 
Salighed  naas.  Derfor  gives  der  en  oprindelig  »skjult«  Religion 
(religio  abdita)  i  Alle,  lige  saa  vel  som  en  »skjult*  Viden  og 
Drift,  og  egentlig  som  Et  med  disse.  De  enkelte,  positive  Reli- 
gioner kunne  fejle,  men  ikke  hin  indre,  oprindelige  Religion, 
der  er  deres  fælles  Forudsætning.  En  Aabenbaring  er  kun  Nød- 
vendighed, fordi  de  positive  Religioner  (religiones  superadditæ) 
frembyde  Forskelligheder  og  Vildfarelser. 

I  sin  individuelle  Etik  minder  Campanella  ganske  om  Te- 
lesio.  Lige  som  denne  sætter  han  Højsindet  (sublimitas)  som 
Tinden  af  al  Dyd,  idet  det  udtrykker  den  sande  Adel,  den  indre 
Selvbevarelse,  der  ser  ned  paa  ydre  Ære  og  i  sin  Tragten  efter 
at  vinde  Frihed  for  sig  selv  og  Andre  ikke  fornegter  sig  selv 
under  de  haardeste  Pinsler  eller  det  langvarigste  Fængsel.  I 
sin  sociale  Etik  gennemgaar  han  de  torskellige  Samfund,  fra  de 
snevreste,  Familie  og  Husstand,  gennem  Kommune  og  Stat  til 
Verdensriget,  et  almindeligt  Menneskesamfund,  hvis  højeste  Leder 

er  Paven,  og  hvis  Senat  udgreres  af  de  verdslige  Fyrster.  Campa- 
nella beskæftigede  sig  ivrigt  med  Politik.  Maaske  har  han  endog 
i  sin  Ungdom  næret  dristige  Planer  for  sit  Fædrelands  Frem- 
tid og  betragtet  sig  selv  som  kaldet  til  religios-politisk  Refor- 
mator. Der  hviler  endnu  stor  Dunkelhed  over  den  Sammen- 
sværgelse, han  beskyldtes  for  at  have  taget  Del  i.  Ytringer, 
der  forekomme  i  hans  Skildring  af  den  Højsindede,  kunde  tyde 
paa,  at  han  havde  havt  store  Planer,  som  han  ikke  vilde  be- 
kende. Men  hvorledes  det  end  dermed  forholder  sig,  senere  saa 
han  hen  mod  et  teokratisk  Verdensherredømme  med  Paven  i 
Spidsen,  udbredt  over  hele  Jorden,  saaledes  at  Spanien  (hvad 
der  særligt  udvikles  i  Skriftet  Om  det  spaiiske  Monarki)  har 
den  Opgave  at  bringe  de  andre  Verdensdeles  Folkeslag  ind  under 
Kirken,  medens  Frankrigs  »allerkristelige«  Konge  (efter  Foi-talen 
til  Universalis  philosophid)  har  det  Hverv  at  undertvinge  Kæt- 
terne i  Europa.  Campanellas  reaktionære  Stilling  træder  her  frem 
i  hans  Politik,  som  ovenfor  i  hans  Naturopfattelse.  Han  staar 
især  i  skarp  Modsætning  til  Machiavelli,  hvem  han  (især  i 
Atheisrmis  triumphatns  1636)  betragter  som  det  onde  Princips 
Repræsentant. 

Men  det  Mærkelige  er,  at  Campanella  her,  lige  som  paa 
Naturopfattelsens  Omraade,  er  overordentligt  stærkt  paavirket  af 
de  Tanker,  han  vil  eller  maa  bekæmpe.  Som  et  Tillæg  til  hans 
Etik  og  Politik  er  hans  ideale  Fremtidsskildrmg  »Solstaten«  (Ci- 
vitas  solis)  bleven  udgivet.  Den  er  bleven  til  i  Fængslet,  medens 
Nutidens  Tryk  hvilede  tungt  over  ham.  Et  Aariuindrede  forud 
havde  den  engelske  Kansler  Thomas  Morus  og  omtrent  sam- 
tidigt med  Campanella  Bacon  af  Verulam  givet  saadanne  Sam- 
fundsidealer; det  fælles  Forbillede  for  dem  alle  har  Platon  givet 
i  sin  »Stat«.  Campanella  beskriver  en  Ordning  af  Samfundet, 
hvor  Videnskaben,  det  vil  sige  Naturvidenskaben  og  Filosofien, 
raader,  og  hvor  det  materielle  Arbejde  er  kommet  til  sin  Ret 
Der  er  intet  Præsteskab  og  ingen  Adel.  De  Regerende  ere  de, 
der  have  faaet  den  bedste  teoretiske  og  praktiske  Dannelse, 
Solstatens  Beboere  finde  den  Tanke  latterlig,  at  Haandværkerne 
ikke  skulde  være  en  nok  saa  ædel  Klasse  som  andre  Medlem- 
mer af  Samfundet.   Ingen  Privatejendom,  ingen  sondrede  Boliger 

Og  intet  privat  Familieliv  tilstedes,  da  derved  Egoismen  be- 
gunstiges og  den  brændende  Fædrelandskærlighed,  som  besjæler 
Solstatens  Beboere,  vilde  forringes.  Øvrigheden  regulerer  de 
kønslige  Forbindelser  efter  fysiologiske  Hensyn,  for  at  Staten 
kan  faa  sunde  og  vel  begavede  Borgere.  Det  er  jo  dog,  mener 
man.  Slægten  og  ikke  Individet,  der  skal  bevares  gennem  For- 
plantningen! Hovmod  betragtes  som  den  værste  Last.  Enhver 
sættes  til  den  Virksomhed,  der  passer  bedst  efter  hans  Evner, 
og  af  Arbejsudbyttet  faar  Enhver  hvad  han  behøver  og  fortje- 
ner. Tilfældet  skal  ikke  have  Lov  at  raade  hverken  for  Avlin- 
gen, for  Kaldsvirksom heden  eller  for  Fordelingen.  Det  vilde 
kun  have  Uretfærdighed  og  Manges  Nød  til  Følge.  »Der  bor  nu 
70,000  Mennesker  i  Byen  Neapel;  af  dem  arbejde  neppe  ti  eller 
femten  Tusinde,  og  disse  opslides  og  ødelægges  af  det  over- 
drevne, stadige  og  daglige  Arbejde,  medens  de  øvrige  hengive 
sig  til  Lediggang  og  forfalde  til  Sløvhed,  Gerrighed,  Sygelighed, 
Vellyst  og  Nydelsessyge.  Men  i  Solstaten,  hvor  Tjenester,  Kun- 
ster, Arbejder  og  Beskæftigelser  fordeles  til  Alle,  behøver  hver 
Enkelt  knap  at  arbejde  fire  Timer  om  Dagen;  den  øvrige  Tid 
kan  han  bruge  til  at  skaffe  sig  Kundskab  paa  en  behagelig 
Maade,  til  at  diskutere,  læse,  fortælle,  skrive,  spadsere  eller  øve 
Aand  og  I^egeme  paa  fornøjelig  Vis.« 

Dette  Fremtidsbillede,  som  foresvævede  Campanella,  medens 
han  sad  i  sit  Fængsel  »i  Lænker  og  dog  fri,  ensom  og  dog  ikke 
ene,  tavs  og  dog  opløftende  sit  Raab«  —  som  det  hedder  i  en 
af  hans  Sonetter,  staar  i  en  vis  Modsætning  baade  til  den  filo- 
sofiske og  til  den  politisk-religiøse  Anskuelse,  han  i  sine  andre 
Skrifter  udvikler.  Med  den  stærke  Betoning  af  Selvhævdelsen 
stemmer  det  ikke,  at  den  Enkelte  i  »Solstaten«  saa  ganske  maa 
give  Afkald  paa  at  finde  sin  egen  Vej  til  sit  Maal.  Blandt 
Andet  glemmer  Campanella,  at  han  udtrj^kkeligt  har  betragtet 
Forplantningen  som  en  Form  for  hidividets  Opholdelse;  her 
skal  det  kun  være  Slægtens  Opholdelse,  det  gælder.  Endnu 
mærkeligere  er  Modsætningen  mellem  »Solstaten«  og  det  Teo- 
krati, Campanella  i  sine  filosofiske  og  politiske  Skrifter  ser  som 
Maalet  Alt  Hierarki  og  al  Enevælde  er  her  forvundet.  Der 
bliver  egentligt  heller  ingen    Plads   for  positiv  Religion.    Den 

»skjulte«  Religion  synes  her  at  være  nok,  og  det  udtales  endog, 
at  Kristendommen  jo  egentligt  kun  sanktionerer  det,  den  natur- 
lige Tænkning  forer  til  at  antage,  —  en  Sanktion,  der  ved  en 
saa  fuldkommen  social  Ordning  som  Solstatens  ikke  længere 
synes  at  være  nødvendig.  Vel  kan  man,  som  SiGWART  bemær- 
ker i  sin  fortrinlige  Afhandling  om  Campanella  og  hans  poli- 
tiske Ideer,  finde  en  Overensstemmelse  mellem  Planen  om  Teo- 
kratiet og  Planen  om  den  videnskabeligt  ledede  Fremtidsstat; 
men  det  er  dog  karakteristisk,  at  Campanella  har  udarbejdet 
sine  Ideer  i  denne  dobbelte  Form,  og  det  saaledes.  at  ikke  Teo- 
kratiet, men  den  socialistiske  Stat,  hvor  Arbejdets  og  Viden- 
skabens Ret  staar  i  første  Linie,  er  det  endelige  Ideal.  Sam- 
tidens Magter,  selve  Reaktionens  Repræsentanter  i  Stat  og  Kirke, 
har  han  da  betragtet  som  Midler  og  som  opdragende  Kræfter, 
der  skulde  føre  fremad  mod  det  ideale  Maal,  der  var  diametralt 
modsat  den  bestaaende  Ordning.  Uagtet  Campanella  i  saa  Meget 
er  en  Reaktionens  Mand,  saa  har  han  dog  endnu  Renaissancens 
Blod  i  sig,  og  han  ser  ud  over  den  givne  sociale  Verdens 
Grænser  med  samme  Begejstring  som  Giordano  Bruno  over 
den  ydre  sanselige  Himmels  Grænser. 

DEN  NYE  VIDENSKAB. 

1.    OPGAVEN. 

Praxis  gaar  forud  for  Teori,  og  Kunst  gaar  forud  for  Viden- 
skab —  selv  om  der  saa  senere  af  Teorien  kan  udvikle  sig 
en  ny  Praxis,  af  Videnskaben  en  ny  Kunst.  Humanismen  ud- 
viklede sig,  som  vi  have  set,  af  de  politiske  og  sociale  Forhold 
i  de  italienske  Stater,  og  af  Humanismen  som  en  Retning  i  den 
praktiske  Livsførelse  udviklede  sig  igen  en  ny  Lære  om  Menne- 
sket. Paa  tilsvarende  Maade  udviklede  den  mekaniske  Natur- 
videnskab sig  af  den  i  de  italienske  Stæder  blomstrende  Industri. 
For  at  skaffe  sig  Magtmidler  og  Glans  maatte  Herskerne  be- 
gunstige Haandværk  og  Industri,  og  den  personlige  Kraft  og 
stærke  Selvfolelse  hos  Borgerne  i  Stæderne  fandt  Udslag  i  ivrig 
og  kløgtig  Virksomhed  paa  det  industrielle  Arbejdes  og  de 
industrielle  Opfindelsers  Omraade.  Der  var  en  Væddekamp  mel- 
lem Stæderne  i  denne  Henseende.  Man  søgte  at  overfløje  hver- 
andre i  faglig  Kløgt  og  rugede  skinsygt  over  nye  Opfindelser 
og  Maskiner.  Den  praktiske  Anvendelse  af  Naturens  Kræfter 
forøgede  Kendskabet  til  deres  Virkemaade  og  maatte  vække  In- 
teressen for  at  finde  deres  Love.  Hverken  Leonardos  eller 
Galileis  Optræden  er  forstaaelig  uden  i  Sammenhæng  med  den 
italienske  Industri,  ligesaa  lidt  som  Pomponazzi  og  Machiavelli 
ere  forstaaelige  uden  i  Sammenhæng  med  den  italienske  Aands- 
udvikling  og  den  italienske  Politik. 

For  at  tage  et  enkelt  Exempel.    Galilei  begyndte  sine  be- 
rømte   Undersøgelser  om  to  nye  Videnskaber  med  at  lade  Hoved- 

personen  i  Dialogen,  Salviati,  udtale:  »Den  uudtømmelige  Virk- 
somhed i  Eders  berømte  Arsenal,  mine  Herrer  fra  Venedig, 
synes  mig  at  frembyde  Tænkerne  et  stort  Omraade  for  Spekula- 
tion, især  paa  Mekanikens  Omraade,  da  der  stadigt  af  talrige 
Kunstnere  udføres  Maskiner  og.  Apparater.«  Hertil  svarer  Sagredo : 
»De  har  ganske  Ret,  min  Herre,  og  da  jeg  af  Naturen  er  vide- 
begærlig, kommer  jeg  ofte  herhen,  og  den  Erfaring,  som  de, 
vi  paa  Grund  af  deres  fremragende  Mesterskab  kalde  »de  Førstes, 
raade  over,  har  ofte  aabnet  for  mig  Aarsagssammenhængen  af 
vidunderlige  Fænomener,  som  tilforn  holdtes  for  uforklarlige  og 
utrolige.« 

Udviklingen  af  det  nye  Verdensbillede  virkede  ogsaa  for- 
beredende i  denne  Retning.  Den  førte  til  at  soge  en  anden 
Sammenhæng  i  Naturen  end  den,  Sansningen  umiddelbart  frem- 
bød, og  maatte  lede  til  at  spørge,  ved  hvilke  Kræfter  og  Love 
det  Verdenssystem,  Tænkningen  konstruerede  paa  Iagttagelsens 
Grundlag,  holdtes  sammen  og  holdtes  i  Virksomhed.  Dette 
Spørgsmaal  besvarede  den  nye  Verdensanskuelse  ikke  selv,  eller 
naar  den  forsøgte  det,  var  det  paa  fantastisk,  poetisk,  animistisk 
Vis.  Vel  var  det  et  betydningsfuldt  Fremskridt,  at  Telesio  satte 
Kraftens  Begreb  i  Stedet  for  den  aristoteliske  Form.  Derved 
blev  det  slaaet  fast,  at  Forklaringen  ikke  kunde  søges  i  selve 
Fænomenets  Kvalitet,  dets  fuldendte  Skikkelse,  som  ved  en 
Kunstners  Arbejde,  der  forstaas,  naar  man  opdager,  hvilket  For- 
billede der  har  foresvævet  ham.  Men  Begrebet  Kraft  er  endnu 
for  vagt  og  ufrugtbart,  saa  længe  det  ikke  konstrueres  paa 
Grundlag  af  Indsigt  i  den  regelmæssige  Sammenhæng  mellem 
Fænomenerne.  V6d  man,  efter  hvilken  Lov  Fænomenet  B  føl- 
ger efter  Fænomenet  A,  saa  véd  man  ogsaa,  hvilken  Kraft  og 
hvor  megen  Kraft  man  skal  tillægge  A;  ti  Kraft  betyder  da 
kun  de  Betingelser,  A  indeholder  for  Bs  Indtræden.  Men  for 
at  opdage  dette  er  Iagttagelse  og  Beskrivelse  ikke  nok.  Man 
maa  gaa  tilbage  til  de  simpleste  Forhold  og  ad  experimental 
Vej  undersøge  de  Betingelser,  af  hvilke  Fænomenernes  Indtræ- 
den afhænger.  Det  gælder  ikke  længere  blot  om  et  Billede. 
Billedet  maa  analyseres  i  sine  enkelte  Træk  og  disses  Sammen- 
hæng undersøges.   Derved    kan   føi-st  den  fulde   Sikkerhed  for 

Billedets  Gyldighed  vindes.  Flere  af  de  Forskere,  der  staa  som 
GruDdla^ggere  af  den  nye  mekaniske  Naturvidenskab,  have  der- 
for ogsaa  arbejdet  videre  paa  det  nye  Verdensbilledes  Udvik- 
ling, ligesom  de  for  en  Del  fik  Opgaverne  for  deres  mekaniske 
Undersøgelse  fra  dets  Forhold. 

Ogsaa  her  var  det  en  Oldtidstanke,  der  blev  tagen  op.  Arki- 
medes,  Statikens  og  Hydrostatikens  Grundlægger,  havde  allerede 
i  det  tredie  Aarhundrede  før  Kristus  udtalt  Tanker,  der  inde- 
holdt Spiren  til  en  mekanisk  Naturopfattelse.  Ved  Tidernes 
Ugunst  udvikledes  denne  Spire  ikke  før  efter  Aartusinders  For- 
løb. Arkimedes  høite  nu,  da  hans  Aandsretning  havde  fundet 
gunstige  Livsvilkaar,  til  de  Forfattere,  der  med  Iver  studeredes, 
udgaves  og  oversattes  i  det  16.  Aarhundrede.  Det  var  dog  i 
Virkeligheden  en  ny  Videnskab,  der  skulde  grundlægges.  Den 
filosofiske  Interesse  ved  denne  Begivenhed  beror  paa  dens  Be- 
tydning for  Aandslivet,  og  denne  Betydning  er  af  flersidig  Art. 
—  For  det  Første  udvikledes  her  en  ny  Metode  og  dermed  en 
ny  Anvendelse  af  den  menneskelige  Erkendelsesevne,  der  greb 
dybt  ind  i  Aandsudviklingens  Karakter  og  Retning.  Nye  aande- 
lige  Fornødenheder  og  Vaner  opstod.  Experiment  og  Analyse 
trængte  sig  frem  foran  Kontemplation  og  Konstruktion,  om  de 
ikke  ligefrem  fortrængte  dem.  —  For  det  Andet  var  det  sær- 
ligt den  materielle  Side  af  Tilværelsen,  den  nye  Metode  kunde 
finde  Anvendelse  paa.  Det  Spørgsmaal  maatte  da  opstaa,  hvil- 
ken Rækkevidde  de  her  fundne  Resultater  havde,  —  om  de 
indeholdt  en  Erkendelse  af  hele  Tilværelsen,  eller  hvorledes 
deres  Forhold  til  Tilværelsens  aandelige  Side  var.  Den  Revolu- 
tion, som  foregik  ved  den  nye  Verdensanskuelse,  havde  allerede 
ført  dybsindige  Tænkere  til  at  se,  at  Verdensgaaderne  ikke  blot, 
som  den  naive  Opfattelse  mente,  væsentligt  ligge  udenfor  os 
og  udover  os,  i  de  store  kosmiske  Forhold,  men  skjule  sig  i 
vort  eget  Indre  og  i  de  aller  mindste  Naturfænomener,  der  ere 
os  tilgængelige.  Ved  den  nye  Metode  og  dens  Resultater  blev 
dette  endnu  mere  indlysende.  —  Endeligt  kunde  det  ikke  være 
Andet,  end  at  den  nøjagtigere  Kundskab  om  Naturen  og  den 
med  Indsigten  i  Naturlovene  følgende  Evne  til  at  forudse  og 
til  Dels  beherske  Fænomenernes  Gang  maatte  styrke  den  menne- 

skelige  Selvfølelse  og  fere  videre,    hvad  Humanismen    i   mere 
æstetisk  og  teoretisk  Form  havde  indledet. 


2.  LEOXARDO  DA  VINCI. 
Med  denne  store  Kunstner  komme  vi  igen  tilbage  i  Re- 
naissancen.  Han  bor  nævnes  i  Filosofiens  Historie,  fordi  der  i 
de  Strøtanker,  som  ere  uddragne  af  hans  efterladte  Manuskripter, 
findes  den  første  tydelige  Udtalelse  af  den  exakte  Naturviden- 
skabs Princip  og  Metode.  Ikke  blot  i  Billedkunsten,  men  ogsaa 
i  Anatomi,  Ingeniørvidenskab  og  Mekanik  var  denne  Renaissan- 
cens  mest  alsidige  Aand  hjemme,  og  han  havde  Trangen  til  i 
filosofiske  Ideer  at  gøre  sig  Rede  for  den  Yej,  han  gik  i  siu 
Forsken,  saavel  som  for  de  Indtryk,  han  fik  af  Menneskelivet 
omkring  sig.  Han  fødtes  ved  Florents  i  Aaret  1452  og  modtog 
Undervisning  i  Malerkunsten  af  Verocchio,  der  selv  ved  Siden 
af  Billedkunsten  dyrkede  Væveri,  Metalstøbning  og  Guldsmed- 
kunst. Af  Ludvig  Moro  blev  han  kaldet  til  Mailand,  hvor  han 
stiftede  et  Videnskabernes  Akademi.  Man  har  antaget,  at  en 
Del  af  hans  Optegnelser  vare  bestemte  til  at  meddeles  her.  Leo- 
nardo  virkede  i  Mailand  ikke  blot  som  Maler  og  Billedhugger, 
men  ogsaa  som  Ingeniør,  Musiker  og  Arrangør  af  Hoffestlig- 
heder. Efter  Ludvig  Moros  Fald  virkede  han  især  i  Florents 
og  Rom.  Sine  sidste  Aar  tilbragte  han  i  Frankrig,  hvor  han 
døde  1519.  Hans  omflakkende  Liv  og  mangesidige  Virksomhed 
har  gjort,  at  han  ikke  kom  til  at  udarbejde  de  Værker  over 
naturvidenskabelige  og  filosofiske  Emner,  som  han  havde  gjort 
Udkast  til.  De  vilde  have  grebet  dybt  ind  i  den  videnskabelige 
Tænkons  Udvikling  og  fremskyndet  den  betydeligt.  Tanker,  man 
har  været  vant  til  at  henføre  til  Galilei  eller  Bacon,  findes  alle- 
rede udtalte  af  Leonardo,  men  laa  begravede  i  hans  Manuskrip- 
ter, der  forst  i  den  nyeste  Tid  ere  blevne  nøjere  kendte.  De 
Hovedtanker,  som  i  denne  Sammenhæng  interessere  os,  gaa  dels 
ud  paa  at  fi^emhæve  Erfaringens  Betydning,  dels  paa  at  ind- 
skærpe, at  uden  Anvendelse  af  Matematik  naas  der  ingen  fuld 
Sikkerhed  for  Resultaterne  af  vor  Erkendelse.  Visdommen  er 
Erfaringens  Datter,  og  derfor  er  den  ogsaa  et  Produkt  af  Tiden. 

Han  afviser  Spekulationer,  der  ikke  finde  deres  Bekræftelse  i 
Erfaringen,  der  er  alle  Videnskabers  fælles  Moder.  Men  ved 
blot  Iagttagelse  vil  han  ikke  blive  staaende.  Det  er  hans  Over- 
bevisning, at  der  til  ethvert  virkende  Element  (potentia)  i  Natu- 
ren er  knyttet  Virkninger  af  bestemt  Beskaffenhed,  som  udfolde 
sig  i  en  bestemt  Orden.  Nødvendigheden  er  det  evige  Baand, 
den  evige  Regel  i  Naturen  (freno  e  regola  eterna).  Til  den  gæl- 
der det  at  trænge  ind,  og  —  saaledes  maa  vel  Leonardos  Me- 
ning opfattes  —  det  er  i  Kraft  af  den,  at  den  matematiske  Er- 
kendelse kan  anvendes  paa  Erfaringen:  den  gør  det  muligt,  at 
der  fra  de  foreliggende  Fænomener  kan  sluttes  til  andre,  som 
staa  i  Betingelsesforhold  til  dem.  I  Mekaniken  viser  dette  sig 
klarest  og  simplest:  den  er  »de  matematiske  Videnskabers  Para- 
dis«. —  I  de  Tanker,  der  saaledes  ved  Kombination  af  Leonar- 
dos Aforismer  fremtræde  for  os,  indeholdes  allerede  Grundpro- 
blemerue  for  den  moderne  Erkendelsesteori.  Ved  sin  praktiske 
Anvendelse  af  dem  blev  han  en  af  Grundlæggerne  af  den  mo- 
derne Mekanik  og  Ingeniørvidenskab. 

Hvad  der  ellers  foreligger  af  Leonardos  Ideer,  bærer  Præ- 
get af  en  djærv  Naturalisme.  Han  betragter  Sjælen  dels  som 
Princip  for  Sansning,  Erindring  og  Tænkning,  dels  ogsaa  som 
Organismens  formende  Princip.  Forsaavidt  vi  ville  vide  Noget 
om  Sjælen  ud  herover,  henviser  han  os  til  Munkene,  »disse 
Folkets  Fædre,  der  ved  Inspiration  kende  alle  Hemmehgheder«. 
Han  udtaler  (lige  som  senere  Montaigne  og  Bruno)  Ideen  om 
Stoffets  Kredsløb  gennem  den  organiske  og  uorganiske  Verden 
og  drager  deraf  en  ejendommelig  Slutning,  som  først  efter  lang 
Tids  Forløb  igen  dukker  op  hos  Diderot:  »I  det  Stof,  som  dør, 
vedbliver  Livet  at  bestaa,  uden  at  det  mærkes;  og  naar  det 
saa  igen  optages  i  levende  Væseners  Ernæringsorganer,  vaagner 
det  atter  til  sanseligt  og  aandeligt  Liv«.  I  Overensstemmelse 
hermed  finder  han  i  Menneskets  stadige  Higen  og  Forventning 
et  Vidnesbyrd  om  hvad  der  rører  sig  i  selve  Naturen,  hvis  For- 
billede Mennesket  er.  Hans  Haab  om  at  opnaa  en  klar  Natur- 
erkendelse støttes  ved  den  Tanke,  at  Naturen  følger  de  simpleste 
Veje,  en  Tanke,  som  i  det  Hele  spillede  en  stor  Rolle  i  den 
moderne  Forskens  første  Tider. 

Saa  interessante  disse  Antydninger  ere,  saa  er  det  dog  ikke 
dem,  men  Ideen  om  Forbindelsen  af  Erfaring  og  exakt  Tæn- 
ken,  der  stiller  Leonardo  paa  en  fremragende  Plads  i  Tænknin- 
gens Historie.  Et  Aarhundrede  skulde  gaa^  før  denne  Ide  af 
store  Forskere,  som  ad  deres  egen  Vej  maatte  opdage  den, 
kunde  faa  en  videre  Gennemførelse. 


3.   JOHANNES  KEPLER 

Der  er  allerede  gjort  opmærksom  paa,  hvorledes  den  nye 
Verdensanskuelse  i  mystisk  Spekulations  Form  rørte  sig  ved 
Begyndelsen  af  det  17.  Aarhundrede  selv  i  Bohmes  stille  Værk- 
sted. Hans  Samtidige  og  i  visse  Punkter  Aandsbeslægtede 
Johannes  Kepler  lykkedes  det  at  finde  et  mere  exakt  Grund- 
lag for  den  nye  Anskuelse,  end  den  hidtil  havde  kunnet  støtte 
sig  til.  Ved  en  sjælden  Forening  af  tilsyneladende  modstridende 
Evner  og  Interesser  førtes  han  gennem  begejstret  og  trofast  Ar- 
bejde fra  højt  svævende  Spekulationer  til  Grundlæggelse  af  en 
exakt  Erfaringsvidenskab.  Fælles  med  Bruno  har  Kepler  den 
store  Trang  til  vid  Horizont  og  til  at  udtale  de  Tanker,  der  be- 
væge hans  Sind.  »Jeg  kender«,  siger  han,  »ingen  større  Pine 
end  ikke  at  kunne  komme  frem  med,  hvad  jeg  føler  i  mit 
Indre,  —  end  sige  da  at  udtale  det  Modsatte  af,  hvad  jeg  tæn- 
ker«. Han  fik  da  ogsaa  Modstanden  at  føle  fra  Ortodoxiens 
Side;  den  i  Forbindelse  med  Tidens  ringe  aandelige  Sans  og 
store  Overtro  kastede  mørke  Skygger  ind  i  hans  Liv.  Men  hans 
Sandhedskærlighed  og  utrættede  Arbejdsiver  holdt  ham  oppe 
trods  alle  Genvordigheder. 

Kepler  blev  født  i  Aaret  1571  i  Weil  i  Wiirtemberg.  Han 
er  en  Svaber,  som  saa  mange  af  Tysklands  dybsindigste  Aan- 
der.  Sin  Opdragelse  fik  han  paa  Ttibingens  teologiske  Semi- 
narium, hvor  Humaniora,  Filosofi,  Matematik  og  Astronomi  stu- 
deredes i  ikke  ringe  Omfang.  Han  førtes  her  ind  i  den  ari- 
stoteliske Naturfilosofi,  som  han  i  lang  Tid  holdt  fast  ved.  I 
Astronomien  havde  han  Maestlin  til  Lærer,  der  privat  tvivlede 
om  det  ptolemæiske  Systems  Rigtighed,  skønt  han  officielt  ved- 
blev at  foredrage  det.    Teologien  blev  lagt  til  Side,  da  han  mod- 

stræbende  overtog  en  Post  som  Lærer  i  Matematik  ved  Gymna- 
siet i  Graz.  Denne  Kaldelse  blev  afgørende  for  hans  —  og  tor 
Videnskabens  —  Fremtid.  Han  fattede  nu  den  Plan  at  give  en 
ny  Naturfilosofi,  der  forbandt  Kopernikus'  System  med  den 
gamle  L^i^re  om  sjælelige  Væsener  som  Bevægere  af  Himmel- 
legemerne. Han  skiller  sig  (Epitome  Astronomice  Copemicanæ. 
Op.  ed.  Frisch.  VI,  p.  136  f.)  udtrykkeligt  fra  Bruno  ved  at  an- 
tage Fixstjernesfæren  som  Universets  Grænse,  idet  han  mener, 
at  efter  Brunos  Teori  maa  Fixstjernerue  være  saa  langt 
fjernede  fra  hinanden,  at  vi  kun  kunde  se  langt  færre  af  dem, 
end  vi  virkeligt  se.  Fixstjernesfæren  omslutter  en  Hulhed,  i 
hvis  Midte  Solen  findes,  om  hvem  Planeterne,  blandt  andre 
Jorden,  bevæger  sig.  Bruno  har  her  set  rigtigere  end  Kepler. 
Men  til  Gengæld  formaaede  denne  at  underkaste  sine  Ideer  — 
trods  deres  oprindeligt  mystiske  Form  —  en  nøjagtigere  Veri- 
fikation, end  Bruno  havde  kunnet.  Keplers  første  Skrift  (My- 
sterium cosmograpkietim.  1597)  gaar  ud  fra  teologiske  og  pyta- 
goræiske  Forudsætninger.  Han  vil  opfatte  Universet  som  et  Af- 
biUede  af  Treenigheden:  til  Faderen  svarer  Centrum,  til  Sønnen 
den  omgivende  Sfære  og  til  Aanden  Forholdet  mellem  begge, 
udtrykt  i  de  geometriske  Forhold  mellem  de  forskellige  Sfærer, 
i  hvilke  Planeterne  bevæge  sig.  Den  guddommelige  Aand  aaben- 
barer  sig  nemlig  i  de  harmoniske  Størrelsesforhold  i  Universet. 
Kepler  søger  at  vise,  at  man  i  de  forskellige  Kugleflader,  i 
hvilke  Planeterne  bevæge  sig,  kan  indlægge  de  fem  af  Pytha- 
goras  opstillede  regulære  Legemer,  det  vil  sige,  de  Legemer, 
der  have  lutter  lige  store  Flader  med  lige  store  Sider  og  lige  store 
Vinkler.  Geometriens  Grundformer  og  Klodernes  Fordeling  i 
Rummet  skulle  ogsaa  nøjagtigt  svare  til  hverandre.  Dette  er 
det  kosmografiske  Mysterium,  som  Kepler  var  begejstret  over, 
og  som  han  modtog  som  ledende  Ide,  der  dels  fremmede,  dels 
hæmmede  hans  følgende  Undersøgelser.  Den  udtrykte  hans  al- 
drig svigtende  Overbevisning  om,  at  der  i  Universet  maatte 
kunne  paavises  bestemte  matematiske  Forhold,  og  ledede  ham 
derfor  stedse  til  fornyet  Forsken;  men  den  voldte  ham  lang- 
varigt Bryderi  ved  den  Forudsætning,   han   med  hele  Oldtiden 

H.  HofldiDg:    Filoeofiene  Historie.  \\ 

Og  Middelalderen  gik  ud  fra,  at  Himmellegemerne  bevægede  sig 
i  Cirkler,  da  Cirklen  var  den  fuldkomneste  Figur. 

Blandt  de  Mænd,  til  hvilke  Kepler  sendte  sit  Skrift,  var 
ogsaa  Tyge  Brahe,  hvem  han  hilste  som  »Fyraten  blandt  Aar- 
hundredets  Matematikere«.  Tyge  svarede  venligt,  men  erklærede, 
at  han,  støttet  til  85  Aars  Iagttagelser,  ikke  kunde  gaa  ind  paa 
Keplers  Spekulationer,  hvor  meget  Sindrigt  han  end  fandt  deri. 
Særligt  fremforte  han  sine  Indvendinger  mod  den  kopernikanske 
Teori.  Den  saaledes  indledte  Forbindelse  mellem  de  to  Mænd 
førte  til,  at  Kepler  —  da  Tyge  kort  efter  drog  til  Prag  —  ogsaa 
opslog  sin  Bopæl  i  Prag  og  senere,  efter  Tyges  Død,  fik  over- 
ladt hans  store  Materiale,  om  hvilket  han  tidligere  havde  skre- 
vet til  sin  Lærer  Maestlin:  »Min  Mening  om  Tyge  er,  at  han 
besidder  Rigdomme,  han  —  som  saa  mange  Rigmænd  —  ikke 
benytter  paa  rette  Maade«.  Nu  havde  han  selv  arvet  disse  Rig- 
domme og  dermed  Muligheden  for  en  videre  Udvikling  og  Bo- 
kræftelse  af  sine  Ideer.  Det  var  paa  Grundlag  af  Tyges  Iagt- 
tagelser, at  han  fandt  de  efter  ham  benævnte  Love  og  —  hvad 
der  i  denne  Sammenhæng  interesserer  os  mest  —  tillige  førtes 
til  at  opstille  den  mekaniske  Naturopfattelse  i  Stedet  for  den 
animistiske,  han  hidtil  havde  hyldet. 

Kepler  levede  sine  senere  Aar  i  Linz,  under  haard  Kamp 
mod  protestantisk  og  katolsk  Fanatisme  og  under  pinlige  Be- 
stræbelser for  at  skaffe  Midler  til  Udgivelse  af  sine  Arbejder. 
Til  sin  Hjemstavn  i  Wiirtemberg  maatte  han  for  et  Aars  Tid 
vende  hjem  for  at  redde  sin  Moder,  der  var  anklaget  for 
Hexeri  og  truedes  af  Baalet.  Han  døde  1630  i  Regensburg, 
hvor  han  var  dragen  hen  for  at  kræve  et  Tilgodehavende  hos 
Rigsdagen.  — 

Ved  sin  Ide  om  de  kvantitative  Forholds  Betydning  i  Na- 
turen blev  Kepler  en  af  Grundlæggerne  for  den  exakte  Natur- 
videnskab. Til  denne  Ide  er  han  kommen  dels  ad  teologisk, 
dels  ad  psykologisk,  dels  ad  naturfilosofisk  Vej.  —  Den  teolo- 
giske Vej  kende  vi  allerede.  For  at  Universet  kunde  blive  det 
skønne  Afbillede  af  Guddommens  Væsen,  blev  det  ordnet  i  be- 
stemte kvantitative  Forhold.  Kepler  havde  ligesom  Kopernikus 
og  Leonardo  den  Overbevisning,  at  Naturen  virker  efter  simple 

Og  klare  Regler.  Simpelhed  og  ordnet  Regelo[iæssiglied  (simpli- 
citas  atque  ordinata  regularitas)  i  en  Naturopfattelse  tale  derfor 
i  hans  Øjne  paa  Forhaand  til  Gunst  for  den.  Det  gælder  at 
føre  Alt  tilbage  til  saa  faa  og  simple  Principer  som  muligt.  — 
Den  psykologiske  Begrundelse  ligger  i,  at  den  menneskelige 
Aand  klarest  gennemskuer  kvantitative  Forhold;  den  synes  ret 
egentligt  at  være  skabt  til  at  opfatte  disse.  I  kvalitativ  Hen- 
seende tage  Virksomhederne  i  Naturen  sig  højst  forskellig  ud 
for  de  forskellige  Subjekter  (pro  habitudine  subjecti);  fuld  Sik- 
kerhed opnaas  kun  ved  at  holde  sig  til  den  kvantitative  Side; 
denne  bringer  derfor  den  egentlige  Sandhed.  —  Endeligt  den 
naturfilosofiske  Begrundelse  ligger  i  selve  Materien,  saaledes 
som  vi  kende  den  af  Erfaringen:  »hvor  der  er  Materie,  dér 
er  der  Geometri«  (ubi  materia,  ibi  geometria).  Verden  viser 
sig  faktisk  at  være  delagtig  i  Kvantitet  (mundus  participat 
quantitate). 

Det  Spørgsmaal,  hvilke  de  kvantitative  Forhold  da  ere, 
som  ligge  til  Grund  i  Universet,  troede  Kepler  først  (i  Mysterium 
cosmographicum)  at  kunne  besvare  rent  apriorisk.  Fra  denne 
Vildfarelse  kom  han  bort  ved  Fordybelse  i  Tyge  Brahes  Er- 
faringsmateriale og  i  sine  egne  Iagttagelser.  Det  er  bekendt, 
hvor  ufortrødent  han  arbejdede,  indtil  han  havde  fundet  det 
Forhold,  der  ganske  stemmede  med  Iagttagelserne,  og  at  han 
derved  ledtes  til  at  stille  Ellipsen  i  Stedet  for  den  fra  Oldtiden 
af  forgudede  Cirkel. 

I  sin  Lære  om  Hypotesen  har  Kepler  givet  en  klar  Frem- 
stilling af  sin  Opfattelse  af  den  videnskabelige  Forskens  Natur. 
Han  fik  paa  flere  Maader  Anledning  til  at  opstille  en  saadan 
Lære.  Tyge  havde  skarpt  afvist  Kopernikus'  Hypotese  som  ren 
Fantasi  (imaginatio)  og  protesteret  mod  enhver  Metode,  der  gik 
frem  a  priori  (eller  som  man  den  Gang  ogsaa  sagde:  ab  anteriore). 
Men  desuden  bleve  baade  Tyges  og  Kopernikus'  Teorier  betrag- 
tede af  Modstandere  (f.  Eks.  Ditmarskeren  Ursus)  som  rent  vil- 
kaarlige  Antagelser,  der  kun  sigtede  til  at  holde  Folk  for  Nar. 
Og  Osiander  havde  jo  i  sin  Tid  for  at  afværge  Forargelse  er- 
klæret Kopernikus'  Verdensopfattelse  for  en  Hypotese,  der  blot 
skulde   anskueliggøre   de   matematiske  Forhold,    men   ikke  fast- 

ir 

holdes  for  Alvor.  I  sin  ufuldendte  Apologia  Tychonis  contra 
Ursinn  (cap.  1)  drøfter  Kepler  nu  hele  Sporgsmaalet  om  Hypo- 
tesers Betydning,  og  han  kommer  tilbage  til  det  mange  Aar 
efter,  i  første  Bog  af  Epttome  astronomtee  Copermcaius.  Al 
Videnskab  —  siger  han  —  hviler  paa  visse  Forudsætninger,  og 
man  venter  ikke  med  at  forske,  til  man  har  fundet  absolut 
første  Forudsætninger,  ligesaa  lidt  som  man  venter  med  at 
bygge  sit  Hus,  til  man  har  undersøgt,  om  Jordens  Indre  er 
solidt.  Hypotese  betyder  i  Ordets  videste  Betydning  det,  man 
ved  en  Bevisførelse  antager  som  sikkert  I  denne  Betydning 
hviler  ogsaa  Geometrien  paa  Hypotese,  og  den  Iagttagelse,  man 
bygger  paa  i  Naturvidenskaben,  er  ogsaa  en  Hypotese.  I  snev- 
rere  Betydning  er  en  astronomisk  Hypotese  det  Indbegreb  af 
Forestillinger,  ved  hvis  Hjælp  en  Forsker  påaviser  Ordningen 
af  Himmellegemernes  Bevægelser.  Saadanne  Forestillinger  kunne 
ingenlunde  formes  vilkaarligt  De  skulle  staa  deres  Prøve  der- 
ved, at  de  Slutninger,  der  drages  fra  dem,  stemme  med  de 
virkelige  Fænomener  og  ikke  føre  til  Absurditeter  i  fysisk 
Henseende.  Og  de  kunne  lige  saa  lidt  undværes,  som  en  Læge 
kan  undgaa  at  danne  sig  en  Forestilling  om  Sygdommen  i  Ste- 
det for  at  blive  staaende  ved  de  blotte  Symptomer.  Viden- 
skaben begynder  nied  Iagttagelser,  bygger  paa  dem  sine  Hypo- 
teser og  søger  dernæst  de  Aarsager,  der  bevirke  den  antagne 
Sammenhæng.  Der  er  hos  Kepler  endnu  nogen  Usikkerhed 
angaaende  Forholdet  mellem  første  og  andet  Led  i  denne  Tre- 
deling. Ti  naar  han  betragter  Tyge  som  den,  der  har  ydet  de 
Iagttagelser,  paa  hvilke  Astronomien  bygger,  og  Kopernikus 
som  den,  der  har  ydet  den  bedste  Hypotese,  saa  er  jo  Hypo- 
tesen kommen  forud  for  Iagttagelserne.  Dette  kan  ogsaa  godt 
lade  sig  gore,  naar  det  er  den  paa  foreløbig  Undersøgelse  grun- 
dede Hypotese,  der  vejleder  til  Forstaaelse  af  de  fundne  Kends- 
gerninger og  til  at  søge  nye  Kendsgerninger.  Saaledes  er  det 
gaaet  Kepler  selv:  det  var  hans  kopernikanske  Forudsætninger 
og  hans  Ideer  om  Kvantitetens  Betydning  i  Verden,  der  gav 
ham  Blik  for,  hvad  der  laa  i  de  Rigdomme,  Tyge  selv  ikke  ret 
vurderede. 

Hvad  det  tredie  Led  angaar,  Paavisningen  af  Aarsagerne, 

stillede  Kepler  efter  Haanden  strengere  Fordringer,  end  han  i 
sin  første,  animistiske  Periode  liavde  gjort.  Han  begyndte  (i 
Mysterium  cosmographicam)  med  at  lade  Planeterne  ledes  af 
Sjæle,  eller  ogsaa  det  hele  System  af  Verdenssjælen  i  Solen. 
Men  senere  brød  han  med  Animismen.  I  sin  epokegørende  Af- 
handling om  Mars  (Astroiwmia  iiova  s.  physica  coelesii^^  tradita 
commentariis  de  motibus  stellæ  Martis.  1609)  erklærer  han,  at 
det  er  fysiske  Aarsager,  det  gælder  at  paavise.  »Sande«  Aar- 
sager  (veræ  causæ)  eller  sandsynlige  Aarsager  blive  nii  en  hyp- 
pig Fordring  hos  ham.  Han  nærmer  sig  den  Overbevisning,  at 
de  Aarsager,  der  antages  for  Naturfænomenerne,  selv  skulle 
kunne  paavises  virkende  i  Naturen.  I  anden  Udgave  af  sit 
animistiske  Ungdomsskrift  føjer  han  til  Udtrykket  »bevægende 
Sjæle«  (animæ  motrices)  følgende  Note:  »I  min  Afhandling  om 
Mars  har  jeg  vist,  at  saadanne  ikke  gives,«  og  bemærker,  at 
man  i  Stedet  for  Ordet  Sjæl  bor  sætte  Ordet  Kraft.  »Forhen,« 
fortsætter  han,  »troede  jeg,  at  den  Kraft,  der  bevæger  Plane- 
terne, virkeligt  var  en  Sjæl  ....  Men  da  jeg  overvejede,  at 
denne  bevægende  Kraft  aftager  med  Afstanden,  ....  sluttede 
jeg,  at  den  maatte  være  noget  Legemligt.«  (Opera  I.  p.  176). 
—  I  Stedet  for  Mysterium  cosmographicum  traadte  nu  for  Kep- 
ler Ideen  om  en  Physica  eoelestis,  som  han  dog  endnu  savnede 
Midier  til  at  gennemføre.  Den  blev  ført  et  ma»gtigt  Skridt 
videre  ved  Kuplers  store  Samtidige 


4.  GAULEO  GALILEl. 
Naar  Galilei  i  et  Brev  nogle  Aar  efter  Keplers  Død  siger, 
at  »han  stedse  har  agtet  Kepler  som  en  fri  (maaske  altfor  fri) 
og  skarpsindig  Aand,  men  at  hans  egen  Maade  at  forske  paa 
er  forskellig  fra  Keplers«,  saa  tænker  han  ved  denne  Karakteristik 
vistnok  væsentligt  paa  Keplers  tidligere,  animistiske  Teorier.  Han 
hai-  neppe  havt  det  Vendepunkt  klart  for  sig,  der  kom  for 
Kepler  ved  den  Undersøgelse,  som  førte  til  de  berømte  Love. 
De  to  store  Forskere  arbejde  i  Virkeligheden  i  samme  Aand: 
de  søge  at  forbinde  Deduktion  og  Induktion,  Matematik  og  Er- 
faring,   og  de   staa    derved    som  Grundlæggere  af  den  exakte 

Erfaringsvidenskab.  Kun  at  Kepler  begynder  mere  fra  den 
aprioriske,  deduktive  Side,  Galilei  mere  fra  den  experimentale, 
induktive  Side.  Hos  Galilei  foretages  det  egentligt  afgørende 
Skridt,  hvorved  Naturvidenskaben  konstitueredes  som  selvstæn- 
dig Videnskab  og  et  stort  Ideal  for  al  Forsken  blev  opstillet. 

Galilei  blev  lige  som  Bruno  Martyr  for  den  nye  Verdens- 
anskuelse. Der  er  hos  ham  en  interessant  Vexelvirkning  mel- 
lem hans  astronomiske  og  fysiske  Underst igelser.  Hans  Experi- 
menter  og  hans  Studium  af  Arkimedes  forte  ham  til  at  finde 
Vanskeligheder  ved  det  aristotelisk-ptolemaMske  System,  og  om- 
vendt førtes  han  ved  sin  Iver  for  at  begrunde  det  nye  Ver- 
densbillede til  at  finde  nye  fysiske  I^ove.  Kun  langsomt  og 
tøvende  traadte  han  op  som  erklæret  Kopernikaner.  Han  var 
født  i  Pisa  1564  og  studerede  her  Filosofi,  Fysik  og  Matema- 
tik, ligesom  han  ogsaa  var  en  begejstret  Dyrker  af  den  poetiske 
Literatur.  Han  foretrak  Platon  og  Arkimedes  for  Aristoteles, 
og  derved  lagdes  allerede  i  hans  Studietid  Grunden  til  hans 
senere  Anskuelser.  Som  Professor  først  i  Pisa,  senere  i  Padua 
foredrog  han  det  gamle  System,  efter  at  han  forlængst  i  sit 
Indre  var  overbevist  om  det  nyes  Sandhed.  Han  skriver  i  et 
Brev  til  Kepler  (i  August  1597):  ^Det  er  en  Ulykke,  at  de, 
som  søge  efter  Sandheden,  og  som  ikke  følge  en  forkert  Me- 
tode, ere  saa  sjeldne.  For  mange  Aar  siden  er  jeg  kommen 
til  Kopernikus'  Mening,  og  jeg  har  ud  fra  dette  Standpunkt 
fundet  Aarsagerne  til  mange  Naturfænomener,  der  sikkert  ere 
uforklarlige  ved  den  sa^dvanlige  Hypotese.  Jeg  har  nedskrevet 
mange  Gninde  og  Gendrivelser,  som  jeg  dog  ikke  har  vovet  at 
lade  komme  for  Lyset,  da  jeg  afskrækkes  ved  selve  vor  Lærer 
Kopernikus'  Skæbne,  han,  som  vel  har  vundet  udødeligt  Ry 
hos  nogle  Faa,  men  hos  Utallige  (saa  mange  Taaber  er  der  i 
Verden)  er  bleven  Genstand  for  Latter  og  Spot«  Først  da  han 
havde  konstrueret  sig  en  Kikkert  og  opdaget  Jupiters  Maaner, 
udtalte  han  sig  (i  Aaret  1610)  offentligt  for  det  kopernikanske 
System.  Dermed  var  Signalet  til  Forfølgelse  givet  Uagtet  Galilei 
gjorde  den  ene  glimrende  Opdagelse,  som  kunde  støtte  hans 
Hypotese,  efter  den  anden  —  saaledes  opdagede  han  Solplet- 
terne og  Venusfaserne  —  udtalte  Munke  og  Teologer   sig  dog 

imod  ham  med  stigende  Heftigked.    Aristoteliske  Filosofer  vilde 
end  ikke  selv  se  i  Galileis  Kikkert,  for  ikke  at  se  det  forarge- 
lig Syn  af  Forandringer  i  Himlen  og  derved  miste  Troen  paa 
det  gamle  Verdensbillede.    Galilei   havde  Ret,   naar  han  sagde, 
at  om   end  Stjernerne  selv   kom  ned   paa  Jorden  og  vidnede, 
vilde    hans   Modstandere   ikke   lade  sig  overbevise.   Han   søgte 
forgæves  at  vise,  at  hans  Anskuelser  ikke  stred    mod  Bibelen. 
Var    han    bleven  i    Padua,    som   stod   under    Venedigs  Herre- 
domme,   havde  han    vistnok   været  i  Sikkerhed  for  sin  Person. 
Men  for  at  faa  mere  Fritid  og  en  gunstigere  pekuniær  Stilling, 
tog  han  mod  en  Stilling  i  Florens  som  Storhertugens  »Matema- 
tiker«, og  her  kunde  man  let  naa  ham   fra  Rom.    Inkvisitions- 
kollegiet  gjorde   nu  (i  Aaret  1616)   det   betydningsfulde   Skridt 
at   sætte   Kopernikus'   Værk    paa  Listen    over  forbudte  Bøger 
(»indtil  det  var  blevet  forbedret«)  og  at  erklære  hans  Lære  for 
kættersk.    Galilei  blev  kaldt  for  Kardinal  Bellarmin  og  skal  — 
efter  hvad  der  paastaas   fra  katolsk   Side  —  have  faaet  et  ud- 
trykkeligt Paalæg  om  ikke  at  hylde  og  udbrede  den  forkætrede 
Lære;  et  Bevis  for,  at  et  saadant  Paalæg  virkeligter  givet,  kan 
dog  ikke  føres.    Galilei  opgav  imidlertid  ikke  derfor  sin  Forsken. 
Ved  sine  Undersøgelser  om    Kometerne   kom   han  i  Strid  med 
Jesuiterne,   og   den    mægtige   Orden   stod   som   én   Mand  imod 
ham.    Han  arbejdede  desuden  stadigt  paa  en  fuldstændig  Frem- 
stilling af  Kampen  mellem  -  de  to  Verdenssystemer,  som  han   i 
tidligere  Skrifter  oftere  havde  bebudet.    Naar  han  blot  udtrykte 
sig  hypotetisk,   mente  han,    der   ingen  Fare    var.    Han   brugte 
altsaa  samme  Metode,   som  Osiander  havde  brugt,  da  han  ud- 
gav   Kopernikus'   Værk.    I  Aaret   1632   udkom  hans   berømte 
Værk,  der  paa  Titelbladet  betegnes  som  *  Dialog^  i  hvilken  der 
i  Samtaler  fire   Dage   i  Rad  drøftes  de  to   vigtigste   Verdens- 
systemer^  det  ptolemæiske  og  det  kopernikanske,  saaledes  at  der, 
uden  at  nogen  Afgørelse  træffes  (indeterminatamente),  fremsæt- 
tes de  filosofiske  og  naturlige  Grunde  for  den  ene  og  den  an- 
den af  de  to  Parter«.    De  samtalende  Personer  ere  Salviati  og 
Sagredo,  to  af  Galileis  Venner,  og  Simplicio,  der  er  Repræsen- 
tant  for  den  aristoteliske  Filosofi.    Salviati    er  den    besindige, 
kritiske    Foreker;  han   fremstiller  Grundene,   men   drager   helst 

ingen  bestemt  Slutning  og  søger  at  holde  igen  paa  den  fyrige 
Sagredo,  gennem  hvilken  Galilei  faar  Luft  for  de  frieste  af  sine 
Ideer,  for  saa,  om  fornødent,  at  lade  Salviati  kalde  dem  tilbage. 
Dog  er  det  for  enhver  Læser  tydeligt  nok,  1  hvilken  Retning 
Forfatterens  Sympati  gaar,  og  i  Rom  lod  man  sig  ikke  narre. 
Bogen  blev  forbudt,  og  Galilei  blev  stevnet  til  Rom.  Han  synes 
ikke  at  være  bleven  virkeligt  pint,  men  kun  truet  med  Pine- 
ba^nken,  og  maatte  saa  den  22.  Juni  1638  knælende  afsværge 
»den  falske  Lære,  at  Solen  er  Verdens  Midtpunkt  og  ubeva»ge- 
lig.  Jorden  ikke  Midt|)unktet,  men  bevægelig«,  og  sværge,  »at 
han  ikke  i  Fremtiden  hverken  mundtligt  eller  skriftligt  vilde 
udtale  Noget,  hvoraf  denne  Lære  kunde  udledes,  men  tvert- 
imod  angive  for  Inkvisitionen,  naar  han  lærte  en  Kætter  eller 
en  for  Kætteri  Mistænkt  at  kende!«  —  At  han  svor  falsk  Ed, 
derom  er  der  ingen  Tvivl.  Sin  Overbevisning  opgav  han  ikke. 
I  Stedet  for  at  brænde  ham  legemligt,  straffede  man  ham  med 
den  brændende  Smerte,  som  voldes  ved  at  maatte  fortie  sin 
Overbevisning.  Selv  om  Galilei  efter  sin  Natur  ikke  følte  denne 
Smerte  saa  stærkt  som  en  Kepler  vilde  have  følt  den,  saa  var  den 
dog  stærk  nok  til  at  forbitre  hans  Liv.  Dertil  kom  Sorg  og 
Blindhed.  Han  levede  under  stadig  Opsigt  i  Nærheden  af  Flo- 
rens, stedse  sysselsat  med  videnskabelige  Ideer.  Det  Liv,  han 
reddede  ved  sin  falske  Ed,  blev  endnu  af  overordentlig  Værdi 
ved  Udgivelsen  af  hans  andet  Hovedværk:  Undersøgeher  (Dis- 
corsi)  om  to  nye  Vidcfiskaber,  der  —  for  at  undgaa  Censuren 
—  tryktes  i  Holland  (1638).  Dette  Værk,  der  indeholder  Grund- 
læggelsen af  den  moderne  Fysik,  maatte,  som  man  træffende 
har  sagt.  snige  sig  ind  i  Literaturen.  Galilei  døde  1642;  han 
var  aandeligt  virksom  lige  til  sit  sidste  Øjeblik.  —  Vi  skulle 
nu  fremdrage  de  vigtigste  Synspunkter,  fra  hvilke  Galilei  har 
Betydning  for  Ta^nkningens  almindelige  Historie'^). 


a.     Metode) i  og  Principeme. 
Galilei  indvender  mod   den  gam.le   Logik,    at  den   er  for- 
træffelig til  at  regulere  og  korrigere  Tankegangen,  men  ikke  er 
et  Middel   til  Opdagelse   af   nye  Sandheder.  ^  Saadan  Opdagelse 

sker  ved,  at  man  udieder  en  Antagelse  af  visse  Erfaringer,  og 
derefter  ad  deduktiv  Yej  søger  at  vise,  at  den  opstillede  An- 
tagelse stemmer  med  andre  Erfaringer.  Den  analytiske  Metode 
(metodo  risolutivo)  og  den  syntetiske  Metode  (metodo  compo- 
sitivo)  supplei*e  saaledes  gensidigt  hinanden.  Dersom  man  ved 
Induktion  vilde  forstaa  en  Undersøgelse  af  alle  mulige  Tilfælde, 
vilde  induktiv  Slutning  enten  være  umulig  eller  unyttig:  umu- 
lig, naar  man  ikke  kunde  faa  fat  i  alle  Tilfælde,  unyttig,  naar 
man  kunde  overkomme  alle  Tilfælde.  Det  gælder  derfor  blot 
om  at  undersøge  de  mest  karakteristiske  Tilfælde ;  fra  dem  slut- 
ter man  saa  til  de  andre.  Men  man  maa  opstille  en  Sætning 
som  Formodning,  før  man  kan  finde  det  egentlige  Bevis  for 
den.  Tilliden  til,  at  Sætningen  er  rigtig,  bidrager  Meget  til,  at 
man  finder  Beviset  for  den.  Paa  den  anden  Side  maa  det,  man 
slutter  af  almindelige  Principer,  bevises  i  det  Enkelte  ved  For- 
søg. Saaledes  beviste  Galilei  ved  Forsog  paa  Skraaplanet  sin 
a  priori  udledte  Antagelse,  at  de  med  ensformigt  voxende 
Hastighed  gennemløbne  Baner  forholde  sig  som  Tidernes  Kva- 
drater. 

Men  naar  saaledes  Deduktion  og  Induktion  skulle  virke 
sammen,  opstaar  der  en  Vanskelighed  ved,  al  vi  ved  vore  de- 
duktive Ræsonnementer  antage  Forholdene  simplere,  end  de  i 
Virkeligheden  ere.  De  matematiske  Sætninger  gælde  kun  for 
ideale  Figurer.  Det  er  ingen  Fejl  ved  de  virkelige  Ting,  at  deres  Fi- 
gur aldrig  falder  ganske  sammen  med  nogen  af  de  Figurer,  Geo- 
metrien konstruerer.  Den  uregelmæssige  Figur,  Stenen  har,  har 
den  til  Fuldkommenhed.  Men  ved  Anvendelsen  af  det  abstrakte 
Ræsonnement  paa  konkrete  Forhold,  maa  de  mangfoldige  og 
indviklede  Betingelser  tages  med  i  Beregning.  Det  er  vor 
Regnekunst,  ikke  Tingenes  Figur,  der  er  ufuldkommen.  I  det 
tomme  Rum  ville  —  antage  vi  —  alle  Legemer  falde  med 
samme  Hastighed.  Da  vi  nu  ikke  kunne  frembringe  et  absolut 
tomt  Rum,  undersøge  vi,  hvorledes  Forholdene  ere  ved  tættere 
og  ved  tyndere  Medier,  og  naar  vi  se,  at  Hastighederne  nærme 
sig  til  hverandre,  jo  tyndere  Medierne  ere,  anse  vi  Sætningen 
for  bevist.  At  et  Legeme,  som  kastes  hen  ad  en  horizontal 
Flade,  vil  vedblive  at  bevæge  sig,  naar  alle  Hindringer  holdes 

ude,  bevises  ved.  at  jo  mere  man  formaar  at  udelukke  Hin- 
dringerne, des  længere  fortsættes  Bevægelsen. 

For  at  kunne  finde  Tilknytningspunkter  for  Deduktionen  i 
Erfaringerne  og  for  at  kunne  godtgøre,  i  hvilken  Grad  Erfarin- 
gerne nærme  sig  til  de  ideale  Forudsætninger,  Deduktionen 
hviler  paa,  lægger  Galilei  —  ligesom  Kepler  —  stor  Vægt  paa 
de  kvantitative  Forhold.  Kun  ved  Maaling  af  Fænomenerne 
bliver  det  muligt  at  afgøre,  hvorvidt  de  stemme  med,  hvad 
Deduktionen  fordrer.  Derfor  er  det  Galileis  Princip  at  maale 
Alt,  hvad  maaleligt  er,  og  gore  det  maaleligt,  som  ikke  er  det. 

Galileis  Hovedmetode  er  den,  Stuart  Mill  langt  senere  kaldte 
de  proportionale  Forandringers  Metode,  og  som  man  ogsaa  kunde 
kalde  Grænsemetoden.  Den  gor  det  muligt  at  forbinde  abstrakt 
Tænkning  med  konkret  Iagttagelse.  Gennem  Tilnærmelser  faa 
de  konkrete  Tilfælde  Del  i  de  abstrakte  Reglers  Idealitet.  Som 
hos  Platon  »Ideen«  var  Forbilledet  for  de  reale  Ting,  saaledes 
er  hos  Galilei  Loven  det  ideale  Udtryk  for  Sammenhængen 
mellem  Tingene. 

Naar  saaledes  Loven  findes  ved  Analyse  af  det  i  Erfarin- 
gen Givne,  folger  det  af  sig  selv,  at  de  Aarsager,  ved  hvilke 
Fænomenerne  forklares,  selv  maa  være  givne  i  Erfaringen. 
Galilei  hylder  det  samme  Princip,  som  Kepler  udtrykte  i  For- 
dringen om  usande  Aarsager«  (veræ  causæ).  Paa  en  meget 
træffende  Maade  viser  Galilei,  at  Beraabelsen  paa  den  guddomme- 
lige Villie  aldeles  Intet  forklarer,  netop  fordi  den  lige  let  for- 
klarer Alt.  Det  er  for  Gud  lige  saa  let  at  lade  Universet  be- 
væge sig  om  Jorden,  som  at  lade  Jorden  bevæge  sig  om  So- 
len. Her  bliver  det  Ene  lige  saa  simpelt  som  det  Andet.  Men 
holde  vi  os  til  det,  som  bevæges,  er  der  aabenbart  stor  Forskel 
i  Simpelhed  paa  de  to  Antagelser;  den  ene  fordrer  en  langt 
større  Kraftanvendelse  end  den  anden.  Overfor  det  Uendelige 
forsvinde  de  endelige  Forskelle,  men  de  bestaa,  naar  man  sam- 
menligner to  endelige  Ting  indbyrdes.  Til  en  saadan  Sammen- 
ligning maa  Videnskaben  holde  sig.  Beraaber  man  sig  paa  et 
Under,  kan  lige  saa  godt  det  Ene  som  det  Andet  antages;  et- 
hvert Kriterium  mangler.   Derhos  ovei'ser  man,  at  alle  Naturens 

og  Guds  Gerninger  ere   Undere,  selv   om   de   kunne   forklares 
paa  naturlig  Maade. 

Ikke  blot  den  teologiske,  ogsaa  den  animistiske  Natur- 
forklaring udelukkes  ved  den  anvendt«  Metode.  At  forklare 
Tingenes  gensidige  Paavirkning,  f.  Ex.  Magnetens  Tiltrækning, 
ved  »Sympati«,  er  kun  med  et  velklingende  Ord  at  affærdige 
en  hel  Mængde  Sporgsmaal.  Saaledes  er  ogsaa  Tyngden  kun  et 
Xavn.  Vi  vide  ikke,  hvad  det  er,  der  drager  Stenen  nedad  mod 
Jorden,  ligesaa  lidt  som  hvad  det  er,  der  holder  Maanen  i 
dens  Kredsgang  omkring  Jorden,  eller  det,  der  holder  Stenen  i 
Bevægelse,  efterat  den  har  forladt  den  kastende  Haand.  Oalilei 
forkaster  derfor  den  af  Kepler  fremsatte  Antagelse,  at  Maanen 
har  Indflydelse  paa  Ebbe  og  Flod.  Her  leder  hans  Angst  for 
'Skjulte  Egenskaber«  ham  paa  Vildspor. 


b.  Det  nye  Verdenssystem, 
Saa  ofte  end  Galilei  i  sine  Dialoger  siger,  at  han  ikke  vil 
slaa  nogen  Anskuelse  fast,  saa  er  dog  hans  eget  Standpunkt 
tydeligt  nok,  selv  om  vi  ikke  kendte  det  gennem  hans  Breve. 
Han  beundrer  Kopernikus,  fordi  han  trods  Sansernes  Vidnes- 
byrd har  formaaet  at  vinde  og  fastholde  sin  Overbevisning  om 
Jordens  Bevægelse.  Og  han  selv  fremfører  ved  sine  astrono- 
miske Opdagelser  en  Række  Beviser  for,  at  Universet  ikke, 
som  Aristotelikerne  mente,  kan  deles  i  en  uforanderlig,  himmelsk, 
og  en  foranderlig,  jordisk  Verden:  Solpletterne  og  de  nye  Fix- 
stjemer  vise,  at  der  ogsaa  sker  Forandringer  i  Himlen.  Og  — 
bemærker  Galilei  —  med  hvilken  Ret  tillægger  man  egentligt 
det  Uforanderlige  en  hojere  Værdi  end  det  Foranderlige?  »Jeg 
for  min  Del«,  lader  han  Sagredo  sige,  »anser  netop  Jorden  for 
hojst  fornem  og  beundringsværdig  paa  Grund  af  de  mange  for- 
skelligartede Forandringer  og  Frembringelser,  der  uden  Ophør 
foregaa  paa  den«.  Simplicio  indvender  herimod,  at  medens  de 
Forandringer,  der  foregaa  paa  Jorden,  kunne  være  til  Bedste 
for  Menneskene,  vilde  de  himmelske  Forandringer  være  aldeles 
hensigtsløse.  Et  lignende  Ræsonnement  anvender  han  overfor 
den  uhyre  Udstrækning,    Universet  (som   allerede  Tyge  Brahe 

havde  gjort  opmærksom  paa)  maa  faa  efter  Kopernikus'  System: 
til  hvad  Nytte  er  det  uhyre  Rum  mellem  den  yderste  Planet 
og  Fixstjernesfæren?  I  sit  Svar  anvender  Salviati  samme  Be- 
tragtning paa  Hensigtsaarsagerne,  som  Simplicio  andet  Steds 
anvender  paa  de  naturlige  Aarsager:  hvor  tør  vi  driste  os  til 
at  kende  den  Almægtiges  Formaal!  Der  er  jo  saa  Meget  i  vort 
eget  Legeme,  hvis  Betydning  vi  ikke  kende;  hvor  skulde  vi 
da  kunne  kende  det  Fjerneres  Betydning?  Og  hvor  vanskeligt 
er  det  ikke  at  opdage,  hvorledes  en  Ting  griber  ind  i  den  hele 
Sammenhæng,  hvoitil  den  hører,  naar  man  ikke  har  Mulighed 
for  al  se,  hvilken  Virkning  dens  Bortfjernelse  vil  gøre?  Det 
er  at  sætte  Grænser  for  den  guddommelige  Magt,  naar  man 
tror,  at  Universets  uhyre  Dimensioner  skulde  umuliggøre  dens 
Virken  paa  alle  Punkter.  Solen  skinner  paa  Druen  og  modner 
den,  som  om  det  var  det  Eneste,  den  havde  at  gøre,  og  saa- 
ledes  kan  vel  ogsaa  Gud  og  Naturen  sørge  for  alt  Enkelt,  selv 
om  Universets  Indhold  gaar  i  det  Uendelige.  Galileis  Sfcind- 
punkt  her  minder  om  Brunos  og  Bohmes  Tankegang  overfor 
det  samme  Problem.  —  Galilei  er  nærmest  tilbøjelig  til  (lige 
som  Bruno)  at  antage  Universets  Uendelighed:  han  betvivler 
Retten  til  at  tale  om  et  Verdensmidtpunkt:  og  naar  han  ikke 
udtaler  sig  bestemt  herom,  er  det  maaske,  fordi  Brunos  Skæbne 
gjorde  ham  betænkelig. 

Man  har  med  Rette  undret  sig  over,  at  Galilei  ikke  i  sin 
Drøftelse  af  Verdenssystemerne  har  omtalt  Keplers  I^ve,  hvis 
Udledning  af  Tyngdeloven  i  Newtons  Haand  skulde  blive  en 
saa  mægtig  St43tte  for  det  nye  System.  Galilei  har  vel  kun  til- 
lagt dem  rent  matematisk  Interesse  og  ikke  tænkt  sig,  at  de 
kunde  vidne  om  Universets  fysiske  Sammenhæng. 


c.  Bevægehesl^Breris  første  Sætninger. 
Til  Støtte  for  det  nye  Verdensbillede  beraaber  Galilei  sig, 
ligesom  sine  Forgængere,  paa  Simpelhedens  Princip.  Naturen 
gør  Intet  forgæves,  og  derfor  gaar  den  stedse  de  simpleste  Veje 
og  søger  ved  faa  og  simple  Aarsager  at  naa  en  Mangfoldighed 
af  Virkninger.    Dette  Simpelhedens  Princip,  som  han  i  Astrono- 


Digitized  by  VjOOQIC 


Bevægelseslære  bygget  paa  Simpelhedens  Princip.  173 

mien  stillede  over  for  Ptolemæiis'  og  Tyges  komplicerede  Sy- 
stemer, ledede  ham  i  Fysiken  til  at  opstille  de  første  Love  for 
de  materielle  Fænomeners  Forandringer.  Det  forekom  ham  at 
være  det  Simpleste,  at  en  Ting  forblev  i  den  Tilstand,  i  hvil- 
ken den  var,  naar  ingen  Forandring  indtraadte.  Allerede  Kop- 
ier havde  opstillet  den  Sætning,  at  et  Legeme  ikke  af  sig  selv 
kunde  gaa  over  fra  Hvile  til  Bevægelse.  Galilei  opdagede  nu, 
at  et  Legeme  heller  ikke  af  sig  selv  kan  forandre  sin  Bevægelse 
eller  gaa  over  fra  Bevægelse  til  Hvile.  Det  er  den  Lov,  der 
seDere  (med  et  af  Kepler  brugt  Udtryk)  kaldes  Inertiens  Lov. 
Dog  opstiller  Galilei  den  ikke  som  en  almindelig  Sætning.  At 
baade  Retningen  og  Hastigheden  bevares,  har  han  intet  Steds 
udtalt  I  »Dialogerne«  er  det  Hastighedens  Bevarelse,  han  især 
dvæler  ved;  han  tænker  her  især  paa  den  horizontale  Bevæ- 
gelse, og  han  antager,  at  Kredsbevægelsen  lige  saa  vel  vil  ved- 
blive som  den  retliniede  Bevægelse.  1  »Discorsi«  fremtræder 
Sætningen  tydeligere.  En  Bevægelse,  siges  her,  kan  kun  voxe, 
naar  ny  Kraft  (impeto,  memento),  tilføres,  og  kun  aftage,  naar 
der  anbringes  en  Hindring  (impedimento),  i  begge  Tilfælde  altsaa 
kun  under  Indflydelse  af  ydre  Aai-sager.  Holdes  ydre  Aarsager 
borte  (dum  externæ  eausæ  tollantur),  vil  Bevægelsen  fortsættes 
med  den  en  Gang  opnaaede  Hastighed  ^%  At  dette  er  et  Tanke- 
experiment,  udtaler  Galilei  udtrykkeligt;  men  han  beviser  Sæt- 
ningens Rigtighed  ved  Forsøg,  der  godtgøre,  at  jo  mere  ydre 
Aarsager  holdes  borte,  des  længere  fortsættes  Bevægelsen  ufor- 
anderligt. Her  viser  sig  Vexelvirkningen  mellem  Deduktion  og 
Induktion  ved  Hjælp  af  Grænsetilfældene,  og  Galilei  afgiver  her 
tillige  selv  et  Exempel  paa  sin  Paastand  om,  at  Bevisførelsens 
Vej  er  en  anden  end  Opdagelsens.  Ti  at  beraabe  sig  paa  Na- 
turens Simpelhed  er  intet  Bevis,  selv  om  denne  Tanke  kan  lede 
til  betydningsfulde  Opdagelser. 

Ogsaa  ved  sine  Undersøgelser  over  Faldbevægelsen  bruger 
Galilei  Simpelhedens  Princip  som  Udgangspunkt.  »Til  Under- 
søgelsen af  den  naturligt  fremskyndede  Bevægelse  er  jeg  bleven 
ledet  ved  opmærksom  Betragten  af  Naturens  sædvanlige  Frem- 
gangsmaade  og  Ordning  ved  alle  sine  Virksomheder,  idet  den 
plejer    at  anvende  de  simpleste  og  letteste  Hjælpemidler  .  .  . 

Naar  jeg  derfor  bemærker,  at  en  fra  Hvilestillingen  fra  betyde- 
lig Højde  faldende  Sten  efterhaanden  faar  nye  Tilvæxter  i  Ha- 
stighed, hvorfor  skal  jeg  da  ikke  tro,  at  saadanne  Tilvæxter 
komme  i  Stand  paa  den  aller  simpleste  Maade?  Og  vi  ville 
ikke  kunne  finde  nogen  Tilvæxt  simplere  end  den,  der  stedse 
træder  til  paa  samme  Maade«.  —  Men  ogsaa  her  er  det  kun 
ved  Udfindeisen  og  Opstillingen,  ikke  ved  den  egentlige  Bevis- 
førelse, at  de  almindelige  Principer  bruges.  — 

Idet  Galilei  begynder  sine  Undersøgelser  over  Bevægelsen, 
siger  han:  »Om  en  meget  gammel  Genstand  bringer  jeg  en 
ganske  ny  Videnskab«.  Han  fremhæver  navnligt,  at  Ingen  endnu 
har  undei*søgt  de  kvantitative  Variationer  af  Bevægelsen  ved  det 
frie  Fald  eller  af  Kastebevægelsen.  Ved  at  udfinde  Love  for 
disse  Variationer  er  Galilei  sig  bevidst  at  have  grundet  en  ny 
Videnskab,  »i  hvis  dybere  Hemmeligheder  det  er  forbeholdt 
mere  overlegne  Aander  at  trænge  ind.«  Men  allerede  Galilei 
selv  indsaa  tydeligt,  at  dersom  Bevægelsen  skal  tænkes  i  kon- 
tinuerlig Sammenhæng,  maa  der  ikke  blot  tages  Hensyn  til  den 
virkelige,  sanselige  Bevægelse,  men  ogsaa  til  den  Kraft  eller 
Tilskyndelse  (energia,  memento,  impeto)  til  Bevægelse,  som  i 
hvert  Øjeblik  —  hvad  enten  et  Legeme  er  i  Hvile  eller  Be- 
vægelse —  er  til  Stede  (Discorsi  III). 

Det  Skridt,  der  blev  gjort  ved  denne  Grundlæggelse,  var 
af  overordentlig  Betydning.  Naturvidenskabens  senere  Historie 
har  vist,  at  Bevægelsens  Love  indeholde  Nøglen  til  al  viden- 
skabelig Kundskab  om  den  materielle  Natur.  Galilei  har  selv 
anet  dette.  I  »Dialogerne«  udtaler  han,  at  han  aldrig  har  kun- 
net begribe,  hvorledes  en  Forvandling  af  Stoffer  til  hverandre 
var  mulig.  Naar  et  Legeme  frembyder  Egenskaber,  det  ikke 
før  har  havt,  anser  han  det  ikke  for  umuligt,  at  dette  sker  vetl 
en  blot  Ændring  af  Delenes  Ordning,  uden  at  der  tilintetgores 
Noget  eller  bliver  Noget  til.  Hermed  var  det  klart  udtalt,  at 
Forstaaelsen  af  de  kvalitative  Forandringer  i  Naturen  kun  bli- 
ver mulig,  naar  disse  kunne  opfattes  som  kvantitative  Æn- 
dringer, det  vil  her  sige,  som  Bevægelser  i  Rummet.  Det  store 
Spørgsmaal  for  den  nyere  Tids  Filosofi  blev  nu,  hvorledes  den 
vilde  stille  sig  til  det  store  Princip,  som  hermed   blev  opstillet. 

Og  som  sejrrigt  godtgjorde  sin  Anvendelighed  paa  det  ene  Na- 
taromraade  efter  det  andet. 


d.    Sansekval ftetemes  Subjekt fvitet. 

Allerede  hos  Kopernikus  og  Bruno  viste  det  sig,  at  den 
nye  Verdensopfattelse  førte  til  at  stille  Erkendelsesprob lernet 
paa  en  ny  Maade,  derved  at  der  i  Stedet  for  det  Billede  af 
Verden,  som  den  umiddelbare  Iagttagelse  gav,  niaatte  stilles  et 
helt  andet,  naar  Tænkningen  drog  sine  Konsekvenser.  Hos  Gali- 
lei  fremtræder  dette  endnu  klarere. 

Naar  han  ved  saa  mange  vigtige  Spørgsmaal  lægger  Simpel- 
hedens Princip  til  Grund,  saa  skelner  han  udtrykkeligt  mellem 
den  Lethed  og  Simpelhed,  hvormed  Naturen  virker,  og  den  ofte 
indviklede  og  møjsommelige  Fremgangsmaade,  vi  maa  anvende 
for  at  overbevise  os  om  Naturens  Simpelhed.  Hvad  der  for  os 
er  vanskeligt  at  forstaa,  er  for  Naturen  saare  let  at  gøre.  Der 
fremtræder  altsaa  her  en  bestemt  Modsætning  mellem  Tilværel- 
sen og  Erkendelsen.  Det  var  Galileis  Anskuelse,  at  i  den  klareste 
Erkendelse,  vi  have,  den  matematiske,  falder  denne  Modsætning 
paa  en  vis  Maade  bort.  Her  har  den  menneskelige  Erkendelse 
Del  i  den  Nødvendighed,  med  hvilken  Guddommen  tænker  de 
Sandheder,  der  ligge  til  Grund  for  Tilværelsens  Sammenhæng, 
—  kun  at  hvad  vi  tænke  successivt,  møjsommeligt  arbejdende 
os  frem  fra  Slutning  til  Slutning,  det  erkender  Guddommen  ved 
en  simpel  Skuen  (di  un  semplice  intuito,  i  Modsætning  til:  con 
discorsi).  For  saa  vidt  bliver  ogsaa  paa  dette  Punkt  den  samme 
Modsætning  mellem  Simpelhed  og  Mangfoldighed  tilbage.  Og 
det  er  kun  i  Intensitet,  i  Strenghed  og  Nødvendighed,  at  den 
menneskelige  Erkendelse  saaledes  paa  sit  Højdepunkt  gaar  i  Et 
med  den  guddommelige.  I  Omfang  staar  den  uendeligt  langt 
tilbage,  og  det  Ubetydeligste,  der  gaar  for  sig  i  Naturen,  er  det 
umuligt  at  gennemskue  selv  for  den  dybeste  Gransken.  Sokra- 
tes har  klart  set  denne  vor  Videns  Ufuldkommenhed,  og  dog 
pristes  han  som  den  Viseste  af  Alle.  —  Altsaa  baade  ved  sin 
Simpelhed  og  ved  sin  Uendelighed  staar  Tilværelsen  i  Modsa^t- 

ning  til  vor  Erkendelse.  Galiiei  lærer  en  docta  ignorantia  lige 
som  Cusanus  og  Bruno. 

Modsætningen  mellem  Erkendelsen  og  Tilværelsen  træder 
ikke  mindre  frem  ved  den  Forskel,  Galiiei  som  alle  Koperni- 
kanere  indskærper  mellem  absolut  og  relativ  Bevægelse.  Kun  i 
Forhold  til  et  Ubevæget  opfatte  vi  Bevægelse.  Den  for  flere 
Ting  fælles  Bevægelse  er  —  hvad  deres  indbyrdes  Forhold  an- 
gaar  —  som  om  den  ikke  var  til  Stede.  Medens  den  antike 
Verdensopfattelse  trygt  forudsatte  det  synlige  Rum  som  Et  med 
det  absolute  Rum,  raaatte  nu  den  Tanke  bane  sig  Vej,  at  det 
absolute  Rum  som  ubevægelig  Beholder  for  alle  materielle  Ting 
slet  ikke  var  Genstand  for  Sansning,  da  den  tilsyneladende  hvi- 
lende Ramme  jo  selv  kunde  være  i  Bevægelse  i  Forhold,  til  et 
udenfor  liggende  Punkt,  og  saa  fremdeles.  Kopernikanismen 
indøvede  i  det  Hele,  særligt  under  Galileis  skarpsindige  Be- 
handling, Anvendelsen  af  den  erkendelsesteoretiske  Forholdslov. 
Medens  den  peripatetiske  Filosofi  ellers  vilde  holde  Forandring 
ude  fra  Himlen,  ansaa  den  dog  Solens  og  Stjernernes  Opgang 
og  Nedgang,  Omvexlingen  af  Dag  og  Nat  for  reale  Forandrin- 
ger. Galileis  Repræsentant  i  Dialogerne  svarer  hertil:  »Alt  dette 
er  kun  Forandringer  fra  Jordens  Synspunkt.  Tænk  Jorden  borte : 
da  gives  der  ingen  Solopgang  eller  Solnedgang,  ingen  Horizont, 
ingen  Meridian,  ingen  Dag  og  ingen  Nat!« 

Naar  saaledes  en  hel  Række  Forandringer  paa  Himlen 
mistede  deres  absolute  Karakter  og  blot  forklaredes  ved  Be- 
skuerens Standpunkt,  saa  fandt  Galiiei  ogsaa  for  jordiske  Fæno- 
mener Anledning  til  en  lignende  Overflytning  af  Forskellig- 
hederne fra  det  objektive  til  det  subjektive  Omraade.  Vi  have 
allerede  set,  at  han  negtede  Stoffernes  Forvandling  og  kun  vilde 
antage  en  Omlejring  af  Dele:  dermed  var  egentlig  allerede 
Principet  om  Sansekvaliteternes  Subjektivitet  givet  Men  Gali- 
iei har  i  endnu  bestemtere  Form  udtalt  dette  Princip.  I  et 
mærkeligt  Afsnit  af  et  astronomisk  Stridsskrift  (Il  Saggiatore. 
1623)  har  han  udtalt,  at  de  eneste  Egenskaber,  vi  med  Nødven- 
dighed maa  tillægge  Legemerne,  ero  Figur,  Størrelse,  Bevægelse 
eller  Hvile.  Disse  Egenskaber,  som  han  derfor  kalder  de  første 
og  de  reale  Egenskaaer  (primi  e  reali  accidenti),  kunne  vi  end 

ikke  ved  nok  saa  stærk  Ånstrængelse  af  Indbildningsskraften 
skille  fra  Tingene.  Derimod  skyldes  det  kun  en  af  Sanserne 
næret  Fordom,  naar  vi  betragte  Smag,  Lugt,  Farve,  Varme  o.  s.  v. 
som  absolute  Egenskaber  ved  Tingene.  De  ere  kun  Navne,  vi 
give  Tingene,  naar  disse  fremkalde  visse  Fornemmelser  hos  os. 
De  have  i  Virkeligheden  deres  Sæde*1kke  i  Tingene,  men  i  det 
sansende  Legeme  (nel  corpo  sensitive).  Tag  det  sansende  Væsen 
bort  —  og  alle  hine  Kvaliteter  falde  bort  med  det  Samme  ^^). 
—  Parallelismen  mellem  denne  Betragtning  og  den  ved  For- 
svaret for  det  nye  Verdensbillede  anvendte  Tankegang  ses  let. 
Den  blev  af  stor  Betydning  for  den  moderne  Erkendelsesteori, 
Siia  snart  denne  kunde  arbejde  sig  helt  ud  af  Dogmatismens 
Svob. 


5.    FRANCIS  BACON  AF  VERULAM. 
a.    Forgcpngere, 

Den  nye  Videnskab,  som  grundlagdes  under  Indflydelse  af 
det  praktiske  Livs  Erfaringer  og  Opfindelser,  maatte  fore  til  en 
Udvidelse  af  den  overleverede  Logik.  Men  ogsaa  hos  dem,  der 
ikke  særligt  stode  under  den  Indflydelse,  der  kaldte  den  nye 
Videnskab  til  Liv,  selv  i  Humanisternes  Kreds,  ytrede  sig  Tran- 
gen til  en  ny  Logik,  og  det  stedse  mere  levende,  gennem  det 
femtende  og  sextendo  Aarhundrede.  Deraf  udsprang  en  Række 
Reforraforsog,  Programmer  og  Bebudelser,  med  mangehaande 
Anelser  om,  hvad  der  skulde  sættes  i  Stedet  for  den  skolastiske 
Logik,  der  egentligt  kun  egnede  sig  til  at  drage  formelle  Slut- 
ninger af  Forudsætninger,  der  i  Forvejen  vare  givne  ved  Au- 
toritet. Det  var  jo  i  Middelalderen  overvejende  Teologion  og 
Retslæren,  som  benyttede  Logiken,  og  de  gik  begge  ud  fra 
autoritetsfæstnede  Forudsætninger.  Hele  denne  Række  af  Rc- 
formforsog  kulminerer  i  Francis  Bacon  af  Verulam.  Denne 
Mand,  hvem  man  ofte  har  fremstillet  som  Erfaringsvidenskabens 
Grundlægger,  fortjener  neppe  en  Gang  Navn  af  en  Moses,  der 
ser  ind  i  det  forjættede  Land.  Der  er  ganske  vist  noget  Profetisk 
ved  ham,  og  han  har  ofte  paa  genial  Maado  udtalt  Tanker,  der 

belyse  den  menneskelige  Forsknings  Gang  og  Vilkaar,  ligesom 
han  ogsaa  er  sig  Modsætningen  til  Skolastiken  klart  bevidst: 
men  det  forjættede  Land  var  —  uden  at  han  havde  mærket 
det  —  blevet  erobret  af  Vinei,  Kepler  og  Galilei.  Han  erklæ- 
rer beskedent,  at  han  ikke  selv  er  Kriger^  men  Herolden  (buc- 
cinator),  der  opflammer  til  Striden.  Men  de  Forskere,  der  have 
grundlagt  den  moderne  Erfaringsvidenskab,  behøvede  ikke  To- 
nerne fra  hans  Horn  for  at  begejstres  til  Kampen.  Derfor 
mister  Bacon  ikke  sin  Betydning  i  Filosofiens  Historie.  Han 
har  i  sjelden  Grad  optaget  i  sig  de  Tanker  og  Forhaabninger, 
der  maatte  rore  sig  i  den  Tidsalder,  i  hvilken  den  nye  Viden- 
skab blev  til.  Var  han  ikke  med  at  grundlægge  den,  saa  var 
han  berort  af  det  Medium,  i  hvilket  den  udviklede  sig,  og  han 
profeterede  om  den  Maado,  paa  hvilken  en  saadan  ny  Viden- 
skab maatte  gribe  ind  i  det  menneskelige  Liv.  Han  har  Be- 
vidstheden om  en  fundamental  Ændring  i  Tankegang  og  Inter- 
esser, langt  klarere  ond  nogen  anden  af  Overgangstidens  Tæn- 
kere. Derfor  vil  han  beholde  et  stort  Navn,  selv  om  der  maa 
trækkes  Adskilligt  fra  den  Forgudelse,  hans  Landsmænd  have 
drevet  med  ham,  og  som  hverken  hans  Værker  eller  hans  Per- 
sonlighed fortjene.  —  Forend  vi  gaa  til  at  betragte  Manden 
og  hans  Værk  nærmere,  maa  vi  dvæle  et  Øjeblik  ved  hans  For- 
gængere i  det  16.  Aarhundrede. 

Fra  Humanisternes  Kreds  er  PIERRE  DE  LA  RamÉE  (Pe- 
trus Ramus)  fremgaaet.  Han  forte  ved  Midten  af  det  16.  Aar- 
hundrede en  voldsom  Kamp  mod  den  aristoteliske  Logik.  Vel 
fortsatte  han  ^^)  derved  kun  de  Bestræbelser,  der  allerede  fra 
det  foregaaende  Aarhundrede  af  sogte  at  nærme  Logiken  mere 
til  praktisk  Anvendelighed,  ;iavnligt  for  Retoriken.  Og  han  er- 
klærede selv,  at  han  havde  de  tyske  Humanister  og  Pædagoger 
Agricola  og  Sturm  til  Lærere.  Men  den  hele  Retning  faar  dog 
i  ham  sin  most  begavede  og  formfuldendte  Repræsentant  og 
han  forte  Kampen  med  en  Energi,  der  mægtigt  bidrog  til  at 
rokke  Skolastikens  Enevælde  ved  Universiteterne  i  Vestevropa. 

Ramus  blev  fodt  1515  som  Søn  af  en  Kulsvier  i  det  nord- 
østlige Frankrig.  At  han  var  en  Kulsvierson,  maatte  han  — 
efter  den  Tids  Maado   at  polemisere  paa  —  ofte  hore  af  sine 

Modstandere.  Men  han  skammede  sig  ikke  derover.  Ikke  fordi 
hans  Slægt  var  adelig  (skønt  det  var  gaaet  tilbage  for  den); 
men  fordi  han  ved  sin  lidenskabelige  Lærelyst  havde  arbejdet 
sig  frem  til  en  høj  videnskabelig  Stilling.  Han  begyndte  som 
Tjener  hos  en  rig  Studerende  i  Paris,  og  naar  han  havde  gjort 
sit  Dagværk,  studerede  han  om  Natten.  Det  var  først  den  skola- 
stiske Logik,  han  førtes  ind  i;  men  han  følte  sig  utilfredsstillet 
ved  den  og  lærte  med  Begejstring  Platons  Dialoger  at  kende, 
der  i  langt  højere  Grad  syntes  ham  at  beskrive  den  levende, 
virkelige  Tankevirksomhed.  Ved  sin  Magisterdisputats  1536  for- 
svarede han  den  radikale  Sætning,  at  Alt,  hvad  Aristoteles  har 
sagt,  er  galt.  Aristotelikernes  Forbitrelse  var  stor,  og  den 
voxede  ved  hans  udførlige  Kritik  af  den  gamle  Logik.  Uni- 
versitetet fordrede  Ramus'  Bøger  undertrykte,  da  han  var  en 
Fjende  af  ReUgionen  og  den  offentlige  Ro  ved  at  bibringe  Ung- 
dommen en  farlig  Kærlighed  til  det  Nye.  Frants  I  forbød  da 
ved  et  Edikt  Ramus'  Boger  og  forbød  tillige  Ramus  at  angribe 
Aristoteles  og  andre  gamle  Forfattere!  Under  Henrik  H  fik 
Ramus  dog  Lærefrihed  igen  og  virkede  nu  ved  College  de 
France,  hvor  hans  Foredrag  samlede  henved  2000  Tilhørere. 
Det  var  en  Bevægelse,  som  man  ikke  havde  kendt  den  siden 
Abailards  Dage.  Ramus  udgav  1554  sin  Logik  (histitutiones 
dialecticæ)  paa  Latin,  Aaret  efter  paa  Fransk.  Grundtanken  i 
hans  Lære  er,  at  man  først  maa  undersøge,  hvorledes  Tænknin- 
gen bruges  af  Naturen,  forend  man  opstiller  Regler  for  den. 
Han  henviser  derfor  til  de  første  Filosofer,  der  endnu  ingen 
kunstig  Logik  havde.  Og  ikke  blot  disse  Filosofer,  men  ogsaa 
de  store  Statsmænd,  Talere  og  Digtere  saavel  som  Oldtidens 
Matematikere  vise  os  i  deres  Værker  Tænkeevnens  uvilkaarlige 
Brug.  Her  finde  vi  Reglerne  ubevidst  anvendte.  Ramus'  huma- 
nistiske Interesse  faar  Tilfredsstillelse  ved,  at  Studiet  af  Old- 
tidsforfatterne  saaledes  kan  tages  i  Logikens  Tjeneste.  Han  op- 
stiller, lige  som  sine  humanistiske  Forgængere,  to  logiske  Hoved- 
funktioner: Udfindeisen  (inventio)  af  Argumenter  og  Domme- 
kraftens  Brug  af  disse  Argumenter  (judicium)  til  nærmere  Be- 
grundelse og  Belysning  af  Emnet.  Dømmekraften  kaldes  der- 
for  i    den   følgende  Tids  Skolesprog   ofte  secunda  pars  Petri. 

Ramus  har  mest  beskæftiget  sig  med  denne  sidste  Del  og  især 
udfort  Slutningslæren,  og  det  Paafaldende  viser  sig  her,  at  han 
i  Grunden  ikke  afviger  meget  fra  den  aristoteliske  Logik.  Den 
rent  formale  Karakter  af  Ramus'  Reform  viser  sig  i  den  store 
Vægt,  han  lægger  paa  Tvedehnger  (Dichotomier).  Uden  Hensyn 
til  Emnets  Beskaffenhed  deles  Fremstillingen  paa  ethvert  Punkt 
i  to  Led,  idet  (efter  hvad  Logiken  lærer)  et  vist  omspurgt 
Prædikat  enten  gælder  eller  ikke.  Herved  indførtes  egentligt  en 
ny  Skolastik.  —  Der  har  dog  rort  sig  hos  ham  en  levende 
Trang  til  at  vende  tilbage  til  Naturen,  og  han  har  gjort  Gavn 
ved  at  simplificere  Fremstillingen  og  ved  at  indskærpe,  at  Kun- 
sten altid  bygger  paa  Naturen.  Men  Naturen  fandt  han  i  Old- 
tidens Bøger  i  Stedet  for  i  den  stedse  levende  Tanke.  Han  for- 
dybede sig  ikke  i  Studiet  af  Tænkningens  Psykologi,  og  han 
kunde  endnu  ikke  benytte  den  nye  Videnskabs  Fremgangsmaade 
som  Model  ved  sin  Beskrivelse  ^  Tænkningens  Metode. 

Ramus,  der  var  gaaet  over  til  Protestantismen,  blev  myr- 
det i  Bartholomæusnatten  1572.  Det  er  ikke  umuligt^  at  en 
fanatisk  Skolastikers  Had  har  vist  Morderne  Vej.  Hans  Lig  blev 
mishandlet  af  de  katolske  Studenter. 

Men  hans  Reform  af  Undervisningen  i  de  frie  Kunster 
banede  sig  Vej  i  Udlandet.  Ramismen  blomstrede  i  Tyskland, 
Schweiz  og  Skotland.  I  Danmark  repræsenteredes  den  af  AKDERS 
KrA(;  1558—1600),  som  efterat  have  studeret  i  Frankrig  blev 
Professor  i  Kobenhavn.  Ved  Universitetet  i  Cambridge  i  Eng- 
land bekæmpedes  RHmismen  af  den  ivrige  Skolastiker  og  My- 
stiker EVERARD  DlGBY,  der  sandsynligvis  har  været  Bacons 
Lærer.  Men  den  fandt  tillige  her  en  ivrig  Forsvarer  i  WILL1A3I 
TEilPLE  (den  Ældre),  der  forte  den  til  Sejr  og  ved  sine  Strids- 
skrifter mod  Skolastiken  lagde  Grunden  til  en  friere  Retning  i 
Filosofien,  der  siden  den  Tid  stedse  har  karakteriseret  Garn- 
bridge  i  Modsætning  til  dot  konservative  Oxford.  Den  heftige 
Strid  om  Metoden  mellem  Digby  og  Temple  maatte  vække  stor 
Opmærksomhed  og  har  sikkert  været  af  ikke  ringe  Betydning 
for  Bacons  Udvikling  ^^). 

Medens  Ramismen  gik  sin  Sejrsgang  i  det  nordlige  og 
vestlige  Evropa,    rørte   der   sig    samtidigt    hos    Mange    en  dyb 

Trang  til  real  Viden,  en  Tørst  efter  begrundet  Kendskab  til  den 
virkelige  Natur.  Telesios  og  Campanellas,  ogsaa  for  en  Del  Bru- 
nos Skrifter  vidne  herom.  Et  mærkeligt  Exerapel  paa  dybt 
gaaende  Kritik  af  den  overleverede  Viden,  paa  klar  Forestilling 
om,  hvor  Meget  der  hører  til  for  ret  at  vide  Noget,  men  tillige 
paa  Afmagt  til  at  finde  positiv  Virkeliggørelse  af  dette  Ideal 
frembyder  IillANZ  Sanchez,  Forfatteren  til  »Afhandlingen  om 
den  ædle  og  høje  Videnskab,  at  der  Intet  vides«  (Qvod  nihil 
scHur)^  der  udkom  1581.  Sanchez  var  Søn  af  en  spansk  Læge, 
der  var  flyttet  til  Bordeaux,  og  han  virkede  selv  som  medicinsk 
Professor  først  i  Montpellier,  senere  i  Toulouse.  Skønt  Titelen 
paa  hans  Hovedværk  kunde  synes  at  stemple  Sanchez  som 
Skeptiker,  vilde  det  dog  sikkert  være  uberettiget  blot  at  betragte 
ham  fra  denne  Side.  Han  har  en  levende  Folelse  af  den  men- 
na«3kelige  Naturs  og  særligt  den  menneskelige  Videns  -Ufuld- 
kommenhed.  Men  Tvivlen  er  for  ham  ikke  Maal,  men  Middel. 
Hans  skeptiske  A'ærk  er  kun  Indledning  til  en  Række  Arbej- 
der af  speciel  og  empirisk  Art.  Det  var  ogsaa  hans  Hensigt 
at  udarbejde  en  særlig  Afhandling  om  Metoden.  Han  priser 
Iagttagelse  og  Experiraent  i  Forening  med  Dømmekraft  som  de 
rette  Veje  til  Erkendelse.  Hans  Motto  er:  Gaa  til  Tingene 
selv!  Men  han  har  ikke  det  store  Haab  om,  hvor  langt  der 
vil  kunne  naas  frem  ad  denne  Vej,  som  besjæler  hans  Sam- 
tidige Bacon.  Han  ser,  hvor  mange  Gaader  selv  den  mindste 
Ting  indeholder,  —  og  tillige,  at  alle  Ting  i  A'erden  hængo 
nøje  sammen,  samt  at  Verden  strækker  sig  i  det  Uendelige: 
derfor  staar  en  fuldkommen  Erkendelse  af  Tingene  som  et  uop- 
naaeligt  Ideal  for  ham.  De  Forsøg,  han  selv  gjorde  i  natur- 
filosofisk Retning,  og  som  minde  om  Telesios  og  Bacons,  foler 
han  ikke  den  Tilfredshed  ved,  som  disse  to  Tænkere  folte  ved 
deres  lignende  Forsøg. 

Paa  et  enkelt  Punkt  gaar  Sanchez  dybere  end  baade  Bacon 
og  Ramus.  Han  gaar  nemlig  tilbage  til  al  Visheds  Kilde  i  selve 
den  menneskelige  Aand.  Ingen  ydre  Kundskab,  siger  han,  kan 
være  saa  sikker  som  den,  jeg  har  om  mine  egne  Tilstande  og 
mine  egne  Handlinger;  denne  er  saa  umiddelbar,  som  hin  aldrig 
kan  blive.   Jeg  er  sikrere  paa,  at  en  Tanke,  en  Drift  eller  en 

Villen  rorer  sig  hos  mig,  end  jeg  kan  være  paa,  at  jeg  ser  en 
vis  Genstand  eller  en  Person  udenfor  mig.  Derimod  staar  den 
indre  Erfaring  i  Tydelighed  og  Nøjagtighed  tilbage  for  den  ydre. 
—  Ved  denne  Tankegang  staar  Sanchez  som  Forgænger  for 
Campanella  og  Descartes.  Men  han  formaaede  ligesaa  lidt  som 
Campanella  at  gore  den  frugtbringende.  Dette  var  forbeholdt 
Descartes. 

Hos  Bacon  fremtræder  baade  Paavisningen  af  Erkendelsens 
Mangler  og  af  den  rette  Metode  langt  fyldigere  end  hos  nogen 
af  de  Humanister  og  Empirikere,  der  for  ham  havde  sogt  at 
reformere  Logiken.  Og  Forklaringen  heraf  har  man  med  Rette 
sogt  ikke  blot  i  Bacons  ejendommelige  Personlighed,  men  ogsaa 
i  hans  Stilling  midt  i  det  frodigt  pulserende  engelske  Liv.  Han 
har  —  som  det  med  Rette  er  blevet  sagt  —  til  sine  Forgæn- 
gere ikke  blot  Filosofer  og  Videnskabsmænd,  men  praktiske 
Naturforskere,  Ingeniører,  Sømænd  og  Eventyrere. 


b.    Bacons  Liv  og  Personlighed, 

Der  har  været  fort  en  langvarig  Strid  om  Bacons  Karak- 
ter. Hans  Ære  som  Menneske,  ikke  blot  som  Tænker,  er  skifte- 
vis bleven  tilintetgjort  og  reddet.  Denne  Strid  falder  bort  for 
den,  der  opmærksomt  læser  hans  Essays  og  hans  for  nogle  Aar 
siden  udgivne  Dagboger.  Han  har  her  været  saa  oprigtig,  at  vi 
ikke  kunne  tage  fejl  af  ham,  især  naar  vi  med  disse  direkte 
eller  indirekte  Selvbekendelser  forbinde  de  Karaktertræk,  der 
lægge  sig  for  Dagen  i  hans  filosofiske  Skrifter. 

Francis  Bacon  blev  født  156L  Han  var  en  Son  af  Dron- 
ning Elisabeths  Storsegl  bevarer  Nicolas  Bacon  og  Neveu  af 
Førsteministeren  Lord  Burleigh.  Efter  at  have  studeret  i  Cam- 
bridge, hvor  han  sandsynligvis  har  studeret  Skolastik  under 
Digby,  fulgte  han  med  et  Gesandtskab  til  Paris.  De  glimrende 
Udsigter,  der  aabnede  sig  for  ham,  faldt  bort  ved  hans  Faders 
tidlige  Dod.  Han  var  yngste  Son  og  maatte  nu  selv  bane  sig 
sin  Vej;  hans  mæ^gtige  Onkel  vilde  Intet  gøre  for  ham.  En 
stærk  Attraa  efter  Magt,  Rigdom  og  Ære  besjælede  ham,  men 
var  dog  ikke  det  eneste  Motiv,  der  drev  ham  frem.   I  en  af 

sine  tidligste  Afhandlinger  siger  han :  >Er  ikke  Følelsernes  Lyst 
større  end  Sansernes  Lyst,  og  er  ikke  Tankens  Lyst  større  end 
Følelsernes?  Er  Tankens  Lyst  ikke  den  eneste,  man  ikke  bli- 
ver overmæt  af,  og  er  det  ikke  Erkendelsen,  der  befrier  Sin- 
det for  al  Uro?«  Trangen  til  Erkendelse  og  Attraaen  efter 
Magt,  Rigdom  og  Ære  gik  ikke  blot  Side  om  Side  hos  ham, 
men  han  fandt  en  Retfærdiggørelse  for  dette  sidste  Motiv  ved 
at  underordne  det  under  det  første:  han  søgte  Magt  og  Rig- 
dom for  at  kunne  have  Midler  til  at  udføre  de  store  viden- 
skabelige Planer  —  intet  Mindre  end  en  hel  Fornyelse  af  Viden- 
skaben (instauratio  magna)  — ,  han  rugede  over.  Og  her  raaa 
nu  et  tredie  Moment  i  hans  Karakter  —  et,  om  hvilket  især 
hans  Skrifter  vidne  —  mærkes,  nemlig  hans  store  Sangvinitet 
og  hans  ikke  mindre  Selvfølelse.  Han  saa  et  stort  Værk  for 
sig,  og  det  behøvede  store  Midler.  Derved  undskyldte  han  for 
sig  selv  de  moralske  Krogveje,  han  gik,  og  selv  Nederdrægtig- 
hed fortenede  sig  for  ham  i  det  glimrende  Lys,  i  hvilket  han 
saa  sin  Stræben.  For  at  kunne  gennemføre  sin  Plan  behøvede 
han  Fritid  og  Midler  til  at  samle  Iagttagelser  og  gøre  Experi- 
menter.  Derfor  kastede  han  sig  ind  paa  den  politiske  Løbebane. 
Men  hos  ham  som  hos  Machiavelli  fik  Midlet  Overmagten  over 
det  Formaal,  der  skulde  have  helliget  det  Havde  han  istedet 
for  at  lægge  sin  Plan  saa  stort  an,  baade  hvad  Maal  og  Mid- 
ler angaar,  opmærksomt  fulgt  sine  store  Samtidige  Tyge  Brahes, 
Gilberts,  Keplers  og  Galileis  Arbejder,  saa  vilde  han  der  have 
fundet  nok  at  tænke  over  og  tilstrækkeligt  Grundlag  for  Ud- 
arbejdelsen af  et  Fremtidsprogram.  Hans  Sans  for  det  Gran- 
diose ledte  ham  paa  Vildspor  og  viklede  ham  under  Magtsygens 
Medvirken  ind  i  Forhold,  der  fordærvede  hans  Karakter  og 
styrtede  ham  i  Ulykke.  Han  manglede  en  levende  moralsk 
Sans  til  at  danne  regulerende  Modvægt  overfor  de  andre  Mo- 
tiver. 1  sine  »Essays«  siger  han:  :ifDen  bedste  Karakter  bestaar 
i  at  have  Ry  for  Aabenhed,  men  Øvelse  i  at  gaa  hemmeligt 
til  Værks  og  i  paakommende  Tilfælde  at  kunne  forstille  sig.« 
Og  et  andet  Sted:  »Der  gives  ikke  to  heldigere  Egenskaber 
end  at  have  lidt  af  Taaben  og  ikke  for  Meget  af  et  ærligt 
Menneske.«    Bacons  Ærgerrighed  forte  ham  ind  i  det  verdslige 

Dg  politiske  yr,  og  han  fik  derved  Stof  til  Iagttagelse  og  Men- 
neskekundskab, som  han  har  benyttet  i  sine  Skrifter  (især  i 
»Essays«  og  i  syvende  og  ottende  Bog  af  De  dignitate  et  aug- 
Dientis  scientianim) .  Han  priser  Machiavelli,  fordi  han  saa 
aabent  og  ærligt  fremstiller,  hvad  Menneskene  pleje  at  gøre, 
ikke  hvad  de  bør  gøre.  Kundskab  herom  er  nødvendig,  for  at 
Duens  Enfoldighed  ikke  skal  komme  til  at  mangle  Slangens 
Kløgt.  Men  atter  her  blev  Midlet  til  Formaal  for  ham.  Ti  for 
at  komme  frem  i  Verden  maa  man  rette  sin  Færd  efter  Menne- 
skenes faktiske  Færd,  og  han  advarer  derfor  imod  at  vedblive 
at  være  den  Samme,  naar  Forholdene  skifte;  det  gælder  om 
at  lade  Sindet  lempe  sig  efter  Lejlighed  og  Bekvemmelighed 
(ut  animus  reddatur  occasionibus  et  opportunatibus  obseqvens, 
neqve  uUo  modo  erga  res  durus  aut  obnixus).  Og  han  opfor- 
drer til  stedse  at  have  flere  Formaal  for  sig,  saa  at  man  kan 
opnaa  Biformaalet,  selv  om  Hovedformaalet  ikke  opnaas.  Et  sær- 
ligt for  hans  egen  Karakter  meget  farligt  Raad!  — 

Bacon  forsøgte  føi-st  at  bane  sig  sin  Vej  som  Ansøger.  Det 
lykkedes  ikke.  I  Parlamentet  optraadte  han  mod  et  Regerings- 
forslag  og  faldt  derved  i  afgjort  Unaade  hos  Dronningen.  Hans 
Venskab  med  Essex  (om  det  kan  kaldes  Venskab)  hjalp  ham 
for  en  Tid  ud  af  vanskelige  pekuniære  Forhold.  Men  da  Essex 
stod  for  Fald,  trak  Bacon  sig  tilbage  fra  ham.  Ja,  under  hans 
Proces  tilbod  Bacon  endog  Dronningen  sin  Tjeneste,  der  blev 
modtagen.  Og  da  Essex  havde  gjort  sit  fortvivlede  Oprorsfor- 
sog.  optraadte  Bacon  som  Vidne  imod  ham  og  skrev  efter  hans 
Henrettelse  et  Skrift  til  Retfærdiggørelse  af  Regeringens  Handle- 
maade.  En  Iver,  der  ikke  kan  forklares  af  Omhu  for.  at  Ret- 
ten faar  sin  Ga>nge,  men  som  forstaas,  naar  man  læser  følgende 
Udtalelse  i  et  Essay  (of  followers  and  friends),  der  blev  trykt 
1597,  altsaa  faa  Aar  for  Essex'  Katastrofe:  >Der  er  kun  lidet 
Venskab  i  Verden,  og  mindst  af  Alt  mellem  Ligemænd.  Det 
Venskab,  som  findes,  er  mellem  Overmand  og  Underordnet, 
hvor  den  Enes  Skæbne  omfatter  den  Andens.<v.  Af  denne  Art 
har  Bacons  :^ Venskab«  for  Essex  vaM*et,  og  han  har  i  Tide 
sorger  for,  at  »Vennen«s  Skæbne  ikke  paa  en  ubehagelig  Maade 
kom    til    at   omfatte  hans.    Om   Menneskene   virkeligt    pleje  at 

bære  sig  saaledes  ad,  er  et  Sporgsmaal  for  sig.  Den  tidligere 
omtalte  "William  Temple,  der  havde  været  Essex'  Sekretær,  bar 
sig  i  hvert  Tilfælde  ikke  saaledes  ad  og  niaatte  derfor  ogsaa 
gaa  i  Landflygtighed. 

Trods  alle  Bacons  Foi-sog  paa  at  lempe  rsig  efter  Forhol- 
dene havde  han  dog  ingen  Fremgang  under  Dronning  Elisabeth. 
Bedre  gik  det  under  Jakob  I,  især  da  han  foi-stod  at  indynde 
sig  hos  Kongens  forskellige  Yndlinge.  Skyggesiderne  i  Bacons 
Karakter  fik  her  ulykkelige  og  vidt  gribende  historiske  Folger. 
Han  havde  selv  den  Overbevisning,  at  Kongen  burde  rette  sig 
efter  Underhusets  berettigede  Onsker,  men  saa  benytte  sin 
suveræne  Magt  til  at  gennemfore  Lovenes  Kodifikation  og  L- 
lands  Kolonisation,  samt  til  udadtil  at  optræde  energisk  ved 
at  gøre  sig  til  Hoved  for  en  protestantisk  Liga.  Derved  vilde 
Folkets  Opmærksomhed  blive  afledet  fra  Forfatningssporgsniaalene. 
Men  med  den  ustadige  og  svage  Konge,  der  var  opblæst  af 
Magtfolelse,  var  det  umuligt  at  gennemfore  en  saadan  Holdning. 
Herbert  af  Cherbury,  der  havde  en  lignende  Opfattelse  af  den 
ydre  Politik,  maatte  jo  lidt  senere  af  denne  Grund  miste  sin 
Gesandtskabspost  i  Frankrig.  Bacon  lempede  sig  efter  Kongens 
Luner  —  om  ganske  ubevidst,  som  hans  Biograf  EDWIN  AbboT 
mener,  er  vist  et  stort  Sporgsmaal.  Og  dog  havde  en  kraftig 
Optræden  fra  hans  Side  kunnet  va^re  af  stor  Betydning.  For 
ham  selv  havde  Lempelsen  foreløbigt  gunstige  Folger.  Han  avan- 
cerede tilsidst  til  Lordkantsler,  Lord  af  Verulam  og  Viscount 
af  St.  Albans.  Men  for  at  naa  dette  hoje  Maal  maatte  han  ikke 
blot  lempe  sine  politiske  Anskuelser,  men  ogsaa  virke  til  Gunst 
for  Kongens  Yndlinge.  Dette  voldte  hans  bratte  Fald  (1621). 
Bacon  havde  erklæret  nogle  Monopoler,  der  vare  gunstige  for 
Buckinghams  Slægtninge,  lovmæssige  og  gavnlige.  Da  Parla- 
mentet forbitredes  herover,  skod  Kongen  Skylden  paa  sine  Raad- 
givere.  Man  vendte  sig  da  mod  Bacon  og  ramte  ham  med  en 
Anklage  for  Bestikkelse.  Bacon  erklærede  sig  strax  for  skyldig 
og  blev  af  Overhuset  fradomt  sine  Værdigheder  og  domt  til  en 
stor  Bøde  og  til  at  sidde  i  Fængsel,  saa  længe  Kongen  vilde 
det.  Da  han  —  fraset  sin  egen  Skyld  —  faldt  som  et  Offer 
for  Kongens  og  hans  Yndlinges  Færd,  slap  han  mildt.  Han  sad 

kun  et  Par  Dage  fængslet  og  betalte  aldrig  Bøden.  Sine  sidste 
.^ar  levede  han  i  Stilhed,  beskæftiget  med  videnskabelige  Ar- 
bejder. Denne  Stilhed  havde  han  kunnet  skaffe  sig  tidligere  og 
for  en  billigere  Pris.  Han  opnaaede,  hvad  han  i  sine  Essays 
udtalte  som  det  Onskeligste:  at  do  midt  i  et  alvorligt  Arbejde, 
da  Saaret  ikke  mærkes,  naar  man  falder  i  en  heftig  Kamp. 
1626  dode  han.  —  Af  sine  Venner  og  sine  Tjenere  var  han 
afholdt  og  beundret.  Det  horer,  ved  Siden  af  den  store  Inter- 
esse for  Studium  og  den  store  Tro,  han  havde  til,  at  den  menne- 
skelige Kultur  vilde  kunne  udvikle  sig  saa  rigt  og  herligt,  som 
man  hidtil  ikke  havde  anet,  til  de  Træk,  der  kaste  et  forsonende 
Lys  over  hans  Karakter  efter  alt  det  Uhyggelige,  der  ellers  er 
at  berette  om  ham. 

Under  sin  Virksomhed  som  Dommer,  Statsmand  og  Hof- 
mand havde  han  ikke  glemt  Studierne.  Planerne  til  hans  Hoved- 
værker opstod  tidligt  hos  ham.  Et  Skrift  fra  1607  (Cogiiata  et 
Vi^a)  er  det  forste  udførlige  Udkast  til  Bacons  berømteste  Værk, 
Xoviim  Organum  (»Den  nye  Logik«),  der  udkom  1620,  efter 
at  Bacon  havde  omarbejdet  det  tolv  Gange.  Det  undersøger 
Grundene  til  Videnskabernes  Ufuldkommenhed,  fremstiller  de 
Hindringer  for  sand  Erkendelse,  der  ligge  i  selve  den  menneske- 
lige Aands  Beskaffenhed  og  de  Forhold,  under  hvilke  den  ud- 
vikler sig,  og  gaar  dernæst  over  til  at  beskrive  den  induktive 
Metode.  Værket  er  ufuldendt,  og  det  er  anlagt  efter  en  Maale- 
stok,  som  det  paa  Bacons  Tid  var  umuligt  at  gennemføre. 
Forst  to  Hundrede  Aar  efter  gjorde  Stuart  Mill  i  sin  Lo- 
gik det  Arbejde,  Bacon  med  sit  ufuldkomne  Materiale  havde 
(Iristot  sig  til  at  paatage  sig.  —  Et  Skrift  fra  1605  (Advance- 
ment  of  learniug)  er  forste  Udkast  til  De  dignitate  et  atigmen- 
fis  sf'ientiarum  (Om  Videnskabernes  Værd  og  Fremgang),  som 
udkom  1623.  Dette  Værk  er  en  encypklopædisk  Oversigt  over 
Videnskaberne,  som  indeholder  mange  træffende  Bemærkninger, 
især  angaaende  de  Huller,  der  endnu  vare  at  udfjide.  —  De 
øvrige  af  Bacons  Værker  ere  for  største  Delen  Materialsaralin- 
gor,  der  nu  saa  godt  som  ingen  Interesse  have. 

Som  Forfatter  er  Bacon  kraftig  og  træffende  i  Udtryks- 
maade  og  ofte  overordentligt  heldig  i  Valget  af  Billeder.    Men 


Digitized  by  VjOOQIC 


Naturvidenskaben,  al  Videnskabs  Moder.  187 

det  er  nforstaaeligt,  hvorledes  man  har  kunnet  sammenligne 
ham  med  Shakespeare*^^).  Hans  Fantasi  er  abstrakt  anskuende 
og  symboliserende  og  mangler  Shakespeares  glødende  Energi, 
individuelle  Nuancering  og  stemningsfulde  Inderlighed. 


e,  Erkoidelseiis  Hindringer^  Betingelser  og  Metode, 
Videnskaben  har,  siger  Bacon,  kan  været  dyrket  i  saare 
kort  Tid,  og  især  gælder  dette  om  Naturvidenskaben,  der  er  al 
Videnskabs  Moder.  Grækerne  gave  sig  mest  af  med  Moral- 
filosofien, Romerne  med  Retslæren,  og  efter  Kristendommens 
Fremstaaen  kastede  de  bedst  Begavede  sig  over  Teologien.  Kun 
i  ledige  Timer  og  som  Tjenerinde  dyrkedes  Naturvidenskaben, 
ikke  som  Hovedopgave,  ikke  med  det  Formaal  for  Øje,  ved 
hvilket  den  forst  ret  kan  blive  frugtbar:  at  gøre  det  menneske- 
lige Liv  rigere  og  bedre.  Og  desuden  anvendte  man  urigtige 
Metoder.  Man  mente,  at  den  menneskelige  Aand  var  for  op- 
liojet  til  at  beskæftige  sig  med  Experimenter,  tilmed  da  den 
antoges  i  Stand  til  at  spinde  Sandheden  ud  af  sit  eget  Indre.* 
Man  var  tilfreds  med  det  Overleverede.  Man  havde  for  stor 
Ærbødighed  for  Fortiden  og  dens  store  Tænkere,  som  man  kaldte 
de  Gamle,  skønt  det  dog  netop  er  os,  som  ere  de  Gamle,  da  vi 
kunne  se  tilbage  paa  en  langt  storre  Erfaring  end  de.  Dertil 
kom  en  falsk  Religionsiver,  som  ikke  saa,  at  Naturvidenskaben 
lærer  os  Guds  Magt  at  kende,  ligesom  Religionen  lærer  os  Guds 
Villie  at  kende.  Som  Troen  skal  gengive  os  den  Uskyldighed, 
vi  mistede  ved  Syndefaldet^  skal  Videnskaben  gengive  os  den 
Magt  over  Naturen,  vi  da  mistede.  Men  allermest  har  dog  Men- 
neskenes Kleinmodighed  og  Mistvivl  om  egen  Kraft  skadet.  Man 
har  manglet  Mod  og  Haab  til  at  stille  sig  store  Opgaver. 

Der  er  Grund  til  nu  at  have. et  godt  Haab,  netop  fordi 
vore  egne  Fejl  ere  Skyld  i  den  Ufuldkommenhed,  vi  lide  under. 
Den  rette  Metode  maa  kunne  findes.  Det  er  den,  der  ikke  som 
Edderkoppen  vil  spinde  Alt  ud  af  sig  selv,  heller  ikke  som 
Myren  blot  vil  samle  Stof,  men  som  i  Lighed  med  Bien  optager 
Stoffet  i  sig  og  forarbejder  det  Er  Stoffet  samlet,  og  formaar 
man  at  holde  Fordomme  og  forudfattede  Meninger   borte,   saa 

vil  den  rette  Fortolkning  af  Naturen  snarl  findes.  Det  aller- 
vigtigste Skridt,  der  niaa  gøres,  er  da  at  tilvejebringe  en  saa 
rig  og  alsidig  Samling  af  Fakta  som  muligt  Saa  vil  den  men- 
neskelige Aand  af  egen,  uvilkaarlig  Drift  bearbejde  og  fortolke 
dem.  —  Ved  denne  Hævden  af  den  uvilkaarlige  Aandsvirksom- 
hed.  der  træder  i  Kraft,  saasnart  Stoffet  blot  foreligger,  er  Ba- 
con maaske  paavirket  af  Raraus,  som  han  omtaler  med  An- 
erkendelse, skønt  han  indvender  mod  ham,  at  hans  Metode  or 
for  simpel.  Forskellen  mellem  dem  beror  paa,  at  Bacon  har 
indset  Nødvendigheden  af  et  stort  Erfaringsstof,  for  at  Opfindelses- 
evne  og  Dømmekraft  kunne  virke  paa  en  frugtbar  Maade.  — 
Den  vigtigste  Fejl,  som  kan  begaas,  er  efter  Bacon  den  at  gaa 
for  hurtigt  frem.  at  haste  til  de  almindelige  Grundsætninger  i 
Stedet  for  at  stige  langsomt  op  til  dem  gennem  mange  Mellem- 
led.   Den  menneskelige  Aand  behøver  Bly,  ikke  Vinger. 

Formaalet  er  at  berige  det  menneskelige  Liv  gennem  de 
Opfindelser,  der  kunne  gøres,  naar  man  kender  Naturen.  Viden 
er  Magt;  ti  vi  have  Mulighed  for  at  frembringe  Tingene,  naar 
vi  kende  deres  Aarsager.  Ved  Hjælp  af  Opfindelser  og  meka- 
niske Færdigheder  have  Menneskene  efterhaanden  arbejdet  sig 
ud  af  Barbariet  og  have  naat  et  civiliseret  Liv.  Kun  ad  denne 
Vej  kunne  den  Elendighed  og  Ulykke,  Menneskene  endnu  lide 
under,  afhjælpes.  Det  gælder  at  faa  større  Herredømme  over 
Naturen;  men  det  faar  man  kun  ved  at  adlyde  den.  —  Dog 
vilde  man  gøre  Bacon  Uret  ved  at  tillægge  ham  den  Mening, 
at  Videnskaben  kun  skal  dyrkes  for  den  praktiske  Nyttes  Skyld. 
Over  det  ydre  Udbytte,  Kundskaben  kan  skaffe,  sætter  han  selve 
Betragtningen  af  Tingene  (comtemplatio  rerum  over  fructus  in- 
ventio).  Vi  glæde  os  ved  Lyset,  fordi  vi  kunne  arbejde,  læse 
og  se  hverandre  ved  dets  Hjælp;  men  selve  Synet  af  Lyset  er 
dog  herligere  end  dets  mangfoldige  Brug. 

Men  der  er  kun  Haab  om  at  naa  det  store  Maal,  naar  man 
moder  uden  Fordomme.  Ligesom  i  Himmeriges  Rige  kan  man 
kun  ved  at  blive  som  Born  indtræde  i  det  menneskelige  Rige. 
der  skal  grundes  paa  Videnskab.  Fordomme  og  forudfattede 
Meiiinger  maa  aflægges.  Det  gælder  jo  om  at  fortolke  Naturen, 
ikke  om  at  foregribe  Naturen,  om  interpretatio.  ikke  om  anteci- 

patio.  Bacoa  soger  derfor  at  give  en  samlet  Lære  om  de  ube- 
rettigede Antecipatiouer.  Det  er  hans  berømte  Lære  om  Åan- 
dens  Illusioner  (idola  mentis),  som  det  gælder  at  udrense,  for 
at  Aanden  kan  blive  en  ren  og  glat  Tavle  (tabula  abrasa),  paa 
hvilken  Tingene  kunne  skrive  deres  ægte  Natur.  Bacon  skelner 
mellem  fire  Klasser  af  saadanne  Illusioner. 

Xogle  Illusioner  ere  grundede  i  selve  den  menneskelige 
Natur  og  derfor  fælles  for  hele  Slægten  (idola  tribus).  Til  disse 
Slægtillusioner  hore  de,  der  fremkomme  ved,  at  vi  opfatte  Tin- 
gene efter  deres  Forhold  til  os  og  i  Lighed  med  os  selv  (ex 
analogia  hominis),  og  ikke  i  Forhold  til  og  i  Lighed  med  Tilværelsen 
(ex  analogia  universi).  Vor  Opfattelsesmaade,  vor  Maade  at  sanse 
og  tænke  paa,  kan  dog  ikke  være  Maalestok  for  Tingene !  Sær- 
ligt have  vi  en  Tilbøjelighed  til  at  forudsætte  større  Orden  og 
Regelmæssighed  i  Tingene,  end  der  virkeligt  findes.  Vor  egen 
Aands  Ligelighed  (æqvalitas)  forudsætte  vi  ogsaa  i  Tingene.  Og 
hvad  der  strider  mod  vore  én  Gang  fattede  Antagelser;  have  vi 
Tilbojelighed  til  at  overse.  De  negative  Tilfælde  gaar  man  let 
forbi,  naar  man  drager  Slutninger  fra  Erfaring.  Hvad  der  virker 
pludseligt  og  umiddelbart  paa  os,  tillægge  vi  størst  Betydning  og 
ere  tilbøjelige  til  at  antage  det  Fjernere  for  at  være  af  samme 
Beskaffenhed.  Paa  den  anden  Side  lægge  vi  ogsaa  vor  egen 
Aands  Uro  og  bestandige  Higen  over  i  Naturen,  saa  at  vi  ingen 
(irænser  ville*  statuere  for  dens  Udstrækning  eller  for  Aarsager- 
nes  Række.  Eller  man  slaar  sig  til  Ro  ved  at  finde  Forklarin- 
?jen  i  et  Formaal  og  statuere  Hensigtsaarsager  (causæ  finales), 
en  Forklaring,  der  aabenbart  er  hentet  fra  vor  egen  Natur,  ikke 
fra  Universets,  Saare  let  bestemmes  endeligt  vore  Resultater 
af  vore  Følelser  og  Drifter,  af  vort  Haab  eller  vor  Frygt,  og 
denne  Følelsens  Indflydelse  paa  Erkendelsen  sker  ofte  paa  al- 
deles umærkelig  Maade. 

En  anden  Klasse  af  Illusioner  udspringer  af  den  Enkeltes 
individuelle  Natur.  Bacon  kalder  dem  (med  Hentydning  til  et 
Sted  hos  Platon)  »Huleillusioner«  (idola  specus),  idet  hver  En- 
kelts Individualitet  ligesom  er  den  Hule,  fra  hvilken  han  ser 
paa  Tilværelsen,  og  i  hvilken  Naturens  Lys  brydes  paa  særegen 
Maade.    Disse  Individualitetsillusioner  bestemmes  ved  oprindelig 

Natur,  Opdragelse,  Omgang  og  Læsning.  Der  gives  Nogle,  som 
ere  mest  tilbojelige  til  at  dvæle  ved  Tingenes  Forskelle,  Andre, 
som  ere  mest  tilbojelige  til  at  dvæle  ved  deres  Ligheder,  — 
Nogle,  som  mest  elske  det  (famle,  Andre,  der  med  Forkærlighed 
vende  sig  mod  det  Nye,  —  Nogle,  som  soge  Tingenes  Elemen- 
ter, Andre,  som  stanse  ved  de  sammensatte  Fænomener,  saa- 
ledes  som  de  umiddelbart  ere  givne. 

Som  de  værste  af  alle  Illusioner  anser  Bacon  dem,  der 
skyldes  Ordenes  Indflydelse  paa  Tænkningen.  Han  kalder  dem 
»Torvets  Idoler«  (idola  fori).  Ordene  dannes  efter  det  praktiske 
Livs  Behov  og  efter  den  populære  Forstaaelse  (ex  captu  vulgi), 
og  do  Gra»nselinier,  de  fastsætte  mellem  Tingene,  kan  den 
skarpere  Tænkning  ofte  ikke  bruge.  Der  dannes  Ord  for  Noget, 
som  slet  ikke  existerer,  og  paa  den  anden  Side  mangler  der 
Ord  for  Ting,  som  Erfaringen  virkeligt  frembyder.  Deraf  folger 
megen  Ordstrid. 

Medens  de  tre  forste  Klasser  af  Idoler  have  deres  Grund 
i  Menneskets  Natur,  skyldes  den  sidste  Klasse,  »Skuepladsen.^ 
Idoler«  (idola  theatri),  overleverede  Teoriers  Indflydelse.  Disse 
Teorier  kunne  være  meget  geniale  og  skaipt  udtænkte  og  dog 
forfejle  Maalet  Den,  der  følger  den  rette  Vej,  kommer  med 
ringe  Begavelse  hurtigere  og  sikrere  til  Maalet  end  den  bedste 
Løber,  naar  han  en  Gang  er  uden  for  den  rette  Vej;  ja,  netop 
ved  sin  Dygtighed  som  Løber  vil  han  fjerne  sig  mere  og  mere 
fra  Maalet.  Den  Erfaringsmetode,  som  Bacon  anbefaler  i  Mod- 
sætning til  tidligere  Tiders  glimrende  Spekulationer,  lader  — 
efter  hans  Opfattelse  —  ikke  stort  Rum  tilbage  for  Skarpsin- 
dighed og  Aandskraft  at  ove  sig  paa.  Den  rette  Metode  udlig- 
ner Forskellen  mellem  Aanderne.  Naar  en  Cirkel  skal  slaas 
med  fri  Haand,  kan  forskellig  Begavelse  blive  af  Betydning; 
men  naar  der  bruges  Passer,  falder  saadan  Forskellighed  bort. 
—  Denne  fjerde  Klasse  af  Idoler  er  vanskelig  at  holde  ude  fra 
den  anden,  idet  Bacon  lader  Læsning,  Overlevering  og  Autori- 
tet være  medvirkende  ved  den  individuelle  Ejendommeligheds 
Tilbliven. 

Bacons  Lære  om  Idolerne  er  et  lille  Stykke  kritisk  Filosofi, 
et  Forsøg  paa  at  skelne  mellem,  hvad  der  blot  horer  Erkendel- 

sens  subjektive  Beskaffenhed  til,  og  hvad  der  hører  Tilværelsen 
til.  Hos  Montaigne,  Ciisanus,  Bruno  og  Galilei  have  vi  truffet 
Tilløb  i  samme  Retning.  Desværre  mangler  Bacon  det  stor- 
artede Synspunkt,  som  især  hos  Galilei  fremkommer  ved  den 
kopernikanske  Teori,  der  indskærper  Standpunktets  Relativitet. 
Og  Bacon  er  tilbøjelig  til  at  betragte  de  Synsmaader,  vi  uvil- 
kaarligt  anlægge,  som  rent  bedrageriske.  Det  er  saaledes  for 
ham  et  Sansebedrag  (fallacia  sensuum),  naar  Sanserne  vise  os 
Tingene  anderledes,  end  Videnskaben  forklarer  dem.  Han  har 
desuden  ikke  nærmere  undersøgt,  hvorledes  det  er  muligt  at 
udrense  Aanden,  saa  den  bliver  en  ubeskreven  Tavle.  De  Be- 
tingelser og  Former,  der  ligge  i  vor  oprindelige  Individualitet 
og  i  den  fælles  menneskelige  Natur,  kunne  vi  dog  ikke  ophæve, 
selv  ora  vi  kunne  opdage  dem.  Der  kommer  paa  dette  Punkt 
en  Modsigelse  frem  hos  Bacon.  Ti  som  vi  have  set,  er  det 
hans  Overbevisning,  at  naar  Stoffet  er  lagt  til  Rette,  bearbejder 
Aanden  det  uvilkaarligt  efter  sin  egen  indre  Evne  (vi  propria 
atqve  genuina).  Men  fojes  da  her  ikke  Noget  til  Stoffet  —  og 
med  hvilken  Ret  føjes  det  til?  Hvilken  Garanti  haves  for,  at 
vor  Aands  egen  indre  Kraft  kan  føre  os  til  at  se  Tingene,  ikke 
længere  efter  deres  Forhold  til  os  selv,  men  efter  deres  For- 
hold til  Universet?  Hvorledes  overbevise  vi  os  om,  at  vi  virke- 
ligt have  naat  analogia  universi?  —  Her  tog  den  senere  Er- 
kendelsesteori fat.  Bacon  er  dens  Forlober  ved  sin  T^ære  om 
Idolerne.  Og  særligt  er  den  Tanke  interessant,  at  den  Forud- 
sætning, fra  hvilken  Leonardo,  Kopernikus,  Bruno  og  Galilei 
saa  trygt  gik  ud,  den:  at  Naturen  stedse  følger  de  simpleste 
Veje,  kunde  have  en  rent  menneskelig  og  subjektiv  Oprindelse, 
saa  at  dens  Berettigelse  maa  drøftes.  — 

Den  Metode,  der  maa  følges  ved  Stoffets  Bearbejdelse,  er 
Induktionen.  Denne  Metode  havde  man  ganske  vist  længe  an- 
vendt, men  Bacon  fandt  i  den  sædvanlige  Anvendelse  af  den 
en  væsentlig  Fejl,  som  han  henførte  under  Slægtsillusionerne,  den 
nemlig,  at  man  holder  sig  til  de  Tilfælde,  i  hvilke  et  Fænomen 
har  vist  sig,  og  anser  dem  for  tilstrækkelige  til  at  begrunde  en 
Indsigt  i  dets  Natur.  Denne  Art  Induktion  kalder  Bacon  In- 
duktion   ved    simpel    Opregning    (inductio   per   enumerationem 

simplieem).  Han  fordrer  den  suppleret  ved  en  Undersogelse  af 
de  >  negative  Instanser ^^,  det  vil  sige  de  Tilfælde,  i  hvilke  Fæno- 
menet ikke  indtræder,  skont  Forholdene  ere  beslægtede  med 
dem,  under  hvilke  det  indtræder.  Og  desuden  fordrer  han  en 
Gradetavle,  der  viser,  under  hvilke  Forhold  Fænomenet  aftager 
eller  tiltager.  Ved  denne  Fremgangsmaade  kunne  vi  komme  saa 
vidt,  at  vi  kunne  danne  os  en  forelobig  Opfattelse  af  Fænome- 
nets Natur,  eller  som  Bacon  kalder  det,  dets  »Form«.  Ved  For- 
men forstaar  Bacon  den  Beskaffenhed,  som  altid  er  til  Stede,  naar 
Fænomenet  or  til  Stede,  altid  mangler,  naar  det  mangler,  og  som 
aftager  eller  tiltager  i  samme  Forhold  som  det.  Efter  at  have 
udskilt  de  Beskaffenheder,  der  ikke  fyldeslgore  disse  Fordrin- 
ger, beholde  vi  Formen  tilbage.  Ved  Undersogelse  af  Dodens 
Natur,  maa  vi  saaledes  se  bort  fra,  om  den  sker  ved  Drukning,  ved 
Opbrænding,  ved  Gennemboring,  ved  Slagtilfælde,  ved  Mangel 
paa  Ntering  o.  s.  v.  Ved  Varmen  maa  vi  se  bort  fra  de  spe- 
cielle Maader,  paa  hvilke  Varmen  frembringes,  fra  do  varme 
Stoffers  Sammensætning  o.  s.  v. 

Naar  man  ofte  beskylder  Bacon  for  at  opfatte  Induktionen 
som  en  blot  Opsamling  af  Stof,  maa  det  mærkes,  at  han  lægger 
stor  Vægt  paa  Dannelsen  af  foreløbige  Hypoteser  til  Oversigt 
og  Orientering.  Den  forste  Fortolkning  er  kun  et  Forsog.  Det 
er  den  ^forste  Vinhost«,  der  tjener  til  blot  Prove  (Nov.  Org. 
II.  20).  Den  foretages,  fordi  Sandheden  lettere  vindes  gennem 
en  Vildfarelse,  naar  den  blot  klart  gennemtænkes,  end  gennem 
kaotisk  Ophoben  af  Stof.  Det  er  en  af  Bacons  berømteste  Afor- 
ismer: citius  emergit  veritas  ex  errore  qvam  ex  confusione.  Som 
en  saadan  forelobig  Hypotese  opstiller  Bacon,  hvad  Varmens 
^Forra  <  angaar,  den  Sætning:  Varme  er  Bevægelse.  —  Og  hans 
Induktionsmetode  fortsættes  nu  efter  Opstillingen  af  denne  fore- 
lubige  Hypotese  og  med  denne  som  Vejleder.  Det  gælder  nu 
at  finde  eller  experimentalt  at  frembringe  saadanne  Tilfælde, 
der  særligt  egne  sig  til  at  belyse  og  nærmere  begrunde  den 
opstillede  Antagelse.  Af  saadanne  »prærogative  Instanser«  op- 
regner Bacon  en  hel  Mængde.  Blandt  Andet  omtaler  han  (som 
instantiæ  solitariæ)  Tilfælde,  der  frembyde  den  drøftede  Beskaf- 
fenhed under  Forhold,  der  ellei^s  aldeles  Intet  have  fælles  med 

alle  de  andre  Tilfælde,  i  hvilke  den  forekommer,  eller  som  ikke 
frembyde  den,  uagtet  de  ellers  have  alle  andre  Omstændigheder 
fælles  med  de  Tilfælde,  i  hvilke  den  forekommer.  Det  er  de 
Metoder,  iJill  senere  kaldte  Overensstemmelses-  og  Forskels- 
metoden.  Som  instantiæ  viæ  betegner  han  Tilfælde  og  Experi- 
menter,  der  vise  os  Fænomenet  »under  Vejs«,  i  dets  Tilbliven, 
under  hvilken  dets  Natur  (»Form«)  snarest  vil  aabenbare  sig. 
Som  instantiæ  irregulares  et  deviantes  betegner  han  Tilfælde,  i 
hvilke  Fænomenet  ligesom  er  kommen  >;paa  Afveje«,  varierer, 
antager  uregelmæssige  Former.  Gennem  saadan  Variation  af- 
slører Tingen  lettere  sin  egentlige  Natur.  BesUegtede  hermed 
ere  Overgangsformerne  (instantia^  limitaneæ),  der  frembyde  nogle 
Egenskaber,  der  kunne  hen  fores  under  on  Form,  andre,  der 
kunne  henfores  under  en  anden  Form. 

Bacon  antyder,  at  der  til  fuldstændig  Gennemforelse  af  In- 
duktionsmetoden  endnu  horer  en  hel  Række  videre  gaaende 
Operationer.  Men  Novum  organum  slutter  med  Opregningen  af 
de  foi*skellige  Arter  af  piærogative  Instanser.  — 

Den  udforlige  Beskrivelse  af  Induktionsmetoden,  Bacon  giver, 
var  for  sin  Tid  et  virkeligt  Fremskridt.  Den  rober  en  klar  For- 
staaelse  af  væsentlige  Punkter.  Hvad  han  har  overset,  og  hvad 
der  stiller  ham  i  Skygge  overfor  den  nye  Videnskabs  Grund- 
læggere, er  den  underordnede  Stilling,  han  anviser  den  kvantita- 
tive Bestemmelse  og  Deduktionen.  Den  exakte  Erfaringsviden- 
skab bliver  kun  mulig  ved,  at  man  ved  nojagtig  Maaling  af 
Fænomenerne  faar  et  Grundlag  for  matematisk  Deduktion.  Han 
giver  vel  den  kvantitative  Bestemmelse  en  Plads  i  den  induk- 
tive Proces;  en  særegen  Art  prærogative  Instanser  er  instantiæ 
c|vanti,  ogsaa  kaldet  doses  naturæ.  Men  han  har  ikke  set  deres 
afgorende  Betydning.  Og  dermed  hænger  hans  Undervurdering 
af  Deduktionen  sammen;  de  mest  glimrende  Deduktioner  ere 
de  matematiske.  Selv  om  Bacon  ikke,  som  han  er  bleven  be- 
skyldt for,  aldeles  har  miskendt  Deduktionens  Betydning  (der- 
imod taler  iden  første  Vinhost«),  saa  giver  han  dog  den  deduk- 
tive Proces  en  aldeles  underordnet  Plads  i  sin  Erfaringsmetode. 
Han  har  ikke  anet,  at  en  Deduktion  giver  det  egentlige  Bevis 
for  den  induktive  Slutnings  Rigtighed. 

H.  Hoffding:  Filosofiens  Historie.  13 

Hvad  Bacon  vil  naa  ad  Induktionens  Vej,  er  en  Bestem- 
melse af  Tingenes  Natur  eller  »Form«,  af  deres  ejendommelige 
Væsen  hver  for  sig.  Men  egentligt  talt  er  en  saadan  Bestem- 
melse ikke  en  Induktion  i  moderne  Betydning  af  Ordet.  Den 
angiver  ikke  et  Fænomens  Afhængighed  af  et  andet,  ikke  en 
Lov,  men  et  Begreb.  Den  er  (som  allerede  FRIES  har  bemær- 
ket i  sin  Filosofiens  Historie)  snarere  at  kalde  Abstraktion  end 
Induktion.  Og  Bacon  selv  henviser  her  til  Platon  som  sit  Forbil- 
lede. Der  er,  siger  han,  Forskel  paa  den  menneskelige  Aands 
Idoler  og  den  guddommelige  Aands  Ideer.  Det  er  disse  sidste, 
han  vil  soge:  de  ere  Tingenes  evige  Former.  Formen  er  Tingens 
Definition,  selve  Tingen  (ipsissima  res).  Han  priser  Platon,  fordi 
han  har  set,  at  j^ Formen«;  er  Videnskabens  sande  Genstand. 
Fejlen  hos  Platon  var,  dels  at  han  sondrede  Formerne  eller 
Ideerne  fra  Tingene  selv,  medens  de  dog  netop  ere  at  soge  i 
selve  de  enkelte  Fænomener,  dels  at  han  ikke  opløste  de  sam- 
mensatte Former  eller  Naturer  i  de  simpleste,  rent  elementære. 
Hvad  det  gælder  at  fastsætte,  er  efter  Bacon  netop  de  simpleste, 
uopløselige  Egenskaber  (naturæ  simplices)  ved  Tingene*^).  Saa- 
danne  simple  Egenskaber  ere  Farve,  Tyngde,  Opløselighed,  Ud- 
videlighed o.  s.  V. 

Fra  denne  Side  set  viser  Begrebet  »Form«  hos  Bacon  til- 
bage til  den  antike  og  den  skolastiske  Filosofi.  Men  han  vakler 
ikke  lidet  i  sin  Opfattelse  af  dette  Begreb.  Enkelte  Steder  bety- 
der »Formen«  ikke  en  Definition  eller  en  Bestemmelse  af  Tin- 
gens Beskaffenhed,  men  den  Lov,  efter  hvilken  den  Virksomhed 
foregaar,  som  Fænomenet  bestaar  i.  »Formerne«,  siger  han  et 
Sted,  »ere  Opdigtelser  (commenta)  af  den  menneskelige  Aand, 
hvis  man  da  ikke  vil  kalde  Virksomhedens  eller  Bevægelsens 
Love  for  Formere  Varmens  Form  er  altsaa  det  Samme  som 
Varmefænomenernes  Lov.  Herved  vilde  han  adskille  sine  »For- 
mer« fra  dem,  man  hidtil  havde  antaget.  Denne  Lov  maa  man 
kende,  hvis  man  skal  kunne  frembringe  Fænomenet.  Baade  i 
Teori  og  i  Praxis  er  det  da  Loven,  det  gælder  at  finde.  Denne 
praktiske  Side  faar  Bacon  vel  ogsaa  udtrykt,  naar  han  taler  om 
Formen  som  Udtryk  for  Tingenes  Væ^sen,  idet  han  kalder  For- 
men Tingens  virkende  Natur  (natura  naturans),   den   Kilde,  af 

hvilken  dens  enkelte  Egenskaber  udspringe  (fons  emanationis). 
Ogsaa  Platon  betragtede  jo  Ideerne  som  de  sande  Aarsager. 
Men  den  Nuance,  der  —  uden  at  Bacon  selv  mærker  det  —  kom- 
mer frem  i  Begrebet  Form  derved,  at  det  snart  betegner  Tingens 
Væsen,  snart  Loven  for  dens  Frembringelse,  er  dog  karakteri- 
stisk for  hans  Metodelære.  Han  viser  sig  her  at  staa  paa  Over- 
gangen mellem  den  gamle  og  den  nye  Filosofi.  Han  gaar  — 
ligesom  Platon  og  Skolastikerne  —  ud  fra,  at  der  er  et  vist 
Antal  »simple  Naturer«,  hvis  Forbindelse  udgør  de  forskellige 
Fænomener.  Men  den  Forudsætning,  at  Tingene  ere  bestemte 
Love  underlagte,  opstiller  og  undersøger  han  ikke. 

En  Forbindelse  mellem  de  to  Betydninger  af  Begrebet 
Form  fremkom  der  for  Bacon  ved,  at  han  saa  bestemt  hævdede, 
at  man  kun  kunde  lære  Tingenes  Væsen  at  kende  ved  at  under- 
søge den  Proces,  ved  hvilken  de  blive  til,  ligesaa  vel  som  den 
indre  Sammenhæng  mellem  de  Dele,  af  hvilke  de  bestaa.  Men 
begge  Dele  fører  os  ud  over  det  Sanselige.  Ti  Forandringerne 
i  Naturen  ske  gradevis,  gennem  smaa  Overgange  (per  minima) 
saa  smaa,  at  vi  ligesaa  lidt  mærke  dem,  som  vi  kunne  sanse 
de  Smaadele,  af  hvilke  Tingene  maa  antages  at  være  sammen- 
satte, og  hvis  Sammensætnings  Art  (schematismtis)  frembringer 
de  Egenskaber  (Former!),  de  frembyde  for  os.  Forskningens 
Opgave  er  da  at  finde  den  skjulte  Proces  (latens  processus),  der 
kontinuerligt  forbinder  de  forskellige  Udviklingstrin,  vor  sprin- 
gende og  periodiske  Iagttagelse  opfatter,  og  den  skjulte  Ord- 
ning (latens  schematismu.s),  der  ligger  til  Grund  for  de  sanse- 
lige Egenskaber.  Naturen  er  for  subtil  for  vore  Sanser.  Den 
Bevægelse,  i  hvilken  Varmens  Væsen  bestaar,  sanse  vi  ikke 
.som  saadan.  Den  skjulte  Proces  undgaar  os  her.  Paa  lignende 
Maade  gaar  det  med  Organismens  Udvikling,  med  Ernærings- 
processen  (naar  man  skal  have  alle  Stadier  med  lige  fra  Nærings- 
stoffets Optagelse  til  den  fuldsta^ndige  Forarbejdelse  til  Kod  og 
Blod),  med  den  vilkaarlige  Bevægelse  (naar  man  skal  have  alle 
I^d  med  lige  fra  den  første  Bevægelse  i  Forestillingen  gennem 
de  indre  Processer  til  Lemmernes  Bøjning  og  Bevægelse).  Og 
Opgaven  bliver  særligt  vanskelig  at  lose,  naar  man  paa  ethvert 
Punkt  skal  finde,  hvad  der  tabes,  hvad   der  bliver  tilbage,  og 

ir 

hvad  der  koniQier  til;  ti  Bacon  anser  det  for  sikkert,  at  Ma- 
teriens Totalsum  hverken  foroges  eller  forminskes.  —  Denne 
La»re  (Xov.  org.  I,  10,  50;  II,  5 — 7.  40 — 41)  om  den  kon- 
tinuerlige Proces  og  om  dens  enkelte  Led  som  Omsætning  i 
ny  Form  af  hvad  der  er  givet  i  en  anden  Form,  uden  at  der, 
hvad  Kvantum  angaar,  tabes  eller  vindes,  hører  til  de  genialeste 
Antecipationer  hos  Bacon  —  skont  han  selv  jo  ved  sin  Metode 
vilde  udelukke  Antecipation  og  sætte  Interpretation  i  Stedet. 
Han  har  opstillet  Kontinuitetsprincipet,  der  senere  har  vist  sig 
at  væfe  saa  frugtbart.  Bacon  kommer  her  uvilkaarligt  til  at 
indromme,  at  enhver  Fortolkning  maa  gaa  ud  fra  visse  Prin- 
ciper. Hele  sin  Lære  om  den  skjulte  kontinuerlige  Proces  og 
den  skjulte  Ordning  fremsætter  han  rent  dogmatisk,  blot  op- 
lysende den  med  nogle  enkelte  Exempler. 

Ved  at  drage  Konsekvensen  af  Læren  om  den  skjulte  Pro- 
ces opdager  man,  at  de  to  Betydninger  af  Begrebet  Form  hos 
Bacon  staa  i  Strid  med  hinanden.  Efter  den  første  Betydning 
(Form  =  simpel  Natur  =  Egenskab,  der  udgør  Tingens  Væ- 
sen) gaa  vi  ud  fra,  at  de  Egenskaber,  Iagttagelsen  godtgor, 
ogsaa  tilkomme  selve  Tingene.  Ved  den  anden  Betydning  (Form 
=  Lov  for  den  Proces,  ved  hvilken  Tingene  blive  til)  viser  det 
sig,  at  Tingene  i  Virkeligheden  bestaa  af  Smaadele  og  opstaa 
ved  Smaaændringer,  der  hver  for  sig  ikke  kunne  iagttages.  Med 
den  sidste  Betydning  stemmer  Sansekvaliteternes  Subjektivitet 
(idet  Varmen  i  sig  selv  eller  in  ordine  ad  universum  er  Bevæ- 
gelse), medens  den  strider  mod  den  forste  Betydning  (Varmen 
som  natura  simplex,  ligesom  Farve  o.  s.  v.).  Ligesom  Bacon 
ved  den  forste  Betydning  minder  om  Platon  og  Skolastiken, 
minder  han  ved  den  anden  Betydning  om  Demokrit,  uden  at 
han  dog  egentlig  har  været  Atomist  Det  er  karakteristisk,  at 
den  ovenfor  anførte  Udtalelse,  at  »Formerne«  ere  Opdigtelser 
og  Slægtsillusioner,  naar  man  ikke  ved  Form  forstaar  Lov, 
netop  forekommer  i  en  Sammenhæng,  hvor  han  lige  i  Forvejen 
har  prist  Demokrit  paa  Grund  af  hans  Fordring  om  at  oplose 
Naturen  i  dens  Elementer,  hellere  end  at  foretage  Abstraktio- 
ner. —  Det  er  atter  her  Forholdet  mellem  Kvalitet  og  Kvanti- 
tet, Bacon  stanser  ved.    Hildet  i  platoniske  og  skolastiske  For- 

udsaltninger  har  han  ikke  konsekvent  gennemfort,  hvad  der  lig- 
ger i  hans  geniale  Ide  om  den  kontinuerlige  Proces,  ved  hvil- 
ken kvalitative  Forskelle  oploses  i  kvantitative;  og  derfor  aner- 
kender han  ikke  Sansekvaliteternes  Subjektivitet  paa  den  resohite 
Maade  som  Galilei. 


<l  Vi'denskabslære,  Teologi  og  Etik. 
Den  induktive  Metode  skal  gælde  for  alle  Videnskaber,  for 
Aandsvidenskaberne  (Etik,  Politik,  Logik)  saavel  som  for  Natur- 
videnskaberne. Bacon  fremhæver  i  det  Hele  stærkt  Videnskabens 
Enhed  trods  Sondringen  i  specielle  Fag.  Det  enkelte  Fags  fuld- 
stændige Isolering  vil  fordømme  det  til  Ufrugtbarked.  Sporger 
man,  hvor  det  fælles  Grundlag  for  de  forskellige  Videnskaber 
findes,  svarer  han  noget  forskelligt  i  sine  to  Hovedværker.  I 
Novum  organum  kaldes  Naturvidenskaben  alle  Videnskabers 
store  Moder.  Men  i  Skriftet  om  Videnskabernes  Fremskridt 
(De  augmentis  scientiarum)  benævnes  den  Videnskab,  som  inde- 
holder de  for  de  forskellige  Videnskaber  fælles  Grundsætninger, 
med  Æresnavnet  af  Videnskabernes  Moder.  Denne  Videnskab 
om  de  fælles  Grundsætninger  kalder  Bacon  prima  philosophia. 
Men  en  saadan  er  endnu  ikke  udviklet,  skønt  den  vilde  være 
af  stor  Betydning,  da  der  i  et  System  af  saadanne  fælles  Grund- 
sætninger vilde  ligge  et  Vidnesbyrd  om  Naturens  Enhed.  Som 
saadanne  fælles  Grundsætninger  nævner  Bacon  (Nov.  org.  I, 
80.  127.  De  augm.  III,  I):  Lige  Stort  lagt  til  ulige  Stort  frem- 
bringer ulige  Stort;  hvad  der  stemmer  med  et  og  samme  Tredje, 
stemmer  indbyrdes;  Naturen  aabenbarer  sig  især  i  Minima; 
Alt  ændres,  men  Intet  forgaar.  Det  er  til  Dels  Sætninger,  som 
Bacon  trygt  opererer  med  i  sin  Metodelære.  Om  deres  Oprin- 
delse og  Begrundelse  taler  han  ikke  nærmere,  men  det  er  na- 
turligvis hans  Mening,  at  de  selv  ere  en  Frugt  af  Induktion. 
Derved  fremkommer  der  unegteligt  en  Cirkel  i  hans  Tanke- 
gang, idet  han  paa  den  ene  Side  bruger  disse  Grundsætninger 
som  Forudsætninger  for  den  induktive  Metode,  paa  den  anden 
Side  betragter  dem  som  Resultater  af  Induktion,  en  Cirkel, 
der    er    uundgaaelig    for  alle   Former   af  ren   Empirisme.    Og 

Bacon  vilde  jo,  som  vi  have  set,  have  Aanden  gjort  til  en  ube- 
skreven Tavle,  før  Erkendelsesarbejdet  begynder. 

Ora  de  første  Grundsætningers  Begrundelse  ved  Induktion 
taler  han  ikke  i  sin  Lære  om  prima  philosophia,  men  i  en  helt 
anden  Sammenhæng,  nemlig  der,  hvor  han  vil  drage  Grænsen 
mellem  Filosofi  og  Teologi.  Bacon  advarer  stærkt  mod  at  sam- 
menblande Filosofi  og  Teologi;  derved  faar  man  en  fantastisk 
Filosofi  og  en  kættersk  Teologi.  Deres  Kilder  ere  helt  forskel- 
lige. Filosofien  gaar  ud  fra  Sanseiagttagelse,  Teologien  bygger 
paa  guddommelig  Inspiration.  I  Videnskaben  paavirkes  den 
menneskelige  Aand  af  Sansningen;  i  Troen  paavirkes  den  af  en 
anden  Aand;  derfor  er  Troen  ædlere  end  Videnskaben.  Og  jo 
urimeligere  og  utroligere  et  guddommeligt  Mysterium  er,  de?; 
større  Ære  viser  man  Gud  ved  dog  at  tro  det,  des  herligere 
er  Troens  Sejr.  Har  man  saa  én  Gang  antaget  Religionens  Prin- 
ciper, kan  man  drage  logiske  Konsekvenser  fra  dem,  ligesom 
fra  de  første  filosofiske  Principer.  Men  den  betydningsfulde  For- 
skel er,  at  i  Filosofien  underkastes  selve  Principerne  en  nær- 
mere Prøvelse  ved  Induktion,  ligesom  alle  andre  Sætninger; 
men  i  Religionen  staa  de  første  Principer  fast  ved  guddomme- 
lig Autoritet,  ligesom  i  Skakspillet,  hvor  Spillets  første  Regler 
ikke  kunne  diskuteres.  Dog  mener  Bacon,  at  der  endnu  savnes 
en  nøjere  Undersøgelse  af,  hvor  langt  Fornuften  kan  anvendes 
paa  det  religiøse  Omraade,  saavel  som  af  det  Spørgsmaal,  hvor 
langt  Enighed  i  religiøse  Antagelser  er  nødvendig. 

Foruden  den  kirkelige  Teologi,  som  Bacon  ved  disse  Be- 
stemmelser nærmest  har  for  Oje,  antager  han  dog  ogsaa  en 
naturlig  Teologi  for  mulig,  selv  om  den  ikke  har  noget  stort 
Omfang.  Den  kan  kun  gendrive  Ateismen  og  vise  Nødvendig- 
heden af  at  antage  en  første  Aarsag.  Naar  man  begynder  at 
finde  naturlige  Aarsager  (causæ  secundæ)  bliver  man  ofte  saa 
betagen  deraf,  at  man  mener  ingen  første  Aareag  at  behøve. 
Men  senere  viser  netop  Aarsagernes  faste  indbyrdes  Sammen- 
hæng en  Guddoms  Tilværelse.  Herhen  hører  det  ogsaa,  at  selv 
om  Naturvidenskaben  ingen  Brug  har  for  Hensigtsaarsager,  der 
tvertimod  fordærve  Videnskaben  ved  at  anvende  et  blot  menneske- 
ligt Motiv  paa  Naturen,    saa   falder  Berettigelsen  til   at  antage 

Hensigtsaarsager  ikke  bort,  og  disse  kunne  meget  vel  forenes 
med  den  kontinuerlige  Proces,  som  det  er  Naturvidenskabens 
Opgave  at  finde.  Hensigtsaarsagen  er  som  en  Nonne;  den  er 
ufrugtbar  i  Videnskaben,  men  har  religios  Betydning. 

I  sine  Essays  drøfter  Bacon  Forholdet  mellem  Ateisme  og 
Overtro.  Han  siger  ogsaa  her,  at  begyndende  Forsken  forer  til 
Ateisme,  men  dybere  Forsken  til  Antagelse  af  en  Gud.  Hoved- 
aarsagerne  til  Ateisme  finder  han  dog  i  religiuso  Tvistigheder, 
i  Præ.steskandaler,  i  Hang  til  Spot,  og  i  oplyste,  fredelige  og 
lykkelige  Tidsforhold  (ti  Ulykke  og  Modgang  bojer  Sindet  til 
Religion).  Ateismen  nedværdiger  Mennesket,  da  dette  trænger 
til  en  Stotte  for  sit  aandelige  Væsen,  at  ikke  det  Legemlige 
skal  drage  det  for  meget  ned  til  Dyret,  og  da  Mennesket  for- 
ædles ved  Forholdet  til  en  hojere  Natur,  ligesom  Hunden  for- 
ædles ved  sit  Forhold  til  Mennesket.  Men  Overtro  er  dog  værre 
end  Ateisme.  Hellere  ingen  Mening  om  Gud  end  en  Mening, 
der  er  Gud  uværdig;  hint  er  kun  Vantro,  dette  er  Fornærmelse. 
Overtroen  frembringer  langt  snarere  end  Vantroen  umoralske 
Egenskaber.  Den  er  farlig  for  Staten,  da  den  grundlægger  en 
Magt  i  Folket,  der  kan  overgaa  Regeringens  Magt.  Da  tvinges 
de  Vise  til  at  folge  Daarerne.  Det  er  især  i  barbariske  Tider, 
at  Overtro  opstaar. 

Den  Dobbelthed,  som  fremtræder  i  Bacons  Lære  om  Tro 
og  Viden,  og  som  tydeligt  bærer  Præget  af  at  være  et  Kom- 
promis, kaster  konsekvent  sin  Reflex  ind  i  hans  Psykologi  og 
hans  Etik.  —  Menneskets  sanselige  Sjæl  er  ligesom  Dyrets  ma- 
teriel. Den  bestaar  i  en  fin  ildagtig  Luft  (aura  ex  natura 
flammea  et  aerea  conflata),  som  fra  Hjernen  strommer  ud  gen- 
nem Nerverne  og  næres  af  Blodet.  Bacon  slutter  sig  her  til 
Telesio.  Han  savner  dog  en  nærmere  Paavisning  af,  hvorledes 
denne  fine  Luft  kan  bevæge  det  tætte  og  haarde  Legeme.  Med 
Telesio  er  han  ogsaa  enig  i  at  tillægge  alle  Ting  en  Modtage- 
lighed for  Indtryk,  som  han  hellere  vil  kalde  Opfattelse  (per- 
ceptio)  end  Fornemmelse  (sensus).  Han  savner  en  nærmere  Un- 
dersøgelse af,  hvorledes  hin  kan  gaa  over  til  denne,  altsaa  hvor- 
ledes den  almindelige  Modtagelighed  for  Indtryk  kan  blive  til 
Fornemmelse,    eller   hvorledes   det   ubevidste  Sjæleliv   kan  gaa 

over  til  det  bevidste  Sjæleliv.  —  Foruden  den  sanselige  og 
materielle  Sja4  antager  Bacon,  ligesom  Telesio,  en  aandelig,  af 
Gud  indplantet  Sjæl;  men  om  den  kan  kun  Religionen,  ikke 
Filosofien  lære  os  Noget.  —  Den  særegne  psykologiske  Iagt- 
tagelse af  Sjælelivets  Fænomener,  som  gaar  sin  Gang  uaf- 
hængigt af  Materialisme  og  Spiritualisme,  kender  Bacon  ikke. 
Her  staar  han  tilbage  for  Sanchez  og  Campanella,  endsige  for 
Descartes.  Kun  i  Forbigaaende  antyder  han  den  i  den  Sæt- 
ning, at  vi  kende  Nfituren  gennem  direkte  Lys,  Gud  gennem 
et  i  Verden  som  Medium  brudt  Lys,  og  Mennesket,  der  er  sin 
egen  Genstand,  ved  tilbagekastet  Lys  (radio  reflexo). 

Hvad  Etiken  angaar,  skelner  Bacon  mellem  Læren  om  For- 
billederne og  Læren  om  Midler  og  Veje  til  at  uærme  sig  disse 
Forbilleder.  Denne  sidste  Lære  (de  cultura  animi)  er,  mener 
han,  bleven  i  hoj  Grad  forsomt,  og  det  af  samme  Grund,  der  i 
det  Hele  forklarer  Videnskabernes  Ufuldkommenhed;  man  har 
hellere  villet  svælge  i  Forestillingerne  om  Idealet  end  mojsomme- 
ligt  efterforske,  hvorledes  det  kan  virkeliggores.  Hvad  Forbille- 
det angaar,  saa  hører  det  i  sin  højeste  Form  hjemme  i  Religio- 
nen, ikke  i  Filosofien,  da  det  er  overnaturligt  aabenbaret  Den 
filosofiske  La^re  om  Forbilledet  er. i  det  Hele  godt  fremstillet 
allerede  af  de  gamle  Filosofer.  Bacon  savner  dog  Undersogel- 
ser  om  de  forste  Kilder  til  det  Etiske  (fontes  ipsi  rerum  mora- 
lium).  Han  fordrer  altsaa  en  Lære  om  det  Etiskes  psykologiske 
Udvikling.  Og  han  giver  selv  Grundtræk  af  en  saadan.  I  en- 
hver Ting  findes  en  dobbelt  Trang:  formedelst  den  ene  soger 
den  at  hævde  sig  selv  som  et  Hele;  formedelst  den  anden 
søger  den  at  virke  som  Del  af  et  storre  Hele.  Den  forste  har 
det  individuelle  Gode,  den  anden  det  fælles  Gode  til  Genstand. 
De  gamle  Filosofer  lagde  med  Urette  storst  Vægt  paa  det  indi- 
viduelle Gode,  idet  de  satte  Erkendelse,  Kontemplation  som  det 
Højeste,  medens  det  virksomme  Liv  dog  er  at  sætte  hojest. 
Vor  Opgave  her  i  Livet  er  ikke  at  være  blotte  Tilskuere.  — 
Statslæren  vil  Bacon  ikke  gaa  nærmere  ind  paa.  Ti  det  Værk 
(De  augmentis  se),  af  hvilket  den  skulde  udgore  en  Del,  er 
dediceret  til  Kong  Jacob  I  —  og  overfor  en  saadan  Mester  i 
Regeringskunsten  var  for  ham  Tavshed  det  Sømmeligste!  — 

Vi  træffe  her  tilsidst  Bacon  igen  som  Hofmand.  Det  var 
hans  Livs  Ulykke,  at  han  kom  ind  paa  den  Bane,  ligesom  det 
var  Ulykken  i  Brunos  Liv,  at  han  blev  Munk.  Men  desuagtet 
har  han  formaaet  at  udvikle  Tanker,  som  vare  gode  Udtryk  for 
de  nye  Veje,  Forskningen  var  ved  at  slaa  ind  paa,  og  som 
særligt  varslede  om  den  filosofiske  Forskning,  der  skulde  bi- 
drage mægtigt  til  at  give  hans  Fa^dreland  en  fremragende  Plads 
i  den  modenae  Aandsudviklings  Historie. 

DE   STORH   SYSTEMER. 

Efter  de  nye  Ideers  og  Opdagelsers  Tid  kommer  der  en  Tid 
med  Forsdg  paa  at  ordne  og  systematisere,  at  fore  de  mange 
Tanker  og  Kendsgerninger  tilbage  til  simple  og  faste  Grund- 
tanker. Disse  Forsog  gjordes  med  stor  Tillid  til,  at  det  rette 
Grundlag  var  fundet.  1  Stedet  for  Analysen  satte  man  Kon- 
struktionen. Det  fik  den  store  Betydning  for  Tænkningen,  at 
det  nu  kunde  blive  fuldsta^idigt  klart,  hvad  der  laa  i  de  Syns- 
punkter, som  Renaissancen  og  den  nye  Naturvidenskab  havde 
bragt  frem.  Man  slog  dem  fast  med  en  dogmatisk  Tilforlade- 
lighed, som  den  foregaaende  Tids  Aander  ikke  havde  tænkt  paa, 
fordi  de  ikke  gjorde  sig  saa  tydeligt  Rede  for  de  enkelte  Prin- 
ciper og  deres  Rækkevidde.  Man  formulerede  med  udtrykkelig 
Bevidsthed,  hvad  der  tidligere  bavde  foresvævet  mere  eller  min- 
dre dunkelt.  Og  af  de  saaledes  formulerede  Forudsætninger  op- 
byggede man  Systemer,  der  hvert  for  sig  gjorde  Fordring  paa 
at  træde  i  Stedet  for  det  gamle  skolastiske  System,  der  nu  først 
helt  omstyrtodes.  FraSkolastiken  arvedes  dog  Bestræbelsen  for  at 
faa  en  absolut  Afslutning  af  Erkendelsen,  at  bringe  Tanken  til 
Hvile  i  et  Princip,  som  selv  ikke  skulde  indeholde  noget  Pro- 
blem. Man  vilde  bygge  ligesaa  højt,  som  don  Bygning  havde 
naat,  der  var  reven  ned.  Den  naturlige  Trang,  der  stedse  rører 
sig  mere  eller  mindre  stærkt  i  den  menneskelige  Aand,  efter 
at  bringe  Sammenhæng  i  alle  Forestillinger,  der  antages  for 
gyldige,  ytrede  sig  her  saa  levende  og  energisk  og  tillige  paa 
en  saa  genial  Maade,  som  ikke  i  nogen  anden  Periode   af  den 

nyere  Filosofis  Historie.  Det  hang;  sammen  med,  at  der  var 
stillet  Opgaver,  der  hverken  for  eller  senere  have  været  stillet 
med  samme  Xyhed  og  Skarphed.  Det  var  det  nye  Verdens- 
billede og  den  nye  Videnskab,  der  skulde  samarbejdes  med  det 
ovrige  for  Bevidstheden  faststaaende  aandelige  Indhold.  Det 
maatte  derfor  være  Tilværelsesproblemet,  der  kom  til  at  staa  i 
forste  Række.  Bruno  havde  behandlet  det  paa  Grundlag  af  det 
nye  Verdensbillede.  Men  nu  var  den  nye  mekaniske  Natur- 
forklaring kommen  til,  og  det  store  Sporgsmaal  om  Forholdet 
mellem  det  Materielle  og  det  Aandelige  blev  derved  stillet 
Tænkningen.  De  vigtigste  af  de  Hypoteser,  der  ere  mulige  an- 
gaaende  dette  Forhold,  opstilledes  af  det  17.  Aarhundredes  Sy- 
stemer med  en  Klarhed  og  Energi,  der  giver  disse  Tankeforsog 
en  blivende  Værdi.  Men  andre  Problemer  væve  sig  sammen 
med  dette.  Sporgsmaalet  om  Forholdet  mellem  Gud  og  Verden 
trænger  sig  endog  en  Stund  frem  foran  det.  Med  det  hænger 
igen  Sporgsmaalet  om  Tilværelsens  Enhed  eller  Mangfoldighed 
sammen.  Og  endeligt  bliver  det  et  vigtigt  Problem,  hvorvidt 
den  mekaniske  Naturforklaring  gor  det  muligt  at  tillægge  For- 
maalsbegrebet  nogen  real  Betydning. 

Erkendelsesproblemet  og  Vurderingsproblemet  træde  tilbage 
for  Tilværelsesproblemet,  skont  de  stadigt  øve  deres  Indflydelse 
<om  mere  eller  mindre  bevidst  motiverende  og  fremaddrivende 
Kræfter.  Hos  Descartes,  den  første  i  Rækken  af  de  store  Syste- 
matikere, er  der  endnu,  ogsaa  i  Fremstillingen,  en  tydelig  Be- 
stræbelse for  at  finde  Vejen  til  konstruktiv  Tænkning  gennem 
Analyse.  Hos  Hobbes  og  Spinoza  overskygger  Konstruktionen 
Analysen.  Hos  Leibniz  begynder  igen  den  analytiske  Tendens 
at  arbejde  sig  frem  som  en  Overgang  til  den  fremherskende 
Betydning,  Erkendelsesproblemet  og  Vurderingsproblemet  skulde 
faa  i  det  18.  Aarhundrede. 

De  kulturhistoriske  Forhold  i  det  17.  Aarhundrede  frem- 
byde en  Analogi  til  den  afsluttende,  systematiske  Tendens,  der 
i  denne  Tid  udgjorde  Hovedstrømningen  i  Filosofien.  Der  er 
vn  Grundstemning,  som  gennemtrænger  de  forskellige  Omraader, 
Politik,  Kirke  og  Tænkning.  Det  er  den  absolute  Statssuveræni- 
tets Tid.    Staten   har   frigjort   sig  fra  kirkeligt  Formynderskab 

Og  fordrer  nu  absolut  Underkastelse  af  de  Enkelte  og  af  do 
mindre  Kredse.  Suverænitetens  Princip  gennemfores  endog 
netop  i  sine  skarpeste  Former  af  de  to  Tænkere,  der  betegne 
Konstruktionens  Hojdepunkt.  Den  Enkelte  soger  nu  Ly  og  Ro, 
efter  Renaissancens  og  Reforraationstidens  Storme.  Intellektuel 
Kontemplation  og  Mystik  drage  Mange  til  sig.  En  Tendens  til 
Kvietisme  gor  sig  gældende.  Men  i  de  filosofiske  Systemer 
fyldestgores  disse  Tendenser  gennem  tænkende  Bearbejdelse  af 
de  nye  Ideer  og  Opdagelser.  Derved  fik  de  Betydning  af  Ex- 
perimenter  til  Provelse  af  vigtige  Tankerækkers  Bærekraft. 


1.  RÉXÉ  DESCARTES. 
n.  Biografi  og  Karakteristik. 
Denne  Mand,  den  nyere  Filosofis  Grundlægger,  er  fodt  i 
Touraine  den  81.  Marts  1596  i  en  adelig  Familie.  Den  sygelige 
Dreng  robede  tidligt  usædvanlige  Anla^g,  og  hans  Fader  plejede 
at  kalde  ham  »min  Filosof«  paa  Grund  af  de  mange  Sporgs- 
maal,  han  havde  at  gore.  Forat  han  kunde  faa  en  omhygge- 
lig Opdragelse,  kom  han  til  det  nyligt  af  Henrik  IV  stiftede 
JesuiterkoUegium  La  Floche.  Han  mindedes  senere  stedse  sine 
jesuitiske  Lærere  med  Taknemlighed,  og  det  var  ham  en  stor 
Sorg,  at  Jesuiterne  optraadte  som  Modstandei-e  af  hans  Filosofi. 
I  La  Flc'che  lærte  han  Naturlære  og  Filosofi  efter  det  skolastiske 
System,  men  var  mest  optagen  af  Matematiken,  og  meget  tid- 
ligt synes  han  at  have  syslet  med  Ideer,  der  førte  ham  til  hans 
store  matematiske  Opdagelse,  Grundlæggelsen  af  den  analytiske 
Geometri,  Algebraens  Anvendelse  paa  Geometrien.  Sin  Udvik- 
ling i  Ungdomsaarene  har  han  selv  skildret  i  sit  epokegorende 
Værk  Discours  de  la  mcthode^  da  det  tillige  er  hans  Filosofis 
Tilblivelseshistorie.  Ved  Udgangen  af  Skolen  folte  han  sig  util- 
freds, trods  det  Meget,  han  havde  lært.  Mange  Fakta  kendte 
han,  og  mange  smukke  Tanker  vare  ham  meddelte:  fremfor 
Alt  beundrede  han  Matematikens  stringente  Metode.  Men  hine 
Fakta  og  Tanker  stode  for  ham  som  usammenhængende  Brud- 
stykker, og  Matematiken    var    ham   kun    unyttigt   Hjernespind. 

Han  lagde  da  Studierne  paa  Hylden  og  kastede  sig  ind  i  det 
parisiske  Verdensliv.  Sin  teoretiske  Interesse  kunde  han  dog 
ikke  ganske  fornegte:  mellem  hans  Papirer  fandtes  en  Afhand- 
ling om  Fægtekunsten,  der  stammer  fra  denne  Tid.  Snart  blev 
han  led  ved  det  tanketomme  Liv  og  forsvandt  pludseligt  for 
sine  Venner,  idet  han  trak  sig  tilbage  til  en  ensom  Del  af  Paris 
for  at  studere  i  Ro.  Det  blev  nu  mere  og  mere  hans  Ideal  at 
fore  et  tilbagetrukket,  til  Eftertanke  og  Studium  viet  Liv.  Hans 
Valgsprog  blev:  »Lykkelig  den,  der  le  ved  i  Skjul!«  (Bene 
vixit,  qvi  bene  latuit!).  Hans  Venner  fandt  ham  efter  to  Aars 
Forlob,  og  han  blev  reven  ud  af  sin  Ensomhed.  Da  besluttede 
han  at  lære  »Verdens  store  Bog«  at  kende.  Maaske  havde  det 
praktiske  Liv,  der  sætter  alle  Tanker  paa  Prove,  lært  Menne- 
skene Sandheder,  som  lærd  Spekulation  ikke  kunde  opdage! 
Og  desuden  onskede  han  at  prove  sig  selv  under  Livets  Til- 
skikkelser. Han  gik  da  som  Frivillig  paa  egen  Bekostning  i 
Krigstjeneste  hos  Moritz  af  Oranien,  idet  han  dog  benyttede 
enhver  roligere  Tid  til  Studier,  især  matematiske.  Fra  Holland 
drog  han  til  Tyskland,  hvor  Trediveaarskrigen  var  ved  at  bryde 
ud.  Han  sluttede  sig  til  den  Hær,  Kurfyrsten  af  Bayern  sam- 
lede mod  de  oprørske  Bohmere.  Medens  han  laa  i  Vinterkvar- 
ter (1619 — 20)  i  Neuburg  ved  Donau,  skete  der  et  videnskabe- 
ligt Gennembrud  hos  ham,  idet  han  fandt  den  almindelige  Me- 
tode, der  senere  ledede  ham  baade  ved  hans  filosofiske  og  hans 
matematiske  Studier.  I  en  Optegnelse  fra  den  Tid,  der  fandtes 
mellem  hans  Papirer,  har  han  endog  angivet  en  bestemt  Da- 
tum  for  den  afgorendo  Tankes  Opstaaen:  —  »den  10.  Novem- 
ber 1619,  da  jeg  var  opfyldt  af  Entusiasme  og  fandt  Grund- 
laget for  en  vidunderlig  Videnskab!«^-)  Han  levede  indelukket 
i  sit  Værelse  og  hengav  sig  til  Tanker,  der  forte  ham  til  hans 
almindelige  Metodelære.  Han  kom  til  at  tænke  paa,  at  som  i 
det  Hele  et  Værk  af  Mange  i  Fællesskab  vil  være  ufuldkom- 
nere end  det,  der  oves  af  en  Enkelt,  saaledes  skriver  vor  ufuld- 
komne Viden  sig  fra  de  mange  forskellige  Lærere,  der  hver 
indgiver  os  sine  Meninger,  fra  de  forskellige  Drifters  Indfly- 
delse, fra  de  forskellige  modstridende  Domme,  vi  hore  af  Lærde 
og  af  praktiske  Folk.    Lad  os  da,  for  at  raade  Bod  paa  denne 

Ufuldkommenhed,  begynde  forfra,  se  bort  fra  det  Overleverede 
og  langsomt  opføre  vor  Bygning  paa  ét  eneste  Fundament! 
Den  rette  Metode  bestaar  i  kun  at  antage,  hvad  der  tænkes 
klart  og  tydeligt,  at  oplose  enhver  Vanskelighed  i  dens  enkelte 
Dele  og  at  gaa  ud  fra  det  Simpleste  og  det,  som  lettest  for- 
staas,  for  saa  Skridt  for  Skridt  at  komme  ind  paa  de  mere 
sammensatte  Spørgsraaal.  Det  var  den  analytiske  Metode,  som 
i  sin  hele  Almindelighed  stod  for  hans  indre  Syn.  Paa  det 
matematiske  Omraade  forte  denne  Metode  ham  til  Ideen  om 
en  Videnskab,  der  var  mere  almindelig  end  de  enkelte  mate- 
matiske Videnskaber,  idet  den  undersøger  Forhold,  Proportioner 
i  Almindelighed,  ligegyldigt  om  de  finde  Sted  mellem  Figurer 
eller  Tal  eller  andre  Ting.  Det  var  en  almindelig  Storrelses- 
eller  Funktionslære,  af  hvilken  den  analytiske  Geometri  var  en 
speciel  Anvendelse.  —  Hans  Tanker  arbejdede  saa  ivrigt  med 
disse  Ideer,  at  han  kom  i  en  exalteret  Tilstand.  Han  havde 
mærkelige  Dromme,  og  han  lovede  næste  Dag  den  hellige  Jom- 
fru at  ville  gore  en  Valfart  til  Loreto,  f6r  at  hun  skulde  give 
hans  Tanker  Fremgang.  (Dog  opfyldte  han  forst  dette  Lofte, 
da  der  kom  en  bekvem  Lejlighed  dertil).  Dette  Valfartslofte  er 
en  ejendommelig  Introduktion  til  den  nyere  Filosofi  —  et  Side- 
stykke til  den  overnaturlige  Stemme,  i  hvilken  Herbert  af  Cher- 
bury  faa  Aar  senere  hørte  en  Sanktion  af  sin  »naturlige  Reli- 
gion«! —  Endnu  mente  han  dog,  det  var  for  tidligt  at  skride 
til  Udarbejdelsen  af  sin  Filosofi.  Efter  at  have  været  med  ved 
Prags  Indtagelse  og  i  et  Felttog  til  Ungarn  vendte  han  hjem 
til  Frankrig  og  overtog  nogle  Godser,  der  ved  Arv  vare  til- 
faldne  ham.  Hans  Familie  vilde  gerne  have  ham  gift  og  an- 
bragt i  en  Embedsstilling;  men  dertil  stod  hans  Hu  ikke.  Han 
fattede  den  Beslutning  at  vie  sit  Liv  til  Videnskaben,  og  for 
at  kunne  dyrke  denne  i  Ro,  flyttede  han  til  Holland  (1629). 
Forinden  havde  han  gentagne  Gange  faaet  Lejlighed  til  at  ud- 
vikle sine  filosofiske  Ideer,  især  om  Metoden,  i  literære  Kredse 
i  Paris.  To  mærkelige  ufuldendte  Afhandlinger,  der  foi-st  ud- 
gaves længe  efter  hans  Dod:  »Regler  til  at  lede  Tænkningen  c 
og  »Forsken  efter  Sandheden  ved  Hjælp  af  det  naturlige  Lyse, 
skrive  sig  vistnok  fra  denne  Tid.    De   give   en    betydningsfuld 

Fremstilling  af  den  analytiske  Metode.  I  den  første  Tid  i  Hol- 
land har  han  (som  det  ses  af  Discoui^  de  la  méthode,  3.  og 
4.  Del)  beskæftiget  sig  med  de  spekulative  Ideer,  han  senere 
udførligt  fremstillede  i  sine  »Meditationer«.  Han  har  grundlagt 
sin  Teologi  og  sin  Psykologi  og  fundet  en  Vej,  der  gennem 
selve  Tvivlen  fører  ham  til  Udgangspunktet  for  al  sammenhæn- 
gende filosofisk  Erkendelse. 

Naar  Descartes  bosatte  sig  i  Holland,  var  det  sikkert  ikke 
blot,  fordi  han  søgte  Ro,  og  fordi  han  —  som  han  sagde  — 
bedre  kunde  filosofere  i  et  køligere  Klima.  En  medvirkende 
Gnmd  har  været,  at  han  der  ventede  at  finde  storre  Frihed 
for  sin  Forsken.  Den  reaktionære  Bevægelse,  der  bragte  Bruno 
paaBaaletog  Galilei  under  sjælelig  Tortur,  havde  forplantet  sig  til 
Frankrig.  Da  nogle  unge  Forskere  i  Paris  i  Aaret  1624  i  en 
offentlig  Disputats  vilde  forsvare  Atomlæren  mod  den  aristote- 
liske Fysik,  erklærede  det  teologiske  Fakultet  Læren  om,  at 
Alt  bestod  af  Atomer,  for  kættersk,  da  den  stred  mod  den  ka- 
tolske Nadverlære.  Disputatsen  blev  forbudt  i  sidste  Ojeblik, 
efterat  næsten  tusind  Mennesker  havde  forsamlet  sig  for  at 
overvære  den.  Forfatterne  arresteredes  og  sendtes  bort  fra  Byen. 
Og  den  6.  September  1624  forbød  Parlamentet  —  under  Døds- 
straf! —  at  opstille  Grundsætninger,  der  strede  mod  de  gamle 
og  prøvede  Autorer,  og  at  afholde  Disputatser,  som  ikke  vare 
billigede  af  det  teologiske  Fakultet!  —  Dette  maatte  ganske 
vist  gøre  Atmosfæren  i  Paris  mindre  behagelig  for  en  Filosof. 
I  Holland  kunde  han  vente  at  finde  friere  Luft.  Foruden  med 
de  omtalte  rent  filosofiske  Spekulationer  beskæftigede  han  sig  i 
sit  nye  Opholdssted  med  naturvidenskabelige  Studier  og  ud- 
arbejdede et  Skrift,  der  skulde  hedde  »Universet«  (le  Monde) 
og  give  en  Fremstilling  af  Verdens  Udvikhng  og  Bygning  efter 
rent  mekaniske  Love.  Han  tænkte  sig,  at  Gud  havde  skabt 
Materien  som  et  Kaos  og  derefter  ordnede  den  efter  de  samme 
Love,  som  han  nu  stadigt  følger  ved  Verdens  Opholdelse.  Paa 
denne  Maade  forligede  han  sin  Tro  paa  Skabelsesdogmet  med 
Ideen  om  en  Udvikling  efter  naturlige,  endnu  paaviselige  Love, 
ved  hvis  Anvendelse  paa  vort  Verdenssystems  TilbUvelse  han 
staar  som  Kants  og  Laplaces  Forga^nger.    Men   da   kom  Efter- 

retningen  om  Gaiileis  Domfældelse  og  Inkvisitionskollegiets  For- 
dommelse  af  den  kopernikanske  Lære,  som  Descartes  havde 
forudsat  i  sin  Hypotese,  —  og  han  lagde  da  Værket  hen.  Han 
vilde,  skrev  han  til  sin  Ven  Pater  Mersenne,  ikke  lære  Noget, 
der  stred  mod  Kirkens  Tro,  og  desuden  var  det  jo  hans  Valg- 
sprog, at  man  levede  bedst  i  det  Skjulte  (bene  vixit,  qvi  bene 
latuit);  han  vilde  fremfor  Alt  have  Ro  og  være  fri  for  Frygt 
og  Fortrædelighed;  og  derfor  vilde  han  da  under  de  nærværende 
Forhold  indskrænke  sig  til  at  studere  for  sig  selv  alene.  — 
Descartes'  smukke  Valgsprog  fik  herved  en  styg  Anvendeke, 
og  hele  denne  Sag  er  med  Rette  bleven  kaldt  en  Plet  paa 
hans  Karakter.  Af  hans  Breve  ses,  at  han  er  fuldt  enig  med 
Galilei  i  hans  Resultater.  Og  selv  om  man  nu  har  al  Grund 
til  at  antage,  at  Descartes  var  en  oprigtig  Katolik,  saa  er  der 
dog  neppe  Spørgsmaal  om,  at  Frygten  og  maaske  allermest 
Trangen  til  Ro  har  været  det  overvejende  Motiv  til  hans  Til- 
bageholdenhed. Senere  (i  »Principia  philosophiæ«)  fremstillede 
han  sin  kosmiske  Udvikhngshypotese  —  men  i  forklædt  Skik- 
kelse. Han  stroede,  som  hans  første  Biograf  siger.  Sand  i  Øj- 
nene paa  Inkvisitionen. 

Endnu  havde  Descartes  ikke  ladet  Noget  trykke.  Og  dog 
vare  hans  filosofiske  og  naturvidenskabelige  Ideer  kendte  i 
storre  Kredse,  dels  i  Paris,  dels  ogsaa  i  Holland.  Den  kartesi- 
anske Filosofi  er,  som  det  med  Rette  er  sagt,  bleven  doceret, 
for  den  kunde  studeres  paa  Tryk.  Flere  af  hans  Disciple  bragte 
den  frem  paa  de  hollandske  Universiteter,  hvor  den  voldte 
haarde  Kampe,  der  ogsaa  foraarsagede  dens  Grundlæggere  megen 
Ufred.  Forst  i  Aaret  1637  lod  han  efter  sine  Venners  ind- 
trængende Opfordringer  fire  Afhandlinger  udkomme  (Essays 
philosophiques.  Leyden  1637),  der  skulde  afgive  karakteristiske 
Exempler  paa  hans  Forsken  og  dens  Resultater.  Han  gav  her 
i  den  forste  Afhandling  (Discours  de  la  méthode),  den  eneste, 
der  har  direkte  filosofisk  Betydning,  sine  Ideers  Historie  og 
Grundtrækkene  af  en  ny  Erkendelsesteori  og  Metafysik.  1  den 
anden  og  tredie  Afhandling  (Dioptrique,  Mét6ores)  gav  han 
Exempler  paa  strengt  mekanisk  Naturforklaring,  og  i  den  fjerde 
(Géometrie)  grundlagde   han    den  analytiske  Geometri.  —  Den 

fuldstændige  Fremstilling  af  sin  Filosofi  gav  han  nogle  Aar 
efter  i  sine  Meditationes  (1641)  og  i  Principia  PhilosopkuB 
(1644).  Meditationerne  havde  han  i  Manuskript  ladet  sende  til 
flere  af  Tidens  Tænkere,  f.  Ex.  den  berømte  Jansenist  Antoine 
Arnauld,  Gassendi,  Hobbes,  og  disses  Indvendinger  med  Des- 
cartes' Gensvar  bleve  trykte  sammen  med  selve  Værket,  hvor- 
ved dette  faar  en  interessant  dialogisk  Karakter.  Diskussionen 
med  Gassendi  fortsattes  i  længere  Tid  og  antog  en  ret  bitter 
Karakter.  Medens  Oppositionen  fra  Gassendis  og  Hobbes'  Side 
var  rent  filosofisk  og  derfor  stadigt  meget  lærerig,  mødte  den 
nye  Filosofi  Modstand  af  helt  andre  Grunde  fra  Jesuiternes  og 
den  ortodoxe  Protestantismes  Side.  I  Utrecht,  Groningen  og 
Leyden  førtes  haarde  Kampe,  idet  Teologerne  holdt  paa  den 
skolastiske  Filosofi  som  et  Bolværk  for  Troen.  Tilsidst  udsted- 
tes der  Forbud  mod  nye  Meninger.  Hollænderne,  siger  Des- 
cartes i  et  Brev,  ære  Teologernes  Skæg,  Røst  og  Miner  mere 
end  deres  Retskaffenhed.  Han  ansaa  de  protestantiske  Teologer 
for  værre  end  de  katolske.  Han  var  kommen  i  en  dobbelt  Ild. 
De  protestantiske  Teologer  beskyldte  ham  for  Skepticisme,  Ate- 
isme, Opløsning  af  Universiteter  og  af  Kirke  og  Stat,  men  ad- 
varede desuden  mod  hans  Filosofi  som  Papisme;  og  de  katolske 
Teologer  beskyldte  ham  ikke  blot  for  kætterske  Meninger,  f.  Ex. 
Antagelsen  af  Jordens  Bevægelse  (som  han  dog  havde  søgt  at 
skjule),  men  ogsaa  for  at  helde  til  Protestantisme  og  besøge 
protestantisk  Gudstjeneste. 

Det  sidste  Værk  af  Descartes,  der  udkom  i  hans  Levetid, 
var  den  interessante  Afhandling  om  Sindsbevægelserne  (Les 
passions  de  VåmeJ,  som  udkom  1649.  Dets  Tilblivelse  skyldes 
Prinsesse  Elisabeth  afPfaltz  (en  Datter  af  den  ulykkelige  Bøhmer- 
konge Frederik  af  Pfaltz),  med  hvem  han  stod  i  livlig  Korre- 
spondance. I  sine  Breve  til  hende  udviklede  han  sine  etiske 
Ideer.  Ogsaa  en  anden  begavet  Fyrstinde  kom  han  i  Brev- 
vexling  med,  nemlig  Dronning  Kristine  af  Sverig.  Paa  hendes 
Opfordring  rejste  han  til  Stockholm  for  personligt  at  sætte  hende 
ind  i  sin  Filosofi.  Dette  Ophold  >i  Bjørnenes,  Isens  og  Klip- 
pernes Land«  (som  han  kalder  det  i  et  Brev)  saavel  som  Hof- 
livet  har   ikke   været  hans  Helbred   gunstigt.     Aaret  efter  sin 

H.  Hoffdlng:    Filosofiens  Historie.  14 

Ankomst  paadrog  han  sig  en  Sygdora,  der  voldte  ham  Døden 
(1650). 

Hovedtrækkene  i  Descartes'  Karakter  fremtræde  klart  i 
hans  Liv.  En  Kærlighed  til  Studium  og  Tænkning,  der  trofast 
bevaredes  gennem  hele  hans  Liv,  og  som  i  enkelte  Øjeblikke, 
naar  nye  Ideer  gik  op  for  ham,  kunde  gaa  over  til  Affekt  og 
Entusiasme,  var  det  vigtigste  og  smukkeste  Træk  i  hans  Natur. 
Hans  gunstige  og  uafhængige  Forhold  gjorde  ham  det  muligt 
at  gennemføre  den  Livsplan,  han  havde  lagt,  og  som  gik  ud  paa 
fremfor  Alt  at  bevare  Ro  og  Sindsligevægt  for  sine  Studiers 
Skyld.  Han  manglede  ikke  Mod,  som  han  viste  paa  sine  Rejser; 
men  han  var  for  ængstelig  og  hensynsfuld  overfor  Autoriteter. 
Det  mindst  tiltalende  Træk  hos  ham  er  hans  Mangel  paa  Evne 
til  at  anerkende  Andres  Fortjenester.  Han  havde  en  stor  Følelse 
af  det  Nye  i  sit  Standpunkt  og  nægtede  bestemt  at  have  lært 
af  sine  Forgængere,  idet  han  fastholdt,  at  selv  de  Antagelser, 
han  havde  fælles  med  dem,  hos  ham  fik  en  helt  anden  Begrun- 
delse. Han  nævner  Platon,  Aristoteles,  Epikur,  og  af  Nyere 
bl.  A.  Telesio,  Campanella,  Bruno  som  Forfattere,  han  har  kendt, 
men  —  trods  al  Overensstemmelse  —  dog  ikke  lært  af,  da 
hans  Principer  var  helt  andre.  Kun  Kepler  vedkender  han  sig 
at  have  lært  af;  navnlig  har  den  tyske  Forskers  mekaniske 
Naturopfattelse,  hans  Fremhæven  af  Kvantitetsbegrebets  Betyd- 
ning og  hans  delvise  Opdagelse  af  Inertiloven  været  af  stor 
Indflydelse  paa  Descartes'  Naturfilosofi.  Men  ogsaa  dette  Træk 
hænger  sammen  med  hans  fuldstændige  Opgaaen  i  sine  egne 
Tanker.  Som  Tænker  var  den  skarpe  Sondren,  den  klare  Til- 
bageføren  til  simple  Synspunkter  hans  Hovedegenskab.  Han 
har  derved  gjort  en  Gerning  af  blivende  Betydning,  definitivt 
gjort  Ende  paa  Vilkaarlighed  og  Fantasteri,  hvad  Metoden  an- 
gaar.  Begaas  der  Fejl  i  hans  Tænkning,  er  det  i  hvert  Til- 
fælde let  at  se,  hvor  Fejlen  ligger.  Descartes  fandt  en  væsent- 
lig Forskel  mellem  Geometri  og  Metafysik  deri,  at  hist  er  der 
ingen  Vanskelighed  ved  de  første  Principer,  hvorimod  det  gæl- 
der om  at  uddrage  Konsekvenser  af  dem,  medens  derimod  i 
Metafysiken  den  store  Strid  netop  staar  om  selve  Principerne, 
eller  om  den  rette  Bestemmelse   af  Grundbegreberne,  idet  det 

kræver  stor  Tankeanstrengelse  at  arbejde  sig  ud  af  de  For- 
domme, vi  ere  tilbøjelige  til  at  nære.  Dette  anfører  han  selv 
(Resp.  ad  sec.  obj.)  som  Grund  til,  at  han  i  sine  Meditationer 
bar  fulgt  den  analytiske  Metode.  Men  hans  sidste  Formaal 
var  dog  en  Konstruktion,  en  Syntese,  der  kunde  fremstille  vor 
Videns  bele  System  i  dets  logiske  Begrundelse.  Og  han  fore- 
tager ofte  altfor  hurtigt  Overgangen  fra  Analyse  til  Konstruk- 
tion, antager  Grundbegreberne  færdige,  før  de  ere  det.  Tilmed 
var  det  hans  Overbevisning,  at  vi  angaaende  Naturens  specielle 
Forhold  kun  kunne  naa  til  Hypoteser,  naar  vi  ikke  ville  blive 
staaende  vod  de  enkelte  Erfaringsdata.  I  Opstillingen  af  saa- 
danne  Hypoteser  var  han  meget  dristig,  og  hans  historiske  Be- 
tydning beror  for  en  Del  netop  paa  den  Begejstring  og  den 
Modstand,  han  derved  vakte. 


b.  Erkendelsois  Metode  og  Forudsætninger, 
Da  vi  ved  al  Erkendelse,  hvilken  Genstand  den  end  an- 
gaar,  bruge  vor  Forstand,  er  dot,  mener  Descartes,  af  Vigtighed 
nøje  at  undersøge  denne  selv.  Forstanden  virker  overalt  ens; 
derfor  bliver  Videnskaben  om  den  den  universelle  Videnskab,  og 
den  sande  Metode  kan  derfor  kun  være  6n.  Den  bestaar  væ- 
sentligt i,  at  man  gaar  ud  fra  det,  der  er  simpelt  og  klart,  og 
ud  fra  det  søger  at  forstaa  det  Sammensatte  og  Dunkle.  Aller- 
først maa  man  ved  Erfaring  (Induktion  eller  Enumoration)  sam- 
menstille Alt,  hvad  der  behøves  for  at  belyse  det  Spørgsmaal, 
der  skal  behandles.  Dette  Stof  ordnes  da  saaledes,  at  do 
simpleste,  umiddelbart  indlysende  Forhold  lægges  til  Grund. 
At  finde  Noget  umiddelbart  indlysende  er  den  første  Betin- 
gelse for  at  kunne  t»?nke.  Enhver  Tankeovergang  sker  ved 
umiddelbar  Anskuelse,  Intuition.  Det  er  ved  Intuition,  jeg  læ- 
rer, at  en  Triangel  begrænses  af  tre  Linier,  at  en  Kugle  kun 
har  én  Overflade,  at  naar  jeg  tænker,  maa  jeg  være  til.  Ved 
saadan  umiddelbar  Anskuen  opfattes  de  første  Principer.  Der 
gives  Sætninger,  som  ere  saa  simple,  at  vi  ikke  kunne  tænke 
dem  uden  at  anse  dem  for  sande.  Til  disse  hore,  at  det  Samme 
ikke   baade   kan    være    og  ikke   være,  at  Intet  ikke  kan  være 

Aarsag  til  Noget,  og  at  der  i  Virkningen  ikke  kan  være  Mere 
end  der  er  i  A årsagen.  Det  er  dog  ikke  Descartes'  Mening,  at 
saadanne  Sætninger  umiddelbart  ere  ghme.  Han  iiævder  ud- 
trykkeligt, at  Intuitionen  støtter  sig  til  enkelte  Tilfælde;  men  i 
det  enkelte  Exempel  kan  findes  indeholdt  en  almindelig  Sand- 
hed, og  vi  erkende  den  da  umiddelbart  som  selvindlysende 
(simplioi  mentis  intuitu),  selv  om  den  endnu  ikke  farmuleres 
som  almindelig  Sætning.  Det  store  Spørgsmaal,  hvorledes  al- 
mindelige Prineiper  kunne  udledes  af  enkelte  Tilfælde,  saa  at 
Intuitionen  kan  gaa  over  til  Grundsætning,  gaar  Descartes  ikke 
nærmere  ind  paa.  Han  formaner  kun  til  at  være  meget  var- 
som ved  Opstilling  af  Prineiper*^). 

Af  de  i  sig  selv  klare  Sætninger  udlede  vi  ved  Deduktion 
videre  Konsekvenser.  Den  bestaar  i  en  Række  af  Intuitioner, 
idet  man  ved  en  kontmuerlig  Tankebevægelse  gaar  fra  Led  til 
Led  og  saaledes  knytter  det  sammen,  hvis  Forbindelse  ikke  var 
umiddelbart  indlysende.  Steder  man  herved  paa  Noget,  som  ikke 
kan  begribes,  maa  man  stanse,  da  det  vilde  være  frugtesløst  at 
gaa  videre.  Enten  savner  man  tilstra^kkelige  Erfaringer,  eller 
man  stiiar  ved  Sporgsmaal,  som  efter  den  menneskelige  Aands 
Natur  ikke  kunne  besvares.  Lykkes  det  at  gennemføre  Deduk- 
tionen, have  vi  fort  det  Ubekendte  tilbage  til  det  Bekendte,  og 
de  forste,  simple  Sandheder  ere  blevne  udstrakte  til  at  gælde 
for  et  storre  Omraade.  De  Kundskaber,  som  ere  os  tilgænge- 
lige, ere  indbyrdes  forbundne  ved  et  vidunderligt  Baand  og 
kunne  ad  Slutningens  Vej  udledes  af  hverandre,  saa  at  man 
vil  kunne  finde  dem,  naar  man  blot  skrider  gradvis  frem  fra 
de  allersimplestc  Kundskaber  af.  —  Descartes  er,  som  det  ses 
af  den  Maade,  hvorpaa  Deduktionen  betinges  ved  Intuitioner 
af  simple  Erfaringsforhold,  ingen  Modstander  af  Erfaringsmeto- 
den,  som  han  da  ogsaa  stadigt  var  ivrig  for  at  indsamle  Er- 
faringer og  gore  Hxperimenter.  Men  han  hævder,  at  videnskabe- 
lig Kundskab  kun  naaes  ved  streng  Tænkning,  og  at  Er- 
faringen har  sin  egentlige  Betydning  ved  at  give  Anledning  til 
den.  Derimod  drofter  han  ikke  indtrængende,  hvorvidt  det  er 
muligt  at  naa  en  fuldstændig  Opstilling  af  Alt,  hvad  der  kaii 
belyse  Enmet  (fuldsta^idig  Induktion  eller  Enumeration),  og  han 

undervurderer  desuden  Nødvendigheden  af,  at  Deduktionens 
Resultater  verificeres.  Videnskaben  opstod  for  ham  ved  Slut- 
ninger fra  Erfaringsdata  og  bestod  i  logisk  deducerede  Hypo- 
teser. — 

Men  hvor  langt  skal  jeg  nu  gaa  tilbage  for  at  finde  det 
Allersimpleste?  Hvor  finder  jeg  et  urokkeligt  Grundlag  for  min 
Erkendelse?  Disse  Spørgsmaal  besvarer  Descartes  i  Discours  de 
la  méthode  (Chap.  4)  og  —  udførligere  —  i  Meditationerne. 
Om  ethvei*t  Erkendelsesindhold,  enhver  Erkendelsesgenstand 
kunne  vi  tvivle.  Alle  Antagelser  og  Sansninger  kunne  bero 
paa  Illusion.  Lad  os  tænke  os,  at  et  ondt  Væsen  havde  skabt 
os  og  uafbrudt  indskød  os  Vildfarelser!  Selv  da  vilde  der  dog 
være  Et,  vi  ikke  kunde  tvivle  om :  vor  egen  Tænken,  vor  egen 
Bevidsthed.  Al  Tvivl,  al  Vildfarelse  er  jo  en  Tænken,  en  Be- 
vidsthedsvirksomhed.  Hvor  mange  urigtige,  ikke  existerende 
Ting  jeg  saa  end  forestiller  mig,  saa  godtgør  dog  selve  Fore- 
stillingsevnen (vis  imaginandi)  stadigt  sin  Realitet.  Forsaavidt 
jeg  tænker  (eller:  har  Bevidsthed),  er  jeg  til:  Je  pense,  done 
je  suis  (Cogito.  ergo  sum).  Det  er,  som  allerede  bemærket,  en 
umiddelbar  Intuition,  der  ikke  nærmere  kan  begrundes,  ligesaa 
lidt  som  det  nærmere  kan  defineres,  hvad  Tænkning  eller  Exi- 
stens  er.  Den  har  en  umiddelbar  Klarhed  og  Tydelighed,  der 
er  Forbillede  og  Maalestok  for  enhver  anden  Indsigt.  —  Des- 
cartes erklærer  det  for  en  Misforstaaelse  at  opfatte  hin  Saftning 
som  en  Slutning,  men  han  har  unegteligt  selv  givet  Anledning 
til  denne  Misforstaaelse  ved  at  sige  done  (ergo)^"^*')- 

Hin  simple  Intuition,  der  ikke  kan  rokkes  vod  nogen  Tvivl, 
er  endnu  ikke  nogen  Erkendelse.  Hvorledes  komme  vi  videre? 
Hvorledes  kunne  vi  begrunde  vor  Erkendelses  objektive  Gyl- 
dighed, Realiteten  af  det,  vi  forestille  og  tænke?  —  Til  Besva- 
relsen af  disse  Spørgsmaal  benytter  Descartes  Aarsagssa^tningen, 
eller  rettere  den  Sætning,  at  Virkning  og  Aarsag  niaa  svare 
til  hinanden.  Denne  Sætning  hører,  som  vi  have  set,  efter  Des- 
cartes til  dem,  der  kunne  opdages  ved  Intuition.  Det  naturlige 
Lys  lærer  os,  at  der  ikke  kan  være  Mere  i  Virkningen,  end 
der  er  i  Aarsagen.  Deraf  følger,  at  Intet  kan  opstaa  af  Intet, 
og  at  det  Fuldkomne  ikke  kan  opstaa  af  det  Ufuldkomne.  An- 

vende  vi  dette  paa  vore  Forestillinger,  saa  er  det  klart,  at  nogle 
af  disse  kunne  forklares  som  opstaaede  af  ydre  Aarsager,  andre 
som  frembragte  af  os  selv.  Men  paa  ingen  af  disse  Maader  kan 
Forestillingen  om  Gud  som  det  uendelige  Væsen,  Indbegrebet 
af  al  Fuldkommenhed  og  Realitet,  forklares.  Da  jeg  selv  er  et 
endeligt  Væsen  (hvilket  min  Tvivl  og  min  Attraa  overbevise 
mig  om),  kan  jeg  ikke  have  frembragt  en  saadan  Forestilling. 
Den  kan  ikke  være  opstaaet  ved  Kombination  af  enkelte  iagt- 
tagne Fuldkommenheder;  ti  saa  vilde  den  ikke  indeholde  den 
Enhed  og  Uopløselighed,  som  er  Gudsforestillingens  Særkende. 
Enhver  ydre  Aarsag  er  ogsaa  endelig.  Der  staar  da  kun  tilbage, 
at  Gud  selv  er  dens  Ophav.  Den  er  os  medfødt  i  den  Betyd- 
ning, at  vor  Tænkeevne,  saasnart  den  vaagner  til  Klarhed,  ved 
egen  Kraft  kan  fatte  denne  Forestilling  som  sand.  —  Ved  en 
medfødt  Forestilling  (idea  innata)  forstaar  Descartes  altsaa  ikke 
en  Forestilling,  der  fra  først  af  er  given^  men  en  saadan,  som 
vi  have  Evne  til  at  udvikle.  Gudsideen,  siges  Descartes,  er 
medfødt  i  samme  Betydning,  som  Forestillingen  om  mig  selv 
er  det.  »De  medfødte  Forestillinger  fremgaa  af  selve  Tænke^ 
evnen«**).  —  Men  Ordet  »medfødt«  var  skæbnesvangert;  det 
gav  Anledning  til  mange  Misforstaaelser. 

Naar  Gudsforestillingens  Realitet  saaledes  (vel  at  mærke:  i 
Kraft  af  Aarsagsaxiomet)  er  sikret,  er  der  efter  Descartes  vun- 
det et  fast  Grundlag  for  vor  Erkendelses  Realitet.  Alt,  hvad 
jeg  erkender,  hører  til  den  uendelige  Realitet,  som  denne  Fore- 
stilling udtrykker,  er  en  af  de  Fuldkommenheder,  Gudsbegrebet 
indeholder,  og  staar  derved  fast  for  mig.  Kun  et  endeligt  Væ- 
sen kan  fejle;  Muligheden  for  at  fejle  falder  bort  i  det  uende- 
lige Væsen,  i  hvis  Fuldkommenhed  jeg  har  Del  gennem  mine 
klare  og  tydelige  Forestillinger.  Populært  udtrykker  Descartes 
dette  ved,  at  Gud,  der  er  sidste  Aarsag  til  alle  vore  Fornem- 
melser og  Forestillinger,  ikke  kan  bedrage,  da  han  er  et  fuld- 
komment Væsen.  Men  han  antyder,  naar  man  ser  nøjere  efter, 
en  mindre  udvortes  Sammenhæng  mellem  Gudsforestillingen  og 
vor  Erkendelses  Realitet.  Da  jeg  kun  kan  indse  min  Ufuld- 
kommenhed ved  Hjælp  af  en  mere  eller  mindre  tydelig  Fore- 
stilling om  Fuldkommenheden,  og  da  Gudsforestillingen  er  Fore- 

stillingen  ora  den  højeste  Fuldkommenhed,  der  omfatter  Alt,  saa 
tjener  denne  Forestilling  mig  som  et  Ideal,  efter  hvilket  jeg 
kan  maale  og  berigtige  min  ufuldkomne  Erkcndjlse'*^).  Naar 
Descartes  drager  Gudsbegrebet  ind  i  Erkendelsesteorien,  saa  er 
det  egentligt  ikke  Gud  i  religiøs  Betydning,  han  mener;  Ideen 
om  Gud  er  for  ham  Et  med  Ideen  om  den  kontinuerlige  og 
altomfattende  Sammenha^ng  i  Tilværelsen,  i  hvilken  Alt,  hvad 
der  skal  have  Realitet,  maa  kunne  finde  sin  Plads.  Saaledes 
hedder  det  i  den  6.  Meditation:  »Ved  Naturen  i  det  Hele  (na- 
tura generaliter  spectata)  mener  jeg  ikke  Andet  end  enten  Gud 
selv  eller  ogsaa  den  af  Gud  stiftede  Sammenhæng  (coordinatio) 
af  de  skabte  Ting«.  Hvad  jeg  skal  anerkende  som  sandt,  maa 
kunne  finde  sin  Plads  i  denne  Sammenhæng,  der  altsaa  lige- 
saa  godt  kunde  kaldes  Naturen  som  Gud.  Det  er  ved  Sam- 
menhængen med  alt  Andet,  at  det  Enkelte  faar  Realitet  for 
mig.  Kriteriet  til  at  sondre  mellem  Drøm  og  vaagen  Tilstand 
er,  at  det  vaagne  Livs  Erfaringer  kan  jeg  forbinde  med  alle 
mine  Erfaringer  og  Erindringer  uden  Brud  paa  Sammenhæn- 
gen (perceptionem  earum  absqve  ulla  interruptione  cura  tota 
reliqva  vita  connecto).  —  Dette  er  den  dybere  Mening  med 
Descartes'  teologiske  Begrundelse  af  Erkendelsens  Gyldighed. 
Men  saa  interessant  denne  Tankegang  er,  saa  kunde  dog  den 
teologiske  Vending  helt  være  undgaaet,  da  allerede  Aarsagssæt- 
ningen,  der  jo  igen  er  en  Forudsætning  for  Gudsforestillingens 
Realitet,  er  tilstrækkelig  til  at  slaa  Bro  mellem  det  erkendende 
Subjekt  og  Tilværelsen.  Aarsagssætningen  og  de  andre  første 
Grundsætninger  undtager  Descartes  (i  Responsiones  secundæ) 
udtrykkeligt  fra  den  Erkendelse,  der  først  skal  begrundes  ved 
Gudsforestillingen.  Ved  nærmere  Udvikling  af,  hvad  der  ligger 
i  Aarsagssætningen,  vilde  det  vise  sig,  at  den  netop  fører  til 
Antagelsen  af  en  Sammenhæng,  indenfor  hvilken  de  enkelte 
Fænomener  have  deres  bestemte  Plads.  Men  Tiden  til  Aarsags- 
forholdets  og  Aarsagssætningens  nærmere  Drøftelse  kom  først 
et  Aarhundrede  efter  Descartes'  Tid. 

c.    Teologisk  Spekiilatwn. 

Descartes  begynder  analytisk  og  kritisk,  men  springer 
meget  hurtigt  over  i  teologisk  og  spiritualistisk  Spekulation.  I 
sit  »Je  pense,  done  je  suis«  finder  han  Udgangspunktet  for 
begge;  foreløbigt  holde  vi  os  til  hans  teologiske  Ideer,  der  have 
Interesse  for  os  ved,  at  de  yde  en  strengere  Udvikling  og  Be- 
grundelse af  den  »naturlige  Religions«  Indhold. 

Descartes  negter,  at  Guds  Tilværelse  kan  bevises  ved  den 
i  Erfaringen  givne  Verden.  Aarsagernes  Række  kunde  jo  gaa 
i  det  Uendelige,  og  vi  maa  ikke  forvexle  vor  Forstands  Af- 
magt til  at  følge  en  saadan  uendelig  Række  med  Nødvendig- 
heden af  at  antage'  en  første  Aarsag.  Tilmed  forudsættes  Guds- 
begrebet kendt  i  Forvejen,  naar  jeg  skal  godtgøre  Retten  til  at 
kalde  en  saadan  første  Aarsag  Gud.  Hans  Bevis  er  mere  di- 
rekte. Det  bestaar,  som  vi  allerede  have  set,  i  Umuligheden 
af,  at  Forestillingen  om  et  uendeligt  Væsen  skal  kunne  dannes 
af  et  endeligt  Væsen.  Denne  Forestilling  er  jo  endog  Forud- 
sætning for  Forestillingen  om  mig  selv  som  et  endeligt,  be- 
grænset Væsen;  ti  det  Endelige  forudsætter  en  Begrænsning 
af  et  Uendeligt;  det  Uendelige  er  Posiviteten,  ved  hvis  Begræns- 
ning det  Endelige  bliver  til.  Gudsbegrebet  dannes  da  ved  Bort- 
tagelse af  Begrænsningen  (altsaa  ved  Negationen  af  en  fore- 
funden  Negation).  Ved  denne  sidste  Bestemmelse  nærmer  Des- 
caii:es  sig  betydeligt  til  den  Opfattelse,  at  Gudsbegrebet  dannes 
som  vi  danne  alle  vore  Idealer:  ved  Udvidelse  og  ved  Op- 
hævelse af  Skranker  (foruden  ved  Kombination  af  Træk  fra 
forskellig  Sammenhæng).  Gassendi  henviste  overfor  Descartes 
til,  at  vi  faktisk  ved  Udvidelse  og  Kombination  danne  ideale 
Forestillinger;  men  Descartes  svarede,  at  selve  denne  Evne  til 
at  udvide  Forestillingen  om  det  i  Erfaringen  givne  relativt 
Fuldkomne  forudsætter,  at  vi  have  vort  Udspring  fra  Gud.  I 
Stedet  for  at  følge  Gassendi  til  Studiet  af  Idealdannelsens  Psyko- 
logi (et  Emne,  der  endnu  den  Dag  i  Dag  er  saare  lidet  behand- 
let) holder  Descartes  sig  til  den  færdige  Gudsforestilling:  da 
den  angaar  noget  Uendeligt,  skal  den  ikke  kunne  være  frembragt 
af  et  endeligt  Væsen.    Selve  denne  Slutning  vilde  jo  kun  være 

rigtig,   dereom  det  var  selve  Forestillingen,  og  ikke  blot  dens 
Genstand,  der  skulde  være  uendelig.  — 

Dog  har  Descartes  endnu  et  Bevis,  det  ontologiske.  Me- 
dens han  hist  gik  fra  Forestillingen  om  Gud  tilbage  til  denne 
Forestillings  Aarsag,  søger  han  her  at  vise,  af  naar  vi  klart  og 
tydeligt  tænke  Begrebet  om  et  uendeligt  og  alfuldkomment  Væ- 
sen, raaa  vi  ogsaa  antage  et  saadant  Væsens  Existens:  ti  ved 
at  fraskrive  det  Existens  vilde  vi  fraskrive  det  en  Fuldkom- 
menbed og  saaledes  modsige  os  selv.  Mod  dette  Ræsonnement 
(der  findes  i  den  femte  Meditation)  indvendte  allerede  Gassendi, 
at  Existons  ganske  vist  er  Betingelsen  for.  at  Noget  kan 
have  Fuldkommenheder  eller  Ufuldkommenheder,  men  i  sig  selv 
ikke  er  nogen  Fuldkommenhed.  Descartes  holdt  sig  til,  at  vi 
jo  dog  tillægge  Tingene  Existens  paa  samme  Maade,  som  vi  til- 
lægge dem  Egenskaber.  — 

Descartes  er  klar  over,  at  det  Gudsbegreb,  hvis  Gyldighed 
han  mener  at  have  godtgjort  ved  de  to  anførte  Beviser,  ikke 
er  det  populære.  De  fleste  Mennesker  betragte  ikke  Gud  som 
et  ophøjet  og  uendeligt  Væsen,  eneste  Ophav  til  Alt^  men  tænke 
sig  ved  Ordet  Gud  et  endeligt  Væsen,  som  kan  dyrkes  af  Men- 
nesker. Det  er  intet  Under,  at  der  findes  dem,  der  negte  en 
saadan  Guds  Existens.  Sit  eget  højere  Gudsbegreb  udvikler 
Descartes  nærmere  ved  at  bestemme  Gud  som  den  absolute 
Substans.  At  Gud  er  en  Substans,  vil  sige,  at  han  er  et  Væ- 
sen, som  er  i  Stand  til  at  existere  ved  sig  selv  (per  se),  ikke 
behøver  nogen  anden  Ting  for  at  existere.  Begrebet  Substans 
bruger  Descartes  vel  ogsaa  om  endelige  Væsener  (saaledes  om 
Sjæl  og  Materie,  hvad  vi  i  det  Følgende  tiærmere  komme  ind 
paa);  men  han  erklærer,  at  det  ikke  i  en  og  samme  Betydning 
(univoce)  kan  bruges  om  det  uendelige  Væsen  og  om  de  ende- 
lige Væsener.  Da  de  endelige  Væsener  alle  afhænge  af  det 
uendelige,  kunne  de  kun  uegentligt  kaldes  Substanser.  Især  i 
sine  Breve  gennemfører  Descartes  det  strenge  Substansbegreb. 
>MaQ  kan«,  skriver  han,  »ikke  bevise  Guds  Existens  uden  at 
betragte  ham  som  det  aller  fuldkomneste  Væsen;  men  det  vilde 
han  ikke  være,  dersom  der  i  Verden  skete  Noget,  som  ikke 
udgik  fra  ham.    Allerede  den  naturlige  Filosofi    lærer,   at  der 

i  den  menneskelige  Aand  ikke  kan  opdukke  den  mindste  Tanke, 
uden  at  Gud  vil  det  og  fra  Evighed  af  har  villet,  at  den  skulde 
dukke  op.«  Dette  pf  ogsaa  en  af  Grundene  til,  at  Descartes 
forkaster  Atomlæren:  et  Atom  vilde  være  Noget,  der  bestod 
ved  sig  selv;  men  kun  6t  Væsen,  det  højeste  af  alle,  kan  være 
uafhængigt  af  ethvert  andet  Væsen!  —  I  sine  Skrifter  udtryk- 
ker Descartes  sig  mere  vagt,  idet  en  videre  og  mere  populær 
Definition  af  Begrebet  Substans  skyder  sig  ind  ved  Siden  af 
den  strenge.  Efter  den  laxere  Sprogbrug  betyder  Substans  det 
Samme  som  Ting  eller  Væsen.  Substans  er  dot,  der  har  visse 
Egenskaber.  Fra  Egenskaberne  slutte  vi  til  en  Substans.  I  denne 
Betydning  (som  Bærer  af  Egenskaber)  kan  et  endeligt  Væsen 
meget  godt  være  Substans.  Det  er  klart,  at  det  maa  føre  til 
Uklarhed,  naar  de  to  Betydninger  af  Ordet  ikke  holdes  skarpt 
ude  fra  hinanden.  Men  Descartes  opfatter  Sjæl  og  Materie  som 
Substanser  ogsaa  i  Betydning  af  absolut  selvstændige  Væsener. 
Og  ligesom  han  saaledes  anvender  det  strenge  Substansbegreb 
paa  endelige  Væsener,  saaledes  anvender  han  ogsaa  omvendt 
det  løse  Substansbegreb  paa  det  uendelige  Væsen,  idet  dette 
Begrebs  Indhold  jo  er  al  mulig  Realitet  og  Fuldkommenhed 
—  altsaa  alle  mulige  Egenskaber!  Det  var  derfor  en  Kritik, 
der  skar  dybt  ind  i  Descartes'  System,  da  Hobbes  og  Gassendi 
indvendte  mod  ham,  at  vi  slet  ikke  have  noget  positivt  Begreb 
om  Substans  som  Bærer  af  Egenskaber,  da  vi  kun  kende  Egen- 
skaber (Accidenser,  Attributer  —  eller,  som  vi  nu  vilde  sige, 
Fænomener).  Descartes  indrømmede,  at  vi  ikke  opfatte  Sub- 
stansen umiddelbart,  nu-n  slutte  os  til  den  fra  Egenskaberne; 
men  han  hævder,  at  vi  kunne  tænke  den,  selv  om  vi  ikke 
kunne  danne  os  noget  Billede  af  den**).  Ogsaa  her  laa  et 
Problem,  der  kom  til  at  spille  en  stor  Rolle  i  den  følgende 
Filosofi.  — 

Det  var  ved  Aarsagssætningens  Hjælp,  at  Descartes  kom 
til  Antagelsen  af  Guds  Existens.  Men  denne  samme  Sætning 
kunde  synes  at  føre  ud  over  Gudsbegrebet:  ti  maa  Gud  da 
ikke  ogsaa  have  en  Aarsag?  Fra  denne  Vanskelighed  søger 
Descartes  at  fri  sig  vod  at  skelne  mellem  det,  der  har  sin  Aar- 
sag udenfor  sig,   og  det,  der  har  sin  Aarsag  i  sig  selv.    Gud 

maa  i  Forhold  til  sig  selv  være,  hvad  Aarsagen  er  i  Forhold 
til  Virkningen,  altsaa  være  Aarsag  til  sig  selv  (causa  sui).  Som 
det  uendelige  Væsen  har  Gud  en  uudtemraelig  Kraft  i  sig,  saa 
at  han  ikke  behøver  noget  Andet  end  sig  selv  for  at  existere. 
Paa  denne  Maade  hænge  Begreberne  Substans  og  Aarsag  til 
sig  selv  nøje  sammen.  Antoine  Arnauld,  den  store  jansenistiske 
Teolog,  der  senere  blev  en  ivrig  Kartesianer,  indvendte  (med 
en  Tankegang,  der  allerede  forekommer  hos  Thomas  Aqvinas), 
at  Begrebet  Aarsag  til  sig  selv  indeholdt  en  Selvmodsigelse  og 
i  hvert  Tilfælde  ikke  kunde  anvendes  paa  Gud.  Ti,  sagde  han, 
Ingen  kan  give,  hvad  han  ikke  har,  og  for  at  Nogen  skulde 
kunne  frembringe  sig  selv,  maatte  han  allerede  være  til  i  For- 
vejen. Og  hvis  Gud  er  Aarsag,  er  han  ogsaa  Virkning;  Aar- 
sagen gaar  i  Tiden  forud  for  Virkningen;  men  i  Gud  kan  der 
ikke  skelnes  mellem  Fortid  og  Fremtid  eller  mellem  Mulighed 
og  Virkelighed.  Descartes  svarer,  at  naar  vi  bevise  Guds  Exi- 
stens  ved  Hjælp  af  Aarsagssa^tningen,  maa  vi  ogsaa  anvende 
denne  Sætning  paa  Gud  selv,  hvilket  kun  er  muligt  ved  at 
opfatte  ham  som  Aarsag  til  sig  selv.  Men  han  tilføjer,  at  Ud- 
trykket Aarsag  om  Gud  kun  bruges  ved  Analogi,  paa  Grund 
af  den  menneskelige  Erkendelses  Ufuldkommenhed,  og  at  man 
nok  tør  kalde  Gud  Aarsag  til  sig  selv,  men  ikke  Virkning  af 
sig  selv,  da  derved  Noget  i  ham  vilde  komme  til  at  staa  lavere 
end  Andet!  Tidsforholdet  har  tilmed  slet  ingen  Gyldighed  for 
Gud,  da  det  kun  skyldes  menneskelig  Opfattelse,  er  en  modus 
cogitandi.  —  Der  synes  da  unegteligt  ikke  at  blive  Meget  til- 
bage af  Aarsagsbegrebet  i  den  teologiske  Anvendelse.  Den  kar- 
tesianske Religionsfilosofi  maatte  affede  en  Trang  til  at  drøfte 
Berettigelsen  og  Betydningen  af  vore  Grundbegrebers  Anven- 
delse i  Teologien. 

Den  Sætning,  at  Tidsforholdet  ikke  har  nogen  Gyldighed  i 
Gud,  maa  særligt  erindres,  naar  Descartes  lærer,  at  de  evige 
Sandbeder  (som  f.  Ex.  at  en  Ting  ikke  kan  baade  være  og  ikke 
være,  —  at  Vinklernes  Sum  i  en  Triangel  er  lig  to  Rette)  af- 
hænge af  Guds  absolute  Villie.  Guds  Fornuft  og  hans  Villen 
ere  ikke  sondrede.  Gud  har  ikke  først  indset  de  evige  Sand- 
heder og  har  saa  fastslaaet  dem.    Hans  Villen  er  evig  og  ufor- 

anderlig  som  hans  Væsen.  Ogsaa  her  viser  den  store  Forskel 
sig  mellem  Descartes'  Gudsbegreb  og  det  gængse.  Der  er 
egentligt  ikke  et  eneste  psykologisk  Udtryk,  som  kan  overføres 
paa  Gud.  Men  denne  Konsekvens  drog  Descartes  endnu  ikke. 
En  Vanskelighed  staar  tilbage,  selv  om  man  giver  Descar- 
tes Ret  i  alle  hans  Antagelser.  Gennem  vor  Tvivl  indsaa  vi 
vor  Ufuldkommenhed,  og  dennes  Begreb  forudsatte  Begrebet 
om  det  Fuldkomne.  Saaledes  steg  vi  op  til  Gudsbegrebet.  Men 
efterat  vi  ere  stegne  op  i  denne  Hojde,  vedbliver  dog  Ufuld- 
kommenheden at  bestaa,  —  og  hvorledes  er  det  idethele 
muligt,  at  Ufuldkommenheden  har  kunnet  blive  til,  naar  det 
er  et  idealt  og  fuldkomment  Væsen,  der  ligger  til  Grund  for 
Alt?  Descartes  svarer,  at  Ufuldkommenheden  nødvendigvis 
klæber  ved  alt  Endeligt,  og  alt  Skabt  er  endeligt.  Det  er  des- 
uden kun  en  Negation,  der  bevirker  Ufuldkommenheden;  og 
denne  Negation  gør  Verden  fuldkoranere,  end  den  ellers 
vilde  være,  idet  derved  Mangfoldigheden  i  Verden  bliver  større. 
Selv  om  Øjet  er  det  Skønneste  i  Legemet,  have  de  andre  Dele 
af  Legemet  dog  ikke  Grund  tit  at  beklage  sig,  da  Legemet  ikke 
kunde  bestaa  af  lutter  Øjne.  Descartes  antyder  i  disse  Bemærk- 
ninger en  Teodicé  i  Lighed  med  den,  Leibniz  senere  udførligt 
fremstillede. 

d.  Naturfilosofi, 
I  Kraft  af  det  Sandhedskriterium,  Descartes  havde  fundet, 
slutter  han,  at  vore  Sansefornemmelser  maa  skrive  sig  fra  Noget, 
der  er  forskelligt  fra  vor  Bevidsthed.  Men  dette  Noget  be- 
høver —  efter  Descartes  —  ingenlunde  at  være  saaledes  be- 
skaffent, som  Sanserne  fremstille  det  for  os.  Sansningens  Be- 
tydning er  først  og  fremmest  praktisk;  den  skal  underrette  os 
om,  hvad  der  er  gavnligt  eller  skadeligt  for  os.  Og  selv  om  vi 
betragte  det  som  Sansningens  Opgave  at  hjælpe  os  til  en  Er- 
kendelse af  Tingene,  er  det  ikke  nødvendigt,  at  vore  Fornemmelser 
lign^  Tingene,  naar  de  blot  svare  til  dem,  som  Ordet  svarer  til 
Tanken.  Se  vi  hen  til  den  Maade,  paa  hviken  Sansningen  sker, 
finde  vi,  at  alle  Sansepaavirkninger  ere  Berøringer;  det  er  altsaa  kun 
Tingenes  Overflade,  vi  komme  i  Forhold  til.  Ville  vi  tænke  os,hvor- 

ledes  Tingene  ere  beskafne  afset  fra  den  Maade,  paa  hvilken 
de  paavirke  os,  saa  bliver  der  kun  Udstrækning,  Delelighed  og 
Bevægelighed  tilbage  som  Egenskaber,  vi  ikke  —  selv  i  vor 
Fantasi  —  kunne  tænke  borte.  De  ere  de  simpleste  og  klareste 
Forestillinger,  vi  kunne  have  om  Materien,  og  det  viser  sig,  at 
vi  ved  at  holde  os  til  dem  —  altsaa  til  de  rent  geometriske 
Egenskaber  —  kunne  naa  en  simpel  og  klar  Forstaaelse  af  Alt, 
hvad  der  gaar  for  sig  i  den  materielle  Verden.  Det  er  Bevæ- 
gelsens Fænomen,  som  indeholder  Forklaringen  af  alle  andre 
Fænomener.  Derimod  forklares  der  Intet  ved  at  antage  »For- 
mer« eller  Kvaliteter  i  Materien.  Kvaliteterne  tilhøre  vor  Be- 
vidsthed: men  hvad  der  virkeligt  gaar  for  sig  i  den  materielle 
Verden,  er  kun  Bevægelser  udenfor  vor  Organisme  eller  i 
denne.  I  Videnskaben  maa  vi  tænke  os  den  materielle  Verden 
saaledes,  som  den  vilde  være,  om  intet  Menneske  sansede  den. 
—  Det  er  Simpelhedens  Princip,  der  spillede  saa  stor  en  Rolle 
ved  Kampen  for  det  nye  Verdensbillede,  og  som  nu  benyttes 
til  at  begrunde  Tilbageførelsen  af  alle  Materiens  Egenskaber 
til  Udstrækning  og  Bevægelse.  En  Konsekvens  af  denne  Til- 
bageførelse er  det,  at  Kvaliteterne  henlægges  til  det  sub- 
jektive Omraade.  Da  Descartes  neppe  har  kendt  Galileis 
»Saggiatore«,  er  han  vistnok  kommen  til  Principet  om  Sanse- 
kvaliteternes Subjektivitet  ad  sin  egen  Vej,  gennem  Forsøget  paa  at 
gennemtænke  Betingelserne  for  en  rent  objektiv  og  stringent 
nødvendig  Forklaring  af  de  materielle  Processer.  Af  Optegnel- 
ser fra  Descartes'  Haand  fra  Aarene  1619 — 20  ses,  at  han 
endnu  den  Gang  ikke  hyldede  den  mekaniske  Naturforklaring. 
Overgangen  til  denne  maa  være  foregaaet  hos  ham  i  Aarene 
1620 — 29,  i  Sammenhæng  med  hans  naturvidenskabelige  Studier, 
især  paa  Optikens  og  Fysiologiens  Omraade.  Foruden  Keplers 
Indflydelse  har  her  sandsynligvis  ogsaa  virket  Indflydelsen  af 
en  Kreds  af  yngre  franske  Forskere,  der  hyldede  atomistiske 
Anskuelser  og  især  vare  paavirkede  af  SEBASTIAN  BASSO,  den 
egentlige  Fornyer  af  den  atomistiske  Lære  i  nyere  Tid;  Des- 
cartes nævner  selv  Basso  blandt  sine  Forgængere.  Det  var  to 
unge  Mænd  af  denne  Kreds,  der  vilde  afholde  den  tidligere 
omtalte  Disputats    i    Paris   og   derved    gav  Anledning    til    det 

terroristiske  Dekret  mod  nye  Meninger.  Da  Sebastian  Basso 
igen  synes  at  være  bleven  paavirket  af  Giordano  Brunos  Skrif- 
ter, viser  der  sig  her  en  bistorisk  Sammenbæng  mellem  Des- 
cartes og  Renaissancens  Filosofi.  —  Ogsaa  HarveY's  Opdagelse 
af  Blodets  Kredslob  har  (som  vi  skulle  se  senere)  grebet  stærkt 
ind  i  Descartes'  Tankegang. 

Ved  Forsoget  paa  at  forklare  alle  materielle  Fænomener 
ved  Hjælp  af  Udstrækning,  Delelighed  og  Bevægelighed  som 
Materiens  Grundegenskaber  gaar  Descartes  deduktivt  frem.  Han 
gaar  fra  Aarsag  til  Virkning.  Han  er  sig  fuldt  bevidst,  at  der 
ad  denne  Vej  kun  kan  naas  en  Hypotese,  da  der  stadigt  er 
Mulighed  for,  at  de  givne  Fænomener  kunne  være  frembragte 
af  andre  Aarsager  end  dem,  vi  gaa  ud  fra.  Her  maa  da  Er- 
faring og  Experiment  træde  til  som  bekræftende,  og  Descartes 
udtaler,  at  der  dertil  behøves  en  saa  stor  Mængde  af  Experimen- 
ter  og  saa  kostbare,  at  de  langt  overetige  hans  Evne  og  kun 
ved  Samvirken  mellem  Mange  kunne  komme  i  Stand.  Descar- 
tes har  da  i  ikke  mindre  Grad  end  Bacon  Blik  for  Erfaringens 
Betydning,  men  han  lægger  storre  Vægt  end  denne  paa  de  le- 
dende Principer  og  Hypoteser.  Fra  Galilei  adskiller  han  sig 
ligeledes  ved  sin  Interesse  for  Principer  og  Deduktioner.  Han 
ansaa  den  deduktive  Fremgangsmaade  for  den  egentligt  viden- 
skabelige og  manglede  Galileis  Evne  til  gennem  Enkeltunder- 
søgelser at  kaste  Lys  over  store  og  omfattende  Forhold,  —  og 
det  uagtet  han  selv  i  sin  Metodelære  sætter  den  til  Enkelt- 
iagttagelse knyttede  Intuition  som  Tænkningens  Udgangspunkt. 
Men  hans  Opgave  var  en  anden  end  Galileis.  Hans  Mission 
var  at  bringe  til  fuld  Klarhed  og  Bevidsthed,  at  den  Tid  var 
forbi,  da  en  Naturforklaring  kunde  naaes  ved  Antagelse  af 
mystiske  Kræfter  eller  overnaturlig  Indgriben.  Han  opstillede 
Idealet  for  al  Naturvidenskab:  Fænomenernes  Udledning  af 
deres  Aarsager  med  samme  gennemskuelige  Nødvendighed, 
som  en  matematisk  Slutning  følger  af  opstillede  Forudsætnin- 
ger. Simpelhedens  Princip,  som  han  appellerer  til,  er  egentligt 
tillige  Gennemskuelighedens  Princip.  I  det  saaledes  opstillede 
Ideal  tog  han  ikke  fejl.  Men  han  tillagde  den  deduktive  An- 
vendelse af  almindelige  Principer  og  de  derpaa  grundede  Hypo- 

teser  større  Betydning,  end  de  i.  Virkeligheden  have,  og  hans 
Naturfilosofi  fik  derved  en  dogmatisk  Karakter,  der  især  i  Kar- 
tesianernes  Hænder  traadte  udpræget  og  udæskende  frem.  En 
mekanisk  Skolastik  traadte  hos  Mange  i  Stedet  for  de  substan- 
tielle Formers  og  Kvaliteters  Skolastik.  — 

Af  Materiens  Grundegenskaber  følger,  at  der  ingen  absolute 
Atomer  kan  gives,  da  der  ingen  Grænse  kan  sættes  for  Delelig- 
heden, —  at  der  intet  tomt  Rum  kan  være,  ti  Rum  betyder 
Udstrækning,  og  Udstrækning  forudsætter  et  udstrakt  Valsen, 
altsaa  Materie,  —  at  den  materielle  Verden  er  uendelig,  ti  det 
er  os  umuligt  at  sætte  Grænser  for  Udstrækningen,  og  hvor 
der  er  Udstrækning,  er  der  ogsaa  Materie.  Fremdeles  følger 
det,  at  naar  der  indtræder  materielle  Forandringer,  maa  disse 
alle  forklares  efter  Bevægelsens  Love,  der  altsaa  blive  de  højeste 
Naturlove.  Ogsaa  disse  Love  søger  Descartes  at  udlede  ved 
Deduktion,  og  Grundlaget  for  denne  Deduktion  finder  han  i 
Gudsbegrebet,  der  i  hans  Naturfilosofi  kommer  til  at  spille  en 
Rolle  analog  med  den,  den  spiller  i  hans  Erkendelsesteori.  Af 
Guds  Uforanderlighed,  der  er  en  Del  af  hans  Fuldkommenhed, 
udleder  Descartes,  at  den  Sum  af  Bevægelse,  der  er  frembragt 
ved  Skabelsen,  bevares  under  Opholdelsen  (hvilken  efter  Des- 
cartes er  en  stadigt  fortsat  Skabelse).  Bevægelsen  kan  fordeles 
forskelligt  paa  de  forskellige  Dele  af  Verden,  men  ingen  Be- 
vægelse gaar  tabt  og  ingen  begynder  fra  ny.  —  Der  ligger  i 
den  teologiske  Begrundelse,  Descartes  giver  af  den  gamle  Sæt- 
ning om  Bevægelsens  Konstans,  en  uvilkaarlig  Indrømmelse  af, 
at  de  Grundegenskaber  ved  Materien,  han  gaar  ud  fra  i  sin 
Naturfilosofi,  ere  for  simple  og  abstrakte.  Ti  det  viser  sig,  at 
det  jo  egentligt  er  den  i  Verden  stadigt  virkende  guddomme- 
lige Kraft,  som  er  konstant;  Bevægelsens  Konstans  udledes  af 
denne  Krafts  Konstans.  Havde  Descartes  set  dette  klart,  vilde 
han  ogsaa  have  fundet  en  rigtigere  Sætning  end  den,  han  op- 
stiller. Ti  det  er  ikke  Bevægelsen,  men  Kraften,  Energien,  der 
er  konstant.  Descartes  kommer  med  sin  Saftning  i  Forlegenhed 
ved  enhver  Overgang  fra  Bevirgelse  til  Hvile  eller  omvendt. 
Men  selv  i  sin  ufuldkomne  Form  er  hans  Sætning  en  in- 
teressant Forgænger   for   den   moderne  Sætning  om   Energiens 

Bestaaen.  —  Ogsaa  specielle  Bevægelseslove  udleder  Descartes 
af  Gnds  Uforanderlighed.  Saaledes  forst  og  fremmest  Inerti- 
loven, der  hos  ham  for  ferste  Gang  bliver  bevidst  og  systema- 
tisk opstillet  Det  vilde,  mener  Descartes,  stride  mod  den  gud- 
dommelige Uforanderlighed,  hvis  nogen  Ting,  der  kan  betragtes 
$om  enkelt  og  udelt,  uden  ydre  Aarsag  kunde  miste  den  Til- 
stand, den  er  i.  Derved  afvises  den  Mulighed,  at  en  saadan 
Ting  af  sig  selv  (sua  sponte)  og  uden  ydre  Paavirkning  kunde 
gaa  over  fra  Bevægelse  til  Hvile  eller  omvendt  Sandsynligvis 
er  Descartes  kommen  til  Inertisætningen  under  Paavirkning  af 
Kepler,  der  opstillede  dens  ene  Halvdel,  men  uafhængigt  af 
Galilei.  Allerede  i  Skriftet  »Le  Monde«,  der  var  udarbejdet  for 
Galileis  Dialoger  udkom,  havde  han  nomlig  opstillet  den.  — 
Descartes  gor  ved  Inertisætningens  Opstilling  et  Forbehold,  idet 
han  lader  den  Mulighed  staa  aaben,  at  Sjæle  og  Engle  kunne 
virke  ind  paa  Materien.  Dette  Forbehold  sker  i  Interesse  af  hans 
spiritualistiske  Psykologi,  som  vi  senere  ville  betragte. 

Descartes'  Materiebegreb  har  Simpelhedens  og  Klarhedens 
Præg  og  er  jo  ogsaa  begrundet  ved  Simpelhedens  Princip.  Det 
er  et  naturligt  Udslag  af  den  Retning,  der  ogsaa  kom  til  Orde 
hos  Kepler  og  Galilei,  og  som  søgte  at  føre  alle  Kvaliteter  til- 
bage til  kvantitative  Forhold,  hvorved  exakt  Naturvidenskab 
blev  mulig.  Men  ligesom  han  er  tilbøjelig  til  at  overse  sine 
deduktive  Resultaters  hypotetiske  Karakter,  saaledes  er  han  ogsaa 
tilbøjelig  til  at  betragte  sine  ved  Abstraktion  og  i  Kraft  af 
Simpelhedens  Princip  opstillede  Definitioner  som  udtømmende. 
Han  mener  at  erkende  Materiens  Væsen  fuldstændigt  ved  Be- 
stemmelserne Udstrækning,  Delelighed  og  Bevægelighed,  uden 
at  han  dog  kan  give  nogen  Garanti  derfor.  Naar  han  taler  om 
Materien  som  den  utlstrakte  Substans^  mærker  han  ikke,  at  det 
er  en  Abstraktion,  han  har  gjort  til  et  for  sig  bestaaende  Væ- 
sen. Han  har  ikke  godtgjort  Berettigelsen  af  at  betragte  Tinge- 
nes geometriske  Egenskaber  som  absolute.  Det  følger  nemlig 
ikke  nødvendigvis  af,  at  disse  Egenskaber  ere  de  vigtigste  for 
Naturerkendelsen.  Egenskaber  som  Udstrækning,  Delelighed  og 
Bevægelighed  kunne  meget  vel  skyldes  Tingenes  Indvirkning 
paa  os  (ligesom  Farver,  Smag,  Lugt  o.  s.  v.\  uden  at  de  derfor 

liffne  selve  Tingene.  Og  desuden  er  der  —  som  allerede  paa- 
vist  —  en  Bestemmelse,  der  er  endnu  mere  fundamental  end 
de  tre  Egenskaber.  Descartes  holder  sig  til,  nemlig  Kraften, 
Energien.  —  Det  blev  den  følgende  Forskens  Sag  at  drøfte  de 
her  antydede  Spørgsmaal.  Descartes'  Naturfilosofi  betegnede 
foreløbigt,  i  al  sin  Ensidighed,  et  uhyre  Fremskridt  i  Klarhed. 
Vi  skulle  nu  i  Korthed  betragte  nogle  af  de  vigtigste  Anven- 
delser, han  gør  af  de  opstillede  almindelige  Principer.  Det  er 
stedse  Orundtankerne,  vi  holde  os  til;  i  det  Enkelte  ere  hans 
Forklaringer  ofte  meget  uheldige  og  vilkaarlige.  Hypotese- 
spinderi var  hans  Fejl;  hans  Storhed  var  det  lykkelige  Greb 
af  almindelige  Synspunkter. 

Naar  Alt  i  den  materielle  Natur  skal  forklares  ud  fra  Ud- 
strækning, Delelighed  og  Bevægelighed  som  Materiens  eneste 
Egonskaber,  følger  det  af  sig  selv,  at  Hensigtsaarsager  ikke 
kunne  anvendes.  Men  Descartes  giver  dog  snarere  en  teolo- 
gisk end  en  erkendelsesteoretisk  Begrundelse  af  Udelukkelsen 
af  den  teleologiske  Naturforklaring.  Da  Gud  er  et  uendeligt 
Væsen,  maa  der  være  Meget  i  hans  Virken,  vi  ikke  kunne 
fatte;  hans  Formaal  vilde  det  være  formasteligt  at  ville  ud- 
forske. Der  er  jo  i  den  ubegrænsede  Verden  uendeligt  Meget, 
der  aldeles  ikke  paa virker  os;  hvilken  Mening  kan  man  da 
forbinde  med,  at  det  skulde  være  skabt  for  vor  Skyld?  Det 
eneste  Formaal,  som  kan  tænkes  for  Alt  hvad  der  sker^  maa 
være  Gud  selv.  Det  er  altsaa,  fordi  vi  ikke  tør  sætte  Grænser 
for  Verdens  og  for  Guds  Væsen,  at  den  teleologiske  Betragtning 
forkastes. 

Skulle  vi  nu  forstaa  Naturen  i  det  Enkelte,  saa  maa  vi 
efter  Descartes  gaa  ud  fra  de  simpleste,  lettest  gennemskuelige 
Fænomener,  fra  de  Processer,  vi  stadigt  se  foregaa  for  vore 
Øjne,  og  ved  Hjælp  af  dem  forklare,  hvad  der  foregaar  i  det 
Smaa  og  i  det  Skjulte,  og  hvad  der  er  foregaaet  i  Fortiden.  Simpel- 
hedens Princip  gaar  altsaa  for  Descartes  over  i  Aktualitetsprin- 
cipet,  der  fordrer  det  Fjerne  og  Ubekendte  forklaret  ved  det 
Nære  og  Bekendte.  Allerhelst  maa  vi  lægge  Indsigten  i  vore 
Maskiners  Bygning  og  Virkemaade  til  Grund,  da  vi  derom  have 
de  tydeligste  Forestillinger.     Derfor,   siger  Descartes,  beskriver 

jeg  Verden,  sora  om  den  var  en  Maskine  (terram  toturaqve 
hunc  mundum  instar  machince  descripsi).  Universets  nuværende 
Tilstand  forklare  vi  os  ved  at  tænke  os,  at  Materiens  Dele  lige 
fra  først  af  (ti  Materie  og  Bevægelse  skabtes  samtidigt)  vare  i 
hvirvlende  Bevægelse  om  visse  Centra.  I  disse  Centra  maatte 
de  mindre  Dele  samle  sig,  der  under  den  hvirvlende  Bevæ- 
gelse opstod  ved  de  større  Deles  Gnidning  mod  hverandre.  Saa- 
ledes  opstod  de  forskellige  større  og  mindre  Kloder.  Nogle  af 
disse  Kloder  mistede  efter  Haanden  deres  Selvstændighed  og 
reves  med  af  de  Hvirvler,  der  foregaa  om  større  Kloder.  Saa- 
ledes  er  det  gaaet  Jorden.  Descartes  mener  efter  sin  Teori  at 
kunne  kalde  Jorden  ubevægelig,  da  den  ikke  forandrer  Plads 
indenfor  det  Medium,  der  hvirvler  den  med  sig  om  Solen,  og 
da  der  desuden  udenfor  den  Del  af  Universet,  vi  kunne  iagt- 
tage, kan  gives  Stjerner,  i  Forhold  til  hvilke  Jorden  er  ube- 
vægelig! Ved  saadan  spidsfindig  Anvendelse  af  Bevægelsens 
Relativitet  soger  Descartes  —  som  det  viste  sig:  forgæves  — 
at  slippe  for  at  staa  som  kopernikansk  Kætter.  Tyngden  for- 
klaies  som  Følge  af  Hvirvelstrømmenes  Tryk  mod  Delene  i 
Rummet,  hvorved  de  presses  imod  Kloderne  eller  i  hvert  Til- 
fælde holdes  i  Nærheden  af  dem. 

Descartes  er  den  Første  i  nyere  Tid,  der  har  forsøgt  at 
give  en  mekanisk  Evolutionsteori  om  Verdenss3''stemet.  Han  gor 
vel  et  høfligt  Forbehold  overfor  Teologien,  idet  han  indrømmer, 
at  Verden  er  skabt  fuldkommen  og  færdig;  han  vil  blot  vise 
Muligheden  af,  at  den  nuværende  Tilstand  af  Verden  efter  na- 
turlige Love  kan  have  udviklet  sig  af  en  ufuldkomnere  Begyn- 
delsestilstand. Spørger  man,  hvorledes  denne  Begj^ndelsestil- 
stand  da  skal  tænkes,  svarer  han,  at  det  ikke  vil  goro  stort  til 
Sagen,  om  vi  tænke  os  den  paa  den  ene  eller  den  anden  Maade: 
ti  i  Kraft  af  de  naturlige  Love  vil  Materien  gennemløbe  alle  de 
Tilstande,  den  har  Mulighed  for  at  antage,  saa  at  efter  Udtøm- 
melse af  flere  eller  færre  ufuldkomnere  Tilstande  den  nuværende 
Tilstand  i  hvert  Tilfælde  vil  naas.  Denne  Erklæring  (Princ. 
phil.  ni,  47),  der  indeholder  Programmet  for  al  mekanisk  Evolu- 
tionsteori, er  af  større  Interesse  end  Descartes'  Forsog  paa  at 
skildre  den  kosmogoniske  Proces  i  det  Enkelte.  —  En  Hoved- 

raangel  ved  hans  Hypotese  var,  at  den  ikke  gjorde  noget  For- 
søg paa  at  forklare  den  Sammenhæng,  de  Keplerske  Love  godt- 
gjorde. Disse  Love  vedbleve  at  staa  som  et  ligegyldigt  Fak- 
tum, indtil  Newtons  geniale  Tanke  udfandt  den  fysiske  Sam- 
menhæng, af  hvilken  de  kunne  udledes,  og  som  kunde  udledes 
af  dem.  — 

Ligesom  Descartes  søger  at  forklare  Verdens  Sammenhæng 
og  Udvikling  efter  Naturens  almindelige  Love,  saaledes  søger 
han  ogsaa  at  forklare  Organismen  og  det  organiske  Liv  efter 
rent  mekaniske  Love.  Ikke  blot  Astronomien,  ogsaa  Fysiologien 
skulde  efter  hans  Opfattelse  være  en  rent  mekanisk  Videnskab. 
Ligesom  han  i  sin  kosmogoniske  Hypotese  abstraherer  fra  Teo- 
logien, abstraherer  han  i  sin  organiske  Mekanik  fra  Psykologien 
og  tænker  sig  det  menneskelige  Legeme  dannet  af  materielle 
Dele  og  virkende  efter  Varmens  og  Bevægelsens  Love,  uden  at 
nogen  Sjæl  (hverken  »vegetativ«  eller  »sensitiv«  eller  »rational«) 
griber  ind.  Denne  Opfattelse,  som  er  en  Konsekvens  af  Des- 
cartes' almindelige  naturfilosofiske  Principer  (idet  Organismen 
som  et  materielt  Væsen  maa  falde  ind  under  Materiens  alminde- 
lige Ijove),  fik  for  ham  en  Erfaringsbekræftelse  ved  WILLIAM 
Harveys  Opdagelse  af  Blodets  Kredsløb  (1628).  Harvey  staar 
i  første  Linie  blandt  den  moderne  Naturvidenskabs  Grundlæg- 
gere; han  er  for  BVsiologien,  hvad  Galilei  var  for  Fysiken.  Han 
har  givet  de  mystiske  Kræfter  Dødsstødet  paa  Fysiologiens  Om- 
raade  ved  at  vise,  at  Blodets  Bevægelse  ikke  skyldes  dets  egen 
eller  Sjælens  Kraft,  men  bestemmes  ved  Hjertets  Sammentræk- 
ning, der  presser  det  ud  i  Kroppen.  Bevægelsens  almindelige 
Love  gælde  altsaa  i  Organismen  som  udenfor  den.  Descartes 
var  en  af  de  første  fremragende  Ma^nd,  der  sluttede  sig  til 
Harveys  Lære,  og  hans  Tilslutning,  der  blev  udtalt  i  Discours 
de  la  méthode  (chap.  5),  var  en  kraftig  Støtte  for  den  nye 
Lære,  der  havde  saa  megen  Modstand  at  overvinde,  da  den  stod 
i  skarp  Strid  med  den  gamle  Opfattelse  af  det  organiske  Liv ^^). 
Descartes  skildrer  i  forskellige  Skrifter  (især  i  Traité  de  Thomme), 
hvorledes  det  menneskelige  Legeme  kan  opfattes  som  en  ren 
Maskine.  Ogsaa  her  har  hans  almindelige  Synsmaade  bragt 
Klarhed    til    Veje,    selv    om    hans    specielle    Forklaringer  vare 

uheldige.  En  af  den  nærmest  følgende  Tids  støi*$te  Anatomer, 
Niels  Steensen,  anerkendte,  at  den  Metode,  Descartes  har  ind- 
ført, tjener  til  at  godtgøre  Utilstrækkeligheden  af,  hvad  man 
tidligere  har  lært  om  de  forskellige  Organers  Betydning  og  til 
at  stille  Sporgsmaalene  herom  paa  en  klarere  Maade.  Descar- 
tes udstrakte  den  mekaniske  Opfattelse,  Harvey  havde  gennem- 
ført for  Blodomløbets  Vedkommende,  til  det  nervefysiologiske 
Omraade.  I  Nerverne  antager  han  i  Overensstemmelse  med 
antik  Fysiologi  Strømninger  af  »Livsaander«  (esprits  aniraaux), 
som  dannes  ved,  at  de  fine  Dele  af  Blodet  efter  Opvarmningen 
i  Hjertet  feres  op  til  Hjernen  og  fylde  dennes  Hulheder,  medens 
den  øvrige  Blodstrom  fortsætter  sin  Vej  gennem  Aarerne.  Fra 
Hjernen  strømme  de  ud  gennem  Nerverne  til  Musklerne.  Disse 
Strømninger  kunne  nu  efter  Descartes  sættes  i  Fart  ved  Ind- 
tryk, der  ikke  blive  os  bevidste;  det  sker  ved  uvilkaarlige  Be- 
vægelser, som  naar  vi  ved  et  Fald  gribe  for  os,  eller  naar  vi 
fortsætte  vor  Gang  uden  at  tænke  paa  det  Slige  uvilkaarlige 
Bevægelser  kunne  ske  rent  mekanisk,  endog  mod  vor  Villie 
(mente  invita  et  tanqvam  hi  machina).  Descartes  udtrykker 
det,  der  her  foregaar,  ved,  at  »Livsaanderne«  reflekteres  (esprits 
réfléchis),  og  han  giver  en  tydelig  Beskrivelse  og  Forklaring 
af,  hvad  man  nu  kalder  Reflexbevægelse.  Hos  Dyrene  er  der, 
mener  han,  ikke  Grund  til  at  antage  Andet,  end  at  alle 
Funktioner  og  Handlinger  foregaa  paa  den  uvilkaarlige  og  maskin- 
mæssige Maade.  Der  er  ingen  Grund  til  at  tillægge  dem  en 
Sjæl.  Naar  Lammet  flygter  ved  Synet  af  Dlven,  er  det,  fordi 
Lysstraalerne,  der  fra  Ulvens  Legeme  ramme  Lammets  Øje, 
gennem  de  »reflekterede«  Strømninger  af  »Livsaander«  sætte 
dets  Muskler  i  Bevægelse.  Og  naar  Svalerne  komme  om  For- 
aaret,  er  det  at  forklare  i  Analogi  med,  at  et  Ur  slaar  sine 
Slag  til  bestemt  Tid.  Man  ser  jo  ogsaa,  at  Dyrene  ikke  kunne 
lempe  sig  efter  nye  og  mere  indviklede  Forhold,  ligesaa  lidt 
som  en  Maskine  kan  det.  1  hvert  Tilfælde:  naar  vi  kunne  for- 
klare Dyrenes  Adfærd  rent  mekanisk,  er  der  ingen  Grund  til 
Antagelsen  af  en  Dyresjæl.  Og  naar  Mennesket  kan  forfærdige 
vidunderlige  Automater,  skulde  saa  ikke  Naturen  kunne  frem- 
bringe endnu  vidunderligere?  —  Antagelsen  af,  at  Dyrene  ere 

blotte  Maskiner,  anbefaler  sig  for  Descartes  ogsaa  af  den  Grund, 
at  man  efter  hans  Opfattelse  ellers  maatte  tillægge  dem  Udøde- 
lighed, —  og  skulde  en  Østers  eller  en  Svamp  være  udødelige? 
Ånderledes  hos  Mennesket,  hvor  vi  paa  Grund  af  Bevidstheden, 
som  kundgør  sig  i  Enhver  af  os,  maa  antage  en  Sjæl,  en 
tænkende  Substans  i  Vexelvirkning  med  den  materielle  Sub- 
stans, med  Evne  til  at  gribe  dirigerende  ind  i  »livsaandernes«. 
Bevægelser.  Umiddelbart  staar  Sjælen  efter  Descartes  kun  i 
Forbindelse  med  en  enkelt  Del  af  Hjernen,  Koglekirtlen  (glan- 
dula  pinealis),  som  tildrog  sig  Descartes'  Opmærksomhed,  fordi 
den  ikke,  som  saa  mange  andre  Dele  af  Hjernen,  er  et  Dobbelt- 
organ, og  fordi  den  syntes  ham  at  være  anbragt  omtrent  i 
Hjernens  Midte  og  over  den  Ledning,  gennem  hvilken  >Livs- 
aanderne«  fra  de  forreste  Hjernehuler  staa  i  Forbindelse  med 
de  bageste.  »Livsaanderne«  støde  paa  Koglekirtlen  og  paavirke 
derved  Sjælen,  va^kke  Fornemmelse,  Følelse  og  Drift  i  den,  og 
Sjælen  svarer  igen  —  ligeledes  ved  at  stode(!)  til  Koglekirt- 
len og  derved  dirigere  Livsaanderne  i  en  vis  Retning.  Ofte 
(som  ved  Selvbeherskelse)  gaa  Stød  og  Modstød  i  modsat  Ret- 
ning, og  det  kommer  da  an  paa,  hvem  der  kan  støde  stærkest!*^ 
Descartes  har  den  Fortjeneste  at  have  beskrevet  og  analy- 
seret ReflexbevægeLsen  og  derved  kastet  klart  Lys  over  den 
uvilkaarlige  Aktivitet  i  os.  Han  har  tillige  den  Fortjeneste  at 
have  hævdet,  at  Sjælevirksomheden  er  knyttet  til  Hjernen,  og 
umiddelbart  kun  til  den.  Og  endeligt  har  han  —  trods  de  ufuld- 
komne anatomiske  Forudsætninger,  der  stode  til  hans  Raadighed 
—  den  Fortjeneste  at  have  fremstillet  den  spiritualistiske  Psyko- 
logi med  stor  Anskuelighed  og  i  dens  fulde  Konsekvens.  Hans 
psykologiske  Teori  skulle  vi  nu  betragte  noget  nærmere. 


e.  Psykologi. 
Kun  hos  Mennesket  antager  Descartes  en  Sjæl,  og  han  op- 
fatter denne  som  et  fra  Legemet  forskelligt  Væsen,  en  egen 
Substans,  Bæreren,  af  de  aandelige  Egenskaber,  ligesom  Legemet 
er  Bæreren  af  de  materielle  Egenskaber.  Idet  han  nu,  som  vi 
have  set,  gennemfører  sin  mekaniske  Naturopfattelse  ogsaa  paa 

det  organiske  Livs  Omraade,  niaa  han  antage,  at  der  i  Organ- 
ismen ligesaa  lidt  som  i  den  øvrige  materielle  Natur  kan  opstaa 
nogen  Bevægelse,  der  ikke  er  en  Fortsættelse  af  tidligere  Be- 
vægelse, eller  forsvinde  nogen  Bevægelse,  der  ikke  fortsættes  i 
en  følgende  Bevægelse:  ti  Sætningen  om  Bevægelsens  Konstans 
er  jo  en  Hovedsætning  i  hans  Naturfilosofi.  Men  naar  han  nu 
lader  Sjælen  »stode«  til  Koglekirtlen  for  at  sætte  »livsaanderne^ 
i  Bevægelse,  og  atter  selv  modtage  »Stød«  ved  »Livsaandernes« 
Indvirken  paa  Koglokirtien,  saa  maa  der  jo  paa  dette  Punkt 
opstaa  eller  forsvinde  Bevægelse  uden  Erstatning!  Selv  om 
man  kunde  forbinde  nogen  Mening  med,  at  Sjælen  støder  eller 
bliver  stødt,  saa  kommer  Descartes'  spiritualistiske  Psykologi 
dog  her  i  aabenbar  Modsigelse  med  hans  Naturfilosofi.  I  Virke- 
ligheden tænker  han  sig  Sjælen  som  et  materielt  Væsen,  naar 
han  lader  den  stede  og  stødes:  saaledes  gaar  det  altid  Spiritual- 
ismen, naar  den  gennemtænkes  med  fuld  Klarhed.  Descartes' 
begavede  Korrespondentinde,  Prinsesse  Elisabeth  af  Pfaltz,  be- 
mærkede meget  rigtigt,  at  det  var  lettere  at  opfatte  Sjælen  som 
materiel  end  at  forstaa,  hvorledes  den,  naar  den  ikke  er  ma- 
teriel, kan  bevæge  Materien  og  bevæges  af  den.  Et  enkelt 
Sted  synes  Descartes  at  ville  indskrænke  Sjælens  Indvirken  til 
Fremkaldelse  af  en  Retningsændring  af  »Livsaandernec,  der  i 
sig  selv  ligesaa  godt  kunne  bevæge  sig  i  den  ene  som  i  den 
anden  Retning;  men  selv  denne  blotte  Dirigeren  vilde  da  staa 
i  Strid  med  Inertisætningen  og  kunde  kun  opstilles  som  en  vil- 
kaarlig  Undtagelse  fra  denne. 

Naar  Descartes  idethele  opstiller  Sjælen  som  et  sær- 
egent, fra  Legemet  forskelligt  Væsen,  da  er  det,  fordi  Bevidst- 
hed og  Udstrækning  ere  saa  helt  forskellige  Egenskaber,  at  han 
kun  kan  tænke  sig  dem  baarne  af  forskellige  Væsener.  Je  pense, 
done  je  suis!  var  hans  Udgangspunkt,  og  ved  Tænken  mente 
han,  som  han  udtrykkeligt  forklarer.  Bevidsthed  idethele 
(omnia,  qvæ  nobis  consciis  in  nobis  fiunt).  Han  kunde,  bemær- 
ker han,  derfor  ligesaa  godt  sige:  jeg  føler,  altsaa  er  jeg,  eller: 
jeg  vil,  altsaa  er  jeg.  Det  er  Bevidsthedens  Grundkendsgerning, 
han  vil  have  frem.  Og  han  har  den  Fortjeneste  af  Psykologien 
at  have  stillet  Bevidstheden  (mens)  som  Udgangspunktet,  medens 

Begrebet  Sjæl  (anima)  er  —  og  især  var  —  et  flertydigt  og 
mystisk  Begreb.  Han  har  derved  banet  Vejen  for  den  moderne 
Erfaringspsykologi.  Umuligt  er  det  ikke,  at  han  herved  er  paa- 
virket af  Vives,  der  saa  klart  skelnede  mellem  de  sjælelige 
Fænomener  som  det  virkeligt  Givne  og  Sjælens  Væsen  i  og 
for  sig;  Vives'  psykologiske  Værk  citeres  flere  Steder  af  Des- 
cartes. Men  Descartes  mener,  at  han  i  Tænkningen  eller  Be- 
vidstheden har  et  aldeles  klart  og  udtømmende  Begreb  om  Sjæ- 
lens Væsen,  ligesom  han  i  Udstrækningen  mener  at  have  et 
aldeles  klart  og  udtømmende  Begreb  om  Materiens  Væsen. 
Naar  jeg  nu,  siger  Descai-tes,  kan  tænke  Sjælens  Begreb  klart 
og  fuldstændigt  uden  at  behøve  at  forudsætte  Materiens  Be- 
greb, og  kan  tænke  Materiens  Begreb  klart  og  fuldstændigt 
uden  at  behøve  at  tænke  paa  Sjælens  Begreb,  er  det  saa  ikke 
Bevis  for,  at  vi  her  have  to  helt  forskellige,  af  hinanden  uaf- 
hængige Væsener  eller  Substanser  for  os?  (Det  er  —  som 
Descartes  selv  et  Sted  udtrykkeligt  bemærker  —  ikke  det 
enkelte  Legeme,  der  er  Substans  i  streng  Betydning,  men  Ma- 
terien som  Helhed  betragtet:  corpus  generaliter  sumptum). 
—  Vi  have  tidligere  omtalt  den  dobbelte  Betydning,  i  hvilken 
Begrebet  Substans  optræder  hos  Descartes.  Det  betegner  ikke 
blot  en  Bærer  af  Egenskaber,  et  Noget,  der  »har«  de  Ejen- 
dommeligheder, Erfaringen  frembyder.  Selv  i  denne  vagere  Be- 
tydning af  Ordet  slutter  Descartes  for  Meget,  naar  han  lader 
Tænkningens  »Nogetc  være  forskelligt  fra  Udstrækningens 
»Noget«;  det  kunde  jo  være  samme  »Noget«,  der  havde  begge 
Egenskaber!  Men  i  den  strengere  Betydning  er  Substans  et 
aldeles  selvstændigt  og  uafhængig!  Væsen.  Det  ligger,  siger 
Descartes,  i  Substansernes  Natur,  at  de  gensidigt  udelukke  hin- 
andeti.  Og  det  antager  han  om  Sjæl  og  Materie,  tfordi  han  kan 
tænke  sig  dem  hver  for  sig  alene  uden  at  behøve  at  tænke 
den  anden  Part  med.  Mennesket  skal  altsaa  bestaa  af  to  Væse- 
ner, der  gensidigt  udelukke  hinanden!  Derved  bliver  Vexel- 
virkningen  mellem  dem  ubegribelig.  Naar  den  ene  Substans 
paavirker  den  anden,  kunne  de  ikke  være  aldeles  uafhængige 
af  hinanden;  der  foregaar  da  Noget  i  den  ene,  som  ikke  kan 
forstaas,  uden  at  jeg  tænker  paa  den  anden.    Forholdet  bliver 

ubegribeligt,  og  Descartes  indrømmer  det  selv.  De,  der  aldrig 
filosofere,  siger  han  i  et  Brev,  have  ingen  Tvivl  om,  at  Sjæl  og 
Legeme  staa  i  Vexelvirkning  og  udgøre  ét  Væsen.  Men  filo- 
sofisk er  det  umuligt  paa  6n  Gang  at  tænke  Forskellen  og  For- 
bindelsen mellem  Sjæl  og  Legeme.  Ingen  Slutning  og  ingen 
Sammenligning,  siger  han  et  andet  Sted,  kan  lære  os,  hvor- 
ledes Bevidstheden,  der  er  ulegemlig,  kan  sætte  Legemet  i  Be- 
vægelse; men  en  sikker  og  øjensynlig  Erfaring  lærer  os  det 
dagligt;  det  er  en  af  de  Ting,  som  maa  forstaas  ved  sig  selv, 
og  som  fordunkles,  naar  vi  sammenligne  dem  med  andre  Ting. 
—  Descartes  taler  her,  som  om  han  havde  set  Sjælen  støde 
til  Koglekirtlen  og  modtage  Stød  igen !  Knuden  i  Problemet  er 
netop,  at  umiddelbar  Erfaring  ikke  kan  afgøre  Sagen,  men  at 
Slutning  og  Sammenligning  er  vor  eneste  Udvej  til  en  for- 
staaelig  og  modsigelsesfri  Hypotese. 

Det  er  en  gængs  Antagelse,  at  den  middelalderlige  Dual- 
isme gaar  igen  i  Descartes'  Teori  om  Sjæl  og  Legeme.  Meu 
hvad  der  egentligt  har  fort  Descartes  til  hans  Teori,  er  hans 
Bestræbelse  for  at  danne  klare  og  tydelige  Begreber.  Fra  Be- 
grebernes Uafhængighed  af  hinanden  slutter  han  saa  til  de  til- 
svarende Væseners  Uafhængighed  af  hinanden.  Det  er  den  klare 
og  skarpe  Karakteristik  af  Forskellen  mellem  aandelige  og  ma- 
terielle Fa^nomenen  der  er  Descartes'  store  Fortjeneste;  men 
det  er  ogsaa  den,  der  leder  ham  vild.  Som  Dogmatiker  stoler 
han  paa  sine  Begrebers  Fuldstændighed  og  paa,  at  Tilværelsen 
stemmer  med  hans  Begreber.  Den  psykologiske  Dualisme,  som 
vi  have  truffet  hos  Telesio,  Bacon  og  Campanella,  fører  Descar- 
tes igennem  i  extrem  Form  —  og  har  derved  bidraget  Meget 
til  at  føre  ud  over  den.  Han  har  formuleret  den  populære 
Metafysik  om  Sjæl  og  Ijcgeme  saa  skarpt,  at  dens  Vanskelig- 
heder og  Modsigelser  springe  frem  med  Klarhed.  —  GassENDI 
og  ARNAULD  indvendte  med  Rette  imod  ham.  at  fordi  Bevidsthed 
og  Udstrækning  ere  Sjælens  og  l^egemets  Hovedegenskaber, 
er  det  ikke  sagt,  at  deres  Væsen  dermed  er  udtomt.  De  have 
hermed  netop  ramt  det  afgørende  Punkt  i  Descartes'  Teori.  — 

Konsekvensen  af  Descartes'  skarpe  Soudren  mellem  Sjæl 
og  Legeme  mærkes  i  hans  specielle  Psykologi.  Han  undersøger 

omhyggeligt,  hvilke  aandeiige  Virksomheder  og  Fænomener  der 
skrive  sig  fra  selve  Sjælen,  og  hvilke  der  skyldes  legemets  Ind- 
flydelse paa  Sjælen. 

Sansningen  skyldes  Legemet;  den  opstaar  ved,  at  »lAvs- 
aanderne«  gennem  Koglekirtlen  paa  virke  Sjælen.  Dog  frem- 
hæver Descartos,  at  man  populært  regner  Mere  med  til  Sans- 
ningen end  man  bør.  Der  maa  nemlig  skelnes  mellem  den 
vod  Indtrykket  frembragte  Bevægelse  i  Hjernen  (som  ogsaa 
kan  findes  hos  Dyrene),  —  denne  Hjernebevægelses  Indvirken 
paa  Sjælen,  hvorved  Fornemmelsen   (f.  Ex.  af  Farve)    opstaar, 

—  og  for  det  Tredie  de  Domme,  som  uvilkaarligt  fældes  om 
de  ydre  Ting  paa  Foranledning  af  de  legemlige  Organers  Be- 
vægelser. En  saadan  uvilkaarlig  Dom  ligger  til  Grund  for  Op- 
fattelsen af  Tingene  som  ydre  og  som  beliggende  paa  bestemte 
Steder  i  Rummet  Det  er  Øjets  og  Hovedets  Bevægelser,  der 
gennem  de  tilsvarende  Bevægelser  i  »Livsaanderne«  foranledige 
Sjælen  til  at  fælde  en  saadan  Dom.  Dette  tredie  Moment  i 
Sansningen  skyldes  selve  Sjælen. 

Ligeledes  er  der  to  Slags  Erindring:  en  om  materielle  Ting, 
der  beror  paa  Eftervirkninger  eller  Spor  af  Indtrykkene  i  Hjer- 
nen, og  en  om  aandeiige  Ting,  der  beror  paa  blivende  Spor  i  selve 
Bevidstheden.  —  Egentlig  Tænkning  (intelleetio)  og  Forestilling 
(iraaginatio)  skelnes  fra  hinanden  ved,  at  i  egentlig  Tænkning  vir- 
ker Sjælen  alene,  men  ved  Forestillingen  benytter  den  legemlige 
Billeder.  Forestillingen  hører,  ligesom  Sansning  og  materiel  Erin- 
dring, kun  Sjælen  til,  forsaavidt  denne  er  forbunden  med  Lege- 
met; Sjælen  i  sin  Renhed  (anima  pura)  kan  tænkes  uden  Fore- 
stilling og  Sansning.  —  Forskellen  mellem  Drift  og  Villie  beror 
ligeledes '  paa,  at  Driften  fremkaldes  af  legemet,  men  Villien 
hører  selve  Sjælen  til.  Descartes  tillægger  os  en  umiddelbar 
Bevidsthed  om  Villiens  Aarsagsfrihed,  skønt  han  indrømmer, 
at  Villiens  Indifferens  snarere  er  en  Ufuldkommenhed  i  vor 
Erkendelse  end  en  Fuldkommenhed  i  vor  Villie.  Villien  har 
et  større  Omfang  end  Forstanden ;  vi  kunne  vælge  og  fastholde 
Noget,  som  vi  ikke  forstaa.  Villien  er  ubegrænset,  Forstanden 
begrænset:   derved  forklarer  Descartes  Vildfarelsens   Mulighed. 

—  Sindsbevægelserne  (passions)   skyldes   Legemets  Indflydelse 

paa  Sjælen,  men  de  indre  Føleiser  (emotions  intérieures)  opstaa 
i  Sjælen  som  Følge  af  dens  egne  Tanker  og  Domme.  Den  indre, 
rent  aandelige  Følelse  er  vel,  saalængo  Sjælen  er  forbunden 
med  Legemet,  ledsaget  af  en  Sindsbevægelse,  en  sanselig  Følelse: 
men  da  skyldes  denne  Sjælens  Indvirken  paa  Hjernen,  idet 
f.  Ex.  ved  intellektuel  Kærlighed  Sjælens  Stemning  paavirker 
Koglekirtlen.  Ved  Sindsbevægelse  gaar  Glæde  forud  for  Kær- 
lighed, ved  indre  Følelse  omvendt  Skønt  Descartes  ved  denne 
dualistiske  Opfattelse  egentligt  spærrer  sig  Vejen  til  en  sam- 
menhængende Udviklingshistorie  af  Følelserne,  har  han  dog  stor 
Fortjeneste  af  Følelsernes  Psykologi  ved  sit  Forsøg  paa  at  føre 
de  forskellige  Følelser  tilbage  til  visse  elementære  Former,  af 
hvilke  de  opstaa  ved  Kombination.  Som  elementære  Følelser 
antager  han  Forundring,  Kærlighed,  Had,  Attraa,  Glæde  og  Sorg. 
Af  disse  og  deres  Kombinationer  giver  han  en  rent  beskrivende 
og  analyserende  Fremstilling,  idet  han  stadigt  gor  Brug  af  sin 
fysiologiske  Teori.  Han  lægger  til  Forklaring  af  Sindsbeva^gel- 
sernes  fysiologiske  Forhold  Hovedvægten  paa  Vexelvirkningen 
mellem  Hjerne  og  Hjerte.  Kun  ved  Beundringen,  hvilken  han 
opfatter  som  en  rent  intellektu^*!  Følelse,  mener  han  ikke,  at 
der  finder  nogen  Indflydelse  Sted  af  Hjernen  paa  Hjertet.  Han 
fremha»ver  Sindsbevægelsernes  Sammenhæng  med  Instinkterne: 
de  stemme  Sjælen  til  at  ville  det  Nyttige  og  sky  det  Skadelige ; 
selv  uden  Sjælens  Indgriben  fører  den  Bevægelse  i  »Livs- 
aanderne«,  der  fremkalder  Sindsbevægelsen,  til  Udførelse  af  hen- 
sigtsmæssige Handlinger.  Men  den  Hensigtsmæssighed,  der  her 
viser  sig,  er  ikke  absolut;  derfor  maa  Erfaring  og  Fornuft  gribe 
korrigerende  ind.  Af  Vigtighed  for  Følelsernes  Udvikling  er 
Forbindelsen  mellem  en  Forestilling  i  Sjælen  og  en  vis  Tilstand 
af  »Livsaanderne«;  kun  gennem  en  saadan  Forestilling,  ikke 
aldeles  direkte,  kan  Villien  gribe  bestemmende  ind  i  den  legem- 
lige Bevægelse.  Kampen  mellem  Fornuften  og  Sanseligheden 
føres  efter  Descartes  ikke  indenfor  selve  Sjælen,  men  er  en 
Kamp  mellem  Sjælen  eller  Villien  paa  den  ene  Side,  Legemet 
eller  »Livsaanderne«  paa  den  anden  Side,  og  Kampen  staar  om, 
hvem    der   kan   støde   stærkest  til   Koglekirtlen!    (Passions  de 


Digitized  by  VjOOQIC 


Descartes'  Etik.  235 

Tårne.  I,  47).  —  Ogsaa  her  finde   vi  den   spiritualistiske  Teori 
hos  Descartes  gennemført  med  ai  ønskelig  Konsekvens. 


f.    Etik, 

Da  Descartes  opstillede  den  universelle  Tvivl  som  Udgangs- 
punkt for  sin  Filosofi,  undtog  han  foreløbigt  det  moralske  Om- 
raade,  skønt  han  indsaa,  at  hans  Filosoferen  ogsaa  maatte  faa 
Konsekvenser  for  det  For  at  hans  Livsførelse  ikke  skulde 
blive  uden  Vejledning,  medens  han  teoretisk  analyserede  Alt, 
opstillede  han  (i  Discours  de  la  méthode,  chap.  8)  følgende  fore- 
lobige  Regler  for  sin  Færd:  1.  At  holde  sig  til  sit  Fædrelands 
Religion  og  Sæder.  2.  Konsekvent  at  udføre,  hvad  han  én  Gaug 
har  besluttet.  3.  At  stræbe  snarere  at  overvinde  sig  selv  end 
Skæbnen,  at  underordne  sine  Ønsker  under  Verdensordenen  og 
at  erindre  sig,  at  vore  egne  Tanker  er  det  Eneste,  der  ganske 
staar  i  vor  Magt. 

Senere,  da  han  havde  udviklet  og  offentliggjort  sine  filo- 
sofiske Anskuelser,  var  han  betænkelig  ved  at  vove  sig  ind  paa 
det  moralske  Omraade.  Teologerne,  siger  han,  der  vare  saa 
vrede  paa  ham  paa  Grund  af  hans  Fysik,  vilde  sikkert  ikke 
lade  ham  i  Ro,  naar  han  skrev  om  Etik.  Afset  fra  nogle  Ud- 
talelser i  Skriftet  Passions  de  Tåme,  er  dot  i  hans  Breve  til 
Prinsesse  Elisabeth,  til  Dronning  Kristine  og  til  Chanut  (fransk 
Gesandt  i  Sverig),  at  vi  finde  hans  etiske  Ideer  udviklede.  De 
ere  kun  en  videre  Udfoldelse  af  de  provisoriske  Regler  fra 
Discours  de  la  méthode;  de  robe  Indflydelse  af  den  stoiske 
Filosofi,  særligt  af  Seneca. 

Hvilke  Midler,  spørger  Descartes,  kan  Filosofien  lære  os 
til  at  opnaa  den  højeste  Lykke,  som  vulgære  Sjæle  forgæves 
vente  af  Tingenes  Gang,  men  som  vi  kun  kunne  faa  fra  os 
selv?  Tre  Midler  frembyde  sig:  klar  Erkendelse  af  det  Rette, 
fast  Villen  af  det,  og  Tilbagetrængen  af  ethvert  Ønske  og  et- 
hvert Savn,  som  gaar  ud  paa,  hvad  der  ikke  staar  i  vor  Magt. 
Kun  ved  Villiens  Indgriben  bliver  Erkendelsen  raadende  i  os, 
saa  at  »Livsaandernes«  Bevægelse  følger  den.  Medens  den 
sanselige  Følelse  eller  Sindsbevægelsen   forvirrer  vor  Tanke  og 

lader  den  overvurdere  de  ydre  Goder,  bliver  det  nu  muligt  at 
fastholde  Sjælens  indre  Nydelser,  der  ere  evige  som  den  selv, 
fordi  de  ere  byggede  paa  Sandbedserkendelsens  faste  Grund. 
Den  vigtigste  Erkendelse  er  Erkendelsen  af  Gud  som  Opbav 
til  Alt,  som  det  alfuldkomne  Væsen,  af  hvem  vor  Aand  er  en 
Udstraaling,  og  Erkendelsen  af  Sjælen  som  et  fra  Legemet  for- 
skelligt Væsen.  Derefter  kommer  Erkendelsen  af  Verdens 
Uendelighed,  der  udrydder  Troen  paa,  at  Alt  skulde  være  til 
for  Jordens  Skyld  og  Jorden  for  vor  Skyld.  Erkendelsen  lærer  os 
at  betragte  os  selv  som  Dele  af  et  Hele  (Familie,  Samfund, 
Stat)  og  at  foretrække  det  Heles  Interesse  for  vore  egne  In- 
teresser. Men  fremfor  Alt  gælder  det  om  at  skelne  mellem, 
hvad  der  staar  i  vor  Magt,  og  hvad  ikke.  Kun  Brugen  af  vor 
Villie  staar  ganske  i  vor  Magt.  I  Følelsen  heraf  bestaar  Høj- 
sindet  (générosité),  der  er  Nøglen  til  alle  Dyder.  Den  Høj- 
sindede føler  paa  6n  Gang  sin  egen  Magt  til  at  udrette  store 
Ting  og  sin  egen  Begrænsning.  1  Stedet  for  Forestillingen  om 
en  lunefuld  Skæbne,  der  er  et  rent  Gøglebillede,  gælder  det  at 
fastholde  den  Overbevisning,  at  Alt  beror  paa  Forsynets  evige 
og  uforanderlige  Villie.  Derved  udrenses  Lidenskaberne,  og 
der  bliver  Plads  for  den  aandelige  Kærlighed  (araor  intellec- 
tualis)  til  Gud,  den  lifligste  og  gavnligste  af  alle  Følelser,  vi 
kunne  have  i  dette  Liv  (skønt  det  maa  overlades  Teologerne  at 
afgøre,  om  den,  saaledes  som  det  naturlige  Menneske  kan  have 
den,  er  tilstrækkelig  til  at  skænke  Mennesket  den  evige  Salig- 
hed). Ved  tilstrækkelig  Anspændelse  af  Sind  og  Tanke  kan 
denne  Følelse  tillige  blive  den  stærkeste  af  alle.  —  Som  i  Des- 
cartes' Erkendelsesteori  og  i  hans  Naturfilosofi  kulminerer  ogsaa 
i  hans  Etik  Tænkningen  i  Ideen  om  det  uendelige  Væsen  som 
sidste  Grundlag.  En  Blanding  af  Rationalisme  og  Mystik  er 
karakteristisk  for  Descartes,  som  i  det  Hele  for  det  17.  Aar- 
hundrede.  Denne  Side  af  Descartes'  Filosofi  blev  .særligt  ud- 
viklet af  hans  nærmeste  Efterfølgere. 

2.  KARTESIANISMEN. 
Den  kartesianske  Filosofi  raaatte  ove  stor  Indflydelse  paa 
Tiden.  Ved  sin  Fordring  om  metodisk  Tvivl  og  Analyse,  om 
Bortseen  fra  alle  overleverede  Forudsætninger  maatte  den  vække 
den  frie  Forsken  og  føre  til  Selvtænkning.  Paa  dette  Punkt 
ligger  vel  dens  vigtigste  Betydning.  Den  har  herved  øvet  Ind- 
flydelse paa  mange  Flere  end  dem,  der  blev  Kartesianere  i 
Ordets  snevrere  Betydning.  Ved  sin  Fordring  om  rent  meka- 
nisk Naturforklaring  greb  den  reformerende  ind  i  Naturviden- 
skaben, især  i  Fysiken  og  Medicinen,  selv  om  adskillige  af  dens 
specielle  Hypoteser  snart  viste  sig  uheldige.  Den  har  udtalt 
Mekanismens  Princip  med  en  Energi,  der  fiar  været  af  blivende 
Betydning.  Ved  sin  spiritualistiske  Psykologi  og  sine  teologiske 
Spekulationer  tiltalte  den  den  gængse  Opfattelse,  for  hvilken 
den  resolute  og  absolute  Distinktion  mellem  Sjæl  og  Legeme 
var  raeget  klar  og  tiltalende,  og  som  tillige  i  de  kartesianske 
Beviser  fandt  en  ny  Grundvold  for  Overensstemmelse  mellem 
Teologien  og  Videnskaben  i  Stedet  for  den,  der  stod  for  Fald 
med  den  skolastiske  Filosofi.  I  den  sidste  Del  af  Aarhundre- 
det  se  vi  da  ogsaa  den  franske  Kirkes  største  A  ander,  BOSSUET 
og  FÉNÉLON  som  ivrige  Kartesianere.  I  fremragende  Jansenister, 
som  ARNAULD  og  NICOLE,  fandt  den  ligeledes  Tilhængere, 
skønt  Jansenismens  største  Skikkelse,  Pasc'AL,  her  indtog  en 
Særstilling,  som  senere  skal  karakteriseres.  Under  Arnaulds 
Ledelse  udarbejdedes  i  denne  Kreds  en  udmærket  Fremstilling 
af  Logiken  (La  logiqtie  mi  Vart  de  penser.  1662),  som  endnu 
er  af  Interesse  og  Værdi.  Ogsaa  i  Oratoriets  lærde  Orden 
fandt  Kartesianismen  stor  Tilslutning.  I  større  Kredse  udbred- 
tes den  ved  populære  Foredrag  i  Paris  og  Provinserne.  Af 
Madame  de  Sevignés  Breve  ser  man,  hvilken  Interesse  den 
vakte  i  det  høje  Aristokrati,  ogsaa  hos  Kvinder.  Den  fik  ikke 
ringe  Ddbredelee  i  Holland  ved  flere  yngre  Universitetslæreres 
Optræden.  Men  baade  i  Frankrig  og  Holland  modte  den  tillige 
voldsom  Modstand.  Jesuiterne  og  den  ortodoxe  protestantiske 
Gejstlighed  søgte  paa  alle  Maader  at  kue  den.  Den  nye  Filo- 
sofi tillagde  den  frie,  menneskelige  Fornuft  for  Meget  og  gav 

Tvivlen  en  farlig  Betydning.  Den  lærte  Sansekvalitelemes  Sub- 
jektivitet, der  ikke  var  forenelig  med  Nadverdogmet  (især  i 
dettes  katolske  Form),  og  desuden  antog  den  Jordens  Bevægelse 
og  Universets  Uendeligbed.  Teologiens  Sag  syntes  at  være 
knyttet  til  den  gamle  skolastiske  Lære.  Paa  flere  bollandske 
Universiteter  blev  Kartesianismen  forbudt;  i  hvert  Tilfælde 
holdtes  Kartesianerne  borte  fra  teologiske  Lærestole  og  Præste- 
embeder. I  Rom  sattes  1663  Descartes'  Værker  paa  Listen  over 
forbudte  Boger,  og  i  Frankrig  forbød  gentagne  kongelige  De- 
kreter, at  Kartesianismen  lærtes  paa  Universiteterne.  Alt  dette 
hindrede  ikke,  at  den  blev  den  herskende  Filosofi,  hvis  Herre- 
dømme først  blev  brudt  vod  don  fra  Locke  og  Newton  ud- 
gaaende  Retning,  en*  Retning,  den  iøvrigt  selv  havde  forberedt. 
Hos  de  mere  selvstændige  Kartesianere  maatte  efter  Sagens 
Natur  Vanskelighederne  og  Modsigelserne  i  Descartes'  Lære 
medføre  Forsog  paa  at  udvikle  Mesterens  Tanker  videre.  I  den 
dogmatiske  Del  af  det  kartesianske  System  var  der  især  to 
Punkter,  der  indeholdt  Brodde.  Det  ene  var  Forholdet  mellem 
den  absolute  Substans,  der  spillede  saa  stor  en  Rolle  i  Descar- 
tes' Erkendelseslære,  Naturlære  og  Etik,  og  de  endelige  Sub- 
stanser, den  endelige  Verden  i  det  Hele.  Hvorledes  kan  et 
absolut  Væsen  have  en  endelig  Verden  udenfor  sig,  og  hvilken 
Realitet  kan  en  saadan  endelig  Verden  have?  Dette  Problem 
maatte  særligt  trænge  sig  frem  i  en  Tid,  der  havde  Hang  til 
Mystik  og  til  Anerkendelse  af  absolute  Magter;  det  er  jo  Ene- 
vældens Tid  i  Politiken,  og  blev  det  ved  en  naturlig  Analogi 
ogsaa  i  Filosofien.  Snart  glider  den  kartesianske  Filosofi  over 
i  Mysticisme.  Det  andet  Punkt  var  Forholdet  mellem  Sjæl  og 
Legeme  som  Substanser,  der  gensidigt  udelukkede  hinanden  og 
dog  skulde  staa  i  Vexelvirkning  med  hinanden.  Mesteren  selv 
havde  jo  endog  erklæret,  at  dette  kun  kunde  forstaas,  saalænge 
man  ikke  filosoferede.  Der  var  nogle  af  Disciplene,  som  ved- 
blev at  filosofere  paa  dette  Punkt,  og  som  her  fandt  en  Ube- 
gribelighed, der  for  dem  kom  igen  overalt  i  Erfaringen,  hvor 
forskellige  Ting  skulle  paavirke  hinanden.^  Ad  denne  Vej  fer- 
tes Kartesianismen  over  til  at  indskrænke  Erkendelsen  til  at 
godtgøre    Fænomenernes    Succession    og    ydre    Sammenhæng, 

medens  den  indre  Forbindelse  mellem  dem  erklæredes  for  ube- 
gribelig. Derved  forbedredes  den  senere  Erkendelsesteoris  Be- 
handling af  Aarsagsproblemet.  —  Begge  Punkter  virke  sam- 
men i  den  saakaldte  Okkasio^ialisme^  dog  saaledes,  at  det  my- 
stiske Eleuient,  Tendensen  til  at  samle  al  Realitet  og  al  Kausalitet 
i  den  absolute  Substans  er  den  overvejende.  Vi  betragte  i  al 
Korthed  de  vigtigste  Repræsentanter  for  denne  Retning. 

I^ris  DE  LA  FORGE,  en  fransk  Læge,  udtalte  klart  (i 
hans  Tractatiis  de  tnente  humaiia^  1669,  paa  Fransk  allerede 
1661),  at  ligesaa  vanskeligt  som  det  er  at  indse,  hvorledes  Aan- 
den  bevæger  Legemet,  ligesaa  vanskeligt  er  det  at  begribe,  hvor- 
ledes et  Legeme  kan  bevæge  et  andet  legeme.  Maaske  har 
dog  (smign.  L.  Stein  i  Archiv  fiir  Gesch.  d.  Philos.  I.  p.  56) 
før  ham  en  anden  Kartesianer,  GÉRAUD  DE  C0RDE3I0Y,  en 
parisisk  Advokat,  der  senere  blev  Opdrager  for  Dauphin,  udtalt 
denne  Tanke;  i  saa  Fald  maa  han  betragtes  som  Okkasional- 
ismens  egentlige  Grundlægger.  Og  medens  de  la  Forge  erklæ- 
rer, at  Forholdet  mellem  Sjælen  og  Legemet  kun  er  forstaaeligt 
ved  den  Antagelse,  at  Gud  oprindeligt  har  sat  dem  i  Forbin- 
delse med  hinanden,  gaar  Cordemoy  videre  og  lærer,  at  det  er 
ligesaa  umuligt  for  Sjælen  at  faa  nye  Forestillinger,  som  for 
Legemet  at  faa  nye  Bevægelser,  naar  Gud  ikke  griber  ind.  De 
endelige  Væsener,  Sjæle  saavel  som  Legemer,  ere  kun  Anled- 
ninger for  Gud  til  at  gribe  ind.  Saaledes  er  f.  Ex.  vor  Villie 
Anledning  for  Gud  til  at  bevæge  vor  Arm.  Hvorledes  Tenden- 
sen til  at  koncentrere  al  Aktivitet  i  et  absolut  Væsen  virker 
med  til  Okkasionalismens  Udvikling  ses  af  følgende  Udtalelse 
af  Kartesianeren  SYLVAIN  REGIS  (i  hans  Cours  de  philosophie): 
•^For  at  frembringe  egentlige  Handlinger  maa  man  handle  af 
sig  selv  og  ved  sig  selv,  d.  v.  s.  ved  sin  egen  Kraft  og  det  er 
sikkert,  at  kun  Gud  kan  handle  saaledes.  Deraf  følger,  at  kun 
Gud  er  en  i  Sandhed  virkende  Aarsag.« 

Disse  Tanker  kom  til  konsekvent  Udvikling  hos  den  neder- 
landske Kartesianer  ARNOLD  GeulincX  (Navnet  udtales  Go- 
links).  Han  fødtes  i  Antwerpen  162Ji  af  katolske  Forældre, 
studerede  i  Louvain  og  blev  Professor  her.  Som  Kartesianer 
var    han    ilde    set,    og  man    vidste   at  fortrænge  ham  fra  hans 

Plads.  Han  drog  da  til  Leyden,  hvor  han  traadte  over  til 
Protestantismen.  Ogsaa  i  Leyden  kæmpede  Kartesianismen  med 
den  gamle  Skolastik,  og  Geulincx  mødte  megen  Modstand. 
Efter  en  Række  trange  Aar,  i  hvilke  han  virkede  som  Lærer 
i  Filosofi,  døde  han  af  Posten  1669,  kort  efter  at  have  faaet  et 
Professorat  ved  Universitetet.  Det  vigtigste  af  Geulincx'  Vær- 
ker, som  udkom  i  hans  Levetid,  er  Ethica  (1665)  (der  dog 
først  senere,  1675,  udkom  fuldstændigt).  Den  okkasionalistiske 
Lære  fremtræder  dels  som  Baggrund  for  hans  Etik,  dels  — 
udførligere  —  i  den  efter  hans  Død  udgivne  Metafysik  (1695). 
—  Hans  samlede  Værker  ere  nyligt  (1891 — 93)  udgivne  af 
Land^  der  ogsaa  har  skrevet  en  interessant  Monografi  om  ham. 
(Arnold  Oetdincx  und  seiiie  Philosopkie.  Haag  1895).  I  dea 
følgende  Karakteristik  ville  vi  især  holde  os  til  de  Tanker,  der 
ere  af  Betydning  for  Geulincx'  etiske  Standpunkt 

Det  er  en  ejendommelig  Blanding  af  Rationalisme  og  My- 
stik, der  karakteriserer  Geulincx'  Filosofi.  Og  tillige  viser  det 
sig  klart  hos  ham,  hvorledes  Aarsagsproblemet  voxer  ud  af  den 
kartesianske  Substanslære. 

Geulincx  sætter  sin  Etik  i  skarp  Modsætning  til  den  her- 
skende, aristoteliske  Etik,  der  byggede  paa  Menneskets  Stræben 
efter  Lykke  og  lagde  stor  Vægt  paa  Øvelse  og  ubevidst  Vane. 
Det  Etiske  bestaar  efter  Geulincx  i  Lydighed  mod  den  For- 
nuftlov, Gud  har  nedlagt  i  os.  Ikke  i  Lydighed  mod  Guds 
Villie;  ti  denne  opfyldes,  hvad  vi  saa  end  gøre,  og  desuden: 
Alt,  det  være  nok  saa  ophøjet  og  helligt,  er  underlagt  Fornuf- 
tens Drøftelse.  Etiken  forudsætter  Naturerkendelsen.  Ti  Men- 
nesket maa  lære  sin  Stilling  i  Verden  at  kende  for  at  kunne 
handle  ret.  Selvundersogelse  (inspectio  sui)  er  Grundlaget  for 
Etiken.  Den  lærer  mig,  at  kun  min  Tanke  og  min  Villie  hører 
mig  til,  hvorimod  mit  Legeme  er  en  Del  af  den  materielle  Ver- 
den. Og  i  den  materielle  Verden  har  jeg  Intet  frembragt  og 
kan  jeg  Intet  frembringe.  Med  hvilken  Ret  tor  jeg  nemlig  paastaa, 
at  jeg  frembringer  Noget,  naar  jeg  slet  ikke  véd,  hvorledes  det 
bliver  til?  Og  desuden:  min  Virken  kan  ikke  naa  ud  over 
mit  Væsens  Grænse,  kan  ikke  strømme  ud  til  andre  Ting.  Min 
Villie    har    kun   Betydning    for    min    egen   Sjæl.    Ligesaa   lidt 

kunne  Tingene  virke  paa  hverandre  eller  paa  mig.  Hvorledes 
kan  en  Tings  Handlen,  som  er  dens  egen  indre  Tilstand,  faa 
Betydning  for  andre  Ting?  Den  véd  jo  ikke  selv,  hvorledes 
Forandringen  udenfor  den  frembringes;  dens  indre  Tilstand 
:5trækker  sig  jo  ikke  helt  over  i  de  andre  Ting!  —  Xaar  du 
mener,  at  du  selv  bevæger  dine  Lemmer,  skont  du  ikke  véd, 
hvorledes  det  gaar  til,  kunde  du  ligesaa  gerne  mene,  at  det  er 
dig,  der  har  digtet  llliaden,  eller  der  lader  Solen  gaa  over 
Himlen,  og  Barnet  i  Vuggen  kunde  med  samme  Ret  tro,  at 
dets  Tillie  direkte  sætter  Vuggen  i  Gang,  naar  Moderen  op- 
fylder dets  Ønske  om  at  blive  vugget.  Hvis  min  Villen  og 
Virken  skal  have  Betydning  udover  mit  eget  Væsen,  maa  Gud- 
dommen, den  eneste  sande  og  virkelige  Aarsag,  gribe  ind.  Den 
Samme,  der  lagde  Bevægelse  ind  i  Materien  og  gav  den  Love, 
dannede  ogsaa  min  Villie  og  forbandt  den  saaledes  med  det 
materielle  Legeme,  at  Villie  og  Bevægelse  komme  til  at  svare 
til  hinanden.  ligesom  to  Ure,  der  gaa  ens  og  slaa  paa  samme 
Tid,  ikke  fordi  det  ene  virker  ind  paa  det  andet,  men  fordi  de 
ere  frembragte  af  den  Samme.  Bedre  end  dette  Billede,  der  alle- 
rede er  brugt  af  Cordemoy  og  er  bleven  klassisk  i  Diskussio- 
nen om  Forholdet  mellem  Sjæl  og  Legeme,  er  et  Billede,  Geu- 
lincx  bruger  i  sine  Annotata  majora  in  principia  Cartesii. 
Naar  jeg  for  Penge  kan  skaffe  mig  Fude  og  Klæder,  saa  er 
det  ikke  Metallets  egen  naturlige  Kraft,  der  bevirker  dette,  men 
dets  Værdi  beror  paa  menneskelig  Indstiftelse  (ex  hominum 
instituto,  qvo  valor  iste  ei  eonsignatus  est):  paa  lignende  Maade 
er  det  ikke  selve  den  materielle  Bevægelse,  der  formaar  at 
frembringe  Fornemmelser  og  Forestillinger  hos  mig,  men  dot 
sker  i  Kraft  af  guddommelig  Indstiftelse  (nul la  vi  sua,  sed  in- 
tKtituto  qvodam  decretoqve  divino).  —  Saa  stærkt  fremhæver 
GeuUnex  Guddommen  som  det  eneste  virkemle  Væsen,  at  Land 
vistnok  har  Ret  i,  at  Udtrykket  Okkasionalisme  ikke  ganske 
passer  paa  hans  Opfattelse,  da  det,  der  foranlediger^  dog  til  en 
vis  Grad  medvirker.  Han  staar  i  hvert  Tilfivlde  Spinozas  og 
Leibniz'  Standpunkt  nærmere  end  de  andre  »Okkasionalister^. 
Ved  den  skarpe  Udhæven  af  de  enkelte  Væseners  Forskel- 
lighed og  Afsluttethed  træder  Aarsagsproblemet,  der  angaar  Mu- 

ligheden  af  en  Overgang  og  Sammenhæng  mellem  dem,  tyde- 
ligt frem.  Og  idet  den  guddommelige  Villie  opfattes  som  den 
Enhedsmagt,  der  omspænder  alle  de  enkelte  Væsener  og  virker 
i  dem,  er  det  tillige  antydet,  at  Problemet  bliver  aldeles  uløse- 
ligt, naar  der  ikke  antages  en  Enhed  i  Tilværelsen  bag  alle 
Forskelligheder,  en  Kontinuitet^  der  strækker  sig  gennem  dem 
alle  og  ud  over  dem  alle.  Idet  dot  endeligt  siges,  at  ikke  Be- 
vægelsen selv,  men  et  Element,  der  er  lagt  ind  i  den  eller 
knyttet  til  den,  formaar  at  frembringe  de  sjælelige  Tilstande, 
or  der  antydet  en  dybere  Losning  af  Problemet  om  Sjæl  og 
Legeme  end  den  kartesianske.  Vel  fremtræder  alt  dette  hos 
Geulinex  i  en  teologisk  eller  mytologisk  Form,  der  hindrer 
fuld  Klarhed  og  Konsekvens.  Men  hans  Filosofi  frembyder  stor 
Interesse  ved  den  energiske  Fremhan-en  af,  at  en  Tings  Virken 
og  dens  Væsen  ikke  kunne  skilles  ad. 

Geulinex  selv  drager  af  sin  Lære  den  etiske  Konsekvens, 
at  vi  staa  som  Tilskuere  overfor  Verden,  eller  snarere  overfor 
Gud  (ti  Verden  kan  ikke  selv  frembringe  et  Verdensbillede 
hos  mig;  det  kan  kun  Gud,  og  som  Tilskuer  ved  det,  der  fore- 
gaar  i  Verden,  er  jeg  derfor  et  stadigt  Mirakel:  ego  ipse  spec- 
tator  mundi  maximum  sum  et  juge  miraculum!).  Vi  ere  abso- 
lut afhængige  af  Guddommens  Villie.  Det  overste  Princip  i 
Etiken  bliver  da,  at  hvor  jeg  Intet  kan  udrette,  skal  jeg  heller 
Intet  ville:  ubi  nihil  vales,  ibi  nihil  velis!  Hoveddyden  i  Geu- 
linex' Etik  bliver  derfor  Ydmyghed.  En  karakteristisk  Modsa»t- 
ning  til  Højsindet  hos  Descartes  og  hos  Telesio  og  Campanella ! 
Renaissancens  kraftige  Selvhævdelse  havde  givet  Plads  for  sin 
Modsætning.  Jeg  har,  siger  Geulinex,  ikke  Ret  til  Noget,  end 
ikke  til  mig  selv.  Det  kan  da  ikke  være  min  Opgave  at  fremme 
min  Lykke,  men  kun  at  gore  min  Pligt.  Dog  fremmes  maaske 
Lykken  derved  netop  paa  bedste  Maade;  ti.  mener  Geulinex, 
vore  Ulykker  komme  egentlig  af  vor  altfor  ivrige  Stræben  efter 
Lykke.  —  Paa  Enkeltheder  i  denne  den  gennemførte  Resigna- 
tions Etik  kunne  vi  heller  ikke  gaa  ind.  I  mange  af  Geulinex' 
etiske  -Bemærkninger  lægger  en  fin  og  inderlig  Stemning  sig  for 
Dagen.  — 

Sin    extreme    Form    faar   Okkasionalismen    hos    NICOLAS 

MalebrANCHE.  Den  mystiske  Side  vod  Kartesianismen  trænger 
sig  her  afgjort  frem  i  Forgrunden.  Malebranche,  Søn  af  en 
hoj  Embedsmand  i  Paris,  traadte  i  Aaret  1660,  22  Aar  gam- 
mel, ind  i  Oratoriet.  Hans  svage  Helbred  havde  allerede,  medens 
han  var  Barn,  næret  Lysten  til  et  stille,  kontemplativt  Liv  hos 
ham,  og  den  sidste  Del  af  sit  Liv  tilbragte  han  for  storste  De- 
len i  sin  Celle.  Tilfældigt  stødte  han  en  Dag  paa  et  af  Des- 
cartes' Skrifter  (Traité  de  riiomnie),  og  den  klare  Tankeudvik- 
ling interesserede  og  begejstrede  ham  i  don  Grad,  at  han  for 
Sindsbevægelse  noppe  kunde  fuldende  Læsningen.  Fra  det  Øje- 
blik var  hans  Liv  viet  Filosofien.  Hans  Hovedværk  er  Re- 
chetThe  de  la  rértte^  hvoraf  første  Bind  udkom  1674.  Af  hans 
andre  Værker  er  især  Entret ieiis  sur  la  Métaphysique  (1687) 
at  nævne,  der  af  Mange  betragtedes  som  hans  ypperste  Ar- 
bejde. Som  Forfatter  er  Malebranche  klar,  elegant  og  aandrig, 
men  tillige  noget  ordrig.  Den  religiøse  og  den  filosofiske  Inter- 
esse gaa  hos  Malebranche  sammen,  og  han  mente  at  have 
fundet  Vejen  til  en  fuldstændig  Forsoning  mellem  dem.  Han 
saa  ikke,  at  hans  Tænkning  forte  ham  til  lignende  Resultater 
som  Spinoza,  hvom  han  afskyede  (le  miserable  Spinoza,  som 
han  kalder  ham),  allerede  tidligere  var  kommen  til.  Ligesaa 
lidt  som  Spinoza  synes  Malebranche  at  have  kendt  de  tidligere 
Okkasionalister  (Cordemoy  og  Oeulincx),  et  Bevis  paa,  at  der 
her  rørte  sig  en  naturlig  Udviklingstendens.  Malebranche  be- 
varede sin  aandcligo  Friskhecl  til  sin  høje  Alderdom  og  døde 
1715. 

Malebranche  begynder  i  sin  Recherche  de  la  vérité  med 
at  undersøge  Aarsagerno  til  Vildfarelserne  og  Midlerne  til  at 
befri  sig  for  dem.  En  Hovedkilde  til  Vildfarelse  er  den  Tro,  at 
Sanserne,  der  ere  givne  os  i  praktisk  Øjemed,  skulde  kunne  lære 
os  lyngenes  Væsen  at  kende,  og  at  vi  med  Rette  overføre  de 
sanselige  Kvaliteter,  vi  fornemme,  til  Tingene  selv.  De  materi- 
elle Ting  ere  i  sig  selv  kun  udstrakte,  ikke  farvede,  haarde, 
bløde  o.  s.  v.  Indbildningskraften  leder  os  vild,  idet  den  staar 
under  Sansningens  Indflydelse  og  tillige  er  afhængig  af  vore 
Følelser.  Malebranche  anstiller  en  interessant  Undersøgelse  af 
Følelsernes   psykologiske   og   fysiologiske  Natur  og  udtaler  her 

Anskuelser  (særligt  om  den  Kolle,  Nervesystemets  Indflydelse 
paa  Blodkarrene  spiller  ved  Sindsbevægelse),  som  endnu  don 
Dag  i  Dag  have  vakt  Opmærksomhed.  —  Baade  Sansningens 
og  Indbildningskraftens  Vildfarelser  stamme  fra  Legemets  Ind- 
virkning. Men  ogsaa  Forstanden,  der  dog  tilhorer  Sjælen  i  sig 
selv,  maa  underkastes  en  Kritik.  Hovedsporgsmaalet  er,  hvor- 
fra vore  Forestillinger  (Ideer)  komme.  Kun  vore  egne  aande- 
lige  Tilstande  og  Virksomheder  opfatte  vi  umiddelbart:  andre 
Ting  kende  vi  kun  gennem  de  Forestillinger  eller  Ideer,  vi 
have  om  dem.  Disse  Ideer  kunne  nu  hverken  frembringes  af 
Tingene  eller  af  os  selv:  ti  intet  endeligt  Væsen  kan  være 
absolut  Aarsag.  At  være  Aarsag  er  noget  Guddommeligt,  og 
det  er  derfor  Hedenskab  at  tillægge  de  endelige  Ting  Kausa- 
litet. Der  kan  kun  være  (m  Aarsag,  Guddommen;  de  naturlige 
Aarsager  ere  kun  Lejlighedsaarsager  (causes  occasionelles  — 
deraf  Navnet  paa  hele  denne  Retning  af  Filosofien).  Naar  en 
Kugle  kommer  i  Bevægelse,  fordi  en  anden  studer  til  den,  er 
denne  anden  Kugle  ikke  Aarsag.  Der  er  ingen  nodvendig 
Sammenhæng  mellem  de  to  Kuglers  Bevægelser*^).  Kuglernes 
Sammenstod  er  kun  Anlcibdng  for  al  materiel  Bevægelses  Op- 
hav til  at  udfore  sin  Villios  Bestemmelse  ved  at  meddele  den 
stodte  Kugle  en  Del  af  den  stodendes  Bevægelse.  Legemernes 
bevægende  Kraft  or  kun  dens  Villie.  som  opholder  Legemerne. 
Og  ligeledes  forholder  det  sig  med  den  menneskelige  Aand: 
uden  Guds  Indvirken  kan  den  hverken  sanse  eller  ville.  Man 
kan  ikke  hjælpe  sig  med  at  antage,  at  Gud  har  givet  lege- 
merne og  Sja^leno  Evne  til  at  virke,  moddelt  dem  en  Del  af 
sin  Magt.  Ti  det  kan  Gud  ikke:  Gud  kan  ikke  skabe  Guder! 
Ligesom  den  sande  Religion  lærei",  at  der  kun  er  én  Gud,  saa- 
ledes  lærer  den  sande  Filosofi,  at  der  kun  er  én  Aarsag. 

Vor  Erkendelse  er  da  kun  at  forklare  ved,  at  vi  ere  af- 
hæ^ngige  af  Gud  med  Hensyn  til  alle  vore  Tanker.  Gud  staar 
i  umiddelbart  Forhold  til  enhver  Aand;  han  er  »lo  lieu  des 
esprits«.  Gennem  denne  Forbindelse  med  Gud,  alle  Tings  Op- 
hav, skuer  vor  Aand  de  skabte  Ting:  Forestilliugenie  om  dem 
maa  jo  være  i  Gud,  da  han  ellers  ikke  kunde  have  skabt  dem. 
Egentligt  talt  ere  alle  do  særskilte  Forestillinger,  vi  have,  kun 

Begrænsninger  af  Forestillingen  om  Gud,  det  uendelige  Væsen. 
Enhver  Tankeakt  er  en  nærmere  Bestemmelse  af  en  ubestemt 
Forestilling  om  det  Værende,  som  aldrig  slipper  os.  Paa  lig- 
nende Maade  er  al  vor  Stræben  i  Grunden  en  Stræ»ben  hen 
imod  Gud;  kun  i  Foreningen  med  ham  er  den  sande  Lykke, 
og  det  er  ham,  der  va^kker  Lykketrangen  i  os;  men  vi  stanse 
ofte  ved  et  endeligt,  begrænset  Gode  og  betragte  det  som  det 
hojeste  Gode  —  ligesom  vi  betragte  de  endelige  Væsener  som 
sande  Aarsager.  Malebranches  Etik  danner  altsaa  en  fuldsta^n- 
dig  Analogi  til  hans  ErkendelseslaM*e. 

En  Vanskelighed  ved  Malebranches  Lære  om,  at  vi  skue 
Alt  i  Gud,  er  den:  hvorfor  det  da  egentligt  er  nødvendigt  at 
antage  en  virkelig  materiel  Verden.  Vor  Naturerkendelse  fin- 
der jo  i  Følge  Malebranche  sin  fulde  Forklaring  ved  Guds  Ind- 
virken paa  os,  og  den  virkelige  materielle  Vorden  behoves  al- 
deles ikke:  Guds  Forestilling  om  den  (den  intelligible  Udstræk- 
ning, som  Malebranche  kalder  den)  er  nok.  Efter  en  Beretning 
skal  BeRKKLEY  ved  et  Besog  hos  Malebranche  kort  for  dennes 
Dod  have  gjort  denne  Indvending  mod  ham.  Den  samme  Ind- 
vending kom  ogsaa  frem  i  en  Korrespondance,  Malebranches 
tidligere  Elev,  Matematikeren  MairAX.  forte  med  ham.  Mairan 
stiller  Malebranche  det  Alternativ:  enten  existerer  den  materi- 
elle Udstrækning  ikke  (da  den  efter  Malebranche  ikke  behoves 
for  at  forklare  vor  Erkendelse  af  den),  eller  ogsaa  horer  den 
materielle  Udstrækning,  som  Spinoza  lærte,  med  til  selve  Guds 
Væsen  (idet  det  saa  ikko  blot  er  den  intelligible  Udstrækning, 
ikke  blot  Forestillingen  om  Udstrækning,  men  selve  den  virke- 
lige Udstrækning,  vi  skue  i  Gud).  Den  gamle  mystiske  Filo- 
sof var  ilde  tilpas  ved  disse  Indvendinger,  og  Korrespondancen 
med  Mairan  afsluttes  med,  at  han  appellerer  til  den  religiose 
Tro  som  sidste  Grundlag  for  al  Vished.   — 

Medens  Kartesianismen  i  den  Række  af  Ticnkere,  vi  her 
have  omtalt,  forte  over  i  en  teologisk  Idealisme,  medvirkede  den 
hos  en  anden  Kreds  af  Tænkere  til  at  frembringe  nye  Former 
for  Skepticisme.  Den  indeholdt  flere  Elementer  i  sig,  der  kunde 
lede  i  denne  Retning.  For  det  Før.ste  Principet  om  den  meto- 
diske Tvivl,  den  hele  kritiske  Tendens,  som   Descartes'  Filosofi 

begyndte  med.  Det  var  ikke  Alle,  der  med  samme  Fart  som 
Kartesianismens  Grundlægger  kunde  gaa  over  fra  Tvivl  og 
Analyse  til  dogmatisk  Fastsættelse.  For  det  Andet  maatte  selve 
Dogmatismen  hos  Descartes  udæske  Kritiken,  især  da  de  dog- 
matiske Resultater  selv  stillede  nye  Problemer  eller  gamle  Pro- 
blemer i  en  ny  Form.  For  det  Tredie  fastholdt  Descartes  selv 
en  Modsætning  mellem  den  positive  Religion  og  den  viden- 
skabelige Erkendelse,  en  Modsætning,  der  ved  skai'pere  Beto- 
ning kunde  fore  til  at  frakende  de  filosofiske  Resultater,  B&y- 
cartes  maatte  have  naaet,  enhver  afgørende  Værdi,  idet  de  jo 
ikke  førte  til  den  højeste  Sandhed.  Disse  Motiver  virkede  i 
forskellig  Grad  og  Form  paa  en  Ra«kke  af  Mænd  i  Slutningen 
af  det  17.  Aarhundrede,  som  trods  alle  Forskelligheder  have 
det  fælles,  Jit  de  idetmindste  en  Tidlang  have  staaet  under 
Indflydelse  af  den  kartesianske  Filosofi  og  senere  ere  gaaede 
over  til  en  mere  eller  mindre  udpræget  Skepticisme  i  filosofisk 
Henseende.  Kun  en  ganske  kort  Karakteristik  kan  her  gives 
af  dem. 

Joseph  GLAXVIL  (1636—1680)  arbejdede  sig  i  sin  Ung- 
dom ud  af  Puritanismen  og  den  skolastiske  Filosofi,  som  her- 
skede i  Oxford  under  hans  Studietid.  Han  blev  en  stor  Be- 
undrer af  Bacon  og  Descartes,  især  af  den  sidste,  og  nærede 
store  Forhaabninger  om  Erfaringsvidenskabens  Fremtid.  I  sit 
Hovedværk  (Scepsis  scientifica  1665),  som  han  deciderede  til 
Royal  Society,  tog  han  Ordet  for  uhildet  Undersøgelse;  han 
regnede  sig  kun  for  Skeptiker  i  dette  Ords  oprindelige  Betyd- 
ning, i  hvilken  det  betegner  En,  som  søger.  Han  slutter  sig 
ganske  til  Descartes  i  Fordringen  om  en  mekanisk  Naturforkla- 
ring (the  mechanical  hypothesis)  i  Modsætning  til  den  skolastiske 
Lære  om  Kvaliteter  og  Former.  Naturen  er  for  ham  den  store 
Maskine  (the  great  automaten).  Men  han  betoner  stærkere  end 
Descartes,  at  al  vor  Naturerkendelse  er  hypotetisk;  han  efter- 
sporer med  stor  Iver  alle  Grunde,  som  tyde  paa,  at  vor  Viden 
stedse  vil  være  behæftet  med  Ufuldkommenhed;  og  han  viser, 
hvorledes  netop  den  fremskridende  Erfaring  bringer  nye  Fæno- 
mener, der  kunne  nødvendiggøre  en  Ændring  af  vore  tidligere 
formede  Hypoteser.    Ligesom  Okkasionalisterne,  men  uafhængigt 

af  deiM,  fremhæver  han  meget  stærkt  Vanskelighederne  ved  at 
tænke  sig  en  Vexeivirkning  af  Sjæl  og  Legeme,  og  ligesom 
Gealincx  og  Malebranche,  men  for  dem,  kommer  han  til  at  se 
de  Vanskeligheder,  der  ligge  i  et  hvilket  som  helst  Aarsags- 
forhold.  »Ingen  Aarsag«,  siger  han  (Seepsis  scientif.  cap.  23), 
»kende  vi  ved  umiddelbar  Anskuelse,  men  kun  gennem  dens 
Virkninger.  Naar  vi  slutte,  at  en  Ting  er  Aarsag  til  en  anden, 
bvgge  vi  kun  paa,  at  den  stadigt  folger  sammen  med  den;  ti 
Åarsagsforholdet  selv  kan  ikke  sanses  (causality  it  self  is  unsen- 
sible).  Men  en  Slutning  fra  Medfolge  til  Aarsagsforhold  er  ikke 
tvingende.«  Glan  vil  anteciperer  her  Hume.  Han  lægger  sær- 
ligt Vægt  paa  saadanne  Tilfælde,  i  hvilke  Aarsag  og  Virkning  ere 
hinanden  højst  ulige,  og  hvor  vi  derfor  ikke  kunne  have  nogen 
klar  og  nødvendig  Indsigt  i  Forholdet  mellem  dem.  Naar  han 
trods  al  sin  kritiske  og  empiriske  Sans  forsvarede  Hexetroeii, 
var  det,  fordi  han  antog  det  for  dogmatisk  at  negto  Hexeri,  da 
man  ikke  a  priori  kunde  vide,  hvilke  Aarsagsforhold  der  fandt 
Sted  i  Verden.  Hans  Skepsis  forte  ham  altsaa  til  ikke  at  fæste 
fuld  Lad  til  den  »mekaniske  Hypotese«.  Han  er  her,  ligesom 
de  aandsbeslægtede  Mænd,  der  i  det  nærmest  Følgende  skulle 
nævnes,  Vidnesbyrd  om,  at  det  ikke  var  lykkedes  den  nye  Tænk- 
ning at  forjage  de  middelalderlige  Forestillinger. 

Højt  over  alle  Mænd  i  denne  Gruppe,  og  højt  op  i  de 
fremragende  Aanders  Sfære  idethele  rager  BlaisE  Pascals 
Skikkelse.  Ogsaa  Pascal  (1623—1662)  var  paavirket  af  Descar- 
tes og  beholdt  stedse  nogle  kartesianske  Anskuelser  i  sin  Ide- 
kreds. Men  hans  voldsomt  og  dybt  bevægede  indre  Liv  førte 
ham  til  at  vende  Filosofien  Ryggen.  Og  dog  er  der  stadigt  et 
vist  Slægtskab  mellem  Pascals  religiøse  Ta^nken  og  Descartes' 
i'ilosoferen ;  begge  proklamere  den  autoritetsfrie  Overbevisning. 
I  sit  Fragment  (Tun  traité  du  vide  udtaler  Pascal  sig  mod 
Autoritetens  Magt  paa  det  videnskabelige  Omraade,  og  i  Af- 
handlingen T)e  Vesprit  géometriqve  giver  han  klare  Antydnin- 
ger af  en  Metodelære,  med  udtrykkelig  Anerkendelse  af  Des- 
cartes' Discours  de  la  méthode.  Senere,  efter  sit  religiøse  Gen- 
nembrud, kæmper  han  paa  Jansenisternes  Side  mod  den  pave- 
lige -Autoritets  Gyldighed    overfor   Kendsgerninger.     Fra  Rom 

appellerer  han  til  Himlen.  Og  i  Anledning  af  Galilois  Fordom- 
melse  udtaler  han  {i  18.  Provinsialbrev)  det  ofte  gentagne  Ord, 
at  dersom  Jorden  virkeligt  gaar  rundt,  vil  intet  Dekret  kunne 
hindre  det;  den  vil  gaa  rundt  med  alle  Mennesker,  hvadenten 
de  tro  det  eller  ikke.  Han  antager  ligesom  Bruno  og  Descar- 
tes Universets  Uendelighed  og  bruger  i  sin  religiøse  Agitation 
denne  Tanke  til  at  faa  Sjælen  til  at  svimle  ved  Følelsen  af  at 
vane  et  forsvindende  Element  Han  er  enig  med  Descartes  i 
hans  Opfattelse  af  Sjæl  og  legeme.  Legemet  er  ham  kun  en 
Maskine,  en  Automat.  Den  skarpe  Modsætning  mellem  Tanke 
og  Udstrækning  benytter  han  til  at  indskærpe  Menneskets 
aandelige  Værd:  vel  er  Mennesket  som  materielt  Væsen  for 
Intet  at  regne  overfor  de  uhyre  Masser;  han  er  kun  et  Siv  — 
men  et  tcenhende  Siv!  Dette  er  en  ægte  kartesiansk  Tanke. 
Men  selv  om  denne  Tanke  kunde  fylde  Pascal  med  Begejstrings 
rummede  den  for  ham  ikke  det  Højeste.  Over  Materiens  og 
Aandens  Verden  stod  for  ham  Kærlighedens  overnaturlige  Ver- 
den, der  bliver  til  for  Mennesket  gennem  Guds  umiddelbare 
Aabenbaring.  Religion  er  Hjertets  umiddelbare  Erfaring  om 
Gud  (dieu  sensible  au  coeur).  Hvad  filosofisk  Bevisførelse  kan 
fore  til,  er  i  bedste  Tilfælde  en  abstrakt  Gud,  maaske  Sand- 
hedens Gud,  men  ikke  Kærlighedens  Gud,  den  ene  sande  Gad. 
Deisme  og  Ateisme  komme  for  Pascal  omtrent  ud  paa  Et.  Hvad 
han  higer  efter,  er  at  faa  sit  Hjerte  fyldt,  og  det  kunde  ingen 
Forsken  hjælpe  ham  til.  Men  foruden  denne  direkte  Trang  til 
at  knytte  sin  Folclse  til  en  uendelig  Genstand  virker  hos  Pascal 
ogsaa  et  andet  psykologisk  Motiv,  som  betinger  den  afgørende 
Forskel  mellem  ham  og  en  Skikkelse  som  Malebranche.  Det 
er  den  Angst,  hvormed  han  fuler  sig  existerende  i  en  Verden 
uden  Grænser,  uden  Stadighed,  en  Verden,  angaaeiide  hvilken 
Erkendelsen  ingen  faste  Resultater  kan  komme  til.  Skeptikere 
og  Dogmatikere  strides;  intet  af  de  to  Partier  kan  faa  Ret  — 
og  dog  maa  et  af  dem  have  Ret;  selve  Striden  mellem  dem 
viser,  at  Skeptikerne  i  Grunden  have  Ret.  Det  nytter  ikke  at 
ville  grunde  Erkendelsens  første  Principer  paa  den  menneske- 
lige Natur:  ti  hvor  findes  den  menneskelige  Natur?  Den  skif- 
ter  stadigt,    eller    ogsaa    beherskes    den  af  Vanen.    I  praktisk 

Henseende  drives  Mennesket  frem  af  Rastloshed  og  Forfænge- 
lighed, eller  det  folger  Skik  og  Brug.  Mennesket  er  fuldt  af 
Modsætninger  og  Modsigelser.  Tvivl  og  Usikkerhed  raade  i  dets 
Indre.  »Det  skal  være  Dommer  over  Alt  Og  er  dog  en  uselig 
Orni;  det  skal  være  Sandhedens  Bærer  og  er  dog  en  Kloak  af 
Uvif^hed  og  Vildfarelse;  det  er  paa  On  Gang  Universets  Ære 
og  deL<^  Skænsel!«  —  Overfor  alle  disse  Modsigelser  keyider 
Pascal  kun  én  Redning:  at  henfly  til  den  historisk  aabenbarede 
Kristendom.  Der  fandt  hans  egen  karlighedsfulde  og  bævende 
Sjæl  Hvile.  For  at  fore  Andre  derhen  havde  han  udtænkt  en 
Fremstilling,  der  stottede  sig  til  don  bibelske  Historie  og  skulde 
vise,  hvorledes  alle  Modsætninger  og  Modsigelser  i  Menneskets 
Natur  og  Vilkaar  faldt  bort  ved  den  i  de  bibelske  Skrifter 
givne  Aabenbaring.  Det  er  sikkert  et  Held  for  Pascals  Minde, 
at  den  positive  Del  af  hans  Apologi  for  Kristendommen  ikke 
blev  udfoi-t,  saa  at  hans  Tanker  (Pensees)  om  Menneskenaturen 
og  dens  Vilkaar,  som  kun  skulde  udgore  den  forberedende  Del 
af  Apologien,  nu  kunne  virke  ved  deres  egen  Magt.  Det  er 
(len  stærke  Folelse  af  Livets  Vægt  og  Værdi,  der  besjæler  Pascal. 
I  Modsætning  til  den  rationalistiske  Retning,  som  i  Descartes" 
Filosofi  fik  saa  god  en  Stotte,  appellerer  Pascal  til  den  levende 
Personlighed,  til  Hjertet,  til  Samvittigheden  som  det  sidste  af- 
gorende  Motiv  ved  Livsanskuelsen.  Et  Aarhundrede  for  Rous- 
seau opkaster  han  Sporgsmaalet  om  den  videnskabelige  Erken- 
delses Værdi  for  det  personlige  Liv.  Overfor  hans  KæTligheds- 
trang  og  hans  Sjæleangst  bliver  Svaret,  at  »den  hele  Filosofi 
ikke  er  en  Times  Umage  værd!<  Og  han  havde  den  Plan  at 
ville  skrive  mod  dem,  der  gaa  for  dybt  ind  paa  Videnskaberne 
(f|ui  approfondissent  trop  les  sciences).  At  han  selv  fandt  los- 
ningen i  den  kristne,  særligt  den  katolske,  særligst  den  galli- 
kanske  og  allersærligst  den  jansenistiske  Lære,  vilde  han  ikke 
betragte  som  Følge  af  Vane  eller  Overlevering;  han  vilde  ikke 
se,  al  han  her  stadigt  lod  en  Plads  aaben  for  de  skeptiske  Argu- 
menter, han  selv  havde  fort  i  Marken.  Og  naar  man  spurgte 
ham,  hvad  man  da  skulde  gore,  —  hvad  man  skulde  gribe  til 
for  at  bringe  de  tvivlende  Tanker  til  Ro,  svarede  han  som  god 
Kartesianer:    Vi   ere   Automat,   ligesaa   vel  som   vi   ere   Aand. 

Begge  raaa  bringes  til  at  tro,  denne  ved  Overbevisning,  hin  ved 
Vane.  Og  naar  Overbovisningen  ikke  vil  komme,  saa  begynd 
med  Vanen:  lad,  som  du  tror;  tag  Vievand  og  lad  læse  Messe; 
det  vil  bestialisere  dig  og  faa  dig  til  at  tro  (cela  vous  fera 
croire  et  vous  abétira)!  Det  er  at  hugge  Knuden  over  — 
ved  Hjælp  af  den  Filosofi,  han  paa  én  Gang  bruger  og  be- 
kæmper. — 

Ogsaa  Pierre  Daniel  HrET.  Biskop  af  -Avranches  (f.  1680, 
d.  1721)  vilde  ophæve  den  frie  Forsken  til  Fordel  for  den  reli- 
giøse Tro,  der  hos  ham  mere  udpræget  end  hos  Pascal  frem- 
træder som  Kirkens  Tro.  (Smign.  Barach:  H/æt  als  PJdlosoph, 
Wien  1862).  Han  holder  ogsaa  endnu  paa  væsentlige  Dele  af 
den  skolastiske  Filosofi.  En  Tid  havde  han  været  Kartesianer, 
og  han  har  folt  stor  Begejstring  over  den  nye  Filosofis  klare 
og  simple  Metode.  Men  han  kom  senere  til  at  tvivle,  om  der 
i  det  Hele  kunde  gives  noget  rationelt  Sandhedskriterium:  vi 
maa  da  igen  have  et  Kriterium  paa,  at  dette  er  det  rette  Sand- 
hedskriterium —  og  saaledes  i  det  Uendelige!  Descartes  op- 
fordrer til  at  begynde  med  det  Simple,  og  fra  det  gaa  over  til 
det  Sammensatte;  men  der  gives  ikke  Noget,  som  er  saa  let 
og  simpelt,  at  det  skulde  kunne  staa  som  utvivlsomt!  Descar- 
tes mener,  at  om  selve  Tanken  kunne  vi  ikke  tvivle;  hvorfor 
ikke?  Tanken  kende  vi  jo  kun  paa  samme  Maade  som  alt  An- 
det: ved  at  henvende  Opmærksomheden  paa  den  —  altsaa  ved 
en  ny  Tanke.  En  absolut  Begyndelse  naas  altsaa  ikke.  Des- 
cartes' »Cogito,  ergo  sum«  or  en  Slutning,  hvis  Berettigelse  kan 
drages  i  Tvivl,  og  hans  Bevis  for  Guds  Tilværelse  falder  bort, 
naar  man  indser,  at  Existens  ikke  er  nogen  Egenskab.  Kuo 
Traditionens  og  Kirkens  Autoritet  kunne  afgive  Grundlag  for 
Erkendelsen,  og  Huet,  som  var  en  lærd  Humanist,  der  forarge- 
des over  Kartesianernes  Ringeagt  for  de  Gamle,  soger  derfor 
at  vise,  at  Oldtidens  Religioner  og  filosofiske  Systemer  fyldes 
en  fra  Jødefolket  stammende  Tradition. 

PIERRE  Bayle  (1647—1706)  havde  i  sin  Studietid  i  Genf 
lært  Kartesianismen  at  kende,  som  nu  hos  ham  fortrængte  den 
skolastiske  Filosofi,  han  var  bleven  indfort  i  paa  et  JesoitkollegiuiD. 
Han  beundrede   især   den   kartesianske  Fordring  om   klate  og 

tydelige  Begreber  og  om  at  fere  indviklede  Sporgsmaal  tilbage 
til  simple  og  umiddelbart  indlysende  Principer.  Til  flere  af 
Kartesianismens  Lærdomme  stillede  han  sig  senere  (under  sin 
Universitetsvirksomhed  i  Sedan  og  i  Rotterdam)  i  et  kritisk 
Forhold.  Han  var  nok  saa  meget  Lærd  og  Literat  som  Filosof; 
han  interesserede  sig  for  literære  Fænomener  og  spekulative 
Meninger  i  deres  brogede  Mangfoldighed,  og  Trangen  til  klare 
og  tydelige  Begreber  forte  ham  til  skarp  Pointering  af  Stand- 
punkternes Forskellighed,  til  bestemt  Fremhæven  af  Problemer- 
nes Brod  og  til  Afsloring  af  illusoriske  Løsninger.  I  sin  mester- 
lige Karakteristik  af  Bayle  viser  LUDWKJ  FEUERBACH.  at  Bayle 
ingenlunde  var  systematisk  Tvivler,  men  at  det  var  de  enkelte 
Emners  Vanskelighed  og  Mangfoldighed,  der  fodte  Tvivlen  hos 
ham.  Filosofien  var  for  ham  væsentligt  Kritik,  dens  Betydning 
raere  negativ  end  positiv.  Dens  Resultater  stride  afgjort  mod 
Teologiens,  hvilket  Bayle  for  et  enkelt  Dogmes  (Synde- 
faldets) Vedkommende  viser  ved  at  opstille  en  Række  teologiske 
og  filosofiske  Grundsætninger,  der  vise  sig  at  være  aldeles 
uforenelige  med  hverandre.  Bayle  indledede  ved  denne  Opstil- 
ling (i  hans  Reponse  anx  questions  d!nn  provincial)  den  vig- 
tigste Debat  om  det  Ondes  Problem  efter  Jakob  Biihmes  »Au- 
rora«. Allerede  i  sit  Dietiotinaire  histon'que  et  critique  havde 
han  (især  i  Artiklen  om  Manikæerne)  hævdet,  at  Antagelsen  af 
to  Principer  i  Verden,  et  godt  og  et  ondt,  vilde  være  meget 
vatiskeligt  at  gendrive,  naar  den  blev  forsvaret  af  uhildede  og 
skarpsindige  Tænkere.  Hvis  Augustinus  ikke  havde  forladt 
Manikæismen,  vilde  han,  mente  Bayle,  have  kunnet  faa  Noget 
ud  af  den,  som  kunde  have  forvirret  de  Ortodoxe.  Ad  For- 
nuftens Vej  kunde  efter  hans  Opfattelse  denne  Lære  ikke  gen- 
drives. Der  maa  efter  Bayle  vælges  mellem  Fornuften  og 
Troen,  og  Troen  viser  sig  saa  meget  des  herligere,  jo  mere  for- 
nuftstridigt det  Dogme  er,  der  skal  tros.  Bayle  selv  havde  sik- 
kert truffet  sit  Valg  og  mente  det  oprigtigt  med  sin  skarpe 
Distinktion.  Men  dette  Valg  har  ikke  hindret  ham  i  at  aner- 
kende en  af  al  Dogmatisme  uafhængig  Humanitet,  Han  lægger 
(især  i  Pensées  dkwrses  å  Voccasion  de  la  comété)  stor  Vægt 
paa  de  naturlige  Instinkter,  der  holde  Individ  og  Slægt  oppe 

uden  bevidst  R«?sonneraont.  Og  hvad  i  det  Hele  Menneskenes 
Handlemaado  i  det  offentlige  og  private  Liv  angaar,  hævder 
lian,  at  don  langt  mere  bestemmes  ved  deres  naturlige  Tempera- 
ment og  dores  Karakter  end  ved  deres  Tro  eller  Ikke-Tro.  Han 
kan  derfor  (hvad  der  vakte  stor  Forargelse)  meget  vel  txenke 
sig  en  Stat  af  Ateister.  LroVK;  H()LBER(i  bemærkede  senere 
netop  i  Anledning  af  denne  Bayles  Tankegang,  at  derved  blev 
vden  liele  Disputatz^r  om  hvorvidt  Fritænkere  kunde  leve  mo- 
ralsk, »forgæves«  (Ep.  210).  Denne  Tankegang  staar  i  natur- 
lig Sammenhæ^ng  med  Bayles  ivrige  Kamp  for  Tolerancen,  og^ 
ikke  mindre  med  hans  Hævden  af  Etikens  Selvstændighed  over- 
for Teologien.  Den  kartesianske  Metode  anvendes  her  af  ham 
paa  en  interessant  Maade:  ligesom  den  Sætning,  at  det  Hele 
er  storre  end  Delen,  er  saa  klar  og  tydelig,  at  ingen  Aaben- 
baring  kan  antages,  naar  den  strider  imod  den,  —  saaledes  ere 
ogsaa  de  simpleste  etiske  Domme,  ved  hvilke  vi  skelne  mellem 
(iodt  og  Ondt,  saa  klare,  at  ingen  Aabenbaring  kan  ophæve 
(lem,  mon  enhver  Aabenbarings  Gyldighed  og  Værdi  omvendt 
maa  prøves  med  dom  som  Maalestok.  Forkaster  man  her  det 
naturlige  Lys,  saa  har  man  slet  ingen  Maalestok.  Paa  dette 
Punkt  kommer  der  hos  Bayle  en  Mulighed  frem,  der  vilde  lade 
Striden  mollem  Tro  og  Viden  tabe  sin  Betydning:  den  nemlig, 
at  de  naturlige  Instinkter  og  den  umiddelbare  Sans  for  det 
Sande  og  Gode  vare  tilstrækkelige  til  at  bære  Livet!  Det  blev 
det  IS.  Aarhundredes  Sag  at  udvikle  denne  Mulighed,  som 
allerede  Renaissancen  havde  grebet  i  sin  Opdagelse  af  Menne- 
sket, men  som  den  sejrende  Reaktion  ikke  havde  ladet  komme 
ud  over  Ta^nkernos  snævre  Kreds.  Tanken  tranigte  ogsaa 
endnu  til  fyldigere  Udvikling.  — 


3.  PIERRE  GASSENDI 
dannede  en  Modvipgt  mod  Descartes,   især  i  don   franske   Ver- 
den;  dog  mere  ved  sin  Metode  end  ved  sine  Resultater.    Han 
vilde  være  Erfaringsfilosof  og  tale  Sansningens  Sag   mod  Des- 
cartes' intuitive   og   deduktive   Metode.    Medens  Descartes  med 

storre  Fart,  end  hans  egen  Metode  tillod,  liævede  sig  op  til  de 
højeste  Ideer  og  havde  Tendens  til  at  tillægge  dem  umiddelbar 
Begrundelse  i  den  menneskelige  Åand,  hævdede  Gassendi  den 
empiriske  Oprindelse  af  vore  Begreber.  Selve  det  JStridskrift 
{Disqvisiiio  rmtaphysiea.  Amsterodami  1644),  som  han  udgav 
mod  Descartes,  horer  til  et  af  de  interessanteste  Dokumenter  i 
Debatten  mellem  den  empiriske  og  den  deduktive  Skole,  Naar 
Gassendi  alligevel  ender  i  spiritualistiske  Resultater,  saa  skyldes 
det  hans  gejstlige  Stilling,  der  gjorde  det  nodvendigt  for  ham 
at  forbinde  Teologi  og  empirisk  Filosofi,  Han  var  fodt  ved 
Digne  i  Sydfrankrig  1592,  blev  Præst  1617  og  senere  Profes- 
sor i  Filosofi  i  Aix,  hvilken  Stilling  han  senere  ombyttede  med 
et  Professorat  i  Matematik  i  Paris,  i  hvilket  han  virkede  til  sin 
Død  1655,  Gassendi  udgav  i  sin  Ungdom  en  skarp  Kritik  af 
den  skolastiske  Filosofi;  derefter  bevirkede  det  strenge  Dekret 
af  1624  mod  de  nye  Lærdomme  og  Galileis  Fordommeise,  at 
han  holdt  sig  tilbage.  Han  syslede  med  fysiske  og  astrono- 
miske Studier,  men  vovede  ikke  at  erklære  sig  for  den  koperni- 
kanske Lære.  I  sine  senere  Skrifter  har  han  udviklet  den 
atomistiske  Lære  til  Dels  i  Form  af  en  Fornyelse  af  den  epiku- 
ræiske  Lære.  Han  forsvarer  Epikurs  Personlighed  og  Filosofi 
mod  de  gængse  Angreb.  Disse  Arbejder  bleve  af  stor  Betyd- 
ning, idet  den  atomistiske  Teori,  som  Bruno  og  Basso  havde  for- 
beredt, egnede  sig  fortrinligt  til  Benyttelse  af  den  moderne  Na- 
turvidenskab. Gassendi  var  en  Beundrer  af  Galilei,  og  de 
Grundsætninger,  han  opstiller  for  Naturerkendelsen,  robe  Gali- 
leis Indflydelse  (Opera  omnia,  Lugd.  1658).  Idet  han  gaar 
ud  fra,  at  Intet  kan  blive  til  Intet  eller  opstaa  af  Intet,  og  at 
der  derfor  raaa  bestaa  Noget  under  alle  Forandringer,  viser 
han,  at  naar  Forandring  i  det  Hele  skal  være  forklarlig,  maa 
det  Noget,  der  bestaar  under  alle  Forandringer,  d.  v.  s.  Ma- 
terien, være  en  Mangfoldighed  af  solide  og  udelelige  Elemen- 
ter, d.  v.  s.  Atomer.  Matematisk  kan  Delingen  fortsættes  i  det 
Uendelige,  men  fysisk  har  Deleligheden  en  bestemt  Grænse. 
Ved  Atomernes  Bevægelser  ere  alle  Forandringer  i  Naturen  at 
forklare:  alle  Aarsager  ere  Beva^gelsesarsager.  Mellem  Ato- 
merne er  der  et  tomt  Rum;  ellers  vilde  deres  Bevægelse  ikke 

være  mulig.  Rummet  er,  ligesom  Tiden,  en  Ting  af  egen  Art, 
hverken  at  kalde  Væsen  eUer  Egenskab.  Kun  ved  Berøring 
kan  Bevægelse  opstaa  og  ophore;  derfor  maa  alle  Aarsager 
være  materielle.  Sjælen  bevæger  kun  Legemet,  forsaavidt  den 
(som  vegetativ  og  sansende  Sjæl)  selv  er  materiel.  Fra  Des- 
cartes adskiller  Gassendi  sig  ved  at  hævde,  at  der  raaa  tillæg- 
ges Materien  Soliditet,  ikke  blot  Udstrækning  og  Bevægelighed^ 
og  ved  at  sætte  en  Grænse  for  den  fysiske  Delelighed.  Tillige 
lærer  han  (under  tydelig  Paavirkning  af  Galilei),  at  det  ikke 
er  selve  Bevægelsen,  men  Bevægelsestrangen  (impetus),  som  er 
konstant;  Bevægelsestrangen  falder  ikke  bort,  fordi  Bevægelsen 
gaar  over  til  Hvile.  Disse  Forbedringer  af  den  nye  mekaniske 
Naturopfattelse  betegne  et  betydningsfuldt  Fremskridt.  Derimod 
minder  Gassendi  om  Descartes'  og  Galileis  Forgængere,  især 
om  Telesio,  ved  at  antage  Fornemmelse  hos  alle  Atomer  og 
benytte  denne  Antagelse,  saavel  som  Forestillingen  om  en  Ver- 
denssjæl, i  sin  Naturfilosofi.  En  lignende  Halvhed  fremkommer 
ved  hans  Forsøg  paa  at  kombinere  spiritualistiske  Forestillinger 
med  sine  atomistiske  og  mekaniske  Lærdomme:  Atomerne  ere 
skabte  af  Gud;  og  fra  Sætningen  om,  at  alle  Aarsager  ere  ma- 
terielle, danner  Gud  og  den  overnaturligt  indplantede  Sjæl  eller 
Del  af  Sjælen  (anima  rationalis  eller  intellectus)  en  Undtagelse. 
Dette  Kompromis  var  endnu  mere  inkonsekvent  end  det  karte- 
sianske, idet  selve  Sjælen  spaltedes  i  to  Dele,  en  materiel  og 
en  immateriel.  Men  det  raedforte  den  Fprdel,  at  man  i  den 
lærde,  og  især  i  den  teologiske  Verden  vænnede  sig  til  ikke 
at  betragte  Atomistiken  som  en  absolut  ugudelig  Lære.  Saa 
kunde  Naturvidenskaben  uforstyrret  benytte  den  atomistiske 
Hypotese  efter  sit  Tarv. 


4.    THOMAS  HOBBES, 
r/.    Biografi  og  Karalderistik, 

Da  den  spanske  Armada  i  Aaret  1588   var  ved  at  stikke 
i  Soen  for  at  angribe  England,   bevirkede    de  skrækindjagende 

Krigsrygter,  at  Præstens  Hustru  i  Malraesbury  nedkom  for  tid- 
ligt med  en  lille  Son.  Hun  fodte,  siger  denne  senere  i  en 
versificeret  Selvbiografi,  Tvillinger,  nemlig  mig  og  Frygten. 
Han  udledte  heraf  sit  frygtsomme,  fredelskende  Temperament, 
(ler  dog  —  som  hans  Liv  udviser  —  ikke  udelukkede  energisk 
Tænken  og  literær  Fejdelyst  Drengen,  Thomas  Hobbes,  fik  den 
forste  Undervisning  i  sin  Fødeby  og  kom  15  Aar  gammel  til 
Oxford,  hvor  han  lærte  den  skolastiske  Logik  og  Fysik,  der 
sjiare  lidet  interesserede  ham.  Han  forlod  tidligt  Universitetet 
og  blev  Hovmester  for  en  ung  Adelsmand  af  Familien  Caven- 
dish.  Til  denne  Familie  vedblev  han  at  være  knyttet  hele  sit 
Liv  igennem.  Hans  Stilling  gav  Anledning  til  gentagne  Rejser 
rundt  i  Europa.  Han  samlede  Verdenserfaring  og  dyrkede  med 
Iver  Literaturen,  især  de  klassiske  Historieskrivere  og  Digtere. 
Han  fulgte  Begivenhederne  i  sit  Fædreland  med  agtsomt  Blik, 
og  en  Oversættelse  af  Tukydid,  han  udgav  1629,  er  ikke 
bleven  udarbejdet  uden  Henblik  paa  de  politisko  Uvejrsskyer, 
der  allerede  under  Karl  I.s  første  Regeringsaar  truede  i  Hori- 
zonten.  En  Tidlang  blev  dog  hans  Interesser  dragne  i  en  helt 
anden  Retning.  Ved  et  Tilfælde  stodte  han  paa  Euklids  Geo- 
metri og  opdagede  derved,  at  der  gaves  en  stringent  deduktiv 
Videnskab.  Det  havde  han  hidtil  ikke  anet,  ti  Matematik  horte 
endnu  ikke  til  de  stadige  Undervisningsgenstande  i  England, 
ja  blev  endog  betragtet  som  Djævelskab.  Han  fik  nu  et  For- 
billode  for  sin  Tænkning.  Matematiker  af  Faget  blev  han  vel  ikke; 
hans  senere  Forsøg  i  den  Retning  faldt  hojst  uheldigt  ud  og 
indviklede  ham  i  langvarige  Jitera^re  Fejder,  i  hvilke  han  af- 
gjort trak  det  korteste  Straa.  Men  Grunden  til  hans  filosofiske 
Retning  var  nu  bleven  lagt.  Den  store  Vægt,  han  lægger  paa 
deduktiv  Tænkning,  stiller  ham  Descartes  nær,  medens  den  stil- 
ler ham  i  afgjort  Modsætning  til  Bacon,  til  hvem  han  havde 
staaet  i  personligt  Forhold,  idet  han  i  Bacons  sidste  Aar  havde 
været  ham  behjælpelig  som  Sekretær  og  ved  Oversættelsen  af 
hans  Bøger  paa  Latin.  Af  Bacon  har  han  ingen  afgørende 
filosofiske  Impulser  faaet,  selv  om  man  maaske  paa  enkelte 
Punkter  kan  vise,  at  han,  efterat  hans  ejendommelige  Filoso- 
feren ved  Impulser  fra  andre  Sider  var   kommen  i  Gang,   har 

optaget  Baconiske   Ideer   og   indvævet    dem   i  sit  System.    Det 
Problem,  der  satte  hans  Tamkning  i  Gang,  skal  han,  efter  hvad 
hans   første  Biograf  beretter,  have   faaet  ved  en  Samtale,  der 
sandsynligvis  har  fundet  Sted  i  en  videnskabelig  Kreds  i  Paris, 
og  i  hvilken  der    lejlighedsvis    blev    opkastet   det   Spørgsmaal, 
hvad  Saii^ning  er.    Da  dette  Sporgsmaal  ikke  besvaredes,   gav 
Hobbes  sig  til  at  tænke  over  det.    Det  gik  da  op   for  ham,  at 
dersom  de  materielle  Ting    og   alle    deres  Dele   stedse    vare   i 
Hvile  eller  i  ensformig  Bevægelse,  vilde  al  Forskel  (diseriraen) 
mellem  Ting  og  folgeligt  al  Sansning  falde  bort.    Deraf  uddrog 
han  da,    at  Bevægelsesforskel    (diversitas    motuuni)  er  Aarsag 
til  Alt.    Nu  tænkte  han,  efter  eget  Udsagn,  ikke  paa  Andet  end 
Bevægelse  Dag  og  Nat,    i    Vaagen  og  i  Sovne.    Det  er  gaaet 
op  for  ham,  at  den  deduktive  Metode,  han  for  ikke  kvnge  siden 
havde  lært  at  kende  i  dens  fuldkomneste  Form,  egnede  sig  for- 
trinligt til  Anvendelse  ud  fra  den  Grundsætning,  at  Alt  er  Be- 
vægelse.   Sandsynligvis  er  han  herved  ogsaa  samtidigt  (c.  1630) 
ad  sin  egen  Vej  kommen   til   Overbevisningen   om   Sansekvali- 
teternes Subjektivitet^").    At  Galilei  allerede  1G28  havde  udtalt 
dette  Princip,  vidste  Hobbes  ikke.    Forst   oftorat  det  var  gaaet 
op  for  ham,  synes   han  at  \ære  bleven  opmærksom  paa  Gali- 
leis  Skrifter,  og  siden  lærte   han   paa  en  Rejse  til  Italien   den 
Mand  at  kende,  om  hvem  han  selv  senere   (i  Dedikationen  af 
De  Corpore)  sagde,  at  »han  forst  har  aabuot  os  den  forste  Port 
til  den  hele  Fysik,    nemlig   Beva^gelsens   Natur*.     Derved    har 
hans  allerede  indledede  Tankegang    faaet   en   bestemtere  Form 
og  en  fastere  Basis.    Galilei  skal  ogsaa  have  henledet  haus  Op- 
mærksomhed paa  Muligheden   af  at  behandle  Etiken  deduktivt 
i  Analogi  med  Fysiken.    Hvis  denne  Beretning  er   rigtig,   saa 
har  derved  Hobbes'  hele  System   fundet  sin  foreløbige  Afslut- 
ning  for   ham.    Endnu  længe  dog  kun  i  hans  Sind  og  Tanko 
og   under    den   fortrolige   Ddvexling  af  Ideer,  som   fandt  Sted 
indenfor  en  Kreds  af  Mænd,  som  Munken  Mersenne,  Descartes' 
og  Gassendis  Ven,  samlede  om  sig  i  Paris,  og  til  hvilken  ogsaa 
Hobbes  hørte.    »Fra  det  Øjeblik,«   siger  Hobbes  i  sin  Selvbio- 
grafi, »jeg  havde  meddelt  Mersenne  mine  Ideer,  og  han  igen 
Jiavde  gjort  Andre  bekendt  med  dem,  regnedes  ogsaa  jeg  blandt 

Filosofeme.  Hans  Celle  var  bedre  end  alle  Skoler.«  Det  var 
ogsaa  Mersenne,  der  senere  sendte  Descartes'  Meditationes  om- 
kring til  forskellige  Tænkere,  blandt  Andre  Gassendi  og  Hob- 
bes, og  derved  fremkaldte  en  af  de  mærkeligste  filosofiske  Dis- 
kussioner i  det  17.  Aarhundrede.  Hobbes'  Kritik  af  Kartesian- 
ismen  er  et  interessant  Dokument  til  Belysning  af  hans  egen 
Filosofi.  Hobbes,  hvem  den  afdøde  Lord  Cavendish  havde  sikret 
økonomisk  Uafhængighed,  tænkte  nu,  da  han  i  Aaret  1687  kom 
tilbage  til  England  efter  flere  Aars  Fraværelse,  at  sammen- 
arbejde sine  Ideer  til  et  treleddet  System :  Corpus  —  Homo  — 
Civis,  en  La»re  om  Materiens,  Menneskets  og  Sarafundets  Love, 
saavidt  muligt  efter  deduktiv  Metode  paa  Grundlag  af  Bevægel- 
sens almindelige  Love.  Men  denne  store  Plans  Udforelse  hin- 
dredes for  en  lang  Tid  af  den  engelske  Borgerkrigs  Udbrud. 
Hans  Temperament  gjorde,  at  han  med  Ængstelse  saa  paa  den 
i  Lidenskabelighed  voxende  politiske  Strid.  Den  syntes  ham  at 
rokke  ved  Grundvolden  for  alt  ordnet  Samfundsliv.  Han  fryg- 
tede for,  at  de  elementære  Drifter  skulde  røre  sig  med  ubun- 
den og  ubetinget  Voldsomhed.  Hans  Verdonserfaring  havde 
lært  ham,  hvormeget  Selvopholdelsestrang  og  Egoisme  kunne 
virke  ikke  blot  til  det  Gode,  men  ogsaa  til  det  Onde,  og  at 
der  behøves  en  stærk  Myndighed  for  at  holde  dis.se  Kræfters 
Strøm  indenfor  det  rette  Leje.  Han  var  ultra-konservativ,  netop 
fordi  han  i  sin  Teori  var  ultraradikal  og  gik  tilbage  til  de  rent 
elementære  Forudsætninger.  Men  sikkert  har  ogsaa  hans  Fa^r- 
den  i  højadelige  Kredse  bidraget  meget  til  at  bestemme  hans 
politiske  Sympatier.  Han  miskendte  derfor  Betydningen  af  den 
engelske  Revolution,  skønt  hans  Motivering  af  Fordommeisen 
var  rent  naturalistisk  og  derved  diametralt  modsat  den  Moti- 
vering, der  holdt  Stuarternes  Tilhængere  samlede.  For  Hobbes 
var  Autoritetsprincipet  et  afledet  Princip;  for  dem  var  det  et 
absolut,  guddommeligt,  overnaturligt  Princip:  det  var  den  store 
Modsætning,  der  kom  frem,  saasnart  Hobbes  udarbejdede  sin 
politiske  Teori.  Og  det  er  Motiveringen,  ikke  Resultaterne  i 
Hobbes  politiske  Teori,  som  har  givet  den  blivende  og  i  en  vis 
Forstand  enestaaende  Betydning  i  den  nyere  Etik  og  Statslære. 
1  Aaret   1640  udarbejdede  han   et  Skrift,    der   indeholdt  hans 

psykologiske  og  etisk-politiske  Teori  i  dens  Grundtræk.  Dette 
Skrift,  der  cirkulerede  i  Afskrifter  og  senere  blev  udgivet  i  to 
Dele:  Human  Nature  og  De  Corpore  politico,  er  nyligt  (1888) 
udgivet  af  TøNNIES  efter  de  ældste  Haandskrifter  og  med  den 
oprindelige  Titel  Elements  of  Law.  Det  er  et  af  hans  friskeste 
og  lærerigste  Værker  og  bør  danne  Grundlaget  ved  ethvert 
Studium  af  Hobbes.  Det  er  affattet  med  de  urolige  Tidsforhold 
for  Oje  og  som  et  advarende  Ord.  Hobbes  mente,  at  han  vilde 
have  været  udsat  for  personlig  Fare  fra  Oppositionens  Side. 
dersom  Kongen  ikke  havde  opløst  Parlamentet  Da  Uroligheden 
tog  til,  og  da  det  nye  Parlament  begyndte  at  gaa  strengt  frem 
mod  Kongens  Mænd,  flygtede  han  (i  Slutningen  af  1640)  over 
til  Frankrig  for  der  i  Ro  at  kunne  fortsætte  sine  Studier.  Men 
de  alvorlige  Tidsforhold  gave  ham  ikke  Bo  til  at  vende  sine 
Tanker  bort  fra  politiske  Problemer,  og  han  udarbejdede  da  den 
sidste  Del  af  »Elements  of  Law«  til  et  selvstændigt  Skrift  (De 
cive)^  som  1642  udkom  i  et  lille,  1647  i  et  større  Oplag.  Det 
var  bestemt  til  at  være  tredie  Del  af  hele  Systemet  Fra  den 
tidligere  Afhandling  adskiller  det  sig  ved  langt  stærkere  at 
fremhæve  Modsætningen  mellem  Naturtilstanden  og  Livet  i  Sta- 
ten og  ved  at  indskærpe  Nødvendigheden  af  Statsmagtens  Ene- 
myndighed i  religiøse  Sager.  Hobbes  var  en  principiel  Mod- 
stander af  alt  Hierarki,  det  protestantiske  saavel  som  det  ka- 
tolske. Dette  gjorde  hans  Ophold  i  et  katolsk  Land  og  i  en 
Kreds  af  landflygtige  klerikale  Royalister  usikkert  Der  kom 
et  formeligt  Brud,  da  han  atter  havde  lagt  sine  naturfilosofiske 
Studier  til  Side  for  at  skrive  et  politisk  Værk.  Det  var  det 
berømte  Skrift  ^Leviathan  or  the  Matter,  Form  and  Power  of 
a  Coramonwealth  ecclesiatical  and  civile,  som  udkom  i  London 
1651.  Det  var  opkaldt  efter  dot  mægtige  Havuhyre,  som  om- 
tales i  Hjobs  Bog,  og  om  hvilket  det  siges:  »Paa  Jorden  er 
Ingen  hans  Lige;  han  er  skabt  uden  Frygt«.  Med  denne  Væl- 
dige sammenligner  Hobbes  den  absolute  Statsmagt  Han  gen- 
nemfører her  den  af  Bodin  og  Althusius  grundlagte  Lære  om 
Suveræniteten  i  dens  yderste  Konsekvenser  —  men  paa  natural- 
istisk Basis  og  i  antihierarkisk  Aand.  At  det  ikke  særligt  var 
Kongemagtens,   men   Statsmagtens   Absoluthed,    han    hævdede, 

udlagde  man,  som  om  han  med  dette  Skrift  anglede  efter  Crom- 
Avells  Gunst.  Og  de  biskoppelige  Koyalister  harmedes  over  den 
Udtalelse  (i  et  Slutningsafsnit,  som  blev  udeladt  i  den  senere 
latinske  Udgave  af  1670),  at  ligesom  Elisabeth  havde  styrtet  det 
katolske  Hierarki,  havde  Presbyterianerne  styrtet  de  Episkopale 
for  selv  at  blive  styrtede  af  Independenterne  —  »og  saaledes 
ere  vi  førte  tilbage  til  de  første  Kristnes  Uafhængighed  (inde- 
pendency)«.  Følgen  var,  at  Hobbes  mistede  sin  Stilling  som 
Lærer  i  Matematik  for  den  unge  Kong  Karl  H  og  blev  forment 
Adgang  til  Hoffet.  I  England  vare  nu  Tilstandene  roligere;  der 
var  igen  en  fast  og  ordnet  Statsmagt,  en  Udøver  af  Suveræni- 
teten, og  Hobbes  mente,  at  det  nu  var  sikrest  for  ham  at  vende 
hjem.  Efter  en  besværlig  Rejse  ved  Vintertid  kom  han  hjem 
til  England  i  Slutningen  af  1651,  og  han  kunde  nu  nyde  godt 
af  den  fuldstændige  Trykkefrihed  til  at  arbejde  i  Fred  paa  sine 
Værkers  Udgivelse,  som  han  aldrig  havde  tabt  af  Syne.  1655 
udkom  De  corpore,  der  indbefatter  Logiken,  Læren  om  Grund- 
begreberne (philosophia  prima).  Læren  om  Bevægelser  og  Stør- 
relser og  Læren  om  de  fysiske  Fænomener.  1658  udkom  De 
homin^^  der  for  største  Delen  er  en  Optik  (til  Belysning  af  Syns- 
sansens Natur)  og  iøvrigt  kun  giver  korte  Omrids  af  Sprogets 
og  Følelsernes  Psykologi.  Denne  anden  Del  af  Systemet  kan 
hverken  i  Indhold  eller  Form  maale  sig  med  den  første  Del  af 
Elements  of  Law  eller  med  Begyndelseskapitlerne  af  Leviathan. 
Systemets  tredie  Del  var  det  tidligere  udkomne  Skrift  De  cive, 
og  hele  Systemet  var  altsaa  nu  færdigt.  Da  kom  Restauratio- 
nen, som  Hobbes  hilste  med  Glæde.  Han  kom  i  Gunst  hos  sin 
tidligere  Elev  Karl  II,  der  ofte  samtalede  med  ham.  Han  levede 
hos  den  Cavendishske  Familie  som  en  gammel  Studiosus,  meget 
optagen  af  matematisk  og  teologisk  Polemik.  Hans  Antihierark- 
isme  gjorde  man  til  Ateisme,  og  en  Hobbist  gjaldt  for  det 
Samme  som  hvad  man  senere  kaldte  en  Fritænker.  Skønt  han 
tilskrev  Statsmagten  Eneret  til  at  bestemme,  hvad  der  skulde 
læres,  fortolkede  han  selv  Bibelen  i  kritisk  og  rationalistisk  Aand. 
For  ham  var  Kristendommens  oprindelige  Tro  kun  den,  at  Jesus 
var  Messias,  ikke  nogensomhelst  spekulativ  Lære.  Helvedstraffe- 
nes Evighed  forkastede  han.  Han  antog  ingen  ulegemlige  Aander. 

Men  for  det  Meste  henviste  han  til  Troslæixlommenes  Ubegribe- 
lighed og  raadede  til  at  optage  dem  uden  at  tænke  over  dem, 
ligesom  man  gor  bedst  i  at  sluge  bitre  Piller  hele  uden  at  tygge 
dem.  Hobbes  bevarede  sin  fysiske  og  aandelige  Energi  i  sin 
hoje  Alderdom;  87  Aar  gammel  oversatte  han  hele  Homer  i 
jambisk  Versemaal.    Han  dode  91  Aar  gammel  (1679). 

Hobbes  er  en  skarpsindig  og  energisk  Tænker.  Tænkning 
vil,  siger  han  i  Fortalen  til  De  corpore,  agtes  for  den  hojeste 
Nydelse,  naar  man  kun  6n  Gang  erfarer  den  Glæde,  der  voldes 
ved  Mødet  mellem  vor  Aand  og  det  herlige  Univers  (pulcher- 
rirai  mundi  cum  anima  congressus).  Han  har  gjort  det  bedst 
gennemtænkte  Forsøg  i  nyere  Tid  paa  at  gøre  den  naturviden- 
skabelige Erkendelse  til  Grundlag  for  al  vor  Viden  om  Til- 
værelsen. Det  er  det  mest  dybtgaaende  materialistiske  System, 
som  er  opstillet  i  nyere  Tid.  Men  desuden  indeholder  Hobbes' 
Skrifter,  som  udmærke  sig  ved  deres  kraftige  og  tydelige  Frem- 
stilling, mange  interessante  Bemærkninger  i  logisk  og  psyko- 
logisk Henseende.  Han  kan  kaldes  Grundlæggeren  af  den  en- 
gelske Psykologi,  og  dermed  af  den  egentligt  engelske  Skole  i 
Filosofien.  Fremfor  Alt  var  det  dog  hans  etiske  og  politiske 
Synsmaader,  der  bleve  af  indgribende  Betydning.  Ved  sin 
djærve,  skønt  ensidige  Naturalisme  bragte  han  Folks  Tanker  paa 
Gled,  til  Dels  ved  at  ægge  dem.  Han  brød  med  Skolastiken 
paa  Aandsvidenskabens  Omraade,  ligesom  Kopernikus  havde 
brudt  med  den  paa  Astronomiens,  Galilei  paa  Fysikens  og 
Harvey  paa  Fysiologiens  Omraade.  Ved  Siden  af  disse  Ma»nd 
stiller  Hobbes  med  berettiget  Selvfølelse  sig  selv  som  Grund- 
lægger af  Samfundsvidenskaben:  denne  er  (siger  han  i  Fortalen 
til  De  corpore)  ikke  ældre  end  hans  Bog  De  cive.  Ved  sin 
naturalistiske  Begrundelse  af  Etik  og  Politik  vakte  han  en  Be- 
vægelse, som  man  træffende  har  sammenlignet  med  den,  Dar- 
win vakte  i  dot  19.  Aarhundrede. 


i.    Forste  Forudsætninger. 
Videnskab  staar  for  Hobbes  i  Modsætning  dels  til  Sansning: 
og  Hukommelse,  dels  til  Teologien.    Den  bliver  ikke  som  Sans- 

ning  og  Hukommelse  staaende  ved  de  enkelte  Fænomener,  men 
soger  at  erkende  dem  ud  fra  deres  Aarsager;  snart  gaar  den 
fra  Aarsag  til  Virkning,  snart  fra  Virkning  til  Aarsag.  Deraf 
folger,  at  Videnskab  kun  kan  angaa  det,  der  haren  Oprindelse; 
derved  udelukkes  Teologien,  Læren  om  den  evige  Gud,  som 
ikke  er  bleven  til.  —  Saaledes  definerer  jeg  i  det  Mindste  Vi- 
denskab, siger  Hobbes.  Maaske  ønsker  Nogen  en  anden  Defini- 
tion; det  maa  han  om.  Definition  er  en  fri  og  vilkaarlig  Sag, 
en  blot  Forklaring  af,  hvad  vi  mene  med  et  Navn,  og  Navne- 
nes Brug  er  vilkaarlig.  Videnskaben  begynder  med  Definition 
af  de  til  Grund  liggende  Begreber.  Man  naar  til  disse  Begre- 
ber ved  Analyse  (resolutio)  af  det  for  Sansningen  Givne  (a  sensi- 
bus  ad  inventionen!  principiorum).  Selve  Principernes,  Grund- 
begrebernes Gyldighed  kan  ikke  være  Genstand  for  Bevisførelse, 
kun  for  Definition.  De  ere  i  sig  selv  bekendte  —  ellers  ere 
de  ikke  Principer.  Da  de  fastsættes  ved  den  vilkaarlige  Navn- 
givning, ere  de  frembragte  af  os  selv.  Det  er  Kunst  eller  Kon- 
struktion, ikke  Videnskab,  som  fastsætter  Principerne:  vi  frem- 
bringe her  selv  Sandheden:  ratiocinationis  prima  principia,  nempe 
definitiones,  vera  esse  facinms  nosmet  ipsi  per  oonsensionem 
circa  rerum  appellationes  (De  corpore.  cap.  25,  1.,  kfr.  cap. 
:{,  8—9). 

Denne  skarpe  Fremhæven  af  det  rent  Vilkaarlige  i  de  forste 
Forudsætningers  Opstilling  foretager  Hobbes  forst  ret  i  Skriftet 
De  corpore;  i  Elements  of  Ijaw  fremtræder  den  ikke  saa  tyde- 
ligt. Den  skyldes  den  stedse  mere  fremherskende  deduktive 
Metode:  naar  al  sand  Videnskab  er  Deduktion,  maa  Deduktio- 
nens Forudsætninger,  der  ikke  selv  kunne  deduceres,  komme 
til  at  staa  som  rent  vilkaarlige.  Men  det  er  da  ikke  til  at 
forstaa,  hvad  Hobbes  mener  med,  at  Principerne  maa  være 
»kendte  ved  sig  selv«  (per  se  nota),  dersom  det  skal  betyde 
Mere  end,  at  man  er  sig  bevidst,  hvad  der  menes  med  de  an- 
vendte Ord.  Og  selve  denne  umiddelbare  Bevidsthed  er  da  en 
Forudsætning,  som  egentligt  burde  opstilles  for  sig.  Det  er  en 
Slags  Intuition  eller,  som  Hobbes  selv  et  Sted^^)  kalder  det, 
en  Reflexion.  Desuden  erklærer  Hobbes  jo,  at  vi  komme  til 
Principerne  ved  Oplosning  eller  Analyse  (resolutio,  analysis)  af 

det  Givne;  det  er  da  ikke  aldeles  vilkaarligt,  hvilke  Principer 
vi  opstille,  og  der  er  Mere  i  Opstillingen  end  den  blotte  Navn- 
givning. Ja,  Hobbes  siger  udtrykkeligt,  at  Analysen  er  en  Slut- 
ning fra  det  Givne  til  Principerne  eller  Definitionerne  (analysis 
est  ratiocinatio  a  supposito  ad  principia,  id  est,  ad  definitiones. 
De  corp.  cap.  20,  6):  altsaa  Slutningens  forste  Principer  opstil- 
les selv  ved  Slutning,  forsaavidt  de  opstilles  ved  Analyse.  Det 
viser  sig  altsaa,  at  Forholdet  ved  Principernes  Opstilling  er  mere 
indviklet,  end  den  rene  Vilkaarlighedsteori  antager. 

Hobbes  har  ogsaa  paa  anden  Maade  begrænset  Vilkaarlig- 
heden  ved  Principernes  Opstilling  eller  ved  Navngivningen.  Man 
kan  saaledes  ikke  give  en  og  samme  Ting  to  hinanden  mod- 
satte Navne.  Om  dette  Princip  erklærer  Hobbes  (De  corp. 
cap.  2,  8),  at  det  er  Principet  for  al  Slutning,  altsaa  for  al 
Videnskab.  Men  det  er  jo  dog  ikke  selv  vilkaarligt  opstillet; 
det  indskrænker  netop  Vilkaarligheden:  har  jeg  givet  en  Ting 
et  Navn,  kan  jeg  ikke  dertil  feje  et  hvilkeisomheht  andet  Navn. 
Det  Samme  gælder  overalt,  hvor  vi  konstruere:  kun  det  forste 
Skridt  kan  være  rent  vilkaarligt;  de  følgende  bestemmes  ved 
det  forste.  —  Afset  fra  den  Vaklen  og  Ensidighed,  der  her 
viser  sig  hos  Hobbes,  er  det  hans  store  Fortjeneste  saa  skarpt 
at  have  fremhævet  det  aktive  og  konstruktive  Element  i  Erken- 
delsen. Hverken  hos  Descartes  eller  hos  Bacon  kom  dette  til- 
strækkeligt frem,  og  det  afgørende  Punkt,  hvor  man  fra  Induk- 
tion og  Analyse  bøjer  om  til  deduktiv  Tænkning,  fik  derfor 
ikke  hos  dem  tilstrækkelig  Belysning.  — 

Naar  vi  nu  ad  Analysens  Vej  ere  komne  til  de  forste  Prin- 
ciper, gælder  det  at  udlede  Fænomenerne  af  dem.  Som  almin- 
deligt Princip  opstiller  Hobbes,  at  der  er  en  eneste  Aarsag  til 
alle  de  Egenskaber,  Fænomenerne  frembyde,  nemlig  Bevægelse. 
Denne  Paastand  mener  han  ikke  behøver  noget  Bevis;  don  vil 
indrømmes  af  Enhver,  der  gennemtænker  den  uden  Fordora 
(De  corp.  cap.  6,  5).  Til  denne  Sætning,  at  al  Forandring  er 
Beva^gelse,  slutter  sig  en  Række  af  andre  Sætninger,  som  Hob- 
bes lejlighedsvis  opstiller  uden  at  undersøge  deres  nærmere 
Forhold  til  hverandre  eller  til  den  først  opstillede.  Saaledes  den 
almindelige  Aarsagssætning  (der  opstilles  i   Skriftet  om  Frihed 

Og  Nodvendighed),  Inertisætningen,  den  Sætning,  at  Bevægel- 
sens Aarsag  stedse  raaa  ligge  i  et  berørende  Legemes  Bevæ- 
gelse, og  Sætningen  om  Materiens  Bestaaen.  Et  enkelt  Sted 
beviser  Hobbes  dog  den  Sætning,  at  al  Forandring  er  Bevæ- 
gelse, ved  Hjælp  af  Aarsagssætningen  og  Tnertisætningen,  og 
ogsaa  for  disse  to  Sætninger  opstiller  han  lejlighedsvis  Beviser, 
der  dog  ved  nærmere  Undersøgelse  vise  sig  at  forudsætte  netop 
det,  der  skulde  bevises  ^2). 

Ud  fra  den  Sætning,  at  al  Forandring  er  Bevægelse,  og 
de  Sætninger,  der  mere  eller  mindre  nøje  hænge  sammen  med 
den,  vil  nu  Hobbes  ad  deduktiv  Vej  opbygge  sit  System. 
Efterat  først  Logiken  har  undersøgt  Metoden  og  Philosophia 
prima  de  vigtigste  Grundbegreber,  drøfter  Geometrien  Bevægel- 
sens matematiske  Love,  Mekaniken  Virkningerne  af  et  Legemes 
Bevægelse  paa  et  andet  Legeme,  Fysiken  Virkningerne  af  de 
Bevægelser,  der  foregaa  i  Legemernes  Smaadele,  Læren  om 
Mennesket  og  Staten  (hvad  man  nu  vilde  kalde  Aandsviden- 
skaben)  de  Bevægelser,  der  foregaa  i  Menneskenes  Sind  og  be- 
stemme deres  Færd  overfor  hverandre.  Dersom  Systemet  kunde 
udvikles  rent  deduktivt,  vilde  vi  i  disse  forskellige  Fag  blot 
have  fremskridende  Specialanvendelser  af  de  almindelige  Bevæ- 
gelseslove, ud  fra  de  første  selvskabte  Forudsætninger  gennem 
Trinrækken  Corpus  —  Homo  —  Civis.  Og  dette  er  aabenbart  det 
Ideal,  der  staar  for  Hobbes.  Men  ligesom  vi  have  set,  at  Læ- 
ren om  den  selvskabende  Virksomhed  ved  Forudsætningernes 
Fastsættelse  efter  hans  egen  Fremstilling  er  underkastet  betydelige 
Indskrænkninger,  saaledes  viser  det  sig  ogsaa,  at  der  paa  tre 
Steder  i  Systemet  er  et  Brud  paa  den  strenge  deduktive  Sam- 
menhæng, idet  Forholdene  ere  for  indviklede  til,  at  en  enkelt, 
fremskridende  Metode  kan  klare  dem.  Disse  tre  Punkter  ligge 
ved  Overgangen  fra  Geometri  til  Mekanik,  fra  Mekanik  til  Fysik 
og  fra  Fysik  til  Psykologi. 

For  det  Første  vilde  Systemet  udgøre  en  streng  Enhed, 
dersom  Mekaniken  uden  videre  kunde  udledes  af  den  rene 
Geometri,  uden  at  helt  nye  Forudsætninger  optoges.  Men  i 
Mekaniken  kommer  Aarsagen  eller  Kraftbegrebet  frem,  medens 
Geometrien    kun   forudsætter   Udstrækning   og    de   almindelige 

logiske  Principer.  At  Hobbes  ikke  lægger  Vægt  paa  Forskel- 
len mellem  Geometri  og  Mekanik,  hænger  sammen  med,  at  han 
ikke  skelner  mellem  Grund  og  Aarsag.  Dog  indrømmer  han 
forsaavidt  Forskellen,  som  han  slutter  det  geometriske  Afsnit 
af  De  oorpore  med  den  Bemærkning:  »I  detle  Afsnit  have  vi 
betragtet  Bevægelse  og  Størrelse  i  sig  selv  og  paa  abstrakt 
Maade.  Det  næste  Afsnit  handler  om  Naturens  Fænomener, 
d.  V.  s.  om  de  virkelige  Legemers  Bevægelse  og  Størrelse«. 
(De  corp.  XXIV,  9). 

Skønt  Hobbes  dels  lader  Videnskaben  gaa  fra  Virkningerne 
til  deres  Aarsager,  dels  fra  Aarsagerue  til  deres  Virkninger,  er 
han  dog  klar  over,  at  kun  naar  der  gaas  fra  Aarsag  til  Virk- 
ning, har  Erkendelsen  streng  Nødvendighed.  Naar  vi  begynde 
med  et  givet  Fænomen  og  betragte  det  som  Virkning,  vil  Er- 
kendelsen af  Aarsagen  altid  kun  kunne  være  hypotetisk:  hvad 
man  kan  udfinde,  kan  kun  være  den  Maade,  paa  hvilken  Fæno- 
menet kunde  være  frembragt;  men  om  det  virkeligt  er  frem- 
bragt paa  denne  Maade,  kan  ikke  afgøres  rent  deduktivt.  Naar 
vi  gaa  ud  fra  det  Givne  og  søge  dets  virkelige  Aarsager,  frem- 
bringe vi  ikke  selv  Prineiperne,  men  skulle  se  at  finde  de  Prin- 
ciper, der  af  Naturens  Ophav  ere  anvendte  ved  Frembringelsen. 
Herved  adskiller  Fysiken  sig  fra  Geometrien  og  Mekaniken 
(De  corp.  cap.  25,  1.  De  homine,  cap.  10,  5).  —  Vi  maa  altsaa 
ved  Overgangen  fra  Mekanik  til  Fysik  standse  vor  Deduktion 
for  at  undersøge,  hvilke  Fænomener  der  ere  givne,  og  danne 
vore  Hypoteser  ved  Analyse  af  dem.  Spørgsmaalet  er,  om  noget 
Analogt  ikke  allerede  gælder  for  Logikens,  »den  første  Filosofis^, 
Geometriens  og  Mekanikens  Forudsætninger,  saa  at  heller  ikke 
disse  ere  apodijitiske,  men  af  hypotetisk  Karakter.  Det  synes 
at  fremgaa  af,  at  Analyse  er  nødvendig  for  at  finde  dem*-^). 

Det  tredie  Punkt,  hvor  den  successive  Fremskriden  i  Sy- 
stemet giver  Plads  for  mere  indviklede  Forhold,  er  ved  Aands- 
videnskabens  Begyndelse.  Ti,  siger  Hobbes,  Aarsagerne  til  de 
sjælelige  Bevægelser  kunne  ikke  blot  findes  deduktivt,  altsaa  ud 
fra  Mekanikens  og  Fysikens  Læresætninger;  Enhver  har  her 
ved  Selviagttagelsen  (per  uniuscujusqve  proprium  aniraum  exa- 
minantis  experiontiam)  Adgang  til  at   kende   de   Principer,   paa 

hvilke  Statslæren  bygger:  de  menneskelige  Følelser  og  Drifter 
og  deres  Tendenser.  Til  Statslæren  kan  man  derfor  komme 
ikke  blot  ad  Deduktionernes  lange  Række  fra  Geometri  gennem 
Mekanik  og  Fysik,  men  ogsaa  direkte,  induktivt,  ud  fra  Selv- 
iagttagelsens Kendsgerninger,  der  opstilles  som  nye  Udgangs- 
punkter for  Deduktion.  (De  corp.  cap.  6,  7).  Det  er  Erfarings- 
psykologiens  Selvstændighed  overfor  Videnskaben  om  den  ma- 
terielle Natur,  Hobbes  her  anerkender.  Han  havde  saa  meget 
des  mere  Anledning  til  at  gore  opmærksom  paa  dette  Punkt, 
som  han  jo  selv  havde  udgivet  psykologiske  og  statsfilosofiske 
Skrifter  (Elements  of  I^w,  De  cive  og  Leviathan)  forud  for  det 
Værk,  der  i  Systemet  gaar  forud  for  Aandsvidenskaberne  (De 
corpore).  Han  burde  her  være  gaaet  et  Skridt  videre.  Ti  hvad 
der  deduktivt  maatte  kunne  begribes  ud  fra  Fysiken,  det  kan 
dog  i  hvert  Tilfælde  kun  være  de  fysiologiske  Processer,  der 
hænge  sammen  med  de  sjælelige  Fænomener.  Som  Bevidst- 
hedsfænomener kunne  de  sjælelige  Fænomener  kun  kendes  ad 
Selviagttagelsens  induktive  Vej,  og  Bruddet  paa  den  deduktive 
Proces  er  altsaa  storre,  end  Hobbes  ser. 

De  to  sidste  Punkter  hænge  iovrigt  ved  nærmere  Under- 
søgelse sammen.  Ti  Grunden,  hvorfor  vi  ved  Overgangen  fra 
Mekanik  til  Fysik  maa  afbryde  Deduktionen,  er  egentligt  den. 
at  de  fysiske  Fænomener  fremtræde  for  os  som  Kvaliteter, 
men  disse  skyldes  som  saadanne  det  sansende  Subjekt.  Det 
ved  de  fysiske  Fænomener  Givne  er  altsaa  subjektive  Fæno- 
mener, hvis  objektive  Aarsag  skal  søges,  hvilken  Aarsag  nød- 
vendigvis —  efter  Hobbes'  Forudsætninger  —  maa  være  Be- 
vægelse. (De  corp.  cap.  25,  8).  Det  er  altsaa  de  sjælelige 
Fænomener,  der  paa  begge  Punkter  bryde  Metodens  og  Syste- 
mets Enhed. 

t\  Videtiskabens  Genstand. 
I  Overensstemmelse  med  sin  første  Grundsætning,  at  al 
Forandring  var  Bevægelse,  erklærer  Hobbes,  at  Videnskabens 
Genstand  er  det  Legemlige.  Ved  Legeme  (corpus)  forstaas 
Alt,  hvad  der  er  uafhængigt  af  vor  Tænkning  og  udfylder  en 
Del  af  Rummet.    Som    uafhivngigt  af  os   kaldes  det   Substans. 

Legeme  og  Substans  ere  Et  og  det  Samme.  En  ulegemlig  Sub- 
stans er  for  Hobbes  en  Modsigelse.  Men  Substanser  og  Lege- 
mer opfatte  vi  ikke  umiddelbart,  kun  ved  Slutning.  Det  er 
kun  Egenskaberne  (Accidenserne),  vi  iagttage;  om  Substansen 
som  saadan  have  vi  egentligt  ingen  Forestilling,  skønt  vi  slutte 
os  til,  at  der  er  Noget,  som  ligger  til  Grund  for  Egenskaberne. 
Legemets  væsentlige  Egenskaber  ere  Udstrækning  og  Bevff?gelse. 
Alle  andre  Egenskaber  ere  kun  subjektive  Fænomener  i  den 
sansende  Bevidsthed.  Ogsaa  Rum  og  Tid  ere  efter  Hobbes 
subjektive,  idet  han  da  ved  Rum  og  Tid  forstaar  saadanne 
Forestillinger,  som  Legemernes  Udstrækning  og  Bevægelse  frem- 
kalde hos  os,  og  som  vi  kunne  beholde,  selv  om  alle  Legemer 
forsvinde. 

Man  kunde  udlægge  dette  saaledes,  at  Hobbes  fraskriver 
sig  Erkendelse  af  Tingenes  Væsen  og  kun  holder  sig  til  deres 
Egenskaber,  forsaavidt  disse  kunne  opfattes  ved  Sansningens 
Hjælp.  Og  Hobbes  har  endog  en  meget  levende  Forstaaelse 
af,  at  selve  det,  at  Noget  kan  fremtræde  for  os  og  opfattes  af 
os,  for  Filosofen  er  den  mærkeligste  af  alle  Kendsgerninger. 
»Af  alle  Fænomener  er  selve  det,  at  Noget  fremtræder  for  os 
som  Fænomen  (id  ipsum  to  q)alve6^ai)  det  aller  vidunder- 
ligste, saa  at  naar  Fænomenerne  ere  Principer  for  Erkendel- 
sen af  alt  Andet,  er  Sansningen  Principet  for  Erkendelsen  af 
selve  Principerne,  og  al  Videnskab  afledes  af  den,  medens  dens 
egne  Aarsager  kun  kunne  findes  ved  at  begynde  med  den«. 
(De  corp.  cap.  25,  1).  Her  er  den  sansende  Bevidsthed  sat  som 
forste  Udgangspunkt  for  al  Erkendelse.  Det  er  en  Udtalelse, 
der  minder  om  Descartes'  »Cogito,  ergo  sum«,  og  som  kunde 
synes  at  stride  mod  den  Antagelse,  at  Hobbes'  System  er  ma- 
terialistisk. Dot  er  ogsaa  kun,  forsaavidt  Hobbes  gaar  strengt 
deduktivt  frem  fra  sine  oprindelige  Postulater  eller  Definitioner, 
at  han  kan  kaldes  Materialist.  Hans  Materialisme  falder  bort, 
hver  Gang  den  strenge  deduktive  Fremgangsmaede,  der  vil 
udlede  Alt  af  den  ene  Sætning,  at  Forandring  er  Bevægelse, 
brydes.  At  Hobbes  vil  en  saadan  Udledning,  er  sikkert,  skont 
det  ogsaa  er  sikkert,  at  han  ikke  kan  naa  den,  og  at  han  ser, 
at  han  ikke  kan  naa  den.    Om  man   vil  kalde  ham  Materialist 

eller  ikke.  bliver  derfor  let  en  Strid  om  Ord.  EDV.  LARSEN 
opfatter  (i  sin  Monografi  om  Hobbes,  København  1891.  Pag. 
186)  Sagen  saaledes,  at  Hobbes  kun  er  Materialist  i  sin  Me- 
todelære, fordi  vor  Erkendelse  efter  hans  Mening  kun  kunde 
gøre  Rede  for  Bevægelse,  men  at  han  ikke  vil  give  en  materia- 
listisk Metafysik.  Herved  lægges  der,  tror  jeg,  en  Distinktion 
mellem  Metode  og  System  ind  hos  Hobbps,  som  han  ikke  ken- 
der. Han  er  for  meget  Dogmatiker  til  at  skelne  saaledes.  Han 
stoler  paa,  at  Tingene  ere  saaledes,  som  de  efter  vore  Defini- 
tioner maa  være.  Han  er  Materialist  i  samme  Forstand  som 
Descartes  er  Spiritualist.  Begge  hilde  sig  i  Modsigelser  ved 
deres  Antagelser;  men  disse  Modsigelser  have  de  ikke  været 
sig  bevidste. 

Vi  se  derfor  ogsaa  Hobbes,  lige  efter  at  han  med  stort 
Eftertryk  har  fremhævet,  hvilket  Problem  der  ligger  i  selve  den 
Kendsgerning,  at  Noget  bliver  Kendsgerning  for  os,  med  stor 
Sindsro  gaa  over  til  at  spørge,  hvorfra  da  Sansningen,  Prin- 
cipet  for  al  Erkendelse,  kommer,  og  besvare  dette  Spørgsmaal  i 
Konsekvens  af  sin  første  Grundsætning:  da  al  Forandring  er 
Bevægelse,  maa  ogsaa  Sansningen,  som  skyldes  en  Forandring, 
være  Beva^gelse.  Sansningen,  siger  han,  er  ikke  Andet  eml  en 
Bevægelse  i  det  sansende  Legemes  Smaadele.  (De  corp.  cap. 
25,  2,  kfr.  Leviathan,  cap.  6).  Og  hvad  han  her  siger  om  Sans- 
ningen, siger  han  i  Indvendingerne  mod  Descartes  om  Bevidst- 
heden i  det  Hele  (mens  nihil  aliud  erit  prci?terqvam  motus  in 
partibus  qvibusdam  corporis  organici).  Saaledes  horer  for  Hob- 
bes Sjælelæren  egentligt  fuldstændigt  ind  under  Bevægelses- 
læren. Og  selv  om  han  skelner  mellem  selve  Bevægelsen  og 
dens  Tilsyneladelse  (apparition)  for  os,  som  naar  han  indskær- 
per Sansekvaliteternes  Subjektivitet,  hævder  han  dog,  at  det, 
der  virkeligt  existerer^  naar  vi  have  Fornemmelser  eller  Følel- 
ser, kun  er  Bevægelse.  Lystfølelse  er  f.  Ex.  ikke  Andet  end  en 
vis  Bevægelse  i  Hjertet  (pleasure  is  nothing  realhj  but  motion 
about  the  heart,  Elements  of  Law,  VII.  1).  Tilsyneladelsen,  Op- 
fattelsen, Følelsen,  Bevidstheden  bliver  for  Hobbes,  hvor  han 
taler  strengt  deduktivt,  kun  et  Skin  (nothing  really.  El.  of  Law, 
I.  2,  5).  —  Men  et  Skin,  maa  vi  føje  til,   der  afgiver  et  stort 

Problem:  ti  Bevægelse  kan  i  Folge  Hobbes  kun  frembringe 
Bevægelse,  og  det  staar  da  som  et  uforklarligt  Under,  at  der 
paa  visse  Punkter  foruden  Bevægelsen  bliver  det  Skin,  den 
»Apparition«  til,  som  vi  kalde  Bevidsthed.  Det  er  Hobbes' 
store  Betydning,  at  han  saa  klart  har  godtgjort  den  material- 
istiske Hypoteses  Begrænsning.  Hans  energiske  deduktive  Tænk- 
ning har  her  fort  ham  til  det  afgørende  Punkt.  Intet  senere 
materialistisk  Forsog  er  gennemfort  med  den  Klarhed  og  Uhil- 
dethed som  hans.  Han  har  derved  givet  et  Bidrag  af  blivende 
Værdi  til  Opklaring  af  de  sjælelige  Fænomeners  Plads  i  Til- 
værelsen.   Det  Helstøbte  fører  altid  sin  Ijm  med  sig.  — 

Hvad  Hobbes*  specielle  Naturlære  angaar,  skal  kun  bemær- 
kes, at  han  ligesaa  lidt  som  Descartes  antager  et  torat  Rum, 
men  tænker  sig  de  mindste  faste  Smaadele  bevæge  sig  i  et 
Æterfluidum.  Bevægelsen  forsvinder  ligesaa  lidt  for  ham,  som 
for  Gassendi,  ved  Overgangen  til  Hvile.  Han  tænker  sig  Rum 
og  Tid  sammensatte  af  smaa  Dele,  hver  for  sig  mindre  end 
nogen  Del,  Erfaringen  kan  vise  os  (minus  qvam  datur);  selv  i 
saadanne  forsvindende  smaa  Rums-  og  Tidsdele  er  der  en  Be- 
va»gelse,  men  kun  som  Bevægelsestendens  (conatus,  endeavour). 
Og  denne  Bevægelsestendens  forsvinder  ikke,  fordi  en  lige  stor 
modsat  Bevægelsestendens  holder  den  Stangen;  den  bliver  da 
til  Spænding  (nixus).  Ved  Hjælp  af  disse  (De  corpore,  15,  2; 
22,  1)  opstillede  Begreber  bliver  det  Hobbes,  der  her  (ligesom 
Gassendi  ved  sine  tilsvarende  Ideer)  staar  under  Indflydelse  af 
Galilei,  muligt  at  hævde  Bevægelsens  Kontinuitet  paa  fuld- 
komnere llaade  end  Descartes.  Og  han  har  (som  det  ses  af  en 
Afhandling,  der  forst  blev  trykt  i  Tillægget  til  Tønnies'  Udgave 
af  Elements  of  Law)  anvendt  disse  Tanker  i  en  Polemik  mod 
Descartes  (El.  of  Law  p.  215). 


(I.    Erkc)  ideise  tis  Grænser.     Tro  og   Viden. 

Enhver  Forestilling,    vi  kunne   danne  os,   er  efter  Hobbes 

endelig  og  begrænset.    En  Viden  om   det  Uendelige   er  derfor 

udelukket.    Naar   man   horer  Ordene   »evig  og  uendelig«,   raaa 

man  være  belavet  paa  at  hore  Absurditeter.    »Uendeligt«  kan  kun 

bruges  i  negativ  Betydning,  om  det,  for  hvilket  vi  ingen  Græn- 
ser kunne  sætte.  Dette  Ord  betyder  ikke  Noget  i  Tingen  seiv^ 
men  en  Mangel  paa  Evne  (inipotentia)  i  vor  Aand.  Vi  udtrykke 
ved  det  vor  egen  Begrænsning,  ikke  en  positiv  Egenskab  ved 
noget  Væsen.  —  For  Descartes  var  omvendt  det  Dendelige  det 
positive  Begreb:  det  Endelige  fremkom  ved  Begrænsning  af 
det  Uendelige.  Det  er  to  forskellige  Livsanskuelser,  der  ud- 
trykke sig  i  denne  Modsætning. 

Ligesaa  lidt,  som  der  kan  gives  en  Viden  om  det  Dende- 
lige, ligesaa  lidt  kan  der  gives  en  Viden  om  Verden  som  Hel- 
hed. Kun  faa  Spørgsmaal  kunne  opkastes  om  Verdenshelheden 
—  og  ingen  af  dem  kan  der  gives  Svar  paa.  Videnskaben  kan 
ikke  sige  Noget  om  Verdens  Størrelse,  Varighed  eller  Oprin- 
delse, end  ikke,  om  den  i  det  Hele  taget  har  en  Oprindelse. 
Kundskaben  om  de  første  Ting,  Visdommens  Førstegrode  (pri- 
niitiæ  sapientiæ)  er  forbeholdt  Teologerne,  ligesom  i  Israel 
Høstens  Førstegrøde  ofredes  til  Præsterne.  Saaledes  udtrykker 
Hobbes  sig  i  De  corpore  (cap.  26,  1).  Han  udvikler  her  frem- 
deles, at  vi  ikke  kunne  afslutte  Aarsagsrækken  saaledes,  at  vi 
bestemt  kunne  vide,  at  den  ikke  skulde  kunne  fortsættes  længere 
tilbage.  Selv  om  vi  antoge  en  første  Aarsag,  kan  denne  ikke  være 
et  Ubevæget,  ti  Intet  kan  sættes  i  Bevægelse  af  Noget,  der  ikke 
selv  er  i  Bevægelse;  det,  vi  stanse  ved,  maa  da  være  et  evigt 
Bevæget.  Men  der  er  i  sig  selv  aldeles  ingen  Modsigelse  ved 
at  antage,  at  Verden  ingen  Begyndelse  har.  Derfor,  siger  Hob- 
bes, kan  jeg  ikke  rose  dem,  der  gøre  sig  til  af,  at  de  med  na- 
turlige Grunde  have  bevist,  at  Verden  har  en  Oprindelse.  —  I 
en  mærkelig  Modsætning  hertil  staar  den  Maade,  hvorpaa  Hob- 
bes udtaler  sig  i  sine  statsfilosofiske  Skrifter,  (El.  of  Law  I,  11. 
2;  De  cive,  cap.  14 — 16:  Leviathan,  cap.  11—12).  Han  aner- 
kender her  vel  Guds  Ubegribelighed,  men  han  finder  ingen 
Vanskelighed  ved  at  slutte  tilbage  fra  Verden  til  Gud:  ved  sta- 
digt at  gaa  tilbage,  maa  vi  nødvendigvis  komme  til  en  evig 
Aarsag,  der  ikke  igen  har  nogen  Aarsag!  Dog  er  det  ikke  blot 
teoretiske,  men  især  praktiske  Grunde,  der  føre  til  den  natur- 
lige Religion,  idet  Mennesket  paa  Grund  af  sin  Svaghed  og 
Afhængighed    yder  Gud  Lydighed.  —  Denne   Modsætning  er 

saa  meget  des  mere  paafaldende,  som  den  ikke  kan  forklares 
ved,  at  de  statsfilosofiske  Skrifter  ere  ældre  end  De  corpore. 
Ti  i  Indvendingerne  mod  Descartes,  der  omtrent  forfattedes  sara- 
tidigt med  De  cive,  hævdes  det  udtrykkeligt,  at  Verdens  Ska- 
belse ikke  kan  bevises.  Sagen  kan  neppe  forklares  paa  anden 
Maade  end  ved,  at  Hobbes  i  sine  statsfilosofiske  Skrifter  af 
praktiske  Motiver  har  tillagt  Fornuftgrundene  større  Beviskraft, 
end  han  strengt  taget  kunde.  —  Men  stedse  hævder  han,  at  vi 
ingen  Forestilling  kunne  danne  os  om  Gud.  Det  gaar  os  her 
som  den  Blinde,  der  varmer  sig  ved  Baalet:  om  Varmens  Aar- 
sag  kan  han  ingen  Forestilling  danne  sig.  Vi  tør  ikke  over- 
føre vore  Egenskaber  og  Tilstande  paa  Gud  —  hverken  Smerte 
eller  Trang  eller  Forstand  eller  Villie;  ti  de  forudsætte  alle  et 
begrænset  Væsen  for  at  have  nogen  Betydning.  Kun  negative, 
superlative  og  ubestemte  Udtryk  ere  tilladelige,  og  de  bruges 
da  til  at  udtrykke  vor  Lydighed  og  Beundring,  ikke  hvad  Gud 
i  sig  selv  er.  Ogsaa  Ordet  ulegemlig  er,  anvendt  paa  Gud,  kun 
et  Æresprædikat.  Ti  da  Alt,  hvad  der  er,  er  Legeme,  maa  Gud 
ogsaa  være  det,  hvilket  ogsaa  stemmer  med  de  gamle  Kirke- 
læreres Meninger.  —  Den  naturlige  Religion  er  ikke  tilstrække- 
lig, ti  Fornuften  er  ufuldkommen,  og  Affekterne  ere  stærke.  En 
Aabenbaring  er  da  nødvendig.  Men  Omtalen  af  den  hører 
hjemme  i  Statslæren.  Ti  da  den  gaar  ud  over  menneskelig 
Fatteevne,  kan  den  kun  grunde  sig  paa  Autoritet,  og  Autori- 
tet kan  en  Privatmand  kun  faa  ved  at  gøre  Mirakler;  da  nu 
Miraklernes  Tid  er  forbi,  bør  Staten  afgøre  alle  religiøse  Sporgs- 
maal.  Religion  er  ikke  Filosofi,  men  en  Lov;  den  kræver 
ikke  Diskussion,  men  Lydighed. 


€,  Psykologi. 
Hobbes  aabner  Rækken  af  de  fremragende  Forskere  paa 
Psykologiens  Omraade,  som  ere  don  engelske  Filosofis  Stolthed. 
Med  sit  sædvanlige  kraftige  Greb  og  sit  Blik  for  de  store,  ele- 
mentære Linier  har  han  givet  værdifulde  Bidrag  til  Forstaael- 
sen  af  Sjælelivet.  Det  var  egentligt  Bestræbelsen  for  at  faa  et 
Erfaringsgrundlag  for  Etik  og  Statslære,  der  førte  ham  ind  paa 

Psykologi;  men  denne  vinder  i  hans  Fremstilling  selvstændig 
Interesse.  —  Vi  fremdrage  først  Hobbes'  fysiologiske  Teori,  for- 
saavidt  den  angaar  Opfattelsen  af  Bevidsthedslivet.  —  Hvad  der 
gaar  for  sig  i  den  ydre  Verden,  er,  som  vi  have  set,  kun  Be- 
vægelse. Naar  denne  Bevægelse  forplanter  sig  ind  gennem 
Sanseorganer  og  Nerver  til  Hjernen  og  fra  denne  til  Hjertet, 
mødes  den  her  af  en  vis  Modstand  og  Tilbagevirken,  idet  de 
indre  Organer  selv  stadigt  ere  i  en  vis  Bevægelse.  Det  er  paa 
Grund  af  denne  Tilbagevirken,  der  er  som  en  Stræben  udad, 
at  vi  henlægge  Sansefornemmelsens  Genstand  udenfor  os.  Hvor- 
ledes Forholdet  nærmere  er  mellem  disse  indre  Processer  (Ak- 
tion og  Reaktion)  og  Sansefornemmelsen,  gaar  Hobbes,  som  vi 
allerede  have  set,  ikke  ind  paa.  —  Som  det  ses,  staar  Hobbes 
den  antike  og  skolastiske  Fysiologi  noget  nærmere  end  Des- 
cartes, idet  han  (dog  først  i  De  corpore,  cap.  25,  4,  ikke  i  Ele- 
ments of  Law,  I,  2,  8)  betragter  Hjertet  som  Sansefornemmel- 
sens Tilblivelsessted.  Denne  Antagelse  er  vist  fremkaldt  ved 
de  til  Sansefornem raelsen  knyttede  Følelsesvirkninger,  ved  hvilke 
Hjertet  spiller  en  væsentlig  Rolle.  I  Hjertet  er  Livets  Udspring, 
og  efter  den  Maade,  paa  hvilken  Indtrykket  udefra  ændrer 
Li vsbe vægeisen,  der  er  Et  med  Blodets  Bevægelse,  nemlig  enten 
letter  eller  vanskeliggør  den,  opstaar  henholdsvis  Lyst  eller  Ulyst. 
Derved  fremkaldes  igen  en  uvilkaarlig  Stræben  efter  at  fast- 
holde den  Bevægelse,  der  fører  Lyst  med  sig,  eller  at  hæmme 
den  Bevægelse,  der  forer  Ulyst  med  sig.  Allerede  i  Foste- 
rets Bevægelser  kundgør  sig  denne  oprindelige  Trang  (conatus 
primus). 

Hvad  der  virkeligt  foregaar  i  Verden,  er,  som  vi  have  set, 
efter  Hobbes  kun  Bevægelse  —  Bevægelse  udenfor  os  og  i  os. 
Sansekvaliteternes  Subjektivitet  er  derfor  hos  Hobbes  en  Kon- 
sekvens af  hans  Bevægelsesmetafysik.  Men  ikke  blot  ad  deduk- 
tiv, men  ogsaa  ad  induktiv  Vej  søger  han  at  godtgøre  Kvalite- 
ternes Subjektivitet  Han  henviser  til,  at  vi  se  Billeder  af  Tin- 
gene paa  Steder,  hvor  de  faktisk  ikke  ere,  som  ved  Spejling,  i 
Drømme  og  ved  Sanseillusioner,  —  at  forskellige  Personer 
kunne  opfatte  Tingenes  Egenskaber  forskelligt,  —  at  vi  under 
Tiden    se   Tingene  dobbelt,  —  at  der   ved  Slag  paa  Øjet  eller 

Tryk  paa  Synsnerven  opstaar  Lys,  som  dog  faktisk  ikke  er  et 
ydre  Lys.  Deraf  slutter  han,  at  tore  Sansefornemraelsers  Ind- 
hold altid  kun  er  »Tilsyneladelse«  af  Bevægelser  i  Hjerne  og 
Nerver,  intet  Virkeligt. 

Sansning  opstaar,  naar  der  fra  Organismens  Indre  reage- 
res mod  Indtrykket  (a  reaetione  cordis  versus  exteriora).  Men, 
siger  Hobbes,  man  kan  ikke  vende  Sætningen  om  og  lære,  at 
Alt,  hvad  der  reagerer,  sanser.  Saa  vilde  alle  Legemer  kunne 
sanse!  Selv  om  der  stedse  ved  en  saadan  Reaktion  opstod  et 
Sanseglimt  (phantasma),  vilde  det  strax  forsvinde,  naar  der  ikke 
var  Evne  til  at  fastholde  det  og  genkalde  det^  og  det  vilde  ikke 
være  egentlig  Sansning  (sensio).  Til  egentlig  Sansning  hører 
en  Dom  om  Genstandene,  bygget  paa  Sammenlignen  af  Sanse- 
indtrykkene. (Nam  per  sensionem  vulgo  intelligimus  aliqvam 
de  objectis  per  phantasmata  judicationem,  phantasmata  scilicet 
comparando  et  distingvendo,  De  corp.  XXV,  5).  Sansningen 
forudsætter  altsaa  Erindring  og  Sammenligning.  De  enkelte 
Fornemmelser  niaa  kunne  skelnes  fra  hverandre.  Det  er  der- 
for en  nødvendig  Betingelse  for  Sansning,  at  Sanseindtrykkene 
variere.  Ved  aldeles  ensformig  Paavirkning  falder  al  Fornem- 
melse bort  Ligesaa  lidt  som  jeg  har  nogen  Fornemmelse  af 
Knoklerne  i  mine  Arme,  skont  de  ere  omgivne  af  meget  sen- 
sible Hinder,  ligesaa  lidt  vilde  et  Menneske  kunne  have  For- 
nemmelse, naar  han  ubevægeligt  stirrede  paa  en  og  samme  ufor- 
anderlige Ting.  At  fornemme  det  Samme  bestandigt  og  slet  ikke 
at  fornemme,  det  kommer  ud  paa  Et.  —  Dette  var,  som  vi 
have  set,  det  Punkt,  hvormed  Hobbes'  hele  Filosoferen  begyndte: 
at  der  uden  Forandring  ingen  Sansning  vilde  væ»re.  Gennem 
den  Sætning,  at  al  Forandring  er  Bevægelse,  kom  han  saa  over 
i  sin  Bevægelsesfilosofi,  fra  hvilken  han  (hvad  han  ganske 
vist  ikke  selv  mærker)  har  Vanskelighed  ved  at  komme  tilbage 
til  Sansningen.  Intet  Under,  at  han  saa  stærkt  betoner,  at 
selve  det,  at  Noget  opfattes  af  os  (eller  kan  være  Fænomen 
for  os),  er  det  Mærkeligste  af  alle  Fænomener;  om  det  drejer 
hele  hans  Filosofi  sig,  idet  den  dels  konstruerer  Aarsagerne  til 
Sansningen,  dels  Virkningerne  af  Sansningen.  — 

Ligesom  flere  forskellige  Sanseindtryk  fordunkle  hverandre, 

saaledes  ville  Erindringsbillederne,  der  ikke  ere  Andet  end 
Sanseforneniraelser,  der  ere  svækkede  ved  Genstandens  Fjer- 
nelse, yderligere  svækkes  ved  de  nye  Sanseindtryk,  som  komme. 
I  Drømme,  hvor  saadanne  nye  Indtryk  ikke  komme,  træde 
Erindringsbillederne  frem  som  Udtryk  for  noget  Nærværende, 
ofte  tillige  med  Træk  og  Egenskaber,  som  ere  hentede  fra  andre 
Forestillinger.  —  Erindringsbillederne  opstaa  efter  visse  Love. 
De  folge  samme  Orden  som  de  oprindelige  Sanseopfattelser. 
Bevægelserne  i  Hjernen  forbindes  saaledes,  at  naar  den  første 
gentages,  følge  de  andre  efter  paa  Grund  af  Kohæsion,  ligesom 
V^and  paa  et  glat  Bord  drages  efter  Fingeren,  der  leder  en  Del 
af  det  i  en  vis  Retning.  Saaledes  kan  Forestillingen  om  Aposte- 
len Andreas  bringe  os  til  at  tænke  paa  Apostelen  Peter,  dennes 
Navn  kan  bringe  os  til  at  tænke  paa  en  Sten  o.  s.  v.  Det  er 
den  Lov,  man  nii  kalder  Berøringsloven.  Men  Hobbes  lægger 
o^^saa  stor  Vægt  paa,  hvad  man  kunde  kalde  Interessens  Lov. 
Forestillingernes  Løb  reguleres  ikke  blot  ved  Sammenhængen 
mellem  de  oprindelige  Sansefornemmelser,  men  ogsaa  ved  Ind- 
flydelsen af  Følelse  og  Drift.  Der  kommer  en  vis  Orden  og 
Sammenhæng  i  vore  Forestillinger  derved,  at  vi  stedse  have  et 
Formaal,  vi  søge  at  naa,  og  som  faar  os  til  at  soge  efter  Mid- 
ler til  at  naa  det.  Det  er  det  stadige  Henblik  til  vore  Formaal 
(freqvens  ad  finem  respectio),  som  bringer  System  i  vore  Tan- 
ker. I  Drømme  mangler  (foruden  de  ydre  Indtryk)  denne  Be- 
vidsthed om  Formaalet,  og  derved  forstaas  bedre  Drommefore- 
stillingernes  Lunefuldhed.  —  Ved  Sprogets  Opstaaen  er  for 
Hobbes  den  uvilkaarlige  Association  mellem  en  Genstand,  der 
sætter  Foleisen  i  Bevægelse,  og  et  lydeligt  Udbrud  eller  en  Hand- 
ling, i  hvilken  Følelsen  faar  Luft,  ikke  en  tilstrækkelig  Forkla- 
ring. Sproget  opstaar,  som  allerede  omtalt,  efter  Hobbes  ved 
vilkaarlig  Navngivning.  Mennesket  sætter  et  Mærke  for  at  kunne 
kende  en  Ting  igen,  som  naar  Søfarende  sætte  et  Mærke  paa 
en  Klippe,  de  komme  forbi,  for  at  kunne  kende  Stedet  igen. 
Sproget  er  Mærke  (nota)  for  den  Enkelte,  for  det  er  Meddelel- 
sestegn  (signum)  for  ham  overfor  Andre.  Og  forst  naar  saa- 
ledes Meddelelsestegn  ere  indførte,  bliver  et  Samfund  muligt. 
—  Der  laa  i  Hobbes'  egen  Associationslære  Betingelser  for  en 

naturligere  og  rigtigere  Sprogpsykologi  end  denne  Teori,  der 
tilskriver  bevidst  Ræsonnement  og  Vilkaarlighed  for  Meget  — 
Den  vilkaarlige  Navngivning  spiller,  som  vi  have  set,  en  stor 
Rolle  i  hans  Erkendelsesteori.  Den  gør  Konstruktion  af  de 
første  Grundsætninger  eller  Definitioner  mulig.  Og  naar  saa- 
dan  Konstruktion  først  er  sket,  foregaar  efter  Hobbes  al  Tænk- 
ning som  en  Addition  eller  Subtraktion  af  Navne.  Han  søger 
at  gore  al  Tænkning  til  en  Slags  Navnealgebra.  Ved  en  Dom 
f.  Ex.  udtrykkes,  at  et  Navn  betegner  den  samme  Ting  som  et 
andet  Navn.  Da  Hobbes  ikke  har  set  Lighedsforholdets  Betyd- 
ning ved  Forestillingernes  uvilkaarlige  Association,  stanser  han 
konsekvent  ved  denne  helt  udvortes  Opfattelse  af  Tænkningen, 
der  tillige  passer  saa  godt  til  hans  deduktive  Tendens.  — 

Lyst  og  Ulyst  ere,  som  vi  have  set,  nøje  knyttede  til 
Livsprocessens  Lettelse  eller  Hæmning.  Selvopholdelsestrangen 
er  den  fundamentale  Trang  i  Mennesket  Lyst  og  Ulyst  opstaa 
ved  dens  øjeblikkelige  Tilfredsstillelse.  Naar  der  er  gjort  Erfa- 
ringer og  er  Evne  til  at  danne  sig  Forestillinger  om  det  Frem- 
tidige, opstaa  de  mere  sammensatte  Følelser.  Disse  kunne  efter 
Hobbes  føres  tilbage  til  Magt-  eller  Afmagtsfølelse.  Naar  jeg 
foler  Lyst  ved  Noget,  der  i  Fremtiden  kan  volde  Lyst,  forud- 
sætter det  at  jeg  har  Magt  til  at  skaffe  mig  det  Denne  Magt 
kan  være  min  egen  aandelige  eller  legemlige  Kraft,  eller  mine 
Venners,  paa  hvis  Bistand  jeg  stoler,  eller  en  Autoritet,  af 
hvem  jeg  føler  mig  beskærmet;  maaske  endog  Gud  den  Al- 
mægtige ene  raader  over  den  Magt,  der  gør,  at  jeg  kan  føle 
Lyst  ved  Forestillingen  om  det  Fremtidige.  Ulystfølelse  opstaar 
derimod  ved  Forestillingen  om  Afmagt  til  at  skaffe  fremtidige 
(loder  eller  afværge  fremtidige  Onder.  Alle  Mennesker  have 
en  stadig  og  rastløs  Higen  efter  Magt,  som  kun  Døden  gør 
Ende  paa.  Det  er  ikke  altid,  at  man  venter  sig  større  Glæde 
end  den,  man  besidder;  men  man  vil  bestandigt  bedre  sikre 
sig  det,  man  har.  De  specielle  Følelser  opstaa  under  Kampen 
eller  Kapløbet  mellem  Menneskene.  Der  opstaar  Hoveren  hos 
dem,  der  komme  før  Andre,  Ydmyghed  hos  dem,  der  blive  til- 
bage, Haab,  naar  man  er  i  Aande,  Fortvivlelse,  naar  man  er 
træt,  Vrede  overfor  en  pludselig  Hindring,  Stolthedsfølelse,  naar 

en  stærk  Hindring  gennembrydes,  Graad,  naar  man  pludseligt 
falder,  Latter,  naar  man  pludseligt  ser  Andre  falde,  Medliden- 
hed, naar  vi  se  En,  vi  ønske  vel,  blive  tilbage,  Harme,  naa** 
vi  se  En,  vi  ynske  ilde,  vinde  frem,  Kærlighed,  naar  vi  hjælpe 
en  Anden  under  Løbet,  Lykkefølelse,  naar  vi  stadigt  naa  foran 
vore  Formænd,  Ulykkefølelse,  naar  vi  stadigt  blive  tilbage,  — 
og  forst  meji  Døden  ender  Løbet!  Saalænge  vi  leve,  sætte  vi 
os  Formaal  og  føle  Higen.  Al  Lystfølelse  er  knyttet  til  en  Higen 
mod  et  Maal.  Tænke  vi  os  et  højeste  Maal,  og  at  det  er  naat, 
saa  vil  ikke  blot  al  Higen,  men  ogsaa  al  Følelse  falde  bort. 
Uhindret  Fremgang  til  stedse  fjernere  Maal  vilde  være  det 
største  af  alle  Goder.  Selve  Nydelsen  af,  hvad  der  er  naat,  er 
en  Higen:  den  Nydendes  Sjæl  bevæger  sig  gennem  Delene  af 
det,  der  nydes.  Ti  Livet  er  Bevægelse,  og  kan  denne  ikke 
skride  lige  fremad,  bliver  den  til  Kredsbevægelse. 

I  sin  nærmere  Forklaring  af  Medlidenheden  og  Kærlig- 
heden fører  Hobbes  disse  Følelser  tilbage  til  Selvopholdelses- 
trang  og  Magtfølelse.  Medlidenhed  opstaar  ved,  at  vi  ved  at  se 
Andres  Ulykke  komme  til  at  tænke  paa  en  mulig  Ulykke  for 
os  selv;  Kærlighed  bestaar  i  den  Følelse  af  sin  egen  Magt,  man 
har  ved  at  kunne  hjælpe  Andre.  Ogsaa  Glæden  ved  Erkendelse 
er  en  Art  af  Magtfølelse,  ligesaavel  som  Glæden  ved  Rigdom  og 
Rang;  kun  giver  Videnskab  meget  ringe  Magt,  da  saa  Faa  for- 
staa  den.  Dog  antager  Hobbes  ogsaa  en  umiddelbar  Erkendelses- 
glæde,  hvad  der  er  en  Inkonsekvens.  —  Grusomhed,  forklarer 
han,  er  Foragt  for  fremmed  Smerte  og  Sorg;  den  udspringer 
af  Forvisningen  om  selv  at  være  i  Sikkerhed ;  derimod  antager 
Hobbes  det  for  umuligt,  at  Nogen,  uden  at  Noget  opnaas  for 
ham  derved,  direkte  glæder  sig  over  Andres  Lidelse.  Hobbes' 
Forklaring  af  alle  Følelser  ud  fra  Selvopholdelsestrangen  bliver 
i  det  Enkelte  kunstig  og  ensidig.  Men  han  har  dog  stedse  fast 
og  naturlig  Grund  under  Fødderne  ved  at  betragte  Følelserne 
i  deres  Optræden  og  Motivering  under  Kampen  for  at  bestaa 
og  vinde  from.  Der  er  ikke  det  Raffinement  hos  ham  som 
hos  hans  Saratidige  I^iA  ROCHEFOUCAULD,  der  i  sine  »Maxi- 
mer«,  i  hvilke  han  nedlagde  sine  »Erfaringer«  fra  Fronden  og 
fra  Salonlivet,  stedse  opererer  med  det  Fif  at  lægge  en  bevidst 

Bagtanke  ind  i  enhver  Foleise.  Hobbes  har  langt  mere  Sans 
for  det  Uvilkaarlige.  Han  vilde  neppe  have  kunnet  nedskrive 
en  Paastand  sora  den,  La  Rochefoucauld  har  fremført,  at  man 
kun  græder,  enten  for  at  faa  Ord  for  Inderlighed,  eller  for 
at  blive  beklaget,  eller  for  at  undgaa  Skammen  ved  ikke  at 
græde!  — 

Hvad  Villiens  Psykologi  angaar,  findes  hos  Hobbes  gode 
Bemærkninger  om  Forholdet  mellem  Drift,  Overvejelse  og  Vil- 
len, rettede  mod  den  skolastiske  Psykologi,  der  gor  »Villien« 
til  en  særegen,  abstrakt  Evne,  uden  Sammenhæng  med  de  mere 
elementære  Ytringer  af  Aktivitet.  Desuden  har  Hobbes  givet 
et  glimrende  Indlæg  til  Foi*svar  for  Determinismen  i  det  lille 
Skrift  »Om  Frihed  og  Nødvendighed«,  der  fremkaldtes  ved  en 
Diskussion  med  en  engelsk  Biskop.  Biskoppen  mente,  at  hvis 
Villien  ikke  var  aarsagsfri,  vilde  Jjovene  være  uretfærdige, 
naar  do  forbyde  Handlinger;  Overvejelse  vilde  være  unyttig, 
Paamindelse,  Ros,  Dadel  og  Straf  forgæves,  og  Bøger,  Vaaben, 
Instrumenter  og  Lægemidler  uden  Gavn!  Hobbes  svarede: 
IjOvgw  virker  afskra^kkende,  altsaa  motiverende;  Straffen  skal 
ikke  plage  Forbryderen  for,  hvad  der  ikke  kan  blive  anderledes, 
men  gore  ham  bedre  og  afskrække  Andre;  uden  Overvejelse 
bliver  Handlingen  ofte  slet,  bliver  ikke,  hvad  den  ellers  kan 
blive,  og  af  samme  Grund  kunne  Instrumenter  og  Lægemidler 
o.  s.  V.  ofte  ikke  undværes;  Ros  og  Dadel  betinges  ved  Hand- 
lingens Godhed  eller  Forda^rvelighed  og  have  Intet  med  Nod- 
vendighed  eller  Ikke-Nodvendighed  at  gore. 


/".  Etik  og  Statikere. 
Med  samme  Energi,  med  hvilken  Hobbes  grunder  hele 
sin  Opfattelse  af  Tilværelsen  paa  den  mekaniske  Bevægelses 
fjove,  grunder  han  hele  sin  Opfattelse  af  det  etiske  og  det 
sociale  Liv  paa  Selvopholdelsestrangen.  Spørges  der  om  For- 
holdet mellem  Hobbes'  Etik  og  Statslære  paa  den  ene  Side,  og 
hans  øvrige  System  paa  den  anden  Side,  saa  har  Hobbes  alle- 
rede indrømmet,  at  man  kan  komme  til  Etik  og  Statslære  ad 
to  Veje,   dels   gennem   Deduktioner   ud    fra  Læren    om    I^ege- 

merne,  dels  gennem  umiddelbar  psykologisk  Erfaring.  Men  den 
deduktive  Vej  har  han  slet  ikke  forsogt,  hvilket  hænger  sam- 
men med,  at  hans  etisk-politiske  Skrifter  forfattedes  for  hans 
naturfilosofiske.  Han  gør  intet  Forsøg  paa  at  udlede  Selv- 
opholdelsestrangen  af  Mekaniken;  han  ser  ikke  Selvhævdelse 
som  almindelig  Tendens  hos  alt  Existerende,  saaledes  som  før 
ham  Telesio  og  Bruno  og  senere  Spinoza.  Han  lader  sig  noje 
med  at  konstatere  den  som  Faktum.  Derimod  er  der  endnu  en 
tredie  Vej,  ad  hvilken  Etik  og  Statslære  efter  Hobbes  kunde 
indledes:  ved  viikaarlig  Definition,  vilkaarlig  Fastsættelse  af  de 
første  Priuciper.  I  Etik  og  Statslære  have  vi  jo  med  vort  eget 
Liv  at  gøre;  dets  Vurdering  og  Ordning  beror  paa  vor  Villie. 
Derfor  kunne  efter  Hobbes  Etik  og  Statslære  være  konstruk- 
tive Videnskaber  ligesom  Geometri  og  Mekanik.  Alle  moralske 
og  politiske  Love  forudsætte  nemlig  en  Kontrakt  mellem  Men- 
neskene om  at  fore  et  Samfundsliv  paa  visse  Betingelser.  Af 
denne  Kontrakt  kunne  de  enkelte  moralske  og  politiske  Regler 
deduceres.  Ligesom  ved  do  almindelige  videnskabelige  Forud- 
sætninger spille  dog  ogsaa  her  Hensyn  til  Erfaringen  en  væsent- 
lig Rolle  ved  Principernes  Opstilling;  denne  er  ikke  umotiveret 
Tvertimod,  det  er  ikke  den  mindst  interessante  Del  af  Hobbes' 
etisk-politiske  Teori,  der  gaar  ud  paa  at  vise,  hvorledes  Menne- 
skene komme  til  at  konstruere  sig  et  Samfundsliv. 

Det  er  Erfaring  om  bitter  Nod  og  Fare,  der  forer  dem 
dertil.  Det  er  urigtigt  at  antage  (med  Aristoteles  og  Grotius), 
at  Mennesket  har  en  oprindelig  Trang  og  Evne  til  Samfunds- 
liv. Tvertimod.  Idet  hver  Enkelts  Trang  og  Magtfolelsc  fører 
ham  til  at  bemægtige  sig  saa  Meget  som  muligt  af,  hvad  Na- 
turen byder,  kommer  han  til  at  stode  sammen  med  de  Andre, 
der  have  lignende  Trang  og  Magtfolelse.  Frygten  vil  maasko 
endog  føre  dem  til  at  søge  at  komme  hverandre  i  Forkøbet  med 
at  øve  Vold  for  ikke  selv  at  blive  overraskede.  At  det  forhol- 
der sig  saaledes,  vise  Efterretningerne  om  vore  barbariske  For- 
fædre og  om  de  Vilde;  og  det  ses  af  de  Sikkerhedsforanstalt- 
ninger, vi  Alle  træffe,  og  af  Staternes  indbyrdes  P'orhold.  Natur- 
tilstanden, d.  V.  s.  Menneskets  Tilstand,  som  den  er,  afset  fra 
Statslivet,  er  en  Krig  af  Alle  mod  Alle  (bellum  omnium  contra 

omnes).  Her  gælder  ingen  anden  Regel  end  den  Enkeltes  Trang 
og  Magt.  Hvor  Magten  er  ringe,  træder  Listen  i  Stedet.  — 
Dette  vil  ikke  sige,  at  alle  Mennesker  ere  onde  af  Naturen.  Det 
er  ikke  selve  Menneskenaturen,  der  er  ond;  men  der  kan  ud- 
springe fordærvelige  Handlinger  af  den.  Og  selv  om  der  fand- 
tes færre  onde  Mennesker  end  gode,  maatte  disse  dog  tra^ffo 
Sikkerhedsanstalter  overfor  hine. 

Der  vilde  ingen  Udgang  være  af  denne  uhyggelige  Til- 
stand, dersom  Fornuften  ikke  ligesaa  vel  som  Lidenskaben  havde 
sin  Rod  i  den"  menneskelige  Natur.  Den  rette  Fornuft  leder 
Menneskene  til  at  soge  bedre  Midler  for  deres  Opholdelse,  end 
de  have,  saa  længe  de  fægte  hver  for  sig.  De  opdage,  at  On- 
det er  fælles,  og  at  der  er  fælles  Midler  at  anvende  imod  det. 
Derved  bliver  den  forsfe  og  mest  fumlamentale  moralske  Xatfir- 
lov  til:  Freden  bør  søges,  og  hvis  den  ikke  kan  opnaas,  bor 
der  soges  Bistand  til  Krigen!  Men  Betingelsen  herfor  er,  at 
den  Enkelte  opgiver  den  ubetingede  Ret,  som  han  har  i  Natur- 
tilstanden. Det  er  Selvopholdelsestrangen,  der  dikterer  denne 
Opgivelse.  Deraf  følger  fremdeles:  Ordholdenhed,  Taknemme- 
lighed, Tjenstviliighed,  Overbærenhed  og  Billighed  bor  øves, 
men  Hovmod  og  Overgreb  undgaas;  hvad  der  ikke  kan  deles, 
bør  bruges  i  Fællesskab;  indbyrdes  Strid  bør  bilægges  ved 
Voldgift;  hver  Enkelt  bor  bevare  sine  aandelige  Evner  usvæk- 
kede (ti  ellers  kan  den  rette  Fornuft  og  dens  Bud  ikke  komme 
til  at  raade).  Alle  disse  Konsekvenser  kunne  sammenfattes  i 
det  gamle  Ord:  Gor  ikke  mod  Andre,  hvad  du  ikke  vil,  skal 
gøres  mod  dig  selv.  —  Dersom  Nogen  mener,  at  disse  For- 
nuftbud ikke  ville  kunne  have  Magt  overfor  Lidenskaborne, 
indrømmer  Hobbes,  at  Frygt  og  Haab,  Vrede  og  Ærgerrighed, 
Havesyge  og  Forfængelighed  ganske  vist  kunne  forhindre  An- 
erkendelsen af  dem ;  men  —  tilføjer  han  —  der  er  dog  Ingen, 
der  ikke  undertiden  har  Ro  i  Sindet  (sedatus  animus),  og  da 
vil  han  anerkende  dem  i  deres  nødvendige  Sammenhæng  med 
Selvopholdelsestrangen.  Alle  Pligter  og  Dyder  folge  af  den 
.ene  Sætning,  at  der  skal  skaffes  Fred;  do  ere  Midler  til  Fred. 
Derfor  er  den  naturlige  Morallov  ogsaa  Guddommens  Villio: 
Fornuften  er  indplantet  af  Gud,  og  Kristus,  Apostlene  og  Pro- 

feterne  forkynde  de  samme  Bud,  der  kunne  udledes  af  den 
rette  Fornuft. 

Det  er  ikke  umuligt,  at  Hobbes  ved  denne  Tankegang  er 
paavirket  af  Herbert  af  Cherbury,  der  jo  saa  den  naturlige  Lovs 
Betydning  i,  at  den  hindrede  gensidig  Ødelæggelse,  og  i  den 
rette  Opstilling  af  de  »fælles  Forestillinger«  saa  et  Middel  til 
Fred.  Det  vides  fra  Hobbes'  Biografi  (Vitæ  Hobbianæ  Auc- 
tarium),  at  Hobbes  har  staaet  Lord  Herbert  personligt  nær.  — 

Xaar  Hobbes  appellerer  til  den  rette  Fornuft,  er  han  sig 
fuldt  bevidst,  at  han  ikke  med  Platon  og  Skolastikerne  antager 
en  særegen  mystisk  Evne,  der  skulde  kunne  afgive  en  fælles 
Maalestok  ved  alle  Afgørelser  af,  hvad  der  er  godt  og  ondt.  Han 
afviser  udtrykkeligt  (Elements  of  Law,  H,  10,  8),  at  der  skulde 
gives  en  saadan  fuldt  færdig  recta  ratio  i  Verden:  Right  rea- 
8on  is  not  existent.  Hvad  der  staar  fast,  er  kun  det  Maal,  alle 
levende  Væsener  stra>be  efter,  og  naar  Fornuften  vaagner  til 
Klarhed,  vil  den  ogsaa  finde  de  nødvendige  Midler  til  at  naa 
dette  Maal.  Hobbes  giver  Fornuften  Basis  og  Indhold  i  Selv- 
opholdelsen  og  dens  Midler,  og  er  fuldt  klar  over,  at  Fornuf- 
ten kun  virker,  naar  Sindet  er  roligt  (De  cive  HI,  26:  sedato 
animo).  Han  lægger  ved  Konstruktionen  af  Etikens  og  Stats- 
lærens  Forudsætninger  en  saadan  rolig  Sindstilstand  til  Grund. 
Og  det  er  Erfaring,  der  har  lært  ham,  at  kun  ved  Foreningen 
af  Selvopholdelsestrangen  med  den  Sindsro,  der  gør  Overvejelse 
mulig,  kan  der  blive  Tale  om  etiske  Love  for  de  menneskelige 
Handlinger.  En  Idealisation  af  det  Givne  er  altsaa  nødvendig, 
ti  baade  lidenskabelig  Ophidselse,  Kortsynethed  og  Inkonsekvens 
raaa  holdes  borte,  hvis  Fornuften  skal  være  »ret«.  De  ideale 
og  konsekvente  Fordringer,  Freden  udkræver,  maa  tillige  hol- 
des oppe  af  en  stadig  Villie.  Det  gælder  ikke  blot  om  i  det 
Ydre  at  overholde  Buddene,  men  om  inderlig  Tilslutning  til 
dem  for  deres  egen  Skyld.  Den  naturlige  Morallov  forpligter 
den  Enkelte  for  hans  egen  Samvittigheds  Domstol  (in  forø  con- 
scientiæ).  —  Hobbes  har  unegteligt  ikke  lagt  Mærke  til,  i  hvor 
høj  Grad  han  her  idealiserer.  Hvis  Selvopholdelsestrangen  i 
dens  elementa^re  Form  stadigt  skal  være  det  eneste  Motiv, 
bliver  en  saadan  Samvittighed,  som  Hobbes  her  tænker  sig,  en 

Folelse  eller  Villie,  der  holder  Fredens  nødvendige  Betingelser 
fast  for  deres  egen  Skyld,  ikke  raulig.  Det  gaar  ham  her,  som 
naar  han  antager  en  Videbegærlighed  som  umiddelbar  Lystfølelse; 
heller  ikke  den  kan  direkte  udledes  af  Selvopholdelsestrangen. 
Hobbes  mangler  Ideen  om  Motivforskydning,  hvorved  det,  der 
forst  staar  som  Middel,  kan  gaa  over  til  at  blive  Formaal.  En 
saadan  Metamorfose  er  meget  vel  tænkelig  paa  Basis  af  Selv- 
opholdelsestrangen: det  kunde  jo  være,  at  man  benyttede  Mid- 
lerne bedst,  naar  man  ikke  benyttede  dem  som  Midler! 

Det  nytter  nu  lidet,  at  den  Enkelte  anerkender  den  natur- 
lige Lov  for  sin  Samvittigheds  Domstol,  Der  maa  tilvejebringes 
en  Myndighed,  for  hvilken  Alle  boje  sig.  Den  Enkelte  maa 
overgive  sin  naturlige  Ret  til  en  saadan  Myndighed  under  For- 
udsætning af,  at  alle  Andre  ogsaa  overgive  deres  til  samme 
Myndighed,  og  denne  Myndighed,  Statsmagten,  koncentrerer  da 
i  sig  al  den  Ret^  der  i  Naturtilstanden  var  fordelt  hos  de  Mange. 
Denne  Kontrakt,  hvorved  Statslivet  afløser  Naturtilstanden,  inde- 
holder paa  én  Gang  en  Overenskomst  mellem  de  Enkelte  ind- 
byrdes og  en  fælles  Underkastelse  under  en  Myndighed  (hvad 
enten  nu  denne  er  en  enkelt  Person  eller  en  Forsamling  af 
flere  Personer).  Herved  adskiller  Hobbes'  Lære  sig  fra  Althu- 
sius',  der  skelnede  mellem  Samfundskontrakten  og  Myndighedens 
Konstitueren ;  for  Hobbes  falde  begge  sammen.  Men  Hobbes 
antager  ligesaa  lidt,  som  de  tidligere  Naturretslærere,  at  denne 
Kontrakt  indgaas  med  fuld  Bevidsthed.  Den  kan  være  under- 
forstaaet  eller  forudsat  (a  supposed  covenant,  pactum  subaudi- 
tum),  behøver  ikke  at  være  udtrykkelig  (pactum  expressura). 
Exempler  paa  underforstaaede  Kontrakter  haves  i  Forholdet 
mellem  Sejrherren  og  den  Overvundne,  hvem  han  har  skænket 
Livet:  stolede  han  ikke  paa  hans  Lydighed,  vilde  han  ikke  have 
skænket  ham  Livet  Ligeledes  indgaas  der  en  stiltiende  Pagt 
mellem  det  spæde  Barn  og  den,  der  opfostrer  og  beskytter  det, 
i  Regelen  Moderen.  At  Kontrakten  har  fundet  Sted,  slutter 
Hobbes  sig  til  af  Forholdets  Natur.  Naar  Kontrakten  er  under- 
forstaaet  eller  stiltiende,  er  den  lige  ved  at  være  et  blot  Syns- 
punkt, der  bruges  til  Belysning  og  Vurdering.  Men  det  er  da 
ejendommeligt  for  Hobbes,  at  han   netop   bruger   dette   Syns- 

punkt.  Kontrakten  forudsætter  (hvor  den  er  udtrykkelig)  Indi- 
viderne staaende  overfor  hverandre  som  selvstændige  Væsener, 
hvert  med  sin  Selvopholdelsestrang,  og  Samfundet  skal  nu  være 
Produktet  af  deres  Vexel virkning.  Det  bliver  ved  dette  Syns- 
punkt muligt  for  Hobbes  at  deducere  Statslivet  ud  fra  den  indi- 
viduelle Selvopholdelse.  Han  tænker  sig  Menneskene  skudte  op 
af  Jorden  som  Paddehatte,  hvert  paa  sit  Sted,  og  derefter  slutte  sig 
sammen.  Dette  er  et  Tankeexperiment,  som  er  nødvendigt  for  den 
konstruktive  Metode.  Men  Hobbes  undersøger  ikke  udtrykkeligt, 
hvorledes  Erfaringen  forholder  sig  til  denne  Tanke,  som  jo  i 
det  Hele  Forholdet  mellem  Erfaringen  og  den  konstruktive  Tænk- 
nings vilkaarlige  Forudsætninger  staar  uklart  hen  hos  ham. 

Ved  Kontraktteorien  skal  vises,  at  det  er  i  enhver  Enkelts 
velforstaaede  Interesse  at  lyde.  Den  Myndighed,  der  skal  lydes, 
maa  være  ubetinget  Statsmagten  maa  være  saa  stærk  som 
muligt,  saa  at  hver  Enkelt  overfor  den  er  aldeles  forsvindende. 
Den  maa  have  Straffemyndighed,  Ret  til  at  fore  Krig  og  slutte 
Fred,  Disposition  over  al  Ejendom,  Afgørelse  af,  hvilke  Menin- 
ger og  Lærdomme  der  maa  forkyndes.  Til  den  absolute  Myn- 
dighed paa  den  ene  Side  svarer  absolut  Lydighed  paa  den  anden 
Side.  Kun  det,  der  vilde  va>re  værre  end  Døden  —  f.  Ex.  at 
dræbe  sig  selv  eller  sine  Nærmeste  —  kan  Statsmagten  ikke 
byde.  Naar  denne  uhyre  Magt  misbruges,  foreligger  der  et 
Brud  paa  den  moralske  Naturlov,  hvilken  ogsaa  Statsmagtens 
Ihændehavere  ere  bundne  til  for  deres  Samvittigheds  Domstol, 
—  men  derimod  ikke  et  Brud  paa  Statens  lx)ve,  der  ikke 
kunne  forpligte  selve  den  Myndighed,  hvis  Villie  hævder  dem. 
Synes  man,  at  dette  er  haarde  Betingelser,  svarer  Hobbes,  at 
med  Magten  til  at  beskytte  følger  uundgaaeligt  Magten  til  at 
undertrykke.  Det  menneskelige  Liv  kan  nu  engang  ikke  være 
frit  for  Ulemper.  Naturtilstandens  Frihed  er  forbunden  med 
Usikkerhed  og  Strid,  Statslivets  Bundethed  med  Sikkerhed  og 
Fred.  Det  er  umuligt  at  begrænse  Statsmagten.  Ti  Magt  kan 
kun  begrænses  af  Magt,  og  at  begrænse  Magten  er  derfor  det 
Samme  som  at  dele  den.  Indskrænker  man  Suveraniens  Magt, 
saa  er  Suveræniteten  i  Virkeligheden  hos  den  eller  dem,  der 
kunne   straffe   eller  afskedige   den    saakaldte    Suveræn.    Dette 

gælder,  hvad  enten  man  vil  skelne  mellem  gejstlig  og  verdslig 
Magt,  eller  mellem  udøvende  og  bevilligende  Magt.  —  Hobbes 
anser  Monarkiet  for  den  bedste  Regeringsform.  Demokratiet  er 
i  Virkeligheden  et  Aristokrati  af  Talere.  Monarkiet  har  det 
Fortrin,  at  der  kun  er  En,  der  kan  øve  Misbrug,  men  især,  at 
Partistridigheder  undgaas  og  Hemmeligheder  lettere  bevares. 
Det  er  (i  Kraft  af  den  oprindelige  Kontrakt)  i  Virkeligheden 
Folket,  der  regerer;  dets  Villie  fuldbyrdes  gennem  Monarken, 
til  hvem  i  den  oprindelige  Kontrakt  Enhvers  naturlige  Ret  er 
overdragen. 

I  alle  religiøse  og  moralske  Sporgsmaal  har  Suverænen  at 
træffe  Afgørelse.  Suverænen  skal  bestemme,  hvorledes  Gud  skal 
dyrkes:  ellers  vilde  det,  der  for  den  Ene  er  Dyrkelse,  blive  Be- 
spottelse for  den  Anden,  og  en  stadig  Kilde  til  Strid  og  Opløs- 
ning være  til  Stede.  Ligesaa  lidt  kunne  de  Enkelte  afgere, 
hvad  der  er  godt  og  ret  i  Praxis;  det  vilde  være  en  stadig 
Spire  til  Oprør.  Det  er  jo  ogsaa  klart,  at  kun  naar  Definitio- 
nerne ere  fælles,  kan  der  være  Sikkerhed  for,  at  Slutningerne 
blive  fælles.  Naar  Hobbes  kalder  Etik  og  Politik  konstruktive 
Videnskaber,  fordi  »vi  selv«  fastsætte  de  første  Principer,  saa 
bliver  i  Praxis  disse  »vi  selv«  Et  med  Suverænen.  Her  træ- 
der det  Forunderlige  i  Hobbes'  hele  Standpunkt  klart  frem. 
Hans  frie,  naturalistiske  Forsken  har  ført  ham  til  at  se  Nødven- 
digheden af  en  absolut  Autoritet,  hvis  Fornuft  skal  anerkendes 
som  recta  ratio.  Men  han  giver  saa  dog  selv  en  Begrundelse 
af  denne  Autoritet,  begrunder  dens  recta  ratio  ved  sin  egen 
recta  ratio  og  benytter  sig  ved  denne  Begrundelse  af  den  Tænke- 
og  Ytringsfrihed,  hvis  Udryddelse  han  forlanger.  De  Kund- 
skabens Frugter,  han  selv  har  plukket,  bruger  han  til  at  ind- 
skærpe Nødvendigheden  af  et  Forbud  mod  at  spise  af  Kund- 
skabens Træ.  Han  benyttede  Trykkefriheden  under  Indepen- 
denternes  Herredømme  til  at  udgive  første  Udgave  af  Leviathan 
(1651),  og  senere,  under  Restaurationen,  tog  han  sin  Tilflugt  til 
den  hollandske  Trykkefrihed  for  at  faa  anden  Udgave  af  Le- 
viathan (1670)  frem;  Karl  H  negtede  ham  udtrykkeligt  Til- 
ladelse til  en  ny  Udgave  af  det  kætterske  Værk.  Som  saa 
mange  af  det  17.  Aarhundredes  bedste  Mænd,  forener  Hobbes 

i  sig  Renaissancens  kraftige  Selvfølelse  og  Frihedsfølelse  med 
Overbevisningen  om  de  store,  bærende  Magters  Absoluthed.  Han 
betegner  i  sin  Lære  den  stærke  Reaktion  mod  Renaissancen  og 
Reformationen.  Den  oprorske  Mening  om  Samvittighedsfriheden 
og  om  den  individuelle  Erkendelses  Ret  paa  det  moralske  og 
politiske  Omraade  udledte  han  dels  fra  Studiet  af  de  romerske 
og  græske  Forfattere  (især  Aristoteles)  paa  Universiteterne,  dels 
fra  den  med  Reformationen  følgende  frie  Adgang  til  Læsning 
og  Fortolkning  af  Bibelen.  Han  opstillede  herimod  den  stram- 
meste Cæsareopapisme:  Kristi  Rige  begynder  forst  med  hans 
Genkomst  til  Dommen;  indtil  da  taler  Gud  kun  gennem  sine 
Viceguder:  Statsmagtens  Ihændehavere.  Han  erklærer  sig  baade 
mod  Katoliker,  Anglikanere  og  Puritanere.  Skal  Paven  være 
de  Troendes  Hyrde,  saa  bliver  han  deres  virkelige  Suveræn,  og 
Staten  opløses.  Skal  hver  enkelt  Troende  anses  delagtig  i  den 
guddommelige  Visdom,  bliver  der  Strid  af  Alle  mod  Alle.  Skulle 
Biskopperne  have  nogen  Myndighed  udover  hvad  der  følger  af 
kongelig  Indsættelse  (Anglikanerne  mene,  at  de  have  »something 
more,  they  know  not  what,  of  divine  right«),  saa  vil  der  ogsaa 
blive  Strid  mellem  Kirke  og  Stat  —  og  tillige  et  gejstligt 
Tyranni.  Den  protestantiske  Gejstlighed  mente,  at  Pavedømmet 
var  styrtet,  for  at  den  kunde  træde  i  dets  Sted.  Men  —  spor- 
ger Hobbes  —  hvad  have  vi  da  vundet  ved  Befrielsen  fra  Pa- 
vens Tyranni,  naar  disse  ubetydelige  Mænd  (these  petty  men) 
skulle  afløse  ham?  Tilmed  da  det  er  Folk,  hvis  aandelige  Egen- 
skaber ikke  ere  gunstige  for  et  fredeligt  Samfundsliv  (qvorum 
ingonium  paci  et  soeietati  aptum  non  est)!  Hobbes  begynder 
altsaa  med  Polemik  mod  den  frie  Drøftelse,  men  ender  med 
Polemik  mod  de  smaa  Autoriteter,  der  havde  trængt  sig  frem 
i  den  stores  Sted.  Det  er  egentlig  dem,  han  vil  ramme.  Og 
i  dette  Forhold  ligger  Forklaringen  af  hans  forunderlige  Stilling. 
Hobbes  deler  den  Tendens  til  Midtpunktsogen,  Koncentra- 
tion og  Resignation,  som  er  ejendommelig  for  det  17.  Aarhun- 
drede,  og  som  i  Filosofien  ikke  blot  faar  Udtryk  i  hans  Stats- 
lære,  men  fremtræde  i  analoge  Træk  i  Fenelons  og  Malebran- 
ches  Mystik  og  i  Spinozas  Panteisme.  Og  han  har  den  store 
Fortjeneste  af  Statslæren  at  have  slaaet  fast,  at  der  i  en  Stat 

kun  kan  være  ét  Tyngdepunkt  Men  han  forser  sig  paa  Tyngde- 
punktet: alle  andre  Kræfter  end  Tyngdens  forsvinde  for  ham, 
og  konsekvent  samle  da  alle  Masser  sig  i  Centrum.  Magt  og 
Lydighed  blive  Et  og  Alt.  Det  uvilkaarlige  Livsindhold,  Sæd 
og  Skik,  offentlig  Mening,  de  stille  og  skjulte  Veje,  ad  hvilke 
selv  Magtens  Indehavere  ere  afhængige  af  det,  der  bevæger  sig 
hos  de  Mange,  og  paa  den  anden  Side  hele  den  Udfoldelse  af 
Livet,  som -det  er  Magtens  Opgave  at  hegne  om  og  at  under- 
ordne sig  under  som  tjenende  Grundlag  —  alt  dette  har  Hob- 
bes ikke  Blik  for.  Hans  Blik  er  fængslet  af  hint  ene  Punkt 
Og  hans  Tænkning  er  i  Lapidarstil;  de  finere  Nuancer  undgaar 
ham.  Des  større  Sans  har  han  for  de  store,  elementære  Livs- 
betingelser for  dot  menneskelige  Samfund.  Han  hører  til  den 
samme  Side  i  den  engelske  Aand,  af  hvilken  Malthus  og  Dar- 
win, der  begge  kunne  siges  at  fortsætte  Hobbes'  Tanke,  ere 
udsprungne. 

Alligevel  findes  der,  som  allerede  berort,  Antydninger  hos 
ham,  der  fere  ud  til  en  videre  Horizont 

Den  Regerendes  Pligt  sammenfattes  i  den  Sætning,  at  Fol- 
kets Vel  er  den  hojeste  Lov.  Staten  er  jo  ikke  indstiftet  for 
Regenternes,  men  for  Borgernes  Skyld.  Den  Despotisme,  Hob- 
bes tager  Ordet  for,  er  af  samme  Art,  som  den,  der  træder 
frem  hos  de  oplyste,  reformatoriske  Statsmænd  i  det  18.  Aar- 
hundrede  (Frederik  H,  Joseph  H).  Han  er  ikke  blot  en  ivrig 
Modstander  af  Hierarki  under  alle  Former,  men  ogsaa  af  al 
Slags  Klasseherredømme,  som  det  jo  kan  findes  selv  i  »fries 
Lande.  Ved  det  absolute  Tyngdepunkt,  han  slaar  fast,  vil  han 
ophæve  de  smaa  Tyngdepunkter,  for  at  alle  Elementer  kunne 
komme  til  at  bevæge  sig  i  naturlige  Baner.  Og  selve  den  abso- 
lute Autoritet  begrundes  ad  Fornuftens  Vej.  Hobbes  gor  Brug 
af  den  frie  Diskussion.  Han  haabede  paa,  at  hans  »Leviathan« 
vilde  »falde  i  Hænderne  paa  en  Fyrste,  der  vilde  overtænke 
den  selv  uden  Hjælp  af  en  interesseret  eller  misundelig  For- 
tolker, og  dernæst  anvende  sin  suveræne  Myndighed  til  at  be- 
skytte den  offentlige  Forkyndelse  af  den  Lære,  den  indeholder, 
for  at  den  teoretiske  Sandhed  kunde  blive  overført  til  praktisk 
Nytte«  ^*).    Men  han  haaber  ikke  blot  paa  Fyrsternes,  ogsaa  paa 

Folkets  Oplysning.  Overfor  Hierarkiet  stoler  han  ikke  blot  paa 
Statsmagtens  Skinsyge,  men  ogsaa  paa  Folkets  fremskridende 
aandelige  Dannelse  og  Kritik:  Paulatim  eruditur  vulgus!  (De 
homine,  XV,  13).  Selvmodsigelse  mellem  Lærens  Sætninger 
eller  mellem  Forkyndernes  Lære  og  Liv  ville  tidligt  eller  sent 
blive  opdagede.  Der  aabner  sig  her  en  vid  Horizont,  videre 
endog  end  den,  der  stod  for  Oplysningens  Heroer  i  det  18. 
Åarh lindrede;  ti  Voltaire  og  Diderot  fralagde  sig  udtrykkeligt 
Tanken  om  en  Oplysning  af  vulgus.  Og  denne  vide  Horizont 
fremkommer,  naar  man  gaar  tilbunds  i  Hobbes'  Forudsætnin- 
ger, egentligt  ikke  ved  en  Inkonsekvens.  Ti  ved  den  »Kontrakt«, 
gennem  hvilke  de  Enkelte  opgive  deres  Egenvillie,  skal  denne 
jo  egentligt  ikke  forsvinde,  men  blot  optages  i  en  højere  Sam- 
menhæng. Hvad  der  savnes  hos  Hobbes,  er  Midler  til  at  vise, 
hvorledes  den  isolerede  Villie  kan  undergaa  en  Metamorfose 
ved  saaledes  at  indarbejdes  i  en  større  Helhed.  Men  ved  sit 
første  og  sit  sidste  Ord  peger  han  udover  sin  egen  Læres  Ufuld- 
kommenhed, en  Ufuldkommenhed,  der  opvejes  ved  Naturkraften 
og  Skarpsindigheden  i  Lærens  Grund  og  Bygning. 


g.  Mo(lstaae7ide  Retninger  i  den  engelshe  Filosofi. 
Den  engelske  Filosofis  Historie  i  det  17.  Åarhundrede  er 
ikke  udtømt  med  Bacon,  Herbert  af  Cherbury  og  Thomas  Hob- 
bes og  med  den  Retning,  de  betegne.  Foruden  denne  Retning, 
der  tager  sit  Grundlag  i,  hvad  der  er  givet  i  den  ydre  eller 
indre  Natur,  og  arbejder  paa  dette  Grundlag  ved  Hjælp  af  den 
induktive  eller  den  deduktive  Metode,  gives  der  ogsaa  en  anden 
Retning,  som  historisk  viser  tilbage  til  Nyplatonismen,  og  som 
antager  et  over  al  Erfaring  ophøjet  Grundlag  for  de  højeste 
Ideer,  særligt  for  de  etiske  Ideer.  Horhen  horer  ROBERT 
GREVILLE,  LORD  BROOKE,  der  i  sit  35.  Aar  faldt  ved  Lich- 
field  (1643),  kæmpende  for  Parlamentets  Sag.  I  sit  Skrift  om 
»Sandhedens  Natur«,  der  udkom  to  Aar  før  hans  Død,  og  til 
hvilket  han  maaske  har  faaet  Irapulsen  ved  Lord  Herberts  Skrift, 
protesterede  han  imod,  at  Erkendelsen  blot  skulde  være  en  menne- 
skelig Evne,  der  i  sig  selv  var  tom  og  forst  skulde  til  at  søge 

sit  Indhold:  kiui  Lys  er  modtageligt  for  Lys,  og  Erkendelsen 
er  en  Straale  af  selve  den  guddommelige  Natur.  Den  sande 
Erkendelse  hæver  os  over  Sansningen  —  hvad  det  koperni- 
kanske System  er  et  Exempel  paa.  Al  Flerhed,  alle  Rums-  og 
Tidsforhold  ere  kun  Skin;  Tænkningen  faar  kun  Ro  i  Erken- 
delsen af  den  ene  Aarsag  til  Alt  Erkendelsen  af  alle  Tings 
Enhed  i  Gud  befrier  fra  Misundelse,  viser  mig  Andres  Lykke 
som  min  egen,  adspreder  Sjælens  Mørke  og  læger  al  Smerte. 
Erfaringen  kan  derimod  ingen  virkelige  Aarsager  vise  os; 
den  kan  kun  vise  os,  at  det  ene  Fænomen  gaar  forud  for  det 
andel  ^^). 

Den  platoniske  Retning,  Lord  Brooke  tilhørte,  fandt  ved 
Midten  af  Aarhundredet  et  Stade  ved  Universitetet  i  Cambridge, 
medens  Oxford  vedblev  at  holde  paa  Skolastiken.  Et  Aar  efter 
at  Leviathan  var  udkommet  udkom  (1652)  NathANIEL  CULVER- 
WELS  »Afhandling  om  Naturens  Lys«.  Culverwel  var  død 
1651;  han  var  Master  of  Arts  ogFellow  i  Cambridge.  Hans  Skrif- 
ter ere  platoniserende  ligesom  Brookes,  men  ikke  saa  mystiske,  og 
han  lægger  større  Vægt  paa  psykologisk  Erfaring.  Men  han  an- 
tager evige  og  almengyldige  Sandheder  baade  paa  det  prak- 
tiske og  det  teoretiske  Omraade.  Disse  Sandheder  ere  Et  med 
Guds  Væsen  og  hævdes  i  Verden  af  Guds  Villie.  Saaledes  gaar 
for  ham,  ligesom  for  Brooke,  Filosofi  og  Teologi  i  Et,  medens 
Bacon  og  Hobbes  satte  en  skarp  Grænse  mellem  dem*^).  I 
mere  systematisk  Form  træder  den  samme  Retning,  hvis  Karakter- 
mærke  er  en  noje  Forbindelse  af  platonisk  Filosofi  og  kristelig 
Teologi,  frem  hos  RALPH  CUDWORTH  (f  1688)  og  HENRY 
More  (f  1687),  begge  knyttede  til  Cambridges  Universitet 
Medens  det  for  Bacon  og  Hobbes  var  en  Hovedsag,  at  Sand- 
heden maa  arbejde  sig  frem  i  Verden,  blive  til  i  Menneskets 
Bevidsthed  gennem  anstrengt  Arbejde,  vendte  disse  Mænd  til- 
bage til  den  platoniske  Lære  om  den  evige  Sandhed,  som  ikke 
vorder,  og  som  Menneskets  Bevidsthed  blot  skal  aabne  sig  for, 
saa  har  den  Del  deri.  Denne  Retning  vendte  sig  baade  mod 
Puritanismen,  der  var  fjendsk  mod  filosofisk  Tænkning,  og  mod 
Hobbes  (og  for  Mores  Vedkommende  ogsaa  mod  Spinoza),  der 
stillede  Filosofien   i  Modsætning  til  Teologien.    Betegnende   er 

det,  at  Henry  More  førtes  ind  paa  filosofiske  Studier  gennem 
Tvivlen  om  Kalvinismens  Sandhed;  han  var  opdragen  strengt 
kalvinsk,  og  det:  at  han  formaaede  at  arbejde  sig  ud  af  den 
Lære,  der  var  indprentet  ham,  ved  sin  egen  Tænknings  Energi, 
var  ham  et  Vidnesbyrd  om  Tankens  Selvstændighed  overfor  alt 
Ydre,  en  Selvstændighed,  han  saa  gjorde  gældende  ikke  blot 
overfor  den  snevre  puritanske  Teologi,  men  ogsaa  overfor  Ba- 
cons og  Hobbes'  realistiske  Retning.  More  stod  i  Berøring  med 
Descartes  og  optog  adskillige  af  hans  Ideer,  kun  ikke  den  skarpe 
Sondring  mellem  Aand  og  Materie;  for  ham  var  det  Aandelige 
udstrakt,  skønt  ikke  Genstand  for  Berøring.  I  sit  Skrift  De 
anhna  (Kotterdam  1678.  cap.  1)  definerer  han  en  Aand  som  en 
Substans,  der  vel  kan  gennemtrænges,  men  ikke  sønderdeles 
(substantia  penetrabilis  et  indiscerpibilis),  medens  Legemet  er 
en  Substans,  der  kan  sønderdeles,  men  ikke  gennemtrænges 
(substantia  impenetrabilis  et  discerpibilis).  Det  for  Legemet  Karak- 
teristiske er  ikke,  at  det  er  udstrakt,  men  at  det  er  uigennem- 
trængeligt. Alt,  hvad  der  existerer,  har  Udstrækning  i  Længde, 
Bredde  og  Dybde,  Aanden  saa  vel  som  Legemet.  (De  anima. 
cap.  8:  Responsiones  ad  Hobbesiana).  Paa  denne  Maade  mæg- 
ler han  mellem  Hobbes  og  Descartes  og  mener  at  have  gen- 
drevet Hobbes'  Indvending  mod  Spiritualismen,  at  vi  ikke  kunne 
danne  os  noget  Begreb  om  en  immateriel  Substans.  Udstrækning 
skal  være  fælles  for  begge  Arter  af  Substans,  og  More  gaar 
endog  et  Skridt  videre,  idet  han,  ligesom  flere  af  Renaissancens 
Filosofer,  betragter  Rummet  som  et  guddommeligt  Attribut:  at 
Gud  har  Udstrækning,  følger  af  hans  Allestedsnærværelse.  (De 
anima.  cap.  2.  §  4 — 5).  Forskellen  mellem  Gud  og  den  enkelte 
Sjæl  er  kun,  at  Gud  er  ubegrænset,  Sjælen  begrænset.  Ved 
denne  dristige  Mystik  er  More  paavirket  af  den  kabbalistiske 
Lære.  Hans  mystiske  Opfattelse  af  Rummet  kommer  igen  hos 
Newton,  der  idethele  har  været  paavirket  af  More.  —  Fra  Des- 
cartes skiller  More  sig  ikke  blot  ved  at  antage,  at  al  Substans 
er  udstrakt,  men  ogsaa  ved  at  optage  Aktivitet  (for  Aandens 
Vedkommende  oprindelig  Aktivitet,  for  Materiens  Vedkommende 
meddelt  Aktivitet)  i  Substansens  Begreb.  (De  anima.  cap.  1 
«   3).     Herved    forbereder    han   (ligesom    Gassendi   og  Hobbes) 

Leibniz's  Naturfilosofi.  —  Nærmere  kunne  vi  ikke  ber  gaa  ind 
paa  denne  Retning,  der  niere  er  en  lærd  Mystik  end  ny  filo- 
sofisk Tænkning.  Den  har  havt  en  stor  Betydning  for  den 
aandelige  Udvikling  i  England,  men  ikke  ført  nye  Tanker  ind 
i  Filosofiens  Historie. 

En  større  Interesse  knytter  sig   i  denne  Henseende  til  en 
Forfatter,  der  mødte  Hobbes  paa  hans  egen  Grund,  Undersogel- 
sen   af   det   psykologiske    Grundlag   for   Etik    og  Samfundsliv. 
Richard   CUMBERLAND    (født    1632,   studerede    i    Cambridge, 
død  som  Biskop  i  Petersborough  1718)  udgav  i  Aaret  1672  et 
i  Etikens  Historie   mærkeligt  Skrift:    »Filosofisk    Undersøgelse 
af  de  naturlige  Love«  {De  legibtis  naturæ  disqvisitio  philosophica u 
der  udtrykkeligt  er  rettet  mod  Hobbes.    Han  erklærer,  at   han 
vil  fortsætte  Hugo  Grotius'  Værk   ad   en   anden  Vej   end  den, 
den  berømte  Nederlænder  fulgte.    I  Stedet   for    at   undorsoge, 
hvorledes  de   moralske  Naturlove   kundgøre  sig  i  Erfaringen  o^ 
Historien,  vil  han  undersøge  deres  Udspring  og  deres  Aai-sager. 
Ved    denne  Undersøgelse    vil  han   gaa    ud  fra    Erfaringen   o<r 
slutte  sig  frem  fra  de  nærmere  til   de  fjernere  Aarsager.    Han 
er  sikker  paa,  at  han  ad  denne  Vej  tilsidst  vil   komme  tilbage 
til  en  guddommelig  Kilde  til  hine  IjOvo;  men  han  vil  ikke  an- 
vende  Platonikernes   lette   Metode,   der    umiddelbart    lader    de 
medfødte  Ideer  vidne  om  dette  høje  Udspring:    »Jeg  har,«  siger 
han,  »ikke  været  saa  heldig,  paa  saa  bekvem  en  Maade  at  naa 
til  Erkendelsen  af  de  naturlige  Love.«    Og  han  vil  i  hvert  Til- 
fælde ikke  bygfi:e  sin  Etik  paa  en  saadan  Hypotese,  skønt  han 
anerkender    »vore   Platonikeres«    sunde   og  gode  Indflydelse  i 
moralsk  Henseende.    Overfor  Hobbes  henviser   han  derimod  til 
de  uvilkaarlige  Tendenser  i  den   menneskelige   Natur,   medens 
Hobbes  havde  lagt   den   vilkaarlige  Tillempelse   af  Villierne  til 
Grund.     Ligefra   Fødselen    af   sker   der   en    Udfoldelse   af     de 
menneskelige  Evner  og  Kræfter,  en  uvilkaarlig  Brug  af  Orga- 
nerne,  som    er   forbunden   med   en  umiddelbar  Tilfredsstillelse. 
Sanseindtrykkene  mødes  med  en  uvilkaarlig  Tilbøjelighed  til   at 
tage  imod  dem,  vende  sig  imod  dem.    Paa  denne  Maade  gøres 
de  første  Erfaringer  og  foretages  de  første  aandelige  Operatio- 
ner, Erindring,  Sammenligning  og   Tælling.    I   denne  umiddel- 

bare  Trang  (impetus),  der  ikke  er  frembragt  af  Indtrykkene, 
men  kun  udløses  af  dem,  have  de  naturlige  og  selvindlysende 
Fornuftsandheder  (naturalia  rationis  dictata)  deres  Grund.  Og 
en  saadan  umiddelbar  Trang  ligger  ogsaa  til  Grund  for  den 
forste  Stræben  efter  at  frembringe  Goder  og  sky  Onder  —  og 
det  uden  at  strax  Individets  egne  Goder  og  Onder  skilles  fra 
de  fælles:  tvertimod  anerkendes  det  uvilkaarligt,  at  det  Gode, 
der  er  fælles  for  alle  Fornuftvæsener,  staar  over  det,  der  kun 
tilfalder  et  enkelt  Væsen,  og  at  det  enkelte  Væsen  netop  op- 
naar  sin  ejendommelige  Lykke  ved  at  stitobe  efter,  hvad  der  er 
godt  for  den  Helhed,  til  hvilken  det  hører.  Den  klare  Bevidst- 
hed og  den  vilkaarlige  Villen  kunne  kun  nærmere  udvikle,  hvad 
de  u vilkaarlige  Tendenser  allerede  føre  til;  Kunsten  kan  arbejde 
paa  Naturens  Grundlag,  men  kan  ikke  træde  i  Stedet  for  den. 
—  Medens  Cumberland  saaledes  betoner  det  oprindelige  Natur- 
instinkt i  Modsætning  til  Hobbes'  Konstruktion  af  Samfundet 
ud  fra  klart  bevidste,  selvstændige  Individer,  han-der  han  paa 
den  anden  Side,  at  det  Naturlige  ikke  blot  er  det  der  kan  spores 
i  de  første  Livsytringer,  men  ogsaa  det,  der  efter  Væxtens  og 
Udviklingens  Fuldendelse  fremtræder  som  moden  Frugt.  Men- 
neskets Natur  er  derfor  ikke  blot  at  søge  i  de  elementære 
Drifter,  men  ligesaavel  i  det  den  hojeste  aandelige  Udvikling 
fremviser.  Selv  om  Mennesket  altsaa  fra  først  af  begrænser  sin 
Interesse  til  sig  selv,  er  det  dog  derfor  ikke  unaturligt  for  det 
at  knytte  sin  Interesse  til  det,  der  er  lykkebringende  for  Alle. 
Naturtilstanden  opgives  ikke,  fordi  der  udvikler  sig  et  Højsind 
(generositas),  for  hvilket  det  Gode  er  det,  der  virker  til  Bevarelse 
og  Fuldkommengørelse  af  hele  den  menneskelige  Slægt,  ja 
niaaske  endog  af  hele  Universet,  forsaavidt  vi  have  et  Begreb 
om  det  —  Hvad  Cumberland  indskærper,  er  altsaa  dels  Mu- 
ligheden af  en  Udvikling  fra  de  elementære  Drifter  til  Høj- 
sindet, uden  at  den  udvortes  og  mekaniske  Kontraktforestilling 
behøver  at  danne  Mellemleddet  dels  Harmonien  mellem  de 
individuelle  og  de  fælles  Goder.  I  begge  Henseender  har  han 
fremført  Tanker,  som  bleve  nærmere  begrundede  og  udviklede 
indenfor  den  engelske  Filosofi  i  det  18.  Aarhundrede,  og  som 
allerede    samtidigt    med   Cumberland   i    Stilhed    udformedes    i 

Spinozas  Etik  og  Leibniz'  Retsfilosofi.  Cumberlands  Fremstil- 
ling er  endnu  uklar  og  ufuldkommen,  men  han  har  peget  paa 
afgorende  Punkter.  Selv  om  hans  Skrift  (efter  Titelblad  og  For- 
tale) nærmest  er  fremkaldt  som  Indlæg  mod  Hobbes,  har  det 
dog  selvstændig  Betydning  i  Etikens  Historie. 


5.  BENEDIKT  SPINOZA. 
a.  Biografi  og  Karakteristik, 
Spinoza  er  det  17.  Aarhundredes  centrale  Tænker.  Alle 
Tankotraadene  løbe  sammen  i  ham:  Mystik  og  Naturalisme, 
teoretisk  og  praktisk  Interesse,  der  hos  Aarhundredets  andre 
Tænkere  træde  i  større  eller  mindre  Modsætning  til  hinanden, 
og  —  hvor  de  optræde  hos  samme  Personlighed  —  vække 
indre  Splid,  soges  her  konsekvent  gennemførte,  og  Forsoningen 
mellem  dem  findes  netop  ved  den  konsekvente  Gennemforelse. 
Medens  saa  Mange  ikke  kende  anden  Maade  at  forbinde  Tanko- 
traadene paa  end  at  klippe  dem  over  hver  for  sig  og  saa  binde 
dem  sammen  paa  udvortes  Maade,  er  det  Store  ved  Spinozas 
Tænkning,  at  han  ingen  vilkaarlige  Grænser  vil  sætte,  men  stoler 
paa  Tankerækkernes  Harmoni  i  deres  inderste  Væsen.  Ved  det 
stille  Tankearbejde,  til  hvilket  han  viede  sit  Liv,  sogte  han  at 
forme  et  Værk,  der  kunde  optage  den  nye  Verdensanskuelse 
og  den  nye  Videnskab  i  sig  og  lade  dem  udfolde  alle  deres 
Konsekvenser,  og  dog  hævde  det  Aandeliges  Realitet  og  Selv- 
stændighed i  Tilværelsen,  —  et  Værk,  i  hvilket  Fænomenernes 
Mangfoldighed  og  Individualitet  kunde  blive  fuldtud  anerkendt, 
og  dog  Enheden,  den  altomfattende  Verdensorden  ses  som  den 
Magt,  der  inderst  inde  bærer  Alt  og  virker  i  Alt  Og  dette 
Værk  var  for  ham  ikke  et  rent  teoretisk  Arbejde;  det  var  ham 
Fyldestgorelsen  af  en  personlig  Trang  til  Klarhed  og  Selvfor- 
staaelse,  og  det  hjalp  ham  til  den  frejdige  Grundstemning,  som 
vindes  ved  at  arbejde  sig  gennem  Tilværelsens  Uro  og  Morke 
til  Forstaaelsen  af  evige  Love.  Hans  Hovedværk  {Ethim)  er 
derved  blevet  et  Kunstværk,  ikke  blot  et  rent  spekulativt  Værk. 
Man  har  træffende  sammenlignet  det  i  sine  fem  Bøger  med  et 

Drama  i  fem  Akter.  Og  denne  Sammenligning  kan  gennem-' 
fores  i  det  Enkelte.  I  første  Bog  gives  de  mest  almindelige 
Sætninger,  der  oprulle  for  Blikket  en  stor,  uendelig  Baggrund 
for  det  menneskelige  Liv.  I  anden  Bog  føjes  hertil  en  Række 
Laanesætninger  fra  Naturlæren,  ved  hvilke  den  strengt  meka- 
niske Naturopfattelse  fastsættes,  og  der  gaas  derefter  over  til 
at  undei-søge  den  menneskelige  Erkendelse.  En  foreløbig  Af- 
slutning frembyder  Slutningen  af  anden  Bog  —  og  efter  en 
ikke  ubegrundet  Formodning  have  de  to  første  Bøger  oprinde- 
ligt udgjort  et  Hele  for  sig.  Der  viser  sig  Udsigt  til  at  opnaa, 
hvad  Spinoza  havde  stillet  som  sit  Maal:  Erkendelsen  af  den 
Sammenhæng,  i  hvilken  vor  Aand  staar  med  hele  Naturen.  I 
denne  Erkendelse  saa  han  (i  et  selvbiografisk  Fragment)  det 
eneste  Gode,  der  var  nøje  knyttet  til  hans  Personlighed,  og  som 
ydre  Tilfælde  ikke  kunde  berøve  ham.  Men  Dramaets  saa  snare 
Afslutning  hindres  ved,  at  en  Sky  viser  sig  over  Horizonten: 
det  er  ikke  blot  Tankeløshed  og  falske  Forestillingsforbindelser, 
der  hindrer  den  sande  Erkendelse;  det  .er  først  og  fremmest  de 
Følelser  og  Lidenskaber,  af  hvilke  vi  omtumles.  Her  er  en  ny 
o^  alvorlig  Modstand  at  overvinde  —  og  for  at  kunne  over- 
vindes maa  den  først  og  fremmest  kendes.  I  tredie  Bog  giver 
da  Spinoza  en  mesterlig  Følelsernes  Naturhistorie.  Han  påa- 
viser Følelsernes  Sammenhæng  med  Selvopholdelsestrangen,  viser, 
hvorledes  de  omformes  under  Forestillingernes  Indflydelse.  Det 
er  Hovedbestræbelsen  hos  ham  at  finde  en  fast  Aarsagssammen- 
hæng  paa  det  aandelige  saavel  som  paa  det  materielle  Omraade. 
Han  vil  finde  Loven  for  den  Bølgegang,  af  hvilken  vi  om- 
tumles. I  selve  denne  Lov  finder  han  Redningen.  I  fjerde  Bog 
begynder  Lyset  at  bryde  frem  igen.  Vel  kan  ingen  Lidenskab 
direkte  udryddes;  men  den  kan  hæmmes  ved  en  anden  Liden- 
skab, der  er  stærkere.  Har  man  indset  dette,  da  gælder  det 
at  gore  Erkendelsen  af  det  Gode,  det  vil  sige,  af  Betingelserne 
for  vort  Væsens  Bevarelse,  til  en  Magt  i  Sindet,  og  det  sker 
ved,  at  selve  denne  Erkendelse  vækker  Lyst  hos  os,  baade  ved 
det  Maal,  den  viser  os,  og  ved  at  den  selv  er  en  aandelig  Virk- 
.somhed,  en  Ytring  af  vor  Kraft.  Denne  Erkendelse  vil  for- 
binde os  med  væsensbeslægtede  Individer,  da  det  viser  sig,  at 

vi  ero  faciles  Vilkaar  underlagte,  og  at  kun  fælles  Stræben  forer 
Enhver  af  os  til  Maalet  Derved  nærmer  Dramaet  sig  for  anden 
Gang  sin  Afslutning.  Men  der  staar  endnu  et  Spørgsmaal  til- 
bage: om  den  Enkeltes  fuldstændige  Gennemarbejdelse  af  sin 
Personlighed  ved  Forening  af  den  videnskabelige  Erkendelse, 
som  de  to  forste  Boger  viste  Muligheden  af,  med  den  praktiske 
Udviklingsgang,  den  Optugtelse  gennem  Tilva^relseskampen,  som 
tredie  og  fjerde  Bog  skildrede.  I  femte  Bog  vises,  hvorledes 
den  klare  Foi'staaelse  af  vore  Lidenskaber  i  deres  Natursammen- 
hæng hæver  os  over  dem  og  forener  sig  med  al  vor  øvrige 
Erkendelse  af  Naturen  til  en  umiddelbar  Skuen  af  vort  Væsen 
som  en  enkelt  af  de  Former,  i  hvilke  den  evige  Guddom,  der 
virker  i  Aandens  som  i  Materiens  Verden,  udfolder  sit  Væsen. 
Idet  vi  saaledes  se  os  selv  —  og  Alt  —  »under  Evighedens 
Synspunkt«,  forsvinder  al  Tidens  og  Endelighedens  Uro  og 
Dunkelhed,  og  med  den  aandelige  Frihed,  hvis  Udvikling  fjerde 
Bog  skildrede,  forener  sig  nu  den  inderlige  Følelse  af  at  være 
Et  med  det  evige  og  uendelige  Væsen.  —  Saaledes  faar  Spi- 
noza indenfor  6n  Ramme  Plads  til  Religionsfilosofi,  Fysik,  Er- 
kendelseslære, Psykologi,  Etik,  ligesom  Realismens  Gennem- 
førelse ved  den  strenge  Anvendelse  af  Aarsagsloven  ikke  hin- 
drer, men  for  ham  netop  muliggør  den  mystiske  Enhed  med 
Guddommen.  Kommer  nu  dertil,  at  hele  denne  store  og  mang- 
foldige Tankesammenhæng  er  fremstillet  i  Form  af  Læresætnin- 
ger og  Beviser  efter  matematisk  Forbillede  (more  georaetrico), 
saa  faa  vi  Billedet  af  et  i  sin  Art  enestaaende  Værk.  Intet 
Under,  at  det  ikke  blev  forstaaet  i  Samtiden;  ja,  at  Forstaael- 
sens  Tid  forst  begyndte  100  Aar  efter  dets  Fremkomst,  hvad 
den  idealistiske  Side  af  dets  Indhold  angaar,  og  forst  kom  i 
vore  Dage,  hvad  den  realistiske  Side  af  Indholdet  angaar.  For 
Filosoflens  Historie  er  Opgaven  overfor  et  Va^rk  som  dette 
forst  og  fremmest  at  undersøge,  hvorledes  det  er  blevet  til, 
hvilke  historiske  Forudsætninger  det  hviler  paa.  Det  staar  for 
os  som  et  slebet  Krystal:  om  muligt  skulde  vi  opdage  Noget 
af  Krystallisationsprocessen.  Hertil  vil  maaske  Spinozas  Person- 
lighed og  personlige  Forhold  og  hans  filosofiske  Udvikling 
kunne  hjælpe  os.    Der  kan  neppo  være  Tvivl  om,  at  det  raango- 

artede  Indhold,  som  her  er  sammenfattet  i  en  saa  ejendomme- 
lig Ramme,  forst  og  fremmest  holdes  sammen  ved  Forfatterens 
Personlighed.  Derefter  vil  en  Analyse  af  selve  Systemet  vise 
os,  hvorledes  de  Forudsætninger  og  Elementer,  Forfatteren  har 
optaget  i  sig,  ere  anvendte  af  ham,  og  hvorvidt  han  har  naaet 
sit  Maal.  — 

Barueh  Spinoza  blev  fodt  den  24.  November  1632  i  Am- 
sterdam, til  hvilken  By  hans  ITorældre,  spanske  Joder,  der  vare 
flygtede  for  Inkvisitionen,  havde  taget  deres  Tilflugt.  Sine  første 
Studier  gjorde  den  begavede  Dreng  paa  den  jodiske  Hojskole  i 
Amsterdam,  hvor  han  indfortes  i  Talmud  og  i  den  middelalder- 
lige jodiske  Filosofi.  Der  blev  herved  lagt  Grunden  til  en 
væsentlig  Side  af  hans  Tænkning,  Bestræbelsen  for  at  fastholde 
og  gennemføre  Tanken  om  Guddommen  som  det  ene  uendelige 
Valsen,  saaledes  som  denne  Tanke  kommer  frem  i  de  højere 
Folkereligioner,  især  i  Jødedommen.  Under  hans  Studier  synes 
især  Maimonides  (en  jodisk  Filosof  fra  det  12.  Aarhundrede) 
og  liøo  Hebræus  (en  jødisk  Mystiker  fra  Renaissancens  Tid)  at 
have  været  af  Betydning  for  ham.  Deres  Boger  fandtes  i  hans 
Bibliotek.  Den  orientalske  eller  mystiske  Tendens  laa  stadig 
til  Grund  hos  ham  og  gav  ham  det  Helstøbte,  den  bestemte 
Retning  mod  6t  Punkt,  som  udmærker  hans  Tænkning.  Tidligt 
har  han  næret  Tvivl  med  Hensyn  til  den  mosaiske  Teologi,  og 
han  blev  derfor  Genstand  for  Mistanke  fra  de  jodiske  Teologers 
Side,  hvilket  igen  medforte,  at  han  trak  sig  tilbage  fra  Syna- 
gogen. Han  folte  Trang  til  en  udvidet  aandelig  Horizont  og 
begyndte  at  studere  Humaniora  og  Naturvidenskab.  I  Latin 
fik  han  Undervisning  af  Laggen  van  Ende,  der  havde  Navn 
som  Fritænker.  Den  vigtigste  Kilde  til  Spinozas  Biografi,  Præ- 
sten Colerus,  der  —  trods  sin  store  Afsky  for  Spinozas  Lære 
—  med  stor  Sandhedskærlighed  har  samlet  Efterretninger  om 
hans  Liv,  mener,  at  Spinoza  i  denne  »Satans  Skole«  nok  har 
lært  Andet  end  Latin.  Efter  Colerus'  Fortælling  skal  Spinoza 
have  været  forelsket  i  van  Endes  begavede  Datter,  der  hjalp 
Faderen  med  Undervisningen,  men  være  bleven  vraget  for  en 
Kammerat,  der  bedre  vidste  at  gøre  sig  gældende  som  Bejler. 
Der  or  dog  nogen  Vanskelighed  ved  at  forene  denne  Beretning 

med,  hvad  der  vides  om  de  to  Personers  Alder.  —  Golenis 
siger,  at  Spinoza  paa  dette  Tidspunkt  forlod  Teologien  og  helt 
hengav  sig  til  »Fysiken«.  Det  er  sandsynligt,  at  blandt  de  For- 
fattere, han  har  studeret  for  at  hiTO  den  nyere  Naturopfattelse 
at  kende,  har  Giordano  Bruno  va^et  en  af  de  vigtigste.  Vel 
nævnes  Bruno  aldrig  hos  Spinoza,  og  hans  Boger  fandtes  ikke 
i  Spinozas  Bibliotek,  mon  dennes  forste  Skrift  (især  en  lille 
Dialog,  som  er  indlemmet  i  Skriftet  Om  Giid^  Mennesket  o(/ 
dets  Lykke)  minder  tydeligt  om  Bruno.  Her  har  han  fundet 
en  filosofisk  Opfattelse,  der  gjorde  ham  det  muligt  at  forbinde 
det,  der  for  ham  var  det  Væsentlige  i  de  religiose  Ideer,  med 
en  videnskabelig  Forstaaelse  af  Naturen.  Brunos  Lære  om  Na- 
turens Uendelighed  og  Guddommelighed  gjorde  det  muligt  for 
ham  at  forbinde  Gudsbegrebet  og  Naturbegrebet  paa  en  inder- 
lig Maade.  Denne  Indflydelse  af  Renaissancens  Filosofi  paa 
Spinoza  er  forst  bleven  sandsynlig  efter  Opdagelsen  (for  om- 
trent 30  Aar  siden)  af  Spinozas  forste  Skrift.  Tidligere  holdt 
man  sig  til  Colerus'  Bemærkning  om,  at  Spinoza,  efter  at  han 
havde  opgivet  Teologien  for  »Fysiken«,  længe  var  i  Beraad  med 
sig  selv  om,  hvilken  Lærer  han  skulde  folge,  men  at  saa  Des- 
cartes' Værker  vare  faldne  ham  i  Hænde  og  havde  tiltalt  ham 
ved  Bestræbelsen  for  at  bygge  Alt  paa  klare  og  tydelige  Grunde. 
Man  mente,  at  Spinoza  begyndte  i  Filosofien  som  Kartesianer 
og  forst  efterhaanden  vendte  sig  kritisk  mod  Descartes.  Herimod 
strider,  at  allerede  det  forste  Skrift,  vi  kende  fra  Spinozas 
Haand,  kriticerer  Kartesianismen  paa  nogle  af  de  mest  afgørende 
Punkter.  Spinoza  har  aldrig  været  Kartesianer,  men  han  har 
lært  Meget  af  Descartes  og  har  benyttet  adskillige  af  hans  Be- 
greber og  tildels  fulgt  ham  i  hans  Terminologi.  Men  han  maa 
ogsaa  i  denne  Overgangsperiode,  inden  hans  eget  System  teg- 
nede sig  bestemtere  for  ham,  have  studeret  de  nyere  skolastiske 
Forfattere,  der  paa  den  Tid  —  for  Bacons  og  Descartes'  Filo- 
sofi var  trængt  igennem  —  beherskede  den  filosofiske  Under- 
visning i  Tyskland  og  Nederlandene.  Mange  Udtryk  og  Lære- 
sætninger i  Spinozas  senere  saavel  som  i  hans  tidligere  Vær- 
ker pege  hen  paa  en  saadan  skolastisk  Indflydelse,  ligesom 
Spinoza    selv  paa   flere  Steder  henviser  til   Skolastikerne.    Det 

viser  sig  —  naar  man  tager  alt  dette  sammen  —  at  det  er 
meget  omfattende  og  forskelligartede  Tankekredse  og  en  ikke 
lille  Literatiir,  Spinoza  har  gennemvandret  under  sin  filosofiske 
Udvikling.  Saa  sluttet  og  helstøbt  hans  Hovedværk  staar  for 
os,  saa  har  det  dog  sine  Rødder  forgrenede  til  mange  Sider 
indenfor  den  filosofiske  Tradition  ^^).  Dette  forminsker  ikke  hans 
Originalitet;  det  er  Geniets  Særkende  at  kunne  optage  og  be- 
arbejde som  ingen  Andre.  Bygningens  Ejendommelighed  og 
Originalitet  lider  ikke  ved,  at  Stenene  ere  hentede  mange  Ste- 
der fra. 

Under  Indflydelse  af  alle  disse  Tankemotiver,  der  strøm- 
mede ind  paa  ham  fra  mange  Sider,  fjernede  Spinoza  sig  i  sine 
Anskuelser  mere  og  mere  fra  Synagogen.  Man  forudsaa  hans 
aabenbare  Frafald  og  søgte  —  for  at  undgaa  dette  —  at  holde 
ham  tilbage  ved  at  tilbyde  ham  en  Pension.  Men  hverken  dette 
olier  en  Fanatikers  Forsøg  ^aa  at  snigmyrde  ham  holdt  ham 
fra  at  følge  sin  Tankes  Vej.  Da  blev  han  højtidelig  udstødt  af 
den  jødiske  Gejstlighed  (1655).  Man  fik  ham  —  da  ogsaa  den 
protestantiske  Menighed  betragtede  ham  som  en  farlig  Mand 
—  endog  en  Tid  forvist  fra  Amsterdam.  Han  tog  foreløbigt 
Ophold  hos  en  Ven  paa  Landet  i  Nærheden  af  Amsterdam. 
Han  ernærede  sig  ved  at  slibe  optiske  Glas,  en  Færdighed,  han 
skyldte  sin  rabbinske  Opdragelse,  da  enhver  vordende  Rabbiner 
raaatte  lære  et  Haandværk.  Hans  Venner  i  Byen  hentede  hans 
Glas  og  solgte  dem  for  ham.  Det  synes,  at  der  allerede  paa 
denne  Tid  har  samlet  sig  en  Kreds  af  yngre  Mænd  om  ham 
og  hans  Tanker.  Paa  denne  Tid  ere  Skriftet  om  Gud  og  Men- 
nesket (den  :> korte  Traktat«)  og  maaske  det  første  Udkast  til 
(len  senere  »teologisk- politisk  Afhandling«  blevne  til.  Spinoza 
har  vendt  sig  med  Indignation  fra  de  positive  Kirkesamfunds 
Fanatisme  og  har  med  stedse  større  Inderlighed  og  Selvfor- 
staaelse  fundet  sit  Livs  Opgave  i  selvstændig  Udarbejdelse  af 
en  Kreds  af  Tanker,  der  kunde  sprede  Klarhed  over  Menne- 
skets Natur  og  dets  Stilling  i  Tilværelsen.  Erfaringen  havde 
i^sora  han  siger  i  Begyndelsen  af  den  ufuldendte  Afhandling 
»om  Forstandens  Forbedring«)  lært  ham,  at  hverken  Rigdom, 
sanselig   Nydelse    eller  Ære   kunde    va^re    et    sandt   Gode   for 

Mennesket,  men  at  det  Eneste,  der  kunde  fylde  Sindet  med 
stedse  ny  Tilfredsstillelse  var  den  stadige  Stræben  efter  Erken- 
delse, hvorved  Sjælen  knyttes  til  det,  der  bestaar,  medens  Alt 
skifter.  Spinozas  Tænkning  bavde  —  saa  spekulative  og  ab- 
strakte Former  den  end  antog,  og  saa  fjernt  den  kunde  synes 
at  ligge  fra  det  sædvanlige  Menneskeliv  —  et  afgjort  personligt 
og  praktisk  Motiv.  Fuld  aandelig  Klarhed  var  ham  en  Livs- 
fornodenhed. 

1  Aaret  1661  flyttede  han  til  Rhynsburg,  en  lille  By  ved 
Leyden.  Her  har  han  begyndt  Udarbejdelsen  af  sit  berømte 
Hovedværk.  Det  omtales  i  Breve  til  hans  Venner  (især  i 
Brevene  til  Oldenburg  og  til  Vries).  Der  har  tidligt  existeret 
Afskrifter  af  den  udarbejdede  Del  af  Værket,  og  Spinozas  unge 
Venner  i  Amsterdam,  mest  Medicinere,  have  studeret  Bogen  i 
Fællesskab  og  i  Tvivlstilfælde  henvendt  sig  til  Mesteren  om  For- 
klaring. Hans  Liv  har  ikke  været  saa  ensomt,  som  det  ofte 
er  blevet  skildret.  Hans  Korrespondance,  som  man  først  efter 
det  Fund  af  Manuskripter,  der  gjordes  for  omtrent  40  Aar 
siden,  og  ved  hvilket  ogsaa  den  »korte  Traktat«  opdagedes,  har 
fyldigere  Kendskab  til,  viser  os  ham  i  Berøring  med  en  ikke 
ringe  Kreds  af  Mænd  af  forskellig  Stand  og  Aandsretning. 
Studiet  af  denne  Korrespondance  har  betydelig  Interesse  for 
Forstaaelsen  af  Spinoza  og  han.«;  Tanker  saavelsom  af  Tidens 
aandelige  Tilstand;  i  min  populære  Skildring  af  Spinoza  har 
jeg  behandlet  dette  Emne  i  et  særligt  Kapitel:  »Spinoza  og 
hans  Korrespondenter«,  som  jeg  her  maa  henvise  til.  I  den 
nærliggende  Universitetsby  Leyden  har  han  havt  adskillige 
Venner.  Saaledes  er  han  her  kommen  i  fortroligt  Forhold  til 
den  danske  Naturforsker  NiELS  STENSEN,  der  paa  denne  Tid 
studerede  i  Leyden.  Senere,  da  Stenseu  var  gaaet  over  til  Ka- 
tolicismen, rettede  han  i  et  Sendebrev  (Epistola  ad  novæ  philo- 
sophiæ  reformatorem)  en  Opfordring  til  Spinoza,  hvem  han  kal- 
der sin  tidligere  meget  fortrolige  Ven  (admodum  familiaris),  om 
at  følge  ham  til  den  ene  saliggørende  Kirkes  Skod.  Niels  Sten- 
sens  Biograf,  Rigsarkivar  A.  D.  JØRGENSEN,  forklarer  Spinozas 
Tavshed  overfor  sin  tidligere  Vens  Opfordring  paa  følgende 
Maade:    »Kristendommens   urolige   Kærlighedsaand   drev   Steno 

til  et  Forsøg  paa  af  gøre  sin  Ven  delagtig  i  dens  Lykke;  Filoso- 
fiens uendelige  Ligegyldighed  for  den  enkelte  Personlighed  med 
dens  Åttraa  og  dens  Bekymringer  lod  Spinoza  se,  at  denne 
Mand  var  redningsløst  fortabt  for  Sandhedens  Erkendelse,  og 
at  det  rette  Svar  paa  hans  Tiltale  derfor  var  Tavshed.«  Jeg 
tror,  at  den  fortræffelige  Historiker  (som  først  har  fremdraget 
det  interessante  Forhold  mollem  Steno  og  Spinoza)  her  gør 
baade  Spinoza  og  Filosofien  stor  Uret.  Jeg  nærer  stor  Ærbø- 
dighed for  Stenos  Skikkelse,  for  hans  religiøse  saavelsom  for 
hans  videnskabelige  Personlighed.  Men  jeg  tror  dog,  at  i  en- 
hver Propaganda,  med  hvor  ædelt  et  Navn  den  end  kalder  sig, 
virker  der  andre  Motiver  foruden  Kærlighedens  Aand  (hvis 
denne  altid  er  med);  og  i  hvert  Tilfælde  har  denne  Kærlig- 
hedens Aand  ikke  hindret  Steno  og  mange  Andre  i  at  glæde 
sig  til  en  Salighed,  fra  hvilken  de  troede  at  vide,  at  saare 
Mange  vilde  være  udelukkede.  Uretfærdigt  er  det  i  hvert  Til- 
fælde at  negte  Spinoza  Kærlighedens  Aand,  fordi  han  ikke  vil 
paatvinge  Andre  sine  Anskuelser.  Hans  kærlighedsfulde  Tro 
gjaldt  Mennesket,  og  han  fandt  det  Menneskelige  bag  meget 
forskellige  Trosformer.  Det  berettes  om  ham  af  et  uvilligt 
Vidne,  Præsten  Colerus,  hvor  deltagende  han  var  overfor  Andre, 
og  hvorledes  han  trøstede  og  opmuntrede  sine  Husfæller,  naar 
de  hjemsøgtes  af  Sorg  eller  Sygdom.  Da  hans  Værtinde  i  Haag 
spurgte  ham,  om  hun  kunde  blive  frelst  i  den  Religion,  hun 
havde,  svarede  han  hende,  at  hendes  Religion  var  god,  og  at 
hun  ikke  skulde  søge  nogen  anden;  hun  vilde  sikkert  blive 
frelst  ved  den,  naar  hun  førte  et  fromt  og  stille  Liv.  Han  har 
mest  sympatiseret  med  de  friere  Retninger  indenfor  Protestant- 
ismen. Han  har  havt  et  andet  Blik  paa  Prote.stantismens  Be- 
tydning end  hans  Aandsfrænde  Bruno,  og  det  ganske  naturligt, 
da  han  levede  i  det  frieste  Land  i  Europa,  hvad  der  ganske 
vist  den  Gang  ikke  betød  meget.  Da  senere  en  ung  Mand, 
Albert  de  Burgh,  der  havde  været  Spinozas  Husfælle  og  som 
var  gaaet  over  til  Katolicismen,  gentog  Stenos  Omvendelsesfor- 
sog,  svarede  Spinoza  ham  i  et  Brev,  i  hvilket  han  hævder  den 
frie  Erkendelses  Gyldighed  og  sætter  Retfærdighed  og  Kærlig- 
hed som  det  Væsentlige  i  al  sand  Religion.    Det  maa  ikke  glem- 

mes,  at  hvad  der  ikke  mindst  forargede  Steno  hos  Spinoza,  var, 
at  denne  havde  taget  Ordet  for  Religionsfrihed.  At  arbejde  for 
Religionsfrihed  var  for  Steno  at  tage  Skade  paa  sin  Sjæl!  Skulde 
der  ikke  i  Spinozas  Overbevisning  om,  at  en  sand  Tro  ikke  kan 
paatvinges  hverken  ved  aandelig  eller  legemlig  Vold,  og  i  hans 
Varsomhed  med  at  rokke  ved  Andres  Tro,  naar  der  blot  var 
Alvor  i  denne,  ligge  storre  og  sandere  Interesse  for  den  enkelte 
Personlighed  end  den,  som  faar  Udslag  i  lidenskabelig  Propa- 
ganda? °^)  — 

Efter  et  Par  Aars  Ophold  i  Rhynsburg  flyttede  Spinoza 
til  Voorburg  ved  Haag  (1663)  og  senere  (1670)  til  selve  Haag. 
Ogsaa  her  havde  han  mange  Venner,  tildels  Mænd  i  hoje  Stil- 
linger, som  Brødrene  de  Witt.  Hans  Levevis  var  tarvelig,  og 
han  viste  stor  Uegennyttighed  overfor  Slægtninge  og  Venner  i 
Pengeforhold.  En  lys  og  opromt  Stemning  betegnede  hans 
Maade  at  tage  Livet  paa.  »Hvorfor*,  sporger  han  et  Sted  i  sin 
Etik,  »skal  man  snarere  stille  Sult  og  Torst  end  forjage  Tung- 
sind? Efter  min  Overbevisning  kan  ingen  Guddom  og  idethele 
Ingen,  som  ikke  er  misundelig,  glæde  sig  ved  min  Afmagt  og 
min  Ulykke  eller  regne  Taarer,  Hulken  og  Frygt  til  Fortjeneste; 
men  tvertimod,  jo  storre  Glanie  vi  fole,  des  større  Fuldkommen- 
hed gaa  vi  over  til,  det  vil  sige,  desmere  faa  vi  Del  i  den 
guddommelige  Natur.  Derfor  vil  den  Vise  vederkvæge  og 
styrke  sig  ved  Spise  og  Drikke,  saavelsom  ved  Vellugt,  Blom- 
ster, Musik,  smagfuld  Dragt,  Legemsøvelser  og  Skuespil«.  Trods 
sin  mystiske  Aare  var  Spinoza  ingen  Asket.  I  hans  Liv  som  i 
hans  Filosofi  gik  energisk  Sogen  efter  at  gaa  op  i  én  Tanke 
Haand  i  Haand  med  Sansen  for  den  mangfoldige  Virkelighed, 
hvis  indre  Lov  denne  Tanke  efter  hans  Opfattelse  netop  ud- 
trykker. Baade  hans  Liv  og  hans  Filosofi  fortegnes,  naar  man 
ikke  fastholder  de  forskellige  Strømninger,  der  faktisk  bevægede 
sig  hos  ham,  selv  om  han  maaske  ikke  (som  han  troede)  havde 
fundet  det  forløsende  Ord,  der  kunde  lade  alle  disse  Strømnin- 
ger komme  til  deres  fulde  Ret  og  til  indbyrdes  Forsoning. 

Det  før.>te  Skrift,  Spinoza  udgav,  var  en  Fremstilling  af 
den  kartesianske  Filosofi  (1663),  fra  først  af  beregnet  for  en 
ung  Mand  (den  nævnte  Albert  de  Burgh),  som  han  endnu  ikke 

vilde  indvie  i  sin  egen  Filosofi.  Det  er  karatteristisk,  at  han 
saaledes  betragter  Kartesianismen  som  en  Indledning  til  sin 
o^n  Lære.  »Etiken«  har  han  stadigt  arbejdet  og  filet  paa. 
Han  har  været  meget  varsom  med  at  meddele  Andre  den;  for 
han  tillod  sine  Disciple  at  vise  Manuskriptet  til  Fremmede, 
indhentede  han  omhyggelige  Efterretninger  om  disses  Karakter 
og  Forhold.  Han  negtede  saaledes  sin  Ven  Tschirnhausen  Til- 
ladelse til  at  vise  Leibniz  Etiken;  først  efter  længere  personlig 
Forhandling  med  Leibniz  viste  han  ham  selv  sit  Hovedværk. 
Efter  en  af  TøNNTES  s»)  opstillet  Hypotese  ere  Etikens  to  første 
Boger  udarbejdede  for  sig,  hvorimod  den  realistiske  Psykologi 
i  tredie  Bog,  der  rober  Indflydelse  fra  Hobbes,  som  ogsaa  i 
Statslæren  har  paavirket  Spinoza  stærkt,  synes  at  skyldes  en 
senere  Udarbejdelse.  Derved  forklares  flere  Uoverensstemmelser 
mellem  Opfattelsen  i  anden  og  i  tredie  Bog.  I  Forhold  til  den 
skorte  Traktat«  betegner  »Etiken«  det  Fremskridt,  at  Spinoza 
nu  ikke  længere  opfatter  Forholdet  mellem  Aand  og  Materie 
som  et  Aarsagsforhold,  men  som  et  Identitetsforhold.  Spinoza 
gjorde  flere  Tilløb  til  Udgivelse  af  dette  sit  Hovedværk,  men 
opgav  den  igen,  da  allerede  Rygtet  om  Udgivelsen  vakte  stor 
Beva^gelse.  Han  var  ilde  set  efter  Udgivelsen  af  sin  teologisk' 
politiske  Afhandling  (1670),  skønt  han  der  endnu  ikke  havde 
udviklet  sit  egentlige  System.  Bogen  forsvarede  Religionsfri- 
heden som  Menneskerettighed,  mod  særlig  Henvisning  til,  at 
Personlighedernes  Forskellighed  ogsaa  maa  medføre  Forskellig- 
hed i  Tro.  Desuden  anstillede  den  en  rent  historisk  Under- 
søgelse af  de  bibelske  Skrifter  (særligt  de  gammeltestamentlige, 
hvis  sene  Oprindelse  hævdes)  og  en  psykologisk  Karakteristik 
af  Forfatterne.  Der  gjordes  en  bestemt  Forskel  mellem  Reli- 
gionen, hvis  Formaal  er  praktisk,  idet  den  gaar  ud  paa  at  bøje 
Menneskenes  Sind  til  Lydighed  og  Sædelighed,  og  Videnskaben, 
som  har  et  rent  teoretisk  Formaal;  og  paa  Basis  af  denne  For- 
skel hævdedes  Videnskabens  fuldstændige  Frihed.  Endeligt 
polemiseredes  der  mod  Antagelsen  af  Mirakler,  da  Naturens 
Ijove  ere  Guds  eget  Væsens  Love.  —  Dette  Skrift,  der  inde- 
holdt saa  mange  Fremtidstanker,  blev  betragtet  som  Indbegrebet 
af  al  Ugudelighed.   De  Erfaringer,  Spinoza  herved  gjorde,   fik 

ham  ikke  blot  til  at  holde  sin  »Etik«  tilbage,  raen  tillige  til  at 
afslaa  en  Opfordring  til  at  overtage  et  Professorat  i  Heidel- 
berg; han  frygtede  for,  at  han  —  trods  alle  Lofter  —  ikke 
vilde  faa  tilstrækkelig  I^refrihed.  —  En  Brystsygdom,  der  var 
arvelig  i  hans  Familie,  og  som  havde  tæret  paa  ham  i  en  lang 
Aarrække,  medforte  Døden  (21.  Februar  1677).  Om  hans  Dod 
som  om  hans  Liv  var  der  udspredt  vilde  Rygter,  som  den  sand- 
hedskærlige Præst  Colerus  har  gendrevet  efter  nøjagtig  Under- 
søgelse —  skønt  han  selv  er  forundret  over,  at  en  Fritænker 
kunde  leve  saa  smukt  og  do  saa  roligt,  og  skønt  han  er  for- 
arget over,  at  Spinozas  Barber  i  en  til  Boet  indgiven  Regning 
kalder  sin  afdode  Kunde  »salig  Hr.  Spinoza!«  — . 

I  Spinozas  personlige  Udvikling  se  vi  saaledes  de  forskel- 
lige Elementer  i  hans  System  komme  frem  fra  forskellige  Sider. 
Det  vil  nu  være  Opgaven  gennem  Analyse  at  det  færdige  Sy- 
stem at  se,  hvorledes  han  har  forbundet  disse  Elementer,  og 
hvorvidt  Forbindelsen  virkeligt  er  lykkedes  ham. 


b.  Erhrndelsesl/rre. 
Hvis  man  ved  Fremstillingen  af  Spinozas  System  vilde 
følge  hans  egen  »Etik«,  maatte  man  begynde  med  visse  Defini- 
tioner og  Grundsætninger  og  af  dem  igen  udlede  en  Række 
Læresætninger.  Det  Sporgsmaal  vilde  da  staa  ubesvaret,  hvor- 
ledes Spinoza  er  kommen  til  sine  Definitioner  og  Grundsætnin- 
ger, der  indeholde  hele  Systemet  i  sig,  —  og  det  er  jo  dog 
egentligt  dette  Sporgsmaal,  som  historisk  har  størst  Interesse. 
Begynder  man  med  Definitionerne  og  Grundsætningerne  paa 
bar  Grund,  ligesom  Spinoza  selv  gør  i  sit  Hovedværk,  ligger 
den  Formodning  nærmest,  at  disse  første  Principer  enten  op- 
stilles rent  vilkaarligt  (saaledes  som  Hobbes  mente  det)  eller 
ogsaa  ere  Genstand  for  en  umiddelbar  Anskuen.  Ingen  af 
Delene  var  Spinozas  Mening.  Ved  at  følge  Tidens  Mode,  der 
fordrede  en  streng  deduktiv  Fremstilling,  har  han  derfor  givet 
Anledning  til  Misforstaaelser  af  sit  System.  Af  den  desværre 
ufuldendte  Afhandling  »om  Forstandens  Forbedring«,  ses,  at 
han    har   ofret   den   videnskabelige  Metode    alvorlig  Eftertanke 

og  havde  i  Sinde  at  skrive  en  Art  induktiv  Logik.  I  en  vis 
Forstand  kan  det  siges,  at  de  Principer,  paa  hvilke  Spinoza  byg- 
ger den  deduktive  Fremstilling  i  »Etiken«,  for  hain  fremkom 
ved  Besindelse  over  og  Konstruktion  af  de  Forudsætninger,  paa 
hvilke  vor  Erfaringserkendelse  af  Tilværelsen  beror. 

Hvis  man  ved  Erfaring  blot  forstaar  en  Opfattelse  af  Tin- 
gene, saaledes  som  de  uvilkaarligt  og  tilfældigt  fremstille  sig 
for  os,  giver  den  os  ingen  sand  Erkendelse.  Den  bliver  staaende 
ved  det  Givne,  som  det  fremtræder  paa  bestemt  Tid  og  Sted, 
og  en  Antagelse  sætter  sig  da  fast  i  Bevidstheden,  blot  fordi 
der  ingen  raodstrideHde  Fakta  hidtil  have  vist  sig,  uden  at  der 
or  nogen  Garanti  for,  at  saadanne  ikke  findes.  Denne  Art  Er- 
faring kalder  Spinoza  experientia  vaga;  den  svarer  til  Bacons 
iiiductio  per  enumerationem  simplicem.  Den  sande  Erkendelse 
maa  være  en  Fornufterkendelse,  der  ikke  bliver  staaende  ved 
det  enkelte  givne  Fænomen,  men  ser  det  som  Følge  af  en  al- 
mindelig Lov,  som  enkelt  Udtryk  for  en  almindelig  Tingenes 
Orden,  der  strækker  sig  langt  ud  over  det.  Fornufterkendelsen 
betragter  de  i  Erfaringen  givne  Fænomener  i  deres  bestemte 
indbyrdes  Sammenhæng  og  finder  i  denne  Forklaringen  af  hvert 
enkelt  Fænomen.  Fornufterkendelsen  (ratio)  gaar  ud  fra  det 
Givne.  Spinoza  indskærper  Nødvendigheden  af,  >at  vi  altid 
udlede  vore  Begreber  af  reale  Væsener  ved  saavidt  muligt  at 
gaa  frem  efter  Aarsagernes  Ra>kke«.  Der  maa  da  forst  tilveje- 
bringes en  Fremstilling  af  Fakta,  og  derefter  maa  af  dem  Grund- 
begreberne og  Grundsætningerne  udledes.  I  sin  »teologisk-poli- 
tiske  Afhandling«  drager  Spinoza  en  Analogi  mellem  Fortolk- 
ningen af  en  Bog  (Bibelen)  og  Forklaringen  af  Naturen.  Først 
maa  det  godtgøres,  hvad  det  givne  Indhold  er.  Dernæst  maa 
man  sikre  sig  visse  almindelige  Forhold  og  Love,  som  gøre  sig 
gældende  paa  ethvert  Punkt.  Dot  er  for  den  fysiske  Naturs 
Vedkommende  Bevægelsens  fjove;  for  den  aandelige  Naturs 
Vedkommende  vilde  Spinoza  nærmest  nævne  Lovene  for  Fore- 
stillingernes Association.  Det  er  med  et  Ord  Ideen  om  den  i 
Alt  raadende  Lovmæssighed,  der  aabenbarer  sig  i  de  enkelte 
skiftende  Fænomener  og  gor  hvert  enkelt  af  disse  forklarligt 
for   os.    I    denne    Lovmæssighed    aabenbarer   sig   for    Spinoza 

Tingenes  sande,  evige  Væsen.  Ikke  til  Fordel  for  Klarheden 
skelner  han  mellem  »de  faste  og  evige  Ting,  af  hvilke  de  for- 
anderlige Enkeltting  afhænge  paa  saa  inderlig  og  væsentlig  en 
ilaade,  at  de  uden  dem  hverken  kunne  være  eller  begribes«, 
og  »de  Liove,  der  ere  skrevne  i  hine  faste  og  evige  Ting  som 
i  Lovboger«.  Hvad  han  kalder  de  faste  og  evige  Ting,  kan 
ikke  va>re  Andet  end  selve  Naturordenen  paa  det  materielle  og 
paa  det  aandelige  Omraade,  altsaa  selve  det  Faktum,  at  be- 
stemte Love  gælde  for  Fænomenerne.  Disse  Love  aabenbare 
sig  lige  fuldstændigt  i  Naturen  som  Helhed  og  i  dens  enkelte 
Dele.  Det  er  til  dem,  man  maa  gaa  tilbage,  naar  man  vil  naa 
en  Afslutning  af  Erkendelsen.  Fænomenernes  Række  er  uende- 
lig, uudtommelig;  der  kunne  vi  blive  ved  at  gaa  fra  Led  til 
Jjed.  Men  den  sande  Erkendelse  augaar  det,  der  forbinder 
Leddene,  og  som  derfor  er  overalt  til  Stede,  —  hine  faste  og 
evige  Ting,  som  Tanken  formaar  at  grrbe,  medens  Fænomener- 
nes Række  strækker  sig  i  det  Uendelige,  uden  Afslutning.  — 
Spinoza  skelner  udtrykkeligt  mellem  den  reale  Sammenhæng, 
som  hine  faste  og  evige  Ting  (entia  realia)  udtrykke,  og  de 
blotte  Almenbegreber  (abstracta  et  universalia),  der  ingen  ob- 
jektiv Realitet  have. 

Vor  Erkendelses  Sandhed  og  Gyldighed  beror  efter  Spi- 
noza ikke  paa  noget  ydre  Kendemærke,  ikke  paa  Overensstem- 
melse med  Noget  udenfor  den.  Det  er  den  Klarhed  og  Tyde- 
lighed, der  folger  med  fuldkommen  Konsekvens,  som  giver 
Forvisningen  om  Sandheden.  Vildfarelsen  beror  altid  paa,  at 
et  Begrænset  og  Isoleret  er  gjort  til  et  Hele.  Vildfarelsen  for- 
svinder, naar  man  blot  ud  fra  de  urigtige  Forudsætninger,  man 
er  hildet  i,  gaar  frem  med  streng  Konsekvens.  Intellectio 
fictionera  terminat.  I  den  strenge  logiske  Folgerigtighed  har 
vor  Tænkning  altsaa  en  Sandhedsnorm,  som  den  overalt  kan 
anvende,  selv  hvor  den  er  vildfarende.  Sandheden,  siger  Spi- 
noza, belyser  baade  sig  selv  og  Vildfarelsen  (veritas  norma  sui 
et  falsi  est),  ligesom  Lyset  kundgør  baade  sig  selv  og  Mørket 
Udgangspunktet  for  al  vor  Forsken  bliver  da  naturligt  Under- 
sogelsen  af  den  Sandhedsregel,  som  er  given  i  selve  vor  For- 
stands Natur.    Det  er  det  Grundlag,  paa  hvilket  vi  bygge  i  vor 


Digitized  by  VjOOQIC 


Loven  og  Substansen.  303 

Forsken  efter  det  Evige  og  Nødvendige  i  Tingene,  efter  det,  der 
ligger  til  Grund  for  Alt  (res  omnium  prima). 

Spinoza  antyder  her,  at  vi  kun  formedelst  vor  subjektive 
Fornuft  kunne  finde  »de  evige  Ting«,  »den  første  af  alle  Ting« 
i  Naturen.  Havde  lian  forfulgt  denne  Antydning  videre,  vilde 
Erkendelsesproblemet  i  hele  dets  Skarphed  have  stillet  sig  for 
ham:  med  hvilken  Ret  antage  vi,  at  selve  Tilværelsen  følger 
den  Norm,  som  gælder  for  vore  Tankers  indbyrdes  Forhold? 
Men  dette  Problem  bliver  ikke  til  for  ham.  Det  staar  for  ham 
fast,  at  vore  fornuftige  Forudsætninger  ogsaa  ere  Tingenes,  ja, 
at  det  Evige  i  Tingene  svarer  til  dem;  en  objektiv  Verdens- 
orden svarer  til  den  subjektive  Tankeorden.  Der  er  samme 
Forhold  mellem  vore  Tankers  objektive  Genstande  (hvilke  Spi- 
noza betegner  med  det  skolastiske  Udtryk  essentiæ  formales) 
som  mellem  vore  Tanker  indbyrdes.  Til  det,  der  for  os  er  den 
første  Tanke,  af  hvilken  alle  andre  Tanker  udledes,  svarer  det, 
der  i  Tilværelsen  er  den  første  Ting,  Ophav  og  Kilde  til  alt 
Andet.  Naar  Spinoza  lader  de  Love,  der  forklare  de  enkelte 
Fænomener,  være  »skrevne  i  de  faste  og  evige  Ting  som  i 
deres  Lovboger«,  vil  han  dermed  (kunne  vi  fra  vort  Standpunkt 
sige)  udtrykke,  at  den  Sammenhæng,  der  gor  Tingene  forstaae- 
lige,  ligesaavel  er  en  Realitet  som  de  enkelte  løsrevne  »Ting« 
hver  for  sig,  ja,  at  den  langt  snarere  end  disse  fortjener  Navn 
af  Realitet,  da  den  er  evig  og  altomfattende.  Og  heri  maa  vi 
ogsaa  se  Oprindelsen  og  Betydningen  af  det,  han  i  sin  deduk- 
tive Fremstilling  kalder  Substans.  Ti  ved  Substans  forstaar  han 
det,  som  bestaar  i  sig  selv  og  forstaas  ved  sig  selv,  og  ved 
hvilket  alt  Andet  bestaar  og  forstaas.  Spinozas  Substans,  Grund- 
begrebet for  hele  hans  Filosofi,  er  altsaa  egentligt  den  som  en 
Ting  eller  et  Væsen  forestillede  Kausalitet.  Ti  Kausaliteten, 
Aarsagsforholdet,  forstaar  sig  efter  Spinoza  af  sig  selv  og  er 
det,  der  gør  alt  Andet  forstaaeligt  for  os.  Og  da  nu  Aarsags- 
forholdet er  Forudsætning  for  en  Erkendelse  af  den  reale  Til- 
værelse, der  kundgør  sig  for  os  gennem  Erfaringen,  se  vi,  at 
Spinozas  hele  Filosofi  kan  siges  at  være  en  Konstruktion  af  de 
for  al  videnskabelig  Erfaring  gældende  Forudsætninger,  saaledes 
at   disse   Forudsætninger   gøres    til  Et    med  Tingenes  indei'ste 

Væsen.  Men  Kausaliteten  eller  Aai-sagsfoiholdet,  der  saaledes 
af  Spinoza  lænkes  som  en  real  Magt,  af  hvilken  de  enkelte 
Ting  afhænge,  og  i  hvilken  de  bestaa,  svarer  nu  igen  for  ham 
til  den  Nødvendighed,  med  hvilken  vi  aflede  Slutninger  af  Præ- 
misser, eller  med  andre  Ord :  Spinoza  skelner  ikke  mellem 
Grund  og  Aarsag;  Aarsagsforholdet  er  for  ham  ikke  et  Tids- 
forhold, hvor  Aarsagen  gaar  forud  og  Virkningen  følger  efter, 
men  er  et  evigt  Grundforhold;  Forholdet  mellem  »de  faste  og 
evige  Ting«  (eller  »den  første  af  alle  Ting«)  og  de  enkelte 
Fænomener  er  ikke  det,  at  hine  først  vare,  og  saa  opstod  disse 
som  deres  Virkninger.  For  den  sande  Erkendelse  falder  efter 
Spinoza  Tidsforholdet  bort  Fornufterkendelsen  er  efter  Spinoza 
en  Opfattelse  af  Tingene  »under  Evighedens  Synspunkt«  (sub 
specie  æterni):  den  holder  sig  til  det  i  Tingene,  i  hvilket  den 
evige  Nødvendighed  kundgor  sig  i  dem,  og  .ser  dem  kun  som 
Exempler  paa  denne.  Selve  Aarsagssætningen  betragter  Spinoza 
som  en  nødvendig  Forudsætning.  Han  opstiller  i  Etiken  som 
Grundsætning,  at  en  Ting  enten  maa  have  sin  Aarsag  i  sig 
selv  eller  i  noget  Andet.  Da  nu  Substansen,  det,  som  bestaar 
ved  sig  selv  og  forstaas  ved  sig  selv,  ikke  kan  have  sin  Aar- 
sag i  noget  Andet,  maa  den  have  sin  Aarsag  i  sig  selv  og 
altsaa  existere  med  Nødvendighed.  Negter  man  denne  Saftning, 
saa  maa  man  ogsaa  negte  den  Sætning,  at  der  nødvendigvis 
maa  være  en  Aarsag  til  enhver  Ting  (enten  i  den  eller  uden- 
for den).  Og  at  det  er  en  Fornuftsætning,  indlyser  ogsaa  af, 
at  det,  at  to  Ting  forholde  sig  som  Virkning  og  Aarsag,  bety- 
der, at  den  ene  Tings  Begreb  kan  udledes  af  den  andens;  Er- 
kendelsen af  Virkningen  er  kun  Erkendelsen  af  en  særlig 
Egenskab  ved  Aarsagen;  der.  er  noget  Fælles  i  deres  Begreb. 
Kun  naar  saaledes  Tidsforholdet  og  idethele  Fo7'skellen  mellem 
Aarsag  og  Virkning  falder  bort^  saaledes  at  Virkningen  ses 
som  Aarsagens  logiske  Konsekvens  (hvad  der  ganske  vist  vilde 
være  den  ideale  Fuldendelse  af  Erkendelsen),  kan  Substansen 
eller  »de  evige  Ting«  kaldes  Aarsag  til  Fænomenerne.  Og  kun 
under  Forudsætning  af  denne  Forvexling  af  Grund  og  Aarsag 
bliver  det  forstaaeligt.  hvorledes  Spinoza  kunde  haabe  at  op- 
bygge en  rent  rationel  Erkendelse  af  Tilværelsen,   eller,   som 

man  ogsaa  kan  udtrykke  det,  at  erkende  Tilværelsen  som  den, 
der  er  rationel  i  sit  inderste  Væsen.  Modstykket  til  Spinoza 
dannes  her  af  den  Opfattelse,  som  allerede  Brooke  og  Glanvil 
(saavel  som  Okkasionalisterne)  antydede  og  senere  Hume  gen- 
nemførte :  at  Aarsag  og  Virkning  ere  helt  forskellige  Ting,  hvil- 
ken Antagelse  raaa  fore  til  at  betvivle  Tilværelsens  Forstaae- 
lighed.  — 

Fornufterkendelsen  (ratio)  fører  os  vel  til  at  se  det  Evige 
og  Nødvendige  i  Tingene,  men  den  er  dog  efter  Spinoza  ikke 
den  højeste  Erkendelsesform.  I  den  staar  endnu  den  univer- 
selle liOv  og  de  enkelte  Fænomener  i  Modsætning  til  hver- 
andre, og  Tænkningen  er  her  endnu  diskursiv,  vinder  sit  Re- 
sultat ved  Sammenligning  og  Slutning.  Den  højeste  Erkendelses- 
form er  efter  Spinoza  den  intuitive,  hvor  det  enkelte  Fænomen 
umiddelbart  ses  ligesom  gennemstraalet  af  den  almindelige 
Tingenes  Orden,  som  naar  jeg  umiddelbart  ser,  at  to  Linier 
cre  parallele  med  hinanden,  naar  de  hver  for  sig  ere  parallele 
med  en  og  samme  trodie,  eller  som  naar  jeg  i  den  Viden,  jeg 
har  om  Noget,  tillige  umiddelbart  ser,  hvad  der  horer  til  for 
at  vide  Noget  Forskellen  mellem  det  Universelle  og  det  In- 
dividuelle er  her  ganske  falden  bort;  deres  Enhed  ses  med  6t 
Blik.  Det  er  Spinozas  højeste  Maal  at  forstaa  saa  Meget  som 
muligt  paa  denne  umiddelbare,  intuitive  Maade;  han  erklærer 
dog,  at  det  er  meget  Lidet,  han  hidtil  har  kunnet  forstaa  saa- 
ledes.  I  sidste  Bog  af  »Etiken«  søger  han  at  forstaa  den  en- 
kelte Sjæl  i  dens  inderlige  Enhed  med  det  evige  Væsen:  en 
Intuition,  der  danner  Afslutningen  paa  al  hans  teoretiske  og 
praktiske  Stræben.  Hoved  betingelsen  for  at  hæve  sig  til  denne 
Intuition  er,  at  man  løsriver  sig  fra  den  udvortes,  tilfældige 
Erfaring  og  finder  den  nødvendige  Sammenhæng  ved  Fornuft- 
erkendelsens Hjælp.  —  Dog  er  det  ikke  let  at  fastholde  en 
skarp  Forskel  mellem  Fornufterkendelse  og  Intuition;  ti  begge 
vise  os  Tingene  »under  Evighedens  Synspunkt«,  og  desuden: 
i  sin  Beskrivelse  af  den  intuitive  Viden  siger  Spinoza,  at  den 
»skrider  frem  fra  et  fuldkomment  Begreb  om  visse  guddomme- 
lige Egenskabers  Væsen  til  en  fuldkommen  Erkendelse  af 
Tingenes  Væsen«:   her   er   da   det  Diskursive   ikke  helt  faldet 

bort.  —  Hvad  Spinoza  tilsigter,  er  intet  Mindre  end  al  Erken- 
delses højeste  Maal:  at  forene  Individualitet  og  Kontinuitet, 
det  Enkelte  og  den  bele  Sammenbæng  paa  saa  inderlig  en 
Maade  som  muligt.  Det  lykkes  ham  kun  ved  at  postulere  en 
Anskuelse,  der  snart  kan  minde  om  den  kunstneriske  Opfat- 
telse, snart  om  den  mystiske  Skuen,  alt  eftersom  Vægten  læg- 
ges paa  det  individuelle  eller  paa  det  universelle  Moment  — 

Det  er  stor  Skade,  at  Spinoza  ikke  fik  fuldendt  sin  Erken- 
delseslære. Men  det  Fragment,  vi  have.  viser  dog^  at  de  grund- 
læggende Definitioner  og  Axiomer  hos  ham  ikke  komme  som 
skudte  ud  af  en  Kanon,  men  konstrueres  paa  Grundlag  af  en 
Reflexion  over  Forudsætningerne  for  al  Forstaaelse  af  Tilværel- 
sen. Det  Dogmatiske  hos  Spinoza  fremtræder  i  den  Tryghed, 
hvormed  han  opstiller  disse  Forudsa>tninger  og  behandler  dem 
som  Realiteter,  ikke  i,  at  han  aldeles  skulde  have  overset  saa- 
danne  Forudsætningers  Existens. 


c.  Systematiske  O  rundbegreber, 
a-  Naar  Spinoza  begynder  sin  deduktive  Fremstilling  med 
at  definere  hvad  han  forstaar  ved  Aarsag  til  sig  selv  og  ved 
Substans,  og  med  at  opstille  som  Grundsa^ning,  at  hvad  der 
ikke  har  sin  Aarsag  i  noget  Andet,  maa  have  den  i  sig  selv, 
saa  har  han  egentligt  derved  kun  postuleret  Muligbeden  af  en 
afsluttende  Erkendelse  af  Tilværelsen.  Tilværelsen  vilde  ikke 
kunne  erkendes,  dersom  Aarsagssætningen  ikke  gjaldt,  og  Aar- 
sagserkendelsen  vilde  ikke  kunne  fuldendes,  naar  der  ikke  var 
Noget,  som  havde  sin  Aarsag  i  sig  selv  og  ikke  atter  viste 
den  forskende  Tanke  udover  det  selv,  saaledes  som  ethvert 
enkelt  Fænomen  gør  det.  Naar  Spinoza  definerer  Substans  som 
»det,  der  bestaar  i  sig  selv  og  forstaas  ved  sig  selv,  det  vil 
sige,  hvis  Begreb  ikke  trænger  til  nogen  anden  Tings  Begreb, 
af  hvilket  det  skulde  dannes x  (per  substantiam  intelligo  id,  qvod 
in  se  est  et  per  se  concipitur,  hoc  est  id,  cujiis  conceptus  non 
indiget  conceptu  alterius  rei,  a  qvo  formari  debeat),  saa  har 
han  dog  derved  efter  sin  Opfattelse  ikke  givet  en  rent  subjek- 
tiv Begrebsbestemmelse,  men  formuleret  en  objektiv  Kendsger- 

iiing,  ei)  given  Realitet.  Der  er  for  ham  ingen  Tvivl  ono,  at 
Substansen  existerer.  Dens  £xistens  er  given;  men  naar  vi 
besinde  os  paa,  hvad  Substans  er,  indse  vi,  at  dens  Existens 
ogsaa  er  nødvendig,  da  der  ikke  er  Noget,  som  kan  udelukke 
den,  eftersom  den  har  sin  Aarsag  i  sig  selv.  Ligeledes  følger 
det  af  Substansens  Væsen,  at  den  ikke  kan  frembringes  eller 
forgaa;  at  den  ikke  kan  deles;  at  den  ikke  kan  begrænses;  at 
der  ikke  kan  være  flere  end  6n  Substans.  Alt  Andet,  som  vi 
tillægge  Existens,  kan  da  kun  være  Egenskaber  (attributa)  ved 
den  ene  Substans  eller  enkelte  Fænomener  (modi,  Maader),  i 
hvilke  den  aabenbarer  sig.  Det  at  der  i  Tilværelsen  viser  sig 
foi-skellige  Egenskaber  (som  Bevidsthed  og  Udstra»kning),  vi 
ikke  kunne  reducere  til  en  fælles  Form,  berettiger  ikke  (som 
Descartes  mente)  til  Antagelsen  af  forskellige  Substanser:  de 
maa  opfattes  som  forskellige  Egenskaber  eller  Attributer  ved 
den  ene  og  samme  Substans.  Ligesaa  lidt  berettiger  det,  at 
Erfaringen  viser  os  en  Mangfoldighed  af  endelige  Ting  eller 
Fænomener,  der  ere  sondrede  i  Tid  og  Rum,  os  til  at  antage 
en  Mangfoldighed  af  Substanser.  De  endelige  Tings  eller  Fæno- 
meners Existens  er  helt  igennem  betinget,  og  sand  Bestaaen 
(Substantialitet)  kan  kun  tillægges  den  almindelige  Tingenes 
Orden,  det  omfattende  Væ^sen,  som  bærer  dem  alle. 

ft.  Med  Substansbegrebet  falder  for  Spinoza  Gudsbegrebet 
og  Naturbegrebet  sammen.  Ved  Substansbegrebet  viser  han 
tilbage  til  Kartesianismen  og  Skolastiken,  ved  Naturbegrebet 
tillige  til  Bruno  og  Renaissancen,  og  ved  Gudsbegrebet  til  de 
religiøse  Ideer,  der  allerførst  satte  hans  Tænkning  i  Beva^golse. 
Gud  kaldes  Substansen  som  det  uendelige  Væsen,  der  aaben- 
barer sig  under  en  Uendelighed  af  Attributer.  Alt  hvad  der 
udsiges  om  Substansen,  maa  da  ogsaa  gælde  om  Gud,  saa  at 
Alt,  hvad  der  er,  er  i  Gud  og  hverken  kan  være  eller  begri- 
bes uden  Gud.  Baade  Materie  (Udstrækning)  og  Aand  (Bevidst- 
hed) ere  da  guddommelige  Attributer,  betegne  ikke  Væsener 
udenfor  Gud,  og  ligesaa  lidt  ere  de  enkelte  Ting  eller  Fæno- 
mener (modi)  udenfor  Gud.  Ligesaa  lidt  som  Gud  har  Noget 
udenfor  sig,  ligesaa  lidt  findes  der  Forskelle  eller  Modsætnin- 
ger i  Guds  Væsen;  her  er  ingen  Forskel   mellem  Mulighed  og 

Virkelighed,  ingen  Tidsforskel.  Alt  hvad  der  følger  af  hans 
Væsen,  følger  med  evig  Nødvendighed;  Guds  Frihed  bestaar 
netop  i  denne  ved  hans  Væsen .  bestemte  Nødvendighed.  Naar 
Gud  kaldes  Aarsag  til  Tingene,  maa  det  vel  mærkes,  at  Aar- 
sag  og  Virkning  her  ikke  ere  to  forskellige  Ting,  men  Virk- 
ningen en  Aabenbaring  af  Aarsagens  Væsen.  Guds  Værk  er 
ikke  forskelligt  fra  ham  selv,  saaledes  som  en  menneskelig 
Mesters  Værk  er  det.  Gud  er  Tingenes  Aarsag  i  samme  For- 
stand, som  han  er  sin  egen  Aarsag;  han  er  iboende  (immanent) 
ikke  overskridende  (transscendent)  Aarsag:  hans  Værk  bliver  i 
ham,  og  han  i  det;  udover  sit  Væsens  Omfang  kan  han  ikke 
komme.  Vel  maa  der  skelnes  mellem  Gud  og  alle  Enkelt- 
fænomenernes  (modi's)  Sum:  Fa^nomenerne  udgore  den  frem- 
bragte Natur  (natura  naturata):  Gud  er  den  frembringende 
Natur  (natura  naturans).  Men  en  ydre  Sondring  existerer  ikke. 
Det  er  ifølge  Spinoza  en  rent  abstrahi  Betragtningsmaade,  naar 
vi  betragte  de  enkelte  Fænomener  isolerede  fra  »hele  Naturens 
Orden«,  altsaa  fra  Substansen,  den  frembringende  Natur.  Vi 
bortkaste  derved  Betingelsen  for  at  forstaa  dem.  At  se  Til- 
værelsen ahsfrakt  og  overfladisk.,  som  den  viser  sig  for  San- 
sorne og  Fantasien,  ved  Fænomenernes  isolerede  Fremtræden, 
er  for  Spinoza  Modsætningen  til  at  se  den  som  Substans  og 
ved  Forstandens  Hjælp.  Hvert  enkelt  Fænomen  er  kun  en  be- 
grænset Form  for  den  ene  uendelige  Substans,  fremkommen 
ved  en  Negation,  en  Ophæven  af  alle  de  andre  Former,  hvor- 
under den  fremtræder.  Enhver  saM'lig  Bestemmelse  er  en  Ne- 
gation ^% 

y.  Substansen,  Gud  eller  Naturen  fremtræder  under  for- 
skellige Egenskaber  eller  Attributer.  »Ved  Attribut  forstaar 
jeg,«  siger  Spinoza,  »det,  som  Forstanden  opfatter  om  Substan- 
sen som  udgørende  (konstituerende)  dens  Væsen«.  Af  de  uende- 
ligt mange  Attributer,  som  det  uendelige  Væsen,  vi  kalde  G<id 
eller  Naturen,  har,  kende  vi  kun  to,  Aand  og  Materie.  Guds 
eller  Naturens  Væsen  fremtræder  for  os  kun  under  disse  to 
Former,  som  virkende  dels  i  de  materielle,  dels  i  de  aandelige 
Fænomeners  Verden.  Spinozas  Forhold  til  Erfaringen  fremtræ- 
der her  klart.     Ikke   blot  er  det   en   Erfaringssag,    at    vi    kun 

kende  to  Attributer,  men  ogsaa  selve  Definitionen  af  Attribu- 
tets  Begreb  hviler  paa  Erfaringen,  nemlig  paa  den  Kendsger- 
ning (som  maa  være  gaaet  op  for  Spinoza  i  Mellemtiden  mellem 
den  »korte  Traktat«  og  den  definitive  Udarbejdelse  af  »Etiken«), 
at  det  Aandelige  og  Materielle  forstaas  hvert  efter  sine  Love. 
Forskellen  mellem  dem  er  da  irreduktibel;  vi  kunne  ikke  ud- 
lede det  Aandelige  af  det  Materielle  eller  det  Materielle  af  det 
Aandelige,  men  indenfor  den  aandelige  Verden  for  sig  og  inden 
for  den  materielle  Verden  for  sig  kunne  vi  paavise  Sammen- 
hæng og  Aarsågsforhold.  Det  Faktum,  at  det  Aandelige  og  det 
Materielle  ere  irreduktible  Forskelligheder  ved  Tilværelsen,  er 
det,  Spinoza  udtrykker  ved  at  kalde  dem  Attributer  og  ved  at 
definere  Attributet  som  det,  der  udtrykker  Substansens  Væsen : 
ti  Substans  er  jo  det,  der  bestaar  i  sig  selv  og  forstaas  ved 
sig  selv.  Man  maa  altsaa  ikke  springe  over  fra  et  Attribut  til 
et  andet.  »Saa  længe«,  siger  Spinoza,  »Tingene  betragtes  som 
aandelige  Fænomener  (modi  cogitandi),  maa  vi  (debemus)  for- 
klare Naturens  Orden  eller  Aarsagssammenhængen  ved  Aan- 
dens  Attribut  alene;  og  saa  længe  vi  betragte  dem  som  ma- 
terielle Fænomener  (modi  extensionis),  maa  (debet)  hele  Natu- 
rens Orden  forklares  ved  Ddstrækningens  Attribut  alene«.  Der 
er  altsaa  kun  én  Substans,  6n  Aarsagssammenhæng,  men  den 
kan  betragtes  paa  to  Maader.  Neppe  har  det  dog  været  Spi- 
nozas Mening,  at  Attributerne  kun  skulde  væi'e  Synspunkter, 
vi  anlægge  paa  Substansen  ^\).  Han  siger  jo  udtrykkeligt,  at 
Attribut  er,  hvad  Forstanden  opfatter  som  konstituerende  Sub- 
stansens Væsen,  og  en  Tvivl  om,  at  det,  vor  Forstand  opfatter 
som  konstituerende,  ogsaa  virkelig  konstituerer,  kan  ikke  paa- 
vises  hos  Spinoza.  Naar  han  da  siger,  at  vi  maa  forklare  det 
Aandelige  ved  det  Aandelige  og  det  Materielle  ved  det  Ma- 
terielle, saa  er  det  en  Nødvendighed,-  der  som  al  Nødvendig- 
hed for  ham  er  et  Udtryk  for  Tilværelsens  evige  Væsen. 

Spørges  der,  hvoraf  det  egentligt  kommer,  at  man  ikke  kan 
forklare  den  aandelige  Side  af  Tilværelsen  ved  den  materielle 
eller  omvendt,  ligger  Svaret  indeholdt  i  det  Ideal  af  Aarsags- 
forklaring,  som  Spinoza  har  opstillet,  og  i  Følge  hvilket  Aai*sag 
og  Virkning  maa   være   ensartede    (4.  og  5.  Axiom   i  Etikens 

første  Bog).  1  et  Brev  (Ep.  4)  siger  Spinoza  endnu  tydeligere: 
»Naar  to  Ting  Intet  have  fælles  med  hinanden,  kan  den  ene 
ikke  være  Aarsag  til  den  anden;  ti  da  der  ikke  vilde  være 
Noget  i  Virkningen,  som  ogsaa  var  i  Aarsagen,  saa  vilde  alt 
dei^  der  var  i  Virkningen,  være  opstaaet  af  Intet«.  Naar  man 
konsekvent  fastholder  denne  Grundsætning,  har  man  Nøglen  til 
hele  Spinozas  System.  Af  den  følger  nemlig  Læren  om  Gud 
eller  Substansen  som  iboende  Aarsag  til  alle  Fænomener  (modi), 
altsaa  Ophævelsen  af  den  teologiske  Dualisme  af  Gud  og  Ver- 
den. Og  af  den  følger  fremdeles  Umuligheden  af,  at  Aarsagen 
kan  va're  materiel  og  Virkningen  aandelig,  eller  omvendt, 
altsaa  La^ren  om  Aand  og  Materie  som  Udtryk  for  en  og 
samme  Tilværelse,  en  og  samme  Aarsagssammenhæng.  og  der- 
med Ophævelsen  af  den  spiritualistiske  Dualisme  af  Sjæl  og 
Legeme.  Ligesom  det  var  den  alnmidelige  erkendelsesteoretiske 
Overvejelse  af  Betingelserne  for  at  forstaa  det  i  Erfaringen 
Givne,  der  forte  Spinoza  til  Opstillingen  af  Substansbegrebet 
(som  Begrebet  om  den  hypostaserede  Kausalitet),  saaledes  var 
det  den  specielle  Betragtning  af  Muligheden  for  at  forstaa  det 
Aandelige  og  det  Materielle,  der  førte  til  Attributlæren.  Denne 
er  væsentligt  betinget  ved  Overbevisningen  om  Muligheden  af 
at  opfatte  den  materielle  Side  af  Tilværelsen  som  et  kontinuer- 
ligt Hele  og  om  Umuligheden  af  at  udlede  den  aandelige  Side 
ved  Tilværelsen  af  dette.  Spinoza  gør  Front  baade  mod  Des- 
cartes og  mod  Hobbes.  Hans  Attributteori  er  et  Forsøg  paa 
at  løse  de  Vanskeligheder,  hvorunder  Kartesianismen  og  Hobbes- 
ianismen  (Spiritualismen  og  Materialismen)  lede.  Han  har  stil- 
let en  ny,  original  Hypotese  overfor  Spiritualismen  og  Material- 
ismen. 

Spinoza  har  nu  ikke  strengt  fastholdt  denne  Betydning  af 
Attributlæren.  Mod  Problemet  om  Forholdet  mellem  Aand  og 
Materie  har  han  paa  flere  Steder  sammenblandet  Problemet  om 
Forholdet  mellem  Erkendelsen  og  dens  Genstand.  Det  er  let  at 
se,  at  det  er  to  forskellige  Problemer;  ti  baade  Aand  og  Ma- 
terie (Tilværelsen  baade  fra  dens  aandelige  og  dens  legemlige 
Side)  ere  Erkendelsesgenstande,  og  Erkendelsesproblemet  kommer 
frem  med  Hensyn  til  alle  de  Sider,  fra  hvilke  Tilværelsen  kan 

ses.  Men  da  nu  Spinoza  som  dogmatisk  Filosof  trygt  stolede 
paa  Overensstemmelsen  mellem  vor  Fornuft  og  Tingenes  Væsen, 
maatte  han  —  som  allerede  udviklet  —  antage,  at  der  til  et- 
hvert Tankeforhold  svarede  et  Forhold  i  Tilværelsen.  Og  denne 
erkendelsesteoretiske  Identitetslære  sammenblandede  han  saa  med 
den  psykofysiske  Identitetslære,  som  hans  Attributlære  udtryk- 
ker. Naar  han  opstiller  Sætningen:  »Forestillingernes  Orden 
og  Forbindelse  er  den  samme,  som  Tingenes  Orden  og  Forbin- 
delse« (Eth.  II,  7),  saa  er  denne  Sætning  tvetydig,  da  den  baade 
kan  forstaas  erkendelsesteoretisk  og  psykofysisk.  Spinoza  selv 
har  nærmest  forstaaet  den  erkendelsesteoretisk.  Det  ses  af  hans 
Exerapel:  til  mit  Begreb  om  Cirkelen  svarer  den  i  Virkelig- 
heden existerende  Cirkel  (Eth.  II,  7  Schol).  Psykologisk  set 
maatte  det  have  heddet:  til  min  Forestilling  om  Cirkelen  svarer 
den  Tilstand,  min  Hjerne  er  i,  naar  jeg  har  denne  Forestilling. 
Men  naar  Spinoza  i  umiddelbar  Sammenhæng  hermed  hævder, 
at  aandelige  Fænomener  skulle  forklares  ved  aandelige  Fæno- 
mener, materielle  Fænomener  ved  materielle,  saa  er  det  et  helt 
andet  Problem,  han  faar  med  at  gøre.  I  Etikens  tredie  Bog, 
hvor  Synspunktet  er  psykologisk,  ikke  erkendelsesteoretisk,  an- 
vender han  da  ogsaa  Attributlæren  rent  psykofysisk.  —  Denne 
Forvexling  hænger  naturligt  sammen  med,  at  Erkendelsespro- 
blemet  hos  Spinoza  ikke  fremtræder  som  aldeles  selvstændigt 
Problem.  Kun  ved  en  kritisk  Revision  af  vor  Erkendelse  — 
baade  hvad  dens  Evne  til  at  erkende  den  aandelige  og  den 
materielle  Side  af  Tilværelsen  angaar  —  træder  Forskellen  mel- 
lem de  to  Problemer  klart  frem^-). 

Ligesom  der  efter  Spinoza  er  et  inderligt  Forhold  (et 
iboende  Forhold,  et  Immanensforhold)  mellem  Substansen  (Gud 
eller  Naturen)  og  de  enkelte  Fænomener,  saaledes  maa  for  ham 
ogsaa  de  store  Grundformer  og  Grundegenskaber,  TilVterelsen 
frembyder,  være  Substansens  egne  Attributer.  Det  var  en  dristig 
Konsekvens  heraf,  naar  Spinoza  erklærede  Materien  eller  Ud- 
strækningen for  et  guddommeligt  Attribut.  Materien  er  efter 
den  sædvanlige  teologiske  Opfattelse  kun  et  Afledet,  et  Produkt 
af  Aanden.  Ligesaa-  lidt  som  Bruno  og  Bohme  kunde  Spinoza 
slaa    sig    til  Ro   ved   denne  Opfattelse,   der   jo  navnligt  strider 

mod  hans  Grundtanke  om  det  iboende  A årsagsforhold.  Det  maa 
ved  Spinozas  Lære  om  Materien  som  guddommeligt  Attribut 
vel  mærkes,  at  han  her  ved  Materie  mener  det  Substantielle  i 
de  materielle  Fænomener,  det  i  disse,  der  bestaar  under  alle 
Forandringer  og  trods  alle  Delinger,  og  som  hverken  kan  lide, 
opstaa  eller  forgaa.  Den  materielle  Side  af  Tilværelsen  er  lige- 
saa  vel  som  den  aandelige  en  Aabenbaring  af  Guddommen  eller 
Substansen;  til  dennes  »uendelige  Tankekraft«  (potentia  infinita 
cogitandi)  svarer  den  uendelige  materielle  Udstrækning,  hvis 
Dele  de  enkelte  Fænomener  ere.  Det  til  Grund  Liggende  i 
Tilværelsen,  fra  hvilken  Side  denne  end  betragtes,  er  Aarsags- 
samraenhængen  og  den  Enhed,  hvorom  Aarsagssammenbængen 
vidner. 

d.  De  enkelte  Fænomener  (modi)  ere,  som  det  erindres 
fra  det  Foregaaende,  de  særlige  Maader,  paa  hvilke  Substansen 
træder  frem  indenfor  de  forskellige  Attributer.  Da  Attributeme 
gælde  for  Substansen,  gælde  de  ogsaa  for  de  enkelte  modi: 
ethvert  enkelt  Fænomen  kan  altsaa  betragtes  fra  uendeligt  mange 
Sider,  llgesaa  vel  som  hele  Tilværelsen,  af  hvilken  den  er  Led 
eller  Del,  kun  at  vi  jo  ikke  kende  mere  end  to  af  disse  Sider. 
Definitionen  af  modus  er:  en  Bestemmelse  ved  Substansen, 
eller:  det,  som  har  sin  Bestaaen  i  noget  Andet,  ved  hvilket 
det  ogsaa  forstaas.  Som  affectio  substantiæ  forstaas  modus  kun 
ved  Substansen  og  har  sin  Bestaaen  i  den  —  ligesom,  kunde 
man  sige,  den  enkelte  Bølge  kun  bestaar  som  Del  af  Havet  og 
kun  forstaas  ved  at  ses  som  Del  af  Havet.  I  hvert  enkelt 
Fænomen  rører  sig  en  Selvopholdelsestrang,  der  er  en  Del  af 
den  i  Alt  virkende  guddommelige  Kraft.  Men  i  hver  enkelt 
modus  rører  denne  Kraft  sig  kun  paa  begrænset  Maade;  man 
kan  da  ikke  forstaa  den  Maade,  paa  hvilken  den  enkelte  modus 
virker  eller  lider,  uden  at  se  den  i  dens  Vexelvirkning  med 
alle  andre  modi.  Den  enkelte  modus'  Tilstand  forstaas  altsaa 
kun  ved  noget  Andet  end  den  selv.  Her  træder  et  ydre  (trans- 
seendent)  Aai*sagsforhold  i  Kraft.  Men  saa  udvortes  de  enkelte 
Fænomener  end  staa  overfor  hverandre,  ere  de  dog  alle  til- 
sammen og  hvert  for  sig  kun  Bestemmelser  (affectiones,  modi- 
ficationes,  determinationes)   ved  den  ene  uendelige  Substans.    I 

den  frembragte  Natur  (natura  naturata)   virker  paa  alle  Punk- 
ter den  frembringende  Natur  (natura  natjirans). 

Indenfor  natura  naturata  skelner  Spinoza  mellem  nødven- 
dige og  uendelige  modi,  der  umiddelbart  folge  af  Guds  evige 
Natur,  og  endelige  modi,  der  til  deres  Opstaaen  behøve  andre 
modi.  Indenfor  Udstrækningens  Attribut  nævner  han  (Ep.  64) 
'som  uendelige  modi  Bevægelse  og  Hvile;  særligt  synes  han 
her  at  tænke  paa  Bevægelsens  Bestaaen,  eller  paa  den  Lov,  at 
der  under  alle  Materiens  Forandringer  bevares  det  samme  For- 
hold mellem  Bevægelse  og  Hvile,  —  denne  Lov,  der  gør  det 
klart,  at  ethvert  enkelt  Legeme  kun  er  en  Del  af  det  hole  Uni- 
vers. Indenfor  Tænkningens  Attribut  nævner  han  den  »uende- 
lige Forstand«  (intellectus  infinitus),  som  er  en  umiddelbar  Virk- 
ning af  den  uendelige  guddommelige  Tankekraft,  og  som  — 
da  den  stilles  analogt  med  Bevægelsens  Konstans  —  maa  an- 
tages at  betyde  den  aandelige  Energi,  der  stadigt  bliver  den 
samme  i  Verden,  hvormeget  saa  end  de  enkelte  aandelige  Fæno- 
mener skifter.  (Maaske  er  det  nærmest  Bevægelsens  Bestaaen 
og  »den  uendelige  Forstand«,  Spinoza  i  Afhandlingen  om  For- 
standens Forbedring  tænker  paa  ved  Udtrykket  »faste  og  evige 

Ting«). 

€.  Til  nærmere  Karakteristik  af  det  her  fremstillede  Sy- 
stem skal  der  blot  endnu  antydes  en  Række  Problemer  og 
Vanskeligheder,  som  Systemet  fører  til.  —  Der  tales  om  Gud 
eller  Substansen  som  virkende,  skønt  Tidsformen  kun  skal  gælde 
modi,  natura  naturata,  ikke  Substansen,  natura  naturans.  Det 
hænger  sammen  med  den  omtalte  Sammenblanding  af  Grund 
og  Aarsag.  —  Der  bestaar  to  Aareagsforhold:  et  mellem  modi 
indbyrdes,  et  udvortes,  transscendent,  og  et  mellem  Substans 
og  modi,  et  immanent.  Hvorledes  ere  begge  at  forene?  —  Sub- 
stansens Enhed  og  Attributers  og  modi's  Mangfoldighed  ere  ikke 
bragte  i  Harmoni;  der  er  intet  Svar  givet  paa,  hvorledes  den 
ene  Substans  kan  fremtræde  under  forskellige  Synspunkter,  eller 
hvorledes  der  af  den  ene  Substans  kan  følge  en  Uendelighed 
af  Virkninger.  —  Og  naar  for  Spinoza  Begreberne  Substans, 
Natur  og  Gud  dække  hverandre,  indfører  han  ved  Betegnelsen 
Gud  en  Værdibestemmelse,  som  kun  begrundes  ved,  at  han  de- 

finerer  Fuldkomraenbed  som  Realitet;  Sporgsraaalet,  om  denne 
Definition  kan  fastholdes,  undersøges  ikke  nærmere,  og  paa  et 
senere  Punkt  i  sin  Fremstilling  opstiller  han  —  som  vi  ville 
faa  at  se  —  endog  et  Begreb  om  Fuldkommenhed,  efter  hvil- 
ket ikke  al  Realitet  er  fuldkommen.  —  Saaledes  lader  selv  det 
dristigste  spekulative  System  ubesvarede  Sporgsmaal  nok  tilbage. 
Det  Store  hos  Spinoza  er  hans  resolute  Gennemførelse  af  den 
Tanke,  at  Tilværelsen  maa  være  rationel;  deraf  slutter  han,  at 
dens  Væsen  maa  være  Identitet,  absolut  Enhed.  Konsekvent 
vilde  han  i  Stedet  for  flere  systematiske  Grundbegreber  kun 
have  havt  ot  eneste:  Substansen.  Til  dette  Bogreb  kan  man 
maaske  stige  op  —  men  har  man  naat  det,  kan  man  i  hvert 
Tilfælde  ikke  slippe  ned  igen.  —  Disse  Indvendinger  mod  Spi- 
nozas System  ramme  dog  ikke  hans  Grundbestræbelse,  ikke 
Grundretningen  i  hans  Tænken,  men  muliggøres  for  største  De- 
len ved  den  dogmatiske  P>emgangsmaade^  han  anvender. 


(1.  lieligiom filosofi. 
Det  vil  være  af  Interesse  at  stanse  et  Øjeblik  for  at  se,  i 
livilket  Forhold  Spinozas  Filosofi  staar  til  de  gængse  religiøse 
Anskuelser.  Da  han  benævnede  sit  højeste  Begreb  (Substansen) 
Gud,  havde  han  selv  strax  givet  Anledning  til  en  saadan  Sam- 
menligning. Allerede  i  hans  Brevvexling  se  vi  dette  Punkt 
drøftet.  Paa  given  Anledning  skriver  han  (Ep.  73):  »Jeg  hyl- 
der om  Gud  og  Naturen  en  Mening,  der  er  vidt  foi-skellig  fra 
den.  som  de  moderne  Kristne  pleje  at  forsvare.  Jeg  hævder 
nemlig,  at  Gud  or  (som  man  siger)  iboende,  ikke  ydre  Aarsag 
til  alle  Ting.  Det  vil  sige,  jeg  paastaar  med  Paulus,  at  i  Gud 
ere  og  rores  alle  Ting  .  .  .  Men  naar  Nogle  mene,  at  den 
»teologisk-politiske  Afhandling«  gaar  ud  paa,  at  Gud  og  Natu- 
ren, hvor  man  saa  ved  Natur  forstaar  en  Masse  eller  en  legem- 
lig Materie,  skulle  være  Et  og  det  Samme,  saa  tage  de  aldeles 
fejl«.  —  Fra  den  sa»d vanlige  teologiske  Opfattelse  skiller  Spi- 
nozas Filosofi  sig  især  i  to  Punkter:  ved  ikke  at  opfatte  Gud 
og  Verden  som  to  forskellige  Væsener,  og  ved  ikke  at  tillægge 
Gud   menneskelige  Egenskaber.    Man   gjorde  i   den    første  Tid 

kort  Proces  ved  at  kalde  hans  Opfattelse  Ateisme  og  Material- 
isme. Henry  More  -f.  Ex.  siger  i  et  Skrift,  i  hvilket  han  vil 
gendrive  Spinozas  *grove  Ateismec  (cras.sissimus  atheismiis),  at 
Gud  og  Materien  hos  ham  ere  Et.  Altsaa,  siger  More,  ere 
Stene,  Snavs,  Bly,  Møg  Gud,  da  disse  Ting  jo  ere  Materie!  Saa 
er  da  Spinoza  en  »smudsig  og  besudlet  Ateist«  (sordidus  et 
lutulentus  atheus)^^).  En  lille  Frove  paa  det  17.  Aarhundredes 
Polemik!  —  Man  var  i  Forlegenhed  med  det  nye  System  paa 
Grund  af  dets  Ejendommelighed;  det  lod  sig  ikke  let  indran- 
gere i  de  gængse  Kætterirubrikker,  og  i  sine  skarpt  tilskaarne 
Former  æggede  det  dog  Forargelsen  frem  paa  flere  Punkter. 
Senere  kom  Udtrykket  Panteisme  frem  (først  vistnok  hos  To- 
land).  Der  fik  man  et  Ord,  som  rammede  bedre.  Og  dog  er 
der  ikke  fuld  Enighed  om  dets  Brug.  Efter  Nogle  betegner 
det  en  Anskuelse,  der  opfatter  Guds  Forhold  til  Verden  som 
immanent;  efter  Andre  er  det  Væsentlige  for  Panteismen,  at 
Gud  ikke  tænkes  som  et  personligt  Væsen  *^'*).  Efter  det  første 
af  disse  Kendemærker  er  der  ingen  Tvivl  om,  at  Spinozas  Sy- 
stem er  panteistisk;  efter  det  andet  er  det  mindre  klart,  hvor- 
ledes man  skal  betegne  det. 

I  et  af  sine  Breve  (Ep.  54)  siger  Spinoza,  at  for  ikke  at 
sammenblande  den  guddommelige  Natur  med  den  menneske- 
lige, tillægger  han  ikke  Gud  menneskelige  Egenskaber  som 
Villie,  Forstand,  Opmærksomhed,  Hørelse  o.  s.  v.  Den  nærmere 
Begrundelse  heraf  findes  flere  Steder  i  »Etiken«.  —  Det  er 
klart,  at  de  psykologiske  Bestemmelsers  Anvendelighed  maa 
falde  bort  med  Tidsforholdets  Bortfalden,  og  Tiden  gælder  for 
Spinoza  kun  for  natura  naturata,  ikke  for  natura  naturans.  Med 
Tidsforholdet  falder  ogsaa  al  Forandring  bort;  Gud  kan  hver- 
ken gaa  over  til  storre  eller  til  ringere  Fuldkommenhed  og 
kan  derfor  hverken  fole  Glæde  eller  Sorg,  Kærlighed  eller  Had. 
Fremdeles  har  Gud  som  Substans  Intet  udenfor  sig,  ingen  ydre 
Genstand,  som  Følelsen  eller  Villien  kunde  rette  sig  imod.  Vor 
Bevidsthed,  baade  vor  Forstand,  vor  Følelse  og  vor  Villie, 
er  bestemt,  ved  saadanne  ydre  Genstande,  og  naar  de  falde 
bort,  falder  for  os  ogsaa  Bevidstheden  bort.  —  Hvis  man  vil 
bruge  Ord  som  Forstand  og  Villie  om  Gud,  maa  man  gore  sig 

det  klart,  at  deres  Betydning  maa  undergaa  en  saadan  Æn- 
dring, at  det  i  Grunden  kun  er  Ordet,  der  er  fælles  for  de  to 
Anvendelser,  omtrent  som  man  bruger  Ordet  Hund  baade  om 
Stjernebilledet  Hunden  (Sirius)  og  om  det  gøende  Dyr  paa  Jor- 
den. Den  hele  Trang  til  Overførelse  af  menneskelige  Egen- 
skaber har  derfor  ingen  objektiv  Gyldighed.  Dereom  Triang- 
lerne kunde  ta»nke,  vilde  de  opfatte  Gud  som  trekantet;  dersom 
Cirklerne  kunde  tænke,  vilde  de  opfatte  Gud  som  rund. 

Paa  den  anden  Side  anerkender  Spinoza  det  Aandelige 
som  en  selvstændig  Side  ved  Tilværelsen.  Gud  er  substantia 
cogitans  saavel  som  substantia  extensa;  cogitatio  (Tænken, 
Aand)  er  et  af  Guds  Attributer,  udtrykker  altsaa  Guds  Væsen! 
Foi-stand  og  Villie  hører  kun  til  den  frembragte  Natur,  ikke  til 
den  frembringende;  men  der  maa  i  denne  være  en  Grund  til, 
at  de  kunne  opstaa,  og  naar  den  »uendelige  Forstand«  harevig 
Bestaaen  under  alle  aandelige  Fænomeners  Skiften,  saa  maa 
ogsaa  dette  have  sin  Grund  i  Guddommens  Væsen.  Man  kunde 
maaske  udtrykke  Spinozas  Opfattelse  saaledes:  Gud  er  Aand, 
men  ikke  Personlighed,  fordi  kun  et  begrænset  Væsen  kan 
være  Personlighed.  (Udtrykket  Personlighed  nævner  Spinoza 
kun  et  enkelt  Sted,  men  erklærer  det  for  utydeligt).  Mærkes 
maa  det  dog,  at  Spinoza  ved  at  erklære  cogitatio  for  et  gud- 
dommeligt Attribut  og  ved  (som  senere  vil  blive  omtalt)  at 
tale  om  Guds  uendelige  Kærlighed  til  sig  selv  (af  hvilken 
Menneskets  Kærlighed  til  Gud  er  en  Del)  selv  foretager  en 
saadan  Sublimering  af  de  psykologiske  Egenskaber,  som  han 
paa  andre  Punkter  negter.  Mod  cogitatio  som  guddommeligt 
Attribut  kunde  der  rettes  lignende  Indvendinger  som  de,  Spi- 
noza selv  fremfører  mod  den  gængse  Opfattelse.  —  De,  hvem 
det  absolut  er  om  at  gore  at  henføre  et  filosofisk  System  under 
en  ellor  anden  »israe<,  ville  forsaavidt  være  i  Forlegenhed  med 
Spinoza,  især  da  enhver  tænkende  Teisme  maa  foretage  Subli- 
meringer af  samme  Art  som  Spinozas. 

e.  Naturfilosofi  og  Psykologi, 
Ved  at  opstille  Udstrækningen  som  et  af  Tilværelsens  At- 
tributer og  ved  (i  Kraft  af  selve  Definitionen  af  Attributet)  at 
fordre,  at  man  ved  Forklaringen  af  et  Fænomen  skal  holde  sig 
til  det  Attribut,  under  hvilket  man  betragter  det,  har  Spinoza 
allerede  fastslaaet  en  rent  mekanisk  Naturforklaring  som  den 
eneste  videnskabelige.  Som  faldende  under  Udstrækningens 
Attribut  ere  alle  legemlige  Fænomener  kun  at  forklare  ved 
legemlige  Aarsager,  ved  Aarsager,  som  virke  ud  fra  andre  Punk- 
ter af  Rummet  end  det,  de  selv  befinde  sig  paa.  Dot  falder 
derfor  Spinoza  meget  let  at  give  et  Bevis  for  Inertisætningen: 
denne  ligger  egentligt  allerede  i  Opstillingen  af  Udstrækningen 
som  Attribut.  Ligesaa  dogmatisk  som  Descartes  og  Hobbes  op- 
stiller Spinoza  de  mekaniske  Grundsætninger  som  evige  Sand- 
heder —  skønt  han  raaa  indrømme,  at  han  ikke  kan  udlede 
Bevægelsen  af  selve  Udstrækningen  *).  Der  kan  ingen  Væsens- 
forskelligheder  finde  Sted  mellem  Legemer;  disse  ere  kun  for- 
skellige i  Henseende  til  Bevægelse  og  Hvile,  Hastighed  eller 
Langsomhed.  Bevægelsens  Love  ere  evige  Natur-  og  Fornuft- 
love.  —  I  Attributlæren  indeholdes  ogsaa  Forkastelsen  af  en- 
hver Antagelse  af  Formaal  i  Naturen.  Da  det  ene  Attribut 
ikke  kan  bestemme  det  andet,  kan  intet  materielt  Fænomen  som 
saadant  have  sin  Grund  i  en  Tanke,  hvilket  den  teleologiske 
Forklaring  forudsætter.    I  en  længere  Anmærkning  til  »Etikens« 


*)  Denne  Indrmnnielse  gt>r  Spinoza  i  det  sidste  Brev,  vi  have  fra 
hans  Haand  (af  15.  Juli  1676).  et  Svar  til  Filosofen  og  Matema- 
tikeren TsCEURNHAUSEN,  der  med  stor  Skarpsindighed  havde  spurgt, 
hvorledes  man  af  Udstrækningens  almindelige  Begreb  kunde  udlede 
de  legemlige  Tings  Figui*  og  Bevægelse.  Tschimhausen  gjorde  op- 
mærksom paa,  at  denne  Vanskelighed  ikke  existerer  hos  Descartes, 
der  antog,  at  Gud  skabte  Materien  i  Bevægelse;  men  Spinoza,  for 
hvem  Udstrækningen  er  et  guddommeligt  Attribut,  savner  saa  det 
Kraftbegreb,  der  hos  Descartes  opfattedes  i  teologisk  Form.  Spi- 
noza erklærer  Definitionen  af  Materie  som  Udstrækning  utilstrække- 
lig og  bebuder  en  nærmere  Drøftelse  af  Sp«irgsmaalet,  som  han  ikko 
fik  givet. 

forsto  Bog  soger  Spinoza  at  vise,  at  den  teleologiske  Opfattelse 
udspringer  af  Menneskets  praktiske  Trang  og  Ønske,  af  dets 
Selvopboldelsestrang  i  Forbindelse  med  dets  oprindelige  Uviden- 
hed ora  de  virkelige  Aarsager;  det  antager,  at  Alt  er  indrettet 
til  Menneskenes  Tarv,  og  at  Guderne  arbejde  for  dette;  hvor 
der  intet  rimeligt  Formaal  kan  findes,  lade  de  sig  noje  med  at 
finde  Forklaringen  i  Guds  Villie,  denne  Uvidenhedens  Tilflugt 
(asylum  ignorantiæ),  der  altid  staar  til  Tjeneste.  Dersom  ikke 
Matematiken  havde  anvist  en  rationel  Vej  til  Erkendelse,  vilde 
den  teleologiske  Opfattelse  for  bestandig  have  hindret  Erkendel- 
sen af  Naturen.  Den  teleologiske  Opfattelse  hindrer  dog  ikke 
blot  Naturerkendelsen,  men  forudsætter  ogsaa  uværdige  Fore- 
stillinger om  Guddommen:  naar  Gud  virker  efter  Formaal,  er 
han  jo  ikke  fuldkommen,  men  bliver  det  forst,  naar  han  bar 
naat  sine  Formaal!  Menneskene  driste  sig  til  at  anvende  aio- 
ralske  og  a^stetiske  Begreber  paa  Naturen,  finde  Orden  og  For- 
virring, Skonhed  og  Hæslighed,  Godt  og  Ondt  i  den,  idet  de 
mene,  at  den  er  anlagt  paa  at  tiltale  deres  Følelse.  De  se  ikke, 
at  Naturens  Fuldkommenhed  er  Et  med  dens  Magt,  og  at  denne 
Magt  er  uendelig,  saa  at  den  formaar  at  frembringe  alle  mulige 
Grader  og  Former  af  Existens,  dem,  som  for  os  staa  lavest, 
ligesaavel  som  dem,  der  for  os  staa  hojest. 

I  en  Række  af  r^aanesætninger  i  anden  Bog  af  Etiken  an- 
tyder Spinoza,  hvorledes  han  tænker  sig  en  mekanisk  Natur- 
opfattelse gennemfort.  —  I  Følge  Inertiloven  bestemmes  ethvert 
Legeme  til  Bevægelse  eller  Hvile  af  et  andet  Legeme,  dette  af 
et  tredie,  og  saa  fremdeles.  Den  Maade,  hvorpaa  et  Legeme 
bestemmes,  beror  dels  paa  dets  egen  Natur,  dels  paa  det  Lege- 
mes Natur,  der  paavirker  det.  —  Naar  FjOgemer  af  samme  eller 
forskellig  Størrelse  holdes  saaledes  sammen  af  andre  Legemer, 
at  de  berøre  hverandre,  eller  naar  de  meddele  hverandre  deres 
Bevægelser  i  et  vist  Forhold,  siges  de  at  va^re  indbyrdes  for- 
bundne og  danne  alle  tilsammen  ét  Legeme  eller  6t  Individ, 
som  adskilles  fra  andre  Individer  ved  den  bestemte  Forbindelse 
mellem  de  enkelte  Legemer,  hvoraf  det  bestaar.  Et  saadant 
Individ  vedbliver  at  være  det  samme,  selv  om  nogle  Dele  op- 
tages og  andre  udskilles,  og  selv  om  Delenes  Størrelse  og  Be- 

vægeisernes  Retning  forandres,  naar  blot  den  Iiele  Form  for 
Sammensætningen  vedbliver  at  være  den  samme.  Flere  saa- 
danne  Individer  kunne  forenes  til  et  Individ  af  anden  Orden, 
og  flere  Individer  af  anden  Orden  til  et  Individ  af  tredie  Or- 
den, og  saaledes  fremdeles,  indtil  hele  Naturen  tilsidst  staar 
for  os  som  et  eneste  stort  Individ,  hvis  enkelte  Dele  variere  i 
det  Uendelige,  uden  at  det  hele  Individ  undergaar  nogen  For- 
andring. 

I  alle  sine  Trin  og  Grader  er  Naturen  besjælet.  Ogsaa 
dette  følger  af  Attributlæren:  da  hvert  Attribut  udtrykker  den 
hele  Substans,  maa  der  til  enhver  Form  under  det  ene  Attri- 
but svare  en  vis  Form  under  det  andet  Attribut.  Til  de  for- 
skellige Trin  af  Individualitet  i  den  materielle  Natur  svare 
altsaa  forskellige  Trin  af  Sjæleliv  i  den  aandelige  Natur,  Lige- 
som det  menneskelige  Legeme  bestaar  af  mange  sammensatte 
Individer  af  forskellig  Beskaffenhed,  saaledes  er  ogsaa  den 
Tanke,  der  udgør  den  menneskelige  Aands  Natur,  sammensat 
af  mange  forskellige  Tanker.  Aanden  og  Legemet  er  jo  en  og 
samme  Substans,  eller  rettere  en  og  samme  Del  (modus)  af 
Substansen,  og  hvad  der  under  Udstrækningens  Attribut  frem- 
træder som  mere  eller  mindre  sammensatte  Bevægelsesformer, 
det  fremtræder  under  Tænkningens  Attribut  som  mere  eller 
mindre  sammensatte  Tankeformer.  Naar  jeg  har  en  Drift  eller 
fatter  en  Beslutning,  foregaar  der  samtidigt  under  Udstræknin- 
gens Attribut  en  legemlig  Bestemmelse  efter  de  almindelige 
Love  for  Bevægelse  og  Hvile,  og  det  saaledes  at  forstaa,  at  det 
i  Grunden  er  en  og  samme  Ting,  der  sker.  Man  slipper,  som 
Spinoza  viser,  ved  denne  Antagelse  for  at  hævde  en  Indvirken 
af  Sjælen  paa  Legemet  eller  omvendt.  Noget,  hvorom  ingen 
kan  danne  sig  et  klart  Begreb.  At  sige,  at  Sjælen  sætter  Lege- 
met i  Bevægelse,  er  i  Grunden  at  sige,  at  man  ikke  véd,  hvor- 
ledes denne  Bevægelse  bliver  til.  Tillige  har  hin  Antagelse  den 
Fordel,  at  man  ikke  sætter  vilkaarlige  Grænser  for  den  ma- 
terielle Naturs  Virksomhed.  Ingen  har  jo  endnu  fundet  Græn- 
sen for,  hvad  der  kan  bevirkes  ved  den  materielle  Naturs  egne 
Love,  saa  at  man  ikke  har  Ret  til  at  paakalde  Sjælens  Indgri- 
ben,   fordi   Legemet   synes   at    virke    paa   vidunderlig   Maade. 

Heller  ikke  Paaberaabelsen  af  Villiens  »Frihed«  hjælper.  Denne 
saakaldte  »Frihed«  (den  virkelige  Frihed  er  efter  Spinoza  den, 
der  bestaar  i  at  følge  sin  egen  Natiirs  Nødvendighed)  er  en 
Illusion,  som  fremkommer  ved,  at  man  ikke  kender  Aarsagerne 
til  sin  egen  Handlen.  Den  Snakkesalige  mener  at  handle  frit. 
naar  han  lader  Munden  løbe,  ligesom  Stenen,  hvis  den  kunde 
tænke,  vilde  mene,  at  den  faldt  til  Jorden  med  »fri«  Villie. 
Desuden  er  jo  Beslutningen  afhængig  af  Erindringen,  og  denne 
ere  vi  ikke  altid  Herrer  over!  — 

Skønt  Spinoza  afviser  enhver  Forklaring  af  aandelige  Fæno- 
mener ved  materielle  A årsager,  bruger  han  dog  —  hvad  der 
efter  hans  Forudsætninger  ogsaa  er  fuldt  berettiget  —  Sammen- 
hængen mellem  det  Materielle  og  Aandelige  til  at  belyse  de 
aandelige  Fænomener,  hvor  disse  ikke  umiddelbart  kunne  for- 
staas.  Enhver  Sansofornemmelse  svarer  til  en  legemlig  Til- 
stand. Nu  har  denne  Tilstand  vel  sin  Aarsag  i  andre  Legemers 
Paavirkning.  men  denne  Paavirkning  modificeres  ved  vort  eget 
Legemos  Beskaffenhed:  deraf  følger,  at  Sansefornem inelsen  ikke 
blot  svarer  til  de  ydre  Legemers  Natur,  men  forst  og  fremmest 
til  vort  eget  I^-egemes  Natur.  Alligevel  betragte  vi  uvilkaarligt 
enhver  Sansefornemmelse  som  Udtryk  for  noget  Virkeligt,  ind- 
til der  opstaar  andre  Fornemmelser  eller  Forestillinger  hos  os, 
som  udelukke  den  antagne  Virkelighed.  Det  er  altsaa  efter 
Spinoza  gennem  Fornemmelsers  og  Forestillingers  indbyrdes 
Kamp,  at  vor  Opfattelse  af  Virkeligheden  klares  og  bestemmes. 
—  Fornemmelserne  fremkalde  Forestillinger  om  det,  der  har 
Lighed  mod  eller  er  forekommet  sammen  med  Fornemmelsens 
Genstand"").  Ijovene  for  Forestillingers  Forbindelse  ere  for 
Spinoza  aandelige  Naturlove,  Sidestykket  til  Bevægelseslovene 
indenfor  Materiens  Attribut.  Spinoza  skelner  skarpt  mellem 
Forestillingsassociation  og  egentlig  Tæuken.  Denne  Forskel  er 
omtalt  i  Afsnittet  om  hans  Erkendelseslære.  Sansefornemmelse 
og  Forestillingsassociation  udtrykke  Menneskets  Tilstand  som 
Led  i  Fænomenernes  Række,  af  den  uendelige  natura  naturata. 
De  højere  Trin  af  Erkendelse,  Fornufterkendelsen  og  den  intui- 
tive Viden,  naas  ved  at  gaa  tilbage  til  det,  der  som  fælles  Lov 
og  Væsen   rører   sig   i  Alt,    altsaa  til  den  uendelige  Substans. 

og  se  Alt  indoptaget  i  den,  eller  se  det  sub  specie  æterni.  — 
Hobbes'  Psykologi  har  her  det  Fortrin  for  Spinozas,  at  den 
viser  Muligheden  af,  hvorledes  egentlig  Tænkning  ved  Koncen- 
tration om  et  Formaal  eller  en  Opgave  kan  udvikle  sig  af  den 
uvilkaarlige  Forestillingsassociation.  Spinoza  sætter  endnu  paa 
skolastisk  Vis  den  egentlige  Tænkning  som  en  ganske  særegen, 
fra  sædvanlig  Forestillen  væsensforskellig  Virksomhed.  Des 
mærkeligere,  at  han  saa  alligevel  i  Attributlæren  forvexler  det 
erkendelsesteoretiske  og  det  psykofysiske  Synspunkt  —  skønt 
paa  den  anden  Side  denne  Forvexling  neppe  vilde  indtræde, 
hvis  han  havde  set,  at  Forestillingsassociationons  Love  i  Virke- 
ligheden ikko  suspenderes  ved  den  egentlige  Tænkning.  — 

Den  Behandling,  Spinoza  giver  af  Følelsernes  Psykologi, 
horer  til  det  Ypperste,  han  har  ydet,  og  som  i  det  Hele  er 
ydet  i  Psykologien.  For  det  Første  har  hnn  den  Fortjeneste  at 
hævde  Nødvendigheden  og  Berettigelsen  af  en  rent  naturhistorisk 
Undersøgelse  af  de  menneskelige  Følelser  og  Lidenskaber.  Han 
vil  (som  Forsker)  hverken  spotte  over  dem,  le  ad  dem  eller 
græde  over  dem,  men  søge  at  forstaa  dem,  og  vil  derfor  be- 
tragte dem  med  samme  Sindsro,  som  om  det  var  materielle 
Naturfænomener  eller  geometriske  Figurer,  han  havde  for  sig. 
Dernæst  har  han  fremdraget  de  vigtigste  Synspunkter,  der 
komme  til  Anvendelse  ved  Følelsernes  Forklaring. 

Hvad  Følelsens  Stilling  og  Betydning  i  Sjælelivet  angaar, 
har  Spinoza  paa  de  forskellige  Trin  af  sin  filosofiske  Udvikling 
næret  forskellige  Anskuelser.  I  hans  første  Arbejde,  »den  korte 
Traktat«  (U,  16,  5),  er  hans  Opfattelse  helt  intellektualistisk. 
Det  er  Erkendelsen,  Forestillingerne,  der  bestemme  alle  Sjæle- 
livets Fænomener.  Villien  er  blot  en  Følge  af  Forestillingen, 
en  Hævden  eller  Forkasten.  Og  tillige  bestemmes  her  endnu 
Forestillingerne  selv  ved  Genstandenes  Indvirken,  idet  han  i  dette 
Skrift  antager  en  Indvirken  af  det  ene  Attribut  paa  det  andet. 
Allerede  i  sit  Skrift  om  don  kartesianske  Filosofi  antyder  han, 
at  Forestillingerne  selv  ere  Udtryk  for  vor  Aktivitet,  saa  man 
ikke  kan  skelne  mellem  Forestillingens  Opstaaen  og  dens  Hæv- 
delse eller  Forkastelse.  Og  med  den  definitive  Attributlære  ud- 
fores  denne  Antydning   videre,   men   saaledes   at   Forstand    og 

Villie  nu  fuldstændigt  gøres  til  Et.  At  tænke  er  en  Aandsvirk- 
sonihed,  og  al  Aandsvirksorahed  er  Tænken,  saaledes  omtrent 
kunde  man  udtrykke  Spinozas  Opfattelse  her;  den  er  formuleret 
i  Tillægget  til  den  49.  Sætning  i  >Etikens«  2.  Bog:  Voluntas 
et  intellectus  unum  et  idera  sunt.  Men  i  »Etikens«  3.  Bog, 
hvor  Følelsernes  Naturhistorie  gives,  fremtræder  en  helt  ny  Op- 
fattelse af  Villien,  idet  denne  bestemmes  som  bevidst  Selv- 
opholdelsestrang  (Eth.  III,  9  Schol).  Det  er  nu  saa  langt  fra, 
at  den  er  Et  med,  endsige  Følge  af  Erkendelsen,  at  denne 
netop  er  afhængig  af  Villien:  »vi  søge,  ville,  attraa  og  ønske 
ikke  Noget,  fordi  vi  mene,  at  det  er  godt,  men  omvendt,  vi 
mene,  at  Noget  er  godt,  fordi  vi  søge,  ville,  attraa  og  onske 
det«.  Her  er  altsaa  Trangen  og  Villien  Et,  og  Forestillingerne 
afhængige  af  dem.  I  sin  Afhandling  om  Spinozas  Udviklings- 
historie, i  hvilken  TøXNIES  har  belyst  dette  Punkt  paa  en  glim- 
rende Maade.  formoder  han  med  stor  Sandsynlighed,  at  det  er 
Hobbes'  Indflydelse,  der  har  frembragt  denne  sidste  Ændring 
i  Spinozas  Opfattelse.  Hobbes  sætter  Drift  og  Villie  i  nøje  For- 
bindelse med  hinanden  og  med  Selvopholdelsestrangen,  og  han 
betoner  tillige  den  Indflydelse,  Tanken  om  et  Formaal  har  paa 
Forestillingernes  Forbindelse.  I  Spinozas  Værk,  som  det  fore- 
ligger, er  der  en  øjensynlig  Modsigelse  mellem  Definitionen  af 
Villie  II,  49  Coroll.  og  den  Definition,  der  gives  III,  9  Schol., 
saa  at  det  er  hojst  rimeligt,  at  to  Udkast  ere  arbejdede  sam- 
men, uden  at  alle  Spor  af  forskellige  Opfattelser  ere  bort- 
skaffede. 

Fra  Selvopholdelsestrangen  som  Udtryk  for  hvert  enkelt 
Væsens  Natur  gaar  Spinoza  nu  ud  i  sin  Fremstilling  af  Følel- 
sernes Psykologi  i  »Etikens«  3.  Bog.  Selv  om  han  derved  æn- 
drede Noget  i  sin  Psykologi,  ændrede  han  Intet  i  sin  alminde- 
lige Filosofi.  I  hvert  Enkeltvæsen  virker  den  uendelige  Natur, 
Guddommen  selv.  Hvert  enkelt  Væsens  Stræben  efter  at  be- 
vare sig  selv  er  da  kun  en  Del  af  den  uendelige  guddomme- 
lige Virken  i  hele  Tilværelsen.  Allerede  i  den  »korte  Traktat« 
(I,  5)  saa  han  (ligesom  Bruno)  i  denne  hos  alle  Væsener  levende 
Selvopholdelsestrang  Aabenbarelsen  af  det  guddommelige  For- 
syn.  Og  denne  Trang  er  Et  med  selve  Tingenes  Natur,  antager 

forskellig  Karakter  efter  de  eakelte  Væseners  Natur:  at  exi- 
stere  er  at  stræbe  efter  at  bevare  sig  selv.  Denne  Stræben 
kaldes  Drift,  naar  den  er  forbunden  med  Bevidsthed:  ved  Drift 
forstaas  altsaa  selve  Menneskets  Væsen,  foi-saavidt  det  tænkes 
bestemt  til  Virksomhed  formedelst  en  Ændring  i  dets  Tilstand. 
Naar  denne  Drift  særligt  betragtes  fra  den  aandelige  Side,  kal- 
des den  Villie.  Der  opstaar  Lyst,  naar  denne  Stræben  begun- 
stiges, Ulyst,  naar  den  skuffes.  Vel  at  mærke:  det  er  selve 
Overgangen  til  en  gunstigere  (»fuldkomnere«)  Tilstand,  der  er 
forbunden  med  Lyst,  og  selve  Overgangen  til  en  ugunstigere 
(»ufuldkommen«)  Tilstand,  der  er  forbunden  med  Ulyst.  Selve 
Tilstandene  som  hvilende  ere  ikke  forbundne  med  Følelser.  Dog 
anstilles  der  heller  ikke  nogen  udtrykkelig  Sammenligning  mel- 
lem Tilstandene:  Følelsen  svarer  umiddelbart  til  selve  Tilstan- 
denes Skiften. 

Ligesom  Spinoza  her  udtaler,  hvad  vi  nu  kalde  Følelsens 
biologiske  Betydning,  dens  Sammenhæng  med  Livets  Fremgang 
eller  Tilbagegang,  og  ligesom  han  ogsaa  har  et  klart  Blik  for 
Kontrastforholdets  Betydning  for  Følelsernes  Opstaaen  (»For- 
holdsloven  paa  Følelsernes  Omraade«),  saaledes  har  han  ogsaa 
sat  det  tredie  Hovedpunkt  i  Følelsernes  Psykologi,  Forestillin- 
gernes og  Forestillingsforbindelsernes  Betydning  for  Følelsernes 
Udvikling  til  specielle  Arter,  i  et  udmærket  Lys.  —  Af  Drift, 
Lyst  og  Ulyst  udleder  han  ved  Hjælp  af  Forestillingsforbindel- 
sens Love  de  specielle  Arter  af  Følelse.  Vi  elske  det,  som 
volder  Lyst,  men  hade  det  som  volder  Ulyst.  Vi  elske  frem- 
deles, hvad  der  fremmer  det,  vi  elske,  ligesom  vi  hade  det,  der 
skader,  hvad  vi  elske.  Og  naar  vi  forestille  os  et  Væsen,  der 
har  Lighed  med  os  selv,  have  en  vis  Følelse,  faa  vi  uvilkaar- 
ligt  selv  den  samme  Følelse.  Heraf  kan  opstaa  Medfølelse  — 
men  ogsaa  Misundelse  og  krænket  Ærgerrighed,  nemlig  naar 
vi  ønske  ene  at  besidde  det,  den  Anden  nyder,  eller  naar  vi 
ønske,  at  den  Anden  ganske  skal  være  stemt,  som  vi  ere  stemte. 
—  Efter  disse  almindelige  Principer  gennemfører  Spinoza  nu 
sin  Betragtning  i  det  Enkelte.  Han  har  grundlagt  Udviklings- 
teorien paa  Følelsernes  Omraade,  idet  han  har  vist,  hvorledes 
vor  Følelse  under  Forestillingernes  Indflydelse  og  under  ind- 

byrdes  Sammensætning  og  Blanding  kan  antage  Former,  der 
ere  hejst  forskellige  fra  de  elementære  Begyndelsesformer.  Det 
er  Følelsens  Væxtbetingelser,  han  har  formuleret.  —  Hvorvidt 
det  er  muligt  al  holde  sig  udelukkende  til  det  ene  Udgangs- 
punkt, han  har  grebet:  den  individuelle  Selvopholdelsestrang, 
er  et  Sporgsmaal,  som  her  ikke  kan  drøftes. 


f.    Etik  og  Statslcere. 

Det  er  karakteristisk  for  Spinoza,  at  der  er  et  praktisk 
Motiv  for  hans  Tænken,  og  at  hans  Tænken  dog  hæver  sig 
hojt  over  den  Endelighedens  og  Erfaringens  Verden,  i  hvilken 
praktiske  Motiver  og  praktisk  Stræben  ene  ere  mulige.  Spinoza 
afviser  Gyldigheden  af  enhver  Vurdering  af  Tilværelsen ;  denne 
følger  sine  evige  Love,  og  vore  etiske  Domme,  der  bero  paa  Sam- 
menligning mellem  det  mere  eller  det  mindre  Fuldkomne  i  For- 
hold til  det  Ideal  af  Menneskeliv,  vi  danne  os,  kunne  ikke  faa  An- 
vendelse paa  selve  Naturens  evige  Væsen,  for  hvilket  Tid,  Maal  og 
Tal  ikke  gælde.  Spinoza  indskærper  de  etiske  Kvaliteters  Subjek- 
tivitet ligosaa  energisk,  som  Sansekvaliteternes  Subjektivitet  ind- 
skærpedes fra  Galileis  Tid  af.  Forsaavidt  Spinoza  fastholder  sin 
Opfattelse  af  Tilværelsen  »under  Evighedens  Synspunkt«,  kan 
han  ingen  virkelig  Etik  have,  og  behøver  heller  ingen.  Om 
Etik  kan  der  kun  blive  Tale  i  en  Verden,  hvor  Tidsforholdet 
gælder,  hvor  der  er  Vorden  og  Udvikling,  Omskiften  og  Mod- 
sætning, og  hvor  der  kan  dannes  Forbilleder  og  opstilles  For- 
raaal.  Som  Spinoza  træffende  har  udtrykt  det:  Dommene  om 
Godt  og  Ondt  bero  paa  Sammenligning  —  men  i  den  uende- 
lige, guddommelige  Naturs  evige  Enhed  med  sig  selv  falder 
al  Sammenligning  bort,  fordi  al  Forskel  og  Modsætning  er  fal- 
den bort.  Undersøgelsen  af  Spinozas  Erkendelseslære  viste  os^ 
at  alle  Gaader  falde  bort  under  »Evighedens  Synspunkt«;  vi 
se  nu,  at  alle  Opgaver  ogsaa  falde  bort. 

Men  ligesom  Spinoza  skelner  mellem  natura  naturans  og 
natura  naturata,  skelner  han  ogsaa  mellem  det  rent  teoretiske 
Standpunkt  og  det  praktiske  Standpunkt.  Det  praktiske  Stand- 
punkt gælder   kun   indenfor  natura  naturata.    Spinoza  opstiller 

en  Etik  med  samme  Ret  som  den,  med  hvilken  han  hævder 
Erfaringsverdenens,  den  endelige  Verdens,  modi's  Betydning. 
Der  er  ikke  storre  Inkonsekvens  i,  at  han  opstiller  en  Etik, 
end  der  er  i,  at  han  i  det  Hele  opstiller  andre  Begreber  end 
Begrebet  om  den  absoliite  Substans. 

Muligheden  af  en  Etik  hænger  hos  Spinoza  noje  sammen 
med  hans  psykologiske  Lære  om  Følelserne.  Etikens  Grundlag 
er  den  Selvopholdelsestrang,  der  ligger  til  Grund  for  de  mang- 
foldige Følelser  og  Lidenskaber.  Af  Selvopholdelsestrangen  vil 
der  nemlig  kunne  udvikle  sig  en  Trang  til  ikke  at  omtumles 
af  alle  de  Følelser  og  Lidenskaber,  som  ydre  Aarsager  frem- 
kalde hos  os.  Som  Del  af  Naturen,  som  modus  mellem  andre 
modi,  er  Mennesket  afhængigt  og  omtumles  som  Havets  Bøl- 
ger uden  at  kende  Maal  eller  Retning.  Vi  stræbe  da  naturligt 
efter  at  hævde  vort  Væsen,  efter  fuld,  indre  Aktivitet.  Den 
etiske  Grunddyd  er  AandsLraft  (fortitudo),  en  indre  Magt,  der 
gør  Mennesket  frit  og  uafhængigt.  Dyd  er  selve  Menneskets 
Væsen  eller  Natur,  forsaavidt  det  har  Magt  til  at  frembringe  Virk- 
ninger, der  kunne  forstaas  ved  selve  Lovene  for  Menneskets 
Natur.  For  at  Mennesket  skal  kunne  opnaa  denne  Karakter, 
niaa  det  gøre  sig  klart,  at  ingen  Følelse  og  ingen  Drift  kan 
hæmmes  hos  os  uden  ved  en  stærkere  Følelse  eller  Drift. 
(Denne  Sætning  er  allerede  hævdet  af  BacO:  De  Augm.  Scient. 
Vn,  3).  Sit  Bevis  for  denne  Sætning  bygger  Spinoza  paa  Iner- 
tiens Lov,  der  i  Kraft  af  Identiteten  af  Aand  og  Materie  faar 
sit  Sidestykke  indenfor  den  aandelige  Side  af  Tilværelsen.  Den 
etiske  Udvikling  bliver  mulig  ved,  at  der  kan  fremkaldes  Følel- 
ser, der  efterhaanden  fortrænge  de  Følelser,  af  hvilke  de  selv 
oprindeligt  ere  blevne  fremkaldte.  Naar  vi  ved  Sammenligning 
mellem  forskellige  Former  og  Trin  af  menneskelig  Livsførelse 
danne  os  et  Ideal  af  Menneskenatur  (idea  hominis,  tanqvam 
naturæ  humanæ  exemplar),  kalde  vi  Alt,  hvad  der  fører  os 
nærmere  til  dette  Ideal,  godt,  Alt,  hvad  der  hindrer  os  i  at 
nærme  os  det,  ondt^  og  der  opstaar  en  Drift  til  at  nærme  os 
til  Idealet  saa  meget  som  muligt.  Erkendelsen  af  Godt  og  Ondt 
er  —  da  den  angaar,  hvad  der  i  Sandhed  er  os  gavnligt  og 
skadeligt  —  ikke  Andet  end  bevidst  Glæde  over  at  nærme  os 

Idealet  eller  bevidst  Sorg  over  at  fjerne  os  fra  det  og  denne 
Erkendelse  kan,  netop  fordi  den  er  Et  med  en  Foleise,  blive 
en  Magt  i  Sjælen.  Mennesket  indser  nu  snart^  at  til  den  fulde 
Aandskraft  og  A åndsfrihed  kan  han  ikke  naa  ved  egen  Hjælp. 
Det  hele  ydre  og  indre  Liv  maa  ordnes  og  betrygges.  Især 
gælder  det  ora  Udvikling  af  en  sand  Erkendelse;  ogsaa  den 
naas  kun  ved  forenede  Kræfter,  ligesom  der  paa  den  anden 
Side  ikke  er  Noget,  der  bedre  forener  Menneskene  end  Stræ- 
ben efter  saadanne  Goder,  som  kunne  være  fælles  for  Alle. 
De  Lidenskaber,  der  bringe  Strid  mellem  Menneskene,  angaa 
altid  Noget,  kun  den  Enkelte  alene  kan  besidde.  Jo  mere 
hver  Enkelt  opnaar  aandelig  Frihed  og  Kraft,  desmindre  Strid  vil 
der  være  mellem  Mennesker,  og  desmere  ville  de  virke  i  Fælles- 
skab, fordi  de  alle  søge,  hvad  der  i  Sandhed  er  gavnligt  for 
den  menneskelige  Natur.  Intet  er  saa  nyttigt  for  Mennesker 
som  Mennesker.  Bedst  var  det,  om  Alle  kunde  blive  som  én 
Sjæl  og  6t  Legeme,  idet  de  sogte  den  fælles  Nytte.  De,  der 
stræbe  efter  deres  egen  sande  Nytte,  ønske  derfor  Intet  for 
sig  selv,  som  de  ikke  ønske  andre  Mennesker,  og  derved  blive 
de  retfærdige,  trofaste  og  hæderlige  i  deres  Færd.  Den  Kraft 
(fortitudo),  hvori  Dyden  bestaar,  fremtræder  derfor  ikke  blot 
som  Livsmod  (animositas),  ved  hvilket  Mennesket  gør  sin  Per- 
sonlighed umiddelbart  gældende,  men  ogsaa  som  Højmod  (gene- 
rositas),  idet  Mennesket  stræber  at  hjælpe  Andre  og  forbinde 
dem  med  sig  i  Venskab.  —  Ved  at  skelne  mellem  Livsmod  og 
Højmod  gør  Spinoza  et  Fremskridt  i  Forhold  til  Hobbes  og 
Renaissancetænkerne,  idet  han  faar  Oje  paa  de  forskellige  Ele- 
menter og  Muligheder,  af  hvilke  nogle  kunne  føre  mere  i  indi- 
viduel, andre  i  mere  social  Retning.  Livsmodet  er  en  over- 
vejende individuel  Dyd,  Højmodet  en  social  Dyd.  Men  en  nær- 
mere Undersøgelse  af  Forholdet  mellem  Selvhævdelse  og  Hen- 
givelse er  Spinoza  allerede  ved  sit  Udgangspunkt  i  den  rene 
Selvopholdelsestrang  hindret  fra  at  komme  ind  paa. 

Karakteristisk  for  Spinoza  er  den  Vurdering,  han,  efter  at 
have  opstillet  Forbilledet  for  den  menneskelige  Udvikling,  an- 
stiller af  de  forskellige  Følelser.  Lystfølelse  er  i  sig  selv  god, 
Ulystfolelse  i  sig  selv  ond.    Derfor  er  Hadet,  Frygten,  Foragten, 

Medlidenheden,  Angeren  og  Ydmygheden  onde  —  forsaavidt 
de  ikke  ere  nødvendige  Mellemled  for  Lystfølelsers  Opstaaen. 
Det  begrundes  ved,  at  Lystfølelse  svarer  til  en  Fremgang  i 
Fuldkommenhed,  Ulystfølelse  til  en  Tilbagegang.  Den,  der 
ledes  af  sand  Erkendelse,  det  aandeligt  frie  Menneske,  har  sit 
Blik  rettet  mod  den  positive  Udvikling  af  Livet  hos  sig  selv 
og  hos  Andre.  Han  tænker  ikke  paa  nogen  Ting  mindre  end 
paa  Døden;  hans  Visdom  er  en  Gransken  af  Livet  (meditatio 
vitæ),  ikke  af  Døden.  Han  stræber,  saavidt  han  kan,  at  opveje 
Andres  Had,  Vrede  og  Foragt  ved  Kærlighed  eller  Højmod. 
Den,  som  bekæmper  Had  ved  Had,  lever  et  elendigt  Liv;  men 
naar  Hadet  besejres  af  Kærligheden,  vige  de  Besejrede  med 
Glæde,  ikke  fordi  deres  Kraft  aftager,  men  fordi  den  voxer. 
Der  er  ingen  Maade,  paa  hvilken  et  Menneske  bedre  kan  lægge 
sin  Aandskraft  for  Dagen,  end  ved  at  udvikle  Andre  til  at 
leve  efter  deres  egen  frie  Erkendelse  ^^). 

Medens  Spinozas  Etik  ad  denne  Vej  forer  fra  Selvophol- 
delsestrangeu  som  Grundlag  ud  til  praktisk  Virken  og  Sam- 
fundsstiftelse,  rører  der  sig  ogsaa  en  anden  Tendens  hos  ham, 
som  fra  samme  Udgangspunkt  fører  i  mystisk  og  individualistisk 
Retning.  Fra  hans  tidligere  psykologiske  Standpunkt  trænger 
sig  endnu  stadigt  den  Forudsætning  frem,  at  Menneskets  egent- 
lige Væsen  bestaar  i  den  rene  Erkendelse :  jo  mere  denne  kan 
udvikle  sig,  desmere  kommer  Menneskets  egentlige  Natur  frem, 
desmere  er  han  i  Sandhed  selvvirksom,  og  den  sande  Selv- 
opholdelsestrang  fører  derfor  til  Udvikling  af  Erkendelsen.  Det 
var  jo  ogsaa  Erkendelsen  af  den  Sammenhæng,  vor  Aand  staar 
i  med  hele  Naturen,  der  stod  for  Spinoza  som  det  eneste  Gode, 
der  ikke  kunde  berøves  os  af  ydre  A årsager.  Derfor  kan  da 
Spinoza  næsten  i  samme  Aandedræt  (smign.  Eth.  IV,  22  CoroU. 
med  26  Dem.)  opstille  de  to  Sætninger,  at  Stræben  efter  Selv- 
opholdelse er  Dydens  første  og  eneste  Grundlag,  og  at  Stræben 
efter  Erkendelse  (conatus  intelligendi)  er  Dydens  første  og 
eneste  Grundlag.  Ved  Siden  af  den  realistiske  Psykologi,  efter 
hvilken  Spinoza  opfatter  Følelser  og  Lidenskaber  som  positive 
Magter  i  vort  Væsen,  gaar  der  en  anden  Opfattelse,  efter  hvil- 
ken Følelsen  defineres  som   ufuldkommen   eller  forvirret  Fore- 

stilling  (idea  inadæqvata  sive  confusa,  se  Slutningsforklaringen 
i  »Etikens«  3.  Bog).  Efter  denne  anden  Opfattelse  falder  Fo- 
leisen bort  ved  Erkendelsens  fulde  og  klare  Udvikling.  Jo 
mere  vi  forstaa  os  selv  og  vore  Tilstande  som  bestemte  ved 
den  uendelige  Natur,  ved  Guddommen,  der  rører  sig  i  os  saa- 
vel  som  i  Alt,  der  virker  paa  os,  desmere  se  vi  os  ikke  som 
enkelte,  isolerede,  afmægtige  Væsener,  men  som  optagne  i  og  som 
Et  med  Guddommen.  Vi  føle  Lyst  ved  denne  Tanke,  da  den 
er  Frugt  af  vor  Aands  højeste  Virksombed,  og  Lyst  ved  Tan- 
ken om  det  Væsen,  der  er  Aarsag  til  den  Erkendelsesglæde, 
vi  fole.  Derved  opstaar  en  aandelig  Kærlighed  til  Gud  (amor 
intellectualis  dei),  som  giver  os  den  højeste  Fred.  Gud  staar 
her  ikke  som  en  ydre  Genstand:  vor  egen  inderste  Kraft  er 
en  Del  af  den  uendelige  Kraft,  der  rører  sig  i  Alt,  og  vor 
Kærlighed  til  Gud  Et  med  den  uendelige  Kærlighed,  med  hvil- 
ken Gud  elsker  sig  selv:  Guds  Kærlighed  til  Menneskene  og 
Menneskers  Kærlighed  til  Gud  er  Et  og  det  Samme.  Vi  se  os 
selv  og  Alt  under  Evighedens  Synspunkt.  —  Spinoza  som  My- 
stiker kommer  i  Strid  med  Spinoza  som  Psykolog;  ti  den  intel- 
lektuelle KaTlighed  (den  menneskelige  og  den  guddommelige) 
skal  være  hævet  over  Vorden  og  Modsætning,  men  Spinoza 
bar  jo  selv  forklaret  Følelsen  som  svarende  til  en  Overgang 
—  enten  en  Fremgang  eller  en  Tilbagegang!  Kun  ved  at  for- 
klare Følelsen  som  uklar  Tænken  og  ophæve  Forholdsloven. 
kan  Spinoza  fastholde  den  mystiske  Afslutning  af  Etiken. 

1  »Etikens«  femte  Bog,  hvor  denne  Mystik  er  herskende, 
findes  tillige  Spinozas  Udødelighedslære.  I  hin  paa  Forstaael- 
sea  af  vor  Enhed  med  det  absolute  Væ.sen  grundede  intellektu- 
elle Kærlighed  til  Gud  ytrer  vort  sande  Væsen  sig:  dette  ér 
altsaa  ikke  afhængigt  af  Tiden,  men  er  en  Del  af  don  uende- 
lige Forstand  (intellectus  infinitus),  der  vedbliver  at  bestaa,  skont 
de  enkelte  aandelige  Fænomener  opstaa  og  forgaa,  ligesom  Be- 
vægelsen bestaar  under  alle  materielle  Forandringer.  Som  umiddel- 
bar Form  for  den  guddommelige  Virken  ere  vi  udødelige.  Men 
denne  Udødelighed  —  der  ikke  er  en  forisat  Bestaaen,  men 
en  evig  Bestaaen,  idet  Tidsforholdet  slet  ikke  har  nogen  Be- 
tydning —  synes  kun  at  kunne  tilkomme  dem,  hos  hvem  den 

hojeste  Erkendelse  og  dermed  den  fulde  og  klare  Selvvirksom- 
hed udvikles *'^).  Om  denne  Bestaaen  som  evigt  Tankeelement 
(modus  cogitandi  æternus)  er  personlig  eller  ikke,  kan  ikke  ses 
af  Spinozas  Fremstilling;  hans  Forestilling  om  Udødeligheden 
er  i  hvert  Tilfælde  meget  forskellig  fra  den  populære.  Og  til 
Slutning  bemærker  han,  at  Antagelsen  af  vor  Aands  Evighed 
ikke  er  Betingelse  for  Etiken,  idet  han  henviser  til,  at  han  selv 
har  udviklet  sin  Etik  uden  at  benytte  denne  Antagelse.  Salig- 
heden er  ikke  Dydens  Løn,  men  er  Et  med  selve  Dyden.  Ti 
kun  naar  vi  kunne  fole  Glæde  ved  vor  Aands  hojeste  Virken, 
kunne  vi  behereke  vore  Lidenskaber.  — 

De  dybe  og  sunde  Tanker  i  Spinozas  Etik  vilde  være 
komne  til  fyldigere  Udfoldelse,  dersom  han  havde  gennemført 
sin  psykologiske  Teori  i  det  Enkelte.  Nu  faar  Intellektualismen 
Overhaand  hos  ham,  især  naar  han  skal  skildre  de  højeste  For- 
mer for  aandeligt  Liv.  Hans  Etik  bliver  derved  formeget  en 
Etik  for  Filosofer.  Den  umiddelbare  Hengivelses  og  den 
kunstneriske  Anskuens  Betydning  kommer  ikke  til  sin  Ret, 
skont  der  i  hans  paa  Intuition  grundede  »intellektuelle  Kær- 
lighed« er  Antydninger  i  disse  Retninger.  Men  Ingen  vil  med 
uhildet  Sans  kunne  fordybe  sig  i  Spinozas  vidunderlige  Værk 
uden  at  sande  Goethes  Ord  om  den  grænseløse  Uegennyttig- 
hed, der  lyser  frem  af  hver  Sætning,  om  den  ophøjede  Resigna- 
tion, der  en  Gang  for  alle  bøjer  sig  for  Tilværelsens  store 
I^ve  i  Stedet  for  at  hutle  sig  gennem  Livet  ved  Hjælp  af 
smaalige  Trøstemidler,  og  om  den  Fredsluft,  der  gaar  gennem 
den  hele  Bog.  — 

Men  Freden  maa  i  Følge  Spinoza  vindes  gennem  Strid. 
Den  vindes  af  den  Enkelte  gennem  Kampen  med  Lidenskaberne, 
ved  hvilken  der  udvikles  en  ny,  højere  Lidenskab,  og  den  vin- 
des af  Menneskene  i  Forening  ved,  at  Naturtilstandens  Vildhed, 
hvor  Enhver  tager  sig  ligesaa  megen  Ret,  som  han  har  Magt, 
afløses  af  Statslivet  ved  Oprettelse  af  en  Myndighed,  der  kan 
dæmpe  de  stridende  Drifter  og  bringe  Harmoni  mellem  de 
Enkeltes  Selvopholdelsestrang.  I  sin  Statslære,  som  i  sin  Psy- 
kologi, er  Spinoza  afgjort  paavirket  af  Hobbes.  Kun  har  han 
ikke  Hobbes'  blinde  og  ensidige   Frygt  for  Mængden.    Han  er 

saa  konsekvent  at  fastholde,  at  den  menneskelige  Natur  er  den 
samme  hos  Alle,  og  at  der  ligesaavel  trænges  til  Sikringsraid- 
ler  mod  dem,  der  regere,  som  mod  dem,  der  skulle  regeres. 
Man  kan  ligesaalidt  forudsætte  de  bedste  Motiver  hos  de  Re- 
gerende som  hos  Mængden.  Og  hvis  man  mener,  at  Mængden 
ikke  forstaar  sig  paa  de  offentlige  Sager,  svarer  Spinoza,  at 
dette  koraraer  af,  at  den  bliver  holdt  i  Ubekendtskab  med  dem. 
Spinoza  er  en  af  de  første  demokratiske  Retsfilosofer  i  nyere 
Tid;  men  da  hans  »politiske  Afhandling«  ikke  blev  fuldendt, 
kende  vi  ikke  hans  Lære  om  Demokratiet  i  det  Enkelte.  Karak- 
teristisk er  det,  at  medens  Hobbes  hævder,  at  et  Demokrati 
faktisk  altid  er  et  Aristokrati  —  af  Talere,  hævder  Spinoza,  at 
et  Monarki  altid  er  et  Aristokrati  —  af  Embedsmænd.  I  Virke- 
ligheden maa  naturligvis  de  politiske  Funktioner  altid  udøves 
af  nogle  Faa  —  men  det  kommer  an  paa,  hvor  man  finder 
Myndighedens  sidste  Kilde.  Efter  Spinoza  kommer  det  an  paa. 
at  Staten  bygges  paa  de  Manges  forenede  Magt,  idet  de  for- 
enes til  6n  Villie,  ligesom  ogsaa  den  Enkeltes  Kraft  voxer  ved 
at  forenes  med  de  Andres.  Men  denne  aandelige  Enhed,  der 
er  Betingelsen  for  Magtens  Enhed,  kan  kun  være  til  Stede, 
hvor  Staten  stræber  efter,  hvad  sund  Fornuft  anviser  som  det 
for  Alle  Gavnlige.  Man  kan  finde  sig  i  Meget  for  Fredens 
Skyld;  men  hvis  Trældom,  Barbari  og  Isolering  skulle  kaldes 
Fred,  saa  er  Fred  det  Elendigste  af  Alt  for  Menneskene.  Sta- 
ten skal  ikke  gøre  Menneskene  til  Dyr  eller  Maskiner,  men 
netop  bevirke,  at  deres  aandelige  og  legemlige  Virksomhed  kan 
udfolde  sig  frit,  og  at  de  kunne  bruge  deres  frie  Fornuft. 

Kun  paa  Individernes  frie  Tilslutning  beror  Statens  Magt, 
og  den  Enkelte  opgiver  derfor  ikke  sin  naturlige  Ret  ved  Ind- 
trædelse i  Staten,  men  faar  den  netop  sikret  og  udviklet.  Sta- 
ten vilde  handle  mod  sit  eget  Formaal  ved  at  kue  de  Enkeltes 
Tænke-  og  Talefrihed;  den  vilde  forst  og  fremmest  gore  de 
ædleste  og  bedste  Mennesker  i  Landet  til  sine  Modstandere. 

Som  Spinoza  hævder  Ytringsfriheden,  saaledes  hævder  han 
ogsaa  Religionsfriheden.  Den  er  Hovedemnet  i  hans  »teo- 
logisk-politiske  Afhandling«.  Han  vil  her  vise,  at  Religionen 
hverken  har  Noget  med  Staten  eller  med  Videnskaben  at  gore. 

Og  at  Staten  efter  sin  Natur  og  sit  Formaal  niaa  lade  det  indre 
aandelige  Liv  udvikle  sig  med  fuld  Frihed.  Staten  kan  kun 
raade  for  den  ydre  Handlen,  ikke  for  Sindelaget.  Den  kan 
fastsætte  en  ydre  Kultus,  og  dens  Herredomme  i  denne  Hen- 
seende er  at  foretrække  for  et  Hierarki.  Men  selv  naar  den 
benytter  sin  Magt  paa  denne  Maade,  ger  den  bedst  i  at  lade 
Religionsdyrkelsen  bestaa  blot  i  Udøvelse  af  Kærlighed  og  Ret- 
færdighed. Menneskenes  aandelige  Natur  (ingenium)  er  saa 
forskelligartet  at  hvad  der  vækker  Ærefrygt  hos  den  Ene, 
volder  Latter  hos  den  Anden.  Det  er  derfor  bedst  at  lade  En- 
hver beholde  sin  frie  Overbevisning  og  Ret  til  at  fortoljje  de 
religiøse  Dokumenter  efter  sin  Aandsretning  (ex  suo  ingenio). 
—  Fra  Videnskaben  sondrer  Religionen  sig  ved  sin  praktiske 
Karakter.  Den  gaar  ud  paa  Fromhed,  ikke  paa  Sandhed.  Pro- 
feterne vare  ikke  Mænd,  der  vare  særligt  højt  begavede  i  intel- 
lektuel Henseende.  Fantasien  var  hos  dem  stærkere  end  For- 
standen. Deres  Opgave  var  gennem  Billeder  og  Symboler  at 
bibringe  Folket  Forestillinger,  der  kunde  bringe  det  til  at  leve 
i  den  Lydighed  mod  Gud,  som  viser  sig  i  Kærlighed  til  Næsten. 
Mængden,  der  ikke  kan  følge  Fornuftens  Slutninger,  maa  have 
historiske  Forbilleder  til  Vejledning.  Kun  derved  kommer  den 
til  at  lyde  ikke  af  blot  Frygt,  men  af  e^en  Villie  og  Hengivelse. 
Hvilke  teoretiske  Meninger  Menneskene  have  om  Gud,  —  om 
de  mene,  at  han  er  Ild  eller  Aande  eller  Lys  eller  Tanke,  — 
det  er  ligegyldigt,  naar  de  kun  i  ham  have  et  Forbillede,  der 
kan  lede  dem  paa  den  rette  Vej.  —  Medens  efter  Spinoza  Pro- 
feterne ikke  se  Sandheden  i  dens  rene  Form,  men  kun  i  Bille- 
der, aabenbaredes  den  guddommelige  Visdom  umiddelbart  i 
Kristus,  den  Eneste,  der  har  havt  Evne  til  at  opfatte  Noget, 
som  ikke  indeholdes  i  eller  kan  udledes  af  vor  Erkendelses 
første  Grunde.  I  et  Brev  (Ep.  78)  udtaler  Spinoza,  at  han  ikke 
forstaar,  hvad  Kirken  mener  med  den  Lære,  at  Gud  har  an- 
taget menneskelig  Natur;  den  forekommer  ham  ligesaa  urime- 
lig, som  at  Cirkelen  skulde  antage  Kvadratens  Natur.  Men  han 
antager,  at  Guds  evige  Visdom,  der  aabenbarer  sig  i  alle  Ting 
og  særligt  i  den  menneskelige  Aand,  allermest  har  aabenbaret 
sig  i  Kristus.  —  De  bibelske  Skrifter   fordrer  Spinoza   under- 

kastede  en  rent  historisk  Undersøgelse.  Bibelen  skal  forklares 
Ted  sig  selv,  ligesom  Naturen  forklares  ved  sig  selv.  Forst 
naar  man  har  konstateret,  hvad  Bibelen  virkeligt  lærer,  kan 
man  opkaste  det  Spergsmaal,  om  denne  Lære  er  sand  eller 
ikke.  Ligesom  Spinoza  har  hævdet  Naturforskningens  og  Eti- 
kens Selvstændighed,  saaledes  hævder  han  her  den  historiske 
Metodes  Selvstændighed.  Hans  historiske  Blik  ytrer  sig  i  For- 
dringen om,  at  man  ved  Fortolkningen  af  Skrifterne  skal  tage 
Hensyn  til,  hvad  man  v6d  om  Forfatternes  Individualiteter. 
Man  skal  tillige  undereoge  Skrifternes  Oprindelse.  Den  Cnder- 
søgelse,  Spinoza  anstiller,  fører  ham  til  at  antage  de  fem  Mose- 
bøger forfattede  paa  Exilets  Tid.  Selv  om  den  nyere  Forsken 
ikke  altid  gaar  saa  vidt,  har  den  dog  en  Forgænger  i  Spinoza. 
Det  var  ved  sin  Religionsfilosofi,  at  Spinoza  først  virkede. 
Førend  Lessing  og  Goethe  og  derefter  de  spekulative  Filosofer 
talte  hans  Sag  i  Slutningen  af  det  18.  Aarhundrede,  virkede 
bans  Anskuelser  i  ikke  ringe  Omfang  i  Nederlandene,  baade 
saaledes,  at  Enkelte  i  Stilhed  fandt  Næring  for  deres  Tanke-  og 
Følelsesliv  i  hans  Ideer,  og  saaledes,  at  der  endog  dannedes 
religiøse  Sekter,  snart  af  en  mere  mystisk,  snart  af  en  mere 
rationalistisk  Karakter,  hvis  Opfattelse  og  Anvendelse  af  Kristen- 
dommen gennem  flere  eller  færre  Mellemled  og  Modifikationer 
stammede  fra  den  ensomme  Filosofs  Skrifter.  Lige  til  Slutnin- 
gen af  det  18.  Aarhundrede  havde  den  hollandske  Ortodoxi 
hyppig  Lejlighed  til  at  forkætre  spinozistiske  Tanker;  hans  Bo- 
ger bleve  gentagne  Gange  forbudte  og  konfiskerede.  I  sin 
mere  mystiske  Form  forenede  den  religiøse  Spinozisme  sig  med 
Indflydelsen  af  Jakob  Bohmes  Skrifter,  der  fra  det  17.  Aar- 
bundredes  Slutning  af  læstes  ivrigt  i  Nederlandene.  —  Mærk- 
værdigt nok  have  de  tre  Elementer,  der  vare  forbundne  til 
en  ejendommelig  Enhed  i  Spinozas  Tænkning,  senere  hvert 
til  sin  Tid  vundet  begejstret  Tilslutning:  først  det  religiøse  i 
de  nederlandske  Sekter,  saa  det  idealistiske  i  den  tyske  Renais- 
sance  i  Slutningen  af  det  18.  Aarhundrede,  og  endeligt  det 
realistiske  hos  Filosofer  og  Naturforskere  i  vore  Dage.  Og  selv 
Tænkere,  der  officielt  ikke  vilde  vedkende  sig  ham,  vare  dog 
dybt  og  stærkt   paavirkede  af  ham.    Dette  ga^lder  særligt  ora 

(len  Mand,  der  af  sig  selv  og  Andre   ofte   er   bleven  stillet  op 
som  Spinozas  Antipode:  [^eibniz. 


G.  GOTFRIED  WILHELM  LEIBNIZ. 
a.  Biografi  og  Karakteristik. 
Hos  Descartes,  Hobbes  og  Spinoza  finde  vi  udviklet  tro 
store  Systemer,  som  trods  al  Forskellighed  have  det  fælles,  at 
de  hævde  en  rent  mekanisk  Natursaramenhæng,  hvad  den  materi- 
elle Side  af  Tilværelsen  angaar.  Konsekvenserne  vare  i  disse 
Systemer  dragne  af  de  Principer,  hvis  Opstilling  havde  gjort 
den  exakte  Naturvidenskabs  Tilblivelse  mulig.  De  vare  Forsøg 
paa  at  vise,  hvorledes  Tilværelsen  tager  sig  ud,  naar  disse  Prin- 
ciper gælde  absolut  for  alle  materielle  Fænomener  (hvad  enten 
man  saa  mener,  at  der  gives  andre  Fænomener  end  de  ma- 
terielle, eller  ikke).  For  Mange  af  den  gamle  Skole  vare  disse 
nye  Principer  og  Systemer  Indbegrebet  af  Vilkaarlighed  og 
Ugudelighed.  En  Reaktion  mærkes  under  forskellige  Former 
ved  Slutningen  af  det  1 7.  Aarhundrede.  I  filosofisk  Henseende 
har  den  Reaktion  størst  Interesse,  der  ikke  vil  opgive,  hvad 
der  virkeligt  var  vundet  i  videnskabelig  Henseende,  og  som 
ikke  paa  ydre  Vis,  ved  at  gaa  paa  Akkord  eller  stykke  ufor- 
enelige Elementer  sammen,  men  paa  indre  Vis,  gennem  Under- 
søgelse af  de  Forudsætninger,  som  laa  til  Grund  for  selve  den 
mekaniske  Naturopfattelse,  søgte  at  føre  ud  over  den  og  forlige 
den  med  den  antike  og  middelalderlige  Opfattelse,  som  man 
med  saa  stor  Energi  havde  vendt  Ryggen.  I  denne  Forstand 
betegner  Leibniz  en  Reaktion  mod  hine  tre  store  Tænkere. 
Men  aldrig  er  maaske  en  Reaktion  bleven  gennemført  paa  en 
saa  dybsindig  Maade,  selv  om  Leibniz  bevidst  og  ubevidst 
lempede  sig  langt  mere  i  Ddtryksmaade  efter  de  konservative 
Anskuelser,  end  hans  Standpunkt  berettigede  ham  til.  Hvad 
der  fra  først  af  forargede  Leibniz  ved  de  moderne  Ideer,  trods 
al  hans  Beundring  for  dem  og  deres  Bærere,  var,  at  de  truede 
den  æstetiske  og  den  religiøse  Betragtning  af  Naturen.  Man 
forkastede  Formaalsbegrebets  Berettigelse  i  Verdensanskuelsen, 

og  Verden  syntes  at  blive  en  ren  Maskine.  Hans  Livs  Maal 
var  at  bringe  en  Forsoning  til  Veje  mellem  Ideer  fra  den 
aandelige  Verdens  modsatte  Egne,  og  under  Arbejdet  paa  at 
naa  dette  Maal  udviklede  han  en  Rigdora  af  Tanker  og  Syns- 
punkter, af  Opdagelser  og  Antydninger,  som  maaske  er  ene- 
staaende  i  Tænkningens  Historie.  Næsten  paa  alle  videnskabe- 
lige Omraader  greb  han  skabende  og  vækkende  ind.  og  der  er 
en  indre  Overensstemmelse  mellem,  en  fælles  Type  for  hans 
Tanker  paa  de  vidt  forskellige  Omraader,  han  arbejdede  paa. 

Gottfried  Wilhelm  Leibniz  blev  født  i  Leipzig  den  2L  Juni 
1646.  Hans  Fader,  der  var  Retslærd  og  Professor  i  Moral- 
filosofi, døde  tidligt,  og  Drengen,  der  ofte  var  overladt  til  sig 
selv,  holdt  meget  af  at  opholde  sig  i  Faderens  efterladte  Biblio- 
thek,  hvor  han  læste  alle  de  Bøger,  han  kunde  overkomme, 
forst  især  Romaner  og  historiske  Værker,  senere  skolastiske 
Værker.  Trods  alle  Hindringer  fra  fremmede  Sprog  og  fra  Ind- 
holdets abstruse  Karakter  søgte  han  dog  ved  egen  Hjælp  at 
forstaa,  hvad  han  fik  fat  paa.  Hans  Omgivelser,  fortæller  han 
i  en  selvbiografisk  Skizze,  frygtede  først,  at  han  skulde  blive 
Poet,  dernæst,  at  han  skulde  blive  Skolastiker:  >de  vidste  ikke, 
at  min  Aand  ikke  kunde  fyldes  udelukkende  af  en  Art  Ting«. 
Tidligt  er  Kampen  mellem  den  mekaniske  og  den  teleologiske 
Naturopfattelse  begyndt  i  hans  Sind.  Han  fortæller,  at  han  som 
ganske  ungt  Menneske  vandrede  om  i  en  Skov  ved  Leipzig  og 
grublede  over,  om  han  skulde  holde  paa  den  skolastiske  Filosofi 
eller  slutte  sig  til  de  nye  Lærdomme.  Trangen  til  alsidig  Ud- 
dannelse og  til  at  gøre  Bekendtskab  med  de  exakte  Viden- 
skaber forte  ham  bort  fra  Leipzig.  I  Anledning  af  en  Tilside- 
sættelse opgav  han  at  tage  Doktorgraden  i  sin  Fædreneby.  Han 
tog  den  juridiske  Grad  i  Altorf  og  drog  derefter  til  Mainz, 
hvor  han  trods  sin  unge  Alder  blev  ansat  i  Kurfj^rstens  Tjeneste. 
Planer  om  Forbedring  af  den  juridiske  Videnskab  og  af  Lov- 
bogerne  optog  ham  stærkt  i  disse  Aar  ved  Siden  af  hans  filo- 
sofiske og  naturvidenskabelige  Studier.  Han  vilde  udrydde  det 
skolastiske  Barbari  i  Retsvidenskaben,  ligesom  han  samtidigt 
mere  og  mere  blev  overbevist  om  den  moderne  Naturviden- 
skabs afgørende  Sejr  over  den  skolastiske  Naturlære.    Der  har 

endog,  efter  hans  egen  senere  Udtalelse  (i  Nouveaux  Essais), 
været  en  Tid,  da  han  heldede  meget  stærkt  til  »Spinozisternes 
Side«.  Men  den  raadende  Tanke  hos  ham  var  dog  den,  at 
hævde  Antagelsen  af,  at  Tilværelsen  bestemmes  ved  Formaal. 
uden  at  opgive  den  mekaniske  Naturvidenskab.  Med  Iver  for- 
svarer han  den  nye  naturvidenskabelige  Opfattelse  overfor  den 
ældre  Tids  Mænd,  sin  La^er  Jakob  Thomasius  og  den  berømte 
Retslærde  og  Læge  Herman  Conring.  Men  det  var  hans  Be- 
stræbelse at  vise,  at  den  mekaniske  Natursamraenhæng,  langt- 
fra at  udelukke,  netop  forudsætter  en  guddommelig  Forsyns- 
tanke. I  en  lille  Afhandling  (Confessio  natiiræ  contra  Atheistas) 
og  i  haris  Breve  til  Jakob  Thomasius  fra  Aarene  1668 — 69 
fremtræder  den  dobbelte  Bestræbelse  klart.  Leibniz  er  her  endnu 
Dualist;  der  er  endnu  for  ham  en  Kløft  mellem  de  to  Prin- 
ciper, han  vil  forbinde.  Han  føler  sig  efter  eget  Udsagn  ved 
Studiet  af  Kepler,  Galilei  og  Descartes  »som  hensat  i  en  anden 
Verden«;  men  den  gamle  Verden  skal  forbindes  med  den  nye. 
En  Rejse  til  Paris  i  hans  Regerings  Sendelse  gav  ham  Lejlighed 
til  nye  Studier.  Ved  Siden  af  sine  praktiske  Forretninger  og 
ved  Siden  af  det  mærkelige  Forslag,  han  forelagde  Ludvig  XIV, 
om  en  fransk  Erobring  af  Ægypten  (for  at  aflede  Erobrings- 
lysten fra  Tyskland),  fordybede  han  sig  i  Paris  i  matematiske 
Studier  under  Vejledning  af  Huyghens  og  førtes  til  Opfindelsen 
af  Differentialregningen,  samtidigt  med,  at  han  med  Iver  stu- 
derede den  kartesianske  Filosofi.  Hans  Standpunkt  ved  Aar 
1670  bærer  Præg  af  Indflydelse  fra  Hobbes'  Skrifter.  I  en 
naturfilosofisk  Afhandling  (Hypothesis  physica  yiova,  1671)  hæv- 
der han  paa  lignende  Maada  som  Hobbes  og  Oassendi  Bevægel- 
sens Kontinuitet  ved  Tanken  om  Bevægelsestendenser  (conatus) 
i  de  mindste  Øjeblikke  og  de  mindste  Dele.  Denne  Tanke  staar 
i  Forbindelse  med  de  følgende  Aars  Opdagelse  af  de  forsvin- 
dende smaa  Størrelsers  Betydning  i  Matematiken.  Fra  denne 
Tid  af  bekæmper  han  Descartes'  Lære  om  Bevægelsens  Bestaaen 
og  begynder  at  sætte  Kraftens  Bestaaen  i  Stedet  for.  Forskel- 
len mellem  Aand  og  Materie  finder  han  deri,  at  paa  det  materi- 
elle Omraade  kan  en  Tendens,  som  ikke  gaar  over  i  Bevægelse, 
kun  existere  i  det  enkelte  Moment,  men  i  Sjælelivet  kan,   for- 

niedelst  Erindring  og  Tænkning,  Tendensen  naa  ud  over  Øje- 
blikket. Prægnant,  har  han  udtrykt  dette  i  den  Sætning,  at  et 
Legeme  er  en  momentan  Aand  eller  en  Åand  uden  Erindring. 
1  et  Brev  fra  Aaret  1671  hedder  det:  »Ligesom  Legemernes 
Virken  bestaar  i  Bevægelse,  saaledes  bestaar  Sjælenes  Virken  i 
Stræben  (conatus)  eller,  saa  at  sige,  i  en  minimal  eller  punktuel 
Bevægelse,  ligesom  Sjælen  egentligt  kun  er  i  et  Punkt  i  Rum- 
met, medens  Legemet  indtager  en  Plads«.  Vi  have  i  disse  An- 
tydninger hvad  man  kunde  kalde  Leibniz'  anden  Filosofi.  Han 
soger  ud  over  Dualismen  og  hævder  Kontinuiteten  ved  at  lægge 
aandelig  Stræben  ind  i  Materiens  Differentialer,  men  er  endnu 
ikke  klar  over  Forholdet  mellem  det  Materielle  og  det  Sjælelige. 
Et  dunkelt  Foreningspunkt  findes  i  Begrebet  Stræben;  udover 
denne  ubestemte  Antydning  naar  Leibniz  her  ikke.  Kun  det 
staar  fast  for  ham,  at  Løsningen  kun  kan  findes  ved  at  gaa 
tilbage  fra  det  i  Fænomenerne  Givne  til  dets  Elementer  og  For- 
udsætninger. 

Ligesom  Leibniz  arbejdede  paa  forskellige  Videnskabers 
Omraade,  var  det  ogsaa  hans  Bestræbelse  at  komme  i  personlig 
Beroring  med  fremragende  Mænd  af  forskellig  Aandsretning. 
I  Paris  omgikkes  han  Huyghens,  hvis  matematiske  og  natur- 
videnskabelige Ideer  Leibniz  skylder  Meget:  gennem  ham  er 
han  sikkert  bleven  fort  til  Sætningen  om  Kraftens  Bestaaeu, 
der  spiller  saa  stor  en  Rolle  i  hans  Tænkning.  Allerede  tidligere 
havde  han  skriftligt  henvendt  sig  til  Hobbes,  uden  at  dog  nogen 
Brevvexling  synes  at  være  kommen  i  Stand.  Under  Opholdet 
i  Paris  blev  hans  Opmærksomhed  henvendt  paa  Spinoza,  hvis 
»teologisk-poiitiske  Afhandling«  var  udkommen  faa  Aar  i  For- 
vejen, medens  »Etiken«  endnu  kun  var  tilgængelig  for  en  snever 
Kreds.  Matematikeren  og  Filosofen  Tsehirnhausen,  som  horte 
til  denne  Kreds  og  var  en  af  Spinozas  skarpsindigste  Korre- 
spondenter, var  sammen  med  Leibniz  i  Paris  og  gav  ham  en 
Oversigt  over  Spinozas  Anskuelser.  Gennem  en  fælles  Ven 
meddelte  Tsehirnhausen  Spinoza,  at  han  i  Paris  havde  truffet 
»en  i  de  forskellige  Videnskaber  vel  bevandret  og  fra  de  sæd- 
vanlige teologiåke  Fordomme  frigjort  Mand  ved  Navn  Leibniz, 
med  hvem  han  havde  sluttet  Venskab,  da  det  var  en  Mand,  der 

ligesom  han  selv  arbejdede  paa  at  udvikle  sin  Aand  og  betrag- 
tede dette  som  det  vigtigste«.    Tschirnhauseri  anser  sin  nye  Ven 
for  værdig  til  at  kende  »Etiken«  og  anmoder  Mesteren  om  Til- 
ladeise  til  at  vise  barn   den,   idet  han  minder  om,  at  Leibniz 
allerede  tidligere  havde  tilskrevet  Spinoza  et  Brev  angaaende  den 
steologisk-politiske  Afhandling«.    Spinoza  svarer:    »Jeg  tror  at 
kende  denne  Leibniz  gennem  hans  Breve.    Men  jeg  véd  ikke, 
hvorfor  han,  der  er  Hofraad  i  Frankfurt  (o:  Mainz),  er  rejst  til 
Frankrig.    Saavidt  jeg  har  kunnet  se  af  hans  Breve,  er  han  en 
Mand  med  en  fri  Aand  og  vel  bevandret  i  enhver  Videnskab. 
Dog  tror  jeg,  det  vilde   være  ufornuftigt   at  betro  ham  mine 
Skrifter  saa  hurtigt.    Jeg  kunde  først  have  Lyst  til  at  vide,  hvad 
han  bestiller  i  Frankrig,  og  høre,  hvad  min  Ven  Tschimhausen 
mener  om  ham,  naar  han  bar  omgaaedes  ham  længere  og  lært 
hans  Karakter  bedre   at  kende«.    Spinoza  har  aabenbart  ikke 
havt  rigtig  Tillid  til  Leibniz,  hvis  Mangesidighed  og  Bojelighed 
ganske  vist  ikke  altid  var  gunstig  for  hans  intellektuelle  Karak- 
ter og  i  hvert  Tilfælde  gav  hans  aandelige  Liv  og  hans  VMrken 
et  Præg,  der  var  aldeles  modsat  Spinozas  tilbagetrukne  og  kon- 
centrerede Tænkerexistens.    Spinozas    Mistillid  blev  retfærdig- 
gjort.   Ti  saa  nær  Leibniz  i  sine  sidste  Resultater,  og  naar  han 
er  konsekvent,  staar  Spinoza,  griber  han  dog  i  sine  senere  Skrif- 
ter enhver  Lejlighed  til  at  tage  Afstand  fra  ham,  og  det  ofte  i 
Udtryk,  man  ikke  skulde  have  ventet  af  en  Mand,  der  var  »fri- 
gjort fra  de  sædvanlige  teologiske  Fordomme«.    Paa  denne  Tid 
var  han  dog  meget  ivrig  efter  at  komme  i  Berøring  med  Spi- 
noza.   Efter  et  firaarigt  Ophold  i  Paris  (1672—76),  hvor  han 
—  et  Bevis  paa,  hvor  forskelligartede   Aander   han   vidste  at 
vurdere    og    lære    af,    —    omgikkes    den    store    jansenistiske 
Teolog  og  ivrige  Kartesianer  Antoine  Arnauld,   drog  han   over 
England  til  Holland,   hvor  han  opholdt  sig   i  to  Maaneder,   i 
hvilke  han  gentagne  Gange  besøgte  Spinoza  og  drøftede  filo- 
sofiske Emner  med  ham.    Først  ved  de  nyeste  literære  Fund®^) 
har  man  opdaget  dette  personlige  Forhold  mellem  de  to  store 
Tænkere,  der  blev  saa  intimt,  at  Spinoza  tilsidst  overvandt  sine 
Betænkeligheder  og  viste  ham  »Etiken«.    Leibniz  selv  omtaler 
vel  et  enkelt  Sted  (i  »Teodiceen«)   sit  Besøg  hos  Spinoza,  men 

giver  det  Udseende  af,  at  Samtalen  drejede  sig  om  Dagens  Be- 
givenheder! Det  var  ikke  anbefalende  at  have  været  Spinoza 
saa  nær.  Man  ser  da  ogsaa,  at  adskillige  af  Brevene  i  den 
Udgave  af  Spinozas  Værker,  hans  Venner  strax  efter  hans  Dod 
besørgede,  ere  forkortede,  og  Brevskrivernes  Navne  ofte  ude- 
ladte, og  Leibniz,  som  med  stor  Længsel  havde  imødeset  Ud- 
givelsen, blev  meget  bestyrtet  ved  at  finde  et  af  sine  egne 
Breve  (ganske  vist  et  aldeles  uskyldigt)  trykt  med  Navns  Næv- 
nelse. At  Leibniz  havde  tilskrevet  Spinoza  flere  Breve,  havde 
man  tidligere  ikke  anet.  —  En  stærk  Indflydelse  har  Spinozas 
Tankegang  øvet  paa  Leibniz,  særligt  til  at  fore  ham  definitivt 
udover  den  dualistiske  Teori.  Man  genfinder  Spinozas  Tanke 
hos  ham,  naar  han  paa  denne  Tid  indvender  mod  Eartesianerne, 
at  Forskellen  mellem  Aand  og  Materie  ikke  udelukkede,  at  de 
kunde  være  Egenskaber  hos  samme  Væsen.  Man  har  Rand- 
bemærkninger og  Excerpter  af  Leibniz,  som  skrive  sig  fra  hans 
førsto  Læsning  af  Spinozas  »Etik  c.  Der  er  tre  Punkter,  paa 
hvilke  han  strax  gør  Indsigelse,  og  alle  tre  ere  karakteristiske 
for  hans  Tankegang.  Det  ene  er  den  femte  Sætning  i  første 
Bog,  som  hævder,  at  der  kun  kan  være  6n  Substans;  det  andet 
er  Udelukkelsen  af  Forstand  og  Villie  tra  »den  frembringende 
Natur«  (Eth.  I,  31);  det  tredie  er  Tiilæget  til  første  Bog  med 
den  berømte  Polemik  mod  Hensigtsaarsagerne.  —  Saalidt  som 
Leibniz  nogensinde  har  været  Kartesianer  eller  Hobbist,  saalidt 
har  han  nogensinde  været  Spinozist.  Men  han  har  modtaget 
mægtige  Impulser  fra  sine  Forga>ngere.  For  Spinozas  Vedkom- 
mende maa  særligt  mærkes,  at  Leibniz  hylder  den  af  Spinoza 
opstillede  Identitetshypotese  og  udfører  den  videre.  Der  kunde 
neppe  tænkes  nogen  større  Misforstaaelse  af  Leibniz  end,  naar 
man  af  hans  Hævdelse  af  Substansernes  Flerhed  vilde  slutte,  at 
han  bestred  Identitetshypotesen.  Hans  Bestra»belse  gik  netop 
ud  paa  at  forene  begge  Antagelser:  hvorvidt  det  lykkedes  ham, 
er  et  Sporgsmaal  for  sig.  — 

I  Slutningen  af  Aaret  1676  tiltraadte  Leibniz  en  Stilling 
hos  Hertugen  af  Hannover  (Braunschweig-Luneburg)  som  Hof- 
raad  og  Bibliotekar.  En  Mængde  administrative,  historiske  og 
politiske  Arbejder  lagde  Beslag  paa  ham,  og  hans  rastløse  Iver 

for  at  følge  med  paa  alle  Omraader  medførte  en  uhyre  Korre- 
spondance. Paa  Biblioteket  i  Hannover  gemmes  Brevvexlinger, 
han  har  ført  med  over  tusind  forskellige  Personer.  Men  som 
det  var  hans  Filosofis  Hovedtanke,  at  Tilværelsen  bestaar  af  en 
Mængde  hver  for  sig  ejendommelige  Enkeltvæsener  i  indbyrdes 
Harmoni  og  Kontinuitet,  saaledes  er  der  ogsaa  en  Sammenhæng 
mellem  hans  Bestræbelser  paa  de  forskellige  Omraader.  Han 
havde  Blik  for  do  smaa  Forhold,  de  forsvindonde  Differenser, 
der  dog  ved  deres  Samraenføjen  og  Totalisering  kunne  vise  sig 
som  Realiteter.  Hans  Matematik,  hans  Fysik  og  hans  Filosofi 
viser  os  dette  Træ*k.  Men  ikke  mindre  Vægt  lagde  han  paa 
Kontinuiteten,  den  indre  Sammenhæng  mellem  alle  Ting.  Det 
var  Sammenhængen  mellem  Fortid  og  Nutid,  der  interesserede 
ham  ved  hans  historiske  Studier,  og  det  var  en  lignende  Inter- 
esse, der  førte  ham  til  at  skaffe  sig  Oplysninger  om  Kina  gen- 
nem Jesuiterordenens  Missionærer.  Han  havde  Sans  for  det 
praktisk  Nyttige  saavel  som  for  Videnskab  og  Kirke.  Han  sør- 
gede for  Bjergværkernes  Udvikling  i  Hertugdømmet,  arbejdede 
for  Oprettelsen  af  Akademier,  foreslog  Klostrene  omdannede  til 
videnskabelige  Anstalter,  forhandlede  med  Bossuet  om  en  Union 
mellem  den  kalolske  og  protestantiske  Kirke  og  senere  med 
protestantiske  Teologer  om  en  Union  mellem  den  lutherske  og 
den  reformerte  Kirke.  Peter  den  Store,  hvem  han  højt  be- 
undrede og  havde  flere  Sammenkomster  med,  stillede  han  For- 
slag om  Reformer  og  om  Foranstaltninger  til  Sprogvidenskabens 
og  Naturvidenskabens  Fremme.  Som  Sprogfilosof  har  han  et 
saa  sundt  Blik  og  hævdede  med  saadan  Energi  Erfaringens 
Betydning  for  Sprogstudiet,  at  Max  Muller  har  kunnet  sige  om 
ham,  at  dersom  han  var  bleven  forstaaet  og  understøttet  af 
Samtidens  Lærde,  vilde  Sprogvidenskaben  et  Aarhundrede  tid- 
ligere være  bleven  grundlagt  som  induktiv  Videnskab.  Ogsaa 
paa  Medicinens  Omraade  udtalte  han  betydningsfulde  Ideer.  — 
Intet  Under,  at  han  i  et  Brev  kan  udtale:  »Hvor  overordent- 
ligt adspredt  jeg.  er.  lader  sig  ikke  sige.  Jeg  gør  Undersøgel- 
.ser  i  Arkiverne,  fremtager  gamle  Papirer  og  samler  utrykte 
Dokumenter.  Jeg  modtager  og  besvarer  Breve  i  stort  Antal. 
Men  saa  meget  Nyt  har  jeg  i  Matematiken,  saa  mange  Tanker 

i  Filosofien,  saa  mange  andre  literære  Iagttagelser,  jeg  ikke 
gerne  vil  lade  gaa  tabt.  at  jeg  ofte  ikke  véd,  hvad  jeg  forst 
skal  gøre.«  Det  lykkedos  da  heller  ikke  Ijoibniz  at  samle  sig 
til  et  for  hans  Personlighed  og  hans  Tankegang  typisk  Værk. 
Han  var  ikke  »én  Bogs  Mand«  som  Spinoza.  Sine  Ideer  har 
han  udtalt  i  en  Uendelighed  af  Breve  og  Smaaafhandlinger, 
som  endnu  ikke  alle  ere  trykte.  De  vigtigste  hidtil  fremdragne 
filosofiske  Arbejder  findes  i  Gerhardts  Udgave  (7  Bind);  men 
Meget  ligger  endnu  i  Biblioteket  i  Hannover,  og  der  paatænkes 
en  ny,  samlet  Udgave  af  hans  Værker,  foranstaltet  af  den  inter- 
nationale Association  af  de  forskellige  Landes  videnskabelige 
Selskaber.  En  utrolig  Arbejdsevne  og  Tankebevægelighed  har 
denne  Mand  havt.  Og  ligesom  Tilværelsen  i  hans  System  spej- 
ler sig  paa  utallige  Maader  i  de  enkelte  Sjæle,  saaledes  havde 
han  ogsaa  Trang  til  at  anskueliggøre  sit  System  fra  de  meget 
forskellige  Standpunkter,  han  kom  i  Berøring  med.  Det  var 
under  Brevvexling  med  Jansenisten  Arnauld,  han  udviklede  sit 
System  til  fuld  Bevidsthed  hos  sig.  Men  han  havde  intet  imod 
at  give  det  en  skolastisk  Form  for  at  gøre  det  antageligt  for 
sine  Venner  blandt  Jesuiterne.  I  mere  populær  Form  støbte 
han  det,  naar  han  filosoferede  med  Kurfyrstinden  af  Hannover 
eller  med  Dronningen  af  Preussen,  eller  naar  han  skulde  give 
Prins  Engen  en  Fremstilling  af  sin  Lære  (den  senere  saakaldte 
»Monadologie«). 

Men  vi  have  endnu  ikke  fulgt  Udviklingen  af  Leibniz' 
filosofiske  Anskuelser  til  deres  Afslutning,  til  det  Punkt,  hvor 
han  kunde  sige,  at  han  troede  at  have  fundet  »et  nyt  Udtryk 
for  Tingenes  Indre«  (une  nouvelle  face  de  Tintérieur  des  choses). 
Vi  have  set,  hvorledes  han  fastholdt  den  mekaniske  Naturviden- 
skabs Berettigelse,  men  vilde  forsone  den  teleologiske  Betragt- 
ningsmaade  med  den,  først  paa  mere  dualistisk  Maade,  senere 
(i  Tilslutning  til  Hobbes  og  Spinoza)  paa  mere  monistisk  Vis. 
Det  var  hans  Overbevisning,  at  »de  Moderne  havde  drevet  Re- 
formen for  vidt«  ved  at  gøre  Alt  til  Maskiner,  men  det  er  ikke 
mindre  hans  Overbevisning,  at  man  hidtil  kun  havde  »prostitu- 
eret sig«   ved   at  forsøge  at  modbevise  den  strenge  mekaniske 

Sammenhæng   selv  i   do   materielle   Processer,  der  viste  sig  at 
være  nejest  knyttede  til  de  aandelige  Fænomener. 

I  et  Brev  fra  Aaret  1697  skrev  Leibniz:  »De  fleste  af 
mine  Meninger  ere  blevne  modnede  tilsidst  efter  en  Overvejelse 
gennem  tyve  Aar;  ti  jeg  begyndte  i  en  meget  ung  Alder  at 
tænke  .  .  .  Dog  har  jeg  forandret  og  atter  forandret  mine  An- 
skuelser efter  de  nye  Kundskaber,  jeg  erhvervede,  og  forst  for 
omtrent  tolv  Aar  siden  folte  jeg  mig  tilfredsstillet«  Denne 
Udtalelse  peger  hen  til  Aaret  1685.  I  dette  Aar  udarbejdede 
Leibniz  en  lille  Afhandling  (Petit  discours  de  77iétaphi/sique), 
som  han  i  Begyndelsen  af  det  følgende  Aar  sendte  til  Arnauld. 
Den  udtaler,  at  Tilværelsen  bestaar  af  individuelle  Substanser; 
i  enhver  af  disse  er  Verden  udtrykt  fra  en  af  de  uendeligt 
mange  mulige  Sider,  fra  hvilke  den  kan  ses  i  den  guddomme- 
lige Tanke;  hver  enkelt  er  en  —  ved  stadig  »Emanation« 
virkeliggjort  —  Guddomstanke.  Udstra^kning  og  Bevægelse  ere 
kun  Fænomener,  ligesaavel  som  Sansckvaliteterne.  Kun  Kraf- 
ten, ikke  Bevægelsen  bestaar;  og  Kraften  er  Et  med  Substan- 
sen. Denne  Afhandling  var  forberedt  ved  en  tidligere  (af  1680), 
i  hvilken  det  først  udvikles,  at  det  Inderste  i  Bevægelsen,  — 
Bevægelsen,  til  hvilken  de  moderne  Systemer  førte  Alt  i  den 
materielle  Natur  tilbage!  —  endnu  ikke  var  tilstrækkeligt  op- 
klaret (intima  motus  nondum  patent),  og  derefter  hævdes,  at 
det  at  bestaa  (existere,  være  Substans)  og  at  virke  er  Et  og 
det  Samme,  samt  at  al  Kraft  eller  Stræben  er  en  Virken®®). 
Den  Sætning,  at  enhver  Substans  virker,  og  at  Alt,  hvad  der 
virker,  er  Substans  (omnem  substantiam  agere,  at  omne  agens 
substantiam  appellari),  er  maaske  den  vigtigste  i  hele  den  Leib- 
niz'ske  Filosofi.  Ved  den  blev  der  gjort  Ende  paa  den  Mystik 
eller  Mytologi,  der  tænker  sig  Tingenes  Væsen  som  hvilende 
Væsen,  uforanderlig  Bestaaen  i  sig  selv.  I-eibniz  selv  fandt 
heri  Muligheden  for  sin  Forbindelse  af  Teleologi  og  Mekanisme, 
idet  de  Kræfter,  der  udgore  de  enkelte  Væseners  og  Fænome- 
ners inderste  Natur  og  ere  det,  som  bestaar  under  alle  For- 
andringer, antages  at  udstrømme  fra  det  guddommelige  Væsen, 
og  at  virke  i  Retning  af  værdifulde  Formaal.  De  guddomme- 
lige  Formaal   fyldestgøres  da   i  Naturen   uden  Brud   paa  den 

lovmæssige  Sammenhæng,  men  netop  igennem  denne.  Frem- 
skridtet i  »Discoursf  af  1685  i  Forhold  til  Afhandlingen  af 
1680  bestaar  især  i,  at  Substansernes  individuelle  Karakter  hær- 
des, og  at  de  opfattes  i  Analogi  med  Menneskenes  og  Dyrenes 
Sjæle.  Hvert  enkelt  Valsen  er  en  lille  Verden,  udvikler  sig 
efter  sine  indre  Love,  af  sin  egen  Kraft,  en  særegen  Udstraa- 
ling  af  don  guddommelige  Kraft,  og  denne  Udvikling  foregaar, 
paa  Grund  af  det  fælles  Udspring,  i  Harmoni  med  alle  andre 
Væseners  Udvikling.  —  Hermed  var  Leibniz'  System  færdigt. 
For  Offentligheden  traadte  det  forst  frem  i  en  Afhandling,  der 
tryktes  i  Journal  des  Savants  1695  {Systemc  riouveau  de  la 
nature  et  de  la  comviunicatioyi  des  substwices).  Og  Navnet 
Monade  benyttede  han  først  senere  (1696).  Fra  Bruno  har  han 
neppe  laant  Navnet;  der  kan  idethele  ikke  historisk  paavises 
nogen  direkte  Indflydelse  af  Bruno  paa  Leibniz,  saa  meget 
Slægtskab  der  ogsaa  er  i  flere  af  deres  Ideer.  Snarere  har  ban 
(efter  hvad  man  i  den  nyeste  Tid  har  formodet)  optaget  Navnet 
fra  den  mystiske  Kemiker  van  Helmont  den  Yngre,  med  hvem 
han,  netop  kort  før  det  første  Gang  findes  hos  ham,  var  kom- 
men i  personlig  Berøring:.  — 

Leibniz  fyldestgjorde  sin  egen  Definition  af  Substans  som 
det  stadigt  Virkende.  Selv  efter  at  hans  System  var  dannet, 
vedblev  han  at  arbejde  paa  at  forme  dets  Grundtanker  til  saa 
stor  Tydelighed  som  muligt  Dertil  gav  hans  omfattende  Korre- 
spondance og  hans  store  personlige  Bekendtskab  ham  rigelig 
Lejlighed.  Under  et  Ophold  i  Wien  udarbejdede  han  saaledes 
(1714)  for  Prins  Eugen  en  Fremstilling  af  Monadelæren,  der 
efter  hans  Død  blev  trykt  under  Titelen  Monadohgie.  Tillige 
fulgte  han  med  Opmærksomhed,  hvad  der  rørte  sig  i  Tiden. 
Mod  to  fremragende  Tænkere  kom  han  i  Diskussion,  som  han 
førte  med  stor  Ridderlighed.  John  Lockes  Forsøg  paa  at  ud- 
lede al  Erkendelse  af  Erfaring  kritiserede  han  i  sine  Nouveaux 
Essais  paa  en  genial  og  endnu  den  Dag  i  Dag  lærerig  Maade, 
idet  han  navnlig  hævdede  de  indre  Anlægs,  de  i  de  erkendende 
Væsenere  egen  Natur  liggende  Betingelsers  Betydning.  Da 
Locke  døde,  inden  Leibniz  fik  sit  Værk  færdigt,  vilde  han  ikke 
udgive  det,  og  saaledes  kom  det  ikke  til  at  øve  den  Indflydelse 

paa  den  filosofiske  Diskussion,  det  sikkert  ellers  vilde  have  havt. 
Først  1765  udkom  det.  Den  anden  Samtidige,  overfor  hvis  An- 
skuelser Leibniz  følte  sig  foranlediget  til  at  gribe  Pennen,  var 
Pierre  Bavle.  Bavle  havde  givet  en  Kritik  af  forskellige  Teo- 
logers og  Filosofers  Foi*søg  paa  at  paavise  en  Harmoni  mellem 
Antagelsen  af  en  almægtig  guddommelig  Styrelse  og  det  mo- 
ralske og  fysiske  Onde  i  Verden,  og  havde  hævdet,  at  filosofisk 
lod  Antagelsen  af  to  modsatte  Principer,  et  godt  og  et  ondt, 
sig  langt  lettere  forsvare  efter  Verdens  faktiske  Beskaffenhed. 
Herimod  søgte  Tjeibniz  i  sin  Tkeodicee^  som  udkom  1710,  at 
vise  Overensstemmelsen  mellem  Teologi  og  Filosofi  og  at  be- 
grunde den  Paastand,  at  den  virkelige  Verden  er  den  bedst 
mulige  Verden.  Det  er  Leibniz'  svageste  Arbejde,  udtværet  og 
løst  i  Formen,  vagt  og  i  slet  Forstand  populært  i  Tankegangen. 
Intet  Steds  lemper  han  sig  tillige  mere  efter  Forestillinger,  han 
ved  streng  Konsekvens  ikke  kunde  give  nogen  Plads  i  sit  Sy- 
stem. Det  var  uheldigt,  at  det  især  blev  dette  Vauk,  gennem 
hvilket  liOibniz  kendtes  i  det  18.  Aarhundrede.  »Nouveaux 
Essais«  laa  glemt  i  Bibliotheket  i  Hannover,  og  de  glimrende 
og  geniale  Smaaafhandlinger  i  Tidsskrifter,  i  hvilke  han  havde 
udtalt  sine  egentlige  Grundtanker,  vare  kun  tilgængelige  for  Faa. 
Der  kan  ikke  være  Tvivl  om,  at  Leibniz  mente  det  ærligt 
med  sit  Forsøg  paa  at  forene  og  forlige  Religion  og  Filosofi. 
Det  var  en  Tanke,  der  fra  hans  Ungdom  af  strækker  sig  gen- 
nem hele  hans  Liv.  Men  en  egentligt  religiøs  Natur  var  han 
ikke.  Det  viser  den  Lethed,  med  hvilken  han  kunde  se  bort 
fra  konfessionelle  Modsætninger.  Det  var  snarere  den  naturlige 
end  den  positive  Religion,  som  laa  ham  paa  Hjerte.  Og  det 
var  hans  Sans  for  det  Individuelle  og  Karakteristiske,  der  gjorde 
ham  det  let  og  tillige  interessant  at  sætte  sig  ind  i  de  forskel- 
lige kirkelige  Systemer,  ligesom  det  var  hans  Tro  paa  Harmo- 
nien mellem  alle  individuelle  Ejendommeligheder  og  Bestræbel- 
ser, der  førte  ham  til  Ønsket  om  en  Forsoning  mellem  de  stri- 
dende Kirker,  et  Ønske,  der  ikke  deltes  af  Mænd  som  Bossuet 
og  Spener,  der  ikke  kunde  se  nogen  berettiget  Ejendommelig- 
hed i  andre  Konfessioner  end  deres  egen.  Arnauld  opfordrede 
ham  til  hellere  at  omvende  sig  til  den  rette  Tro  end  at  speku- 

lere  over  Tingenes  Sammenhæng.  Karakteristisk  for  Leibniz  er 
en  Historie,  han  yndede  at  fortælle,  om  to  Brødre,  af  hvilke 
den  ene  var  bleven  Katolik  og  derpaa  søgte  at  overbevise  den 
anden,  medens  denne  ligesaa  ivrigt  søgte  at  vinde  ham  tilbage 
for  Protestantismen;  Resultatet  heraf  blev,  at  de  begge  gen- 
sidigt overbeviste  hinanden,  —  og  Enden  paa  det  Hele  blev, 
at  Gud  paa  Grund  af  deres  store  Iver  forbarmede  sig  over  dem 
begge!  Hvad  der  interesserede  Leibniz,  var  den  indre  Kraft 
og  Stræben  i  Monaderne,  ikke  blot  den  specielle  Maade,  hvor- 
paa  Kraften  ytrer  sig  i  den  enkelte  Monade,  og  som  af  denne 
ofte  anses  for  den  eneste  rette.  Leibniz'  Tro  gjaldt  den  univers- 
elle Harmoni,  der  for  ham  ikke  forst  var  et  Fremtidens  Resul- 
tat, men  som  allerede  var  til  Stede  i  Aanderno,  naar  disse  blot 
kunde  blive  sig  den  bevidste.  I  enhver  Bog,  Leibniz  læste,  — 
og  han  læste  mange  Bøger,  —  fandt  han  Noget,  der  var  ham 
interessant  og  lærerigt,  og  da  han  vidste,  hvor  forskelligt  Tin- 
gene kunne  tage  sig  ud  fra  forskellige  Synspunkter,  var  han 
tilbøjelig  til  at  forsvare  og  undskylde  selv  dér,  hvor  han  ikke 
kunde  billige.  Med  Mennesker  af  alle  Livsstillinger  forstod  han 
at  tale  om  deres  Interesser.  Hans  Anerkendelse  af  Monaderne 
strakte  sig  til  de  lavere  Former.  Han  undgik  at  dræbe  Dyr, 
og  havde  han  benyttet  et  Insekt  til  mikroskopisk  Undersøgelse, 
satte  han  det  forsigtigt  tilbage  paa  det  Blad,  fra  hvilket  han 
havde  taget  det.  Mild  og  opromt,  ikke  underkastet  stærke 
Sindsbevægelser,  bestandigt  optagen  af  Tænken  og  Studium  — 
saaledes  gik  han  gennem  Verden.  —  Hans  sidste  Aar  vare  en- 
somme. Paa  Grund  af  sine  mange  Arbejder  havde  han,  som 
han  selv  sagde,  ikke  havt  Tid  at  gifte  sig  —  før  det  var  for 
sent.  Modens  han  i  en  tidligere  Tid  havde  været  velset  ved 
det  hannoveranske  Hof,  og  var  avanceret  til  »Geheime-Justizien- 
rath«,  synes  han  i  de  senere  Aar  —  efter  hans  fyrstelige  Vel- 
ynderes Død  —  at  have  været  i  en  Slags  Unaade.  Gejstlig- 
heden og  Folket  havde  hans  Rettroenhed  mistænkt,  fordi  han 
ikke  gik  i  Kirke;  man  fortolkede  hans  Navn  paa  Plattysk  som 
Lovenix,  d.  v.  s.  Glaube-nichts.  Da  han  var  dod  (1716),  blev 
hans  Baare  kun  fulgt  af  nogle  Faa.  —  Hans  Valgsprog  var: 
iSaa  ofte  der  spildes  en  Time,  gaar  en  Del  af  Livet  tilgrunde  c ; 

det  blev  sat  paa  hans  Kiste  tilligemed  et  Symbol,  han  havde 
yndet:  en  Spiral  med  Overskriften:  Inelinata  resurget  (den 
bojer  sig  kun  for  at  stige).  — 


b    Mo/mdelcere. 

Det  er  nu,  efter  at  vi  have  faaet  et  Overblik  over  den 
iiistoriske  Udvikling  af  Leibniz'  Filosofi,  Opgaven  at  give  en 
systematisk  Fremstilling  af  den.  De  Skrifter,  som  herved  især 
raaa  lægges  til  Grund,  ere  Diseours  de  inétaphysiqiie  (1685), 
St/steme  nouveau  (1695),  Lettre  å  Basuage  (1698),  De  ipsa 
natura  (1698)  og  Monudologie  (1714).  Men  en  Ma^ngde  Breve 
og  mindre  Afhandlinger  maa  sammenholdes  med  disse. 

Det  er  ved  Analyse  af  de  naturvidenskabelige  Grundsæt- 
ninger, Leibniz  begrunder  sin  Filosofi.  Han  anerkender  disse 
Grundsætninger  ligesaa  ubetinget  som  Hobbes  og  Spinoza,  men 
han  finder  dem  at  være  afledede  af  dybere  liggende  Forudsæt- 
ninger. P\siken  har  for  ham  sin  Grund  i  Metafysiken.  Det 
gælder  da  forst  og  fremmest  at  se,  hvoriedes  Overgangen  fra 
Fysik  til  Metafysik  skal  gøres  efter  Leibniz. 

Kaar  den  nye  Videnskab  gik  ud  paa  at  fore  Alt  i  Natu- 
ren tilbage  til  Bevægelse,  billiger  Leibniz  ganske  denne  Bestræ- 
belse. Men  som  Filosof  spørger  han:  hvilken  Realitet  har  Be- 
vægelsen selv,  og  hvilken  Aarsag  har  den?  —  Al  Bevægelse 
er  relativ.  Om  Noget  antages  at  bevæges,  vil  bero  paa  det 
Standpunkt,  fra  hvilket  det  ses.  Q^n  egentlige  Realitet  er  ikke 
Bevægelsen  selv,  men  don  Kraft,  som  er  dens  Aarsag,  og  som 
bestaar,  selv  om  Bevægelsen  hører  op.  Kartesianerne,  der  lærte, 
at  Beva^gelsons  Sum  er  den  samme  i  Verden,  men  tillige,  at 
Bevægelse  gaar  over  til  Hvile  og  omvendt,  nødes  til  at  antage 
stadige  Brud  paa  Kontinuiteten,  idet  baade  Overgangen  fra  Bo- 
vægelse  til  Hvile  og  omvendt  blev  uforklarlig.  Kun  ved  Hjælp 
af  Begrebet  Kraft  (eller  Tendens,  conatus)  kan  Sammenhængen 
hævdes.  Der  bliver  da  kun  en  relativ  Forskel  mellem  Bevæ- 
gelse og  Hvile:  de  ere  forskellige  fænomale  Former  for  Kraf- 
ten. Det  er  Kraften,  som  bestaar.  Der  er  ingen  ab.solut  Hvile. 
Ikke  i  det  mindste  Øjeblik,  man  vil  tænke  sig,  er  et   bevæget 

liegeme  paa  et  og  samme  Sted  i  Rummet.  Sporger  man.  Iivad 
Kraften  da  er,  svarer  Leibniz:  det  i  den  na'vvcerendje  Tihtand, 
der  med  forer  en  Forandring  i  Fremtiden  (ce  qu'il  y  a  dans 
l'état  pr(«ent,  qui  porte  avec  soi  un  changement  pour  I  avenir) 
(Lettre  å  Basnage).  Dette  er  det  Reale  i  Tilværelsen.  Leibniz 
kommer  ogsaa  til  dette  Begreb  gennem  Kritik  af  AtombegrebeL 
saaledes  som  Datidens  Åtomistik  opfattede  det.  Antagelsen  af 
absolut  haarde  Atomer  vilde  stride  mod  Kraftens  Bestaaen  og 
mod  Kontinuiteten,  idet  der  ved  ethvert  Sammenstod  vilde  gaa 
Kraft  tabt.  Atomerne  maa  derfor  (som  allerede  Huygbens  lærte) 
være  elastiske  —  og  maa  altsaa  bestaa  af  Dele;  absolute  Ato- 
mer ere  følgeligt  en  Selvmodsigelse.  Der  .er,  naar  vi  under- 
søge Sagen  grundigt,  Virksomhed  overalt.  »Atomerne  ere,< 
siger  Leibniz  i  et  Brev,  »kun  Virkning  af  en  Svaghed  i  vor 
Indbildningskraft,  idet  denne  holder  af  at  hvile  sig  og  derfor 
skynder  sig  at  komme  til  Ende  med  Delingerne  og  Analyserne  c 
(Brev  til  Hartsoeker  1710).  I  sin  Polemik  mod  Newtonianeren 
Clarke  skelner  Leibniz  imellem,  at  et  Legeme  ved  Sammenstød 
med  et  andet  Jjegeme  mister  Bevægelse  som  Hele  betragtet, 
og  at  der  gaar  Kraft  tabt:  den  Bevægelse,  Legemet  som  Hele 
betragtet  (i  Forhold  til  andre  Legemer)  mister,  gaar  over  til 
Delene,  idet  disse  ved  Stødet  bringes  i  indre  Rystelse;  Kræf- 
terne tilintetgøres  ikke,  men  fordeles  mellem  Smaadelene.  Der 
sker  her  det  Samme,  som  naar  man  vexler  store  Penge  i  Smaa- 
mønt.  (Cinquieme  écrit  de  Mr.  Leibniz  §  99).  Forskellen  mel- 
lem det  Faste  og  det  Flydende  er  relativ,  ligesom  Bevægelsen 
er  relativ.  En  egentlig  Realitet  har  ogsaa  fra  dette  Synspunkt 
kun  Kraften. 

At  Kraften  er  den  egentlige  Realitet,  udtrykker  Leibniz 
efter  Tidens  Sprog  ved,  at  Kraften  er  Substans,  og  at  al  Sub- 
stans er  Kraft.  Men  Kraftbegrebet  hænger  igen  nøje  sammen 
med  Begrebet  Lov:  Kraften  er  jo  kun  det  i  en  Tilstand,  der 
gør,  at  en  Forandring  indtræder  i  Fremtiden.  Forudsætningen 
for  al  Anvendelse  af  Kraftbegrebet  er  da  en  lovmæssig  Sam- 
menhæng mellem  do  skiftende  Tilstande.  Den  tilstrækkelige 
Grunds  Princip,  som  siger,  at  der  er  en  Grund  til  Alt,  er  der- 
for den  egentlige  Fundamentalsætning  i  Leibniz'  Filosofi,  skønt 

han  først  i  sine  senere  Skrifter  (Teodiceen  og  Monadologien) 
opstiller  den  som  udtrykkelig  Grundsætning.  Og  med  Begre- 
bet Lov  hænger  igen  et  andet  Hovedbegreb  hos  Leibniz  sam- 
men: Individualitetsbegrebet  Ti  Individualitet  betyder  for  ham 
den  Lov,  efter  hvilken  Forandringer  i  et  Væsens  Tilstande  af- 
løse hverandre.  Hvert  Individ  har  saa  at  sige  sin  Formel.  Og 
ligesom  man  i  en  matematisk  Bække  kan  slutte  sig  til  de  føl- 
gende Led,  naar  man  har  fundet  Loven  for  de  første  Leds 
Rækkefølge,  saaledes  gaar  det  ogsaa  med  et  individuelt  Væsens 
indre  Forandringer.  I  Loven  for  disses  Rækkefølge  bestaar 
selve  Individualiteten:  la  hi  du  changement  fait  l'individiialite 
de  chaque  substancc  partieidiere  (Lettre  å  Basnage).  I  »Discoui's 
de  métaphysique«,  hvor  Begrebet  om  den  individuelle  Substans 
første  Gang  indføres,  sammenlignes  Forholdet  mellem  Substan- 
sen og  dens  skiftende  Tilstande  med  Forholdet  mellem  Subjekt 
og  Prædikat  i  en  logisk  Dom:  ligesom  det  ved  en  logisk  Dom 
raaa  være  muligt  at  finde  Prædikatet  indeholdt  i  Subjektet, 
saasnart  man  kender  Subjektet  fuldstændigt,  saaledes  vil  den, 
der  kender  det  enkelte  Individs  Natur,  deraf  kunne  udlede  alle 
dets  skiftende  Tilstande.  Der  er  Kontinuitet  mellem  disse,  idet 
den  følgende  stedse  har  sin  Grund  i  den  foregaaende.  Hver 
enkelt  af  disse  Substanser  er  derfor  en  lille  Verden  for  sig 
selv,  udvikler  sig  af  sin  egen  indre  Drift  og  har  sit  eget  indre 
Liv.  Kun  paa  mirakuløs  Maade  kan  en  saadan  individuel  Sub- 
stans opstaa  eller  forgaa.  Og  hver  Substans  har  sin  egen  indre 
Lov,  forskellig  fra  andre. 

Spørges  der,  hvorfor  det  Reale,  Bestaaende  (Substansen) 
maa  være  individuelt,  svarer  Leibniz:  fordi  der  kun  kan  exi- 
stere  Enheder^  Enkeltvæsener.  Han  bebrejdede  Kartesianerne, 
ikke  blot,  at  de  tillagde  Bevægelsen  absolut  Realitet,  men  ogsaa, 
at  de  tillagde  Udstrækningen  absolut  Realitet  og  gjorde  den  til 
Substans.  Allerede  i  sine  Notitser  ved  Læsningen  af  Spinozas 
»Etik«  skriver  han,  at  han  ikke  ér  sikker  paa,  at  Legemerne 
ere  Substanser;  anderledes  forholder  det  sig  med  Sjælene.  Denne 
Ytring  antyder  den  Retning,  i  hvilken  hans  Tænkning  gik.  I 
hans  senere  Arbejder  kommer  under  mangfoldigt  varierende 
Vendinger  følgende  Tankegang  stadigt  igen:   Udstrækning  for- 

Ildsætter  Noget,  som  strækkes,  det  vil  sige  gentages  forskellige 
Gange.  Udstrækning  betyder  Mangfoldighed,  Sammensætning, 
Aggregat.  Men  det  Sammensattes  Natur  beror  paa  det,  der 
sammensætter  det  (Komponenterne).  Ikke  Aggregatet,  men  de 
Enere,  af  hvilke  det  bestaar,  har  Realitet.  Hvis  der  ikke  var 
absolut  enkelte  Substanser,  vilde  der  derfor  slet  ingen  Realitet 
være.  Antagelsen  af  den  udstrakte  Materies  Realitet  medfører 
desuden  den  Ulempe,  at  dens  Delelighed  i  Kraft  af  Kontinui- 
tetens Lov  gaar  i  det  Uendelige.  De  sande  Enheder  kunne 
derfor  ikke  være  materielle,  udstrakte:  hvis  der  paa  den  anden 
Side  ikke  existerede  saadanne  absolute  Enheder,  vilde  Materien 
være  et  rent  Skin  uden  nogen  real  Betydning.  Kun  det  abso- 
lut Enkelte  og  Udelelige  kan  være  Substans,  og  det  kan  ikke 
være  materielt. 

Førend  vi  sporge  om,  hvad  det  da  er,  maa  endnu  en  vig- 
tig Bestemmelse  fremdrages.  Leibniz  gik  ud  fra  de  naturviden- 
skabelige Grundsætninger.  Den  vigtigste  af  disse  var  for  ham 
Sætningen  om  Kraftens  Bestaaen*).  Den  var  for  ham  Grund- 
laget for  Xaturens  Love  (fundamentum  naturæ  legum).  Selve 
dette  Grundlag  for  Naturlovene  kan  nu  ifølge  Leibniz  (se  især 
De  ipsa  natura,  Erdmanns  Udgave  p.  155)  kun  forstaas  ved  et 
teleologisk  Ræsonnement:  Det  er  nødvendigt,  at  den  samme 
Kraftmængde  bevares  i  Verden;  men  denne  Nødvendighed  beror 
paa,  at  den  guddommelige  Visdora  og  Orden  raader  i  Verden; 
Mekanismens  første  Princip  eller  »tilstrækkelige  Grund«  er  en 
Hensigtsaarsag,  et  teleologisk  Princip.    I  en  lille,  mod  Fysikeren 


*)  Som  allerede  bemærket  stammer  demie  Lov  fra  HuYGHESS,  der  i 
sin  Lære  om  Pendulet  videre  udviklede  Antydninger,  Galilei  havde 
givet,  og  som  vi  ogsaa  have  fundet  hos  hans  Disciple  Gassendi 
og  Hobbes.  (Se  E.  MA  CH:  Die  Geschichte  und  die  Wurzel  des 
Satzes  von  der  Erhaltnng  der  Arbeit.  Prag  1872.  p.  10  f.).  Leib- 
niz fastholdt  Sætningen  om  Kraftens  Bestaaen  overfor  Ne^itoni- 
anenie,  som  negtede  den.  Se  hans  interessante  Polemik  mod  Clarke 
(Opera  philos.  ed.  Erdmann.  p.  746  ff.).  Om  Forholdet  mellem 
Descartes.  Newton  og  Leibniz  med  Hensyn  til  denne  Sætning  se 
RosEN'BEROER :  Isaac  Newtou  u.  seine  physikalischen  Principien. 
Leipzig  1895.  p.  409-412. 

Papin  rettet  Afhandling  (De  legibus  natura'^  Dutens'  Udgave, 
III,  p.  255)  udfører  Leipniz  dette  saaledes:  Aarsag  og  Virk- 
ning maa  stedse  svare  til  hinanden,  være  ækvivalente.  Dersom 
der  var  Mere  i  Virkningen  end  i  Aarsagen,  vilde  vi  faa  et 
perpetuum  mobile;  dersom  der  var  Mindre  i  Virkningen  end  i 
Aarsagen,  vilde  den  samme  Aarsag  aldrig  kunne  tilvejebringes 
igen,  Naturen  vilde  stedse  gaa  tilbage,  Fuldkommenheden  for- 
niinskes.  Begge  Dele  vilde  stride  mod  den  guddommelige  Vis- 
dom og  Uforanderlighed.  Naar  Ækvivalensen  af  Aarsag  og 
Virkning  finder  Sted  i  Naturen,  med  Udelukkelse  af  de  to 
andre  Muligheder,  da  kan  dette  efter  Leibniz  ikke  begrun- 
des rent  matematisk  eller  mekanisk,  men  maa  forklares  teleo- 
logisk. 

Den  Lov.  efter  hvilken  de  enkelte,  individuelle  Væsener, 
der  ere  de  sande  Realiteter,  udfolde  deres  skiftende  Tilstande, 
er  for  Leibniz  en  Lov,  efter  hvilken  de  gaa  frem  til  fuldkom- 
nere Tilstande,  ikke  blot  til  nye  Tilstande.  Forholdet  mellem 
Aarsag  og  Virkning  er  altsaa  her  identisk  med  Forholdet  mel- 
lem Middel  og  Formaal.  I  sin  inderste  Grund  er  Tilværelsen 
anlagt  saaledes,  at  de  rent  mekaniske  Love  virke  i  Retning  af, 
hvad  Retfærdighedens  og  Kærlighedens  Love  kræve.  I  dets 
eget  Væsens  iboende  Lov  (lex  insita)  er  for  ethvert  Individs 
Vedkommende  begge  Arter  af  Love  forenede.  —  Leibniz  er, 
som  man  ser,  saa  optagen  af  Loven  om  Kraftens  Bestaaen,  at 
han  overser,  at  det  teleologisk  set  ikke  kommer  an  paa,  at 
samme  Kraftmængde  bevares,  men  paa,  at  den  bevares  i  en 
for  Livets  Bestaaen  og  den  fortsatte  Udvikling  gunstig  og  nyttig 
Form.  Dette  er  nu  ogsaa  en  Betragtning,  der  først  ved  den 
nyeste  Tids  Undersøgelser  er  kommen  tydeligt  frem.  —  Men 
uagtet  Leibniz  saaledes  begrunder  den  mekaniske  Natursammen- 
hæng teleologisk,  er  det  dog  ikke  hans  Mening  at  ville  genind- 
føre Hensigtsaarsagerne  og  tilstede  en  Forklaring  af  Naturfæno- 
mener ved  Beraabelse  paa  indre  Kræfter  eller  paa  Hensigts- 
mæssighed. I  det  Enkelte  skal  man  gaa  strengt  mekanisk  frem; 
det  er  kun  Mekanismen  som  Helhed,  eller  rettere  selve  Mekan- 
ismens første  Principer,  der  vise  sig  kun  at  blive  forstaaelige 
ved  teleologisk  Betragtning.    Den  mekaniske  Natursammenhæng 

or  flet  Faktura,  fra  hvilket  Leibniz'  hele  Filosofi  gaar  ud,  lige- 
saavel  som  Hobbes'  og  Spinozas.  — 

Det  tekniske  Navn  for  de  absolute  Enkeltvæsener,  der  for 
Ijeibniz  udgøre  den  sande  Realitet,  er  Monader,  Det  er  et 
græsk  Ord,  som  betyder  Enheder,  og  som  altsaa  kun  betegner 
Væsenerne  fra  den  formelle  Side.  Spørge  vi  nu,  hvad  disse 
individuelle  Enheder,  med  de  indre,  efter  en  bestemt  Lov  ud- 
foldede Tilstande,  egentligt  ere,  svarer  Leibniz,  at  vi  maa  tænke 
os  dem  i  Analogi  med  vore  egne  Sjæle.  1  »Discours«  udtales 
dette  ikke  bestemt  Men  i  den  følgende  Brevvexling  med  Ar- 
nauld  hedder  det:  »Den  substantielle  Enhed  forudsætter  et  fuld- 
stændigt (accompli),  udeleligt  og  paa  naturlig  Maade  uforgænge- 
ligt Væsen,  da  dens  Begreb  omslutter  Alt,  hvad  der  skal  hænde 
den.  Noget  Saadant  kan  ikke  findes  i  Figuren  eller  Bevægel- 
sen, .  .  .  men  kun  i  en  Sjæl  eller  en  substantiel  Form  i  Lig- 
hed  med  (å  Vex^mple  de)  hvad  man  kalder  et  Jeg«.  (Brev  til 
Arnauld,  Novbr.  1686).  Den  objektive  Analyse  suppleres  altsaa 
her  med  en  subjektiv  Analyse.  Hos  os  selv  finde  vi  ad  Selv- 
iagttagelsens Vej  indre  Tilstande  (Fornemmelser,  Følelser,  Tan- 
ker), som  skifte,  og  en  Trang  eller  Drift,  der  fører  os  til  at 
gaa  over  fra  den  ene  Tilstand  til  den  anden.  Ved  Hjælp  af 
denne  subjektive  Iagttagelse  maa  vi  —  ad  Analogiens  Vej  — 
gøre  os  Monadernes  Natur  forstaaelig.  Vor  Sjæl  er  kun  en 
enkelt  Monade,  men  vi  have  ingen  Grund  til  at  tro,  at  vi  staa 
ene  i  Naturen.  Tvertimod.  I  Kraft  af  Kontinuitetens  Lov,  der 
udelukker  Spring  i  Naturen,  maa  vi  antage,  at  der  findes  uende- 
ligt mange  Grader  af  den  Art  Tilværelse,  vi  kende  fra  os  selv: 
c'est  partout  et  toujours  la  méme  chose,  aux  degrés  de  perfec- 
tion  pres.  Analogiens  Lov  byder  os  overalt  at  hylde  Principet: 
»Ligesaa  hos  os«  (tout  comme  id)"*^).  Analogiens  Lov^  efter 
hvilken  vi  opfatte  al  anden  Tilværelse  som  kun  gradevis  for- 
skellig fra  vor  egen,  er  for  Leibniz  kun  en  særegen  Form  for 
Kontinuitetsloven  og  udspringer  ligesom  denne  af  den  tilstrække- 
lige Grunds  Princip.  Hvis  man  ikke  antager  en  saadan  alminde- 
lig Besjæling  af  lavere  og  højere  Grader,  bliver  det  aldeles 
uforstaaeligt,  hvorledes  Fornemmelse  og  Bevidsthed  kan  opstaa. 
Ligesom  Bevægelsens  Opstaaen   blev    uforklarlig  for  Kartesia- 

neme,  fordi  de  ikke  gik  tilbage  til  Kraften,  saaledes  var  Be- 
vidsthedens Opstaaen  ogsaa  en  Oaade  for  dem,  fordi  de  ikke 
tog  Hensyn  til  de  dunklere  Grader  og  Former  af  Sjæleliv,  det 
ubevidste  Sjæleliv,  den  Trang  og  Higen,  der  først  paa  højere 
Ijvstrin  vaagner  til  Bevidsthedens  Klarhed.  Hos  os  selv  iagttage 
vi  jo  stadigt  en  Skiften  af  klart  bevidste,  dunkle  og  ubevidste 
Tilstande.  I  Analogi  dermed  maa  vi  tænke  Monader  af  alle 
Grader  i  Henseende  til  Klarhed  og  Dunkelhed.  Der  er  slum- 
rende, drommende  og  mere  eller  mindre  vaagne  Monader.  Na- 
turens Ensformighed  fører  til  denne  Antagelse.  Den  Del  af 
Materien,  som  udgør  det  menneskelige  Ijegeme,  kan  dog  ikke 
alene  være  begavet  med  Evne  til  at  fornemme  og  ville.  Noget 
Analogt  (hvad  enten  man  saa  vil  kalde  det  Sjæl  eller  ikke) 
maa  findes  paa  lavere  Trin.  I  et  Brev  (fra  Maj  1704)  kalder 
Leibniz  denne  Anvendelse  af  Analogien  »mon  grand  principe 
des  choses  naturelles«. 

Den  Vej,  ad  hvilken  alle  Mytologier  og  tidligere  spekula- 
tive Systemer  —  uden  at  være  sig  det  bevidst  —  vare  komne 
til  Antagelsen  af  det  Aandelige  som  raadende  i  Tilværelsen, 
denne  Vej  gaar  Leibniz  med  fuld  Bevidsthed.  Han  peger  klart 
paa  det  Punkt,  hvor  al  metafysisk  Idealisme  udspringer.  Og  det 
er  atter  her  Forudsætningen  om  Tilværelsens  fuldstændige  For- 
staaelighed,  der  leder  ham.  Af  denne  Forudsætning  følger  Kon- 
tinuiteten af  alle  Existenser  og  alle  Væseners  Analogi  med  vort 
eget  Væsen. 

Men  idet  Leibniz  er  kommen  til  dette  Punkt  i  sin  Tanke- 
udvikling, staar  han  ved  et  Vendepunkt.  Han  bygger  sin 
Filosofi  paa  Analyse  af  de  materielle  Fænomener,  ledet  af 
Bestræ.belsen  for  at  finde  det  Reale  og  Bestaaende  i  dem.  Idet 
han  nu  er  naat  til  den  Antagelse,  at  der  egentligt  kun  existe- 
rer  forestillende  Væsener  med  forskellig  Dunkelhed  og  Klarhed 
i  deres  Forestillinger,  bliver  Materien  for  ham  til  et  blot  Fæno- 
men. Det  er  et  Skin  for  Sanserne,  naar  der  synes  at  existere 
Legemer.  Sanserne  bedrage  os  dog  ikke,  ligesaalidt  som  de  be- 
drage os,  naar  vi  tro,  at  Solen  gaar  rundt  om  Jorden.  Fæno- 
menerne ere  reale,  forsaavidt  der  er  en  regelmæssig  Sammen- 
hæng mellem  dem,  en  Lov,  efter  hvilken  de  aflose  hverandre. 

Det  er  denne  Lov,  som  er  Kendemærket  paa,  hvad  der  for  os 
HT  Virkelighed.  Men  den  nøder  os  ikke  til  at  antage,  at  der 
^xisterer  Andet  end  Monader  og  deres  Forestillinger.  —  Paa 
dette  Punkt  vilde  der  være  Mulighed  for  en  hel  ny  Tankegang: 
en  Prøvelse  af,  om  man  udfra  det  rent  subjektive  Standpunkt, 
udfra  den  Antagelse,  at  Verden  kun  existerer  i  Form  af  Fore- 
stilling, vilde  komme  til  samme  Resultat  som  ad  den  objektive 
Vej,  Leibniz  hidtil  er  gaaet  Denne  nye  Vej  er  Leibniz  ikke 
slaaet  ind  paa,  og  da  han  i  sine  sidste  Aar  hørte  om  Berkeleys 
Forsøg  i  denne  Retning,  stod  det  for  ham  som  et  blot  Paradox 
<se  hans  Brev  til  des  Bosses  af  15.  Marts  nif>).  Leibniz  selv 
er  aabenbart  ikke  bleven  klar  over  den  store  Forskel  mellem 
at  være  Fænomen  af  Noget  og  at  være  Fænomen  for  Nogen. 
Begge  Relationer  kunne  ligge  i  Begrebet  Fænomen;  Leibniz 
begynder  med  den  første  Relation  og  ender  i  den  anden.  Og 
det  er  først  efter,  at  han  har  opstillet  Begrebet  om  Substansen 
som  Kraft  og  som  individuel  Enhed,  at  han  —  ifølge  Analo- 
giens Lov  —  finder  dens  Væsen  at  bestaa  i  forestillende  Virk- 
somhed. Netop  fordi  denne  sidste  Antagelse  er  Endepunktet 
for  hans  Tankerække,  forstaas  det,  at  han  ikke  drager  alle  Kon- 
sekvenserne af  den*^*).  Leibniz  vedbliver  at  behandle  de  materi- 
elle Fænomener  som  Udtryk  for  en  objektiv  Tingenes  Orden. 
I  Kraft  af  Kontinuitetens  Lov  staar  Alt  i  den  materielle  Ver- 
den i  Vexelvirkning;  en  Forandring  i  en  Del  af  Verden  stræk- 
ker sig  til  alle  Dele.  Og  deraf  sluttes,  at  det  er  det  heU  Uni- 
vers, som  forestilles  af  hver  Monade  paa  dunklere  eller  klarere 
Vis.  Enhver  Monade  forestiller  sig  hele  Universet,  ligesom  hvert 
enkelt  Punkt  i  det  fysiske  Univers  mærker  Alt,  hvad  der  sker 
i  hele  Universet.  Selve  den  Antagelse,  at  der  gives  en  Mang- 
foldighed af  Monader,  viser,  at  Leibniz  ikke  er  gaaet  den  rent 
subjektive  Vej,  ti  saa  vilde  han  kun  have  havt  med  én  Monade 
og  dens  Verdensbillede  at  gøre.  Antagelsen  af  andre  Bevidst- 
heder end  min  egen  forudsætter  jo  allerede  Anvendelse  af  den 
Analogislutning,  paa  hvilken  Leibniz  bygger  sin  metafysiske 
Idealisme.  — 

En  Erfaringsbekræftelse  paa  sin  Hypotese  om,  at  der  er 
Kraft,  Liv  og  Sjæl  bag  al  tilsyneladende  død  Masse,  fandt  han 

i  Opdagelsen  af  de  smaa  Organisnier,  som  Swammerdara,  Leeu- 
Avenhook  og  flere  Naturforskere  fandt  ved  Mikroskopets  Hjælp.  * 
Der  aabnede  sig  her  for  ham  en  Verden  af  forsvindende  smaa 
Vaesener  paa  det  organiske  Livs  Omraade,  ligesom  han  selv 
havde  været  med  at  aabne  de  forsvindende  smaa  Størrelsers 
Verden,  og  ligesom  han  i  sin  Filosofi  havde  hævdet,  at  bag 
den  tilsyneladende  ensartede  Masse  fandtes  den  sande  Realitet, 
bestaaende  i  individuelle  Væsener  med  en  Natur,  som  var  be- 
slægtet med  A'or  egen.  Opstaaen  og  Forgaaen,  Fodsel  og  Død 
var  for  ham  kun  Fænomener,  Udtryk  for  Sammentræknings- 
eller  Udfoldelses-,  Fordunklings-  eller  Opklaringsprocesser  hos 
Monader.  De  absolute  Spring  og  Forskelle  faldt  bort  (ikke 
mindre  end  den  ensartede  Masse),  jo  mere  han  blev  klar  over 
Livets  uendelige  individuelle  Nuancer.  Med  synligt  Velbehag 
henviser  Leibniz  i  alle  sine  senere  Fremstillinger  til  de  nævnte 
store  samtidige  Naturforskeres  Arbejder. 

Leibniz  træder  ved  sit  Monadebegreb  tilsyneladende  i  en 
skarp  Modsætning  til  Spinoza.  For  denne  var  der  kun  6n  Sub- 
stans, og  alle  Enkeltvæsener  forholdt  sig  til  dén  som  Bølgerne 
til  Havet.  For  Leibniz  er  den  sande  Realitet  en  Mangfoldigded 
af  individuelle  Kræfter,  hver  virkende  efter  sin  iboende  Lov, 
saaledes  at  alle  Virkninger  af  den  udfolde  sig  af  dens  egen 
oprindelige  Karakter.  Leibniz  selv  har  ofte  skarpt  fremhævet 
denne  Modsætning,  klarest  i  et  Brev  til  Bourguet  (Decbr.  1714): 
^  Jeg  véd  ikke,  hvorledes  man  af  min  I^ære  kan  uddrage  Spino- 
zisme.  Netop  ved  Monaderne  opløses  Spinozismen.  Ti  der  er 
ligesaa  mange  sande  Substanser,  .  .  .  som  der  er  Monader, 
medens  der  efter  Spinoza  kun  er  rn  eneste  Substans.  Han 
vilde  have  Ret,  hvis  der  ikke  var  Monader;  da  vilde  Alt  uden 
for  Gud  være  forsvindende  og  opløses  til  simple  Modifikationer«. 
Men  det  er  det  samme  Grundbegreb  om  Subst^ins,  fra  hvilket 
baade  Leibniz  og  Spinoza  gaa  ud.  Alle  Substansens  Bestem- 
melser og  Tilstande  skulle  følge  af  dens  egen  indre  Natur,  ikke 
skyldes  Paavirken  udefra.  Dette  hævder  Leibniz  ligesaa  bestemt 
for  enhver  af  sine  Monaders  Vedkommende,  som  Spinoza  hæv- 
der det  for  sin  ene  og  eneste  Substans'  Vedkommende.  Vanske- 
ligheden  ved   dette  absolute    Substansbegreb   for  Spinoza  blev 

H.  HefTding:   Filosofiens  Historie.  23 

den,  hvorledes  Attributernes  og  Enkeltvæsenernes  Mangfoldig- 
hed kunde  forklares  udfra  Antagelsen  af  en  eneste  Substans. 
Vanskeligheden  ved  det  samme  Begreb  blev  for  Leibniz  den, 
hvorledes  der  kan  være  Overensstemmelse  mellem  de  forskel- 
lige Monaders  Tilstande,  naar  enhver  af  dem  kun  er  bestemt 
indefra,  og  ingen  af  dem  har  Huller,  Vinduer  eller  Døre  (for 
at  bruge  Leibniz'  egne  Billeder),  ad  hvilke  Noget  udefra  kan 
komme  ind  i  dem.  Og  Vanskeligheden  blev  for  Leibniz  des- 
uden den  at  forlige  Monadelæren  med  hans  teologiske  Forud- 
sætninger. 

Begge  disse  Vanskeligheder  anser  Leibniz  for  løste  ved  én 
Tanke.  At  der  er  Overensstemmelse  mellem  de  forskellige  Mo- 
naders Tilstande,  tager  han  som  et  Faktum:  der  findes  en 
universel  Harmoni  eller  Samklang  (accord)  mellem  alle  Væsener 
i  Verden.  Tydeligt  nok  gaar  han,  som  allerede  berørt,  her  ud 
fra  Iagttagelsen  af  den  almindelige  fysiske  Vexelvirkning  i  Ver- 
den og  fra  den  empiriske  (og  dog  paa  Analogislutning  grundede) 
Antagelse  af,  at  de  enkelte  Individers  Iagttagelser  og  Forestil- 
linger stemme  saaledes  overens,  at  et  fælles  Verdensbillede  i 
de  store  Træk  kan  konstrueres.  Men  da  nu  den  egentlige  Reali- 
tet er  en  Mangfoldighed  af  aldeles  selvstændige  og  uafhængige 
Væsener,  der  (som  Leibniz  siger  i  et  Brev)  ere  at  betragte  som 
smaa  Guder,  idet  de  have  Livet  i  sig  selv,  saa  maa  der  — 
slutter  han  —  være  et  fælles  Ophav  til  hin  Harmoni.  >Gud 
alene«,  hedder  det  i  »Discours«  (§  32),  »bevirker  Forbindelsen 
eller  Sammenhængen  mellem  Substanserne,  og  det  er  ved  ham, 
at  den  enes  Fænomener  træffe  sammen  med  og  stemme  over- 
ens med  den  andens,  saa  at  der  er  Realitet  i  vore  Forestillin- 
ger«. Gud  har  fra  først  af  skabt  de  enkelte  Monader  saaledes, 
at  der  ved  den  ene  er  taget  Hensyn  til  den  anden;  Overens- 
stemmelsen mellem  dem  skyldes  det  fælles  Udspring.  De  op- 
staa  af  Gud  ved  en  Udstrømning  eller  Udstraaling  (emanation, 
fulguration),  som  Individualisationer  af  den  ene  guddommelige 
Kraft,  ligesom  hver  enkelt  af  vore  Tanker  er  en  Udstraaling 
af  vor  Aands  Kraft.  Gud  ser  Universet  fra  uendeligt  mange 
forskellige  Synspunkter,  og  hvert  af  disse  forskellige  Synspunk- 
ter  realiserer   han    ved   Skabelse    til    en    enkelt  Substans.    De 

enkelte  Monaders  Tilstande  svare  altsaa  til  hverandre  som  dé 
forskellige  Vuer,  man  faar  af  en  By  fra  forskellige  Udsigts- 
punkter, stemme  overens  indbyrdes  (Discours  §  14).  Spontanei- 
teten  hos  Monaderne  og  Konformiteten  mellem  Monaderne  finde 
altsaa  begge  deres  Forklaring  ved,  at  det  er  den  guddommelige 
Kraft  og  Tanke,  der  udgør  deres  inderste  Væsen.  Harmonien 
mellem  dem  er  fra  først  af  til  Stede,  er  »præstabileretc.  En- 
hver af  dem  er  en  ejendommelig  Koncentration  af  det  Univers, 
der  stod  for  Guds  skabende  Tanke,  er  et  Univers  en  miniature, 
og  Universet  bestaar  kun  af  saadanne  Koncentrationer.  Leib- 
niz er  en  metafysisk  Kopernikus:  han  viser,  hvorledes  Ver- 
den kan  ses  fra  langt  flere  Synspunkter,  end  man  er  vant  til 
at  tænke  sig.  og  at  det  ene  Synspunkt  i  sig  selv  har  samme 
Berettigelse  og  Gyldighed  som  det  andet.  Verden  er  for  ham 
ikke  Noget,  der  ligger  udenfor  eller  mellem  Individerne,  men 
bestaar  netop  af  og  i  de  individuelle  Væsener. 

Leibniz  lægger  altsaa  hele  Problemet  tilbage  i  den  skabende 
Guds  Tanke.  Han  gaar  fra  Filosofien  over  til  Teologien.  Men 
det  befrier  ham  ikke  for  Vanskelighederne:  ti  hvorledes  opstaar 
i  den  guddommelige  Tanke  eller  Fantasi  en  Verden,  der  kan 
ses  fra  uendeligt  mange  Synspunkter?  Og  disse  mulige  Syns- 
punkter staa  ikke  i  den  guddommelige  Fantasi  som  hvilende 
Billeder;  men  ligesom  Leibniz  stedse  hævder,  at  al  Mulighed 
er  en  lille  Virkelighed,  en  begyndende  Kealitet,  saaledes  antager 
han  ogsaa  her  en  oprindelig  Trang  eller  Higen  efter  Existens 
(inclinatio  ad  existendum,  exigentia  existendi):  Mulighederne 
søge  at  trænge  sig  frem  til  fuld  Realitet,  som  kun  forundes 
dem,  der  bedst  passe  sammen  til  et  harmonisk  Verdenshele. 
Det  er  et  mytologisk  Forspil,  der  afgør  Kampen  for  Tilværel- 
sen, før  den  virkelige  Tilværelse  begynder,  for  at  denne  saa 
kan  blive  en  harmonisk  Udfoldelse  af  indre  Spirer  i  hvert 
Væsen.  I  Fremstillingen  af  Teodiceen  ville  vi  vende  tilbage  til 
dette  Punkt.  Det  har  været  til  afgjort  Skade  for  Klarheden  og 
Betydningen  af  Leibniz'  Filosoferen,  at  teologiske  Synspunkter 
fra  førsl  til  sidst  spille  saa  stor  en  Rolle  hos  ham.  Og  det 
hjælper  aldeles  ikke  til  Løsning  af  Problemerne  at  iklæde  dem 
en  teologisk  Form.    En  vis  Andagtsfølelse  ggr,  at  man  snarere 

hører  op  med  Spørgsniaal  og  Indvendinger;  men  et  saadant 
Ophør  er  ingen  Losning.  Det  ses  let,  at  Problemet  i  den  Form, 
det  kommer  til  at  stille  sig  for  Leibniz,  er  uløseligt.  Hvis  Mo- 
naderne  ere  absolute  Substanser,  kunne  de  ikke  frembringes. 
Kun  Appellen  til  en  overnaturlig  Skabelse  dækker  over  den 
tydelige  Selvmodsigelse.  Ligesaa  vel  som  Leibniz  i  Kraft  af  sit 
Substansbegreb  udelukker  real  Vexelvirkning  mellem  Mona- 
derne,  ligesaa  vel  maatte  han  konsekvent  udelukke  deres  Til- 
blivelse ud  af  en  fra  dem  forskellig  Substans.  Her  har  Male- 
branche  sagt  det  forløsende  Ord:  Gud  kan  ikke  skabe  Guder! 
—  Leibniz'  Forskel  fra  Spinoza  falder  —  naar  man  ser  bort 
fra  hin  aabenbare  Selvmodsigelse  —  i  Virkeligheden  bort,  da 
Skabelsen  af  Monaderne  ikke  er  afsluttet  paa  nogetsomhelst 
Tidspunkt  en  Gang  for  alle,  men  stadigt  foregaar:  Ddstraalin- 
gen  eller  Udstrømningen  af  Monaderne  foregaar  uafbrudt  (Dis- 
cours §  14.  32.  —  Monadologie  §  47:  Dieu  seul  est  Tunité 
primitive  ou  la  substance  simple  originaire,  dont  toutes  les 
Monades  créées  on  derivatives  sont  des  productions,  et  naissent, 
pour  ainsi  dire,  par  des  fulgurations  continuelles  de  la  divinité 
de  moment  å  moment).  Leibniz  lægger  Vægt  paa,  at  det  er 
Kilden,  Kraften  til  at  virke,  der  saaledes  uafbrudt  vælder  ud 
fra  Guddommen  i  Monaderne:  men  ogsaa  Spinoza  forklarer  jo 
den  Stræben,  der  fører  hvert  Enkeltvæsen  til  at  hævde  sig, 
som  en  enkelt  Aabenbaring  af  den  Magt,  der  virker  i  alle 
Enkeltvæsener.  Konsekvent  bliver  Leibniz'  Filosofi  her  kun 
forskellig  fra  Spinozas  ved,  at  de  individuelle  Væsener  drages 
mere  frem  i  Forgrunden  og  deres  fælles  Udspring  staar  som 
en  dunkel  Baggrund  (der  kun  belyses  stærkere,  naar  Leibniz 
søger  Forbindelse  med  Teologerne),  medens  hos  Spinoza  de 
individuelle  Væsener  mere  ses  som  Udløbere  eller  Forgrenin- 
ger af  det  uendelige  Væsen,  der  er  hans  første  og  hans  sidste 
Tanke.  Forskellen  mellem  de  to  Systemer  kan  reduceres  til 
den  samme  Forskel,  som  der  efter  Leibniz  er  mellem  to  Vuer 
af  Universet,  fremkomne  ved  en  Drejning  af  dette.  For  begge 
or  Tilværelsen  en  Pyramide,  som  Spinoza  ser  fra  Toppunktet, 
Leibniz  fra  Grundfladen  ^^j.  —  Der  falder,  som  allerede  frem- 
hævet,  en  Skygge  baade  paa  Leibniz'  Intelligens  og  paa  hans 

Karakter,  naar  han  trods  denne  Sagens  Sammenhæng  saa  ofte 
i  mere  eller  mindre  forkætrende  Udtryk  tager  Afstand  fra 
Spinoza.  — 

Leibniz'  Teori  om  Forholdet  mellem  Sjæl  og  Legeme  er 
en  simpel  Konsekvens  af  haris  Monadelære.  Hvad  vi  kalde  vort 
Legeme  er  en  Gruppe  af  Monader,  der  udvikle  sig  hver  for  sig 
efter  indre  Love  og  af  indre  Kraft  ligesom  vor  Sjæl  gør  det. 
Fra  den  ene  Monades  Tilstand  kan  man,  i  Kraft  af  den  univers- 
elle Harmoni,  slutte  til  andre  Monaders  Tilstande ;  det  er  dette, 
der  populært  udtrykkes  ved,  at  det  ene  Væsen  virker  paa  det 
andet.  Den  Monade,  fra  hvis  Tilstand  man  ved  en  saadan  Slut- 
ning kan  udlede  de  andres,  siges  at  handle.  Naar  den  enkelte 
Monades  indre  Udvikling  hæmmes,  skyldes  det  Dunkelheden, 
den  kaotiske  Tilstand  af  Elementerne  i  dens  eget  Indre.  Men 
da  enhver  Monades  Natur,  altsaa  den  Grad  af  Dunkelhed  eller 
Klarhed  og  den  Kraft  til  at  gaa  over  til  nye  Tilstande,  med 
hvilke  den  er  udstyret,  fra  først  af  beror  paa  et  Hensyn  til  de 
andre  Monader,  sammen  med  hvilke  den  er  sat  ind  i  Tilværel- 
sen, saa  svarer  der  til  de  indre  Hindringer  bestemte  Tilstande 
hos  andre  Monader,  som  derfor  populært  kaldes  Aarsager  til 
dem.  Naar  Leibniz  vil  udtrykke  sig  ret  populært,  bruger  han 
Billedet  med  to  efter  hinanden  én  Gang  for  alle  afpassede  Ure 
til  at  betegne  Forholdet  mellem  Sjæl  og  Legeme.  Populært  og 
akkomoderende  kalder  han  ogsa.a  Legemet  en  sammensat  Sub- 
stans. Men  denne  Udtiyksmaade  er  for  plump  for  hans  egent- 
lige Opfattelse.  Materien  er  jo  for  ham  kun  et  Fænomen,  en 
Verden  af  ydre  Mangfoldighed,  hvis  Tilstande  for  Sanserne  ud- 
trykke de  indre  Forandringer  i  Monaderne,  som  ere  den  egent- 
lige Realitet.  En  Ting  »udtrykker«  eller  »repræsenterer«  en 
anden  efter  Leibniz'  Sprogbrug,  naar  der  er  et  konstant  og 
regelmæssigt  Forhold  mellem  hvad  der  kan  udsiges  om  de  to 
Ting  (Brev  til  Arnauld,  Oktbr.  1687).  Hvad  der  i  Monadernes 
Indre  er  koncentreret,  forbundet  til  Enhed,  fremtræder  for  Sans- 
ningen som  en  udstrakt  Mangfoldighed.  I  et  Brev  af  4.  Novbr. 
1696  (til  Kurfyrstinden  af  Hannover)  skriver  Leibniz:  »Sjælene 
ere  Enheder,  Legemerne  Mangfoldigheder  .  .  .  Men  uagtet  En- 
hederne ere  udelelige,  repræsentere  de  dog  Mangfoldighederne, 


Digitized  by  VjOOQIC 


358  Identitetshypotesen  hos  Leibniz. 

omtrent  som  alle  Linier  fra  Periferien  mødes  i  Centrum.  I 
denne  Forbindelse  (reunion)  bestaar  Bevidsthedens  (senUment) 
vidunderlige  Natur;  og  det  er  ogsaa  den,  der  gør,  at  enhver 
Sjæl  er  som  en  Verden  for  sig«.  —  Den  Stringens,  med  hvil- 
ken Leibniz,  i  Overensstemmelse  med  Hobbes  og  Spinoza,  hæv- 
der den  mekaniske  Natursammenhæng,  gør  ham  det  umuligt 
at  holde  sig  til  den  sædvanlige  dualistiske  Opfattelse.  Identitets- 
hypotesen staar  efter  hans  Forudsætninger  og  efter  hele  hans 
System  som  den  eneste  Mulighed.  De  Vanskeligheder,  denne 
Hypotese  underligger,  har  Leibniz  gjort  endnu  stirre  ved  selve 
den  absolute  Substantialitet,  han  tillægger  Monaderne.  Af  det 
Enhedspræg,  Bevidstheden  har,  slutter  han  med  dogmatisk  For- 
hastelse til,  at  det  bevidste  Væsen  maa  være  en  absolut,  ufor- 
gængelig Enhed,  der  Intet  kan  modtage  udefra.  Havde  han  i 
Stedet  for  blot  at  opfatte  det  Legemlige  i  Analogi  med  det 
Aandelige,  tillige  opfattet  det  Aandelige  i  Analogi  med  det  Le- 
gemlige, vilde  han  have  set  Nødvendigheden  af  at  antage,  at  de 
individuelle  Bevidstheder  trods  deres  vidunderlige  Enhedspræg 
staa  i  Vexelvirkning  med  den  øvrige  Tilværelse  i  Kraft  af  den 
Kontinuitetslov,  som  han  selv  lægger  saa  stor  Vægt  paa,  men 
kun  formaar  at  anvende  indenfor  hver  enkelt  Monade,  ikke  paa 
Forholdet  mellem  dem.  Udvikling  kommer  for  Leibniz  kun  til 
at  betyde  Udfoldelse.  Den  enkelte  Organisme  bliver  for  ham 
egentligt  slet  ikke  til;  den  er  til  fra  først  af;  dens  Fødsel  og 
Væxt  bestaar  kun  i,  at  den  befries  fra  sit  Hylster,  og  at  dens 
Dimensioner  udvides.  Det  var  den  saakaldte  Æskehypotese  (idet 
den  ene  Spire  tænkes  at  ligge  inden  i  den  anden  op  gennem 
Generationernes  Række),  som  Leibniz  hyldede  ligesom  mange 
Naturforskere  paa  hans  Tid.  Og  saaledes  blev  ogsaa  paa  det 
aandelige  Omraade  Udviklingen  ikke  en  Optagen  af  nyt  Ind- 
hold, men  kun  en  Opklaring  af  det  Indhold,  som  fra  forst  af 
var  givet  i  kaotisk  og  dunkel  Form.  —  Koncentration  kan  ikke 
blive  til  efter  Leibniz;  nye  Centra,  nye  Monader  kunne  ikke 
danne  sig.  Han  hugger  her  Knuden  over.  En  uløselig  Knude 
indeholder  Individualitetsproblemet  maaske  for  den  menneske- 
lige Tænkning;  men  at  hugge  den  over  er  ikke  at  løse  den. 
Dog  selve   denne   Overhuggen  er  —   ligesaavel  som  den 

Afstand,  han  følte  sig  i  fra  Spinoza  —  kun  et  Udslag  af  den 
Energi,  med  hvilken  Leibniz  har  gennemtænkt  Individualitets- 
begrebet.  Det  fremtræder  hos  ham  med  én  Glans  og  Klarhed 
som  ikke  hos  nogen  anden  Tænker.  Og  den  ejendommelige 
Vending,  han  har  givet  Substansbegrebet  ved  at  anvende  det 
paa  Tilværelsens  enkelte  Elementer  (Monaderne),  er  karakteristisk 
for  Overgangen  fra  det  syttende  til  det  attende  Aarhundrede. 
I  Stedet  for  mystisk  Resignation  og  Underkastelse  under  de 
absolute  Magter  træder  nu  det  enkelte  Individs  frie,  ejendomme- 
lige Stræben  efter  Klarhed,  efter  Udfoldelse  af  sit  eget  Væsen. 
Det  er  en  Revolution  i  Tankeverdenen  —  et  Forspil  til  Revolu- 
tionen i  den  ydre  Verden.  Men  én  Forudsætning  deler  Leib- 
niz' System  med  de  andre  store  Systemer:  Forudsætningen 
om  Tilværelsens  fuldkomne  Rationalitet.  Det  er  den  tilstrække- 
lige Grunds  Princip,  der  leder  ham  i  hans  teologiske  Spekula- 
tion og  i  hans  Monadelære  som  i  hans  matematiske  og  natur- 
videnskabelige Arbejder.  Ogsaa  denne  Forudsætning  gik  i  Arv 
til  det  nye  Aarhundrede,  hvis  typiske  Indleder  han  var. 


c.  Psykologi  og  Erkendeheslcere, 
Af  den  Betydning,  Analogien  med  Bevidsthedslivet  har  hos 
Leibniz  som  Grundlaget  for  hans  metafysiske  Idealisme,  følger, 
at  hans  egentlige  Udgangspunkt  maa  være  det  samme  som 
Descartes':  den  umiddelbare  Selviagttagelse,  den  indre  Erfaring. 
Den  giver  os  det  første  Led  i  Analogien.  Leibniz  er  ogsaa 
klar  over,  at  her  ligger  et  Udgangspunkt  for  hans  Tænken,  og 
han  har  anvendt  stor  Opmærksomhed  paa  det.  Det  er  »Nou- 
veaux  Essais«,  der  her  er  Hovedskriftet.  Den  polemiske  Side 
af  dette  VaTk,  vilde  først  ret  kunne  vurderes,  naar  Lockes  Er- 
kendelseslære, mod  hvilken  det  er  rettet,  forud  var  fremstillet. 
Men  i  denne  Sammenhæng  ligger  Vægten  paa  L.eibniz'  egne 
psykologiske  og  erkendelsesteoretiske  Anskuelser.  Det  nævnte 
Værk  faar  Betydning  som  en  Verification  for  I^ibniz*  alminde- 
lige filosofiske  Ideer,  idet  han  i  Indledningen  erklærer,  at  han 
her  vil  se  bort  fra  sin  Monadelære  og  stille  sig  paa  rent  em- 
pirisk Grund. 


Digitized  by  VjOOQIC 


860  Sjælelivets  Trin. 

Det  HovedsporgSQiaal,  der  fremstiller  sig,  er,  om  Sjælen 
fra  først  af  er  tom,  som  en  ubeskreven  Tavle  (tabula  rasa). 
Allerede  længe  forud,  i  >Disoours«  (§  27),  havde  Leibniz  ud- 
talt sig  om  dette  Sporgsmaal.  Han  fandt  allerede  den  Gang,  at 
denne  Forestilling  om  en  ubeskreven  Tavle  var  falsk.  Den 
skyldes  unøjagtig  Iagttagelse.  Man  overser  de  smaa,  dunkle 
Rørelser  i  Sjælen  og  holder  sig  kun  til  det  klart  Bevidste,  der 
først  senere  opstaar,  .naar  ydre  Erfaringer  længe  have  virket. 
Kartesianerne  gjorde  sig  ligesaavel  som  Empirikerne  skyldige 
i  deime  Fejl.  Jo  mindre  Forskel  og  Modsætning  der  er  imel- 
lem vore  Fornemmelser,  jo  mindre  noget  Enkelt  i  os  hæver  sig 
frem  i  Forhold  til  det  ovrige  Indhold,  jo  dunklere  med  ét  Ord 
Bevidsthedslivet  er,  des  lettere  overser  man  det  Nøjagtigere 
Iagttagelse  vil  være  varsom  med  at  sætte  Grænser.  Der  er 
alle  mulige  Overgange  mellem  Dunkelhed  og  Klarhed.  De 
dunkle  Forandringer  i  os,  som  ikke  komme  til  egentlig  Bevidst- 
hed, kalder  Leibniz  Perceptioner.  Allerede  i  dem  er  en  Mang- 
foldighed forenet  i  en  enkelt  Tilstand.  Paa  dette  Trin  staa  de 
laveste  Væsener  (i  Leibniz'  System :  Monaderne  paa  laveste  Trin). 
Udtrykket  Bevidsthed  (sentiraent)*)  bruger  Leibniz  først  hvor 
Fornemmelsen  (Perceptionen)  er  mere  tydelig  og  ledsages  af 
Erindring.  Det  højeste  Trin  af  Sjæleliv  frembyder  udtrykkelig 
Opmærksomhed  (apperception)  eller  Reflexion,  som  rettes  mod 
de  dunkle  Fornemmelser.  (Disse  tre  Grader  beskrives  bedst  i 
den  lille  Afhandling  lYincipes  de  la  nature  et  de  la  gråce  §  4, 
kfr.  Mo?iadohffi'e  §  14  ff.).  Men  paa  alle  Trin  er  det  en  Vir- 
ken,  en  Spontanietet,  der  udfolder  sig.  Vi  ere  aktive,  selv  i  de 
dunkleste  Tilstande.  Ligesom  der  ikke  gives  nogen  Tavle,  som 
ikke  ved  sin  Beskaffenhed  faar  Indflydelse  paa,  hvad  der  skri- 
ves paa  den,  saaledes  er  vor  Natur  fra  forst  af  præformeret. 
Paa  uvilkaarlig,  instinktmæssig  Maade  anvende  vi  Principer, 
som   vi   forst  senere   kunne   blive  os  bevidst    Det  Modsigende 


*)  Sentimeut  hos  L^jibniz  bør  oversættes  ved  Bevidstbed.  Ved  consci- 
ence  forstaar  Leibniz  iio|?et  Mere,  end  der  nødvendigvis  ligger  i 
Ordet  Bevidsthed,  nemlig  connaissance  reflejrive.  altsaa  snarest 
»Selvbevidsthed«. 

forkaste  vi,  selv  om  vi  aldrig  have  hørt  Tale  om  Modsigelsens 
Grundsætning.  Der  er  baade  praktiske  og  teoretiske  Instinkter. 
Uvilkaarligt  virker  Selvopholdelsestrangen  og  Trangen  til  at 
hjælpe  Andre.  Der  er  i  det  Hele  langt  Mere  i  os,  end  vi  tænke 
paa.  Det  er  her,  ligesom  i  den  materielle  Natur,  de  smaa  Stør- 
relser, der  ligge  til  Grund  for  det,  der  træder  tydeligt  og  sanse- 
ligt frem.  ligesaa  lidt  som  Bevægelse  kan  Bevidsthed  opstaa  af 
Intet  eller  paa  én  Gang.  Svarende  til  Kraftens  Bestaaen  (eller 
egentligt  —  i  Kraft  af  Identitetshypotesen  —  som  Et  med  denne) 
antager  Leibniz  Sjælelivets  uafbrudte  Bestaaen  under  Bevidst- 
heds- og  Ubevidsthedstilstande,  under  Klarhed  og  Dunkelhed. 
Den  tilsyneladende  Forsvinden  af  Sjæleliv  er  kun  en  Omsæt- 
ning til  dunklere,  mere  elementær  Form.  Sporgsm.aalet,  om  der 
gives  medfødte  Ideer,  besvarer  Leibniz  altsaa  derhen,  at  der 
gives  medfødte  Anlæg,  Dispositioner,  som  udfolde  sig,  saasnart 
Erfaringen  giver  Anledning  dertil,  og  som  ligge  til  Grund  for 
al  teoretisk  og  praktisk  Virksomhed.  Som  Exempel  paa  de 
dunkle  Elementer,  vi  let  overse,  henviser  han  til,  hvad  man 
kan  kalde  Livsfornemmelser,  de  i  Regelen  svage  Fornemmelser, 
der  svare  til  de  organiske  Funktioner,  og  som  have  Indflydelse 
paa  den  Tilstand,  vi  i  ethvert  Øjeblik  ere  i.  Vore  ydre  Sanser 
ere  vel  tydeligere;  men  da  Sansekvaliteterne  ere  højst  forskel- 
lige fra  de  Bevægelser,  der  svare  til  dem  indenfor  Materien, 
antager  Leibniz,  at  vore  Sansefomeramelser  kun  tilsyneladende 
ere  enkelte,  men  i  Virkeligheden  ere  ligesaa  sammensatte  som 
de  tilsvarende  Bevægelser.  Hvad  der  træder  klart  frem  for 
Bevidstheden,  er  for  ham  stedse  noget  Sammensat,  der  forud- 
sætter dunklere  Elementer,  ligesom  vi,  naar  vi  høre  Havets 
Brusen,  jo  i  Grunden  samle  Indtrykkene  fra  Tusinder  af  Bøl- 
ger i  én  Fornemmelse.  Lægge  vi  Mærke  dertil,  ville  vi  finde, 
at  vi  aldrig  ere  uden  Fornemmelse.  Vor  Sjæl  virker  stadigt. 
Stadigt  faa  vi  smaa.  Fornemmelser,  og  stadigt  udløse  de  vor 
Aktivitet.  Vi  ere  aldrig  aldeles  indifferente;  Antagelsen  af  In- 
differens er  kun  et  Udtryk  for  vor  Uagtpaagivenhed  overfor 
de  smaa  Differenser.  Uvilkaarligt  vende  fi  os  til  Højre  eller 
til  Venstre,  selv  hvor  der  ingen  ydre  Grunde  for  Valget  fore- 
ligger.   Vor  Natur  arbejder  stedse  i  os  paa  at  frembringe  større 


Digitized  by  VjOOQIC 


362  I^e  smaa  Elementers  Betydning  i  Psykologien. 

Tilfredsstillelse  (å  se  mettre  raieux  å  son  aise).  Der  gor  sig 
stedse  en  vis  Uro  gældende,  en  Mangel  paa  fuld  Tilfredsstillelse, 
som  driver  os  frem,  en  Spore,  vi  i  Regelen  kun  mærke,  naar 
den  fra  Uro  bliver  til  Smerte.  Der  er  stedse  smaa  Hindringer 
at  overvinde,  og  der  stilles  stedse  Fordringer  til  Kraftanspæn- 
delse. Ingen  Lystfolelse  er  mulig  uden  saadan  Uro,  uden  mini- 
male Hindringer;  ja,  den  skjulte  Spore  holder  sig  i  selve  Glæ- 
den og  potenserer  denne,  saa  at  en  stadig  Fremgang  bliver  mu- 
lig. Kun  gennem  disse  Smaafornemmelser  (petites  perceptions) 
bliver  Sammenhængen  mellem  et  og  samme  Individs  forskellige 
Livsperioder  klar;  ti  de  klart  beviste  Tilstande  staa  ofte  som 
modstridende.  Og  som  de  paa  6n  Gang  forklare  Forskellen  og 
Sammenhængen  mellem  et  og  samme  Individs  Tilstande,  saa- 
lodes  forklare  de  ogsaa  baade  Forskellen  og  Sammenhft>ngen 
mellem  forskellige  Individer.  Selv  om  man  vil  kalde  Sjælen 
fra  forst  af  en  ubeskreven  Tavle,  maa  man  dog  indrømme,  at 
ikke  to  Tavler  ere  ens  beskafne.  Ser  man  paa  de  smaa  Nuan- 
cer og  Differenser,  vil  man  i  hele  Naturen  ikke  finde  to  al- 
deles ens  Væsener.  Der  er  ikke  to  Blade,  som  ore  ens,  end 
sige  to  Mennesker.  Ogsaa  her  skyldes  Antagelsen  af  Forskels- 
loshed  kun  vor  Uvidenhed.  Men  i  de  dunkle  Fornemmelser, 
som  Individet  ikke  bliver  sig  bevidst,  kundgør  den  øvrige  Til- 
værelse sig  i  ham  og  bestemmer  ham,  uden  at  han  véd  af  det. 
Gennem  dem  er  han  forbunden  med  den  øvrige  Tilværelse.  Selv 
i  Sovne  ophæves  denne  Forbindelse  ikke.  Der  er  kun  Grads- 
forskel mellem  Søvn  og  Vaagen :  Opmærksomhedens  Bortvenden 
er  en  partiel  Sovn. 

Det  er  en  stor  Fortjeneste,  Leibniz  har  indlagt  sig  af 
Psykologien  ved  at  gøre  opmærksom  paa  de  forsvindende  smaa 
Elementers  Betydning.  Han  har  aabnet  en  ny  Verden  for 
Selviagttagelsen,  ganske  vist  en  Verden,  hvor  den  føler  Savnet 
af  et  Redskab,  der  kunde  svare  til  Mikroskopet  paa  den  ydre 
Iagttagelses  Omraade.  Og  han  har  angivet  Synspunkter,  hvor- 
ved det  bliver  muligt  at  fastholde  Kontinuiteten  for  den  aande- 
lige  Side  af  Tilværelsen  i  langt  højere  Grad  end  den  sædvan- 
lige Opfattelse  antager,  og  i  Grunden  ogsaa  end  Leibniz  selv 
antog,  naar  han  lod  Monaderne  være  uden  Vinduer  og  derved 

afspærrede  dem  fra  ubevidste  Indflydelser  fra  den  øvrige  Til- 
va^relse.  Tilværelsens  Elementer  (Monader)  adskille  sig  kun  fra 
hverandre  ved  Graderne  i  Klarhed  eller  Dunkelhed  af  deres 
indre  Tilstande,  og  ligeledes  adskille  samme  Individs  Tilstande 
sig  kun  ved  saadanne  Gradsforskelle.  Det  er  en  Bebudelse  af, 
at  vi  træde  ind  i  Oplysningens  Aarhundrede.  Alle  Betingelser 
antages  at  være  tilstede  —  kun  Lyset  skal  bringes  til  Veje: 
paa  denne  optimistiske  Tro  byggede  Leibniz  og  hans  Eftertid. 
Dog  maa  det  i  rent  psykologisk  Henseende  mærkes,  at  Leibniz 
antyder  en  dyberegaaende  Betragtning  af  Sjælelivet  end  den, 
Rationalismen  og  Oplysningens  Tid  lagde  til  Grund.  For  det 
Første  er  det  for  Leibniz  et  uendeligt  Indhold,  der  er  givet  i 
dunkel  Form,  og  fuld  Opklaring  af  det  er  altsaa  for  et  ende- 
ligt Væsen  umuligt.  Dernæst  antager  han  som  et  selvstændigt 
Element  ved  Siden  af  Fornemmelserne  eller  Forestillingerne 
Trangen  og  Tendensen  (appetit,  tendance)  til  at  gaa  over  til 
nye  Fornemmelser.  Stræben  eller  Villen  er  ham  forsaavidt  det 
Inderste  i  Mennesket,  og  det  er  en  Stræben,  der  ikke  kan  op- 
høre. Lidenskaberne  (passions)  staar  han  noget  vaklende  over- 
for. Snart  betragter  han  dem  som  dunkle  Tanker  (pensées  con- 
fuses);  og  herefter  maa  de  da  falde  bort  ved  tilstrækkelig  Op- 
klaring; —  snart  udtaler  han,  at  de  ere  forskellige  baade  fra 
Forestillinger  og  fra  Lyst-  og  Ulystfølelse,  men  ere  Tendenser, 
der  vækkes  ved  Forestillinger  og  ledsages  af  Ulystfølelse;  her- 
efter hænge  de  altsaa  nøje  sammen  med  den  aldrig  hvilende 
Stræben  eller  Villen'^).  Ved  det  sidste  Synspunkts  Gennem- 
førelse vilde  Leibniz  være  naat  til  en  mere  realistisk  Opfattelse 
af  den  aandelige  Udvikling  end  den,  der  ser  den  udtømt  ved 
Begrebet  Oplysning.  — 

Selviagttagelsen  giver  os,  som  vi  saa,  de  første  Kendsger- 
ninger, fra  hvilke  vi  gaa  ud  i  vor  Tænken,  de  første  faktiske 
Smidheder.  De  første  nodvendige  eller  ajmoriske  Sandheder 
have  vi  i  de  identiske  Domme,  det  vil  sige  saadanne,  hvor 
Subjekt  og  Prædikat  kunne  vises  at  være  et  og  samme  Begreb. 
Fælles  for  de  første  faktiske  Sandheder  og  for  de  første  apri- 
oriske Sandheder  er  det  umiddelbare  Forhold:  hist  mellem  For- 
standen og  dens  Genstand,  her   mellem   Dommens  Subjekt  og 

Prædikat  Dette  umiddelbare  Forhold  er  begge  Steder  Bevis 
for,  at  intet  Sikrere  kan  naas.  Denne  Distinktion  mellem  apri- 
oriske og  faktiske  Sandheder  kom  Leibniz  tidligt  ind  paa.  Alle- 
rede 1678  (i  Brev  til  Conring  af  3.  Jan.)  gør  han  denne  For- 
skel og  fordrer,  at  alle  aprioriske  Grundsætninger  skulle  føres 
tilbage  til  identiske  Domme.  Han  deler  derfor  Axiomerno  i 
identiske  og  aprioriske.  Identiske  Dommes  Betydning  beror 
paa,  at  naar  andre  Domme  kunne  føres  tilbage  til  saadaane, 
er  deres  Gyldighed  dermed  given.  Leibniz  fordrer  altsaa,  at 
der  skal  føres  Bevis  for  alle  Grundsætninger,  man  opstiller, 
forsaavidt  de  ikke  ere  identiske.  Han  sympatiserer  med  Lockes 
Kritik  af  »de  medfødte  Ideer«,  forsaavidt  Locke  derved  har 
villet  bekæmpe  Magelighed  og  Fordomme.  Men  Locke  burde 
have  skelnet  mellem  nødvendige  og  faktiske  Sandheder.  Selv 
om  en  Sandhed  er  medfødt  i  den  Forstand,  Leibniz  bruger  dette 
Ord  i,  maa  der  alligevel  efter  hans  Opfattelse  fores  et  Bevis  for 
den;  »medfødte«  Sandheder  maa  læres  ligesom  andre  Sandheder. 
Opklaringen  kan  være  et  strengt  Arbejde,  og  den  fulde  Klarbed 
findes  kun  i  identiske  Domme.  Leibniz  har  stor  Fortjeneste  af 
Logiken  ved  at  have  opstillet  Identitetsprincipet,  medens  den 
aristoteliske  og  skolastiske  Logik  holdt  sig  til  Modsigelsens  Grund- 
sætning. Han  har  givet  Udkast  til  en  Logik,  i  hvilken  enhver 
Dom  formuleres  som  et  Identitetsforhold,  og  har  derved  fore- 
grebet en  Metode,  engelske  Logikere  (Boole  og  Jevons)  i  vore 
Dage  ere  slaaede  ind  paa.  Men  disse  Udkast  bleve  ikke  udgivne 
før  1840,  saa  de  have  ikke  ovet  nogen  Indflydelse.  —  Ligesom 
Identitetsprincipet  er  vort  Sandhedskriterium  for  den  rene  Tænk- 
ning, saaledes  er  den  lovmæssige  Sammenhæng,  som  den  til- 
strækkelige Grunds  Princip  fordrer,  Sandhedskriterium  paa  Er- 
faringens Omraade.  Og  ligesom  Leibniz  er  den  Første,  der  op- 
stiller Identitetsprincipet  som  det  fundamentale  logiske  Princip, 
saaledes  er  han  ogsaa  den  P'ørste,  der  opstiller  Aarsagsprincipet 
som  et  særligt  Princip  for  faktisk  givne  Forhold.  Dermed  frem- 
drager han  det  Princip,  som  bærer  al  real  Erkendelse,  og  idet 
han  tillige  skelner  bestemt  mellem  det  og  de  rent  logiske  Prin- 
ciper, lægger  han  det  nært  at  drøfte  dets  Natur  nærmere.  Det 
skal  ikke  være  et  formelt  logisk  Princip;   det  skal   heller  ikke 

være  uddraget  af  Erfaring;  men  det  skal  dog  være  et  Fornuft- 
princip og  gælde  for  alle  faktiske  Forhold  (og  det  baade  i  den 
overnaturlige  og  i  den  naturlige  Verden!):  hvorledes  er  dette 
muligt?  Det  var  det  Problem,  som  Leibniz  overlod  til  sine 
Efterfølgere.  Selv  lod  han  sig  nøje  med  at  analysere  det  ud 
af  den  Sammenblanding,  dels  med  almindelige  logiske,  dels  med 
specielle  fysiske  Principer,  det  var  forekommet  i  hos  hans  For- 
gængere. Ja,  han  skelner  end  ikke  tydeligt  mellem  Grund  og 
Aarsag,  hvilket  hænger  sammen  med,  at  Principet  paa  en  Gang 
skal  være  et  Fornuftsprincip  og  gælde  for  faktiske  Forhold,  — 
og  i  sidste  Instans  med,  at  Kendsgerningernes  Love  ses  som 
Vidnesbyrd  om  don  guddommelige  Fornuft,  der  er  Verdens 
Ophav  74). 

Hele  sit  Liv  igennem  har  Leibniz  syslet  med  Planer  til  et 
Slags  Tankealfabet  (Alphabetum  cogitationum  humanarum),  der 
skulde  dannes  ved  gennemført  Analyse  af  vor  Erkendelse,  saa- 
ledes  at  man  naaede  til  de  Grundbegreber,  der  betinge  denne. 
Ved  Kombination  af  disse  Grundbegreber  mente  han  saa,  at 
man  vilde  kunne  finde  nye  Sandheder.  Og  ved  et  passende 
System  af  Tegn  vilde  man  tillige  kunne  faa  et  universelt  Sprogø 
noget  Tilsvarende  for  alle  Begrebers  Vedkommende  til,  hvad 
det  matematiske  Tegnsprog  er  for  Størrelsernes  Vedkommende. 
Det  skulde  altsaa  paa  en  Gang  være  en  Logik,  en  Encyklo- 
pædi og  en  Grammatik,  paa  en  Gang  et  Middel  til  at  samle 
det  Lærte  og  til  at  gøre  nye  Opdagelser.  Efterhaanden  som 
den  skarpe  Sondring  mellem  aprioriske  og  faktiske  Sandheder 
gaar  op  for  ham,  indskrænker  han  dog  sin  »Ars  combinatoria« 
eller  »Characteristica  universalist  til  det  aprioriske  Omraade.  Pla- 
nen blev,  trods  mange  Tilløb,  aldrig  udført,  væsentligt  vel  fordi 
han  efterhaanden  saa,  at  et  saadant  almindeligt  Tegnsprog  egent- 
ligf  forudsatte,  at  vor  Erkendelse  allerede  var  fuldendt.  Men 
Planen  er  karakteristisk  for  den  dogmatiske  Filosofi. 


d.    Teodice. 
Det  var  Leibniz'  Opgave  som  Tænker  at  føre  udover  den 
mekaniske  Naturopfattelse  uden  at  bryde   den.    Den   Vej,  han 

gik,  var  at  forsøge  at  vise,  at  de  Kræfter,  der  virke  i  Mekan- 
ismen, ere  forraaalsbestemte,  saa  at  den  bele  Trinrække  af  de 
mekaniske  Aarsager  og  Virkninger  indenfra  set  er  en  Trinrække 
af  Midler  og  Formaal.  Det  Inderste  i  Verden  er  paa  ethvert 
Punkt  Stræben,  Udvikling,  Fremgang.  I  denne  Tanke,  der  for- 
uden at  bringe  Harmoni  mellem  Mekanisme  og  Teleologi  ogsaa 
bragte  Harmoni  mellem  de  forskellige  Monaders  Tilstande  og 
mellem  Sjæl  og  Legeme,  mente  han  tillige  at  have  et  Middel 
til  at  forlige  Religionen  (baade  den  positive  og  den  »naturligec) 
med  Fornuften  *).  Det  var  hans  Overbevisning,  at  hans  Filosofi 
fyldestgjorde  de  Fordringer,  den  strengeste  Ortodoxi  kunde 
stille.  Men  det  religiøse  Problem  blev  nu  netop  skærpet  af  en 
samtidig  Forfatter,  for  hvem  Leibniz  nærede  den  største  Høj- 
agtelse. Pierre  Bayle  hævdede,  som  vi  paa  sit  Sted  have  om- 
talt, en  Disharmoni  mellem  Religion  og  Fornuft  og  fandt  sær- 
ligt den  positive  Religions  Lærdomme  fornuftstridige.  Han  stot- 
tede  sig  herved  særligt  til  det  Ondes  Problem  og  fandt  den 
manikæiske  Lære  om  to  Principer  i  Verden,  et  ondt  og  et  godt, 
mere  stemmende  med  Erfaringen  end  den  ortodoxe  Lære,  for 
hvilken  han  dog  bøjede  sig  i  Troens  Lydighed.  Leibniz'  bega- 
vede Discipelinde,  Dronningen  af  Preussen,  var  stærkt  paavirket 
af  Bayles  Betænkeligheder  og  bad  Leibniz  gendrive  dem.  Leib- 
niz mente  sig  vel  forberedt  dertil.  Fra  sine  føi-ste  Udkast  af 
havde  han  havt  Øje  for  Problemet  om  en  Teodice,  d.  v.  s.  Pro- 
blemet om,  hvorledes  Antagelsen  af  Verdens  Udspring  af  et  al- 
mægtigt, algodt  og  alvist  Væsen   kan   forenes  med  Erfaringen 


*)  I  en  nyligt  offentliggjort  Udtalelse  af  Leibniz  stiller  han  sin  Op- 
fattelse af  Forholdet  mellem  Chid  og  Verden  paa  karakteristisk 
Maade  sammen  med  sin  Opfattelse  af  Forholdet  mellem  Sjæl  og 
Legeme  og  mellem  Teleologi  og  Mekanisme:  »De  almindelige  meka- 
niske Love  ere  Villiesytringer  af  Guddommen  (decreta  voluntatis 
divinæ),  og  de  specielle  mekaniske  Love  i  ethvert  Legeme  ere 
Villiesytringer  eller  Former  af  Sjælen  under  dennes  Stræben  efter 
Fuldkommenhed  .  .  .  Alt  i  Naturen  kan  bevises  efter  Hensigts- 
aarsager  (causæ  finales)  lige  saavel  som  efter  virkende  Aarsager 
(causæ  officientes).«  (BodemaNN:  Die  Leibniz-Handschriften  der 
kgl.  Sffentl.  Bibliothek  zu  Hannover.  1896.  p.  89). 

om  det  fysiske  og  det  moralske  Onde  i  Verden.  Allerede  tid- 
ligt havde  han  planlagt  et  Værk  herom;  Bayles  »Reponse  å  im 
ProvinciaU  og  Dronningens  Opfordring  forte  ham  til  at  ud- 
arbejde og  udgive  sine  Essais  de  Théodicée  sitr  la  bonté  de 
Dieit^  kl  liberté  de  Vhomme  et  Vorigine  dit  maU  som  udkom  i 
Amsterdam  1710. 

Imod  Bayles  Paastand,  at  Religionens  Lærdomme  ere  for- 
nuftstridige og  dog  maa  tros,  sætter  Leibniz  Distinktionen  mel- 
lem, at  Noget  staar  over  Fornuften,  og  at  det  strider  jnod  For- 
nuften. Denne  Distinktion  staar  i  Forbindelse  med  hans  Ind- 
deling af  Sandhederne  i  evige  Sandheder  (der  grunde  sig  paa 
Identitetsprincipet)  og  faktiske  Sandheder  (som  høre  ind  under 
den  tilstrækkelige  Grunds  Princip).  Mod  den  første  Art  af 
Fornuftsandheder  kan  Intet  stride,  som  skal  kunne  tros.  Guds 
Tilværelse  er  f.  Ex.  kun  mulig,  hvis  Gudsbegrebets  Indhold,  de 
Egenskaber,  der  tillægges  Gud,  ikke  ere  selvmodsigende.  Men 
en  Antagelse  kan  være  hævet  over  det  Erfaringen  lærer,  efter- 
som den  Fornuftnødvendighed,  vi  ved  Hjælp  af  den  tilstrække- 
lige Grunds  Princip  finde  i  Fænomenernes  Sammenhæng,  stedse 
er  betinget:  selve  de  naturvidenskabelige  Grundsætninger  finde 
jo  i  Følge  Leibniz  kun  deres  Forklaring  i  en  Forsynstanke,  et 
teleologisk  Princip.  Det  er  selve  Principet  for  de  faktiske  Sand- 
heder: den  tilstrækkelige  Grunds  Princip,  der  fører  os  ud  over 
Erfaringen,  idet  Harmonien  mellem  Monaderne  og  den  lovmæs- 
sige Sammenhæng  i  Alt  hvad  der  sker  kun  finder  sin  Forkla- 
ring i  et  absolut  Væsen,  der  har  frembragt  Verden  ved  et  For- 
nuftvalg. Hver  enkelt  Ting,  hver  enkelt  Begivenhed  for  sig  er 
tilfældig:  vi  faa  da  ingen  Afslutning  af  Grundenes  eller  Aar- 
sagernes  Række,  ingen  fuld  Tilfredsstillelse  af  den  tilstrække- 
lige Grunds  Princip,  naar  vi  ikke  gaa  udenfor  Rækken  (extra 
seriem,  se  Opera  ed.  Erdm.  p.  83)  til  en  Aarsag,  der  er  Aar- 
sag  til  sig  selv.  At  det  guddommelige  Valg.  ved  hvilket  den 
givne  Verden  blev  til,  var  et  Fornuftvalg,  sluttes  af,  at  flere 
Verdener  vare  mulige  foruden  denne  faktiske  Verden:  denne 
kan  da  kun  være  bleven  til.  fordi  den  var  den  bedste.  Men 
den  bedste  Verden  betyder  ikke  en  Verden,  som  ikke  har  Skygge- 
sider og  Mangler;  den  betyder  blot  en  Verden,  hvor  Manglerne 

ere  forsvindende  i  Forhold  til  Fuldkommenhederne.  Enhver 
mulig  Verden,  der  skulde  bestaa  af  endelige  Væsener,  maatte 
frembyde  Ufuldkommenheder,  da  den  endelige  Natur  medfører 
Begrænsning  og  derfor  ikke  fuldtud  kan  optage  den  guddomme- 
lige Natur  i  sig.  Af  Begrænsningen  (det  metafysiske  Onde) 
udspringer  Lidelse  (det  fysiske  Onde)  og  Synd  (det  moralske 
Onde).  Det  Onde  har  saaledes  paa  en  vis  Maade  sit  Udspring 
i  Gud:  men  ikke  i  Guds  Villie,  der  altid  vil  det  Gode;  der- 
imod i  Guds  Forstand,  i  hvilken  de  mulige  Verdensbilleder  fra 
Evighed  af  bo.  Gud  har  skabt  Virkeligheden,  ikke  Mulig- 
hederne. Det  Ondes  Kilde  er  den  Ufuldkommenhed,  der  hæf- 
ter ved  enhver  mulig  Verden  af  begrænsede  Væsener;  men 
ved  det  guddommelige  Skabervalg  er  denne  Ufuldkommenhed 
reduceret  til  det  mindst  Mulige  og  bragt  til  at  tjene  som  Mid- 
del og  som  Folie  for  saa  meget  des  storre  Fuldkommenhed.  — 
I  lidt  mere  mytologisk  Form  og  udført  med  livligere  Farver 
bliver  I^ibniz'  Opfattelse  egentligt  den  samme  som  Jakob  Boh- 
mes.  Og  begge  nærme  sig  til  Bayle,  idet  de  jo  (som  Leibniz 
selv  bemærker)  ligesom  han  antage  to  Principer,  kun  at  de 
mene  at  kunne  faa  dem  til  at  forliges  indenfor  en  og  samme 
Guds  Natur,  medes  Bayle  fandt  det  nødvendigt  at  antage  to 
Guder.  I^eibniz  og  Buhme  lade  Mulighederne  trænge  sig  frem 
og  kæmpe  indenfor  den  guddommelige  Natur,  et  Forspil  for 
Kampen  i  den  virkelige  Tilværelse. 

Bayle  havde  hævdet,  at  den  manikæiske  Lære  havde  sin 
Styrke  i  Erfaringens  Vidnesbyrd  om  Ulykken  og  Synden  i 
Verden,  medens  en  apriorisk  Betragtning  snarere  vilde  hævde 
Verdensgrundens  Enhed.  Leibniz  maa  da  folge  ham  over  paa 
Erfaringens  Omraade.  Hyppigt  indskrænker  han  sig  vel  til  at 
sige:  denne  Verden  maa  være  den  bedst  mulige:  ellers  havde 
trud  ikke  valgt  den !  Han  overser  den  Indvending,  som  kunde 
gøres  (og  som  Schopenhauer,  Leibniz'  Antipode,  langt  senere 
fremførte),  at  selv  om  den  valgte  Verden  var  den  bedst  mulige, 
var  dot  jo  ikke  sagt,  at  den  var  god  nok  til  at  virkeliggøres! 
Den  Trang  til  at  existere,  den  Higen  efter  Virkeliggørelse,  som 
Leibniz  tillægger  de  evige  Muligheder  (han  kan  jo  overalt  kun 
tænke  sig  Muligheder  som   minimale  Virkeligheder),  kunde  jo 

være  af  det  Onde!  Leibniz  maa  da  søge  at  vise,  at  den  virke- 
lige Verden  fortjener  at  existere,  idet  der  for  den  grundige  og 
omfattende  Betragtning  bliver  et  Overskud  af  Lys  og  Fuldkom- 
menhed. —  Han  fordrer,  at  man  ikke  maa  se  blot  paa  en 
enkelt  Del  af  Verden,  men  tænke  paa  det  Hele.  En  Klang, 
der  for  sig  selv  vilde  lyde  ilde,  kan  gøre  en  udmærket  Virk- 
ning i  et  musikalsk  Ensemble.  Tildæk  et  Maleri  med  Und- 
tagelse af  en  lille  Plet:  den  vil  da  synes  en  meningsløs  og 
uklar  Sammenstilling  af  Farver;  men  i  hele  Maleriet  virker  den 
mod  til  at  bestemme  Indtrykket.  En  bitter  Ingrediens  i  en 
Ret  tjener  til  at  forhøje  Velsmagen,  medens  den  for  sig  alene 
vilde  være  usmagelig.  —  Men  hvor  langt  skal  da  Betragtningen 
udstrækkes?  Tilværelsen,  svarer  Leibniz,  er  uendelig.  Den  For- 
synstanke, det  Formaal,  der  ligger  til  Grund  for  Tilværelsen 
og  betinger  dennes  Udtræden  i  Virkelighed,  kunne  vi  derfor 
ikke  naa.  Kun  en  lille,  forsvindende  Del  af  Verden  kende  vi 
—  og  det  er  maaske  den,  hvor  de  fleste  Onder  findes!  Menneske- 
lige Formaal  og  Idealer  maa  ikke  geres  til  det  Eneste  eller  det 
i  sidste  Instans  Afgørende.  Gud  forfølger  Formaal,  der  omfatte 
den  hele  Tilværelse,  i  hvilken  der  sikkert  findes  mange  andre 
Væsener  end  Menneskenet^).  —  Og  skulde  dette  store,  uendelige 
Værk  da  ændres  eller  tages  tilbage  for  vore  Ulykkers  og  Syn- 
ders Skyld?  Tilmed  da  Alt  hænger  saaledes  sammen,  at  hvis 
f.  Ex.  Tarqvinius'  Voldtægtsdaad  eller  Judas'  Forræderi  toges 
bort,  vilde  hele  den  historiske  Udvikling  blive  en  anden.  Gud 
har  sat  de  enkelte  Væsener  ind  i  Verden;  men  deres  Hand- 
linger ere  de  selv  Aarsag  til;  Kilden,  ikke  Strømmen  har  han 
skabt.  Og  skønt  han  vidste,  hvad  der  vilde  strømme  af  denne 
Kilde,  har  han  dog  skabt  den,  fordi  den  Verden,  hvori  den 
forekom,  tilsidst  dog  var  bedre  end  nogen  anden.  Uden  Judas' 
Forræderi  falder  Frelserens  Forsoningsdød  bort:  al  Grund  da 
til  med  den  gamle  Kirkesang  at  sige:  O  feiix  culpa!  —  Naar 
det  Onde  i  Verden  af  Mange  fremhæves  saa  stærkt,  da  er  det, 
fordi  det  drager  Opmærksomheden  til  sig,  og  fordi  Tilvænnel- 
sen  svækker  Sansen  for  det  Gode,  vi  besidde.  Hindringer  og 
Modstand  maa  der  være,  for  at  vor  Virksomhed  stadigt  kan 
vækkes   paany,   og   vi   ikke  skulle   sloves.    Selv  de    Salige  og 

Englene  maa  møde  Modstand,  hvis  de  ikke  skulle  blive  »stu- 
pidec.  Skent  Tilværelsen  i  sig  selv  er  kontinuerlig  og  har- 
monisk, er  det  dog  hensigtsmæssigt,  at  der  fremtræder  tilsyne- 
ladende Spring,  Brud  paa  Sammenhængen,  Disharmoni:  det 
øver  Tanken  og  forøger  det  Heles  Skønhed.  —  Selv  Dogmet 
om  den  evige  Fordømmelse  paatager  Leibniz  sig  at  retfærdig- 
gøre: i  Tilværelsen  som  Helhed  antager  han  en  saadan  Fylde 
af  Lys  og  Fuldkommenhed,  at  omend  Flertallet  af  Mennesker 
evigt  pintes,  vilde  deres  Smerte  dog  være  forsvindende  i  For- 
hold til  hin  uendelige  Sum  af  Lykke!!  —  Om  Tilværelsen  som 
Helhed  betragtet  gaar  fremad  i  Fuldkommenhed,  eller  om  den 
Fuldkommenhed,  den  besidder,  blot  varierer  i  Form  gennem 
skiftende  Tilstande,  er  et  Sporgsmaal,  fjeibniz  ikke  vil  afgøre. 
Men  han  er  ikke  i  Tvivl  om,  at  Grundstemningen  hos  den,  der 
ser  paa  Tilværelsen  med  udvidet  og  forstaaende  Blik,  vil  blive 
Glæde  ved  Tingenes  Skønhed  og  Fuldkommenhed  og  ved  den 
stadige  Udvikling,  en  Glæde,  der  er  vidt  forskellig  fra  den  stoiske 
Taalmodighed  overfor  Nødvendigheden.  — 

Leibniz  kommer  uden  at  mærke  det  til  at  give  Bayle  langt 
mere  Ret  end  han  ønsker.  Afset  fra,  at  han  i  en  vis  Forstand 
ogsaa  antager  to  Principer,  maa  han  faktisk  indrømme  Bayle, 
at  naar  Betragtningen  indskrænkes  til  Erfaringen^  er  det  meget 
vanskeligt  at  hævde  den  teleologiske  Optimisme.  Leibniz'  Appel 
til  Tilværelsens  Uendelighed  og  vor  Videns  Begrænsning  er 
egentligt  en  Opgivelse  af  Bevisførelsen:  ti  hvoraf  véd  han  Noget 
om,  hvorledes  det  staar  til  i  andre  Egne  af  Universet?  Det  er 
en  Tro,  han  appellerer  til;  men  derved  erklærer  han  Spørgs- 
raaalet  uløseligt  ad  Fornuftens  Vej.  1  et  Brev,  som  er  samtidigt 
ped  Teodiceen  (til  Bourguet,  trykt  hos  Gerhardt  HI,  p.  550  f), 
siger  han  da  ogsaa:  >Vi  kunne  kun  overse  en  ringe  Del  af 
Tingenes  Kæde,  og  det  er  den,  der  frembyder  de  fleste  Onder 
og  derfor  er  vel  skikket  til  at  ove  vor  Tro  og  vor  Kærlighed 
til  Gud<i^.  —  Heller  ikke  Appellen  fra  det  Enkelte  til  det  Hele 
løser  Knuden:  ti  netop  i  Leibniz'  eget  System,  hvor  der  er  Liv 
og  Sjæl  paa  hvert  enkelt  Punkt  i  Tilværelsen,  bliver  det  umu- 
ligt at  begrunde  det  Enkeltes  Opofrelse  for  det  Hele.  Lidelsen 
i  den  enkelte  Monade  falder  ikke  bort,  fordi  den  forøger  Skon- 

heden  af  det  Yerdensbillede,  Monaderne  tilsammen  danne.  Den 
enkelte  Monade  vil  jned  Rette  kunne  beklage  sig  over  den 
Rolle,  der  er  den  tildelt,  og  sige,  at  den  hellere  ikke  vilde 
være  end  være  i  Helvede,  selv  om  dette  Helvede  ikke  skulde 
kunne  undværes  som  en  Art  Bas  i  Tilværelsens  store  Or- 
kester. Leibniz'  egen  Sans  for  det  uendeligt  Smaa,  for  de  indi- 
viduelle Differenser,  maatte  her  konsekvent  have  ført  ham  bort 
fra  den  teleologiske  Optimisme. 


e.    Betsfilosofi. 

Leibniz'  etiske  og  retsfilosofiske  Ideer  hænge  nøje  sammen 
med  hans  almindelige  Filosofi.  Hans  Monsfdelære  kulminerer  i 
Ideen  om  Tilværelsen  som  en  »Guds  Stat«,  ordnet  efter  Retfær- 
dighedens Grundlov,  efter  hvilken  de  til  Grund  for  al  Mekan- 
isme liggende  Kræfter  virke.  Det  teleologiske  Synspunkt  er 
fælles  for  hans  Verdensopfattelse  og  hans  Etik. 

Grundlaget  for  al  Etik  og  Retsfilosofi  (begge  indbefattes 
for  ham  i  Begrebet  Naturret)  finder  han  i  den  umiddelbare,  in- 
stinktive Trang  til  Lykke.  Hver  enkelt  Lystfølelse  svarer  til 
en  Fremgang,  en  »Fuldkommenhed«,  der  enten  bestaar  i,  at 
Kraften  øges,  eller  i,  at  der  opnaas  større  indre  Harmoni  i  det 
Indhold,  Kraften  omfatter.  »Fuldkommenheden«,  siger  han  (i 
en  lille  Afhandling  Vorv  det'  OliickseligkeiU  et  af  de  faa  tyske 
Arbejder,  der  haves  fra  hans  Haand),  »viser  sig  i  Kraften  til 
at  virke,  som  jo  ethvert  Væsen  bestaar  i  en  vis  Kraft,  og  jo 
større  Kraften  er,  des*  højere  og  friere  er  Væsenet.  Fremdeles: 
ved  al  Kraft  viser  sig  —  og  det  desmere,  jo  større  den  er  — 
en  Mangfoldighed  udspringende  af  en  Enhed  og  indeholdt  i  en 
Enhed  (Viel  aus  Einem  und  in  Einem),  idet  der  er  Et,  som 
bestemmer  en  Mangfoldighed  udenfor  sig  og  forud  former  den 
i  sig.  Nu  er  Enhed  i  Mangfoldighed  ikke  Andet  end  Over- 
ensstemmelse.« Leibniz  vil  hermed  udtrykke,  at  Lystfølelsen 
betinges  ved  Fylden  af  og  Harmonien  mellem  de  Kræfter,  der 
bære  Livet,  hvad  enten  man  er  sig  disse  Betingelser  bevidst 
eller  ikke.  Lykken  bestaar  i  en  stadig  Lystfølelse.  Betingelsen 
for  Frembringelse  af  Lykke  er  Visdom:    Opklaring  af  Forstan- 

den  og  Øvelse  af  Villien.  Men  den  uvilkaarlige  Stræben  forer 
allerede  i  denne  Retning.  Leibniz  antager,  ligesom  Grotius,  den 
»uforlignelige  Grotius«,  som  han  kalder  ham,  en  uvilkaarlig 
Trang  til  at  virke  ikke  blot  for  sin  egen,  men  ogsaa  for  Andres 
Lykke.  Kærlighed  er  Glæde  ved  Andres  Lykke,  idet  man  har 
gjort  den  til  sin  egen;  selv  den  uinteresserede  Kærlighed  er 
kun  mulig  ved,  at  Andres  Lykke  ligesom  straaler  tilbage  paa 
os  selv.  Som  den  etiske  Hoveddyd  opstiller  Leibniz,  i  Tilslut- 
ning til  Aristoteles,  Retfærdigheden,  hvilken  han  definerer  som 
den  Vises  Kærligbed  (caritas  sapientis):  Kærligheden  stiller  For- 
maalet,  og  Visdommen  véd  at  finde  de  rette  Midler  og  den 
rette  Fordeling.  Retfærdigheden  bestaar  i  at  give  Enhver  Sit, 
at  fordele  Goderne  paa  rette  Maade  baade  ved  Ordningen  af 
offentlige  Forhold  og  ved  Meddelelse  af,  hvad  den  Enkelte  er 
raadig  over.  Retfærdighed  i  denne  Betydning  (som  lovgivende 
og  fordelende  Retfærdighed)  gaar  ud  paa  at  gavne  Alle  og  er 
forskellig  fra  den  strenge  Ret  (jus  strictum),  hvis  Formaal  er 
Fredens  Bevarelse  i  Samfundet.  (Se  Afhandlingen  De  ratiwiibus 
juris  et  justitire.    1693). 

Der  er  noget  Profetisk  i  Leibniz'  Retsfilosofi  trods  hans 
delvise  Benyttelse  af  antike  og  skolastiske  Elementer.  Ved  at 
sætte  den  universelle  Nytte  eller  Lykke  som  Rettens  og  Mora- 
lens Formaal  er  han  Forgænger  for  den  saakaldte  Utilitarian- 
isme.  Hans  Ideer  minde  om  Cumberlands,  og  han  var  selv 
glædeligt  overrasket  ved  at  finde  en  beslægtet  Tankegang  hos 
sin  yngre  Samtidige  Shaftesbury. 

Uagtet  Etiken  og  Retsfilosofien  hos  Leibniz  bygges  paa  et 
rent  psykologisk  Grundlag,  kunne  de  dog  efter  hans  Opfattelse 
ikke  undvære  en  teologisk  Sanktion.  Han  er  enig  med  Grotius 
i,  at  Moralen  og  Retten  ikke  skulle  begrundes  paa. Guddom- 
mens vilkaarlige  Bud.  Men  som  alle  de  højeste  Principer  og 
Love  udspringe  ogsaa  Moralens  og  Rettens  Love  tilsidst  af  den 
guddommelige  Tanke  og  hævdes  af  den  guddommelige  Villie. 
I  den  uinteresserede  Kærlighed  gaar  ganske  vist  Stræben  efter 
egen  Lykke  i  Et  med  Stræben  efter  Andres  Lykke.  Men  den 
findes  kun  hos  udvalgte  Naturer  (les  åmes  bien  nées).  Man  kan 
ikke    uden    Forudsætning   af   guddommelig  Lon   og  Straf  i  et 

andet  Liv  bevise,  at  det  moralske  Gode  og  det  for  Individet 
selv  raest  Nyttige  alHd  falde  sammen.  Derfor  er  den  naturlige 
Religion  nødvendig  som  Garanti  for  Moralen.  Og  den  giver  til- 
lige det  højeste  Synspunkt  for  den  menneskelige  Moral  og  Rets- 
lære,  idet  Betragtningen  udvides  til  den  i  hele  Tilværelsen  raa- 
dende  guddommelige  Lov. 

I  Leibniz'  Retsfilosofi  fremtræder  som  i  hele  hans  System 
Grundtanken  om  Harmonien  mellem  individuelle  Væsener.  Det 
var  den  Tanke,  der  bar  hans  Forsken  paa  alle  Omraader,  og 
som  han  testamenterede  til  det  nye  Aarhundrede,  for  hvilket 
hans  System  i  saa  mange  Henseonder  er  typisk. 


7.    CHRISTIAN  WOLFF. 

Hvad  Leibniz  havde  udtalt  i  Breve  og  Afhandlinger,  der 
kun  vare  tilgængelige  og  forstaaelige  for  Faa,  udviklede  Chri- 
stian Wolff  bredt,  fladt  og  systematisk  i  bindstærke  Værker. 
Han  har  en  overordentligt  stor  Betydning  ved  at  have  indført 
fornuftig  Tænkning  i  større  Kredse  og  gjort  »den  tilstrækkelige 
Grunds  Princip«  gældende  paa  alle  Omraader.  Medens  I^ibniz 
overvejende  skrev  paa  Fransk  eller  Latin  (skønt  han  en  Tid 
tænkte  paa  at  skrive  sin  »Teodice«  paa  Tysk,  netop  paa  Grund 
af  dette  Sprogs  filosofiske  »Jomfruelighed«),  brugte  Wolff  det 
tyske  Sprog  og  skabte  for  en  Del  den  tyske  filosofiske  Ter- 
minologi. En  populær  Wolffianisme  blev  en  væsentlig  Bestand- 
del af  den  tyske  Oplysning  i  det  18.  Aarhundrede.  Gennem 
Wolff  fandt  en  hel  Række  Tanker  fra  det  17.  Aarhundredes 
store  Systemer  Vej  ud  i  det  dannede  Publikum.  En  anden 
Kreds  af  Tanker  kom  fra  England  gennem  den  af  John  Locke 
vakte  Bevægelse,  som  det  følgende  Hovedafsnit  skal  fremstille. 

Christian  Wolff,  som  blev  født  i  Breslau  1679,  studerede 
Matematik  og  Filosofi  foruden  Teologi  og  blev  1706  Professor 
i  Matematik  i  Halle,  men  la^ste  især  over  Filosofi.  Han  var 
stærkt  paavirket  af  Descartes'  og  Leibniz'  Skrifter,  men  gennem 
Tschimhausen  ogsaa  af  Spinoza,  hvis  Erkendelseslære  Tschirn- 
hausen  (uden  at  nævne  Spinozas  Navn)  havde  udført  i  bredere 

Form  i  sin  Medidna  meniis.  Skønt  Wolff  selv  ikke  holdt  af 
at  blive  betragtet  som  Leibniz'  Discipel,  og  skønt  han  paa  for- 
skellig Maade  modificerede  Leibniz'  Tanker,  var  det  dog  med 
fuld  Ret,  at  den  Filosofi,  han  indførte  paa  de  tyske  Universi- 
teter, og  som  raadede  der  lige  til  Kants  Tid,  blev  kaldet  den 
Leibniz- Wolffske  Filosofi.  Ganske  vist  egnede  den  inderste  Kærne 
i  Leibniz'  Tankegang,  hans  metafysiske  Idealisme  og  Monade- 
læren,  sig  ikke  til  en  saadan  populær  Systematisering,  som  Wolff 
gav.  Men  Tendensen  til  at  forene  Naturvidenskab  og  Teologi 
ved  at  opfatte  Verden  som  en  stor  Mekanisme,  der  er  anlagt 
til  at  tjene  guddommelige  Formaal  og  ved  »forudbestemt  Har- 
moni« bragt  i  Overensstemmelse  med  Sjælelivet,  er  gennem- 
gaaende  hos  Wolffs®)  som  hos  Leibniz.  Verden  opfattes  som  et 
lovbestemt  Hele  af  Enkeltvæsener  med  Gud  som  den  sidste 
Grund.  Og  den  logiske  Barrer  af  det  hele  System  er  den  til- 
strækkelige Grunds  Princip. 

Interessant  er  det  at  se,  hvorledes  Wolff  ikke  blot  er  den 
dogmatiske  Filosofis  Popularisator,  men  ogsaa  bliver  dens  Fuld- 
ender. Det  var  hos  Leibniz  et  betydningsfuldt  Skridt,  at  Identi- 
tetsprincipet  og  den  tilstrækkelige  Grunds  Princip  vare  opstillede 
som  to  forskellige  Principer,  det  ene  gældende  for  alle  Fornuft- 
sandheder, det  andet  for  alle  faktiske  Sandheder.  Wolff  s^er 
nu  at  aflede  det  sidste  Princip  af  det  første.  Han  vil  altsaa 
gøre  det  selvindlysende,  at  der  er  en  Grund  eller  en  Aarsag  til 
Alt,  hvad  der  sker,  og  han  fandt  det  at  være  en  Mangel  hos 
Leibniz,  at  han  intet  Bevis  havde  ført  for  »den  tilstrækkelige 
Grunds  Princip«,  der  dog  spiller  saa  stor  en  Rolle  i  hans  saa- 
vel  som  i  de  andre  store  Systemer.  Wolffs  Bevis  (der  findes  i 
Verniinftige  Gedanken  von  Ootty  der  Welt  und  der  Seele  des 
Menschen^  aiæh  allen  Dingen  uberkaupU  den  Liebhabern  der 
Wahrheit  mitgetheilet  von  Christian  Wolffen.  1719.  §  30)  er 
følgende:  ^Hvor  der  ikke  er  nogen  Grund  tilstede,  er  der  heller 
Intet,  hvoraf  man  kan  begribe,  hvorfor  Noget  er  til,  og  altsaa 
maa  det  opstaa  af  Intet.  Da  det  nu  er  umuligt,  at  Noget  kan 
opstaa  af  Intet,  saa  maa  Alt  hvad  der  er  til  have  sin  tilstrække- 
lige Grund,  hvorfor  det  er  til«.  —  Det  er  let  at  se,  at  dette 
Bevis  bevæger  sig  i  en  Cirkel;  ti  det,  at  Noget  ikke  kan  opstaa 

af  Intet,  betyder  jo  det  Samme  som,  at  Alt  har  sin  Grund  eller 
sin  Åarsag,  og  det  var  netop  det,  der  skulde  bevises.  Men 
Wolff  fik  ved  denne  Tankegang  Dogmatismen  sat  fuldstændigt 
i  System.  Al  Vished  blev  fert  tilbage  til  Modsigelsens  Grund- 
sætning, og  Filosofien  blev  et  System  af  Sætninger,  der  alle 
kunde  begrundes  rent  logisk.  Modsigelsens  Grundsætning  inde- 
holder, hvad  der  vel  maa  mærkes,  for  ikke  at  gøre  Wolff  Uret, 
Garantien  for  alle  Erfaringsantagelser  saavel  som  for  alle  Slut- 
ninger. Naar  jeg  iagttager  Noget,  kan  jeg  ikke  i  samme  Øje- 
blik lade  være  at  iagttage  det;  denne  Fordring  maa  enhver 
Iagttagelse  tilfredsstille.  Wolff  vil  ingenlunde  gøre  al  Viden- 
skab til  formel  Logik.  Men  han  vil  paavise,  at  de  fornuftige 
Principer  raade  overalt  Det  var  Rationalismen,  som  holdt  sit 
Indtog. 

Wolff  anvender  den  ikke  blot  paa  Verdensopfattelsen,  men 
ogsaa  paa  Teologien.  Ligesom  han  af  den  tilstrækkelige  Grunds 
Princip  udleder  naturvidenskabelige  Sætninger  som  Inertiens 
Sætning  og  Kontinuitetsloven  (Naturen  gør  ingen  Spring,  fordi 
Overgangen  fra  en  Tilstand  til  en  anden  da  vilde  være  ube- 
gribelig), saaledes  vil  han  af  dette  Princip  ogsaa  udlede  ikke 
blot  Guds  Tilværelse  (Verden  maa.  have  sin  Grund,  som  har 
sin  Grund  i  sig  selv),  men  ogsaa  de  Betingelser,  enhver  positiv 
Aabenbaring  maa  være  underlagt.  Der  maa  —  mener  Wolff  — 
være  bestemte  Kendemærker,  ved  hvilke  Aabenbaring  kan  skelnes 
fra  tom  Indbildning  og  falsk  Foregivende.  Aabenbaringen  kan 
ikke  stride  mod  Guds  Fuldkommenhed  og  kan  ikke  indeholde 
Modsigelser.  Skønt  den  er  et  Under  og  forsaavidt  strider  mod 
»tilfældige«  (faktiske)  Sandheder,  maa  den  ikke  stride  mod  de 
nødvendige  Sandheder:  Gud  kan  lade  Solen  staa  stille,  men 
kan  ikke  a>ndre  Forholdet  mellem  Diameter  og  Cirkelperiferi. 
Og  Wolff  hævder,  at  en  Verden,  i  hvilken  Underne  ere  sjeldne, 
er  fuldkomnere  end  en  Verden,  i  hvilken  de  ere  hyppige;  Un- 
derne udfordre  kun  Magt,  men  den  naturlige  Orden  udfordrer 
tillige  en  Visdom,  der  tænker  paa  det  Hele,  ikke  blot  paa  det 
Enkelte. 

Wolff  blev  selv  et  Offer  for  :>den  tilstrækkelige  Grunds 
Princip«.    De   pietistiske  Teologer  i  Halle  saa   en  Fare  i  den 

Rationalisme,  han  forkyndte,  og  da  han  i  en  Universitetstale 
havde  prist  den  kinesiske  Filosof  Konfucius  for  hans  rene  Moral 
og  erklæret  den  for  stemmende  med  sin  egen,  brod  Uvejret  los. 
Overfor  Kong  Friederich  Wilhelm  I  skal  man  have  benyttet 
Wolffs  xlnvendelse  af  den  tilstrækkelige  Grunds  Princip  paa  de 
menneskelige  Handlinger,  idet  man  forestillede  den  soldater- 
elskende  Konge,  at  naar  en  af  hans  Grenaderer  deserterede, 
kunde  man  efter  Wolffs  Lære  ikke  drage  ham  til  Ansvar.  Efter 
hvad  Wolff  fortæller  i  sin  Selvbiografi,  skal  man  have  vist  Kon- 
gen et  Sted  i  en  af  hans  teologiske  Modstanderes  Skrifter,  hvor 
denne  Konsekvens  af  hans  Determinisme  blev  dragen.  Der  kom 
da  (1723)  en  kongelig  Kabinetsordre,  efter  hvilken  Wolff  paa 
Grund  af  sine  ugudelige  LæTdomme  skulde  afsættes  og  i  Lobet 
af  48  Timer  være  ude  af  Kongens  Riger  og  Lande:  hvis  ikke 
vilde  han  blive  hængt.  Wolff  drog  til  Marburg,  hvor  han  fort- 
satte sin  Virksomhed,  indtil  den  nye  Konge  af  Preussen,  Friede- 
rich n,  der  selv  hørte  til  hans  Beundrere,  kaldte  ham  tilbage 
til  Halle,  hvor  han  virkede  til  sin  Død  (1754). 

De  store  Systemer  udsprang  af  Tilliden  til,  at  der  var  til- 
strækkeligt Materiale  og  tilstrækkelig  Tankeklarhed  til  at 
opføre  Bygninger,  der  kunde  træde  i  Stedet  for  den  middel- 
alderlige Verdensanskuelse,  som  var  bleven  omstyrtet  ved  Re- 
naissancens  Forsken  og  ved  den  nye  Videnskabs  Tilbliven.  I 
en  vi^  Forstand  var  denne  Tillid  heller  ikke  ubegrundet;  der 
var  ved  de  nye  Opdagelser,  Metoder  og  Grundsætninger  kastet 
et  afgørende  Lys  over  den  Retning,  i  hvilken  den  menneske- 
lige Tænkning  maatte  bevæge  sig  angaaende  nogle  af  de  vig- 
tigste Problemer,  og  det  er  særlig  det  17.  Aarhundredes  Betyd- 
ning, at  det  med  Energi  og  Konsekvens  har  udformet  de  vig- 
tigste Hypoteser  angaaende  Forholdet  mellem  det  Aandelige  og 
det  Materielle  i  Tilværelsen.  Men  allerede  det,  at  der  var  flere 
Hypoteser  mulige,  maatte  vække  den  kritiske  Tænkers  Opmærk- 
somhed. Og  dertil  kom,  at  de,  der  med  saa  stor  Tillidsfuldhed 
og  Genialitet  opførte  hine  Tankebygninger,  vel  havde  drøftet 
Ta^nkningens  Natur  og  Virkemaade,  men  dog  blot  som  Indled- 
ning til  deres  egentlige  Gerning.  Med  dogmatisk  Fart  ilede  de 
fra  Prøvelsen  af  Tænkningen  til  at  finde  Liøsningen  af  Til- 
værelsens Gaader.  Den  klassiske  engelske  Skoles  Betydning  i 
Filosofiens  Historie  er  betegnet  ved,  at  den  gor  Undersøgelsen 
af  den  menneskelige  Erkendelses  Udvikling  og  af  de  Former 
og  Forudsætninger,  den  raader  over,  til  et  selvstændigt  Pro- 
blem.   John  Locke  og  hans  Efterfølgere  have  sikret  Erkendelses- 

problemets  Selvstændighed  overfor  Tilværelsesprobleniet,  der  i 
de  store  Systemer  aldeles  overskyggede  det.  De  have  skudt  Er- 
kendelsesteorien frem  foran  Metafysiken.  Hvis  man  (efter  Kants 
Sprogbrug)  ved  Dogmatisme  forstaar  en  Retning,  der  uden  til- 
strækkelig Prøvelse  af  Erkendelsens  Betingelser  og  Grænser 
bruger  vore  Begreber  til  at  udgrunde  Tingenes  Væsen,  medens 
den  kritiske  Filosofi  prøver  selve  Erkendelsesevnen,  fer  den  be- 
gynder at  spekulere  over  Tilværelsen,  saa  begynder  den  kritiske 
Filosofi  afgjort  med  John  Locke. 

Men  bag  denne  rent  filosofiske  Modsætning  mellem  dog- 
matisk og  kritisk  Filosofi  ligger  en  mere  omfattende  historisk 
Modsætning.  Det  er.  ikke  blot  de  filosofiske  Systemer,  der 
kritiseres:  den  kritiske  Prøvelse  vender  sig  mod  enhver  Au- 
toritet, enhver  bestaaende  Magt  Substansbegrebet  i  Filosofien 
havde,  som  vi  have  set,  sit  Analogon  i  den  absolute  Autoritet 
i  Statslivet  Nu  kommer  Emancipationens  Tid,  sammen  med 
Eritikens.  Den  Proces,  som  Leibniz'  Monader  ere  Symboler  paa: 
Individets  Selvstændiggørelse,  fremtræder  med  ædruelig  Klar- 
hed i  Lockes  store  Opgørelse  af  Tankeregnskabet  med  Autori- 
teter og  Traditioner  paa  Videnskabens,  Opdragelsens,  Statens  og 
Kirkens  Omraade.  Leibniz  og  Wolff  hævdede  den  tilstrække- 
lige Grunds  Princip  og  øvede  i  at  anvende  det  John  Ix)cke 
og  hans  Efterfølgere  underkastede  alle  Principer  —  tilsidst 
ogsaa  selve  den  tilstrækkelige  Grunds  Princip  —  en  grundig 
Undersøgelse. 

Sararaen  med  den  energiske  Behandling  af  Erkendelses- 
problemet  gaar  en  ikke  mindre  energisk  Drøftelse  af  Vurderings- 
problemet  Etiken  kommer  i  den  engelske  Skole  til  en  mere 
selvstændig  Stilling,  end  den  kunde  faa  indenfor  de  store  Sy- 
stemer, hvis  egentlige  Interesse  førte  Blikket  langt  ud  over 
Menneskelivet  Og  ved  den  Erfaringsmetode.  som  anvendes  i 
denne  Skole,  faar  nu  den  filosofiske  Etiks  Grundlag  en  grun- 
digere Belysning. 

I.   JOHN  LOCKE. 
a.    Biografi  og  Karakteristik. 

Den  første  kritiske  Filosof  er  fedt  saQime  Aar  som  den 
største  af  Dogmatikerne.  John  Locke  blev  født  den  29.  August 
1632  i  Omegnen  af  Bristol.  Hans  Fader  var  Sagfører,  men 
deltog  som  Rytteranfører  i  Borgerkrigen  paa  Parlamentets  Side. 
Hans  uafhængige  og  frisindede  Tænkeroaade  er  gaaet  i  Arv  til 
Sønnen.  Den  Opdragelse,  den  tilkommende  Filosof  fik  af  sin 
Fader,  var  af  den  Beskaffenhed,  at  han  kunde  benytte  £rin- 
dringer  fra  den  ved  Udarbejdelsen  af  sin  epokegørende  Afhand- 
ling om  Opdragelsen.  Især  er  det  Træk  (Thoughts  on  Educa- 
tion  §  40),  at  det  i  Barnealderen  nødvendige  Lydighedsforhold 
efterhaanden  skal  afløses  af  et  frit  Venskabsforhold,  hentet  fra 
den  Opdragelse,  Forfatteren  selv  havde  faaet  Mere  ved  Kon- 
trastvirkning fik  de  Erfaringer,  han  gjorde  i  Skolen  og  ved 
Universitetet,  Betydning  for  hans  Filosofi.  I  sex  Aar  gik  han 
i  Skolen  i  Westminster,  hvor  han  lærte  de  gamle  Sprog  efter 
strengt  grammatisk  Metode  og  plagedes  med  Udenadslæren  og 
med  at  forfatte  latinske  Afhandlinger  over  Emner,  han  ikke 
forstod.  Naturvidenskab  lærtes  ikke  —  kun  om  Sommeren  lidt 
Geografi  efter  Aftensmaden.  Hans  Advarsler  mod  Udenads- 
læren og  mod  at  begynde  Sprogundervisningen  med  Gramma- 
tik grunde  sig  paa,  hvad  han  saaledes  selv  havde  erfaret  i  Sko- 
len. Da  han  (1652)  kom  til  Oxford,  herskede  Puritanismen  og 
Skolastiken  der.  Ijocke  følte  sig  utilfreds  med  begge.  Sin  filo- 
sofiske Vækkelse  fik  han  (efter  sin  egen  senere  Udtalelse)  ved 
Studiet  af  Descartes'  Skrifter.  Bekendtskabet  med  disse  var 
ham  en  stor  Opmuntring,  da  han  havde  udledt  sin  ringe  Frem- 
gang i  den  skolastiske  Filosofi  af  sin  Mangel  paa  Begavelse  i 
filosofisk  Retning.  Ogsaa  Gassendi  og  Hobbes  har  han  studeret, 
og  de  fik  stor  Indflydelse  paa  hans  Aandsretning. 

Der  vistes  i  Oxford  paa  den  Tid  stor  Tolerance.  Ikke  blot 
Universitetets  Kansler  John  Owen,  men  den  majgtige  Protektor 
Oliver  Cromwell  hævdede  Tænkefriheden  for  alle  Protestanter. 
Denne  Tid  har  sat  sine   blivende   Mærker  i  Lockes  Tænkning 

bele  hans  Liv  igennem.  Med  Restaurationen  kom  den  biskoppe- 
lige Kirke  igen  til  Magten.  Locke  havde  forst  tænkt  paa  at 
blive  Oeistlig,  men  hans  frie,  »bredkirkelige«  (la titudi nariske) 
Opfattelse  af  Kristendommen  gjorde  det  nu  umuligt.  I  en  Af- 
handling fra  1667  (der  senere  blev  udvidet  til  hans  berømte 
Letter  on  ToUration)  negter  han  Enhversomhelst  Ret  til  at 
paatvinge  Andre  spekulative  Meninger  og  bestemte  Kultus- 
former. Og  i  en  Afhandling  med  Overskriften  Error  (der  lige- 
som den  foregaaende  findes  trykt  i  Fox  Bounie's  fortrinlige 
»Life  of  l^cke«.  London  1876)  siger  han:  »Den,  som  under- 
søger, og  som  efter  ærlig  Undersøgelse  antager  en  Vildfarelse  i  Ste- 
det for  en  Sandhed,  har  bedre  gjort  sin  Pligt  end  den,  der 
antager  Bekendelsen  af  Sandheden  (selve  Sandheden  antager  han 
ikke)  uden  at  have  undersøgt,  om  den  er  rigtig  eller  ikkec. 
Han  lægger  Hovedvægten  paa  Religionens  moralske  Side  og 
fordrer  saa  faa  Dogmer  og  Ceremonier  som  muligt.  Den  biskoppe- 
lige Kirke  med  dens  39  Trosartikler  og  talrige  Ceremonier  var 
da  lukket  for  ham. 

Han  besluttede  at  blive  Læge  og  studerede  Kemi  og  Medi- 
cin. Herved  lagdes  Grunden  til  et  Venskab  med  den  berømte 
Kemiker  Robert  Boyle,  saavel  som  med  den  ikke  mindre  be- 
rømte Læge  Sydenham.  Lockes  Bestræbelser  som  Filosof  danne 
en  Analogi  til  hans  to  Venners.  —  BOYLE  (som  var  sex  Aar 
ældre  end  Locke)  hævdede  den  experiraentale  Metode  i  Kemien 
overfor  Alkymister  og  medicinske  Kemikere,  der  satte  sig  andre 
Forraaal  end  det  rent  videnskabelige.  Han  har  først  med  Klar- 
hed gjort  gældende,  hvad  kemisk  Analyse  gaar  ud  paa:  nemlig 
at  finde  de  sammensatte  Stoffers  Elementer,  det  vil  sige,  de 
paaviselige,  ikke  atter  opløselige  Bestanddele.  Han  spaaede«  at 
man  vilde  opdage  langt  flere  Elementer,  end  man  den  Gang 
tænkte  sig,  og  bestred  den  usammensatte  Karakter  af  mange 
Stoffer,  som  man  hidtil  havde  anset  for  Elementer.  Tillige  har 
Boyle  fremhævet  den  Ejendommelighed  ved  kemiske  Sammen- 
sætninger, at  Produktet  har  andre  Egenskaber  end  Elementerne. 
—  Sydenham  hævdede  Erfaringsmetoden  i  La^gekunsten  og 
hyldede  de  samme  Principer,  som  Locke  har  udtalt  i  en  lille 
Afhandling  Om  Lægekunsten,  hvor  Nødvendigheden  indskærpes 

af  at  bygge  paa  Iagttagelser,  ikke  paa  Axiomer.  Locke  fulgte 
ofte  Sydenham  paa  hans  Sygebesøg. 

Heller  ikke  Lægegerningen  blev  dog  Lockes  Livsgerning. 
Han  gjorde  Bekendtskab  med  Jarlen  af  Shaftesbury,  den  be- 
kendte Politiker  under  Karl  H,  og  blev  snart  knyttet  til  hans 
Slægt  som  Ven,  Sekretær,  Læge  og  Opdrager  af  to  Generatio- 
ner. Lockes  politiske  Anskuelser  vare  (som  man  ser  af  Smaa- 
afhandliuger  fra  hans  yngre  Dage)  frisindede  ligesom  hans 
religiøse  Anskuelser.  Han  stod  med  Iver  og  Overbevisning  paa 
Whigpartiets  Side  og  blev  indviklet  i  dets  Skæbne.  Shaftes- 
burys  Fald  1672  drog  Lockes  med  sig.  Han  maatte  opgive  de 
Poster,  Shaftesburys  Tillid  havde  skaffet  ham.  Han  tilbragte  nu 
nogle  Aar  paa  Rejser  i  Frankrig.  Hans  Rejseoptegnelser  have 
historisk  Interesse  og  vidne  om  hans  gode  Iagttagelsesevne  og 
hans  Opmærksomhed  for  alle  Sider  af  Livet  Da  senere  hans 
adelige  Ven  havde  indviklet  sig  i  en  Sammensværgelse  og  maatte 
flygte  over  til  Holland,  ansaa  Locke  sig  heller  ikke  for  sikker 
i  England  og  drog  ligeledes  (1683)  til  Holland,  hvor  efterhaan- 
den  en  hel  Del  landflygtige  Whigger  samledes.  En  Tid  maatte 
han  leve  i  Skjul,  da  den  engelske  Regering  fordrede  ham  ud- 
leveret. I  disse  Aar  arbejdede  han  paa  sine  Skrifter,  især  paa 
Epistola  de  tolerantia  (1685),  der  nogle  Aar  senere  udkom  paa 
Engelsk,  og  paa  sit  Hovedværk  »om  den  menneskelige  For- 
stand«. Samtidigt  har  han,  saavidt  man  kan  se,  været  optagen 
af  Forberedelserne  til  Revolutionen.  Han  stod  i  neje  Forbin- 
delse med  Prinsen  af  Oranien  og  hans  Gemalinde,  og  vendte 
tilbage  til  England  i  Begyndelsen  af  1689  sammen  med  Prin- 
sessen. 

Locke  glemte  hverken  Filosofien  for  Politiken  eller  om- 
vendt I  Begyndelsen  af  1690  udkom  hans  Hovedværk  Essay 
on  Httman  Vnderstaiiding^  et  af  de  mærkeligste  og  mest  virk- 
ningsfulde Værker  i  Filosofiens  Historie.  Den  første  Spire  til 
det  ligger  langt  tilbage  i  Lockes  Udvikling.  Han  beretter  i  For- 
talen, at  Anledningen  til  Værkets  Tilblivelse  var  en  Diskussion, 
han  havde  med  nogle  af  sine  Venner.  Da  de^ikke  kunde  løse 
de  Problemer,  de  havde  stillet  sig,  faldt  det  Locke  ind,  at  det 
niaaske  forst  havde  været  nødvendigt   »at  undersøge  vore  egne 

Evner  og  se,  hvilke  Genstande  vor  Forstand  var  skikket  til  at 
behandle,  og  hvilke  ikke«.  I  et  Exemplar  af  Lockes  Essay, 
som  findes  i  British  Museum,  har  Lockes  Ven  James  Tyrrell 
skrevet:  »Jeg  erindrer,  at  jeg  selv  var  En  af  dem,  der  var  til- 
stede, da  der  drøftedes  Principerne  for  Moral  og  aabenbaret 
Religion«.  Det  var  altsaa  en  Diskussion  om  etiske  og  religiøse 
Emner,  der  førte  til  den  nærmere  Undersøgelse  af  Erkendelsen. 
Denne  første  Begyndelse  blev  gjort  i  Vinteren  1670 — 71.  Senere 
arbejdede  Locke  paa  sit  Værk  under  Opholdet  i  Frankrig  og 
under  Landflygtigheden  i  Holland.  1687  var  Værket  færdigt. 
Et  Udtog  af  det  tryktes  det  følgende  Aar  i  det  hollandske  Tids- 
skrift »Bibliothcque  universelle«,  og  1690  udkom  det  fuldstæn- 
digt paa  Engelsk.  Det  bestaar  af  fire  Bøger:  den  første  kriti- 
serer Læren  om  medfødte  Ideer  og  Principer;  den  anden  viser, 
at  alle  Forestillinger  skrive  sig  fra  Erfaringen,  og  opløser  do 
sammensatte  Forestillinger  i  deres  simple  Bestanddele,  for  at  der- 
ved Enighed  snarere  kan  blive  mulig:  den  tredie  undersøger 
Sprogets  Indflydelse  paa  Tænkningen,  bekæmper  den  skolastiske 
Ordfilosofi  og  indskærper,  at  vore  Artsbegreber  ikke  uden  videre 
tor  anses  gyldige  for  Naturen;  den  fjerde  skelner  mellem  de 
forskellige  Arter  af  Erkendelse  og  bestemmer  Erkendelsens 
Grænser.  Den  egentlige  Erkendelsesteori  indeholdes  altsaa  i 
fjerde  Bog.  Den  og  den  anden  Bog  (om  Forestillingens  Ud- 
spring af  Erfaring)  synes  at  være  skrevne  først;  senere  ere  den 
første  (Kritiken  af  de  medfødte  Ideer)  og  den  tredie  (om  Spro- 
get) føjede  til. 

Under  Kong  Vilhelm  havde  Locke  ikke  ringe  Indflydelse. 
Han  stod  Kongen  og  flere  af  de  ledende  Mænd  nær.  Han  vir- 
kede for  Pressefrihed,  Tolerance,  fornuftig  Mønt-  og  Handels- 
lovgivning og  fop  et  bedre  Fattigvæsen  og  beklædte  forskellige 
Embeder.  Hans  Two  Treatises  on  GovemmenU  som  udkom 
1690,  vedkende  sig,  foruden  at  have  et  teoretisk  Øjemed,  ogsaa 
at  være  et  Forsvar  for  den  Revolution,  der  havde  ført  til  den 
nye  Tingenes  Orden.  Af  hans  øvrige  Skrifter  maa  (foruden 
Thoughts  on  Education  1692)  nævnes  Bogen  om  »Kristendom- 
mens fornuftige  Væsen,  fremstillet  efter  Skriftenc  (The  Rea- 
sonableness  of  Chiistiamty   as  delivered  in  Scripture).    I   sin 

Opfattelse  af  Kristendommen  lægger  Locke  Vægten  paa,  at  den 
ældste  Kirkes  Tro  var  indbefattet  i  den  Sætning,  at  Jesus  er 
Messias.  Kristendommen  er  for  ham  Kærlighedens  Evangelium; 
den  vilde  ikke  plage  Menneskene  med  uforstaaelige  Dogmer 
(om  Treenighed,  Forsoning,  evig  Fordømmelse),  men  udvide  Na- 
turens og  Fornuftens  Lov  ved  at  vise,  hvorledes  Menneskene 
kunne  opnaa  den  evige  Salighed.  Han  mente  selv  at  være  en 
troende  Kristen,  og  hans  Breve  saavel  som  hans  Liv  vidne  om 
religiøs  Inderlighed.  Han  var  en  ivrig  Bibellæser  og  udarbej- 
dede i  sine  sidste  Aar  en  Fortolkning  af  Korintierbrevene.  Men 
han  følte  sig  mest  tiltalt  af  de  kristelige  Retninger,  der  havde 
mindst  Dogmatik  og  Hierarki.  Under  sit  Ophold  i  Holland 
boede  han  en  Tid  hos  en  Kvæker,  med  hvem  han  indgik  et 
trofast  Venskab.  Senere  ledsagede  han  i  London  Kong  Vilhelm, 
da  denne  i  Forklædning  besøgte  Kvækernes  Møder  for  at  lære 
denne  Sekt  at  kende.  Til  en  engelsk  Kvækerinde  skrev  Locke, 
at  ligesom  det  var  Kvinder,  der  først  saa  den  opstandne  Frel- 
ser, saaledes  var  det  maaske  ogsaa  Kvinder,  der  nu  skulde  for- 
kynde Genopstandelsen  af  Kærlighedens  Aand.  Han  blev  Gen- 
stand for  voldsomme  Angreb  fra  Teologernes  Side,  og  da  man 
fandt  Kilden  til  hans  Teologi  i  hans  Filosofi,  blev  ogsaa  denne 
skarpt  angreben,  især  af  Stillingfleet,  Biskop  af  Worcester,  hvem 
Locke  gentagne  Gange  svarede  i  meget  vidtløftige  Stridsskrifter. 
Det  var  den  sidste  Holmgang  mellem  den  skolastiske  og  den 
moderne  Filosofi.  Hvad  der  skærpede  C  villien  over  Lockes 
teologiske  Standpunkt,  var,  at  dette  laa  saa  nær  ved  Deisternes,  at 
et  Skrift  som  John  Tolands  »Christianity  not  mysteriousc,  der 
udkom  1696  og  blev  brændt  offentligt  Aaret  efter  i  Dublin, 
kun  syntes  at  drage  en  nærliggende  Konsekvens  af  det.  Da 
Lockes  Skrifter  ogsaa  læstes  af  den  studerende  Ungdom,  vedtog 
Lederne  af  Kollegierne  i  Oxford,  at  Lockes  Essays  ikke  maatte 
benyttes  ved  Universitetet.  Locke  bemærkede,  da  han  herte 
herom,  at  fordi  der  er  dem,  der  tage  Skyklapper  paa  eller  vende 
Hovedet  bort,  ville  ikke  Alle  finde  sig  i  at  undvære  deres  Øjne; 
og  deri  gav  Historien  ham  Ret. 

I  sine  sine  sidste  Aar  boede  Locke,  der  aldrig  var  gift,  i 
Huset  hos  Mr.  Masham  i  Oates  ved  Ix)ndon.    Ladv  Masham  var 

en  Datter  af  Cambridgerfilosofen  Cudworth  og  en  højt  begavet 
Dame.  £fter  flere  Aars  Astmalidelser  døde  ban  her  i  Aaret 
1704.  Et  mildt  Sind,  stor  Kærlighed  til  sine  Venner,  oprigtig 
Søgen  efter  iSandhed  og  fast  Tro  paa  den  personlige  og  den 
politiske  Friheds  Betydning,  det  er  de  Karaktertræk,  der  især 
fremtræde  hos  Locke,  saaledes  som  vi  kende  ham  fra  hans  Vær- 
ker og  Breve.  Betegnende  for  ham  er,  hvad  han  Aaret  fer  sin 
Død. skrev  til  en  ung  Ven,  den  senere  deistiske  Forfatter  An- 
thony Collins:  »At  elske  Sandheden  for  Sandhedens  egen  Skyld 
er  den  vigtigste  Del  af  menneskelig  Fuldkommenhed  her  i  Ver- 
den og  Planteskolen  for  alle  andre  Dyder.« 


/>.  ForestilliugerHe.s  Oprmddse. 
Idet  I^cke  vil  kræve  den  menneskelige  Erkendelse  til  Regn- 
skab, er  hans  første  Opgave  at  undersøge,  hvorfra  de  Forestil- 
linger (ideas),  den  opererer  med,  skrive  sig.  Ved  Forestilling 
(idea)  mener  han  Alt,  hvad  vi  kunne  tænke  paa.  Denne  Opgave 
vilde  falde  bort^  hvis  der  gaves  medfødte  Forestillinger  i  bog- 
stavelig Betydning,  og  mod  denne  Antagelse  vender  han  da  først 
sin  Kritik.  Man  har  ment,  at  Gudsforestillingen  var  en  saadan 
medfødt  Forestilling;  ligeledes  skulde  de  mest  fundamentale 
logiske  og  moralske  Principer  være  det  Saadanne  Sætninger, 
som  at  enhver  Ting  er,  hvad  den  er,  og  at  vi  skulle  gøre  mod 
Andre,  hvad  vi  ville,  de  skulle  gøre  mod  os,  antages  for  oprinde- 
ligt indplantede  i  den  menneskelige  Bevidsthed.  Men  i  saa  Fald 
—  mener  Locke  —  maatte  de  være  de  allerførste  Forestillin- 
ger, der  fremtråadte  for  Bevidstheden.  At  dette  ikke  er  saa, 
kan  man  let  overbevise  sig  om  ved  Undersøgelse  af  Bern,  Idio- 
ter, Vilde  og  uoplyste  Mennesker.  Saadanne  Væseners  Bevidst- 
hed indeholder  kun  enkelte,  bestemte,  konkrete  Forestillinger 
og  Iagttagelser,  ingen  almindelige  Principer.  Og  Erfaring  viser 
os  Individer  og  Folkeslag  uden  Gudsforestilling  og  uden  de 
egentlige  moralske  Forestillinger.  —  Vil  man  udlede  Medfodt- 
heden  af,  at  saadanne  Forestillinger  og  Principer  forstaas  og 
antages,  saa  snart  de  gøres  tydelige  for  Bevidstheden,  saa  er 
det   en    uberettiget   Slutning,  ti   hvad  der  skal  tydeliggøres  og 

bevises,  er  ikke  medfødt,  men  maa  læres.  Der  maa  naturligvis 
være  en  oprindelig  Evne  (capacity)  til  at  lære,  og  man  kan  med 
Rette  tale  om  naturlige  Love  eller  Grundsætninger,  idet  der 
gives  Antagelser,  som  Mennesket  ved  naturlig  Brug  af  Erfarin- 
gen og  af  sin  Tænkeevne  kommer  til.  Herhen  regner  Locke 
foruden  de  logiske  og  matematiske  Sandheder  ogsaa  de  vigtigste 
religiøse  og  moralske  Antagelser.  Men  en  naturlig  Lov  —  ind- 
skærper han  —  er  ingenlunde  det  Samme  som  en  medfødt 
Lov.  r^ren  om  de  medfødte  Ideer  udspringe  for  en  stor  Del 
af  Magelighed;  man  vil  slippe  for  Undersøgelsen  af  Forestillin- 
gernes Udvikling. 

Denne  Polemik  synes  især  at  være  rettet  mod  de  skola- 
stiske Filosofer,  Cambridgerplatonikerne  og  Herbert  af  Cherbury; 
denne  sidste  er  den  eneste  Repræsentant  for  de  »medfødte  Ideer«, 
der  nævnes  ved  Navn.  Descartes  er  der  neppe  sigtet  til  i  første 
Ldnie,  ligesom  ogsaa  den  nærmere  Forklaring,  Descartes  giver 
af  det  uheldige  Udtryk  »medfødt«,  gør,  at  han  ikke  rammes  af 
Lockes  Kritik.  —  Locke  selv  har  brugt  et  Udtryk,  der  er  blevet 
misforstaaet,  nemlig  det  gamle  Billede  om  Bevidstheden  som  en 
ubeskreven  Tavle  (tabula  rasa).  Det  var  ikke  derved  (som  man 
ofte  har  trot)  hans  Mening  at  negte  oprindelige  Evner  i  Sjælen 
forud  for  Erfaring.  —  Det  er  en  uheldig  Side  ved  filosofiske 
Slagord,  at  de  let  bibringe  for  plumpe  Forestillinger.  Selv  med 
den  nævnte  Berigtigelse  af  Lockes  Lære  er  Leibniz'  Kritik  dog 
træffende,  idet  Locke  dels  overser  de  dunkle,  mere  eller  min- 
dre ubevidste  Elementers  Betydning,  dels  den  uvilkaarlige,  spon- 
tane Maade,  paa  hvilken  oprindelige  Tendenser  gøre  sig  gæl- 
dende. Selve  det  Aktivitetsmoment,  som  Locke  endnu  aner- 
kendte ved  Forestillingernes  Dannelse,  blev  af  nogle  af  hans 
Efterfølgere  reduceret  og  tilsidst  ophævet.  — 

Lockes  egen  Besvarelse  af  Opgaven  gaar  ud  paa,  at  alle 
Forestillinger,  hvorved  menes  alt  Bevidsthedsindhold,  stammer 
fra  Erfaring,  dels  ydre  Erfaring  (sensation),  dels  indre  Erfaring 
(reflection).  Ydre  Erfaring  opstaar  ved,  at  et  Indtryk  eller  en 
Bevægelse,  som  er  frembragt  i  en  eller  anden  Del  af  Legemet, 
vækker  en  Fornemmelse  (perception)  i  Sjælen.  Indre  Erfaring 
opstaar  ved,  at  Sjælen  ogsaa  faar  Indtryk  af  den  Virksomhed, 

der  (f.  Ex.  i  Erindring  og  Sammenligning)  udfoldes  ved  Bear- 
bejdelsen af  de  fra  den  ydre  Erfaring  stammende  Forestillinger. 
Ved  »Reflexionenc  opfatte  vi  altsaa  vore  egne  Tilstande  og 
Virksomheder,  ved  »Sensation«  andre  Tings  Paa virkninger.  Ved 
enhver  saadan  umiddelbar  Opfattelse  eller  Optagen  af  Forestil- 
linger forholder  Bevidstheden  sig  saa  godt  som  (for  the  most 
part)  passivt.  Det  er  dog  kun  de  simpleste  Forestillinger,  der 
blive  til  ved  en  saadan  umiddelbar  og  passiv  Optagen. 

De  simple  Forestillinger,  der  opstaa  ved  ydre  Erfaring, 
behøve  ikke  at  ligne  de  Tings  Egenskaber,  der  fremkalde  dem, 
mere  end  Ordet  ligner  Forestillingen.  Kun  de  saakaldte  primære 
Kvaliteter,  Soliditet,  Udstrækning,  Figur,  Bevægelighed,  kunne 
ikke  skilles  fra  selve  de  ydre  Ting;  de  sekundære  Kvaliteter, 
som  Farve,  Smag,  Lugt  o.  s.  v.,  svare  kun  til  den  Evne,  som 
Tingene  formedelst  de  primære  Egenskaber  have  til  at  frem- 
bringe visse  Forestillinger  hos  os.  —  Udtrykkene  primære  og 
sekundære  Kvaliteter  synes  Locke  at  have  optaget  fra  Robert 
Boyle;  selve  Læren,  der  ofte  er  bleven  tillagt  Locke  som  første 
Ophavsmand,  stammer,  som  vi  have  set,  fra  Oalilei,  Hobbes  og 
Descartes.  Locke  gaar  ikke  nærmere  ind  paa  det  Problem,  der 
ligger  i,  at  der  her  er  saa  stor  Forskel  paa  den  ydre  Aarsag 
og  den  indre  Virkning.  — 

De  simple  Forestillinger  ere  Bevidsthedens  Materiale,  som 
den  bearbejder  paa  forskellig  Maade.  Bevidsthedens  Aktivitet 
viser  sig  dels  i  Dannelsen  af  sammensatte  Forestillinger  ved 
Kombination  af  simple  Forestillinger,  dels  i  Dannelsen  af  Fore- 
siillinger  om  Forhold  ved  at  bringe  simple  Forestillinger  i  en 
vis  indbyrdes  Forbindelse,  dels  i  Dannelsen  af  abstrakte  Fare- 
stillinger  ved  at  udsondre  simple  Forestillinger  fra  andre,  med 
hvilke  de  i  Virkeligheden  forekomme  sammen.  Alle  Forestil- 
linger, der  ikke  skyldes  umiddelbare  Indtryk,  ere,  hvor  ophøjede 
og  betydningsfulde  de  saa  end  maatte  være,  blevne  til  ved  Be- 
vidsthedens sammensættende,  forenende  og  abstraherende  Virk- 
somhed og  paa  Grundlag  af  de  umiddelbare  Iagttagelser.  —  Af 
disse  tre  Arter  af  afledede  Forestillinger,  er  det  de  to  første, 
der  har  mest  Interesse.  De  dannes  iøvrigt  under  Medvirken  af 
Abstraktionen. 

1)  Til  samme)isatte  Forestillinger  høre  Egenskaber  (modes) 
som  Rum  og  Tid.  Ved  Dannelsen  af  Rumstorestillingen  støtte 
vi  os  til  Syns-  og  Berøringssansen.  Tillige  anvende  vi  her  Ab- 
straktionen, idet  vi  skelne  mellem  Rum  og  Soliditet,  en  Distink- 
tion, der  er  ligesaa  tydelig  som  den  mellem  Skæppen  og  Kor- 
net Tidsforestillingen  danne  vi  ved  Hjælp  af  den  indre  Sans, 
der  viser  os  en  Succession  af  Forestillinger.  Og  idet  det  viser 
sig,  at  vor  Evne  til  at  forestille  os  Rummet  og  Tiden  udvidede 
vedbliver  at  være  den  samme,  hvor  mange  Tilføjelser  vi  end 
have  foretaget,  opstaar  Forestillingen  om  Uendelighed.  —  Til 
Egenskabsbegreber  høre  ogsaa  Forestillinger  om  Kraft  og  Be- 
vægelse saavel  som  alle  Forestillinger  om  sammensatte  Farver, 
Former  o.  s.  v.,  og  paa  den  indre  Sans'  Omraade  Forestillinger 
om  Sansning,  Erindring,  Tænkning,  Opmærksomhed  o.  s.  v. 

Medens  Egenskabsbegreberne  ikke  frembyde  nogen  Vanske- 
lighed, forholder  det  sig  anderledes  med  Forestillingen  om  Ting, 
Vcesen  eller  Substans.  Ogsaa  den  dannes  ved  Sammensætning. 
Vor  Forestilling  om  en  Ting  eller  en  Substans  er  Forestillingen 
om  de  Egenskaber  eller  Kræfter,  vi  tillægge  den.  Men  det 
Mærkelige  er,  at  vi  dog  forestille  os  Tingen  eller  Substansen 
selv  som  noget  fra  Egenskaberne  og  Kræfterne  Forskelligt,  nem- 
lig som  deres  Bærer  eller  Grundlag  (support).  Fra  Erfaringen 
stammer  Alt,  hvad  vi  tillægge  Substansen.  Det  gælder  selv 
Forestillingen  om  Gud,  der  er  en  Substansforestilling,  som  dan- 
nes ved  Udvidelse  og  Forhøjelse  af  vore  Forestillinger  om  aande- 
lige  Egenskaber,  der  ere  hentede  fra  den  indre  Sans. 

2)  Som  Exempel  paa  Forestillinger  æn  Forhold  (ideas  of 
relation)  kan  nævnes  Forestillingen  om  Aarsag  og  Virkning. 
Denne  Forestilling  danne  vi  paa  Grundlag  af  den  Iagttagelse, 
at  Egenskaber  og  Ting  opstaa,  og  at  deres  Opstaaen  skyldes 
andre  Egenskabers  og  Tings  Indflydelse.  Andre  Exempler  ere 
Forestillingerne  om  Tids-  og  Rumsforhold  og  om  Identitet  og 
Forskel.  Ogsaa  de  moralske  Forestillinger  høre  til  Forholdsfore- 
stillingerne,  idet  de  dannes  af  de  simple  Forestillinger  om  vore 
Handlinger  sammenholdte  med  Forestillingen  om  en  Lov.  — 
Medens  vi  ved  Sammensætning  forbinde  flere  Forestillinger  til 
én   Forestilling,    dannes   Forestillinger    om  Forhold   ved,  at   to 

ForestilliDger  (simple  eller  sammensatte)  stilles  sammen,  saa  at 
de  kunne  opfattes  paa  6n  Gang  uden  at  blive  til  6n.  Locke 
undersøger  ikke,  om  den  Forestilling,  der  dannes  ved  Sammen- 
sætning, ikke  har  anden  Beskaffenhed  end  de  simplere  Fore- 
stillinger, hvoraf  den  dannes,  i  Analogi  med,  hvad  Boyle  havde 
fremhævet  ved  kemisk  Sammensætning.  Heller  ikke  undersoger 
han,  om  Forestillinger  nogensinde  forekomme  uden  i  et  eller 
andet  Forhold,  og  om  Forestillingen  om  Forhold  frembringes 
ved  blot  Sammenstilling:  Forholdet  ligger  jo  ikke  i  noget  af 
Elementerne  hvert  for  sig. 

3)  Ved  Abstraktion  udskille  vi  en  Forestilling  fra  andre 
Forestillinger,  med  hvilke  den  i  Virkeligheden  forekommer  sam- 
men. Saaledes  danne  vi  Forestillingen  om  det  Hvide  ved  at 
se  bort  fra  de  andre  Egenskaber,  det  forekommer  sammen  med 
i  Kalk,  Sne  eller  Mælk,  og  Forestillingen  om  Rummet  i  og  for 
sig  ved  at  skelne  mellem  Rum  og  Indhold,  ligesom  vi  skelne 
mellem  Skæppen  og  Kornet 


c,  Ei'kendelsem  Gyldighed, 
Efter  at  Forestillingernes  Tilblivelse  er  paavist,  opstaar 
Spørgsmaalet  om  deres  Gyldighed.  Der  er  nu  for  Locke  ingen 
Tvivl  om,  at  de  simple  Forestillinger  have  real  Gyldighed.  De 
stamme  fra  Virkeligheden  og  maa  derfor  stemme  med  Virke- 
lighed. Vel  ligne  de  sekundære  Kvaliteter  ikke  de  Ting,  der 
fremkalde  Forestillingerne  om  dem,  men  de  svare  til  Tingene, 
fordi  de  ere  disses  konstante  Virkninger.  —  Hvad  de  afledede 
Forestillinger  angaar,  kan  deres  Gyldighed  ikke  godtgøres  paa 
denne  Maade,  da  de  jo  ere  dannede  ved  Sammensætning,  Sam- 
menstilling og  Uddragning,  altsaa  ved  vor  Aktivitet.  At  de 
ingen  Selvmodsigelse  indeholde,  er  ikke  nok  til  at  godtgore 
deres  reale  Betydning.  De  ere  ikke  Kopier  af  Ting,  men  deres 
Betydning  bestaar  i  at  være  Forbilleder  eller  Mønstre  (arche- 
types,  patterns),  som  Bevidstheden  bruger,  naar  den  ordner  og 
benævner  Tingene  (saaledes  i  Matematiken  og  Moi-alfilosofien). 
Vi  tage  i  Matematik  og  Moralfilosofi  kun  Hensyn  til  Tingenes 
Indhold,  til  de  af  os  ved  frit  Valg  dannede  Forestillinger,  ikke 

til  den  SammenhæDg,  Tingene  have  i  Naturen  (Essay  IV,  4,  5). 
Dog  gælder  dette  kun  Forestillingerne  om  Egenskaber  og  For- 
hold (modes  and  relations).  Substansbegrebet,  Forestillingen  om 
en  ubekendt  Bærer  af  Egenskaberne,  kan  kun  have  Gyldighed, 
naar  der  i  Virkeligheden  findes  en  saadan  Forbindelse  af  Egen- 
skaber, som  det  angiver.  Forestillingen  om  en  Kentaur  er  en 
usand.  Forestillingen  om  Gud  er  en  sand  Substansforestilling. 
Substansbegrebet  er  ikke  selv  Forbillede,  men  dets  Forbillede 
raaa  være  udenfor  os,  hvis  det  selv  skal  have  Gyldighed.  Men 
hvad  det  er,  der  ligger  til  Grund  for  Tingenes  Egenskaber,  vide 
vi  ikke.  Vi  kende  ligesaa  lidt  den  materielle  Substans  som  den 
aandelige,  og  Kartesianerne  have  derfor  ikke  Ret  til  at  paastaa, 
at  Materien  ikke  kan  tænke. 

Erkendelse  er  Opfattelse  af  Forestillingernes  indbyrdes  Over- 
ensstemmelse eller  Ikke-Overensstemmelse.  Den  er  i  sin  simpleste 
Form  Intuition,  umiddelbar  Anskuen.  Paa  dette  Punkt  nærmer 
Locke  sig  afgjort  Descartes,  som  naar  han  siger,  at  vi  have  en 
intuitiv  Viden  om  vor  egen  Existens;  det  siger  selve  Tvivlen: 
thi  hvis  jeg  véd,  at  jeg  tvivler,  har  jeg  en  ligesaa  sikker  Op- 
fattelse af  den  tvivlende  Tings  Existens,  som  af  den  Tanke,  jeg 
kalder  Tvivl.  Foruden  vor  egen  Existens  opfatte  vi  ved  saadan 
umiddelbar  Anskuen  de  simpleste  Grundforhold  mellem  vore 
Forestillinger.  En  Bevisførelse  (demonstration)  opstaar  ved,  at 
en  Række  af  intuitive  Erkendelser  sammenføjes.  Hvert  Skridt 
i  Demonstrationen  er  en  umiddelbar  Anskuen.  Disse  to  Arter 
af  Erkendelse  ere  de  eneste  strengt  paalidelige.  Al  anden  Er- 
kendelse er  kun  Antagelse,  mere  eller  mindre  sandsynlig  Over- 
bevisning; herhen  hører  den  sanselige  Erkendelse  af  Tingene 
udenom  os. 

Den  demonstrative  Erkendelse  augaar  ikke  blot  matematiske 
Sætninger,  men  ogsaa  Guds  Existens  —  og  dette  er  det  eneste 
Tilfælde,  i  hvilket  vi  ad  Bevisførelsens  Vej  kunne  erkende  real 
Existens  foruden  vor  egen.  Lockes  Bevis  for  Guds  Tilværelse 
er  det  sædvanlige:  fra  Verden  (eller  fra  vor  egen  Tilværelse) 
sluttes  til  Gud  som  dens  Aarsag.  Men  det  faar  særlig  Inter- 
esse ved,  at  der  bygges  paa  Aarsagssætn ingen,  som  erklæres 
at  være  en  intuitiv   Sandhed:   vi   have   en    umiddelbar  Vished 

om,  at  hvad  der  ikke  er  til,  ikke  kan  frembringe  Realitet  (non- 
entity  cannot  produce  any  real  being)!  (Essay  IV,  10,  8).  Der 
maa  da  være  et  evigt  Væsen.  Og  det  kan  ikke  være  Materie, 
fortsætter  Locke,  ti  Materie  kan  ikke  frembringe  Forstand.  — 
Kun  tilsyneladende  er  der  en  Modsigelse  mellem  denne  sidste 
Sætning  og  den  tidligere  anførte  om  Muligheden  af,  at  Materien 
kan  tænke.  Ti  i  den  tidligere  Sætning  hævder  han,  at  vi  ikke 
kende  Materiens  inderste  Væsen;  her  gaar  han  ud  fra  Materien 
som  vi  kende  den^^. 

Ligesom  der  i  Lockes  Lære  om  Farestillingernes  Oprin- 
delse er  en  skarp  Modsætning  mellem  Passiviteten  ved  de 
simple  Forestillingers  Optagelse  og  Aktiviteten  ved  de  afledede 
Forestillingers  Dannelse,  saaledes  fremtræder  der  i  hans  Lære 
om  Erkendelsens  Gyldighed  en  ikke  mindre  skarp  Modsætning 
mellem  den  sanselige  Erkendelse,  der  kun  bringer  det  til  Sand- 
synlighed, og  den  intuitive  og  demonstrative  Erkendelse,  der 
fører  fuld  Vished  og  Nødvendighed  med  sig.  Mærkeligt  nok 
fremtræder  denne  Modsætning  ved  Opstillingen  af  den  Sætning, 
paa  hvis  Gyldighed  Lockes  Bevis  for  Erkendelsens  Sammenhæng 
med  Realiteten  beror,  Aarsagssætningen.  Selve  Begrebet  om  et 
Aarsagsforhold  danne  vi  ved  sanselig  Erfaring:  »Det  som  frem- 
bringer en  simpel  eller  sammensat  Forestilling,  betegne  vi  ved 
det  almindelige  Navn  Aarsag,  og  det,  der  frembringes,  ted  Nav- 
net Virkning.«  (Essay  II,  26,  4).  Gyldigheden  af  Aarsagssæt- 
ningen godtgøres  ved  Intuition  (Essay  IV,  10,  3),  og  selve 
Aarsagssætningen  bruges  trygt  baade  ved  Slutning  fra  de  simple 
Forestillinger  til  de  Ting,  der  have  frembragt  dem,  og  ved  Be- 
viset for  Guds  Tilværelse.  Gudsforestillingen  er  —  ligesom 
Aarsagsforestillingen  —  hentet  fra  Erfaring,  dog  under  Med- 
virken af  den  kombinerende  og  udvidende  (idealiserende)  Aands- 
virksomhed;  Guds  Tilværelse  bevises  ved  Slutning  ved  Hjælp 
af  Aarsagssætningen.  Lockes  Standpunkt  som  Empiriker,  hvad 
Forestillingernes  Oprindelse  angaar,  og  som  Rationalist,  hvad 
deres  Anvendelse  angaar,  fremtræder  her  tydeligt.  Ved  den 
Frejdighed,  med  hvilken  Locke  opstiller  og  bruger  Aarsags- 
sætningen, horer  han  endnu  til  Dogmatismen.  Men  han  har 
ved  Fordringen   om  psykologisk  Forklaring  og  erkendelsesteo- 


Digitized  by  VjOOQIC 


Lockes  Religionsfilosofi.  391 

retisk  Begrundelse  ført  ind  paa  den  kritiske  Filosofis  Vej.  Lockes 
Overgangsstilling  ses  dog  tydeligst  ved  Substansbegrebet.  Det 
var  det  selvfølgelige  Grundbegreb  i  de  store  Systemer,  Tan- 
kens sidste,  absolute  Holdepunkt  Kun  Hobbes  rokkede  ved 
det,  og  han  er  her  som  paa  adskillige  Punkter  Lockes  Forgæn- 
ger. Locke  behandler  det  med  en  vis  Ironi,  kalder  Substansen 
et  »jeg  véd  ikke  hvad«  og  sammenligner  Troen  paa  den  med 
Indernes  Tro  paa  Elefanten  som  nødvendig  til  at  bære  Jor- 
den; —  og  dog  forkaster  han  den  ikke.  Han  forklarer  den 
som  et  selvskabt  Begreb,  ligesom  de  matematiske  og  moral- 
filosofiske Begreber  ere  det;  og  dog  tillægger  han  den  et  ydre 
Forbillede  og  Grundlag. 


(L    Religionsfilosofi. 

Lockes  Religion  stod  ikke  i  Modsætning  til  hans  Filosofi. 
Han  behøvede  ikke  saa  mange  Tilsnigelser  som  Leibniz  for  at 
forene  dem.  Idet  han  mente  at  have  ført  et  filosofisk  Bevis  for 
Guds  Tilværelse,  mente  han  tillige  at  have  hævdet  den  natur- 
lige Religions  Sandhed  ad  Fornuftens  Vej,  ligesom  han  ogsaa 
derved  fik  de  teologiske  Forudsætninger,  uden  hvilke  efter  hans 
Opfattelse  ingen  Etik  var  mulig.  Hans  Etik  er  en  teologisk 
Lyksalighedslære:  af  den  naturlige  Trang  til  Lykke  udspringer 
Loven,  der  angiver  de  Betingelser,  under  hvilke  vor  egen  Lykke 
kan  naas  i  Forbindelse  med  Andres;  men  denne  ad  Fornuftens 
naturlige  Vej  fundne  Lov,  der  sammenfattes  i  det  gamle  Ord, 
at  vi  skulle  gore  mod  Andre  hvad  vi  ville,  at  de  skulle  gøre 
mod  os,  maa  for  at  faa  Myndighed  betragtes  som  udsprungen 
af  og  hævdet  ved  Guds  Villie. 

Skønt  Locke  mente,  at  Tolerancen  i  Staten  burde  udstræk- 
kes til  Alle,  der  hyldede  den  naturlige  Religion,  var  hans  eget 
personlige  Standpunkt  dog  Aabenbaringstroens.  I  Foraaret  1695 
skriver  han  til  Limborch:  »I  denne  Vinter  har  jeg  omhygge- 
ligt overvejet,  hvori  den  kristelige  Tro  bestaar.  Jeg  har  ost  af 
selve  den  hellige  Skrift,  men  holdt  Sekters  og  Systemers  Me- 
ninger borte.«  Resultaterne  af  sine  Undersøgelser  nedlagde  han 
i   sit  Skrift  om    »Kristendommens  fornuftige  Natur«.     Aaben- 

baringen  er  for  ham  en  Udvidelse  af  den  naturlige,  ved  For- 
nuften begrundelige  Religion,  og  paa  den  anden  Side  er  For- 
nuften Aabenbariogstroens  stadige  Kontrol.  I  sit  Hovedværk 
(Essay  IV,  18,  2)  bestemmer  han  Tro  som  Tilslutning  til  en 
Sætning,  der  ikke  opstilles  ved  Fornuftslutning,  men  bygges  paa 
Tillid^  til  den,  der  fremsætter  den  som  kommende  fra  Oud 
og  meddelt  paa  overordentlig  Vis.  Om  Noget  virkeligt  er  Aaben- 
baring,  maa  Fornuften  afgøre,  og  Troen  kan  aldrig  overbevise 
os  om  Noget,  der  strider  mod  Fornuften:  ti  den  Erkendelse,  vi 
have  af,  at  Aabenbaringen  stammer  fra  Gud,  kan  aldrig  være 
saa  sikker  som  den  Erkendelse,  vi  grunde  paa  selve  vore  Fore- 
stillingers Overensstemmelse  eller  Ikkeoverensstemmelse.  Aaben- 
baringen er  dog  nødvendig.  Ti  skønt  Naturen  tilstrækkeligt 
vidnor  om  Gud,  have  Menneskene  ikke  ret  brugt  deres  Fornuft. 
Af  Magelighed,  Sanselighed  og  Frygt  kom  de  under  overtroiske 
Præsters  Herredømme,  idet  de  Faa,  der  fulgte  Fornuften,  ikke 
kunde  faa  nogen  Indflydelse  paa  den  store  Mængde.  Den  største 
Del  af  Menneskene  mangle  Tid  og  Evne  til  at  følge  Fornuftens 
Bevisførelse.  Kristus  blev  da  sendt  for  at  oplyse,  styrke  og 
hjælpe.  Troen  paa  ham  som  Herre  og  Mester  har  Forjættel- 
sen om  et  evigt  Liv.  Selv  de  mest  Ulærde,  selv  de,  hvis  liv 
gaar  hen  i  tungt  Slid,  kunne  forstaa  Kristi  Forbillede  og  Lære, 
som  den  fremtræder  i  Evangelierne.  Brevenes  Læreudvikiin* 
ger  lægger  Locke  mindre  Vægt  paa.  Treenighedsdogmet  kan 
han  hverken  finde  i  Evangelierne  eller  i  den  apostoliske  Tros- 
bekendelse. 

Ved  Siden  af  Christian  Wolff  (der  ogsaa  paa  andre  Punk- 
ter, f.  Ex.  ved  den  uheldige  Begrundelse  af  Aarsagssætningen, 
minder  om  Locke)  staar  Locke  som  den  religiøse  Rationalismes 
Grundlægger.  Hans  Skrifter  og  særligt  hans  religiøse  Stand- 
punkt paavirkede  de  største  Aander  i  det  18.  Aarhundrede; 
Voltaire  og  Frederik  II  staa  her  i  første  Linie.  Mærkeligst  er 
dot  dog  at  se,  hvorledes  den  religiøse  Rationalisme  bryder  frem 
som  en  demokratisk  Bevægelse,  —  hvad  vel  iøvrigt  enhver  ny 
religiøs  Strømning  gør.  Idet  Locke  bekæmper  Kirkens  Teologi, 
tager  han  særligt  Hensyn  til  de  Ulærdes  og  de  strengt  Arbej- 
dendes Tarv:  han  forlanger  en  Kristendom,  som  kan  være  til* 

gængelig  og  forstaaelig  for  dem.  Men  dogmatiserende  var 
Lockes  Standpunkt  dog  endnu:  han  tillægger  den  »naturlige« 
Religion  saa  stor  Sikkerhed  hvad  Bevisførelse  angaar,  og  saa 
stor  Nødvendighed  som  Grundlag  for  Etiken,  at  han  endog 
udelukker  dem,  der  forkaste  den,  fra  Religionsfrihedens  Goder! 
^Ikke  blot  Katolicismen  og  Protestantismen,  ogsaa  Rationalismen 
har  sin  Intolerance. 

<?.  Rets-  og  Statsfilosofi, 
Lockes  Skrift  om  »borgerlig  Regering«  er  et  Lejligheds- 
skrift. Han  siger  i  Fortalen,  at  hans  Hensigt  er  »at  fæstne  vor 
store  Genopretter  Kong  Vilhelms  Trone,  at  godtgøre  hans  Ret 
ved  Folkets  Tilslutning,  som  er  den  eneste  Adkomst  for  en  lov- 
lig Regering,  og  som  han  besidder  i  langt  højere  Grad  end 
nogen  anden  Fyrste  i  Kristenheden,  og  endelig  overfor  Verden 
at  retfærdiggøre  det  engelske  Folk,  hvis  Kærlighed  til  deres  lovlige 
og  naturlige  Rettigheder  og  faste  Beslutning  om  at  hævde  disse 
frelste  Nationen,  da  den  stod  paa  Randen  af  Trældom  og  Un- 
dergang.« I  den  første  Del  af  Skriftet  gendriver  Locke  den  af 
Royalisten  Filmer  opstillede  Lære  om  Kongedømmet  som  en 
guddommeligt  indstiftet  patriarkalsk  Institution.  Politisk  Magt, 
hævder  Locke,  er  forekellig  fra  Faderens  Magt  over  Børnene, 
Mesterens  Magt  over  Svendene  og  Herrens  Magt  over  Slaverne. 
Den  er  Magt  til  at  give  Love,  til  at  udføre  disse  Love  og  til 
at  forsvare  Samfundet  mod  ydre  Vold,  og  alt  dette  kun  for  det 
fælles  Vels  Skyld.  En  saadan  Magt  kan  kun  oprettes  ved  fri 
Overenskomst.  En  saadan  indgaas  stiltiende  ogsaa  nu,  da  Natur- 
tilstanden er  ophørt,  saaledes  hver  Gang  Sønnen  overtager  Fade- 
rens Plads  i  Samfundet.  Denne  Overenskomst  gaar  væsentligt 
ud  paa,  at  Flertallets  Villie  skal  være  Lov,  fordi  det  er  den 
eneste  Maade,  paa  hvilken  Samfundet  kan  komme  til  at  handle 
som  Helhed.  Naturtilstanden  er  vel  ikke,  som  Hobbes  mente, 
en  Krigstilstand;  men  den  medfører  dog  Ulemper,  der  kun 
kunne  afhjælpes  ved  faste  I>ove,  upartiske  Dommere  og  ud- 
øvende Statsmagt.  Allerede  Naturtilstanden  er  en  Frihedstilstand, 
men  Friheden  hævdes  bedre  i  Samfundet.  Det  er  da  meget 
langt  fra,  at  de  naturlige  Rettigheder  opgives  ved  Indtrædelsen 

i  Samfundet.  Ejendomsretten  f.  Ex.  er  en  naturlig  Ret,  der 
begrundes  ved  Menneskets  Bearbejdelse  af  Jorden  eller  af  andet 
Materiale.  Gud  bar  givet  Verden  til  de  Flittige,  ikke  til  de 
Dovne,  og  al  økonomisk  Værdi  udspringer  af  Arbejde.  Staten 
kan  derfor  ligesaa  lidt  ophæve  Ejendomsretten,  som  begrunde 
den,  men  har  kun  at  sikre  og  hævde  den.  Som  det  forholder 
sig  med  Ejendomsretten,  forholder  det  sig  ogsaa  med  den  per- 
sonlige Frihed;  Slaveriet  strider  mod  Naturen  og  bor  derfor 
ikke  holdes  oppe  af  Staten. 

I  Lockes  Statslære  er  især  hans  stærke  Fremhæven  af  den 
lovgivende  Magt  af  Betydning.  Ved  Indførelsen  af  en  lovgivende 
Myndighed  oprettes  ikke  en  vilkaarlig  Magt;  man  forlader  jo 
netop  Naturtilstanden  for  at  undgaa  Vilkaarligheden.  Hvad  der 
tilsigtes,  er  saa  stort  Hensyn  som  muligt  til  det  almindelige  Vel 
ved  alle  Afgørelser.  Kun  med  Majoritetens  Billigelse  bor  Skat- 
ter opkræves:  ellei-s  ophæves  Ejendomsretten,  ti  jeg  ejer  ikke, 
hvad  en  Anden  kan  tage  mod  min  Villie!  —  F^cke  fordrer 
den  lovgivende  Magt  skilt  fra  den  udøvende  og  den  dømmende^"); 
men  den  lovgivende  Magt  er  dog  den  højeste:  med  dens  Op- 
rettelse er  Statens  Forfatning  given,  og  desuden  staar  den. 
der  giver  Lovene,  over  den,  der  udfører  dem  (Of  Govern.  H, 
14L  143). 

Den  højeste  Magt  vedbliver  dog  at  være  hos  Folket,  og 
den  kommer  til  Anvendelse,  naar  den  udøvende  Magt  kommer 
i  Strid  med  den  lovgivende.  Ingen  Magt  paa  Jorden  uden  Fol- 
ket kan  afgøre  en  saadan  Strid.  I  Kraft  af  den  sidste,  uafhænde- 
lige  Ret,  Selvopholdelsens  Ret,  appellerer  Folket  til  Himlen  og 
gennemfører  sin  Villie.  Dette  er  ikke  Opror:  Oproret  begaas  af 
dem,  der  bryde  Lovene.  Det  fører  ikke  heller  til  Statens  Op- 
løsning, ti  for  dot  Første  er  Forudsætningen  den,  at  Majori- 
teten i  Folket  foler  Ulemperne,  der  skulle  afhjælpes,  for  det 
Andet  kommer  Folket  ikke  saa  let  ud  af  sine  gamle  Former, 
som  man  tror.  — 

Lockes  frie  Forskersind  forenet  med  hans  varme  og  prak- 
tiske Deltagelse  i  de  store  Begivenheder  i  hans  Folks  Historie 
paa  hans  Tid  har  fort  ham  til  at  formulere  Folkefrihedens  store 
Grundsætninger  paa  en  Maade,  der  blev  af  afgørende  Betydning 

ikke  blot  for  senere  Rets-  og  Statslære,  men  ogsaa  for  Folkenes 
Historie  i  de  følgende  Aarhundreder.  Montesquieu  og  Alexan- 
der Hamilton  ere  hans  Disciple,  Rousseaus  Lære  om  Folke- 
suveræniteten kan  støtte  sig  til  ham,  og  den  nordamerikanske 
og  den  franske  Revolution  vare  Illustrationer  til,  hvad  Locke 
kalder  Appellen  til  Himlen.  Det  konstitutionelle  Liv  i  de  mo- 
derne Stater  er  væsentligt  bygget  over  Lockes  Grundsætninger. 
Begrænsningen  for  hele  denne  Statsfilosofi  falder  sammen  med 
det  konstitutionelle  Spørgsmaals  Begrænsning.  Bag  det  rejser 
sig  det  sociale  Spørgsmaal.  Ved  at  udlede  Ejendomsretten  af 
Arbejdet  havde  Locke  uden  at  vide  det  stillet  dette  Problem^ 
som  først  i  en  langt  senere  Tid  skulde  komme  frem  i  første 
Linie. 


2.  MORALFILOSOFISKE  OG  RELIGIONSFILOSOFISKE 
DISKUSSIONER. 
a.  Læren  om  den  moralske  Sans. 
Gennem  Renaissancen  og  det  17.  Aarhundrede  spores  under 
forskellige  Former  Selvopholdelsen  som  det  Grundlag,  paa  hvilket 
man  tænker  sig  Livsførelsen  bygget.  Paa  ganske  enkelte  Und- 
tagelser nær  gaa  alle  Forsøg  paa  at  begrunde  en  Etik  ud  fra 
Individet,  dets  Higen  og  Trang,  dets  Bestaaen  og  dets  Vel. 
Det  gør  her  i  Principet  ingen  Forskel,  om  man  kun  tænker  paa 
Individets  Bestaaen  i  denne  Verden,  eller  om  man  (som  f.  Ex. 
Locke)  ogsaa  tager  dets  Bestaaen  i  en  anden  Verden  med  i 
Betragtning.  Overfor  denne  Betragtningsmaade,  der  i  Hobbes 
fandt  sin  skarpeste  og  konsek  ven  teste  Forsvarer,  stilledes  inden- 
for den  filosofiske  Etik  især  Appellen  til  Fornuften  som  den, 
der  skal  regulere  Menneskenes  Handlemaade.  Spinozas  dybsin- 
dige Forsøg  paa  at  vise,  hvilke  Metamorfoser  eller  Forskydnin- 
ger Selvopholdelsestrangen  kan  undergaa,  blev  hdet  paaagtet. 
Det  er  SHAFTESBURYS  Fortjeneste  at  have  fremdraget  den 
umiddelbare,  ved  Instinkt  bestemte  Følelses  Betydning  for  etiske 
Vurderinger.  Det  er  en  gavnlig  og  folgerig  Modsætning  til  den 
vordende  Rationalisme,  Shaftesbury  indleder;  og  som  saå  ofte, 

hvor  en  forfriskende  Tankestrømning  frembryder  i  nyere  Tid, 
er  det  antike  Paavirkninger,  der  bestemme  hans  Ideer.  Den 
antike  Harmoni  og  Selvbegrænsning  og  den  antike  Tillid  til 
Naturen  genfindes  hos  Shaftesbury,  ganske  vist  forbundne  med 
en  Del  moderne  Sentimentalitet.  Anthony  Ashley  Cooper  Shaftes- 
bury, født  i  London  1671,  var  en  Sønnesøn  af  Lockes  Ven. 
Locke  assisterede  som  Læge  ved  hans  Fødsel  og  var  senere 
hans  Lærer.  Størst  Indflydelse  fik  den  omhyggelige  Undervis- 
ning i  de  klassiske  Sprog.  Han  havde  en  Lærerinde,  der  talte 
Latin  og  Græsk  med  Færdighed,  saa  at  han  lærte  at  tale  disse 
Sprog  som  sit  Modersmaal.  Sunde  græske  Tanker  prægedes  tid- 
ligt ind  i  Drengens  Aand.  Sin  videre  Udvikling  fik  han  paa 
Rejser  i  Italien  og  Frankrig,  der  bragte  ham  Menneskekundskab 
og  gav  ham  Lejlighed  til  at  pleje  sine  kunstneriske  Interesser. 
I  nogle  Aar  var  han  Medlem  af  Underhuset  Kong  Vilhelm 
satte  megen  Pris  paa  ham  og  vilde  give  ham  et  højt  Embede, 
men  han  undslog  sig;  hans  Helbred  var  svagt,  og  hans  Hu 
stod  til  et  stille,  literært  Liv.  Han  døde  forholdsvis  ung  i  Nea- 
pel 1713. 

Shaftesburys  Værker,  af  hvilke  han  selv  har  samlet  de 
fleste  i  tre  Bind  under  Titelen  Characteristicks  of  Men,  Man- 
ners^  Opinions^  Times  (London  1711),  ere  ikke  skrevne  i  rolig, 
systematisk  Begrebsudviklings  Form;  de  give  Udbrud  og  Re- 
flexioner,  ofte  i  Form  af  Breve  eller  Dialoger,  ofte  med  stort 
poetisk  Sving  og  Stemning,  men  ogsaa  ofte  med  sentimental 
Retorik  i  Stedet  for  Grunde.  Han  er  baade  i  god  og  mindre 
heldig  Betydning  den  første  Folelsesfilosof.  Den  umiddelbare 
Følelses  Betydning  hævdes  i  Modsætning  til  ræsonnerende  For- 
nuft, beregnende  Egoisme  og  ydre  Sansning.  Han  hævder  Sam- 
menhængen mellem  det  Skønne  og  det  Gode  imder  Genoptagelse 
af  den  antike  Opfattelse  af  Dyden  som  en  Harmoni  mellem 
Drifterne  hos  det  enkelte  Menneske  og  mellem  Menneskene 
indbyrdes.  Endelig  hævder  han  Etikens  Uafhængighed  af  Re- 
ligionen, paa  samme  Tid  som  det  er  hans  Overbevisning,  at  den 
etiske  Følelse  gennem  Troen  paa  den  i  Alt  virkende,  harmoni- 
serende Guddom  fuldendes  som  i'eligiøs  Følelse. 

Medens  Shaftesburv  omfattede  sin  Lærer  Locke  med  stor 

Agtelse  og  retter  sin  skarpeste  Polemik  mod  Hobbes,  udtaler 
han  dog,  (i  sine  Letters  to  a  yowig  Man  at  the  University)y 
at  Locke  ved  sin  Kritik  af  de  medfødte  Ideer  har  omstyrtet 
Grundlaget  for  Moralen.  Han  indrømmer,  at  der  er  en  Betyd- 
ning for  Ordet  »medfødt«,  i  hvilken  »medfødte  Ideer«  ere  ab- 
surde. Han  selv  bruger  det  i  samme  Betydning  som  naturlig, 
stemmende  med  Naturen,  instinktsmæssig,  i  Modsætning  til,  hvad 
der  skyldes  Kunst,  Kultur  og  Tugt  (Smlgn.  ogsaa  The  Mora- 
lists^ III,  2).  Det  drejer  sig  jo  dog  ikke,  siger  han,  om  det 
Øjeblik,  i  hvilket  et  Legeme  kommer  ud  af  et  andet,  eller  om 
det  Tidspunkt,  da  vore  Forestillinger  dannes,  men  om,  hvorvidt 
den  menneskelige  Konstitution  er  en  saadan,  at  visse  Ideer  na- 
turligt opstaa  under  Udviklingens  Gang.  Og  man  kan  ikke 
paastaa,  at  vi  kun  faa  Ideerne  om  Kærlighed  og  Retfærdighed 
fra  Erfaringen  og  Katekismen.  Saa  maatte  der  ogsaa  gives  en 
Kate^sme,  der  lærer  Fuglen  at  flyve  og  at  bygge  Rede  og 
lærer  Mand  og  Kvinde  at  finde  hinanden!  —  Det  er,  s^er 
Shaftesbury,  som  her  stemmer  overens  med  Grotius,  Cumber- 
land  og  Leibniz,  et  Instinkt,  der  knytter  Individet  til  Slægten, 
et  Instinkt,  der  er  ligesaa  naturligt  som  Instinkterne  til  For- 
plantning og  til  Omsorg  for  Afkommet.  Mennesket  kan  ikke 
og  har  aldrig  kunnet  bestaa  udenfor  Samfundet  Med  Urette 
stiller  man  Naturtilstanden  i  Modsætning  tit  Samfundstilstanden. 
Man  finder  ved  nærmere  Undersøgelse  af  den  menneskelige 
Slægts  Udvikling  en  hel  Række  forskellige  Naturtilstande,  uden 
at  i  nogen  af  dem  Samfundslivet  og  de  Drifter,  der  bære  det^ 
falde  ganske  bort  —  Ved  denne  Betragtning  (der  findes  i  The 
Moralists  II,  4)  stiller  Shaftesbury  sig  i  Modsætning  til  den  na- 
turretlige Kontraktteori,  der  lod  Samfundet  opstaa  ved  selvstæn- 
dige Individers  Sammenslutning.  Han  gaar  tilbage  til  det  dunkle 
Instinktstandpunkt,  hvor  Individ  og  Samfund  endnu  ikke  træde 
i  Modsætning  til  hinanden,  og  han  ser  tillige,  at  Naturtilstand 
og  Kulturtilstand  ere  relative  Begreber.  Det  er  en  af  de  vig- 
tigste Tankespirer,  der  findes  hos  ham.  Men  den  aandelige 
Atmosfære  i  det  18.  Aarhundrede  var  ikke  gunstig  for  dens 
videre  Udvikling. 

Skønt  Shaftesbury  lægger  stor  Vægt  paa  Instinktet,  over- 

ser  han  dog  ikke  Tænkningens  Betydning.  Den  gør  en  Re- 
flexion  over  vore  indre  Tilstande  mulig,  og  derved  blive  disse 
Genstand  for  Følelse  og  Bedømmelse.  Det  er  Lockes  indre  Er- 
faring, han  her  appellerer  til.  Ved  Reflexionen  over,  hvad  der 
uvilkaarligt  rorer  sig  hos  os,  opstaa  særegne  Følelser :  af  Agtelse 
eller  Foragt,  af  Beundring  for  det  Ædle  og  R^tte,  af  Uvillie 
mod  det  Uædle  og  Vrange  i  Tænke-  og  Handlemaade,  Følelser, 
der  ere  beslægtede  med  æstetisk  Velbehag  og  Mishag,  men  ad- 
skille sig  fra  disse  ved  deres  aktive,  til  Handling  tilskyndende 
Karakter.  En  saadan  Følelse  kalder  Shaftesbury  en  »reflekteret 
Følelse«  (reflex  affection)  eller  >moralsk  Sans«  (moral  sense). 
Som  udspringende  af  naturlige  Instinkter  er  den  selv  naturlig, 
oprindelig  (Inquiry  eoncerntng  Yirtiie  and  Merit), 

Der  gives  ganske  vist  en  »kølig  Filosofi«,  som  lærer,  at 
der  ingen  naturlig  Tro  eller  Retfærdighed,  ingen  virkelig  Dyd 
gives,  fordi  Egenkærlighed  og  Magtstræben  ere  de  eneste  vir- 
kende Kræfter.  Shaftesbury  mener,  at  denne  Lære  maaske  ud- 
springer af  Uvillie  mod  at  lade  sig  lede  af  Naturen  til  at  tjene 
Formaal,  der  ligge  udover  En  selv.  Han  lærer  selv,  at  alle 
Væsener  stræbe  efter  Lykke.  Men,  siger  han,  det  gør  en  stor 
Forskel,  om  man  finder  Lykken  i  at  stræbe  efter  fælles  For- 
maal, eller  om  man  indsnevrer  Interessen  til  sin  egen  For- 
del, maaske  endog  til  sin  egen  Selvopholdelse.  Der  er  ingen  abso- 
lut Modsætning  mellem  de  selviske  og  de  sympatiske  Følelser: 
ti  dels  medfører  Kærlighed  og  Venskab  Selvtilfredsstillelse,  idet 
man  ved  en  Art  Tilbagestraaling  bliver  delagtig  i  den  Lykke, 
man  bereder  Andre,  dels  ere  vore  Livsvilkaar  saa  nøje  knyttede 
til  Andres,  at  vi  ophøre  at  sørge  for  os  selv,  naar  vi  ophøre  at 
sørge  for  de  fælles  Goder.  Det  gælder  om  at  bringe  Harmoni  mel- 
lem de  forskellige  Tilskyndelser,  der  røre  sig  i  Sindet,  Den 
Mand  er  sin  egen  Lykkes  Bygmester,  som  erhverver  sig  et 
indre  Grundlag  af  Orden,  Fred  og  Samdrægtighed.  Lykken  be- 
ror paa  det  Indre,  ikke  paa  det  Ydre.  Følelsernes  Harmoni  og 
Skønhed  betinge  det  sande  sociale  Livs  Former  og  Sæder:  hvad 
der  tilfredsstiller  Samfundslivets  Krav,  er  ogsaa  det  der  brin- 
ger Harmoni  i  den  Enkeltes  Indre.  Og  derfor  —  skriver 
Shaftesbury  i  sine  »Breve  til  en  ung  Mand  ved  Universitetet« 

—  sog  det  Skønne  i  Alt,  selv  i  de  mindste  Ting!  —  Han  an- 
tyder en  moderne  evolutionistisk  Æstetiks  Ideer,  naar  han  (i 
sine  Miscellanemis  Refleciions)  siger:  »De  Former,  der  ere 
hæslige,  frembringe  tillige  Ubekvemhed  og  Sygdora,  og  de  For- 
mer og  Forhold,  som  ere  skønne,  yde  Fordel  ved  at  gøre  skik- 
kede til  at  virke  og  gavne.« 

Den  Sans  for  Orden  og  Harmoni,  i  hvilken  efter  Shaftes- 
biiry  den  moralske  Følelse  bestaar,  retter  sig  ikke  blot  mod  det 
menneskelige  Samfund,  men  vender  sig  mod  hele  Universet  og 
bliver  derved  til  religiøs  Ærefrygt.  Naturens  Orden  staar  som 
beundringsværdig.  Ulykker  og  Onder  ere  kun  til  for  den  be- 
grænsede Betragtning:  vor  endelige  Tanke  maa  ofte  antage  for 
ufuldkomment,  hvad  der  vilde  vise  sig  at  va^re  en  Fuldkom- 
menhed, naar  vi  kunde  se  det  fra  det  Heles  Synspunkt.  Uni- 
verset møder  ingen  ydre  Modstand.  Det  følger  sin  egen  indre 
harmoniske  Orden,  som  har  sin  Grund  i  Guds  Tanke.  Etiken 
fører  saaledes  over  i  Religionen,  og  Shaftesbury  tager  Ordet 
for  >en  ædel  Teisme,  der  opfatter  Gud  som  den  Alt  Elskende 
og  Skærmende  og  derfor  som  idealt  Forbillede.«  Derimod  vilde 
det  være  at  begynde  fra  den  gale  Ende,  hvis  man  (med  Locke) 
vilde  bygge  Etiken  paa  Religionen.  Derved  vilde  Uinteresseret- 
heden  bortfalde.  Dyden  er  sin  egen  Løn.  Hvilken  Løn  kunde 
vel  passe  bedre  for  den?  — 

Ved  FKANCrs  HUTCHESON  (1694—1747),  en  Skotte,  der 
var  født  i  det  nordlige  Irland  og  efter  at  have  ledet  en  privat 
Højskole  i  Dublin  virkede  som  Professor  i  Moralfilosofi  i  Glas- 
gow, fik  Shaftesburys  Ideer  en  mere  systematisk  Form  og  ud- 
bredtes tillige  i  større  Kredse.  Hans  Inqub-y  into  the  Ideas  af 
Beauty  and  Virtue  (1725)  giver  en  Undersøgelse  af  den  æste- 
tiske og  etiske  Følelse,  som  indeholder  mange  interessante  Iagt- 
tagelser og  giver  en  nøjere  Bestemmelse  af  flere  Punkter,  der 
hos  Shaftesbury  stod  mere  ubestemt  hen.  Efter  hans  Død  blev 
hans  System  of  Moral  Philosophy  udgivet  (1755).  Det  er  hans 
Bestræbelse  at  grunde  Etiken  paa  Iagttagelse  af  den  virkelige 
Menneskenatur.  Han  finder  her  foruden  de  selviske  Instinkter 
ogsaa  en  umiddelbar  Trang  til  at  hjælpe  og  glæde  Andre.  Og 
han  finder  paa  den  anden  Side   en  ligesaa   umiddelbar  Følelse 

af  Glæde  og  Billigelse  overfor  Handlinger,  der  udspringe  af 
saadan  Trang  til  at  hjælpe  og  glæde.  Fornuften  er  kun  Evne 
til  at  finde  Midler  til  givne  Formaal;  den  træder  i  Sympatiens 
Tjeneste  og  kan  ikke  undværes,  da  hin  umiddelbare  Følelse 
ellers  virker  blindt  og  kortsynet;  men  det  er  ikke  Fornuften 
alene,  der  fører  til  at  vurdere  menneskelige  Handlinger.  Lige- 
saa  lidt  som  den  moralske  Sans  kan  undvære  Fornuften,  lige- 
saa  lidt  kan  den  undvære  Erfaringen,  der  ene  kan  lære  os 
Handlingernes  Virkninger  eller  Tendenser  at  kende.  Den  mo- 
ralske Sans  virker  kun,  naar  den  stilles  overfor  Iagttagelser  af 
menneskelige  Handlinger  og  deres  Virkninger.  Idet  Hutcheson 
iagttager,  hvorledes  den  moralske  Sans  virker  paa  Grundlag  af 
saadanne  Iagttagelser,  finder  han,  at  ved  lige  Grader  af  Lykke, 
der  kunne  ventes  at  fremgaa,  vurderes  den  Handling  højest, 
hvis  Lykkevirkninger  strække  sig  til  det  største  Antal  Personer, 
—  dog  saaledes,  at  Personernes  Værdighed  eller  moralske  Be- 
tydning kan  erstatte  Antallet  —  og  at  naar  de  Personers  An- 
tal, der  nyde  godt  af  Handlingernes  Virkninger,  er  det  samme, 
vurderes  den  Handling  højest,  der  volder  den  højeste  Grad  af 
Lykke.  Han  sammenfatter  disse  Iagttagelser  i  det  Princip,  der 
saa  ofte  er  blevet  gentaget  senere :  den  Handling  er  bedst,  som 
volder  den  højeste  Lykke  for  det  største  Antal  (the  greatest 
happinessfor  the  greatest  number)  (Inquiry,  2.  ed.  p.  177.).  —  Blandt 
de  mange  interessante  Undersøgelser,  som  findes  i  Hutchesons 
Skrifter,  er  især  at  fremhæve  hans  Drøftelse  af,  hvorledes  den 
moralske  Dom  over  en  Handling  bestemmes  ved  Forholdet  mel- 
lem den  Menneskelighedsfølelse  (benevolence),  der  er  dens  Mo- 
tiv, og  den  Evne  og  Dygtighed  (ability),  der  findes  hos  den 
Handlende.  Han  antager,  at  Handlingens  moralske  Godhed  staar 
i  direkte  Forhold  til  den  Menneskelighedsfølelse,  hvorom  Hand- 
lingen vidner,  og  i  omvendt  Forhold  til  den  Evne,  den  Hand- 
lende forudsættes  at  besidde.  (Inquiry.  2.  ed.  p.  194  f). 

Den  moralske  Sans  kan  ikke  forklares  ved  Erfaring,  ti  den 
ytrer  sig  aldeles  umiddelbart  og  instinktmæssigt,  —  heller  ikke 
ved  Opdragelse,  Vane  og  Forestillingsassociation,  ti  ad  den  Vej 
kunne  —  mener  Hutcheson  (System,  I,  p.  32.  57)  —  ingen 
helt  nye  Sanser  eller  Forestillinger  opstaa.    Han  indrømmer,  at 

der  forsaavidt  er  noget  Hemmelighedsfuldt  i  den  moralske  Sans. 
Han  antager  den  oprindeligt  indplantet  af  Gud  og  ser  et  Bevis 
paa  Skaberens  Visdom  deri,  at  den  moralske  Sans  kun  billiger 
Handlinger,  der  tjene  til  Andres  Velfærd,  eller  som  tjene  egen 
Velfærd  paa  en  med  Andres  Velfærd  stemmende  Maade.  Men 
den  virker  selv  hos  dem,  der  ikke  tro  paa  nogen  Gud.  Det 
Etiske  er  for  Hutcheson  ligesaa  uafhængigt  af  teologiske  Fore- 
stillinger som  af  egoistiske  Bagtanker,  skont  han  indrømmer,  at 
hvor  den  moralske  Sans  er  svækket,  kan  Autoritetsbuddet  være 
det  eneste  Middel,  der  kan  tage  Kampen  op  med  Affekterne. 
—  Ikke  altid  virker  iovrigt,  efter  Hutchesons  Opfattelse,  den 
moralske  Sans  som  et  umiddelbart  Instinkt  Der  kan  af  den 
udvikle  sig  en  Folelse  af  Forphgtelse,  idet  der  —  selv  hvor 
den  umiddelbare  Tilskyndelse  ikke  forer  til  Handlen  eller  Und- 
laden  —  kan  gore  sig  en  Bevidsthed  gældende  om,  at  man  ved 
ikke  at  træffe  en  bestemt  Afgørelse  vilde  komme  i  Modstrid 
med,  hvad  Menneskekærligheden  fordrer,  og  derved  lide  Skade 
paa  sin  indre  Fred  (serenity),  maaske  ogsaa  paadrage  sig  andre 
indre  eller  ydre  Ulemper.  Pligtfølelsen  er  altsaa  efter  Hutche- 
son en  afledet  og  en  vikarierende  Følelse.  — 

Ved  de  enkelte  etiske  Spørgsmaal  anvender  Hutcheson  Vel- 
færdsprincipet  som  Maalestok.  Der  findes  i  hans  System  of 
Moral  Philosophy  en  Mængde  skarpsindige,  humane  og  frisindede 
Bemærkninger  om  enkelte  moralske,  sociale  og  politiske  For- 
hold. —  En  fortrinlig  Biografi  og  Karakteristik  af  Hutcheson 
og  hans  Betydning  har  W.  R  ScOTT  givet  i  sin  Bog  Frands 
Hutcheson  (1900). 

JOSEPH  Butler,  der  efter  at  have  studeret  ved  et  Dis- 
senterakademi  senere  gik  over  til  Statskirken  og  dode  som  Bi- 
skop 1752,  en  energisk  Tænker  og  dygtig  Iagttager,  gav  Shaftes- 
burys  Lære  oto  den  moralske  Sans"  en  endnu  mere  teologisk 
Form,  end  Hutcheson  havde  gjort  Hermed  hang  det  sam- 
men, at  Butler  havde  særligt  skarpt  Blik  for  Livets  mørke 
Sider  og  følte  sig  meget  fjern  fra  Shaftesburys  entusiastiske 
Optimisme. 

Sin  Opfattelse  af  Etiken  har  han  udviklet  i  sine  religiøse 
Taler  {Sermons  1726).    Vel  sætter  han  ligesom  Shaftesbury  og 

Hutsheson  det  Etiske  i  nøje  Forbindelse  med  det  enkelte  Men- 
neskes umiddelbare  Forhold  til  Slægten,  men  han  betoner 
endnu  stærkere  end  de  den  aldeles  umiddelbare  indre  Noden, 
der  kundgør  sig  i  den  moralske  Sans,  som  han  hellere  vil  kalde 
Samvittigheden.  Vi  ere  for  kortsynede  til  at  udfinde,  hvad  der 
i  det  enkelte  Tilfælde  vil  bringe  Lykke.  For  Lykken  raader 
Verdens  Herre.  Men  vi  ere  saaledes  indrettede,  at  vi  aldeles 
afset  fra  Udfaldet  fordomme  Falskhed,  Vold  og  Uretfærdighed 
og  billige  Kærlighed  og  Velvillie.  Det  af  Hutcheson  opstillede 
Velfærdsprincip  bliver  der  her  ingen  Brug  for;  Butler  holder 
sig  blot  til  det  Etiskes  indre,  subjektive  Side.  Hos  Shaftesbury 
dadler  han  især,  at  Samvittighedens,  den  indre  moralske  Følel- 
ses Autoritet  over  for  alle  andre  Elementer  og  Tilskyndelser  i 
Sjælen  ikke  fremhæves  i  hans  Lære.  Samvittigheden  er  af  en 
højere  Natur  end  alle  andre  Evner.  Den  er  bestemt  til  at  herske 
over  Verden.  Ved  fin  psykologisk  Analyse  viser  Butler,  hvor- 
ledes en  saadan  umiddelbar  Tilfredsstillelse,  som  den  moralske 
Følelse  giver,  er  forskellig  fra  den  ved  egoistisk  Beregning  op- 
naaede  Lystfolelse:  i  de  umiddelbare  Instinkter  gore  vi  os 
ikke  selv  bevidst  til  Formaal;  derimod  forudsætter  egentlig 
Egoisme  Erfaring  om  de  ved  umiddelbar  Hengivelse  vundne 
Lystfølelser  og  bevidst  Opstilling  af  dem  som  Formaal;  men 
denne  Reflexion  og  Beregning  kan  da  netop  hindre  Opnaaelsen 
af  den  fulde  Tilfredsstillelse. 

Skønt  der  efter  Butler  er  en  umiddelbar  Tilfredsstillelse 
ved  at  følge  Samvittighedens  Bud,  har  han  dog  et  saa  skarpt 
Blik  for  Modsætningerne  i  den  menneskelige  Natur,  at  han  ikke 
kan  slaa  sig  til  Ro  med  Shaftesburys  Glæde  over  vor  egen  Na- 
turs Harmoni.  Dersom  det  ikke  særligt  garanteres  os,  at  vi 
tilsidst  rent  personligt  faa  vor  Lykketrang  tilfredsstillet  ved  det 
Gode  og  Rette,  vil  dette  ikke  holde  os  fast:  »Skønt  Dyd  eller 
moralsk  Fuldkommenhed  bestaar  i  Følelse  for  og  Stræben  efter, 
hvad  der  i  og  for  sig  er  godt  og  ret,  saa  ville  vi  dog,  naar 
Begejstringen  er  borte  (when  we  sit  down  in  a  cool  hour),  ikke 
kunne  retfærdiggøre  hverken  denne  eller  nogen  anden  Bestræ- 
belse for  os  selv,  før  vi  ere  overbeviste  om,  at  den  vil  tjene 
til  vor  Lykke  eller  i  det  Mindste  ikke  stride  imod  den«  (Ser- 

mon  XI).  De  »kølige«  Timer  agtede  Shaftesbury  ligesaa  lidt 
som  den  »kølige«  Filosofi.  For  Butler  er  det  i  sidste  Instans 
kun  den  Udsigt,  Religionen  giver  til  et  andet  Liv,  der  kan 
hjælpe  os  over  saadanne  Timer.  Dog  kender  ban  ogsaa  en 
anden  Vej,  ad  hvilken  Etiken  fører  over  i  Religionen.  Den 
Trang  til  at  føle  Kærlighed  og  Beundring,  som  ligger  i  vor 
Natur,  faar  i  Gud  den  højest  mulige  Genstand.  Religionen  ud- 
vider vor  Følelse  og  ændrer  dens  Retning,  men  skaber  ingen 
helt  ny  Art  af  Følelse;  vor  Natur* kan  ikke  forvandles.  Saa  dra- 
ger da  for  Butler  Modsætningen  mellem  Selvinteresse  og  be- 
undrende Hengivelse  sig  fra  det  etiske  Forhold  ind  i  det  religiøse, 
uden  at  faa  nogen  definitiv  Løsning. 

Butlers  Opposition  mod  Shaftesbury  er  Pessimistens  Oppo- 
sition mod  Optimisten.  Det  18.  Aarhundrede  begyndte  afgjort 
optimistisk.  Man  saa  lyst  paa  Natur  og  Menneskeliv  og  nærede 
store  Forhaabninger  om  Lykke  og  Fremgang.  Leibniz,  Locke 
og  Shaftesbury  udtalte  denne  Optimisme  under  forskellige  For- 
mer. Af  Shaftesbury  og  Fritænkerne  blev  den  naturlige  Re- 
ligion, der  byggede  paa  Betragtningen  af  Naturens  Sammen- 
hæng og  Harmoni,  prist  i  Modsætning  til  den  aabenbarede  Re- 
ligions dunkle  Mysterier  og  umennneskelige  Dogmer.  Baade 
personlig  Stemning  og  teologisk  Overbevisning  forte  Butler  til 
at  opponere  mod  denne  Modsætning.  I  sit  mærkelige  Skrift 
Anahgy  of  Religion^  Natural  and  Revealed^  to  tke  Constihttion 
and  Course  of  Nature  (1736)  sogte  han  at  vise,  at  de  vigtigste 
Indvendinger,  der  gøres  gældende  mod  den  aabenbarede  Reli- 
gion, ogsaa  ramme  den  naturlige  Religions  Tro  paa  en  For- 
synsstyrelse  i  Naturen.  Iagttagelse  af  Naturen  kan  ikke  godt- 
gøre, at  den  har  en  vis,  retfærdig  og  god  Aarsag.  Naar  man 
forarges  over  Læren  om  Udvælgelse  og  Fordømmelse,  maa  man 
ikke  glemme,  at  utallige  Spirer  i  Naturen  gaa  til  Grunde  uden 
at  udtolde  sig,  og  at  det  kun  er  faa  Mennesker,  der  komme  til 
fuld  moralsk  Udvikling  i  dette  Liv!  Naar  man  forarges  over 
Forsoningsdogmet,  maa  man  ikke  glemme,  at  i  Naturen  lide 
faktisk  Uskyldige  for  Skyldige!  Forarges  man  paa  Kristendom- 
men, maa  man  ogsaa  forarges  paa  Naturen.  Mysteriet  er  i 
Grunden  lige  stort  i  begge.  —  Hvad   der  hjælper   Butler  selv 

over  denne  Vanskelighed  —  baade  hvad  Naturen  og  Aaben- 
baringen  angaar  —  er  den  Tanke,  at  vi  baade  i  den  naturlige 
og  i  den  overnaturlige  Verden  kun  ere  Dele  af  et  uoverskueligt 
Hele,  som  vi  ikke  fra  vor  Plads  kunne  overse. 

Butler  rammer  ved  denne  Betragtning  den  glatte,  tilslørende 
Optimisme,  der  overser  de  virkelige  Forhold.  Der  gives  ligesaa 
vel  en  tankelos  Naturkultus  som  en  tankeløs  Aabenbaringstro, 
og  den  naturlige  Religions  Dogmatisme  kan  blive  ikke  mindre 
betænkelig  end  den  positives.  Men  Butlers  Sætning  kan  vendes 
om  og  kommer  da  til  at  udtale,  at  der  findes  de  samme  Mod- 
sigelser i  Kristendommen  som  i  Naturen:  Spørgsmaalet  bliver 
da,  hvilken  Ijøsuing  af  Tilværelsens  Gaade  der  er  naat  i  Aaben- 
baringen,  naar  denne  kun  bliver  en  Art  Fordobling  eller  Gen- 
spejling af  Naturen  og  dens  Gaader?  Det  Spyd,  med  hvilket 
Butler  saarede  sine  Modstandere,  saarer  ham  selv. 

Derimod  synes  »Bifablens«  Forfatter  BERN.4ED  DE  Mande- 
VILLE  (født  i  Holland  af  en  fransk  Familie,  levede  som  Læge 
i  London  og  døde  1733)  at  have  undgaaet  at  saare  sig  selv. 
Bifablen  er  et  Digt,  der  udkom  1708  og  solgtes  som  Flyveblad 
paa  Gaden  i  London.  Den  skildrer  et  Samfund  af  Bier  i  en 
højst  blomstrende  og  mægtig  Tilstand.  Alle  arbejdede  i\Tigt 
paa  at  tilfredsstille  de  fælles  Fornødenheder.  Rastloshed,  Util- 
fredshed, Vellyst,  Forfængelighed,  Bedrageri  raadede  —  men 
alle  hjalp  de  til  det  fælles  Bedste.  Netop  Lastefuldheden  i  Sta- 
tens enkelte  Dele  gjorde  den  som  Helhed  til  et  Paradis,  lige- 
som de  enkelte  Mislyde  i  et  Musikstykke  bidrage  til  det  Heles 
Harmoni.  Selv  de  Fattige  levede  bedre,  end  de  Rige  forhen 
havde  levet.  Men  saa  var  der  Nogle,  som  begyndte  at  raabe: 
Bort  med  Fordærvelsen!  Gode  Gud,  vare  vi  blot  hæderlige! 
Og  Raabet  vandt  Tilslutning.  De  ivrigste  Bedragere  vare  ogsaa 
de  Ivrigste  til  at  istemme  Raabet  om  Ærlighed.  Guderne  bøn- 
hørte Raabet.  Hykleriet  forsvandt.  Luxus  ophørte.  Erobrings- 
krige faldt  bort.  Præstevælde  og  Embedsvæsen  indskrænkedes. 
Der  sørgedes  af  det  Offentlige  for  de  Fattige.  Man  lod  sig  nøje 
med  Hjemlandets  Produkter  og  behøvede  ingen  Indførsel  af 
kostbare  Varer.  Søfarten  ophørte  derfor.  Befolkningen  aftog 
—  og   tilsidst   trak   hele   Sværmen  sig  tilbage  til  et  hult  Træ. 

Tilfredshed   og  Hæderlighed   havde  man   opnaat  —  men  Glan- 
sen  og  Magten   var   borte.  —  Moralen  er  tydelig  nok:    Indi- 
•videts  Tilfredshed   og  Moralitet   kan  ikke  bestaa  med  Samfun- 
dets Kultur. 

I  en  senere  Udgave  (The  Fable  of  the  Bees^  or  Private 
Vices  Publick  Beiiefits.  6th.  ed.  London  1732)  har  Mandeville 
tilføjet  Noter,  tildels  i  dialogisk  Form,  i  hvilke  han  skarpt  ud- 
vikler Forskellen  mellem  sine  og  Shaftesburys  Anskuelser.  — 
To  Systemer,  siger  han,  kunne  ikke  være  mere  modstridende 
end  Lord  Shaftesburys  og  mit.  Det  er  Menneskets  egoistiske 
Interesser,  dets  Trang  til  Spise  og  Drikke,  dets  Ærgerrighed, 
Misundelse,  Nydelseslyst,  Dovenskab  eller  Utaalmodighed,  som 
føre  til  Arbejde,  Kultur  og  Samfundsliv.  Tilfredshed  og  Dyd 
føre  derimod  til,  at  man  lader  sig  nøje  med  hvad  man  har. 
En  oprindelig  Samfundstrang  gives  der  ikke.  Uden  Hykleri 
kan  Samfundet  ikke  bestaa:  man  tænke  sig  blot,  hvad  Følgen 
vilde  blive,  hvis  vi  vilde  give  et  ærligt  Udtryk  for  alle  vore 
Forestillinger  og  Stemninger!  Den  sande  Statsmands  Opgave  er 
den:  at  gore  Samfundet  mægtigt  ved  at  faa  Menneskenes  ego- 
istiske Interesser  til  at  virke  sammen  til  det  almindelige  Vel; 
men  taabeligt  vilde  det  være  at  udrydde  de  nødvendige  Onder. 
De  gængse  Dyder  ere  opfundne  af  ærgerrige  Politikere,  der 
lettere  kunne  sikre  deres  Herredømme  og  Magt,  naar  de  kunde 
faa  Menneskene  til  at  blive  opofrende  og  lydige:  kun  derved 
blev  det  muligt  at  herske  over  store  Masser.  Men  med  stigende 
Civilisation  viser  Sammenhængen  mellem  den  Enkeltes  Last  og 
stadige  Utilfredshed  og  det  Heles  Vel  sig.  Filantropien,  der  vil 
ophæve  Fattigdommen,  virker  skadeligt.  I  en  særlig  Afhandling 
(On  Charity  and  Charity  Schools)  indskærper  Mandeville, 
hvor  farligt  det  er  at  bibringe  de  Fattige  større  Oplysning,  end 
der  passer  for  deres  Stand:  hvorledes  vil  man  da  faa  de 
simpleste  og  mindst  tiltalende  Arbejder  besørgede?  —  Man  maa 
træffe  sit  Valg  mellem  Natur  og  Kultur,  mellem  Moral  og  social 
Fremgang.  Smudset  paa  Londons  Gader  kan  ikke  forsvinde, 
uden  at  ogsaa  den  storartede  Færdsel  forsvinder.  Onder  og 
Goder  ere  uadskilleligt  knyttede  til  hinanden  under  Udviklin- 
gens Gang. 

Mandeville  opløser  saaledes  Shaftesburys  og  Leibniz'  Har- 
moni. Han  giver  det  kraftigste  Indlæg,  der  i  det  18.  Aarhun- 
drede  kommer  fra  pessimistisk  Side  og  har  virkelig  Fortjeneste 
af  Kulturproblemets  Behandling,  For  at  affinde  sig  med  Teo- 
logerne udtaler  han,  at  da  Naturens  Ophav  er  os  ubegribeligt, 
have  vi  ikke  Lov  at  kalde  det  grusomt.  Ja,  han  mener  endog 
at  arbejde  i  Aabenbaringstroens  og  den  kristelige  Morals  Inter- 
esse ved  at  godtgøre  Verdens  Forfængelighed  og  den  menneske- 
lige Fornufts  saavel  som  den  hedenske  Dyds  Utilstrækkelighed 
—  i  Modsætning  til  Shaftesbury,  der  begunstigede  Deismen  og 
satte  den  hedenske  Dyd  over  den  kristelige  (Fable  of  the  Bee's. 
6th.  ed.  II,  p.  431  f.).  Denne  teologiske  Finale  synes  temmelig 
paaklistret  —  men  den  gjorde  sin  Virkning.  Gejstligheden  op- 
traadte  langt  skarpere  mod  Shaftesbury  end  mod  Mandeville. 

En  interessant  Monografi  over  Mandeville  foreligger  af  P. 
SakmaNN  (Bernard  de  Mandeville  und  die  Bienenfabel-Contro- 
rerse.    Freiburg  in  B.  1897). 


b.  Fritænkere. 
Under  saare  mange  forskellige  Former  og  i  saare  mange 
forskellige  Retninger  havde  Tænkningen  ligefra  Renaissancens 
Frembrud  prøvet  sine  Kræfter  paa  de  store  livsproblemer.  Det 
var  da  intet  Under,  at  ogsaa  i  større  Kredse  den  Overbevisning 
kunde  opstaa,  at  der  til  Livsanskuelse  og  Livsførelse  ingen  Au- 
toritet behøvedes  som  Støtte,  men  at  den  Indsigt  i  Naturens  og 
Menneskelivets  Love,  Mennesket  kan  skaffe  sig  ved  sin  egen 
Aands  Kræfter,  kan  være  tilstrækkelig  til  Ledestjerne.  Der  kom 
da  tidligt,  i  Italien  fra  det  15.  Aarhundrede  af,  i  de  nordligere 
Lande  i  de  følgende  Aarhnndreder,  Mennesker,  for  hvem  den 
naturlige  Religion  var  nok,  eller  som  maaske  ikke  engang  be- 
hovede den  i  dens  sædvanlige  Form.  Navnet  Deisme  blev  fra 
det  16.  Aarhundrede  af  almindeligt  for  dem,  der  ikke  antog  en 
Aabenbaring  i  Kirkens  Betydning  af  Ordet;  senere  fremhæve- 
des det  som  særligt  Kendemærke  for  denne  Retning,  at  den 
negtede  Guddommens  mirakuløse  Indgriben  i  Tingenes  Gang. 
Ofte  gjorde  man  ikke  stor  Forskel  paa  Deister  og  Ateister.  En- 

hver  ny  religionsfilosofisk  Opfattelse  var  man  foreløbigt  tilbøje- 
lig til  at  kalde  Ateisme.  Fra  det  18.  Aarhundredes  Begyndelse 
kommer  Ordet  Fiitænker  frem  i  den  engelske  Literatur.  Det 
betegner  den  fra  Autoritet  frigjorte  Tænken.  Ordet  kan  —  lige- 
som Ordet  Deist  eller  Ateist  —  betegne  højst  forskellige  An- 
skuelser; ingen  af  disse  Udtryk  har  derfor  nogen  filosofisk 
Værdi.  Men  det  er  et  Tidernes  Tegn,  at  de  saakaldto  Fritæn- 
kere fra  det  nye  Aarhundredes  Begyndelse  blive  talrigere  og 
mere  selvbevidste.  (Smlgn.  FR.  ElLSCHOW:  Philosophiske  Breve, 
Kbhvn.  1748.  p.  119  ff.).  Den  deistiske  eller  fritænkeriske 
Literatur  er  for  Størstedelen  af  meget  ringe  Værdi  i  filosofisk 
Henseende,  hvilket  ikke  forringer  dens  store  Betydning  i  kultur- 
historisk Henseende,  som  Symptom  paa  de  naturvidenskabelige 
og  filosofiske  Ideers  Udbredelse  og  idethele  paa,  hvad  der 
rorer  sig  i  større  Kredse.  Men  saadanne  Symptomer  er  det 
mere  Literaturhistoriens  end  Filosofiens  Histories  Sag  at  for- 
følge i  det  Enkelte.  Hvad  de  engelske  Deister  angaar,  bemær- 
ker Leslie  Stephen  {History  of  the  English  Thought  in  the 
18th  Century^  Chap.  3)  vistnok  med  Rette,  at  de  gennemgaaende 
vare  deres  Modstandere  underlegne,  medens  det  Omvendte  var 
Tilfældet  i  Frankrig.  Forklaringen  er  vel  at  søge  dels  i,  at  den 
større  Modstand,  den  katolske  Kirke  kunde  gøre,  æggede  An- 
griberne og  satte  større  Kræfter  i  Bevægelse,  dels  i,  at  i  Frank- 
rig var  det  ikke  en  rent  abstrakt  dogmatisk  Diskussion,  der 
fortes,  men  den  sociale  og  politiske  Opposition  var  nøje  forbun- 
den med  den  religiøse  og  teoretiske.  Af  begge  Grunde  opstod 
der  en  Begejstring,  som  den  engelske  Deisme  manglede. 

Kun  en  enkelt  Mand  blandt  dem,  man  plejer  at  kalde  de 
engelske  Deister,  har  ydet  Bidrag  af  Værdi  til  Tænkningens 
Historie.  Det  er  JOHN  TOLAND.  Han  fødtes  1670  i  det  nord- 
lige Irland  og  blev  opdragen  i  den  katolske  Religion;  det  er 
Alt,  hvad  der  vides  om  hans  Barndom.  I  Fortalen  til  Chri- 
stianity  not  Mysterious  (1696)  siger  han:  »Efter  at  jeg  lige  fra 
Vuggen  af  var  bleven  opdragen  i  den  groveste  Overtro  og  Af- 
gudsdyrkelse, har  det  behaget  Gud  at  gore  min  egen  Fornuft 
og  Mennesker,  der  brugte  deres  Fornuft,  til  Redskaber  for  min 
Omvendelse.«    Han  fandt  ingen  Forskel  paa   Pavens  Autoritet 

Og  den  Autoritet,  de  protestantiske  Gejstlige  gjorde  Fordring 
paa.  For  ham  gjaldt  det  nu,  ligesom  ved  Kristendommens  Be- 
gyndelse, at  vælge  mellem  Kristi  klare  Lære  og  de  Skriftkloges 
indviklede  Lærdomme.  Hvad  Toland  ansaa  for  Kristi  klare 
Lære  har  han  udtalt  i  det  nævnte  Værk.  Lockes  Ven,  Fysike- 
ren Molyneux  i  Dublin,  omtaler  i  Begyndelsen  Toland  i  sine 
Breve  til  Locke  med  Agtelse;  han  kalder  ham  (Brev  af  6.  April 
1697)  »en  ærlig  Fritænker  og  en  kundskabsrig  Monde  (a  can- 
did  free-thinker  and  a  good  scholar).  (Det  er,  saavidt  jeg  véd, 
første  Gang,  Ordet  Fritænker  forekommer).  Men  senere  fra- 
stødtes han  af  Tolands  Forfængelighed  og  Tilbøjelighed  til  at 
gøre  Propaganda  paa  Kaffehuse  og  andre  offentlige  Steder. 
Ikke  mindre  stødtes  Gejstlighed  og  Øvrighed.  Der  blev  prædiket 
saa  ivrigt  imod  ham,  at  en  from  Mand  (efter  hvad  Molyneux 
fortæller)  ikke  mere  vilde  gaa  i  Kirke,  fordi  der  taltes  Mere 
om  en  vis  Toland  end  om  den  Herre  Jesus.  Bogen  blev 
brændt,  og  et  irsk  Parlamentsmedlem  vilde  have  Forfatteren 
brændt  ogsaa. 

i  den  følgende  Tid  beskæftigede  Toland  sig  med  literatur- 
historiske  og  politiske  Arbejder.  Han  optraadte  som  Forsvarer 
af  den  protestantiske  Arvefølge  og  kom  derved  i  Gunst  ved 
Hoffet  i  Hannover,  hvor  han  traf  sammen  med  Leibniz.  Ogsaa 
hos  Leibniz'  Elev,  den  begavede  Dronning  Sofie  Charlotte  af 
Preussen  (en  hannoveransk  Prinsesse),  kom  Toland  i  høj  Gunst 
Det  interesserede  Dronningen  at  høre  Diskussioner  mellem  Ber- 
linerteologenie,  Leibniz  og  Toland.  I  Fortalen  til  sine  Letters 
to  Serena  (1704)  priste  Toland  Kvindens  Evne  til  intellektuelt 
Arbejde  paa  Grund  af  de  Erfaringer,  han  her  havde  gjort.  Serena 
er  Sofie  Charlotte.  —  Ved  sin  publicistiske  Virksomhed  kom 
Toland  i  saa  gode  Kaar,  at  han  kunde  købe  sig  et  Hua  paa 
Landet.  Han  kunde  nu  tilfredsstille  sin  Sans  for  Naturen  og 
leve  »fri  for  Bekymring  saavel  som  for  Ærgerrighed,  stedse 
med  en  Bog  i  Haanden  eller  i  Hovedet«.  Senere  gik  det  atter 
tilbage  for  ham,  og  hans  sidste  Aar  trykkedes  af  Fattigdom 
og  Sygdora.  Han  dode  i  en  Landsby  i  Nærheden  af  London 
(1722). 

Tolands  Forhold  til  Kristendommen  lære   vi  at  kende  af 

det  førnævnte  Skrift,  i  hvilket  han  soger  at  bevise,  »at  der  i 
Evangeliet  hverken  er  Noget  imod  eller  over  Fornuften,  og  at 
den  kristelige  Lære  ikke  med  Rette  kan  kaldes  et  Mysterium.« 
Ved  Fornuft  forstaar  han  den  sjælelige  Evne,  der  fører  os  til 
Vished  ved  at  sammenligne  det  Tvivlsomme  og  Dunkle  med 
det,  vi  klart  erkende.  Denne  Evne  maa  vi  ogsaa  gøre  Brug  af 
i  Religionen;  ti  kun  ved  den,  ikke  ved  Kirkens  Autoritet,  kunne 
vi  overbevise  os  om  Skriftens  Guddommelighed.  Skabelses- 
dogmet eller  Mirakelfortællingerne  stride  ikke  mod  Fornuften. 
Hvad  vi  ikke  fuldstændigt  gennemskue,  er  derfor  ikke  strax  et 
Mysterium.  I  det  nye  Testamente  bruges  Ordet  Mysterium  — 
paastaar  Tdland  —  aldrig  om  det,  der  i  og  for  sig  er  ufor- 
staaeligt  for  os,  men  om  det,  der  hidtil  havde  været  skjult,  men 
var  blevet  anbenbaret  og  derfor  nu  kan  begribes.  Hvorfor  skulde 
Gud  ogsaa  fordre,  at  vi  skulle  tro,  hvad  vi  ikke  kunne  begribe? 
Vor  Flid  øges  ikke  derved,  og  Ydmyghed  er  der  alligevel 
Grund  nok  til  at  beflitte  os  paa!  Det  er  forst  Præster  og  Filo- 
sofer, der  havde  gjort  Kristendommen  til  et  Mysterium.  — 

De  følgende  Deister,  Collins,  Tindal,  Morgan  o.  s.  v.  gik 
videre  end  Toland,  idet  de  bortforklarede  eller  negtede  Mirak- 
lerne. Striden  blev  baade  fra  deres  og  Modstandernes  Side  ført 
med  stor  Heftighed,  men  paa  uvidenskabelig  Maade.  Begge 
Parter  manglede  historisk  Sans.  Hvad  de  Ortodoxe  forklarede 
som  vilkaarlige  Mirakler,  forklarede  Deisterne  som  ligesaa  vil- 
kaarlige  Paafund  af  snedige  Præster.  — 

Tolands  betydeligste  Skrift  er  hans  »Letters  to  Serena«. 
Det  er  rettet  mod  den  kartesianske  Skoles  Begreb  om  Materien, 
der  endnu  —  skønt  med  Betænkelighed  —  fastholdtes  af  Spi- 
noza. Toland  hævder,  at  Bevægelse  maa  betragtes  som  en  lige- 
saa væsentlig  og  oprindelig  Egenskab  ved  Materien  som  Ud- 
strækning og  Soliditet.  Hvis  man  opfatter  Materien  som  passiv 
og  hvilende,  maa  man  antage  en  overnaturlig  Aarsag.  der  sæt- 
ter den  i  Gang.  Men  ved  nærmere  Undersogelse  finde  vi  Be- 
vægelse overalt  i  Naturen;  det  er  kun  for  Sanserne,  at  der 
synes  paa  enkelte  Punkter  at  være  Hvile  og  Stilstand;  for  den 
tænkende  Opfattelse  er  der  en  indre  Virksomhed  (internal  Energy, 
Aatokinesis)  i  Alt.   Enhver  Bevægelse  maa  forklares  udfra  en  an- 

den  Bevægelse,  og  dette  gælder  ogsaa  de  Bevægelser,  der  som 
Dyrenes  synes  at  opstaa  af  sig  selv  uden  Aarsag.  Bevidstheden 
betegner  ikke  nogen  Afbrydelse  af  Bevægelsernes  Rækkefølge. 
Gud  raaa  antages  at  have  skabt  Materien  som  aktiv.  Ordenen 
og  Harmonien  i  Universet  vidner  om,  at  han  leder  Materiens 
Bevægelser;  uden  en  saadan  Antagelse  vil  særligt  det  organiske 
Livs  Opstaaen  være  uforklarlig. 

Denne  Tolands  Tankegang  blev  af  Indflydelse  paa  den 
franske  Materialisme  ved  Aarhundredets  Midte.  Ganske  ny  var 
den  ikke;  allerede  Huyghens  og  Leibniz  havde  korrigeret  den 
kartesianske  Naturfilosofi  i  lignende  Retning  og  paa  langt  dybere 
gaaende  Maade.  Men  Toland  forte  Læren  om  Bevægelsens  Evig- 
hed ud  i  langt  storre  Kredse. 

Sine  afsluttende  Ideer  udviklede  Toland  i  Panthei^ticum 
(1720).  Han  skildrer  her  i  en  opdigtet  Fremstilling,  hvorledes 
der  rundt  om  i  Europa  findes  Kredse  af  fordomsfrie  Mænd,  som 
samles  til  tarvelige  selskabelige  Sammenkomster,  ved  hvilke  de 
drøfte  forskellige  vigtige  Spørgsmaal  med  Ro  og  Forstandighed. 
De  kaldes  Panteister  (et  Ord,  der  synes  at  skrive  sig  fra  To- 
land selv),  fordi  de  mene,  at  Gud  er  Et  med  den  i  hele  Uni- 
verset virkende,  skabende  og  ordnende  Kraft  og  derfor  kun 
begrebsmæssigt  (ratione)  kan  sondres  fra  Verden.  De  ere  al- 
deles uenige  med  Epikur  og  ere  ikke  Materialister.  Alle  enkelte 
Individer,  hver  efter  sin  Art,  antage  de  for  udsprungne  af  Be- 
yægelsen  og  Tanken,  Tanken,  der  er  Universets  Kraft  og  Har- 
moni. De  have  en  egen  Liturgi,  og  de  øve  en  ubetinget  Tole- 
rance. Deres  Bestræbelser  angaa  Statens  og  Menneskebedens 
Vel  uden  Hensyn  til  Partier.  Deres  Lære  holde  de  skjult,  som 
en  esoterisk  (kun  for  de  Indviede  tilgængelig)  Lære:  ti  der 
gives  vildfarende  og  stædige  Mennesker,  hvilke  man  maa  om- 
gaas  som  Ammerne  omgaas  deres  stammende  Smaa.  —  Toland 
har  skrevet  dette  Skrift  i  en  lignende  Stemning  som  den,  af 
hvilken  Frimurerbevægelsen,  som  Hettner  har  kaldet  den  en- 
gelske Deismes  indre  Mission,  omtrent  samtidigt  udsprang.  De 
nye  Synsmaader  behøve  Pleje  i  snevrere  Kredse  og  tildels  ogsaa 
nye  Symboler.  Kun  var  Kritikens  og  Oplysningens  Tid  ikke 
skikket  til  Grundlæggelse  af  saadanne  Samfund  eller  til  Skabeise 

af  levedygtige  Symboler.  Den  frie  Individualisme  og  den  kri- 
tiske Prøvelse  havde  (og  har)  endnu  et  langt  Arbejde  for  sig 
at  gøre,  og  med  bevidst  Vilkaarlighed  skabes  hverken  Sarafund 
eller  Svmboler. 


3.    NEWTON  OG  HANS  BETYDNING  FOR  FILOSOFIEN. 

Ligesom  vi  ved  Overgangen  fra  Renaissancen  til  det  17. 
Aarhundrede  maatte  indskyde  en  Undersøgelse  af  den  moderne 
Naturvidenskabs  Grundlæggelse,  uden  hvilken  den  følgende  filo- 
sofiske Udvikling  ikke  kunde  forstaas,  saaledes  maa  vi  ogsaa 
her  ved  Begyndelsen  af  det  18.  Aarhundrede  fremdrage  en  stor 
Skikkelse  fra  Naturvidenskabens  Historie,  raaaske  den  største, 
den  frembyder.  Hos  Newton  fuldendes  ikke  blot  det  Ideal  af 
Forsken,  som  den  nye  Videnskab  havde  opstillet,  saa  at  hans 
Værk  staai"  som  Forbillede  for  videnskabelig  Metode  i  det  Hele; 
men  selve  hans  naturvidenskabelige  Opdagelser  og  Resultater 
faa  stor  Indflydelse  paa  den  følgende  filosofiske  ■  Udvikling, 
ikke  blot  i  hans  eget  Land,  men  ogsaa  i  Frankrig  og  Tyskland. 
Og  endelig  har  Newton  selv  sin  ^  ejendommelige  Filosofi,  der 
baade  som  Udtryk  for  en  stor  Naturforskers  Verdensanskuelse 
og  ved  den  Indflydelse,  den  ovede,  er  af  Interesse  for  Filoso- 
fiens Historie. 

Isaac  Newton  er  født  i  Woolsthorpe  ved  Nottingham  den 
25.  December  1642.  Allerede  som  Barn  havde  han  Interesse 
for  Mekanik  og  konstruerede  Maskiner,  Moller  og  Ure.  Han 
var  først  bestemt  til  Landmand,  men  da  han  som  Hyrdedreng 
lod  Køer  og  Faar  skotte  sig  selv,  medens  han  fordybede  sig  i 
sine  Betragtninger,  fik  han  sit  Ønske  opfyldt  om  at  komme  til 
at  studere.  Ved  Universitetet  i  Cambridge  bragte  han  det  snart 
ved  Selvstudium  saa  vidt,  at  han  overgik  sine  Lærere.  Meget 
tidligt  har  han  faaet  Ideerne  til  sine  store  videnskabelige  Op- 
dagelser baade  paa  Mateniatikens,  Optikens  og  Astronomiens 
Oraraade.  Som  flere  tindre  af  de  største  Aander  i  Videnskabens 
Historie  bevarede  han  tidligt  undfangne  Ideer  gennem  lange 
Tiders  Tavshed  og  stille  Arbejde,  indtil  han  kunde  give  dem 
fuld  Udførelse  og  Bevislighed.    Ideen  om  Differentialregningen 

har  han,  sora  det  synes,  faaet  før  Leibniz,  skønt  denne  offent- 
liggjorde sin  Metode  forst;  den  udgør  tilligemed  Paavisningen  af 
Lysets  Sammensætning  og  af  Tyngden  som  Verdenslov  hans 
store  Opdagelser,  som  det  ikke  her  er  vor  Opgave  at  dvæle 
nærmere  ved.  Haus  Hovedværker  ere  Principia  philosophiæ 
naturalis  matJiematica  (1687)  og  Opticks  (1704).  Efter  at  han 
i  en  Række  af  Aar  havde  været  Professor  i  Cambridge,  levede 
han  i  sine  senere  Aar  i  London,  hvor  han  havde  en  hoj  Stil- 
ling ved  Møntvæsenet.    Han  døde  i  en  høj  Alder  1727. 

Den  store  filosofiske  Betydning  af  Newtons  Opdagelse  af 
Tyngdeloven  var  først  og  fremmest  den,  at  det  nu  blev  slaaet 
fast  at  de  fysiske  Love,  der  gælde  véd  Jordens  Overflade,  ogsaa 
gælde  i  Universet,  saa  langt  vi  kunne  overskue  det.  Newtons 
Grundtanke,  som  efter  Sagnet  skal  være  gaaet  op  for  ham  i  et 
lykkeligt  Øjeblik,  var  den  at  udstrække  det  vi  se  gaa  for  sig 
paa  Jorden,  udover  dennes  Omraade  og  prøve,  om  de  Slutnin- 
ger, vi  paa  denne  Maade  kunne  gøre,  stemme  med  Iagttagel- 
serne. Tyngden  er  storre  i  Dalene  end  paa  Bjerghojdeme ; 
men  der  er  ingen  Grund  til,  at  den  skulde  holde  op,  fordi  vi 
tænkte  os  paa  Maanen  eller  en  af  Planeterne.  Skulde  Maanens 
Bevægelse  ikke  kunne  opfattes  som  en  Faldbevægelse,  saa  den 
stadigt  afviger  i  sin  Bevægelsesretning  ligesaa  meget  fra  den 
Linie,  den  i  Kraft  af  Inertiens  Lov  vilde  følge,  sora  Faldloven 
fordrer  efter  den  Afstand,  i  hvilken  Maanen  er  fra  Jorden? 
Hvad  der  ved  denne  Formodning  har  ledet  hans  Tanke,  har  han 
i  sit  Hovedværk  formuleret  som  en  særegen  Forskningsregel 
(regula  philosophandi):  :»saadanne  Egenskaber,  som  ikke  kunne 
forstærkes  eller  forminskes,  og  som  tilkomme  alle  Legemer, 
om  hvilke  man  kan  gore  Erfaringer,  bør  antages  for  Egenska- 
ber ved  alle  Legemer  i  det  Hele  .  .  .  Man  bør  jo  dog  ikke 
letfærdigt  opdigte  Dromme,  der  stride  mod  Erfaringernes  Sam- 
menhæng (tenor  experimentorum),  og  man  bør  ikke  forlade  Na- 
turens Analogi,  da  Naturen  plejer  at  være  simpel  og  stedse  at 
stemme  overens  med  sig  selv  .  .  .  Det  er  i  Kraft  af  denne 
Regel,  at  vi  lære,  at  alle  Legemer  gensidigt  gravitere  mod  hver- 
andre.« —  Hvad  Newton  i  denne  Forskningsregel  har  opstillet, 
er  dot  Princip,  paa  hvilket  hele  den  nyere  Videnskab  og  Filosofi 

bero.  Vi  have  truffet  det  hos  Kopernikus,  Bruno,  Galilei  og 
Leibniz  under  forskellige  Former  og  i  forskellige  Anvendelser. 
Hos  Newton  finder  det  sin  mest  videnskabelige  Anvendelse. 

Det  var  en  storartet  Udvidelse  af  Blikket.  Det  blev  nu 
klart,  at  den  faste,  lovmæssige  Xaturorden  ikke  blot  raader  her 
paa  Jorden,  men  i  hele  Universet.  Den  af  Kepler,  Galilei  og 
Descartes  grundlagte  mekaniske  Naturopfattelse  blev  herved 
baade  sikrere  og  mere  omfattende.  Verden  kom  nu  til  at  staa 
som  en  stor  Maskine.  Man  havde  vel  anet,  at  den  var  det; 
men  nu  forst  havde  man  fundet,  hvad  der  holdt  den  sammen. 
Og  først  nu  blev  der  fort  et  videnskabeligt  Bevis  for  den  ko- 
pernikanske Hypotese.  Naar  Himmellegemerne  følge  Tyngdens 
Lov,  maa  nødvendigvis  den  større  Klod«  staa  i  et  Centrum  i 
Forhold  til  de  mindre,  og  en  lille  Klode  som  Jorden  kunde  ikke 
være  absolut  Centrum.  —  En  stor  Tillid  til  den  naturvidenskabe- 
lige Metode,  en  Selvfølelse  paa  Menneskeaandens  Vegne,  at  den 
havde  lost  en  saadan  Opgave,  maatte  naturligt  udvikle  sig  selv 
hos  dem,  der  ikke  paa  første  Haand  kunde  gennemskue,  hvor- 
ledes Opgaven  var  løst. 

Selve  den  Metode,  Newton  anvendte,  var  nok  saa  vigtig 
som  hans  Resultater.  Den  geniale  Ide,  der  i  Kraft  af  Aktuali- 
tetsprincipet  udstrækker  det,  der  er  godtgjort  for  snevrere  Er- 
faringskredse, til  større  Kredse,  er  kun  det  første  Skridt.  Det 
næste  Skridt  er  den  stringente  Deduktion  af  de  Konsekvenser, 
den  opstillede  Ide  indeholder.  Og  det  tredie  Skridt  er  Paavis- 
ningen  af,  at  det,  der  saaledes  konsekvent  følger  af  Ideen,  stem- 
mer med  Erfaringen.  En  uovertruffen  Samvirken  af  Deduktion 
og  Induktion  gor  Newtons  Hovedværk  til  et  Forbillede  for  al 
videnskabelig  Forsken.  Forst  udledte  han  Konsekvenserne  af 
den  Antagelse,  at  alle  Planeterne  bevæge  sig  efter  samme  Love 
som  faldende  Legemer  ved  Jordens  Overflade,  og  dernæst  viste 
han,  at  disse  Konsekvenser  ogsaa  virkeligt  bekræftedes  ved 
Erfaringen.  Deraf  sluttede  han  da  tilsidst,  at  det  er  den  samme 
Kraft,  der  virker  begge  Steder.  Han  gaar  fra  Fænomenerne 
til  Loven,  og  fra  Loven  til  Kraften  (ligesom  Leibniz,  se  ovenfor). 

Denne  Kraft  kalder  han  Tiltrækning,  idet  han  udtrykkeligt 
fijjer  til,  at  han  ved  denne  Betegnelse  ikke  vil  slaa  Noget  fast 

om  Kraftens  Natur,  men  blot  udtrykke,  at  den  virker  til  at 
nærme  et  Legeme  til  et  større  Legeme.  Han  antager  i  Grun- 
den ikke  nogen  fjerntvirkende  Kraft.  Ti  baade  i  » Principia «. 
(2,  11)  og  i  »Opticks«  (Query  18 — 24)  udtaler  han,  at  den  midt- 
punktsøgende Kraft  i  Stedet  for  Tiltrækning  (attractio)  snarere 
burde  kaldes  Stod  (impuisus),  da  den  rimeligste  Hypotese  vilde 
være  Antagelsen  af  et  æterisk  Stof,  der  gennemtrænger  Alt  og 
er  tyndere  i  Nærheden  af  Kloderne  end  længere  borte;  ved 
denne  Antagelse  kunde  maaske  ikke  blot  Tyngden,  men  ogsaa 
Lyset  og  Varmen  forklares.  Men  hans  Hovedstandpunkt  er  dog 
det,  som  udtales  i  Scholium  generale  (i  Slutningen  af  Principia's 
3.  Bog):  »Grunden  til  Tyngdens  Egenskaber  har  jeg  endnu 
ikke  kunnet  udlede  af  Fænomenerne,  og  jeg  befatter  mig  ikke 
med  at  opdigte  Hypoteser«.  PEMBERTOX  (A  View  of  Sir 
Xewton's  Philosophy,  London  1728.  p.  407)  fortæller,  at  New- 
ton til  ham  har  klaget  over,  at  han  er  bleven  misforstaaet,  som 
om  han  ved  Ordet  Tiltrækning  havde  villet  give  en  Forklaring, 
skønt  det  kun  var  hans  Mening  at  henlede  Opmærksomheden 
paa  en  Kraft  i  Naturen,  hvis  Aarsag  og  hvis  Virkemaade  det 
maatte  være  videregaaende  Forskens  Sag  at  søge.  Dog  var  han 
(og  endnu  mere  hans  Disciple)  tilbøjelig  til  at  betragte  den  som 
en  umiddelbar  Virkning  af  Gud.  —  Newtons  Lære  staar  ikke 
i  den  uforligelige  Modsætning  til  den  kartesianske  Fysik,  som 
Kartesianerne,  Leibniz  og  ogsaa  mange  af  Newions  Venner  an- 
toge.  Han  er  i  Grunden  enig  med  Descartes  i  hans  alminde- 
lige Synspunkter,  skont  han  korrigerer  hans  specielle  Antagel- 
ser ved  sin  fuldkomnere  Metode.  Med  stor  Uret  blev  han  be- 
skyldt for  at  ville  indføre  Skolastikens  »skjulte  Egenskaber, 
igen.  Han  har  fyldestgjort  sin  egen  Fordring:  kun  at  opstille 
paaviselige  Aarsager  (veræ  causæ). 

Men  Newton  griber  ikke  blot  ved  sine  Resultater  og  sin 
Metode  ind  i  Filosofiens  Historie.  Der  fremtræder  tillige  hos 
ham  dels  som  Baggrund  for  hans  naturvidenskabelige  Lære,  dels 
som  Konsekvens  af  denne  en  ejendommelig  Verdensanskuelse, 
som  det  vil  have  sin  Interesse  at  fremdrage. 

En  mærkelig  Forbindelse  er  der  mellem  Newtons  religiøse 
Opfattelse  og  hans  matematiske  Naturlære,  en  Forbindelse,  der 

tilvejebringes  ved  hans  Lære  om  Rummet.  (Hovedstederne  ere 
Scholium  efter  Definitionerne  i  »Principia«  og  Query  31  i 
>Opticks«).  Med  Urette,  siger  Newton,  antager  den  populære 
Opfattelse  (vulgus),  at  de  sanselige  Tider,  Rum,  Steder  og  Be- 
vægelser ere  de  sande.  Den  bestemmer  dem  efter  Forholdet 
til  de  sanselige  Ting.  Men  det  er  jo  ikke  sagt,  at  der  gives 
nogetsorahelst  Legeme,  der  er  i  absolut  Hvile,  saa  at  vi  kunne 
bruge  det  som  Udgangspunkt  for  Stedbestemmelse  og  for  Skel- 
nen mellem  virkelig  og  tilsyneladende  Bevægelse.  For  at  der 
skal  kunne  gives  virkelig  Bevægelse  (en  saadan,  som  f.  Ex. 
Inertisætningen  forudsætter),  maa  der  gives  et  absolut  Rum  og 
en  absolut  Tid,  som  ikke  ere  bestemte  ved  Forholdet  til  noget- 
somhelst  Ydre  (sine  relatione  ad  externum  qvodvis).  Der  maa 
gives  absolute,  ubevægelige  Steder,  for  at  absolut  Stedbestem- 
melse kan  finde  Sted ;  men  saadanne  kan  Sansningen  ikke  vise 
os.  De  absolute  Steder  (loca  primaria)  ere  Steder  baade  for  sig 
selv  og  for  alle  andre  Ting.  Det  sande  Rum  og  den  sande  Tid  er 
matematisk  Rum  og  Tid,  der  ikke  ere  Genstand  for  Sansning.  — 
Mærkeligt  nok  finde  vi  hos  den  store  Naturforsker  den  dog- 
matiske Tendens  til  at  springe  fra  det  Fænomenale  og  Relative 
til  det  Absolute.  Han  postulerer  et  Rum  i  sig  selv  (en  Slags 
locus  sui),  ligesom  Descartes,  Spinoza  og  Leibniz  postulere  en 
Aarsag  til  sig  selv  (causa  sui).  Han  lader  den  matematiske 
Betragtnlngsmaade  ikke  blot  være  en  Synsmaade,  der  kan  vej- 
lede os  ved  Beregningen  af  Fænomenernes  Forhold,  men  op- 
stiller den  som  den  sande  i  Modsætning  til  den  sanselige  eller 
vulgære,  der  ikke  kommer  ud  over  det  Relative.  En  matema- 
tisk Abstraktion  geres  til  den  sande  Realitet.  I  Praxis  (in  re- 
bus humanis)  kunne  vi  holde  os  til  det  sanselige  Rum  og 
glemme,  at  Sansningen  ingen  absolute  Steder  kan  vise  os; 
men  som  Tænkere  (in  rebus  philosophicis)  maa  vi  se  bort  fra 
Sanserne! 

Der  kan  ganske  vist  paavises  nogen  Vaklen  i  Newtons 
Udtalelser  om  dette  Punkt  "^),  men  Antagelsen  af  det  absolute, 
ideale  Rum  som  en  Realitet  hænger  sammen  med  det  Inderste 
i  Newtons  Verdensanskuelse.  Rummet  er  for  ham  ikke  en  tom 
Form,  men  er  Guds  Organ,  gennem  hvilket  han  virker  i  Verden 

som  allestedsnærværende  og  tillige  umiddelbart  opfatter  Tinge- 
nes Tilstande.  Det  er  et  »grænseløst  og  ensartet  Sensorium«. 
—  Udstrækning  er  altsaa  for  Newton  (ligesom  for  Henry  More) 
ikke  afgørende  Særkende  for  materielle  Ting.  Materielt  er  kun 
det,  der  foruden  Udstrækning  ogsaa  har  Soliditet  Newton  staar 
i  sin  Opfattelse  af  Rummet  fra  den  naturfilosofiske  Side  efter 
eget  Sigende  Gassendi  nærmest,  medens  han,  hvad  den  religions- 
filosofiske Anvendelse  angaar,  er  paavirket  af  Henry  More.  — 
Fra  Gassendi  har  han  ogsaa  optaget  Atomlæren,  som  derved 
kom  til  at  spille  en  vigtig  Rolle  i  den  folgende  Tids  Natur- 
videnskab, især  i  Kemien  (idet  den  kemiske  Atomistiks  Grund- 
hvgger,  John  Dalton,  havde  sit  Atombegreb  fra  Newton).  — 

Hvad  selve  Guds  Existens  angaar,  beviste  Newton  den  ud 
fra  Verdens  hensigtsmæssige  og  harmoniske  Indretning,  og  han 
anslog  dermed  et  Tema,  der  blev  varieret  i  det  Uendelige  hele 
det  18.  Aarhundrede  igennem.  —  Hvorfra  kommer  det,  at  Na- 
turen Intet  gor  til  ingen  Nytte,  men  altid  folger  de  simpleste 
Veje?  Hvorfra  kommer  al  den  Orden  og  Skønhed,  vi  se  i  Ver- 
den? Planeternes  Bevægelse  om  Solen  i  Baner,  der  ere  kon- 
centriske med  Solens  og  saa  godt  som  ligge  i  samme  Plan,  — 
kort,  hele  vort  Solsystems  vidunderlige  Sammenføjning  (elegant- 
issima  compages)  kan  ikke  forklares  efter  mekaniske  Love  og 
ikke  have  udviklet  sig  paa  naturlig  Maade.  Kun  paa  ovematur- 
lig  Maade  kunne  de  forskellige  Kloders  Masser,  Afstande,  Hastig- 
heder og  Tætheder  være  afpassede  efter  hverandre,  og  kun  ved 
en  overnaturlig  Kraft  kan  det  forklares,  at  Planeterne  bevæge 
sig  i  Kredse  i  Stedet  for  at  følge  Tyngden  og  styrte  ned  i 
Solen.  Og  dertil  kommer  endnu  Dyrenes  mærkværdige  Byg- 
ning. Organer  og  Instinkter!  —  (Foruden  i  Scholium  generale 
i  »Principia«  og  Query  28  og  31  i  »Opticks«  drøfter  Newton 
dette  Emne  i  sine  Breve  til  Bentley.  Smlgn.  BREWSTER:  Life 
of  Xeivton,  II.  p.  125  ff.,  og  ROSENBERGER:  Isaac  Xewton^ 
p.  267—273). 

Dog  var  Verdensmaskinen  ikke  helt  fuldkommen  efter  New- 
tons Mening.  Forsøgene  paa  at  bevise  Guds  Tilværelse  udfra 
Naturens  Hensigtsmæssighed  komme  let  til  at  arbejde  sig  selv 
imod:   ti  naar  Naturen   er  skabt  fuldkommen,  kan  den  jo  gaa 

sin  Gang  ved  de  Kræfter,  der  ere  nedlagte  i  den,  og  Guds  fort- 
satte Virksomhed  er  unødvendig.  Denne  Mislighed  fremtræder 
ikke  i  Newtons  Teologi,  da  han  antager,  at  der  ved  Kometers 
og  Planeters  gensidige  Paavirkning  er  opstaaet  Uregelmæssig- 
heder i  Systemet,  der  ville  gøre  en  guddommelig  Regulering 
nødvendig.  —  Dette  Punkt  blev  stærkt  angrebet  af  lÆIBNIZ, 
der  spottende  sammenlignede  Newtons  Verdenssystem  med  et 
Ur,  der  fra  Tid  til  anden  maa  til  Urmageren.  Newtons  Disci- 
pel ClåRKE  forsvarede  hans  Lære  ved  at  hævde,  at  det  jo  dog 
ikke  kunde  gaa  an  at  gore  Gud  overflødig.  Altsaa:  man  vil 
først  bevise  Guds  Tilværelse  ved  Naturmekanismens  Sindrighed 
—  men  bliver  saa  bange  for,  at  hvis  Sindrigheden  er  for  stor, 
modbevises  Guds  Existens  ved  den,  —  og  det  uagtet  Sindrig- 
heden jo  dog  egentligt  maatte  være  uendeligt  stor  for  at  kunne 
afgive  Bevis  for  en  Guds  Existens!  —  Denne  Del  af  Newtons 
Tænkning  er  uholdbar.  Heldigvis  førte  den  store  Naturforskers 
egen  Aand  og  Metode  hans  Efterfølgere  udover  hans  uhel- 
dige Filosofi.  Kant  og  LAPLACE  viste  Muligheden  af,  at 
Solsystemet  paa  naturlig  Maade  kan  have  udviklet  sig  til  sin 
nuværende  Form,  og  de  store  franske  Matematikere,  især 
Lagrange  og  Laplace,  godtgjorde,  at  Uregelmæssighederne  vare 
periodiske  og  udlignede  sig  selv.  Der  laa  i  Newtons  Lære  og 
Metode  en  dybere  Filosofi,  end  han  selv  fik  ud  af  den.  Kant 
og  Laplace  vare  bedre  Newtonianere  end  Clarke.  —  Hvor 
farlig  en  Appel  til  det  Overnaturlige  kan  blive  i  videnskabelig 
Henseende,  kan  ses  af  en  flot  Ytring  af  Newtons  Discipel 
Mac'LAURIX,  der  har  givet  en  fortrinlig  Fremstilling  af  hans 
Lære.  I  Anledning  af  de  Omvæltninger,  der  synes  at  være  fore- 
gaaede  paa  Jorden  i  tidligere  Tider,  siger  han:  »Da  Gud  har 
dannet  Universet  i  Afhængighed  af  ham  selv,  saaledes  at  det 
maa  fornys  fra  Tid  til  anden  af  ham,  synes  det  ikke  at  være 
et  meget  vigtigt  Sporgsmaal,  om  hine  store  Forandringer  ere 
frembragte  ved  ydre  Forholds  Indvirken  eller  ved  de  samme 
Kræfter,  der  fra  først  af  formede  Tingene«.  Al  Udviklingslære 
erklæres  herved  for  overflødig,  en  hel  Række  videnskabelige 
Opgaver  stryges.  Intet  laa  den  Aand  fjernere,  i  hvilken  New- 
tons egentlige  Lære  blev  udtænkt. 

H.  Hoffding:    Filosofiens  Historie.  27 

4.   GEORGE  BERKELEY. 
a.  Biografi  og  Karakteristik. 

Vi  opsætte  en  Stund  at  følge  Lockes,  Newtons  og  Deister- 
nes Ideer  paa  deres  Vandring  gennem  Europa,  og  vende  os, 
efter  at  have  paavist  disse  Ideers  Udspring,  til  en  Tænker^  der 
dels  fortsættende,  dels  opponerende  tager  dem  op  til  ny  filo- 
sofisk Gennemarbejdelse,  der  fører  barn  langt  bort  fra  den 
Tankegang,  i  hrilken  den  populære  Bevidsthed  bevæger  sig  og 
ene  kan  bevæge  sig.  Det  Ejendommelige  ved  George  Berkeley, 
en  af  de  fineste  og  klareste  Åander,  Filosofiens  Historie  ken- 
der, er  dog  nu  det  at  han  taler  den  umiddelbare,  praktiske  Be- 
vidstheds Sag  mod  videnskabelige  Abstraktioner  og  Spekulatio- 
ner, samtidigt  med.  at  han  ved  sine  egne  Resultater  kommer 
til  at  træde  i  den  skarpeste  Modsætning  til  denne  Bevidsthed 
og  at  forarge  den  paa  det  Skarpeste  ved  sine  Paradoxer.  Ogsaa 
i  andre  Henseender  forener  Berkeley  i  sin  Tænkemaade  Mod- 
sætninger, der  kunde  synes  uforenelige.  Skarp  Kritik  og  barn- 
lig religiøs  Tro,  Forskerlyst  og  glødende  Missionsiver  have 
maaske  aldrig  været  forbundne  paa  saa  inderlig  og  ejendomme- 
lig Maade  som  hos  Berkely. 

George  Berkeley  blev  født  i  Dysert  i  Grevskabet  Kil- 
kenny  i  Irland  den  12.  Marts  1685.  Han  tilhørte  en  engelsk 
Familie,  der  synes  at  være  kommen  til  Irland  strax  efter  Re- 
staurationen og  var  en  Sidegren  af  den  adelige  Familie  Berke- 
ley. George  Berkeleys  Ven  Swift  skal  have  forestillet  ham  for 
Jarlen  af  Berkeley  med  de  Ord:  »Mylord,  hereren  ung  Mand 
af  Deres  Familie.  Jeg  kan  forsikre  Deres  Herlighed,  at  det  er 
langt  større  Ære  for  Dem  at  være  i  Slægt  med  ham,  end  for 
ham  at  være  i  Slægt  med  Dem«.  Saa  meget  er  vist,  at  den 
unge  Mand  tidligt  viste  glimrende  Evner.  Han  studerede  i 
Dublin,  hvor  Boyles,  Newtons  og  Lockes  Skrifter  den  Gang 
lagdes  til  Grund  ved  Universitetet.  Meget  tidligt  gik  Grund- 
tanken i  hans  senere  Filosofi  op  for  ham.  I  hans  Notebog 
{ConunoH'place  Book)  fra  hans  unge  Aar,  som  FRASER  har  ud- 
givet i  sin  udmærkede  Biografi  af  Berkeley  (Life  and  Letters 
of  George  Berkeley^  Oxford  1871)   og  senere  i  første  Bind  af 

The  Works  of  George  Berkeley  (Oxford  1901),  se  vi  hans  Ideer 
i  deres  successive  Udfoldelse.  Det  var  tidligt  hans  Overbevis- 
ning, at  naar  Videnskaben  og  Filosofien  befris  for  meningsløse 
Abstraktioner  og  taagede  Ord,  vil  ogsaa  Striden  mellem  Viden 
og  Tro  være  hævet.  Han  arbejder  paa  at  føre  Menneskene  til- 
bage til  umiddelbar  Erfaring  og  Ånskuen.  Han  vil  gere  en 
Ende  paa  den  Skolastik,  der  endnu  er  tilbage,  og  paa  den,  der 
er  traadt  i  den  gamles  Sted.  Hans  centrale  Tanke  er  Paavis- 
ningen  af,  at  der  i  Ordets  bogstavelige  Betydning  ingen  ab- 
strakte Forestillinger  gives.  Med  denne  Tanke  hænder  hans 
geniale  Opdagelser  saavel  som  hans  personlige  livssyn  meget 
nøje  samroen. 

Berkeleys  første  betydningsfulde  Skrift  var  Xeiv  Tkeory 
of  Visian  (1709);  han  viste  her,  hvorledes  Syns-  og  Berørings- 
sans virke  sammen  ved  vor  Rumsopfattelse,  og  at  Rummet  >i 
sig  selv«  var  en  Abstraktion,  til  hvilke  der  ingen  umiddelbar 
Fornemmelse  svarer.  Aaret  efter  udkom  hans  filosofiske  Hoved- 
skrift Principles  of  Knowledge^  i  hvilket  han  først  kritiserer  den 
gamle  Abstraktionsteori  og  derefter  søger  at  godtgøre,  at  Ma- 
teriebegrebet er  en  ugyldig  Abstraktion,  og  at  vi  ikke  have 
andre  umiddelbare  Genstande  for  Erkendelse  end  vore  egne 
Sansefornemmelser.  Hvorledes  han  herfra  umiddelbart  gør  Over- 
gangen til  sine  teologiske  Forestillinger,  skal  siden  vises.  Faa 
Aar  efter  disse  Værkers  Fremkomst  drog  han  til  London,  fær- 
dedes i  de  literære  Kredse  og  begyndte  at  bekæmpe  Fritæn- 
kerne i  Artikler  i  Steeles  Tidsskrift  »The  Guardian«.  Hans 
Polemik  har  en  barnlig  og  naiv  Karakter.  Saaledes  naar  han 
(i  Remarks  mi  >  Collins'  Discmirse  of  Free-thinking^)  undrer 
sig  over,  at  Fritænkerne  ikke  i  sanselige  Nydelser  søge  Erstat- 
ning for  den  overnaturlige  Salighed,  men  for  det  Meste  leve  et 
tilbagetrukkent  Liv  i  deres  Studier!  Fritænkerne  —  mener  han 
—  proklamere  offentligt,  at  de  have  mindre  Grund  til  Dyd  end 
Andre.  Kun  daarligt  kender  man  Lidenskabens  Styrke,  naar 
man  mener,  at  Dydens  Skønhed  er  tilstrækkelig  Modvægt  i 
Fristelsens  Stund !  —  Efter  at  have  udgivet  en  glimrende  popu- 
lær Fremstilling  af  sine  filosofiske  Ideer  i  dialogisk  Form  (Dia- 
logiies  betiveen  Hylas  and  Philonous^  1713),  tilbragte  han  flere 

Aar  paa  Rejser  i  Frankrig  og  Italien.  Hans  Rejsedagbog  viser 
os  hans  aabne  Blik  og  store  Sans  for  Natur,  Historie  og  Sam- 
fundsforliold.  Da  han  kom  hjem,  overtog  han  et  gejstligt  Em- 
bede i  Irland,  men  havde  ikke  længe  Ro  paa  sig.  Han  mis- 
tvivlede om  at  kunne  gennemføre  sine  Planer  om  at  føre  Men- 
neskene i  det  gamle  Europa  tilbage  til  Natur  og  Enfold  i  Tanke 
og  Liv.  Europa  var  ham  affældigt.  Af  det  nye  jomfruelige 
Land*  paa  den  anden  Side  Atlanterhavet  ventede  han  en  ny 
Guldalder,  baade  for  Troen,  Videnskaben,  Kunsten  og  Livet. 
Dermed  forbandt  sig  Iver  for  at  udbrede  Kristendommen  blandt 
Hedningene  og  en  romantisk  Sans  for  den  frie  Natur.  I  et 
Digt  (»Om  Planen  til  Omplantning  af  Kunster  og  Videnskaber 
til  Amerika«)  har  han  udtalt  disse  Tanker.  Han  fattede  Planen 
om  at  gi^undlægge  en  Læreanstalt  paa  Bermudaseerne  til  Ud- 
dannelse af  Missionærer  for  Amerika.  Da  han  efter  lange  An- 
strengelser havde  opnaat  Djfte  om  Statsunderstøttelse  til  dette 
Foretagende,  bosatte  han  sig  paa  Rhode-Island  for  at  lede  For- 
beredelserne til  Kollegiets  Oprettelse.  Men  det  blev  en  stor 
Skuffelse.  Løftet  blev  ikke  holdt,  og  efter  tre  Aars  Ophold  i 
Amerika  maatte  han  vende  tilbage  (1731).  Han  forvandt  ikke, 
at  denne  store  Forhaabning  var  bristet.  Hans  Blik  paa  livet 
var  fra  denne  Tid  af  mørkere.  —  Minder  om  de  smukke  Na- 
turomgivelser, i  hvilke  han  boede  paa  Rhode-Island,  genfindes 
i  det  rige  Sceneri  i  Dialogen  Aleiphron  (1732),  i  hvilken  han 
genoptog  sin  Polemik  mod  Fritænkerne,  foruden  at  han  paany 
søgte  at  give  en  klar  og  populær  Fremstilling  af  sine  filosofiske 
Ideer.  Han  udtaler  i  dette  Skrift  en  lignende  Ide  om  de  for 
naturlig  og  aabenbaret  Religion  fælles  Vanskeligheder,  som  hans 
Ven  Butler  faa  Aar  efter  udførligt  udviklede  i  sin  »Analogy«. 
Polemiken  retter  han  mod  to  Typer  for  Fritænkere,  dem  af 
Mandevilles  Art  saavel  som  dem  af  Shaftesburys  Art,  og  han 
triumferer,  naar  han  kan  vise,  hvorledes  de  komme  i  Haarene 
paa  hinanden,  idet  Mandevilles  Repræsentant  erklærer,  at  den 
naturlige  Religion  er  en  Halvhed,  naar  den  ikke  støttes  af  den 
overnaturlige.  —  Berkeleys  Dialoger  have  endnu  ikke  ringe 
Interesse,  baade  ved  de  filosofiske  og  teologiske  Problemer,  der 

drøftes  i  dem,  og  ved  det  smukke  Sprog  og  den  i  det  Hele 
vellykkede  dialogiske  Form. 

Som  Biskop  i  Cloyne  i  det  sydlige  Irland  (fra  1734)  viste 
Berkeley  sig  lige  ivrig  som  Sjælesørger,  Filantrop  og  Patriot. 
Han  var  afholdt  og  agtet  ikke  blot  af  Protestanterne,  men  ogsaa 
af  Katolikeme  (der  udgjorde  næsten  fem  Sjettedele  af  hans 
Bispedømmes  Befolkning).  Han  tog  Ordet  for  Katolikers  Adgang 
til  Universiteterne.  I  sin  Querist  (1785 — 37)  satte  han  en 
Mængde  sociale  og  irsk-patriotiske  Spørgsmaal  i  Bevægelse. 
Selv  Medicinen  laa  ikke  udenfor  hans  Interesse.  I  »Tjærevandet« 
mente  han  at  have  fundet  et  Universalmiddel  mod  forskellige 
Sygdomme,  hvilket  han  nærmere  søgte  at  forklare  i  et  af  sine 
sidste  Skrifter  (Sirts  1744),  som  tillige  er  mærkeligt  ved  den 
mystisk-platoniserende  Retning,  hans  Tænkning  her  tager.  De 
sidste  Arbejder  fra  haxis  Haand  vare  Afhandlinger  om  Forstenin- 
ger og  om  Jordskælv.  For  denne  Subjektivist  og  Idealist  var 
Intet  i  Virkelighedens  Verden  ligegyldigt  og  fremmed.  Sine 
sidste  Aar  tilbragte  han  i  Oxford,  hvor  han  døde  1753. 

Efter  det  Hovedformaal,  Berkeley  stillede  sig  i  sin  Filosofi, 
danner  hans  Stilling  i  Tænkningens  Historie  en  Analogi  til 
Leibniz'.  Begge  ville  føre  Tanken  udover  den  rent  mekaniske 
Naturopfattelse  uden  dog  at  fornegte  denne.  De  anstille  en 
Prøvelse  af  de  Begreber,  med  hvilke  Descartes,  Spinoza,  Newton 
og  endnu  for  en  stor  Del  Locke  trygt  operere  som  Realiteter. 
De  tage  ikke  det  af  Naturvidenskab  og  Filosofi  konstruerede 
Verdensbillede  som  en  absolut  Realitet,  men  som  et  Fænomen. 
Men  medens  Leibniz  hovedsageligt  opløser  det  mekaniske  Ver- 
densbillede ad  objektiv  Vej,  ved  at  føre  Bevægelsen  tilbage  til 
Kraften  og  gøre  Kraften  til  Et  med  Monadens  subjektive  Trang 
til  nye  Tilstande,  gaar  Berkeley  hovedsageligt  den  subjektive 
Vej,  idet  han  psykologisk  soger  at  vise,  hvorledes  vore  Fore- 
stillinger om  Rum  og  Materie  —  paa  hvilke  jo  hele  den  mate- 
matisk-fysiske  Viden  om  Verden  beror  —  blive  til.  Berkeley 
fortsætter  Lockes  Undersøgelse  om  Forestillingernes  Oprindelse 
og  drøfter  det  Spørgsmaal,  hvad  vi  egentligt  kunne  sige  os  at 
vide  udover  den  Virkelighed,  der  er  given  i  vore  egne  Fornem- 
melser og  Forestillinger.    Han  forfølger  sin  Konsekvens  med  en 

Hensynsløshed,  han  maaske  neppe  havde  besiddet,  trods  ai  hans 
Sandhedskærlighed,  dersom  hans  levende  religiøse  Tro  ikke 
havde  staaet  rede  til  øjeblikkeligt  at  udfylde,  hvad  hans  filo- 
sofiske Kritik  skar  bort  Ved  den  Forkastelse  af  det  absolute 
Rum  og  den  absolute  Materie,  hans  Filosofi  førte  ham  til,  følte 
han  sig  sin  Gud  nærmere,  ja  følte  han  sig  i  umiddelbar  Berø- 
ring med  ham.  Hans  inderlige  og  primitive  religiøse  Følelse 
kunde  ikke  nøjes  med  den  Urmagerteologi,  det  udvortes  For- 
hold mellem  Gud  og  Verden,  som  Locke,  Newton  og  de  fleste 
af  Tidens  Teologer  og  Fritænkere  hyldede.  Dog  er  det  ikke 
som  religiøs  Tænker,  men  som  Psykolog  og  kritisk  Filosof,  han 
har  sin  Betydning.  I  vor  Fremstilling  følge  vi  ham  kan  til 
Døren,  der  fører  ham  ind  i  Teologien.  For  ham  selv  var  hans 
Filosofi  et  Korstog,  der  gik  ud  paa  at  erobre  det  hellige  Land 
tilbage.  Men  det  gik  ham,  som  det  gik  Korsfarerne:  han  kom 
til  at  virke  for  andre  Opgaver  og  Formaal  end  dem,  han  havde 
stillet  sig. 


b.  Om  Rummet  og  de  abstrakte  Forestillinger. 
I  sin  2>Theory  of  Vision«,  et  af  de  genialeste  psykologiske 
Arbejder,  som  nogensinde  er  skrevet,  undersøger  Berkeley  Rums- 
opfattelsens  psykologiske  Natur.  Han  påaviser,  at  Afstand  og 
Størrelse  ikke  fra  først  af  opfattes  umiddelbart.  Opfattelsen  af 
Afstand  og  Størrelse  opstaar  ved,  at  Synsfornemmelser  forbin- 
des med  Fornemmelser  af  Øjnenes  Bevægelse  eller  Anspændelse 
(hvilke  Fornemmelser  Berkeley  kalder  Berøringsfomemmelser, 
medens  man  nu  til  Dags  kalder  dem  Bevægelsesfornemroelser) 
saavel  som  med  Erindringer  og  Associationer  (eller  som  Berke- 
ley kalder  dem:  Suggestioner)  af  Berøringsfomemmelser,  vi 
forhen  ved  umiddelbart  Forhold  til  Genstanden  have  havt  Den 
Forestilling  om  Berøring,  Synsfornemmelsen  vækker,  smelter 
i  den  Grad  sammen  med  denne,  at  vi  senere  umiddelbart  »se« 
Genstanden  for  os  i  en  vis  Afstand  og  med  en  vis  Størrelse. 
Synsfornemmelsens  praktiske  Betydning  beror  paa,  at  den  vars- 
ler om  de  Berøringsfomemmelser,  vi  ved  større  Nærhed  vilde 
faa.    Men  Forbindelsen   mellem    de   to   Arter   af  Fomemmelse 

skyldes  Erfaring  og  Øvelse.  Vi  »se«  Afstand  og  Størrelse  paa 
samme  Maade,  som  vi  »se«  Skamfølelse  eller  Anger  i  et  Men- 
neskes Blik.  Syn  og  Berøringssans  have  Intet  fælles;  kun  Yane 
forbinder  dem  i  et  fælles  Resultat.  Men  til  dette  Resultat  — 
Rummet  —  svarer  ingen  virkelig  enkelt  Fornemmelse.  Rum- 
met svarer  kun  til  den  indøvede  subjektive  Association  mellem 
de  to  Arter  af  Sanseforestillinger.  I  og  for  sig  selv  er  det  et 
tomt  Ord. 

Man  ser,  hvorledes  Berkeley  gør  Alvor  af  Lockes  For- 
dring: at  prøve  Forestillingernes  Gyldighed  ved  at  undersøge 
deres  Oprindelse.  Rummet  svæver  ikke  længere  som  et  ube- 
gribeligt alment  Noget  over  alle  Sanser;  dets  Udspring  føres  til- 
bage til  en  Associationsproces.  Dette  er,  hvad  vi  vide  om  det. 
Berkeley  selv  opfatter  det  dog  tillige  som  et  guddommeligt 
Tegnsprog,  vi  ad  Associationens  Vej  indøves  i. 

I  sin  Undersøgelse  om  de  abstrakte  Forestillinger  (i  Ind- 
ledningen til  Principles  of  Knoicledge)  retter  hans  Polemik  sig 
mod  Locke  som  den  sidste  betydelige  Repræsentant  for  den 
gamle  Abstraktionsteori,  der  tillagde  os  Abstraktionsevne  i  Be- 
tydning af  Evne  til  at  danne  Forestillinger,  som  kun  indeholde 
Kendemærker,  der  ere  fælles  for  flere  Genstande.  Af  tre  Fore- 
stillinger om  en  grøn,  en  rød  og  en  gul  Ting  skulde  vi  f.  Ex. 
kunne  »abstrahere«  Forestillingen  om  en  Farve  i  al  Alminde- 
lighed (hverken  grøn,  rød  eller  gul).  At  denne  Slags  Forestil- 
linger existerer  i  Bevidstheden,  benægter  Berkeley.  Vi  kunne 
naturligvis  dele  en  Forestilling,  f.  Ex.  forestille  en  Del  af  en 
Genstand  uden  de  andre.  Men  vi  kunne  ikke  danne  nye  Fore- 
stillinger, hvis  Indhold  skulde  være  det  for  flere  Kvaliteter 
»Fælles«.  Vi  have  Ord,  der  betegne  dette  Fælles,  men  ikke 
Forestillinger  om  det  Fælles.  Derved  udelukkes  ikke,  at  vi 
kiinne  danne  almindelige  Forestillinger,  der  gælde  for  en  hel 
Gruppe  af  Fænomener;  men  det  sker  ved,  'at  en  Forestilling, 
der  i  sig  selv  er  konkret,  individuel  (particular),  bruges  til  at 
repræsentere  (represent  or  stand  for)  alle  andre  konkrete  Fore- 
stillinger af  samme  Slags.    Vi  tænke  i  Exempler! 

Berkeley  har  ogsaa  ved  denne  Undersøgelse  givet  et  be- 
tydningsfuldt Bidrag  til  Psykologien.    Idet  vi  overlade  det  til 

denne  at  paavise,  hvad  der  endnu  mangler  hos  Berkeley  rtl  en 
fuldstændig  Teori  om  Almenforestillinger,  gaa  vi  over  til  at  se, 
hvilke  filosofiske  Konsekvenser  Berkeley  uddrager  af  sine  psyko- 
logiske Undersøgelser. 


c.  Erkendehesteoretiske  Kmiseh-emen 
Medens  man  —  siger  Berkeley  (i  Principles)  —  hvad  Gen- 
standene for  den  indre  Sans  angaar,  ikke  falder  paa  at  tillægge 
dem  Existens,  naar  de  ikke  opfattes,  mener  man,  at  Genstan- 
dene for  den  ydre  Sans  existere,  hvad  enten  de  opfattes  elier 
ikke.  Men  det  er  en  ubevislig  og  urimelig  Antagelse.  Erken- 
delsesgenstande  existere  efter  Sagens  Natur  kun,  forsaavidt  de 
erkendes;  deres  Væsen  bestaar  i  at  opfattes  (their  esse  is  per- 
cipi).  Ser  man  nærmere  til,  hvad  der  ligger  til  Grund  for  hin 
Antagelse,  saa  genfinder  man  den  gamle  Abstraktionsteori.  Det 
er  jo  dog  den  voldsomste  Abstraktion  af  alle  at  forestille  sig 
Genstanden  uden  alt  det,  der  gor  den  til  Genstand  for  os.  Vi 
skulde  da  se  bort  fra  alle  vore  Fornemmelser!  Vel  mener  man, 
at  det  kun  er  de  sekundære  Kvaliteter  (Farve,  Smag,  Lugt 
o.  s.  V.),  der  skal  ses  bort  fra,  ikke  de  primære  (Udstrækning, 
Soliditet).  Ved  Materie  mener  man  Noget,  der  kun  har  de 
primære  Kvaliteter,  Noget,  som  har  Udstrækning  og  Figur  og 
kan  bevæge  sig.  Men  man  overser,  at  de  primære  Kvaliteter 
ikke  opfattes  uden  de  sekundære,  og  at  de  selv  ligesaa  vel  som 
disse  kun  ere  til  for  os  formedelst  Fornemmelser.  Hvis  Ud- 
strækning f.  Ex.  skal  antages  at  existere  udenfor  Bevidstheden, 
saa  maa  man  spørge:  er  det  Udstrækning  som  .Synet  viser  os 
den,  eller  som  Berøringen  viser  os  den?  Maaske  som  begge  i 
Forening  viser  os  den  —  men  saa  have  vi  jo  allerede  set^  at 
Forestillingen  om  den  kun  skyldes  en  Association.  Der  kan 
ikke  existere  et  udstrakt  og  bevæget  Noget,  der  hverken  er 
stort  eller  lille,  fjernt  eller  nært,  og  hverken  bevæger  sig  hur- 
tigt eller  langsomt!  Selv  om  der  fandtes  faste,  formede  og  be- 
vægede Substanser  udenfor  Bevidstheden,  hvorfra  vide  vi  det 
saa?  Hvorledes  kan  man  beraabe  sig  paa  Sansernes  Vidnesbyrd 
for  Noget,  som  slet  ikke  sanses? 

Men  ophæves  da  herved  ikke  Forskellen  mellem  Virkelig- 
hed og  Indbildning?  Det  benegter  Berkeley  paa  det  Bestemteste. 
Den  virkelige  Natur,  siger  han,  negter  jeg  ikke;  jeg  negter  kun 
den  abstrakte  Materie.  Alt,  som  ses,  føles,  høres  eller  i  det  Hele 
opfattes  ved  Sanserne,  antager  jeg  for  realt,  derimod  ikke  Ma- 
terien, dette  ubekendte  Noget  (somewhat  —  if  indeed  it  mav 
be  termed  somewhat)  uden  sanselige  Egenskaber  og  utilgænge- 
ligt for  al  Sansning  og  Begriben.  Forskellen  mellem  Virkelig- 
hed og  Indbildning  beror  paa  Forskellen  mellem  Sansefornem- 
melse og  Erindring  eller  Fantasi.  Sansefornemmelserne  gore 
stærkere  Indtryk  paa  os,  ere  tydeligere,  og  de  fremtræde  i  en 
bestemt  Orden,  som  vi  ikke  kunne  bryde.  Vi  have  tillige  Be- 
vidstheden om,  at  vi  ikke  selv  have  frembragt  dem.  Herpaa 
beror  mit  Begreb  om  Realitet,  siger  Berkeley;  lad  saa  Andre 
se.  om  de  kunne  finde  Mere  i  det  Begreb  om  Realitet,  de  have! 
—  Heller  ikke  Naturvidenskabens  Gyldighed  rokkes  ved  hin 
Omstyrtelse  af  Materiebegrebet.  Naturvidenskaben  soger  jo  dog 
at  forklare  Fænomenerne  ved  andre  Fænomener,  ved  Aarsager, 
der  selv  kunne  sanses,  ikke  ved  Antagelse  af  mystiske  Substan- 
ser. At  forklare  Fænomenerne  er  blot  at  vise,  at  under  de  og 
de  Omstændigheder  faa  vi  de  og  de  Fornemmelser.  Hvad  Na- 
turvidenskaben godtgør,  er  et  bestemt  og  lovmæssigt  Forhold 
ved  vore  Fornemmelsers  Indtræden,  saa  at  den  ene  Fornem- 
melse kan  staa  som  Tegn  paa  den  anden.  Derved  blive  vi  i 
Stand  til  at  slutte  frem  og  tilbage.  Ved  omhyggelig  Iagttagelse 
af  de  os  tilgængelige  Fænomener  opdage  vi  Naturens  alminde- 
lige Love,  eller  vi  opstille  visse  Formler  for  Bevægelsesfæno- 
menerne.  Naturvidenskaben  har  hverken  med  Kraft  eller  med 
Materie  at  gore,  kun  med  Fænomener.  —  Enhver  Paavisning 
af  en  Lov  mellem  Fænomenerne  og  enhver  Slutning  udfra  en 
saadan  Lov  beror  tilsidst  paa  den  Grundforudsætning,  at  Fæno- 
menernes Ophav  stedse  virker  ensformigt  og  under  Overholdelse 
af  almindelige  Regler  —  en  Forudsætning,  som  efter  Berkeley 
(Principles  §  107  in  fine)  ganske  vist  ikke  kan  bevises. 

Hvad  er  da  Fænomenernes  eller  Fornemmelsernes  Ophav, 
forsaavidt  jeg  ikke  selv  frembringer  dem?  Medens  Berkeley 
anser   Aarsagssætningen   for  ubevislig,    forsaavidt   den    angaar 

Forholdet  mellem  Fænomenerne  indbyrdes,  nærer  han  ingen 
Tvivl  om  dens  Gyldighed,  naar  Spergsmaalet  bliver  om  Oprin- 
delsen til  vore  passivt  modtagne  Fornemmelser.  Der  maa  være 
en  Aktivitet,  der  træder  i  Kraft  der,  hvor  vi  selv  forholde  os  pas- 
sive. Nu  er  vor  egen  Evne  til  at  fremkalde  og  ændre  Forestillin- 
ger det  eneste  Exempel  paa  Aktivitet,  vi  have.  I  denne  Evne  fin- 
der Berkeley  vort  egentlige  Væsen  udtrykt:  Sjælen  er  Villien 
(the  soul  is  the  will),  siger  han  (Commonplace-book  ed.  1871  p. 
428).  »Saavidt  jeg  kan  se,  betegne  Ordene  Villie,  Sjæl  og  Aand 
ikke  forskellige  Forestillinger«  (Principles  §  27).  Al  indre  Virk- 
somhed kalder  Berkeley  Villen,  ogsaa  Tænkningen:  >Det,  jeg 
tænder  paa,  hvad  det  saa  er,  kalder  jeg  Forestilling  (idea).  Selve 
Tanken  eller  Tænkningen  er  ingen  Forestilling,  men  en  Akt, 
det  vil  sige  Villen,  eller  —  i  Modsætning  til  Virkningerne  — 
Vil  lie«  (Commonplace-book  p.  460).  Dens  Væsen  er  ikke  at 
opfattes,  men  at  opfatte  (dens  esse  er  percipere).  Villie  er  den 
eneste  Form  for  Virksomhed,  vi  kende.  Om  den  Viden,  vi  have 
om  vor  Villen,  aitsaa  om  vor  Aands  egentlige  Væsen,  er  Berke- 
ley ikke  enig  med  sig  selv.  Kun  det  staar  fast  for  ham,  at 
vor  Viden  om  vor  egen  aktive  Natur  ikke  kan  være  en  Fore- 
stilling (idea),  da  enhver  saadan  er  passiv,  og  derfor  ikke  frem- 
stiller noget  Aktivt  for  os.  »Villien  er  purus  actus,  eller  ret- 
tere ren  Aand,  som  ikke  kan  forestilles,  sanses  eller  fattes« 
(Commonplace-book  p.  462).  Ikke  en  Forestilling,  men  et  Be- 
greb (notion)  er  det,  vi  have  om  os  selv.  Men  et  Sted  (Prin- 
ciples §  27)  lærer  han,  at  vi  kende  Aanden  eller  det  Virkende 
gennem  dets  Virkninger  (aitsaa  i'orestillingsændringerne) ;  et 
andet  Sted  (Dialogues  between  Hylas  and  Philonous,  3.  Dialog) 
tillægger  han  os  en  umiddelbar  Erkendelse  af  vor  Aand  og  dens 
Forestillinger,  idet  vi  opfatte  dem  ved  Selviagttagelse  (by  reflec- 
tion).  Men  hvorledes  vi  saa  opfatte  den:  til  at  danne  Tanken 
om  Fænomenernes  Kilde  have  vi  kun  Analogien  med  vor  Aand 
at  holde  os  til.  Vi  tæ»nke  os  Gud  i  Analogi  med  vor  Aand, 
kun  i  uendelig  Potensation  af  dennes  Kræfter.  De  reale  Fore- 
stillinger blive  nu  de,  han  indplanter  os,  og  vi  forstaa  tillige 
nu,  hvorledes  Genstandene  kunne  være  til,  selv  om  vi  ikke  op- 
fatte dem:  de  existere  potentielt,  som  Muligheder,  i   Gud   som 

deres  stadige  Åarsag.  (Smlgn.  Commonplace-book  p.  489).  Den 
guddommelige  Villie  kundgør  sig  for  os  i  vore  Fornemmelsers 
Orden  og  Sammenhæng  og  det  guddommelige  Forsyn  i  den 
Hensigtsmæssighed,  denne  Orden  frembyder.  Hvis  Naturen  skal 
være  et  fra  Gud  forskelligt  Væsen,  er  den  en  hedensk  Chimære. 
Den  sædvanlige  Opfattelse  lader  først  Gud  skabe  Materien  og 
saa  denne  paa virke  os.  Hvortil  denne  Omvej?  Hvorfor  ikke 
lade  Gud  umiddelbart  frembringe  vore  Fornemmelser?  Jo  mere 
vi  tænke  klart,  des  mere  ville  vi  finde  os  i  umiddelbart  For- 
hold til  Gud.  Der  gives  ingen  sekundære  Aarsager.  I  Gud 
ere,  leve  og  røres  vi,  siger  Berkeley,  og  han  mener  at  have 
starre  Ret  til  at  sige  det  end  Spinoza.  »Enhver  Fornemmelse, 
jeg  faar  efter  Naturens  almindelige  Love  udefra,  d.  v.  s.  uaf- 
hængigt af  min  Villie,  beviser  Existensen  af  en  Gud,  d.  v.  s. 
af  en  uudstrakt,  ulegemlig  Aand«.  (Coramonplace-book  p.  463). 
—  Denne  mystisk-panteistiske  Opfattelse  har  Berkeley,  som  det 
ses  af  Stins,  hengivet  sig  mere  til  i  sine  senere  Aar;  men  vi 
kunne  her  ikke  gaa  nærmere  ind  paa  den  videre  Udformning, 
han  giver  sine  Tanker  i  denne  Retning.  Vi  gøre  blot  opmærk- 
som paa  et  Lighedspunkt  mellem  Berkeley  og  I^ibniz  ved  Over- 
gangen fra  deres  Erfaringsfilosofi  til  deres  spekulative  Filosofi: 
de  gøre  begge  Brug  af  det  Analogiens  Princip,  som  er  Prin- 
cipet  for  al  metafysisk  Idealisme.  I  Dialogen  Alciphron  (IV  §  21) 
hævder  Berkeley  —  overfor  dem,  der  negte,  at  vi  have  noget  Be- 
greb om  Gud,  —  at  vi  erkende  Gud  ad  Analogiens  Vej,  idet 
vi  støtte  os  til  saadanne  menneskelige  Egenskaber,  som  ere 
virkelige  Fuldkommenheder. 

Berkeleys  Fortjeneste  er  især  den,  med  en  Energi,  der 
ikke  svækkedes  ved  de  paradoxe  Resultater,  hans  Tænkning 
førte  ham  til,  at  have  fastholdt  det  Spørgsmaal:  hvorfra  vide 
vi,  at  Tingene  ere  Mere  end  vore  Fornemmelser  og  Forestillin- 
ger? Med  hvilken  Ret  springe  vi  fra  Bevidstheden,  som  ene 
er  umiddelbart  given,  over  til  Tingene,  der  aldrig  ere  umiddel- 
bart givne?  —  Hvad  Berkeleys  eget  Svar  paa  dette  Spørgs- 
maal angaar,  da  ses  det  af  den  foregaaende  Fremstilling,  at 
han  ingenlunde  gør  Tilværelsen  til  en  blot  Række  af  Fornem- 
melser.   For  det  Første  skelner  han  mellem  Fornemmelserne  og 

Aanden;  kun  hines  Væsen  bestaar  i  at  opfattes  (esse  =  percipi); 
dennes  Væsen  er  at  opfatte  (esse  =  percipere),  altsaa  at  virke. 
Det  Inderste  i  Tilværelsen  er  for  ham  Villen  og  Virken.  For 
det  Andet  anerkender  han  Aarsagsprincipet  og  benytter  det  til 
Løsning  af  det  opkastede  Spørgsmaal.  Men  medens  den  sæd> 
vanlige  Opfattelse  (den  populære  Metafysik)  gaar  ud  fra,  at  Aar- 
sagen  til  vore  Fornemmelser  maa  ligne  dem,  gaar  Berkeley  ud 
fra,  at  Aarsagen  til  vore  passive  Tilstande  maa  tænkes  i  Ana- 
logi med  det,  der  virker  i  os  selv.  —  Han  er  Idealist,  men 
ikke  Subjektivist.  Men  hans  Idealisme  antager  strax  en  teolo- 
gisk Form.  Hans  teologiske  Forestillinger  ligge  parate,  paa 
Springet,  medens  han  filosoferer,  og  saasnart  han  har  stram- 
met Knuden  og  paavist  et  aabent  Spørgsmaal,  trænge  de  sig 
frem  for  at  udfylde,  hvad  der  savnes.  Derved  stanser  Tænk- 
ningen for  tidligt.  Selve  de  teologiske  Forestillinger  proves 
ikke.  Hele  Verdensopfattelsen  bliver  antropomorfistisk.  Natur- 
sammenhængen bliver  kun  en  Sammenhæng  i  den  guddomme- 
lige Villie,  der  sammenholder  Fænomenerne,  og  Fænomenerne 
blive  kun  en  Samling  af  vilkaarlige  Tegn.  Selve  Aarsagsprin- 
cipet undersøges  ikke  nærmere,  og  dog  bærer  det  hele  Pro- 
blemløsningen. Paa  dette  sidste  Punkt  tog  Berkeleys  nærmeste 
Efterfølger  fat,  fortsættende  og  opponerende,  ligesom  Berkeley 
selv  overfor  Locke. 


5.  DAVID  HUME. 
a.  Biografi  og  Karakteristik, 
Den  engelske  Filosofi  har  den  store  Betydning  i  det  men- 
neskelige Aandslivs  Udviklingshistorie,  at  den  ved  sin  Erfarings- 
metode  kræver  Regnskab  opgjort  ikke  blot  for  de  Tankebygnin- 
ger, som  spekulative  Filosofer  opføre,  men  ogsaa  for  de  ube- 
vidste og  ubeviste  Forudsætninger,  paa  hvilke  den  populære 
Verdensopfattelse  og  de  specielle  Videnskaber  bygge.  Saaledes 
havde  Locke  forlangt  Redegørelse  for,  hvorfra  vore  Forestillin- 
ger idethele  skrive  sig,  og  Berkeley  havde  vist,  hvilket  Pro- 
blem der,  naar  man  gor  Alvor  af  denne  Redegørelse,   ligger  i 

Rumsforestillingen  og  i  Forestillingen  om  den  materielle  Ver- 
den. Denne  kritiske  Undersøgelse  af  Erkendelsen  naar  i  David 
Humes  Filosofi  sit  Højdepunkt  indenfor  det  18.  Aarhundredes 
engelske  Skole.  Han  anstiller  en  Undersøgelse  af  de  to  Begre- 
ber, som  hele  den  tidligere  Filosofi  hvilede  paa,  og  som  Locke 
og  Berkeley  endnu  ikke  havde  angrebet  for  Alvor:  Substans- 
begrebet  og  Aarsagsbegrebet,  de  to  Begreber,  som  vare  det  sam- 
menholdende Cement  i  alle  spekulative,  videnskabelige  og  popu- 
lære Tankebygninger.  Paa  Aarsagssætningens  eller  den  tilstræk- 
kelige Grunds  Princip  hvilede  Leibniz'  store  Harmonisystem, 
Newtons  Verdensraekanik  og  den  populære  Opfattelse  af  en 
Tingenes  Verden,  der  er  visse  Love  underlagt.  Alle  gik 
ud  fra  Tilværelsens  Fornuftighed,  dens  Rationalitet,  forudsatte 
med  større  eller  mindre  Bevidsthed,  at  Tilværelsen  i  sig  inde- 
holdt et  Tilsvarende  til  vor  Fornuft.  Denne  Forudsætning 
prøver  Hume.  Og  han  or  den  Første,  der  for  Alvor  har  an- 
stillet en  saadan  Prøvelse  og  er  stegen  ned  til  de  Dybder, 
i  hvilke  de  Kræfter,  der  holde  den  indre  og  den  ydre  Ver- 
den sammen  for  os,  udspringe,  Dybder,  der  føre  bort  fra 
de  Egne,  i  hvilke  de  spekulative  Filosofer,  de  specielle  For- 
skere og  den  sunde  Menneskeforstand  færdes.  Hume  har  selv 
følt  og  paa  karakteristisk  Maade  udtrykt  den  sælsomme  Tilstand 
af  Ensomhed  og  Opløsning,  den  Tænker  stedes  i,  der  med  Ud- 
holdenhed forfølger  Erkendelsesproblemet  ned  i  disse  Dybder, 
og  den  Modsætning,  der  er  mellem  den  strengt  teoretiske  og 
den  instinktive,  praktiske  og  populære  Verdensopfattelse.  Kun 
den  stedse  paany  vaagnende  intellektuelle  Lidenskab  i  Forbin- 
delse med  Haabet  om  at  vinde  Ære  ved  at  gaa  Vejen  kon- 
sekvent til  Ende  gjorde  ham  det  efter  hans  egen  Udtalelse  (i 
Slutningsstykket  af  første  Bog  af  hans  Hovedværk)  muligt  at 
fuldføre  sit  Værk. 

1  Humes  Karakter  var  intellektuel  Iver  og  Ærgerrighed 
forenet  med  Godmodighed,  Velvillie  og  et  mildt  Blik  paa  Svag- 
heder og  Fordomme,  men  tillige  ogsaa  med  en  vis  Magelighed, 
(ler  ikke  af  Polemik  vilde  forstyrres  i  Dyrkelsen  af  literære 
Literesser.  Han  fodtes  den  26.  April  1711  paa  Gaarden  Nine- 
wells  i  det  sydlige  Skotland  som  næstældste  Søn  af   en  Land- 

ejendomsbesidder.  I  sin  Selvbiografi  siger  han:  »Meget  tidligt 
grebes  jeg  af  en  Lidenskab  for  Literatnr,  der  har  været  mit 
livs  herskende  Lidenskab  og  en  stor  Kilde  til  Nydelse  for  mig.« 
Hans  Familie  vilde  have,  at  han  skulde  være  Jurist,  men  han 
»følte  en  uovervindelig  Utilbøjelighed  for  alt  Andet  end  Filo- 
sofi og  Lærdom«.  Hans  Ideal  var  en  sorgfri  Existens,  i  hvil- 
ken han  kunde  tilfredsstille  sine  Forskertilbøjeligheder  og  dyrke 
Samkvemmet  med  nogle  faa  udvalgte  Venner;  men  han  vilde 
tillige,  at  hans  literære  Virken  skulde  gøre  hans  Navn  æret 
Allerede  som  ganske  ung  mente  han  at  være  paa  Spor  efter 
nye  Tanker:  en  ny  »Tankeseene«  aabnede  sig  for  ham.  Men 
et  Anfald  af  Hypokondri  (som  han  beskriver  i  et  Brev  til  en 
Læge,  der  er  trykt  hos  BURTON:  Life  and  Carrespondance  of 
David  Hume.  Edinburgh  1846  I  p.  30  ff.)  stansede  for  en 
Tid  hans  Meditationer.  Formodentligt  har  han  her  strax  mær- 
ket den  forunderlige  Modsætning  mellem  Reflexionens  Verden 
og  det  praktiske  daglige  Livs  Verden,  som  han  senere  beskrev 
i  sit  Hovedværk.  Han  besluttede  at  lægge  Studierne  til  Side 
og  blive  Handelsmand.  Men  det  praktiske  Liv  kunde  ikke 
fængsle  ham.  Han  opsøgte  sig  ensomme  Opholdssteder  i  Frank- 
rig og  skrev  her  sit  Hovedværk:  »Afhandling  om  den  men- 
neskelige Natur,  et  Forsøg  paa  at  anvende  Erfaringsmetoden 
paa  det  aandelige  Omraade«  {Treatise  æi  Human  Nature  etc). 
Det  udkom  i  London  1739 — 1740  og  bestod  af  tre  Dele,  af 
hvilke  den  første  handler  om  Erkendelsen,  den  anden  om  Fø- 
lelserne, den  tredie  om  Grundlaget  for  Moralen.  Det  fører  Be- 
handlingen af  disse  forskellige  Sporgsmaal  betydelige  Skridt 
videre  og  staar  endnu  i  første  Linie  blandt  Filosofiens  klassiske 
Værker.  Men  foreløbigt  gjorde  det  ingen  Lykke.  »Det  faldt«, 
siger  han  selv,  »dødfødt  fra  Pressen  og  opnaaede  ikke  engang 
den  Ære  at  vække  Knurren  blandt  Fanatikerne«.  Humes  lite- 
rære Ærgerrighed,  der  forførte  ham  til  at  erklære  sit  udmær- 
kede Aandsfoster  for  dødfødt,  blev  af  skæbnesvanger  Virkning. 
Den  Ære,  han  ikke  vandt  ved  det,  søgte  han  at  vinde  ved  en 
Kække  mindre  Afhandlinger  (Essays),  dels  af  filosofisk,  dels  af 
nationaløkonomisk  og  politisk  Indhold;  han  gik  en  Tid  helt 
bort  fra  Filosofien  for  at  dyrke  Historien;  ja,  tilsidst  fornegtede 

han  endog  helt  sit  betydningsfulde  Ungdomsarbejde,  idet  han 

—  for  ikke  at  forulempes  af  sine  teologiske  Kritikere  (som 
altsaa  dog  vare  begyndte  at  »knurre«)  —  erklærede,  at  han 
kun  vedkendte  sig  den  Fremstilling  af  sin  filosofiske  Lære,  han 
havde  givet  i  »Essays«.  Men  saa  glimrende  mange  af  disse 
mindre  Arbejder  ere,  kunde  de  dog  ikke  faa  saa  stor  Betyd- 
ning i  den  filosofiske  Diskussion,  som  Hovedværket  vilde  have 
kunnet  faa,  dersom  Hume  havde  benyttet  sin  senere  vundne 
literære  Berømmelse  til  at  bringe  Liv  i  det  »dødfødte«  Barn 
og  ikke  havde  desavoueret  det,  forat  det  ikke  skulde  volde 
ham  Forstyrrelse.  Hvad  særligt  Erkendelsesproblemet  angaar, 
var  det  især  gennem  den  forkortede  og  dæmpede  Fremstilling 
i  EnqimTf  concemiyig  Hunian  Understanding  (1749),  at  Hu- 
mes Filosoferen  fik  Indflydelse  paa  Tænkningens  videre  Udvik- 
ling, medens  den  radikale  Fremstilling  i  »Treatise«,  der  over- 
skærer selve  Baandet  mellem  vore  Tanker,  og  i  det  Hele  mel- 
lem vort  Væsens  Elementer,   i  lange  Tider  laa  forglemt   hen. 

—  At  Motivet  til  Humes  Desavouering  af  sit  Ungdomsværk  er 
det,  som  her  er  angivet,  ses  af  Letters  of  David  Hume  to  Wil- 
liam  Strahafi  (Oxford  1 888.  p.  289  f.).  Der  er  ikke,  som  man 
undertiden  har  ment.  Tale  om,  at  Hume  virkeligt  i  Hovedpunk- 
ter skulde  have  forandret  Anskuelser.  Dog  er  det  psykologisk 
forstaaeligt,  at  den  stærkt  spændte  intellektuelle  Tilstand,  i  hvil- 
ken Hume  skrev  sit  Ungdomsværk,  ikke  kunde  holde  sig.  Efterat 
have  tænkt  med  de  Lærde,  og  bedre  end  de  Lærde  hidtil 
havde  tænkt,  følte  han  Trang  til  at  tale  med  de  Ulærde.  Efter 
at  han  i  sine  »Essays«  havde  givet  en  populær  Fremstilling  af 
sine  filosofiske  og  nationaløkonomiske  Ideer,  kastede  han  sig 
over  Historien.  »Som  De  véd«,  skrev  han  til  en  Ven,  »er  der 
ingen  Ærespost  paa  det  engelske  Parnas,  der  snarere  kan  siges 
at  staa  ledig  end  Historiens«.  Den  Plads,  han  —  efter  stærk 
Modstand  fra  de  Ortodoxes  Side  —  havde  faaet  som  Biblio- 
tekar ved  Advokaternes  Bogsamling  i  Edinburgh,  gav  ham  god 
Lejlighed  til  lærde  Studier.  Hans  Englands  Historie  gjorde  ham 
endnu  mere  populær,  end  hans  Essays  havde  gjort.  Som  Hi- 
storieskriver har  han  den  Fortjeneste  at  være  den  Første,  der 
søgte  at  gøre  Historien  til  Mere  end  en  Krigshistorie,  idet  han 

tog  Hensyn  til  sociale  Forhold,  Sæder,  Literatur  og  Kunst  Hans 
historiske  Værk  begyndte  at  udkomme  to  Åar  for  Voltaires  be- 
rømte »Essai  sur  les  raoeurs«.  Medens  han  i  sine  .  filosofiske 
Anskuelser  var  liberal,  gik  han  i  sin  Bedømmelse  af  historiske 
Personligheder  ud  fra  royalistiske  og  toryistiske  Synsmaader. 
—  Ganske  lagde,  han  dog  ikke  Filosofien  paa  Hylden.  Især 
have  religionsfilosofiske  Studier  optaget  ham  i  hans  senere  Aar. 
Derom  vidne  hans  Natural  History  of  Religion  (1757)  og  hans 
Dialogues  on  Xatural  Religion^  hvilket  sidste  Værk  han  af  For- 
sigtighedsgrunde holdt  tilbage,  saa  det  forst  udkom  et  Par  Aar 
efter  hans  Død. 

Hume  var  ikke  blot  Filosof  og  Historiker.  Han  havde 
Trang  til  at  deltage  i  det  praktiske  Liv.  Som  Gesandtskabs- 
sekretær  foretog  han  (1748)  en  stor  Rejse  gennem  Holland, 
Tyskland,  Østerrig  og  Norditalien.  Og  senere  ombyttede  han 
sin  Bibliotekarstilling  i  Edinburgh 'med  en  Stilling  som  Sekre- 
tær hos  Lord  Hertford,  da  denne  efter  Pariserfreden  1763  gik 
som  engelsk  Gesandt  til  Frankrig,  Hume  var  da  allerede  be- 
rømt og  blev  modtagen  paa  den  mest  glimrende  Maade  ved 
Hoffet  og  i  de  literære  Kredse.  Han  var,  ligesom  senere  Frank- 
lin, paa  Mode,  maaske  netop  paa  Grund  af  sit  jævne,  lidet  ele- 
gante Væsen.  Da  han  efter  tre  Aars  Ophold  rejste  tilbage  til 
England,  tog  han  Jean  Jacques  Rousseau  med,  for  at  skaffe  den 
nu  baade  fra  Schweiz  og  fra  Frankrig  forjagede  Mand  et  Til- 
flugtssted. Humes  smukke  Adfærd  overfor  Rousseau  lønnedes 
af  denne  med  sindssyg  Mistænksomhed,  og  efter  et  eklatant 
Brud  flygtede  Rousseau  tilbage  til  Frankrig  igen,  hvor  Stormen 
nu  var  stillet  af.  —  Efterat  Hume  et  Aar  havde  beklædt  Posten 
som  Understatssekretær  for  Skotland,  opslog  han  sin  Bolig  i 
Edinburgh  og  forte  nu  et  lærd  Stilleliv  med  udvalgte  Venner, 
til  han  efter  længere  Sygelighed,  der  ikke  berøvede  ham  hans 
Sindsro  og  Frejdighed,  døde  den  25.  August  1776. 


i.    Erkendehesteoretisk  Radikalisme, 
Alle  Videnskaber,  og  ikke  mindst  Aandsvidenskaberne,  staa 
i  bestemt  Forhold  til  den  menneskelige  Natur.    Med  denne  Sæt- 

ning  begynder  Hume  sin  Undersøgelse  af  Erkendelsen,  og  han 
uddrager  deraf  den  Slutning,  at  man  ved  Studium  af  den  men- 
neskelige Natur  vil  opdage  Grundlaget  for  al  menneskelig  Viden- 
skab. Men  dette  Studium  bør  foretages  ved  Hjælp  af  Erfarings- 
metoden,  der  allerede  med  Held  er  anvendt  i  Naturvidenskaben, 
og  hvis  Anvendelse  ved  Studiet  af  den  menneskelige  Natur 
allerede  Bacon,  Locke  og  Shaftesbury  have  indledet  Som 
Fundanientalsætning  opstiller  Hume  nu  med  Paaberaabelse  af 
Erfaringen  den  Sætning,  at  alle  vore  Forestillinger  (ideas)  ud- 
springe af  Fornemmelser  (impressions);  Forestillinger  kunne  al- 
drig være  oprindelige.  Ved  Prøvelsen  af  en  Forestillings  Gyl- 
dighed have  vi  da  først  og  fremmest  at  spørge,  hvilken  For- 
nemmelse den  er  en  Eftervirkning  af.  Strid  og  Tvivl  opstaa, 
naar  Forestillingerne  ere  uklare  og  ubestemte.  Da  det  nu  viser 
sig,  at  de  Fornemmelser,  hvorfra  Forestillingerne  skrive  sig, 
geunemgaaende  ere  klarere  og  tydeligere  end  Forestillingerne 
selv,  saa  vil  Uenigheden  og  Usikkerheden  bringes  til  at  ophøre, 
naar  man  opsøger  de  tilsvarende  Fornemmelser;  —  kunne  saa- 
danne  ikke  paavises,  maa  Forestillingen  være  ugyldig  (Enquiry 
Sect.  2).  I  Fornemmelsernes  Oprindelse  ser  Hume  et  for  vor 
Erkendelse  uløseligt  Problem,  men  et  Problem,  hvis  Losning 
heller  ikke  er  nødvendig  for  Behandlingen  af  hans  Opgave 
(smlgn.  Treatise  L  3,  5,  hvor  han  lader  det  staa  hen,  om  det 
er  de  ydre  Ting,  der  fremkalde  Fornemmelserne,  eller  det  er 
Gud,  der  skaber  dem,  eller  det  er  Sjælen  selv,  der  ubevidst 
danner  dem;  —  andre  Steder,  som  H,  1,  1,  følger  han  den 
sædvanlige  Udtryksmaade).  —  Ved  Hjælp  af  hin  F'undamental- 
sætning  (som  Berkeley  kun  havde  anvendt  paa  Forestillingerne 
om  Rum  og  Materie)  prøver  Hume  saa  en  Række  vigtige  Fore- 
stillinger. —  Forestillingen  om  Substans  eller  Væsen  maa  er- 
klæres ugyldig,  da  vi  ingen  tilsvarende  Fornemmelse  have.  Vi 
fornemme  umiddelbart  kun  enkelte  Egenskaber,  mere  eller  min- 
dre fast  forbundne  indbyrdes,  men  intet  »Væsen«.  —  De  mate- 
matiske Forestillinger  om  Tid  og  Rum  dannes  ved  Idealisation. 
Erfaring  viser  os  kun  ufuldkommen  Lighed  i  Tiders  og  Rums 
Størrelse;  enhver  Maalestok,  vi  have,  er  ufuldkommen;  —  men 
efter  at  Erfaringen   har  givet  os  liOJlighed   til  at  -sammenligne 

H    Høffding:  Filosofiens  Historie.  28 

forskellige  Lighedsgrader  og  Maalestokke,  danne  vi  Forestillin- 
gen om  'fuldkommen  Lighed  og  om  en  fuldkommen  Maalestok 
(en  fuldkommen  Linie  f.  Ex.),  idet  Indbildningskraften,  naar  den 
én  Gang  er  sat  i  Bevægelse,  vedbliver  sit  Løb,  selv  om  Erfarin- 
gen ikke  kan  folge  med.  Da  Geometrien  angaar  saadanne  ideale 
Genstande,  kan  den  i  sin  Anvendelse  paa  virkelige  Genstande 
ikke  fore  til  fuld  Nøjagtighed.  —  Ligesaa  lidt  som  Substans- 
begrebet og  de  matematiske  Begreber  svarer  Forestillingen  om 
Existens  til  nogen  Fornemmelse.  At  tænke  paa  en  Ting  og  at 
tænke  den  som  existerende  er  ikke  to  forskellige  Ting.  Vor 
Forestilling  om  Genstanden  vedbliver  at  være  en  blot  Fore- 
stilling, selv  om  vi  tænke  Genstanden  som  existerende,  og  vi 
føje  ikke  en  ny  Egenskab  til  en  Ting  ved  at  forestille  os  den 
som  existerende. 

Ved  Prøvelsen  af  vor  Erkendelses  Gyldighed  i  det  Hele 
skelner  Hume  mellem  den  Erkendelse,  der  kun  bestaar  i  Op- 
klaring af  Forholdet  mellem  vore  Forestillinger  indbyrdes  (de 
formale  Videnskaber:  Logik  og  Matematik),*)  og  den  Erken- 
delse, der  forer  os  udover  de  givne  Fornemmelser  og  overbevi- 
ser  os  om  Existensen  af  Noget,  som  ikke  er  givet  Denne  sidste 
Art  Erkendelse  grunder  sig  paa  Antagelsen  af  Aarsagsforholdets 
Gyldighed,  —  og  her  øver  da  Hume  sin  filosofiske  Stordaad 
ved  paa  afgørende  Maade  at  stille  Aarsag^problemet^   det   Pro- 


*)  Med  Hensyn  til  den  matematiske  Erkendelse  er  der  en  Vaklen  hos 
Hume.  I  Treatise  lægger  han  stærk  Vægt  paa,  at  vi  ingen  abso- 
lut regelmæssig  Linie  eller  Figur  kunne  forestille  os,  og  erklærer  der- 
for, at  Geometrien  ikke  kan  være  en  streng  Videnskab,  medens 
derimod  Algebra  og  Aritmetik  kunne  naa  fuldkommen  Nøjagtighed, 
da  vi  stedse  kunne  overbevise  os  om,  at  to  Tal  indbefatte  lige 
mange  Enere  (Treatise  I,  3,  1).  Men  han  anerkender  dog,  at  dei 
gives  baade  en  geometrisk  og  en  aritmetisk  Nødvendighed,  som 
udspringer  af  en  Forstandsakt,  ved  hvilken  vi  sammenligne  to  Fore- 
stillinger (I,  3,  14),  —  og  at  vi  ogsaa  ved  geometriske  Forhold 
have  en  Maalestok,  skønt  den  skyldes  en  >Fiktionc  (I,  2.  4).  Og 
i  det  senere  erkendelsesteoretiske  Skrift  stiller  han  Geometri  og 
Algebra  lige:  »Selv  om  der  aldrig  existerede  nogen  Cirkel  eller 
Triangel  i  Naturen,  vilde  dog  de  Sandheder,  Euklid  har  bevist, 
stedse  bevare  deres  Vished  og  Evidens  (Enquiry  III,  1). 

blem,  paa  hvis  Løsning  al  Værdsætten  af  Real  videnskabens  Be- 
tydning beror.  Til  Grund  for  al  Forsken  ligger  en  Trang  til  at 
finde  »hvad  der  holder  Verden  sammen  i  dens  Inderste«;  i 
ethvert  enkelt  realvidenskabeligt  Problem  ligger  det  samme 
Grundproblem,  og  først  Hume  har  set  det  i  dets  hele  Række- 
vidde. Man  maa  vel  fastholde,  at  Hume  ikke  nogensinde  tviv- 
ler om,  at  vi  jo  maa  anvende  Aarsagssætningen  uafbrudt  i  Teori 
og  Praxis;  han  sporger  kun,  om  denne  Anvendelse  kan  begnm- 
des,  —  og  det  er  her,  han  kun  finder  et  negtende  Svar.  Han 
opdager,  at  hvad  der  faar  os  til  at  antage  Aarsagsforhold,  er 
det  Samme,  som  faar  os  til  at  antage  Noget  som  existerende, 
selv  om  det  ikke  er  givet  for  Fornemmelsen.  En  og  samme 
Undersøgelse  kaster  —  efter  Humes  psykologiske  Metode  — 
Lys  over  de  to  Begreber  Aarsag  og  Tro  (belief). 

Man  kan  ikk^  til  Begrundelse  af  Aarsagsforholdets  Gyldig- 
hed beraabe  sig  paa  umiddelbar  Vished  eller  Intuition;  ti  en 
saadan  have  vi  kun  angaaende  simple  Ligheds-  og  Størrelses- 
forhold. Heller  ikke  paa  logisk  Bevisførelse ;  ti  alle  vore  Fore- 
stillinger kunne  vi  skille  fra  hverandre  indbyrdes.  Den  ene 
Billardkugles  Bevægelse  er  en  Begivenhed,  der  er  helt  forskel- 
lig fra  den  anden  Billardkugles  Bevægelse.  Der  er  ingen  Gen- 
stand, som  det  ikke  er  os  let  at  tænke  som  existerende  i  det 
ene  Øjeblik  og  som  ikke  existerende  i  det  næste  Øjeblik.  Der 
er  da  aldeles  ingen  Selvmodsigelse  i,  at  Noget  begynder  uden 
Aarsag.  De  Beviser,  tidligere  Filosofer  (Hobbes,  Locke,  Clarke 
—  hvortil  kunde  føjes  Wolff)  have  forsøgt,  ere  kun  Skinbeviser. 
Det  er  jo  ogsaa  klart,  at  dersom  Aarsagssætningen  grundede 
sig  paa  Fornuft  (enten  paa  Intuition  eller  Demonstration),  vilde 
vi  komme  i  Strid  med  »Fundamentalsætningen«:  ti  saa  vilde 
Fornuften  besidde  Evne  til  at  frembringe  helt  nye  Forestillin- 
ger, som  ikke  stammede  fra  Erfaringen!  —  Men  begrundes 
Aarsagsforholdets  Gyldighed  ikke  ved  Erfaring?  —  Hertil  er 
at  svare,  at  Erfaring  kun  viser  os  den  ene  Begivenhed  følge 
efter  den  anden,  men  ikke  den  indre  Nødvendighed  i  deres 
indbyrdes  Forhold,  som  man  mener  ved  Ordet  Aarsagsforhold. 
Dette  gælder,  hvad  enten  vi  ved  Erfaring  mene  indre  eller  ydre 
Erfaring.    Hume  gendriver  særligt  den  Antagelse  (som  Berke- 

lev  havde  hyldet),  at  vi  i  den  umiddelbare  Bevidsthed  om  vor 
Villen  skulde  have  en  Opfattelse  af  Kraft  eller  Aktivitet  En 
enkelt  Erfaring  kan  ikke  give  os  AarsagsforestilHngen,  og  flero 
Erfaringer  give  os  kun  et  Successionsforhold.  Xaar  vi  meget 
ofte  have  set  et  Fænomen  folges  af  et  andet,  vente  vi  uvilkaar- 
ligt  dette  andet,  naar  det  foi-ste  paany  indtræder;  men  det  er 
en  Vane,  og  deri  ligger  ingen  Godtgørelse  af  Berettigelsen  til 
at  slutte  fra  Fortiden  til  Fremtiden. 

Ved  sin  Forklaring  af  den  Tendens,  vi  have  til  at  gaa  ud 
over  en  given  Fornemmelse  og  antage  eller  vente  Noget,  som 
ikke  er  givet,  lægger  Hume  for  det  Første  den  Erfaring  til 
Grund,  at  enhver  stærkt  bevæget  Tilstand  eller  Stemning  (dis- 
position, feeling),  i  hvilken  Bevidstheden  kommer,  har  en  Ten- 
dens til  at  holde  sig  og  til  at  brede  sig  ud  over  de  nye  Fore- 
stillinger, som  opdukke.  Naar  Bevidstheden  er  forhøjet  og  op- 
livet ved  en  Genstand,  vil  enhver  Bevidsthedshandling  blive  liv- 
ligere end  ellers,  saalænge  Oplivetheden  varer.  Det  var  jo 
denne  samme  Lov,  der  forklarede  Idealisationen  af  de  matema- 
tiske Forestillinger.  —  For  det  Andet  lægger  han  Vægt  paa, 
at  Erfaringen  viser  os  en  Tilbøjelighed  hos  vore  Forestillinger 
til  at  fremkalde  hverandre.  Hver  Forestilling  har  en  associerende 
Tendens;  en  blid  Magt  (a  gentle  force)  forer  fra  den  ene  over 
til  andre.  Som  forskellige  Grunde  til  saadan  Association  næv- 
ner Hume  Lighed,  Samværen  i  Tid  og  Rum,  Aarsagsforbold. 
Der  ytrer  sig  her  en  Tiltrækning  i  den  indre  Verden,  som  for 
denne  er  ligesaa  betydningsfuld,  som  den  fysiske  Tiltrækning 
er  for  den  ydre  Verden.  Men  den  er  tillige  ikke  mindre  hemme- 
lighedsfuld i  sit  Væsen:  dens  Aarsager  raaa  ligge  i  Egenskaber 
ved  den  menneskelige  Natur,  vi  ikke  kende.  Det  forenende  Baand 
mellem  vore  Forestillinger  er  ligesaa  uforstaaeligtsom  det  forenende 
Baand  mellem  de  ydre  Genstande;  og  det  kendes  kun  gennem 
Erfaring.  Ja,  ikke  blot  ubegribelig,  men  endog  selvmodsigende 
finder  Hume  (i  Appendix  til  forste  Bog  af  Treatise)  den  associa- 
tive Sammenhæng:  hvorledes  kan  der  gives  et  forbindende  Prin- 
cip (unit hig  principle^  Tr.  I,  3,. 4;  principle  of  conneetimi^  Tr. 
I  App.),  naar  alle  vore  Fornemmelser  og  Forestillinger  ere  sær- 
skilte, selvstændige   Existenser?    Om  denne   Vanskelighed  er- 

kiærer  Hume,  at  den  er  for  haard  for  hans  Forstand.  —  Men 
de  to  Fakta  (som  vi  kunne  kalde  Expansionen  og  Associationen) 
staa  fast.  Og  ved  deres  Hjælp  forklares,  hvorledes  en  levende 
Fornemmelse,  der  selv  —  netop  paa  Grund  af  sin  Livlighed 
—  staar  for  os  som  Udtryk  for  noget  Virkeligt,  kan  meddele 
sin  Livlighed  og  dermed  ogsaa  sit  Virkelighedspræg  til  de  Fore- 
stillinger, den  fremkalder  ved  Association.  Hvad  vi  kalde  Tro 
(belief),  er  ikke  Andet  end  det  livlige  Præg.  Forestillinger  paa 
denne  Maade  kunne  faa.  Tro  skyldes  ikke  noget  nyt,  særegent 
Indtryk,  men  betyder  kun  den  særegne  Maade,  en  Forestilling 
kommer  til  at  staa  paa  for  Følelsen  (feeling  or  sentiment).  Vi 
kufine  ikke  undlade  at  gaa  over  til  den  med  den  livlige  For- 
nemmelse associerede  Forestilling,  og  kunne  ikke  undlade  at 
holde  denne  fast  og  se  den  i  et  stærkere  Lys  end  ellers.  — 
Og  da  nu  (for  det  Tredie)  Bevidstheden  (som  Forestillingerne 
om  Sansekvaliteterne,  om  Tid  og  Rum,  om  Substans  vise)  har 
en  Tilbøjelighed  til  at  betragte  sine  egne  indre  Tilstande  som 
ydre,  objektive  Fænomener,  saa  forstaa  vi,  hvorledes  vi  komme 
til  at  antage  Aarsagsforhold  mellem  Tingene  i  Verden,  skønt 
den  Nødvendighed,  hvorom  der  her  er  Tale,  jo  kim  findes  hos 
os  selv,  er  en  Nøden,  der  af  psykologiske  Grunde  ytrer  sig  i 
os  til  at  gaa  over  fra  en  Fornemmelse  eller  Forestilling  til  en 
anden.  Nødvendigheden  er  subjektiv  saavel  som  Sansekvali- 
teterne.  Rummet  og  Tiden.  Hvad  vi  kalde  Fornuft  (reason, 
Treatise  I,  3,  16  in  fine,  kfr.  Enquiry  IX:  experimental  reaso- 
ning),  er  kun  et  dunkelt  Instinkt  hos  os,  som  opstaar  ved  Er- 
faringers Gentagelse  i-  bestemt  Orden.  Selve  dette  Instinkts 
Opstaaen,  selve  Vanens  Indflydelse  er  ligesaa  ubegribelig  som 
al  Sammenhæng  mellem  vor  Bevidstheds  Elementer  i  det  Hele 
taget  er.  Men  da  den  Aandsvirksomhed,  ved  hvilken  vi  slutte 
fra  samme  Aarsag  til  samme  Virkning,  er  af  overordentlig  prak- 
tisk Vigtighed,  har  Naturen  ikke  villet  betro  den  til  usikker 
Tænkning  (reason  :=  subtile  reasoning  Treatise  I,  4,  1  og  2),  men 
ladet  den  skyldes  det  sikre,  skønt  dunkle  Instinkt,  der  ikke  vil 
rokkes  ved  nogen  som  helst  kritisk  Prøvelse:  Naturen  er  stær- 
kere end  Reflektionen  (nature  is  too  strong  for  principiel  En- 
quiry XII,  3). 

Medens  den  dogmatiske  Filosofi  under  sine  forskellige  For- 
mer ved  den  rene  Fornufts  Hjælp  mente  at  kunne  bygge  Tanke- 
rækker, der  førte  langt  ud  over  Sansningen,  kommer  som  Følge 
af  Humes  Undersøgelser  Indbildningskraften  (imagination)  til  at 
staa  som  den  eneste  Evne,  der  kan  føre  til  Antagelse  af  Noget, 
som  ikke  er  Genstand  for  nærværende  Sansning  (Treatise  1. 4,  7). 
Paa  den  beror  da  Antagelsen  af  en  af  Bevidstheden  uafhængig 
Omverden.  Vi  erfare  ikke  Genstandenes  uafbrudte  Tilværelse, 
kun  en  vis  Stadighed  og  Sammenhæng  —  men  denne  er  nok 
for  vor  Indbildningskraft,  der  jo  vedbliver  at  bevæge  sig  i  den 
Retning,  den  én  Gang  er  ført  ind  paa,  til  at  forestille  sig  saa 
stor  Ensformighed  og  Sammenhæng,  den  i  det  Hele  formaar. 
Mellemrummene  mellem  vore  Fornemmelser  udfylde  vi  ved  at 
opdigte  konstante  Væsener.  —  Ved  ganske  samme  Princip  for- 
klares Forestillingen  om  Jeget  eller  Selvet.  Substansbegrebets 
Ugyldighed  er  allerede  paavist.  Vore  Fornemmelser  og  Fore- 
stillinger kunne  meget  godt  bestaa  uden  at  støtte  sig  til  eller 
ibo  en  saadan  Substans.  Hvis  man  vil  begrunde  sin  Antagelse 
af  en  Sjælesubstans,  maa  man  paavise  en  Fornemmelse,  paa 
hvilken  den  grunder  sig,  og  det  kan  man  ikke,  da  alle  vore 
Fornemmelser  skifte.  Hvis  man  tager  Ordet  Substans  i  vagere 
Betj'dning,  om  det,  der  har  særskilt  Bestaaen,  hvorfor  skulde 
saa  vore  Fornemmelser  og  Forestillinger,  der  hver  for  sig  kunne 
bestaa  særskilt,  ikke  være  Substanser?  —  Hume  advarer  sær- 
ligt teologiserende  Metafysikere  mod  Antagelsen  af  en  Sjæle- 
substans, i  hvilken  de  enkelte  Fornemmelser  og  Forestillinger 
bestaa  som  særegne  Modifikationer,  da  man  derved  vilde  give 
Spinozismen  en  farlig  Støtte:  paa  den  Maade  opfattede  jo  Spi- 
noza netop  Forholdet  mellem  Gud  og  Tingene  i  Verden!  — 
Men  selv  om  vi  se  bort  fra  Forestillingen  om  en  Sjælesubstans 
og  blot  spørge  om,  hvorledes  det  forholder  sig  med  Forestillin- 
gen om  Jeget  som  Udtryk  for  vor  personlige  Identitet,  hildes 
vi  i  store  Vanskeligheder.  Ingen  Fornemmelse  eller  Forestil- 
ling er  uforanderlig  og  stadig.  Vi  finde  stedse  en  speciel  indre 
Tilstand  given,  aldrig  »os  selv«  som  Helhed.  Den  Identitet,  vi 
tillægge  os  selv,  er  af  samme  Xatur  som  den,  vi  tillægge  ydre 
Genstande:    den    skyldes    kun    den    Lethed,    med    hvilken    vi 

gaa  over  fra  en  Fornemmelse  eller  Forestilling  til  en  anden, 
en  Lethed,  som  faar  os  til  at  overse  det  Gaadefulde  i,  at  et 
Element  idethele  kan  fore  over  til  et  andet,  derfra  forskel- 
ligt! - 

Hume  er  en  Problemstiller  af  første  Rang.  Han  formaar, 
som  Faa  have  formaat  det,  at  gennemtænke  et  Begreb  eller  et 
Forhold  saaledes,  at  de  skjulte  Vanskeligheder  komme  frem. 
Ved  sit  energiske  Tankearbejde  naar  han  til  at  drage  det  Grund- 
begreb frem,  der  bærer  al  Menneskenes  praktiske  Tænken,  al 
deres  exakte  Videnskab,  al  deres  Spekulation  og  al  deres  Reli- 
gion. Han  har  paavist,  at  der  er  Problemer  nok  for  Filosofien, 
selv  efterat  de  store  Systemers  Tid  er  forbi.  Men  for  ret  at 
se  hans  Betydning,  maa  man  studere  ham  i  hans  Hovedværk 
(Treatise).  I  hans  Essays  ^°)  er  Undersøgelsen  væsentligt  begræn- 
set til  Aarsagsbegrebet,  og  den  radikale  Maade,  paa  hvilken 
Hume  forfølger  »det  forenende  Princip«  under  alle  dets  For- 
mer (i  den  matematiske  Erkendelse,  i  Jegets  Begreb),  saavel 
som  den  Metode,  han  følger,  særligt  den  gennemførte  Anven- 
delse af  Expansionens  Lov,  vil  man  ikke  ane  af  deri  forkortede 
og  dæmpede  Fremstilling.  —  Det  forenende  Princip,  hvis  Ube- 
gribelighed han  påaviser,  anerkender  han  dog  som  virkende, 
dels  idet  han  antager,  at  vi  have  Forestillinger  ikke  blot  om 
enkelte  Ting,  men  ogsaa  om  deres  Forhold  (Tid  og  Rum,  Lig- 
hed og  Forskel  f.  Ex.),  dels  ved  at  antage  Forestillingernes  As- 
sociation som  en  Kendsgeniing,  dels  endeligt  ved  den  Vægt, 
han  lægger  paa  Indbildningskraftens  Tendens  til  at  udbrede 
og  udvide  sig,  hvilken  Tendens  jo  er  en  Tendens  i  Bevidst- 
heden til  at  bevare  Identiteten  med  sig  selv  trods  alle  Forskel- 
ligheder. Alt  dette  staar  ganske  vist  i  en  vidunderlig  Modsæt- 
ning til  den  absolute,  »substantielle«  Forskel  mellem  de  enkelte 
Fornemmelser  og  Forestillinger,  som  er  den  Forudsætning,  Hume 
gaar  ud  fra,  —  en  Forudsætning,  der  betegner  hans  Tænknings 
Grænse.  Man  kunde  med  storre  Ret  finde  Forskellen  mellem 
vor  Bevidstheds  Elementer  ubegribelig:  ti  at  begribe  er  at  for- 
binde, at  finde  Sammenhæng! 

C,  KtiL 
Ånden  Del  af  Humes  Hovedværk  handler  om  Følelserne. 
Den  er  af  stor  Betydning  for  Psykologiens  Historie;  dog  kunne 
vi  her  behandle  den  som  Indledning  til  Etiken,  der  udgor  Vær- 
kets tredie  Del,  som  Hume  senere  gengav  i  kortere  Form  i  sin 
Enquiry  cmicernhig  fhe  Principks  of  Morals  (1751).  —  I  sin 
Opfattelse  af  Følelsernes  psykologiske  Natur  har  han  Spinoza 
til  Forgænger  og  er  sandsynligvis  paavirket  af  ham.  Hans  Frem- 
stilling er  rigere  og  fyldigere  end  Spinozas.  Begges  Opfattelse 
hviler  paa  den  Betydning,  Forestillingerne  og  deres  indbyrdes 
Forbindelse  have  for  Følelsens  Udvikling.  Hume  viser,  hvor- 
ledes en  Følelse  forbinder  sig  med  en  anden  Følelse  ved  Hjælp 
af  Forbindelsen  mellem  Forestillingerne  om  deres  Genstande. 
Hans  Udtalelser  ere  vaklende  med  Hensyn  til  det  Spørgsmaal, 
om  der  finder  direkte  Association  mellem  Følelser  Sted,  idet 
han  vel  for  det  Meste  tillægger  Følelserne  —  ligesom  Forestil- 
lingerne —  Tendens  til  at  reproducere  andre  Følelser  (TI,  1, 
4,  kfr.  Dmertafion  of  the  Passmis  i  Essays),  men  andre  Ste- 
der (H,  2,  8)  lærer,  at  Følelsesforbindelsen  ikke  finder  Sted, 
naar  der  ingen  Forestillingsforbindelse  er.  Til  Grund  for  denne 
Vaklen  ligger  vistnok  Erkendelsen  af,  at  Følelsen  ved  disse 
Processer  ikke  spiller  en  helt  passiv  Rolle,  Xoget,  Hume  ved 
sin  Lære  om  Expansionen,  der  er  af  saa  indgribende  Betydning 
i  hans  Erkendelsesla^re,  har  godtgjort  et  klart  Blik  for.  —  Som 
Psykolog  har  han  tillige  Betydning  ved  stærkt  at  fremhæve, 
at  kun  Følelsen,  ikke  den  blotte  Fornuft  kan  afføde  Villies- 
handlinger.  Han  gor  opmærksom  paa,  at  Fornemmelser  og 
Forestillinger  ere  lettere  at  konstatere  end  Drifter  og  Tenden- 
ser, naar  disse  ikke  ere  heftige.  Derfor  overses  Villiens  første 
Spirer  let.  Og  ligesom  ViUien  kun  opstaar  af  Følelse,  ikke  af 
Fornuft  alene,  saaledes  er  det  ogsaa  kun  Følelse,  der  kan  hæmme 
Følelse  og  forebygge  Handling  (II,  3,  3).  Ogsaa  her  stemmer 
han  overens  med  Spinoza  i  en  psykologisk  Sætning,  der  ofte 
overses,  men  som  er  af  stor  Rækkevidde.  Følelsen  er  en  op- 
rindelig og  umiddelbar  Tilstand,  men  Fornuften  ytrer  sig  i  Re- 
flexion  og  Sammenligning  og  faar  derfor  kun  Indflydelse  paa 

Følelsen,  forsaavidt  den  kan  prøve  de  med  Følelsen  forbundne 
Forestillinger.  —  En  Ufuldkommenhed  ved  Humes  Psykologi 
er,  at  han  ikke  fremdrager  Følelsens  Sammenhæng  med  op- 
rindelige Instinkter  ^1).  Shaftesbury  saa  her  klarere  end  han. 
Hume  er  tilbøjelig  til  at  betragte  Instinkterne  kun  som  afledede 
(som  naar  han  i  sin  Erkendelseslære  forklarer  Aarsagsinstink- 
tet  ved  Yane).  Her  er  hans  Opfattelse  begrænset  ved  hans 
Empirisme.  Et  beslægtet  Træk  viser  sig  i  hans  Historieskriv- 
ning, idet  man  har  indvendt  mod  denne,  at  han  ikke  tager  Hen- 
syn til  Raceejendommelighederne  hos  de  Folk,  hvis  Historie 
han  skildrer.  — 

Den  psykologiske  Undersøgelse  af  Følelsens  Forhold  til 
Fornuften  faar  umiddelbar  Betydning  for  Humes  Etik  ved  at 
indeholde  Svaret  paa  det  Sporgsmaal,  om  Moralen  grunder  sig 
paa  Fornuft  eller  paa  Følelse.  Fornuften  konstaterer  blot  For- 
hold eller  Fakta.  Men  en  moralsk  Dom  opstaar  kun,  naar  en 
Følelse  sættes  i  Bevægelse  ved  Forestillingen  om  en  Handling, 
efterat  alle  de  Forhold  og  Fakta,  der  angaa  denne  Handling, 
ere  fremførte.  Kun  fordi  vor  Følelse  sættes  i  Bevægelse,-  kalde 
vi  Noget  godt  eller  ondt.  De  moralske  Kvaliteter  (godt  og 
ondt)  have  derfor  kun  Gyldighed  fra  følende  Væseners  Stand- 
punkt —  ligesom  Sansekvaliteterne  kun  have  Gyldighed  fra 
sansende  Væseners  Standpunkt^-).  Men  dette  berøver  ikke  disse 
Kvaliteter  deres  Betydning:  vi  anvende  i  Praxis  de  moralske 
Vurderinger  ligesaa  trygt  som  de  sanselige  Kvaliteter,  skont 
ingen  af  dem  udtrykke  objektive  og  evige  Forhold.  (Se  •  for- 
uden Treatise  III,  1,  1  især  Afhandlingen  The  Sceptici  »Essays«). 
Hume  (som  atter  paa  dette  Punkt  stemmer  med  Spinoza)  staar 
her  i  skarp  Modsætning  til  de  Moralfilosofer,  der  vilde  udlede 
Moralen  af  Fornuften  alene  og  betragtede  de  moralske  Princi- 
per som  evige  Sandheder,  et  Standpunkt,  der  endnu  efter  Lockes 
Tid  blev  hævdet  af  Clarke  og  Price  (ligesom  Cudworth  havde 
hævdet  det  overfor  Hobbes).  Hume  gør  i  denne  Sammenhæng 
følgende  Bemærkning  (Treatise  III,  1,  1  in  fine):  »I  ethvert 
etisk  System,  jeg  hidtil  er  truffen  paa,  har  jeg  stedse  bemær- 
ket, at  Forfatteren  for  en  Tid  ræsonnerer  paa  sædvanlig  Maade, 
idet  han  hævder  en  Guds  Tilværelse  eller  fremfører  lagttagel- 

ser  om  menneskelige  Forhold;  —  men  pludseligt  overraskes 
jeg  ved  at  finde,  at  jeg  i  Stedet  for  de  sædvanlige  Ord  er  og 
er  ikke  stoder  paa  Sætninger,  hvor  bor  eller  bor  ikke  danne 
Forbindelsen.  Det  er  en  umærkelig  Overgang;  men  den  er  af 
den  allerstørste  Betydning.  Ti  dette  bor  eller  bor  ikke  udtryk- 
ker et  nyt  Forhold,  som  skulde  være  forklaret,  og  det  skulde 
være  vist,  hvorledes  dette  nye  Forhold  kan  udledes  af  andre 
Forhold,  der  ere  aldeles  forskellige  fra  det  Men  saa  omhygge- 
lige ere  Forfatterne  sædvanligvis  ikke.«  Hume  finder  i  denne 
Overgang  og  i  Umuligheden  af  at  forklare  den  af  den  konsta- 
terende og  sammenlignende  Fornuft  alene  et  Tegn  paa,  at  det 
er  Følelsen,  som  her  virker  (Treatise  III,  1,  2). 

Det  næste  Spørgsmaal  bliver,  hvad  det  da  er  for  en  Følelse, 
af  hvilken  Moralen  udspringer.  Ved  alle  Handlinger  og  Egen- 
skaber, der  ere  Genstand  for  moralsk  Billigelse,  genfindes  ét 
fælles  Træk,  det,  at  de  middelbart  eller  umiddelbart  ere  til 
Gode  og  Nytte  for  den  Handlende  selv  eller  for  Andre.  Dette 
Træk  aftvinger  os  —  uafhængigt  af  al  Opdragelse  og  Autori- 
tet —  Billigelse,  Agtelse,  maaske  Beundring.  Og  da  vi  billige 
Handlinger,  der  ikke  komme  os  selv  til  Gode,  kan  den  Folelse, 
der  ligger  til  Grund  for  Billigelsen,  ikke  være  af  selvisk  Natur, 
Den,  der  udtaler  moralske  Domme,  forlader  sit  private  Stand- 
punkt og  indtager  et  Standpunkt,  som  er  fælles  for  ham  og 
Andre.  Hvis  vi  vilde  vurdere  blot  efter  selviske  Interesser,  vilde 
vi  ingen  fælles  Vurdering  kunne  faa.  Selv  om  Anerkendelsen 
af  Retfærdighed  som  Dyd  fra  først  af  skulde  skyldes  hvert 
enkelt  Individs  Trang  til  Fred  og  Sikkerhed,  kan  dog  Interessen 
for  den  almindelige  Retsorden  kun  forklares  ved  Sympati  for 
det,  der  bevarer  det  menneskelige  Liv  i  det  Hele;  det  Motiv, 
der  fra  forst  af  gør  Noget  til  Dyd,  behøver  ikke  være  det,  der 
senere  kan  ligge  til  Grund  for  Vurderingen.  Det  er  da  Sym- 
pati eller  Kammeratskabsfolelse  (fellow  feling),  som  er  Moralens 
egentlige  Grundlag.  Endog  Vurderingen  af  de  Dyder,  der  kun 
bringe  Fordel  for  den  Handlende  selv  (som  Klogskab  i  egne 
Anliggender),  forstaas  bedst  udfra  Sympatien.  —  Selve  Sympa- 
tien forklarer  Hume  i  Overensstemmelse  med  »Fundamentalsæt- 
ningen« i  hans  Erkendelseslære :  den  opstaar  ved,  at  Synet  eller 

den  levende  Forestilling  af  Udtrykkene  for  eller  Aarsagerne  til 
Andres  Glæde  eller  Smerte  fremkalder  en  levende  Følelse  hos 
os  af  Glæde  eller  Smerte,  altsaa  ved,  at  en  blot  Forestilling 
(idea)  gaar  over  til  Foimemmelse  (impression)  formedelst  sin 
Sammenhæng  med  en  levende  Fornemmelse. 

Humes  Etik  bærer  Præget  af  et  klart  Hoved  og  et  varmt 
Hjerte.  Man  maa  ikke  i  den  søge  Oplysning  om  dybt  indgri- 
bende etiske  Kriser  og  Modsætninger.  Han  optager  end  ikke 
Hutchesons  interessante  Forsøg  paa  at  udlede  Pligtfølelsen  af 
Sympatien.  Den  indre  og  ydre  Modstand,  den  etiske  Karakters 
Udarbejdelse  kan  møde,  stanser  han  ikke  ved.  Men  han  har 
en  fuld  og  klar  Overbevisning  om  Moralens  Grundlag  i  den 
menneskelige  Natur,  og  han  antyder  den  frugtbare  Distinktion 
nieilem  det  første  Motiv  til  Udviklingen  af  en  Karakteregenskab 
eller  en  Institution  og  det  Motiv,  af  hvilket  den  senere  Vur- 
dering udspringer.  Har  man  ofte  kaldt  ham  Skeptiker,  saa  pas- 
ser denne  Benævnelse  i  hvert  Tilfælde  ikke  paa  ham  som  Eti- 
ker. I  en  særlig  Undei-sogelse  {A  Diahgue,  i  Essays)  drøfter 
han  de  Indvendinger,  der  kunne  rejses  fra  forskellige  Folks  og 
Tiders  indbyrdes  modstridende  moralske  Forestillinger.  Sæder 
og  Skikke.  Man  kunde,  siger  han,  ligesaa  gerne  finde  en  Vanske- 
lighed i,  at  Rhinen  lober  mod  Xord  og  Rhonen  mod  Syd! 
Begge  Bloder  løbe  i  modsat  Retning  paa  Grund  af  en  og  samme 
Lov,  Tyngdeloven,  formedelst  Jordbundens  forskellige  Holdning. 
Fordi  Mennesker  under  forskellige  Forhold  komme  til  forskel- 
lige Resultater,  kunne  de  meget  godt  gaa  ud  fra  samme  Prin- 
cip. Alt,  hvad  Menneskene  have  kaldt  godt  eller  ondt  har 
været  Xoget,  der  er  blevet  anset  for  direkte  eller  indirekte 
gavnligt  eller  skadeligt.  Forskellighederne  rokke  altsaa  ikke  ved 
Principet.  — 

Som  Nationaløkonom  er  Hume  Adam  Smiths  vigtigste  For- 
gænger. I  sine  nationaløkonomiske  Afhandlinger  hævder  han 
Vigtigheden  af,  at  Erhvervsdriften  vækkes.  Ved  Tvang  faar 
man  Ingen  til  at  arbejde  dygtigt.  Der  maa  opstaa  nye  For- 
nødenheder, forat  Lysten  til  Fremgang  kan  blive  til.  Hvis 
der  ikke  viser  sig  andre  Fornødenheder  end  de,  der  kunne 
tilfredsstilles    ved    det   ringeste  Udbytte    af  Jorden,    vil  denne 

ikke  blive  saa  godt  dyrket  som  muligt.  Agerdyrkning  blom- 
strer kun  ved  Vexelvirkning  med  Handel  og  Industri.  Og  der- 
ved dannes  ogsaa  den  Middelstand,  som  er  den  sikreste  og  bedste 
Støtte  for  den  offentlige  Frihed.  —  Paa  Problemet  om  Erhvervs- 
driftens  Forhold  til  Sympatien  gaar  Hume  ligesaa  lidt  ind  .som 
hans  Ven  og  Efterfølger  Adam  Smith.  De  synes  at  have  an- 
taget en  Harmoni  mellem  de  to  Motivers  Virkninger. 


cl.   Religionsfilosofi, 

Humes  vigtigste  Fortjeneste  af  det  religiose  Problem  beror 
paa  hans  klare  Distinktion  mellem  Spørgsmaalet  om  Muligheden 
af  at  begrunde  Religionen  ad  Fornuftens  Vej  og  Spørgsmaalet 
om  Religionens  faktiske  Oprindelse  i  Menneskenaturen,  en  Di- 
stinktion, der  har  Analogier  baade  i  hans  Erkendelseslære  og 
hans  Etik.  Det  første  Spørgsmaal  drøftes  i  hans  »Dialogues  on 
Natural  Religion«,  det  andet  i  »Natural  History  of  Religion«. 

Hvad  dette  sidste,  det  historiske  Spørgsmaal  angaar,  soger 
Hume  at  vise,  at  det  ikke  er  Trang  til  Forstaaelse,  der  forer 
til  Tro  paa  guddommelige  Væsener.  Tvertimod,  hvad  der  for 
Tænkeren  er  en  stor  Anstødssten.  Ulykker  og  Uordner  i  Natu- 
ren, det  er  for  Menigmand  netop  Motiv  til  at  tro.  Troen  frem- 
kaldes ved  Følelser,  der  opstaa  under  Livets  Gang:  Frygt  og 
Haab,  Spænding  og  Usikkerhed,  Angst  ved  det  Gaadefulde.  Her- 
med samvirker  den  almindelige  Tendens  til  at  tænke  sig  alle 
andre  Væsener  i  Lighed  med  sig  selv.  Historien  synes  at  vise. 
at  Polyteismen  er  den  oprindelige  Religion.  Og  det  stemmer 
med  den  naturlige  Udviklingsgang:  grade  vis  hæver  Bevidstheden 
sig  fra  lavere  til  højere  Trin,  og  idet  den  i  den  stærke  Bevæ- 
gelse, den  er  stedt  i,  dels  af  Frygt,  dels  af  Begejstring,  for- 
højer sin  Genstand  for  Indbildningskraften  og  tænker  den  stedse 
fuldkomnere  og  ædlere,  naar  den  tilsidst  til  Forestillingen  om 
en  eneste,  uendelig  og  ubegribelig  Gud.  Der  foregaar  her  paa 
den  religiose  Følelses  Omraade  en  lignende  Idealisationsproces, 
som  den,  der  efter  Hume  ligger  til  Grund  ved  Dannelsen  af 
de  matematiske  Principer  og  af  Aarsagsprincipet.  Overgangen 
fra  Polyteisme  til  Monoteisme  kan  ikke  forklares  af  blot  intellek- 

tuelle  Motiver;  men  ad  Følelsens  Vej  ere  Menneskene  naaede 
til  det  samme  Resultat,  som  fornuftig  Betragtning  forer  til:  at 
der  kun  kan  være  6n  Gud,  Naar  nu  dette  ophøjede  Stade  er 
naat,  finder  der  let,  som  Historien  viser,  en  Reaktion  Sted.  Der 
føles  Trang  til  Mellemvæsener  mellem  den  ene,  uendelige,  rent 
aandelige  Gud  og  Verden.  Mellem  disse  to  modsatte  Poler  — 
den  ophøjede,  uanskuelige  og  den  begrænsede,  anskuelige  Guds- 
opfattelse —  finder  en  stadig  Svingning  Sted.  —  Ved  nærmere 
Undersøgelse  finder  Hume  modstridende  Tendenser  og  Egenska- 
ber i  Religionens  Væsen.  Ophøjethed  og  Plumphed,  Tro  og 
Tvivl,  Renhed  og  Umoralitet,  Storhed  og  Rædsel  ere  blandede 
sammen  paa  mærkværdig  Maade.  Der  er  saa  meget  Gaadefuldt 
i  Religionen  og  saa  megen  Modstrid  imellem  de  forskellige  Re- 
ligioner, at  Hume  helst  trækker  sig  tilbage  til  Filosofiens  rolige, 
skønt  dunkle  Regioner.  —  I  sit  Essay  »om  Mirakler«  drøfter 
Hume  særligt  Sporgsmaalet  om  det  Overnaturlige.  Hans  Hoved- 
tanke er  her,  at  intet  Vidnesbyrd  er  tilstrækkeligt  til  at  be- 
grunde et  Mirakel,  med  mindre  selve  Vidnesbyrdets  Falskhed 
vilde  være  et  storre  Mirakel  end  det,  som  det  angaar.  Men  han 
paastaar,  at  der  ikke  gives  noget  Mirakel,  som  har  kunnet  be- 
lægges med  et  saadant  Vidnesbyrd.  — 

Hvad  Sporgsmaalet  om  Religionens  Sandhed  angaar,  er  der 
Vanskelighed  forbunden  med  at  udfinde  Humes  egentlige  Stand- 
punkt, da  han  har  drøftet  dette  Spørgsmaal  i  dialogisk  Form. 
Tre  forskellige  Standpunkter  fremfører  han.  Demea  repræsen- 
terer en  mystisk  Ortodoxi,  der  dels  bygger  paa  aprioriske  For- 
nuftgrunde, dels  paa  Følelsespostulater.  Cleanthes  repræsenterer 
en  rationalistisk  Deisme,  der  især  støtter  sig  til  Hensigtsmæssig- 
heden i  Naturen.  Filo  optræder  dels  som  Skeptiker,  dels  som 
Xaturalist.  At  Demea  ikke  repræsenterer  Humes  eget  Stand- 
punkt, kan  der  ikke  være  Tvivl  om.  Cleanthes  har  han,  efter 
eget  Sigende,  gjort  til  Helten  i  Dialogerne,  men  det  er  øjen- 
synligt, og  han  udtaler  det  ogsaa  i  Breve  (Burton  I  p.  332. 
Letters  to  Strahan  p.  330),  at  Filos  Betragtninger  interessere 
ham  selv  mest,  skønt  han  lader  ham  opgive  sit  Standpunkt  til- 
sidst.  Filos  Standpunkt  falder  utvivlsomt  nærmest  sammen  med 
Humes  eget.    De  Hovedtanker,  Filo  gør  gældende,  ere  følgende. 

—  Hvem  kunde  dadle  os,  naar  vi  overfor  saa  store  og  vanske- 
lige Spørgsraaal  erklærede,  at  vi  Intet  vidste?  Vi  komme  jo 
her  langt  udover  Erfaringens  Omraade,  og  System  staar  imod 
System!  Overfor  Cleanthes'  Slutning  fra  Ordenen  og  Hensigfe;- 
msBSsigheden  i  Naturen  til  Guds  Tilværelse,  gor  Kilo  en  Række 
Indvendinger.  1)  Hvorfor  so^  Aarsagen  til  Ordenen  og  Hen- 
sigtsmæssigheden udenfor  Verden?  Der  kunde  jo  i  denne  selv 
virke  Kræfter,  som  fore  Orden  og  Harmoni  med  sig  —  niaaske 
gennem  mange  Omvæltninger  og  foreløbige  Tillæmpelser.  Intet 
kan  jo  bestaa  aldeles  uden  Orden  og  Sammenhæng.  Og  lige- 
som Kunstfærdigheden  udvikler  sig  gennem  Tilløb  og  Forsøg, 
kunde  jo  forskellige  Verdenssystemer  have  afløst  hverandre, 
indtil  det  nuværende  System  kunde  opstaa  som  det,  der  frem- 
bød de  heldigste  Betingelser  for  fortsat  Bestaaen.  2)  Erfarin- 
gen viser  os  Aand  og  Tanke  som  endelige,  begrænsede  Fænome- 
ner. Med  hvilken  Ret  forklarer  man  Verdenshelheden  udfra  en 
Del  af  den?  Tanken  selv  —  og  saaledes  ogsaa  den  Verdens- 
plan, man  tillægger  Gud  —  trænger  jo  til  Forklaring  ligesaa 
vel  som  alt  Andet  i  Verden,  og  naar  vi  stanse  ved  den  som 
sidste  Aarsag,  er  det  saa  ikke  paa  Grund  af  Tilfredsstillelsen 
ved  at  genfinde  vort  eget  Væsen  bag  Tingene,  ligesom  vi  ere 
tilbøjelige  til  at  se  vore  egne  Skikkelser  i  Skyerne?  3)  Er  der 
noget  særligt  Problem  at  stille  angaaende  Verden  som  Helhed? 
Naar  vi  have  forklaret  de  enkelte  Deles  eller  Fænomeners  Til- 
blivelse, saa  er  det  intet  særligt  Problem,  hvorledes  alle  disse 
Dele  tilsammen  ere  blevne  til.  Det  er  kun  en  vilkaarlig  Be- 
vidsthedsakt,  der  gør,  at  vi  tænke  os  dem  som  et  samlet  Hele. 
4)  Fra  Verden,  som  Erfaringen  viser  den.  med  al  dens  Ufuld- 
kommenhed, Smerte  og  Nød,  kan  der  i  hvert  Tilfælde  ikke 
sluttes  til  en  fuldkommen  Aarsag.  I  et  af  sine  Essays  (Of  a 
Particnlar  Prmndence  and  of  a  Future  State)  stiller  Hume 
følgende  Dilemma:  hvis  der  er  Retfærdighed  i  Verden,  er  der 
ingen  Grund  til  at  søge  en  anden  Verden,  og  hvis  der  ingen 
Retfærdighed  er  i  Verden,  kan  denne  Verden  ikke  antages 
skabt  af  Gud.  —  Imidlertid  vil  Filo  ikke  negte  Guds  Existens. 
Han  advarer  kun  mod  at  opfatte  Gud  i  for  nær  Analogi  med 
Mennesket.    Han    erklærer,    at    Forskellen    mellem   Teisten    og 

Ateisten,  Dogmatikeren  og  Skeptikeren  tilsidst  kun  er  en  Ord- 
forskel: Teisten  indrømmer  jo,  at  den  guddommelige  Aand  er 
højst  forskellig  fra  den  menneskelige.  Ateisten,  at  det  Princip, 
der  raader  i  Verden,  dog  har  en  vis  Analogi  med  den  men- 
neskelige Aand;  Dogmatikeren  indrømmer,  at  der  er  store 
Vanskeligheder  forbundne  med  hans  Antagelse,  og  Skeptikeren, 
at  vi  trods  Vanskelighederne  ikke  kunne  holde  os  i  den  blotte 
Tvivl.  Hvad  det  kommer  an  paa,  er,  at  ingen  Fordomme 
svække  den  naturlige  Menneskekærlighed  og  Retfærdigheds- 
følelse. — 

Humes  Behandling  af  det  religiøse  Problem  betegner  et 
stort  Fremskridt.  Hans  Dialoger  staa  som  et  varigt  Monument 
ved  Siden  af  Kants  Kritik  af  Teologien  i  »Kritik  der  reinen 
Vernunft«.  Et  Svar  paa  disse  to  Værker  er  der  egentligt  ikke 
givet  Hvad  Religionens  psykologiske  Side  angaar,  behøves  der 
vel  en  større  Dybde  og  Fylde,  end  Humes  nøgterne  Aand  kunde 
give;  ogsaa  i  Henseende  til  historisk  Forstaaelse  af  Religionen 
var  hans  Materiale  utilstrækkeligt.  Men  i  begge  Henseender  har 
han  angivet  Tanker,  den  senere  Forsken  har  fort  videre.  Hans 
sunde  Erfaringsraetodo  giver  hans  Undersøgelser  blivende  Værd. 
Han  er  den  moderne  Positivismes  vigtigste  Forgænger. 


6.  HUMES  EFTERFØLGERE  OG  KRiriKERE  I  ENGLAND. 
Hume  betegner  Højdepunktet  af  den  filosofiske  Tænknings 
Udvikling  i  England  i  det  18.  Aarhundrede.  Udfra  de  Syns- 
punkter, som  allerede  Bacon  og  Hobbes,  men  især  Locke  havde 
gjort  gældende,  havde  man  naat  de  sidste  Konsekvenser,  der 
kunde  drages;  den  anslaaede  Tankegang  var  ført  til  Ende  gen- 
nem et  Arbejde,  ved  hvilket  den  ene  fremragende  Tænker  tog 
fat,  hvor  den  anden  slap.  Kun  udfra  helt  nye  Synspunkter,  der 
ikke  laa  indenfor  den  engelske  Skoles  Synskreds,  men  maatte 
komme  —  og  kom  —  fra  en  anden  Side,  kunde  Udviklingen 
føres  videre.  Dette  udelukker  ikke,  at  der  endnu  efter  Humes 
Tid,  før  det  filosofiske  Arbejde  i  England  faar  en  lang  Pause, 
der  varer  til  ind  i  vort  Aarhundrede,  fremkommer  en  Række 

betydningsfulde  Værker,  dels  supplerende  og  fortsættende  Humes 
Værk,  dels  opponerende  og  reagerende  over  for  det 

a.  Huraes  Værk  paa  det  etiske  og  nationaløkonomiske  Om- 
raade  blev  fortsat  paa  selvstændig  ilaade  af  hans  Ven  ADAM 
Smith,  som  fodtes  i  Kirkaldy  i  Skotland  1723  og  studerede  i 
Glasgow,  hvor  han  med  Beundring  herte  Huteheson,  og  senere 
i  Oxford.  Åt  domme  efter  den  Maade,  paa  hvilken  ban  senere  i  sit 
beromte  nationaløkonomiske  Værk  omtaler  de  engelske  Universite- 
ter, have  Oxforderforholdene  ikke  tiltalt  ham.  Efter  hvad  Lord 
BRorOHAM  fortæller  {Lives  of  Phihsophers  of  the  Tinte  of 
George  III  p.  179),  skal  han  selv  have  erfaret  Universitets- 
autoriteternes  Bornerthed,  idet  hans  Exemplar  af  Humes  »Trea- 
tise«,  som  han  var  ved  at  studere,  blev  konfiskeret,  og  han  fik 
en  Irettesættelse,  fordi  han  læste  et  saadant  Værk!  Et  Træk, 
der  er  karakteristisk  for  den  Maade,  paa  hvilken  Hume  og  hans 
Va^rker  bleve  betragtede  i  den  engelske  Lærdoms  Hovedsæde, 
hvor  man  iovrigt  tidligere  havde  behandlet  Hobbes  og  Locke 
paa  lignende  Maade.  I  en  Række  af  Aar  (fra  1751)  virkede 
Adam  Smith  som  Professor  i  Glasgow.  Hans  Kursus  over  Moral- 
filosofi bestod  af  fire  Dele:  naturlig  Teologi,  Etik,  Naturret  (efter 
Montesquieus  historiske  Metode)  og  Nationaløkonomi.  Kun  den 
anden  og  fjerde  Del  af  dette  Kursus  har  han  faaet  udarbejdet 
til  selvstændige  Værker.  Hvad  den  naturlige  Teologi  angaar, 
vide  vi  kun,  hvad  der  kan  sluttes  af  hans  Skrifter.  Han  har  i 
religiøs  Henseende  været  mere  konservativ  end  Hume;  maaske 
forholdt  han  sig  til  denne  som  Cleanthes  til  Filo  (i  Humes  Dia- 
loger). Om  den  tredie  Del  af  Smiths  Kursus  kunne  vi  danne 
os  en  Forestilling  efter  et  KoUegiehefte,  som  for  faa  Aar  siden 
er  fundet,  og  som  foruden  Retslæren  indeholder  en  Fremstilling 
af  Nationaløkonomien  (det  første  Udkast  til  Wealth  of  Nations). 
(Se  Leciiires  on  Jiistice^  Police^  Revenue  and  Arms.  Delivered 
in  the  University  of  Glasgow  by  Adam  Smith,  Reported  by 
a  student  1763.  Edited  by  Edwin  Cannon.  Oxford  1896). 
Han  lægger  her  Vægt  paa  at  vise  den  offentlige  og  private 
Rets  Udvikling  under  Indflydelse  af  de  økonomiske  og  indu- 
strielle Fremskridt.  Ogsaa  hans  etiske  og  nationaløkonomiske 
Værker  vidne  om  hans  Iver  for  at  benytte  Studiet  af  virkelige, 

historiske  Forhold  til  at  belyse  Principspørgsmaal,  og  det  er 
ensidigt,  naar  BUCKLE  i  sin  iovrigt  lærerige  Karakteristik  af 
Adam  Smith  i  sin  engelske  Civilisationshistorie  betegner  hans 
Metode  som  rent  deduktiv.  Interessante  Afhandlinger  fra  hans 
Haand  om  Sprogets  Oprindelse  og  om  Astronomiens  Historie 
vidne  ogsaa  om  hans  historiske  Sans.  —  Kort  Tid  efter  Ud- 
givelsen af  Theory  of  Moral  Sentiments  (1759)  trak  han  sig 
tilbage  fra  sin  Universitetsvirksomhed  og  opholdt  sig  derefter 
nogle  Aar  i  Frankrig,  hvor  især  Bekendtskabet  med  Quesnay, 
Tiirgot  og  Necker  blev  af  Betydning  for  hans  nationaløkonomiske 
Studier.  Efter  sin  Hjemkomst  levede  han  i  ti  Aar  i  sin  Fødeby 
Kirkaldy  og  udarbejdede  her  det  Værk,  der  især  har  gjort  ham 
berømt,  da  man  fra  det  plejer  at  datere  den  videnskabelige  Na- 
tionaløkonomis Begyndelse :  Inqtdry  hito  the  Nature  and  Cau- 
ses  of  the  Wealth  of  Natiom  (1776).  (Dansk  Oversættelse  af 
DR.EBY  under  Titel:  Undersøgelse  om  Nationalvelstands  Na- 
tur og  Aarsag.  Kobenhavn  1779 — 80).  I  sine  sidste  Aar  be- 
klædte Smith  en  Post  ved  Toldvæsenet  i  Edinburgh,  hvor  han 
døde  1790. 

De  to  Værker,  paa  hvilke  Adam  Smiths  Betydning  som 
Tænker  grunder  sig,  staa  i  en  ejendommelig  Modsætning  til 
hinanden,  idet  han  i  sit  nationaløkonomiske  V^ærk  lægger  Er- 
hvervsd riften,  i  sit  etiske  Værk  Sympatien  til  Grund.  BUCKLE 
har  ment,  at  det  var  Smiths  Mening  at  opstille  to  Tendenser  i 
den  menneskelige  Natur,  hver  i  sin  abstrakte  Form,  for  derved 
at  gøre  en  klar,  deduktiv  Tankegang  mulig.  Herimod  strider, 
at  Modsætningen  mellem  de  to  Værker  vel  er  karakteristisk, 
men  ikke  absolut,  og  at  Smiths  Metode  ikke  er  rent  deduktiv. 
Det  staar  hen  som  et  ulost  Sporgsmaal,  hvorledes  Smith  selv  har 
tænkt  sig  Forholdet  mellem  sine  to  Værker;  en  psykologisk  og 
historisk  Undersøgelse  af  Forholdet  mellem  de  to  Tendenser  i 
Menneskenaturen  har  han  ikke  givet.  Men  man  har  ofte  gjort 
ham  Uret  ved  at  glemme,  at  han  ikke  blot  er  Forfatter  til  Skrif- 
tet om  Nationalvelstand,  men  ogsaa  til  Skriftet  om  de  moralske 
Følelser. 

Som  Etiker  lægger  Smith  stor  Vægt  paa,  at  den  moralske 
Følelse   kun    opstaar,   naar   Mennesket   lever    i   Samfund    med 

Andre.  Der  ytrer  8ig  da  et  naturligt  Instinkt  hos  ham  til  at 
efterligne  Andres  Miner  og  Fa^rd,  til  at  sætte  sig  i  deres  Sted, 
føle  og  lide  med  dem.  Det  er  en  uvilkaarlig  Tilbøjelighed,  som 
det  mest  selviske  Menneske  ikke  ganske  kan  dæmpe.  Denne 
instinktmæssige  Sympati  faar  sin  bestemtere  Karakter  ved,  at 
der  opstaar  Forestillinger  om  Aarsagerne  til  og  Virkningerne  af 
Andres  Stemning  og  Handlen.  Vi  bilbge  Andres  Følelser,  naar 
vi  ere  os  bevidste,  at  vi  under  samme  Forhold  vilde  have  Fø- 
lelser af  samme  Art  og  Styrke.  Følelsen  maa  staa  i  et  vist 
Forhold  til  den  Aarsag,  der  har  fremkaldt  den,  for  at  vi  skulle 
kunne  sympatisere  med  den.  Men  naar  den  Andens  Følelse 
bliver  Motiv  til  Handlinger,  som  medføre  Virkninger  for  en 
Tredie,  sætte  vi  os  ogsaa  i  dennes  Sted,  og  vi  kunne  da  kun  sym- 
patisere med  Handlingen,  naar  dens  Virkning  staar  i  et  pas- 
sende Forhold  til  den  oprindelige  Aarsag  til  Motivet  Overfor 
Velvillie  og  Menneskekærlighed  sympatisere  vi  baade  med  Giver 
og  Modtager.  Overfor  Taknemlighed  og  Hævn  hører  Sympa- 
tien med  den  Handlende  op,  naar  Virkningen  staar  i  Mis- 
forhold til  den  oprindelige  Aarsag.  I  Modsætning  til  Hume  fast- 
holder Smith,  at  Hensynet  til  Nytten  af  de  Karakteregenskaber, 
der  billiges,  ikke  er  den  oprindelige  Grund  til  Billigelse.  Det 
er  et  Moment,  der  senere  kommer  til  og  støtter;  men  det  er 
en  »after  thought«,  en  Tanke,  der  kommer  efter  den  uvilkaar- 
lige  Dom,  som  udspringer  ved,  at  man  sætter  sig  i  den  Hand- 
lendes og  den  Paavirkedes  Sted. 

Vore  første  etiske  Domme  angaa  Andre,  hvis  Færd  vi  følge 
som  upartiske  Tilskuere.  Men  vi  lære  snart,  at  Andre  ogsaa 
beskue  og  bedømme  vor  Færd,  og  vi  lære  da  selv  at  bedømme 
den  —  foreløbigt  fra  de  Andres  Synspunkt.  Kun  ved  at  leve 
sammen  med  Andre  lære  vi  saaledes  at  holde  et  stadigt  Spejl 
op  overfor  vore  egne  Handlinger.  Vi  dele  os  i  to  Personer,  en 
Handlende  og  en  Tilskuer,  Og  denne  indre  Tilskuer  vedbliver 
nu  ikke  at  være  en  blot  Repræsentant  for  de  ydre  Censorer:  vi 
tillægge  ham  ganske  naturligt  større  Viden  om  os,  end  andre 
Mennesker  kunne  have,  og  udstyre  ham  uvilkaarligt  som  en 
indre  Dommer,  til  hvis  overlegne  Visdom  og  Retfærdighed  vi 
appellere  fra  Omgivelsernes  kortsynede  og  uretfærdige  Domme, 

ligesom  der  paa  den  anden  Side  kan  opstaa  Anger,  naar  vor 
Villie  er  i  Modstrid  med,  hvad  den  indre,  upartiske  Tilskuer  kan 
billige,  selv  om  intet  Menneske  véd  af,  hvad  der  bevæger  sig  i 
vort  Indre.  —  Den  Inderliggørelse  og  Idealisation  af  den  mo- 
ralske Følelse,  som  Smith  her  skildrer,  vilde  han  have  kunnet 
forklare  bedre,  naar  han  havde  benyttet  Humes  Lære  om  Ind- 
bildningskraftens Tendens  til  Fastholden  og  Potenseren  af  sine 
Genstande.  Men  Smiths  Fremstilling  er,  skønt  nogle  Mellemled 
mangle,  af  overordentlig  Interesse  og  betegner  et  betydnings- 
fuldt Skridt  til  Forstaaelse  af  den  moralske  Følelses  Udvikling. 
Han  afviser  Antagelsen  af  en  særegen,  oprindelig  moralsk  Sans, 
der  skulde  være  færdig  en  Gang  for  alle,  ligesaa  vel  som  For- 
klaringen af  al  Moralitet  udfra  Egoisme  eller  udaf  den  rene 
Fornuft.  Fornuftens  store  Betydning  for  den  moralske  Udvik- 
ling negter  han  ikke;  men  de  enkelte  moralske  Erfaringer,  af 
hvilke  de  almindelige  moralske  Fornuftsætninger  kunne  udledes, 
komme  vi  efter  hans  Opfattelse  til  at  gøre  ved  Hjælp  af  hin 
uvilkaarlige  og  instinktmæssige  Sympatiseren  med  Andres  Til- 
stand og  Færd.  Forst  ved  Generaliseringen,  ikke  ved  de  op- 
rindelige Iagttagelser  af  Godt  og  Ondt,  virker  Fornuften  med. 
Paa  dette  Punkt  er  han  enig  med  Hutcheson,  hvem  han  priser 
som  den,  der  først  har  set  klart  her.  —  I  den  sidste  Del  af 
»Theory  of  Moral  Sentiments«  giver  Smith  en  fortrinlig  Kritik 
af  tidligere  Teorier,  der  endnu  er  af  stor  Interesse. 

Hvad  der  har  givet  Anledning  til  at  antage  ikke  blot  en 
vis  Modsætning,  men  endog  en  Modstrid  mellem  Smiths  to 
Hovedværker  indbyrdes,  er  den  store  Vægt,  han  i  Skriftet  om 
Nationalvelstand  lægger  paa,  at  den  Enkeltes  Erhvervsdrift  skal 
have  Ix)v  at  røre  sig  frit.  Kilden  til  al  Rigdom  er  Sparsom- 
melighed og  Arbejdsomhed,  og  de  udvikle  sig  kun,  hvor  Er- 
hvervsdriften ikke  kues.  »Den  Drift,  der  bevæger  os  til  Spar- 
soramelighed,€  siger  Smith  (Om  Nationalvelstand.  Dansk  Overs. 
I,  p.  469),  »er  en  Begærlighed  efter  at  forbedre  vore  Vilkaar, 
en  Begærlighed,  som  vel  i  Almindelighed  er  rolig  og  uden  Li- 
denskab, men  som  dog  følger  os  fra  Vuggen  til  Graven.«  Hvor- 
ledes den  Enkelte  kan  tilfredsstille  denne  Drift  paa  bedste  Maade, 
finder  han  selv  allerbedst  ud  af.    Staten  skal  her  ikke  gribe  ind 

med  Bud  eller  Forbud.  Lad  Enhver  købe,  hvor  der  er  billigst, 
hvad  enten  det  er  indenlands  eller  udenlands.  Tilbud  og  Efter- 
spørgsel ville  regulere  Alt  paa  bedste  Maade.  Under  Indflydelse 
af  Forholdet  mellem  Tilbud  og  Efterspørgsel  er  den  Arbejdets 
Deling,  som  er  Betingelsen  for  al  Kulturudvikling,  bleven  til, 
idet  baade  den  Enkelte  selv  og  de  Andre  fandt  deres  Regning 
ved,  at  han  indskrænkede  sit  Arbejde  til  det,  han  efter  sine 
Evner  bedst  kunde  gøre.  Dette  viser  sig  baade  i  det  Smaa  og 
i  det  Store.  Hvad  der  er  Klogskab  i  enhver  privat  Hushold- 
ning, kan  dog  ikke  være  Daarskab  i  et  stort  Rige!  (Om  Natio- 
nalvelstand, n,  p.  42 — 44).  Regeringens  Opgave  er  kun  at 
skærme  mod  ydre  Vold,  at  opretholde  den  indre  Fred  og  at 
oprette  og  vedligeholde  saadanne  offentlige  Værker  og  Stiftelser, 
som  private  Personer  ikke  kunne  finde  Fordel  ved  at  sørge  for. 
Ved  denne  sidste  Bestemmelse  (Om  Nationalvelstand,  II,  p.  333) 
anerkender  Smith  altsaa  dog,  at  der  er  Opgaver,  som  ikke 
kunne  løses  gennem  Vexelvirkningen  mellem  de  enkelte,  hvert 
for  sig  af  Erhvervsdrift  ledede  Individer.  Overhovedet  maadet  vel 
bemærkes,  at  Smith  selv  ved  Affattelsen  af  sit  nationaløkono- 
miske Værk  staar  paa  den  »upartiske  Tilskuers«  Standpunkt 
Det  etiske  Standpunkt  er  saa  langtfra  at  være  skudt  til  Side, 
at  det  netop  ligger  til  Grund.  Naar  han  priser  Frihedssystemet, 
er  det,  fordi  det  er  »ædelmodigt  og  gavmildt«  (Om  National- 
velstand, II,  p.  320).  Naar  han  fordrer  fri  Rørelse  for  den  En- 
kelte efter  dennes  egen  Beregning  af,  hvad  der  bringer  Fordel, 
saa  er  det,  fordi  han  mener,  at  den  Enkelte  kan  »ledes  af  en 
usynlig  Haand  til  at  befordre  et  Formaal,  han  ikke  har  stillet 
sig«.  »Ved  at  soge  egen  Fordel  befordrer  han  ofte  Selskabets 
paa  en  kraftigere  Maade,  end  om  han  virkeligt  sætter  sig  for 
at  befordre  den«  (II,  42).  —  Man  lægge  Mærke  til  Ordet  »oftec. 
Man  har  (som  KXIES :  Die  politische  Oeconomie  vom  geschicht- 
lichen  Standpuncte.  Neue  Aufl.  Braunschweig  1883  p.  226  har 
paavist)  citeret  denne  Udtalelse  af  Smith  med  Udeladelse  af 
»ofte«,  og  derved  er  hans  Lære  kommen  til  at  staa  som  en 
Lære  om  de  egoistiske  Interessers  absolute  Harmoni,  der  ger 
al   Sympati  og  etisk  Handlen   overflødig,  ja  skadelig.    Derved 

vilde  der  ganske  vist  korarae  en  uovervindelig  Modstrid  mellem 
Smiths  to  Værker. 

For  at  forstaa  Smiths  Betydning  som  Nationaløkonom  ret, 
raaa  man  erindre,  hvilken  Tynge  der  hvilede  over  hele  det  bor- 
gerlige Liv,  selv  i  de  mest  fremskredne  Lande.  Han  taler  de 
flittige  og  sparsommelige  Borgeres  Sag  mod  uvidende,  ødsle  og 
overmodige  Regeringer,  idet  han  støtter  sig  til  den  Erfaring, 
at  England  trods  Krig  og  Ødselhed  er  gaaet  frem  i  Velstand 
formedelst  private  Personers  gode  Husholdning  og  uafbrudte 
Bestræbelser  for  at  forbedre  deres  egne  Vilkaar  (Om  National- 
velstand I,  p.  476).  Han  fordrer  Anerkendelse  for  det  Arbejde, 
der  gøres  i  det  Dunkle  og  det  Sraaa,  og  som  dog  er  det,  der 
frembringer  Hovedsummen  af  Nationens  Kraft.  Og  han  glæder 
sig  over  Arbejdslønnens  Stigning  i  den  na^rmest  foregaaende 
Periode,  fordi  Arbejderne  udgøre  den  største  Del  af  Samfun- 
det. —  Smiths  Synsmaade  er  altsaa  ogsaa  i  hans  nationaløko- 
nomiske Værk  af  etisk-social  Natur,  selv  om  han  lægger  større 
Vægt  paa  Produktionen  end  paa  Fordelingen,  og  selv  om  han 
for  tillidsfuldt  gaar  ud  fra,  at  Privatøkonomiens  Synspunkter 
uden  videre  kunne  overføres  paa  Nationaløkonomiens.  I  sine 
Forelæsninger  behandlede  han  under  Fællesnavnet  Retslære 
(jurisprudence)  Retfærdighed,  Økonomi  (police),  Statsindtægt  og 
Krigsforberedelser  (Lectures  p.  3).  Den  tredie  og  fjerde  Del  af 
hans  Kursus  har  hørt  nøje  sammen.    — 

b.  Naar  DAVID  HARTLEY  nævnes  blandt  Humes  Efterføl- 
gere, er  det  ikke,  fordi  han  særligt  er  bleven  paavirket  af  Hume, 
men  fordi  han  har  belyst  Sporgsmaal,  Hume  beskæftigede  sig 
med,  fra  en  ny  Side.  Selv  erklærer  han  at  have  faaet  de  af- 
gørende Paavirkninger  fra  Newton  og  Locke.  Han  blev  født 
ved  York  1705.  Hans  Studium  var  først  Teologi,  men  han  op- 
gav det,  da  han  ikke  kunde  underskrive  de  39  Artikler,  og  gik 
over  til  Medicinen.  Tidligt  fattede  han  den  Plan  at  skrive  et 
Værk,  i  hvilket  han  vilde  sammenarbejde,  sine  religiøse,  filoso- 
fiske og  fysiologiske  Ideer.  Hovedtanken  i  dette  Værk  fik  han 
ved  et  Forsøg  af  en  mindre  bekendt  Forfatter  Gay  paa  at  for- 
klare alle  højere  Følelser  som  opstaaede  ved  Association  af  de 
lavere.    Gay  paastod,    at  Hutcheson    ved   Begrebet   »Sympati« 

havde  indfort  en  mystisk  Aarsag  (vis  occulta),  og  forsøgte  da 
at  forklare  Medfølelsen  som  opstaaet  ved  Ideassociation.  Hart- 
leys  Værk  (Observatiort^  07i  Man^  his  Frame^  his  Duty  and 
his  Expectatians)  udkom  1749.  Hartley  virkede  som  Læge  og 
skildres  som  en  ædel  og  menneskekærlig  Mand  (f  1757).  — 
Hans  Betydning  i  Psykologiens  Historie  beror  paa  hans  For- 
søg paa  at  forklare  alle  højere  sjælelige  Fænomener  ved  As- 
sociation af  ganske  simple  Fornemmelser  og  Forestillinger.  Al 
Tænkning  og  Følelse,  selv  den  mest  ideelle  og  ophøjede,  skal 
have  udviklet  sig  paa  denne  Maade,  og  den  Magt,  vor  Villie 
kan  have  over  Forestillinger,  Følelser  og  Handlinger,  skyldes 
ligeledes  Association.  Associationslovene  ere  efter  Hartley  de 
højeste  aandelige  Naturlove.  Association  definerer  Hartley  vel 
som  en  Forbindelse  mellem  Forestillinger,  der  ere  givne  sam- 
tidigt eller  i  umiddelbar  Rækkefølge  (Observations.  London 
1792.  I,  p.  66);  men  han  beskriver  dog  ogsaa  det  Fænomen, 
som  nu  kaldes  Dghedsassociation  (I,  p.  291  f.),  ligesom  han 
ogsaa  omtaler  et  umiddelbart  Dækningsforhold  (coincidence)  mel- 
lem Forestillinger,  saaledes  som  det  fremtræder  i  den  intuitive 
Vished,  der  er  Grundlag  for  al  anden  Vished.  —  Fra  den  fysio- 
logiske Side  svarer  der  til  Associationen  en  Forbindelse  mellem 
forskellige  Svingninger  i  Hjernens  Smaadele,  idet  saadanne 
Svingninger  ved  Gentagelse  forene  sig  til  6n  Svingning.  Om 
det  indbyrdes  Forhold  mellem  Forestillinger  og  Svingninger  vil 
Hartley  ingen  Teori  opstille;  i  deres  sidste  Kilde  ere  de  nøje 
forbundne,  men  han  vil  hverken  slutte  sig  til  Spiritualismen  eller 
Materialismen.  —  I  Kraft  af  Associationsloven  udvikler  det  sjæle- 
lige Liv  sig  Skridt  for  Skridt  fra  lavere  til  højere  Former.  Saa- 
ledes dannes  der  sammensatte  Forestillinger,  der  kunne  udgøre 
en  saa  fuldstændig  Enhed,  at  de  enkelte  Forestillinger,  af  hvilke 
de  ere  opstaaede,  ikke  længere  mærkes,  ligesom  et  sammensat 
Stof  kan  have  andre  Egenskaber  end  dets  Elementer.  Fremdeles 
ville  Virksomheder,  der  fra  først  af  foretoges  med  fuld  Bevidst- 
hed, ved  Gentagelse  blive  ubevidste,  eller  blive  til,  hvad  Hart- 
ley kalder  sekundært  automatiske  Virksomheder.  Endeligt  vil 
det  Liv  og  den  Styrke,  med  hvilke  visse  Forestillinger  optræde, 
senere  kunne  gaa  over  til  andre  Forestillinger,  som   ved   As- 

sociation  ere  forbundne  med  dem.  Det  er  paa  disse  tre  afledede 
Love,  at  al  aandelig  Udvikling  beror,  særligt  den  Proces,  ved 
hvilken  de  primitive,  sanselige  Følelser  og  Villiesytringer  give 
Plads  for  mere  ideelle  Ytringer.  Ad  denne  Vej  kan  Egoismen 
afslibes  og  ophæves,  og  uinteresseret  og  universel  Medfølelse 
kan  udvikle  sig.  Paa  den  anden  Side  kan  ogsaa  Misundelse  og 
Grusomhed  udvikle  sig  efter  disse  samme  Love.    ' 

Ved  Fremstillingsmaade  og  Opfattelse  minder  Hartley  om 
Spinoza.  Han  har  ført  Associationspsykologien  et  betydnings- 
fuldt Skridt  videre  ved  at  opstille  Teorien  om  psykiske  Forbin- 
delser med  andre  Egenskaber  end  Elementerne  og  ved  at  frem- 
drage Motivforskydningens  Fænomen.  Og  ligesom  Spinoza  er 
Hartley  overbevist  om,  at  formedelst  saadanne  psykologiske  Love 
er  Overgang  mellem  de  største  aandelige  Modsætninger  mulig: 
Selvopholdelse  kan  gaa  over  til  mystisk  Selvforglemmelse  gen- 
nem Association  og  Motivforskydning.  Kærligheden  til  Gud  op- 
staar  vel,  siger  Hartley,  tildels  af  egoistiske  Grunde;  men  da 
Gud  er  Aarsag  til  alle  Ting,  ville  uendeligt  mange  Associatio- 
ner samle  sig  i  Forestillingen  om  ham,  og  denne  Forestilling 
kan  derved  blive  saa  fremherskende,  at  Forestillingerne  om  alt 
Andet,  os  selv  med,  forsvinde  i  Forhold  til  den.  —  En  ejen- 
dommelig Forening  af  Mystik  og  Realisme  findes  hos  Hartley 
saavel  som  hos  Spinoza;  men  han  mangler  dennes  overlegne 
Klarhed. 

Hartleys  Teori  blev  ikke  meget  paaagtet,  før  Naturforskeren 
og  Teologen  JOSEPH  PRIESTLEY  (1733—1804),  berømt  ved  sin 
Opdagelse  af  Ilten,  ved  sin  Kamp  mod  Treenighedslæren  og  sin 
Begejstring  for  den  franske  Revolution,  henimod  Aarhundre- 
dets  Slutning  optraadte  som  dens  Tilhænger  og  populariserede 
den.  Priestleys  almindelige  Standpunkt  betegner  han  selv  som 
Materialisme,  men  han  antager  —  i  Tilslutning  til  en  af  Jesui- 
ten  BOSCOVICH  opstillet  Teori  —  at  Materiens  Væsen  bestaar 
i  Kraft,  tiltrækkende  eller  frastødende  Kraft,  og  at  Atomerne 
ere  at  opfatte  som  Kraftpunkter,  da  dette  i  Virkeligheden  er 
Alt,  hvad  vi  vide  om  dem.  Soliditet  er  kun  en  sanselig  Egen- 
skab, der  ikke  udtrykker  Materiens  Væsen,  men  kun  en  Virk- 
ning af  dette  paa  Sanserne.    Naar  det  forholder  sig  saaledes, 


Digitized  by  VjOOQ IC 


456  Priéstley.  Erasmus  Darvin. 

er  der  (som  Priéstley  udvikler  i  sine  Disquisitions  on  Matter 
and  Spirit,  London  1777)  ingen  Grund  til  at  antage  to  for- 
skellige Substanser;  det  kan  raeget  godt  være  den  samme  Sub- 
stans, som  baade  de  fysiske  og  psykiske  Kræfter  tilkomme. 
Priéstley  er  overbevist  om,  at  denne  Opfattelse  langt  bedre  end 
den  spiritualistiske,  der  er  optagen  fra  den  hedenske  Filosofi, 
stemmer  med  den  oprindelige  kristelige  Opfattelse. 

Ogsaa  en  anden  fremragende  Naturforsker  optog  Hartleys 
Teori,  Lægen  ERASMUS  DakwIN  (1731—1802),  Bedstefader  til 
Charles  Darwin,  en  Mand,  der  baade  havde  Talenter  som  Na- 
turforsker, som  Digter  og  som  Filosof.  I  hans  Hovedværk 
Zooiiomia  or  the  Laivs  of  Organic  Life  (London  1794  ff.,  tysk 
Overs,  ved  J.  D.  Brandis.  Hannover  1795  ff.)  forklarer  han  In- 
stinkternes Opstaaen  ved  Erfaring  og  Association  under  Ind- 
flydelse af  Trangen  til  Selvopholdelse  og  Tillempelse  efter  For- 
holdene. Han  gaar  videre  end  Hartley  ved  (se  især  det  mærke- 
lige 39.  Kapitel  i  1.  Del)  at  lægge  Vægt  paa,  at  de  paa  denne 
Maade  erhvervede  Egenskaber  kunne  gaa  i  Arv ;  derved  udvik- 
les den  psykologiske  Associationslære  til  en  biologisk  Evolu- 
tionslære, der  har  en  Del  fælles  med  den  Hypotese,  Lamarck 
nogle  Aar  senere  opstillede  om  Arternes  Udvikling,  og  ligesom 
denne  er  en  Forlober  for  den  store  Hypotese,  til  hvilken  Nav- 
net Darwin  skulde  knyttes. 

c.  Af  helt  anden  Art  er  den  Stilling,  THOMAS  Reid  og 
hans  Efterfølgere  indtoge  overfor  Lockes  og  Humes  Filosofi.  I 
Modsætning  til  den  ihærdige  Analyse,  der  var  den  klassiske 
engelske  Skoles  Styrke  og  Storhed,  men  som  truede  med  at 
undergrave  Grundlaget  for  den  trygge,  populære  Verdensopfat- 
telse, ikke  mindre  end  for  den  spekulative  og  den  religiøse, 
appelleres  der  her  til  den  naive  Bevidstheds  og  den  sunde  Men- 
neskeforstands Domme,  og  Filosofien  faar  den  Opgave  at  gøre 
Rede  for,  hvad  der  ligger  i  disse  Domme  og  at  systematisere 
deres  Indhold.  Træt  af  og  betænkelig  ved  Analysen  vender 
man  sig  mod  det  Umiddelbare  og  kræver  dets  Ret.  Det  er  en 
Reaktion,  der  under  forskellige  Former  melder  sig  i  Aarhun- 
dredets  Lob,  som  Bebuder  af  den  gennemgribende  Reaktion  mod 
det  18.  Aarhundredes  hele  Retning,  der  kom  ved  det  nye  Aar- 

hundredes  Begyndelse,  —  en  Reaktion,  der  i  mange  Henseen- 
der var  frugtbar  og  berettiget  ved  at  hævde  de  historiske  Kends- 
gerningers Ret,  men  som  tillige  ofte  var  hojst  ukritisk,  hvor  det 
gjaldt  om  at  bestemme,  hvad  der  i  det  enkelte  Tilfælde  var 
givet  som  virkelig  Kendsgerning.  Den  skotske  Skole  (saaledes 
kaldtes  den  af  Reid  grundlagte  Retning,  der  allerede  spores 
hos  Hutcheson  og  Smith,  men  som  med  Reid  blev  herekende 
paa  de  skotske  Universiteter)  har  Fortjeneste  af  Aandsviden- 
skaben  ved  sin  sunde,  beskrivende  Psykologi;  men  den  lider  af 
den  Fejl  at  forvexle  Beskrivelse  med  Forklaring  og  at  lægge 
teoretiske  Synspunkter  ind  i  Beskrivelsen.  —  Thomas  Reid 
(1710 — 1796),  den  vigtigste  Mand  af  denne  Retning,  var  først 
Præst,  senere  Professor  i  Aberdeen  og  i  Glasgow.  I  sit  betyde- 
ligste Skrift  {Inquiry  into  the  Human  Mind  on  the  Prindplcs 
of  Common  Sense.  1764)  fortæller  han,  at  han  havde  været  en 
Tilhænger  af  Lockes  og  Berkeleys  Filosofi,  men  at  Humes 
»Treatise«  havde  vist  ham,  at  den  forer  til  farlige  Konsekven- 
ser: til  Omstyrtelse  af  al  Videnskab,  al  Religion,  al  Dyd,  al 
sund  Menneskeforstand  (common  sense)!  Derfor  underkastede 
han  den  hele  Retning  en  Kritik  og  opdagede,  at  den  stred  mod 
Erfaringen;  det  er  ogsaa  paa  Erfaringens  Grund,  han  vil  be- 
kæmpe den.  Han  vil  følge  Bacons  og  Newtons  Metode.  — 
Hvad  Reid  i  kortere  Form  fremstillede  i  sin  »Inquiry«,  udførte 
han  senere,  med  Anvendelse  paa  de  specielle  psykologiske 
Omraader,  i  sine  storre  Værker:  Essays  on  the  Intellectual 
Powers  of  Mind  (1785)  og  Essays  on  ilte  Actire  Foners  of  Mind 
(1788). 

Til  Grund  for  al  vor  Erkendelse  ligger  der  efter  Reid 
visse  instinktive  Forudsætninger,  som  ingen  Tvivl  kan  rokke 
ved.  Det  er  de  samme,  der  uimodstaaeligt  lede  alle  Menne- 
skers Antagelser  og  Adfærd  i  Livets  almindelige  Forhold.  Det 
er  den  sunde  Menneskefoi-stands  Principer  (principles  of  com- 
mon sense),  som  ere  ældre  end  al  Filosofi  og  derfor  have  storre 
Autoritet  end  den.  De  ere  Bestanddele  af  vor  oprindelige,  fra 
Guds  Haand  stammende  Konstitution. 

Til  disse  oprindelige  Principer  horer  forst  og  fremmest 
Troen   paa   en    materiel   Omverden    og   paa    Sjælens   Existens. 

Enhver  Fornemmelse,  jeg  faar,  vækker  ved  en  naturlig  Ind- 
skydelse (natural  suggestion)  Antagelsen  af  en  ydre  Genstand 
for  Fornemmelsen,  saavel  som  af  et  Jeg,  der  har  Fornemmel- 
sen. Mellem  Sansning  og  Erindring  paa  den  ene  Side,  Indbild- 
ning paa  den  anden  Side  er  der  ikke  blot  en  Gradsforskel,  men 
en  kvalitativ  Forskel,  som  ikke  kan  forklares  nærmere.  Troen 
paa  det,  der  sanses  eller  erindres,  er  en  simpel  Bevidsthedsakt, 
der  ikke  kan  beskrives  nærmere,  saalidt  som  den  kan  forklares 
ved  Association.  Det  er  ganske  vist  et  mærkeligt  Træk  i  vor 
Natur,  vi  her  stiia  overfor:  ved  en  Art  naturlig  Magi  (by  a 
natural  kind  of  magic)  fremkalder  Fornemmelsen  Noget  for  vor 
Bevidsthed,  som  vi  aldrig  have  erfaret,  og  som  vi  dog  strax 
opfatte  og  tro  paa!  —  Beslægtet  med  Sanseopfattelsen  (percep- 
tion, der  foruden  sensation  ogsaa  indbefatter  hin  natural  sug- 
gestion) er  Aarsagsinstinktet,  en  naturlig,  men  uforklarlig  Til- 
bojelighed  til  at  tro.  at  de  Forbindelser  mellem  Fænomener,  vi 
have  iagttaget  i  Fortiden,  ogsaa  ville  vedvare  i  Fremtiden.  Paa 
dette  Princip  bygger  al  Videnskab  saavel  som  al  Overtro;  det 
kan  kaldes  det  induktive  Princip.  Al  sund  Menneskeforstand 
anerkender  det,  og  vi  vilde  sa^tte  den  i  Galehuset,  der  ikke  an- 
erkendte det.  —  Paa  det  praktiske  Oraraade  have  vi  den  mo- 
ralske Sans  som  Exeuipel  paa  et  oprindeligt  Princip.  »Ligesom 
vi«,  siger  Reid  (Active  Powers,  p.  238),  »ved  de  ydre  Sanser 
ikke  blot  faa  de  oprindelige  Forestillinger  om  Legemernes  for- 
skellige Egenskaber,  men  ogsaa  de  oprindelige  Domme  om,  at 
dette  Legeme  har  denne  Egenskab,  hint  en  anden  Egenskab, 
saaledes  faa  vi  ved  vor  moralske  Evne  baade  de  oprindelige  Fore- 
stillinger om  Godt  og  Ondt  i  Handling,  om  Værdighed  og 
Uværdighed,  og  de  oprindelige  Domme  om,  at  denne  Adfærd 
er  god,  hin  ond,  denne  Karakter  værdig,  hin  uværdig.«  Natu- 
rens Vidnesbyrd  kundgor  sig  gennem  den  moralske  Sans  paa 
lignende  Maade  som  gennem  de  ydre  Sanser.  De  forste  Prin- 
ciper baade  paa  det  teoretiske  og  det  praktiske  Omraade  have 
en  intuitiv  Vished  (intuitive  evidence),  som  ikke  kan  modstaas, 
naar  Sindet  er  modent,  roligt  og  uhildet.  — 

Reid  og  den   skotske  Skole  betegne  en  lignende  Reaktion 
mod  Hume.   som   Cambridgerskolen  i  sin  Tid    betegnede   mod 

Hobbes.  Karakteristisk  er  det,  at  denne  Reaktion  nu  selv  be- 
raaber  sig,  ikke  paa  evige  Sandbeder,  raen  paa  Erfaringens  Vid- 
nesbyrd. Den  mener  rigtignok,  og  det  er  dens  store  Misfor- 
staaelse,  at  kunne  læse  evige  Sandheder  lige  ud  af  de  sinapleste 
Iagttagelser,  og  den  antager  ligesaa  mange  oprindelige  Instink- 
ter, som  der  er  gaadefulde  Fænomener.  En  meget  nem  For- 
klaringsmaade!  Tillige  udstrækker  den  Intuitionen  langt  udover, 
hvad  Descartes,  Locke  og  I^ibniz  havde  kaldt  saaledes:  den 
simple  Opfattelse  af  Lighed  eller  Forskel.  De  mest  komplicerede 
Bevidsthedsakter  erklæres  for  intuitive  og  anses  dermed  for  ret- 
færdiggjorte. Denne  Retning  maatte  fore  til  Stansning  af  al  For- 
sken og  Analyse.  Og  den  rammer  egentligt  slet  ikke  Hume,  da 
denne  jo  selv  havde  erklæret,  at  han  i  Praxis  hyldede  »den 
sunde  Menneskeforstands  Principer«,  men  kun  fandt  overordent- 
ligt store  Vanskeligheder  ved  at  begrunde  dem.  Reids  Beret- 
tigelse overfor  Hume  laa  i,  at  denne  oversaa  den  oprindelige 
og  stadige  Sammenhæng  mellem  Fornemmelserne,  der  ligesaa 
vel  er  et  Faktum  som  de  enkelte  Fornemmelser  hver  for  sig. 
Men  en  videnskabelig  Gendrivelse  af  Hume  afskar  han  sig  fra 
ved  sin  Appel  til  Comraon  Sen^e,  der  var  en  Opgivelse  af  al 
Filosofi. 

Der  kom  overhovedet  efter  Hume  en  lang  Ebbe  i  den  engelske 
Filosofis  Historie,  som  er  ret  forstaaelig.  Som  allerede  bemær- 
ket, var  den  Tankegang,  man  var  slaaet  ind  paa  i  den  engelske 
Skole,  nu  gennemført;  Linen  var  løben  ud.  Og  paa  den  anden 
Side  trængte  nu  dels  den  politiske,  dels  den  religiøse  Interesse 
sig  frem  i  første  Linie:  Politiken  lagde  igen  Beslag  paa  frem- 
ragende Kræfter,  efterat  man  i  lang  Tid  havde  levet  paa  Efter- 
virkningerne af  Revolutionen  af  1688,  og  den  religiøse  Følelse, 
som  Latitudinarismen  og  Deismen  havde  dæmpet,  blussede  nu 
op  i  Metodismen,  en  stærk  og  dyb  folkelig  Reaktion  mod  den 
foregaaende  rationalistiske  Periode.  Men  disse  Forhold  kunne 
ikke  her  nærmere  belyses.  En  fortrinlig  Karakteristik  af  dem 
giver  Leslie  Stephen  i  sit  Værk:  Histanj  of  English  Thaught 
in  tke  18th  Century, 

DEN  FRANSKE  OPLYSNINGSFILOSOFI  OG 
ROUSSEAU. 


ALMINDELIG  KARAKTERISTIK. 

Den  filosofiske  Tænkning  var  ved  David  Hume  bleven  fort  til 
et  Punkt,  hvor  videre  Fremgang  kun  var  mulig  ved  An- 
læggelsen af  helt  nye  Synspunkter.  Svaret  paa  det  Spørgsmaal, 
Hume  stillede  i  »Treatise«  1789,  kom  forst  med  Kants  »Kritik 
der  reinen  Vernunft«  1781.  Det  Mellemrum,  der  ligger  imellem 
disse  to  store  Værker,  er  især  betydningsfuldt  i  Tænkningens 
Historie  derved,  at  den  filosofiske  Tænkning  blev  gjort  til  et 
Kampvaaben.  Det  fredelige  Tankearbejde  blev  afbrudt  ved,  at 
der  blev  blæst  til  Udrykning,  til  aandelig  Kamp  mod  Fortidens 
Traditioner  og  Institutioner,  som  den  utaalmodige  Menneskeaand 
nu  krævede  til  Regnskab.  Den  nye  Videnskab  havde  paa  den 
materielle  Naturs  Omraade  ført  til  et  storartet  Resultat,  stor- 
artet ikke  blot  ved  sin  store  Horizont,  men  ogsaa  ved  sin  exakte 
Begrundelse.  Paa  det  aandelige  Omraade  havde  man  i  det  af 
den  engelske  Skole  opstillede  Princip,  at  enhver  Forestillings 
Gyldighed  skulde  godtgøres  ved  dens  Herkomst  fra  Erfaringen, 
et  Middel  til  at  prove  alle  Ideer,  for  hvilke  der  krævedes  Re- 
spekt. Og  paa  det  sociale  og  politiske  Omraade  havde  man  i 
de  naturretlige  Grundsætninger,  der  vare  formulerede  paa  Basis 
af  det  16.  og  17.  Aarhundredes  Kampe,  en  Maalestok,  man 
frejdigt  stillede  op  overfor  det  Autoritetsprincip,  der  hidtil  havde 
baaret  Samfundsordenen.    Var  man  da  færdig  med  Undersøgel- 

sen,  saa  man  nu  havde  Ret  til  at  skride  til  praktisk  Anvendelse? 
Man  havde  sikkert  ingen  anden  Ret  end  den,  som  Livets  egen 
mægtige  Trang  giver.  De  ensomme  Tænkere  vilde  neppe  have 
sluttet  af;  men  deres  Tid  var  forelobigt  forbi.  Nogle  Aar  før 
Hume  søgte  over  til  Frankrig  for  dér  i  større  Ensomhed  at  ud- 
arbejde sit  Hovedværk,  havde  to  unge  Franskmænd  besøgt  Eng- 
land, men  ikke  for  i  Ensomhed  at  modne  deres  Tanker,  tvert- 
im.od  for  at  aabne  Sind  og  Sans  for  det  engelske  Aandsliv  og 
optage  i  sig  den  levende  Bevægelse,  som  den  sunde  engelske 
Jordbund  havde  fostret.  Voltaire  og  Montesquieu  hjembragte 
fra  England  som  fra  en  helt  fremmed  Verden  helt  nye  Fore- 
stillinger om  Filosofi,  Religion,  Kirke  og  Stat,  Det  var  et  Rejse- 
bekendtskab, de  gjorde  med  engelske  Tanker  og  Forhold,  og 
deres  Formaal  var  ikke  at  beholde  det  Lærte  hos  sig  for  at 
udvikle  det  videre,  men  at  lade  det  i  saa  fri,  let  og  simpel 
Form  som  muligt  drage  videre  ud  i  Verden  for  at  virke  væk- 
kende, æggende  og  omdannende.  Og  man  benyttede  til  dette 
Formaal  ikke  blot  den  engelske  Forskens  Metode  og  Resultater: 
hele  Tankeudviklingen  fra  Renaissancen  gennem  de  store  Sy- 
stemer til  Erfaringsfilosofien  afgav  Midler  til  at  føre  Kampen. 
Bag  den  voldsomme  og  radikale  Kritik,  der  nu  anvendtes  paa 
alt  Overleveret,  laa  en  Dogmatisme,  der  mente  sig  væsentligt 
færdig  hvad  Verdensopfattelse  og  Livsanskuelse  angik.  Man 
maatte  selv  staa  fast  for  at  kunne  omstyrte  det  Bestaaende. 
Naar  man  paa.én  Gang,  som  i  et  Nu,  vil  gore  op  med  Alt, 
hvad  Historien  har  frembragt  paa  det  aandelige  og  det  sociale 
Omraade,  maa  man  have  stor  Tillid  til  sit  eget  Standpunkt.  Men 
saaledes  gaar  det  overalt  i  Historien:  naar  der  skal  holdes 
Dommedag,  har  man  ikke  Tid  til  at  vente,  til  alle  Præmisser 
ere  i  Orden.  Kristendommen  og  Kirken  ventede  ikke  med  at 
tilintetgøre  den  antike  Kultur,  til  de  kunde  give  fuld  Begrun- 
delse for  deres  Overlegenhed.  Den  antike  Kultur  blev  sprængt. 
Aandelige  Strømninger  ere  hensynsløse.  Naar  der  længe  er 
dæmmet  op  for  aandelig  Trang,  kommer  der  et  Punkt,  hvor 
den  bryder  igennem,  hvor  meget  Værdifuldt  den  saa  end  øde- 
lægger paa  sin  Vej.  At  Kirken  ikke  virkeligt  havde  overvun- 
det den  antike  Kultur,  blev  klart  ved  Renaissancen.    Og  at  den 

filosofiske  og  politiske  Revolution  i  Slutningen  af  det  18.  Aar- 
hundrede  ikke  virkeligt  overvandt  den  gamle  Tingenes  Orden, 
blev  klart  ved  den  romantiske  Reaktion  ved  det  19.  Aarhun- 
dredes  Begyndelse.  Man  var  i  Virkeligheden  ikke  færdig  med 
at  filosofere  i  Kamrene,  da  man  begyndte  at  filosofere  ferst  i 
Salonerne,  og  dernæst  paa  Gader  og  Stræder.  Men  det  filosofisk 
Ufærdige  i  de  Tankevaaben,  med  hvilke  man  rykkede  i  Mar- 
ken, tager  Intet  bort  fra  Betydningen  af  den  historiske  Mission, 
de  Mænd  havde,  der  aabnede  Kampen.  Hvor  det  gælder  Livet, 
maa  man  bruge  de  Vaaben,  man  har.  Og  skønt  man  ikke  altid 
faar  Indtrykket  af  intellektuel  Overlegenhed  hos  de  franske 
Filosofer  ved  Midten  af  det  18.  Aarhundrede,  ja,  skønt  de  ved 
deres  ivrige  Stræben  efter  at  simplificere  og  popularisere  ofte 
kom  til  at  gøre  det  Store  smaat  og  til  at  vanhellige  det  virke- 
ligt Ophøjede,  saa  laa  der  dog  selv  bag  deres  Dogmatisme, 
deres  Kortsynethed  og  deres  Smaalighed  en  flammende  Tro  paa 
Lyset,  paa  Fremskridtet,  paa  Menneskeheden,  for  hvis  Skyld 
mange  Synder  kunne  tilgives  dem.  Hvad  Voltaire  udbryder  i 
sine  Mindeord  over  en  ung,  tidligt  bortgangen  ædel  Tænker 
(Vauvenargues):  »Hvorfra  fik  du  dog  den  mægtige  Flugt  i 
dette  Smaalighedens  Aarhundrede?«  —  det  kan  bruges  som 
Motto  paa  den  hele  Bevægelse.  Særligt  naar  man  behandler 
det  18.  Aarhundredes  franske  Filosofi  ikke  i  en  Literatur-  og 
Kulturhistorie,  men  i  en  Filosofiens  Historie,  maa  den  stærke 
subjektive  Understrøm  ikke  glemmes;  hvad  Overstrømmen  frem- 
byder, kan  ofte  synes  smaaligt  og  ubetydeligt  Dog  —  der  var 
En,  i  hvis  stærkt  bevægede  Sind  den  subjektive  Understrom 
blev  saa  godt  som  eneraadende,  saa  han  fik  Magt  til  paa  en 
Maade,  hvorpaa  det  aldrig  var  sket  fer,  at  tale  den  umiddel- 
bare Følelses,  den  individuelle  Stemnings  Sag,  Naturens  Sag 
overfor  Kultur  og  Reflexion,  de  store,  enkle,  menneskelige  Livs- 
værdiers Sag  overfor  enhver  Art  Aristokrati  og  Forfinelse.  Hos 
Jean  Jacques  Rousseau  kom  et  nyt  Livselement,  en  ny  Side 
ved  Aandslivet  frem  og  stillede  sig  i  Modsætning  saavel  til  den 
nye  kritiske  Visdom  som  til  den  gamle  Tingenes  Orden.  Dybere 
nede,  end  noget  Autoritetsforhold  og  nogen  kritisk  Reflexion 
naar,  paaviste  han  den  levende  menneskelige  Følelse  som  den, 

hvis  Tilslutning  ingen  Overlevering  og  ingen  Tænkning  kan 
undvære,  og  som  den,  der  er  Grundlaget  for  al  Livsværdi.  I 
denne  Simpelhed  og  Renhed  var  Følelsens  Betydning  aldrig 
bleven  gjort  gældende  før,  saa  ofte  end  raystiske  Retninger  havde 
talt  dens  Sag.  Ikke  saa  meget  ved  sine  Ideer  og  Teorier  som 
ved  selve  sin  Personlighed  (trods  alle  dens  Skrøbeligheder)  be- 
tegner Rousseau  et  stort  Vendepunkt  i  filosofisk  Henseende: 
Vurderingsproblemet  bliver  afgørende  til  med  ham,  medens  Til- 
værelsesproblemet  og  Erkendelsesproblemet  hidtil  saa  godt  som 
havde  behersket  Alt.  Og  idet  han  vender  sig  baade  mod  den 
gamle  Tingenes  Orden  og  mod  den  nye  Kritik,  godtgør  han, 
at  der  gives  Noget,  ingen  af  dem  lader  komme  til  sin  Ret. 
Han  er  af  det  18.  Aarhundredes  Filosofer  den,  der  mest  af- 
gjort peger  mod  Fremtiden  og  har  dens  Spirer  i  sig.  Han  er 
jo  ogsaa  den  af  Tidens  Tænkere,  der  interesserer  sig  mest  for 
Barnet. 

At  de  radikale  Konsekvenser  —  baade  i  deres  negative 
og  i  deres  positive  Form  —  netop  droges  i  Frankrig  og  ikke 
i  selve  England,  hvor  de  afgørende  Principer  vare  komne  frem, 
havde  sin  gode  historiske  Grund.  TainE  har  (i  »L'ancien  ré- 
gime«)  paa  en  glimrende  Maade  vist,  hvorledes  det  franske 
Sprog  og  den  franske  Aand  vare  blevne  slebne  ved  Hoffet,  i 
Salonerne  og  i  den  klassiske  Kunst  til  at  være  Organer  for 
simple  og  klare  Ideer,  for  en  Tænkning,  der  med  mindst  mulig 
Forberedelse  vil  drøfte  de  største  Problemer,  og  som  ikke  stræ- 
ber efter  at  udvide  sit  Omraade,  men  kun  vil  gennemarbejde, 
hvad  der  er  vundet.  Dog  vilde  den  klassiske  Aand  og  det 
slebne  Sprog  ikke  være  en  tilstrækkelig  Forklaring.  Derved 
forklares  kun  Formen,  ikke  Indholdet  og  Retningen.  Den  egent- 
lige Aarsag  til,  at  de  praktiske  Konsekvenser  af  den  engelske 
Filosofi  droges  i  Frankrig  og  ikke  i  England,  er  at  soge  i,  at 
den  gamle  Tingenes  Orden  paa  fransk  Grund  stoc^  ganske 
anderledes  stejl  og  stædig  overfor  det  Nye  end  i  England,  og 
at  den  samtidigt  var  langt  mere  hul  og  raadden  end  paa  engelsk 
Grund.  Den  engelske  Samfundsordning  havde  optaget  de  nye 
Kræfter  i  sig  og  formaaede  at  bruge  dem  som  Vækkere  til 
fortsat   Udvikling.    I  Frankrig  var  den  gamle  Samfundsorden 

saa  konsekvent  gennemført,  at  den  enten  maatte  knuse  al  Kri- 
tik eller  knuses  af  den. 


1.  VOLTAIRE  OG  MONTESQUIEU. 
I  sine  Leitres  sur  les  Anglais^  som  vare  skrevne  1728 — 
1730  og  udkom  i  Amsterdam  1735  (efterat  de  allerede  1732 
vare  udkomne  i  engelsk  Oversættelse  i  London),  fremstillede 
Voltaire  (f.  1(594,  d.  1778)  for  sine  Landsmænd  en  ny  Na- 
turvidenskab, en  ny  Filosofi  og  en  ny  Samfundsorden.  Han 
stillede  Locke  og  Newton  mod  Descartes,  Socinianere,  Qvækere 
og  andre  Dissentere  mod  Katoliker,  Parlamentsforfatning  mod 
Enevælde.  Selv  hvor  han  ikke  direkte  hentydede  til  en  Sam- 
menligning, men  vilde  forholde  sig  rent  beskrivende,  var  Me- 
ningen tydelig  nok,  og  man  tog  ikke  fejl  af  den;  Bogen  blev 
brændt.  Mange  Franskmænd  betragtede  desuden  Voltaire  (lige- 
som senere  Montesquieu)  som  en  daarlig  Patriot^  fordi  han  be- 
undrede det  engelske  Væsen.  Men  hine  Breve  betegne  et  kul- 
turhistorisk Vendepunkt:  Indpodningen  af  engelske  Tanker  paa 
Kontinentet  Senere  udgav  Voltaire  en  god  populær  Fremstil- 
ling af  Newtons  fysiske  Teorier  (Elements  de  la  philosophie 
de  Xeirton,  mis  a  la  portée  de  tout  le  monde.  1738),  der  meget 
bidrog  til  at  skaffe  den  nye  Naturlære  Udbredelse  og  Sejr. 
Voltaire  har  ikke  Betydning  som  selvstændig  Tænker,  men  som 
den  store  Forkorter  og  Popularisator.  Titelen  paa  et  af  hans 
vigtigste  filosofiske  Skrifter:  Dictiowiaire  philosopJiitfiie  portatif 
(1764)  er  i  denne  Henseende  karakteristisk.  Anskuelserne  ere 
færdige;  det  gælder  kun  om  at  forme  dem  saaledes.  at  de  let 
kunne  transporteres.  Han  priser  Locke,  fordi  han  har  givet  os 
Sjælens  Historie,  medens  saa  mange  ^raisonneurs«  tidligere 
havde  givet  os  dens  Roman,  og  fordi  han  udleder  Alt,  hvad 
der  er  i  Forstanden,  fra  Sansningen.  Men  han  er  ikke  utilboje- 
lig  til  at  gaa  vidore  og  betragte  al  Erindring  og  Tænkning  som 
blot  fortsat  og  ændret  Sansning;  da  Condillac  (som  senere  skal 
omtales)  havde  opstillet  denne  Lære,  sluttede  Voltaii-e  sig  til 
hvad  »den  store  Filosof«  havde  sagt  (Art.  Sensation  i  Diet  phil.). 

Men  naar  Alt  stammer  fra  Sanserne,  hvad  kunne  vi  saa  vide 
om  det  Evige  og  Uendelige  og  om  Sjælens  Natur?  Saa  godt 
som  Intet.  Ejendommeligt  for  Voltaire  —  i  Modsætning  baade 
til  Condillac  og  til  Locke  —  er  det  skeptiske  Resultat,  han 
uddrager  af  den  Sætning,  at  Alt  i  vor  Bevidsthed  stammer  fra 
Sansningen.  Officielt  forsikrer  han  vel,  med  en  Ironi,  der  ikke 
er  til  at  tage  fejl  af,  at  Aabenbaringen  har  belært  os  om  Sjee- 
len  som  aandelig  Substans.  Men  hans  Overbevisning  om  »Men- 
neskeaandens  Grænser«  (se  Art.  »Bornes  de  Tesprit  humain« 
i  Diet  phil.)  udtaler  sig  i  de  Ord,  med  hvilke  han  ender  Ar- 
tiklen om  Sjælen  i  sit  filosofiske  Dictionnaire :  »O  Menneske, 
Gud  har  givet  dig  Forstanden  for  at  lede  dig  til  det  Rette,  ikke 
for  at  trænge  ind  i  de  skabte  Tings  Væsen!« 

Alt  stammer  fra  Sansningen,  derom  nærer  Voltaire  dog 
ingen  Tvivl.  Men  selve  Sansningen?  Locke  havde  til  Voltaires 
store  Glæde  sagt,  at  der  jo  Intet  var  i  Vejen  for,  at  Gud  kunde 
have  givet  Materien  Evne  til  at  sanse.  At  Meddelelsen  af  denne 
Evne  i  Følge  Locke  kun  kunde  ske  ved  en  mirakulos  Akt, 
lagde  Voltaire  ikke  Mærke  til;  han  griber  Bemærkningen  og 
bruger  den  som  Vaaben  mod  Spiritualisterne.  Der  ytrer  sig 
dog  her  tillige  en  Bestra^belse  i  hans  System  for  at  fore  Alt 
tilbage  til  to  Principer:  Gud  og  Materien.  Han  havde  da  ingen 
Brug  for  Aander  som  Mellemled.  Men  hvad  er  da  Materien? 
Ja,  det  véd  man  egentligt  ligesaa  lidt,  som  man  véd,  hvad  Sjæl 
er.  Dog  tvivler  Voltaire  ikke  om  dens  Existens,  og  han  til- 
lægger den  endog  en  evig  Existens:  »Ingen  Grundsætning«, 
siger  han  (Art.  »Matiere«  i  Diet.  phil.),  »er  mere  almindeligt 
anerkendt  end  den,  at  Intet  bliver  til  af  Intet,  Det  Modsatte  er 
jo  ubegribeligt.«  »Maaske  ledes  min  Fornuft  vild  af  denne 
gamle  og  almindeligt  antagne  Ide  [at  Intet  bliver  til  af  Intet]; 
men  den  siger  mig,  at  Materien  maa  være  evig,  eftersom  den 
existerer;  hvis  den  var  til  igaar,  har  den  været  til  forhen.  Jeg 
ser  ingen  Sandsynlighed  for,  at  den  skulde  være  begyndt  at 
blive  til,  eller  nogen  Aarsag  til,  at  den  skulde  være  bleven  til 
paa  et  Tidspunkt  snarere  end  paa  et  andet.«  (Le  philosophe 
ignorant  1766.  p.  32).  —  Og  han  soger  at  vise,  at 'Religionen 
ikke  lider  ved  denne  Antagelse  af  en  evig  Materie,  der  ordnes 

paa  hensigtsmæssig  Maade  af  Guddommen.  »Ganske  vist  vide 
vi  heldigvis  nu  formedelst  Troen,  at  Gud  fremdrog  Materien  af 
Intet,  men«  o.  s.  v.  Vel  frembyder  ogsaa  Antagelsen  af  en 
evig  Materie  forskellige  Vanskeligheder,  og  man  maa  ikke  smigre 
sig  med,  at  man  kan  overvinde  dem;  Filosofien  kan  ikke  give 
Forklaring  paa  Alt.  Men  Troen  paa  en  af  Gud  ordnet  evig 
Materie  frembyder  ingen  moralske  Betænkeligheder:  vi  have 
samme  Forpligtelser,  hvad  enten  vi  have  et  ordnet  eller  et  skabt 
Kaos  under  Fødderne!  —  Voltaire  hævder  de  spekulative  og 
dogmatiske  Afgørelsers  ringe  Betydning  i  praktisk  og  moralsk 
Henseende.  Det  er  maaske  dette  Punkt  hvor  han  har  sin 
største  Betydning  i  filosofisk  Henseende,  og  hvor  hans  Skepsis 
tillige  viser  sig  at  være  forskellig  fra  blot  Blaserethed.  Om  den 
praktiske  Alvor,  Voltaire  kunde  vise,  hvor  det  gjaldt,  vidner 
tilstrækkeligt  hans  Optræden  som  Forsvarer  for  de  Under- 
trykte og  de  uskyldigt  Dømte.  Han  har  i  Gerning  vist,  at 
selv  om  det  var  Ironi  eller  Ondskab,  naar  han  saa  ofte  henviste 
til,  hvad  Aabenbaringen  lærte,  var  hans  fulde  Villie  med,  naar 
han  stillede  Praxis  i  Modsætning  til  Spekulation.  Overfor  Udøde- 
lighedstroen  synes  han  at  have  stillet  sig  saaledes,  at  den  var 
nødvendig  for  at  holde  det  Moralske  oppe  i  Menneskeheden. 
(Le  bien  commun  de  tous  les  hommes  demande  qu'on  eroye 
1  ame  immortelle.  Lettres  sur  les  Anglais.  XHI).  Troen  paa 
Gud  sogte  han  (skønt  han  ogsaa  her  støttede  sig  til  »le  bien 
commun)^')  dog  at  give  en  Begrundelse  for,  idet  han  (ligesom 
Newton)  støttede  sig  til  den  hensigtsmæssige  Ordning  i  Naturen. 
Han  forsvarer  Antagelsen  af  Hensigtsaarsager  (causes  finales): 
kun  skal  man  holde  sig  til  de  Virkninger,  der  ere  uforander- 
ligt de  samme  til  enhver  Tid  og  overalt,  ikke  til  de  specielle 
og  afledede  Virkninger.  Voltaire  fremhæver  skarpt  og  med  dril- 
lende Velbehag  Skyggesiderne  i  Verden,  og  han  bekæmper  den 
Optimisme,  der  med  Blikket  henvendt  paa  de  store  Love,  der 
raade  for  det  Hele,  overser  eller  ringeagter  de  Lidelser  og  Ulykker, 
denne  almindelige  Tingenes  Orden  kan  medføre  for  de  enkelte  Væse- 
ner. Lissabons  Undergang  ved  Jordskælv  gav  ham,  som  bekendt, 
særlig  Anledning  til  Spot  over  den  bedste  af  alle  mulige  Ver- 
dener.   Han  rammer  Leibniz'   optimistiske   System  lige   midt  i 

Hjertet,  naar  han  lader  sin  Candide  (da  han  blev  pisket  ved  en 
Autodafé,  der  blev  holdt  som  Soningsfest  efter  Lissabons  Under- 
gang!) sige  til  sig  selv:  »Hvis  det  er  den  bedste  Verden,  hvor- 
ledes ere  saa  de  andre  beskafne?«  Voltaire  harmedes  over, 
at  Leibniz,  Shaftesbury  og  efter  dem  paa  Vers  Pope  udtalte, 
at  Alt  var  godt,  og  at  man  ikke  kunde  fordre,  at  Gud  skulde 
forandre  sine  evige  Love  for  et  saa  usselt  Væsens  Skyld  som 
Mennesket.  »Man  maa  dog«,  siger  han  (Art.  »Tout  est  bien«  i 
Diet  phil.),  »indrømme,  at  dette  usle  Væsen  har  Ret  til  i  al 
Ydmyghed  at  skrige  og  til  —  alt  imens  det  skriger  —  at  soge 
at  forstaa,  hvorfor  dog  hine  evige  Love  ikke  ere  blevne  til  for 
hvert  enkelt  Individs  Skyld!«  For  Voltaire  selv  var  Svaret  paa 
dette  sidste  Spergsmaal  givet  i  hans  Lære  om  Gud  og  Ma- 
terien, der  maaske  netop  var  motiveret  ved  Eftertanke  over  de 
Onder,  den  lovmæssige  Naturorden  medfører  for  enkelte  Væse- 
ner. Han  tror  paa  en  god  Gud,  men  lidelsen  i  Verden  er  ham 
et  Vidnesbyrd  om,  at  denne  Gud  ikke  er  almægtig,  men  stadigt 
har  en  Modstand  at  overvinde,  og  denne  Modstand  finder  han 
i  den  evige  Materie.  Den  moralske  Side  ved  Religionen  var 
ham  det  V^æsentlige.  »Efter  vor  hellige  Religion«,  siger  han, 
idet  han  begynder  med  sit  sædvanlige  officielle  Buk  (Art.  »Re- 
ligion« i  Diet.  phil.),  »der  ganske  sikkert  er  den  eneste  gode 
Religion,  hvilken  mon  der  saa  er  den  mindst  slette?  Skulde 
det  ikke  være  den  simpleste?  Skulde  det  ikke  være  den,  der 
lærer  megen  Moral  og  meget  faa  Dogmer?  den,  der  stræber 
efter  at  gore  Menneskene  retfærdige  uden  at  gore  dem  absurde?« 
Alt  i  Religionen,  der  gaar  ud  over  Tilbedelsen  af  et  højeste 
Væsen,  erklærer  han  for  Overtro.  Simpelhedens  Tanke,  der  af 
Renaissancetidens  Tænkere  anvendtes  til  Forstaaelse  af  den  na- 
turlige Verden,  anvendes  nu  af  Oplysningstidens  Tænkere  paa 
den  overnaturlige.  Overfor  den  positive  Rehgion  holder  Vol- 
taires Kritik  sig  til  de  fuldt  færdige  Dogmer;  om  deres  Til- 
blivelse, om  deres  Udspring  af  menneskelig  Folelsestrang,  om 
den  symbolske  Værdi,  de  kunde  have  som  Udtryk  for  dyrt 
kobte  sjælelige  Erfaringer,  spørger  han  ikke.  Han  morer  sig 
over  de  lunefuldt  ordnede  Øer  i  Religionens  Ocean  og  tænker 
ikke  paa,  at  hvad  der  saaledes  fremtræder  spredt,  modsigende 

og  regellost  paa  Overfladen,  kan  have  sin  underjordiske  Sam- 
menhæng og  maaske  være  Virkning  af  vulkanske  Kræfter  i 
Dybet.  Det  Ubevidste  eller  Halvbevidste,  det  Uvilkaarlige  og 
Spontane,  den  dunkle  Folelsesbevægelse  forstod  han  ikke.  Han 
saa  Alt  som  i  et  klart  Daglys.  Dæmring  og  Tusmørke  var  for 
ham  Tegn  paa  Tvetydighed,  Afsindighed,  Dumhed,  latterlighed 
eller  Slyngelagtighed.  Overfor  Sligt  opererer  han  med  det  Al- 
ternativ, at  man  enten  maa  være  gal  eller  en  Slyngel  (fou  — 
fripon)  for  at  tro  det.  Hvad  der  frembringer  Overtroen,  er 
Fanatismens  Galskab  og  Dumhed,  der  kan  stige  til  Ufoi-skaramet- 
hed  (insolente  imbécillité) ;  men  derpaa  komme  Slynglerne  og 
benytte  sig  af  Galskaberne  i  deres  Øjemed").  En  elementær 
Religionspsykologi,  der  unegteligt  tilfredsstiller  Simpelhedens 
Princip  og  er  i  hoj  Grad  »portativ«! 

Voltaire  var  overbevist  om,  at  det  Tidspunkt  var  kommet, 
da  der  kunde  gores  op  med  alle  Fordomme.  Det  var  ikke  hans 
Mening,  at  alle  Fordomme  var  slette:  der  er  dem,  der  godken- 
des af  Fornuften  (Art  »Pr6jug6s«  i  Diet.  phil.).  Men  om  Til- 
strækkeligheden af  Fornuften,  af  hvad  man  dengang  kaldte 
Fornuft,  tvivlede  han  ikke.  Han  jublede  (i  sine  Breve  til 
d'Alembert)  over,  at  »Fornuftens  Tidsalder«  var  kommen.  Paa 
alle  Punkter  saa  han  Kirkens  Magt  vige,  i  de  Dannedes  Be- 
vidsthed som  i  Staten.  Ganske  vist  —  en  Grænse  var  der  for 
Udbredelsen  af  Oplysningen :  »Pakket«,  »Skomagerne  og  Tjeneste- 
pigerne« kunde  ikke  faa  Del  i  den.  Men  Voltaire  trøster  sig: 
»Det  drejer  sig  ikke  om  at  forhindre  vore  Lakajer  i  at  gaa  til 
Messe  eller  Prædiken;  det  drejer  sig  om  at  udrive  Familie- 
fædrene af  Bedragernes  Tyranni  og  at  udbrede  Tolerancens 
Aand«  ^%  Han  anede  ikke,  at  Lakajerne  ogsaa  snart  begyndte 
at  filosofere;  han  havde  jo  selv  gjort  Filosofien  »portativ«.  Ud- 
over Dualismen  mellem  »pæne  Folk«  (honnétes  gens)  og  »Pak- 
ket« (eanaille)  saa  han  ikke.  Atter  her  holdt  han  sig  til  de 
fremspringende  Modsætninger  uden  at  formaa  at  finde  den 
ganske  vist  ofte  skjulte  Forbindelse.  Dog  maa  det  ikke  glem- 
mes, at  Svælget  mellem  de  forskellige  Dele  af  Folket  just  paa 
hans  Tid  var  saa  stort  og  gabende,  som  vi  nu  ikke  kende  det, 

og  at  Voltaire  saa  Løsningen  i  et  oplyst  Enevældes  Omsorg  for 
den  store  Mængde.  — 

MONTESQUIEU  (1689—1755)  havde  væsentlige  Egenskaber, 
som  Voltaire  manglede,  især  den  at  tænke  saaledes,  at  Tingene 
bleve  sete  i  deres  bestemte  Sammenhæng  og  ikke  løsrevne  for 
Pointens  Skyld.  Han  hæver  sig  højt  over  det  18.  Aarhiindredes 
sædvanlige  Tankegang  ved  den  Ide,  der  ligger  til  Grund  for 
hans  Hovedværk  {Esprit  des  lois  1748):  at  Institutionerne  og 
Lovene  ikke  ere  vilkaarlige  Frembringelser,  men  forudsætte  be- 
stemte naturlige  Betingelser  for  at  bestaa  og  for  at  virke.  Han 
fremhæver  Lovenes  Sammenhæng  med  Klima,  Sæder  og  Leve- 
vis, med  Religionen  og  med  den  hele  Folkekarakter.  »Lovene 
maa«,  siger  han  (Esprit  des  lois,  I,  8),  »være  saa  ejendomme- 
lige for  det  Folk,  for  hvilket  de  ere  skrevne,  at  det  er  et  rent 
Tilfælde,  naar  et  Folks  Love  kunne  passe  for  et  andet«.  Den 
nyere  historiske  Skole  har  i  Montesquieu  en  af  sine  vigtigste  For- 
gængere. —  Men  det  er  dog  hans  Bestræbelse  at  naa  til  alminde- 
lige Ideer  gennem  Studiet  af  de  historiske  Forhold.  Paa  flere  Punk- 
ter kan  han  netop  ved  Gennemførelsen  af  sin  historiske  Metode  godt- 
gøre det  Sofistiske  i  det  Forsvar,  der  var  ført  for  overleverede 
Misbrug,  saaledes  ved  Undersøgelsen  af  den  personlige  og  den 
politiske  Frihed.  Og  hans  Beundring  for  Oldtiden  og  for  Eng- 
land fører  ham  til  at  give  ideale  Skildringer,  der  bleve  ligesaa 
mange  Fordømmelser  af  de  bestaaende  Forhold  i  Frankrig.  Som 
han  efter  sin  Hjemkomst  omdannede  sin  Have  til  en  engelsk 
Park,  saaledes  fik  ogsaa  hans  politiske  Ideer  en  engelsk  Kolorit. 
Og  her  maa  det  vel  mærkes,  at  han  i  sin  berømte  Skildring 
af  den  engelske  Forfatning  (Esprit  des  lois,  XI,  6)  snarere  byg- 
ger paa  sit  Studium  af  Lockes  Bog  »Of  Civil  Government« 
end  paa  dybere  gaaende  Undersøgelser  af  selve  det  engelske 
Forfatningsliv  i  dets  Sammenhæng  med  Nationens  Historie  og 
Sæder.  Lockes  Afhandling  var  jo  et  teoretisk  Foi-svar  for  Re- 
volutionen; den  skulde  ikke  beskrive,  hvad  der  historisk  bestod, 
men  begrunde  Retten  til  at  udvikle  det  historisk  Bestaaende 
videre  i  en  bestemt  Retning.  Montesquieu  gaar  nu  endog  videre 
end  Locke,  idet  han  langt  skarpere  end  denne  udvikler  Teorien 
om  Magtens  Tredeling  som  lovgivende,  dømmende  og  udøvende. 

Han  saa  ikke,  at  denne  Tredeling  faktisk  kun  passede  nogen- 
lunde paa  et  bestemt  Stadium  af  den  engelske  Historie,  netop 
Tiden  lige  efter  Revolutionen.  Tidligere  havde  Kongen  havt 
større  Del  i  den  lovgivende  Magt,  og  senere  har  Parlamentet 
faaet  en  stedse  større  Del  af  den  udøvende  Magt^^.  Og  dog 
betragtede  Montesquieu  dette  System  som  urgermanisk:  »dette 
smukke  System  er  opfundet  i  Skovene«.  Han  kendte  det  kun 
som  fuldt  færdigt  og  som  on  ydre  Form  for  Folkets  politiske 
Liv:  hele  det  Grundlag  af  Selvstyrelse  i  de  mindre  Kredse,  der 
bærer  den  engelske  Parlamentsforfatning,  saa  han  ikke.  Lige- 
som Voltaire  tog  Lockes  og  Newtons  Resultater  uden  at  med- 
tage den  Aand,  det  Forskersind,  af  hvilke  de  vare  voxede  frem, 
saaledes  tog  Montesquieu  den  engelske  Forfatnings  Form  og 
systematiserede  den  uden  at  medtage  den  faste  Undergrund, 
som  i  Virkeligheden  bar  den.  Fra,  denne  Side  set  er  han  be- 
slægtet med  den  franske  Oplysningsfilosofi  og  hører  hjemme  i 
dens  Rækker.  Man  mærker  ogsaa  hos  ham  »den  klassiske  Aand«. 
ALBERT  SOREL  siger  træffende  om  ham:  »Han  følger  ikke 
Regeringerne  i  deres  historiske  Udvikling  .  .  .  Han  fremstiller 
dem  som  fæstnede,  fuldstændige,  definitive  .  .  .  Ingen  Krono- 
logi og  intet  Perspektiv;  Alt  ligger  i  samme  Plan.  Det  er  Ti- 
dens, Stedets  og  Handlingens  Enhed,  der  fra  Teatret  er  over- 
ført paa  Lovgivningen«.  —  Det  var  dog  ikke  Montesquieus  Me- 
ning, at  engelske  Former  uden  videre  kunde  overføres  til  Frank- 
rig. Hans  Tanker  gik  snarere  i  Retning  af  Oenoplivelse  af  det 
gamle  franske  Monarki  med  en  oplyst  Embedsstand  og  især 
med  en  uafhængig  Dommerstand.  Men  hans  Tids  Aand  lagde 
Tendenser  ind  i  hans  Værk,  der  stred  mod  hans  egen  histo- 
riske Metode;  og  især  hos  hans  Læsere  var  denne  Aand  saa 
mægtig,  at  hans  Værk  fik  en  revolutionær  Betydning,  han 
ikke  havde  tænkt  sig. 


2.    CONDILLAC  OG  HELVETIUS. 
Det  erkendelsesteoretiske  og  psykologiske  Grundlag  for  den 
franske  Oplysningsfilosofi  blev  udarbejdet  af  CONDILLAC  (1715 

— 1780),  en  fredelig  Tænker,  der  efter  tidligt  at  være  bleven 
Gejstlig  og  efterat  have  ledet  en  italiensk  Prins'  Opdragelse, 
tilbragte  sine  sidste  Aar  i  et  Abbedi,  hvis  Indtægter  han  nød, 
I  sit  Hovedværk  {Traité  des  sensations^  1754)  gennemfører  han 
med  Klarhed  og  Bredde  og  mere  ad  deduktiv  end  ad  induktiv 
Vej  den  Sætning,  at  Alt  i  vor  Bevidsthed,  ikke  blot  —  som 
Locke  havde  lært  —  alt  Indhold,  men  ogsaa  alle  Virksomheder 
og  Former,  var  blot  Omdannelse  af  simple  passive  Fornemmel- 
ser (sensations  transformées).  Den  enkelte  Sansefornemmelse 
optræder  som  en  rent  passiv  Forandring  i  Sjælen.  Naar  denne 
Forandring  er  saa  stærk,  at  andre  Fornemmelser  udelukkes,  op- 
staar  Opma»rksomhed.  Naar  vi  samtidigt  have  to  Fornemmel- 
ser, siges  vi  at  sammenligne  og  dømme.  Erindring  er  kun  Efter- 
virkning af  en  Fornemmelse.  Abstraheren  er  Udsondring  af 
en  Fornemmelse  fra  andre  Fornemmelser.  Betingelsen  for  al 
Sammenligning,  Dommen,  Erindren  og  Abstraktion  er  Opmærk- 
somheden, der  altsaa  er  Grundfænomenet  i  Erkendelsen.  Ved 
dens  Hjælp  formaa  vi  at  opfatte  tydeligt  og  sondret,  hvad  der 
fra  først  af  fremtræder  i  en  kaotisk  Helhedsopfattelse.  Paa 
saadan  sondret  og  derved  tydelig  Opfattelse  af,  hvad  der  først 
fremtræder  i  kaotisk  Blanding  —  altsaa  paa  Analyse  —  beror 
al  Erkendelse.  Naar  vi  ved  Sprogets  Hjælp  danne  Tegn  for 
hvert  af  de  Elementer,  Analysen  frembyder,  kunne  vi  ved  For- 
bindelse af  disse  Tegn  og  ved  at  substituere  Tegn,  der  betyde 
det  Samme,  for  hverandre,  udvikle  en  logisk  Regnekunst,  et 
videnskabeligt  Sprog  af  fuldstændig  Klarhed  og  Nøjagtighed. 
Kun  ved  Hjælp  af  et  Tegnsprog  kan  Analysen  fuldføres;  men 
den  virker  igen  tilbage  paa  Tegnsproget,  og  al  Videnskab  er 
egentligt  et  System  af  Tegn,  hvis  Betydninger  og  indbyrdes 
Forhold  ere  fuldstændigt  klare.  (Smig.  Condillacs  Skrift:  La 
langue  des  calculs,  Introduction).  Sprogene  ere  analytiske  Me- 
toder, idet  Mennesket  uvilkaarligt  analyserer,  ledet  af  sin  Trang 
til  at  foretage  Gestus  eller  udbryde  i  Raab  overfor  det,  der  væk- 
ker hans  Opmærksomhed.  Senere  bliver  da  omvendt  Viden- 
skaben, den  nøjagtige  Analyse,  det  Samme  som  et  fuldkomment 
Sprog. 

Condillacs  Erkendelseslære  er  et  Forsøg  paa  at  udlede  Alt 

af  Erfaringen  saaledes,  at  Erfaringen  selv  opfattes  som  fuld- 
stændigt passiv,  mon  tillige  saaledes,  at  der  dog  vises  Mulig- 
heden af  en  Videnskab  paa  Erfaringens  Grund.  Ted  sin  Klar- 
bed og  Simpelbed  vandt  hans  Lære  stor  Tilslutning,  og  den 
fortrængte  Kartesianismen  paa  de  officielle  Liæreanstalter.  Den 
blev  den  Filosofi,  der  lærtes  i  Aarhundredets  Slutning,  under 
Revolutionen  og  Kejserdømmet,  indtil  nye  Retninger  gjorde  sig 
gældende.  Condillac  anvender  i'»Trait6  des  sensationsc  den 
Fremstillingsmaade,  at  ban  tæaker  sig  en  Statue,  hvis  Sanser 
én  ad  Gangen  vaagne  til  Virksomhed:  der  opstaar  6n  Fornem- 
melse ad  Gangen,  og  det  undersøges,  hvorledes  Bevidsthedslivet 
successivt  udvikler  sig  og  under  Indtrykkenes  Indflydelse  faar 
sine  forskellige  Evner  (Opmærksomhed,  Sammenligning,  Erin- 
dring o.  s.  v.),  der  altsaa  ikke  ere  oprindelige  Anlæg  i  Natu- 
ren. Karakteristisk  er  især  hans  Forsøg  paa  at  beskrive  Op- 
mærksomheden som  en  rent  passiv  Tilstand  og  hans  Beskrivelse 
af  Sammenligning  som  samtidig  Opmærksomhed  overfor  to  Ind- 
tryk. —  Den  successive  Opstaaen  af  de  forskellige  Evner  fore- 
gaar  under  Paavirkning  af  Menneskets  Drifter  og  Fornøden- 
heder. Drift  og  Fornødenhed  opstaar  ved  Sammenligning  af 
Lyst-  og  Ulystfølelser,  der  ere  en  særegen  Art  Sansning.  I  Ste- 
det for  at  udstyre  os  mod  en  Mængde  oprindelige  Evner,  har 
Naturens  Ophav  givet  os  Lyst-  og  Ulystfølelse  til  at  vække  Op- 
mærksomheden og  derved  sætte  Analysen  i  Gang,  forst  i  dennes 
simplere,  dernæst  i  dens  højere  Former. 

Skønt  Condillacs  Lære  fra  en  væsentlig  Side  set  staar  i 
skarp  Modsætning  til  den  kartesianske,  har  den  ikke  blot  Be- 
røringspunkter med  denne  i  den  Vægt,  der  lægges  paa  den 
analytiske  Metode,  men  ogsaa  i  den  spiritualistiske  Synsmaade, 
der  tilsidst  ligger  til  Grund.  Ti  Condillac  hævder  bestemt,  at 
Sansning  er  forskellig  fra  Bevægelse,  og  at  denne  derfor  kun 
kan  være  Lejlighedsaarsag  til  Sansningens  Opstaaen  i  en  fra 
Legemet  forskellig  Sjæl.  Vel  kende  vi  (indrømmer  Condillac, 
ligesom  Locke)  Sja-lens  Substans  ligesaa  lidt  som  liOgemets. 
Men  Evnen  til  at  sammenligne  (efter  Condillac:  til  at  have  to 
Fornemmelser  paa  6n  Gang)  forudsætter  dog  en  enkelt  Substans 
som  Fornemmelsernes  Bærer.    (Se   især  De  Vart  de  raisonner 

I,  3  og  Disænrs  i^réliminaire  du  cours  cVétude^  Art  4).  Des- 
uden angaar  Condillacs  Lære  kun  vore  Fornemmelser;  disse 
ere  kun  i> Statuens«  egne  Tilstande;  hvis  den  første  Fornem- 
melse er  Rosenlugt,  saa  er  Sjælen  kun  Rosenlugt  og  ikke  Andet. 
Udstrækningen,  som  efter  Condillac  kun  skriver  sig  fra  Berø- 
ringssansen, oprindeligt  slet  ikke  fra  Synssansen,  er  kun  det 
mest  konstante  Element  i  vore  Fornemmelser,  det,  hvorom  de 
andre  samle  sig;  men  har  man  derfor  Ret  til  at  betragte  den 
som  Udtryk  for  absolut  Realitet?  Udstrækningen  er  en  For- 
nemmelse, der  vækkes  i  os,  saavel  som  andre  Fornemmelser, 
ved  Noget,  hvis  Væsen  vi  ikke  kende.  (Traité  des  sensations, 
I,  Ir  II,  11;  IV,  5).  Condillac  røber  Indflydelse  af  Berkeley 
(»Barclai«,  som  han  kalder  ham),  i  hvert  Tilfælde  af  hans 
»Theory  of  Vision«,  hvorimod  det  er  tvivlsomt,  om  han  har 
kendt  hans  Hovedskrifter;  hans  Abstraktionslære  tyder  ikke 
paa  det. 

Vi  have  allerede  hørt  Voltaire  henvise  til  Condillac  som 
den  store  Filosof.  Som  det  kan  gaa  i  Krigstid,  blev  den  frede- 
lige Tænkers  Resultater  brugte  som  Krigsvaaben.  Man  tog  hans 
Lære  om  Sansningens  Transformation  og  lod  hans  Spiritualisme 
ligge.  I  direkte  Medvirken  med  den  frie  Retning  og  under 
stigende  Sympati  med  den  forfattede  derimod  HELVÉTIUS  (1715 
—1771)  sine  Arbejder  {De  F esprit,  1758.  —  De  Vhonwie,  1773 
— 74).  Bogen  De  Tesprit  blev  behandlet  som  en  af  de  ugude- 
ligste Bøger,  der  nogensinde  er  skrevet.  Den  blev  fordømt  af 
Erkebiskoppen  af  Paris,  af  Paven  og  af  Pariserparlamentet,  og 
Helvétius,  der  havde  ventet  sig  litera^r  Berømmelse  ved  Bogen, 
maatte  en  Tid  opholde  sig  i  Udlandet,  blandt  Andet  en  Tid- 
lang hos  Frederik  den  Store,  der  satte  stor  Pris  paa  hans  uegen- 
nyttige Karakter  og  efter  hans  Død  skrev  til  d'AIembort:  »Med 
uendelig  Smerte  har  jeg  erfaret  hans  Bortgang.  Hans  Karakter 
forekom  mig  beundringsværdig.  Maaske  maatte  man  have  ønsket, 
at  han  hellere  havde  raadspurgt  sit  Hjerte  end  sin  Aand«. 
Helvétius  var  en  frisindet,  mildt  tænkende  og  menneskekærlig 
Mand,  der  brugte  den  Rigdom,  han  havde  vundet  sig  som 
Generalforpagter,  i  Literaturens  og  Velgørenhedens  Tjeneste. 
Med  stor  Sorg  og  Harme  fulgte  han  (som  man  isan*  ser  af  det 

efterladte  Skrift  De  l'homrae)  sit  Fædrelands  Nedværdigelse  og 
indre  Opløsning.  Hans  Skrifter  ere  baarne  af  Overbevisningen 
om  de  ulykkelige  Følger  af,  at  Individerne  udelukkes  fra  aktiv 
Deltagelse  i  det  offentlige  Liv.  Karaktererne  faa  da  ikke  til- 
strækkeligt store  Motiver  og  Emner  til  Handling.  Det  gaar  baade 
ud  over  Literaturen  og  Moralen.  Ti  baade  Talentet  og  Dyden,  >  Aan- 
den«  (esprit)  og  »Retskaffenheden«  (probit6)  betinges  og  udvikles 
ved  Regeringsformen  og  ved  den  igen  af  Regeringsformen  bestemte 
Opdragelse.  Dette  er  den  store,  alvorligeHovedtanke,  der  ligger  bag- 
ved Helv6tius'  Værker.  Han  fortsætter  Condillacs  Teori  om  alle 
Evners  Udvikling  ved  Erfaring  og  ydre  Paavirkning.  Endog  Kær- 
ligheden til  os  selv  er  erhvervet:  ti  vi  kunne  ikke  fole  Kær- 
lighed, uden  at  vi  forst  have  følt  Lyst  og  Smerte.  Modtagelig- 
heden for  Lyst  og  Smerte  er  da  den  eneste  Gave,  Naturen  op- 
rindeligt har  givet  os.  Den  vækker  og  skærper  Opmærksom- 
heden, og  den  bestemmer  vor  Handlen.  Hvad  der  kommer  til 
at  fæstne  vor  Opmærksomhed,  beror  paa  Opdragelsen  —  dette 
Ord  taget  i  allervideste  Betydning,  saaledes  at  det  betegner  Alt 
i  vore  Omgivelser  og  Forhold,  som  faar  Indflydelse  paa  vor 
Udvikling,  lige  til  de  mindste  Ubetydeligheder.  Idet  Helvétius 
tager  Ordet  Opdragelse  i  denne  vide  Betydning,  kan  han 
paastaa,  at  to  Mennesker  aldrig  faa  ganske  samme  Opdragelse 
(De  lesprit,  III,  1).  Begavelsen  antager  han  for  ens  hos  Alle 
—  men  Betingelserne  for  dens  Udvikling  ere  forskellige.  Alle 
Karakterforskelligheder  udleder  Helvétius  af  Opdragelsen,  og  da 
denne  igen  hænger  sammen  med  de  offentlige  Forhold  og  Re- 
geringsformen, ser  man,  hvorledes  hans  Teori  motiverer  hans 
Sorg  og  Harme  over  Frankrigs  indre  Tilstande. 

Sædernes  Fordærvelse  bestaar  ikke  saa  meget  i  de  Ud- 
svævelser, de  Enkelte  hengive  sig  til,  som  i  den  almindelige 
Spaltning  af  den  individuelle  og  den  sociale  Interesse.  Det  er 
Hykleri,  naar  Moralisterne  angribe  de  enkelte  Individers  private 
Laster,  i  Stedet  for  at  rette  deres  Angreb  mod  de  offentlige 
Misbrug  og  mod  Undertrykkelsen  fra  oven.  Moral,  Ix)vgivnings- 
kunst  og  Pædagogik  ere  ikke  tre  forskellige  Bestræbelser,  men 
hvile  paa  det  samme  Princip,  nemlig  Principet  om  den  offent- 
lige Nytte,  Nytten  for  det  storst  mulige  Antal  Mennesker,  der 

ere  forbundne  til  en  Stat.  (De  Tesprit,  II,  17).  Hvad  der  an- 
erkendes som  godt  og  som  Dyd  (probité),  beror  paa  Interessen. 
De  Fleste  anerkende  kun  som  godt,  hvad  der  stemmer  med 
deres  egen,  begrænsede  Interesse.  Kun  forholdsvis  Faa  besidde 
—  især  under  de  slette  sociale  og  politiske  Forhold  —  den  op- 
lyste Stolthed,  den  aandehge  Adel,  at  de  kunne  fælde  deres 
moralske  Domme  udfra  Hensynet  til  den  offentlige  Nytte,  uden 
at  vildledes  af  deres  egen  eller  deres  nærmeste  Omgivelsers 
snevre  Interesser.  Saadan  Sjælsadel  forudsætter  ingenlunde  Op- 
givelse af  Kærligheden  til  sig  selv.  En  saadan  Opgivelse  er  en 
Umulighed.  Men  den  forudsætter,  at  den  egne  Interesse  er 
uadskilleligt  forbunden  med  den  offentlige,  især  gennem  Tran- 
gen til  Magt  og  Ære.  »Ingen  har«,  siger  Helvétius  (De  Thomme, 
V,  1),  »nogensinde  til  egen  Skade  bidraget  til  det  offentlige 
Vel.  Den  Borger,  der  paa  Heltevis  vover  sit  Liv  for  at  be- 
dække sig  med  Ære,  fortjene  offentlig  Agtelse  og  befri  sit  Fædre- 
land fra  Trældom,  følger  den  Folelse,  der  for  ham  er  forbun- 
den med  støret  Lyst  .  .  .  Det  gode  Menneske  adlyder  altsaa 
kun  en  ædel  Interesse«.  —  Det  staar  uklart  hen  hos  Helvétius, 
om  Trangen  til  Magt  og  Ære  ikke  bliver  af  en  noget  anden 
Beskaffenhed^  naar  den  uadskilleligt  knyttes  til  Hensynet  til 
»bien  public«,  end  naar  den  staar  isoleret  og  derfor  søger  Til- 
fredsstillelse ved  hvilkesomhelst  Midler.  Udtrykket  Sjælsadel 
(noblesse  d'åme)  synes  at  forudsætte,  at  Følelsen  dog  maa  under- 
gaa  en  vis  Metamorfose,  naar  det  —  ved  en  udmærket  Op- 
dragelse —  er  lykkedes  at  forbinde  Forestillingen  om  Retfær- 
dighed saa  nøje  med  Forestillingen  om  Magt  og  Lykke,  at  de 
aldeles  sammensmelte  til  én  eneste  Forestilling  (Note  33  til  De 
rhomme,  Sect.  4).  Der  savnes  hos  Helvétius  (saavel  som  hos 
Condillac)  en  nøjere  Undersøgelse  om  den  Maade,  paa  hvilken 
Følelserne  ændres  under  Forestillingernes  og  Forestillingsfor- 
bindelsernes Indflydelse,  Undersøgelser,  som  Spinoza,  Hume  og 
Hartley  havde  begyndt. 

En  Hovedsætning  hos  Helvétius  er  det,  at  vi  kun  kunne 
anerkende  Ideer  og  Karakteregenskaber,  der  stemme  med  vore 
egne  Ideer  og  Følelser.  Aand  (esprit  —  i  Betydning  af  Evne 
til  nye  Tankeforbindelser)  anerkende  vi  kun,  hvor  de  nye  Tanke- 

forbindelser,  vi  træffe,  have  en  vis  Analogi  med  vore  egne 
Tanker  og  stemme  med  vore  egne  Interesser.  Og  hvad  der 
gælder  for  Anerkendelsen  af  Aand,  gælder  ogsaa  for  Anerken- 
delsen af  Retskaffenhed  (probité).  Uden  at  vor  egen  Interesse 
sættes  i  Bevægelse,  anerkende  vi  Intet.  Men  —  siger  Helv6- 
tius  —  der  er  to  Slags  Interesse:  »Der  er  Mennesker,  som 
ere  besjælede  af  en  ædel  og  oplyst  Stolthed,  og  som  bevare 
deres  Aand  i  en  svævende  Tilstand  (etat  de  suspension),  som 
giver  nye  Sandheder  fri  Indgang.  Til  disses  Tal  hore  nogle 
filosofiske  Aander  og  nogle  unge  Mennesker,  der  endnu  ikke 
have  formet  sig  saa  faste  Meninger,  at  de  rødme  ved  at  ændre 
dem  ....  Der  er  andre  Mennesker  —  og  det  er  de  fleste 
—  der  besjæles  af  en  mindre  ædel  Forfængelighed.  Disse  kunne 
klin  anerkende  saadanne  Ideer,  som  stemme  med  deres  egne, 
og  som  retfærdiggøre  den  høje  Mening,  de  alle  have  om  deres 
Aands  Dygtighed«  (De  Tesprit,  II,  3.  Smlgn.  De  Thomme,  IV, 
6:  »Geniet  har  til  Beskytter  og  Lovtaler  Ungdommen  og  nogle 
faa  oplyste  og  brave  Mennesker«).  —  Dog  nævner  Helvétius 
ved  Siden  af  den  uædle  Forfængelighed  ogsaa  Dovenskaben 
som  en  Hindring  for  Anerkendelse  af  nye  Ideer  og  nye  Dy- 
der. Begge  Hindringer  kunne  efter  hans  Opfattelse  kun  over- 
vindes ved,  at  en  tilstrækkelig  stærk  Folelse  river  Mennesket 
lid  af  dets  Sløvhed  og  dets  Begrænsning.  —  Begge  Helvétius' 
Værker  (hvis  Tendens  ofte  er  bleven  misforstaaet)  undersøge 
Betingelserne  for  store  Aanders  og  betydningsfulde  Karakter- 
egenskabers Opstaaen  og  for  Anerkendelsen  af  dem,  naar  de 
ere  opstaaede,  og  Grundbetingelsen  er  for  ham  den  nøje  For- 
bindelse af  det  individuelle  Liv  med  det  offentlige.  Hans  Teo- 
rier om  Individernes  oprindelige  Ensartethed,  om  Selvinteressen 
som  det  Fundamentale  og  om  Opdragelsens  Almagt  tjene  alle 
til  Indskærpelse  af  en  og  samme  Grundtanke. 

Helvétius'  religiøse  Standpunkt  er  det  deistiske,  med  stærk 
Fremhæven  af  Guddommens  Uerkendelighed.  Han  polemiserer 
mod  den  teologiske  Moral,  fordi  den  blot  angriber  private  Laster 
og  ikke  det  Ondes  Kilde  i  de  offentlige  Forhold,  og  mod  Præste- 
standen, fordi  dens  Interesse  ikke  kan  gaa  sammen  med  det 
hele  Folks.    Der  gaar  overhovedet  en  polemisk  Understrøm  gen- 

iiem  hans  Boger  —  endnu  stærkere  i  De  l'homme  end  i  De 
Tesprit,  som  Diderot  dog  ikke  havde  Uret  i  at  kalde  et  Kølle- 
slag mod  alle  Fordomme. 


8.   LA  METTRIE,  DIDEROT  OG  HOLBACH. 

Allerede  hos  Voltaire  spiller  ved  Siden  af  Erfaringsfiloso- 
fien  Naturvidenskaben  og  dens  Resultater  en  væsentlig  Rolle. 
Men  i  forste  Linie  kommer  den  naturvidenskabelige  Indflydelse 
frem  hos  en  Gruppe  af  franske  Filosofer,  som  vel  tage  Lockes 
Lære  om,  at  Alt  i  Bevidstheden  stammer  fra  Sansningen,  til 
Indtægt,  men  hvis  Hovedtanker  dog  angaa  den  materielle  Na- 
tur. Deres  Filosofi  skal  være  en  simpel  Konsekvens  af  Natur- 
videnskaben. De  genoptage  Hobbes'  materialistiske  Tendens, 
men  saaiedes,  at  de  forsoge  at  gaa  induktivt  frem,  medens 
Hobbes  overvejende  gik  deduktivt  fi-em.  Deres  Optræden  er  et 
Vidnesbyrd  om,  at  Naturvidenskabens  Metode  og  Resultater  med 
stigende  Energi  fordrede  Indflydelse  paa  Livs-  og  Verdens- 
anskuelsen. Og  jo  umuligere  det  var  dem  at  forklare  sig  eller 
at  retfærdiggøre  de  kirkelige  Dogmer  og  de  bestaaende  Institu- 
tioner udfra  de  naturvidenskabelige  Grundsætninger,  der  for 
dem  stode  som  evige  Sandheder,  desmere  maatte  disse  Dogmer 
og  Institutioner  staa  for  dem  som  rent  vilkaarlige,  som  ud- 
sprungne af  Dumhed,  Fanatisme  eller  Bedrageri.  Voltaires  Di- 
lemma: Galskab  eller  Slyngelagtighed,  blev  her  fort  ud  i  sine 
sidste  Konsekvenser  og  blev  udslynget  med  en  Trods  og  en 
Lidenskabelighed,  som  Voltaire,  der  ikke  forlader  Hoffets  og 
Salonernes  Atmosfære,  ikke  havde  kendt.  Og  dog  ere  ogsaa 
disse  Forfattere  klare  over,  at  deres  Ideer  ikke  kunne  finde 
Indgang  hos  den  store  Mængde. 

Den  revolutionære  Tendens  hos  disse  Forfattere,  deres  Over- 
bevisning om,  at  man  maa  reformere  Himlen,  før  man  kan  re- 
formere Jorden,  hindrer  ikke,  at  deres  Værker  have  filosofisk 
Værdi.  De  bekæmpe  den  spiritualistiske  Lære,  vel  ikke  med 
principielle  Argumenter,  der  gaa  ud  over,  hvad  Hobbes  og 
Spinoza  havde  ydet,  men  med  større  Rigdom  af  Enkelterfarin- 

ger.  De  støtte  sig  ikke  blot,  som  det  17.  Aarhundredes  Tæn- 
kere, til  den  mekaniske  Naturvidenskabs  almindelige  Principer, 
men  ogsaa  til  de  Resultater,  Videnskaben  om  det  organiske  Liv 
i  det  sidste  Aarhundrede  havde  frembragt.  Særligt  er  her  LA 
Mettrie  (1709 — 1751),  den  egentlige  Grundlægger  af  den 
franske  Materialisme  i  det  18.  Aarhundrede,  at  nævne.  Han 
var  Militærlæge,  men  mistede  sin  Plads  dels  paa  Grund  af  sine 
Angreb  paa  den  herskende  Medicin,  dels  paa  Grund  af  sin 
Histoire  naturelk  de  Våme  (1745),  hvor  han  forste  Gang  ud- 
talte sine  Anskuelser.  En  Tid  opholdt  han  sig  nu  i  Holland; 
men  herfra  niaatte  han  flygte  paa  Grund  af  den  Forargelse, 
hans  Uhommc  machiue  (1748)  vakte.  Han  fandt  nu  et  Til- 
flugtssted hos  Frederik  den  Store,  hvis  Forelæser  han  blev,  og 
med  hvem  han  syntes  at  have  staaet  paa  en  meget  fortrolig 
Fod.  Han  døde  pludseligt  1751;  onde  Tunger  (især  Voltaires) 
fortalte,  at  Døden  skyldtes  hans  Gourmandise,  men  der  synes 
at  foreligge  et  Forgiftningstilfælde.  La  Mettries  Karakter  til- 
taler ved  Frejdighed  og  en  vis  elskværdig  Letsindighed.  Men 
han  kunde  ogsaa  være  fræk  i  Stedet  for  frejdig,  og  letfærdig  i 
Stedet  for  letsindig,  og  hans  filosofiske  Ry  har  maattet  lido 
under  disse  uheldige  Sider  i  hans  Karakter,  der  unegteligt  ogsaa 
mærkes  i  hans  Skrifter.  I  den  senere  Tid  have  især  ALBERT 
Lange  i  sin  »Geschichte  des  Materialismus«  og  DUBOrs  Rey- 
MOND  i  sit  aandfulde  Foredrag  om  La  Mettrie  banet  Vejen  for 
en  retfærdigere  Bedømmelse. 

La  Mettrie  vil  bygge  paa  Erfaring  og  Iagttagelse  og  an- 
vende den  sammenlignende  Metode.  Han  er  som  Naturforsker 
en  Elev  af  den  berømte  Læge  BOERHA\t:,  der  anvendte  den 
kartesianske  Naturlæres  Grundsætninger  paa  Studiet  af  det  or- 
ganiske Liv.  Titelen  paa  La  Mettries  bekendte  Skrift  »L'homme 
machine«  viser  tilbage  til  Descartes  og  kunde  meget  godt  være 
udgaaet  fra  den  ældre  kartesianske  Skole,  naar  blot  den  Sjæle- 
substans, der  af  og  til  rorer  ved  Koglekirtlen.  skydes  ud.  Ad 
den  sammenlignende  Metodes  Vej  søger  La  Metrie  at  vise,  at 
der  kun  er  en  Gradsforskel  mellem  Dyr  og  Menneske,  og  at 
der  altsaa  ingen  Grund  er  til  at  antage,  at  der  hos  Mennesket 
træder  en  helt  nv  Art  Substans  til.    For  ikke  at  raisforstaa  La 

Mettrie  maa  man  mærke  sig,  at  han  ikke  blot  bar  skrevet  en 
»L'bomme  macbine«,  men  ogsaa  et  Skrift  med  Titel:  Les  ani- 
maux  plus  que  machines.  Hans  Opgave  er  ved  Fremdragen  af 
Slægtskabet  i  Bygning  og  Virkemaade  mellem  den  menneskelige 
og  den  dyriske  Organisme  at  godtgøre,  at  det,  der  virker  i  dem, 
ikke  er  væsensforskelligt.  Og  han  gaar  endnu  videre.  Han 
fremhæver  ikke  blot  Lighederne  mellem  Mennesket  og  Dyret, 
men  ogsaa  Lighederne  mellerii  Menneske  og  Plante  (Vhomme 
j)Ja7it€),  Og  af  hele  den  Trinrække,  Studiet  af  de  levende  Væse- 
ners Bygning  og  Funktioner  viser  os,  drager  han  saa  den  Slut- 
ning, at  er  der  Sjæleliv  foroven,  kan  det  ikke  ganske  mangle 
forneden.  Evnen  til  at  fornemme  udstrækker  han  til  alt  Ijovende, 
ja  til  alt  Materielt:  Alt  i  Universet  er  fuldt  af  Sjæle,  og  han 
henviser  her  (Les  animaux  plus  que  machines.  Oeuvres  philos. 
Berlin  1755.  H,  p.  82)  til  Leibniz'  slumrende  Monader.  — 
Denne  Trinrække  bestaar  nu  for  La  Mettrie  ikke  af  én  Gang 
for  alle  færdige  Former.  Han  antager  —  i  Tilslutning  dels  til 
den  af  Voltaire  haanede  Naturforsker  Maillet,  dels  til  Epikuros 
og  Lucretius  —  en  Udvikling  fra  lavere  til  højere  Former.  Som 
det  synes  (Systéme  d'Épicure  §  13.  32—33,  39),  har  han  an- 
taget evige  organiske  Spirer,  af  hvilke  under  Vexelvirkningen 
med  de  ydre  Forhold  de  forskellige  Livsformer  ere  fremgaaede 
under  fremskridende  Fuldkommenhed.  Den  fremaddrivende 
Kraft  er  Trangen,  Fornodenhederne.  Et  højere  Sjæleliv  opstaar 
forst,  naar  der  kommer  andre  Fornødenheder  end  de  rent  vegeta- 
tive. Planterne  behøve  ingen  egentlig  Sjæl.  Overgangsformerne 
mellem  Planter  og  Dyr  have  saa  meget  desmere  Intelligens,  jo 
mere  de  ere  nødte  til  at  bevæge  sig  for  at  finde  deres  Føde. 
Og  Mennesket  staar  højest,  fordi  det  har  de  fleste  Fornøden- 
heder (L'homme  plante).  —  Det  er  en  interessant  Antecipation 
af  Ideen  om  Kampen  for  Tilværelsen,  der  her  moder  os.  Og 
naar  La  Mettrie  opstiller  den  Sætning:  »Væsener  uden  For- 
nødenheder ere  ogsaa  uden  Aand«,  er  det  ikke  umuligt,  at 
han  dermed  har  givet  Helvetius  Motivet  til  en  af  hans  Hoved- 
tanker. 

Hele  den  hidtil  fremstillede  Side  af  Ija  Mettries  Lære  har 
sin    Interesse  aldeles  afset    fra   de  materialistiske  Synsmaader, 

han  uddrager  af  den.  Xodvendigheden  af  den  materialistiske 
Konsekvens  ligger  for  ham  i,  at  vi  ikke  se  Andet  om  os  end 
Materie,  under  stadigt  skiftende  Former.  Han  indromraer  vel, 
at  vi  ikke  kende  Materiens  egentlige  Væsen.  Men  vi  kende 
dens  Egenskaber,  nemlig:  Udstrækning,  Bevægelse  og  Fornem- 
melse. At  Fornemmelse  er  en  Egenskab  ved  Materien,  udleder 
han  af  Erfaringen,  der  viser  os,  at  visse  organiske  Tilstande 
stedse  ledsages  af  Fornemmelse,  og  han  beraaber  sig  her  sær- 
ligt paa  den  sammenlignende  Undersøgelse,  der  viser  os  Sjæle- 
livet varierende  med  Organisationen.  Dersom  Sjælen  ikke  er 
materiel,  d.  v.  s.  udstrakt,  hvorledes  kan  det  da  forklares,  at 
Entusiasme  gor  os  varme,  og  at  omvendt  Feberheden  paavirker 
Forestillingerne?  (L'homme  machine.  Oeuvies,  III,  p.  75  f.). 
Alle  vore  Tanker  maa  være  materielle  Modifikationer.  Og  da 
der  faktisk  i  vor  Hjerne  rummes  en  stor  Mængde  Tanker,  saa 
maa  disse  være  overordentligt  smaa  for  at  kunne  »logere« 
der  (Tratte  de  Vame.  p.  103:  De  la  petitesse  des  idées)!  —  La 
Mettrie  anser  Antagelsen  af  en  Sjælesubstans  for  en  unyttig  og 
selvmodsigende  Hypotese;  han  vil  lade  sig  nøje  med,  hvad  Ana- 
tomien og  Fysiologien  lære  os  —  og  han  mener,  at  han  gor 
det.  Han  hævder,  at  Sporgsraaalet  om  Materialismens  Sandhed 
maa  afgores  rent  teoretisk.  Vor  Aands  Højhed  beror  ikke  paa, 
om  vi  om  den  kunne  bruge  det  meningsløse  Ord  Ulegemlig- 
hed,  men  paa  dens  Kraft,  dens  Omfang,  dens  Klarhed.  Den  be- 
høver da  ikke  at  rødme  over  at  være  bleven  født  i  Dyndet. 
La  Mettrie  har  her  rigtigt  set,  at  Materialismen  er  forenelig  med 
praktisk  Idealisme.  Hans  egen  Moralfilosofi,  forsaavidt  han  har 
en  saadan,  har  ganske  vist  langtfra  dette  Præg.  Maalestokken 
for  Retfærdighed  er  Samfundets  Tarv,  hævder  han ;  men  denne 
Maalestok  bruger  han  egentligt  kun  til  at  skelne  mellem  Ud- 
svævelse (débauche),  den  Lystfølelse,  der  medfører  Skade  for 
Samfundet,  og  Nydelsen  (volupté),  den  Lystfølelse,  der  ikke 
skader  Andre.  Naar  han  saa  har  gjort  denne  Distinktion,  hol- 
der han  sig  til  Nydelsen  og  giver  detaillerede  Anvisninger  an- 
gaaende  den  (Vartdejoidr),  Anvisninger,  ved  hvilke  Sentimen- 
talitet og  Sanselighed  virke  sammen  paa  en  Maade,  der  vækker 
Væmmelse. 

DENIS  Diderot  (1713—1784)  betegner  paa  én  Gang 
Højdepunktet  af  filosofisk  Tænkning  og  af  revolutionær  Aand 
i  det  18.  Aarhundredes  franske  Literatur.  Han  var  en  varm- 
hjertet Mand  med  stor  Evne  til  at  sætte  sig  ind  i  Emner  og 
Forhold  af  den  mest  forskellige  Art,  en  fransk  I^ibniz,  som 
formaaede  at  finde  Liv  overalt  og  havde  Blik  for  Ejendomme- 
lighederne, men  tillige  Trang  til  at  finde  Sammenhængen  i  det 
Hele.  Digteren  hos  ham  stredes  ofte  med  Tænkeren;  mange 
af  hans  Tanker  udtale  kun  Øjeblikkets  Stemning  med  kras  En- 
sidighed, uden  at  han  har  søgt  at  finde  den  Traad,  der  kunde 
forbinde  dem  med  andre  Tanker,  som  det  dog  ogsaa  var  hans 
Villie  at  hævde.  En  cynisk  Glæde  ved  det  Raa  og  Platte  kunde 
afløses  hos  ham  af  de  mest  ophøjede  Ideer  og  Stemninger.  Og 
i  hans  Værker  staa  sentimentale  Udgydelser  Side  om  Side  med 
geniale  Tankeudviklinger.  Hans  literære  Skæbne  har  været  for- 
underlig. Af  Samtiden  var  han  kun  kendt  som  Komediefor- 
fatter, som  Forfatter  af  nogle  naturfilosofiske  Skrifter  i  deistisk 
Retning  og  som  Udgiver  af  den  store  Encyklopædi,  i  hvilken 
Hensynet  til  Censuren  paatvang  ham  en  Smuglers  Rolle,  naar 
han  vilde  have  sine  egne  Ideer  frem.  Arbejdet  paa  Encyklo- 
pa^dien  tog  hans  meste  Kraft  og  Tid.  Med  utrolig  Udholden- 
hed førte  han  trods  al  Modstand  dette  Kæmpeværk  igennem. 
Hans  alsidige  Interesse  viste  sig  her  paa  en  storartet  Maade, 
idet  han  ikke  blot  har  forfattet  en  Række  filosofiske  Artikler, 
men  ogsaa  Artikler  om  Haandværker  og  Fabriker,  der  hvilede 
paa  grundigt  Selvstudium.  Dette  Arbejde  betegner  et  kultur- 
historisk Vendepunkt  ved  at  bringe  Oplysning  og  Kundskab  ud 
i  vide  Kredse.  Men  sine  egentlige  Anskuelser  fik  Diderot  ikke 
frem  her.  De  maa  søges  i  hans  Korrespondance  (især  i  Brevene 
til  Mademoiselle  Voland,  der  skildre  de  radikale  Saloner  i  Paris 
paa  en  baade  interessant  og  kostelig  Maade)  og  i  hans  Dialo- 
ger (især  Samtale  nied  d'Alembert  og  (V Aleniberts  Drom)^  der 
forfattedes  1769,  men  først  udkom  1830  (under  Titel:  Mémoi- 
res,  correspondances  et  ouvrages  inédits).  Forst  ved  disse  Vær- 
ker har  man  lært  den  egentlige,  Diderot  at  kende.  Vi  holde  os 
her  til  hans  rent  filosofiske  Ideer,  saa  meget  mere  som  vor 
Literatur  for  faa  Aar  siden  fik  en  smuk  og  udførlig  Skildring 

af  Diderot  (KNUD  IPSEN:  Diderot,  hans  Liv  og  hans  Gerning, 
København  1891). 

I  sine  første  Skrifter  benytter  Diderot  endnu  paa  populær- 
teologisk  Vis  Gudsforestillingen  til  at  forklare,  hvad  Viden- 
skaben ikke  syntes  at  kunne  forklare.  Men  mere  og  mere 
gaar  det  op  for  ham,  at  en  saadan  Forklaring  er  noget  helt 
Andet  end,  hvad  Videnskaben  forstaar  ved  Forklaring.  I  sit 
Skrift  Inte)yrétation  de  la  nature  (1754)  hævder  han,  at  den 
sande  Metode  er  en  Vexelvirkning  af  Iagttagelse  og  Tænkning, 
Induktion  og  Deduktion,  hvor  man  gaar  fra  Erfaringen  gennem 
Fornuften  tilbage  til  Erfaringen.  Tillige  genoptager  han  her  i 
mere  realistisk  Aand  Spørgsmaal,  som  han  allerede  tidligere 
havde  berørt,  nemlig  det  store  Spørgsmaal  om,  hvorledes  de 
hensigtsmæssige  Naturfænomener  ere  at  forklare.  I  Stedet  for 
at  appellere  til  en  Aarsag  udenfor  Naturen,  udtaler  han  Mulig- 
heden af,  at  der  i  Materiens  Kaos  fra  Evighed  af  har  været 
Elementer  med  Evne  til  Liv  og  Bevidsthed,  og  at  disse  Ele- 
menter efterhaanden  ere  blevne  samlede  og  gennem  mange  Ud- 
viklingsstadier ere  blevne  til  Dyr  og  Mennesker,  idet  de  Kom- 
binationer og  Formationer,  der  ikke  vare  levedygtige,  successivt 
udskiltes.  Ligesom  La  Mettrie  synes  Diderot  at  være  kommen 
til  saadanne  Ideer  dels  ved  Læsningen  af  Lucretius,  dels  ved  at 
gennemføre  Leibniz'  Lære  om  Kontinuiteten  i  Monadernes  Trin- 
række og  forbinde  den  med  de  samtidige  Naturforskeres  Under- 
søgelser om  de  smaa  Organismer.  Selv  om  det  vilde  være  urig- 
tigt at  fremstille  Diderot  som  blot  Discipel  af  liOibniz^^),  er 
dog  Indflydelsen  fra  Monadelærens  Grundlægger  tydelig  hos 
ham.  Vel  kan  han  have  faaet  Ideen  om  Bevægelsen  som  en 
oprindelig  Egenskab  ved  Materien  fra  Toland,  og  vel  kan  Op- 
fattelsen af  Hviletilstanden  som  en  Tilstand  af  Kraft  eller  Spæn- 
ding (nisus)  (i  den  lille  Afhandling:  Principes  philosophiques 
sur  la  maliere  et  le  mouremefit)  skrive  sig  fra  Andre  end  Leib- 
niz. Men  uaar  Diderot  i  sin  glimrende  Dialog  »Samtale  mel- 
lem d'Alembert  og  Diderot«  ikke  blot,  som  La  Mettrie  og  ad- 
skillige af  Tidens  Naturforskere,  opfatter  Evnen  til  at  fornemme, 
Sensibiliteten,  som   en   almindelig  og   væsentlig  Egenskab   ved 

Materien,  men  ved  den  nærniere  Gennemførelse  af  denne  Tanke 
indfører  en  Forskel  mellem  potentiel  og  aktuel  Sensibilitet  (sensi- 
bilité  inerte  —  sensibilité  active)  i  Analogi  med  Forskellen 
mellem  »død«  og  »levende«  Kraft,  saa  vil  man  neppe  kunne 
undgaa  at  finde  en  Indflydelse  af  en  af  Leibniz'  betydnings- 
fuldeste Tanker.  For  Diderot  ere  Livet  og  Aanden  evige  i  Na- 
turen. De  ere  aldrig  blotte  Produkter  eller  Resultater  af  rent 
mekaniske  Processer.  Deres  Spirer  ere  fra  forst  af  tilstede,  og 
det  gælder  kun,  om  Udviklingsbetingelserne  ere  tilstede.  Over- 
gangen fra  den  potentielle  til  den  aktuelle  Form  foregaar  jo, 
hver  Gang  Organismen  omsætter  Føden  til  Blod  og  Nerver! 
Saa  stor  Vægt  der  end  er  at  lægge  paa  de  ydre  Betingelser, 
saa  ere  de  indre,  oprindelige  Betingelser  dog  for  Diderot  det 
Væsentlige.  At  antage,  at  man  ved  at  føje  en,  to  eller  tre 
døde  Partikler  til  en  død  Partikel,  deraf  skulde  kunne  danne 
et  levende  System,  det  er  dog  en  meget  stor  Absurditet!  En 
Omlejring  af  Partikler  skulde  kunne  frembringe  Bevidsthed! 
Nej,  hvad  der  har  Liv  og  Bevidsthed,  har  altid  havt  dem  og 
vil  altid  have  dem.  Hvorfor  skulde  hele  Naturen  ikke  være  af 
samme  Beskaffenhed?  Forskellen  mellem  de  lavere  og  de  højere 
Trin  er  da  kun  den,  at  hvad  der  paa  de  højere  Trin  existerer 
i  koncentreret  Form,  det  er  paa  de  lavere  Trin  spredt  i  en 
Mangfoldighed  af  Elementer.  (Lettre  å  Mile  Voland,  15  octobre 
1759).  Det  er  denne  Tanke,  som  na^rmere  udvikles  i  »Samtale 
mellem  d'Alembert  og  Diderot«  og  i  »d'Alemberts  Drøm«,  to 
Dialoger,  der  baade  ved  Form  og  Indhold  hore  til  Filosofiens 
klassiske  Værker. 

d'Alembert  gør  en  Indvending,  som  ikke  bliver  besvaret. 
Selv  om  man  tillægger  Materiens  Partikler  oprindelig  Sensibili- 
tet (i  potentiel  Form),  hvorledes  kan  der  saa  ved  Sammenfojen 
af  saadanne  Partikler  opstaa  en  Bevidsthed,  der  ikke  skal  have 
sit  Sæde  i  nogen  af  disse  Partikler,  men  svare  til  Sammen- 
hængen mellem  dem  alle?  »Hør,  Filosof,«  siger  d'Alembert, 
»jeg  ser  nok  Aggregatet,  Vævet  af  smaa  sensible  Væsener,  men 
et  levende  Væsen,  et  Hele,  et  System,  et  Selv  med  Bevidsthed 
om  sin  Enhed!  Det  ser  jeg  ikke,  nej,  det  ser  jeg  ikke!«  — 
Det    fastholdes   altsaa,    at    der  her   —   ved  Bevidsthedens  Op- 

staaen  —  ligger  et  Problem,  der  ikke  loses  ved  at  antage  Sensi- 
biliteten som  almindelig  Egenskab  ved  Materien.  Diderot  an- 
erkender saaledes  Monadens  Uforklarlighed  ad  mekanisk  Vej:  det 
er  umuligt  at  udlede  den  Enhed,  der  karakteriserer  Bevidsthed, 
ad  mekanisk  Sammensætnings  Vej.  —  Diderot  fastholder  ikke 
den  klare  Indsigt,  der  saaledes  glimtvis  kommer  frem  hos  ham. 
Erindring  og  Sammenligning  folge  for  ham  (som  for  Condillac) 
uden  videre  af  de  enkelte  Fornemmelser.  Alligevel  viser  hin 
Indvending,  hvor  skarpt  Diderot  har  gennemtænkt  SporgsmaaleL 
Han  gaar  ikke  ad  Materialismens  slagne  Veje. 

Vanskeligheden  ved  at  forklare  den  bevidste  Individuali- 
tets Opstaaen  træder  saa  meget  des  lettere  i  Baggrunden  for 
Diderot,  som  alle  endelige  Individer  paa  Grund  af  den  indre 
Sammenhæng  mellem  dem  udgøre  et  stort  Hele:  »Indrømmer 
De  ikke,  at  Alt  hænger  sammen  i  Naturen,  og  at  det  er  umu- 
ligt, at  der  kan  være  et  Hul  i  Keden?  Hvad  vil  De  da  sige 
med  Deres  Individer?  Der  er  ingen  Individer,  slet  ingen.  Der 
er  kun  et  eneste  stort  Individ:  det  Hele!«  Saaledes  gaar  han 
fra  vor  Erkendelses  ene  Grænsepunkt  til  det  andet,  fra  Individua- 
liteten til  Totaliteten.  Han  stanser  et  Øjeblik  i  Forundring  over, 
hvad  han  ser  paa  disse  Grænsepunkter;  men  hans  Tanke  er 
formeget  i  Svingning  til,  at  Problemerne  faa  Tid  til  at  sætte 
sig  fast. 

I  Diderots  etiske  Ideer  mærkes  lignende  Svingninger.  Han 
stiller  sig  kritisk  overfor  Helv6tius'  Forsøg  paa  at  forklare  alle 
Folelser  som  udsprungne  af  Stræben  efter  egen  Fordel  og  mener, 
at  der  i  den  menneskelige  Natur  findes  et  Grundlag  for  Aner- 
kendelse af  det  Rette  og  Gode,  et  Grundlag,  der  aldrig  ganske 
kan  forsvinde  hos  noget  Menneske.  Med  stor  Begejstring  for- 
svarer han  denne  Paastand  i  den  Holbachske  Salon,  og  i  sine 
tidligere  Skrifter  (især  i  en  Bearbejdelse  af  en  af  Shaftesburys 
Boger)  antog  han  en  særegen  moralsk  Sans.  Af  hans  Breve 
ses  det  tydeligt,  at  han  er  kommen  bort  fra  denne  sidste  An- 
tagelse. Hvad  der  kaldes  et  moralsk  Instinkt  og  lægger  sig  for 
Dagen  i  vore  uvilkaarlige  Handlinger  eller  Domme  om  Hand- 
linger, det  er  i  Virkeligheden  Resultatet  af  en  uendelig  Mængde 
smaa  Erfaringer,   der    begynde   med    selve   Livets  Begyndelse. 

Eq  Mængde  forskellige  Motiver  gøre  sig  her  gældende,  men 
intet  af  dem  behøver  at  komme  til  vor  Bevidsthed  i  det  Øje- 
blik, vi  dømme  eller  handle.  Alt  i  os  stammer  fra  Erfaringer 
(tout  est  expériraental  en  nous);  men  disse  Erfaringer  behøve 
vi  ikke  at  blive  os  bevidste  (Lettres  å  Mile  Voland,  2.  Septbr. 
1762  og  4.  Oktbr.  1767).  Blandt  disse  ubevidste  eller  glemte 
Motiver  findes  ogsaa  saadanne,  som  angaa  os  selv,  især  Tran- 
gen til  Ære  og  udødeligt  Eftermæle  (om  dette  sidste  Motivs 
Betydning  fører  Diderot  en  vidtløftig  Brevvexling  med  Billed- 
huggeren Falconet).  Der  er  hos  Diderot  Antydninger  til  en 
Undersøgelse  af  den  moralske  Følelses  Udviklingshistorie,  og 
det  Interessante  er,  at  hans  store  Begejstring  for  >de  store  og 
ædle  Aanders  Motiver«  ikke  svækkes  ved  at  se  disse  Motiver 
som  Frugter  af  Udvikling  paa  Erfaringens  Grund.  Dog  kan 
han  ikke  gennemføre  denne  Opfattelse,  især  ikke,  naar  han 
staar  overfor  den  gængse  sociale  Etiks  Bud.  Det  er  kun  hos 
Individet,  han  finder  en  naturlig  Udvikling,  ikke  i  Samfundet. 
Det  bestaaende  Samfund  frembød  Regler  og  Institutioner,  der 
forekom  ham  saa  urimelige,  især  naar  han  sammenlignede  dem 
med,  hvad  der  fortaltes  om  de  vilde  Folks  Liv,  at  han  kun 
kunde  tænke  sig  dem  opstaaede  ved  Overtro  og  Herskesyge. 
Mellem  Naturmennesket  og  det  civiliserede  Menneske  kunde 
han  ingen  naturlige  Mellemled  finde.  Hvorledes  skulde  en 
naturstridig  Moral  være  opstaaet  uden  ved  de  Herskendes  Sne- 
dighed og  Vilkaarlighed?  »Undersøg  alle  politiske,  borgerlige 
og  religiøse  Institutioner  nøjagtigt:  tager  jeg  ikke  meget  fejl, 
vil  De  finde,  at  Menneskeslægten  Aarhundreder  igennem  bøjes 
under  det  Aag,  der  paalægges  den  af  en  Skare  Slyngler.  Tag 
dig  i  Agt  for  Alle,  der  ville  indføre  Orden!  At  ordne,  det  er 
stedse  at  gøre  sig  til  Andres  Herre  ved  at  lægge  dem  Hin- 
dringer i  Vejen«.  (Supplement  mi  voyage  de  Boiirgainville), 
Klarere  er  vel  aldrig  Tidens  Mangel  paa  Evne  til  at  finde  hi- 
storisk Sammenhæng  bleven  udtalt.  Selv  Diderot  med  sin  store 
Evne  til  at  leve  og  føle  sig  ind  i  forskellige  Forhold  formaaede 
ikke  at  finde  nogen  anden  Forklaring  end  Vilkaarligheden  og 
Herskesygen.  Afstanden  mellem  Individernes  Higen  og  Tragten 
og  det,  Samfundet  bød,   mellem    de  Kræfter,  de  følte   hos  sig 

selv,  og  den  snevre  Ramme,  det  Bestaaende  gav  dem  til  at 
bruge  disse  Kræfter  i,  var  for  stor  til,  at  Forstaaelse  var  mulig. 
Man  kunde  haabe  Alt  af  Fremtiden,  men  man  kunde  Intet 
finde  i  Fortiden  —  uden  Slyngelstreger.  —  Den  religiøse  Tro 
stod  især  for  Diderot  blot  som  Kilde  til  fordærvelige  Virknin- 
ger. Det  er  Mere  end  Spog,  naar  han  siger  i  et  Brev,  at  han 
hellere  skyder  Skylden  paa  Guder  end  paa  Mennesker.  Troen 
paa  en  Gud  er  —  hævder  han  —  ingen  uskadelig  Ting;  den 
afføder  Ondt  i  to  Henseender.  For  det  Første  medfører  den 
uundgaaeligt  en  Kultus,  og  Ceremonier  og  teologiske  Dogmer 
træde  snart  i  Stedet  for  den  naturlige  Moral  og  forvanske 
dennes  Bud.  For  det  Andet  strider  den  megen  Lidelse  i  Ver- 
den mod  Ideen  om  en  god  Gud;  man  nødes  da  til  alle  mu- 
lige Absurditeter  og  Selvmodsigelser  for  at  besmykke  dette 
Faktum.  Det  gaar  ud  over  Fornuften,  som  det  gaar  ud  over 
Moralen  (Lettres  å  Mile  Voland,  20.  Oktbr.  1760  og  6.  Oktbr. 
1765). 

I  den  Holbaehske  Kreds  drøftede  Diderot  ofte  saadanne 
Spørgsmaal.  Af  hans  Breve  faa  vi  et  levende  Billede  af  denne 
Kreds.  HOLBACH  (1728  —  1789)  var  en  tysk  Baron,  der  tidligt 
havde  bosat  sig  i  Paris,  hvor  han  samlede  nogle  af  de  mest 
radikale  Forfattere  om  sig.  Han  beskæftigede  sig  med  Kemi  og 
kom  (vistnok  under  Indflydelse  af  Diderot)  ogsaa  ind  paa  filo- 
sofiske Studier.  Der  er  neppe  Tvivl  om,  at  hvad  Diderot  ud- 
talte under  sine  hyppige  Besøg  hos  Holbach,  danner  Grundlaget 
for  det  vigtigste  af  dennes  Værker,  det  Værk,  man  har  kaldet 
Materialismens  Bibel:  Si/stéme  de  la  nature,  der  udkom  pseudo- 
nymt 1770.  Det  udsiges  ogsaa  i  Fortalen,  at  Forfatteren  har 
havt  Hjælp  af  flere  Venner.  Foruden  Diderot  menes  Matematike- 
ren Lagrange,  dor  var  Huslærer  hos  Holbach,  at  have  med- 
virket. Hvad  Holbach  selv  har  ydet,  er  væsentligt  Systema- 
tiken.  Ti  Bogen  er  Materialismen  sat  i  System,  en  Opgave,  som 
hverken  La  Mettrie  eller  Diderot,  der  vare  dels  mere  søgende, 
dels  mere  legende  Aander,  havde  forsøgt.  Af  nye  Tanker  giver 
den  egentligt  ingen.  Dens  Betydning  ligger  i  den  Energi  og 
Indignation,  med  hvilken  enhver  spiritualistisk  og  dualistisk  An- 

tagelse  forfølges  som  skadelig  baade  i  praktisk  og  i  teoretisk 
Henseende. 

Kun  da  kunde  det  —  udvikler  Holbach  —  være  nødven- 
digt at  antage  aandelige  Aarsager,  en  Gud  overfor  Verden,  en 
Sjæl  overfor  Legemet,  naar  den  materielle  Natur  var  død,  pas- 
siv, ude  af  Stand  til  at  bevæge  sig  selv.  Men  naar  der  nu 
ingen  Hvile  er  i.  Naturen,  naar  Beva^gelsen  er  en  fundamental 
Egenskab  ved  Materien,  hvortil  behøves  da  aandelige  Aarsager? 
Og  desuden  forklare  de  Intet,  men  Paakaldelsen  af  dem  ere 
kun  Udtryk  for  vor  Uvidenhed:  man  indskyder  Sjælen  eller 
Gud,  hvor  man  ikke  kan  finde  den  naturlige  Aarsag.  Det  er 
i  Virkeligheden  Rester  af  det  vilde  Menneskes  Forklaring  af 
Naturfænomenerne  ved  Aanders  Indgriben.  Hver  Gang  Viden- 
skaben har  forsøgt  en  naturlig  Forklaring,  har  Teologien  kæmpet 
for  den  overnaturlige  Forklaring.  Om  det  Aandelige  vide  vi 
ikke  Andet,  end  at  det  er  en  Egenskab,  der  er  knyttet  til  Hjer- 
nen. Spørges  der,  hvorledes  Hjernen  har  kunnet  faa  denne 
Egenskab,  lyder  Svaret:  »Den  er  Resultatet  af  en  for  det  levende 
Væsen  ejendommelig  Ordning  eller  Kombination,  ved  hvilken 
en  livløs  og  sanseløs  Materie  ophører  at  være  livlos  og  faar 
Evne  til  at  sanse  ved  at  optages  i  det  levende  Væsen.  Saa- 
ledes  gaar  det  med  Mælk,  Brød  og  Vin,  naar  de  optages  i  den 
menneskelige  Organisme«.  (Systeme  de  la  nature.  I,  p.  105). 
Sammenligningen  kende  vi  fra  Diderot;  men  Holbach  hylder, 
saavidt  det  kan  ses,  ikke  med  Diderot  Antagelsen  af  Sensibili- 
teten som  fundamental  Egenskab  ved  Materien;  han  omtaler  den 
vel,  men  holder  sig  selv  til  den  Opfattelse,  at  Sensibiliteten  op- 
staar  ved  Kombination  af  Elementer,  der  hvert  for  sig  ikke  be- 
sidde den  Evne.  Der  er  paa  dette  Punkt  en  Forskel  mellem 
Holbach  og  Diderot,  som  medfører  videregaaende  Konsekvenser. 
Ti  Holbach  erklærer  Tænkningen  (Bevidstheden)  selv  for  en  Be- 
vægelse, ganske  vist  ikke  en  Massebevægelse,  men  en  Mole- 
kularbevægelse  af  samme  Art  som  dem,  der  ligge  til  Grund 
ved  Gæring,  ved  Ernæring  og  ved  Væxt,  Bevæ^gelser,  der  ikke 
ere  synlige,  men  til  hvilke  vi  slutte  fra  deres  Virkninger.  (I, 
p.  15).  Der  er  ved  denne  Bevægelse,  som  ved  andre  lignende. 
Meget,  der  er  gaadefuldt;    men    dette  Gaadefulde    falder   ikke 

bort  ved  Antagelsen  af  en  aandelig  Substans.  »Lad  os  slaa  os 
til  Ro  med  den  Viden,  at  Sjælen  bevæges  og  ændres  ved  de 
materielle  Aarsager,  der  virke  paa  den.  Det  giver  os  Ret  til  at 
slutte,  at  alle  dens  Virksomheder  og  Evner  godtgøre,  at  den  er 
materiel«.  (I,  p.  118).  Al  Videnskab  er  da  Fysik.  Selve  Etiken 
er  kun  anvendt  Fysik.  I  Stedet  for  de  indbildte  Dyder  og  Plig- 
ter, som  udledtes  af  Menneskets  Forhold  til  Væsener  udenfor 
Naturen,  træder  nu  en  Udledning  af  Dyder  og  Pligter  i  selve 
Menneskets  Natur.  Af  Naturens  Love  følger  det  hvilke  Veje 
vi  maa  gaa  for  at  opnaa  vore  Formaal.  Paa  denne  Maade  ud- 
springer Pligtbegrebet  af  Naturbegrebet;  ti  Pligten  betyder  netop 
den  Vej,  vi  nødvendigvis  maa  gaa  for  at  naa  vort  Maal  (II, 
p.  229).  Hver  Enkelt  soger  sin  Lykke:  men  Fornuften,  »der 
ikke  er  Andet  end  Naturvidenskaben  anvendt  paa  Menneskets 
Adfærd  indenfor  Samfundet«  (II.  p.  186),  lærer  ham,  at  han 
ikke  kan  blive  lykkelig,  naar  han  vil  skille  sin  Lykke  fra 
Andres,  —  saaledes  er  nu  én  Gang  Skæbnens  Villie  (ordre  du 
destin),  —  og  at  paa  den  anden  Side  den,  der  gør  Mennesker 
lykkelige,  ikke  selv  kan  være  ulykkelig.  I  Værkets  sidste  Ka- 
pitel, der  indeholder  »et  Omrids  af  den  naturlige  Lov«  (Abrég6 
du  code  de  la  nature),  udvikles  disse  Tanker  i  et  begejstret 
Sprog,  i  hvilket  man  har  ment,  at  genkende  Diderots  Aand. 

Antagelsen  af  en  dobbelt  Art  Væsener,  aandelige  og  mate- 
rielle, er  efter  Holbach  Kilden  til  de  størsto  Onder  for  Menne- 
skene. Fra  først  af  ere  Menneskene  vel  komne  uvilkaarligt  ind 
paa  Aandetroen ;  de  kendte  ikke  Tingenes  Aarsager  og  opfattede 
dem  derfor  ganske  naturligt  som  personlige  Væsener.  Men  det 
var  Præsternes  Herskesyge,  der  forst  satte  Aandetroen  i  System. 
Og  navnligt  saa  disse  Præster  godt,  hvilken  Magt  det  Hemme- 
lighedsfulde har  over  Menneskene.  Derfor  førte  de  dem  fra 
Troen  paa  synlige  Guder  (Solen  og  andre  Naturgenstande)  til 
Troen  paa  usynlige  Guder.  Spiritualismen  er  teoretisk  saa  ube- 
grundet, at  der  ikke  kan  være  Tvivl  om,  »at  dette  System  er 
Frugt  af  en  meget  dyb  og  meget  interesseret  Politik  hos  Teo- 
logerne« (I,  97):  der  var  jo  nu  en  usynlig  Del  af  Mennesket, 
som  kunde  belønnes  eller  straffes  i  en  anden  Verden!  Teolo- 
gerne ere  de  sande  Gudefabrikanter  (fabricateurs  de  la  divinité). 

»Naar  vi  ville  gaa  tilbage  til  Begyndelsen,  ville  vi  stedse  finde, 
at  Uvidenhed  og  Frygt  have  skabt  Guderne;  Fantasi,  Entusiasme 
og  Bedrageri  have  udsmykket  eller  forvansket  dem,  Svagheden 
tilbeder  dem,  Lettroenheden  holder  dem  i  Live,  Sædvanen  agter 
dem,  og  Tyranniet  holder  dem  oppe  for  at  drage  Fordel  af 
Menneskenes  Blindhed«.  I  denne  Udtalelse  (II,  p.  200)  sammen- 
fatter Holbach  sin  Religionsfilosofi.  Han  skelner  ikke  mellem 
naturlig  og  positiv  Religion.  Indlader  man  sig  først  paa  Gude- 
forestillingen, bliver  en  Kultus  nødvendig;  derved  faa  Præsterne 
Magt,  den  naturlige  Moral  forvanskes,  og  Forfølgelse  indtræder. 
Tillige  vil  Grublen  over,  hvorledes  det  Onde  kan  forliges  med 
Guds  Tilværelse,  føre  til  sofistiske  Spekulationer.  —  Holbachs 
Begrundelse  minder  her  ganske  om  Diderots,  der  sandsynligvis 
har  havt  Indflydelse  paa  Affattelsen  af  dette  Afsnit  —  I  Reli- 
gionen som  i  Samfundet  havde  man  historiske  Kendsgerninger, 
man  ikke  kunde  finde  nogen  naturlig  Basis  for,  og  som  man 
tillige  følte  sig  i  uforsonlig  Modsætning  til.  Man  greb  da  til 
Vilkaarlighedsteorien,  der  syntes  saa  simpel.  Den  er  jo  i  Virke- 
ligheden ogsaa  saa  simpel,  at  den  minder  om  de  mytologiske 
Teorier  fra  Menneskeslægtens  Barndom,  som  Natursystemet  netop 
vilde  udrydde.  Med  sine  snedige  Præster  indfører  Holbach  en 
ny  Art  mytiske  Væsener. 

Han  rører  ved  et  stort  Problem:  hvilken  Værdi  have  de 
religiøse  Forestillinger,  naar  de  ikke  længere  som  i  Menneske- 
slægtens Barndom  kunne  bruges  til  at  udfylde  Hullerne  i  vor 
Erkendelse?  Men  et  Svar  paa  dette  Spørgsmaal  kunde  Oplys- 
ningsfilosofien paa  Grund  af  sin  ufuldkomne  Forstaaelse  af  det 
religiøse  Livs  Kræfter  ikke  give.  Hvis  Gudeverdenen  virkeligt 
blot  var  paaklistret  eller  paalistet  Menneskeheden  udefra,  hvis 
den  ikke  var  udsprungen  af  selve  den  menneskelige  Aands  Kræf- 
ter og  Fornødenheder,  saa  existerer  der  intet  virkeligt  religiøst 
Problem.  Der  maatte  en  ny  Slægt  og  en  ny  Tid  til  at  tage 
dette  Spørgsmaal  op.  —  Kun  Rousseau,  hvis  Ensomhed  i  hans 
egen  Tidsalder  fremkaldtes  ved,  at  han  følte  dets  Brod  for  nogen 
Anden,  prøver  sin  Kraft  paa  det. 

Men  før  vi  gaa  over  til  at*  skildre  denne  mærkelige  Mand, 
maa   det   endnu  bemærkes  om  Systeme  de  la   nature,  at  der 

gor  sig  en  vis  Dobbelthed  gældende  i  det  Begreb  om  Naturen, 
som  det  lægger  til  Grund.  Paa  den  ene  Side  bestemmes  Na- 
turen som  et  Væsen,  der  existerer  i  sig  selv,  er  sin  egen  Aar- 
sag,  som  en  evig  Substans,  —  altsaa  med  Reminiscenser  fra 
Spinoza.  Men  paa  den  anden  Side  (og  dog  ofte  i  samme  Aande- 
dræt,  f.  Ex.  II,  p.  189)  indrømmes  det,  at  vi  kun  kende  de 
Aarsager,  der  virke  i  Erfaringen,  ikke  de  første  Aarsager.  Her 
grundes  Naturbegrebet  paa  Erfaring,  hist  paa  Tankekonstruk- 
tion. Men  hvilken  Gyldighed  har  det  i  begge  disse  Former? 
Hvor  langt  kan  Erfaringen  føre  os?  Hvilken  Berettigelse  have 
Tankekonstruktioner?  Alle  disse  Spørgsmaal  opkastes  ikke.  Op- 
lysningsfilosofien tvivler  ikke  om  sin  egen  Oplysning:  den  er 
jo  til  for  at  oplyse  de  Andre!  —  Og  dog  var  det  paa  en  Drøf- 
telse af  saadanne  Spørgsmaal,  at  Filosofiens  Fremtid  beroede. 
Men  den  aandelige  Atmosfa^re  i  Frankrig  var  ikke  rolig  nok  til 
at  foretage  den.  I  en  fjern  tysk  Universitetsby  var  den  der- 
imod alierede  i  fuld  Gang,  da  Systeme  de  la  nature  udkom. 


4.  JEAN  JACQUES  ROUSSEAU. 
Rousseaus  store  Gerning  er  at  have  fremdraget  det  dybe 
Grundlag,  udfra  hvilket  der  kunde  dommes  mellem  Oplysnings- 
filosofien og  det  Bestaaende.  Han  stilier  Naturen  og  den  umid- 
delbare Følelse  op  som  Grundlaget  for  al  Vurdering  og  fordrer 
af  al  Kultur  og  Reflexion,  der  vil  gaa  udover  dette  Grundlag, 
at  de  skulle  godtgøre  deres  Berettigelse  ved  at  udvikle  og  fuld- 
kommengøre det;  hvis  de  hæmme  og  forkvakle  det,  ere  de  af 
det  Onde.  Han  stiller  for  første  Gang  i  den  nyere  Tid  Kultur' 
problemet.  Fra  Renaissancens  Tid  var  Kulturarbejdet  gaaet  frej- 
digt frem  paa  alle  Omraader:  nu  lød  der  en  Rost,  der  paa- 
stod,  at  der  var  noget  Galt  ved  den  hele  Bevægelse.  Hvad  der 
gav  Anledning  til  Rousseaus  første  filosofiske  Skrift  var  en  Op- 
gave, der  var  udsat  af  et  fransk  Provinsakademi,  og  som  krævede 
en  Besvarelse  af  det  Spørgsmaal,  »om  Fornyelsen  af  Viden- 
skaberne og  Kunsten  havde  bfdraget  til  at  forædle  Sædernec. 
Spørgsmaalet  slog  som  et  Lyn  ned  i  Rousseaus  Sjæl.    Det  var 

ham,  siger  han,  som  om  han  saa  en  helt  ny  Verden,  og  som 
ora  han  selv  var  bleven  et  nyt  Menneske!  Den  nye  Verden  var 
Personlighedens,  den  levende  Følelses,  det  indre  Livs  Verden. 
Han  saa  med  Et  Misforholdet  mellem  denne  Verden  paa  den 
ene  Side,  det  Bestaaende  samt  dets  Kritikere  paa  den  anden 
Side.  Det  er  ligegyldigt,  om  det  strax  har  været  hans  Tanke 
at  besvare  Spergsmaalet  med  Nej,  eller  om  Diderots  Datter  har 
Ret,  naar  hun  fortæller,  at  det  var  hendes  Fader,  der  raadede 
ham  til  at  svare  benegtende.  Det  benegtende  Svar  er  kun  et 
formelt  Paradox,  som  Rousseau  nærmere  begrænser  og  forklarer 
i  sin  Korrespondance  og  i  sine  senere  Skrifter.  Men  det  stærke 
Sammenstød  mellem  den  Følelse,  som  tilsidst  er  det,  der  vur- 
derer Alt,  og  den  hele  glimrende  intellektuelle  og  æstetiske 
Udvikling,  det  kunde  kun  komme  hos  Rousseau;  det  var  for- 
beredt ved  hans  Personlighed  og  ved  hans  Livsgang.  JEAN 
Jacques  Rousseau  fodtes  i  Genf  den  28.  Juni  1712  af  en  ret 
velstaaende  Borgerfamilie.  Hans  Opdragelse  var  af  den  Art,  at 
Fantasi  og  ubestemt  Følelse  begunstigedes;  der  udvikledes  tid- 
ligt hos  ham  hvad  han  selv  kalder  en  romantisk  Aand  (esprit 
romanesque),  som  førte  ham  til  at  hige  udover  det  Nærværende 
og  finde  sine  største  Nydelser  i  Mulighedernes  Verden.  Efter 
et  omstrejfende  Ungdomsliv,  der  havde  den  samme  romantiske 
Karakter,  som  hans  Fantasi  allerede  havde  antaget,  men  som 
tillige  en  Tidlang  bragte  ham  i  Forhold,  der  vare  nedværdigende, 
og  som  ikke  havde  nogen  gunstig  Indflydelse  paa  hans  Tanke- 
gang, drog  han  til  Paris,  hvor  han  slog  sig  igennem  som  Læ- 
rer, som  Privatsekretær  og  senere  især  som  Nodekopist.  Hans 
Kopieren  var  for  ham,  hvad  Glassliberiet  var  for  Spinoza.  Han 
gjorde  Lykke  med  en  Opera  og  traadte  i  Marken  for  den  itali- 
enske Musik  i  Modsætning  til  den  franske.  Intet  tydede  paa, 
at  han  skulde  vinde  et  Ry  i  Tunkens  Verden  og  komme  til  at 
indlede  helt  nye  Retninger  i  det  aandelige  Liv.  Han  havde 
tidligere  havt  Lejlighed  til  at  skaffe  sig  en  vis  almindelig  Dan- 
nelse, og  ogsaa  givet  sig  af  med  filosofisk  Læsning.  Som  Med- 
arbejder ved  den  store  Encyklopædi  kom  han  i  »Filosofernes« 
Kreds  og  blev  betragtet  som  en  af  deres.  Ved  sin  Besvarelse 
af  den  omtalte  Prisopgave   førtes  han   ind   paa  Forfatterbanen. 

Hans  Navn  blev  bekendt,  og  idet  han  fortsatte  med  Behandlin- 
gen af  det  Problem,  der  saa  pludseligt  var  gaaet  op  for  ham, 
kom  han  mere  og  mere  i  en  polemisk  Stilling  til  begge  de  to 
store  stridende  Magter  i  Tiden,  baade  til  dem,  der  angreb,  og 
til  dem,  der  forsvarede  det  Bestaaende.  En  ny  Prisopgave 
(»Om  Oprindelsen  til  Uligheden  mellem  Menneskene«)  gav  ham 
Anledning  til  en  udforlig  Lovprisning  af  Naturtilstanden  paa 
Civilisationens  Bekostning.  Som  han  før  negtede,  at  Kunsteri> 
og  Videnskabers  Fornyelse  havde  været  et  Gode,  saaledes  neg- 
tede  han  nu,  at  Ombytningen  af  Naturtilstanden  med  det  sociale 
og  civiliserede  Liv  havde  været  et  Gode.  De  to  Prisafhandlin- 
ger betegne  den  negative  Side  af  Rousseaus  Optræden.  Et  nyt 
Afsnit  i  hans  Liv  begyndte,  da  han  kunde  trække  sig  tilbage  i 
landlig  Ensomhed.  Hans  encyklopædistiske  Venner  forstod  ham 
ikke.  Der  gærede  Noget  i  ham,  som  de  med  al  deres  Kritik 
og  Aand  ikke  havde  Sans  for.  Hans  Natursans  og  Natur- 
begejstring,  der  holdt  ham  oppe  i  den  sidste  Del  af  hans  Liv 
under  store  legemlige  Lidelser  og  under  virkelige  og  indbildte 
Forfølgelser,  hang  nøje  sammen  med  hans  Hang  til  at  leve  i 
den  umiddelbare  Følelse.  Hans  indre  Liv  var  saa  overstrøm- 
mende, at  han  kun  vanskeligt  kunde  finde  Ord  for,  hvad  der 
bevægede  sig  i  ham.  I  hvert  Tilfælde  kunde  han  sjældent 
finde  Ordene  i  det  rette  Øjeblik;  derfor  følte  han  sig  utilpas  i 
Salonerne.  I  Modsætning  til  det  Tilspidsede,  Raffinerede,  Arti- 
kulerede, i  hvilket  den  aandelige  Kultur  var  loben  ud.  satte 
han  det  Jevne,  Brede,  Ubestemte.  Han  interesserede  sig  for 
Livets  kaotiske  Begyndelse,  for  Elementerne,  der  endnu  ikke 
havde  dannet  nogen  tydeligt  formet  Verden.  I  sine  Friheds- 
stemninger  i  Skovene  ved  St.  Germain  eller  Montmorency  mente 
han  at  genieve  Urmenneskets  Liv,  før  Kulturen  havde  ophævet 
den  lykkelige  Umiddelbarhed.  Det  Enfoldige  og  Elementære, 
Livets  store  og  simple  Forhold  vare  for  ham  ærværdige  og 
fulde  af  Kilder  til  Glæde.  Han  forstod,  hvad  der  bevægede  sig 
hos  Bagtroppen  i  Civilisationens  Hær,  hos  dem,  hvis  Oplysning 
Encyklopædisterne  opgav  som  haabløs,  og  som  Voltaire  kaldte 
»la  canaille«.  Han  fandt  i  den  umiddelbare  Følelse  det  der 
kan  være  fælles,  selv  om  Forestillingslivet  er  nok  saa  forskel- 

ligt  udviklet.  Hans  egne  Forestillinger  vare  hans  Følelses  Børn. 
I  sine  »Confessions«  siger  han  om  sig  selv,  at  han  folte,  fer 
han  tænkte.  Og  i  hans  højeste  Øjeblikke,  Øjeblikke,  som  han 
havde  dem  paa  sine  ensomme  Vandringer  i  Naturen,  var^der 
en  saadan  Svulmen  og  Fylde  i  hans  Sind,  en  saadan  Medklin- 
gen  af  utallige  ubestemte  Forestillinger,  en  saadan  Higen  ud 
over  alle  Skranker,  at  ingen  Forestilling,  intet  Billede  kunde 
udtrykke,  hvad  han  følte.  Følelsens  Selvstændighed  erfarede 
han  ikke  blot  gennem  saadanne  Tilstande,  hvor  den  var  saa 
godt  som  eneraadende,  men  ogsaa  gennem  dens  Indflydelse  paa 
Forestillingerne.  Hans  Forventning  om  Fremtiden  var  mørk, 
hans  Erindring  om  Fortiden  lys;  Indholdet  bestemtes  ved  Stem- 
ningens Natur.  Han  har  saaledes  af  egen  Erfaring  lært  den 
psykologiske  Sandhed,  at  Følelsen  er  en  ligesaa  oprindelig  og 
selvstændig  Side  ved  det  aandelige  Liv  som  Erkendelsen,  og  at 
den  ingenlunde  blot  forholder  sig  passivt  og  modtagende  over- 
for denne.  Skyggesiden  af  Rousseaus  Karakter  viser  sig  dels 
som  Sentimentalitet,  dels  som  Mistænksomhed,  der  steg  til  Van- 
vid. Et  uhyggeligt  Exempel  paa,  hvorledes  Følelsen  kan  drive 
Forestillingerne  frem  og  danne  et  indviklet  System  af  disse  for 
at  finde  Udtryk  og  Forklaring,  frembyder  et  af  Rousseaus  sidste 
Skrifter:  Rousseau  juge  de  Jean  Jacques^  i  hvilket  han  beskri- 
ver den  systematiske  Forfølgelse  fra  sine  tidligere  Venners  Side, 
han  tror  sig  Genstand  for.  Den  samme  systematiske  Konstrueren, 
som  her  foretages  paa  Grundlag  af  en  sygelig  Følelse,  findes 
ogsaa  i  hans  berømte  Værker:  hans  Filosoferen  er  i  Virkelig- 
heden, som  han  selv  siger  om  sin  religiøse  Tro,  kun  en  For- 
tolkning af  hans  Følelse  (exposition  du  sentiment). 

I  tre  Værker  har. Rousseau  udviklet  den  Opfattelse  af  Li- 
vet, han  stiller  i  Modsætning  til  Kulturens  Forfinelse  og  For- 
dærvelse. I  La  nouvelk  Héloise  (1761)  skildrede  han  den  stærke 
og  dybe  Elskov,  Ægteskabets  og  Familielivets  Skønhed  og  Vær- 
dighed, Resignationens  Adel,  den  religiøse  Tros  Inderlighed, 
Naturens  Herlighed  —  Emner,  der  vare  blevne  fremmede  for 
Tiden,  og  som  aflokkede  ham  Toner,  der  klang  nye  i  Tidens 
Øren  og  betegnede  et  stgrt  Vendepunkt  i  den  poetiske  Litera- 
tur.    I  Éniile  (1762)  fremstillede  han  et  Opdragelsessystem,  der 

ikke  kuer  Naturen,  men  gør  sig  til  Tjener  for  Naturens  Ud- 
vikling, og  han  finder  desuden  Lejlighed  til  at  udvikle  sine 
religiøse  Anskuelser.  I  Conti'at  social  (1762)  endeligt  fremsæt- 
ter han  sin  Lære  om  den  Samfundsordning,  der  bor  træde  i 
Stedet  for  det  Tyranni,  under  hvilket  Menneskeheden  sukkede. 

Med  disse  Værker  betragtede  Rousseau  sin  Gerning  for 
endt  Men  han  fik  ikke  Lov  at  dyrke  sit  Naturliv  i  Fred. 
»Émilec  blev  brændt  i  Paris,  og  der  blev  udstedt  et  Arrest- 
dekret mod  Rousseau.  Nu  begyndte  hans  ulykkelige  Aar.  Han 
flygtede  til  Schweiz;  men  end  ikke  der  fandt  han  Ro;  i  Genf 
og  Bern  vilde  Regeringerne  ikke  have  ham,  og  i  Neufchåtel 
led  han  paa  Grund  af  sine  religiøse  Meninger  Overlast  af  Be- 
folkningen. Han  modtog  da  Humes  Tilbud  om  et  Asyl  i  Eng- 
land, men  fattede  i  sin  Sygelighed  snart  Mistanke  til  sine  Ven- 
ner her  og  flygtede  atter  over  til  Frankrig,  hvor  han  flakkede 
om  fra  Sted  til  Sted,  indtil  et  pludseligt  Sygdomsanfald  endte 
hans  Liv  (1778). 

For  at  udfinde  Rousseaus  virkelige  Stilling  til  Kulturpro- 
blemet maa  man  ikke  blive  staaende  ved  hans  paradoxe  Udta- 
lelser i  de  to  Prisafhandlinger,  men  maa  forbinde  dem  med  for- 
skellige Udtalelser  i  Breve  og  med  hans  senere  Skrifters  Ind- 
hold. Der  fremtræder  da,  tror  jeg,  en  overraskende  klar  og  be- 
tydningsfuld Tankegang,  som  røber  en  dyb  psykologisk  For- 
staaelse  af  Menneskets  aandelige  Livsvilkaar. 

Den  Naturtilstand,  af  hvilken  Mennesket  er  revet  ud  ved 
Kulturen,  skildrer  han  ingenlunde  med  ideale  Farver.  Vel  for- 
kaster han  Hobbes'  Skildring  af  Naturtilstanden  som  en  Krig  af 
Alle  mod  Alle;  han  mener,  at  Krigen  forudsætter  dels  For- 
nodenheder,  Mennesket  ikke  har  i  Naturtilstanden,  dels  ogsaa 
større  Samkvem  mellem  Menneskene,  end  der  var  muligt;  og 
han  mener  tillige,  at  Hobbes  har  overset  Medlidenheden,  som 
er  en  uvilkaarlig  og  oprindelig  menneskelig  Følelse.  Men  Natur- 
tilstanden er  for  ham  en  ren  instinktmæssig  Tilstand,  hvis  For- 
trin for  den  civiliserede  Tilstand  beror  paa,  at  der  er  et  Lige- 
vægtsforhold  mellem  Fornødenheder  og  Evnen  til  at  tilfreds- 
stille dem.  Mennesket  ledes  af  Selvopholdelsestrangen  (araour 
de  soi)  og  finder  let  Midler  til  at  opfylde  den.    Sindsbevægelse, 

Fantasi  og  Reflexion  spille  ingen  Rolle.  Det  er  forst  Samliv 
og  Kultur,  der  vækker  Evnen  til  Sammenligning  og  Reflexion. 
Nu  ophæves  Ligevægtstilstanden.  Selvopholdelsestrangen  tilfreds- 
stilles paa  Andres  Bekostning  og  bliver  derved  til  Egoisme 
(amour  propre)^^).  Der  opstaar  Forestillinger  om  Goder,  som 
ikke  kunne  opnaas,  og  Misforholdet  mellem  Fornødenheder  og. 
Evner  træder  dermed  i  Kraft.  Man  begynder  nu  at  tænke  over 
Livets  Værd  og  Betydning  i  Stedet  for  at  følge  Instinktet. 
Livslede  og  Selvmord,  som  ikke  kendtes  i  Naturtilstanden,  blive 
nu  hyppige.  Angst  for  Fremtiden  og  for  Døden  afløser  den 
trygge  Ro.  Tvivlen,  denne  uudholdelige  Tilstand,  træder  i  Ste- 
det for  Naturtilstandens  lykkelige  Tankeløshed. 

Dog  indtræder  efter  Rousseaus  Opfattelse  disse  opløsende 
og  ulykkelige  Virkninger  ikke  ligestrax.  Naar  han  skal  nævne, 
hvilket  Stadium  i  Menneskehedens  Udvikling  der  er  det  lykke- 
ligste, peger  han  ikke  paa  den  mest  primitive  Tilstand,  men 
paa  en  Tilstand  af  begyndende  Samfundsliv  og  Civilisation,  der 
ligger  »midt  imellem  den  primitive  Tilstands  Sorgløshed  og  vor 
Egenkærligheds  hidsige  Travlhed«.  Denne  Tid  var  Verdens 
egentlige  Ungdom,  som  ikke  burde  være  forladt.  Her  har 
endnu  Reflexionen  og  Forfinelsen  ikke  øvet  deres  opløsende 
Indflydelse,  og  paa  den  anden  Side  er  Instinktet  begyndt  at 
give  Plads  for  Tanker  og  Følelser  ^^).  Det  farligste  Stadium  er 
det  tredie;  her  gribe  de  opløsende  Kræfter  om  sig.  Det  er  den 
forda^rvede  og  forfinede  Kulturs  Stadium. 

Naar  Rousseau  spurgtes,  om  det  da  var  hans  Mening,  at 
man  skulde  vende  tilbage  til  hin  Tilstand,  der  ligger  saa  nær 
den  primitive,  saa  er  hans  Svar,  at  det  er  umuligt,  ligesaa  umu- 
ligt som  at  blive  Barn  igen*%  Man  kan  ikke  ophæve  Vild- 
farelsen ved  at  gaa  tilbage  til  Uvidenhedstilstanden.  Efterat 
Instinktet  én  Gang  er  bleven  afløst  af  Reflexionen,  er  der  intet 
Andet  at  gøre  end  at  sæ*tte  en  sand  og  naturlig  Viden  i  Stedet 
for  den  falske.  »Naar  Menneskene  ere  fordærvede,  maa  de 
hellere  være  lærde  end  uvidende  c,  siger  Rousseau  i  et  Brev 
(til  Scheib,  15.  Juli  1756),  og  dermed  giver  han  i  Virkeligheden 
Oplysningen  en  Anerkendelse,  ti  deri  ligger,  at  den  intellektu- 
elle Kultur  ikke  forøger  Fordærvelsen,  men  snarere  forminsker 

den.  Han  vil  en  Kultur,  der  ikke  splitter  og  svækker  Folelsen 
og  Kraften,  et  Samfundsliv,  der  ikke  gor  os  udadvendte  og  af- 
ha^ngige.  Kun  i  sit  eget  Indre,  siger  han,  finder  Mennesket 
Freden.  Kun  den  har  levet  meget,  der  har  felt  Livet  Men 
Kulturen  havde  bragt  Tvivl,  Slappelse,  Udadvendthed  og  Rast- 
løshed. Og  den  havde  tillige  gennem  Arbejdets  Deling  bragt 
Trældom:  den  sociale  Ulykke  opstod,  da  den  £ne  saa,  at  han 
kunde  bruge  den  Andens  Arbejde,  og  benyttede  det  overflødige 
Forraad,  han  kunde  samle,  til  at  underholde  ham.  Alle  disse 
Onder  gjaldt  det  om  at  raade  Bod  paa  gennem  en  ny  Ordning 
af  Livet  for  den  Enkelte  og  for  Samfundet. 

Der  var  tre  Omraader,  paa  hvilke  Rousseaus  Ideer  om 
»den  nye  Verden«  bevægede  sig:  Opdragelsens,  Religionens  og 
Statens.  I  »Émile«  og  i  »Contrat  sociaU  har  han  udtalt  disse 
Ideer.  De  vakte  Modstand  fra  det  Gamles  Tilhængere  og  Haan 
fra  det  Nyes.  Hans  Bøger  bleve  brændte  af  Autoriteterne,  Vol- 
taire kaldte  ham  en  Erkegalning  (archifou),  Diderot  »den  store 
Sofist«.  Ganske  naturligt:  ti  ingen  af  Parterne  var  gaaet  saa 
dybt  til  Bunds  i  Problemet  som  Rousseau,  ingen  havde  følt 
dets  inderste  Brod  som  han.  Det  Bestaaendes  Tilhængere  støt- 
tede sig  til  en  overnaturlig  Sanktion,  og  Encyklopædisterne 
mente  selv  at  have  bragt  den  sande  Oplysning  frem  og  gjort 
den  tilgængelig  for  dem,  det  var  Umagen  værdt  at  give  den. 
Hvorfor  saa  disse  Paradoxer  og  disse  Fremtidsplaner? 

I  sin  Opdragelseslære  ha^vder  Rousseau,  at  man  skal  lade  Na- 
turen have  sit  frie  Løb.  og  at  Opdragerens  Kunst  skal  bestaa  i  at 
fjerne  Hindringer  og  at  skaffe  saa  gunstige  Betingelser  som 
muligt  tilveje  for,  at  Evner  og  Drifter  kunne  udfolde  sig  efter 
deres  egen  Natur.  Man  raaa  ikke  forsøge  at  paatvinge  Kultur  ude- 
fra, hverken  ad  Autoritetens  eller  ad  Oplysningens  Vej.  Barne- 
tiden har  sit  Formaal  i  sig  selv,  saavel  som  enhver  anden  Livs- 
periode, og  skal  ikke  behandles  som  blot  Forberedelse.  Man 
kender  ikke  Barnet,  ti  man  har  hidtil  kun  betragtet  det  fra  de 
Voxnes  Standpunkt.  Det  har  en  naturlig  Ret  til  fri  Selvudvik- 
ling. Svøb  det  derfor  ikke,  lad  det  faa  sin  egen  Moders  Mælk, 
forkæl  det  ikke,  lad  det  følge  sit  Selvopholdelsesinstinkt  og  gøre 
sine  egne  Erfaringer,  præk  ikke  for  det,  lær  det  ikke,  hvad  det 

kan  lære  sig  selv,  væk  ikke  Ønsker  og  Fornødenheder  hos  det 
før  det  kan  faa  dem  tilfredsstillede!  —  Jo  længere  man  kan 
opsætte  den  aandelige  Udvikling,  desbedre.  Det  gælder  om,  at 
Aanden  er  udvoxet,  for  at  den  ikke  skal  vantrives  ved  at  bruge 
sine  Kræfter  for  tidligt.  For  om  muligt  Barnet  til  dets  tolvte 
Aar,  uden  at  det  kan  skelne  sin  højre  Haand  fra  sin  venstre: 
des  hurtigere  vil  Fornuftens  Øjne  aabne  sig  hos  det,  naar  Tiden 
dertil  er  kommen!  Lad  det  voxe  op  uden  Fordomme,  uden 
Vaner  og  uden  Kundskaber!  Ellers  lærer  man  jo  heller  ikke 
Barnets  egen,  ejendommelige  Natur  at  kende.  Karakterens  Spire 
maa  have  Tid  til  at  vise  sig,  forat  man  saa  kan  tage  den  paa 
rette  Maade.  Og  Trang  og  Drift  skulle  have  Tid  til  at  opstaa, 
forat  man  ikke  skal  vække  Lede  ved  at  paatvinge,  hvad  der 
ikke  kan  paaskønnes.  —  Opdragelsen  skal  med  andre  Ord  være 
negativ,  ikke  positiv.  »Positiv  kalder  jeg«,  siger  Rousseau  (i 
Lettre  å  M,  de  Beaumont^  det  storartede  Forsvarsskrift  for 
»Émile«),  »den  Opdragelse,  der  gaar  ud  paa  at  danne  Aanden 
for  Tiden  og  at  give  Barnet  Erkendelsen  af  Mandens  Pligter. 
Negativ  kalder  jeg  den  Opdragelse,  der  gaar  ud  paa  at  fuld- 
kommengøre Organerne,  vor  Erkendelses  Redskaber,  for  den 
giver  os  selve  Erkendelsen,  og  som  forbereder  til  Fornuften  ved 
at  øve  Sanserne.  Den  negative  Opdragelse  er  ikke  uvirksom; 
det  er  langtfra;  den  giver  ikke  Dyder,  men  den  forebygger 
I^aster;  den  lærer  ikke  Sandheden,  men  den  bevarer  for  Vild- 
farelse; den  forbereder  Barnet  til  Alt,  hvad  der  kan  føre  det 
til  det  Sande,  naar  det  bliver  i  Stand  til  at  forstaa  det  Sande, 
og  til  det  Gode,  naar  det  bliver  i  Stand  til  at  elske  det  Gode«. 
Dette  Begreb  om  negativ  Opdragelse  udtrykker  meget  slaaende 
Rousseaus  egentlige  Grundtanke.  Kulturen  skal  være  Udfol- 
delse af  Naturen,  ikke  en  Skal,  en  tung  Form,  der  udefra  paa- 
tvinges.  Kun  den  Kultur  er  ægte,  der  er  Naturen  selv  paa  et 
højere  Udviklingstrin.  Derfor  indskærper  han  Forsigtighed  med 
at  »indføre«  Kultur.  Rousseau  har  et  dybere  Blik  for  Aands- 
livets  Ejendommelighed  end  baade  Autoritetens  og  »Oplysnin- 
gens« Tilhængere.  Kun  det  naturligt  Udviklede  og  det  selv- 
virksomt  Frembragte  er  for  ham  ægte.  Kun  ved  en  Kultur- 
udvikling af  ægte    Art   kan   man   forlade  Instinktets   sikre  og 

sorgfri  Tid  og  dog  bevare  Harmonien  mellem  Trang  og  Evne, 
mellem  Tanke  og  Følelse,  mellem  det  Ydre  og  det  Indre.  Som 
saa  mange  Mystikere  har  ban  en  fin  Sans  for  den  aandelige 
Væxts  Tilkaar.  Selve  Opstillingen  af  et  Begreb  som  det  om 
negativ  Opdragelse  røber  denne  Sans  og  har  en  sokratisk  Ka- 
rakter. Rousseau  undgaar  alligevel  ikke  at  være  sin  Tids  Barn. 
Han  har  ikke  fuld  Tillid  til  den  uvilkaarlige  Brug  af  Kræf- 
terne, ti  han  sætter  en  kløgtig  Opdrager  og  et  helt  System  af 
Intriger  og  Aftaler  i  Gang,  for  at  Émile  ikke  skal  komme  under 
andre  Paavirkninger  end  dem,  der  formentligt  passe  til  hans 
Alder.  Det  systematisk  Konstruerende  er  paa  alle  Omraader 
karakteristisk  for  Rousseau.  Hans  levende  Følelse  og  Begej- 
string fører  ham  til  at  se,  hvad  ingen  Anden  kunde  se;  men 
det  bliver  véd  det  store  Greb:  naar  Tanken  skal  gennemføres 
i  det  Enkelte,  viser  det  sig,  hvor  fjernt  han  staar  den  virkelige 
Verden,  og  i  Stedet  for  at  lade  sig  lede  af  virkelige  Erfarin- 
ger paa  de  enkelte  Punkter,  giver  han  sin  konstruktive  Forstand 
frit  Spil.  Selv  ved  Émiles  Forelskelse  og  Bryllup  staar  »le 
gouverneurc  bagved  og  arrangerer  Alt  —  endda  ikke  altid  paa 
negativ  og  indirekte  Vis.  — 

Det  stemmer  med  Grundtanken  i  Rousseaus  Pædagogik, 
at  Barnets  religiøse  Opfattelse  ikke  maa  bibringes  det  udefra, 
men  skal  lokkes  frem  af  det  under  Indflydelse  af  Hjertets 
Trang.  I  det  berømte  Afsnit  »Den  savoiske  Vikars  Trosbeken- 
delse«, som  er  indskudt  i  »Émile«,  giver  Rousseau  os  sin  Re- 
ligion. Der  er  intet  Nyt  i  hans  religiøse  Ideer.  Det  er  den 
»naturlige  Religions«  eller  »Deismens«  Forestillinger,  i  hvilke 
han  finder  Udtrykket  for  sin  Følelse.  Han  vil  ikke  føre  noget 
Bevis  for  disse  Forestillingers  Gyldighed,  men  opstiller  dem  som 
Dogmer.  Materien  kan  ikke  have  sin  Bevægelse  fra  sig  selv, 
men  den  første  Aarsag  til  Bevægelse,  maa  være  en  personlig 
Villie.  I  Modsætning  til  Condillacs  Lære  hævdes  den  væsent- 
lige Forskel  mellem  Sansning  og  Tænkning,  og  i  Modsætning 
til  Materialismen  Forskellen  mellem  Aand  og  Materie  som  to 
Substanser.  Der  findes  i  Rousseaus  Udvikling  af  dette  Punkt 
flere  interessante  Bemærkninger,  og  det  har  særligt  sin  historiske 
Interesse,  at   en    Landsmand    af  Rousseau,   CHABLES  BONNET, 

omtrent  samtidigt  i  sine  psykologiske  Skrifter  (af  hvilke  det  vig- 
tigste er  Essai  analytique  sitr  les  facultés  de  Våme,  Copen- 
hague  1760)  kritiserede  Condillacs  Forsøg  paa  af  fore  Alt  i 
Sjælelivet  tilbage  til  passiv  Fornemmelse,  uden  at  dot  dog  kan 
paavises,  at  Rousseau  har  kendt  disse  Skrifter.  I  Naturen 
røber  der  sig  en  Stræben  efter  Formaal,  en  Enhed  i  den  hele 
Plan,  der  vidner  om  en  personlig  Guds  Virken.  Men  Rousseau 
adskiller  sig  her  fra  Tidens  sædvanlige  »Urmagerfilosofi«  ved 
at  liævde,  at  denne  Harmoni  og  Hensigtsmæssighed  i  Naturen 
ikke  er  Grunden  til,  at  han  tror  paa  Gud.  Forholdet  er  netop 
det  Omvendte.  Hans  Tro  udspringer  af  en  umiddelbar  Følelses- 
trang.  Tvivl  er  ham  en  uudholdelig  Tilstand;  naar  hans  For- 
nuft vakler,  afgør  hans  Tro  Sagen  paa  egen  Haand.  Og  først 
naar  den  indre  Følelse  saaledes  har  ført  ham  til  Troen,  kan 
han  i  Naturen  finde  Antydninger,  der  pege  i  samme  Retning 
som  hans  Dogmer.  Uagtet  ^»den  savoyiske  Vikar«  stadigt  søger 
at  vise  det  Naturlige  og  Rimelige  i  sine  Paastande,  erklærer 
han  dog  atter  og  atter,  at  han  ikke  vil  filosofere  eller  docere, 
men  kun  fremsætte,  hvad  han  føler,  og  han  beder  sin  Tilhører 
om  at  finde  Bekræftelse  paa  hans  Paastande  i  sin  egen  Følelse. 
Det  praktiske  Følelsesstandpunkt  er  afgørende.  Om  Guds  Væ- 
sen vil  han  ikke  gruble,  uden  forsaavidt  han  nødes  dertil  »ved 
Følelsen  af  de  Forhold,  i  hvilke  Gud  staar  til  ham«®^).  Men 
det  er  især  i  et  berømt  Brev  til  Voltaire  (18.  August  1756),  i 
Anledning  af  dennes  Digt  om  Lissabons  Undergang,  at  Rous- 
seau afgjort  hævder  Troens  indre,  subjektive  Udspring:  han 
tror  ikke  paa  Gud,  fordi  Alt  i  Verden  er  godt,  men  han  finder 
noget  Godt  i  Alt,  fordi  han  tror  paa  Gud.  Naar  han  i  dette 
Brev  forsvarer  Optimismen  mod  Voltaires  Kritik,  saa  støtter 
han  sig  ganske  vist  til,  at  der  i  Livets  store,  elementære  For- 
hold findes  Kilder  til  Gla>de  og  Tilfredsstillelse,  det  raffinerede 
Verdensmenneske  ikke  kender;  han  fremhæver  særligt  »den 
liflige  Følelse  af  at  existere«  (le  doux  sentiment  de  Texistence 
indépendamment  de  toute  autre  sensation).  Han  antager  tillige, 
at  Onderne  for  den  Enkelte  kunne  være  nødvendige  for  Ver- 
dens store  Sammenhæng,  og  i  Udodelighedstroen  har  han  en 
sidste  Trøst.    Men   det  egentlige   Grundlag  for  den  Optimisme, 

han  trods  sin  Sygelighed  og  sine  kummerlige  Forhold  hævder 
overfor  den  i  Ære,  Rigdom  og  Herlighed  levende  Voltaire,  er 
hans  indre  personlige  Grebethed  af  den  religiøse  Følelse;  det 
er  den,  der  gor,  at  han  kan  tilraabe  Voltaire:  »De  nyder,  jeg 
haaberit  Med  Hensyn  til  Indhold  vare  Rousseaus  og  Voltaires 
Religion  ikke  forskellige;  den  »naturlige  Religion«  var  fælles 
for  dem.  ilen  hvilken  Forskel  i  Inderlighed  og  Stemning! 
Rousseau  har  paa  epokegørende  Maade  flyttet  det  religiøse  Pro- 
blem fra  den  ydre  Verdensbetragtnings  og  Verdensforklarings 
Omraado  tilbage  til  den  indre,  personlige  Følelse  og  til  den 
Maade,  hvorpaa  den  stemmes  med  Livet.  Hvad  Pascal  ved 
sin  katolske  Dogmatisme  hindredes  i  at  gennemføre,  kom  Rous- 
seau langt  nærmere  trods  sin  deistiske  Dogmatisme.  Ti  en 
Dogmatiker  er  han  ved  den  Hurtighed,  med  hvilken  han  havner 
i  den  kartesianske  Spiritualisme  og  i  den  deistiske  Teologi. 
Det  er  her,  som  saa  ofte  i  Filosofien,  ikke  Resultatet,  men 
Motiveringen,  som  er  det  Xye  og  det  blivende  Værdifulde. 
Og  Motiveringen  hænger  nøje  sammen  med  det  for  Rousseaus 
Personlighed  og  Tankesæt  saa  afgorende  Afhængighedsforhold, 
i  hvilket  Forestilling  staar  til  Følelse  og  Trang.  Den  »savoiske 
Vikars«  sidste  Raad  er:  »Bevar  altid  din  Sjæl  i  en  saadan 
Tilstand,  at  du  bestandigt  onsker^  at  der  er  en  Gud  til;  saa  vil 
du  aldrig  komme  til  at  tvivle  derom!« 

At  Rousseaus  Dogmer  antage  den  bestemte  Form,  de  faa, 
skyldes  dog  ikke  blot  den  Maade,  paa  hvilken  han  fortolker 
sin  Følelse.  Han  har  underkastet  Forestillingerne  en  Kritik. 
I  et  Brev  (til  M***,  15.  Januar  1769)  siger  han,  at  han  har 
gennemtænkt  de  forskellige  Systemer  og  bestemt  sig  for  det, 
der  syntes  ham  at  have  de  mindste  Vanskeligheder.  Her  ind- 
rommes  altsaa  Tænkningen  en  tilbagevirkende  Indflydelse  paa 
Følelsespostulaterne.  Naar  f.  Ex.  Erfaringen  om  Onderne  i 
Verden  ikke  rokkede  hans  Tro  paa  en  god  Gud,  var  det,  fordi 
han  i  Kraft  af  Læren  om  de  to  Substanser  (Aand  og  Materie), 
antog,  at  Materien  satte  Skranker  for  Gennemførelsen  af  de 
guddommelige  Formaal.  Han  antog  ikke  en  Skabelse,  men 
kun  en  Ordning  af  en  alt  existerende,  maaske  evig  Materie. 
Gud   er  den  gode   Ordner  og  Leder,   men  ikke  almægtig  (se 

det  nys  anførte  Brev  og  hans  Lettre  å  M.  de  Beaumont). 
Ogsaa  her  kommer  altsaa  Rousseau  til  samme  Resultat  som 
Voltaire,  skønt  de  to  Mænd  staa  med  saa  højst  forskellig  Stem- 
ning overfor  Problemet  om  det  Onde  i  Verden.  Rousseaus 
Religion  er  egentligt  Glæde  og  Begejstring  over,  at  der  i  Ver- 
den spores  en  Magt,  som  virker  til  det  Gode.  Han  tror  ikke 
paa  Bønnens  fysiske  Virkninger.  Hans  Bøn  er  Udbrud  af 
Entusiasme,  hvor  Naturglæden  paa  sit  Højdepunkt  ^2)  gagj.  QyQj^ 
til  en  Lovsang  over  »det  store  Væsen«,  der  virker  overalt, 
men  for  hvilket  Tanken  intet  Begreb  kan  finde;  paa  sit  Højde- 
punkt bliver  den  til  en  Ekstase,  hvor  intet  Ord  kan  udtrykke 
den  inderlige  og  stærke  Stemning,  fordi  Sindet  higer  ud  over 
alle  Grænser  (Tredie  Brev  til  Malesherbes).  Den  Følelsens 
Selvstændighed  overfor  Erkendelsen,  som  Rousseau  hævder, 
lægger  sig  her  for  Dagen  i,  at  Følelsen  paa  sit  Højdepunkt 
ingen  fyldestgørende  Forestillingsudtryk  kan  finde.  Herfra  er 
der  kun  et  Skridt  til  den  Erkendelse,  at  alle  religiøse  Forestil- 
linger, alle  Dogmer  ere  Symboler.  Dette  Skridt  hindrede  Rous- 
seaus deistiske  Dogmatisme  ham  i  at  gøre. 

Sin  naturlige  Religion,  som  han  mener  er  uafhængig  af 
al  Tradition,  stiller  han  i  Modsætning  til  de  positive  Religio- 
ner. Han  er  overbevist  om,  at  hvis  man  havde  holdt  sig  til 
Hjertets  Stemme,  havde  der  ikke  været  andre  Religioner  end 
denne  ene.  Men  han  havde  den  Overbevisning,  at  han  i  sin 
Religion  havde  Plads  for  den  egentlige  Kærne  i  Kristendom- 
men. Til  Erkebiskoppen  i  Paris  skriver  han  (Lettre  å  M.  de 
Beaumont):  »Monseigneur,  jeg  er  Kristen,  og  Kristen  af  Hjer- 
tet, efter  Evangeliets  Lære.  Jeg  er  Kristen,  ikke  som  en  Di- 
scipel af  Præsterne,  men  som  en  Discipel  af  Jesus  Kristus. 
Min  Mester  har  saare  lidet  spekuleret  over  Dogmerne,  men  i 
høj  Grad  indskærpet  Pligterne:  han  foreskrev  ikke  saa  meget 
Trosartikler  som  gode  Gerninger;  han  fordrede  kun  Tro  paa 
det,  der  var  nødvendigt  for  at  være  god!«  Gaaderne  i  Kristen- 
dommen lod  han  staa  hen;  de  angik  ikke  det  Afgørende,  som 
var  den  moralske  Kærne.  Naar  man  lagde  Vægt  paa  det, 
der  gaar  ud  over  denne  Kærne,  og  paa  de  bestemte  dogma- 
tiske Formuleringer,  endte  man  i  Ubillighed,  Falskhed,  Hykleri 

og  Tyranni.  Al  denne  dogmatiske  Lærdom  skulde  Gud  have 
paabudt  —  og  oven  i  Kebet  sat  Helvedes  Straffe  for  dem,  der 
ikke  kunde  blive  saa  lærde!  Kun  gennem  Bøger,  skrevne  af 
Mennesker  og  garanterede  af  Mennesker,  kan  man  lære  disse 
positive  Dogmer  at  kende.  Evangeliet  er  den  mest  ophøjede 
af  alle  Bøger  —  men  det  er  dog  en  Bog.  Ikke  paa  en  Bogs 
Blade,  men  i  Menneskets  Hjerte  har  Gud  skrevet  sin  Lov  (Brev 
til  Vernes,  25.  Marts  1758).  — 

Rousseau  havde  i  sin  første  Ungdom  ladet  sig  forlede  til 
at  gaa  over  til  Katolicismen.  Senere  vendte  han  tilbage  til 
Protestantismen  og  deltog  i  dens  Kultus,  idet  han  forbeholdt 
sig  den  protestantiske  Lægmands  Ret  til  fri  Prøvelse  af  alle 
Dogmer  efter  Samvittighedens  og  Hjertets  Maalestok.  Han 
blev  naturligvis  forkætret  af  begge  Kirker;  af  Encyklopæd- 
isterne blev  han  betragtet  som  en  Hykler  eller  som  et  uklart 
Hoved,  der  nok  vilde  ende  som  Kapuciner.  Selv  kaldte  han 
sig  det  eneste  Menneske  i  Tiden,  der  troede  paa  Gud.  — 

Det  tredie  Omraade,  paa  hvilket  Rousseau  troede  at  øjne 
en  ny  Verden,  var  det  sociale  og  politiske.  Ogsaa  her  viser 
det  sig,  at  han  ikke  opgav  Haabet  om,  at  Forkvaklingen  og 
Undertrykkelsen  af  Naturen  kunde  afløses  af  en  Udvikling, 
der  netop  lader  Naturen  komme  til  sin  Ret.  I  sin  »Contrat 
social«  (I,  8)  udtaler  han  sig  endog  meget  sta^rkt  om  det  Frem- 
skridt, der  gøres  ved,  at  Mennesket  opgiver  Naturtilstanden 
og  ved  en  (stiltiende)  Kontrakt  træder  ind  i  Samfundslivet: 
»Medens  han  i  den  sociale  Tilstand  maa  undvære  flere  Goder, 
som  han  havde  af  Naturen,  vinder  han  til  Gengæld  andre, 
som  ere  meget  store:  hans  Evner  øves  og  udvikles;  hans  Fore- 
stillinger udvides;  hans  Følelser  forædles;  hele  hans  Sjæl  hæver 
sig  til  et  saadant  Punkt,  at  hvis  de  Misbrug,  der  følger  med 
de  nye  Vilkaar,  ikke  ofte  fornedrede  ham  i  den  Grad,  at  han 
sank  ned  under  det  Stade,  fra  hvilket  han  var  udgaaet,  saa 
maatte  han  uafbrudt  velsigne  det  lykkelige  Øjeblik,  der  for  be- 
standigt løsrev  ham  fra  dette  Stade  og  gjorde  ham  til  Fornuft- 
væsen og  Menneske  i  Stedet  for  et  sløvt  og  dumt  Dyr.« 

I  sin  retsfilosofiske  Teori  danner  Rousseau  Afslutningen 
paa  en  hel  Række  Forsøg,  der  begynde   under  Reformationens 

Kampe  og  gaa  ud  paa  at  konstruere  Staten  udfra  den  frie 
individuelle  Overdragelse.  Rousseau  har  ikke  opfundet  Ideen  om 
Samfundskontrakten,  men  han  bruger  den  for  at  kunne  frem- 
stille Samfundet  som  opstaaet  i  Overensstemmelse  med  Na- 
turen: i  Naturtilstanden  levede  Menneskene  (mente  han)  iso- 
lerede; den  eneste  Overgang  til  Statsliv,  der  kunde  gøre  Sta- 
ten naturlig,  var  altsaa  fri  Tilslutning  og  Overdragelse.  Ved 
den  bliver  Folket  til  som  Folk,  idet  den  Enkelte  overdrager 
sin  absolute  Myndighed  over  sig  selv  til  Folket  som  Helhed. 
Folkets  Suverænitet  er  absolut  og  iiafhændelig.  Han  over- 
fører Hobbes'  absolutistiske  Suverænitetsbegreb  paa  Folket  som 
Helhed.  Han  er  enig  med  Hobbes  i,  at  Suveræniteten  kun 
kan  ligge  ét  Sted,  men  i  Stedet  for  med  Hobbes  at  antage, 
at  der  ved  Samfundskontrakten  umiddelbart  finder  en  Under- 
kastelse under  Regeringsmagten  Sted,  proklamerer  han,  lige- 
som Althusius,  om  hvem  ogsaa  hans  Udtryk  minde ®^),  Folke- 
suverænitetens Princip  og  antager,  at  *den  almindelige  Villie« 
i  sig  optager  alle  de  Enkeltes  Villie.  Ligesom  Althusius  skel- 
ner han  mellem  Statsform  og  Regeringsform  og  antager  kun 
én  Statsform,  men  forskellige  Regeringsformer.  Den  bedste 
Regeringsform  er  et  Valgaristokrati.  Men  han  forkaster  Mag- 
tens Deling  og  negter,  at  Suveræniteten  kan  udøves  gennem 
Repræsentanter.  Den  højeste  Myndighed  er  og  bliver  hos  selve 
Folket,  der  fra  Tid  til  anden  raaa  samles  for  at  give  Love. 
Saasnart  Folket  er  samlet,  ophører  al  Regeringsmyndighed;  al 
Øvrighed  er  suspenderet  Den  lovgivende  Magt  —  som  Et  med 
selve  Folket  —  er  suveræn ;  den  udøvende  er  dens  Tjener.  Den  lov- 
givende Magt  er  Hjertet,  den  udøvende  er  Hjernen:  Hjernen  kan 
lammes,  og  Mennesket  kan  dog  leve,  naar  Hjertet  er  i  Behold. 
Betingelsen  for  Folkesuverænitetens  Udøvelse  er  efter  Rous- 
seau, at  hele  Folket  kan  samles.  Derfor  raaa  Staten  ikke  være 
for  stor;  Rousseaus  Ideal  var  —  foruden  hans  egen  Fædrene- 
stat Genf  —  Oldtidens  smaa  Stater.  Den  eneste  Form,  hvor- 
under Folkesuveræniteten  kan  bevares  i  en  stor  Stat,  er  — 
siger  Rousseau  —  Føderationsforfatningen.  Rousseau  havde 
udarbejdet  en  Afhandling  om  en  saadan  Forfatning  —  men 
denne  Afhandling   blev   af   ham   overgivet  til  en  Ven,  der  til- 

intetgjorde  den  ved  Revolutionens  Begyndelse,  forat  den  ikke 
skulde  volde  Skade!  Det  var,  som  Rousseau  bemærker,  »et 
helt  nyt  Emne,  hvis  Principer  føi-st  skulde  opstillesc.  Lige 
før  den  franske  Revolution  blev  dette  Emne  behandlet  af 
ALEXANDER  HamiltoN,  Grundlæggeren  af  den  nordameri- 
kanske Unionsforfatning,  i  »The  Federalist«.  De  franske  Re- 
volutionsmænd, som  ellers  hentede  mange  Slagord  fra  »Contrat 
sociale,  agtede  hverken  paa  den  anforte  Antydning  af,  hvor- 
ledes en  stor  og  en  lille  Stats,  Centralisationens  og  Decen- 
tralisationens Goder  kunne  forenes,  ej  heller  paa  det  praktiske 
Forsog,  der  blev  gjort  i  denne  Retning  hinsides  Oceanet"). 
Man  holdt  sig  kun  til  den  Side  ved  Rousseaus  Lære,  at  den 
Enkelte  lader  sin  Villie  fuldstændigt  gaa  op  i  den  almindelige 
Villie,  der  forkynder  sig  gennem  Flertallets  Beslutninger  og 
har  fuld  Raadighed  over  alle  Borgeres  Liv  og  Ejendom,  Op- 
dragelse og  Religionsovelse.  Ligesom  Hobbes  lod  det  enkelte 
Individ  abdicere  for  den  suveræne  Regeringsmagt,  lod  Rousseau 
Individet  abdicere  for  det  suveræne  Demokrati. 

Der  er  en  bestemt  Modsætning  mellem  Rousseaus  Af- 
handling om  Ulighedens  Opstaaen  (af  1755)  og  hans  »Contrat 
social«  (af  1762),  —  men  en  Modsætning,  han  selv  sikkert  har 
været  opmærksom  paa.  Det  er  ved  nærmere  Betragtning  tyde- 
ligt, at  han  ved  den  senere  Fremstilling  har  villet  korrigere 
og  supplere  den  tidligere.  I  sin  »Discours«  viser  han,  hvor- 
ledes den  økonomiske  Uhghed  kommer  med  Arbejdsdelingen, 
og  hvorledes  saa  først  senere  hen  Statens  Dannelse  ved  Over- 
enskomst godkender  og  fæstner  Forskellen  mellem  Rig  og  Fattig. 
»Lovene«,  siger  han  (Discours,  p.  95),  »gav  den  Svage  nye 
Skranker  og  den  Rige  nye  Kræfter;  de  ødelagde  definitivt 
den  naturlige  Frihed,  fæstnede  for  bestandigt  Loven  om  Ejen- 
dom og  Ulighed,  gjorde  en  snedig  Usurpation  til  en  uigen- 
kaldelig Ret  og  bragte  for  Fremtiden  hele  Menneskeslægten 
under  Arbejdets,  Trældommens  og  Elendighedens  Aag«.  Her 
opfattes  altsaa  den  oprindelige  Kontrakt  som  Sanktion  af  Ulig- 
heden. I  »Contrat  social«  derimod  hedder  det  (I,  9),  at  »langt 
fra  at  ødelægge  den  naturlige  Frihed  stiller  den  oprindelige 
Kontrakt  en  moralsk  og  lovlig  Lighed  i  Stedet  for  den  fysiske 

Ulighed,  som  Naturen  havde  kunnet  frembringe  mellem  Men- 
neskene, og  medens  de  kunne  være  ulige  i  Kraft  og  Aand, 
blive  de  nu  lige  ved  Overenskomst  og  ved  Ret«.  1  en  Note 
føjer  Rousseau  til,  at  det  kun  er  under  de  slette  Regeringer, 
at  denne  Lighed  blot  er  tilsyneladende;  han  indrømmer,  at 
faktisk  er  den  sociale  Tilstand  kun  gavnlig  for  Menneskene, 
naar  de  alle  have  Noget,  og  naar  Ingen  har  for  Meget.  Der 
kan  neppe  være  Tvivl  om,  at  Rousseau  ved  disse  Ord  vil  vise, 
hvorledes  den  nye  Fremstilling  kan  forenes  med  den  tidligere. 
Han  har  jo  ogsaa  Ret  i,  at  Lov  og  Ret  kunne  bruges  paa 
begge  Maader:  baade  til  at  sanktionere  bestaaende  Uligheds- 
forhold  og  til  at  udjævne  dem.  I  »Discours«  holder  han  sig 
til  den  første  Side  af  Sagen,  som  jo  var  den,  der  faldt  mest 
i  Øjnene  i  det  gamle  Samfund;  i  »Contrat  social«,  der  skal 
skildre  et  Ideal  og  derfor  ser  bort  fra  de  virkelige  Forhold  ^^), 
holder  han  sig  til  den  anden  Side  og  indskærper,  hvad  der 
bor  ske:  netop  fordi  Tingenes  Gang  (allerede  —  som  »Dis- 
cours« paaviste  —  i  Naturtilstanden)  stedse  tenderer  til  at  op- 
hæve Ligheden,  netop  derfor  skal  —  hedder  det  i  »Contrat 
social«  (II,  11)  —  Lovgivningens  Magt  stedse  stræbe  at  hævde 
den,  skal  sorge  for,  at  Ingen  bliver  rig  nok  til  at  kunne  købe 
en  Anden,  og  Ingen  fattig  nok  til  at  lade  sig  købe.  At  der 
intet  Fantastisk  er  i  denne  Betragtning,  har  hele  den  følgende 
Tid  vist,  idet  det  mere  og  mere  er  bleven  erkendt  som  en 
væsentlig  Opgave  for  Statsmagten  at  udligne  de  sociale  Mod- 
sætninger. Rousseau  var  ikke  Socialist,  men  havde  et  klart 
Blik  for  sociale  Uligheders  Indflydelse  og  for  de  med  Privat- 
ejendommens System  følgende  Ulemper.  Mere  end  de  tidligere 
Naturretsforfattere  har  han  sogt  ud  over  de  formelle,  politiske 
Principer  og  fundet  det  sociale  Sporgsmaal  bag  alle  konstitu- 
tionelle Sporgsmaal.  Kun  6n  Ting  var  han  med  hele  sin  Tid 
blind  for:  de  frie  Associationers  Betydning.  Naar  Staten  6n 
Gang  er  bleven  til,  skal  den  regulere  Alt.  Rousseau  kommer 
her  i  Strid  med  sig  selv.  Ti  i  »Émile«  lægger  han  jo  netop 
Vægt  paa  den  individuelle  Udvikling,  paa  Udfoldelsen  af  den 
Enkeltes  naturlige  Ejendommelighed:  men  hvorledes  kan  den 
blive   mulig   under   den    »almindelige   Villies«    Tyranni?     Her 

ligger  et  stort  Problem,  som  det  ikke  kan  undre  os,  at  Rous- 
seau ikke  har  set:  han  færdedes  jo  midt  i  det  gamle  Regi- 
mentes Vilkaarlighed,  hvor  hverken  almindelig  eller  individuel 
Villie  kunde  komme  frem;  han  vilde  emancipere  dem  begge 
—  og  han  kunde  jo  saa  roligt  overlade  til  Fremtiden  at  forlige 
dem.    Han  havde  stillet  sin  Tid  Problemer  nok.  — 

I  Filosofiens  Historie  indtager  Rousseau  en  Stilling,  som 
frembyder  en  vis  Analogi  med  Leibniz'.  De  fremdrage  begge 
Yurderingsproblemet,  idet  de  ikke  ere  tilfredse  med  den  me- 
kaniske Forklaring  af  Naturen  og  den  mekaniske  Ordning  af 
Samfundet,  men  spørge  om  Naturens  og  Samfundets  Betyd- 
ning for  den  menneskelige  Følelse,  al  Vurderings  Kilde.  Og 
i  nøje  Sammenhæng  hermed  staa  hos  dem  begge  Fremhævel- 
sen af  Individualitetens  Ret  og  Sansen  for  den  indre  Uende- 
lighed af  ethvert  Individ.  Men  Gennemførelsen  af  disse  Tan- 
ker foretoges  paa  højst  forskellig  Maade  hos  de  to  saa  hejst 
forskellige  Aander.  Leibniz  søgte  at  beholde  den  videnskabe- 
lige Naturopfattelse,  idet  han  opfattede  de  Love,  den  fandt, 
som  Udtryk  for  Harmonien  mellem  utallige  individuelle  Væse- 
ners Selvudfoldelse.  Den  gradvise  Overgang  fra  Dunkelhed, 
til  Klarhed  var  Grundloven  for  al  Udvikling  i  dette  harmo- 
niske Verdensbillede.  Den  stakkels  Jean  Jacques  havde  ikke 
saa  let  ved  at  finde  Harmonien,  hverken  i  sig  selv  eller  uden- 
for sig.  I  sine  ekstatiske  Øjeblikke  troede  han  paa  den,  saa 
han  den  for  sit  aandelige  Øje.  Men  hans  Monade  havde  et 
dunkelt  Dyb  i  sig,  der  ikke  kunde  klares,  men  netop  for- 
mørkedes mere  og  mere,  og  hverken  i  Verden  eller  i  Samfun- 
det kunde  han  faa  Alt  til  at  samle  sig  til  en  intellektuel  Har- 
moni. Hans  Følelse  var  for  stærk  til  at  kunne  forklares  som 
forvirret  Tænken.  Derfor  hævdede  han  det  Irrationales  Ret 
Ad  den  personlige  Livserfarings  Vej  var  han  endt  i  et  lig- 
nende Resultat,  som  Hume  ad  Erkendelsesteoriens  Vej  var 
kommen  til:  Hume  havde  jo  vist,  at  al  vor  Erkendelse  hvilede 
paa  ubevislige  Forudsætninger.  Der  var  da  baade  fra  den  prak- 
tiske og  fra  den  teoretiske  Side  set  Problemer  nok  at  tage  op 
for  den,  hvem  det  skulde  lykkes  at  føre  Filosofien  videre. 

')  s.  13.  Saaledes  foruden  ældre  Forfattere  endnu  G.  Spieker: 
Leben  ufid  Lehre  des  Petrus  Pomponatius.  Mtlnchen  1868,  p.  8  f.  Se  der- 
imod F.  Fiorentino:  Pietro  Pomponazzi.  Firenze  1868,  p.  30.  Dog 
mener  Fiorentino  i  Poniponazzis  senere  Skrifter  at  finde  mindre  Varme  i 
Underkastelsen  under  Troen,  en  Virkning  af  den  stedse  fortsatte  Kritik. 
—  En  udførligere  Fremstilling  af  Pomponazzis  Psykologi  findes  i  hans  af 
Luigi  Ferri  udgivne  Forelæsninger  over  Aristoteles'  Bog  om  Sjælen. 
{La  psicologia  di  Pietro  Pompofiazzi  secmulo  un  manoscritio  ifuxlito.  Koma 
1876).  —  Roberto  Ardig6  betragter  (se  hans  Tale  om  Pomponazzi  1869, 
optrykt  i  1.  Bind  af  hans  Opere  filosofiche  1882)  Pomponazzi  som  Forgæn- 
ger for  den  modeinie  Videnskab,  særligt  for  Positivismen,  ved  hans  Be- 
toning af  de  naturlige  Aarsager  og  af  den  naturlige,  kontinuerlige  Ud- 
vikling. 

*)  S.  26.  I  min  Afhandling:  Mofitaignes  Betydning  i  Etikens  Hi- 
storie (Det  nittende  Aarhundrede,  1876)  har  jeg  allerede  udviklet  denne 
Opfattelse  af  Montaigne.  —  Starcke  har  i  sin  Bog:  Skepticismen  som 
Led  i  de  aandelige  Bevægelser  siden  Reformatiotien  (Kobenhavn  1890)  frem- 
stillet Montaigne  væsentligt  fra  den  negative,  skeptiske  Side.  Som  jeg  har 
søgt  at  vise  i  min  Afliandling :  Tvivlens  Historie  i  nyere  Tid  (optrykt  i  »Mindre 
Arbejder«),  lægger  Starcke  vistnok  i  sin  fortjenstfulde  Bog  for  megen  Vægt 
paa  de  skeptiske  Forestillinger  hos  en  Række  af  Forfattere  fra  det  16.  og 
17.  Aarhundrede.  —  Dilthey  {Auffassung  und  Analyse  des  Menschen  im 
15.  und  16.  Jahrhundei't.  —  Archiv  fiir  die  Geschichte  der  Philosophie. 
1891.  p.  647  ff.)  betoner,  ligesom  jeg,  at  Montaignes  Skepticisme  kun 
tjente  som  Midlet  til  at  rydde  Vejen  for  Troen  paa  Naturen. 

^)  S,  27.  Qui  se  presente  comme  dans  un  tableau  cette  grande  image 
de  nostre  mere  nature  en  son  entiére  majesté;  qui  lit  en  son  visage  une 
si  generale  et  constante  varieté;  qui  se  remarque  lå  dedans,  et  non  soy, 
mais  tout  un  royaume,  comme  un  traict  d'une  poincte  trés-delicate,  celuy-lå 
seul  estime  les  choses  selon  leur  juste  valeur.   Essais  I,  25. 

*)    S.   33.    Omtrent  samtidigt  med   Vives*  Værk  udkom   et  andet 

psykologisk  Værk,  der  ogsaa  fik  stor  Indflydelse  paa  den  følgende  Tids  Op- 
fattelse, skønt  det  ikke  har  den  principielle  Betydning,  heller  ikke  den 
blivende  Interesse  som  hint.  nemlig  Melanchtons  Libei- de  anima.  Vite- 
bergæ  1540.  Melanchton  holder  sig  langt  nærmere  til  Aristoteles  end  Vives ; 
hans  Fremstilling  er  langt  mere  teologiserende,  og  han  kan  ikke  maale 
sig  med  den  spanske  Psykolog  i  Iagttagelsens  og  Beskrivelsens  Knnst. 

^)  S.  36.  Om  Luthers  skiftende  Standpunkter  overfor  Filosofien  se 
F.  Bahlow:   Luthers  Stellung  zw-  PhUosaphie,  Berlin  1891. 

®)  S.  46.  O.  Giercke  (JoJuinnes  Althusitis  und  die  Enttcickelung 
det'  natunrchtlichen  Sfaatstlteotien.  Breslau  1880,  p.  58)  har  paavist,  at 
denne  Lære  om  Eforerne  stammer  fra  Hugennotteme,  ja  fra  selve  Calvin, 
der  vel  opfatter  Øvrigheden  som  en  guddommelig  Ordning,  men  føjer  til. 
at  hvor  der  findes  Myndigheder  til  at  forsvare  Folkets  Ret  mod  F^Tster- 
nes  Begærlighed  og  Vilkaarlighed,  saaledes  som  Eforerne  i  Sparta,  Tri- 
bunerne i  Rom  og  Stænderne  i  de  nyere  Kongeriger,  dér  have  de  baade 
den  Pligt  og  den  Ret  at  modsætte  sig  Fyrsternes  Villie,  naar  denne  er 
ulovlig.    Smlgn.  ogsaa  Lob  s  tein:  Die  Ethik  Calvins,  p.  117  f. 

*)  S.  52.  Løgnens  Uretmæssighed  begrunder  Grotius  ved  en  stil- 
tiende Overenskomst,  der  falder  sammen  med  Sprogets  Opstaaen  (De  jure 
belli  ae  paeis.  III.  1.  11).  P.  C.  Kierkegaards  Teori  (i  hans  Disputats 
De  d  atqi'e  trirpitudine  mendacii),  der  grander  Løgnens  Forkastelighed 
paa  Nødvendigheden  af  at  bevare  Tilliden  til  Ordenes  Betydning,  minder 
om  Grotius'  Lære,  naar  denne  afklædes  den  mytologiserende  Kontrakt- 
teoris Form. 

**)  S.  54.  Smlgn.  Henry  Maine:  Intamational  Latc.  London  1888. 
p.  23  f. 

^)  S.  67.  Om  Tendensen  til  en  universel  Teisme  indenfor  den  ita- 
lienske R enaissance  smlgn.  Burck hårdt:  Die  Cultur  (iei •  Renaissance  in 
Italien.  4.  Aufl.  II,  p.  236  f..  300  ff.  —  Om  Franck  og  Coornhert  smlgn. 
de  interessante  Karakteristiker  hos  Dilthey  i  Archiv  ftlr  Gesch.  d.  Pliil. 
1892,  p.  389—400;  487—493. 

*")  S.  62.  Antobiography  of  Edward  Lord  Herbert  of  Chen-bury. 
Edited  by  Sidney  L.  Lee.    London  1892.  p.  248  f. 

**)  S.  73.  Bohmes  Udtryk  er  »Auswickelung«.  Først  senere  (hos 
Tetens  i  det  18.  Aarhundrede)  fremkommer  Ordet  »Entwickelung«.  Smlgn. 
Eucken:    Geschichte  der  philosophischen  Terminologie.   Leipzig  1870,  p.  127. 

")  S.  76.  Aristoteles'  Verdensbillede  fremstilles  i  hans  Skrift  (hn 
Universet  {nfQi  ovQceyoif).    Se  især  I,  3.  8,  9;  II,  1,  4,  6. 

'»)  S.  83.  Smlgn.  De  docta  iqn(yrantxa  II.  2—3.  Jeg  gaar  ikke  nær- 
mere ind  paa  den  Maade,  paa  hvilken  Cusanus  i  senere  Skrifter  {Possesf 
og  De  apice  t)ieo7iæ)  modificerer  sine  Ideer,  især  ved  Betoning  af  det 
højeste  Princips  Aktivitet  og  ved  at  opfatte  dette  Princip  som  Enhed  af 
Mulighed  og  Virkelighed,  senere  især  som  Kraft  (posse).  Smlgn.  herom 
F.  Fiorentino:    TI  resorgimento  filosofico  nel  Quaftivcento.   Napoli  1885. 

p.  136  ff.  —  Axel  Herrliii  {Studiet-  i  Niiolam  af  Cim  Filosofi,  med 
sårskilt  af  seende  pd  dens  hisforiska  betydelse.  Lund  1892,  p.  22)  bestrider, 
at  Skriftet  »Possest«  betegner  et  andet  Standpunkt  end  det,  der  indtages 
i  »De  docta  ignorantia«.  Men  det  forekommer  mig,  at  Fiorentinos  Opfat- 
telse bevises  ved,  at  Cusanus  i  »Docta  ignorantia«  (I,  26)  udtrykkeligt 
erklærer,  at  det  Uendelige  hverken  frembringer,  frembringes  eller  frem- 
skrider  (Iniinitas  neqve  generaus,  neqve  genita,  neqve  procedens),  medens 
han  i  »Possest«  lægger  meget  stor  Vægt  paa  dets  Aktivitet.  Jeg  ind- 
nmmier,  at  denne  Forskel  ikke  maa  fremhæves  altfor  stærkt,  da  Cusanus 
i  alle  sine  Skrifter  opererer  med  Forholdet:  complicatio  —  explicatio,  og 
for  saavidt  ikke  paa  noget  Stadium  kan  se  bort  fra  Virken  og  Fremskriden. 

**)  S.  83.  Richard  Falckenberg  (Gnmdziige  der  Philoaophie 
des  Nicolaus  Cusanus,  Breslau  1880,  p.  54)  har  gjort  opmærksom  paa,  at 
Forholdet:  complicatio  —  explicatio  kommer  til  at  betyde  noget  helt  For- 
skelligt, naar  det  anvendes  paa  Guddommens  Forhold  til  Verden  (hvor  det 
betegner  Overgang  fra  et  Højere  til  et  Lavere),  og  naar  det  anvendes 
indenfor  Verden  (hvor  det  betegner  Overgang  fra  lavere  Naturtrin  til 
højere). 

1^)  S.  86.  Naar  Ludwig  Lange  (i  sin  interessante  Afhandling: 
Die  geschichtlielie  Enticickeluug  des  Beicegungsbegriffes,  —  Philosophische 
Studien.  Herausg.  von  W.  Wundt  III,  p.  350)  bemærker,  at  for  Cusanus 
som  Kopemicus'  Forgænger  maatte  Tanken  om  Stedets  og  Bevægelsens 
Relativitet  særligt  ligge  nær,  da  er  Forholdet  netop  det  omvendte:  det 
var  Tanken  om  Stedets  og  Bevægelsens  Relativitet,  der  gjorde  ham  til 
Kopemikus'  Forgænger. 

^®)  S.  87.  Angaaende  Paracelsus  (hvis  egentlige  Navn  var  Theo- 
phrastus  Bombastus  von  Hohenheim)  maa  jeg  henvise  til  Chr.  Si  gw  art  s 
fortrinlige  Karakteristik  (Kleine  Schriften,  I).  Paracelsus  er  født  i  Ein- 
siedeln  i  Schweiz  1493  og  døde  efter  et  meget  uroligt  Liv  i  Salzburg 
1541.  Om  hans  Betydning  som  Kemiker  og  Læge  se  Ernst  v.  Meyer: 
Geschickte  der  CJiemie.  Leipzig  1889,  p.  57 — 61.  Julius  Petersen: 
Hovedmomenter  af  den  nmlicinske  Lægekunsts  historiske  Uddkling.  Køben- 
havn 1876,  p.  21—24.  —  Cardanus  (født  i  Pavia  1501,  død  i  Rom  1576) 
er  interessantere  ved  sin  Selvbiografi,  der  er  et  Særsyn  ved  sin  Aaben- 
hjertighed  og  er  et  af  Renaissancetidens  ejendommeligste  Dokumenter,  end 
ved  sine  Skrifter,  af  hvilke  det  vigtigste  {De  subtilitate)  er  en  kaotisk 
Blanding  af  Dybsindighed,  Fantasteri  og  Overtro.  Han  tillægger  sig  selv 
stor  Iagttagelsesevne  {De  vita  iJi^opria.  Kap.  23)  baade  i  Videnskaben  og 
i  Livets  Praxis;  ja,  blandt  sine  videnskabelige  Fortjenester,  om  hvilke  der 
berettes  i  et  særeget  Kapitel  i  Selvbiografien  (De  vita  propria.  Kap.  44: 
Qvæ  in  diversis  disciplinis  digna  adinveni),  regner  han  paa  det  naturviden- 
skabelige Omraade  først  og  fremmest,  at  han  har  »ført  Betragtningen  af 
Naturtingene  tilbage  til  en  bestemt  Kunst  og  Metode,  hvilket  Ingen  før 
ham  havde  forsøgt«.  Denne  Ære  har  Historien  ikke  kunnet  lade  ham  beholde. 

'*)  S.  90.  Fiorentino  har  fremdraget  de  Manuskripter,  der  inde- 
holde Patrizzis  Bemærkninger  om  Telesios  Bog  og  Telesios  Svar  paa  dem. 
Se  Bilagene  til  2.  Bind  af  hans  Værk:  Bemardino  TeJesio.  Studi  stcrici 
m  ridea  della  natura  nd  iisorgitnento  italiano,    Firenze  1872. 

»8)  S.  93.  De  rerum  natura,  VH,  2  (kfr.  V,  7).  —  Et  enkelt  Sted 
har  Telesio  givet  en  Definition  af  sensus  uden  at  indskyde  perceptio  som 
Mellemled,  idet  han  VIII,  21  forklarer  sentire  ved:  a  rerum  viribus  exile 
qvid  pati.  Men  her  skjuler  der  sig  da  en  Tvetydighed  i  Ordet  pati. 

*•)  S.  96.  Der  kunde  synes  at  være  en  Modsigelse  i  Opstillingen 
af  Visdom  som  den  almindelige  Dyd  (virtus  universalis,  IX,  6)  og  af  Høj- 
sind som  den  totale  Dyd  (virtus  tota,  IX,  22),  da  de  to  Dyder  jo  dog 
ikke  falde  sammen.  Telesios  Mening  er  vist,  at  Visdom  er  en  ved  enhver 
enkelt  Dyd  medvirkende  Betingelse  (da  det  stedse  gælder  at  finde  Midler 
til  Selvopholdelse),  men  at  Højsind  (der  kaldes  alle  Dyders  Højdepunkt, 
omnium  virtutum  veluti  apex)  afslutter  Dydernes  Række  som  den  Karakter- 
egenskab, i  hvilken  de  alle  indbefattes  som  i  deres  fuldkomneste  Form. 
—  Jeg  gaar  ikke  nærmere  ind  paa  Telesios  af  Misforstaaelse  udsprin- 
gende Polemik  mod  Aristoteles'  Lære  om  Dyden  som  Vane.  At  der  til 
Grund  for  denne  Polemik  skulde  ligge  en  naturalistisk  Tanke  (Fioren- 
tino: Bemardino  Telesio  I,  p.  316  f.),  formaar  jeg  ikke  at  se. 

"*)  S.  98.  Joachim  Rheticus:  Narratio  prima.  (I  Thomer  Ud- 
gaven af  Kopemikus'  Værk  De  revotutionilnis  orbium  coelestium  1873: 
p.  490).  —  Ke piers  Udtalelse  om  Kopemikus  anføres  af  Renschle: 
Kepler  nnd  die  Astrommiie.  Frankfurt  1871,  p.  119.  —  Galilei  om  Kep- 
ler:    Opere,   Firenze  1842  fif.  VII,  p.  55. 

2*)  S.  101.  Simpelhedens  Princip  udtaler  Kopemikus  i  sit  første  Ud- 
kast (CommentariohiSj  se  Prowe:  Nicolaus  Coppemicua.  Berlin  1883,  1,2, 
p.  286  ff.),  saavel  som  i  sit  store  Værk  De  revolutionibus  (I,  10).  Relativi- 
tetsprincipet :    De  revol.   I,  5.  8. 

*2)  S.  101.  Dette  var  den  Hovedvanskelighed,  som  holdt  Tyge 
Brahe  fra  at  slutte  sig  helt  til  Kopemikus.  Se  hans  Brev  til  Kepler 
December  1599.  (Kepler i  Opera  omnia,  ed.  Frisch  I,  p.  57).  —  Ogsaa 
Galilei  fandt  her  den  størtjte  Vanskelighed  ved  det  kopernikanske  Sy- 
stem og  arbejder  i  sine  Diahgei-  om  Verdenssystemerne  paa  at  bortrj'dde  den. 

^)  S.  102.  Denne  Forklaring,  som  fra  Kopemikus  gik  over  til 
Bmno  og  Galilei,  og  som  Kopemikus  selv  sandsynligvis  har  fra  Plutark 
(hos  hvem  det  et  Sted  hedder,  at  Jorden  tager  de  tunge  Ting  til  sig.  ikke 
fordi  den  er  et  Centmm,  men  fordi  den  er  et  Hele),  er  —  som  Galileis 
tyske  Oversætter  Emil  Strauss  (G.8  Dialoge.  Uebers.  von  E.  Strauss. 
Leipzig  1891,  p.  499)  bemærker  —  >et  antikt  Surrogat  for  en  Gravita- 
tionsteori«. 

^)  S.  104.  QiordanoBruno:  Cena  de  le  ceneri.  III.  (Opere  italiane. 
ed.  Lagarde.  Gottinga  1888,  I,  p.  150—152).  —  Kepler:  Cpera.  ed.  Friisch. 
I,  p.  245  ff. 

^)  S.  105.  Hovedkilden  til  Brunos  Biografi  er  Inkvisitionsforhørene 
fra  hans  Proces  i  Venedig,  der  første  Gang  offentliggjordes  af  Domenico 
Bert  i  i  hans  Brunohiografi  (Turin  1868).  Senere  har  Berti  udgivet  Brud- 
stykker af  Forhørene  i  Rom.  Chr.  Sig w art  har  samlet  Vidnesbyrd  om 
Brunos  Optræden  ved  tyske  Universiteter  (Tilbingen  Osterprogram  1880  og 
Kleine  Schriften  I).  Dufonr  (Gm-dano  Bnmo  a  Geneve.  Geneve  1884) 
har  offentliggjort  Dokumenter  om  Brunos  Ophold  i  Genf.  —  I  en  Artikel 
i  Quarterly  Review  (Oktober  1902):  Giordano  Bi^uno  in  JSkglmid  findes 
nogle  interessante  Bemærkninger  om  de  meget  faa  Spor,  der  kunne  paa- 
vises  af  Brunos  Ophold  i  England,  afset  fra  hans  egne  Udtalelser.  Saa- 
ledes  var  en  af  de  Personer,  Bruno  omtaler  i  Cenaj  Flor  i  o,  en  Klient  af 
Jarlen  af  Southampton  (ligesom  Shakespeare).  Denne  Florio  oversatte 
Montaignes  Essays  paa  Engelsk.  —  Hos  Digteren  Spenser  mener  Artik- 
lens Forfatter  at  finde  Spor  af  Brunos  Spaaio. 

^)  S.  110.  Berti  (Giordano  Bnmo  da  Nola.  Nuova  edizione.  To- 
rino 1889,  p.  196  ff.)  slutter  sig  til  den  af  nogle  tyske  Forfattere  antagne 
Indflydelse  af  Bruno  paa  Shakespeare  gennem  fælles  Bekendte  eller  gen- 
nem Bøger.  Shakespeare  kom  først  til  London  et  Aar  efter,  at  Bnino  var 
rejst  derfra.  Som  Robert  Beyersdorf  (Giordano  Bruno  und  Shake- 
speare. Oldenburg  1889)  har  vist,  er  en  Indflydelse  dog  højst  usandsynlig. 
Navnligt  forekommer  det  mig  afgørende,  at  der  intet  Spor  findes  hos 
Shakespeare  af  de  nye  astronomiske  Ideer,  hvis  Profet  Bruno  var.  Her 
vilde  dog  have  været  Noget  for  en  Shakespearesk  Fantasi !  —  Meget  smukt 
viser  Beyersdorf,  hvor  forskelligt  Bruno  og  Shakespeare  opfatte  Ideen  om 
Naturfænomenernes  stadige  Skiften  og  Overgang  i  hverandre.  For  Digte- 
ren er  der  her  et  Vidnesbyrd  om  den  menneskelige  Tilværelses  Intethed 
og  Usselhed,  medens  det  for  Tænkeren  er  Naturens  Enhed  og  Evighed, 
der  aabenbarer  sig  i  sin  Herlighed  midt  i  Forkrænkeligheden.  —  Dog  maa 
hertil  bemærkes,  hvad  der  senere  udførligere  skal  vises,  at  Bruno  ogsaa 
opfatter  Modsætningernes  Skiften  fra  den  bitre  og  smertelige  Side.  Især 
i  Skriftet  De  qV  fieroici  furmi  træder  dette  frem,  og  deri  er  Bruno  — 
trods  al  sin  Nyplatonisme  —  forskellig  fra  Platon. 

^)  S.  116.  En  Ven  af  Berti  benyttede  Revolutionstiden  1849  til  at 
tage  Afskrifter  af  Brunos  Proces  i  Rom,  men  blev  ikke  færdig  dermed. 
Om  Resten  af  Procesakteme  antog  man  til  for  ganske  nyligt,  at  den  maatte 
findes  i  Inkvisitionens  Arkiv  i  Vatikanet.  Men  paa  en  Forespørgsel  fra 
en  tysk  Brunoforsker,  Dr.  Guttier,  kom  der  fra  Vatikanet  den  bestemte 
Erklæring,  at  hverken  Akterne  eller  de  konfiskerede  Manuskripter  fandtes 
i  Arkivet,  og  at  man  ikke  vidste,  hvor  de  vare.  Se  herom  Archiv  fttr 
Gesch.  d.  Phil.  VI,  p.  344  f. 

*)  S.  116.  Se  hoppe,  en  tysk  Lærd,  der  var  gaaet  over  til  Katoli- 
cismen og  var  Øjevidne  til  Brunos  Domfældelse  ofe  Død,  nævner  i  sin  af 
Kætterhad  glødende  Beskrivelse  blandt  hans  »skrækkelige  og  aldeles  ab- 
surde Lærdomme«  Antagelsen  af  utallige  Verdener.  —  Naar  Inkvisitionen 

efter  Pavens  Ordre  foreholdt  Bruno,  at  de  otte  Sætninger,  man  havde  ud- 
draget af  hans  Skrifter,  allerede  af  den  ældste  Kirke  vare  blevne  ansete 
for  kætterske,  er  det  meget  vel  muligt,  at  Antagelsen  af  flere  Verdener 
kan  være  regnet  til  disse  gamle  Kætterier.  Senere  maatte  jo  Galilei  af- 
sværge Læren  om  Jordens  Bevægelse  som  stridende  mod  den  hellige  Skrift. 
—  Ogsaa  hos  Protestanterne  var  Antagelsen  af  flere  Verdener  kættersk. 
3Ielan(!htou  polemiserer  mod  den  som  en  ugudelig  Lære,  da  Kristus  ikke 
kan  være  dod  og  opstanden  flere  Gange,  ilnitia  doctrinæ  physicæ.  Corp. 
Ref.  XIII,  p.  220  ff.)  —  Derimod  soger  CampaneUa  i  sin  Åpclogia  pro 
Galilæo  (Francofnrti  1620,  p.  9,  51)  at  go(ltg<Jre.  at  denne  Lære  ikke  er 
kættersk.  —  Smig.  om  de  sandsynlige  8  Anklagepunkter:  F.  Tocco: 
Giordano  Bnuio.    Firenze  1886,  d.  86. 

^)  S.  123.  I  Skriftet  De  Vinfinito  univei-æ  c  mwidi  (ed.  Lagarde 
p.  343  f.,  363)  havde  Bruno  allerede  forkastet  de  faste  Sfærer  af  fysiske  og 
erkendelsesteoretiske  Grunde.  I  De  immenso^  I,  5  finder  han  denne  Opfat- 
telse bekræftet  ved  Tyge  Brahes  Undersøgelser.  Tyge  selv  drog  de  samme 
Konsekvenser  af  sin  Lære  som  Bruno.  Han  siger  saaledes  i  et  Brev  til 
Kepler  af  April  1598  (Kepleri  Opera  ed.  Frisch.  1858,  I,  p.  44):  »Jeg  hol- 
der for,  at  alle  Sfærernes  Realitet,  hvorledes  man  saa  tænker  sig  dem,  maa 
udelukkes  fra  Himlen,  hvilket  jeg  har  lært  af  alle  Kometeiv  der  have  vist 
sitr,  lige  fra  den  nye  Stjeme  1572,  og  som  i  Virkeligheden  ere  himmelske 
Fænomener«.  (Efter  den  gamle  Opfattelse  skyldtes  Kometerne  Uddunstnin- 
ger fra  Jorden  og  færdedes  kun  i  den  sublunariske  Verden).  —  Som  F. 
Tocco  (Opera  latifie  di  G.  Bnifio  eposte  c  confrontate  con  le  iUiliane.  Fi- 
renze 1889,  p.  318  f.)  bemærker,  har  Bruno  sandsynlig\'is  ikke  kendt  Tyges 
Værker  paa  forste  Haaud,  da  han  ikke  bruger  det  ypperlige  Argument  mod 
de  faste  Sfærer,  som  de  »nye  Stjerner«  afgav,  og  som  Galilei  senere  sta- 
digt benyttede.  (Smlgn.  Tyge  Brahes  Skrift  De  n<yva  stella  (Udgaven  af 
1901)  (fol.  D.  2):  »At  denne  Stjeme  har  forandret  baade  sin  Størrelse  og 
sin  Farve  paa  tydelig  Maade,  det  er  ikke  et  tilstrækkeligt  Bevis  paa,  at 
den  horer  hjemme  i  den  elementære  Region,  nedenfor  Maanesfæren  .... 
Ti  hvis  det  var  muligt,  at  et  nyt  Legeme  blev  til  i  selve  Æteren,  hvilket 
jeg  ovenfor  har  godtgjort  om  denne  Stjeme  med  ubedragelige  Grunde  imod 
alle  Forskeres  Meninger  og  Dogmer,  ^-  saa  vil  det  anses  for  langt  mindre 
umulie:t  og  urimeligt,  at  denne  nye  Stjerne  undergaar  en  Forandring  i 
Ston-else  og  Farve«).  Heller  ikke  omtaler  Bruno  noget  Steds  Tyges  ejen- 
dimimelige  Verdeussystem. 

**)  S.  128.  En  interessant  Antecipation  af  Goetes  berømte  Ord: 
>Ihm  ziemt's  die  Welt  im  Innera  zu  bewegen«,  findes  De  immenso,  V. 
12:  *Gud  eller  Fornuften  staar  ikke  udenfor  og  faar  Verden  til  at  kredse: 
ti  ham  værdigere  maa  Bevægelsens  indre  Princip  være,  der  er  den  egne 
Natur,  den  egne  Sjæl,  som  Alt  har,  der  lever  i  hans  Skod  og  i  hans  Legeme«. 
(Dignius  enim  i  11  i  debet  esse  iuteraum  principium  motus  etc).  — 
Om  dette   indre  Princip,    der   ligger   til  Gnmd   for  ethvert  Væsens  Selv- 


Digitized  by  VjOOQIC 


Noter  til  S.  130-135.  513 

opholdelsestranff.  brufrer  Bnmo  i  det  sidste  Skrift,  vi  have  fi*a  hans  Haand, 
den  under  Opholdet  i  Zilrich  1591  dikterede  Summa  termuwrtim  metaphysi- 
carumj  Udtrykket  voluntas  naturalis.  —  Smlf^n.  Ceiia,  Lagardes  Udg., 
p.  163  f.,  183  f.    De  Vinfinito,  p.  370  ff.    De  la  causa  242,  815,  320.  — 

^^)  S.  130.  Med  HenajTi  til  Spørgsmaalet  om  Forholdet  mellem  det 
Aaudelige  og  det  Materielle  udtaler  Bruno  sig  noget  forskelligt  i  sine  for- 
skellige Skrifter.  —  I  Cetia,  p.  189,  vil  han  ikke  undersøge,  om  aandelig 
Substans  forvandles  til  materiel  Substans  og  omvendt,  eller  ikke.  I  De  la 
caitsa,  p.  235  ff.  (kfr.  SpacciOy  p.  409)  hævdes,  at  den  aandelige  Substans 
lige  saavel  som  den  materielle  bestaar  trods  alle  Forandringer.  Tillige 
hævdes  De  la  causa,  p.  261  og  280  ff.  Substansens  absolute  Enhed,  idet 
Forskellen  mellem  aandelig  og  materiel  Substans  kun  skal  skyldes  en  Diffe- 
rentiation (Explication).  Endelig  nægter  han  i  De  gV  Jieroia,  fktrori,  p.  721 
udtrykkeligt  Omsætningen  fra  Materielt  til  Aandeligt  og  omvendt.  —  Ikke 
blot  Modsætningen  mellem  Aand  og  Materie,  ogsaa  Modsætningen  mellem 
Frihed  og  Nødvendighed  skal  ifølge  Bnmo  falde  bort  i  det  højeste  Princip, 
hvilket  han  ud\ikler  i  en  Række  interessante  Sætninger  De  imniefiso,  I, 
11—12. 

^)  S.  134.  Brunos  Atomistik  eller  Mouadelære  findes  i  Læredigtet 
De  triplici  minimOy  der  udkom  i  Frankfurt  1591.  Den  indtager,  som  Lass- 
witz  {Geschichtc  (ler  Atomistik,  Hamburg  und  Leipzig  1889,  I,  p.  359 — 
399)  har  vist,  en  interessant  Plads  i  den  nyere  Atomistiks  Udviklingshistorie. 
Dog  har  —  forekommer  det  mig  —  Lasswitz  ikke  bemærket  Modsigelsen 
hos  Bruno  mellem  hans  Polemik  mod  Delingen  i  det  Uendelige  og  hans 
Lære  om  Atombegrebets  Relativitet.  —  FeliceTocco,  der  først  (i  Opere 
latitie  di  G.  Bruno)  havde  antaget,  at  Bruno  ogsaa  anvendte  Atomistiken 
paa  det  sjælelige  Omraade,  har  senere  (i  sit  Skrift  Opere  hiedite  di  G, 
BrufU).  Napoli  1891)  berigtiget  denne  Antagelse.  Han  finder  nu  en  In- 
konsekvens hos  Bnmo,  fordi  denne  ikke  antager  sjælelige  Atomer  lige  saa- 
vel som  materielle.  Det  er  dog  et  stort  Sp«»rgsmaal,  om  Atombegrebet  i 
ilet  Hele  egner  sig  til  Anvendelse  paa  den  aandelige  Side  af  Tilværelsen, 
og  det  har  maaske  været  et  rigtigt  Instinkt,  der  har  afholdt  Bruno  fra  at 
foretage  denne  Anvendelse,  uagtet  den.  naar  han  strengt  havde  fastholdt 
Atombegrebets  Relativitet,  ikke  vilde  indeslutte  alle  de  Konsekvenser,  der 
ved  første  Øjekast  kunde  synes  at  ligge  i  den.  —  Naar  Tocco  (Opere 
latine  di  G.  Bnmo,  p.  353)  i  Anledning  af  Udtrykket  monas  monadum  (om 
Gud)  bemærker,  at  man  ikke  kan  se,  om  Gud  derved  sondres  fra  de  andre 
Monader  eller  tænkes  som  deres  Substans,  da  har  Bruno  selv  tydeligt  for- 
klaret sin  Mening,  naar  han  siger:  »Gud  er  Monadernes  Monade,  det  vil 
sige  det  Væsentlige  i  alle  Væsener«  (Dem  est  monadtim  motuis,  nempe 
entium  entitas.  De  minimo,  ed.  1591,  p.  17).  —  Universet  kaldes  Monade 
De  gV  heroici  furori,  p.  724.  —  Denne  Bnig  af  Ordet  Monade  forstaas  kun 
ved  at  fastholde  Begi-ebet  Relativitet. 

*')    S.  135.    Om  Sjælevandringen  siger  Bnmo  iSimæio,  p.  410),    at 

hvis  man  ikke  kan  antage  den,  er  det  dog  værdt  at  tænke  over  den.  Ogsaa 
i  Forhøret  i  Venedig  (se  Bert  i:  G,  Bruno,  2.  ed.  p.  402—408)  udtaler 
han  sig  med  en  vis  Ubestemthed  om  denne  Sag.  Smlgn.  om  hans  Behand- 
ling af  Læren  om  Sjælevandringen:  F.  Tocco:  Giordanc  Bnmo,  p.  71 — 
75.  —  Mest  indgaaende  udtaler  han  sig  om  Forholdet  mellem  Verdens- 
aanden  og  de  individuelle  Sjæle  i  Cabala,  p.  585 — 588. 

»*)  S.  147.  I  sin  Apoloffia  pro  GaliUeo.  Franeofurti  1622,  p.  54,  siger 
Oampanella,  at  han  maaske  ved  de  nyere  Undersøgelser  vilde  bUve  nødt 
til  at  antage  flere  Sole  i  Universet,  saa  at  dette  ikke,  som  han  hidtil  havde 
antaget,  havde  to  Centra,  Solen  og  Jorden,  men  mange.  Dog  suspenderer 
han  sin  Dom.  —  I  sin  Bealis  philosophia  (1623)  p.  10  staar  han  ogsaa  tviv- 
lende. —  Senere  indskød  han  vel  i  sin  Unii^ersalis  phUo9opfiia  sen  Meta- 
physka  (Parisiis  1638),  III,  p.  71  nogle  Anmærkninger,  der  udviklede,  hvor- 
ledes Sagen  maatte  opfattes,  hvis  Galilei  havde  Ret  (posito  qvod  vera  sint 
Galilei  dogmata).  men  føjede  saa  til:  >Nu  er  der  i  Rom  falden  Kendelse 
mod  Galilei,  og  denned  er  det,  jeg  tidligere  [før  liine  Anmærkninger]  havde 
skrevet,  fastslaaet«.  —  En  ejendommelig  Art  af  Verifikation  I 

^)  S.  168.  Den  første  Fremstilling  af  Filosofiens  Historie,  i  hvil- 
ken Galilei  har  faaet  den  Plads,  der  tilkommer  ham  paa  Grund  af  hans 
klare  Bevidsthed  om  Tænkningens  Metode,  er  J.F.  Fries:  Die  GeschicJUe 
der  Fhihsophie  dargestellt  nach  den  Fortschritten  ihrer  irissetiscliaftlichen 
Evtwickehmg.  Zweiter  Band.  Halle  1840.  Senere  har  Pr  an  ti  {Galilei 
nnd  Kepler  als  Logiker.  Miiuchener  Sitzungsberichte.  1875)  behandlet  hans 
Metodelære  og  vist,  hvorledes  den  fordunkler  Bacons,  og  Tiinnies  (L>6er 
die  Fhilosophie  des  Hobbes.  Vierteljahrssehr.  fiir  wiss.  Philos.  III)  og 
Natorp  {Descartes'  Erkenntnisstheorie.  Marburg  1882,  Kap.  6)  have  godt- 
gjort Galileis  betydningsfulde  Stilling  ved  Indgangen  til  den  moderne 
Filosofi  i  Modsætning  til  den  traditionelle  Begyndelse  med  Bacon  og  Des- 
cartes. 

^)  S.  173.  Galilei:  Ope^-e.  Firenze  1842  ff.,  XIII,  p.  200  f.  — 
Den  tyske  Oversættelse  af  Diseorsi  (i  »Klassiker  der  Naturwissenschaft« 
Nr.  24,  p.  57)  har  her  en  Unøjagtighed,  ved  hvilken  den  Simplificering  af 
Forholdene,  Galilei  tænker  sig,  falder  bort.  Galileis  Ord:  »dum  extemæ 
causæ  tollantur«  (naar  blot  ydre  Aarsager  holdes  borte)  gengives  nemlig 
ved:  »wåhrend  aussere  Ursachen  hinzukommen«.  —  Tydeligst  fremtræder 
Galileis  Tankeexperiment  et  andet  Sted  i  Diseorsi  (Op.  XIII,  p.  221):  Mo- 
bile qvoddam  super  planum  horizontale  projectum  mente  concipio.  omni 
secluso  impedimento.  (Jeg  tænker  mig  et  bevægeligt  Legeme  kastet  hen 
ad  en  vandret  Flade,  saaledes  at  enhver  Hindring  udelukkes).  —  Om  Inerti- 
lovens Historie  smlgn.  Wohlwill:  D'æ  Entdechmg  des  BehafTungsgeseties, 
(Zeitscbrift  fiir  Volkerpsychologie.    XIV — XV). 

^)  S.  177.  Det  er  Natorp  s  Fortjeneste  (i  hans  Skrift  om  Descar- 
tes' Erkendelsesteori)  først  at  have  henledet  Opmærksomheden  paa  dette  Af- 
snit af  //  Saggiatore.   {Oimr  de  Galilei.    Firenze  1842  ff.,  IV,  p.  332—338). 

—  Den  nye  Lære  var  farlig,  da  Negteisen  af  Sansekvaliteternes  Realitet 
mentes  at  stride  mod  den  katolske  Nadverlære,  der  antog,  at  Hostien  be- 
holdt sine  sanselige  Egenskaber  efter  sin  substantielle  Forvandling.  Senere 
havde  ogsaa  Descartes  og  Leibniz  mange  Bryderier  paa  Gnind  af  dette 
Spørgsmaal. 

*)  S.  178.  Som  Pr  an  ti  har  vist  (Ueba*  Petrus  Ramm.  Miinche- 
ner  Sitznngsberichte  1878). 

3»)  S.  180.  Smlg-n.  Freu dent  hal:  Beitrdge  zur  Geschichte  der 
engliscJien  Philosophie.  (Archiv  flir  Gesch.  der  Philos.  IV — V.)  —  C  ro  om 
Robertson  i  Academy.    1892,  p.  110. 

*")  S.  187.  Som  Kuriosum  kan  anføres,  at  ligesom  der  er  dem,  der 
mene,  at  ikke  Shakespeare,  men  en  Anden,  maaske  Bacon,  har  forfattet  de 
»Shakespeareske«  Tragedier,  saaledes  har  et  kritisk  Hoved  i  den  nyeste  Tid 
fundet  ud,  at  Bacon  ikke  er  Forfatter  til  Novum  Organum,  og  er  et  Øje- 
blik stanset  ved  den  Mulighed,  at  Shakespeare  kunde  have  forfattet  det,  uden 
at  han  dog  tør  fastholde  denne  Mulighed.  Se  herom  Archiv  flir  Gesch.  d. 
Philos.  I,  p.  111. 

*i)  S.  19-i.  Om  Bacons  Forhold  til  Platon  se  Nov.  07\g.  I,  105—124; 
IL  7 — 13.  —  1  De  augment'is  scientiarum^  III,  4  hedder  det:  »Det  er  aaben- 
bait,  at  Platon,  denne  høje  Aand,  der  som  fra  en  Bjergtop  overskuede 
Alt,  i  sin  Idelære  har  indset,  at  Formerne  ere  Videnskabens  egentlige 
Genstand.« 

*2)  S.  205.  Disccnirs  de  la  methode  (1637),  2.  partie.  —  La  xie  de 
Monsieur  Descartes.  [Par  A.  Baillet].  Paris  1691,  I,  p.  51—71.  —  Millet: 
Histoire  de  Descartes  avant  1637.    Paris  1867,  p.  100  ff. 

*•**)  S.  212.  I  den  her  givne  Fremstilling  følger  jeg  især  Descartes' 
ældste  Udkast  til  en  Metodelære  i  Hegles  pour  la  direction  de  Vesprit.  et  Ar- 
bejde, der  ved  omhyggeligt  Studium  fjerner  mange  gængse  Misforstaaelser 
af  Descartes.  Smlgn.  desuden  den  tredie  Meditation  og  Svaret  paa  den 
anden  Gruppe  af  Indvendinger,  i  hvilket  Descartes  efter  Opfordring  forsøger 
en  systematisk  Fremstilling  af  sine  Ideer.  —  Paa  Spørgsmaalet  om.  hvor- 
ledes almindelige  Sætninger  dannes  af  de  enkelte  Intuitioner,  giver  Des- 
cartes egentligt  kun  dette  Svar:  »Det  er  netop  vor  Aands  Natur  at  danne 
almindelige  Sætninger  af  Erkendelsen  af  det  Enkelte.«    {Resp.  ed.  sec.  ohj.). 

^^)  S.  213.  Medens  Descartes  i  sin  Metodelære  (Regles  etc.)  begyn- 
der med  at  omtale  den  klare  og  tydelige  Anskuen  af  simple  Forhold  (In- 
tuition) og  nævner  Bevidstheden  om  os  selv  som  tJenkende  blandt  Exemp- 
leme  paa  saadan  Intuition,  begynder  han  senere  (især  i  Begyndelsen  af  den 
3.  3Ieditation)  med  Bevidstheden  om  os  selv  som  Tænkende  og  udleder  af 
denne  Tankes  Simpelhed  og  umiddelbare  Klarhed  Intuitionens  Betydning. 

—  Den  Tankegang,  der  ligger  til  Gnmd  for  cogito  ergo  sum,  forekommer 
allerede  hos  Augustinus  {De  vera  religione  cap.  49),  ja  allerede  i  den 
gamle  indiske  Filosofi. 

")    S.  214.    I  Slutningen  af  den   3.   Meditation  hedder  det:    »Den 

Mulighed  staar  da  ene  tilbage,  at  (.i udsf orestillingen  er  mig  medfødt  paa 
samme  Maade,  ^om  Forestillingen  om  mig  selv  er  mig  medfodt«.  Dette  er 
for  Descartes  Mere  end  en  Sammenligning.  Ti  jeg  kan  —  mener  han  — 
ikke  blive  mig  selv  bevidst  som  et  begiwnset  og  ufuldkomment  Væsen,  uden 
ubevidst  Anvendelse  af  Forestillingen  om  et  over  al  Begnensning  ophøjet 
Væsen  (3.  Medit.).  —  Paa  Hobbes'  Indvending:  »Der  gives  ingen  medfødt 
Forestilling;  ti  hvad  der  er  medfødt,  maa  stedse  være  til  Stede«,  —  sva- 
rer Descartes  (ReRp.  fertiæ  X) :  »Xaar  vi  sige,  at  en  Forestilling  er  med- 
fodt, mene  vi  ikke,  at  den  stedse  fremtræder  for  os ;  ti  i  den  Forstand  ^ilde 
der  slet  ingen  medfodt  Forestilling  gives;  men  kun,  at  vi  i  os  selv  have 
Evnen  til  at  udvikle  den«.  —  I  Notæ  in  programnia  qvoddam  siger  Des- 
cartes: »Da  jeg  bemærkede,  at  der  gives  Tanker  hos  mig.  som  ikke  fremgaa 
af  ydre  Genstande  eller  af  min  Villies  Bestemmelse,  men  blot  af  min  Tænke- 
evne, saa  kaldte  jeg  saadanne  Forestillinger,  der  ere  hine  Tan- 
kers Former,  medfødte,  for  at  skelne  dem  fra  andre,  som  komme  udefra 
eller  frembringes  af  mig  selv.  I  sanmie  Bety<lning  sige  vi,  at  Høj  modighed, 
eller  at  visse  Sygdomme  som  Podagra  eller  Sten  ere  medfødte  i  visse  Fa- 
milier, hvorved  vi  ikke  mene.  at  Bimiene  lide  af  disse  Sygdomme  i  Moders 
Liv,  men  at  de  fødes  med  Anlæg  eller  Evne  til  at  paadrage  sig  disse  Syg- 
domme.« —  Den  Del  af  Descartes'  teologiske  Tankegang,  der  slutter  fra 
(iudsforestillingeu  som  Forestilling  om  et  uendeligt  Væsen  til  et  uendeligt 
Væsen  som  denne  Forestillings  Aarsag,  skyldes  maaske  en  Paa  virkning  af 
Vives  (De  anima.  1538  p.  127  f.),  som  Descartes  ogsaa  i  sin  Psykologi 
paa  flere  Punkter  er  paavirket  af. 

*'^)  S.  215.  Smlgn.  Xatorps  fortrinlige  Fi-emstilling  (Descartes'  Er- 
kninhiisstlteorie,  p.  55  ff.,  76  f.).  Natorp  har  godtgjort,  at  Gudsbegrebet.s 
Anvendelse  i  Descartes'  Erkendelsesteori  ikke  er  af  saa  udvortes  Art,  som 
det  efter  de  sædvanlige  Fremstillinger  synes.  Dog  fremhæver  Natorp  ikke 
tilstrækkeligt,  hvad  jeg  tror,  man  maa  lægge  den  største  Vægt  paa:  nem- 
lig, at  hele  denne  erkendelsesteoretiske  Anvendelse  af  Gudsbegrebet  var 
aldeles  unødvendig,  da  Descartes  jo  benytter  Aarsagssætningen  til  at  godt- 
gøre Gudsbegrebets  Realitet;  naar  Aarsagssætningen  forudsættes  gj'ldig. 
behøves  der  ingen  teologisk  Garanti  for  Erkendelsens  Gyldighed. 

**^)  S.  218.  Det  strenge  Substansbegi-eb  findes  hos  Descartes  Medit 
III,  P}-ine.  phil.  I  §  51.  Det  laxe  Substansbegreb  findes:  Resp.  eec.  og 
Prirw.  phU.  I  §  52.  —  Descartes  gør  selv  (Princ.  phil.  I,  51)  opmærksom 
paa  den  dobbelte  Betydning  af  Ordet  Substans. 

♦*)  S.  227.  Om  Harveys  Opdagelse  og  dens  Forhistorie  se  P.  Hede- 
ni  u  s  Cm  upptacktan  af  Uodmrdoppet  (Upsala  rniversitets  Årsskrift  1892). 
Se  særligt  om  Forholdet  mellem  Descartes  og  Harvey  p.  216  f.,  277.  De^s- 
cartes  antog,  at  Blo<lets  Opvarmning  i  Hjertet  bevirkede,  at  det  pressedes 
ud  i  Legemet :  han  havde  altsaa  ikke  tilegnet  sig  Harveys  Tanke  om  Hjer- 
tet som  en  sig  sammentrækkende  Muskel.  —  Ogsaa  Harvey  fastholdt  vel 
den  gamle  Lære  om  Blodets  Opvarmning  i  Hjertet,  men  anvendte  den  ikke 

paa  denne  Maade.  Det  var  fm-st  Niels  Steensen,  der  bestemt  paa viste, 
at  Hjertet  er  en  Muskel,  og  at  der  intet  Grundlag  var  for  den  Betydning 
som  selve  Livets  Kilde  og  Sjælens  Sæde,  man  fra  gammel  Tid  havde  til- 
lagt det.    (Smlgn.  Jul.  Petersen:   Barthdineme,    Kbhn.  1898.  p.  84  f.). 

***)  S.  229.  Descartes'  Lokalisering  af  Sjælen  i  Koglekirtlen  var  al- 
deles vilkaarlig  og  blev  kriticeret  af  Tidens  Anatomer.  Thomas  Bartho- 
lin (Anatomia.  Lngd.  Batav.  1651,  p.  356  f.)  indvender  dels,  at  Nerverne 
ikke  ende  i  Koglekirtlen,  dels,  at  denne  er  saa  lille,  at  Forestillingerne 
vilde  sammenblandes  [I]  i  den,  dels  endelig,  at  den  er  anbragt  der,  hvor 
»Hjemens  Exkrementer«  ophobes  I  I  det  glimi-ende  Foredrag,  N  i  e  1  s  S  t  e  e  n- 
sen  holdt  i  Paris,  og  som  er  trykt  i  Winslovs  Expoaitkm  anatomique 
(4.  Del),  bemærker  han,  at  da  man  ikke  véd,  hvad  der  opfylder  Hjerne- 
hulerne,  kan  Læren  om  Livsaandeme  være  ligesaa  god  som  den  om  Hjenie- 
exkrementeme.  Mod  Descartes,  hvis  almindelige  Metode  han  tillægger  stor 
Fortjeneste,  indvender  han,  at  Koglekirtlen  ikke  staar  i  Forbindelse  med 
nogen  Kanal,  og  at  den  ikke  svæver  frit,  men  hænger  sammen  med  den 
øvrige  Hjenie.  —  Hvilken  Betydning  Koglekirtlen  har,  véd  man  endnu 
ikke.  (E  din  ger:  Vwlesungen  iiber  den  Bau  der  iiei-vmeyi  Centr alwgane, 
6.  Aufl.  p.  138).  Om  Descartes'  Betydning  for  Nervefysiologien  smlgn.  Hux- 
ley:  Om  den  Hypotfiese,  at  Dyrene  «y  Automater.  (Tidsskrift  for  popu- 
lære Fremstillinger  af  Naturvidenskaben  1874).  —  En  mærkelig  Ytring 
af  Descartes  findes  i  et  Brev  til  Mersenne  (Febniar  1649),  nemlig  at  han. 
naar  han  negter  Dyresjælen,  blot  negter  Tænhiingeti  (cogitatio),  ikke 
Livet  og  Sansningen:  vi  tam  nulli  animali  denego,  utpote  qvam  in  solo 
cordis  caiore  consistere  statuo;  nec  denego  etiam  sensum  qvatenns  ah 
organo  corporeo  dependet.  Det  stemmer  ikke  med  andre  Udtalelser,  især 
ikke  med  Resp,  ad  sextas  obj.  §  9,  hvor  der  skelnes  mellem  3  Grader  af 
Sansning :  den  første  er  blot  en  af  Indtrykket  fremkaldt  Bevægelse  i  Hjer- 
nen (cerebri  motus),  og  denne  er  fælles  for  Dyr  og  Mennesker ;  den  anden 
er  den  umiddelbare  Foniemmelse  af  Smerte,  Lyst,  Tørst,  Sult.  Farve.  Tone. 
Smag,  Lugt,  Varme  o.  s.  v.,  der  t)pstaar  i  Bevidstheden  (in  mente)  som 
Virkning  af  hin  Bevægelse ;  den  tredie  er  de  Domme,  vi  paa  Foranledning 
af  hin  Bevægelse  fælde  om  de  ydre  Ting.  Den  Sansning,  han  omtaler  i 
Brevet  til  3Iersennes,  maa  være  den  første  af  disse  Grader;  men  om  den 
er  det  ikke  nok  at  sige,  at  den  afliæfiger  af  Hjernens  Bevægelser:  den  er 
ikke  Andet  end  denne  og  kan  ikke  kaldes  Fornemmelse.  Hvad  han  i  Bre- 
vet kalder  Tænken,  maa  svare  til  den  tredie  Grad.  Der  er  altsaa  en  Uklar- 
hed med  Hensj'u  til  den  anden  Grad;  det  er  netop  her  Overgangen  fore- 
gaar  fra  Bevægelse  (kvantitative  Processer)  til  Bevidsthed  (hvor  der  til  de 
forskellige  Kvantiteter  kommer  til  at  svare  forskellige  Sansekvaliteter). 

♦®)  S.  244.  Ved  sin  Negtelse  af  nødvendig  Sammenhæng  mellem 
Fænomenerne  er  Malebranche  Forgænger  for  Hume.  3Iaaske  har  Hume  endog 
faaet  Motiver  til  sin  Aarsagsteori  fra  Malebranche,  hvem  han  (som  det  ses 
af  hans  Treatise,  I,  3,  14;  4,  5)  ivrigt  har  studeret.    Mario  No  var  o  har 

i  sit  Skrift  Die  Philosophie  des  Xicolaua  Malebmncfie  (Berlin  1893,  p.  44—50) 
(Iraffet  en  læreripf  Parallel  mellem  ^lalebranches  og  Humes  Aarsagsteorier. 

—  Offsaa  Geulincx'  Filosofi  vilde  frembyde  Paralleler  til  Hume;  men  den 
har  Hume  neppe  kendt. 

^)  S.  256.  Vita  TIiomæ  Hobbes.  [Autore  Rd.  B.  o:  Richard  Black- 
hourue].  1681,  p.  14  f.   Smlgn.  Telesios  Lære  om  Sansningen  (ovenfor  p  93). 

—  I  sit  Vita  cantmie  expressa,  p.  119  skildrer  Hobbes,  hvorledes  han,  efter 
længe  at  have  grublet  over  Tingenes  Natur,  udfandt,  at  der  kun  var  en 
eneste  virkelig  Ting  [Bevægelse]  i  Verden,  skimt  den  »forfalskedes«  (sic) 
l>aa  mange  Maader.  —  F.  Tonni  es.  hvis  energiske  Forsken  i  den  nj-este 
Tid  har  kastet  saa  meget  Lys  over  Hobbes  og  hans  Filosofi  (se  hans :  An- 
merknmjen  ilber  die  Philosophie  des  Hobbes.  Vierteljahrsschrift  flir  wissen- 
sohaftliche  Philosophie.  III— V)  har  fundet  et  3Ianuskript,  der  indeholder 
en  Afliandling  af  Hobbes,  som  efter  sit  Indhold  niaa  være  forfattet  imellem 
<let  Tidspunkt,  da  den  deduktive  Metodes  og  derefter  Bevægelsens  Betyd- 
ninir  opgik  for  ham,  og  det  Tidspunkt,  da  Sansekvalitetemes  .Subjektivitet 
upgik  for  ham.  Denne  Afhandling,  der  er  af  Interesse  med  Hensyn  til  den 
historiske  Udvikling  af  Principet  om  Sansekvalitetemes  Subjektivitet,  har 
Tonnies  trykt  i  sin   U<lgave  af  Hobbes'  Elenieyits  of  Law  (Oxford  1888). 

—  Hobbes  hævder,  at  han  allerede  1630  [altsaa  fi^r  han  lærte  Galilei  at 
kende]  har  havt  Overbevisningen  om  Sansekvalitetemes  Subjektivitet. 
Smlgn.  Ton  ni  es'  Monografi  om  Hobbes  (Hobbes'  Leben  und  Lehre.  Stutt- 
gart 1896.  p.  15). 

'»')  S.  261.  Smlgn.  Hobbes"  Afhandling  Of  Lil)erty  atid  yecessity. 
3.  ed.  London  1685.  p.  314,  hvor  det  hedder,  at  hvad  Definitionerne  af 
Spontaueitet,  Overvejelse.  Villie,  Hang,  Drift,  Frihed  angaar,  »kan  der  ikke 
gives  noget  andet  Bevis  end  ethvert  Menneskes  egen  Erfaring,  naar  han 
reflekterer  over  sig  selv  (by  ref  le  etion  on  himself)  og  erindrer,  hvad 
han  selv  mener,  naar  han  siger,  at  en  Handling  er  spontan«  etc. 

^-)  S.  262.  I  De  Corpore,  IX,  9  udleder  Hobbes  den  Sætning,  at 
al  Forandring  (ogsaa  Kvalitetsændring)  er  Bevægelse,  af  Aarsagssætnineren 
og  Inertisætningen.  —  Hans  »Bevis«  for  Aarsagssætningen  (Of  Lib.  and 
Necoss.,  p.  315)  er  folgende :  »Hvis  Xoget  ingen  Aarsag  havde,  kunde  det 
ligesaa  godt  begynde  at  blive  til  i  det  ene  Ojeblik  som  i  det  andet;  —  der 
maa  da  være  en  Aarsag  til,  at  det  netop  bliver  til  i  dette  øjeblik!«  At 
herved  netop  det  foradsættes,  der  skulde  bevises,  har  allerede  Hiune  paa- 
vist.  —  En  Analogi  heinned  danner  hans  Bevis  for  Inertisætningen  (De  cor- 
pore,  VIII,  10) :  Hvis  et  hvilende  Legeme  var  omgivet  af  det  tomme  Rum, 
vilde  der  ikke  være  nogen  Grund  til,  at  det  skulde  bevæge  sig  mere  i  den 
ene  Retning  end  i  den  anden,  og  det  vilde  altsaa  slet  ikke  bevæge  sig. 
naar  ikke  en  ydre  Aarsag  kom  til.  Her  fomdsættes  jo  aabenbart,  at  der 
ingen  »indre«  Aarsager  er.  —  Muligvis  stammer  dette  Bevis  for  Inertisæt- 
ningen  fra  (Talilei.  Se  dennes  ^Dialoger  over  Verdenss3'stemerne«.  1.  Dag. 
(Strauss'  tyske  Oversættelse  p.  21). 

^)  S.  264.  Hobbes  har  derfor  egentligt  ingen  Grund  til  at  skelne 
mellem  Definition  og  Hypotese.  Han  siger  (De  Corp.,  dedic),  at  han  i  sin 
Logik,  sin  Philosophia  prima  og  sin  geometriske  Bevægelseslære  gaar  ud 
fra  Definitioner,  men  i  sin  Fysik  fra  »ikke  urimelige  Hypoteser«.  Men  ogsaa 
hine  Definitioner  ere  Hypoteser.  —  Hobbes  kræver  til  fuld  Forstaaelse  af  et 
Fænomen  Paavisning  af  kontinuerlig  Fremskriden  fra  Aarsag  til  Virkning. 
Denne  continua  progressio  (De  corpore,  IX,  6)  minder  om  Bacons  latens  pro- 
cessus continuatus  (Nov.  org.  II,  5 — 7).  Jeg  anser  det  ikke  for  usandsyn- 
ligt, at  Bacons  Lære  om  den  kontinuerlige  Proces  kan  være  kommen  frem 
for  Hobbes'  Tanke,  da  han  ad  anden  Vej  var  ført  til  Ideen  om,  at  al  For- 
andring var  Bevægelse.  Han  gjorde  til  Princip  for  sin  Deduktion,  hvad  der 
hos  Bacon  skulde  være  sidste  Resultat  af  talrige  Induktioner.  —  Ligeledes 
er  det  ikke  usandsynligt,  at  Benævnelsen  Philosophia  prima  for  anden  Del 
af  De  corpore  skyldes  Bacon,  der  (De  augm.  III,  1)  ved  dette  Navn  beteg- 
ner Videnskaben  om  de  almindelige  Grundsætninger,  som  gælde  for  alle 
Omraader. 

")  S.  284.  A.  D.  Jørgensen  giver  efter  min  Opfattelse  for  grelt 
et  Billede  af  Hobbes'  Statslære,  især  i  sin  Sammenligning  mellem  Hobbes 
og  Biskop  Vandal.  (Peter  Schumacher  Griffenfeldt,  I,  Kobenhavn  1893,  p. 
218  f.).  Den  moralske  Begrænsning  af  Fyrstens  fysiske  Ret  findes  ikke  min- 
dre hos  Hobbes  end  hos  den  lutherske  Teolog,  og  endda  hos  Hobbes  med 
en  Begrundelse,  der  gør  den  absolute  Suverænitet  til  Middel,  ikke  til  For- 
maal.  Jvfr.  f.  Ex.  De  cit^  XIII,  3:  »Staten  er  indstiftet  for  Borgernes 
Skyld«  (C'ivitas  civium  causa  instituta  est).  —  I  den  ældre  Udgave  af  Le- 
viathun  (ed.  1651,  p.  193)  udtales  Haabet  om  at  paa virke  Fyrster  noget 
stærkere  end  i  den  senere  (ed.  1670,  p.  172). 

^»5)  S.  286.  Freud  en  thai  har  (Archiv  fur  Gesch.  de  Philos.  VI,  p. 
191  ff.,  380  ff.)  fremdraget  Lord  Brookes  Skrift,  og  paavist  den  Interesse, 
(ler  knytter  sig  til  det. 

fi«)  S.  286.  Om  Culverwel  se  M.  M.  Curtis:  An  Outlnie  o f  Locke  s 
Efhiccd  Philosophy.    Leipzig  1890,  p.  9—13. 

^')  S.  293.  Colerus  (La  vie  de  B.  de  Spinoza,  tirée  des  écrits  de 
ce  fameux  philosophe  et  du  témoigiiage  de  plusieurs  personnes  dignes  de 
foi,  qui  l'ont  comm  particuliérement.  A  la  Haye  1706,  p.  14)  betragter  Spi- 
noza blot  som  Descartes'  Discipel  i  Filosofien.  Leibniz  (Opera philos.  ed. 
Erdmann,  p.  139)  siger  om  ham,  at  han  kun  har  dyrket  nogle  Frøkom,  som 
Descartes  havde  nedlagt.  Denne  Opfattelse  var  længe  herskende.  Kun  o 
Fischer  og  Falckenberg  fastholde  den  i  deres  Værker  om  den  nyere 
Filosofis  Historie.  —  Joel  (Beitrage  zur  Geschichfe  der  PhUosophie.  Breslau 
1876)  fremhævede  i  3Iodsætmng  hertil  den  store  og  vedvarende  Virkning  af 
Spinozas  Studier  af  jodisk  Teologi  og  Religionsfilosofi.  —  Chr.  Si  g  w  art 
(Sphiozas  7ieue7itdeckter  Tradat.  Gotha  1868)  og  Avenarius  (Ueber  die 
beiden  ersten  Phasen  des  Sjnnozischcn  PantJieismus,  Leipzig  1868)  henviste 
—  paa  Grundlag  af  den  af  van  Vloten  (Ad  Benedicti  de  Sjnnoza  opera 

qicæ  mpermnt  omnia  mpplenxenhinu  Amstelodami  1862)  udgivne  Ungrdoms- 
afliandlin^  af  Spinoza:  Kwt  Traktat  om  Gudj  Mennesket  og  dets  Lykke  — 
til  Sandsynlijrlieden  af,  at  Spinoza  var  bleven  paavirket  af  (xiordano  Bnino. 
—  Endelig  har  Freu  dent  hal  {Spinoza  und  die  Scholastik.  I  Festskrif- 
tet til  Zeller  1887)  paavist,  i  hvor  hoj  Grad  Spinoza  har  benyttet  skolastiske 
Begrreber  o^  Beviser  (især  i  Cogitata  mctaphysica,  der  udgw  et  Tillæ^r  til 
Spinozas  Fremstil1in<?  af  den  kartesianske  Filosofi;  dog  ogsaa  i  Ethica). 
Og  samme  Forsker  har  senere  samlet  alle  de  ældre  Biografier  af  Spinoza 
og  idethele  alle  Dokumenter,  der  kunne  belyse  hans  Liv  og  hans  Skrifter, 
i  sin  Bog  Die  Lebensgestch'whte Spinoza 8  in  QkieiUenschrifttn,  Vrkunden  und 
nichtamtlicJie7i  Xachrichtni.  Leipzig  1899.  —  I  mit  Skrift:  Spinozas  Liv 
og  Lcere  (Kobenhavn  1877)  har  jeg  grivet  en  populær  Skildring  af  Spinoza 
og  hans  Filosofi.  Senere  have  gentagne  Studier  ført  mig  paa  enkelte  Punk- 
ter til  en  anden  Opfattelse  end  i  dette  Skrift.  Jeg  griber  Lejligheden  til 
at  oplyse,  at  det  Billede,  der  er  brugt  til  Titel  vignet  i  det  nævnte  Skrift, 
og  som  var  taget  fra  van  Vlotens  >Supplementum«,  senere  er  blevet  godt- 
gjort at  forestille  —  ikke  Spinoza,  men  en  af  hans  Venner,  Filosofen  og 
Matematikeren  Tschimhausen.  Et  smukt  og  efter  Alt.  hvad  der  kan  oplyses, 
ægte  Portræt  af  Spinoza  findes  i  van  Vlotens  og  Lands  nye  l.'dgave  af  Spi- 
nozas Værker. 

^)  S.  298.  Ogsaa  A.  D.  Jørgensens  Reflexioner  {Xii-.  Steenaen, 
p.  57)  over  Spinozas  Forhold  til  Erfaringen  maa  jeg  opponere  imod:  men 
om  dette  Punkt  vil  Afsnittet  om  Spinozas  Erkendelseslære  indeholde  det 
Fornødne. 

^)  S.  299.  Studie  zur  Enticickelungsgeschichte  des  Spinoza.  (Viertel- 
jahrsschrift  fiir  wiss.  Philos.  VII)  p.  Ifil  ff.,  334. 

<*)  S.  .408.  »Etikens«  første  Bog  udvikler  Substans-  og  Gudsbegrebet 
i  en  Række  af  Definitioner,  Axiomer  og  Propositioner.  —  Om  Sammenhæn- 
gen mellem  Substansbegrebet,  (Gudsbegrebet  og  Naturbegrebet  smlgn.  A  ve- 
nar  i  us:  »Ueber  die  beiden  ersten  Phasen  des  Spinozichen  Pantheismus« , 
hvor  det  træffende  vises,  at  alle  tre  Begreber  ved  konsekvent  Gennem- 
førelse mødes  i  ét  Punkt  hos  Spinoza.  Dog  har  Spinoza  neppe  holdt  de  tre 
Tankestrømninger  saa  skari)t  ude  fra  hverandre,  som  de  holdes  i  Avenarius* 
Fremstilling.  —  Ved  Forholdet  mellem  Substans  og  Modi  maa  foruden  »Eti- 
kens« første  Bog  mærkes.  Ep.  12  (i  v.  Vloten  og  Lands  Udgave),  hvor  der 
skelnes  mellem  abstrakt  og  substantiel  Opfattelse,  og  Ep.  50,  hvor  det  ud- 
tales, at  enhver  Bestemmelse  er  en  Negation.  —  Udtrykkene  natura  natu- 
rans og  natura  naturata  forekomme  allerede  hos  Renaissancefilosofer,  My- 
stikere (Mester  Echardt)  og  Skolastikere.  Ifølge  Siebeek  (Archiv  fur 
Gesch.  d.  Philos.  III,  p.  870  ff.)  skulle  de  have  deres  Oprindelse  fra  det 
græske  tivaig  (som  *fvoy  osr  som  t^voun'oy)  og  være  opstaaede  ved  Over- 
sættelse til  Latin  af  græske  filosofiske  Skrifter,  sandsynligvis  i  det  13.  Aar- 
hundrede.  —  Hvad  fremstillingen  i  Etiken  angaar,  er  —  som  allerede  be- 
mærket —  den  geometrisk-deduktive  Form  kun  en  Skal.    I  Virkeligheden 

er  (let  en  Række  Analj'ser,  Spinoza  foretagrer.  og:  ved  Gud  eller  Substansen 
forstaar  han  den  omfattende  Realitet,  til  hvilken  alle  Fænonienenie  høre,  o«? 
indenfor  hvilken  Tanken  derfor  kan  paapege  dem.  Smlgn.  herom  Harold 
Joachim:  A  ahidy  of  tJie  Ethics  of  Spinoza,  Oxford  1901.  p.  llBf.  — 
Smlgn.  Descartes'  Erklæring  (i  Medit.  VI).  at  han  ved  Naturen  idethele 
(natura  generaliter  spectata)  enten  forstaar  Gud  selv  eller  den  af  (xud  stif- 
tede Tingenes  Sammenhæng  (coordinatio  renun). 

^*)  S.  309.  Smlgn.  imod  denne  af  den  ældre  Erdmaun  hævdede 
Opfattelse  af  Spinozas  Attributbegreh :  H.  Brochner:  Benedict  Spinoza. 
KøbenhaMi  1857,  p.  47  ff.  —  M  o  ur  ly  Vold  (Sjnnozas  Ei'kendelsesteoti.  Kri- 
stiania  1888,  p.  242)  nævner  med  Urette  Brochner  blandt  dem,  der  fortolke 
Attributeme  >som  for  vor  Forstand  nødvendige,  men  for  Gud  tilfældige  Præ- 
dikater«.   Brochner  polemiserer  netop  mod  denne  Opfattelse. 

»2)  S.  311.  Allerede  i  mit  Skrift  »Spinozas  Liv  og  Lære«  (1877)  p. 
100  har  jeg  paavist  denne  Forvexling  hos  Spinoza.  Den  er  ogsaa  fremdragen 
af  Windelb  and:  Geschichte  der  neueren  Philosophie,  I  (1878),  p.  211  og 
af  TOnnies:  Studie  zur  Entwickelungsgesch.  des  Spinoza.  (Vierteljahrssch. 
filr  viss.  Philos.  1883)  p.  176 f.  —  Mour ly  Vold  (Spinozas Erkendelsesteori, 
p.  202)  negter  Forvexlingen  hos  Spinoza  og  betragter  Attributlæren  som 
væsentlig  t  udspringende  af  Bestræbelsen  for  at  begrunde  en  »Korrespon- 
dens mellem  Ide  og  Objekt«.  Men  naar  han  indrømmer,  at  Attributlæren  hos 
Spinoza  ogsaa  har  psykofysisk  Betydning,  maa  han  konsekvent  indrømme 
en  Forvexling  hos  Spinoza.  Ti  Erkendelsesteori  og  Psykofysik  ere  to  forskel- 
lige Ting,  hvilket  allerede  ses  deraf,  at  »Objekterne«^  jo  ikke  blot  ere  af 
fysisk,  men  ogsaa  af  psykisk  Art;  Erkendelsesprobleraet  angaar  jo  baade  Er- 
kendelsen af  det  Psykiske  og  af  det  Fysiske.  ^  Forvexlingen  hos  Spinoza 
ses  klart,  naar  man  sammenholder  Eth.  II,  7,  Schol.,  hvor  Forholdet  mellem 
Cirkelens  Begreb  og  den  existerende  Cirkel  bruges  til  at  oplyse  Forholdet 
mellem  Attributeme,  med  II,  17,  Schol.,  hvor  der  skelnes  mellem  den  Fore- 
stilling om  Peter  (idea  Petri),  der  svarer  til  Peters  eget  Legeme  som  dettes 
Sjæl  (mens  Petri),  og  den  Forestilling  om  Peter  (idea  Petri),  som  Poul  har. 
Den  første  idea  Petri  har  psykofysisk,  den  anden  erkendelsesteoretisk  Betyd- 
ning. Spinozas  højst  uheldige  Sprogbnig,  at  betegne  Sjælen  (mens)  som  idea 
corporis,  har  begimstiget  Forvexlingen.  Denne  Sprogbnig  stammer  fra  Aristo- 
teles gennem  Maimonides  (se  Hamelin:  Sur  nne  des  oiigines  du  Spinozistue. 
L'année  philosoi)hique.  1900.  p.  24  f.),  til  hvem  Spinoza  udtrykkeligt  selv  hen- 
viser, hvad  den  erkendelsesteoretiske  Identitetslære  angaar,  se  Eth.  II,  7 
Schol.  —  I  den  tyske  spekulative  Filosofi  (hos  Schelliug  og  Hegel)  florerer 
For^'exlingen. 

^)  S.  315.  H.  Morus:  Demonstratimm  duarnm  propoHitionum,  qvæ 
2)ræcipuæ  ajnid  Spinozium  [sic]  Atheisnii  mint  columnæ,  hrevis  solidaqve  con- 
futatio.  (Opera  philosophica.  Londini  1679,  vol.  I,  p.  619).  —  Om  de  for- 
skellige Opfattelser  af  Spinozas  Gudsbegreb  haves  en  lærerig  Afhandling  af 
J.  H.  Lowe  i  Ueber  Spinozas  Gottesheg^njf  und  dessen  Schicksale.  Tillæg  til 

Lowes  Bog:  Die  Philosophie  FMchtes.  Stuttgart  1862).  som  dog  ikke  omtaler 
Mores  karakteristiske  Fortolkning. 

«*)  S.  315.  Smltni.  om  dette  Sporgsmaal  Ed.  Z e  11  e  r s  Bemærknin- 
ger i  Vierteljahrsschrift  flir  wissenschaftliche  Philosophie,  L  p.  285  f. 

«")  S.  32().  I  Eth.  11,  18  omtales  kun  den  Lov,  man  nn  kalder  Be- 
roringsloven.  Men  Liffhedsloven  fomdsa»ttes  Eth.  III,  27  og  nævnes  Tract. 
theol.  polit.  rap.  4  som  Exempel  paa  en  aandelig  Naturlov. 

««)  S.  327.  En  udf<»rligere  Fremstilling  af  Spinozas  Etik,  end  jeg^ 
.  her  kan  give.  lindes  i  mit  Skrift  »Spinozas  Liv  og  Lære«,  p.  120 — 146. 

«^)  S.  329.  Naar  det  Eth.  V,  38.  Schol.  og  40,  C'oroU.  hedder,  at  det 
er  inti'Uevtus.  ikke  imaghmtio,  der  er  evig,  synes  det,  at  kun  de  Individer, 
som  hæve  sig  over  Imaginationens  (den  sanselige  Forestillings)  Stade,  ere 
Organer  for  den  guddommelige  Tankevirksomhed,  der  ligesaalidt  kan  for- 
svinde, som  Bevætrelsen  kan  det.  Herhen  peger  ogsaa  en  Ytring  i  den  »korte 
Traktat«  (2.  Del.  Fortale,  Nr.  15)  om,  at  Sjælen  kan  blive  evig,  naar  den 
gennem  Erkendelse  og  Kærlighed  forbinder  sig  med  den  absolute  Substans. 
—  Den  Tanke,  vi  her  niiule  hos  Spinoza,  kommer  ofte  frem  i  Tænkningens 
Historie.  Jetr  kan  ikke  her  gaa  nærmere  ind  paa  den,  men  maa  indskrænke 
mig  til  nogle  literære  Henvisninger.  Platons  Stat,  VII,  p.  534  C  (Hejses 
Overs,  af  Staten,  2.  Del,  p.  188).  —  Chrysippos  (Diog.  Laert.  VII,  157), 
—  M  aimoni  des  (se  Joel:  Zur  (xenesis  der  Lehre  des  Spinoza,  p.  66  ff.  og 
Hamelin  i  L'année  philos.  1900.  p.  26  f.).  —  Salomon  Mai  mon:  Lebens- 
geschichte.  Von  ihm  selbst  gesrhrieben.  Berlin  1792.  II,  p.  178f.  —  Goet  he: 
(iespriiche  mit  Eckennann.  4.  Febr.  og  1.  Septbr.  1829.  —  ^Yilhelm  von 
H  u  m  b  o  1  d  t  ( se  Haym :  \V.  v.  Humboldt,  p.  637  f .).  —  J.  (i.  F i  c  h  t  e :  Die  That- 
sachen  des  Bewusstseins,  Stuttgart  und  Tiihingen  1817,  p.  197  f.  —  C.  H. 
Wei  sse :  Die  philosophisehe  Geheimlehre  von  derUnsterblichkeit  des  niensch- 
lichen  Individuums.  Dresden  1834.  —  Louis  Lambert  (se  Ravaisson:  La 
philosophie  en  France  au  19.  siécle,  p.  223).  —  Erneste  Ren  an:  Feuilles 
détaohées.  p.  392  f. 

'**)  S.  337.  Se  herom  Ludwig  Stein:  Leibyiiz  und  Spinoza.  Ein 
Beitrag  zur  Eutwickelungsgeschichte  der  Leibnizisohen  Philosophie.  Berlin 
1890.  (Især  Kap.  4). 

^«')  S.  341.  Afhandlingen  fra  1680  har  ingen  Over.skrift.  Erdmann. 
der  forst  fremdrog  den  fra  Biblioteket  i  Hannover,  gav  den  (i  sin  Udgave  af 
Leibniz'  ()j)era  philasojMa,  1840)  Titelen  :  De  vera  methodo  philosophiæ  et 
theologiæ  og  henforte  den  til  1690 — 91.  At  den  maa  være  af  tidligere  Oprin- 
delse, vise  baade  indre  og  ydre  Kriterier,  især  Sammenligningen  med  »Petit 
discours  de  métaphysiqve«,  der  udarbejdedes  1685  og  i  det  folgende  Aar  send- 
tes til  Arnauld.  Sml gu.  herom  Selver:  Der  Entw'wkeluyigsgang  der  Leib- 
niz'scJwu  Monaflenlehre  Im  1695.  (Philosophisehe  Studien  herausg.  von  W. 
Wundt,  111),  p.  433.  Ludwig  Stein:  Ijeihniz  nnd  Spinoza,  p.  117  ff.  — 
Stein  lægger  i  sin  udmærkede  Fremstilling  af  Leibniz'  IMviklingshistorie  for 
stor  Væirt  paa  den  Indflydelse.  Stu^liet  af  Platon  har  havt  paa  Leibniz.  Det 

er  ganske  vist  meget  karakteristisk,  at  Leibniz  i  de  for  hans  filosofiske 
Modning  saa  vigtige  Aar  beskæftiger  sig  saa  meget  med  Platon  og  bl.  A. 
citerer  det  bekendte  Sted  i  Faidon  om  Hensigtsaarsagerne  ikke  mindre  end 
tolv  Gange.  Men  det  er  dog  snarere  Symptom  end  Aarsag.  Overbevisningen 
om  Hensigtsaarsagemes  Berettigelse  stod  fra  først  af  fast  for  Leibniz ;  den 
udsprang  af  hans  religiøse  Forudsætninger,  og  hele  sin  Ungdom  igennem 
havde  han  søgt  efter  Midler  til  at  bringe  den  i  Harmoni  med  sine  natur- 
videnskabelige Teorier.  Platon  kunde  her  intet  Nyt  bringe  ham.  —  Især  finder 
jeg  det  at  være  en  unaturlig  Forklaring,  naar  Stein  udleder  Leibniz'  Sæt- 
ning om  Identiteten  af  Substans  og  Kraft  fra  Platons  (et  enkelt  Sted  udtalte) 
Lære  om  »Ideerne«  som  virkende  Kræfter.  Leibniz  havde  jo  dog  været  be- 
skæftiget med  Begreberne  Kraft  og  Stræben  ligefra  1670,  og  det  er  fra  sine 
matematisk-fysiske  Studier,  han  forer  disse  Begreber  over  i  sin  Filosofi  og 
bniger  dem  til  at  levendegøre  Substansbegrebet.  —  Naar  flere  Forfattere  be- 
tegne det  Fremskridt,  Leibniz  gjorde  i  Aaret  1H80,  som  en  Substayitiali- 
seritig  af  Kraften,  tror  jeg,  at  det  vilde  være  rigtigere  at  vende  Forholdet 
om  og  tale  om  en  Onisættai  af  Substans  til  Kraft.  Det  var  i  Virkeligheden 
en  Opløsning  af  Descartes'  og  Spinozas  Substansbegreb,  der  hidførtes  ved  Af- 
handlingen af  1680. 

*")  S.  350.  Leibniz'  *Tout  comme  ici«  har  samme  Kilde  som  Hol- 
bergs »Ligesaa  hos  os«,  nemlig  Komedien  Harlequin  empereur  de  la  lune 
(Gherardis  Théatre  italien.  I.  Bd.).  Se  Nuuveaux  essais,  IV,  16,  12  (Erd- 
mann,  p.  391  f.):  On  diroit  qnasi  qve  c'est  dans  l'Empire  de  la  lune  de 
Harlequin  tout  comme  ici.  —  Foruden  dette  Sted  maa  med  Hensyn  til  Analo- 
giens Lov  mærkes:  Brev  til  Aniauld,  Novbr.  1686  ((ierhardts  Udgave,  II,  p. 
75  f.).  De  ipsa  natura  (Erdmaun,  p.  157).  Nouv.  Ess.  I,  1  (Erdmann  p.  205) 
og  III,  6,  14  (Erdmann,  p.  312).  Udtalelser  i  Breve  (Gerhardt,  II,  p.  270: 
IV,  p.  343). 

Z'^)  S.  352.  Eduard  Dillmann  {Nem  Darstelluyig  der  Leihnizsdien 
Monadetilehre.  Leipzig  1891)  synes  mig  i  sin,  i  mange  Henseender  lærerige 
og  interessante  Fremstilling  af  Monadelæren,  aldeles  at  overse  den  store  Be- 
tydning, som  Analogiens  Lov  har  for  Monadelærens  subjektive  Afslutning. 
Dillmann  betragter  Forestillingsevnen  som  fra  først  af  given  i  Monadens 
Begreb  og  tager  Begrebet  Fænomen  hos  Leibniz  blot  i  subjektiv  Betydning 
(Fænomen  for).  Denne  Opfattelse  modbevises  allerede  ved  den  af  Dillmann 
selv  indrømmede  Kendsgerning,  at  Leibniz  uden  nærmere  Begnmdelse  an- 
tager, at  Monaden  repræsenterer  Universet  eftersit  Lege  mes  Standpunkt, 
og  at  han  støtter  Antagelsen  af,  at  Monaden  repræsenterer  hele  Universet, 
derpaa,  at  ethvert  Legeme  i  Kraft  af  Kontinuitetens  Lov  berøres  af  enhver 
Forandring  i  hvilkensomhelst  Del  af  Verden.  (Smlgn.  Dillmann,  p.  301  ff., 
342  ff.).  —  Efter  Dillmanns  Hypotese  vilde  det  være  umuligt  at  forstaa,  at 
Leibniz  stiller  sig  saa  afvisende  overfor  Berkeleys  Ideer,  saasnart  han 
hører  om  dem. 

*^)    S.  356.    Om  de  forskellige  Maader,  paa  hvilke  Forholdet  mellem 

Spinoza  ofr  Leibniz  er  blevet  opfattet  i  Ti<lens  Lob,  se  det  første  Kapitel  i 
L.  Steins  >  Leibniz  und  Spinoza  c.  —  E.  Dillmaun  finder  en  principiel 
Overensstemmelse  mellem  de  to  Systemer,  men  han  mener  tillige,  at  Leib- 
niz' Lære  om  Forholdet  mellem  (i ud  ojj^  Verden  er  nanorribeli^,  og  han 
læt^jfer  ikke  Vteg't  paa  de  Steder,  hvor  Leibniz  tager  Afstand  fra  Spinoza. 
(Nene  Darstellung,  p.  472  ff.).  Dillmann  lader  sig  af  sin  store  og  berettigede 
Beundring  for  Leibniz  forlede  til  at  agere  Apologet  for  aabenbare  Selvmod- 
sigelser og  tydelige  Akkomodatiouer.  —  En  lærerig  Undersøgelse  af  For- 
holdet mellem  de  to  Systemer  har  Robert  Latta  anstillet  i  sin  Afhand- 
ling On  tf  te  trhtion  hetureti  tf  te  philottoj^y  of  Sjfinoza  and  that  of  Leibniz 
(Mind.  1899). 

'^)  S.  363.  (hn  Forskellen  mellem  percepticm  og  appetit  se  Monado- 
logie  8  15.  —  Passions  som  pensées  confuses:  Re'pliqtie  aux  trflexwns  de 
Bayle  (Erdmann  p.  188  a),  som  tendances  on  des  modifications  de  tendanees: 
Xouv.  Es8.  II,  20,  9  (Erdmann.  p.  249  a). 

'♦)  S.  3B5.  Smlgn.  en  Afliandling  (uden  Overskrift),  som  er  trj'kt  i 
(lerhardts  Tdgave,  VII,  p.  30()  ff..  hvor  det  forst  hedder,  at  alle  faktiske 
Data  maa  have  deres  (iniud.  da  den  skabende  Villie,  som  lægger  sig  for 
Dagen  i  dem.  ikke  er  vilkaarlig,  men  handler  efter  Grunde  (ratio),  og  der- 
efter: >Det  staar  altsaa  fast,  at  alle  Sandheder,  selv  de  mest  tilfældige,  have 
en  apriorisk  Motivering  (probatio)  eller  en  (irund,  hvorfor  de  snarere  ere  end 
ikke  ere  til.  Og  det  er  netop  det,  som  det  gængse  Udsagn  hævder,  at  Intet 
sker  uden  Aarsag  (causa),  eller  (seu)  at  Intet  er  til  uden  Gnmd  (ratio).« 

••'•)  S.  369.  Kontrastvirkningens  Lov  bruger  Leibniz  allerede  i  et  Brev 
fra  Begjnidelsen  af  70*erne  (Gerhardts  Udgave,  1,  p.  61)  til  at  forsvare  Op- 
timismen. Senere  udvikler  han  den  særligt  (som  lex  lætitiæ)  i  De  rerum 
originatione  (Erdmann,  p.  149  f.).  Dette  æstetisk-psykologiske  Argument  er 
af  antik  Oprindelse;  det  findes  allerede  hos  PI  o  ti  nos,  og  gentages  (mærke- 
ligt nok)  af  August  i  nus.  Modenie  er  derimod  Fremhævelsen  af  Tilværel- 
sens Uendelighed.  Leibniz  bemærker,  at  Augustinus  endnu  ikke  kender  la 
grandeur  de  la  cité  de  Dieu  {Tliehdieee  §  19).  Kfr.  Cama  dei  asseiia  § 
57—58. 

'^)  S.  374.  I  Fortalen  til  forste  IMgave  af  VetTiiinftige  Gedanken  etc. 
siger  Wolff:  »»leg  havde  vel  fra  forst  af  sat  mig  for  at  lade  Sporgsmaalet  om 
Forbindelsen  mellem  Sjæl  og  Legeme  staa  ganske  uafgjort  hen ;  men  da  jeg 
ved  de  i  2.  Kapitel  anfi»rte  (trunde  imod  min  Fonnodning  ganske  naturligt 
blev  ført  til  Hr.  v.  Leibniz'  forudbestemte  Harmoni,  har  jeg  bibeholdt  denne 
og  stillet  denne  dybsindige  Opdagelse  i  et  saadant  L^'s,  som  den  endnu  ikke 
har  faaet.«  —  I  Fortalen  til  2.  Udgave  udtaler  han  sig  nøjere  om  sin  Læres 
Forhold  til  Leibniz'.  Leibniz,  siger  han,  forbandt  Idealismen  [de  aandelige 
Fænomeners  ubrudte  Sammenhæng]  med  Materialismen  [de  materielle  Fæno- 
meners ubrudte  Sanunenhæug],  uden  nærmere  at  undersøge  dem  hver  for  sig. 
Det  mener  Wolff  nu  at  have  gjort,  og  hans  Resultat  er,  at  »Dualisterne  kunne 
forene  Idealisternes  og  Materialisternes  Teori*.  —  Dette  er  i  Virkeligheden 

en  rigtig  Bestemmelse  af  P'orskelleu  mellem  Leibniz  og  Wolff  paa  dette 
Punkt:  Leibniz  hylder  Identitetshypotesen  (skønt  med  en  spiritualistisk  Modi- 
fikation), og  Wolff  hylder  Dualismen  (skønt  med  den  fra  Identitetshypotesen 
hentede  Antagelse  af  de  aandelige  og  de  materielle  Fænomeners  ubrudte 
Sammenhæng  hver  for  sig).  —  Saare  mange  af  de  Indvendinger,  der  pleje 
at  fremføres  mod  Identitetshypotesen,  gælde  den  Wolffiske  Teori,  paa  hvilken 
Navnet  >Duplicisme«,  der  aldeles  ikke  passer  paa  den  egentlige  Identitets- 
hypotese, meget  godt  passer. 

"")  S.  390.  Lockes  Ven  Molyneux  forklarede  den  tilsyneladende  Mod- 
sigelse mellem  de  to  Sætninger  (af  hvilke  den  ene  findes  Essay,  IV,  3,  10, 
den  anden  Essay,  IV,  10,  5)  ved,  at  der  det  første  Sted  udtales,  at  Gud  ad 
overnaturlig  Vej  kunde  forlene  Materien  med  Tænkeevnen,  medens  der  det 
andet  Sted  er  Tale  om  Materien  uden  saadan  overnaturlig  Indflydelse  (Brev 
til  Locke,  22.  Decbr.  1692).  Locke  erklærer  denne  Opfattelse  for  ganske 
rigtig  (Brev  af  20.  Januar  1693).  (77tc  Works  of  John  Locke,  9.  ed,  Lon- 
don 1794,  IX,  p.  293—303.) 

'*)  S.  394.  Locke  opstiller  egentligt  ikke  denne  Trehed  formelt.  Hvor 
han  taler  om  Trangen  til  at  forlade  Naturtilstanden  (Civil  Government,  II 
§  124—126)  nævner  han  Lovgivningsmagt,  upartiske  Dommere  og  Magt  til 
at  udføre  Lovene  som  de  tre  Ting,  der  behøves.  Senere  (§  136)  indskær- 
per han  Nødvendigheden  af,  at  den  samme  ^lagt,  der  giver  Lovene,  ikke 
selv  dømmer,  da  det  vilde  aabne  Vejen  for  Vilkaarlighed.  Men  naar  han 
(Kap.  12—13)  opstiller  tre  Statsmyndigheder  og  undersøger  Forholdet  mel- 
lem dem,  bestaar  denne  Trehed  af  den  lovgivende,  den  udøvende  og  den 
føderative  Magt.  Ved  denne  sidste  mener  Locke  en  Myndighed,  der  repræsen- 
terer Staten  udad  til,  overfor  andre  Samfund,  i  Forhold  til  hvilke  den  be- 
finder sig  i  Naturtilstanden.  Da  Locke  nu  udtaler,  at  den  udøvende  og 
føderative  Magt  helst  maa  forenes  paa  samme  Haand  (§  147—148),  falder 
Forskellen  mellem  dem  egentligt  bort,  og  da  han  i  anden  Sammenhæng  har 
lagt  stor  Vægt  paa  Sondringen  mellem  lovgivende  og  dømmende  Magt, 
træder  Treheden  forsaavidt  tydeligt  frem  hos  ham.  —  I  Læren  om  Stats- 
magtens Deling  har  Locke  iøvrigt  Buchanan,  Hooker  og  Sidney  til  Forgæn- 
gere.   Smlgn.  O.  Gierke:   Joh.  Althusius,  p.  157,  163  f. 

'^)  S.  416.  I  Scholium  efter  Definitionerne  tales  der  om  »det  sande, 
absolute  ogmatematiske  Rum«  (og  ligesaa  om  Tiden).  »Folk  i  Alminde- 
lighed (vulgus)«,  siges  der,  »opfatter  derimod  Størrelser  kun  i  Forhold  til 
de  sanselige  Ting«  (ex  relatione  ad  sensibilia).  —  Men  i  Slutningen  af  De- 
finitio  8  stilles  den  »sande,  fysiske«  Betragtningsmaade  i  Modsætning 
til  den  matematiske',  vere  et  physice  —  modsat  mathematice  tantum!  — 
Herhen  hører  det  ogsaa,  at  Newton  antog  Verdensmidtpunktet  for  hvilende 
(Principia,  III,  10,  kfr.  12  CorolL),  skfmt  han  netop  begrundede  Antagel- 
sen af  det  absolute  Rum  paa,  at  intet  Legeme  kunde  paavises  som  abso- 
lut hvilende. 

™)    S.  439.    Ed.  G  ri  mm  (Zur   Geschwhte  des  Erkamtnissproblems, 

Leipzig  1890.  p.  571 — 586)  anstiller  en  interessant  Sammenligning  mellem 
Humes  to  Værker.  —  Jeg  kan  ikke  være  enig  med  Grinmi  i,  at  Humes  For- 
negtelse  af  lians  Ungdomsværk  skulde  skrive  sig  fra,  at  han  virkeligt  var 
kommen  til  et  andet  Standpunkt.  Motivet  var  sikkert  det  samme  som  det, 
der  gjorde  hans  Dialoger  om  den  naturlige  Religion  til  et  postumtVærk: 
han  vilde  have  Fred  for  de  Ortodoxe.  Smign.  Letters  of  David  Hume  to 
Strahan,  Oxford  1888,  p.  289  f.,  303—330. 

8')  S.  141.  Kun  et  enkelt  Sted  (Treatise,  II,  3,  9)  udtaler  Hume, 
at  Følelser  eller  Affekter  foruden  at  opstaa  ved  Erfaring  om  Goder  og 
Onder  kunne  udspringe  af  »en  naturlig  Tilskyndelse  eller  et  Instinkt« 
(natural  impulse  or  instinct),  men  han  erklærer  saa  strax  dette  Instinkt 
for  at  være  »aldeles  uforklarligt«.  Som  Exempler  paa  saadanne  Følelser 
nævner  han  Hævnlyst,  Ønsket  om  Lykke  for  vore  Venner,  Sult  og  andre 
legemlige  Drifter. 

«■•)  S.  441.  Smlgn.  en  interessant  Udtalelse  i  et  Brev  til  Hutche- 
son:  »Jeg  ønsker  af  Hjertet,  at  jeg  kunde  xmdgaa  at  drage  den  Slutning, 
at  da  Moralitet,  efter  Deres  Opfattelse,  blot  bestemmes  ved  Følelse,  saa 
angaar  den  kun  den  menneskelige  Natur  og  det  menneskelige  Liv.  Dette 
er  ofte  blevet  gjort  gieldende  imod  Dem,  og  Konsekvenserne  deraf  ere 
meget  betydningsfulde.«  Bur  ton:  Life  and  Correspondance  ofDaivid  Hume. 
Edinburgh  1846,  I,  p.  119. 

™)  S.  466.  Il  est  absolument  nécessaire  pour  les  princes  et  pour 
les  peuples,  que  l'idée  d'un  étre  supréme  créateur,  gouvemeur,  rémunéra- 
teur  et  vengeur  soit  profondément  gravée  dans  les  esprits.  Art.  Athéisme 
i  Diet.  phiL).  I  Slutningen  af  denne  Artikel  hedder  det.  at  der  er  færre 
Ateister  nu  end  før,  fordi  de  sande  Filosofer  nu  anerkende  Hensigts- 
aarsagerne.  »Præsten  forkynder  Gud  for  Børnene,  og  Newton  beviser  ham 
for  de  Lærde«.  —  I  et  af  Voltaires  Digte  (til  Forfatteren  af  Bogen  Les 
trois  imposteurs)  forekommer  den  bekendte  Linie :  Si  Dieu  u'existait  pas. 
il  faudrait  l'inventer. 

»*)  S.  468.  I  Lettres  sur  les  Anglais,  XIII  hedder  det  (i  Anledning 
af  Sokrates'  Tro  paa  sit  Daimonion):  Il  y  a  des  gens  å  la  vérité  qui 
prétendent  qu'iin  homrae  qui  se  vantait  d'avoir  un  génie  familier,  était 
indubitablement  un  fou  ou  un  fripon,  mais  ces  gens-lå  sont  trop  diM- 
c'iles.  —  I  Essai  sur  les  moeurs  et  Vesj/rit  des  natiotis  (Tome  II,  Chap.  9) 
hedder  det,  at  Kristendommen  sikkert  maa  være  guddommelig,  puisque 
dix-cept  siécles  de  friponneries  et  d'imbécilités  n'ont  pu  le 
détruirc.«  Kort  fonul  brugtes  Udtrykket  insolente  imbécilité  om  en 
Legendefortæller.  —  Art.  Fanatisme  i  Diet.  phil.:  Ce  sont  d'ordinaire  les 
fripons  qui  condulsent  les  fanatiques.  —  Det  var  ikke  blot  religiøse  og 
kirkelige  Skikkelser,  Voltaires  Spot  miskendte.  Men  man  ser,  at  selv  den 
gamle  Sokrates  maatte  undgælde.  Andre  Steder  gaar  det  ud  over  Spinoza 
og  over  Naturforskeren  Mail  let,   hvis  Antecipationer  af  Udviklingshypo- 

tesen  Voltaire  haanede.  Alt  i  Kraft  af  det  Princip,  at  hvad  han  ikke  for- 
stod, var  Dumhed  eller  Bedrageri. 

»■*•)    8.  468.    Smlgii.  D.  Fr.  Strauss:     Voltaire,  3.  Aufl.,  p.  330  ff. 

**)  S.  470.  (tneist  {Das  Selfgovernment  in  EngXamd,  3.  Aufl.,  p. 
94  V)  hemærker:  »Ordføreren  for  de  nye  Lærdomme  [nemlig  de  nye  poli- 
tiske Lærdomme  i  Frankrig]  havde  ikke  den  engelske  Forfatning,  men 
Blackstones  »Institutioner«  for  Øje,  i  hvilke  det  Heles  historiske  Udvik- 
lingsgang  og  Selvstyrelsens  Mellembygning  mangler.  Netop  dette  gjorde 
Skildringen  forstaaelig  for  franske  Øjne«.  Her  er  indløbet  en  Fejltagelse, 
da  Blackstones  Værk  først  udkom  1765,  medens  »Esprit  des  lois«  udkom 
1748.  Forholdet  er  netop  det  omvendte  af.  hvad  Gneist  udtaler:  det  er 
3Iontesquieu8  Teori,  der  paavirker  Blackst^ne  og  derved  ogsaa  faar  betyde- 
lig Indflydelse  paa  den  politiske  Udvikling  i  England.  Smlgn.  herom  F. 
('.  Montague's  Indledning  til  hans  Udgave  af  Benthams  »Fragment  on 
Government«.  (Oxford  1891,  p.  68).  Moutague  gør  tillige  den  træffende 
Bemærkning,  at  Montesquieu  vistnok  ved  Synet  af  de  kontinentale  Regerin- 
gers Undertrykkelsessystem  blev  ført  til  at  betone  Magtens  Deling  stær- 
kere, end  det  stemmede  med  den  engelske  Forfatning  og  de  engelske  Teo- 
rier. —  I  77w  Federalist  Nr.  47 — 51  undersøge  den  nordamerikanske  Unions- 
forfatnings  Gnmdlæggere,  Madison  og  Ham  il  ton.  Montesquieus  Lære 
om  Magtens  Deling  paa  en  interessant  Maade  og  drøfte  særligt,  hvor- 
ledes den  skal  ordnes,  naar  der  tages  Hensyn  til  den  Kendsgerning,  at  den 
lovgivende  Myndighed  har  en  stadig  Tendens  til  at  tilvende  sig  den  ud- 
øvende Magt. 

^)  S.  482.  F.  Pap  ilion:  Histoire  de  la  philosophie  maleryie  dans 
ses  rappmis  avec  le  developjmnent  des  sciences  de  la  nature,  Paris  1876,  II, 
p.  194  lader  Diderots  Filosofi  fremgaa  direkte  fra  Leibniz.  Se  herimod 
Knud  Ipsen:  Diderot.  p.  206  f.  og  210  (hvor  det  vistnok  med  Rette  gøres 
gældende,  at  den  Samling  Excerpter  og  Noter,  der  findes  i  hans  Værker 
under  Titelen  »Elements  de  physiologie«,  godtgør,  i  hvor  høj  Grad  Dide- 
rot er  paavirket  direkte  af  sine  naturvidenskabelige  Studier). 

**)  S.  495.  Forskellen  mellem  araour  de  soi  og  amour  propre  ud- 
\'ikler  Rousseau  i  Discmirs  sur  Vinegalite  (Noten  Nr.  12),  og  senere  i  Skrif- 
tet Rousseau  juge  de  Jean  Jacques  (London  1780,  p.  20  f.).  Smlgn.  nær- 
mere om  denne  Distinktion  mit  Skrift  Jean  Jacques  Rousseau  og  hans 
Filosofi  (Kbhvn.  1896)  p.  99.  Dette  Skrift  giver  en  fyldigere  Fremstil- 
ling af  Rousseaus  Liv  og  Tænkning,  end  der  her  i  Filosofiens  abnindelige 
Historie  var  Plads  til. 

^)  S.  495.  Discours  sur  Tinégalité,  Amsterdam  1755,  p.  80.  Lettre 
a  M.  de  Beaummit  (Petits  chefs  d'oeuvre.  Paris  1859,  p.  304  f.).  —  Medens 
denne  lykkelige  Tilstan<l  her  skildres  som  følgen<le  lige  efter  den  mest 
primitive,  dyriske  Tilstand,  skildrer  Rousseau  andre  Steder  (f.  Ex.  i  Brevet 
til  Marechallen  af  Luxembourg  20.  Januar  1763)  en  mere  fremskreden 
Kultur,  som  endnu  har  Simpelhedens  Præg,   men  som  fordærves  ved  Ind- 

forelsen  af  et  stort  Knltnrlaiids  Sæder  og  Fornødenheder.  Saaledes  var 
efter  Rousseaus  Opfattelse  Schweiz'  Kultur  paa  hans  Tid,  og  han  kæmper 
derfor  ivrigt  mod  at  indfore  franske  Skikke  (som  Komedie).  Dett«  Spørgs- 
maal  bragte  Rousseau  i  skarp  3Iodstrid  med  Voltaire  og  gav  Anledning  til 
hans  Lettre  a  (VAletnbeii. 

»)  S.  495.  Jfr.  Brev  til  Mile.  D.  M.,  7.  Maj  1764:  On  ne  quitte 
pas  sa  tete  comme  son  honnet,  et  Ton  ne  revient  pas  plus  å  la  simplicit« 
(lu'å  Tenfance;  l'esprit  une  fois  en  effervescence  y  reste  toujours,  et  qui- 
conqve  a  pensé,  pensera  toute  sa  vie.  O'est-lå  le  plus  grand  malheur  de 
Tétat  de  réflexi(m  etc. 

*M  S.  499.  Souvenez-vons  toujours  pue  je  n'enseigne  point  mon 
sentiment.  je  l'expose.  Émile,  IV  (éd.  Paris  1851,  p.  326).  Je  ne  voulais 
pas  philosopher  avec  vous,  mais  vous  aider  a  consulter  votre  coeur 
(p.  344).  Je  ne  raisonnerai  jamais  sur  la  nature  de  Dieu,  que  je  n'y 
sois  force  pai*  le  sentiment  de  ses  rapports  avec  moi  (p.  327). 

•*-)  S.  5()1.  Smlgn.  foruden  det  tredie  Brev  til  Malesherbes  ogsaa 
Confessvffis,  XII  (éd.  Paris  1864,  p.  608):  >Jeg  finder  ingen  værdigere 
Hyldeist  til  Guddommen  end  den  stumme  Beundring,  som  Betragtningen 
af  dens  Værker  fremkalder,  og  som  ikke  udtrykkes  ved  bestemte  Hand- 
linger ....  I  mit  Værelse  heder  jeg  sjeldnere  og  mei*e  tørt;  men  ved 
Synet  af  et  smukt  Landskab  føler  jeg  mig  bevæget,  uden  at  kunne  sige 
hvorfor.  Jeg  har  læst,  at  en  vis  Biskop,  der  visiterede  i  sit  Stift,  fandt 
en  gammel  Kone,  hvis  hele  Bon  kun  var  at  sige  O!  og  sagde  til  hende: 
(fode  Morlille,  bed  altid  saaledes;  din  Btni  er  mere  værd  end  vor.  Min  Bon 
er  af  denne  bedre  Art.« 

**)  8.  503.  Gierke:  AUhusius,  p.  201.  Rousseau:  Lettres  écrites 
(le  la  montagtie  (6.  Brev). 

^)  S.  504.  Cmtrat m-ial,  III,  15.  —  Smlgn.  JohnMorley:  Bous- 
.senil,  London  1891,  II,  p.  166 — 168,  og  min  Afhandling  om  Hamilton  i 
»Mindre  Arbejder«. 

*^)  S.  505.  j^nllgn.  Lettres  ecrites  de  la  mcntagtu'.  Lettre  VI  (éd. 
Amsterdam  1764,  p.  219):  Je  ne  sors  pas  de  la  thése  general e  .  .  . 
Je  ne  suis  pas  le  seul  qui  di  s  cut  an  t  par  abstraction  des  questions 
de  politique  ait  pu  les  traiter  avec  quelque  hardiesse. 

